
| 
| महाराष्ट्र सन्तोंकी मंडलीमें श्री ज्ञानेश्‍वर महाराजका# स्थान कदाचित्‌ सर्वोच्च 
सबसे अधिक महत्वका है; और इसका कारण यह है कि वे महाराष्ट देशमें 
| मागके आद्य प्रवत्तंक और सारे महाराष्ट्रके धर्म-गुरु हैं। यद्यपि महाराष्ट्र देशमें 
i तुकाराम, रामदास आदि अनेक बहुत बड़े बड़े महात्मा "7 सन्त हो 
हैं, परन्तु काळ-क्रमके विचारसे भी और दूसरी अनेक दृष्टियोंसे "जसे ` 
के महत्वका स्थान श्री ज्ञानेश्‍वर महाराजको ही प्राप्त है। महाराष्ट्र श जार 
फो भाषा पर जितने अधिक उपकार आपके हैं, उतने कदाचित्‌ और न.दीके 
(हें । आप बहुत ही उच्च कोटिके तत्वज्ञानी, परम ईश्वर-भक्त, पर्ण योगी और 
। लेखक थे । यद्यपि आपको हुए साढ़े छः सौ वर्ष हो गये, परन्तु इस दीघं 
' आपका यश और ख्याति वराबर दिन पर दिन बढ़ती ही गई है और अब भी 
सैर बढ़ती जा रही है । अभी कोई पाँच वषं पूर्व नेवासे नामक गाँवमें, जहाँ 
शरी ज्ञानेश्‍वर महाराजने गीताकी यह ज्ञानेरवरी टीका लिखी थी, बहुत धूम- 
और बड़े उत्साहसे ज्ञावदेव-महोत्सवईक' था। इस उत्सवमें...अतेक: प्रसिद्ध 
नुःऔर हरि-भक्त एकत्र हुए थे । इसीतेभेन्सरु र “श्री ज्ञस्ेइवरू-दशन+'नामका 
[१६७०० पृष्ठोका एक बहुत सुन्दर ग्रंथ भी.- प्रकासितः:किया गया था जिसमें 
[-नेशवर महाराज भौर उनके सिद्धान्तो आदिके संम्बन्धमें अनेक बड़े बड़े 
| और विचारशीलोके पांडित्यपणं छल ऑर' निवन्व आदि संगुंहीतं हैं। और 
। बकोंमें केवल हरि-भक्तोंके हो नहीं बल्कि पाश्‍चात्य विद्याओंके अके बड़े बड़े 
| 'के भी बहुतसे लेख आदि हैं। और यह इस बातका सुचक हू कि आज- 
। सू बिगड़े हुए और केवल धन तथा स्त्रार्थ पर दृष्टि रखनेवाले जमानेमें भी 
` र सहाराजकी कीत्ति बराबर बढ़ती ही जा रही है। 


[न्तु फिर भी लोकमें आपकी प्रसिद्धि “श्री ज्ञानेश्वर सहाराज”के नाम 
' इसी लिए इमने भी इस प्रस्तावनासें सब जगह आपका वही नाम 

शरी ज्ञानेश्वर महाराजके पूवज पैठणसे#चार कोसकी दूरी पर गोदावरी किनारे 
आपेगाँवके रहनेवाले थे, जहाँ वे लोग कुलकर्णी या पटवारीका काम करते थे | 
माध्यन्दिन शाखाके यजुरवेदी ब्राह्मण थे । ज्ञानेशवरजीके पिताका नाम विटुळ 
और दादाका नाम गोविन्द पर्‍्त था । विद्ठुल पन्तको .बाल्यावस्थामें ही वेदों 
शास्त्रों आदि की अच्छी शिक्षा मिली थी और इसी लिए वे बहुत बड़े ज्ञ 
विरक्त और ईइवर-भक्त थे । वे प्रायः घर-गृहस्थीको ओरसे उदासीन रहते थे 
तीर्थ-सेवा, साधु-सन्तोंके सहवास और ईद्वर-भक्तिमें ही उनका विशेष मन छग 
था । इसी लिए उन्होंने पहले अपना विवाह नहीं किया था और छोटी अवस्था 
ही वे तीर्थयात्रा करने निकल गये थे। जब वे अनेक तीर्थोकी यात्रा करते हुए 
पास आळन्दी नामक गाँवमें पहुँचे, तब वहाँके कुलकर्णी या पटवारी सिधो पन, 
उनकी भेंट हुई । बिटुल पन्त सिद्धेश्‍वरके मन्दिरमें ठहरे हुए थे। वे देखनेमें;.. 
ज्ञान-सम्पन्त थे ही, पर साथ ही उनकी वृत्ति भी बहुत निर्मल थी और उर! 
आचरण भी बहुत पवित्र था । इसलिए सिधो पन्तने अपनी कम्याका विवाह विंग्र 
पन्तसे करना चाहा और इस सम्बन्धमें उन्होंने उनसे कहा भी । उस समय स्त्रि 
पन्तने उन्हें कोई निरिचित्‌ उत्तर नहीं दिया । परन्त कहा जाता है कि बादमें लि 
पन्तको इस सम्बन्धमं एक स्वप्न हुआ जिसमें विद्ुळ भगवानने उनके सः” 
प्रकट होकर कहा कि तुम- यह विवाह स्कीकृत कर लो; इससे तुम्हें एक ऐसा[[न 
उत्पन्न होगा जोईशवरका अवतार ही होगा । और इसलिए ईश्वरको इच्छा समः 
विट्टल पन्तने सिधो पन्तकी कन्याकेःसाथ विवाह करके गृहस्थ आश्रमको स्व. 
किया। जिस क्रन्याके साथ उनका विवाह*हुआ था, उसका नाम रुक्मिणी बाई 


विद्वुल पन्तने यद्यपि स्वप्नमें विटुल भगंवानकी आज्ञा पाकर विवाह त॑ 
लिया था, परन्तु फिर भी उनका मन घरःगृहस्थीमें नहीं लगता था। वे. 


अक 


झगड़ा अपने पीछे लगा दिया । रुक्मिणी यद्यपि परम पति-परायणा थी 
फिर भी वह अपने ईश्वर-भक्त पतिको अपने वशमें नहीं कर सकती थी। कुई ह 


+ दुक्खिन, औरंगाबाद जिळेमें यह एक प्र्िद्ध तीरथ-स्थाम है। | 
दृक्षिण-काशी भो कहते हैं ।--भनुबादक। 

7 आहन्दीमें रहनेके उपरान्त बे अपने सास-ससुर और पत्नीके साथ पंढरपुरकी 
i करने गये; तब वहाँसे लौटकर अपनी पत्नीके साथ अपने माता-पिताके 
प आपेगाँव पहुँचे । परन्तु विट्टल पन्तके माता-पिताके भाग्यमें अपने पुत्र और 
क सुख अधिक समथ तक भोगना नहीं बदा था; अतः थोड़े ही दिनोंमें 
न्द पन्त और उनकी पत्नीका पर-लोकवास हो गया । अब विदु पन्तका 
भुय और ईश्वर-चिन्तन और भी अधिक बढ़गया ! यहाँ तक कि गृहस्थीका चलना 
गपह्किल हो गया । रुक्मिणीने यह सब समाचार अपने पिताको लिख भेजा । 
पर सिधो पन्त आकर अपनो कन्या और जामाताको अपने साथ आन्दी ले 
न परन्तु वहाँ भी विदुर पन्तकी मनोवृत्ति ज्योंकी त्यों वनी रही । उन्हें कोई 
तैन तो हुई ही नहीं थी, इसलिए उनकी विरक्ति और भी बढ़ती जाती थी 
i चे काशी जाकर वहीं अपना शेष जीवन व्यतीत करना चाहते थे । अन्तमें एक 
। चे अपनी पत्नीसे यह कहकर घरसे निकले कि मैं गंगा-स्तान करनेके लिए 
॥॥ चाहता हूँ; और तब फिर लौटकर नहीं आये। वे सीधे काशी चले आथे 
£ यहाँ श्री रामानन्द स्वामीकी सेवामें उपस्थित हुए। रामानन्दजीसे उन्होंने 
त कि मैं अकेला हुँ और मेरी स्त्री या बाल-बच्चे नहीं हैं। मैं दीक्षित होनेके 
५५ आपकी सेवामें आया हूँ । रामानन्दजीने भी उनकी बात सच मानकर उन्हें 
दीक्षा और संन्यास दे दिया । 
!' बिट्ठुल पन्तके इस प्रकार घरसे चले जाने पर रुक्मिणी बाई मनमें बहुत 
"क दुःखी हुई । पतिदेवके अचानक ला-पता हो जानेसे उसके मनमें बहुत अधिक 
| पा और ग्लानि होती थी; साथ ही उसे दिनरात अपने भविष्यकी भी चिन्ता 
| . लगी । अब वह आठ पहरमें केवल एक बार भोजन करती थी, पीपलकी 
अणा करती थी और पति तथा ईश्वरका चिन्तन करती थी । बस यही उसका 
द शक्रम था । -इसी बीचमें उसे किसी प्रकार यह भी पता लग गया था कि मेरे 
|।शव काशीमें जाकर संन्यासी हो गये हैं। इसी लिए उसने अपने ब्रतका स्वरूप 
| झी उग्र बना लिया और बारह वर्ष इसी प्रकारके ब्रत और अनुष्ठानमें बिता 
ल, यद्यपि उसका वह कठोर ब्रत और उग्र अनुष्ठान निष्काम था, परन्तु फिर 
| 'भगवानने उसकी पुकार सुन ली थी। 
है एक बार ऐसा संयोग हुआ कि रामानन्द स्वामी अपने साथ सौ-पचास शिष्यों- 

को लिए. हुए रामेश्‍वरकी यात्रा करनेके लिए निकले थे। रास्तेमें उन्हें आलन्दी 
गाँव मिल गया और वहीं उन्होंने डेरा डाल दिया । वे आलन्दीमें जिस मारुतीके 
मन्दिरमें ठहरे थे, वहाँ रुक्मिणी बाई नित्य हनुमानजीके दर्शन करने जाया करती 


थीः। वहीं उसने रामानन्द स्वामीको देखकर भक्तिपूर्वक प्रणाम किया । रामानन्द्र= . 


जीके मुखसे आशीर्वादके रूपमें निकल गया -“पृत्रवती भव” | यह आशीर्वाद 
सुनकर रुक्मिणी. बाईको कुछ हँसी आ गई ओर वह यह समझकर अपने मनमें 
दुःखी हुई कि एक महात्माका यह आशीर्वाद विळकुल निष्फल होगा । जब 
रामानन्दने उससे हँसनेका कारण पूछा, तब उसने कहा कि मेरे पति तो काशीमें 
संन्यास ले चुके हूँ । अत: आपका आशीर्वाद पूरा कैसे होगा ? उन्होंने रुविमणी 
बाईसे उसके पतिके रूप-रंग और अवस्था आदिके सम्बन्धमें कुछ प्रन करके 
अपने मनमें समझ लिया कि यह कदाचित्‌ उसी व्यक्तिकी स्त्री है जिसने गझसे 
दीक्षा ग्रहण को है और जिसका नाम अब “'चँतन्याश्रम स्वामी” हैँ । उन्होंने यह 
भी सोचा कि जो व्यक्ति अपनी सन्तान-हीन युवती स्त्रीको छोड़कर संन्यास ग्रहण 
करता है, शास्त्रोंको दृष्टिमें वह स्वयं भी दोषी होता है और उसे दीक्षा देनेवाला 
गुरु भी दोषका भागी होता है। अतः उन्होंने रामेश्‍वर यात्राका विचार छोड़ दिया 
और रुक्मिणी बाईको अपने साथ लेकर पहले तो उसके माता-पिताके पास गये 
और तव उन सब लोगोंको साथ लेकर काशी लौट आये । यहाँ उन्होंने चैठन्या- 
श्रमको बुलाकर उससे सब हाल पूछा । उस . समय चेतन्याश्रम भी इन्कार न 
कर सके और उन्होंने अपना सारा दोष मान लिया । इस पर रामानन्द स्वामीने 
उन्हें आज्ञा दी कि तुम अपनी पत्नीको साथ लेकर आहलन्दी चले जाओ और! वहीं 
गृहस्थाश्रमे अपना जीवन व्यतीत करो । चतन्याश्रमने भी अपने र वह्‌ 
आज्ञा शिरोधार्य को और इस प्रकार वे संन्यासीसे फिर गृहस्थ हो गये। | 

अब विदुल पन्त और रुषिमणी बाई पर दूसरी विपत्ति आई। किसी सी 
का फिरसे गृहस्थाश्रममें लौट आना एक बहुत ही अद्भुत वात थी और इसे 
किसी प्रकार सहन नहीं कर सकता था | लोग समझते थे कि इससे संन्यास(श्रम- 


उनकी निन्दा करने और उन्हें अनेक प्रकारके कष्ट पहुँचाने लगे । केवल यही! 
ब्राह्मणोंने उन्हें अपनी जाति और समाजसे बहिष्कृत भी कर दिया । परन्त 
>) 

ज्यों लोक-निन्दा बढ़ती जाती थी, त्यों त्यों बिटुल पन्तकी शान्ति, गम्भीरता 
और अध्ययनकी मात्रा भी बराबर बढ़ती जाती थी। वे अपना सारा समय 
शास्त्रोंके अध्ययन, भात्म-चिन्तन और ईश्वर-भजनमें ही व्यतीत करते थे और 


“ लोक-निन्दाकी ओर कुछ-भी ध्यान नहीं देते थे । रुक्मिणी बाई भी अपने पति- 


की सेवा करके ही खूब प्रसन्‍न रहती थी । परन्तु इस बार गुहस्थाश्रमका स्वीकार 
करने पर उन्हें जल्दी जल्दी सन्ताने होने लगीं, जिससे उनके सामने एक नई 
चिन्ता आ खड़ी हुई । थोड़े ही समयमें उन्हें तीन पुत्र और एक कन्या हुई । 
सबसे पहले शक संव॒त्‌ ११९५ में तिवृत्तिनाथका, फिर शक संवत्‌ ११९७ में 
ज्ञानदेवका और तब शक संवत्‌ ११९९ में सोपानदेवका जन्म हुआ । और तीनों 
ुत्रोंके उपरान्त अन्तमें शक संवत्‌ १२०१ में कन्या मुक्ता बाईका जन्म हुआ था । 


उन द्विनों विटटुल पन्तकी अवस्था अत्यन्त शोचनीय हो रही थी। उन्हें 
कहीं भिक्षा तक न मिळती थी। कभी कभी उन्हें फल-मूल और कभी कभी 
केवल तुण और पत्ते आदि खाकर और यहाँ तक कि कभी कभी केवल जल ही 
पीकर रह जाना पड़ता था। परन्तु फिर भी कभी उनका मन मायाके वशमें 
न हुआ । हाँ, सन्तान उत्पन्न होने पर अवश्य ही उन्हें भविष्यकी चिन्ता होने 
लगी । परन्तु वे जेसे तैसे अपना समय बिताते चलते थे। सौभाग्यवश उनके 
तीनों पुत्र बहुत ही कुशाग्रबुद्धि थे और स्वयं वे अनेक शास्त्रोंके पूर्ण पंडित थे, 
इसलिए उन पुत्रोंकी शिक्षा बहुतही सन्तोषजनक रूपमें होने लगी । जब उनके बड़े 
पुत्र निवृत्तिनाथकी अवस्था सात वषकी हुई, तब उन्होंने उसका उपनयन संस्कार 
करनेका विचार किया । वे जानते थे कि इस संस्कारके समय कोई ब्राह्मण न आवेगा, 
इसलिए उन्होंने ब्राह्मणोसे बहुत प्राथंना की कि आप लोग किसी प्रकार मुझे फिरसे, 
जातिमें मिला ळे । परन्तु ब्राह्मणोंने उनकी उस प्रार्थना पर कोई ध्यान नहीं दिया। 

सब ओरसे निराश होकर अन्तमें विठु पन्तने यह निश्चय किया कि स्त्री और 
पुत्रोंकों लेकर त्र्यम्बकेश्वर चलना चाहिए और वहीं अनुष्ठान करना चाहिए । तद- 
नुसार वे अपने सारे परिवारको लेकर त्र्यम्बकेश्वर जा पहुंचे। वहाँ उनका नित्यका 
यह नियम हो गया था कि मध्य रात्रिमें उठकर कुशावर्त्तमें स्नान करते थे और अपने 
सारे परिवारको लेकर ब्रह्मगिरिकी परिक्रमा करते थे । इस प्रकार छः मास बीतने 
पर एक दिन उसी आधी रातके समय एक विकट और विळक्षण घटना हुई । जिस 

समय वे बाळ-बच्चों समेत परिक्रमा कर रहे थे, उस समय सामनेसे एक भीषण 
बाघ कूदता-फाँदता आ पहुँचा । उसे देखते ही सब लोग घवराकर इधर-उधर 
साग निकले । उनके बड़े पुत्र निवृत्तिनाथ भी भागते भागते अंजनी पर्वतकी एक 
गुफामें जा छिपे। उस समय वहाँ नाथ सम्प्रदायके आचार्थ श्री गहिनीनाथ 
अपने दो शिष्योंके साथ तपस्या कर रहे थे । वहाँ पहुँचते ही निवृत्तिनाथ उनके 
चरणों पर गिर पड़े । गहिनीनाथकी भी उनपर क्ृपा-दृष्टि हो गई और उन्होंने 
उनकी अल्प अवस्थाका विचार न करके उन्हें “राम कृष्ण हरि” का मन्त्र देकर 
अपना शिष्य बना लिया और उन्हें संसारमें कृष्णकी उपासनाका प्रचार करनेकी 
आज्ञा दी । निवृत्तिनाथ वहाँसे आकर फिर अपने माता-पिताके साथ मिल गए । 
विट्टुल पन्त फिर पूर्ववत्‌ समय बिताने लगे । परन्तु अपने पुत्रोंका यज्ञोपवीत 
संस्कार न कर सकनेके कारण वे सदा दुःखी रहते थे। वे अपने बाल-बच्चोंको 
लेकर आपेगाँव पहुँचे और बहाँके ब्राह्मणोंसे भी उन्होंने अपने पुत्रों यज्ञोपवीत 
करोनेके लिए कहा । परन्तु उन लोगोंने उन्हें उत्तर दिया कि तुमने बहुत बड़ा 
अपराध किया है, और इसका प्रायश्‍्चित्त देह-दंडके सिवा और कुछ हो ही नहीं 
सकता | इस पर विठुल पन्त इतने अधिक दुःखी हुए कि उन्होंने अपने बच्चोंको 
यों ही ईरवरके भरोसे छोड़कर और अपनी स्त्रीको साथ लेकर प्रयागकी यात्रा 
को और वहाँ पहुँचकर उन पति-पत्नीने जल-समाघि ले ली । 
अब सब बालक अनाथ और असहाय होकर इधर-उधर घूमने और भिक्षा 
आदिसे अपना निर्वाह करने लगे । परन्तु वे बाळक बहुत ही बुद्धिमान और शीळ- 
वान्‌ थे तथा उनका आचरण बहुत ही शुद्ध था, इसलिए पैठणके ब्राह्मणोंको उन 
पर दया आती थी | कुछ छोग उन बालकोंकी शुद्धि करना चाहते थे, परन्तु उनकी 
, शुद्धिका प्रश्‍न बहुत ही विकट था । वे एक ऐसे संन्यासीकी सन्तान थे जो फिरसे 
गृहस्थ हो गया था; अतः उन ब्राह्मणोंकी समझमें यही नहीं आता था कि ऐसे 
बालकोंकी शुद्धि किस प्रकार और किस आधार पर की जाय। वे इसके लिए शास्त्रो- 
का आधार और विधान चाहते थे; और शास्त्रोंमें इस सम्बन्धका कोई प्रायरिचित्त ही 
उन्हें नहीं मिळता था । उन्हें सबसे बड़ी आशंका इस बातकी भी थी कि यदि 
ऐसे बालकोंकी शुद्धि कर ली जायगी तो फिर बहुत-से दुष्ट और लम्पट भी जब 
चाहेंगे, तब संन्यासी बन जायंगे और जब चाहेंगे, तब प्रायश्चित्त करके गृहस्था- 

-अममें आ जायेगे, जिससे गृहस्थाश्रम और संन्यासाश्रम दोनों ही कलंकित होंगे । 
'रन्तु जब अन्तमें उन्हें यह पता चल गया कि विट्टल पन्त और उनकी पत्नीने 
जळ-समाधि ले ली, तब निवृत्ति आदि निरपराध वाळकोंकी अवस्था पर उनको 
विशेष दया आई और उन्होंने सब बातों पर विचार करके इस समस्याका बहुत 
ही सुन्दरतासे निपटारा किया । उन्होंने जो कुछ निर्णय किया था, उसका वर्णन 
"निरंजन माधवने इस प्रकार किया है-- 

“अन्तन्य भक्तिं हरिपादपद्मों, निष्ठा धरा केवल सौख्यसकों। 
तीब्रानुतापें भजवासि सारा, टाकोनि मायामय हापसारा । 
चित्तीं चिदानन्द घरोनि राहा, चैतन्य तें एक अखड पाहा । 

`या पद्धतीनेच तराल लोकीं, यावेगळा मार्ग तुम्हां नसो कों। 
जितेन्द्रियत्वेंचि बसा अखंड, न वाढवा सांसृतिकामबंड। 
वैराग्ययोगेचि धरोनि पिंड, वर्तता तुम्हां निष्कृति हे उदंड । 

अर्थात्‌--“तुम लोग हरिके चरण-कमलोंमें अपनी अनन्य भक्ति रखो और 
केवल उस सुख-धाम पर निष्ठा रखो । तीक्र अनुतापपूर्वक ईश्वर का भजन करो 
और इस मायामय संसारको छोड़ दो । अपने चित्तम सदा उस चिदानन्दको 

-धारण किये रहो और केवळ उस अखंड चैतन्य पर ही दृष्टि रखो । बस इसी 
उपायसे तुम छोग इस लोकमें तर जाओगे । इसके सिवा तुम छोगोंके लिए और 
कोई उपाय नहीं है । तुम लोग अखंड जितेन्द्रिय होकर रहो। संसारका काम-विद्रोह 


'मत बढ़ाओ । तुम लोग अपना शरीर वैराग्य और योगमें ही रखो; और इसी 
उग्र निष्कृतिका अंगीकार करो। 


निवृत्तिनाथ आदि सभी वालकोंने और विशेषतः ज्ञानेश्वरने ब्राह्मणोंका यह्‌ 
निर्णय पर्ण रूपसे शिरोधायं किया । पहले निवृत्तिदेव और सोपानदेव यह निर्णय 
:माननेमें कुछ संकोच करते थे, परन्तु ज्ञानदेवने उनसे आग्रहपूर्वक यह निर्णय मान्य 
कराया था । उन्होंने यह बात अच्छी तरह समझ छी थी कि यद्यपि वणं, आश्रम 
और जाति आदिके भेद निर्मूल हैं, परन्तु फिर भी वे देखते थे कि हमारे समाजमें 
-ये सब भेद .पूरी तरहसे और दृढतापूर्वक प्रचलित हैं, और यदि इनसे सम्बन्ध 
-रखनेवाले नियमोंका भली भाँति पालन किया जाय तो सामाजिक व्यवहारोंमें 
“बहुत सुगमता होती है । समाजको व्यवस्थित रखनेके लिए उसके नियमों और 

आज्ञाओंका ठीक तरहसे पालन करना आवश्यक हैं और उन नियमों तथा 
आज्ञाओंके प्रतिकूल चलना तथा विद्रोह करना हानिकारक है । और यदि समाजमें 
किसी प्रकारके सुधारकी आवश्यकता हो तो वह सुधार समाजमें रहकर और सोम्यः 
तथा नम्र उपायोंसे ही करना उत्तम होता है। और यही सब बातें ज्ञानेश्‍वर 
महाराजने उस समय अपने दोनों भाइयोंको बहुत अच्छी तरह समझा दी थीं । 
इस प्रकार पेठणके ब्राह्मणोंके आज्ञानुसार तीनों भाई ब्रह्मचर्यपूर्वक अपने 
समाजमें रहने लगे । उन्हींके साथ साथ मुक्ता बाई भी ब्रह्मचारिणी होकर दिन 
व्यतीत करने छगी । ब्राह्मणोंने इन बालकोंकी शुद्धिकी व्यवस्था शक संवत्‌ १२०९ 
या बि० सं० १३४४ में दी थी। इसके उपरान्त ये चारो भाई-बहन पैठणसे 
चलकर नेवासे पहुँचे और वहीं रहने लगे । 
कहते हैं कि जिस समय ज्ञानेश्‍वर महाराज नेवासे पहुंचे थे, उस समय वहाँ 
एक स्त्री अपने पतिके शवको गोदमें लिये विलाप कर रही थी ! पूछने पर मालूम 
हुआ कि उसके मृत पतिका नाम सच्चिदानन्द था । उन्होंने चकित होकर कहा-- 
कया सत्‌, चित्‌ और आनन्दकी मृत्यु हो सकती है? उसे तो मृत्यु स्पर्श तक 
नहीं कर सकती ।” यह कहकर उन्होंने ज्योंही उस मृत व्यक्तिके शरीर पर हाथ 
फेरा, त्योंही वह उठकर खड़ा हो गया । यही व्यक्ति आगे चलकर सच्चिदानन्दः 
बावाके नामसे प्रसिद्ध हुए थे जिन्होंने ज्ञानेश्वरी लिपि-बद्ध की थी और 
जिनका ज्ञानेश्‍वर महाराजने ज्ञानेश्‍वरीके अन्तमें उल्लेख किया है। यह ज्ञानेश्‍वरी 
शक्‌ संवत्‌ १२१२ या वि० सं० १३४७ में नेवासेमें महालया देवीके मन्दिरमें 
लिखी गई थी । अर्थात्‌ इस ज्ञानेशवरीकी रचनाके समय ज्ञानेशवर महाराजकी 
अवस्था केवळ पन्द्रह वर्षकी थी। और यह उनके अड्भत विद्वान्‌ होनेका एक 
बहुत ही उत्कट प्रमाण है । यद्यपि ज्ञानेश्वर महाराजके सम्बन्धमें अनेक चमत्कारः 
प्रसिद्ध हैं, परन्तु यदि उन सब चमत्कारों पर किसीको विशवास न हो तो उनका 
यही एक चमत्कार इतना बड़ा है कि इसकी उपमा जल्दी ढू ढे नहीं मिल सकती । 
ज्ञानेश्‍वरी समासत करनेके उपरान्त ज्ञानेश्‍वर महाराज तीर्थ यात्रा करनेके लिए 
निकले । कुछ छोगोंका तो मत है कि इस तीर्थ-यात्रामें इनके साथ केवल सुप्रसिद्ध 
महात्मा नामदेवजी थे; और कुछ लोगोंका कहना है कि इस यात्रामें इनके बड़े 
और छोटे भाई, छोटी बहिन और कई भक्त तथा सन्त भी साथ थे । नामदेवजी 

पंढरपुरके रहनेवाले थे और उनके सम्बन्धमें यह प्रसिद्ध था कि श्री विटुल भग- 
वानके उन्हें प्रत्यक्ष दर्शन होते हैं और भगवानके साथ उनकी बांत-चीत तक होती 
है । इसलिए ज्ञानेश्‍वर महाराजने पहले पंढरपुर पहुँचकर उनसे साथ चलनेकी 
प्राथना की । उन्होंने विदुल भगवानसे आज्ञा माँगी। भगवानने कहा--“ये 
ज्ञानेदवर प्रत्यक्ष परब्रह्मकी मति हैं । इनके साथ जानेमें तुम्हारा कल्याण होगा ।” 
यह भी कहा जाता है कि भगवानने स्वयं ही नामदेवका हाथ ज्ञानेश्‍वर महाराज- 
के हाथमें पकड़कर कहा था--/इसे संभालो। यह मेरा परम प्रिय है।” बस 
तभीसे नामदेवजी भी इनके साथ हो लिए थे । इस तीर्थ-यात्रामें ज्ञानेश्‍वर महां- 
राज प्रयाग, काशी, गया, अयोध्या, गोकुल, वृन्दावन, द्वारका, गिरनार आदि 
सभी प्रसिद्ध स्थानोंमें गये थे भौर मारवाड़ तथा पंजाब सरीखे दूर दूरके प्रदेशों- 
में उन्होंने वैष्णव मतका प्रचार किया था । ये जहाँ जाते थे, वहीं छोगोंको कुछ 
न कुछ अपूर्व चमत्कार दिखळाते थे। तीर्थयात्रा समाप्त करनेके उपरान्त फिर 
सब लोग लौटकर पंढरपुर आये, जहाँ नामदेवने एक बहुत बड़ा उत्सव किया 
था । उस उत्सवमें अनेक सन्त-महात्मा .सम्मिलित हुए थे। उत्सव समाप्त होने 
पर ज्ञानेश्‍वर महाराज अपने भाइयों ओर बहिनके साथ लौटकर आन्दी चले 
गये । वहीं कुछ दिनों तक रहनेके उपरान्त शक संवत्‌ १२१८ या विक्रम संवत्‌ 
१३५३ में मार्गशीष कृष्ण १३, गुर्वारको मध्याह्वमें जीते जी समाधि ले ली और 
आपके पश्चात्‌ एक दो वर्षोके अन्दर ही सोपानदेव, मुक्ता बाई ओर निवृत्तिनाथने 
भी समाधि ले ली । समाधि लेनेके समय ज्ञानेश्वर महाराजकी अवस्था केवळ 
२१ वर्ष, ३ मास और ५ दिनकी थी । १५ वर्षकी अवस्थामें तो आपने यह 
ज्ञानेश्‍वरी ही लिखी थी । इसके सिवा इतनी थोड़ी अवस्थामें आपने अमृतानुभव 
योगवारिष्ठकी टीका आदि कई ग्रन्थ और सैकड़ों अभंग या पद आदि भी बनाये थे । 

ज्ञानेश्वर महाराजके सम्बन्धमें अनेक चमत्कार प्रसिद्ध हैं। उनमेंसे कुछ 
चमत्कारोंका यहाँ वणन कर देना अप्रोषगिक न होगा । 

कहते हैं कि जिस समय ब्राह्मणोंने इन बालकोंकी .शुद्धि की व्यवस्था दी थी, 
उस समय निवृत्तनाथने कहा था--“मैं तो निवृत्ति ही हूँ । प्रवृत्तिसे मेरा कोई 
सम्बन्ध नहीं ।” ज्ञानदेवने कहा था--“'मं ज्ञानदेव. अर्थात्‌ सकल आगमका बेत्त 
हुँ ।” सोपानदेवने कहा था--““सबको भगवानके भजनमें छगाता और भक्तोंको 

चैकुण्ठ प्राप्त कराना ही मेरा काम है ।”और मुक्ताबाई ने कहा था--..“मैं मुक्तिका 
ह्वार खोळती हूँ ।” इन छोटे बालकोंके मुखसे ये बड़ी बड़ी बातें सुनकर लोग हँस 
पड़ें । उसी समय सभा-मण्डपके बाहर एक भैंसा दिखाई दिया । किसीने कहा 
“अजी नामसे क्या होता है। यह मैंसा जा रहा है। इसका भी नाम ज्ञानदेव 
हैं ।” इस पर ज्ञानदेवने कहा--“हाँ, ठीक है। इसमें और हममें कोई भेद नहीं 
हूँ । इसमें भी मेरी ही आत्मा है।” इस पर उस व्यक्तिने उस भैसेकी पीठ पर 
कसकर तीन कोड़े लगाये । उस समय ज्ञानेश्‍वर महाराजकी सर्वात्मनभाववाली 
नीतिका यह चमत्कार दिखाई दिया कि उनकी पीठमेंसे रक्त निकलने लगा । 

जब ज्ञानेश्‍वर महाराज वहाँसे भापेगाँव जानेके लिए चले और रास्तेमें एक 
जगह गोदावरीके तट पर वेठे थे, तब इन बाल-योगियोंको देखनेके लिए बहुत-से 
लोग एकत्र हो गये थे । उनमेंसे किसीने ज्ञानेश्‍वर महाराजके पास आकर कहा--- 
“यदि तुम अपना कुछ पावन करना चाहते हो तो इस मैंसके मुहसे वेदकी 
नचाए कहछाओ ।” यह सुनते ही ज्ञानेश्वर महाराजने उठकर सअ ब्राह्मणोंको 
नमस्कार करते हुए कहा--“आप छोग भूदेव हैँ । आप छोगोंके मुहसे जो बात 
निकळेगी, वह विफल नहीं होगी ।'” यह कहकर उन्होंने उस मैसेके मस्तक पर 
अपना हाथ रखा । तत्काळ उस मैंसेके मु हसे चारो वेदोंकी ऋचाएँ अस्खलित 
रूपसे निकलने लगीं। स्वर और वर्ण बिलकुल शुद्ध थे। उच्चारण स्पष्ट था। 
बराबर एक पहर तक भैसेके मु हसे वेद-घोष होता रहा और बड़े बड़े वैदिक 
ब्राह्मण चकित होकर और सिर झुकाये वह वेद घोष सुनते रहे । अन्तमें उन 
सब त्राह्मणोंको लज्जित होकर कहना पड़ा-- सचमुच ये बाल-योगी विष्णके 
अवतार हैं ।” यह घटना माघ शुक्ल ५ सं० १३४४ विक्रमीकी कही जाती है। 
उस समय ज्ञानेश्‍वर महाराजकी अवस्था केवल १२ वर्षकी थी । 

पेठणमें एक वार एक ब्राह्मणको अपने पिताका श्राद्ध करना था । जब 
शराद्धकी सब तैयारी हो चुकी, तब ज्ञानेश्‍वर महाराजरी आज्ञासे पितरोंके लिए 
आसन बिछाये गये । ज्ञानेश्‍वर महाराजने उन पितरोंका ध्यान करके कहा-- 
“आगन्तव्यम्‌ । ` उस समय उनकी वाणीका यह प्रताप देखा गया कि तुरन्त 
ही सब पितर अपने अपने आसन पर आकर बैठ गये । ज्ञानेश्‍वर महाराजकी 
यह योग-शक्ति और सिद्धि देखकर वह ब्राह्मण कृतक्गत्य हो गया । 

-ज्ञानेशवर महाराजके इस प्रकारके अनेक चमत्कार देखकर तथा उनकी अनेक 
अलौकिक शक्तियोसे प्रभावित होकर पैठणके ब्राह्मणोंने यह निश्चित कर लिया कि 
ये तीनों भाई मृत्तिमान्‌ देवता और जीवन्मुक्त हैं; और इसलिए इन्हें किसी 
प्रकारके प्रायर्चित्तकी कोई आवश्यकता नहीं है। यही समझकर वहाँके समस्त 
विद्वान्‌ ब्राह्मणोंते एक शुद्धिपत्र लिखकर निवृत्तिनाथजीको दिया था। इस 
शुद्धिपत्रकी एक प्रति श्री भिगारकर बाबाको पुराने कागज:पत्रोंमें मिली थी जिसे 
उन्होंने प्रकाशित कर दिया है। इस शुद्धिपत्रमें जो संस्क्ृतमें है, ज्ञानेश्वर 
महाराजके पिता विटुल पन्तका भी सब हाळ लिखा है और उन चमत्कारोंका भी 
वर्णन है जो ज्ञानेश्वर महाराजने पेठणमें दिखलाये थे। शुद्धिपत्रमें पेठणके 
ब्राह्मणोंने कहा है कि ये सव चमत्कार हम लोगोंने अपनी आँखोसे देखे थे। 
यद्यपि कुछ विद्वानोंको इस शुद्धिपत्रके प्रामाणिक होनेमें सन्देह है, यथापि इसमें 
ज्ञानेश्वर महाराज आदिके जीवनसे सम्बन्ध रखनेवाली घटनाओंके जो वणन हैं, 
वे अन्यान्य स्थानोंमें मिळनेवाले वर्णनोंसे बहुत कुछ मिलते-जुलते हैं । 

श्री निवृत्तिनाथको गहिनीनाथसे जो उपासना प्राप्त हुई थी, वही उन्होंने 
ज्ञानेश्‍वर महाराजको दी थी। आदिनाथसे गहिनीनाथ तक जो परम्परा चली 
आई थी, वह मुख्यतः योग-मार्ग पर चलती थी । इस परम्पराके सभी महात्मा 
योगेश्वर थे । परन्तु श्रीनिवृत्तिनाथने अपने गुरुकी आज्ञासे अपने भाई-बहनोंको 
श्रीकृष्णकी उपासनाकी दीक्षा दी थी; और तभीसे महाराष्ट्र देशमें भागवत धर्म 
या भक्ति-मार्गका प्रचार हुआ था । यही कारण है कि इस प्रस्तावनाके आरम्भमें 
कहा गया है कि महाराष्ट्र देशमें ये भक्ति-मार्गके आद्य प्रवर्तक थे । परन्तु इसमें 
सन्देह नहीं कि योग-मार्गकी परम्परा भी ज्ञानेश्वर महाराजने नहीं छोड़ी थी और 
वे बहुत बड़े योगेश्वर भी थे। उन्होंने जो अनेक बड़े बड़े चमत्कार दिखलाये थे, 
वे सब योग-बलसे ही दिखलाये थे । ज्ञानेश्‍वर महाराजने अपनी इस ज्ञानेश्वरीमें 
छठे अध्यायके १२ से १६ तकके इलोकों पर जो टीका की है, वह योग-प्रधान हो 
है । श्रीमद्शंकराचार्यने इस प्रसंगमें योग-सम्बन्धी कोई निर्देश या संकेत नहीं 
किया है; परन्तु ज्ञानेश्‍वर महाराजने इस प्रसंगमें अपने योगानुभवका. यथेष्ठ 
परिचय दिया है। कुंडलिनीको जगानेका उपाय बताकर उससे होनेवाली कुछ: 
सिद्धियोंका भी उन्होंने उल्लेख. किया है । उन्होंने कहा है-“फिर उस योगीको. 

समुद्रके उस पारकी चीजें भी दिखाई पड़ने लगती हैं, स्वर्गका नाद भी सुनाई 
पड़ने लगता हूं और वह च्यूंटीके मनका भाव भी जान सकता है। वह हवाके 
घोड़े पर सवार होता है और यदि वह पानीके ऊपर चले तो उसके पैरोंका पानीसे 
स्पर्श तक नहीं होता । बस इसी प्रकारकी अनेक सिद्धियाँ उसे प्राप्त हो जाती 
हैँ । हे मर इसमें सन्देह नहीं कि इस प्रकारकी अनेक सिद्धियाँ ज्ञानेशवर महाराजके 
, चरणों पर छोटा करती थीं। परन्तु फिर भी जगतके उद्धारका जो सीधा मार्ग 
उन्होंने बतलाया है, उसमें उन्होंने योगकी क्रियाओं अथवा सिद्धियोंको कोई 
श्रधानता नहीं दी है। बल्कि एक स्थान पर उन्होंने यहाँ तक कहा है कि योग- 
का हे के नहीं होता; उलटे व्यर्थ ही उपाधि और दम्भ बढ़ता है। तात्य 
यह कि योग और उसकी सिद्धियाँ तो सच्ची हैं, परन्तु आत्म प्राप्तिके लिए उन 
कोई उपयोग नहीं होता, उलटे उनसे विघ्न हो होता है । _ 
श हा स्थान हे उन्होंने कहा है--'जो छोग'* *“योगका बीहड़ मार्ग 
अपने अधिकारमें करते हैं'*****हे अजून, वे लोग भी आकर मझमें मिलते हैं 
शे = गों > St । 
यह बात नहीं हुं कि उन छोगोंको योग-बलसे इसके सिवा कुछ ओर अधिक प्राप्त 
का हो। हाँ, यदि कुछ अधिक मिळता है, तो केवल कष्ट ही मिलता हू ।” 
५ इसका स्पष्ट आशय यही है कि लोगोंको योगका 
मार्ग छोड़कर भक्तिका सुगम मार्ग ग्रहण करना चाहिए । nd 
ज्ञानेरबर महाराज यह बात तो परी तरहसे मानते थे कि में, मोक्षः 
धमे गू भक्ति-मार्गमें, मोक्ष 
आ 20 ` जीवनमें सभी छोग एक समान हैं और यहाँ तक 
भूत- स्वरूप ही है। परन्तु भ्या 
न एक-स्वरूप ह ६। परन्तु फिर भी बे सांसारिक व्यवहार और 
नहीं थे रम वर्णाश्रभ-मेद और जाति-पाँति आदिका भेद मिटा देनेके पक्षमें 
हों थे गीताके तीसरे अघ्यायंके ३५ बे इलोककी = एने 
दा आपार देखे के व्यास्या करते हुए वे कहते 
दे रत पपो 7२ “परम चाहे कितना ही अच्छा क्यों न जान पड़े, तो भी 
कल अर न लिप आओ स्थिर रखना चाहिए,। मान लो कि किसी शद्रके यहाँ 
४ हो यार हुए हैं । अब चाहे सह करी 
हो, फिर भी तुम्हीं बतछाओ कि क्या उस भर कभी वे पर 
लेकिन इतना होने पर भी व ह्म गको कभी वे पकवान खाने चाहिएँ ?” 
मात व [तिव वे भक्ति-मागमें वण और जातिका कोई भेद नहीं 
क कोई मेरे स्वरूपके साया निन लोकी बाया करते हुए वे कहते है “जब .. 
"कर सम-रस' नहीं हो जाता, तभी तक वह क्षत्रिये, | 

चैश्य, स्त्री, शूद्र, अन्त्यज आदिके रूपमें भासमान होता है। परन्तु जिस प्रकार 
समुद्रमें डाला हुआ नमकका डला उसीमें लीन हो जाता है, उसी प्रकार मेरे 
साथ सम-रस होते ही जाति-भेदवाले भासका पूर्ण रूपसे लोप हो जाता है ।” 
और इसका सीधा-सादा अर्थ यही है कि जब अपनी असीम भक्तिके कारण 
मनुष्य ईशवरमें मिलकर एक हो जाता है, तब जाति और व्यक्तिवाले भेद नहीं 
रह जाते । ज्ञानेश्वर महाराजका भी यह सिद्धान्त था कि ईशवरकी सच्ची भक्ति 
वास्तवमें शुद्ध ज्ञान ही है; और जिसे ईश्वरक शुद्ध ज्ञान हो जाय, वही ईश्वरका 
सच्चा भक्त है। स्वयं गीताके सम्बन्धमें उनका यह मत था कि यह मनुष्य मात्र- 
के लिए माक्षका द्वार खोलनेवाली है । “वे कहते थे कि वेदोंके अध्ययनका , 
अधिकार तो केवल द्विजोंको हैं और स्त्रियों तथा शूद्रोंके लिए उनके श्रवणकी भी 
मनाही है। परन्तु गीताके सम्बन्धमें इस प्रकारका कोई बन्धन नहीं है-यह 
सबके लिए है । और फिर गीता केवल उन्हीं लोगोंको. मुक्ति नहीं प्रदान करती 
जो भली भाँति इसका तत्व समझते हैँ, बल्कि जो लोग गीताका कुछ भी अर्थ | 
बिना समझे उसका पाठ मात्र भी सुन लेते हैं, वे भी मुक्त हो जाते हैँ। - 

हम ऊपर यह बतला चुके हैं कि ज्ञानेश्‍वर महाराज अपने बड़े भाई श्री 
निवृत्तिनाथजीसे दीक्षा लेकर उनके शिष्य हुए थे | जब निवृत्तिनाथ उनके गरु 
हो गये, तब उनके साथ उनका केवल गुरु और सिष्यवाला ही सम्बन्ध रह गया; 
और फिर इस सम्बन्धमें भाई-भाईवाले सम्वन्धके लिए कहीं नामको भी कोई 
स्थान नहीं रह गया । साथ ही गुरु पर उनकी इतनी अधिक श्रद्धा थी कि वे उन्हें 
पूणं रूपसे ईश्वर ही मानते थे । प्रायः सभी अध्यायोंका आरम्भ करते समय 
उन्होंने अपने गुरुको स्तुति की है और इतनी अधिक स्तुति की है, जितनी और 
कहीं जल्दी ढूंढ़े न मिलेगी । ज्ञानेश्वरीमें जानेश्‍वर महाराजने अनेक स्थानों पर 
अत्यधिक प्रेम, श्रद्धा और आदरके साथ अपने बड़े भाई नहीं बल्कि अपने गरु 
श्री निवृत्तिचाथका स्मरण किया है। उन्हीं श्री निवृत्तिनाथकी कृंपासे आपको 
ब्रह्मज्ञान प्रास हुआ था और इस महान्‌. उपकारके लिए आपने अनेक स्थानों 
प्र अपती पूरी कृतज्ञता प्रकट की है.। .एक अवसर पर आपने कहा है-“'गरु-' 
देवके भोगके जितने पदार्थ हैं, वे सब पदार्थ मैं स्वयं बनाना चाहता हूँ” वे कहते 
हैं--/ मैं श्री गुरका भवन, द्वार, द्वारपाल, छत्र, छत्रधांरी, चवर इलानेवाला, दीपकं 

दिखानेवाला और ताम्बूल खिलानेवाला बनूँ । गुरुदेवके नेत्र स्मेहसे जो जो रूप 
देखें, वे सब रूप भी में ही बनूँगा । और मरने पर इस शरीरकी मिट्टी उसी 
भूमिमें मिलाऊँगा, जिस पर गुरुदेवके श्री चरण अंकित होंगे। इन सब उद्ध- 


रणोंसे यही सूचित होता है कि जिस प्रकार ज्ञान, भक्ति और योग आदिका आपमें 
असीम बल था, उसी प्रकार आपकी गुरु-भक्ति भी पराकाष्ठा तक पहुँची हुई थी । 


गीताकी अंब तक जितनी टीकाएं हुई हैं, उतनी कदाचित्‌ बहुत ही कम 
ग्रन्थोंकी हुई होंगी । और गीताकी समस्त टीक्राओंमें जितनी अच्छी यह ज्ञानेश्‍वरी 
टोका है, उतनी अच्छी कदाचित्‌ ही ओर कोई टीका हो । इस ज्ञानेश्‍वरी टीकाकी 
सबसे बड़ी विशेषता यह है कि इसपर कहीं किसी विशेष सम्प्रदायकी छाप नहीं 
` है। जो कुछ कहा गया है, वह सब प्रकारके साम्प्रदायिक भावोंसे दूर रहकर और 
गीताका यथार्थ अभिप्राय समझानेकी दुष्टिसे कहा गया है । ज्ञानेश्‍वरी आजसे 
लगभग साढ़े छ: सौ वर्ष पूवं लिखी गई थी; और यदि इतनी पुरानी भाषाका 
ठीक ठोक अथं सब लोगोंको समझमें न आवे तो यह कोई आश्‍्चर्यकी बात नहीं है। 
और यही कारण है कि मूल ज्ञानेश्‍्वरीमें कुछ स्थळ विकट और दुरूह भी हैं । 
परन्तु फिर भी यदि समस्त ज्ञानेश्वरी पर ध्यान रखा जाय तो यही कहा जा 
सकता हूँ कि इसकी भाषा बहुत ही सुन्दर, स्पष्ट, शुद्ध, सरस, ओजस्विनी और 
प्रसाद गुणसे सम्पन्न है । कुछ लोगोंका कहना है कि मूल मराठी ज्ञानेशवरीमें संब 
मिलाकर५६ भाषाओंके शब्द आये हैं,और यह वात ज्ञानेश्‍वर महाराजकी उच्च कोटिकी 
बहुज्ञताकी ही सूचक हूँ। ज्ञानेब्वरीमें सबसे बढ़कर प्रशंसनीय उसकी वणन-शेली 
हूँ । जो विषय उठाया गया है, वह इतने विशद और स्पष्ट रूपसे समझाया गया 
है कि पढ़नेवाले मुग्धं हो जाते हैं । जगह जगह रूपक और उपमाएँ इतनी अधिक 
हैं कि गहन से गहन विषय समझनेमें भी कोई कठिनता नहीं होती । तात्पर्य यह 
कि ज्ञानेश्‍वरी अनेक गृणोंका समुद्र हे और इसकी श्रेष्ठताका पूरा पूरा परिचय 
इसका भळी भाँति अध्ययन करनेसे ही मिल सकता हूँ। मैं तो केवल इसीलिए 
अपने आपको धन्य समझता हैँ और अपना जीवन सार्थक मानता हूँ कि मुझे 
ऐसे श्रे ग्रन्थ-रत्नका अनुवाद करनेका सौभाग्य प्रास हुआ हैँ। सम्भव है कि इस 
अनुवादमें मुझसे कुछ भूलें और प्रमाद भी हुए हों; पर इसके लिए मैं उदार तथा 
भक्ति-परायण पाठकोंसे क्षमा-प्राथनाके सिवा और कर ही क्या सकता हूँ ? , 

अन्तमें में यह भी निवेदन कर देना चाहता हूँ कि मेने ज्ञानेश्वरीका यह 
हिन्दी अनुवाद स्वर्गवासी श्रीयुत बालकृष्ण अनन्त भिडे बी० ए० कृत 
“सार्थ ज्ञानेश्‍वरी” के आधार पर किया है और इसके लिए मैं उनके प्रति 
अपनी पूर्ण कृतज्ञता प्रकट करता हुँ। प्रस्तावना लिखनेमें मैंने उक्त सार्थ 
ज्ञानेश्वरीकी प्रस्तावनाके अतिरिक्त अपने परम प्रिय और अभिन्न-हूदय मित्र 
पं० लक्ष्मण नारायण गर्दे द्वारा अनुवादित श्री ज्ञानेशवर-चरित्रसे, जो गोरखपरके 
प्रसिद्ध गीताप्रेससे प्रकाशित हुआ है, विशेष सहायता ली है। और इसके 
लिए मैं प्रिय गर्देजीका भी विशेष रूपसे आभारी हूँ । ; 


गुरु पूर्णिमा } 

श्री 
श्री गोपाळ-कृष्णाय नमः 
री न्दी A 22 
हिन्द! ज्ञानरशवरा 
— DD ० Cn 


पहला अध्याय 


हे ओंकार-स्वरूप परमात्मा, वेद ही तुम्हारा प्रतिपादन कर सकते हैं । मैं तुम्हें 
नमस्कार करता हूँ । तुम ऐसे आत्म-स्वरूप हो जिसका ज्ञान केवल स्वानुभवसे हो 
सकता है । मैं तुम्हारा जय-जयकार करता हूँ । श्री निवृत्तिनाथका यह नम्र शिष्य 
कहता है कि सबके अर्थ-ग्रहणकी शक्तिका प्रकाश जो गणेश कहलाते हैं, वह तुम्हीं 
हो । यह बात सब लोग सावधान होकर सुनें । यह सम्पूर्ण साहित्य तुम्हारी मनोहर 
मूत्ति है और उसका अक्षर-रूपी शरीर निर्दोष भावसे झलक रहा है। स्मृति ही इस 
मृत्तिका अवयव है, काव्यकी पंक्तियाँ उन अवयवोंके हाव-भाव हैं और अथ- 
सौन्दर्यं ही उसका लावण्य है । अठारह पुराण रत्नोंसे जड़े हुए अलंकार हैं, तत्व- 
सिद्धान्त उन अळकारोंमेंके रत्न हैं और शब्दोंकी जड़ाई उन रत्नों परका कुन्दन हो 
गई है । सम्य और सुन्दर काव्य-प्रबन्ध मानों रंग-बिरंगे वस्त्र हैं और इन वस्त्रोंमेका 
साहित्यरूपी ताना-बाना खूब बढ़िया और चमकीला है। और यह देखिए कि यदि इन 
नाटकोंको रसिकतासे योजना की जाय तो उसमें जो घुँघरू होते हैं,वे अर्थ रूपी घ्वनि- 
की रुन-झुन आरम्भ करते हैं। यदि इन काव्य-नाटकोके तत्त्व-सिद्ान्तोंकी खूब दक्षता- 
पूर्वक छान-बीन. की जाय तो उनमें जो मामिक पद दिखाई देते हूँ, वही घुँधरुओंमें- 
के रत्न हैं । और व्यास आदि कवियोंका जो प्रतिभा रूपी गुण है, वही जरीदार 
पटका या कमरबन्द है और इस पटकेके पल्लेपरकी इन घुंघरओंकी झालर ऊपरकी 
तरफ झळकती है। जिन भिन्न-भिन्न छः तत्त्व-सम्प्रदायोंको षड्‌-दर्शन कहते हैं, वही 
इस गणेश-मू्तिके छः हाथ हैं; इसी लिए इन सम्प्रदायोंके मत-मेदानुसार इन छः 
हाथोंके आयुध भी आपसमें बिसंवादी हैं। आयुधोंमें तर्क-शास्त्र परशु है, न्याय-शास्तर 

अंकुश है और वेदान्त-शास्त्र मीठे रससे भरा हुआ मोदक हँ । न्यायसुत्र पर वृत्ति 
करनेवालोंके द्वारा निर्दिष्ट किया हुँआ, पर आपसे आप टूटा हुआ, वही खंडित दाँत, 
जो बौद्ध मतका संकेत है, एक हाथमें है । सतकंवाद ही आपका कमलके समान 
चरद हस्त है और धम॑-प्रतिष्ठा ही आपका अभय देनेवाला हाथ हैं। महासुखके 
परमानन्दकी प्राप्ति करानेवाला निर्मल सुविचार ही आपका सरल शुंड-दंड है। मत- 
सेदोंका परिहार करनेवाला जो संवाद है, वह आपका अखंडित और शुभ्र वर्णवाला 
दाँत है । उन्मेष या ज्ञान-तेजका स्फुरण विघ्न-राज गणेशजीके चमकते हुए सूक्ष्म 
नेत्र हैं । इसी प्रकार मुझे ऐसा जान पड़ता है कि पूर्व-मीमांसा और उत्तर-मीमांसा 
इनके दोनों कान हैं औरइन्हीं दोनों कानों पर मुनि रूपी भ्रमर गंड-स्थलसे बहनेवाले 
बोघ-ूपी मद-रसका सेवन या पान करते हैं। तत्वार्थ रूपी प्रवाल-से चमकनेवाले 
त और अद्वैत दोनों गंड-स्थल हैं और ये दोनों गणेशजीके मस्तकपर बहुत ही पास- 
पास होनेक्रे कारण मिलकर प्रायः एक-से हो गये हैं । ज्ञान-रूपी मकरन्दसे ओत-प्रोत 
भरे हुए दसो उपनिषद्‌ ही मधुर सुगन्धिवाले फूलोंके मुकुटके समान मस्तक पर 
सुशोभित हैं । इन गणेशजीमें दोनों चरण अकार हैं, विशाल उदर उकार है और 
मस्तकका महामंडल मकार है। अकार, उकार और मकार इन तीनोंके योगसे 
। अकार होता है जिसमें सारा साहित्य-संसार समाविष्ट होता है । इसी लिए मैं सद्‌- 
गुरुकी कृपासे उस अखिल विश्वके मूल बीजको नमस्कार करता हूँ । अव मैं उस 
विश्व-मोहिनी शारदाकी वन्दता करता हूँ जो वाणीके नित्य नये-तये विलास प्रकट 
. करती है और जो चातुर्य तथा कलाओंमें बिशेष प्रवीण हैं। जिन सद्गुरुने मुझे 
इस संसार-रूपी सागरसे पार उतारा है, वे सद्गुरु मेरे अन्तःकरणमें पूरी तरहसे बैठे 
हुए हैं, इसीसे विवेकके लिए मेरे मनमें विशेष आदर है। जिस प्रकार आँखोंमें 
दिव्य अंजन लगानेसे दृष्टिको अपूर्व बळ प्राप्त होता है और तब आदमी जहाँ देखता 
. है वहीं उसे भूमिके अन्दर गड़े हुए ट्रव्योंकी बड़ी-बड़ी राशियाँ दिखाई पड़ने लगती 
- हैं अथवा जिस प्रकार हाथमें चिन्तामणि आनेपर सब प्रकारके मनोरथ सिद्ध हो 
जाते हैं, उसी प्रकार मैं ज्ञानदेव कहता हूँ कि श्रीनिवृत्तिनाथजीकी इपासे मैं पूर्ण- 
काम हो गया हूँ । इसी लिए बुद्धिमानु पुरुषोंको गुरुकी भक्ति करनी चाहिए और 
- उसके द्वारा कृतकार्य होना चाहिए, क्योंकि जिस प्रकार वृक्षकी जड़में पानी सींचनेसे 
आपसे आप सब शाखाएँ और पल्लव हरे-भरे हो जाते हैं ; अथवा जिस प्रकार सागरमें 

स्नान करने से त्रिभुवनके समस्त तीर्थोमें स्तान करने का फल होता है; अथवा जिस 
प्रकार अमृत-रसका पान करनेसे समस्त रसोंका आनन्द मिल जाता है, उसी प्रकार 
जिनके द्वारा मेरे समस्त इष्ट मनोरथ सिद्ध होते हैं, उन श्री गुरुदेवकी में बार-बार 
वन्दना करता हूँ । अब आप लोग एक प्रौढ़ और गम्भीर कथा सुनें । यह कथा 
समस्त कला-विलासोंकी जन्मभूमि अथवा विवेक-तृक्षोंका अपूर्वं उपवन हैँ। यह कथा 
सब सुखोंके मुल-स्थान महा-सिद्धान्तकी नींव है अथवा नौ रसोंके अमृतका सागर 


.हैं। अथवा यह कथा स्वयं परम-गतिका आश्रय-स्थल, समस्त विद्याओंका आदि- 


थीठ और समस्त शास्त्रोंका निवासस्थान है । अथवा यह कथा धामिक विचारोंका 
सायका (जन्मभूमि), सज्जनोंका जीवन और सरस्वती देवीके सौन्दर्य रूपी सम्पत्तिका 
भांडार है। अथवा व्यासदेवकी विदयांल मतिको स्कुरित करके स्वयं वाणी देवी 
इस कथाके रूपें त्रिभ्ुवनमें प्रकट हुई हैं । इसी लिए यह कथा समस्त महाकाव्योंकी 
महारानी और सब ग्रन्थोंके गौरवका मुल है और इसीसे श्ुंगार आदि नौ रसोंको 
सरसता प्राप्त हुई है । अव इस कयाका एक और लक्षण सुनियें। इसी कथासे शब्द- 
चेभव शास्त्र-शुद्ध हुआ है और आत्म-ज्ञानकी कोमलता इसीसे दूनी हुई है । 
चातुर्यंको इसी कथासे चतुराई प्राप्त हुई है, भक्तिरस इसीसे स्वादिष्ट हुआ है और, 
सुखका सौभाग्य इसीसे पृष्ट हुआ है । इसीसे माधुर्यको मधुरता, श्एंगारको सुन्दरता 
और अच्छी वातोंको लोक-प्रियता प्राप्त हुई है और उनकी शोभा हुई है। इसी 
कथासे कलाओंको कलाज्ञान प्राप्त हुआ है, पुण्यको अपूव वेभव मिला हैं और इसी 


लिए इससे राजा जनमेजयके पाप-कर्मोके दोषोंका सहजमें प्रक्षालन हुआ है । यदि 
इसके सम्बन्धमें कुछ और विचार क्रिया जाय तो यह निश्चित होता हूँ कि इसीने 


` रंगोंको सुरंगताकी विपुल सामर्थ्यं और गुणोंको सद्गुणताका तेज प्रदान किया है । 


तात्पर्यं यह कि जिस प्रकार सूर्यके तेजसे त्रिभुवन उज्ज्वल होता है, उसी प्रकार व्यास- 


देवकी बुद्धिसे व्याप्त होनेके कारण यह विश्‍व प्रकाशितं हुआ है । अथवा जिस प्रकार 
_ अच्छी और उपजाऊ भूमिमें बीज बोनेसे वे आपसे आप बढ़ते और फैलते हैं, 


उसी प्रकार इस भारत ग्रन्थमें सब विषय बहुत अच्छी तरह सुशोभित हुए हैं । 
अथवा जिस प्रकार नगरमें निवासं करनेके कारण मनुष्य सहजमें ही बहुश्रुत और 


'सभ्य हो जाता है, उसी प्रकार सारा जगत व्यासदेवकी वाणीसे उज्ज्वल और स्पष्ट 


हो गया हैं। अथवा जिस प्रकार युवावस्थाके आरम्भमें स्त्रीके अंगोमें लावण्यकी 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by 0-॥९5 


¥ हिन्दी ज्ञानेश्‍वरी 


नई और अपूवं शोभा प्रकट होती हैँ। अथवा जिस प्रकार वसन्त-ऋतुका आगमन 
होनेपर उपवनकी भूमिके छोटे-बड़े सभी वृक्षों और पौधोंपर वन-श्रीका भांडार आपसे 
आप आकर एकत्र हो जाता है, अथवा जिस प्रकार सोनेका डला देखनेसे उनमें 
आकारकी कोई विशेषता नहीं दिखाई देती, परन्तु जब उसके अलङ्कार बन जाते हूँ 
तब उसकी सच्ची शोभा दिखाई पड़ती है, उसी प्रकार व्यासदेवकी वाणीके अळड्कारों- 
से सुशोभित होनेके कारण इसे अपूर्व सौन्दर्यं प्राप्त हुआ है। और कदाचित्‌ इसी 
बातका विचार अपने मनमें करके इतिहासने इस कथाका आश्रय लिया हूँ। और 
समस्त पुराणोंने अपने लिए उपयुक्त मान प्राप्त करनेके विचारसे संसारमें अपनी 
लघुता स्वीकृत करके इस भारत ग्रन्थमें आख्यानोंका रूप ग्रहण किया है। इसी लिए 
लोग यह कहने लग गये हैं कि जो बात भारतमें नहीं है, वह तीनों लोकोंमें कहीं 
नहीं है ; और संसारमें इस लोकोक्तिका प्रचार हो गया है कि--“व्यासोच्छि्ट 
जगत्त्रयं” । इस प्रकार जो यह रसपूणं कया संसारमें परमार्थका मुल-स्थान बन गई 
है, वह कथा वेशम्पायन मुनिने राजा जनमेजयसे निवेदन की है । इसलिए आप लोग 
यह कथा सावधान होकर सुनें, जो अद्वितीय, श्रेष्ठ, परम पुण्यशील, अप्रतिम और 
परम शुभ-गतिका निवास-स्थान है । अब इस भारत ग्रन्थ रूपी कमलमें गीता नाम- 
का वह प्रकरण पराग ही हैं जिसका उपदेश श्रीकृष्णने अजुंनको दिया था । अथवा 
समस्त साहित्यका मन्थन करके व्यासदेवकी बुद्धिने यह गीता रूपी अवणेनीय अमृत 
निकाला है । फिर यह नवनीत ज्ञानकी अग्निपर विवेकपूर्वक तपाया गया है और 
उसके अच्छी तरह पक जानेके कारण बढ़िया सुगन्धित घी तैयार हुआ है । विरागी 
जिसकी इच्छा करते हैं, सन्त जिसका प्रत्यक्ष अनुभव करते हैं और पूण ब्रह्मज्ञानी 
जिसमें “अहमेव ब्रह्मास्मि”-की भावना रखकर रमण करते हैं, भक्त जिसका श्रवण 
करते हैं, जिसकी त्रिभुवनमें सबसे पहले वन्दना होती है और जो भीष्म पर्वमें कथाके 
रूपमे कही गई है, जिसे लोग भगवद्गीता कहते हैं, ब्रह्मा और शंकर जिसकी स्तुति 
करते हैं और सनकादिक जिसका आदरपूर्वक सेवन करते हैं, उस कथाके माधुर्यका 
श्रोताओंको अपना मन कोमल करके उसी प्रकार अनुभव करना चाहिए ( उसी 
प्रकार सुनना चाहिए ), जिस प्रकार चकोरके बच्चे मनोयोगपू्वक शरद्‌ ऋतुकी 
कोमल चन्द्र-कलाओंके कोमळ सुधा-कण चुगते हैं। वह कथा वास्तवमें बिना 
झब्दोंकी सहायताके ही कही जाती हैं, इन्द्रियोंक बिना पता लगे ही इसका अनुभव 

होता है और कानों तक शब्दोंके पहुँचनेके पहले ही इसके तत्व-सिद्धान्तका आकलन 
किया जाता है। भ्रमर जिस प्रकार कमलोंमेंका पराग ले जाता है और कमल-दलों- 
'को इस बातका पता भी नहीं लगने पाता, उसी प्रकार इस ग्रन्थको श्रवण करनेवाले 
लोग भी इसका तत्व ग्रहण करते हैं । केवल कुमुदिनी ही यह बात जानती है कि 
६ किस प्रकार बिना अपना स्थान छोड़े, उदित होते हुए चन्द्रमाका आलिगन किया 
जाता है और किस प्रकार उसके प्रेमका अनुभव किया जाता है।इसी लिए जिसका 
अन्तःकरण इस प्रकारकी गम्भीर वृत्तिसे निश्चळ हो गया हो, वही गीताका प्रकरण 
जान सकता है । गीता सुननेके लिए जो लोग अजुंनकी पंक्तिमें वेठनेके योग्य हों, 
उन्हीं सन्तोंको कृपा कर इस कथाकी ओर ध्यान देना चाहिए । कुछ लोगोंको ऐसा 
जान पड़ेगा कि मैंने कुछ अधिक धृष्टता की है; पर वास्तवमें ऐसी बात नहीं हूँ । 
हे श्रोतागण, आप लोग गम्भीर और उदार अन्तःकरणके हूँ, इसी लिए मैंने आपके 
चरणोंमें नञ्ज होकर यह प्रार्थना की है । माता-पिताका यह स्वभाव ही होता 'हैँ कि 
लड़का यदि तोतली बोलीमें कोई बात कहे तो वे प्रसन्न और सन्तुष्ट ही होते हैं । 
इसी प्रकार जब आप लोगोंने मेरा अंगीकार किया हू और मुझे 'अपना' कहा हैं, 
तो फिर मुझे इस बातकी प्रार्थना करनेकी क्या आवश्यकता हूँ कि यदि मुझसे कुछ 
नरुटियाँ हों तो आप लोग उन्हें सहन करें । परन्तु मुझसे एक और भी अपराध हो 
गया है; और वह यह कि मैं गीताका अर्थ स्पष्ट करनेका साहस कर रहा हूँ । और 
नेरी प्रार्थना है कि आप लोग वह स्पष्टीकरण सावधान होकर सुनें । यह कार्य करनेमें 
कितना कठिन है, इसका विचार न करके मेरे मनने अवश्य ही ढिठाई की है; और 
नहीं तो सूर्यके तेजके सामने जुग़नू की क्या विसात है ! मुझ सरीखे अज्ञानका इस 
कार्यम प्रवृत्त होना वैसा ही है, जैसा किसी टिटिहरीका अपनी चोंचकी सहायतासे 
समुद्रको नापनेका प्रयत्न । यदि कोई आकाशको आच्छादित करना चाहे तो उस 
आच्छादित करनेवालेके लिए आकाशसे भी बड़े होनेकी आवश्यकता होती हैं । 
और जब मैं इस बातका विचार करता हूँ तो मुझे ऐसा जान पड़ता हूँ कि मैंने जो 
यह काम अपने हाथमें लिया है, वह मेरी सामर्थ्यके बाहर ही है । जिस समय स्वयं 
झंकरजी गीताके अर्थकी महत्ता या गम्भीरताका वर्णन कर रहे थे, उस समय पारवंती- 
को कुतूहल हुआ था और उन्होंने पूछा था। उस पर शंकरजीने कहा था -- हि 
भवानी, तुम्हारे स्वरूपके समान ही यह गीता-तत्व अज्ञेय और नित्य नवीन है”। जिन 

सर्वेश्वर आदि-नारायणकी निद्राके खर्राटोसे ही वेदार्थका विस्तार हुआ था, उन्होंने 
इस गीताका रहस्य भी बतलाया था । अतः जो कायं इतना असीम हो और जिसमें 
वेदोंकी मति भी काम न करती हो, उसमें मुझ सरीखे अल्प और अत्यन्त मन्द 
बुद्धिवाले व्यक्तिका भला कहाँ ठिकाना ळग सकला है ! इस असीम गीता-तत्वका 
आकलन भला कँसे किया जा सकता है ? इस प्रचण्ड अलौकिक तेजको भला कौन 
अधिक उज्जवल कर सकता हैँ? एक मच्छड़ अपनी मुट्टीमें आकाशको केसे ले सकता' 
है ? परंतु ऐसी अवस्थामें भी एक ऐसा आधार है जिसकी सहायतासे मैं अपने आपको 
बलवान समझता हुँ । और मैं ज्ञानदेव कहता हूँ कि वह आधार यही है कि श्री 
गुरु निवृत्तिनाथ मेरे अनुकूल हैं । यद्यपि सामान्यतः मैं मुख और विवेकहीन हूँ, 
परन्तु फिर भी सन्त-क्कपाका दीपक तेजस्वी और स्पष्ट हैं केवल पारसमें ही यह शक्ति 
होती है कि वह लोहेको सोना वना सके और केवल अमृत ही मृतकको फिरसे जीवित 
कर सकता है । यदि स्वयं सरस्वती ही प्रसन्न हो जायें तो गू गेमें भी बोलनेकी शक्ति 
आ जाती है । और कुछ वस्तुओंमें भी इसी प्रकारकी विशिष्ट शक्ति होती है और 
उसी शक्तिके अनुसार परिणाम या कार्य भी होता है । अतः इसमें आश्चर्य करनेकी 
कोई वात नहीं है । जिसकी माता कामधेनुके समान हो, उसे भला किस बातकी 
कमी हो सकती है ! इसी लिए मैं इस ग्रन्थकी रचना करनेको उद्यत हुआ हूँ । इसी 
लिए मैं आप छोगोंसे प्राथंना करता हूँ कि यदि इसमें कोई त्रुटि हो तो उसकी पूत्ति 
आप लोग कर लें; और यदि इसमें कोई वात अधिक हो तो उसे प्रसंगोचित कर 
ळें। अच्छा तो अब आप लोग इस ओर ध्यान दें, क्योंकि जब आप लोग मुझे 
बोलनेमें प्रवृत्त करेंगे, तभी मैं बोल सकूँगा | यह बात उसी प्रकारकी है, जिस 
प्रकार कठपुतलियोंका चलना-फिरना और नाचना उसके नचानेवाले सूत्रधार पर 
अवलम्बित रहता है । इसी प्रकार मैं भी साधृ-सन्तोंका अनुगृहीत और उन्हींकी कृपा 
पर आश्रित हूँ । मैं पूर्ण रूपसे उन्हीं लोगोंकी आज्ञाके अनुसार चलनेवाला हूँ। 
इसलिए जिस प्रकार आप लोगोंको अच्छा लगे, उसी प्रकार आप लोग मुझे अल- 
ङ्कारोंसे मंडित करें । इतनेमें श्री गुरुजीने कहा--“बस करो, ये सब बातें कहनेकी 
तुम्हें कोई आवश्यकता नहीं है । अब तुम जल्दीसे अपना ध्यान ग्रन्थकी ओर 
लगाओ'” । गुरुजीके ये वचन निवृत्ति-दास ज्ञानदेवके लिये बहुत आनन्ददायी हुए 
और वह कहने छग़ा--“अब संव लोग शान्त चित्तसे और सावधान होकर सुनें ।” 

घृतराष्ट्र उवाच-- 


धर्मक्षेत्रे कुरुक्षेत्रे समवेता युयुत्सवः। 
मामकाः पाण्डवाश्चैव किमकुर्वत सञ्जय ॥।८१॥ 
पुत्र-प्रेमके कारण मोहमें पड़े हुए धृतराष्ट्र पूछने लगे--“'हे संजय, कुरुक्षेत्रकीं 
बातें मुझे बतलाओ । जिस क्षेत्रको लोग धर्मक्षेत्र अर्थात्‌ धर्मका स्थान कहते हैं, 
वहाँ पांडव और मेरे लड़के युद्ध करनेके लिए गये हुए हैं । अतः अब तुम मुझे 
जल्दी यह बताओ कि इतने समयमें उन लोगोंने आपसमें क्या-क्या किया” । 
सञ्जय उवाच-- 
दृष्टवा तु पाणडवानीकं व्यूढं दुर्थो्रनस्तदा। 
आचायंमुपसङ्गम्य राजा वचनमब्रवीत्‌ ॥ २॥ 
पश्येतां पाण्ड्पुत्राणामाचार्यं महतीं चमूस्‌। 
व्यूढां द्रुपदपृत्रण तव शिष्येण धीमता ॥ ३॥ 
इसपर संजयने कहा - विशव-प्रलयके समय जिस प्रकार काळ अपना मुँह फॅलाता 
है, उसी प्रकार पांडवोंकी सेना क्षुग्ध हो गई । जिस प्रकार कालकूट क्रुद्ध होकर 
चारों ओर फैल जाता है, उसी प्रकार वह वहुत बड़ी सेना एक साथ ही क्रुद और 
क्षुब्ध हो गई । फिर भला उसे कौन रोक सकता था ! अथवा जिस प्रकार प्रझयकी , 


` वायुसे बलवान होकर बड़वानल क्षुब्ध होकर और समुद्रको सोखकर आकाश तक 


फैलने लगता है, उसी प्रकार अनेक पंक्तियोंकी व्यूह-रचनासे सुघटित वह दुर्दमनीय 
सेना उस समय बहुत ही भीषण जान पड़ने री । परन्तु जिस प्रकार हाथीके बच्चेको 
सिंह कोई चीज नहीं समझता, उसी प्रकार दुर्योधनने उस सेनाको देखकर तुच्छ 
समझा । इसके उपरान्त वह द्रोणके पास आकर कहने छगा--“आपने देखा कि 
पांडवोंकी सेना कैसे आवेशमें आई हुई है? उस सेनाके भिन्न-भिन्न व्यूह मानों: 
चलते-फिरते पहाड़ी किले ही जान पड़ते हैं ये व्यूह उस दुपदःपत्र धृष्टयुम्नके रचे 
हुए हैं, हे आचाय, जिसे आपने शिक्षा दी और जिसे आपने युद्ध-विद्यासे मंडित. 
किया । देखिये उसी धुषट्युम्नने पांडवोंके सेना-सागरका कंसा विस्तार किया है ॥ 

अत्र शूरा महेष्वासा भीमार्जुनसमा युधि।. 

युयुधानो. विराटश्च द्रुपदश्च महारथः।॥ ४॥ 

इस सेनामें और भी ऐसे अलौकिक वीर हैं जो सस्त्रास्त्रकी विद्यामें पारंगत हैँ 
और क्षात्र-धमंमें भी पूरे हैं । अब प्रसंग आ गया है, इसलिए मैं आपको उना 
लोगोंके नाम बतलाता हूँ जो बलमें, अभिमानमें और पराक्रममें बिलकुल भीमः 
और ₹जुंतकी बराबरीके ही हैं । इस सेनामें महायोद्धा युयुधान और विराट तथाः 
सह्यारथी वीरंशरेष्ठ हुपद भी आये हैं । 


` धृष्टक्ेतुरचेकितानः काशीराजश्च वीर्यवान्‌ । 
पुरुजित्कुन्तिभोजश्च रोब्यश्च नरपुङ्गवः ॥ ५ ॥ 
युधामन्युश्च विक्रान्त उत्तमोजाश्च वीर्यवान्‌ । 
सौभद्रो द्रौपदेयाश्च सवं एव महारथाः॥ ६॥ 


देखिये चेकितान, धृष्टकेतु, पराक्रमी वीर काशीराज, उत्तमौजा और नृप-श्रेष्ठ 
झव्य भी यहाँ उपस्थित हैं। और देखिये, वह कुन्तिभोज है और वह युधामन्यु है 
“और ये इधर पुरुजित आदि दूसरे राजा छोग हैं | टुर्योधनने द्रोणसे कहा--यह 
देखिये, सुभद्राके हृदयको आनन्द देनेवाला और देखनेमें दूसरे तरुण अ्जुनके समान 
जान पड़नेवाला अभिमन्यु है । और इनके सिवा द्रौपदीके पुत्र तथा दूसरे ऐसे' 
बहुतसे वीर महारथी यहाँ एकत्र हैं जिनकी संख्याका अन्त ही नहीं है । 


अस्माकं तु विरिष्टा ये तान्निबोध द्विजोत्तम । 
नायका मम सेन्यस्य संज्ञार्थं तान्त्रवीमि ते ॥ ७॥ 
भवान्भीष्मश्च कणंश्च कृपश्च समितिञ्जयः । 
अश्वत्थामा विकणांश्च सौमदत्तिस्तथेव च। ८॥ 


अब प्रसंगवश मैं अपनी सेनाओंके नेताओं और प्रमुख तथा प्रसिद्ध शूर-वी रोके 
नाम भी बतळाता हूँ, सुनिये। आपके सरीखे जो प्रथम श्रेणीके मुख्य वीर हैं, 
उनमेंसे दिग्दशंन मात्रके लिए केवल एक दो वीरके नाम बतलाता हूँ । ये गंग्रापुत्र 
भीष्म पितामह हैं जिनके प्रतापका तेज सूर्यके तेजके समान है। और यह वीर कणे 
तो दत्रु-रूपी हाथियोंका संहार करनेवाला सिंह ही है। इनमेंसे प्रत्येक ऐसा है कि यदि 
बह चाहे तो अकेला ही सारे विश्वका संहार कर सकता है। क्या ये कृपाचाय अकेळे. 
ही सारे विश्वका संहार नहीं कर सकते ? और देखिये, यह वीर विकणं हैं और वह 

उधर अर्वत्थामा हूँ जिनकी धाक स्वयं सव-विध्वंसक्‌ काळ भी मानता है। और 
समितिजय तथा सौमदत्ति आदि बहुतसे वीर हैं जिनकी सामर्थ्यंकी माप स्वयं 
्रह्माके किये भी नहीं हो सकती । 


अन्ये च बहवः शूरा मदर्थे त्यक्तजीविताः। 
नानाशस्त्रप्रहरणाः सवे युद्धविशारदाः ॥ ९॥ 
जो शस्त्र-विद्यामें निष्णात हैं, जो मन्त्र-विंद्यामें स्वय अवतार ही जान पड़ते हैं, 
जिन्होंने समस्त अस्त्र-समुहोंको संसारमें प्रचलित किया हूँ, और जिनके अङ्भोंमें 
पूरा-पूरा प्रताप छाया हुआ है, वे सब अप्रतिम वीर जी-जानसे मेरे अनुयायी हुए 
हैं । जिस प्रकार पतिब्रताका हृदय अपने पतिको छोड़कर औरोंको कभी स्पशं भी नहीं 
करता, उसी प्रकार इन महायोद्धाओंके लिए मैं ही भक्ति-सर्वस्व हो गया हूँ । मेरे 
कार्यके आगे ये लोग अपने प्राणोंको भी कोई चीज नहीं समझते और इस प्रकार 
ये लोग स्वामिनिष्ठामें निःसीम और निर्दोष हैं । ये लोग युद्ध-कौशल जानते हैं 
और युद्ध-कलाकी कीत्तिको इन्हीं लोगोंने जीवित रखा हैं यहाँ तक कि क्षत्रियोंके 
बानेका उद्गम इन्हीं लोगोंसे हुआ है । और हमारी सेनामें जो ऐसे सर्वोपरि वीर 
हैं, उनकी गिनती कहाँ तक की जाय ! बस समझ लीजिये कि वे असंख्य ही हैं । 
अपर्याप्तं तदस्माकं बलं भीष्माभिरक्षितम्‌ । 
पर्याप्तं त्विदमेतेषां बलं भीमाभिरक्षितंम्‌ ॥ १०॥ 
समस्त क्षत्रियोंमें जो श्रेष्ठ और संसारमें महावीर पितामह भीष्म हैं, उन्हें ` 
सेनापति बचाया गया है । इन्हीं भीष्मके बलसे आच्छादित यह सेना एक किलेकी 
तरह बनी हुईं दिखाई देती हैं और इसके सामने यह त्रिमुवन भी तुच्छ जान पड़ता 
है । एक तो समुद्र यों ही सब लोगोंको अळंघ्य जान पड़ता है; तिस पर जंसे उसे 
बड़वानलकी सहायता मिल जाय, अथवा जिस प्रकार प्रयकी अग्नि और अत्यन्त 
प्रबळ वायुका संयोग हो जाय, उसी प्रकारकी अवस्था इन गंगा-पुत्र भीष्म के सेनापति 
होनेसे हो गई है । फिर भला हमारी सेनाके साथ कौन लड़ सकता हैँ ? और फिर 
पांडवोंकी यह सेना तो बहुत ही थोड़ी है । पर यह छोटी-सी सेना भी मुझे अपरम्पार 
दिखाई देती है । और इस सेनाका नायक वह प्रबळ और उद्दंड भीमसेन बना 
है ।” इतना कहकर दुर्योधनने अपनी बात समाप्त की । 

अयनेषु च सर्वेषु यथाभागमवस्थिताः। 
भीष्ममेवाभिरक्षन्तु भवन्तः सर्वं एव हि॥ ११॥ 


इसके उपरान्त उसने फिर समस्त सेनिकोंसे कहा--“अब तुम लोग अपना- 
अपना दल व्यवस्थित करो । जिन-जिन लोगोंको सेनाकी जितनी जितनी अक्षौहिणियाँ; 
दी गई हैं और उनकी रक्षाके लिए जिस प्रकार महारथियोंका विभाग किया गया 
है, उसीके अनुसार सव लोग अपनी-अपनी सेनाकी व्यवस्था करें और सब लोग 
भीष्मकी आज्ञा माने ।” इसके उपरान्त दुर्योधनने द्रोणाचायंकी ओर घूमकर 
कहा- सुनो, तुम सब लोग केवळ इन भीष्मकी रक्षा करो । जिस प्रकार मैं इनका 
सम्मान करता हूँ, उसी प्रकार तुम सव लोग भी इनका सम्मान करो; क्योंकि हमारी 
इतनी बड़ी सेनाकी शक्ति केवळ इन्हीं पर निर्भर है।” 


तस्य सञ्जनयन्हर्षं कुरुवृद्धः पितामहः । 
सिंहनादं विनद्योच्चेः शङ्कं दध्मौ प्रतापवान्‌ ॥ १२॥ 
दुर्योधनकी ये बातें सुनकर सेनापति भीष्म बहुत सन्तुष्ट हुए और उन्होंने प्रबळ 
रण-घोष किया । उस विलक्षण घोषने दोनों ही सेनाओंमें ऐसा शब्द किया कि 
उसकी प्रतिध्वनि कहीं समाती ही नहीं थी । उस प्रतिघ्वनिके समान ही श्रीमानु 
भीष्मने अपनी वीर्यस्फूत्तिके बलसे अपना अलौकिक शंख भी फूंका । जब उस रण- 
` घोषमें यह शख-घोष मिल गया, तब मानों त्रेलोक्यके कान बहरे हो गये और ऐसाः 
जान पड़ा कि आकाश ही फटकर जमीन पर आ गिरा हो। उस समय आकाश गरज 
उठा, समुद्र ऊपर उछळने लगा और सारे विश्वके स्थावर और जंगम त्रस्त होकर 
काँपने लगे । इस महाघोषके गर्जनसे पवंतोंकी गुफाए तक गूंजने लगीं और उसके 
साथ ही सेनाओंमें रण-वाद्य खुब जोरोंसे बजने लगे । 
ततः शङ्काश्च भेर्यश्च पणवानकगोमुखाः । ` 
सहसेवाभ्यहन्यन्त स शब्दस्तुमुलोऽभवत्‌ ॥ १३॥ 
असंख्य भयानक और ककंश वाजे बजने लगे जिनके शब्द सुनकर बड़े-बड़े 
बीरोंको भी ऐसा जान पड़ने लगा कि प्रलयका काल आ गया। फिर भला कायरोंकी' 
तो वात ही न पूछिए ! जो लोग कच्चे जीके और कम साहसवाले थे,वे. सूकम, कणों की' 

तरह उड़ गये । यहाँ तक कि स्वयं काल भी ऐसा भयभीत हो गया कि उसे सामने 
आनेका' साहस ही नहीं होता था । नौवतें, नगाड़े, मृदङ्ग, शंख, झाँझें और तुरहियाँ 
जोर-जोरसे बजने लगीं और उनके शोरमें पराक्रमी वीरोंका रण-घोष मिलने लगा ४ 
कोई अपने भुज-दंडों पर ताळ ठोंकने लगा और कोई युद्धके लिए ललकारने लगा ४ 
जिस स्थान पर मदोन्मत्त हाथी छूटकर आ पहुँचे थे, उस स्थान पर बहुतसे लोगोंके 
खड़े-खड़े ही प्राण निकल गये । अच्छे-अच्छे शूरोंके दाँत बेठ गये और उनके 
मू हसे आवाज तक न निकली ; औरं जो लोग बड़ी-बड़ी प्रतिज्ञाएं करके आये थे, 
वे भी ठढे पड़ गये । रण-वाद्योंका ऐसा विलक्षण और भयानक शब्द सुनकर ब्रह्मा 
भी भयभीत हो गया और देवता लोग कहने लगे--'आज तो कदाचित्‌ प्रय 
काल ही आ पहुँचा ।'” 


ततः श्वेतेहयेयुंक्ते महति स्यन्दने स्थितौ । 
माधवः पाण्डवश्चेव दिव्यौ शङ्खो प्रदध्मतुः ॥ १४॥ 
पाञ्चजन्यं हुषोकेशो देवदत्त धनञ्जयः । 
पौण्डं दध्मौ महाशङ्खं भीमकर्मा वृकोदरः ॥ १५॥ 
अनन्तविजयं राजा कुन्तीपुत्रो युरविष्ठिरः। 
नकुलः सहदेवश्च सुघोषमणिपुष्पकौ ॥ १६॥ 
उधर तो वह भयंकर रण-कोलाहल सुनकर स्वगमें इस प्रकारकी बातें हो रही 
थीं, पर इधर पांडवोंकी सेनामें क्या हो रहा था वह भी सुनिये । जो रथ रण-विजयका 
मानों सार-सवंस्व था अथवा जो महातेजका भांडार ही था, जिसमें वेगवत्तामें गरुड़के 
सगे भाइयोंके-से चार घोड़े जुते हुए थे, अथवा जो उड़ते हुए मेरु पवंतके समान 
जान पड़ता था, जिसके तेजसे दशो दिशाएं भर गई थीं और जिसपर वेकुष्ठके 
स्वामी स्वयं नारायण ही अश्व-वाहक बनकर बेठे हुए थे, उस रथके गुणोंका वर्णन 
भला कहाँ तक हो सकता है ! उसकी पताका पर जो वानर था, वह तो प्रत्यक्ष 
शंकर ही था और अजुनके पास बैठे हुए शाङ्गंधर श्रीकृष्ण ही सारथीका काम कर 
रहे थे । देखिये, यह भी कंसे आश्चयंकी बात है ! उन प्रभुका अपने भक्तोंके प्रति 
इतना अद्भत प्रेम है कि उसी प्रेमसे बद्ध होकर वे अपने भक्त अजु न का स्वयं ही 
सारथ्य कर रहे हैं । कृष्णने अपने दास अजुनको तो अपने पीछे रख जया और 

आप उसके आगे हो गये और तब सहज लीलासे अपना पांचजन्य नामक शंख 
फूँका । पर सहज भावसे फूंके हुए शझ्खका महाघोष भी बहुत ही गम्भीरतापूबंक 
गरजा और जिस प्रकार सूयंका उदय होते ही सब नक्षत्र लुप्त हो जाते हैं, उसी 
प्रकार रण-वाद्योंका वह सब कोलाहल, जो कौरवोंकी सेनामें हो रहा था, न जाने कहाँ 
छिपकर बन्द हो गया । इसी प्रकार धनुधर अजु'नने भी अत्यन्त गम्भीर शब्दवाला 
अपनां देवदत्त नामक शंख बजाया । जिस समय ये दोनों भयंकर शंख-नाद मिलकर 
एक हुए, तब ऐसा जान पड़ने छगा कि कहीं इस ब्रह्मांडके सेकड़ों हजारों टुकड़े तो 
नहीं हो जायेगे । इतनेमें भीमसेनको भी आवेश हो आया और उसने महाकालके 
समान क्षुब्ध होकर अपना पांडू नामक महाशंख बजाया । वह शख-नाद प्रलय 
कालके मेघोंके समान गम्भीरतापूर्वक गरजा । बस उसी समय राजा युधिष्टिरने भी 
अपना अनन्तविजय नामक शंख बजाया । इसी प्रकार नकुलने अपना सुघोष नामक 
झंख और सहदेवने अपना मणिपुष्पक नामक शंख भी बजाया और इन दोनों 
झंखोंके नादसे स्वयं यम भी घबरा गया । 
काश्यश्च परमेष्वासः शिखण्डी च महारथः | 
ृष्टयुम्तो विराटश्च सात्यकिश्चापराजितः॥ १७॥ 
द्रुपदो द्रौपदेयाश्च सर्वशः पृथिवीपते। 
सोमद्रशच महाबाहुः शङ्खान्दध्मुः पृथवपृथक्‌ ॥ १८ ॥ 
स घोषो धातं राष्ट्राणां हृदयानि व्यदारयत्‌। 
नभश्च पृथिवीं चेव तुमुलो व्यनुनादयन्‌ ॥ (६ ॥ 
उस समय वहाँ टुपद, द्रौपदेय, महाबाहु, काशिराज, अजु न-पुत्र अजेय सात्यकी, 
चृष्टययुम्न आदि अनेक राजा उपस्थित थे । शिखंडी भी था और विराट आदि दूसरे 
बहुत-से राजा भी थे। उनमें जो मुख्य-मुख्य शूर सेनापति थे, उन सबने एक साथ 
'ही अपना-अपना शंख बजायां। उन सबका भयंकर नाद सुनकर पृथ्वीको धारण 
करनेवाले शोष-नाग और महाकूर्म भी इतने घबरा गये कि बे अपने सिरसे पृथ्वीका 
'आर फेकनेके लिए उद्यत हो गये | उस समय तीनों भ्रुवन डगमगाने लगे, भेर और 
मन्दर आदि पवंत हिलने लगे और समुद्र तो कॅलासके बराबर ऊँचा उछलने लगा । 
'ृथ्वीतळ मानों उलटने लगा और आकाशकी तो ऐसी बुरी दशा हो गई कि मानों 

उसमेंके नक्षत्र नीचे गिरने छंगे उस समय सत्यलोकमें यह कोलाहल मचा 
“अब यह सारी सृष्टि डूब गई और देवताओंका आश्रय जाता रहा ।” दिन होते 
हुए भी ऐसा जान पड़ता था कि मानों सूयं है ही नहीं; और त्रिभ्रुवनमें इस 
प्रकारका हाहाकार मच गया कि मानों प्रलय-काल सामने आ उपस्थित हुआ हो । 
उस समय आदि पुरुष श्रीकृष्णको भी यह आशंका होने लगी कि अब सचमुच 
इस विश्वका कहीं अन्त न हो जाय; इसलिए उन्होंने वह क्षोभ शान्त किया, जिससे 
यह विशव बच गया । नहीं तो कृष्ण आदिके शंखोंका नाद होते ही सचमुच युगान्त 
हो गया होता । यद्यपि वह नाद तो शान्त हो गया था, परन्तु फिर भी उसकी 
प्रतिध्वनि अभी तक हो ही रही थी और उस प्रतिध्वनिने ही मानों कौरवोंको सेनाका 
नाश कर डाला । जिस प्रकार हाथियोंके झुंडमें सिंह बहुत ही सहजमें संचार करता 
है और जिधर जिस हाथीको चाहता है, उधर उसीको मार डालता हूँ, उसी प्रकार 
वह प्रतिघ्वनि भी वीरोंका हृदय फाइ़ती हुई चारो तरफ फेंलनें लगी । उस 
प्रतिध्वनिकी गर्जना सुनकर खड़े-खड़े ही उन छोगोंके धेयं छूट गये और वे एक 
दूसरेसे कहने लगे -“अरे सावधान हो । अरे सावधान हो 7 
अथ व्यवस्थितान्दुष्ट्वा धार्तराष्ट्रान्कपिध्वज: । 
प्रवृत्ते शस्त्रसंपाते धनुरुद्यम्य पाण्डवः ॥ २० ॥ 

परंतु उनमें जो महारथी वीर अपने बळ और पराक्रममें पक्के थे, उन्होंने 
सैनिकोंको फिर जैसे-तैसे सँभाला । वे सब लोग मिलकर आगे बढ़े और उन्होंने दुने 
आवेशसे आक्रमण किया । इन सेनाओंके कारण तीनों भ्रुवन त्रस्त होने लगे। 
घनुर्धारियोंने प्रलय-कालके मेघोंकी तरह वाणोंकी निरन्तर वृष्टि आरम्भ की । यह्‌ 
देखकर अर्जुनको बहुत सन्तोष हुआ और तब उसने बहुत उत्सुकतापूर्वक उस सेता 
पर दृष्टि डाळी । तब उसे युद्धके लिए सजे-सजाये सव कौरव दिखाई पड़े और तब 
उस पांडु-कुमार अर्जुनने भी सहजमें अपना धनुष उठा लिया । 


हृषीकेशं तदा वावयमिदमाह्‌ महीपते । 


अजुन उवाच 
सेनयोरुभयोम॑ध्ये रथं स्थापय मेऽच्युत ॥ २१॥ 

यावदेतान्निरीत्षेऽं योद्धकामानवस्थितान्‌ । 
केर्मपा सह योद्धव्यमस्मिररणासमुद्ममे ॥ २१॥ 
योत्स्यमानानवेच्षेऽहं य 'एतेऽत्र समागताः । 
धार्तराष्ट्रस्य दुबुदधयृंद्धे ` प्रिचिकीषवः ॥ २३॥ 


उस समय अर्जुनने श्रीकृष्णसे कहा --“देव, अब आप रथको जल्दी ले चलकर 
दोनों सेनाओंके मध्यमें पहुँचा दें । और यह इसलिए कि जहाँ युद्ध करनेके लिए 
सब शूर योद्धा आये हुए हैं, वहाँ पहुँचकर मैं जरा उन सब लोगोंको एक बार 
देखना चाहता हुँ । यहाँ आये तो सभी छोग हैं । पर पहले यह देख लेना चाहिए 
कि इस यूद्ध में स्वयं किसके साथ लड़। प्रायः ये कौरव बड़े मुर्खं और दुष्ट 
स्वभावके हैं, इसलिए सम्भव है कि पराक्रम न होने पर भी ये लोग ग्रहाँ युद्ध 
करनेके लिए चले आये हों । इन लोगोंको युद्ध करनेका चाव तो बहुत है, पर युद्धके 
लिए जिस धैयंकी आवश्यकता होती है, वह इन लोगोमें नहीं है।'” अर्जुनकी यह 
बात घुतराष्ट्रको सुनाकर संजयने कहा-- 

सञ्जय उवाच-- 


एवमुक्तो हृषीकेशो गुडाकेशेन भारत। 
सेनयोरुभयोमंध्ये स्थापयित्वा रथोत्तमम्‌ ॥ २४॥ 
भीष्मद्रोणप्रमुखतः सर्वेषां च महीक्षिताम्‌ । 
'उवाच पार्थं पश्येतान्समवेतान्कुरूनिति ॥ २५ ॥ 
तत्रापश्यत्स्थितान्पार्थं पितृनथ पितामहान्‌ । 
आचार्यान्मातुळान्त्रातृच्पुत्रान्पौत्राच्सखींस्तथा॥२६॥ 


शवशुरान्सुहृदश्चेव सेनयोरुभयोरपि । 
3 तान्समीच्य स कौन्तेयः सर्वान्बन्धूनवस्थिताच्‌॥ ६७ ॥. 


कृपया परयाविष्टो विषोदन्निदमन्रवोत्‌ । 


“महाराज, सुनिये, ज्योंही अर्जुनने यह बात कही, त्योंही श्रीकृष्णने रथ हाँक 
दिया, और ले जाकर दोनों सेनाओंके बीचमें खड़ा कर दिया । वहाँ पासमें भीष्म, 
द्रोण आदि दुसरे बहुतःसे राजा भी थे। उसी स्थानपर रथ रुकवाकर अजुन बड़ी 

उत्सुकतासे वह सारी सेना देखने लगा । इसके उपरान्त उसने भगवानसे कहा 

“हे देव, देखिये, ये सब तो मेरे ही गोत्रज और गुरु हैं” । अजु नके ये शब्द सुनकर 
श्रीकृष्णको क्षण भर के लिए कुछ आइचय हुआ । भगवानने अपने मनमें सोचा-- 
“न जाने इस समय इसके मनमें क्या बात आई है । पर कोई बात आई अवश्य 
है।” वे अपने मनमें भविष्यके सम्बन्धकी सव बातोंका विचार करने छगे। उसी समय 
उन सर्वान्तर्यामी भगवानको सब बातें विदित हो गईं | पर उस समय वे चुपचाप 
रहे । उधर अजुनको अपने सामने अपने सब गुरुजन, पितामह, आचारय, गोत्रज 
और मामे आदि दिखाई पड़े । उसने वहाँ अपने अनेक इष्टःमित्र और साथ ही 
अपने कुलके अनेक युवक भी देखे । उन लोगोंमें उसके ससुरालवाले भी आये हुए 
थे । अजुनको उस समूहमें अपने परम प्रिय, स्नेही, ससुरालवाले, दूसरे सगे-सम्वन्धी , 
भतीजे और नाती-पोते आदि भी दिखाई दिये । केवल ऐसे ही लोग नहीं थे जिनपर 
उसने उपकार किये थे अथवा जिन्होंने उसे समय-समय पर अनेक संकटोंसे बचाया 
था, बल्कि बड़े और छोटे सभी सम्बन्धी वहाँ उपस्थित थे। इस प्रकार दोनों 
सेनाओंमें उसे युद्धके लिए सजे-सजाये अपने गोत्रवाले ही दिखाई पड़े। इससे 
अजुन बहुत घबराया और उसके मनमें दयाका आविर्भाव हुआ । अजू नके मनकी 
वीर-वृत्तिने कदाचित्‌ यह्‌ सोचा होगा कि मनमें दयाका आविर्भाव होना ही मानों 
मेरा अपमान है और यह सोचकर वह वीर-वृत्ति अजु नके अन्तःकरणको छोड़कर 
चली गई । कारण यह कि जो उत्तम कुकी और गुण-लावण्य आदिसे युक्त स्त्रियाँ 
होती हैं, वे अपने घरमें पराई स्त्रियों का डेरा जमना सहन नहीं कर सकतीं । जिस 
प्रकार किसी नई स्त्रीके फेरमें पड़कर कामी पुरुष अपनी घर्मपत्नीको भूल जाता है 
और तब भ्रमिष्ठोंकी तरह बिना समझे-बूझे- अनुचित कार्य करने लगता है, अथवा 
जिस प्रकार तपोबलसे यथेष्ट वैभव हो जाने पर बुद्धि भ्रष्ट हो जाती है और तब 
मनुष्यको वेराग्यके साधनका ध्यान नहीं रह जाता, ठीक उसी प्रकारकी अवस्था उस 
समय अजुनकी भी हुई। और इसका कारण यह था कि उस समय जो वीरता 
उसके मनमें निवास कर रही थी, उसे उसने निकाल दिया था और अपना अन्तः- 


करण करुणाके अधीन कर दिया था । जिस प्रकार कोई मान्त्रिक मन्त्रोंका उच्चारण, 


- करनेमें प्रमाद कर बैठता है और तब उलटे उसी पर भूत सवार हो जाता है, ठीक 
उसी प्रकार इस समय अजु'न पर महामोह सवार हो गया था । इसी लिए अजु का 


|| 

स्वाभाविक धेयं नष्ट होगया और उसका अन्तःकरण द्रवित होने लगा। जिस प्रकार 
चन्द्र-कलाके स्पशसे चन्द्रकान्त मणि द्रवित होने ळगती हूँ, उसी प्रकार दयाके 
स्पशंसे अजुन भी द्रवित होकर खेद-युक्त वाणीसे भगवानसे कहने लगा 

अज्जुन उवाच 

दुष्ट्वेमं स्वजनं कृष्ण युयुत्सुं समुपस्थितम्‌ ॥ २८ ॥ 
सीदन्ति मम गात्राणि मुखं 'च परिशुष्यति । 
वेपथुश्च शरीरे मे रोमहर्षश्च जायते॥ २९॥ 
गाण्डीवं स्रंसते हस्तात्त्वक्चेव परिदह्यते । 
न च शक्नोम्यवस्थातुं भ्रमतीव च मे मनः॥ ३०॥ 

“हु देव, सुनिये । यहाँ जो छोग एकत्र हुए हैं, उन सबको मैंने देख लिया । 
ये सब लोग तो मेरे ही गोत्रके दिखाई पड़ते हैं यह ठीक है कि ये सब लोग युद्ध 
करनेके लिए प्रस्तुत हैं; पर मेरे लिए भी युद्ध करनेको प्रस्तुत होना कहाँ तक उचित 
होगा? मैं तो युद्धका नाम लेते ही बिलकुल घबरा जाता हूँ । मेरी अपनी ही सुध-बुध 
बिलकुल जाती रहती है । मन और बुद्धि दोनों चकराने लगते हैं । देखिये, मेरा शरीर 
थरथर काँप रहा है, मुँह सूखने छग गया हैँ और सारा शरीर मानों गला जा रहा है । 
भेरे सारे शरीरमें रोमांच हो आया है, मेरे अन्तःकरणमें अत्यन्त व्यथा हो रही है 
और इससे गांडीव धनुष धारण करनेवाला मेरा यह हाथ ढीला पड़ रहा है। मेरा 
मन इस समय मोहसे इतना अधिक ग्रस्त हो गया हैँ कि मुझे इस वातका भी पता 


नहीं चला कि यह ग्रांडीव केवल ढीला ही नहीं हो गया बल्कि मेरे हाथसे छूट भी 
गया ।'? वह गांडीव वत्त्रसे भी बढ़कर कठोर, असह्य और भयंकर था; परन्तु इस 


स्नेह-जनित मोहकी अद्भुत शक्ति उस गांडीवकी शक्तिसे भी बढ़कर सिद्ध हुई । जिस 
अजु नने युद्धमें शंकरको भी परास्त किया था और जिसने निवात-कवच नामक असुर को 
भी चष्ट कर डाला था, उसी अजुनको इस मोहने क्षण भरमें पूणं रूपसे व्याप्त कर 
लिया । भ्रमर कड़ी से कड़ी लकड़ीको भी सहजमें छेद डालता है, परन्तु कोमल 
कमलकी कळीमें वह फंस जाता हैँ । फिर चाहे उसके प्राण निकळनेकी ही नौबत 
क्यों न आ जाय, पर वह उस कमलके दलोंको नहीं भेद सकता । ठीक उसी प्रकार 
स्नेहःवृत्तिकी कोमलतामें भी कठोरता आ जाती है । संजयने कहा---/ है राजा धृतराष्ट्र, 

यह वृत्ति आदिनारायणकी माया है, इसलिए स्वयं ब्रह्मा भी इसे अपने वशमें 
नहीं कर सकते । इसी लिए उस वृत्तिने अर्जुनको भी भ्रममें डाल दिया । अब आगे 
संजय कहते हैँ-हे महाराज, सुनिये, इसके उपरान्त झाजुनने वहाँ अपने गोत्रके 
सब छोगोंको देखकर युद्धके सम्वन्धमें अपना विचार विळकुल छोड़ दिया । यह्‌ 
नहीं कहा जा संकता कि उसके मनमें दयाका बह संचार किस प्रकार हुआ । इसके 
उपरान्त उसने श्रीक्ृष्णसे कहा--“अब हम लोगोंका यहाँ ठहरना ठीक नहीं है । 
मेरा मन बहुत व्याकुळ हो गया है । जब मैं इस बातकी कल्पना करता हूँ कि मैं 
इन सब लोगरोंका वध करू, तो फिर मेरे मुंहसे शब्द भी नहीं निकलता । 


निमित्तानि च पश्यामि विपरीतानि केशव। | 
न च श्रेयोऽनुपश्यामि हत्वा स्वजनमाहवे॥ ३१॥ 


यदि मैं कोरवोंकों मारू तो धमराज युधिष्टिर आदिको भी क्यों न मारू ? क्या 
ये दोनों ही मेरे गोत्रज नहीं हैं ? इसलिए भाड़में जाय यह युद्ध । मेरी तो समझमें 
ही नहीं आता कि यह भयंकर पाप किये बिना मेरा कौन-सा काम रुकता है। हे 
देव, अनेक प्रकारसे विचार करनेपर मुझे तो यही जान पड़ता है कि यहाँ युद्ध 
करना ही अनुचित होगा । बल्कि यदि यह युद्ध न किया जाय, तभी कुछ हित- 
साधन हो तो हो सकता है। 


न काङ्च्े विजयं कृष्ण न च राज्यं सुखानि च । 

कि नो राज्येन गोविन्द कि भोगेर्जीवितेन वा ॥ ३२॥ 
येषामर्थे काङ््षतं नो राज्यं भोगाः सुक्लानि च । 

त इमेऽवस्थिता युद्धे प्राणांस्त्यवत्वा धनानि च॥ ३३॥ 
आचार्याः पितरः पुत्रास्तथव च पितामहाः । 

मातुलाः श्वशुराः पोत्राः श्यालाः सम्बन्धिनस्तथा ॥ ३४॥ 


इसलिए लाभकी आशा मुझे कुछ भी नहीं करनी चाहिए। यह सब ्षवस्थ 
देखकर तो मैं सोचता हूँ कि राज्य करनेसे ही क्या लाभ है ! इन सब लोगोंकी हत्या 
करके जो सुख भोगनेको मिले, उन सब सुखोंमें आग लगे !” आगे अजु'नने कहा- 
“यदि वे सुख भोगनेको न मिछे तो उस अवस्थामें चाहे जो कुछ हो, वह सब सहन 


~ 

किया जा सकता है । बल्कि इसके लिए तो यदि प्राण भी देने पड़ें तो वह भी मुझे 
स्वीकार है.। परन्तु यह बात तो मुझे स्वप्नमें भी अच्छी न छगेगी कि पहले तो मैं 
इन सब लोगोंकी-हत्या करू और तब स्वयं राज्यके सुख भोगूं । यदि मैं अपने मनमें 
इन गुरुजनोंका अनिष्ट करनेका विचार करू तो फिर जन्म लेना वृथा हुँ । और फिर 
उसके बाद यदि मैं जीवित भी रहूँ तो किन लोगोंके लिए ? प्रत्येक व्यक्ति जो 
इच्छा करता है कि मेरे आगे सन्तान हो, क्या उसका फल यही है कि हम अपने 
गोत्रवालोंका समूल नाश कर डाळे ? भला यह बात मनमें लाई ही कंसे जा सकती 
है कि हम इन लोगोंके प्रति वज्ञके समान कठोर हों ? उलटे, जहाँतक हो सके, 
हमें इन लोगोंका हित ही करते रहना चाहिए । होना तो यह चाहिए कि हम जो 
कुछ सम्पादन करें, उन खबकां सुख यही लोग भोगें । बल्कि इन लोगोंके काके 
लिए तो हमें अपना जीवन भी उत्सर्ग कर देना जाहिए । उचित तो यह है कि हम दसो 
दिशाओंके राजाओंको. जीतकर अपने गोत्रवालोंको ही सन्तुष्ट करें इस समय हमारे 
वही सब गोत्रवाले यहाँ एकत्र हैं । परन्तु देव-योग कुछ ऐसा उलटा आ पड़ा हैं 
कि ये लोग स्त्री-बच्चों और घन-सम्पत्ति सबको छोड़कर और अपना जीवन बस्त्रोंकी 
नोकपर ळटकाकर यहाँ आपसमें लड़ मरनेके लिए उद्यत हुए हैं। फिर ऐसे लोगोंका 
मैं केसे वध करू ? मैं किन लोगोंपर शस्त्र उठाऊं ? अपने ही छोगोंके हृदयका मैं 
केसे घात करू ? शायद आपके घ्यानमें यह न आया हो कि ये लोग कोन हैं, पर 
जिन्होंने मुझपर बहुतसे उपकार किये हैं, वही प्रत्यक्ष भीष्म और द्रोण यहां उपस्थित 
हूँ । सब साले, ससुर, मामे और ये सब भाई, लड़के, नाती-पोते आवि हमारे 
अपने और सम्वन्धी ही यहाँ एकत्र हैं । हे देव, आप सोच देखें कि यहाँ सब लोग 
बहुत पासके नाते-रिस्‍्तेके लोग ही उपस्थित हैं। इसीलिए इन सब लोगोंके सम्बन्धमें 
मु हसे कोई अनिष्ट बात निकालना भी मानों अपनी जिह्वाको कळकित करना है। 


एतान्न हन्तुमिच्छामि घ्नतोऽपि मधुसूदन । - 
अपि त्रेलोक्यराज्यस्य हेतोः कि नु महीकृते ॥ ३५॥ 


इसकी अपेक्षा तो कहीं अच्छा यह है कि ये लोग जो कुछ चाहें, वही कर लें, 
अथवा ये मुझको ही मार डालें, पर मैं इन लोगोंकी हत्या करनेका विचार भी अपने 
मनमें न लाऊ । चाहे मुझे त्रिभुवनका अखंड. राज्य भी क्यों न मिले, तो भी मैं 

कभी ऐसा अनुचित कमं. करनेके लिए उद्यत नहीं हो सकता । यदि मैं आज यहाँ 
यह काम कर डाळूगा. तो फिर मेरे लिए किसके मनमें आदर रह जायगा ? और 
हे श्रीकृष्ण, फिर क्या उस समय मैं सिर उठाकर और निर्भय होकर आपके मुखकी 
ओर देख सकूंगा ? 

निहत्य धात राष्ट्रान्नः का प्रीतिः स्थाज्जनादंन । 

पापमेवाश्रतेदस्मान्हत्वेतानाततायिमः ॥ ३६॥ 

यदि मैं अपने ही कुलके लोगोंका संहार कहूँगा तो मैं पापोंका घर वन 

जाऊंगा; और यहाँतक कि आप भी मेरे हाथसे निकल जायंगे और मुझे अपने 
पाससे हटा देंगे । गोत्र-घातके सब पाप आकर मुझे चिमट जायंगे। फिर ऐसी 
अवस्थामें भला आप किसे और कहाँ दिखाई देंगे? जिस प्रकार वनमें खूब तेज 
आग छगो हुई देखकर कोयल वहाँ क्षण भर भी नहीं ठहरती, अथवा कीचड़से 
भरा हुआ सरोवर देब्रकर चकोर उसका स्वीकार नह! करता, बल्कि उपेक्षापूबंक 
उसका परित्याग करके वहाते चलता वनता है, ठीक उसी प्रकार, हे देव, जब 
आप देखेंगे कि मेरे पुण्य का सरोवर बिलकुल सुख गया, तो फिर आप भी मुझपर 
अपनी कृपाकी छाया करने नहीं आवेगे । 

तस्मान्नार्हा वयं हन्तुं घातंराष्ट्रान्स्वबान्धवान्‌ । 

स्वजनं हि कथं हृत्वा सुखिनः स्याम माधव॥ ३७॥ 

इसलिए मैं यह युद्ध नहीं करूगा, यहाँ तक कि इस युद्धमें अपने हाथमें 

झास्त्र भो धारण नहीं करू गा, क्योंकि ऐसा करना मुझे अनेक प्रकारसे दूषित जान 
पड़ता है । हे देव, यदि आप ही मुझसे बिछुड़ जायंगे तो फिर मेरे पास रह ही 
कया जायगा ? भइया कृष्ण, उस दुःखपूर्ण समयमें आपके वियोगके कारण मेरा 
कलेजा फट जायगा । इसलिए यह बात बिल्कुल असम्भव. हैँ कि ये कौरव तो 
मारे जायं और मैं सब सुखोंका उपभोग करू ।” 
[ यद्यप्येते न पश्यन्ति लोभोपहतचेतसः । 

कुलक्षयकृतं दोषं मित्रदोहे च पातकम्‌ ॥ ३८ ॥ 

कथं न ज्ञेयमस्माभिः पापादस्मान्निवर्तितुस्‌। 

कुलक्षयकृतं दोषं प्रपश्यच्छिजेनादंन ॥३९॥ 

अर्जुने कहा--“ये लोग अभिमानके मदसे अन्धे होकर युद्ध करनेके लिए 
प्रवृत्त हुए हैं । परन्तु फिर मुझे अपने हितका घ्याच रखना चाहिए । भला सैं यह 
कैसे कर सकता हूँ कि अपने हाथोंसे ही अपने गोत्रवालोंकी हत्या करू ? क्‍या मैं 
जान-बूझकर और आँखें खोलकर यह कालकूट विष पी जाऊ? यदि रास्तेमें 
चलते समय कहीं कोई सिंह सामने आ पड़े तो एक ओर हटकर उसे बचा जाना 
ही अच्छा है । हे देव, भला आप ही बतळाइगे कि बढ़िया प्रकाश छोड़कर अंधेरे 
कुएंमें घुसनेमें कौन-सा लाभ है । भगर सामने आग दिखाई पड़ती हो तब यदि 
हम उससे बचकर न निकले तो वह क्षण भरमें हमें जला डालेगी। इसी प्रकार 
यह प्रत्यक्ष दोष मुझपर आकर पड़ना चाहता है। फिर यह. बात जानते हुए भी 
' मैं किंस प्रकार इस कृत्यके लिए प्रस्तुत होऊ ?”” ये सब बातें कहकर अजुंनने यह्‌ 
भी कहा-“हे देव आप जरा मेरी वातोंकी ओर ध्यान दें। अब मैं आपको यह्‌ 
बतलाता हूँ कि यह पाप कितना भयंकर हूँ । 


कुलक्षये प्रणश्यन्ति कुलधर्माः सनातनाः । 
धर्मे नष्टे कुलं कृत्स्नमधर्मोऽभिभवत्युत ॥ ४० ॥ 

“जैसे यदि लकड़ीको लकड़ीपर घिसा जाय तो उससे थोडी-सी आग 
निकलती है, वह बढ़कर सारी लकड़ीको जला डालती हूँ । उसी प्रकार जब एक ही 
गोत्रमें उत्पन्न लोग दुष्टतापूर्वक एक दूसरेका घात करने लगते हैं तब उस भयंकर 
महापातकके कारण सारे कुलका नाश हो जाता हैं। इसीलिए इस पाप-कृत्यसे 
सारा कुलधर्म नष्ट हो जायगा और तब कुलमें अधमं ही अधमं रह जायगा । 

अधर्मा भिभवात्कृष्ण प्रदुष्यन्ति कुलस्त्रियः । | 
-स्त्रीषु दुष्टासु वाष्णाय जायते वणणंसँकरः ॥ ४१॥ 

“जब ऐसी अवस्था उत्पन्न होती हूँ, तव भले और बुरेका विचार करना सम्भव 
ही. नहीं रह जाता। सव लोग सभी कुछ करने लग जाते हैं और इसलिए विधि और 
निषेध सब नष्ट हो जते हैं । जिस प्रकार हाथका दीपक गंवाकर अंधेरेमें इधर-उधर 
भटकना पड़ता हैं और सीधी-सादी भूमिपर भी लड़खड़ाकर गिरना पड़ता है, उसी 
प्रकार जिस समय किसी कुलमें कुल-क्षय होता है, उस समय मुख्य सनातन धर्माचार 
छूट जाता है। फिर ऐसी अवस्थामें पापको छोड़कर दूसरी और कौन-सी बात फूल 

कल सकती है ? जिस समय आचार और इस्द्रिय-निग्रहका विनाश होता है, उस 
समय इऱ्द्रियाँ स्वच्छन्दतापूर्वक इधर-उधर दौड़ने लगती हैं जिससे कुलीन स्त्रियाँ 
भी भ्रष्ट हो जाती हैं । श्रेष्ठ लोग जाकर निद्ृष्टोंमें मिल जाते हैं ओर उच्च तथा 
नीच वर्ण आपसमें मिलकर एकाकार हो जाते हैं जिससे जाति-धर्मकी जड़ ही उखड़ 
जाती है। ऐसे कुलोंमें महापातकोंका उसी प्रकार संचार होने लगता है, जिस प्रकार 
चौमुहानीपर रखी हुई बलिपर कौओके झुंड चारो ओरसे आकर एकत्र होते हैं ।” 


संकरो नरकायेव कुलघ्नानां कुलस्य च । 
पतन्ति पितरो ह्येषां लुप्तपिण्डोदकक्रियाः ॥ ४२॥ 


“इसके उपरान्त उस कुलको भी और उसका घात करनेवालोंको भी नरकमें 
जाकर निवास करना पड़ता है । और फिर यह भी देखिए कि जब इस प्रकार सारा 
चंश पापोसे भ्रष्ट हो जाता है, तब उस कुलके स्वर्गवासी पितरोंको भी स्वर्गलोकसे 
नोचे गिरना पड़ता है । क्योंकि जहाँ नित्य और नैमित्तिक दोंनों ही धामिक कृत्योंका 
विनाश हो जाता है, वहाँ श्राद्ध कमं करके किसे किसीको तिलोदक देनेकी चिन्ता 
रह सकती है? ऐसी अवस्थामें पितर लोग क्या करें ? वे स्व्गलोंकमें कैसे ठहर सके ? 
इसलिए वे बेचारे भी अपने कुलके लोगोंके पास नरकमें पहुँच जाते हूँ । जिस प्रकार 
'लाखूनके सिरेपर लगा हुआ सपंका दंश विषके वेगसे मस्तक तक जा पहुँचता है, 
उसी प्रकार इस पापके दोषसे मूल पुरुषों तक सारा कुल ही व्याप्त हो जाता है ।” 


दोषैरेतेः कुलघ्नानां वरांसंकरकारकेः। 
उत्साद्यन्ते जातिधर्माः कुलधर्माश्च शाश्वताः ॥ ४३॥ 
उत्सन्नकुलघर्माणां मनुष्याणां जनार्दन । 
नरकेऽनियतं वासो भवतीत्यनुशृश्चम ॥ ४४॥ 
अहो वत महत्पापं कतुं व्यवसिता वयम्‌। 
यद्राज्यसुखलोभेन हन्तुं स्वजनमुद्यताः ॥ ४५॥ 


“हे देव, इसमें एक और भी महापातक होता है, वह्‌ सुनिये। जब इस प्रकार 
एक कुल पतित हो जाता है, तब उसके दुष्ट संसगसे और लोग भी आचार्रष्ट हो 
जाते हैं । जिस प्रकार हमारे घरमें अचानक लगी हुई आग दूसरोंके घरोंमें भी 

लगकर और उन्हें जलाकर राख कर देती है, उसी प्रकार इस कुलका संसर्ग जिनः 
लोगोंके साथ होता है,.वे सब लोग भी इस कुलके कारण पातकी हो जाते हैँ।' 
इस प्रकार अनेक दोषोसे ग्रस्त वह कुल फिर केवल भयंकर नरकवासका ही 'पात्र 
होंता हैं।” अर्जुनने आगे यह भी कहा--'जब इस प्रकार एक बार वह झुल 
नरक में चला जाता है, तब कल्पान्ततक भी वहाँसे उसका छुटकारा नहीं होता । 
बस, कुलका घात करने से इसी प्रकारकी अधोगति होती है जिसका कहीं अन्त नहीं 
होता । हे देव, आपने मेरी ये अनेक प्रकारकी बातें सुनीं; पर मैं देखता हूँ किः 
आपकी वृत्तिमें अभीतक कुछ भी अन्तर नहीं पड़ा। कया आपने अपना हृदयः 
वज्ञका कर लिया है? आप फिर ध्यान देकर सुनें । जिस शरीरके लिए इस राज्य-. 
सुखकी इच्छा की जाती है, वह शरीर आदि सभी क्षण-भंगुर हैं । तो फिर इस 
दोषको जानते हुए भी क्या हमें उसका परित्याग नहीं करना चाहिए ? मैंने जो इन 
सब बड़े लोगोंका विचार अपने मनमें रखकर इन लोगोंपर दृष्टि डाली है, वही वयाः 
मुझसे कोई छोटा अपराध हुआ हैं ?” ° 

यदि मामप्रतोकारमशस्त्रं शस्त्रपाणयः । 

धातराष्ट्र रणो इन्युस्तन्मे क्षेमतरं भवेत्‌ ॥ ४६॥ 

“मैं तो समझता. हूँ कि अव इसके बाद जीवित रहनेकी अपेक्षा अधिक उत्तम 
यही है कि मैं अपने शस्त्र फेंक हूँ और इन लोगोंके वाणोंका प्रहार सहर्ष सहन' 
करू । यदि ऐसा करनेमें मेरी मृत्यु भी आ जाय तो वह भी अच्छी है । पर मैं यहः 
महापातक नहीं करना चाहता ।” 

संजय उवाच-- 

एवमुक्त्वार्जुनः संख्ये रथोपस्थ उपाविशत्‌ । 
विसुञ्य सशरं चापं शोकसंदिगनमानसः ॥ ४७॥ ; 
संजयने घृतराष्ट्रसे कहा--“'हे राजन्‌, उस समय युद्ध-भूमिमें अजु नने ये वाते 
कहीं । अब इसके वाद जो कुछ हुआ, वह भी सुनिये । इसके उपरान्त अजुन को 
अत्यन्त खेद हुआ और उसकी ऐसी अवस्था हो गई जिसे वह सहन न कर सका । 
उसी दुःखके आवेशमें वह रथपर से नीचे कूद पड़ा । जिस प्रकार अपने पदसें च्यत 
किया हुआ राजपुत्र सब प्रकारसे निस्तेज हो जाता हैं, अथवा राहुसे ग्रस्त होनेके” 

कारण सूर्य प्रभाहीन हो जाता है;' अथवा महासिद्धिके लोभ में पड़ा हुआ तपस्वी 
भ्रमिष्ट होकर फिर विषय-वासनाके जाळमें फंस जाता है और दुर्बळ हो जाता है, 
उसी प्रकार रथसे नीचे उतरकर आया हुआ वह अर्जुन मारे दुःखके अत्यन्त जर्जर- 
सा दिखाई देने लगा । इसके उपरान्त उसने धनुष-वाण रख दिया । उसकी आँखोंसे 
निरन्तर जल बहने लगा । हे राजन्‌, वस इस प्रकारकी उसकी अवस्था हो गई ।” 
अर्जुनको दुःखसे व्याप्त देखकर वँकुण्ठाधिपति श्रीकृष्णने उसे किस प्रकार परमार्थका 
ज्ञान कराया, श्रीनिवृत्तिनाथका. दास ज्ञानदेव कहता है कि इसका सविस्तर वर्णन 
अगले अध्यायमें होगा जो सुननेमें बहुत ही अद्भुत होगा । 

संजयःउवाच-- 
तं तथा कृपयाविष्टम्रुपुर्णाकुलेक्षणस्‌ । 
विषीदन्तमिदं वाक्यमुवाच मधुसूदनः ॥ १॥ 

इसके उपरान्त संजयने घृतराष्ट्रसे कहा--'हे राजनु , सुनिये, उस युद्धभूमिमें 
वह अजुनं शोकसे इस प्रकार विह्वळ होकर रोने लग गया । अपने कुलके सब लोगोंको 
वहाँ देखकर अजु'नके मनमें दयाका भाव किस प्रकार आया ? जिस प्रकार जलके 
योगसे नमक गळ जाता है अथवा वायु चलनेसे बादल फट जाते हैं, उसी प्रकार 
उस घैयंशालीका हृदय भी द्रवित हो गया । इसलिए दथावृत्तिसे व्याप्त वह अजुन 
कीचड़में घंसे हुए राजहंसके समान म्लान दिखाई पड़ता था। पांडु-पृत्र अर्जुनको 
ऐसे विलक्षण भ्रममें फंसा हुआ देखकर भगवान्‌ श्रीकृष्णने उससे इस प्रकार 
कहना आरम्भ किया । 

श्रीभगवानुवाच — 

कुतस्त्वा कश्मलमिदं विषमे समुपस्थितम्‌ । 
अना यंजुष्टमस्वग्यंमकी तिकरमजू'न ॥ २॥ 

“भाई अजु न, तुम पहले इस बातका विचार करो कि क्या इस यद्ध-भमिपर 
तुम्हारा ऐसा करना भौर ऐसा कहना उचित है। यह भी सोचो कि तुग कौन हो 
और क्या कर रहे हो । आज तुम्हें क्या हो गया हैं ? आज तुममें किस बातकी 
कमी हो गई हैं ? अथवा तुम्हारा कोई आरम्भ किया हुआ कार्य विनष्ट हुआ हैं ? 

* तुम यह शोक किसलिये कर रहे हो ? तुम तो कभी ऐसी-वेसी बातोंपर ध्यान नहीं 
देते । तुम कभी धेये छोड़नेवाले नहीं हो । तुम्हारे तो नामका उच्चारण करते ही 
अपयश भागकर दिगन्तमें चला जाता है। तुम शौयंका भण्डार और शक्षत्रियोंमें 
अग्रगण्य हो । तुम्हारे पराक्रमकी व्याप्ति त्रिभुवनमें है। तुमने युद्धमें शंकरको हराया 
हैं और निवातकवचका नाम-निशान तक मिटा दिया है। तुमने गन्धर्वोतकको 
झे यशका गान करनेमें प्रवृत्त किया है। तुम्हारे उत्तम कार्योके विस्तारके विचारसै 
तर लोक्य भी छोटा दिखाई पड़ता है ! हे अजुन, तुम्हारा पराक्रम ऐसा खरा और 

जर्दोष हुँ । पर तुम वही शुद्ध पराक्रमी आज समरांगणमें वीरोंकी भावना छोड़कर 
और सिर नीचे करके इस प्रकार बालकोंकी तरह से रो रहे हो । भाई अजुंन, तुम्हीं 
अपसे मनमें विचार करो कि क्या तुम्हें इस प्रकार ऐसे दब्बूपनके फेरमें पड़ना 
चाहिए । कया सूयं कभी अन्धकारसे ग्रस्त होता है ? अथवा पवन कभी मेघोंसे 
डरता है या अमृतको मरण कभी दबा सकता है या लकड़ी कभी आगको निगल 
सकती है ? अथवा नमक कभी पानी को गला सकता है अथवा दूसरे विषके स्परसे 
कालकूट विष मर जाता है अथवा महासर्पं कभी किसी मेंढकसे निगला जाता है? 
कभी ऐसी विलक्षण बात भी हुई है कि सिंहके साथ गीदड़ लड़े ? पर आज तुमने 
बही विलक्षण वात यहाँ कर दिखलाई हैं । देखो अजुन, कहीं तुम्हारा मन इस 
दीनताके वशमें न हो जाय, इसलिए अब भी तुम अपने मनमें धेयं धारण करो 
और शीघ्र सावधान हो जाओ । यह मुखता छोड़ दो, उठकर खड़े हो और धनुष-बाण 
अपसे हाथोंमें रो । तुम्हारे मनपर जो करुणा इस समय आकर छाई है, वह 
इस युद्धमें भला किस कामकी हैं ? अजुन, तुम तो सब कुछ जानते-बूझते हो । 
फिर तुम अच्छी तरह विचार क्यों नहीं करते? भला तुम्हीं बतलाओ कि जब युद्धकी 
इस प्रकार तेयारियाँ हो चुकी हों, तव यह दीनता शोभा देती है ? अबतक तुमने 
जो कीत्ति प्राप्त की है, उसका इससे नाश हो जायगा और यह परमार्थको भी 
विमाड़ देगी ।” 


क्लेव्यं मा स्म गमः पार्थं नेतत्त्वय्युपपद्यते | 
न्द्रं हृदयदोर्बेल्यं त्यक्त्वोत्तिष्ठ परंतप ॥ ३॥ 
श्रीकृष्ण फिर कहने लगे-“'इसलिए तुम शोक न करो और धैय धारण करो । 

भाई अजुन, अपना यह दुःख दूर करो । यह बात तुम्हारे लिए उचित नहीं है । 
आजतक तुमने जो कीत्ति सम्पादित की है, इससे उसका नाश हो जायगा । भइया, 
अब भी तो तुम अपने हितका विचार करो । इस युद्धके समय इस दयालूतासे काम 
नहीं चलेगा । कया ये सव लोग इसी समय तुम्हें अपने सगे-सम्बन्धी माळूम होने 
ऊगे हैँ? क्या तुम इन लोगोंको पहलेसे नहीं जानते थे ? क्या तुम अपने गोत्रके इन 
लोगोंको पहले नहीं पहचानते थे? फिर आज यह व्यर्थंका अकांड तांडव क्यों करने 
लगे ? क्या आजका यह युद्ध तुम्हारे जीवनमें कोई नई बात है? यह तो 

लोगोंका नित्यका आपसका लड़ाई-झगड़ा है। मेरी समझमें यह बात नहीं आती 
कि आज ही कया हो गया और तुम्हारे मनमें दया क्यों उत्पन्न हुई। परन्तु अजु न, 
इसमें कोई सन्देह नहीं कि यह तुमने बहुत बुरा किया । तुम्हारे इस मोहका यही 
परिणाम होगा कि आजतककी सम्पादित की हुई सारी प्रतिष्टा नष्ट हो जायगी और- 
तुम्हारे इस लोकके साथ-साथ परमाथ भी हाथसे निकल जायगा । सच्चे वीरोंको तो 
रणांगणमें हृदयकी दुर्वलताके साथ कोई सम्बन्ध ही नहीं रखना चाहिए । इस 
प्रकारका सम्बन्ध रखना तो रणमें क्षत्रियका अधःपात ही समझना चाहिए ।” बे 
कृपालु भगवान्‌ इस प्रकार अजु'नको तरह तरहसे समझाने छगे । अब यह सुनिये' 
कि उनकी ये बातें सुनकर अजुनने क्या कहा । 


अजुन उवाच-- 


कथं भीष्ममहं संख्ये द्रोणं च मधुसूदन । 
इषुभिः प्रतियोत्स्यामि पूजार्हावरिसूदन ॥ ४॥ 

' अजुननने कहा-“हे देव, ये सव बातें तो यहाँ कहनेकी कोई आवश्यकता ही नहीं: 
है । पहले आप ही देखिये और इस संग्रामके स्वछपका विचार कीजिये । यह केवलः 
युद्ध ही नहीं है, बल्कि शुद्ध पाप है। और यदि मैं युद्ध करू गा तो मुझे बहुत बड़ा 
दोष लगेगा । इसमें मुझे अपने बड़ोंकी हत्याका महापातक स्पष्ट रूपसे करना: 

पड़गा। हें देव, आप ही विचांर करें कि जब मैं यह नीति जानता हूँ कि माता-पिताको 

पूज्य समझना चाहिए और सब प्रकारसे उन्हें सन्तुष्ट रखना चाहिए, तब उन्हीं ' 
माता-पिताका वध मैं अपने हाथोसे केसे कर सकता हूँ ? हें देव, सन्तोंका वन्दन 
करना चाहिए और हो सके तो उनकी पूजा-अर्चा भी करनी चाहिए । परन्तु यह 
सब कुछ भी न करके उलटे क्या अपने मुँहसे उनकी निन्दा की जाय ? उसी प्रकार 
ये हमारे गोत्र-गुरु तो हमारे लिए सदा पूज्य हैं । इन भीष्म और द्रोणसे मश्ले बहुतः 
अधिक लाभ पहुँचा है । जिनके विरुद्ध मैं स्वप्नमें भी बरका भाव धारण नहीं करः 
सकता, उन्हींका यहाँ प्रत्यक्ष वध कँसे किया जाय? अब आगे जीवित रहनेमें नाम- 
को भी शोभा नहीं है। आख़िर आज इन सब लोगोंको हो क्या गया है कि इन्हीं 
गुरुजनोंसे हम लोगोंने जो शस्त्रविद्या सीखी है, उसका अभ्पास आज हम लोग: 
इन्हींकी हुत्या करनेमें किया चाहते हैं । मुझमें जो कुछ रण हैं, उन सवका श्रेया 

इन्हीं द्रोणाचार्यको है । इन्हींने मुझे धनुविद्या सिखाई है। अव क्या उस उपकारका 


भार अपने सिरपर रखते हुए में इन्होंकी हत्या करू? जिनकी कृपाके प्रसादका वर मुझे 
प्राप्त करना चाहिए, मैं उच्हींका अनिष्ट सोचू ? बया मैं ऐसाही भस्मासुर हो गया हूँ ?”” 


गुरूनहत्वा हि महानुभावान्‌ श्रेयो भोक्तुं भैच्यमपीह लोके । 
हत्वार्थकामांस्तु गुरूनिहैव भुञजीय भोगान्हधिरप्रदिग्धान्‌ ॥ ५ ॥ 


अजु'नने फिर कहना आरम्भ किया-' दि देव, सुना जाता है कि समुद्र वहुत गंभीर 
हूँ । परन्तु उसकी यह गम्मीरता भी देखने भरकी ही होती है। परन्तु इन द्रोणाचार्यके 
मनकी गम्भीरता ऐसी विलक्षण है कि उसमें कभी क्षोभ होता ही नहीं। यह आकाश 
अनन्त अवश्य है, परन्तु फिर भी उसकी नाप हो सकती है । परन्तु इन द्रोणाचार्यके 
अगाध हदयका अन्त नहीं जाना जा सकता । किसी समय अमृतका स्वाद भी फीका 
हो सकता है अथवा कालकी गतिसे वचत्र भी कभी टूट सकता है। परन्तु दरोणाचार्यका 
मानसिक शान्ति-धर्म कभी विक्त नहीं किया जा सकता। प्रेम-भावका विचार करते 
समय माताका नाम मुख्य रूपसे सामने आना उचित ही हैँ । परन्तु द्रोणाचार्य तो 
प्रत्यक्ष और मूर्तिमान्‌ प्रेम ही हैं करुणाका जन्म ही इन्हींसे हुआ हैं ये समस्त 
सद्गुणोंके आगार हैं । इन्हें विद्याका असीम समुद्र ही कहना चाहिए ।' इसके वाद 
अजु'नने यह भी कहा-''इन आचार्यका इतना अधिक महत्व हैं और इसके सिवा 
हम लोगोंपर उनकी विरेष कृपा भी है । अब आप ही बतलाइये कि कया हम लोग 
कभी इनकी हत्या करनेका अपने मतमें विचार भी कर सकते हूँ? मेरे तो यदि प्राण 
भी चले जायं तो भी यह विचार मुझे कभी अच्छा नहीं लग सकता कि पहले तो 
मैं थुद्धमें ऐसे लोगोंकी हत्या करू और तब उसके उपरान्त राज्य-सुखोंका उपभोग 
करू । यदि मैं यह समझू' कि-भोगोंका महत्व इन आचायोँसे भी बढ़कर है, तो 
यह विचार इतना भयंकर हैँ कि मुझसे तो ये सुख-भोग दुर ही रहें। इसकी अपेक्षा 
यहाँ भीख माँगकर निर्वाह कर लेना अवश्य ही कहीं अच्छा हैँ। बल्कि देश छोड़कर 
कहीं चले जाना या पर्वतोंकी गुफाओंमें रहकर वनवास करना सी अच्छा हैं, परन्तु 
इनके ऊपर शस्त्र उठानेका दुष्कर्म नहीं होना चाहिये । हें देव, जिन बाणोंपर अभी 
हालमें पानीं चढ़ा है, उन वाणोंसे इन लोगोंके हृदयोंपर प्रहार करना और तब उनके 
रत्तमें डूबा हुआ भोग प्राप्त करना । भला ऐसे भोगको लेकर कोई क्या करे ! जिस 

भोगपर ऐसा रक्त लगा हो, वह भोग भला कया आनन्द देगा ! बस, इसलिए यह्‌ 
विचार मुझे अच्छा नहीं लगता ।” अजु'नने उस समय ये सब बातें कहकर श्रीकृष्णसे 
पूछा--“ये सब बातें आपकी समझमें आ गई न? ' परन्तु उसे अपने मनमें इस बातका 
भी विश्वास नहीं होता था कि श्रीकृष्णने मेरी ये सब बातें घ्यानपूर्वक सुनी हैं। इस 
बातका घ्यान होते ही अर्जुन अपने मनमें बहुत घबराया और उसने फिर पूछा-- 
“भगवान्‌ श्रीकृष्ण मेरी वातोंपर बिलकुल घ्यान ही नहीं देते, इसका कारण क्या हूँ?” 
न चेतद्विद्मः कतरन्नो गरीयो यद्वा जयेम यदि वा नो जयेयुः । 
यानेव हत्वा न जिनोविषामस्तेऽवस्थिताः प्रमुखे धातराष्ट्राः ॥ ६॥ 
“हे देव, मेरे मनमें जो बातें थीं, वे सब मैंने स्पष्ट रूपसे विचारपूर्वक कह दीं। 
अब यदि वास्तविक तत्व इससे कुछ भिन्न हो तो उसे आप ही जानें । यहाँ युद्ध 
करनेके लिए हमारे सामने वही लोग खड़े हैं जिनके सम्बन्धमें हमें यदि कहीं यह 
सुनाई भी पड़ जाय कि इनके साथ हमारा वर है, तो हमें वास्तवमें उसी समय 
प्राण त्याग देने चाहिएं । ऐसी अवस्थामें मेरी समझमें यह नहीं आता कि अब 
शसे लोगोंकी हत्या करना अच्छा है या इनसे युद्ध बचा जाना अच्छा है ।” 
का्पंण्यदोषोपहतस्वभावः पृच्छामि त्वां घमंसंमूढचेताः । 
यच्छ्रेयः स्यान्निश्चितं ब्रूहि तन्मे शिष्यस्तेऽहं शाधि मां तवां प्रपन्नम्‌ ॥ ७॥ 
“बहुत कुछ विचार करनेपर भी यह बात समझमें नहीं आती कि हमारे लिए 
इनमें कौन-सा काम करना उपयुक्त हैं; और इसका कारण यह है कि मोहने मेरे 
सनको ग्रस लिया हूं । जिस प्रकार अन्धकारसे ग्रस्त दुष्टिका तेज नष्ट हो जाता हैं 
और तब पासकी वस्तु भी नहीं दिखाई पड़ती, हें देव, उसी प्रकारकी अवस्था 
इस समय मेरी भी हुई हैं बात यह है कि मेरा मन भ्रमके भंवरमें पड़ गया है 
और अव उसे इस बातका भी पता नहीं चलता कि मेरा हित किस बातमें है। इसी 
लिए हे श्रीकृष्ण, आप ही इन सब वातोंको समझें और मुझे बतलावें कि इनमें 
अच्छी बात कौन-सी है, क्योंकि मेरे सखा और मेरे सर्वस्व आप ही हैं। आप ही 
मेरे गुरु, बन्धु, पिता, इष्ट देवता और संकटसे रक्षा करनेवाले हैं गुरु कभी अपने 
दिष्यकी उपेक्षा नहीं करता । क्या समुद्रने कभी नदीका त्याग किया है? अथवा 


माता यदि अपने लड़केको अपने पाससे हटा दे तो वह लड़का केसे जीवित रहं 

सकता है ? हे श्रीकृष्ण, आप सावधान होकर सुनें । हे देव, इन उदाहरणोंकी तरह 
केवल आप ही सब प्रकारसे मेरा संगोपन करते हैं। अतः मैंने जो थे बातें अभी 
कही हूँ, वे सब आपको ठीक न जान पड़ती हों तो हे पुरुषोत्षम, आप शीघ्र ही मुझे 
बह्‌ तत्त्व बतलावें जो मेरे लिए उचित हो और जिससे धर्मकी मर्यादाका नाश न हो।'” 


न हि प्रपश्यामि भमापनुद्यायच्छोकमुच्छोषणमिन्द्रियाणाम्‌। 
अवाप्य भूमावसपत्नमृद्धं राज्यं सुराणामपि चाधिपत्यम्‌ ॥ ८ ॥ 


“अपने गोत्रके सब लोगोंको यहाँ देखकर मेरे मनमें जो शोक उत्पन्न हुआ है, 
उसे आपके वचनोंके सिवा और कोई दूर नहीं कर सकता । अब चाहे मुझे सारी 
पृथ्वीका स्वामित्व ही क्यों न मिल जाय अथवा प्रत्यक्ष स्वर्गका इन्द्र-पद ही क्यों 
न प्राप्त हो जाय, परन्तु फिर भी मेरे मनका दुःख कम नहीं हो सकता । जिस प्रकार 
भूने हुए वीज खूब उपजाऊ जमीनमें भी बोये जायं और उन्हें यथेष्ट जलसे सींचा 
जाय, परन्तु फिर भी उनमें अंकुर नहीं लग सकते, अथवा जिस प्रकार आयुष्य- 
का अन्त हो जानेपर किसी औषधका कोई उपयोग नहीं हो सकता और केवल 
अमृत-वल्ली ही अपना गुण दिखला सकती है, उसी प्रकार राज्य-भोगकी समृद्धिसे 
मेरी बुद्धिका फिरसे संजीवन नहीं हो सकता । हे इपासागर, उसे फिरसे जीवित 
करनेके लिए केवल आपकी करुणांकी ही आवश्यकता हैं।” क्षण भरके लिए 
न्तिके जाळसे छूटे हुए अजु नने एकबार ये बातें कह तो डाली, परन्तु फिर तुरन्त 
ही उस पहलेवाली लहरने आकर उसे दबा लिया । बल्कि थोड़ा विचार करनेपर तो 
मुझे ऐसा जान पड़ता है कि यह केवल आन्तिकी लहर नहीं थी, बल्कि उससे 
अलग कुछ और ही बात थी । वह प्रत्यक्ष महामोह रूपी काल-सर्पसे ही ग्रस्त हो 
गया था । और उसका अत्यन्त कोमल हूदय-कमल जिस समय करुण रससे ओतप्रोत 
भरा हुआ था, उसी समय उसे काळ-सर्पका यह दंश लगा था जिसके कारण 
इस विषकी लहरें रकती हीन थों । उसकी यह अवस्था देखकर वे श्रीकृष्ण रूपी 
गारुडी, जो केवल दृष्टि-पात करके ही यह विष उतार सकते थे, तुरन्त उसकी रक्षाके 
लिए दौड़े हुए आ पहुँचे । जो अजुन इस प्रकार व्याकुल हो गया थां, उसके पास 
ही श्रीकृष्ण सुशोभित थे और वे अपनी कृपाके योगसे सहजमें ही उसकी रक्षा 
करेंगे । बस, इन्हीं सब बातोंका ध्यान रखकर मैंने यह कहा है कि वह अजु'न महामोह 

रूपी काल-सर्पसे ग्रस्त हो गया; था । फिर उस. समय वह अजुन उसी प्रकार भ्रमसे 
ग्रस्त हुआ था, जिस प्रकार सेघोंके आ जानेसे सूर्य ढंक जाता है। अथवा अजुन 
-दुःखसे उसी प्रकार जर्जर हो गया था, जिस प्रकार गरमीके दिनोमें कोई पर्वत आग 
लगतेसे बिलकुल झुरूस जाता है । इसीलिए उसे शान्त करनेके उद्देश्यसे वे श्री 
-गोपालकृष्ण-र्पी मेव, जो सहज ही श्याम हैं और कृपा-रूपी अमृतसे भरे हुए हैं 
उसकी ओर बढ़े । इस मेघमें दाँतोंकी जो प्रभा सुशोभित थी, दही मानों उस 
प्रेषक घमकनेवाळी विजली थी और उनकी गम्भीर. वाणी ही उस मेघकी 
-गर्जनाके समान जान पड़ती थी । अब उस करुणाके मेघने किस प्रकार उदारतापूर्वक 
अपनी करुणाकी वर्षा की और उस वर्षासे अजुन-रूपी दग्ध पर्वत किस प्रकार 
"शान्त हुआ और उसमें किस प्रकार ज्ञानका अंकुर फिरसे उत्पन्न हुआ, इसकी कथा 
“आप लोग स्वस्थ-चित्त होक र सुनें, यही श्रीनिवृत्तिनाथका दास यह ज्ञानदेव कहता है। 
संजय उत्रःच -- 
एवमुक्त्वा हृषीकेशं गुडाकेशः परंतप। 
न योत्स्य इति गोविन्दमुक्त्वा तूष्णीं बभूव ह॥ ९ ॥ [ 
संजय ने घुतराष्ट्रसे कहा कि वह अजु न फिर शोकसे विह्वल होकर कहने लगा 
“हे श्रीकृष्ण आप फिर एक बार मेरी बाते सुन । आप मुझे फिर समझाने-बुझानेके 
फेरमें न पड़े, क्योंकि मैं निस्सन्देह होकर कहता हुँ कि चाहे कुछ भी हो जाय, परन्तु 
' मैं युद्ध नहीं करूंगा । इतनी बात वह एक बार जल्दीसे कह गया और तव फिर, 
बिलकुल चुप हो गया । उसकी अवस्था देखकर श्रीकृष्ण आश्चर्यसे चकित हो गये। 
तमुवाच हूषीकेशः प्रहसन्निव भारत । 
सेनयोरुभयोमंध्ये- विषीदन्तमिदं वचः ॥ १०॥ 
भगवान अपने मनमें कहने लगे--''इस पागल अजुनने इस समय यह क्या 
'बखेड़ा खड़ा कर दिया है ! इसे इस समय कुछ.भी समझ में नहीं आता कि क्या 
-करना चाहिए । अव इसे किस प्रकार समझाया जाय ? इसका जो धैय छूट गया है, 
चह.यह फिर किस प्रकार धारण करेगा ?” श्रीकृष्णने अपने मनमें ये बातें ठीक उसी 
- प्रकार कहीं,*जिस प्रकार. कोई _पचाक्षरी मान्त्रिक पीड़ित करनेवाले भूत को दूर 
- करनेके विषयमें अपने मनमें कहता है। अथवा जिस प्रकार रोगको असाध्य समझकर 

३ 
किसी बहुत ही विकट: अवसरपर कोई वेद्य चटपट अमृतके समान किसी अलौकिक 
गुणकारी आओषधकी योजना करता है, ठीक उसी प्रकार भगवान्‌ श्रीकृष्णने दोनों 
सेनाओंके बीचमें खड़े होकर मन ही मन यह विचार किया कि इस अवसरपर क्या 
करना चाहिए; और तब वे यह सोचने लगे कि ऐसी कौन-सी योजना की जाय 
जिसने अजु नका यह मोह दूर हो । यह सोचकर श्रीकृष्णने कुछ क्रोपूर्वक कहना 
आरम्भ किया । जिस प्रकार माताके क्रोधमें भी वात्सल्य छिपा रहता है अर्थात्‌ जिस 
प्रकार औषधके कडुएपनमें अमृत छिपा रहता है--क्योंकि बद्व अमृत ऊपरसे तो 
'डिखाई नहीं पड़ता, परन्तु अन्तमें उसका अनुभव होता है--उसी प्रकार श्रीकृष्णने 
भी ऐसी बातें कहना आरम्भ किया जो ऊपरसे. देखनेमें तो कुछ अपमान करनेवाली 
जान पड़ती थीं, परन्तु अन्दरसे अत्यन्त मधुर रससे भरी हुई थीं । 

श्री भगवानुवाच --- 
अशोच्यानन्वशोचस्त्वं प्रज्ञावादांश्च भाषसे । 
गतासूनगतासूंश्च नानुशोचन्ति पण्डिताः ॥ ११॥। 
फिर उन्होंने थजु नसे कहा--''आज जो तुमने बीचमें ही यह झगड़ा खड़ा कर 
दिया हैं, उससे सचमुच मुझे आइचय ही हो रहा है। तुम यह तो कहते हो कि मैं 
अपनेको जानता हूँ, परन्तु फिर भी तुम अज्ञानको नहीं छोड़ते । और जब सैं तुम्हें 
कुछ सिखाने या बतलाने लगता हूँ, तब तुम नीतिकी बड़ी-बड़ी बातें कहने लगते 
हो । जैसे कोई जन्मसे ही अन्धा हो और फिर तिसपरसे पागल हो जाय और इधर- 
उधर बहकने लगे, बस ठीक उसी तरह तुम्हारी बुद्धि भी मुझे इधर-उधर वहकती 
हुई दिखाई देती है । मुझे रह-रहकर यही आश्चर्य होता है कि तुम्हें स्वयं अपने 
आपका तो कुछ ज्ञान होता ही नहीं और तुम कौरवोंके सम्बन्धमें शोक करना चाहते 
हो । पर भइया अजु न, पहले तुम मुझे यह बतलाओ कि यदि यह न्नि्रुवन तुम्हारे 

“ही कारण स्थिर-स्थावर हो तो लोग' जो यह कहते हैँ कि विश्वकी रचना अनादि है, 
वह क्या बिलकुल झूठ ही है ? संसारमें सव लोग जो यह कहते हैं कि यहाँ कोई एक 
सर्व-समर्थ हैं और उसीसे इन सब भूतोंकी उत्पत्ति. होती है, सो क्या सब व्यथ ही 
कहते हैँ ? क्या आज यह अवस्था हो गई हुँ कि यह विशव तभी जन्म धारण कर 
सकता हूँ, जब तुम इसे उत्पन्न करो और यदि तुम इसका नाश करोगे, तभी इसका 
नाश होगा ? भाई, अब जरा तुम इस बातपर विचार करो । तुम भ्रमके कारण 

अहंकारी हो गये हो और इसीलिए इन छोगोंका घात करना तुम्हें अच्छा नहीं 
लगता । परन्तु तुम मुझे एक बातका उत्तर दो। यदि तुम इन लोगोंका घात 
नहीं करोगे, तभी ये लोग चिरंजीव होंगे ? अथवा क्या तुमने अपने मनमें यह भ्रामक 
कल्पना कर ली हूँ कि एक अकेले तुम्हीं मारनेवाले हो और सब लोग मरनेवाले 
हूँ ? यह विश्व तो अनादि-सिद्ध है । यह सृष्टिके नियमसे ही उत्पन्न होता है और 
उन्हीं नियमोंसे इसका लय होता हूँ। फिर तुम मुझे यह बतळाओ कि तुम इसके 
लिए शोक क्यों करते हो । परन्तु मुखंताके कारण स्वयं तुम्हारी समझमें भी कोई 
बात नहीं आती, तुम व्यर्थकी चिन्ता करने ळगते हो और उलटे मुझको ही नीति 
का पाठ पढ़ाते हो । हे अजुन, तुम इस वातका ध्यान रखो कि जो लोग सचमुच 
विवेकशील होते हैं, वे समझ रेते हुँ कि जन्म लेना और भरना केवल 'श्रान्ति ही 
है; और इसीलिए वे इन दोनोंमें से एकका भी शोक नहीं करते । 


न त्वेवाहं जातु नासं न त्वं नेमे जनाधिपाः } 
न चेव न भविष्यामः सवे वयमतः परम्‌ ॥ १२॥ 
हे अजु न, जो कुछ मैं कहता हूँ, वह अच्छी तरह सुनो । यदि हम यह कल्पना 
कर ले कि तुम, मैं और यहाँ जो सब राजा आदि उपस्थित हैं, वे सब इस समय 
जेसे हैं, बसे ही सदा रहेंगे, अथवा हम यह कल्पना कर लें कि हम सव लोग निश्चय 
ही नष्ट हो जायंगे, तो ये दोनों ही कल्पनाए' भ्रमपूणं हुँ, और यदि इस प्रकारके . 
विचार छोड़ दिये जायं तो फिर जीवित रहना और नष्ट होना ये दोनों ही बातें मिथ्या 
ठहरती हूँ । यह जो भावना होती है कि ये लोग उत्पन्न होते हैं और नष्ट होते हैं, 
वह केवर मायाके कारण होती है। और नहीं तो वास्तविक दृष्टिसे देखनेपर यही 
पता चलता है कि जो मुल-भूत वस्तु है वह अविनश्वर हैं। देखो, जब हवा चळनेके 
कारण पानी हिळने ळाता हैँ और उसमें तरंगें उठने लगती हैं तब वहाँ वास्तवमें 
कौन उत्पन्न होता है, और जब वही हवा बन्द हो जाती है और वह जल फिर 
यान्त और समतल हो जाता है, तब वहाँ किसका नाश होता हू? बस इन्हीं 
बातोंका विचार तुम इस समय करो । 


देहिनोऽस्मिन्यथा देहे कौमारं यौवनं जरा। 
तथा देहान्तरप्रापिर्घीरस्तत्र न मृह्यति॥ १३॥ 

हाँ, और एक बात सुनो | शरीर तो सदा एक ही रहता है, परन्तु भिन्न भिन्न 
वय या अवस्थाके कारण उसमें अनेक भेद उत्पन्न हो जाते, हैं । इस प्रत्यक्ष उदा- 
हरणको तुम अपने घ्यानमें .रखो.। . पहले'इस शरीरमें बाल्यावस्था दिखाई पड़ती 
हैँ फिर जव युवावस्था आती है, तब वह बाल्यावस्था नष्ट हो जाती है। परन्तु 
न तो बाल्यावस्थाके विनाशके साथ'ही शरीरका विनाश होता है और न युवावस्था 
का अन्त होने पर ही शरीरका अन्त'हो जाता है । ठीक इसी प्रकार चैतन्य वस्तुमें 
भी शरीरान्तर या शरीरोंका परिवर्त्तन होता है औरःइसीलिए. एक. देहका. नाश 
होता हैँ भौर दूसरे देहकी प्राप्ति होती है। और जो आदमी यह तत्व समझ लेता 
है, न तो उसे मोह ही होता है और न दुःख ही । § 


मात्रास्पर्शास्तु कौन्तेय शीतोषणसुखदुःखदाः । 
आगमापायिनोऽनित्यास्तांस्तितिक्षस्व भारत॥ १४॥ 
अब यदि यह पूछो कि यह तत्व समझमें क्यों नहीं आता, तो इसका कारण 
यह है कि मनुष्य इन्द्रियोंके अधीन होता है; और जब अन्तःकरण इन्द्रियोंके फेरमें 
पड़ जाता है, तब मनुष्य श्रमका आखेट हो जाता हैँ । इन्द्रियां विषयोंका सेवन 
करती हैं और इसीसे हर्ष और शोक आदि विकार उत्पन्न होते हैं और तव अन्त:- 
करण पर उनकी छाप बैठती है । इसीलिए ये विषय कभी निश्चित या एक-से नहीं 
रहते । वे कभी दुःखमय जान पड़ते हैं, तो कभी सुखमय । यह देखो कि निन्दा और 
स्तुति दोनों ही शब्द-स्वरूप हैं। परन्तु जब कान इनका सेवन करते हैँ, तब एकसे द्वेष 
और दूसरीसे समाधान, इस प्रकार दो भिन्न विकार उत्पन्न होते हैं। कोमल और 
कठोर ये दोनों कब्पनाएँ वास्तवमें स्पश-रूप ही हैं । परन्तु जब त्वचाके द्वारा उनका 
, ज्ञान होता है, तब वे सुख और दुःख उत्पन्न करनेका कारण होती हैं । रूप चाहे 
भयंकर हो और चाहे सुन्दर हो, पर होते हैं दोनों रूप ही । पर जब नेत्रोंके नारा 
उनका अनुभव किया जाता है, तब दुःखमय किंवा सुखमय संवेदनका अनुभव 
होता हूँ। सुगन्ध और दुर्गन्व दोनोंका मूल रूप गन्ध ही हैं, परन्तु नाक से:संसगं 
होने पर ये सुख और दुःख उत्पन्न करती हैं । इसी प्रकार जब रसके विषयका भी 
रसनेन्द्रियसे संसर्गं होता है, तब उसके दो भेद होते हैँ जो रुचि और अरुचिके कारण 
होते हैं ॥ और विषयोंका सेवनः करनेसे ही मुळ स्वपे. भ्रष्ट होतेंकी। नौबतः आती 
३ 

है । अज्चुंन, देखो. जब हम इन्द्रियोके वशमें होते हैं और शीत तथा उष्णता आदि- 
का अनुभव करते हैं, तब मानों हम स्वयं ही सुख-दुःखके झमेलेमें फंसते हैं । इन 
इन्द्रियोंका यह स्वाभाविक धमं ही है कि उन्हें इन विषयोंके अतिरिक्त और कोई 
चीज अच्छी ही नहीं लगती । यदि तुम यह पूछो कि ये विषय कैसे होते हैं, तो 
इसका उत्तर यह है किये विषय मृग-जलके समान अथवा स्वप्तमें दिखाई 
पड़नेवाले हाथीके समान सनित्य हैं। इसीलिए, हे धनुर पार्थ, तुम इन विषयों 
को दूर हटा दो और तिळ भर भी इनका संग मत करो । 


यं हि न व्यथयन्त्येते पुरुषं पुरुषर्षभ । 
समदुःखसुखं धीरं सोऽमृतत्वाय कल्पते ॥ १५॥ 


जिस पर इन विषयोंका कोई प्रभाव नहीं पड़ता, उन्हें सुख-दुःख छूते भी नहीं 
और न उसे ग़र्भ-वासके ही कष्ट भोगने पड़ते हूँ । हे अजुन, जो मनुष्य इन्द्रिय- 
सुखोंके फेरमें नहीं पड़ता, उसे पूर्ण रूपसे नित्य-रूप ही समझना चाहिए । 


नासतो विद्यते भावो नाभावो विद्यते सतः। | 
उभयोरपि दुष्टोऽन्तस्त्वनयोस्तत्वदशिभिः ॥ १६॥ 


हे अजुंन, अब मैं तुम्हें एक और ऐसी बात बतळाता हूँ जिसका अनुभव विचारी 
लोगोंको स्पष्ट रूप से होता है । इस मायामय विशवमें एक सर्वान्तर्यामी गूढ़ तत्व है 
जो चंतन्य है, और सभी तत्ववेत्ता सज्जन यह्‌ मानते हैं कि वह चैतन्य सद्वस्तु है। 
दूधमें पानी पूरी तरहसे मिल जाता हू । परन्तु जिस प्रकार राजहंस पानीसे दूधको ` 
अलग कर लेता है, अथवा जिस प्रकार होशियार कारीगर सोनेको आगमें तपाकर 
उसका निद्ृष्ट अंश जला डालते हूँ और उसमेंसे खरा सोना निकाल लेते हैं, अथवा 
जिस प्रकार ज्ञानकी शक्तिसे दूधको मथने पर अन्तमें मक्खन - दिखाई देने लगता 
है, अथवा जिस प्रकार एकमें मिले हुए अनाज और भूसेको बरसानेसे अनाज तो 
बच रहता है और जो कुछ उसमेंसे उड़कर निकल जाता है, वह निरर्थक अंश रहता 
है, उसी प्रकार विचार करते करते प्रपंचका नाश हो जाता है और वह आपसे 
आप नहीं रह जाता; और तब ज्ञानवानके लिए तत्वको छोड़कर और कुछ भी नहीं 
“बच रहता । और इसीलिए वह अनित्य वस्तुओंके सम्बन्धमें कभी आस्तिक बुद्धि 

नहीं रखता, क्योंकि वह॒ इस प्रकारका दोहरा: निर्णय कर चुका होता है कि जो कुछ 
“नित्य'' है; वही “सत्‌” है; और जो कुछ “अनित्य” है, वही “असत्‌” है। | 
ग्रविनाशि तु तद्विद्धि येन सर्वमिदं ततम्‌। 
विनाशमव्ययस्यास्य न' कश्चिष्कतुमहेति ॥ १७॥ 
और फिर यह भी देखो कि जब मनुष्य सारासारका विचार करने लगता है, तब 
यह्‌ निश्चय होता है कि जो कुछ “अस्थिर” है, वही असार” हू और जो कुछ 
सार” है, वह स्वभावतः “नित्य” होता है। जिससे इन तीनों लोकोंके दृश्य 
आकारका विस्तार हुआ है, उसका नाम, रंग, रूप या इस प्रकारका और कोई एक 
लक्षण नहीं है। वह सदा सवंब्यापी और जन्म-मरणसे रहित रहता है। यदि 
कोई उसका घात करना चाहे तो उसका घात कभी हो ही नहीं सकता । 
अन्तवन्त इमे देहा नित्यस्योक्ताः शरीरिणः । 
अनाशिनोऽप्रमेयस्थ तस्माद्युध्यस्व भारत ॥ १८॥ 
य॒ एनं वेत्ति हुन्तारं यश्चेंं मन्यते हतस्‌ । 
उभौ तौ न विजानीतो नायं हृन्ति न हन्यते ॥ १९॥ 
और ये सव शरीर स्वभावतः नाशवान्‌ हैं, इसलिए हे पांडुपुत्र पार्थ, तुम 
निःशंक होकर युद्ध करो । तुम केवल इस शरीरका अभिमान करके और इस 
शरीर पर ही दृष्टि रखकर यह कहते हो कि मैं मारनेवाला हूँ और ये लोग मरने- 
वाले हैँ । परन्तु हे अजुन, अभी तक यह बात तुम्हारी समझमें नहीं आई कि 
यदि सत्यासत्यका विचार किया जाय तो न तो तुम इन लोगोंको मारनेवाले ही हो 
और न ये लोग मारे जानेवाछे ही हैं । 


न जायते म्रियते वा कदाचिन्नायं भूत्वा भविता वा न भूयः। 
अजो नित्यः शाश्वतोऽयं पुराणो न हन्यते न हन्यमाने शरोरे ॥ २० ॥ 


वेदाविनाशिनं नित्यं य॒ एनमजमव्यग्रस्‌ । 
कथं स पुरुषः पार्थं कं घातयति हन्ति कम्‌ ॥ २१॥ 


` जो कुछ स्वप्नमें देखा जाता है, वह केवल स्वप्तमें ही सच्चा और ठीक माना 
जाता है। पर जब आदमी जाग़कर देखता है, तब स्वप्नमें देखी हुई चीजोंका कहीं 

नाम-निशान भी नहीं रंह जाता । इसी प्रकार तुम इस मायाको भी समझो । और 
इसलिए तुम केवळ भ्रममें पड़े हो। जिस प्रकार किसीकी परछाँही पर चलाया 
हुआ अस्त्र उसके मूल अंग पर (प्रहार नहीं करता, अथवा जिस प्रकार पानीसे भरे 

हुए घड़ेके उलट जाने पर उसके साथ ही साथ पानी में पड़नेवाला प्रतिबिम्ब भी 

नष्ट हो जाता हैं, पर उस प्रतिबिम्ब के साथ साथ मूल सूर्यका नाश नहीं हो जाता, 

अथवा जिस प्रकार झोंपड़ीके अन्दरका आकाश झोंपड़ीके . आकारका तो होता है, 

परन्तु यदि वह झोपड़ी गिरा दी जाय, तो भी आकाशका मुल स्वरूप ज्योंका त्यों 

और अविकृत रहता हूँ, ठीक उसी प्रकार शरीरका नाश हो जाने पर भी स्वरूपका. 
नाश नहीं होता । इसलिए भाई अजुन तुम इस नारकी मिथ्या कल्पनाका 

आरोप मूळ स्वरूप पर मत करो । 


वासांसि जीर्णानि यथा विहाय नवानि गृह्ाति नरोऽपराणि । 
तथा शरीराणि विहाय जीर्णान्यच्यानि संयाति नवानि देही ॥ २२॥ 
जिस प्रकार लोग पुराने वस्त्र उतारकर दूसरे नये वस्त्र पहनते हैं, उसी प्रकारः 
यह चैतन्याथिपति जीवात्मा एक शरीरको छोड़कर दूसरा शरीर धारण करता हुँ । 
तेनं छिन्दन्ति शस्त्राणि नेनं दहति पावकः | 
न. चेन. क्लेदयन्त्यापो न शोषयति मारुतः ॥ २३॥ 
. अच्छेद्योऽयमदाह्योऽयमक्लेद्योऽशोष्य एव च। 
नित्यः, सर्वगतः स्थाणुरचलोऽयं सनातनः ॥ २४॥ 
यह आत्मा अनादि, निरन्तर, स्वत:सिद्ध, उपाधिहीन और अत्यन्त निर्दोष है)! 
इसीलिए शस्त्रों आदिसे इसका छेद नहीं हो सकता । कल्पान्तवाले जलू-प्लावनसे- 
भी यह भींग नहीं सकता. और आगसे भी यह जलाया नहीं जा सकता । पवनकी- 
शोषक शक्तिका प्रभाव भी इस पर नहीं पड़ता । हे अजु न, यह आत्मा अविनाशी, 
विकारहीन, शाइवत और सवंव्यापी है और इसलिए यह स्वयं ही परिपूर्ण रहता है।. 
अग्यक्तोऽयमचिन्त्योऽय्मविकार्योऽयमुच्यते । 
तस्मादेवं विदित्वैनं नानुशोचितुमहँसि ॥ २५ ॥ 
यह ताकिककी दृष्टिकों बिलकुल दिखाई नहीं देता, पर ध्यान और धारणा आदि: 
करनेवाले योगियोंको सदा इसीके दशंनोंकी उत्कंठा बनी रहती हैं। यह मत्त और 

चूसरें समस्त सॉंधनोंकी पहुँचके बाहर है। हें अजुन, यह आत्मा केवलं असीम 
युरॉण-पुरंष' ही है। यह तीनों ही गुणोंसे निलि्त या अलग और आकार तंथा 
रूप आदिकी सीमाके बाहर है । यह अनादिं विकारहीन तथों सर्वव्यापकं हैं। 
भाई मजुन, इस आत्माको इसी प्रकार समझना चाहिए और यंह' अनुभव करना 
चाहिए कि यह सबके अन्तर्गत हूँ। बंस फिर तुम्हारे शोकके लिएं सहजमें ही 
तिल भर भी स्थान न रह जायगा । 
अथ चनं नित्यजातं नित्यं वा मन्यसे मृतम्‌। 
तंथापि त्वं महाबाहो नेवं शोचितुमहसि॥ २६॥ 
अथवा यदि तुम इस आत्माको इस प्रकार न समझकर इसे नाशवानु ही 
मानते हो, तो भी, भाई, पार्थ, तुम्हारे लिए शोक करनेका कोई कारण नहीं हैँ। 
और इसका हेतु यह है कि उत्पत्ति, स्थिति और नाशका प्रवाह अस्खलित, अखंड 
और शाइवतरूपसे चलता रहता है। जैसे गंगाके पानीका खरोत बराबर प्रवाहित होता 
रहता है, अपने उद्गम स्थानमें वह अखंडित रहता है और अन्तमें समुद्रमें जाकर 
सम-रस हो जाता है और इस प्रकार वह पानी यद्यपि निरंतर बहता रहता है, परंतु 
फिर भी जिस प्रकार बीच-वीचमें सब जगह उसका अस्तित्व दिखाई देता है, उसी 
प्रकार यह.समझ रखना चाहिए कि उत्पत्ति, स्थिति और लय ये तीनों अवस्थाएँ 
संदा एक दूसरीसे मिली रहती हैं। काळ या समयका कोई ऐसा अंश नहीं है 
जिसमें ये तीनों अवस्थाएं भूत मात्रके साथ छगी न रहती हों। इसीलिए इन 
सब वातोंके विषयमें तुम्हारे दुःख करनेका कोई कारण नहीं है, क्योंकि यह स्थिति 
स्वभावतः ऐसी ही अनादि है। अथवा हे अर्जुन, यदि यह्‌' बात तुम्हे ठीक न 
जान पड़ती हो कि ये सब लोग बराबर उत्पन्न होते और मरते रहते हैं, तो भी 
तुम्हारे लिए इस विषयमें दुःख करनेका कोई कारण नहीं है, क्योंकि यह उत्पत्ति 
आर लय दोनों अपरिहाय हैं--इन्‍्हें कभी कोई रोक नहीं सकता । 
जातस्य हि भ्र_वो मृत्युधु वं जन्म मृतस्य च | 
तस्मादपरिहारथेऽथं न त्वं शोचितुमहंसि ॥ २७॥ 
जो उत्पन्न होता है, उसका नाश भी होता हैं और जो नष्ट होता है, वह फिरसे 
उत्पन्त भी होता है; और यह्‌ चक्र पानीके रहटकी तरह बराबर चलता रहता हैं । 

मथवा जिस प्रकार सूयंका उदय ओर अस्त बराबर आपसे आप होता ही रहता है 
और उसमें कभी . बाधा: या .-अन्तर नहीं पड़ सकता, उसी प्रकार यह जन्म और 
मरण भी अनिवार्य है। जब. महाप्रलथका समय आता है, तब यह त्रैलोक्य ही 
नष्ट हो जाता है; पर फिर भी उससे यह आदि और अन्त टल नहीं सकता । यदि 
यह वात तुम्हारे मनमें ठीक जंचती हो, तव फिर तुम यह दुःख क्यों करते हो ? 
भाई धनुधर पाथ, तुम जानबूझकर अज्ञानमें क्यों पड़ते हो ? इसके सिवा, हे 
अजुन, यदि तुम इस बात पर और भी अनेक रुपोंसे बिचार करोगे तो तुम्हारी 
समझमें यह बात आं जायगी कि इसमें दुःख करनेकी कोई बात हीं नहीं है । 


अव्यक्तादीनि भूतानि 'व्यक्तमध्यानि भारत । 
ग्व्यक्तनिधनान्येव तत्र का परिदेवना ॥ २८॥ 


जो ये सब भूत जन्मसे पहले अभूतं थे और जन्मके उपरान्त जिन्होंने आकार 
धारण किया, वही भूत जव लयको प्राप्त हों, तब इस बातकी कोई शंका ही नहीं 
करनी चाहिए कि वे कोई दूसरी या भिन्न वस्तु हो जायंगे । होता केवल यही है 
कि वे सव भूत फिर अपनी पूर्ववाली स्थितिमें पहुँच जाते हैँ । परन्तु जन्म और 
लयके मध्यमें जो कुछ दिखाई पड़ता है, बह सोये हुए आदमीके स्वप्नकी भाँति 
मायाके प्रभावसे सत्स्वरूप आत्म-तत्वमें भासित होनेवाला आकार ही है । अथवा 
जिस प्रकार हवाके चळनेसे जल, तरगोंके रूपमें दिखाई देता है अथवा दूसरे 
लोगोंकी इच्छासे जिस प्रकार सोना अळंकारोंका रूप धारण करता है, उसी प्रकार 
शरीरघारी भूत मात्रनें मायाके बलसे आकार प्राप्त किया है और यही बात तुम 
अच्छी तरह समझ छो। आकाशमें छाये हुए वादळ जिस प्रकार वास्तवमें कुछ 
भी नहीं होते, उसी प्रकार जब ये जन्म और लयक्रे झगड़े वास्तवमें हो ही नहीं 
सकते, तब फिर उनके लिए तुहारा यह रोना-कलपना क्यों हो रहा है ? तुम यह 
बात निर्चित रूपसे समझ लो कि यह एक-रूप चंतन्य कभी नष्ट नहीं होता है और 
सदा अविकृत रहता हूँ । जब इस चेतन्य तत्वकी बात मनमें जम जाती है तब 
विषय-वासनाए' सन्तोंको छोड़कर चली जाती हैं। इसी चैतन्यके लिए विरक्त लोग 
वनवास तक स्वीकृत करते हैं; और इसी पर दृष्टि जमाकर बड़े बड़े मुनि ब्रह्माचर्य 
आदि ब्रत और तप करते हुँ । 

आश्चर्यवत्पश्यति कश्चिदेनमाश्चर्यवद्ददति तथेव चान्यः। 
आश्‍श्चर्यवच्चेनमन्यः शृणोति श्रृत्वाप्येनं वेद न चेव कश्चित्‌ ॥ २९॥ 


कितने ही लोग इस केवल तत्वको स्तब्ब अन्तःकरणसे देखते-देखते संसारका 
सारा विस्तार ही भूल गये । और भी कितने ही लोग अपनी वाचासे इस चेतन्य 
तत्वके गुणोंका वर्णन करते करते विरक्त हो गये और उन्होंने पूर्ण तथा शाश्‍वत 
तल्लीनता प्राप्त कर ली । बहुतसे लोगोंका समाधान इस चतन्यके विषयमें श्रवण 
करने से ही हो गया और उनकी देह बुद्धिका नाश हो गया. और कुछ लोग स्वयं ' 
अपने अनुभवसे इस तत्वको जानकर इसके साथ सम-रेस हो गये । जिस प्रकार 
समस्त नदियोंका प्रवाह जाकर समुद्रमें मिलता हैँ, और यदि वह समुद्रमें मिलकर 
समा नहीं जाता, परन्तु फिर भी वह प्रवाह कभी लौटकर पीछे नहीं जाता, उसी 
प्रकार श्रेष्ट योगियोंकी बुद्धि चंतन्यमें मिलते ही उसके साथ सम-रस हो जाती हैं। 
परन्तु यदि उस चेतन्यका छाक्षात्कार होने पर भी वे उसमें सम-रस नहीं होते तो 
भी वे इस चैतन्य तत्वसे कभी पराङ्मुख नहीं होते । 
देही नित्यमवध्योऽयं देहे सर्वस्य भारत । 
तस्मात्सर्वाणि भूतानि न त्वं शोचितुमर्हसि ॥ ३० ॥ 
तुम यह बात समझ लो कि जो सभी स्थानों पर और सभी शरीरोंमें रहता 
है और मनमें जिसके घातका विचार करने पर भी जिसका घात नहीं हो सकता, 
वह एक-रूप चैतन्य ही इस विह्वकी आत्मा है । इसीके स्वाभाविक धर्मसे ये भूत 
मात्र उत्पन्न होते हैं और फिर लयको प्राप्त होते हैं। तो फिर ऐसी अवस्थामें तुम 


किस बातके लिए शोक करते हो? हे अर्जुन, ये सव वातें तो विना कहे ही तुम्हें . 


ठीक जंचनी चाहिए । फिर मेरी समझमें नहीं आता कि इन सव बातोंका ज्ञान 
तुम्हें क्यों नहीं होता । परन्तु तुम्हारा यह शोक करना अनेक प्रकारसे दोषमय हैँ । 
स्वघमंमपि चावेच्य न विकम्पितुमहँसि । 
धर्म्याद्धि युद्धाच्छेयोऽन्यतक्षत्रियस्य न विद्यते ॥ ३१ ॥ 
तुम अब भी अच्छी तरह विचार क्यों नहीं करते ? तुम क्या सोच रहे हो ? 
जिस स्वधर्मसे तुम्हारा तारण होनेको है, तुम उसी स्वधर्मको भूल गये । यदि यहाँ 
इन कौरवोंका अथवा तुम्हारा ही कुछ अनिष्ट हो जाय अथवा यहाँ स्वयं कल्पान्त 

ही क्यों न हों जाय, परन्तु 'फिर भी हंमारा'जो स्वधमं है, उसका त्याग करना'किसी 
प्रकारें उचित नहीं है। यदि तुम स्वधर्मका त्याग कर दोगे तो क्या तुम्हारी इस 
समयकी ङपालुता -तुम्हें तार देगी ? हें अर्जुन, यदि तुम्हारा अन्तःकरण इस समय 
दयासे द्रवित हो गया हो तो ऐसा होना ही इस युद्धके अवसर पर नितान्त अनुचित 
हैं । गौका दूष बहुत अच्छा होता है । पर फिर-भी यह नहीं कहा गया है कि जिसे 
ज्वर आता हो, उसे दूधका पथ्य दो। यदि वह नये ज्वरके किसी रोगीको 
दिया जाय तो वह विष ही हो जाता है । इसी प्रकार यदि प्रसंगका ध्यान न रखकर -: 
जब जो जीमें आवे, तब वह कर डाला जाय तो उससे कल्याणका नाश ही होता 
है। इसलिए, हे अजुन, अब तुम होशमें आओ । तुम व्यर्थ क्यों दुःख करते हो 
और क्यों कष्ट उठाते हो ? जिस स्वधर्मके अनुसार आचरण करने पर त्रिकालमें 
भी कोई दोष नहीं होता, उसी स्वधर्मको तुम देखो । जिस प्रकार बनाए हुए रास्ते 
पर चळनेसे कभी कोई अपाय नहीं होता अथवा जिस प्रकार दीपके प्रकाशके सहारे 
चलनेमें कभी कहीं लड़खड़ाना नहीं पड़ता, उसी प्रकार हे अजुन, स्वधर्मके अनु- 
सार आचरण करनेसे समस्त कामनाए सहजमें सिद्ध होती हैं। इसलिए तुम यह 
बात समझ छो कि तुम क्षत्रियोके लिए संग्राम छोड़कर और कुछ करना कभी 
उचित नहीं हो सकता । तुम निःशंक होकर और खूब अच्छी तरह जमकर लड़ो । 
बहुत बातें हो चुकीं, जो वात बिलकुल स्पष्ट दिखाई पड़ती हो, उसका व्यर्थ 
बहुत-सा विस्तार क्यों किया जाय ? 


यदुच्छया चोपपन्नं स्वगंद्वारमपावृतस्‌। 
सुखिनः क्षत्रियाः पार्थ लभन्ते युद्धमीदुशस्‌॥ ३२ ॥ 


हें अजुन, तुम यह समझ रखो किं इस समय जो युद्ध तुम्हारे सामने उपस्थित 
है, उससे मानों तुम्हारे सौभाग्य या सब प्रकारके धर्माचारोंका भंडार ही खुल गया 
है । इसे तो “संग्राम” कहना ही ठीक नहीं है । संग्रामके रूपमें तो तुम्हें यह प्रत्यक्ष 
स्वगं ही प्राप्त हुआ हैं । अथवा इसे मूतिमन्त प्रतापा उदय ही कहना चाहिये । 
अयवा तुम्हारे गुणोंका आदर करनेके कारण और तुम्हारे प्रेमसें भरकर स्वयंवरकी 
विधिके अनुसार तुम्हारा वरण करनेके लिए मूत्तिमती कीत्ति ही यहाँ आकर खड़ी 
है । जब क्षत्रिय लोग विपुल पृण्योंका संग्रह करते हैं, तब कहीं जाकर उन्हें इस 

प्रकारके संग्रामका अवसर मिलता है । जिस प्रकार रास्तेमें चलते समय कोई सहंजमें 
ठोकर खाकर चिन्तामणि पर गिर पड़ता है अथवा जेभाई लेनेके लिए मुँह खोलते 
'पर उसमें अकस्मात्‌ आपसे आप आकर अमृत पड़ जाता. है, ठीक उसी प्रकार 
आज तुम्हारे लिए यह युद्धका प्रसंग -उपस्थित हुआ है। | 
ग्रथ चेत्त्वमिमं घम्यं ` संग्रामं न करिष्यसि। 
ततः स्वधमं कीत्ति च हित्वा पापमवाप्स्यसि॥ ३३॥ 
अब ऐसे संग्रोमको छोड़ देना और व्यर्थकी बातके लिए रोना मानों स्वयं ही 
अपना घात करना है। यदि आज इस युद्धमें तुम शस्त्र रख दोगे तो तुम अपना 
वह यश खो बेठोगे जो तुम्हारे पूव॑जोंने सम्पादित किया था और अब जो तुम्हारे 
"हिस्से पड़ा है । सम्पादित की हुई कीत्ति नष्ट हो जायगी, संसार तुम्हें दुवंचन कहेगा 
और शाप देगा, और महापातक तुम्हें ग्रस्त करेंगे । जेसे बिना पतिकी स्त्री सब 
'प्रकारसे अपमानित होती है, उसी प्रकार स्वधमंका आचरण न करने पर जीवित 
अवस्थामें ही तुम्हारी भी दशा होगी । जिस प्रकार जंगलमें फेंके हुए शवको चारों 
-ओरसे गीदड़ आकर नोचने और खाने लगने हैं, उसी प्रकार स्वधर्मका पालन न 
करनेवाले मनुष्यको चारों ओरसे महापातक आकर घेर लेते हैं और उसे नोच डा लते हैं। 


अकीति चापि भूतानि कथयिष्यन्ति तेऽव्ययाम्‌ । 

संभावितस्य चाकीतिर्मरणादतिरिच्यते ॥ ३४॥ 
इसीलिए सैं कहता हूँ कि यदि तुम स्वधमं छोड़ दोगे तो पापोमें फंस जाओगे 
और तुम्हारी अपकीत्ति कल्पान्त तक भी नष्ट न हो सकेगी । जानकारों या ज्ञानियोंको 
"तभी तक जीवित रहना चाहिए, जब तक उन्हें अपयशका कलंक न लगे। और 
"फिर भला यह तो बतलाओ कि तुम यहांसे निकलकर जा ही कैसे सकते हो? तुम 
तो सब प्रकारके बेर छोड़कर और अत्यन्त कृपालु अन्तःकरणसे यहाँसे निकलकर 
“पीछे हट जाओगे । परन्तु तुम्हारे मनकी इस स्थितिका इन सब लोगोंको कसे पता 
चलेगा ? ये लोग चारों ओरसे तुम्हें घेर लेंगे, तुम पर वाणोंकी वर्षा करने छगेगे 
और उस दशामें तुम्हारी यह इपाळुता किसी तरह तुम्हें बचा नहीं सकेगी और फिर 
- यदि इतने पर भी अनेक प्रकारके संकट सहकर तुम किसी तरह यहाँसें निकल जाओगे, 
- तो फिर उसके बाद तुम्हारा जीवित रहना भी मर जानेसे कहीं बढ़कर खराब होगा | 

भयाद्रणादुपरतं मंस्यन्ते त्वां महारथाः । 
थेषां च त्वं बहुमतो भूत्वा यास्यसि लाघवम्‌ ॥ ३५॥ 
इसके सिवा, हे अजुन, एक और बात पर भी तुमने विचार नहीं किया । तुम 

यहां बड़ी शानसे लड़नेके लिए आये हो ।- अब यदि तुम यहाँसे कोमळ हृदयसे 
वापस चले जाओगे, तो भला तुम्हीं बताओ कि तुम्हारे इस प्रकारके व्यवहारका 
तुम्हारे इन दुष्ट वैरियोंके मन पर भी कोई प्रभाव पड़ेगा ? 

अवाच्यवादांश्च बहून्वदिष्यन्ति तवाहिताः। 

निन्दन्तस्तव सामर्थ्यं ततो दुःखतरं नु किम्‌॥ ३६॥ 

ये सब रोग तो यही कहेंगे कि अजुंन हम लछोगोंसे डरकर भाग गया । अब 

बतलाओ कि लोगोंका इस तरहकी बातें कहना कुछ अच्छा होगा ? यदि तुम कहो 
कि हाँ, यह भी अच्छी ही बात होगी, तो फिर भाई पार्थे, सब लोग जो इतना परिश्रम 
और प्रयत्न करके और अपने प्राण तक गंवाकर अपनी कीर्ति बढ़ाते हैं, वह क्‍यों? 
वही कीत्ति बिता कोई परिश्रम या प्रयत्न किये सहज में ही तुम्हें मिली है। जिस 
प्रकार यह आकाश अपने विस्तारके कारण निरुपम है, उसी प्रकार तुम्हारी कीत्ति 
भी अप्तीम और उपमा-रहित है । तीनों लोकोंमें तुम्हारे गुण श्रेष्ठ हैँ । दूर दूरके 
राजा भी तुम्हारी कीत्तिका वणंन भाटोंकी तरह करते हैं और वह्‌ वर्णन सुनकर 
यम आदि भी डर जाते हैं । गंगाके प्रवाहकी तरह तुम्हारी महिमा निमंल और पुणं 
है और उस महिमाने संसारके बड़े बड़े वीरोंको क्षात्र-धमकी शिक्षा देकर जानकार 
बनाया है । तुम्हारा अद्भुत पराक्रम सुनकर शत्ु-पक्षके ये सब योद्धा लोग अपने 
जीवनसे निराश हो गये हैं । जिस प्रकार सिंहकी गरज सुनकर मदोन्मत्त हाथी यह 
समझते हैं कि यह प्रलय-काळका गर्जन है, ठीक उसी तरह इन सब कौरवों पर 
तुम्हारी धाक जमी हुई है । जिस प्रकार पवंत वज्॒को अथवा सपं ग़रुड़को अपना 
काल समझते हैं, उसी प्रकार ये कौरव भी तुम्हें अपना काल ही समझते हैं। 
परन्तु यदि आज तुम युद्ध न करोगे और पीछे हट जाओगे, तो तुम्हारा सारा दब- 
दवा जाता रहेगा और ऊपरसे हेठी होगी । और फिर जब तुम भागने लगोगे, तब 
ये शत्रु तुम्हें भागने भी नहीं देंगे और तुम्हें रोककर तुम्हारा अपमान करने लगेंगे, 
और तुम्हारे मुह पर ही जो अनेक उलटी सीधी बातें सुनावेंगे, उनकी कोई गिनती 

भी न कर सकेगा । बस उस समय तुम्हारा हृदय ही फट जायगा । तेव इसी समय 
तुम पराक्रमपूर्वक युद्ध क्यों न करो ? यदि इन शत्रुओंकों तुमने जीत लिया, तो 
फिर तुम आनन्दसे पृथ्वीका राज्य भोगना । 


हृतो वा प्राप्स्यसि स्वगं जित्वा वा भोक्ष्यसे महीम्‌ । 
तस्मादुत्तिष्ठ कीन्तेय युद्धाय कृतनिश्चयः ॥ ३७॥ 
और यदि तुम लड़ते लड़ते अपने प्राण दे दोगे तो अनायास ही तुम्हें स्वगके 
सुख प्राप्त हो जायेंगे । इसीलिए, हे अजुन, अब तुम और सव बातोंका विचार छोड़ 
दो और धनुष उठाकर चटपट युद्ध आरम्भ कर दो | देखो, स्वधर्मका आचरण 
करनेसे किये हुए पाप भी नष्ट हो जाते हैं । फिर भला यह्‌ भ्रमपूर्ण कल्पना तुम्हारे 
मनमें उत्पन्न ही कैसे हुई कि इस कृत्यमें पाप और दोष हैं ? अच्छा पार्थ, तुम्ही 
बतलाओ कि क्या नावका आश्रय रेनेसे भी मनुष्य कभी डूबता है ? अथवा ठीकः 
तरह बनाये हुए रास्ते पर चलनेसे आदमी कभी ठोकर खाता है? पर जिसे 
अच्छी तरह चलना भी न आता हो, वह ठीक रास्ते पर चलकर भी लड़खड़ाएगा ४ 
जिस प्रकार विषके साथ अमृत मिलाकर खानेसे भी उस अमृतसे मनुष्य मर हीः 
जाता है, उसी प्रकार यदि स-क्राम बुद्धिसे स्वघर्मका आचरण किया जाय तो वहः 
भी दोषका ही कारण होता है। इसीलिए, हें अजुन, तुम सब प्रकारकी वासचाओं-- 
को छोड़कर यदि क्षत्रिय-धर्मका आचरण करोगे तो उसमें कुछ भी पाप न होगा ।. 


सुखदुःखे समे कृत्वा लाभालाभौ जयाजयौ । 
ततो युद्धाय युज्यस्व नेवं पापमवाप्स्यसि ॥ ३८ ॥ 
सुखमें आदमीको फूल नहीं जाना चाहिए, दुःखमें विकल नहीं होना चाहिए: 
और स्वधर्मका आचरण करते समप लाभ और हातिको कल्पना भी मनमें नहीं 
आने देनी चाहिए । इस बातकी मनमें चिन्ता ही क्यों की जाय कि आजके इस प्रसंगमें 
हमें विजय प्राप्त होगी अथवा हमारा शरीर पूर्ण्पसे नष्ट हो जायगः ? हम अपने 
इस उचित स्वधर्मका आचरण करते हैं और इसमें जो कुछ होगा, वह सब हम 
शान्त चित्तसे सहन कर लेंगे। जब इस प्रकार विचार करनेके लिए मन तैयार 
हो जायगा, तब स्वभावतः मनुष्यसे पापका आचरण नहीं होगा । बस अब मुझे यही 
कहना है कि तुम सब भ्रकारके संदाय छोड़ दो और लड़नेके लिए प्रस्तुत हो जाओ! 

एषा तेऽभिहिता सांख्ये बुद्धियोगे. त्विमां श्युरु । 
बुद्धया युक्तो यया पार्थं कमंबन्धं प्रहास्यसि ॥ ३९॥ | 
मैने सांख्यका यह ज्ञान-योग तुम्हें थोडेमें वतँला'दिया है । अब केमंयोगियोंका 
बुद्धि-योग विस्तारपूर्वक बतळाता हूँ, वह सुनो । जब बुद्धि.योग सिद्ध हो जाता 
है, तब कर्म. कभी. मनुष्यके लिए बन्धक नहीं होते। 
नेहाभिक्रमनाशोऽस्ति प्रत्यवायो न विद्यते । 
` स्वल्पमप्यस्य धमस्य ज्ञायते महतो भयात्‌ ॥ ४०॥ 
जिस प्रकार वज्रका जिरह-वक्तर पहन लेने पर शस्त्रोंकी चाहे कसी वर्षा क्यों 
नःसहनी पड़े, पर फिर भी विजय अवाधित हो रहती है, उसी प्रकार इस बुद्धि- 
योगकी साधना हो जाने पर ऐहिक सुखोंका तो कभी नाश होता ही नहीं, पर साथ 
ही मोक्ष भी अपने ही हिस्सेमें रखा रहता है। इस बुद्धियोगमें पहले बतलाये हुए 
सांख्य-योगका भी अन्तर्भाव होता है; क्योंकि इस बुद्धियोग का भी तत्व यह है कि 
कमं तो बराबर करते रहना चाहिए, परन्तु उन कर्मोके फल पर कभी आसक्ति 
नहीं रखनी चाहिए । जिस प्रकार मान्त्रिक को भूत-बाधा नहीं होती, उसी प्रकार 
बुद्धि-योग पूरी तरहसे सिद्ध हो जाने पर किसो प्रकारकी उपाधि या कष्ट मनुष्यको 
बाधा नहीं पहुँचा सकता । जिस बुद्धि-योगमें पाप और पृण्यका प्रवेश नहीं है, जो 
अति सूक्ष्म और अटळ है, जो सत्व, रज और तम इन तीनों गुणोंसे दुषित नहीं 
होता, यदि पूर्वजन्मके पुण्योंके फलसे मनुष्यके अन्तःकरणको उस बुद्धियोगका 
प्रकाश प्राप्त हो तो, भाई अजुन, उसके संसार-भयका समुळ नाश हो जाता है । 


व्यवसायात्मिका बुद्धिरेकेह कुरुनन्दन । 
बहुशाखा ह्यनन्ताश्च बुद्धयोऽव्यवसायिनास्‌ ॥ ४१ ॥- 
जिस प्रकार दीपककी ज्योति छोटी होने पर भी बहुत-सा प्रकाश प्रकट करती 
है, उसी प्रकार सद्बुद्धि यदि अल्प भी हो तो भी उसे छोटी या कम नहीं समझना 
चाहिए, क्योंकि उसका प्रभाव बहुत बड़ा होता है। हे पार्थ, श्रेष्ठ विचारशील 
लोग अनेक प्रकारके उपायोंसे इसकी साधनाका उद्योग करते हैं, क्योंकि यह 
सद्वासना इस चराचर विश्वमें बहुत ही दुभ है । जिस प्रकार दुसरे पत्थरोंकी तरह 
यारस;ढेर-सा नहीं मिलता अथवा दंव-योगसे ही अमृतका एक कण प्राप्त होता है, 

उसी प्रकार यह सुबुद्धि भी, जिसका पर्यवसान परमात्माकी प्रास्िमें होता हूँ, बहुत 
ही दुर्लभ है। जिस प्रकार नदीका बहाव और रुख सदा समुद्रकी ही ओर होता 
है, उसी प्रकार संसारमें केवल यह सुबुद्धि ही ऐसी है जिसका एक ईश्वरको छोड़- 
कर और कोई साघ्य विषय नहीं है । इस सुवुद्धिके अतिरिक्त और जो बुद्धियाँ हों, 
उन्हें दुर्बुद्धि ही समझना चाहिए; उनसे विकारोंकी बाधा होती है और अविवेकीः 
पुरुष उन्हीं बुद्धियोंमें सदा रमते रहते हैं ! इसीलिए, हे पार्थ, उन अविवेकियोंको 
स्वग-वास, संसार-वास, और नरक-वास प्राप्त होते हैं और आत्म-सुखके उन्हें: 
नामको दशन भी नहीं होते । 

यामिमां पुष्पितां वाचं प्रवदन्त्यविपश्चितः । 

वेदवादरताः पार्थं नान्यदस्तीति वादिनः ॥ ४२ ॥ 

कामात्मानः स्वरगपरा. जत्मकर्मफळप्रदास्‌ । 

क्रियाविशेषबहुलां भोगेश्वर्यंगति प्रति ॥ ४३ ॥. 

भोगेशव्यंप्रसक्तानां तयापहृतचेतसाम्‌ । 

व्यवसायात्मिका बुद्धिः समाधौ न विधीयते ॥ ४४॥ 


वे लोग वेदका आधार लेकर केवल कर्म-कांडका ही प्रतिपादन करते हैं । परन्तु 
कमं-फल पर दृष्टि रखकर कहते हैं--/हम संसारमें जन्म ळें, यज्ञकी क्रियाएं करें 
और तब मधुर स्व्ग-सुख भोगें । इसके सिवा और कोई सुख नहीं है । इसी प्रकार- 
की बातें वे अविवेकी और दुबुंद्धि लोग कहा करते हैं । हे अर्जुन, वे लोग स-काम 
होकर और केवल भोग पर दृष्टि रखकर सब कर्मोका आचरण करते हैं। नाना 
प्रकारके कर्म करते समय वे लोग विधि-भंग नहीं होने देते और अत्यन्त प्रवीणतासे' 
धर्मानुष्टान करते हैं । परन्तु वे एक ही वात अनुचित करते हुँ। वह यह कि वे 
अपने मनमें स्वगं-भोगका स्वार्थ रखकर उस पुराण-पुरुषको भूल जाते हैं जो यज्ञका 
भीक्ता हैं । जसे पहले कपूरका ढेर लगाकर फिर उसमें आग लगा दी जाय अथवा 
मधुर अन्नमें कालकूट विष मिला दिया जाय, अथवा संयोगसे मिला हुआ अमृतका 
चड़ा लात मारकर लुढ़का दिया जाय, उसी प्रकार अविवेकी कर्मकांडी लोग स- 
हेतुक कर्मोका आचरण करके हाथमें आये हुए धर्मका नाश करते हैं। जब कष्ट 
भोगकर और परिश्रम करके पुण्यका सम्पादन किया जाय, तब फिर संसारकी ही 

याचना क्यों की जाय ? परन्तु इन अविवेकियोंकी समझमें यह नहीं आता कि ऐसी 
“किस वस्तुका सम्पादन करना चाहिए जो हमें अभी प्राप्त नहीं है। जिस प्रकार 
अच्छी तरह पकाकर स्वादिष्ट भोजन प्राप्त किया जाय और तब उसे मुल्य लेकर 
बेच दिया जाय, बस ठीक उसी प्रकार ये लोग सुख-भोग रूपी मूल्यके लिए अपना 
घमं वेच डालते हैं। इसलिए हे अजुन, मैं कहता हूँ कि जो लोग वेदोंके अथ- 
चादमें ही सदा फंसे रहते हैं, उनके मनमें दुबु द्वि डेरा जमाये रहती है । 
्रेगुण्यविषया वेदा निस्त्रैगुण्यो भवार्जुन । 
निर्हन्द्रो नित्यसत्त्वस्थो निर्योगच्ञेम आत्मवान्‌ ॥ ४५ ॥ 
ये वेद निःसंशय सत्व, रज और तन इन तीनों गुणोंसे भरे हुए हैं और इसी 
लिए उपनिषदों आदिको सात्विक समझन। वाहिए । उनके सिवा स्वर्ग-सुख आदिका 
लोभ दिखळातेवाले जो दूसरे यज्ञ अ कमं हैं, वे सव रज और तम गुणोंसे 
व्याप्त रहते हूँ । इसलिए तुम यह समझ रखो कि ये सब कर्म सुख-दुःखोंको उत्पन्न 
करनेवाले होते हैं । इसलिए तुम अपने अन्तःकरणको इन सब कर्मोके फेरमें मत 
पड़ने दो । तुम इन तीनों गुणोंको दूर कर दो, “मैं” “मेरा” आदि कहना छोड़ 
दो और शीघ्र ही केवल आत्म-सुख पर अपने अन्तःकरणका सारा भार रखो। 
यावानथं उदपाने सर्वतः संप्लुतोदके । 
तावान्सर्वेषु वेदेषु ब्राह्मणस्य विजानतः ॥ ४६॥ 
वेदोंने चाहे बहुत सी बातें क्यों न कही हों और अनेक प्रकारके विधि-भेद 
चयों न बतलाये हों, पर उनमेंसे केवल वही बातें हमें ग्रहण करनी चाहिए जो 
हमारे लिए हितकारी हों । जब सूर्य प्रकट होता हैं, तब सभी मार्गोमें प्रकाश फेल 
जाता है। परन्तु हम उन सभी रास्तों पर क्यों चलने लगें ? यदि सारी पृथ्वी जलसे 
आच्छादित हो जाय, तो भी हमें उसमेंसे केवल उतना पानी लेना चाहिए जितनेकी 
हमें आवश्यकता हो। इसी प्रकार ज्ञानी लोग वेदोंके अथोका चिन्तन तो अवश्य 
करते हैं, परन्तु उसका वही सारांश ग्रहण करते हैं जो उन्हें अपने लिए आवश्यक 
जान पडता है । 
कमंण्येवाधिकारस्ते मा फलेषु कदाचन | 
मा कर्मफलहेतु भूर्मा ते सङ्गोऽस्त्वकर्मणि ॥ ४७॥ 

इसलिए, हे अजुन, यदि इस सिद्धान्तके अनुसार विचार किया जाय तो यह 
स्वकर्मका आचरण करना तुम्हारे लिए बिलकुल उचित ही है । मैंने जब अपने 
मनमें अच्छी तरह विचार किया, तब मुझे यही बात ठीक जान पड़ी कि तुम अपना 
शास्त्र-सिद्ध कमं मत छोड़ो । परन्तु ऐसा करते समय तुम कर्म-फल पर अपनी 
आसक्ति मत रखो और उसके साथ दुष्कमंका सम्पर्क भी न होने दो । तुम निष्काम- 
मनसे स्वधर्म क्रियाका आचरण करो । 


योगस्थः कुरु कर्माणि सङ्गं त्यकत्वा धनंजय । 
सिद्ध्यसिद्धयोः समो भूत्वा समत्वं योग उच्यते॥ ४८॥ 
तुम योग-युक्त हो जाओ और फलका विचार छोड़ दो और तब मनोयोगपूर्वंक 

स्वकर्मका आचरण करो । पर जो काम तुम हाथमें लो, वह यदि दैव-योगसे पूरा 
हो जाय तो मारे आनन्दके फूल भी मत जाओ । इसी प्रकार यदि किसी कारणसे 
वह काम बिगड़ जाय तो तुम खेदसे विकळ भी मत हो । कर्मका आचरण करने 
पर यदि वह पूरा हो जाय तो समझ छो कि ठीक ही हुआ; परन्तु यदि वह काम 
बिगड़ भी जाय तो भी यही समझो कि अच्छा ही हुआ । जो-जो काम होते चलें, 
यह सब आदिपुरुष परमेश्वरको अपण क रते चलो । बस फिर वे सब काम सहजमें 
ही पूरे हो जायंगे । हे पार्थ, स्वकर्म चाहे सन्तोषदायक हों और चाहे कष्टकारक, 
परन्तु उनका आचरण करते समय मनकी वृत्तिको यान्त और सम रखनेको ही 
उत्तम ज्ञाता लोग योग-स्थिति कहते हैं । भाई अजु न, चित्त कौ सदा सम रखना ही 
योगका सार है और इसी समतामें मन तथा बुद्धिकी पूर्ण रूपसे एकता होती है । 

दूरेण ह्यवरं कमं बुद्धियोगाद्धनंजय । 

बुद्धौ शरणमन्विच्छ कृपणाः फलहेतवः ॥ ४९॥ 

बुद्धियुक्तो जहातीह उभे सुकृतदुष्कृते । 

तस्माद्योगाय युज्यस्व योगः कमंसु कौशलम्‌ ॥ ५० ॥ 

हे अजुन, जब उस बुद्धि-योग का विचार किया जाता है, तब यह दिखाई पड़ने 

लगता है कि यह सब कमंकांडका प्रकरण उससे बहुत इधरका या बहुत छोटे 
दरजेका है । परन्तु फिर भी वह कर्मकांड ही बुद्धियोगका साधन है, क्योंकि इस 
निष्काम रीतिसे कार्यका सिद्ध होना ही मानों योग-स्थिति का सम्पादन करना है । 

इसीलिए बुद्धि-योग वास्तवमें बहुत बलवान्‌ आधार हैं। तुम इसी योगमें स्थिर 
हो जाओ और मनमें फलकी वासनाका त्याग कर दो । जो लोग इस बुद्धि-योगमें 
लग जाते हैं, वही इस संसारके उस पार पहुँचते हैं; और न तो उन्हें : पापके 
बन्धन ही छू सकते हैं और न पुष्यके बन्धन ही। 
कर्मज॑ बुद्धियुक्ता हि फळं त्यकत्वा मनीषिणः । 
जन्मवस्धविनिरमूक्ताः पदं गच्छन्त्यनामयम्‌ ॥ ५१ ॥ 
ऐसे लोग यदि कर्मोका आचरण भी करते हैं तो भी वे कर्म-फलमें लिप्त नहीं 
होते; इसीलिए, हे अजुन, जन्म और मरणके झगड़े भी उन्हे स्पर्श नहीं 
करते । इसके उपरान्त, हें धनुर्धर पार्थ, वृद्धि-योगके सिद्ध होते ही वे लोग सब 
दुःखोंसे रहित वह शाइवत पद प्राप्त कर लेते हैं । 
यदा ते मोहकलिलं बुद्धिव्यंतितरिष्यति । 
तदा गन्तासि निर्वेदं श्रोतव्यस्य श्रुतस्य च ॥ ५२ ॥ 
जव तुम यह मोह छोड़ दोगे और जब तुम्हारी वासनाओंका क्षय हो जायगा, 
तब तम भी इसी प्रकारके हो जाओगे | फिर तुम्हें अत्यन्त शुद्ध और गहन आत्म- 
ज्ञान प्राप्त हो जायगा और तुम्हारा मन आपसे आप वासनाओंसे रहित हो जायगा । 
उस अवस्थामें इस प्रकारकी सभी कल्पनाएं शान्त हो जायगी कि हम कुछ और 
भी जानें अथवा जो कुछ हम जान चुके हैं वह भूल जायें । 
श्रुतिविप्रतिपन्ना ते यदा स्थास्यति निश्चला । 
समाधावचला बुद्धिस्तदा योगमवाप्स्यसि ॥ ५३॥ 
इन्द्रियोंके सहवाससे जिस मतिमें चंचळताके अंकुर उत्पन्न होते हैं, आत्म- 
स्वरूपका लाभ होने पर वह मति फिर शान्त हो जाती है। इस प्रकार जब 
आत्मसमाधिके आनन्दसे तुम्हारी बुद्धि शान्त और स्थिर हो जायगी, तभी तुम्हें 
सच्ची योगावस्था प्राप्त होगी । 


अजुंन उवाच-—- 


स्थितप्रज्ञस्य. का भाषा समाधिस्थस्य केशव । 
स्थितधीः कि प्रभाषेत किमासीत व्रजेत'. किम्‌ ॥ ५४॥; 

श्रीकृष्णकी ये सब बातें सुनकर अजुंनने कहा--“हें देव, अब इन सब विंषयों- 
में मैं कुछ पूछना चाहता हूँ । आप कृपा कर मुझे उत्तर दें ।” श्रीकृष्णने कहा--- 
“भाई अजुन, तुम्हारे मनमें जो प्रश्‍न उचित जान पड़े, वह तुम प्रसन्नतापूर्वक 
करो ।” क्ृष्णकी यह बात सुनकर अजु नने कहा---/'स्थित-अ्ज्ञ किसे कहते हैं? उसे 
किस प्रकार पहचानना चाहिए ? बस यही आप मुझे बतला दें। और जिसे लोग 
स्थिरुद्धि कहते हैं, उसके छक्षण क्या हैं ? इसी प्रकार जो अखंड समाधिका सुख 
भोगता है, वह किस स्थितिमें रहता है ? उसका स्वरूप कंसा होता है? हे देव 
लक्ष्मीनाथ, आप ये सब बातें मुझें बतला दें।” इस पर परबह्यके अवतार और 
षड्गुणोंके ऐश्वयंसे सम्पन्न श्रीकृष्णने जो कुछ कहा, वह सुनिये । 

श्रीभगवानुवाच - 

प्रजहाति यदा कामान्सर्वान्पार्थं मनोगतान्‌ । 

आत्मन्येवात्मना तुष्टः स्थितप्रज्ञस्तदोच्यते॥ ५५॥ 

श्रीकृष्णने कहा - “अजु न, सुनो । आत्म-सुखके मागमें बाधा उत्पन्न करने 

वाली वह प्रबल विषय-वासना है जो मनमें निवास करती हू । जो सदा और सब 
अवसरों पर सन्तुष्ट रहता है, जिसका अन्तःकरण समाधानसे ओत-प्रोत भरा रहता 
हैं और सुखकी जिन दुष्ट अभिलाषाओंके संसर्गसे मनुष्य विषय-पंकजमें फंसता है, 
जिसकी वे अभिलाषाएं पूर्ण रूपसे नष्ट हो चुकी होती हूँ, और जिसका मन 
आत्म-सुखमें सदा मगन रहता हूँ, वही पुरुष स्थितप्रज्ञ है । 

दुःखेष्वनुट्विग्नमनाः सुखेषु विगतस्पृहः । 

वीतरागभयक्रोधः स्थितधीमु निरुच्यते ॥ ५६ ॥ 

“अनेक प्रकारके दुःख आनेपर भी जिसके मनमें खेद नहीं होता और जो सुखके 
लोभमें नहीं पड़ता, हे अजु न, ऐसे पुरुषमें काम और क्रोध स्वभावतः ही नहीं होता 
और उसका अन्तःकरण आत्मानन्दसे सदा पूर्ण रहता हूँ, इसलिए उसे भयकी गन्ध 
भी नहीं होती । जो सदा ऐसी ही स्थितिमें रहे, उसीको स्थिरबुद्धि समझना चाहिए। 
ऐसा विचारी पुरुष संसारके बन्धनोंका परिहार करके केवळ भेद-रहित रहता है । 

यः सवंत्रानभिस्नेहस्तत्तत्प्राप्य शुभाशुभम्‌ । 
नाभिनन्दति न द्वेष्टि तस्य प्रज्ञा प्रतिष्ठिता ॥ ५७॥ 

४० । हिन्दी ज्ञानेश्‍वरी 


हृ सदा सब लोगोंके साथ समान व्यवहार करता है। जिस प्रकार पूर्णिमाका 
चन्द्रमा अपना प्रकाश देते समय इस बातका विचार नहीं करता । कि यह अच्छा 
आदमी है, इसे प्रकाश दो, यह बुरा आदमी है, इसे अंधेरेमं रखो; उसी प्रकार 
उसकी समवृत्ति भी सदा भेद-रहित है। वह भूत मात्रपर समान रूपसे सदय 
रहता है और किसी समय उसके चित्तमें भेद नहीं होता । कोई अच्छी वस्तु प्राप्त 
होनेपर भी जो मारे आनन्दके पागल नहीं हो जाता और कोई बुरी बात होनेपर भी 
जो दुःखके फेरमें नहीं पड़ता, जो हर्ष और शोक दोनोंसे रहित और आत्म-ज्ञानके 
आनन्दसे ओत-प्रोत भरा रहता है, हे अजु न, उसीको स्थितप्रज्ञ समझना चाहिए । 
यदा संहरते चायं कूर्मोऽङ्गानीव सवंशः। 
इन्द्रियाणीन्द्रियार्थभ्यस्तस्य प्रज्ञा प्रतिष्ठिता ॥ ५८॥ 

“है अजुन, जरा कछुएका ढंग देखो । वह जब प्रसन्न रहता है, तब अपने 
अवयव बाहर निकालकर फैला देता है। परन्तु फिर जब चाहता है; तब उन 
सबको अपने अन्दर खींच लेता है। इसी प्रकार इन्द्रियाँ जिसके वशमें रहती हूँ 

` और जिसके कहुनेके अनुसार वे इन्द्रियां सब काम करती हैं, समझ लेना चाहिए 
कि उसी पुरुषकी प्रज्ञाने स्थिरता प्राप्त की है । 


विषया विनिवर्तन्ते निराहारस्य देहिनः । 
रसवजं रसोऽप्यस्य परं दुष्ट्वा निवत्ते ॥ ५९ ॥ 

“हे अजुन, अब मैं तुम्हें एक और मजेकी बात बतलाता हूँ । वह यह कि यद्यपि 
इस योगकी साधना करनेवाले छोग विषयोंका त्याग बहुत ही निश्चयपूर्वक करते हैं, 
तथापि, कान, आँख आदि इन्द्रियोंका दमन हो जाने पर भी यदि रसनेन्द्रियका दमन 
न हो तो उस साधकको ये विषय इस संसारमें हजारों तरहसे अपने जालमें फंसाते 
हैं । पर तुम्हों सोचो कि यदि किसी पौधेके पत्ते और शाखाए आदि तो ऊपरसे 
काट ली जायें, पर उसकी जड़में बराबर पानी सींचा जाय तो वह पौधा भला कंसे 
नष्ट हो सकता है? जिस प्रकार पानीके बलसे वह पौधा और भी अधिक आड़ी- 
तिरछी शाखाएं आदि निकालता है, उसी. प्रकारः रसना की साधनासे मनुष्यके मनमें 
विषयोंकी पुष्टि होती है । दूसरी इन्द्रियोंके विषय तो छोड़े जा सकते हैं, परन्तु उतनी 
दुढृष्टा से रसनेन्द्रियक नियमन नहीं किया जा संकता, क्योंकि. इस इन्द्रियके बिना 

मनुष्य कभी जीवित ही नहीं रह सकता। हे अजु न, फिर जव स्वानुभवसे परब्रह्मका 
साक्षात्कार होता हूँ, तव इस रसना पर भी विजय प्राप्त होती है। जब मनुष्यको 
इस बातका प्रत्यक्ष अनुभव होता है कि “मैं ही ब्रह्म हूँ” तब . देह-धर्मका लोप 
होता हे और इन्द्रियाँ भी विषयोंको भूल जाती हैं । 


यततो हृयपि कौन्तेय पुरुषस्य विपश्चितः 
इन्द्रियाण प्रमाथीनि हरंति प्रसभं मनः ॥ ६० ॥ 

“नहीं तो इसके सिवा और किसी उपाय से ये इन्द्रियाँ वशमें नहीं आतीं । जो 
लोग इनका दमन करनेके लिए सचेष्ट होकर प्रयत्न करते हैं, जिनका योगाभ्यासका 
क्रम बराबर जारी रहता है, जो लोग अपने चारों ओर यम-नियमों आदिकी बाढ़ 
या घेरा लगाये रहते हैं और जो मनको निरन्तर अपनी मुट्टीमें रखते हैं, उन्हें भी 
ये इन्द्रियां परेशान रखती हैं । ` इन इन्द्रियोंका पराक्रम इतना गहन है । जिस 
प्रकार यक्षिणी मान्त्रिकको भ्रममें डाळ देती है, उसी प्रकार ये विषय भी ऋद्धि- 
सिद्धिके छप धारण करके आते हैं और इऱ्द्रियोंको स्पर्श करके मनुष्यको भ्रममें डाल 
देते हैँ । उस समय मनपर अधिकार नहीं रह जाता और मनुष्य अभ्यास छोड़कर 
और नरिचिन्त होकर बैठ जाता है । इन्द्रियोंका बल ऐसा विचित्र होता है 

तानि सर्वाण संयम्य युक्त आसीत मत्रः। 
वशे हिं यस्येन्द्रियाणि तस्य प्रज्ञा प्रतिष्ठिता ॥ ६१॥ 

“इसीलिए हे अजून, मैं कहता हूँ कि विषयोंका लोभ पूरी तरहसे छोड़कर 
जो पुरुष इन इन्द्रियोंका बळ बिल्कुल तोड़ डालता है, वही योग-निष्ठा या बुद्धि- 
स्थैय॑में समर्थ होता है । विषय-सुख जिस पुरुषके अन्तःकरणको श्रममें नहीँ डाळ 
सकते, वही निरंतर आत्म-बोधसे सज्जित होकर रहता है। और नहीं तो यदि ऊपरसे 
देखनेमें विषयोंका कुछ भी संग न हो, पर मनमें विषयोंका थोड़ा-बहुत भी लेश रह 
जाय तो आदिसे अन्त तक सारा सांसारिक प्रपंच ही बचा हुआ समझना चाहिए। 
जिस प्रकार विषकी एक बूंद भी पी छी. जाय तो वह बिष बुरा बढ़ता जाता हैं 


. और तब अन्तमें वह निशंक होकर व उसी प्रकार यदि मनमें 
इन विषयोंकी थोड़ी-बहुत शंका भी विवेका सत्यानाश 
कर डालती हूँ । 

ee ४० 

५२ हिन्दी-ज्ञानेश्वरी 


ध्यायतो विषयान्पुंसः संगस्तेषूपजायते ॥ 
संगात्संजायते कामः कामात्क्रोधोऽभिजायते ॥ ६२ 
क्रोधादुमवति संमोहः संमोहात्स्मृति विश्रमः । 
स्मृति श्रंशाद्बुद्धिनाशो बुद्धिनाशात्प्रणश्यति '' ६३ ॥ 
यदि अन्तःकरणमें विषयोंकी कुछ भी स्मृति बची रह जाय, तो वह संग-रहितसे 
भी विषयोंकी संगति करा देती है । इसी संगतिसे मृत्तिमती विषय-वासना प्रकट होती 
है । जहाँ विषयोंके सम्बन्धमें मनमें काम या वासना उत्पन्न हुई, वहाँ क्रोधका पहले 
ही आगमन हो जाता है। और जहाँ क्रोध आया, वहाँ सम्मोह या अविचार भी 
रखा ही रहता है। जब अविचार उत्पन्न हुआ, तव स्मृति उसी प्रकार नष्ट हो. 
जांती है, जिस प्रकार प्रचंड वायुके झोंकेसे दीपकको ज्योति बुझ जाती है अथवा 
स्मृति-नाशसे प्राणीकी वैसी ही दशा होती है, जेसी सूर्य अस्त होने पर रात्रिके कारणः 
सूर्य-तेजकी होती है और रात्रि उस सूर्य-तेजको निगर जाती है। फिर जब अज्ञानके 
अन्धकारसे सब कुछ व्याप्त हो जाता है, तब बुद्धि अन्दर ही अन्दर घबरा जाती 
है। फिर हे अजुन, जिस प्रकार जन्मान्धको दौड़ना पड़ता हूँ, और वह दीन होकर 
इधर-उधर भटकता फिरता है, उसी प्रकार बुद्धि भी भ्रमिष्ट होकर भटकने छूगतीः 
है। जब इस प्रकार स्मृति-भ्रंश होने पर बुद्धिकी विकट अवस्था हो जाती है, तव 
विवेक शक्तिका भी पूरी तरहसे नाश हो जाता है । चेतन्यका नाश होने पर जो 
दशा शरीरकी होती है, ठीक वही दशा बुद्धिका नाश होने पर मनुष्यको हो जाती 
है। हे अजुन, बस तुम यही समझ लो कि जिस प्रकार जळनेवाळी लकड़ीमें एक 
चिनगारी भी पड़ जाग्र तो उसकी आग फेलकर सारे त्रिभुवनको जळा देनेके लिए 
यथेष्ट होती है, उसी प्रकार यदि कभी सहजमें भी. मनमें विषयोंका चिन्तन हो. 
जाय तो उससे भी मनुष्यका बहुत बड़ा अधःपात हो जाता है। 


रागद्वेषवियुक्तैसतु विषथानिन्द्रियेश्चरन्‌ । 
आठानब्रेबरिम्रा्मा प्रसादमक्षिगच्छति ॥ ६४॥ 


“इसीलिए be सब पपरित्याग कर देना चाहिए । इससे 
राग-द्वेष आपसे 


सुके अतिरिक्त, हे पाथ, एक महत्वकी 
बात यह है कि राग-दष नष्ट हो जान प बषय-सेवन करें भी तो वे 
7०००-50 vero रे 

कोई उपद्रव नहीं कर सकतीं। जिस प्रकार आकाशका सूर्य अपने किरण-जालंसे 
संसारको स्पशं करता है, पर फिर भी उसके साथ संसारके संग-दोषका संपर्क नहीं 
होता, उसी प्रकार जो पुरुष इन्द्रियोंके विषयोंके प्रलोभनोंमें नहों पड़ता और काम- 
क्रोध आदिको छोड़कर सदा आत्मानन्दसे परिपूर्ण रहता है, उसे उपभोगके विषयों- 
में भी आत्मताके अतिरिक्त और कुछ भी दिखाई नहीं देता । अब तुम्हीं बतलामो 
कि ऐसी अवस्थामें कौन-से विषय किसके लिए बाधक हों ? यदि पानीसे पानीको 
डुबाया जा सकता हो अथवा आगसे आगको जलाया जा सकता हो; तभी ऐसे 
परिपूर्ण व्यक्तिको विषय भी अपने जाळमें फंसाकर विकल कर सकते हैं । इस प्रकार 
जो व्यक्ति अभेदपूर्वक केवल आत्म-स्वरूपमें ही रहता है, उसे निस्सन्देह स्थित- 
प्रज्ञ समझना चाहिए । 


प्रशादे सवंदुःखानां हानिरस्योपजायते । 
प्रसन्नचेतसो ह्याशु बुद्धि पर्यवतिष्ठते ॥ ६५॥ 
''जिस अन्तःकरणमें अखंड आनन्दका निवास रहता है, उसमें सांसारिक दुःखों- 
, का प्रवेश हो ही नहीं सकता । जिस प्रकार उस व्यक्तिको भूख-प्यासका कुछ भी डर 
नहीं रहता, जिसके जठरमें स्वयं अमृतका खरोत उत्पन्न होता है, उसी प्रकार जिसके 
अन्तःकरण में अखंड आनन्द भरा होता है, उसे भला दुःख कँसे हो सकता है? 
उसकी बुद्धि तो आपसे आप परमात्म-स्वरूपमें बसी रहती हैँ । जिस प्रकार वात- 


हीन स्थानका दीपक कभी हिळता-डुलता नहीं और सदा समान ख्पसे जलता रहता . 


है, उसी प्रकार योग-युक्त पुरुषकी बुद्धि मी स्व-स्वरूपमें अचल रहती है। 
नास्ति बुद्धिरयुक्तस्य न चायुक्तस्य भावना । 


न चाभावयतः शान्तिरशान्तस्य कुतः सुखस्‌ ॥ ६६ ॥। 
“जिसके अन्तकरणमें स्थिर बृद्धिका यह बळ नहीं होता, उसी पर त्रिगुणोंकी 


सहायतासे: विषयोंका जाल फैलता है । हे अर्जुन, ऐसे मनुष्यकी बुद्धि स्थिर नहीं , 


रहती, और उसके अन्तःक रणमें इस प्रकारकी कल्पनाका भी उदय नहीं होता कि 
. यह बुद्धि स्थिर हो। और हे पार्थ, जब मनमें उस स्थिरताकी कल्पना भी न हो, 
. तब भला शान्ति कैसे प्राप्त हो सकंती हैं? जिस प्रकार पापीके पास मोक्ष कभी नहीं 

“रहता, उसी प्रकार जहाँ शान्तिका उद्गम नहीं होता, वहाँ सुंख भूलकर भी प्रवेश 

नहीं करता । अशान्तको तो तभी सुख प्राप्त हो सकता है, जब आग पर भूने हुए 
बीजोंमेंसे अंकुर निकल सकते हों (अर्थात्‌ ये दोनों ही बातें समान रूपसे असम्भव 
हैं) । तात्पर्यं यह कि मनकी अस्थिरता ही दु खोका भूल कारण है॥ 
इसलिए इन्द्रियोंको अपने वशमें रखना ही अच्छा है । 

इन्द्रियाणां हि चरतां यन्मनोऽनु विधीयते । 

तदस्य - हरति प्रज्ञां वायुर्नावमिवाम्भसि ॥ ६७॥ 

“इसलिए जो पुरुष इन्द्रियोंके कहनेके अनुसार ही सब काम करता हो, वह यदि 
इस संसारमें तरता हुआ भी दिखाई दे, तो भी वास्तवमें कदापि उसका तारण नहीं 
होता । जिस प्रकार किनारे पर पहुँची हुई नाव भी यदि आँघी-पानी और तूफानमें . 
पड़ जाय तो पहले नदीके बीचमें रहनेकी दशामें उसपर जो प्राणघातक संकट 
आकर टर गया था, वह संकट फिरसे आ पड़ता है, उसी प्रकार यदि स्वरूप- 
स्थितिमें पहुँचा हुआ मनुष्य भी विनोद या कुतुहलसे इन्द्रियोंका फिरसे छालून-पारून 
करना आरम्भ कर दे तो समझना चाहिए कि अब भी वह सांसारिक दुःखोंसे व्याप्त ही है। 


तस्मादस्य महांबाहो ` निगुहीताति सर्वशः । 
इन्द्रियाणीन्द्रियार्थेभ्यस्तस्य प्रज्ञा प्रतिष्ठितौ ॥| ६९ ॥ 
“इसलिए, हे पार्थ, यदि हमारी इन्द्रियाँ आपसे आप हमारे कहने में आ जायें 
तो यही समझना चाहिए कि'इसमें कुछ विशेष धन्यता है। देखो, जिस प्रकार कछुआ 
'शान्त भावसे अपने अवयवोंका प्रसार करता है, परन्तु इच्छा होते ही फिर उन्हें 
खींचकर अन्दर कर लेता है, उसी प्रकार जिसकी इन्द्रियाँ उसके वशमें होती हैँ और 
उसके कहनेके अनुसार आचरण कंरती हैं, उसीको स्थितप्रज्ञ समझता चाहिए । 
अब पूर्णताको प्रास पुरुषका एक और गूढ़ लक्षण बतलाता हूँ । वह भी सुनो.। 
या निशा स्ंभूतानां तस्यां जागति संयमी । 
यस्यां जाग्रति भूतानि सा निशा पश्यतो मुनेः ॥ ६९॥ . 
“जिस ब्रह्म-वस्तुके सम्बन्धमें समस्त भूत निःशक खूपसे मानो सोए हुए रहते हैं, 
उस ब्रह्म-वस्तुके सम्बन्धमें जो निरन्तर जाग्रत रहता है और जिन विषयोंके लिए जीव 
मात्र जाग्रत रहकर प्रयत्न करते रहते हैं, उन विषयोंकी ओरसे जो पूरी तरहसे अघी 

आंख बन्द कर लेता है, बही वास्तवमें सब उपाधियोंसे मुक्त रहता है, वही सच्चा 
स्थित-प्रज्ञ होता है ओर वह पूणं ख्भमे श्रेष्ठ मुनि सिद्ध होता है । 
ग्रापुयंमाणमचलूप्रतिष्ठं ` समुद्रमापः प्रविशन्ति यद्वत्‌। 

तद्वत्कामा यं प्रविशन्ति सर्वे स शान्तिमाप्नोति न कामकामी ॥७०॥ 

“हे पार्थ, ऐसे पुरुषको पहचाननेका एक और लक्षण है। समुद्रकी गम्भीरता 
सदा अबाधित रहती है। यद्यपि समस्त नदियोंका प्रवाह अपने दोनों किनारों पर भरकर 
समुद्रमें आ मिळता है, तो भी वह समुद्र नामको भी नहीं बढ़ता और अपनी मर्यादा का 
उल्लंघन नहीं करता । अथवा जब गरमीके दिनोंमें सब नदियाँ सुख जाती हैं, तब 
भी समुद्रमें रत्ती भरकी भी कमी नहीं दिखाई देती । इस प्रकार यदि स्थित-प्रज्ञको 
समस्त ऋद्धिसिद्धियां प्रात हो जायं तो भी उसकी बुद्धि चल-विचल नहीं होती । 
अथवा यदि उसे वे ऋंद्धि-सिद्धियां न भी प्रात हों.तो' भी उसका धर्य नष्ट नहीं 
होता । क्या सूर्यके घरमें कभी दीपककी वत्तीसे भी उजाळा होता हैं ? और यदि 
बत्ती न जलाई जाय तो सूर्यको अंधेरेमें बैठे रहना पड़े ? इसी प्रकार चाहे ऋड्ि- 
सिद्धियां आ जायं और चाहे चली जायं, पर स्थित-परज्ञको उनका ध्यान भी नहीं 
रहता । वह अपने आत्मानन्दसे ही परम सुखमें मग्न रहता है । जो अपने घरकी 
शोभा देखकर इन्दरके निवास-स्थानको कुछ भी तुच्छ समझता है, वह भला किसी भीळकी 
पत्तोंसे सजाई हुई झोपड़ीको देखकर कँसे भूल सकता है ? जो इतना पवित्र हो कि 
अमृतमें भी कोई दोष बतला सकता हो, वह जिस प्रकार दलिया खाना कभी स्वीकार 
नहीं करता, उसी प्रकार जिसे आत्म-सुखक़ा अगुभव हो जाता है, वह लौकिक वेभवके 

उपभोगका!कुछ भी मूल्य नहीं समझता । हें अर्जुन, जहां स्वयं स्वगं-सुखकी भी परवाह 
`न हो, वहां इन छुद्र लौकिक ऋद्धि-सिद्धियोंको कौन पूछता हैं ! 
विहाय कामान्यः सर्वान्पुमांश्चरति निःस्पृहः । 
निर्ममो निरहंकारः स शान्तिमधिगच्छति ॥ ७१॥ 

“जिसे इस प्रकारका आत्मज्ञान प्रास हो गया हो और जो आत्म-स्वरूपके अखंड 
आनन्दसे पष्ट रहता हो उसीको तुम सच्चा स्थित-प्रज्ञ समझो । वह अहंकार मद 
दूर कर देता है, सब प्रकारकी कामनाओंका परित्याग कर देता है और स्वयं ही 
विद्व-रूप होकर विववमें परमानन्दसे रहता है।' 

एषा बाह्यी स्थितिः पार्थ नेनां प्राप्य विमुह्यति । 
स्थित्वास्यामन्तकालेऽति ब्रह्मनिर्वाणमृच्छति ॥ ७२ ॥ 
“इसीको अप्रतिम और असीम बाह्यी स्थिति समझना चाहिए । इसका अनुभव 

करनेवाले निष्काम पुरुष बिना किसी प्रकारके कष्टके परब्रह्मको प्राप्त करते हैं।”” संजयने 
कहा---चैतन्य रूपके साथ मिलकर एक होनेके समय. ( मृत्युके समय ) होनेवाली 
अन्तःकरणकी विचलता जिसके कारण स्थित-प्रज्ञके लिए बाधक नहीं हो सकती, वही 
यहु ब्राह्मी स्थिति श्रीकृष्णने अजुंनको स्वयं बतलाई थी। श्रीकृष्णकी ये सब बातें सुन- 
कर अर्जुनने अपने मनमें कहा--श्रीकृष्णके ये विचार मेरे लिए हितकारक ही हुए 
हैं । क्योंकि जब श्रीकृष्णने सभी कर्मोका निषेध कर दिया है, तो फिर मेरे युद्ध 
करनेकी बात टल गई ।” इस प्रकार श्रीकृष्णकी वातोंसे अजुन अपने मनमें प्रसन्न 
इआ और अब वह कुछ शंकाएं उठाकर श्रीकृष्णसे कुछ प्रश्‍न करेगा । वह प्रसंग 
बहुत ही सुन्दर हूँ। जो समस्त धर्मोका जन्म-स्थान अथवा विवेक रूपी अमृतका 
अगाघ ओर अनन्त समुद्र ही जान पड़ता है और जिसका निरूपण स्वयं स्वज्ञ-श्रेष्ठ 
श्रीकृष्ण करेगे, वह संवाद श्रीनिवृत्तिनाथका दास ज्ञानदेव बतलावेग्ा । 

अजु न उवाच--- 


ज्यायसी चेत्कर्मणस्ते मता बुद्धिजनादन। 
तत्कि कमंरि घोरे मां नियोजयसि केशव ॥ १॥ 
अजु'नने कहा--“हे लक्ष्मीपति, आपने जो कुछ कहा, वह सब मैंने बहुत 

-च्यानपूर्वक सुना । यदि आपका निश्चित मत यही है कि अच्छी तरह विचार करने 
“पर कमं और कर्ता रह ही नहीं जाते; तो फिर आप मुझसे यह कंसे कहते हैं 
कि "पार्थ, तुम युद्ध करो! ? इस भयंकर काममें मुझे ढकेलते हुए क्यों आपको 
-संकोच नहीं होता ? हे देव, जब आप ही सब कर्मोंका पूर्ण रूपसे निषेध करते हैं, 
तो फिर आप मेरे हाथों मार-काटका यह घातक काम क्‍यों कराते हैं ? हे हृषीकेश, 
इसीलिए मेरा यह प्रश्‍न है कि जब कर्मका अल्पांश भी आपको मान्य नहीं है, 
-तब फिर आप जो मेरे हाथों इतनी बड़ी हिंसा कराना चाहते हैं, वह क्यों ? और 
-आपकी बातोंमें इतनी असम्बद्धता कसे है ? 


व्यामिश्रेणेव वाक्येन बुद्धि मोहयसीव मे । 
तदेकं वद निश्चित्य येन श्रेयोऽहमाप्तुयास्‌ ॥ २॥ 

“हे देव, जब आप ही इस प्रकार गड़बड़में डाळनेवाळी बातें कहेंगे तो फिर 
“हमारे सरीखे अज्ञानी जन कया करगे ? क्या अब विवेक पुर्ण रूपसे डूब ही गया ? 
यदि इस प्रकारकी बातोंको सदुपदेश कहा जाय, तो क्या भ्रष्टता इससे कोई अलग 
“चीज होगी ? मुझमें आत्म-बोधकी जो आकांक्षा थी वह आज खुंब पूरी हुई ? 
वैद्य ने पथ्य तो बतला दिया, पर वही यदि रोगीके औषधमें विष डाल दे तो फिर 
-रोगी कसे जी सकता है ? जैसे अन्धेको कोई टेढ़े-मेंढ़े रास्ते पर लगा दे या बन्दरको 
“कोई नशेकी चीज पिला दे ! मैं तो समझता हूँ कि ठीक इसी 'तरहका खूब सुन्दर 
उपदेश मुझे मिला है। एक तो पहलेसे ही मेरी समझमें कुछ नहीं आता था 
ऊपरसे यह मोहकी वाधा हो गई थी ; इसलिए हे श्रीकृष्ण, मैंने आपसे पूछा था 
“कि इस विषयमें अच्छा विचार या सिद्धान्त क्या है ? पर आपका मैं कुछ निराळा 

ही ढंग देखता हूँ। आपके उपदेशमें और यह गड़बड़ी ! फिर उसका अनुसरण 
करनेसे कौन-सा हित होगा ? मैंने बहुत ही आशापूर्वक सच्चे हृदयसे आपके वचनों 
पर भरोसा किया था । पर आप ही जब ऐसा करने लगे, तब तो यही कहना चाहिए 
कि सभी बातोंका अन्त हो गया । आपने यदि ऐसा किया तो मेरी खूब भलाई की ? 
ऐसी अवस्थामें मैं ज्ञानकी आशा ही क्यों रखूं ?” फिर अजु'नने यह भी कहा-- 
“ज्ञानकी तो यह अवस्था हो गई । पर साथ ही एक और बुरी बात यह हो गई कि 
पहले जो मेरा मन शान्त था, वह अत्र और भी सन्देहमें पड़ गया। है देव, आपका 
« चरित्र अगम्य है। अब यदि आप इसी बहाने मेरी परीक्षा करना चाहते हों, तो 
मझे इस बातका कछ भी पता नहीं चलता कि आप मुझे चकमा देकर धोखेमें 
डाल रहे हैं या इस गूढ़ प्रकारसे सचमुच मुझे महत्वका कोई तत्व या सिद्धान्त बतला 
रहे हैं! इसलिए, हे देव, मेरी प्राथंता है कि आप अपनी इस गूढ़ भाषाका अन्त 
करें और सीघी-सादी तथा सरल भाषामें अपने विचार मुझे बतलावें । मैं बहुत हो 
मन्द बुद्धिका आदमी हूँ, इसलिए आप ऐसी सरल और निश्चित बातें कहें जो मुझ 
सरीखे मन्द बुद्धिवाले व्यक्तिकी समझमें भी अच्छी तरह आ जायें। जब कोई रोगीका 
रोग दूर करनेका विचार कर लेता है, तब उसे औषध तो देनी ही पड़ती है । 
परन्तु जिस प्रकार उस औषधका रुचिकर और मधुर होना अच्छा होता है, उसी 
प्रकार गढ़ अर्थो्से परिपूर्ण तत्व-वोधकी बातें तो आप बतलावें, परन्तु वे बातें इस 
तरह हों जो अच्छी तरह मेरी समझमें आ सकें । हे देव, आप सरीखे वास्तविक 
आत्म-बोधका उपदेश देनेवाले गुरु हों, तो फिर मैं भी अपना हौसला क्यों न अच्छी 
तरह पूरा कर लू ? हे देव, जब आप ही मेरी माताके समान हैं, तो फिर ऐसे अवसर 
पर संकोच करनेकी क्या आवश्यकता है ? जत्र दूध देनेवाली कामधेनु ही मिल 
जाय, तो फिर केवळ इच्छा करनेमें कौन कमी करेगा ? जब चिन्तामणि ही मिल 
जाय, तो फिर इच्छा करना क्या कठिन है ? फिर जो जो मनमें आवे, उन सबकी 
अच्छी तरह इच्छा क्यों न की जाय, क्योंकि वे सभी इच्छाएं तो तुरन्त ही पूरी हो 
` जायंगी । यदि अमृतके समुद्रके पास पहुँचकर भी मारे प्यासके छटपटाना ही हो तो फिर 
अमृत-सागर तक जानेका पहले परिश्रम ही क्यों किया जाय ? उसी प्रकार, हे देव 
लक्ष्मीपति, अनेक जन्मों तक आराधना करनेके उपरान्त जब आप संयोगसे इस 
समय मुझे मिल गये हैं, तो हे परमेश्वर, आपसे मन-मानी वस्तु क्यों न माँग ल? 

हें देव, यह मुझे बहुत ही उत्तम और सुभीतेका अवसर प्राप्त हुआ हैँ । आज मेरी 
समस्त इच्छाओंको नवीन चैतन्य प्राप्त हुआ है, मेरे पुण्य फलीभूत हुए हैँ और मेंरे 
मनोरथोंको आज पूणे विजय प्राप्त हुई है। क्योंकि आज 'आप मेरे लिए पूर्ण 
खूपसे अनुकूल हुए हैं | हे परम मंगलमय देवेश्वर, मैं आपका जय-जयकार करता 
हुँ । जेसे माताके सम्बन्धमें बच्चेको समय और अवसरका घ्यान रखनेकी आवक्य- 
कता नहीं होती और वह जब चाहता है, तभी उसका स्तन पान कर सकता हैं, 
उसी प्रकार, हे कृपासागर देव, जो कुछ मेरे मतमें आता है, उसीके अनुसार मैं बड़े 
उत्साहसे आपसे प्रश्‍न करता हूँ । इसलिए आप मुझे निश्चयपूर्वक कोई ऐसी बात 
बतलावें जिससे मेरा पारलौकिक हित भी हो और इहलौकिक हित भी हो।' 


श्रीभगवानुवाच 


लोकेऽस्मिन्द्विविधा निष्ठा पुरा प्रोक्ता मयानघ । 
ज्ञानयोगेन सांख्यानां कर्मयोगेन योगिनाम्‌ ॥ ३॥ 
यह सुनकर श्रीकृष्णने आइचयसे चकित होकर कहा-- है अजुन, मेरे कहने: 
का अभिप्राय यह है कि मैं तुम्हें बुद्धि-योगका तत्व स्पष्ट खूपसे बतलाना चाहता 
था; और उसी स्पष्टीकरणके लिए मैंने तुम्हें सांख्यका ज्ञान-योग भी वतला दिया । 
परन्तु उसमें जो हेतु था, वह तुम्हारी समझमें बिलकुल नहीं आया, इसलिए तुम्हें 
व्यर्थ इतनी परेशानी हुई । पर अब तुम यह बातं घ्यानमें रखो कि ये दोनों सम्प्रदाय 
. या सिद्धान्त मैंने ही बतलाये है । हे महावीर, ये दोनों सम्प्रदाय अनादि कालसे 
मैंने ही प्रकट किये हैं । इनमेंसे एक तो वह्‌ है, जिसे लोग ज्ञान-योग कहते हैं और 
उसका अनुसरण सांख्यवादी लोग करते हैँ । जब -मनुष्यकी समझमें यह ज्ञान-योग 
अच्छी तरह आ जाता हैँ, तब जीवात्मा उस परमात्मा के साथ मिळकर एक'हो 
जाता है । दूसरेको कर्मयोग कहते हैं.। जिन्हें यह कर्मयोग सिद्ध होः जाता है, वे 
उचित आचार करनेवाले साधक पुरुष उपयुक्त समय आने पर मोक्ष प्राप्त क्रते 
हैं । पहले तों ये दोनों मागं अलग अळग जान' पड़ते हैं, परन्तु यदि परिणामका 
बिचार किया जाय तो अन्तमें ये दोनों मिलकर एक हो जाते हैं । एक तो पककर 
_ तैयार भोजन रहता है और एक बिना पका हुआ और कच्चा अन्न रहता है। परन्तु जिस 
रकार इन दोतोंका अन्तिम कार्य क्षुधाकी शान्ति करना है, अथवा जिस प्रकार पूव 

. वाहिनी और पर्चिम-वाहिनी दो नदियाँ अलग-अलग दिखाई पड़ती हैं, पर फिर 
भी समुद्रमें मिलने पर वे दोनों जिस प्रकार अन्तमें एक ही स्वरूप प्राप्त करती हैं, 
उसी प्रकार ज्ञान-योग और कम-योग ये दोनों सम्प्रदाय एक ही परमार्थंका साधन 
करानेवाळे हूँ, और केवल अधिक्तारीके विचारसे उनका उपासना-प्रकार अळग 
“ अछग है । देखो, पक्षी तो उड़कर चट फलके पास पहुँच जाता है, पर क्या मनुष्य 
“भी उसी प्रकार उड़कर फल तक पहुँच सकता है ? वह तो धीरे-धीरे एक एक डालके * 
सहारेसे, अपने दृढ़ निशचयकी सामथ्यसे, कुछ समयमें मागका अतिक्रमण करके ही 
अन्तमें फल प्राप्त करता है ? बस उसी पक्षीवाली प्रणालीसे सांख्य तोज्ञानके बलसे 
तत्काल मोक्ष दिळवाता हुँ, पर कमंयोगी ऐसे कर्मोंका आचरण करता है जो उसके 

स्वधर्मके लिए उचित और उपथुक्त होते हैं; और तब सुभीतेसे उचित समय आने 

. पर अर्थात्‌ ज्ञानोत्तर कालमें वह मोक्ष प्राप्त करता है । 


न कर्मणामनारम्भान्नेष्क्रम्यं पुरुषोऽश्नुते । 
न च संन्यासनादेव सिद्धि समधिगच्छति ॥ ४॥ 

“आरम्भमें जिन उचित और विहित कर्मों का आचरण करना आवश्यक होता 
है, यदि उन कर्माको बिना किए ही कोई यह कहे कि सिद्धोंकी तरह कमं छोड़ 
दूँगा, तो उस कमंहीनके किये वह निष्कमंता कभी हो ही नहीं सकेगी, क्योंकि जो 

कत्तव्य प्राप्त हो चुके हैं, उ्हींको छोड़ बेठगा और तव यह समझ लेना कि इतनेसे 
ही निष्कर्मता सिद्ध हो गई, बड़ी मूर्खता हूँ। देखो, जहाँ नदीके प्रबल प्रवाहके कारण 
उस पार जाना संकटपू्ण हो, वहाँ नावको छोड़ देना क्या कोई बुद्धिमत्ताका काम 
होगा ? अथवा मान लो कि क्षुधा शान्त करनेकी इच्छा है । उस समय रसोई क्यों 
* न पकाई जाय ? अथवा यदि रसोई पककर तैयार हो तो वह खाई क्यों न जाय? 
जब तक वासना नष्ट नहीं होती, तब तक कर्म सदा साथ ही लगे रहते हैं। हाँ, जब 
मनुष्यको अखंड सन्तोष प्राप्त होता है, तब सव कर्म आपसे आप ही बन्द हो जाते 
हैं । इसलिए, हे अजुन, तुम यह समझ रखो कि हृदयसे निष्कमंता का साधन 
करनेकी इच्छा रखता हो, उसे उन कर्मोका परित्याग नहीं करना चाहिए जो उसके 
स्वधर्मके लिए विहित हैं। और फिर एक बात यह है कि कुछ लोग यह भी 
कहते हैँ कि यदि अपनी इच्छाके अनुसार कर्म किये जायें तो वे सिद्ध हो जाते- 

. है; और यदि उनका परित्याग कर दिया .जाय तो फिर वे कर्म रह ही नहीं जाते, ' 
उनका नाश हो जाता है। परन्तु ऐसी बातें कहना व्यथं और पागलपनका काम है ॥ 
यदि तुम चाहो तो इस वात पर अच्छी तरह विचार करके इसे समझ सकते हो ॥ 
पर यह बात निःसन्देह अपने घ्यातमें रखो कि . कर्मका केवल त्याग कर देनेसे ही 
सनुष्यका वास्तवमें उससे छुटकारा नहीं हो जाता । 


न हि कश्चितक्षणमपि जातु तिष्ठत्यकमंक्रत्‌ । 
कार्यते ह्यवशः कमं सर्वे: प्रक्ृतिजेर्गृणैः ॥ ५॥ 

“जब तक गुणोंकी. जननी मायाका आधार बना हुआ है, तव-तक हम लोग 
अपने अज्ञानके कारण जो काम करते हैं, वे सब आपसे आप गुणों पर अवलम्बित 
रहते हैं । फिर यह देखो किं हमारे जो विहित कर्म हैं, उन्हें यदि हम अपने मनके 
किसी आवेशके कारण छोड़ भी दें तो भी ' क्या इन्द्रियोंके स्वाभाविक धर्म मर जाते 
हैँ? कान क्या कभी सुननेका काम छोड़ देते हैं ? या आँखोंका तेज नष्ट हो जाता है ? 
या नाकके छेद बन्द हो जाते हैं और वे सूचना छोड़ देते हैं ? अथवा क्या मान- 
सिक आवेशके कारण प्राण वायु और अपान वायुकी गति खंडित होती हूँ या चित्त 
निविकल्प हो जाता है या भूख-प्यास आदि इच्छाओंका अन्त हो जाता हैँ? अथवा 

जागति और स्वप्नकी अवस्थाए नष्ट हो जाती हैं अथवा पेर चलना भूल जाते हैं ? 
पर इन सब बातोंको जाने दो । क्या जन्म और मृत्यु भी कभी टल सकती हूँ ?- 
यदि इनमेंसे एक भी बात नहीं हो सकती, तो फिर कर्मोको छोड़ देनेसे ही क्या होगा ?* 
तात्पर्यं यह कि जव तक मायाका आधार बना हुआ है, तब तक कर्मोका का त्याग हो.. 
ही नहीं सकता। मायाके स्वभाव-बळसे ही सब कमं आपसे आप होते रहते हैं। 
इसलिए जब तक मायाका अस्तित्व बना है, तव तक चाहे किसी प्रकारके निग्रहमें 
अंतःकरणको जकड़कर बंद कर दिया जाय, पर वे सब कृत्य निष्फल ही होते हैं। 
देखो, जब हम रथ पर बैठते हैं; तब चाहे हम कितने ही निश्चळ होकर क्यों त बैठे 
पर फिर भी परतन्त्रताके कारण हम हिलते-डळते रहते ही हैँ। सूखें हुए पत्त आप 
तो हिलते-ड़लते नहीं, पर जब जोरकी हुवा या आंधी चलती हैं, तब वे भी आकाशमें 
इधर-उधर उड़ने लगते हैं । इसी प्रकार मायाके आधारसे कमेंन्द्रियाँ विचलित होती 
हैं, जिसके कारण उस पुरुषके हाथसे भी आपसे आप कम होते रहते हैं जो अपने: 

निग्रहके कारण निरन्तर निष्कमं रहना चाहता है। इसी लिए जब तक माग्राका सह- 
चास बना हुआ है, तब तक कर्मोका कभी त्याग हो नहीं सकता । ऐसी अवस्थामें 
जो लोग यह कहते हैं कि हम कर्मोका त्याग करेंगे, वे अपना हठ दिखळानेके 
सिवा और कुछ भी नहीं कर सकते । | 
कर्मेन्द्रियाणि संयम्य य आस्ते मनसा स्मरन्‌ । 
इन्द्रयार्थान्विमूढात्मा मिथ्याचारः स उच्यते ॥ ६॥ 

“जो लोग विहित कमोका परित्याग कर देते हैं और केवल कर्मेन्द्रियोंकी गतिको 
“रोककर निष्कर्म होनेका रूपक बनाते हूँ, उनसे कर्मो का त्याग नहीं होता, क्योंकि 
उनके मनमें कर्मो का विचार बना ही रहता है । जिस प्रकार कोई दरिद्र पुरुष अपना 
ऊपरी या बाहरी ठाट-वाट बनाये रहता है, उसी प्रकार ऐसा पुरुष निष्कर्मताका खाली 
डोंग बनाये फिरता है । हे अजुन, इसमें कोई सन्देह नहीं कि ऐसे छोगोंको भी विषय- 
वासनामें फंसे हुए ही समझना चाहिए। अब मैं तुम्हें प्रसंगवश ऐसे व्यक्तिके लक्षण 
बतलाता हूँ जो सब प्रकारकी आशाओं और इच्छाओंसे मुक्त रहते हैं । वह सुनो । 

'यस्त्विर्ट्रयाण मनसा नियम्यारभतेऽजुंन । 
कर्मेन्द्रियेः कर्मयोगमसक्तः स॒ विशिष्यते ॥ ७॥ 

“जो पुरुष अपने अन्त:करणमें निग्रही होता है, जो परमात्म-स्वरूपमें मिल- 
कर एक हो जाता है, परन्तु फिर भी जो सामान्य संसारी मनुष्योंकी भांति ऊपरी 
सब व्यवहार करता है, जो अपनी इंद्रियोंको तो विषयोंका सेवन करनेको स्वतन्त्रता 
दे देता है, परन्तु जिसके मनमें विषयोंका भय नहीं होता और जो वे सब विहित 
कमं करता चलता है जो उसके सामने उपस्थित होते हैं, वह कर्मेन्द्रियोंके सब कम 
करते रहने पर भी उनका नियमन करता है, पर उन कमोके द्वारा होनेवाले विकारोंसे 
व्याप्त नहीं होता । वह कभी किसी कामनाके वशमें नहीं होता और मोहका मल उसे 
नहीं छग़ता। जिस प्रकार पानीमें त॑रता रहनेवाला कमलका पत्ता पानीसे नहीं भोगता, 
उसी प्रकार वह भी निछित रहकर सब प्रकारके लौकिक व्यवहार करता रहता है ' 
और देखनेमें सामान्य लोगोंके ही समान जान पड़ता हैं भौर जिस प्रकार पानीके 
संयोगसे सुर्यंका बिम्ब पृथ्वी परकी घस्तुओंके समान दिखाई देता है, उसी प्रकार 
सामात्य दृष्टिसे देखने पर वह भी साधारण मनुष्योंके ही समान जान पड़ता हूँ। 

पर यदि वास्तविक दृष्टिसे देखा जाय तो उसको सच्ची स्थितिकी पूरी पूरी थाह 
ही नहीं लगती । जो पुरुष इस प्रकारके लक्षणोंसे युक्त दिखाई दे, उसीको सब 
प्रकारकी आझाओं और इच्छाओंके पाशसे मुक्त समझना चाहिए । हे अर्जुन, इसी 
प्रकारके मुक्त पृरुषको “योगी” की विशिष्ट संज्ञा देनी चाहिए । इसीलिए मैं तुमको 
कहता हुँ कि तुम भी इसी प्रकारके योगी बनो । तुम अपने मनका नियमन करो 
और अपने _ अन्तःकरणको शान्त और स्तब्ध होने दो, और तब कर्मेन्द्रियोंको 
भले ही आनन्दपूर्वक विषयोंमें विचरण करने दो । ( फिर तुम्हें उनके द्वारा वाधा 
होनेका कुछ भी डर न रह जायगा । ) 

नियतं कुर्‌ कर्म त्वं कमं ज्यायो ह्यकमंणः। 

शरीरयात्रापि च ते न प्रसिद्धयेदकर्मणः ॥ ८ ॥ 

यदि कोई निष्कमंताका साधन करना चाहे तो वह इस संसारमें संभव ही नहीं 

है । अब इस बातका विचार तुम आप ही कर लो कि निषिद्ध कमं करने चाहिए 
या विहित कमं । इसीलिए जो जो कर्म उचित हों और सामने आ पड़ें, वे सब 
निष्काम मनसे करने चाहिए । हे अज्जुन, इस सम्बन्धमें एक और विलक्षण बात 
है जो अभी तक तुम्हारे घ्यानमें नहीं आई हैं वह यह कि इस प्रकार आपसे आप 
जिन कर्मोका आचरण किया जाता है, वे मोक्ष-दायक होते हैं ॥ तुम इस बातका 
घ्यान रखो कि जो व्यक्ति शास्त्रोंकी आज्ञाके अनुसारः और स्वधर्मके अनुरूप सब - 
कर्म करता है, निश्चयपूर्वक वह उन्हीं कर्मोकी सहायतासे मोक्ष भी प्राप्त करता है। 


यज्ञार्थात्कर्मणोऽन्यत्र लोकोऽयं कर्मबन्धनः । 
तदर्थं कर्म कोन्तेय मुक्तसङ्गः समाचर ॥ ९ ॥ 
सहयज्ञाः प्रजाः सृष्ट्वा पुरोवाचः प्रजापतिः । 
अनेन प्रसविष्यध्वमेष वोऽस्त्विष्टकामधुक्‌ ॥ १० ॥ 
“भाई अजु'न, अपना जो स्वधर्म होता है, उसीका नाम “नित्य यज्ञ” है और 
उसका पाळन करनेमें पापका छेश मात्र भी नहीं होता । जब यह स्वधमं छूट 
जाता है और मनमें किसी ऐसे-वंसे परधर्मके प्रति प्रवृत्ति या रुचि उत्पन्न होती है; 
` तभी मनुष्य संसार अर्थात्‌ जन्म और मरणके बन्बनमें पड़ता है । इसी लिए जो 
पुरुष सदा स्वघमंके अनुसार कर्मोका आचरण करता है, उसके द्वारा उन कर्मो के 

आचरणमें ही निरन्तर यज्ञ-कर्म होते रहते हैँ; और इसीलिए जो ऐसे कमं करता 
है, उसे संसारके झमेले बन्धनमें नहीं डाल सकते । यह जो सारा छोक है, वह मायाके 
कारण ही मोहमें फंसा हुआ है और उससे स्वधर्माचरण रूपी नित्य यज्ञ नहीं होता; 
और इसीलिए वह कमंके बन्धनोंमें जकड़ा हुआ है। हे अजुन, अब मैं इसी विषयकी 
एक कथा तुम्हें सुनाता हूँ । जिस समय ब्रह्माने इस सृष्टि और सब पदार्थो की रचना की 
थी, उस समय उसने समस्त मनुष्योंका इसी नित्य यज्ञके साथ अर्थात्‌ विहिता- 
चारके धर्मके साथ निर्माण किया था । परन्तु यह नित्याचारका धमं गहन था 
'और इसीलिए वह अज्ञान॑ प्राणियोंकी समझमें नहीं आता था। उस समय सव 
मनुष्योंने मिलकर ब्रह्मासे प्राथंना की कि हे देव, वह कौन-सा ऐसा आधार है, जिससे 
हमारा जीवन सार्थक हो और सब काम ठीक तरहसे चलें ? उस समय ब्रह्माने मनुष्योंसे 
. कहा था--तुम लोगोंके लिए तुम्हारे अळग-अळग वर्णो के अनुसार स्वधम नामक 
यज्ञकी व्यवस्था की गई है। तुम लोग इसीकी उपासना या आचरण करो । 
बस इसीसे तुम्हारी सब इच्छाएं आपसे आप पूरी होती रहेंगी । तुम छोगोंको ब्रतों 
और नियमोंके फेरमें पड़नेकी आवश्यकता नहीं, तपस्या करके शरीर-दंडको सुखानेकी 
भी आवश्यकता नहीं, और दुर दूरके तीर्थोको यात्रा करनेकी भी आवश्यकता नहीं । 
मोक्षके योग आदि उपायों, अनेक प्रकारकी कामिक उपासनाओं और मन्त्र-यन्त्रके 
प्रयोगोंके फेरमें भले ही कोई पड़ जाय, पर तुम लोग अनेक प्रकारके देवताओंका 
भजन भी बिलकुल मत करो । केवळ स्वधर्मका आचरण करो और उनके कारण 
आपसे आप होनेवाला यज्ञ करते चलो । तुम अपने मनमें किसी प्रकारका स्वार्थ 
मत रखो और केवल स्वधमंका अनुष्ठान करो । जिस प्रकार पतिव्रता स्त्री एकनिष्ठ 
होकर और निष्काम बुद्धिसे अपने.पतिकी आराधना करती है, उसी प्रकार इस यज्ञकी 
आराधना करना ही तुम लोगोंका एकमात्र कर्तव्य है ।' सत्यलोकके अधिपति ब्रह्माने 
यह भी कहा था--हे मनुष्यों, यदि तुम लोग भक्तिपूर्वक इस स्वधमंका सेवन करोगे 
तो यह कामधेनुके समान तुम्हारी सभी इच्छाए' पूरी करेगा । और तब यह कभी 
हुम लोगोंको निराधार नहीं छोड़ेगा । 


देवान्भावयतानेन ते देवा भावयन्तु वः। 
परस्परं भावयन्तः श्रेयः परमवाप्स्यथ ॥ ११॥ 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


तीसरा अध्याय ६ 


देवान्भावयतानेन ते देवा भावयन्तु बः। 
परस्पर भावयन्तः श्रेयः परमवाप्स्यथ ॥ ११॥ 
इष्टान्भोगान्हि वा देवा दास्यन्ते यज्ञभाविताः । - 
तेदतानप्रदायेभ्यो यो भुङ्क्ते स्तेन एव सः॥ १२॥ 

“जब तुम इस स्वघर्माचरण रूपी यज्ञसे समस्त देवताओंको सन्तुष्ट करोगे, तव 
वे देवता तुम्हें सभी इच्छित वस्तुएं प्रदान करेंगे । जब इसस्वधर्माचरण रूपी पजासे 
तुम देवताओंका पूजन करोगे, तब वे देवता निश्चय ही तुम्हारा योग-क्षेम करेंगे, 
तुम्हें किसी प्रकारकी त्रुटिका अनुभव नहीं करने देंगे । जब तुम इस प्रकार देवताओंका 
भजन करोगे, तब वे देवता तुम पर सन्तुष्ट होंगे और इस प्रकार तुम दोनोंमे प्रेम 
भाव उत्पन्न होगा । फिर तुम जो काम करना चाहोगे वही सिद्ध हो जायगा और 
तुम्हारे मनको सभी कामनाए' पूरी होंगी । तुम्हारी बात कभी खाली नहों जायगी । 


तुममें आज्ञा करनेकी शक्ति आ जायगी और सब प्रकारकी सिद्धियां तुम्हारी 
आज्ञाकी याचना करने लगेगी । जिस प्रकार ऋतुश्रेष्ठ वसन्तके द्वार पर वन-शोभा 


सदा फल-भारका सौन्दयं धारण करके उपस्थित रहती है, उसी प्रकार स्वयं दैव सव 
प्रकारकी सुख-समृद्धि अपने साथ लेकर आप ही तुम्हें दू ढता हुआ आवेगा । 
भइया, जब तुम स्वधम पर निष्ठा रखकर इस प्रकार आचरण करोगे, तव सब 


प्रकारसे सुखी और क्ळेश-हीन हो जाओगे । परन्तु सब प्रकारकी सम्पदाए' हाथ 
आ जाने पर जो विषयोंके माधुयं प्रलोभनमें पड़कर इच्द्रियोंके वशमें हो जायया, 


और स्वघर्म-यज्ञसे प्रसन्न होनेवाले देवताओंकी दी हुई भरपूर सम्पत्तिको जो उचित 
मार्गमें न लगावेगा और विश्वके प्रभुका भजन न करेगा, जो अग्निको आहुति न 
देगा, देवताओंकी पूजा न करेगा, ब्रांह्मणोंको यथा-समय भोजन न करावेगा, जो 
गुरुकी भक्ति न करेगा, अतिथियों और अम्यागतोंका सत्कार न करेगा, अपनी 
जाति और गोत्रके लोगोंको सन्तुष्ट न रखेगा, और इस प्रकार जो स्वघर्मके 
आचरणसे पराङ्मुख होगा और मिली हुई सम्पत्तिके कारण अभिमानसे अंधा 
होकर केवल सुखोंके उपभोगमें ही फंसा रहेगा, उसका बहुत बड़ा घात होगा, 
जिससे हाथमें आया हुआ सारा वैभव नष्ट हो जायगा, और जो सुखोपभोग 
उसे प्रास होंगे, उन्हें भी वह न भोग सकेगा । जिस प्रकार आयुष्य समाप्त 
हो जाने पर शरीरमें चेतना-शक्ति नहीं रह जाती अथवा अभागे पुरुषके घरमें 


५ 

६६ हिन्दो ज्ञानेश्‍वरी 


लक्ष्मी नहीं ठहरती, उसी प्रकार यदि स्वधर्माचरणका लोप हो जाय तो समझ 
लेना चाहिए किं समस्त सुखोंका आधार ही टूट गया । जिस प्रकार दीपकके 


बुझ जाने पर उसके साथ ही साथ प्रकाशका भी नाश हो जाता है, उसी 
प्रकार जहाँ स्वधर्मका उच्छेद हुआ वहाँ स्वतन्त्रताका भी ठिकाना नहीं रह 


_ 


जाता ।” ब्रह्माने यह भी कहा-'इसलिए, हे प्रजा-जन, जो स्वधर्मका 


परित्याग करेगा, उसे काल दंड देगा और उसे चोर ठहराकर उसका सवंस्व 
हरण कर लेगा । फिर सब दोष चारो ओरसे आकर उसीके गले पड़ जायग, 


` और जिस प्रकार रातके समय इमशानमें भूत-प्रेत आदि प्रकट होते हैं, उसी 
प्रकार त्रैलोक्यके सारे {:ःख, अनेक प्रकारके पातक और सब प्रकारकी दीन- 
-ताए' आकर उस पुरुपमें निवास करने ळगेंगी । जो पुरुष वैभवके मदसे अन्धा 
हो जाता है उसकी ऐसी ही दशा होती है। और फिर चाहे वह कितना ही 


रोए और कितना ही कलपे, परन्तु कल्पान्तमें भी उसका छुटकारा नहीं होता । 
इसलिए तुम लोग स्वधर्म कभी मत छोड़ो भौर इन्द्रियोंको इधर-उधर मत 


भटकते दो ।' बस यही उपदेश ब्रह्माने मानवी जीवोंको दिया था । ब्रह्माने यह 


भी कहा था कि जळचर प्राणी ज्योंही जलके वाहर निकले, त्योंही समझ लेना 
चाहिए कि उसकी मृत्यु आ गईं । इसी प्रकार स्वधर्मा भी कभी किसीको 


परित्याग नहीं करना चाहिए, नहीं तो सवसव नष्ट हो. जाथगा। इसलिए मैं 
बार-वार तुम लोगोंसे यही कहता हूँ कि तुम छोग सदा अपने अपने उचित 
”कर्मोके आच रणमें ही लगे रहो ।” 
यज्ञशिष्टाशिनः सन्तो मुच्यन्ते सर्वकिल्बिषेः । 
भुञ्जते ते त्वघं पापा ये पचन्त्यात्मकारणात्‌ ॥ १३॥ 
“जो पुरुष निष्काम बुद्धिसे स्वघमंके अनुसार उचित कार्योमें अपनी सम्पत्ति- 
का व्यय करता है; गुरु, गौ और अग्निकी पूजा करता है, यथा-समय ब्राह्मणों- 


कीं सेवा करता हैं और पितरोंकी तृप्तिके र श्राद्ध आदि कर्म करता हैं, और 
इस प्रकार स्वधमंका आचरण करके यज्ञोंका सम्पादन करता है, जो पचमहायज्ञ 


आदि करके अग्निमें आहुति समापित करता है और तब सहजमें जो कुछ बच 
रहता है, वही भाग यह समझकर अपने कुटुम्बके लोगोंके साथ सुखपूर्वक सेवन 
करता है कि यही भाग पापोंका नाश करनेवाला है और यही भक्षण करनेके 
योग्य है, जो पुरुष इस प्रकार यज्ञोंके हुत-शेष- भागका उपभोग करता हैं, | 

तीसरा अध्याय ६७ 


उसे सव पातक उसी प्रकार छोड़ जाते हैं, जिस प्रकार अमृतके प्राप्त होने 
पर महारोग मनुष्यको छोड़ जाते हैं। अथवा जिसे निश्चित खूपसे तत्व-ज्ञान 
हो जाता है, वह्‌ जैसे नाम मात्रको भी भ्रात्तिमें नहीं पड़ता, उसी प्रकार यह 
शोप-भोगी भी पापोंके जालमें नहों पड़ता । इसलिए स्वधर्मका आचरण करके 
जो कुछ सम्पादित किया जाय, उसका व्यय भी स्वधमे आचरणमें ही होना 
चाहिए ; और तत्र जो भाग बच रहे, उसीसे सन्तोपपूवंक निर्वाह करना 
चाहिए ।” इस प्रकार श्रोक्ृष्णने अजुंनको यह प्राचीन कथा सुनाई थी और 
कहा था-- है अर्जुन, तुम यह स्वधर्म यज्ञ अवश्य करो; इसे बिना किए मत 
रहो । जो लोग इस शरीरको ही आत्मा मानते हैं और कहते हैं कि विषयोंका 
स्वार्थ-बुद्धिसे उपभोग करना चाहिए और इस उपभोगके पीछे जिन्हें और 
किसी वातका ध्यान ही नहीं रह जाता, उन वहके हुए मू्खाको इस नित्य-यज्ञके 
सानका रहस्य मालूम नहीं होता और वे केवल अहंकार:पूर्वक सुखोपभोग 
भोगनेकी ही इच्छा करते हैं। जो लोग केवल ऐसे ही अन्न पकाते हुँ जो 
उनकी इ्दरियोंक्रो रुचिकर होते हैं, उनके सम्बन्धमें यही समझना चाहिए 
कि वे पापी पुरुष पातकोंका ही सेवन कर रहे हैं। यह सम्पत्ति-संग्रह स्वघमं 
यज्ञमें आहुति देनेका ही द्रव्य है, और यह द्रव्य इस यज्ञमें परम पुरुषको 
समर्पित करनेके ही लिए है। लोग इस तत्वका तो परित्याग कर 
देते हैं और केवल अपनी इच्छा या रुचिके अनुसार अनेक प्रकार के भोजन 
प्रस्तुत करते हैं। जिन खाद्य-पदार्थोके योगसे यह, यज्ञ सिद्ध होता हुँ और 
आदि पुरुष सन्तुष्ट होता है, वे खाद्य-पदार्थ कुछ ऐसे-वैसे नहीं समझे जा 
सकते । अन्नको कभी सामान्य या तुच्छ मत समझो और इपे प्रत्यक्ष ब्रह्म-रूप 
ही मानो, क्योंकि यही सारे विश्वके जीवनका साधन है। 
अन्नाद्भतरन्ति भूतानि पर्जन्यादन्नसंभ्ववः । 
यज्ञाद्भवति पर्जन्यो यज्ञः कर्मसमुद्भवः ॥ १४॥ 
कमं ब्रह्मोद्भवं विद्धि ब्रह्माक्षरसमुद्भवस्‌ । 
तस्मात्सवेगतं ब्रह्म नित्यं यज्ञे प्रतिष्ठितस्‌ ॥ १५॥ 
“अन्नको सहायतासे समस्त भूत बढ़ते हैं और सदा पर्जन्य या. मेघसे अन्न- 
की उत्पत्ति होती है। इस पर्जन्थको उत्पन्न करनेवाळा यज्ञ है और कमंकी 
सहायतासे यज्ञ सिद्ध होते हैं, और कमं वेद-रूपी ब्रह्मासे उत्पन्न होते हैँ । 

६८ हिन्दी ज्ञानेश्‍वरी 


इस वेद-ब्रह्मकी उत्पत्ति अक्षर तथा परात्पर ब्रह्म तत्वसे होती है। इसलिए 
यह स्थावर और जंगम' विश्‍व मूलतः अक्षर परब्रह्मसे ओतप्रोत भरा हुआ है। 
तो भी, हे अर्जुन, तुम यह बात समझ लो कि कर्म ख्पसे अवतरित होनेवाळे 
इन यज्ञोंमें वेदरूपी ब्रह्म अक्षर रहता है । ; 
एवं प्रवतितं चक्रं नानुवतयतीह यः। 
अघायुरिन्द्रियारामो मोघं पाथं स जीवति ॥ १६ ॥ 
“हे पार्थ, इस प्रकार मैंने तुम्हें स्वधमं यज्ञकी यह मूल पीठिका संक्षेपमें 
बतला दी है। इसीलिए यह स्वर्माचरण रूपी यज्ञ ही वास्तवमें उचित और 
` कर्तव्य है। भ्रममें पड़ा हुआ जो मनुष्य इस लोकमें आकर यह यज्ञ नहीं 
करता, उसके सम्बन्धमें तुम यह समझ लो कि वह केवळ अपनी इन्द्रियोंकी 
लालसाएं पूरी करनेके लिए ही इस छोकमें आया है; और इसलिए वह 


पापकी राशि बतकर्‌ इस पृथ्वी परका भार ही हुआ है। जिस प्रकार अस- 
'मयमें आकाशमें फला हुआ मेघ व्यर्थे होता है, उसी प्रकार, ऐसे पुरुषका 


सारा जीवन भी व्यर्थ ही होता है। जिस मगुष्यसें स्वधर्मका साधन न होता 
हो, उसे बकरीके गलेमें लटके हुए स्तनकी तरह नितान्त निरुपयोगी समझना 
चाहिए । इसलिए, हे अर्जुन, तुम यह बात ध्यानमें रखो कि कभी किसीको 


` स्वधर्म नहीं छोड़ना चाहिए । केवल स्वधर्मका ही. अनुष्ठान पूरी तरहसे मत 


लगाकर करना चाहिए । जब हम लोग शरीरधारी हैं, तब कर्त्तव्य कमं भी इस 
शरीरके साथ स्वभावतः लगा हुआ है। फिर हम अपना विहित कर्म क्यों 


छोड़ें ? हे अजुंन, शरीर प्राप्त होने पर भी जो स्वक्मकी उपेक्षा करता है, 
उसे केवल मूर्ख ही समझना चाहिए । 

यस्त्व।त्मरतिरेव स्यादात्मतृप्तशच मानवः | 

ग्रात्मन्येव च संतुष्टस्तस्य कार्यं न विद्यते॥ १७॥ 

“जो सदा आत्म-स्वर्पमें आनन्दपूर्वक मग्न रहता है, वह देह धर्मके 
चलते रहने पर भी कभी कर्म-फलसे लिप्त नहीं होता। क्योंकि वह आत्म- ` 
ज्ञानसे सन्तुष्ट रहता है, जिससे उसके जीवनका कत्तव्य समाप्त हो जाता ह 
- और उसके लिए कर्मका संग स्वयं ही नहीं होता । 
सैव तस्य कृतेनार्थो नाकृतेनेह कश्चन । 

न चास्य सर्वभूतेषु कश्चि दर्थव्यपाश्रयः ॥ ८॥ 

तीसरा अध्याय 5 8० 


“जिस प्रकार एक वार तृत्ति हो जाने पर उसके समस्त साधन आपसे 
आप नष्ट हो जाते हैं, उसो प्रकार आत्मानन्दकी प्राप्ति होते ही सब कर्मोंका 
नाश हो जाता है । पर हे अजुन, जब तक मनमें आत्म-बोधका उदय नहीं 
होता, तत्र तक स्वथर्माचरणक्रे साधनोंका भजन या पालन आवश्यक होता है। 

तस्मादसक्तः: सतत काय कमम समाचर । 
अशक्तो ह्याचरन्कर्म परमाप्नोति पुरुषः ॥ १९ ॥ 

“इसलिए तुम इन्द्रियोंका निग्रह करके और स्वाथ सम्बन्धी सभी इच्छा- 
ओंको छोड़कर विहित स्वथमंका आचरण करो । हे पार्थ, जो निष्काम बुद्धिसे 
स्वघर्मका अनुसरण या पालन करता है, वही वास्तवमें इस संसारे ब्रह्म- 
स्थितिमें पहुंचता है । | 

कर्मणेव हि संसिद्धिमास्थिता जनकादयः। 
लोकसंग्रहमेवापि संपश्यन्कत्तु महसि ॥ २० ॥ 

“उदाहरणके लिए जनक आदि राजषियोंको देखो, जिन्होंने एक भी 
बिहित कर्मका अनुष्ठान नहीं छोड़ा और फिर भी मोक्ष प्रास किया। इसलिए 
हे अजुन, स्वकमंको ओर सदा पूरा ध्यान रखना चाहिए । स्वकमंका अनुष्ठान 


करनेसे एक और वातक़ा भी अच्छा साधन होगा । जब हम स्त्रकर्मका आच- 
रण करेंगे, तब और लोगोंको भी उचित आचारकी शिक्षा मिलेगी और उसकी 


ओर उनकी प्रवृत्ति होगी, जिससे संसारकी आपत्तियाँ और कष्ट आपसे आप 
दुर होंगे । देखो, जो लोग ब्रह्म-स्वरूपमें पहुँचकर धन्य हुए हैं और जो पूर्ण 
खूपसे निष्काम हो गये हैं, वही दूसरे लोगोंको भी उचिए मागं पर छगाते हैँ 


और इस प्रकार उस ज्ञानोत्तर कालमें भी उन्हें कर्म करना पड़ता है। जिस ' 
प्रकार अन्धेको अपने साथ लेकर सुझाखा पुरुष आगे आगे चलता है, उसी 


प्रकार ज्ञानी लोगोंको अपने साथ अज्ञानियोंको लेकर चलना चाहिए और 
उन अज्ञानियोंको स्वधर्मका ज्ञान कराना चाहिए। यदि ज्ञानी लोग ऐसा न 
रंगे, तो अज्ञानियोंको क्या पता चलेगा और कर्त्तव्य-मार्गका उन्हें किंस 
भ्रकार ज्ञान हो सकेगा ? 
यद्यदाचरति श्रेष्ठस्तत्तदेवेतरो जनः। 
स॒ यत्प्रमाणं कुरुते लोकस्तदनुवतंते ॥ २१॥ 

“इस संसारकी प्रथा ही यह है कि बड़े लोग जो कुछ करते हैं, लोकमें 
उसीका नाम “धमं” पड़ जाता है; और दूसरे साधारण लोग उसीवा अनुकरण - 
करते हैं । यह बात' नितान्त स्वाभाविक रूपसे होती रहती है: इसलिए स्वकर्मका 
अनुष्ठान कभी छोड़ना नहीं चाहिए । फिर उनमें भी जो लोग सन्त कहलाते 
हों, उन्हें तो स्वकर्मका अनुष्ठान कदापि न छोड़ना चाहिएं। 

न मे पार्थास्ति कतंव्यं त्रिषु लोकेषु किचन । 
नानवाप्तमत्राप्तव्यं वरतं एव च कर्मर ॥ २२॥ 

“हे अजुन, मैं ओरोंकी वात तुमसे. क्या कहूँ ! मैं स्वयं भी स्वकर्मानुष्ठानके 
मागंसे चलता हूँ | शायद तुम यह कहोगे कि मुझपर कोई संकट आकर पड़ता 
हैं अथवा मुझे कोई अपना हेतु सिद्ध करना पड़ता है, इसलिए मैं कर्मो का 
आचरण करता हुँ । प्र तुम.यह बात तो अच्छी तरह जानते ही हो कि इस 
संसारमें और कोई ऐसा व्यक्ति नहीं हैं जो मेरे समान पूर्णताको पहुँचा हुआ 
हो अथवा जिसमें मेरे समान सामर्थ्य हो । सान्दोपनि गुरुके मरे हुए छड़केको 
मैं यमलोकसे लौटा लाया था और मेरा यह अलौकिक पराक्रम तुमने स्वयं 
अपनी आंँखोंसे देखां हैं तो भी मैं शान्त भावसे सब विहित कर्मोका बरावर 
आचरण करता ही रहता हूँ । 

यदि ह्यह्‌ न वर्तेयं जातु कमंण्यतन्द्रितः । 
मम वर्त्मानुवतंन्ते मनुष्याः पार्थ सर्वशः ॥ २३ ॥ 

« और मैं इन सब कर्मोका आचरण इस प्रकार करता हुँ कि देखनेवाले 
समझें कि-मैं अभी तक स-काम ही हूँ। परन्तु ऐसा करनेमें मेरा एक ही उद्देश्य 
है । वह यह कि ये जो सब जीव मेरे ही सहारे चलनेवाले हैँ, वे कहीं बहक न जाये । 

उत्सीदेयुरिमे लोका न कुर्यां कर्म चेदहम्‌ । 
संकरस्य च कर्ता स्यामुपहन्यामिमाः प्रजाः ॥ २४॥ 

“णेता प्राप्त कर चुकने पर यदि आत्म-स्थितिमें विता कोई कर्म किये यों 
ही रहा करू तो फिर इस प्रजाका काम कैसे चलेगा ? इस समय समाजकी 
व्यवस्था यही है कि सब लोग यही देखते हैं कि मैं किस रास्तेसे चलता हूँ; 
और उसीसे वे लोग सदाचारकी प्रणालीका ज्ञान प्राप्त करते हैं। पर यदि मैं 
कमं करना छोड़ हूँ. तो समाजकी वह सारी व्यवस्था ही बिगड़ जायगी । इसी- 

लिए मैं कहता हूँ किः जिन सामर्थ्यवान्‌ पुरुषोंने इस संसारमें पूर्ण रूपसे सर्व- 


ज्ञता प्राप्त कर ली हो, विशेषतः उन लोगोंको तो काका कभी परित्याग 
नहीं करना चाहिए । 


सक्ताः कर्मण्यविद्वांसो यथा कुवन्ति भारत। 
कुर्ाद्वद्रांस्तथासक्तश्चिकीषुर्लोकसंग्रहस्‌ ॥२५॥ 
“जिस प्रकार स-काम पुरुष मनमें फलकी इच्छा रखकर कर्म करता है, 
ठीक उसी प्रकार ध्यानपूर्वक -निष्काम पुरुषको भी कर्मका ही आचरण करना 


चाहिए । क्योंकि, हे अजु'न, मैं तुमको बार-बार यही बतलाता हूँ कि समाजकी 
संस्थाको सव प्रकारसे शुद्ध और स्वच्छ रखना कत्त व्य है । शास्त्रोमें बतलाए हुए 


मार्गसे चलना चाहिए, सब लोगोंको अच्छे रास्ते पर लगाना. चाहिए। और 

किसी प्रकार उनपर यह प्रकट नहीं होने देना चाहिए कि हम समाजसे अळग हैं । 
न बुद्धिमेदं जनयेदज्ञानां क्मसङ्भिनास्‌ । 
जोषयेत्सरवंकर्माणि विद्वान्युक्तः समाचरन्‌ ॥ २६ ॥ 


“जो बच्चा स्तन-पान भी बहुत कष्टसे कर सकता हो, उसे पकवान कैसे 
खिलाए जा सकते हैँ? इसीलिए हे अजुन, जिस प्रकार उस बच्चेंको पकवान 


नहीं देना चाहिए, उसी प्रकार जिन छोगोंमें केवळ कर्म करनेकी योग्यता हो, 
उन्हें कभी हंसी या विनोदमें भी कर्म-त्यागका उपदेश नहीं करना चाहिए। 


निष्काम ज्ञानवानोंको भी यही उचित है कि वे ऐसे .लोगोंको सत्कर्मका मार्ग 


दिखलावें, उनके सामने सत्कर्मोकी प्रशंसा करें और स्वयं भी उसी प्रकारका 
आचरण करके सामने सुन्दर आदर्श उपस्थित करें । इस प्रकार लोकः 


संग्रह करनेके लिए अर्थात्‌ समाज-संस्थाको अच्छी स्थितिमें रखनेके लिए यदि 
कमोका स्वीकार किया जाय तो वे कर्म अपने कर््ताके लिए कभी बन्धक नहीं 


होते । बहुरूपिये राजाओं और रानियोंका स्वाँग बनाते हैं; और यद्यपि उनके | 
मनमें वास्तवमें स्त्री या पुरुषका भाव नहीं होता, परन्तु फिर भी जिस प्रकार 


उन्हें अपना स्वांग ठीक तरहसे दिखलानेके लिए स्त्री या पुरुषके-से सव भाव 


व्यक्त करके लोगोंको संतुष्ट करना पड़ता है, उसी प्रकार ज्ञानवाचु पुरुष भी 
सब प्रकारका ज्ञान प्राप्त कर चुकनेके बाद अर्थात्‌ ज्ञानोत्तर कालमें भी केवल 


लोक-सम्पादनके विचारसे निष्काम और निविकार वृत्तिसे सत्कर्मोका आच: 
रण करते हैं । 

प्रकृतेः क्रियमाणानि गुरोः कर्मारि सर्वशः । 
अहंकारविमूढातमा कर्ताहमिति मन्यते॥ २७॥ 

“हे अजुन, फिर इस बातका भी विचार करो कि यदि दूसरोंका बोझ 
अपने सिर पर लिया जाय तो उसके नीचे क्यों न दबेंगे? बस इसी न्यायसे 
सायाके गुणमे उत्पन्न होनेवाले अच्छे और बुरे सभी कर्म मूर्ख मनुष्य बुद्धि- 
अमके कारण अपने आपको उनको कर्त्ता समझकर स्वयं अपने ऊपर लाद 
लेता हैँ । जो ऐसा अहंकारी, स्वार्थी, संकुचित दृष्टिवाला और मूख हो, उसे 
परमार्थकी इस गूढ़ताका उपदेश नहीं करना चाहिए । पर अब इन सब बातों- 
को जाने दो। अब मैं तुम्हें यह बतलाता हूँ कि इस समय किस बातमें तुम्हारा 
हित है । हे अजुन, तुम घ्यानसे सुनो । 

तत्त्ववित्तु, महाबाहो गुणकमंविभागयोः। . 
गुणा गुरोषु वतँस्त इति मत्वा न सज्जते ॥ १८ ॥ 

“जिन लोगोंको आत्म-तत्व का बोध हो जाता है, उनमें उस मायाका 
अभाव रहता है जिससे समस्त कर्म उत्पन्न होते हैं, वे लोग देहका अभिमान 
छोड़ देते हूँ, गुण और कर्मका अन्योन्य सम्बन्ध समझते हैं और केवल 
तटस्थ वृत्तिसे, तिसरेतकी तरह, शरीरमें रहते हैं। इसलिए जिस प्रकार 
पृथ्वी परके प्राणियोंकी कियाएँ सूर्यको नहीं लगती, उसी प्रकार ऐसे पुरुष 
शरीरमें रहते हुए भी कर्मके बन्थनोंसे नहीं बॅधते--कमंके बन्वन उन्हें स्पर्श 
नहीं करते । 

प्रकृतेगु'णसंमूढाः सञ्जन्ते गुणकमंसु। 
तानकृत्स्तविदो मन्दान्कृत्स्नविन्न विचालयेत्‌ ॥ २९ ॥ 

“इस संसारमें कर्मकी बाधा उन्हीं लोगोंक लिए होती है, जिनपर गुणोंकी 
छाप पूरी तरहसे बैठी होती है और जो अपने सब काम मायाके तन्त्रके 
अनुसार करते हैं, क्योंकि गुणोंके आश्रयसे इन्द्रियाँ अपने स्वाभाविक धमंके 
कारण जो व्यवहार करती हैं, उन पराये व्यवहारोंको ऐसा पुरुष बलपूर्वक 
अपने ऊपर लाद लेता हैं । 


मयि सर्वाणि कर्माणि सन्यस्याध्यात्मचेतसा । 
निराशीनिमंमो भूत्वा युध्यस्व बिगतज्वरः ॥ ३० ॥ 

“इसलिए तुम सब प्रकारके विहित कमं करके मुझे अर्पित करो परन्तु 
अपनी चित्त-वृत्तिको बरावर आत्म-स्वरूप पर जमाये रहो । और इस प्रकारका 
अभिमान कभी अपने मनमें मत आने दो कि “यह कम हूँ”, मैं कर्त्ता हुँ 


और “ इन कर्मोका करनेवाला मैं हुँ” । बस इतनेसे ही सब काम हो जायगा । 
तुम इस शरीरके फेरमें मत पड़ो, सब भ्रकारकी स्वार्थपूणं कामनाएँ छोड़ दो 
और फिर जिस समय जो भोग उपस्थित हों, उन सबका निःशंक होकर उप- 
भोग करो । अब तुम हाथमें धनुष उठाओ, इस रथ पर चढ़ आओ और 
शान्त तथा प्रसन्न चित्तसे क्षात्रवृत्तिका अंगीकार करो । संसारमें अपनी 
कोत्तिका विस्तार करो, स्वधमंका सिर ऊंचा करो और पृथ्वीका यह भार 
उतार दो। हे अज्ुन, अव तुम सब झांकाएं छोड़ दो और इस युद्धमें मन 
लगाओ । यहाँ तक कि युद्धके सिवा और किसी विषयकी चर्चा भी मत करो | 

ये मे मतमिदं नित्यमनुतिष्ठन्ति मानवाः। 

श्रद्धावन्तोऽनसूयस्तो मुच्यन्ते तेऽपि कर्मभिः ॥ ३१॥ 

“जो छोग मेरे इस निश्चित और निर्वाध मतको आदरपूर्वंक स्वीकार 
करेंगे और पूरी श्रद्धासे इसके अनुसार आचरण करेंगे, वे सब कर्मोका आच- 
रण करते रहने पर भी कम-वन्धनसे अलिप्त रहेंगे। इसलिए यह मत 
निस्सन्देह आचरण करनेके योग्य ही है । 

ये त्वेतदभ्यसूयन्तो नानुतिष्ठन्ति मे मतस्‌। 
सवंज्ञानविमू ढांस्तान्विद्धि नष्टानचेतसः ॥ ३२॥ 
“परन्तु जो लोग मायाके फेरमें फसे रहेंगे और इन्द्रियोकी आज्ञाके अनु- 


सार चलते हुए मेरे इस मतका धिक्कार या तिरस्कार करेंगे, जो इस मतको 
सामान्य समझेंगे अथवा इसकी ओर तुच्छ दृष्टिसे देखेंगे अथवा उदूदंडता- 


पूर्वक यह कहेंगे कि यह कोरी बकवाद हूँ, उनके सम्बन्धमें तुम निस्सन्देह यह 
समझ लो कि वे मोहके मदसे मत्त हैं, विषयोंके विषयसे भरे हुए हैं ओर 
अज्ञानके कीचड़में डूबे हुए हैं। जिस प्रकार प्रेतके हाथमें दिया हुआ रत्न 
व्यथं जाता है अथवा जन्मान्धको प्रभात होनेका विश्वास नहीं होता, अथवा 
जिस प्रकार चन्द्रोदयका कौबेके लिए कोई उपयोग नहीं होता, उसी प्रकार 
कर्म-योगका यह उपदेश भी मूखंको अच्छा नहीं लगता। इसीलिए वे लोग 

इस मतका आदर नहीं करते, बल्कि उलटे इसकी निन्दा करने लरूंगते हैं। और 
ऐसा होना बिलकुल स्वाभाविक ही है, क्योंकि पतंग कभी दीपकका प्रकाश 


सहन नहीं कर सकता। या तुम्हीं बतलाओ कि वंह सहन कर सकता है ? 
जिस प्रकार पतंग दीपकको आलिगन करने जाता है और सदा उसीमें जळ 


मरता है, उसी प्रकार विषयोंका सेवन करनेवाले ऐसे मूर्ख भी आत्मघातक 
ही होते हैं । इसी प्रकार, भाई अर्जुन, जो लोग परमाथ सम्बन्धी इन बातोंसे 
घबंराते हों, उनसे कभी इस विषयमें बात न करनी चाहिए । 

सदुशं चेष्टते स्वस्याः प्रकृतेज्ञानवानपि। 

प्रकृति यान्ति भूतानि निग्रहः कि करिष्यति ॥ ३३॥ 

“इसलिए कभी किसी ज्ञानी पुरुषको यह उचित नहीं है कि वद मनकी 
उमंग, मौज या रंजनके लिए इस इन्द्रियोंका लालन-पालन करे और इनका 
हौसला बढ़ावे । भळा तुम्हीं बतलाओ कि क्या कभी सर्पके साथ खेला जा 
सकता है ? अथवा बाधके साथ उठना बेठना हो सकता है? या हलाहल विष 
पीकर कोई जीता रहकर उसे पचा सकता है ? - देखो, पहले, यदि विनोदमें कहीं 
आग लगा दी जाय तो फिर जब बह भड़क उठती है, तब उसका नियंत्रण 
नहीं हो सकता । इसी प्रकार इन्द्रियोंका लालन-पालन करने और सदा उनके 
फेरमें पड़े रहनेसे बहुत बड़ा संकट आ उपस्थित होता है। हें अजुन, यदि 
सचमुच यह शरीर पराधीन है तो फिर हम इसके लिए अनेक प्रकारके भोगों- 
का क्यों संग्रह करें ? हम क्यों अनेक प्रकारके कष्ट सहकर नाना प्रकारके विषयोंका 
सम्पादन करें और क्यों उन विषयोंसे दिन-रात इस शरीरका पालन करते रहें ? 
सब तरह से कष्ट भोगकर और अनेक प्रकारकी सम्पत्तियाँ प्राप्त करके और इस 
सम्पत्तिके सम्पादनके लिए स्वधर्मको भी भूलकर किस लिए इस शरीरको पृष्ट 
करें ? यह शरीर तो पांचभौतिक है और अन्तमें यह पंचभूतोंमें ही जाकर मिळ 
जायगा । जब वह इस प्रकार पंचत्वको प्राप्त हो जायगा, तो फिर हमें अपने 
इन सब परिश्रमोंका फल कहाँ मिलेगा ? इसलिए केवल शरीरका पोषण करना 
तो स्पष्ट खूपसे आत्मघात करना ही है। इसलिए, हे अजुव, केवल पिडपोषणमें 
तुम कभी मन मत लगाओ । 

इन्द्रियस्येन्द्रियस्यार्थ रागद्वेषौ व्यवस्थितौ । 


तयोर्न वशमागच्छेत्तो ह्यस्य परिपन्धिनो। ३४॥ 

“यदि साधारण दृष्टिस देखा जाय तो यदि हम इन्द्रियोंको उनकी 
अनुसार सब विषय देते चलें तो मनको सुख होता हैं। पर देखो, | 


यात्री किसी नगरसे चलता है और रास्तेमें उसे भले मानसके वेषमें कोई ठग 
मिल जाता है, तव कुछ देरके लिए--जब तक यात्री सुरक्षित मार्गपर रहता 
हैं, तब तक--उस चोरका साथ भी सुखद जान पड़ता है। अथवा किसी 

अवसर पर कदाचित्‌ भूलसे विषकी मधुरता भी आदमीको अच्छी लग सकती है। 

उस समय यदि परिणामका विचार न किया जाय तो जिस प्रकार उस भूलसे 

मनुष्यके प्राण चले जाते हैं, उसी प्रकार इन्द्रियोंमें जो विषय-वासना होती है 

वह सहजमें मनुष्यको .सुखका चस्का लगा देती हैं । जिस प्रकार मांसकी सहा- 

यतासे बन्सी मछलीको भ्रममें डाल देती है, परन्तु उस मछलीको यह पता 
नहीं रहता कि इस मांसके अंदर मेरे प्राण लेनेवाला कांटा छिपा हुआ है, 
क्योंकि बन्सीका वह कांटा मांससे ढंका हुआ रहता है, ठीक उसी प्रकारकी बात 
इन विषय-वासनाओंके सम्वन्धमें भी है। मनमें विषयोंक्री आशा करते ही 
मनुष्य क्रोधके वशीभूत हो जाता है। जिस प्रकार शिकारी जान-बूझकर अपने 
शिकारको चारो तरफसे घेरकर उस स्थान पर ले जाता है, जहाँ उस शिकारका' 
घात हो सकता है, उसी प्रकार विषय-वासनाओंका भी यही काम हैं कि वे वृद्धि- 
को पकड़कर नष्ट कर डालती हैं । इसलिए हे पार्थ, काम और क्रोध दोनों ही 
महाघातक हैं और तुम कभी इनका संग न करो | तुम काम और क्रोधका साथ 
मत करो, यहां तक कि अपने मनमें इनको स्मृति भी मत आने दो । अपने 


. आत्मसुखके अनुभवका रस नष्ट मत होते दो । 


श्रेयान्स्वधर्मो विगुणः परधर्मात्स्वनुष्ठितात्‌ । 
स्वधमे निधनं श्रेयः परधर्मो भयात्रहः॥ ३५ ॥ 
“अपना स्वधमं चाहे कठिन ही क्यों न जान पड़े, परन्तु फिर भी 
उसका आचरण करनेमें ही कल्याण हूँ । दूसरेका आचरण चाहे देखनेमें 
कितना ही अच्छा क्यों न जान पडे, तो भी हमें केवल अपना ही आचार 
स्थिर रखना चाहिए। मान लो कि किसी शाद्रके यहां सत्र प्रकारके अच्छे- 
अच्छे पकवान तैयार हुए हैं। अब चाहे कोई ब्राह्मण कितना ही दुर्बल क्यों 
न हो,:फिर भी तुम्हीं बतलाओ कि क्या उस ब्राह्मणको कभी वे पकवान खाने 
चाहिए ? इस प्रकारका अनुचित कृत्य क्यों किया जाय? जो वस्तु स्वीकृत 

करनेके योग्य न हो, उसकी इच्छा ही क्यों की जाय ? और यदि कभी इस प्रकार- 
की इच्छा हो भी जाय, तो भी क्या उस अग्राह्य वस्तुको अंगीकार करना 
चाहिए ? हे अजुन, तुम इन सब वातोंका बहुत अच्छी तरह विचार करो । 
दूसरेका सुन्दर पक्क! भवन देखकर अपनो बनाई हुई फूसकी झोपड़ी क्यों 
शिराई जाय ? पर ऐसे प्रश्‍न बहुत हो चुके । अपनी स्त्री यदि कुरूपा भी हो, 
तो भी जिस प्रकार उसीकी संगति अपने लिए कल्याणकारिणी होती है, उसी 
प्रकार स्वधमं चाहे कितना हो संकटमय क्यों न हो और उसका आचरण 
करना कितना ही कठिन क्यों न हो, तो भी वह हमें परलोकमें सुख देनेवाला 
ही होता है । चीनी और दूधकी मिठास तो प्रसिद्ध ही हूँ; परन्तु जिसे कृमि- 
रोग हो, उसके लिए इनका सेवन हानिकर ही होता है। अब जिसे कृमि-रोग 
हो, वह इनका सेवन ही क्यों करे ? इतना होने पर भी यदि वह रोगी दूध और 
चोनीका सेवन करेगा तो उसकी सुखकी इच्छा कभी पूरी नहीं होगी क्योंकि 
) अन्तमें वह उसके लिए कुपथ्य ही सिद्ध होगा । इसलिए यदि हम यह चाहते 

हों कि हमारा कल्याण हो, तो हमें ऐसे कर्मों का कभी आचरण नहीं करना 

चाहिए जो दूसरोंके लिए भले ही उचित हों, पर स्वयें हमारे लिए जो अनुचित 
हों । यदि स्वधर्मका आचरण करनेमें प्राण भी चले जायं, तो वह भी अच्छा 
है, क्योंकि वह दोनों ही लोकोंमें सदा श्रेष्ठ ही सिद्ध होगा ।” यही सब बातें 
देवेस्वर श्रीकृष्णने कहीं । इस पर अजुनने प्राथंता की -“हे देव ! आपने जो 


कुछ कहा, वह सब मैंने अच्छी तरह सुना। तो भी मेरे मनमें कुछ बातें आई 
हुँ जो मैं आपसे पूछता हूँ । 


अजुन उवाच-- 
अथ केन प्रयुक्तोष्यं पापं चरति पुरुषः। 
अनिच्छस्तपि वाषर्णेय बलादिव नियोजितः ॥ ३६॥ 

“हे देव, ज्ञाता लोग भी जो आत्म-वृत्तिकी स्थिति से भ्रष्ट होते हैं और 
मार्ग छोड़कर इधर-उधर भटकते फिरते हैं सो ऐसा क्यों होता हैँ? जो लोग 
सवंज्ञ हो चुके हों, जो अच्छी तरह समझते हों कि ग्राह्य क्या है और अग्राह्य 
जया है, वे लोग किस कारणसे पर-धर्मका स्वीकार, करके स्वधर्मका उल्लंघने 
करते हैं? जिस प्रकार अन्धा धान और भूसेको अलग-अळग नहीं कर सकता, 

उसी प्रकार ग्राह्य और अग्राह्य निर्वाचन करते समय कभी-कभी ज्ञाताओंको 
भी क्यों गड़बड़ीमें पड़ते हुए देखा जाता है? जो अपने स्वाभाविक कमके 


र झगड़े छोड़ देते हूँ, वे भी सारे संसारके बखेड़े अपने गले लगाकर तृप्त 
नहीं होते । जिन लोगोंको वास्तवमें वनोंमें रहना चाहिए, वे लोग भी आकर 


मनृष्योंके निवास-स्थानोंमें रहने लगते हूँ । यदि वे स्वयं आड़में रहते, तो वे 
पापोंको पू्णरूपसे टाल सकते थे । फिर भी वही लोग स्वयं ही जान-वूझकर 
पापोंका आचरण करने लगते हैं। मन जिस वस्तुका तिरस्कार कर देता है, 
उसीका वह घ्यान लगाये रहता है; और यदि उसे कोई मना करने जाय तो 
वह उलटे लड़नेको तैयार होता है। देखनेमें ऐसा जान पड़ता है कि इन 
ज्ञानियों पर भी बलात्कार हुआ है । तव यह बलात्कार करनेकी सामर्थ्यं किसमें 
है ? हे श्रीकृष्ण, आप कृपा कर यही बात मुझे बतला दें ।'” 
श्रीभगवानुवाच-- 
काम एष क्रोध एष रजोगुणसमुःवः। 
महाशनो महापाप्मा विद्ध्येनमिह वेरिरिस्‌ ॥ ३७॥ 
इसपर योगियोंके निष्काम मनमें रमण करनेवाले पुरुषश्रेष्ठ श्रीकृष्णने 
कहा-- हे अजु न, मैं बतलाता हूँ, सुनो । भाई, यह बलात्कार करनेवाले काम 
और क्रोध ही होते हैं। इनमें करुणाका लेश भी नहीं होता । ये काळके 


समान निष्ठुर होते हैं । ये ज्ञान-रूपी सम्पत्तिको घेरकर बैठनेवाले काळ-सप हैं; 
अथवा ये विषयोंकी खाईमेंके वाघ हैं अथवा इन्हें ईशवर-भक्तिके मागमें डाका 


डालनेवाले प्राणघातक डोम ही समझना चाहिए। ये शरीर-रूपी किलेके 
पत्थर हैं अथवा इन्द्रिय-रूपी वस्तीके कोट हैं। इनका अधिकार सारे संसार 


पर छाया हुआ है। ये रजोगुणसे ब्यास मन्त्रमेंके राक्षस हैं और अज्ञानके 
अन्तसे ही अपना निर्वाह करते हैं। वास्तवमें इनकी उत्पत्ति तो रजोगणसे' 
हुई है, पर जान पड़ता है कि तमोगुणको ये बहुत अच्छे लगते हैं, इसीलिए. 
तमोगुणने प्रमाद और मोह आदि अपने स्वभाव-धर्म इन्हें दे दिये हैं । ये 


कामे और क्रोध प्राण लेनेवाळे हैं, इसलिए मृत्युकी राजधानीमें इनका बहुत 
सम्मान है । जब एक बार इनकी भूख शुरू होती है, तव समस्त विश्व भी इनके 


एक ग्रास भरको भी नहीं होता । ज्यों-ज्यों इनका हाथ चलता जाता है, त्यों- 
त्यों इनकी आश्या भी उत्तरोत्तर बढ़ती जाती है। इसी प्रकार आश्याकी छोटी 

बहन भ्रान्ति भी इन्हें बहुत प्रिय है। वह भ्रान्ति ऐसी है कि जब यह एक बार 
सहजमें अपनी मुट्ठी खोलती है और उसमें कुछ लेना चाहती है, तो फ़िर 
उस मुट्ठीमें चौदहों भुवनोंका भी पता नहीं चलता । यह भ्रान्ति ऐसी बिल- 
क्षण हैं कि जब यह रसोईका खेलवाड़ करती हूँ, तब तीनों लोकोंको सहजमें 
हुजम कर सकती है । तृष्णाका निर्वाह भी इसीकी दासताके बल पर होता .है। 
मोह सदा इन काम-क्रोधका बहुत सम्मान करता है और. अहंकार भी इनके 
साथ लेन-देनका व्यवहार रखता है और इसीलिए वह जिस तरह चाहता है, 
उसी तरह सारे संसारको नचाता रहता है। जो दम्भ सदा सत्यका सार निकाळ- 


कर असत्यताका भूसा भरता है, वह भी इन्हीं सवके संसारमें निवास करता है। 
इन्हीने शान्तिको छूटकर माया-रूपी भिखमंग्रिका श्वद्धार किया है और 
उससे साधु-मण्डलीको भ्रष्ट किया है। इन्हीं काम और क्रोधने विवेकका 
आश्रय-स्थळ उजाड़ा है, वेराम्यके शरीर परका चमड़ा उधेड़ डाला है और 
जीते जी उपशमका गला घोंट डाला है। इन्होंने सन्तोषरूपी वनको उजाड़ा 
है, घेयंका कोट तोड़कर गिराया हैं और आनन्दका पौधा उखाड़कर फेंक दिया 
हैं । इन्हींने उपदेशकी एकता नष्ट की है, सुखके अक्षर पोंछ डाले हैँ--उनका 
नाम भी नहीं रहने दिया हे-आर संसारके अन्तःकरणमें तीनों तापोंकी भाग 
रगा दी हुँ। ज्यों ही ये किसीके शरीर या अंगें आकेर लगते हैं, त्यों ही 
जीवके साथ भी चिमट जाते है और तब ब्रह्मा आदिको भी ढूंढे नहीं मिळते । 
ये चैतन्य तत्वके पास ही ज्ञानकी पंक्तिमें घुसकर जा बेठते हैं, और जब एक 


बार अपना कायं आरम्भ कर देते हैं, तव फिर किसी प्रकार रोके नहों रुकते । 
ये बिना पानीके ही डुबा देते हैं, बिना आगके ही जला डालते हैं और बिना 


बोळे ही प्राणियोंको अपने चंगुलमें फंसा लेते हैं । ये बिना दास्त्रोके ही मार 
डालते हूँ, बिना डोरीके ही जकड़ लेते हैं और शर्त वदकर ज्ञानवान्‌ पुरुषोंका 
भी वध कर डालते हूँ। ये बिना कीचड़के ही जीवोंको नीचे घंसा देते हैं, 
बिना जालके ही पकड़ लेते हैं और अपने उत्कट बलके कारण किसीसे हार 
नहीं मानते । 

धूमेनाव्रियते वह्निर्यथादर्शो मलेन च। 

यथोल्बेनावृतो गर्भस्तथा तेनेदमावृतम्‌ ॥ १४॥ 

आवृतं ज्ञानमेतेन ज्ञानिनो नित्यवेरिणाः। 

कामरूपेण कोन्तेय दुष्पुरेणानलेन ची ३९ ॥ 
इन्द्रियाणि मनो वृद्धिरस्याधिष्ठानमुच्यते । 
एतैविमोहयत्येष ज्ञानमावृत्य देहिनम्‌ ॥ ४० ॥ 

“जिस प्रकार चन्दनकी जड़में सांप लिपटा रहता है अथवा गर्भाशयका आँचल 
गभंको घेरे रहता है, अथवा जिस प्रकार प्रभाके विना सूर्य, धूएके विना अग्नि 
अथवा मलके बिना दर्पण कभी नहीं दिखाई पड़ता, उसी प्रकार आज तक 
मेरे देखनेमें ऐसा ज्ञान नहीं आया, जिसमें काम और क्रोधकी बिलकुळ गन्ध 
न हो। जिस प्रकार छिलकेके नीचे अन्नका दाना छिपा हुआ रहता है, उसी 
प्रकार ज्ञान स्वयं शुद्ध होने पर भी काम और क्रोधसे आच्छादित रहनेके कारण 
गढ़ बना रहता हैँ। अव यदि यह कहा जाय कि पहले इन दोनोंको जीतना 
चाहिए और तब ज्ञान सम्पादित करना चाहिए, तो काम-क्रोध भादि राक्षसों- 
का पराभव होना सम्भव नहीं होता। यदि यह कहा जाय कि इन्हें मारनेके 
लिए अपने अंगमें सामर्थ्यं लानी चाहिए, तो जिस प्रकार जलानेकी लकड़ी 
आगकी सहायता ही करती है, उसी प्रकार जो जो उपाय किए जायं, वे सब 
इनके सहायक ही होते हैं ॥ इसीलिए हठयोगियोंको ये काम-क्रोध बहुत हैरान 
करते हैं । परन्तु इस महा-संकटसे बचनेका भी एक उपाय हैँ । यदि वह तुम्हें 
अच्छा लगे तो मैं बतला दूँ । 

तस्मार्वमिन्द्रियाप्यादौ नियम्य भरतर्षभ । 
पाप्मानं प्रजहि ह्येनं ज्ञानविज्ञाननाशनस्‌॥ ४१॥ 

“काम और क्रोधका मूल स्थान इन्द्रियोंमें होता है और इन्हीं इन्द्रियोंसे 
कमंकी प्रवृत्ति उत्पन्न होती है । इसलिए सबसे पहले इन इ्द्रियोंको ही अपने 
वशमें कर रखना चाहिए । 

इन्द्रियाणि पराण्याहुरिन्द्रियेभ्यः परं मन्तः । 
मनसस्तु परा बुद्धिर्यो बुद्धेः परतस्तु सः ॥ ४२॥ 

“ऐसा करनेसे मनका इधर-उधर दौड़ना आपसे आप बन्द हो जाता है, 

चुद्धिका छुटकारा हो जाता है और इन काम-क्रोध आदि पापियोंका आधार 


ही नष्ट हो जाता है। 

एवं बुद्धेः परं बुद्ध्वा संस्तभ्मात्मानमात्मना । 
जहि शत्रं महाबाहो कामरूपं दुरासदम्‌ ॥ ४३॥ 

“जब ये अन्त:करणसे बाहर निकाल दिये जाते हैँ, तव फिर पूर्ण खूपसे 
इनका नाश हो जाता है। जिस प्रकार बिना सूर्यकी किरणोंके मृग-जल नहीं 
होता, उसी प्रकार यह समझ लेना चाहिए कि काम-क्रोध आदिके न रह 
जाने पर ब्रह्म-ज्ञानका साम्राज्य प्राप्त हो जाता हैँ। फिर जीव अपने आत्मानन्दमें 
सुखपूर्वक रहता है । जो गुरु और शिष्यका गुप्त रहस्य है, जो जीव और शिवको 
भेंट है, उसी स्थितिमें जीव शान्त होकर रहने लगता हैं और फिर कभी विच- 
लित नहीं होता ।” संजयने धृतराष्ट्रसे कहा--“हे रांजन्‌, जो समस्त सिद्धोंके 
राजा और लक्ष्मीके पति देवदेवेश्वर श्रीकृष्ण हैं, उन्होंने ये सब बातें कहीं । 
अब वे अनन्त श्रीकृष्ण और भी एक महुत्वकी बात बतछावेंगे और अजुन 
भी कुछ प्रइन करेंगे । उस संवादकी योग्यता और रसालताके कारण उसका 
वर्णन श्रोताओंके लिए सुखका सुकाळ ही होगा। इसलिए श्रीनिवृत्तिनाथका 
शिष्य मैं ज्ञानदेव कहता हूँ कि आप लोग अपनी ज्ञान-लालसाको अच्छी 
स्फूत्ति देकर इस कृष्णाजुंन-संवादके माधुर्यका स्वाद ले । 

अब श्रवणेन्द्रियके लिए बहुत शुभ काल आया है, क्योंकि आज उसके लिए 
गीता रूपी अभृतका मांडार खुळ रहा है । जो वात पहले स्वप्नके समान और केवल 
काल्पनिक जान पड़ती थी, बही आज वास्तविक सिद्ध हो रही है । एक तो विषय 
ही बिलकुल अघ्यात्म-विचारका है, तिस पर वक्ता हैं प्रत्यक्ष श्री जगदीश्वर श्रीकृष्ण; 
और उसमें भी श्रोता हैं भक्त-श्रेष्ठ अर्जुन । बस जिस प्रकार कोकिल सरीखे स्वर, 
मधुर सुवास और सुन्दर रुचि तीनोंका मोहक संयोग होता है, उसी प्रकार गीताका 
यह कथा-अरसंग बहुत ही आनन्दका हुआ है । यह कितने बड़े सौभाग्यकी बात है 
कि हम लोगोंको यह अमृतकी गंगा प्राप्त हुई है। सचमुच आज ही श्रोताओंको 
उनके जप-तपका फल मिला है। अब सब इन्द्रियोंको ले चलकर इसी श्रवणेन्द्रियमें 
स्थापित कर देना चाहिए और इस गीता नामक श्रीक्ृष्ण-अजु'न-संवादके रसका 
सेवन करना चाहिए । पर अब मैं इन लम्बी-चौड़ी बातोंको छोड़कर वह कथा कहना 
ही आरम्भ करता हूँ। श्रीकृष्ण और .अजुन दोनों बातें कर रहे थे । उस समय 
संजयने धृतराष्ट्रसे कहा--““अजुन वास्तवे निर्मल गुणोंकी देवी सम्पत्तिसे मंडित है, 
क्योंकि परमात्मा श्रीकृष्ण उसके साथ अत्यन्त प्रेमसे बातें कर रहे हैं। श्रीकृष्णने 
जो गहन तत्व कभी स्वयं अपने पिता वसुदेव, माता देवकी और भाई वळरामको 
भी नहीं बतलाया; वही आज उन्होंने अजु नको बतछाया | यद्यपि देवी लक्ष्मी उनकी 
इतनी संमीपी हैं, पर उन्हें भी वह प्रेम-सुख नहीं प्राप्त होता । वही श्रीकृष्णके प्रेमका 
सच्चा तत्व आज अजुनको प्राप्त हुआ है । सनकादिक योगियोंको इस बातकी बहुत 
बड़ी आशा थी कि ईश्वरीय प्रेम पूण रूपसे हम्हीं लोगोंको प्राप्त होगा; पर उन्हें भी 
वैसी सफलता नहीं प्राप्त हुई, जेसी अजु नको हुई । अर्जुनके प्रति इन जगन्नायकफ 
प्रेम केवळ तुलना-रहिंत है । इस अर्जुनकी भी कैसी पुण्याई है कि इसके लिए प्रत्यक्ष 
निराकार परमेश्‍वर साकार रूप धारण करके अवतरित हुए हैं । मुझे तो ये दोनों 
बिलकुल एक रूप जान पड़ते हैं । सामान्यतः जो योगियोंको भी प्राप्त नहीं होता; 
वेदार्थकी भी समझमें नहीं आता और घ्यान तथा धारणाकी शक्ति भी जिसे नहीं 
देख सकती, वही श्रीकृष्ण आत्म-स्वरूप, अनादि और निविकार होनें पर भी, देखिये, 

अजुनके प्रति केसे प्रेमपूर्ण और सदय हो गये हैं जो श्रीङ्ष्ण त्रेलोक्य रूपी वस्त्र- 
की मानो तह ही हैं अथवा आकार आदि विकारोसे बिलकुल अलग और परे हैं, 
उन्हें इस अज नके प्रेमने किस प्रकार अपने वशमें कर लिया है । 
श्रीभगवानुवाच 
इमं विवस्वते योगं प्रोक्तवानहमव्ययस्‌। 
विवस्वान्मनवे प्राहं मत्ुरिक्ष्वाकवेऽब्रवीत्‌ ॥ १॥ 
देवने अजु नसे कहा-- मैंने यही योग सूर्यको बतलाया था; पर इस बातको बहुत 
दिन हो गये । फिर उस सूर्यनें यह योग मनुको बतलाया था । मनुने यह योग-स्थिति 
प्राप्त करके इक्ष्वाकुको इसका उपदेश दिया था । यही इस योगका पव इतिहास है। 
' एवं परम्पराप्राप्तमिमं राजषेयो विदुः। 
स कालेनेह महता योगो नष्टः परंतप ॥ २॥ 
फिर अनेक राजषियोंको इसका ज्ञान हुआ । परन्तु इस समय योगको जानने- 
चाळा कोई दिखाई नहीं देता। प्राणी वासनाओंके फेरमें पड़ गये और देह-बुद्धिके 
मोहमें पड़ गये और इसी लिए वे लोग यह आत्म-ज्ञान भूल गये । जब आत्म-निष्ठाकी 
भावना दृढ़ न हो, तव सुखकी पराकाष्ठा विषय-सुखों में ही जान पड़ती हैं और लोगोंको 
संसारके सब उलट-फेर प्राणोंके समान प्रिय होते हैं । नहीं तो दिगम्बर क्षपणकों 
अर्थात्‌ जैन साधुओंके गाँवमें कपड़े-छत्तोंका कया काम ? अथवा जन्मान्धके लिए 
सूर्यका ही क्या महत्व हो सकता है ? अथवा बहरोंके घरमें संगीतका मान क्यों होते 
लूगा.? अथवा गीदड़ोंके मनमें क्या कभी चन्दनके प्रति प्रम और आदर उत्पन्न 
होता है ? अथवा चन्द्रोदय होनेसे पहले ही जिसकी देखनेकी शक्ति नष्ट हो जाती 
है, वह कोवा चन्द्रमाको कँसे पहचान सकता है? इसी प्रकार जो लोग कभी 
बैराग्यके गांवमें गये ही नहीं और जिन्हें यह भी मालूम नहीं कि विवेक किसे कहते हैं; 
वे मूर्ख पुरुष मेरे परमात्म-स्वरूप तक कंसे पहुँच सकते हैं ? न जाने यह मोह 
कसे फला है, परन्तु इस मोहके कारण बहुत-सा समय व्यर्थ ही नष्ट हो गया और 
इस ळोकसे कर्म-योगका लोप हो गया । 


स एवायं मया तेऽद्य योगः प्रोक्तः पुरातनः । 
भक्तोऽसि मे सखा चेति.रहस्यं . ह्येतदुत्तमम्‌ ॥ ३ || 

चोथा अ्रध्याय ८३ 


“भाई अजुन, आज वही कर्म-योग मैं तुम्हें बतला रहा हूँ । अब तुम अपने 
शब सन्देह छोड़ दो । यह कर्म-योगका तत्व मेरे हृदयका एक गहन रहस्य है; पर 
उसे भी मैंने तुमसे गुप्त नहीं रखा, क्योंकि तुम मुझे बहुत ही प्रिय हो। हे वीर&- 
यार्थ, तुम पूर्ण प्रेमके अवतार, भक्तिके प्राण और मित्रताके जीवन-सर्वस्व हो । 

लुम श्रद्धाके मागार हो, इसलिए तुमसे किसी प्रकार दुराव करना भला केसे 
ठीक हो सकता है ! यद्यपि इस समय हम युद्ध-भूमिमें हैं, तो भी क्षण भरके लिए 
इस ओरसे हटकर और इस गड़बड़से अलग होकर तुम्हारी सब शंकाएं दुर कर 
देना और तुम्हारा मोह चष्ट कर देना बहुत ही आवश्यक है ।” 


अजुन उवाच--- 
अपरं भवतो जन्म परं जन्म विवस्वतः । 
कथमेतद्विजानीयां त्वमादो प्रोक्तवानिति ॥ ४॥ 
उस समय अर्जु नने कहा--“हे श्रीकृष्ण, यदि माता अपने पुत्रके साथ प्रेम 
करे तो इसमें आइचयकी कौन-सी बात है? हे कृपासागर, देखिए, इस संसारमें 
आप ही थके-माँदे और तप्त छोगोंके लिए शीतल छाया और निराश्रितोंकी माताके 
समान हैं । आपकी ही कृपासे मुझे जन्म प्रास हुआ है । हे देव, जिस प्रकार कोई 
स्त्री पहले तो किसी पंगु पुत्रको जन्म देती है और तब उसके जन्मसे ही उसकी सब 
झंझटें सहती है, ठीक उसी प्रकार मेरे लिए आपको सब बखेड़े सहने पड़ते हैं । 
पर आपकी ही बात आपके सामने मैं क्या कहूँ । इसलिए, हे देव, अब आप मेरे 
प्रश्नोंकी ओर अच्छी तरह ध्यान दें; और मैं जो कुछ कहूँ, उसके लिए आप मनमें 
क्रोब न करें । आपने पिछले समयकी जो यह बात मुझे बतलाई कि अपने कमं- 
योगके इस रहस्यका वेवस्वत मनुको उपदेश दिया था, सो वह सब वात मेरे मनमें 
तिळ भर भी नहीं बैठी । क्योंकि मेरे बड़े-बूढ़े भी यह न जानते होंगे कि वह वेवस्वत 
कौन था । फिर आपने उसे कँसे उपदेश दिया था ? सुनते हैं कि यह वेवस्वत बहुत 
दिनों पहले हुआ था और आप श्रीकृष्ण इस जमानेके हैं| इसलिए आपने जो बात 
अभी कही है, वह मुझे असम्बद्ध जान पड़ती है । परन्तु हे देव, दूसरी ओर आपका 
चरित्र हम लोगोंके लिए अगम्य है; इसळिए मैं एक दमसे यही कंसं कह सकता हू 
'कि यह बात बिलकुल निराधार हैँ। इसलिए आपने जो वैवस्वत सूर्यको इसका 
उपदेश किया था, उसकी बात आप ऐसे ढंगसे कहें कि मेरी समझमें आ सके । 

श्रीभगवानुवाच 
बहुनि मे व्यतीतानि जन्मानि तंव चाजुंनं। 
तान्यहं वेद सर्वारिण न त्वं वेत्य परतप ॥ ५॥ 
` इस पर श्रीकृष्णने कहा - “हे पार्थ, तुम तो अपने मतमें निश्चयपूर्वक यही 
समझते होगे कि जिस समय वैवस्वत सूर्य था; उस समय मैं नहीँ था। पर इससे 
यही सिद्ध होता है कि तुम इन सब बातोंके विषयमें कुछ भी नहीं जानते। भाई, 
तुम्हारे और हमारे बहुत-से जन्म हो चुके हैं, परन्तु तुम्हें उन जन्मोंका स्मरण ही 
नहीं है । परन्तु है अर्जुन, मुझे यह सब अच्छी तरह स्मरण है कि मैंने कब कब 
और कौन कौन-से अवतार धारण किये थे । 
अजोऽपि सन्नव्ययात्मा भूतानामीश्वरोऽपि सन्‌ । 
प्रकृति स्वामधिष्ठाय संभवाम्यात्ममायया ॥ ६॥ 
इसी लिए मुझे सभी पिछली बातें याद हैं । यद्यपि मैं जन्म-हीन हूँ, पर फिर 
भी मायाके कारण जन्म लेता हूँ । मैं जन्म तो धारण कर लेता हूँ, परन्तु इससे 
मेरा मूलका निराकार अमूर्तत्व भंग नहीं होता । हां, मायाके गुणसे मेरे आत्म- 
स्वरूपमें इस प्रकार भास होता है कि मैं अवतार धारण करता हूँ और निज धामको 
चला जाता हूँ । मेरी स्वतन्त्रतामें तिळ भरकी भी कमी नहीं होती। अवतार धारण 
करनेके समय जो मैं कर्मोके अधीन दिखाई पड़ता हुँ, यह भी श्रान्तिके कारण ही । 
जहाँ यह रान्ति दुर हुई, तहाँ मैं फिर स्व-स्वरूपमें निराकार और निर्गुण रहता 
हुँ। एक वस्तुकी जो दो वस्तुएँ दिखाई पड़ती हैं, उसका कारण दर्पण होता है । 
यद्यपि दर्पणमें प्रतिविम्ब दिखाई पड़ता है, पर फिर भी यदि विचारपूर्वक देखा जाय 
तो क्या वह प्रतिबिम्ब रूपी दूसरी वस्तु सच्ची और वास्तविक ठहरती है? इसी 
प्रकार, हे अजु न, मैं स्वयं तो अमूत्त हूँ ही, परन्तु जिस समय मैं मायाका आश्रय 
लेता हूँ, उसं समय कुछ कार्योके लिए साकार होकर आचरण करता हूँ। 
यदा यदा हिं धर्मस्य ग्लानिर्भवति भारत। 
_भ्युत्यानमधर्मस्य तदात्मानं सुजाम्यहस्‌॥ ७ ॥ 
. कारण यह है कि आरम्भसे ही यह क्रम चला आता हैं कि प्रत्येक युगमें धर्म 
भाग की रक्षा मैं ही करता हुँ। इसलिए जब-जब यह देखनेमें आता है कि अधर्मने 

घमंको दबा लिया, तब तब मैं अपना जन्म-रहितत्व एक ओर रख देता हैँ और 
अपने मनमें अमृतंत्वका भी विचार नहीं रखता । 


परित्राणाय साधूनां विनाशाय च दुष्कृतास्‌। 
धर्मसंस्थापनार्थाथ संभवामि युगे युगे ८॥ 


उस समय मैं धर्म-निष्ठाका पक्ष लेकर साकार रूपसे अवतार घारण करता हूँ 

और तव ज्ञानके अन्धकारको निगल जाता हूँ । मैं अधर्मकी सत्ताका नाश करता हूँ, 
दोषोके नाम मिटा देता हूँ और साबु पुरुषोंके हाथोंसे सुखकी पताका खड़ी कराता 
हूँ। असुरोंके कुळोंका नाश करता हूँ, साधुओंकी प्रतिष्ठा बढ़ाता हूँ और घर्म तथा 
नीतिको एकत्र करके उनपर पु्याक्षत छिड़कता हुँ--उनका ' विवाह-सम्बन्ध कराके 
उन्हें आशीर्वाद देता हूँ । मैं अविचारोंकी कालिख साफ करके विवेकका दीपक 
उज्जवल करता हूँ जिससे योगियोंके लिए वह समय दीवालीके समान हो जाता है। 
उस समय सारा विदव आत्म-सुखसे पूरी तरह भर जाता है, संसारमें धर्मके सिवा 
और कुछ भी दिखाई नहीं पड़ता और भक्त-मंडली सात्विक भक्तिसे ओत-प्रोत भर 
कर फूल जाती है । हे अजु न, जिस समय मैं साकार होकर अवतार धारण करता हूँ, 
उस समय पापोंके पर्वत नष्ट हो जाते हैं और पुण्यका प्रभात हो जाता है। इसी 
प्रकारके कार्योंके लिए मैं प्रत्येक युगमें अवतार धारण करता हूँ। और जिसे यह 
रहस्य मालूम हो जाय, उसीको इस संसारमें सच्च। विवेकशील समझना चाहिए । 

जन्म कर्म च मे दिव्यमेवं यो वेत्ति तत्त्वतः। 

त्यकत्वा देहं पुनजंच्म नेति मामेति सोऽजुन ॥ ९॥ 

. “मैं जन्म-रहित होने पर भी जन्म धारण करता हूँ; और अक्रिय होने पर भी 
कमोंका आचरण करता हूँ । जो पुरुष विकारोंके वशमें न होकर इसका वास्तविक रहस्य 
जानता हो, उसीको परम मुक्त समझना चाहिए । ऐसा पुरुष संसारमें रहकर भी कमं- 
संगसे भ्रष्ट नहीं होता और देहधारी होने पर भी देह-भावसे नहीं बंधता; और॑जब समय 
आने पर वह पंचत्वको प्रास होता है, तव वह्‌ मेरे आत्म-स्वरूपमें मिल जाता है। 

बीतरागभयक्रोधा मन्मया मामुपाश्रिताः । 
बहवो ज्ञानतपसा पूता मञ्कावमागताः॥ १०॥ 
“सामान्यतः: जो लोग यत और आगतका शोक नहीं करते, जो निष्क्राम होते ` 

हैं और जो क्रोधके रास्ते भी नहीं जाते, जो मेरे स्वरूपसे भरे रहते हैं, जो केवळ 
भेरी सेवाके लिए जीवित रहते हैं और निविकार होकर आत्म-ज्ञानका आनन्द 
भोगते हैं, जो महातपस्वी और जपी हैं अथवा जो लोग सब प्रकारके आत्म-ज्ञानको 
अपने आपमें एकत्र कर लेते हैं, वे सहजमें ही मेरे स्वरूपके समान हो जाते हैं; 
वे और मैं सब एक ही हो जाते हैं और हम लोगोंमें कोई परदा नहीं रह जाता । 
देखो, यदि पीतका सारा कछूष समूळ नष्ट हो जाय तो फिर सोना प्राप्त करनेकी 
कामनामें कौन-सा विशेष अर्य रह जाता है ? इसी प्रकार जो लोग यम-नियमोंके 
द्वारा तपाये जाने पर तपो-रूपी ज्ञानसे चोखे या खरे हो जाते हुँ, वे यदि मेरा 
स्वरूप प्राप्त कर ळें तो इसमें किसीको शंका ही क्यों हो ? 
ये यथा मां प्रपद्यन्ते तांस्तथेव भजाम्यहम्‌ । 
मम वर्त्मातुवतंन्ते मनुष्याः पाथं सर्वशः ॥ ११॥ 

“साधारणतः जो लोग मेरी जसी सेवा करते हैं, उनके साथ मैं भी वैसा हीः 
आचरण या व्यवहार करता हूँ । तुम यह वात अपने घ्यानमें रखो कि मनुष्य-- 
कोटिमें स्वभावतः मेरे ही प्रति भक्ति रहती है। परन्तु अज्ञानने मनुष्योंको दवा. 
रखा है और इसलिए उनको बुद्धि उलटी हो गई है और इसी कारणसे उन छोगों- 
को अनेकताका भास होता हूँ। इसीलिए उन लोगोंको अभिन्न वस्तुओंमें भी भेद 
दिखाई देता है और वे नाम-हीन आत्म-तत्वका भी नाम रखते हैं और उन्हें देवताः 
तथा देवी मानकर उनकी आराधना करते हैं। जो बात्मःस्त्रखूप सभी स्थानोंमें 
और सभी समयोंमें एक-सा रहता है, उसीमें इन लोगोंको अपने मनकी गड़बड़ीके 
कारण उच्च और नीचके विभागोंकी कल्पना करनी पड़ती है । 

काङ्क्षन्तः कर्मणां सिद्धि यजन्त इह देवताः। 
क्षिप्रं हि मानुषे लोके सिद्धिभ॑वति कर्मजा ॥ १२॥ : 

“वे लोग अपने मनमें अनेक प्रकारकी कामनाएँ रखकर उचित विधियों और: 
विधानोंक्रे अनुसार अपनी पसन्दके अनेक देवताओं और देवियोंकी आराधना करते" 
हुँ । फिर जो जो वस्तुएं वे लोग माँगते हैं, वे सव उन्हें प्राप्त होती: हैं । पर यह 

` बात तुम निश्चयपूर्वक समझ रखो कि ये सब किये हुए कर्मोके ही फल "होते है। 
वास्तवमें यह बात निस्सन्देह है कि कर्मके सिवा यहाँ न तो कोई और देनेवाछा है 

और न कोई लेनेवाला हैं । इस मनुष्य-लोकमें केवल कमं ही फलदायक होते हैँ। 
जिस प्रकार खेतमें वही उगता हैं, जो वोया जाता है, अथवा दपंणमें जो देखता 
है, उसीका प्रतिबिम्व उसमें दिखाई देता है, अथवा जैसे पहाड़के नीचे खड़े होकर 
जो कुछ कहा जाय, उसकी प्रतिघ्वनि सुनाई पड़ती है, उसी प्रकार, हे अजुन, 
यद्यपि इन समस्त देवियों और देवताओंके भजनका मैं ही मूल आधार हूँ, तो भी 
उपासककी इच्छाके अनुसार उसे भजनका फल प्राप्त होता है । 

चातुर्वण्यं मया सुष्टं गुणकमविभागशः । 

तस्य कर्तारमपि मां विद्वयत्र्तारमव्ययस्‌ ॥ १३॥ 

“मनुष्य-छोकमें जो चारो वर्ण दिखाई पड़ते हैं, वे भी मैंने ही इसी प्रकार 
तटस्थ रहकर गुणों और क्मोके विभागोंके अनुसार उत्पन्न किये हैं। कारण यह 
है कि कर्मोके आचरणका विचार मायाके ही आश्रयसे और. गुणके ही मिश्रणसे 
हुआ है । हें वीर अजुन, ये सब मनुष्य मूलतः एक ही वर्णके हुँ; परन्तु गुण और 
कमंकी नीतिके अनुसार चारो वणोमें विभक्त हो गये हैं | इसलिए, हे अजु न, मैं 
कहता हूँ कि इस चातुवंण्यकी संस्थाका मैं बिलकुल कर्ता नहीं हूँ । 

न मां कर्माणि लिम्पन्ति न मे कर्मफले स्पृहा । 
इति.मां योऽभिजानाति कमभि स॒ बध्यते ॥ १४.॥ 

“जिसकी समझमें यह तत्व अच्छी तरहसे आ जाता है :किं ये सव मुझसे ' ही 
उत्पन्न हुए हैं, पर फिर भी मैंने इन्हें नहीं बनाया है, उनके सम्बन्धमें यह समझ 
लेना चाहिए कि वे संसारसे छूटकर मुक्त स्थितिमें पहुँच गये हुँ। 

एवं ज्ञात्वा कृतं कमं पूर्वेरपि मुमुक्षुमिः। 
कुरु :कर्मैव तस्मात्वं पूर्वेः पूर्वतरं कृतस्‌ १५॥ 

“हे अजुन, अब तक जो मुंमुक्षुजन हो गये हैं, उन सब लोगोंने मेरा यह मूल 
स्वरूप पहचानकर ही सब कमोका आचरण किया हुँ । परन्तु जिस प्रकार आग पर 
भूने हुए बीजमेंसे अंकुर नहीं निकलता, उसी प्रकार उनके वे निष्काम कर्म उनके 
लिए मोक्षदायक' हुए हैं। हे अजु न, इन विषयोंके सम्बन्धमें घ्यानमें रखने योग्य ऐके 
और बात है । वह यह कि कमं और अकर्मका विचार बुद्धिमान्‌ पुरुषोंको भी केवल 
अपनी पसन्दके अनुसार ओर मतमाते तौर पर्‌ करनेकी आवश्यकता नहीं होती । 

कि कर्म किमकर्मेति कवयोऽप्यत्र मोहिता।। 
तत्ते कमं प्रवच्यामि यज्ज्ञात्वा मोच्पसेऽशुभात्‌ ॥ १६ ॥ 


` “बुद्धिमातु लोग भी इस बातका विचार करते करते चकरा गये हैं कि कर्म 

क्‍्या.है और अकर्मके लक्षण क्या हैं। जिस प्रकार नकली सिक्के देखनेमें ठीक 
सच्चे सिबकोंके समान होते हैं और आांखोंको धोखेमें डाल देते हैं, उसी प्रकार 'ऐसे 
महा सामर्थ्यशाली लोगोंके.कमं भी, जो यदि अपने मनमें चाहें तो एक दूसरी ही 
सृष्टि तकका निर्माण कर सकते. हैं, निष्कामताकी मिथ्या कल्पनाके फेरमें पड़कर 
अन्तमें सकाम ही सिद्ध हुए हैं। फिर यहां मूर्खोका तो पूछना ही क्या है! इस 
प्रन पर विचार करते समय बड़े-बड़े दूरदर्शी लोग भी धोखेमें आ गये हूँ । इसलिए 
में यह विषय बहुत ही स्पष्ट करके तुम्हें बतलाता हूँ । सुनो ! 

कर्मणो ह्यपि बोद्धव्यं बोद्धव्यं च विकर्माणः | 

अकर्मणश्च बोद्धव्यं गहना कमणो गतिः ॥ १७॥ 

“जिससे सहजमें ही इस विश्वकी सृष्टि होती है, उसीको “कमं” कहना चाहिए । 
पहले चह सहज कमं बहुत ही साफ तरहसे समझ लेना चाहिए । फिर अच्छी तरह 
यह समझ लेना चाहिए कि शास्त्रोंमें बतछाए हुए वे कौनसे “विहित कमं” हैं जो 
हमारे वणं और आश्रमके लिए उपयुक्त कहे गए हैं और उनका उपयोग क्या 
हैँ । फिर जिन कमोंका निषेध किया गया है, वे सब कमं भी अच्छी तरह जान लेने 
चाहिए । इसका फल यह होगा कि हम चक्कर या भ्रममें नहीं पड़ेंगे । वास्तवमें 
'यह संसार कमसे व्यास हूँ; और कर्मकी यह व्यास बहुत ही प्रचंड है। परन्तु. 
इस प्रसंगके लिए जितना विवेचन करना आवश्यक हैं, उतना मैं उसके ळक्षणोंका 
बिवेचन करता हूँ । [ र 

कर्मण्यकर्म यः पश्येदकमंरि च कमं या। ` 
स बुद्धिमान्मनुष्येष्‌ स युक्तः कृत्स्तकर्मकृत्‌ः॥ १८॥ 
. „ “जो पुरुष कर्मोका आचरण करता हुआ भी यह तत्व अपते घ्यानमें रखता 
दहै कि मैं निष्कर्मा हूँ, जो कर्म-संग होने पर भी अपने मनमें -फछकी:आझा नहीं 
रखता और जो केवल कत्त व्य बुद्धिको छोड़कर ओर किसी कारण से कर्म नहीं-करता, 
उसके सम्बन्धमें-समझ लेना-चाहिए कि-उसमें यह निष्कर्मताका भाव {अच्छी तरह 
प्रविष्ट हो चुका-है । इसलिए जो.पुरुष अपने समस्त कर्म यथास्थित रीतिसे करता 

-रहे उसीको उक्त लक्षणोंसे युक्त ज्ञानी समझना चाहिए । जिस प्रकार पानीके पास | 
खड़ा हुआ मनुष्य पानीमें अपना प्रतिबिम्ब देखता है और यह समझता है कि मैं 
“इस पानीमेंका प्रतिबिम्ब नहीं हूँ, बल्कि इससे अलग ही हूँ, अथवा जिस प्रकार 
-नाव पर बैठकर नदीमें विहार ऋरनेवाळा मनुष्य नदीके किनारेके वृक्षों आदिको वेग- 
पूर्वक एकके बाद एक करके जाता हुआ देखता है, पर जब अच्छी तरह विचार करता 
है, तत्र कहता है कि ये सब वृक्ष अचल हैं, उसी प्रकार जो यह समझता है कि 
सेरा कर्मोका आचरण आत्म-स्वरूपकी दृष्टिसे बिलकुल मिथ्या है और जो अपना 
मुळ स्वरूप पहचान लेता है, वही सच्चा निष्कर्मा है । जिस प्रकार उदय आर | 
अस्तकी वाघाओंके रहते हुए भी सूर्य अचल ख्पसे भ्रमण करता है, उसी प्रकार 
ऐसा पुरुष सब कर्म करता हुआ भी अपनी निष्कर्मता अचंचल रखता है । वह देखने- 
में तो मनुष्यके समान ही आन पड़ता है, परन्तु जिस प्रकार सूर्यका प्रतिबिम्ब पानीमें 
पड़ने पर भी वास्तविक सूर्य-बिम्ब उस पानीसे नहीं भींगता, उसी प्रकार ऐसे निष्कर्मा 
पुरुषको भी मनुष्यत्व कभी स्पर्श नहीं कर सकता । ऐसा निष्कर्मा पुरुष विश्वको 
देखता है, सब कुछ करता है और सब प्रकारके भोग भोगता है, परन्तु फिर भी 
बह इन सव क्रियाओंसे तटस्थ और अलिप्त ही रहता है। वह रहता तो एक ही 
जगह है, पर फिर भी सारे विश्वमें संचार करता हैँ; बल्कि यह कहना चाहिए कि 
बह्‌ स्वयं ही विश्व-ख्प हो जाता है । 

यस्य सर्वे समारम्भाः कामसंकल्पवजिंताः। 

ज्ञानाग्निदगधकर्माणं तमाहुः पण्डितं बुघाः ॥ १९ ॥ 

“जिस पुरुषको कर्माचरणके सम्बन्धमें कोई चिन्ता या दुःख भी नहीं होता, पर 
साथ ही जिसको कर्म-फलके सम्बन्धमें कोई आसक्ति भी नहीं होती और जिसके 
मतमें इस प्रकारके संकल्प-विकल्प नहीं होते कि -“मैं यह कम करूँगा, मैं यह 
हाथमें लिया हुआ कमं पूरा करूँगा”; और जो ज्ञान-ख्पी अग्निमें अपने समस्त 
कर्मोकी आहुति दे चुका होता है, उस मनुष्यको तुम प्रत्यक्ष परब्रह्म ही समझो । 

त्यकत्वा कर्मफलासङ्गं नित्यतृप्तो निराश्रयः । 
कर्मण्यभिप्रवृत्तोऽपिः नेव किचित्करोति सः॥ २०॥ 

निराशोर्यंतचित्तात्मा त्यक्तसर्वपरिग्रहः । 
शारीरं केवलं कमं कुर्वन्नाप्नोति किल्बिषम्‌ ॥ २१॥ 
यदुच्छालामसंतृष्टो इन्द्वातीतो विमत्सरः । 
समः सिद्धावसिद्धौ च कृत्वापि न निबध्यते॥ २२ ॥ 

“जिसका देह-भाव छुट जाता है, जो कर्मोके फलके सम्बन्धमें निरिच्छ रहता 
है, ओर फलोंकी इच्छा नहीं रखता और सदा आनन्दित रहता है, जो सन्तोषके' 
मध्य गृहमें भोजन करने बैठता है और आत्म-वोधका चाहे कितना ही अधिक भोजन: 
सामने क्यों न परोसा जाय, पर फिर भी जो कभी यह नहीं कहता कि “बस, अवः 
यथेष्ट हो चुका”, वह आत्मानन्दका माधुयं दिन पर दिन बढ़ती रहनेवाली रुचि- 
के साथ सेवन करता है, वह आशाको छोड़ देता है और उसे अहंकारके साथ: 
निछावर करके फेंक देता है। इसलिए जिस समय उसे जो कुछ मिल जाता है, 
उसी पर वह सन्तोष करता है और इस प्रकारकी बातभी उसके पास नहीं आने 
पाती कि--“यह मेरा है और वह पराया है ।” वह जो कुछ देखता, सुनता, चलता 
या बोलता है, वह सब और इसी प्रकारकी जो दूसरी भिन्न-भिन्न क्रियाएं करता है, 
वे सब आपसे लाप ही होती रहती हैं । अधिक क्या कहा जाय, यह सारा विश्‍व 
ही उसके लिए मात्म-स्वरूप होता है। भला ऐसे पुरुषके लिए कौन-सा कर्म कब ` 
बाधक हो सकता है ? जिस टत भाव या दुजायगीके योगसे मत्सर उत्पन्न होता: 
है, वह ईत भाव जिस मनुष्यमें रह ही नहीं जाता, उसके सम्बन्धमें यह कहनेकी 
आवश्यकता ही नहीं रह जाती कि यह निर्मत्सर है, क्योंकि उसके विषयमें यह बात” 
स्वयं सिद्ध ही होती है । इसीलिए ऐसा पुरुष सब प्रकारे मुक्त ही रहता है; और 
इस बातमें कुछ भो सन्देह नहीं कि सव प्रकारके कर्म करने पर भी अकर्मा ही 
रहता है । वह देखनेमें तो गुणयुक्त जान पड़ता है, परन्तु वास्तवमें निर्गुण ही रहता है । 

गतसङ्गस्य मुक्तस्य ज्चानावस्थितचेतसः। 
यज्ञायाचरतः कर्म समग्रं प्रविलोयते ॥ २३॥ 

“बह्‌ चाहें देहधारी ही हो, पर फिर भी केवल चेतन्य-रूप ही रहता है, वह 
परब्रह्मकी कसौटी पर खरा ओर चोखा ही उतरता हैं। ऐसा पुरुष यदि सहजः 
लीलासे यज्ञ-याग भादि कर्म करे भी, तो: भी वे सव उसके आत्म-स्वरूपमें ही लीन” 

हो जाते हूँ । जिस प्रकार असमयमें आनेवाले मेघ आकाशमें चारो ओर फैल जाने 
पर भी वृष्टि नहीं करते, वल्कि आपसे आप ही आकाशमें लीन हो जाते हैं; उसी प्रकार 
ऐसे पृरुषके किये हुए यज्ञ-याग आदि कर्म भी उसके ऐक्यभावमें एकरूप हो जाते हैं ॥ 
्रह्मापंणं ब्रह्म हबित्रह्माग्नौ ब्रह्मणा. हुतम्‌ । 
ब्रह्मेव तेन॒ गन्तव्यं ब्रह्मकमंसमाधिना॥ २४ ॥ 

“इसका कारण यही है कि उसकी बुद्धिमें इस प्रकारका कोई भेद-भाव होता 
ही नहीं कि यह हवन है, यह होता है, यह यज्ञका भोक्ता है आदि ।- यष्टा, यज्ञ, 
याजन, आहुति, मन्त्र आदि सबको वह अविनाशी आत्म-स्वरूप ही समझता है ॥ 
इसनिए, भाई भजु न, जिसकी समझमें यह बात अच्छी तरह आ जाती है कि “कर्म” 
का अर्थ ही “ब्रह्म” है, उसके लिए कर्म करना भी निष्कर्म होनेके समान ही होता 
है । इसीलिए जो लोग अविवेक रूपी बाल्यावस्थाको पार करके विरक्तिक साथः 
विवाह-सम्बन्ध स्थापित कर लेते हैं और तब योगका अग्निहोत्र आरम्भ कर देके 
हूँ, जो लोग रात-दिन यही योग-यज्ञ करते रहते हैं और गुरुके उपदेशोंकी मन्त्रारितमें 
मनके साथ अज्ञानकी आहुति देते रहते हैं, उन्हींको यह योग-यज्ञ करना चाहिए । 
और हे अजुन, जो यज्ञ करनेसे आत्म-सुखका लाभ होता है, इन्द्र आदि देवताओंकोः 
प्रसन्न करनेके लिए किये जानेवाले उस यज्ञको “देव यज्ञ कहते हैं। अब मैं 
तुम्हें यज्ञके कुछ और प्रकार भी वतलाता हूँ, सुनो । जो वह्माग्निसे अग्निहोत्र करते 
हैं, वे उस यज्ञसे ही अर्थात्‌ ब्रह्म-यज्ञसे ही यज्ञ-विधि करते हूँ । 

देवमेवापरे यज्ञ योगिनः पयुपासते। 
ब्रम्हाग्नावपरे यज्ञं यज्ञनेवोपजुद्धांत ॥ २५॥ 

“कुछ लोग आत्म-संयमका अर्थात्‌ मनोनिग्रहका अग्निहोत्र करते हैं। वे काया, 
वाचा और मनके नियमनको ही मन्त्र समझते हैं और इर्द्रिय-रूपी, द्रव्यको आहुति 
देते हैं। कुछ ऐसे लोगःभी हैं जिनके मनमें वेराग्य उत्पन्न होता है । ऐसे लोग 

मतके नियमको ही अरिनिका 'निवास-स्थान बनाकर उसमें इन्द्रियारिन जलाते हैं । 
` जव वैरांग्यकी ज्वाला प्रज्वलित हो जाती है, तब उसमें विकार-हूपी लकड़ियाँ ' 
जलने लगत और अन्तःकरण पंचक-ख्पी पाँचो कुंडोंको आशा-ख्पी. रमा 
छोड़कर'बाहरःनिकळ जाता है, जिससे वे कुंडःस्वच्छ और तेजस्वी हो जाते हैं । 

सब ऐसे लोग “अहं ब्रह्माऽस्मि”' के महावाक्यवाले मन्त्रका उच्चारण करते हुए 
अन्तःकरणके कुंडमें इन्द्रियाग्निके मुखमें बिषयोंकी विपुल आहुति देते हैं । 


श्रोत्रादीनीन्द्रियाण्यन्ये संयमाग्निषु जुह्णति । 
शब्दादीन्विषयानन्य इन्द्रियाग्निषु जुह्ृति ॥ २६॥ 
सर्वाणीन्द्रियकर्माणि प्राणकमांण यापरे। 
आत्मसंयमयोगाग्नौ जुह्वति ज्ञानदीपिते ॥ २७॥ 


“है अज्जुन, कुछ लोग इसी प्रकार संयमका अग्निहोत्र करके निर्दोष हो गये 
हैं । कुछ ऐसे लोग भी होते हैं जो हृदय-रूपी अरणी अर्थात्‌ काष्ट-खंडको रगड़- 
कर अग्नि उत्पन्न करनेके लिए विवेकको मथानी बनाते हैं। इस मथानीको मनके 
समावानसे अच्छी तरह बाँध या जकड़कर और धैयंसे दत्राकर और गुरु-वाक्यकी 
शक्तिसे खूब जोरोंसे चलाते हैं | इस प्रकार निरन्तर अच्छी तरह घषंण करते रहने 
पर शीघ्र ही उसका फल भी मिल जाता है, क्योंकि ज्ञानकी अग्नि प्रकट हो जाती 
है । परन्तु इस जानाग्निके पूरी तरह प्रज्ज्वलित होनेसे पहले जो थोड़ा-सा धूआँ 
निकलता है, वही ऋद्धि-सिद्धियोंका मोह है । यह धूआँ जब जल्दी ही निकल जाता 
है, तब पहले ज्ञानाग्निकी बहुत ही छोटी-सो चिनगारो उत्पन्न होती है । यम-दम 
आदिसे सुखाये जानेके कारण पहलेसे ही जो मन हलका हुआ रहता है, वही मन 
इस चिनग़ारीके लिए ईंधनका काम देता है। जब इससे अच्छी ज्वाला उत्पन्न 
होती है, तब भिन्न-भिन्न वासनाएं समिधाके रूपमें ममता-रूपी घृतके साथ जलकर 
-राख हो जाती हैं। उस समय दीक्षित पुरुष “सोऋमधत्मि” के मन्त्रका उच्चारण 
करते हुए जलती हुई ज्ञानार्निमें इन्द्रियोंके कर्मोंकी आहुति देते हैं । तब प्राणकर्म- 
'रूपी सुधा नामक दर्भ पात्रसे उस अर्नित अन्तिम आहुति दी जाती है और मन्तमें 
रह्मत्तादात्म्यकी एकःरूप अवस्थामें इस 'यज्ञ-समा्षिका स्नान होता है। इसके 
“उपरान्त वे यज्ञ करनेवाले इस संयम-यज्ञका अवरिष्ट हविर्भाग, जो आत्मज्ञानका 
आनन्द है, पुरोडाशके रूपमें ग्रहण करते हैं। कुछ लोग इस प्रकारका यज्ञ-विघान 
करके त्रैलोक्यसे मुक्त हो गये हैं। अब तक मैंने जो यज्ञ-विघान बतलाये हैं, वे 
चाहे देखनेमें भले ही अलग अलग जान पड़े, ' परन्तु उन सबका साध्य एक ही 
है; और वह साध्य ब्रह्मके साथ सम-रसता प्रास करना ही है। 

्रव्ययज्ञास्तपोयज्ञा योगयज्ञास्तथापरे । 
स्वाध्यायज्ञानयज्ञाशच यतयः संशितव्रताः ॥ २८ ॥ 

कुछ लोग द्रव्य-यज्ञ, कुछ लोग तपोयज्ञ और कुछ लोग योग-यज्ञ करते हैं । 
कुछ लोग शब्दोंमें शब्दोंका ही होम करते हैँ । इसे “वाग्यज्ञ'' कहते हैँ । जिसमें 
ज्ञानसे ब्रह्म-ख्पी ज्ञेयकी प्राप्ति होती है, उसे ज्ञान-यज्ञ कहते हैं । परन्तु हे अजुंन, 
इन सब यज्ञोंका विधान करना बहुत ही कष्टकर है । परन्तु जो लोग इन्द्रियों पर 
अपनी सत्ता स्थापित कर लेते हैं, वे अपने शारीरिक वळपे इन यज्ञोंका साधन 
कर सकते हैँ । ऐसे लोग बहुत ही कुशल और योगंकी शक्तिसे सम्पन्न होनेके 
कारण ही अपनी जीवात्माका परमात्मामें हवन कर सकते हैं । 

अपाने जुह्वति प्राणं प्राणोऽपानं तथापरे। 
प्राणपानगतो रुद्ध्वा प्राणायामपरायणाः ॥ २९॥ 

“कुछ लोग दुढ़ निश्‍चय और अम्यासकी सहायतासे योगका साधन करके 
अपान वायु रूपी अग्निमें प्राण वायु रूपी द्रव्यकी आहुति देते हैं कुछ लोग 
प्राणोंमें अपानका हवन करते हैं और कुछ लोग प्राण तथा अपान इन दोनोंका 
ही निरोध कर लेते हैं | ऐसे योगियोंको प्राणायामी कहते हैँ । 


अपरे नियताहाराः प्राणार्प्राणेषु जुह्वति । 
सर्वेऽप्येते यज्ञविदो यज्ञक्षपितकल्मषाः ॥ ३० ॥ 
कुछ लोग वज्-योग नामक योग-प्रणालीसे विषय रूपी समस्त आहारोंका 
नियन्त्रण करके बड़े धैय॑से प्राणोंका ही हवन करते हैं । इस प्रकारके यज्ञका साधन 
करके मनका सारा मल निकालकर दूर फेंक देने वाले ये सब यज्ञकर्ता मोक्षकी ही 
इच्छा करते हैं । जो लोग माया और मोहको जलाकर केवल सहज आत्म-स्वरूप 
ही बच रहते हैं, उनमें फिर अग्नि और यष्टाकी भावना ही बाकी नहीं रह जाती। फिर 
ऐसी अवस्थामें यज्ञ करनेवालेका हेतु पूरा हो जाता है, यज्ञ-विधान समाप्त हो जाता 
है और कमोंके सब झगड़े भी मिठ जाते हैं । उस समय विचार और हेतुके प्रवेश करने- 
की जगह ही नहीं रह जाती है और द्वैत भावनाका दोष स्पर्श भी नहीं कर सकता | 
यज्ञशिष्टामुंतभुजो यान्ति ब्रह्म सत्तातनम्र॒ । 
नायं लोकोऽस्त्ययज्ञस्य कुतोऽन्यः कुरुसत्तम ॥ ३१॥ 

“इस प्रकार यज्ञ-विधानके अन्तमें - जो अविनरवर, अनादि और निर्दोष ज्ञान 
आह होता है, उसीका ब्रह्मनि्ठ लोग. “अहं ब्रह्मास्मि” मन्त्रका जप करते हुए 
सेवन करते हैं । इस प्रकार जो छोग.इस यज्ञ-रेषके-अमृतसे तृप्त होकर अमरत्व 
आप्त करते हैं, वे सहज ही ब्रह्म-स्वरूप हो जाते हैं । परन्तु जिन छोगोंते इस 
'आत्म-संयम रूपी अर्निकी सेवा नहों हो सकती और जो लोग जन्म धारण करके 
भी योग-यज्ञका सम्पादन नहीं करते, उन्हें कभी वराग्य नहीं होता। जो लोग 
'छोकिक क्रियाओंको भली-भाँति .सम्पादित न-कर सकते हों, उनके सम्बन्धमें 
'पारळौकिक अवस्थाकी तो बात ही नहीं हो सकती । 


एवं बहुविधा यज्ञा वितता ब्रम्हणो मुखे । 
कर्मजान्विद्धि तान्सर्वानेवं ज्ञात्वा विमोक्ष्यसे ॥ ३२ ॥ 

- “मैंने तुम्हें यज्ञके जो अनेक प्रकार बतलाये हैं, उनका वेदोंमे बहुत ही 
विस्तारपूर्वक निरूपण किया गया है । परन्तु हमें उस विस्तारसे क्या मतलब हे. 
“बस यही बात ध्यानमें रखनी चाहिए कि जो कर्म इस प्रकार किये जाते हैं, वही 
'वास्तवमें यशस्वी होते हैं और ऐसे कर्म स्वभावतः बन्धक नहीं होते । 

श्राच्द्रव्यमयादज्ञाञ्ज्ञानयज्ञः परंतप” 
सर्व कर्माखिलं पार्थ ज्ञाने परिसमाप्यते | ३ ॥ 
तद्विद्धि प्रणिपातेन परिश्रश्नेन सेवया । ` 
उपदेक्ष्यन्ति ते ज्ञानं ज्ञानिनस्तत्त्वदशिनः ॥ ३४ |! 

“हे अजु न, वेदोंमें जो वाह्य क्रिया-प्रधान स्थूळ यज्ञ बतलाये गये हूँ, उनका 
अपूव फल स्वर्गसुख ही है । उन यज्ञोंमें केवल जड़ द्रव्योका हवन होता है; .इस- 
“लिए जिस प्रकार सूर्यके सामने सव तारोंका तेज फीका पड़ जाता है. उसी प्रकार 
इस ज्ञान-यज्ञके सामने ये सब जड़-यज्ञ . फीके पड़ जाते हैं और तुच्छ ठहरते हैं । 
जो ज्ञान स्फूतिकी आँखोंमें दिव्य अंजनके समान होता है, जिसके मिलने पर योगी- 
जन यह समझते हैं कि परमात्म सुखका गुप्त भंडार मिल गया और इसी लिए जिसे 
योगी-जन कभी अपनेसे दूर नहीं होने देते, जो ज्ञान प्रचलित कर्मोंका अन्तिमं फल 
'निष्क्मताकी खान और छटपटानेवाळे साधंकोंका पूर्ण समाधान है, जिस ज्ञानके 
आप्त होने पर कर्मोके प्रति होनेवाला अनुराग {बल हो जाता है, तर्क अन्धा होकर 

जैठ जाता है, इन्द्रियोंको बिषय-सेवनकी बात भूल जाती है, जिससे मनका मतत्व 
ही नष्ट हो जाता है, वाणीकी वाग्मिताका अन्त हो जाता है और ज्ञेयका पता लग 
जाता है, जो ज्ञान वराग्यकी कामना पूरी कर देता है, विवेकका समाधान करता है 
और जो अनायास ही आत्म-तत्वके साथ मेंट करा देता है, यदि तुम वह अत्युत्तम 
ज्ञान प्राप्त करना चाहो तो तुम्हें सच्चे मनसे इन सन्त सज्जनोंकी सेवा करनी चाहिए। 
क्योंकि ज्ञानके मन्दिरकी यही सावु-सेवा देहलीज है । इसलिए, हे अजुन, तुम बहुत 
उत्सुकतासे इस ओर प्रवृत्त होकर इसे प्रास करो । इसके लिए तन, मन और प्राणसे 
सन्तोंके चरणोंमें लगना चाहिए और अभिमान छोड़कर सब प्रकारसें उनकी सेवा 
करनी चाहिए । ऐसा करने पर जिस ज्ञानकी हमें इच्छा है, उसके सम्बन्धमें प्रश्‍न 
करने पर ये सन्त लोग उस ज्ञानका भी हमें उपदेश देंगे; और वह ज्ञान ऐसा है 
कि जिसका उपदेश यदि अन्तःकरणको हो जाय तो वह संकल्पहीन हो जाता है | € 


यज्ज्ञात्वा न पुनर्मोहमेवं यास्यसि पाण्डव । 
येन॒ भूतान्यशेषेण द्रक्ष्यस्यात्मन्यथो मयि ॥ ३५॥ 


“जिस अवस्थाके प्रकाशसे चित्त निर्भय होकर परन्रह्मको बराबरीका हो जाता 
है, वह अवस्था जव प्राप्त हो जाय, तब, हें भाई अजुन, तुम स्वयं अपने आपके 
सहित भूत मात्रको मेरे-स्वरूपमें ही अखंड रूपें देख सकोगे । हे पार्थ, जिस 
समय सद्गुरुको कृपा होगी, उस समय इस ज्ञान-प्रकाशका प्रभात होगा और 
अज्ञानका अन्धकार दूर हो जायगा । 

गपि चेदसि पापेभ्यः सर्वेभ्यः पापकृत्तमः । 
सर्वं ज्ञानप्लवेनेव वृजिन्नं संतरिष्यसि ॥ ३६॥ 

“तुम चाहे पापोंके सागर, अज्ञानके आगर और  विकारोंके पव॑त ही क्यों न 
हो, तो भी इस परम ज्ञानकी शक्तिके साथ तुलना करने पर ये सघ दोष तुच्छ 
ठहरते हैं। इस ज्ञानमें ऐसी ही विलक्षण और उत्तम शक्ति हैं। जिस ज्ञानके 
प्रकाशके सामने उस अमूत्तं परम तत्वकी विशवभास-रूपी छाया भी बाकी नहीं रह 
जाती, उस ज्ञानको तुम्हारे मनका मल दूर करनेमें भला कितना परिश्रम करना 
पड़ेगा ? इस विषयमें तो कोई शंका करना ही तिरा पागलपन हैँ। इस ज्ञानके 
समान महत्‌ और व्यापक इस संसारमें और कोई पदार्थ नहीं है । 

यथेघांसि समिद्घोऽग्निभ॑स्मसात्कुरुतेऽजुःन। ` 
ज्ञानाग्निः सर्वकर्माणि भस्मसात्कुरुते तथा॥ ३७॥ 


प्रलय कालकी जिस आँघीके सामने त्रिरुत भी जलकर आकाइमें धूएंकी 
तरह उड़ जाता है, उसके सामने भला साधारण बादल कहाँ तक ठहर सकते हैं ? 
अथवा जो प्रलयार्नि वायुके बलसे स्वयं पानीको भी जला डालती है, वह क्या 
कभी घासों और लकड़ियोंके सामने दब सकती है? 
ट न हि ज्ञानेन सदृशं पवित्रमिह विद्यते । 
प तत्स्वयं योगसंसिद्धः कालेनात्मनि विन्दति ॥ ३८॥ 

“यदि अच्छी तरह विचार किया जाय तो यह कहना बिलकुल असम्बद्ध है कि 
इस परम ज्ञानसे मनका मळ नष्ट नहीं हो सकता। फिर ज्ञानसे बढ़कर संसारमें और 
कोई पवित्र वस्तु भी तो नहीं है । जिस प्रकार संसारमें चैतन्यके सिवा और कोई 
ऐसी वस्तु नहीं है जिसकी चेतन्यके साथ उपमा दी जा सके, उसी प्रकार यह ज्ञान 
भी ऐसा उत्तम है कि इसके जोड़का उत्तम और कोई पदार्थ नहीं है। यदि इस 
महातेजस्वी सूर्य-विम्वकी कसौटी पर उसका प्रतिबिम्ब खरा उतर सकता हो, अथवा 
यदि इस आकाशको गठरीमें बाँधा जा सकता हो अथवा यदि पृथ्वीकी बराबरीका 

` भार हाथमें उठाया जा सकता हो, तभी, भाई अजुन, संसारसे इस ज्ञानकी उपमा 
भी मिल सकती है; और नहीं तो नहीं । इसी लिए यदि सब दृष्टियोंसे देखा जाय 
ओर बार-बार विचार किया जाय तो यही निश्चित होता है कि ज्ञानकी पवित्रता ज्ञानमें 
ही है और वह किसी दूसरी जगह नहीं मिळ सकती । जिस प्रकार यदि यह बतलाना 
हौ कि अमृतका स्वाद कैसा होता है, तो यही कहना पड़ता है कि वह अमृतके ही 
समान होता है, उसी प्रकार ज्ञानके लिए भी केवल ज्ञानकी ही उपमा हो सकती 
हैं । परन्तु अव इस विषयमें और अधिक कहना व्यर्थ समय नष्ट करना ही है ।” 
श्रीकृष्णके ऐसा कहने पर अर्जुनने कहा--“हे देव, जो आप कहते हैं, वही ठीक 
हैँ” । इसके वाद अजु'नने अपने मनमें सोचा कि अब श्रीकृष्णसे यह पूछना चाहिए 
कि इस ज्ञानको पहचानना कैसे चाहिए और इसके लक्षण क्या हैं। परन्तु 
श्रीक्ृष्णने उसी समय अजु नके मनका यह भाव जान लिया और कहा--“भाई 
अजु त, मैं इस ज्ञानके साधनका उपाय तुम्हें बतलाता हूँ । सुनो । 


) 

श्रदर्धावाल्लभते ज्ञानं तत्परः संयतेन्द्रियः | 
ज्ञानं लब्ध्वा परां शान्तिमचिरेणाधिंगच्छति ॥ ३९ ॥ 

“जो पुरुष आत्म-सुखका स्वाद चख चुकनेके कारण समस्त विषयोंको तुच्छ 
समझता है, जो इन्द्रियोंका लालन नहीं करता, जिसे मन किसी प्रकारका कष्ट नहीं 
देता, जो मायामें नहीं भूछता और जो श्रद्धा-बुद्धिकी संगतिसे सुखी हो जाता है, 
इसमें कुछ सन्देह नहों हैं कि अखंड और निर्दोष शान्ति भरा हुआ यह ज्ञान 
आपसे आप उसे ढूंढ़ता हुआ उसके पास पहुंचता है । जहाँ वह ज्ञान अन्तःकरणमें 
अच्छी तरह प्रविष्ट हो जाता है और शान्ति उत्पन्न हो जाती है, बहाँ आत्मबोधका 
आपसे आप प्रचंड विस्तार होने लगता है। इतना हो जाने पर वह मनुष्य जिस 
तरफ आंख उठाकर देखता है, उसी तरफ उसे केवल शान्ति ही दिखाई देती है 
और उसको अपने और परायेवाली भावना बिलकुल नष्ट हो जाती है। इस ध्रकार 
इस ज्ञान-वीजका निरन्तर अपरम्पार विस्तार होता रहता है। अब इसका वर्णन 
मैं कहां तक करूँ इतना ही कहना यथेष्ट है । 

अज्ञश्चाश्रहृधानश्च संशयात्मा विनश्यति । क 
नायं लोकोऽस्ति न परो न सुखं संशयात्मनः ॥। ४० ॥ 


“हे अजुन, जिस प्राणीके मनमें यह ज्ञान प्रात करनेकी छालसा न हो, उसका 
जीनेकी अपेक्षा मर जाना ही अच्छा है । जिस प्रकार उजड़ा हुआ घर या प्राणहीन 
शरीर होता है, उसी प्रकार ज्ञान-हीन जीवन भी केवल भ्रमपूर्ण ही होता है। 
अथवा यदि किसी मनुष्यकी ऐसी स्थिति हो कि उसे यह ज्ञान तो न प्राप्त हुआ हो, 
परन्तु फिर भी जिसके मनमें इस ज्ञानके प्रति कुछ भादर या प्रेम हो, तो यंह समझ 
लेना चाहिए कि उसके लिए यह ज्ञान प्राप्त कर लेना सम्भव हूँ। जिसे ज्ञान न 
हो, उसका कोई मुल्य नहीं है । यदि किंसीमें यह ज्ञान भी न हो और साथ ही उसके 
मनमें ज्ञानके प्रति आदर या प्रेम भी न हो, तो उसके सम्बन्धमें यह समझ लेना 
चाहिए कि वह संशयकी अग्तिमें भस्म हो गया । जब किसी मनुष्यके मनमें आपसे 
आप ऐसी अरुचि उत्पन्न हो जाती है कि उसे स्वयं अमृत भी अच्छा नहीं लगता, 
तब स्पष्ट रूपसे यही समझ लेना चाहिए कि उसकी मृत्यु सिर पर आ पहुँची है। 
इसी प्रकार जो मनुष्य विषय-सुखोंमें फंसा रहता है और जिसमें ज्ञानकी रुचि नहीं 

होती, उसके सम्बन्धमें निश्चित रूपसे यही समझ लेना चाहिए कि स्वयं संशयने 
उसे खूब अच्छी तरह घेर या दवा रखा हैं। और जो संशयमें पड़ता हूँ, उसका 
सत्तानाश ही होता है । वह ऐहिक और पारलौकिक दोनों ही सुखोंसे वंचित रहता 
है । जिस मनुष्यको भीषण ज्वर चढ़ा रहता हूँ, उसे गरमी और सरदीके भेदका 
पता नहीं लगता । ऐसा मनुष्य जिस प्रकार आग और चन्द्रमाकी चाँदनी दोनों को 
समान ही समझता है, उसी प्रकार संशथमें पड़े हुए मनुष्यको अच्छे और बुरे, 
असम्बद्ध और योग्य, हित और भहितका भेद ज्ञात नहीं होता। जिस प्रकार जन्मान्ध- 
को रात और दिनका भान नहीं होता, उसी प्रकार संशयमें डूबे हुए मनुष्यको भी 
किसी बातका पता नहीं चलता । इसलिए इस संसारमें संशयके समान और कोई 
घोर पातक नहीं है । प्राणियोंको पकड़कर उनका सत्तानाश करनेके लिए यह एक 
जाळ ही है । इसलिए तुम यह संशय छोड़ दो, जो ज्ञानके अभावमें उत्पन्न होता 
हैँ । सबसे पहले तुम्हें केवल इस संशय पर ही विजय प्रांत करनी चाहिए । जिस 
समय अज्ञानका घोर अन्धकार फैलता हूँ, उस समय इस संशयका बळ बहुत बढ़ 
जाता है और श्रद्धाके मागका पूर्ण रूपसे अन्त हो जाता है । फिर यह इतना बढ़ता 
है कि हृदयमें समा ही नहीं सकता; वह बुद्धिको ग्रस लेता हुँ और तब शीघ्र ही 
उस मनुष्यके लिए तीनों भुवन संशय-मय हो जाते हूँ। 


योगसंन्यस्तक्र्मारां श्ञानसंछिन्नसंशयम्‌ । 
ग्रात्मवन्तं न कर्माणि निबध्नन्ति धनंजय ॥ ४१॥ 
तस्मादज्ञानसंभूतं हुत्स्थं ज्ञाना सिनात्मनः। 
छित््वेनं संशयं योगमातिष्ठोत्तिष्ठ भारत ॥ ४२॥ 


“देखो, यद्यपि इस संशयकी व्यापकता इतनी अधिक है, पर फिर भी एक 
उपायसे इसका दमन हो सकता हूँ। यदि हमारे हाथमें ज्ञानकी लपलपाती हुई तलवार 
हो तो उस तेज धारवाली तलवारसे इसका जड़-मूलसे नाश हो जाता है और मनमें 
नामको भी इसका कोई ग्रंश नहीं रह जाता। इसलिए, हे भाई पार्थ, तुम चटपट 
उठो और अपने मनमें रहनेवाले संशयका नाश कर डालो ।” इस प्रकार सवश्रेष्ठ 
और ज्ञान-दीपक श्रीकृषष्णने ये सब-बातें कृपापूर्वक्र अजु'नसे कहीं । हे राजा धृतराष्ट्र, 
आप भी ये सब बातें अपने घ्यानमें रखें । श्रीक्ृष्णने पहले जो बातें कही थीं और 

अब जो बातें कही थीं, उच सबका विचार करके अर्जुन अब जो प्रश्‍न करेंगे, उसका 
असंग भक्तिका भांडार और रसाविर्भावकी प्रौढ़तासे पूर्ण है। अब आगे वही प्रसंग 
बतलाया जायगा । जिस शान्त रसके मावूर्यपर वाकी आठो रस निछावर करके फेंक 
देनेके योग्य होते हूँ और जिस शान्त रसमें सज्जनोंकी बुद्धिको विश्राम-स्थल या आश्रय 
आप्त होता है, वह दान्त रस इस कथामें अपने अपूर्व परिपाकको प्राप्त होगा । यह कथा 
आप लोग समुद्रसे भी अविक गम्भीर और अर्थूणं भाषामें सुनें जैसे सूर्यका बिम्ब 
बहुत छोटा दिखाई पड़ता है, पर उसका प्रकाश इतना होता है कि तीनों लोकोमें 
भी नहीं समाता, उसी प्रकार आपको इस कथाके शब्दोंकी ब्यापकताका भी अनुभव 
होगा । अथवा जिस प्रकार कल्प-वृक्ष माँगनेवालेकी इच्छाके अनुसार फळ देता है, 
उसी प्रकार इस वागीको व्यापक्रता भी श्रोताओंकी इच्छाके अनुसार कम या अधिक 
होगी । इसलिए आप सब लोग सावधान होकर सुनें । परन्तु अब अधिक कहनेको 
आवश्यकता नहीं है । आप सब लोग सर्वज्ञ ही हैं, इसलिए और अधिक क्या कहा 
जाय ! मेरी यही प्रार्थना हूँ कि आप लोग अच्छी तरह ध्यान देकर सुनें । जिस 
प्रकार किसी स्त्रीमें लावण्य, गुण और कुलीनताके साथ ही साथ पातिब्रत भी रहता 


S 


है, उसी प्रकार इन पंक्तियोंमें साहित्यका ललित गुण और शान्त रस दोनों ही स्पष्ट 
रूपसे दिखाई देते हैं। एक तो चीनी यों ही छोगोंको अच्छी लगती है । तिस पर 
यदि वह औषधके रूपमें दी जाय तो फिर वह बार बार आनन्दपूवंक क्यों न खाई | 
जाय ! मलय वायु यों ही मन्द और सुगन्धित होती हैं तिस पर यदि उसे अभृतका 
माधुर्य भी प्राप्त हो जाय और संयोगसे उसमें सु-स्वर नाद भी उत्पन्न हो जाय, तब 
चह अपने स्पर्णसे समस्त अंगोंका ताप शान्त करती है, मधुर रुचि से जीभको भानन्दसे 
नचाती है और कानोंको तृप्त क रके उनसे “धन्य ! धन्य !”का उद्गार निकळवाती 
है । इस प्रकार यह कथा सुननेसे कानोंके ब्रतका पारण हो जाता है ओर बिना 


किसी अपकारके संसारके सब दुःख समूल नष्ट हो जाते हैं । यदि मन्त्रसे ही शत्रु मर 
जाता हो, तो फिर हाथमें कटार लेनेकी क्या आवश्यकता है ! यदि दूध और चीचीसे 


ही रोग नष्ट होता हो, तो फिर कड़वी नीमका रस क्यों पीया जाय ? इसी प्रकार बिना 
सनको मारे हुए और बिना इन्द्रियोंको कष्ट दिए कंवल यह कथा सुननेसे ही आपसे 
आप मोक्ष प्राप्त होता है, इसलिए श्रीनिवृत्तिनाथका शिष्य ज्ञानदेव कहता.है कि 
आप लोग उतनी ही शान्तिसे गीताका यह अर्थ अच्छी तरहसे सुनें । 

अजुंन उवाच-- 
संन्यासं कर्मणां कृष्ण पुनर्योगं च शंससि। 
यच्छ्रेय एतयोरेकं तन्मे ब्रूहि सुनिश्चितम्‌ ॥ १॥ 
फिर अजुनने श्रीकृष्णसे कहा-- है देव, आप ये किस प्रकारकी बातें कर रहे 
हैं । यदि आप कोई एक बात निञ्चयपूवंक बतलाते तो मैं अपने मनमें उस पर 
विचार कर सकता । अभो आपने यही बात अनेक प्रकारसे बतलाई है कि सब 
कर्मोका संन्यास या परित्याग करना चाहिए; और तब आप ही बड़े आनन्दसे कमं- 
योगका खुब समर्थन करते और महत्व बतळाते हैँ । यह क्या बात है? आप जो 
इस प्रकार दोरुखीं बातें कहते हैँ, उनके कारण मुझ अल्पज्ञकी बुद्धिमें असल बात 
उतनी अच्छी तरहसे नहीं आती, जितनी अच्छी तरहसे आनी चाहिए । है देव, 


आपको किसी एक ही तत्व-सिद्धान्तका उपदेश करना हो तो उसके सम्बन्धमें 
का भाषण भी निदिचित और ऐसा होना चाहिए जिसमें और किसी विषयकी बात 


न हों । आपकी बातें दुविधामें डालनेवाली नहीं होनी चाहिएँ। और यह कोई ऐसी 
बात नहीं है जो मैं आपको समझाकर बतलाऊ । इसी लिए आप सरीखे सद्गुरुसे 
मैंने आरम्भमें ही प्रार्थना की थी कि आप मुझे परमार्थका ऐसा उपदेश न करं जो 
गढ़ हो । परन्तु देव, अब आप उन सब पिछली बातोंको जाने दीजिए; और स्पष्ट 
रूपसे इस बातका विवेचन कीजिए कि “कर्म-संन्‍्यास और ''कर्म-योग”” इन दोनोंमेसे 
कौन-सा मागं श्रेष्ठ है जो अन्त तक ठीक ठहर सके, जो निश्चित रूपसे फलदायक हो और 
जिसका आचरण भी स्पष्ट और सहज हो ? वह साधन पालकीकी तरह ऐसा सुखद भौर 
सहज होना चाहिए जिसमें नींद भी खराब न हो और यात्रा भी बहुत-सी हो जाय।'” 

अजुनकी ये बातें सुनकर श्रीकृष्णको बड़ा मजा आया और उन्होंने बहुत ही 
सन्तोषपूर्वक कहा-- हे अजु न, सुनो । जो साधन मैं तुम्हें बतळाता हूँ, वह वसा ही 
सहज और सुखद हूँ, जैसा तुम चाहते हो ।”” हे श्रोतागण, श्रीकृष्णका यह कथन 
बिलकुल यथार्थ है। क्योंकि जिस भाग्यशाली बालक की माता प्रतयक्ष कामधेनु ही हो, 
चह यदि अपने खेलनेके लिए चन्द्रमा माँगे तो वह भी उसे मिळ जाता है । देखिए, 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
4 
पाँचवाँ अध्याय १०१ 


जब उपमन्यु पर श्री शंकर भगवान्‌ प्रसन्न हुए थे और उपमन्युने दुध-भात खानेकी 
इच्छा प्रकट की थी, तब उसकी वह इच्छा पूरी करनेके लिए श्री शंकरने उसे 
प्रत्यक्ष क्षीरसागर ही. दे दिया था या नहीं ? इसी प्रकार जो श्रीकृष्ण उदारताके 
गुणके स्वयं जन्म-स्थान ही हैं, वे यदि वीरश्रेष्ठ अजु न पर प्रसन्न हो गये हों, तब 
'फिर अजु नको सब प्रकारके सुखोंका आश्रय क्यों न प्राप्त हो ? इसमें आश्चर्य करनेकी 
कौन-सी बात हैँ? यदि श्रीलक्ष्मीपति कृष्णके समान धनी मिल जाय तो अपनी 
इच्छाके अनुसार सब वस्तुएँ उनसे अवश्य ही माँग लेनी चाहिएँ । इसी लिए अजु नने 
जिस ज्ञानकी याचना की थी, वह ज्ञान श्रीकृष्णने उसे बहुत आनन्दपूर्वक दिया । 
अब हम यह बहलाते हैं कि श्रीकृष्णने उससे क्या कहा । आप लोग सुनिये । 

श्रीभगवानुवाच 

संन्यासः कर्मयोगश्च निःश्रेयसकरावुभौ । 
तयोस्तु कमंसंन्यासात्कर्मयोगो विशिष्यते ॥ २॥ 

श्रीभगवानने कहा--““भाई अर्जुन, यदि कर्म-संत्यास और कमं-योगका विचार 
किया जाय तो सिद्ध होता है कि ये दोनों ही मोक्ष प्राप्त करनेके मार्ग हैं। तो भी 
ज्ञानी और अज्ञानी सब प्रकारके जीवोंके लिए वास्तवमें यह कम-योग ही स्पष्ट और 
सुगम मार्ग है। जिस प्रकार किसी नदी या जलाशय आदिको पार करनेके लिए नाव 
स्त्रियों ओर बालकों तकके लिए उपयोगी होती है, उसी प्रकार यदि तारतम्यका विचार 
किया जाय तो कर्म-योग ही सब लोगोंके लिए समान ख्पसे सुलभ हैं। यदि 
इस कर्म-योगका ठीक तरहसे आचरण किया जाय तो कमं-संन्यासका फल भी आपसे 
आप 'मिल जाता है । मैं पहले तुम्हें संन्यासियों के लक्षण बतलाता हूँ जिससे यह 
बिषय बहुत अच्छी तरह तुम्हारी समझमें आ जाय। उसीसे क्म॑-संन्यास और 
कर्म-योगका अभेद.या एकता बहुत सहजमें तुम्हारी समझमें आ जायगी । 

ज्ञेबः स नित्यसांन्यासी यो न द्वेष्टि न काङ्क्षति। 
नि्र॑नद्रो हि महाबाहो सुखं बन्धास्परमुच्यते॥ ३॥ 

“जो हाथसे निकल जानेवाली वस्तुका स्मरण करके दुःखी नहीं होता, अथवा 
जो न प्राप्त होनेवाली वस्तुके लिए लालायित नहीं होता, जिसका अन्तरंग या मन 
मेरु पर्वतके समान निश्चळ रहता है, जिसके हृदयमें “में” “मेरा'' आदिकी भावनाएं 

नामको भी नहीं रहतीं, हे पार्थ, उसी पुरुषको नित्य-संन्यासी समझना चा हिये। जो 
मनुष्य इस अवस्थामें पहुँच जाता है, उसके लिए कर्म-संग कभी बाधक नहीं होता, 
और वह सदा अखंड सुखसे सुखी रहता है। ऐसे नित्य-संन्यासीको घर-बार और 
स्त्री-पुत्र आदिके बखेड़ोंका परित्याग नहीं करना पड़ता, क्योंकि वह पुरुष संग-हीनः 
रहकर यह बात अच्छी तरह जानता रहता हैं कि इन सब बखेड़ोंके साथ मेरा कुछ 
भो सम्बन्ध नहीं है । देखो, जव भाग बुझ जाती है, तब केवळ राख ही बाकी रह 
जाती है। फिर बह राखे बत्ती बनाते समय रूईके साथ चुटकीमें पकड़ी जा सकती 
है । इसी प्रकार संसारकी उपाधियोंमें रहते हुए भी जिसकी बुद्धिको संकल्प-विकल्पकीः 
आंच नहीं लगती, वह कभी कर्मके बन्धनोंमें नहीं पड़ता । इसलिए जब संकल्प- 
विकल्प बन्द हो जाते हैं, तभी संन्यासकी प्राप्ति या साधन होता हू । इसी लिए. 
कर्म-सँन्यास और कर्म-योग दोनों साथ ही साथ चलनेवाले हैं । 

सांख्ययोगौ पुथग्बालाः प्रवदन्ति न पण्डिताः । 

एकमप्यास्थितः सम्यगुभयोर्विन्दते फलम्‌ ॥ ४॥ 

“हे अर्जुन, जिन मूढ़ पुरुषोंकी समझमें यह तत्व नहीं आता, वे ज्ञान-योगः 
और कर्म-योगकी व्यवस्था भला कैसे समझ सकते हैं ? वे अपने स्वाभाविक अज्ञानके 
कारण इन दोनोंको एक दूसरेसे भिन्न समझते हैं । परन्तु यदि वास्तविक दृष्टिसं 
देखा जाय तो क्या कभी भिन्न-भिन्न दीर्पकोंके प्रकाशमें कोई भेद दिखाई पड़ता है ? 
जो लोग स्वानुभवसे आत्म-रूपका तत्व अच्छी तरह समझ लेते हैं, वे सं'यासः 
और योगमें कोई भेद नहीं मानते । 

यत्सांख्येः प्राप्यते स्थानं तद्योगेरपि गम्यते। 
एकं सांख्यं च योगं च यः पश्यति स पश्यति ॥ ५॥ 

“परन्तु जो बात लोग सांख्य-साधन या ज्ञान-मागसे प्रा्करना चाहते हैं, वही 
बात योग-साधनसे भी प्रास हो जाती है; और इसी लिए वे दोनों एकरूप ही होते 
हैं । जिस प्रकार आकाश और अवकाशः (खाली स्थान) के भेदका निराकरण नहीं हो 
सकता, उसी प्रकार योग और संन्यासकी एकताके सम्बन्धमें भी समझना चाहिए । जो 
संन्यास और योगका अभेद या एकता समझता हो उसीके सम्बन्धमें यह समझना 
चाहिए कि उसे सच्चा प्रकाश प्राप्त हुआ है और उसीको आत्म-स्वरूपके दशन हुए हैं ॥ 

संन्यासस्तु महाबाहो दुःखमाप्तुमयोगतः। 
योगयुक्तो मुनिब्रह्म नचिरेणाधिगच्छति ॥ ६॥ 

“हृ अजुन, जो व्यक्ति कमं-योगके पंदलवाले रास्तेसे मोक्ष-्पी पर्वत पर 
चढ़ता है, वह शीघ्र ही भात्मानन्दके शिखर पर पहुँच जाता है। परन्तु जिन्हें 
योग-साधनको प्राति नहीं होती, वे व्यर्थके बखेड़ोंमें फंसे रहते हैं और उन्हें कभी 
सच्चे संन्यासकी प्राप्ति नहीं होती । 


योगयुक्तो विशुद्धात्मा विजितात्मा जितेन्द्रियः । 
स्वेभूतात्मभूतात्मा कुर्वन्नपि न लिप्यते ॥ ७॥ 


“जो लोग अपने मनको हटाकर माया और मोहसे बिलकुल अलग कर लेते 
हैँ और गुरुके उपदेशसे अपने मनका सारा मल धो डालते हैँ और उसे आत्म- 
स्वरूपमें भली-भाँति स्थापित कर देते हूँ, और जिस प्रकार नमक जब तक समुद्रमें 
नहीं पड़ता, तब तक तो वह समुद्रसे भिन्न और आकारके विचारसे उसके सामने 
बहुत ही तुच्छ जान पड़ता है, पर जव वही नमक समुद्रमें मिलकर उसके साथ 
एक-जीव हो जाता है, तब वह भी समुद्रके समान ही विस्तृत और अनन्त हो जाता 
है, उसी प्रकार जिसका मन संकल्प-विकल्पोंसे बाहर निकलकर चेतन्यमें मिल जाता 
और उसके साथ सम-रस हो जाता है, वह पुरुष यद्यपि देखनेमें देश-कालको मर्यादाके 
विचारसे अन्यान्य लोगोंकी तरह एक देशमें स्थित जान पड़ता है, तो भी वह अपने 
आत्म-स्वरूपसे तीनों भुवनोंको व्याप्त कर लेता है। अर्थात्‌ ऐसे पुरुषके सम्बन्धमें 
“कत्त!” , “कर्म” और इसी प्रकारकी दुसरी बातोंका सहजमें अन्त हो जाता है और 
तब वह चाहे सब प्रकारके कमका आच रण भी क्यों न करता रहे, तो भी वह सदा 
अकर्ता ही रहता हैँ। क्योंकि, हे अर्जुन, जब ऐसे पुरुषको अपने देह-भावका भी 
स्मरण नहीं रह जाता, तब उसमें कतृ त्व भला किस प्रकार छग सकता ह्‌ँ? 

नेव किंचित्करोमीति युक्तो मन्येत तत्त्ववित्‌ । 
पश्यञ्ऽ्ुण्वन्स्पृरञ्जध्रन्नश्नन्गच्छच्स्वपञश्वसन्‌ ॥ ८ ॥ 
प्रलपन्विसुजन्गृह्णनतुन्मिषज्ञिमिषन्तपि 
इन्द्रियाणीन्द्रियार्थणू वर्तन्त इति घारयन्‌॥९॥ 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
toy हिन्दी ज्ञानेश्‍वरी 


“इस प्रकार कर्म-योगी यदि देहका परित्याग न भी करे, तो भी उनमें निगुंण 
और तिराकार परत्रह्मके लक्षण दिखाई पड़ते हैं । यदि सामान्य दृष्टिसे देखा जाय 
तो वह भी दूसरे साधारण मनुष्यों की भांति शरीर धारण करके सब प्रकारके कर्म 
करता हुआ दिखाई पड़ता है कर्म-योगी भी दुसरे छोगोंकी ही भाँति आँखोंसे 
देखता है और कानोंसे सुनता है; परन्तु उसके सम्बन्धमें विलक्षण बात यही होती 
है कि वह इन सब कमेमें फंस नहीं जाता । उसे स्पशंका भी ज्ञान होता है और 
वास या गन्धका भी भान होता है । यह प्रसंगके अनुसार उपयुक्त भाषण भी कर 
सकता है। वह अन्तका भी व्यवहार करता है, निषिद्ध वस्तुओंका परित्याग भी करता 
है और जब सोनेका समय आता है तब वह सुखसे सोता भी है । वह अपनी इच्छाके 
अनुसार चलता-फिरता मी है । इस प्रकार वह सब तरहके कर्मोका सचमुच आचरण 
करता रहता है। हे अर्जुन, अब मैं अधिक क्या कहुँ ! वह श्वासोच्छ्वास और 
पळकोंको उठाने और झपकानेकी सब क्रियाएं भी करता है, परन्तु कर्मयोगियोंको 
प्रात होनेवाले स्वानुभवके बलसे वह फिर"“अकरत्ता” ही बना रहता है | क्योंकि जब तक 
वह मायाकी सेज पर सोया हुआ था, तब तक तो वह स्वप्नके झूठे सुखके फेरमें पड़ा हुआ 

- था; परन्तु अब ज्ञान-सूर्यका उदय हो जाने के कारण वह जागकर होशमें आ जाता है। 
ब्रम्हण्याधाय कर्माणि सङ्गः त्यवत्वा करोति यः। 
लिप्यते न स पापेन पद्मपत्रमिवाम्मसा ॥ १०॥ 

“जब इस प्रकारकी स्थिति प्राप्त हो जाती है, तब देहके संगसे इंद्रियां अपने 
अपने त्रिषयोमें विचरण करती हैं । जिस प्रकार दीपकके प्रकाशमें घरके सब 
काम-धन्धे होते रहते हैं, उसी प्रकार क मंयोगियोंके सब शारीरिक व्यापार होते रहते 
हैं । कम-योगी सभी कर्मोका आचरण करता है, परन्तु जिस प्रकार पानीमें रहने 
पर भी कमलके पत्ते उस पानीसे नहीं भींगते, उसी प्रकार कर्म क रते रहने पर भी 
कमं योगियों के साथ कर्म का संसगां या लेप नहीं होता । 


कायेन मनसा बुद्धया केवलेरिन्द्रियेरपि। | 
योगिनः कर्म कुर्वन्ति सद्भा त्यकत्वात्मशुद्धये॥ ११॥ 
“जिन कर्मोके सम्बन्धमेंबुद्धिकी कोई बात ही न निकल सकती हो और मनका 
अंकुर भी न निकल सकता हो, उन कर्मोंको शरीर-कमं कहना चाहिए । यही बात 

मैं तुम्हें सुगम शब्दोंमें बतलाता हूँ; सुनो । जिस प्रकार छोटा बाळक बिना किसी हेतु 
-या उददश्यके यों ही चलता-फिरता रहता है, उसी प्रकार योगी लोग मनमें किसी 
“प्रकारकी वासना न रखते हुए केवळ शरीरेंसे हो कर्मोका आचरण करते हैं । फिर 
जब पंच-महाभूतोंसे बता हुआ यह जड़ शरीर योग-निद्राके वशमें हो जाता है, तब 
मन उसी प्रकार अकेला अपने सब व्यवहार करता रहता है, जिस प्रकार स्वप्नकी 


अवस्थामें करता है । हे अर्जुन, इसमें एक विलक्षण बात यह हैं कि यह वासना 
ऐसे ढंगसे अपना जाल फेलाती है कि वह शरीरको बिलकुळ पता भी नहीं लगने 
“देती और उसे सुख-दुःखके भोगमें फंसा देती है । जिन व्यापारोंकी इन्द्रियोंको 
-गन्ध भी नहीं मिलती, उन ध्यापारोंको मानस व्यापार कहते हैं । योगी लोग इन 
-मानस कर्मोका आचरण तो करते हैं, परन्तु उनके मनमें अहं-भावका स्पर्श भी नहीं 
-होता, इसलिए वे कर्म उनके लिए बन्वक नहीं होते । जिस समय कोई मनुष्य पिशाचके 
“चित्तके समान भ्रमिष्ठ होता है, उस समय उसकी इन्द्रियोंकी क्रियाएं पागलपनकी-सी 
नजान पड़ती हैं। उसे आस-पासकी सब वस्तुओं और मनुष्योंके रूप और आकार 
तो दिखाई देते हैं; यदि उसे पुकारा जाय तो वह सुनता भी है और वह स्वयं अपने 
- मुखसे बोल भी सकता है, परन्तु देखनेसे यह नहीं जान पड़ता कि वह कुछ समझता 
भी है । परन्तु अब व्यर्थकी और बातोंकी आवश्यकता नहीं । जो कर्म सब प्रकारके 
-कारणोंके अभावमें और आपसे आप होते हैं, उन्हें इन्द्रिय-कर्म कहते हैं। और 
जो काम समझ-बुझकर किए जाते हैं, वे वास्तवमें बुद्धिके कम हैं ।” श्रीकृष्णने 
-अजु नसे ये सब बातें कहकर आगे यह भी कहा कि--“वे लोग बुद्धिपूवंक मन लगाकर 
-सब कर्मोका आचरण तो करते हैं, परन्तु अपनी निष्कमं वृत्तिके कारण वे मुक्त ही 
रहते हैं। क्योंकि बुद्धिसे लेकर शरीर तकके सम्बन्धमें उनमें अहुंभावका कोई विचार 
-या स्मृति ही नहीं होती और इसी लिए वे सब प्रकारके कमं करते रहने पर भी शुद्ध 
-ही रहते हैं । हे अजु न, कतु'त्वकी अहं-भावनाके बिना ही सब प्रकारके कर्म करना 
“निष्कर्म काम” कहलाता है और सद्गुरुसे प्रात होनेवाळा यह रहस्य-ज्ञान उसे 
प्राप्त रहता है । जब ऐसी स्थिति प्राप्त हो जाती है, तब शान्तिकी नदीमें ऐसी बाढ़ 
आती है कि वह अपने पात्रमें पूरी तरहसे भर जानेके कारण ऊपर चारों ओर फं लने 


लगती है । हे अजुन, मैंने अभी तुम्हें वह तत्व बतलाया है, वाचाकी सहायतासे . 


“जिसका वर्णन जल्दी हो ही नहीं सकता ।” है श्रोतागण, जिनकी इ्द्रियोंके उपद्रव 

पूर्ण रूपसे नष्ट हो जाते हैं, वही इस ज्ञानके सच्चे अधिकारी होते हैं । परन्तुः 
व्याख्यानका यह विस्तार सुनकर श्रोता छोग कहते हैं--- यह इधर-उघरकी बातें बहुत 
हो चुकीं । यदि कथाका सूत्र इस प्रकार छोड़ दिया जायगा तो इलोकोंकी संगति ही न 
रह जायगी । जिस तत्वका आकलन करनेमें मनको भी बहुत कठिनता होती है और 
जिसका पता ऊगानेमें बुद्धिको भी सफलता नहीं होती, वही तत्व इस समय सौमाग्यसे ` 
तुम्हें शब्दोंके द्वारा बतलाया गया है । जो तत्व-ज्ञान दाब्दोंसे परे है, वही जब तुम्हें 
वाणीके द्वारा वर्णन करके वतला दिया गया, तब फिर और बाकी ही कया रह गया ? 
अतः अब इन सब वातोंका अन्त करके मूल कथा आगे चलानी चाहिए |? कथा: 
सुननेके सम्बन्धमें श्रोताओंको यह प्रबल लालसा देखकर श्रीनिवृत्तिताथका दास मैं 
ज्ञानदेव कहता हूँ कि हे श्रोताओं, अब सावधान होकर :श्रीकृष्ण और अजुनका ' 
संवाद सुनो । इसके उपरान्त श्रीकृष्ण कहा “अब मैं ऐसे योगी पुरुषोंके ` 
सम्पृणं लक्षण स्पष्ट रूपसे वतलाता हुँ जो सिद्धि प्राप्त कर चुके हैं । सुनो । 
युक्तः कममफलं त्यक्त्वा शान्तिमाप्नोति नेष्ठिक्ीस्‌ । 
अयुक्तं कामकारेण फले सक्तो निबध्यते॥ १२॥ 

“जो इस आत्म-योगका सम्पादन कर लेता है और निःशंक होकर कर्मोके : 
फलोंकी आशा छोड़ देता है, उसे इस संप्तारमें शान्ति स्वयं ही आगे बढ़कर जय- - 
मालं पहनाती है। और हे अर्जुन, जो लोग योग-हीन होते हैं वे लोग कर्मोकी ` 
डोरी और वासनाकी गाँठसे फल-भोगके खू टेके साथ कसकर बाँध दिये जाते हैं । 


सर्वकर्माणि मनसा संन्यस्यास्ते सुखं वशी! 
नवद्वारे पुरे देही नेव कुरघन्न कारयन्‌ ॥ १३ ॥ 

“जिस प्रकार और लोग फलकी आशासे कर्मोका आचरण करते हैं, उसी ` 
प्रकार योगी लोग भी कमोंका आचरण करते हैं; पर वे लोग यह समझकर उन ` 
कर्मोकी ओरसे उदासीन रहते हैं कि येंसब कर्म हमारे किये हुए नहीं हैं । फिर ऐसा ` 
परुष जिस ओर देखता है, उस ओर सुख ही सुखकी वर्षा होने लगती हैं । वह `. 
जहाँ रहता है वहीं आत्म-बोधका भी निवास होने लगता हूँ। वह इस नौ छिट्रों- 
वाले शरीरमें रहकर भी देह-भावसे हीन रहता है; और वह फलकी आशा छोड़ ` 
चुका होता है, इसलिए कमका आचरण करने पर भी वह अकर्ता ही बना रहता हुं ॥* 

न कतृत्वं न कर्माणि लोकस्य सुजति प्रभुः 
न कमफळछक्षंयोगं स्वभावस्तु प्रवर्तते ॥ १४॥ 

“यदि जगतूके आदि बीज परमेश्वरका विचार किया जाय तो वह अकर्त्ता ही 
सिद्ध होता है | परन्तु उसीने मायाकी उपाधिसे तीनों भुवनोंकी सृष्टि की है। यदि 
हम उसे कर्ता कहें तो उससे कर्मका सम्पर्क ही नहीं होता, क्योंकि उसके तटस्थ 
वृत्तिवाले हाथ-पँरोमें कभी मल लगता ही नहीं । न तो कभी उसकी योग-निद्रा ही 
भंग होती है और न उसके अकतृत्वमें ही कभी अन्तर पड़ता है; तो भी वही 
पंचमहाभूतोंसे इस आकारयुक्त व्यूहकी रचना करता है । वह है तो संसारका जीवन . 
ही, तो भी वह कभी किसीके कहनेमें नहीं रहता । यह संसार बनता और नष्ट होता 
रहता है, परन्तु इसकी उसे कभी खबर भी नहीं होती । 

, नादत्ते कस्यचित्पापं न चेव सुकृतं विभुः। 
अज्ञानेनावृतं ज्ञानं तेन मुह्यन्ति जन्तवः ॥ १५॥ 

“चाहे समस्त पाप-पुण्य उसे चारों ओरसे घेरे ही क्यों न रहें, परन्तु फिर भी 
वह कभी उनकी ओर आँख उठाकर देखता भी नहीं । वह इन पाप-पुण्योंको तटस्थ 
ृत्तिसे देखनेवाला साक्षी तो होता ही नहीं; फिर और बातोंका तो जिक्र ही क्या है ? 
वह देहकी संगतिसे देही बनकर अवतार-लीला तो करता है, परन्तु इस अचिन्त्य 
प्रभुकी मूर्त्तता या निर्गुणता कभी नष्ट नहीं होती । जो लोग यह कहते हैं कि वह 
विश्वका निर्माण करता है, उसकी देख-रेख या पाळन करता है, और अन्तमें उसका 
संहार भी करता है; भाई अजुन, यह उनका केवळ अज्ञान ही समझना चाहिए । 

ज्ञानेन तु तदज्ञानं येषां नाशितमात्मनः। 
तेषामादित्यवज्ज्ञात्तं प्रकाशयति तत्परम्‌ ॥ १६॥ 

“जिस समग्र यह अज्ञान पूण खूपसे नष्ट हो जायगा, उस समय श्रान्तिकी कालिमा 
भी न रह जायगी और तब मनुष्योंको यह अनुभव होने लगेगा कि “मैं ईश्वर हूँ 
. और अकर्ता हैँ” । यदि यह बात मनमें बैठ जाय कि केवल ईश्वर ही अकर्त्ता हैं, 
तो यह तत्व पूर्ण हूपसे सिद्ध हो जाता है कि--मैं ईश्वर हूँ।' जब एक बार चित्त 
पर इस प्रकारके ज्ञानका प्रकाश पड़ता है, तब इस त्रिभूवनमें कहीं कोई भेद-भाव 
रह ही नहीं जाता । ऐसी अवस्थामें मनुष्य स्वानुभवसे सारे जगतको मुक्त स्थिति 

में - आत्म-स्वरूपमें-ही देखता है । क्योंकि तुम्हीं बतलाओ कि क्या कभी ऐसा 
भी हुआ है कि पूर्व दिशामें सूर्यका उदय होने पर केवल उसी दिशामें प्रकाश हो, 
और दूसरी दिशाओंका अन्धकार ज्योंका त्यों बना रहे ? 


तद्बुद्धयस्तदात्मानस्तन्निष्ठास्तत्परायणाः । 
गच्छन्त्यपुनरावृत्ति ज्ञाननिधूंतकल्मषाः ॥ १७॥ 

“बुद्धिके स्थिर हो जाने पर आत्म-ज्ञान होता है, मनमें यह बात अच्छी तरह 
जम जाती है कि हम ब्रह्म-रूप हैं और मन बिना कुछ भी चंचल हुए ब्रह्म-तत्वमें 
रहता है और दिन-रात तन्मयता बनी रहती है । इस प्रकारका सर्वव्यापी ज्ञान जिसके 
हृदयमें ओतःप्रोत भर जाता है, उसीको सम-दृष्टि कहना चाहिए। अब इससे बढ़- 
कर मैं और क्या बतलाऊ ! यदि यह कहा जाय कि वह स्वयं अपने ही सामने सारे 
'विइवको आत्मःस्वरूप समझता है, तो इसमें आइचयय ही क्या? परन्तु जिस प्रकार 
दँमें कभी केवल विनोदके लिए भी दीनता नहीं दिखाई पड़ सकती, अथवा 
विवेकमें जिस प्रकार कभी ` श्रान्तिका नाम भी नहीं दिखाई पड़ता अथवा जिस 
प्रकार सूर्यमें कभी स्वप्नमें भी अन्धकारका कोई चिक्त दिखाई नहीं पड़ सकता 

. अथवा अमृतके कानोंमें कभी मृत्युका नाम भो नहीं सुनाई पड़ता अथवा चन्द्रमाको 
कभी उष्णताका स्मरण भी नहीं होता, उसी प्रकार ज्ञानी पुरुषोंमें भूत मात्रके 
ईवषयमें कभी कोई भेद-भाव भी देखनेमें नहीं आता । 


विद्याविनयसंपन्ने ब्राह्मणे गवि हस्तिनि। 
शुनि चेव श्वपाके च पण्डिताः समदशनः ॥ १८॥ 

“फिर इस प्रकारके भेद-भाव कहाँ रह जाते हैँ कि यह मच्छड़ है, यह हाथी 
है, यह चांडाल है, यह ब्राह्मण है, वह पराया है, यह मेरा है, आदि ? अथवा इस 
प्रकारकी समस्त कल्पनाओंका अन्त हो जाता है कि यह गौ है; यह कुत्ता है, यह 
श्रेष्ठ है, यह नीच है; क्योंकि जो जाग रहा हो, उसे स्वप्न कहांसे दिखाई पड़ेगा? सब 
मेद दिखाई तो पड़ते हैं, परन्तु कब ? जब अहं-भाव बाकी बचा रहता है, तब । जब वह 
अहं-भाव बिलकुल नष्ट हो जाता है, तब विषमताका कहीं पता भी नहीं रह जाता । 

इहैव तेजितः सर्गो येषां साम्ये स्थितं मनः। 
निर्दोषं हि समं ब्रह्म तस्माद्ब्रह्मरिग ते स्थिताः॥ १९॥ । 

“इसलिए तुम यह समझ लो कि समदर्शिताका रहस्य ही यह है कि मनुष्य 
यह समझ ले कि सब स्थानों और सब जीवोंमें निरन्तर सम भावसे रहनेवाला जो 
एकमेवाद्वितीय ब्रह्म है, वह मैं ही हुँ । जो विषयोंकी संगति बिना छोड़ें हुए और 
इन्द्रियोंका बिना नियन्त्रण किये निष्काम होकर निःसंग स्थितिका भोग करता है, जो 
साधारण लोगोंकी तरह सब प्रकारके व्यवहार करता है, परन्तु लौकिक वस्तुओंका 
अज्ञानजन्य मोह छोड़ देता है, जो उसी प्रकार संसारको बिना दिखाई पड़े शरीरमें 
रहता है, जिस प्रकार किसीको पछाड़नेवाला भूत किसीको दिखाई नहीं पड़ता अथवा 
जो देखनेमें तो उसी प्रकार नाम और रूपके विचारसे अलग दिखलाई पड़ता है. 
जिस प्रकार वायुकी सहायतासे जलमें उठनेवाली तरंगोंको लोग जलसे अलग समझते 
और उनका अलग नाम “तरंग” रखते हैं, परन्तु फिर भी जो केवळ ब्रह्म ही रहताः 
है और जिका मन सर्वत्र सम भावसे विचरण करता है और इस प्रकार जो सम- 
दृष्टि हो जाता है, उस पुरुषका एक विशेष लक्षण भी होता है। हे अर्जुन, मैं वहः 
लक्षण तुम्हें संक्षेप में बतलाता हूँ । सुनो । 

न प्रहष्येत्प्रियं प्राप्य नोद्विजेत्पाप्थ चाप्रियस्‌ । 
स्थिरबुद्धिरसंमूढो ब्रह्मविद्‌ ब्रह्मरणि स्थितः॥ २० ॥ 

“जिस प्रकार मृग-जलकी बाढ़से पर्वतराज नहीं हिलता, उसी प्रकार शुभाशुभकीः 
प्राप्तिसे योगीमें कभी कोई विकार उत्पन्न नहीं होता । जो मनुष्य इस प्रकार हो, 
उसीको वास्तवमें सम्पूर्ण समदर्शी समझना चाहिए, और वही प्रत्यक्ष ब्रह्म हैँ । 

बाह्यस्पर्शेष्वसक्तात्मा विन्दत्यात्मनि यत्सुखम्‌ । 
स॒ ब्रह्मयोगयुक्तात्मा सुखमक्षयमश्नुते॥ २१ ॥ 

“जो पुरुष कभी आत्म-स्वरूपको छोड़कर इन्द्रियोंके वशमें नहीं होता, यदि वह 
विषयोंका सेवन न करे तो इसमें आश्चर्य ही क्या है? स्वाभाविक और असीम आत्मा-' 
नन्दसे उसका अन्तरंग पूर्ण खूपसे सुखी रहता है और इसलिए वह कभी इस आतन्दकेः 
बाहर नहीं होता । भछा जिस चकोरने कुमुदके दलोंकी थाळी या पत्तलमें चन्द्रमाकी 
किरणोंका उत्तम भोजन किया हो, वह क्या कभी रेतके कण खायगा? उसी प्रकार जिसे 
आत्म-सुख मिल जाय और जो ब्रह्मरवरूप हो जाय, उसके सम्बन्धमें यह कहनेकी 
कोई आवश्यकता ही तहीं है कि विषयोंसे उसका आप ही आप छुटकारा हो गया ॥ 

ये हि संस्पर्शना भोगा दुःखयोनय एव । 
ग्ा्यन्तवन्तः कोन्तेय न तेषु रमते बुधः॥ २२॥ 


“अब हे अर्जुन, जरा इस बातका भी अच्छी तरह विचार कर देखो कि इन 
“विषय-सुखोंके जालमें कौन फंसता है । जिन्हें आत्म-स्वरूपके दर्शन नहीं होते, बही 
-इन इन्द्रिय-विषयोंके फेरमें पड़ते हैं । जिस प्रकार क्षुधासे पीड़ित मनुष्य भूसी या 
-्चोकर भी खा जाता है अथवा प्याससे व्याकुल हिरन असली पानीके स्वरूपके 
“भ्रमसे भूलकर रेतीले जमीनको ही पानी समझकर दौड़ते हुए उसके पास आ पहुँचते 
हैं, उसी प्रकार जिन्हें आत्म-स्वरूपके दशन नहीं होते, जिनके पल्ले आत्म-सुखके 
-नामसे सदा दरिद्रता ही पड़ी रहती है, उन्हींको ये विषय-सुख बहुत प्रिय जान पड़ते 
हैं । परन्तु यदि वास्तविक दृष्टिसे देखा जाय तो विषयोंके उपभोगमें कहने योग्य 
'बिळकुल कोई सुख नहीं होता । यदि यह कहा जाय कि इन विषयोंमें सुख है, तो 
“फिर बिजळी की चमकमें ही संसारके सब काम क्यों नहीं चलते? यदि आकाश-रूपी 
-छतकी छायासे ही वायु, वर्षा और तापका निवारण हो सकता हो, तो फिर पक्के 
ःतिमंजिळे मकान क्यों बनाये जायें ? इसलिए विषय-सुखका शब्द-प्रयोग ही अथं- 
:हीन है । जिस प्रकार माहुर या विषका भी एक नाम “मधुर” हुँ अथवा जिस 
प्रकार पाप-ग्रह भौमको भी लोग मंगल कहते हैँ अथवा मृग-जळको भ्रमसे जळ 
“कहते हैं, उसी प्रकार विषयोंके सम्बन्धमें भी लोग “सुख” शब्दका प्रयोग करते हैं। 
“परन्तु वास्तवमें इसके लिए “सुख” शब्दका प्रयोग करना व्यर्थकी बकवाद ही है । 

"अच्छा, यह सब रहने दो और तुम मुझे केवल यही बतळाओ कि साँपके फनकी छाया 
-चहेके लिए कहाँ तक सुखकारक हो सकती है ? हे अजु न, मछलीको फंसानेवाली वन्सीमें 
न्मांसका जो टुकड़ा ळगाया जाता है, वह मछलीको तभी तक मोहक जान पड़ता हुँ, जब 
तक मछली उसे नहीं निगलती । उसी प्रकार तुम निस्सन्देह रूपसे यह बात समझ लो 
कि ठीक वही दशा विषय-संगकी हुँ । हे अजुन, यदि इन विषयोंक्री ओर विरक्तोंकी 
ृष्टिसे देखा जाय तो ये ऐसे पाँडु-रोगियोंके समानहैं, जो ऊपरसे देखनेमें फूले हुए जान 
पड़ते हैं । इसी लिए विषयोंके उपभोगमें जो सुख दिखाई पड़ता है, वह वास्तवमेंआदि से 
`अन्त तक केवळ दुःख ही दुःख है । परन्तु अज्ञानी लोग करें क्या? उनसे विषयोंका 
“सेवन किये बिना रहा ही नहीं जाता । उन्हें भीतरी रहस्प तो मालूम नहींहोता, इसलिए 

चे बेचारे शौकसे विषयोंका सेवन करते हैं । . पीपके कीचंड़में रहनेवाले कीड़ोंको 
चया कभी पीपसे घृणा होती है? उन दुःखी जीवोंके लिए तो वह दुःख ही परम प्रिय 
जीवन होता हैँ । वे तो उपभोग रूपी जलमें मछलीफे समान रहते हैं । फिर वे उस 
कीचड़ और उस पानीको कंसे छोड़ सकते हैं? ये विषय दुःखोंकी योनि अर्थात्‌ 
दुःख उत्पन्न करनेवाले होते हैं । यदि वे जीव इन विषय-भोगोंके प्रति निस्पृह और 
उदासीन रहें तो घृणित विषय-भोग .नष्ट ही हो जायं। कहीं नामको भी विश्राम 
"पाये बिना गर्भ-वास आदिके सकेटों और जन्म मरणकी यातनाओंका विकट मार्ग 
अतिक्रमण करनेके लिए भला कौन तैयार होता ? और यदि ये विषयासक्त जीव 
'विषयोंको छोड़ दें तो वेचारे महादोषोंका कहाँ ठिकाना लगे ? और फिर जगतमें यह 
“संसार” दाग्द ही मिथ्या ठहरेगा और उसका अन्त हो जायगा । इसी लिए झूठे 
सुखके फेरमें पड़े हुए जिन लोगोंने विषयोंके द्वारा होनेवाले दुःखोंका अंगीकार 
किया है, उन्हींने इस कोरे मायिक श्रमको वास्तविक बना लिया है। हे वीरश्रेष्ठ 

अर्जुन, ये विषय बहुत ही बुरे हैं । इसलिए कभी भूलकर भी इन विषयोंके मागं में 
पैर नहीं रखना चाहिए । जो पुरुष विरक्त होते हैं, वे विषयोंका विषकी तरह. 
परित्याग करते हैं, ओर विषयोंका परित्याग करनेमें उनके सामने जो दुःख आते 
हैं, वे उनके इच्छा-हीन होनेके कारण ही उन्हें दिखाई नहीं देते । 


शक्नोतीहैव यः सोढं प्राकृशरीरविमोक्षणात्‌ । 
कामक्रोधोंड्वं वेगं स युक्तः स सुखी नरः ॥ २३॥ 

“जो ज्ञानी पुरुष देहके समस्त विकारोंको पूर्ण रूपसे अपने वशमें कर लेते हैं, 
उनके लिए विषय-जन्य दुःख कहीं नामको भी नहीं रह जाते। जो लोग बाह्य 
विषयोंकी बात बिलकुल जानते ही नहीं, उनके अन्दर एक अखंड सुख भरा रहता 
हे। परन्तु इस सुखका उपभोग करनेकी इनकी रीति कुछ निराली ही होती हैं । 
जिस प्रकार पक्षी फलोंका आस्वादन करते हैं, उस प्रकार वे लोग सुखों का आस्वादन 
नहीं करते । वे लोग उस सुखक्रा भोग करते हुए भी अपने भोक्ता होनेको बात 
बिलकुल भूले रहते हैं । इस आत्म-सुखका उपभोग करते समय उनकी ऐसी तन्मय 
अवस्था हो जाती है कि वे अहंभावका परदा दूर हटा देते हैं, और तब वह तन्मयता 
उनके साथ ऐसा गाढ़ आलिंगन करती है कि वह आलिंगन होते ही जीवात्मा 

ठीक उसी प्रकार परमात्माके साथ बिलकुल एक-रूप हो जाता हैँ, जिस प्रकार 
पानीके साथ पानी मिलकर एक-रूप हो जाता है। अथवा जिस प्रकार आकाशमें 
वायुके मिल जाने पर इस तरहकी द्वेतकी कोई बात बाकी ही नहीं रह जाती कि 
यह वायु है और यह आकाश है, उसी प्रकार जब जीवका उक्त तन्मयतावाली 
अवस्थाके साथ योग होता है, तब केवल सुख ही अपने वास्तविक स्वरूपमें बच 
रहता है । इस प्रकार भेदका अन्त हो जाता है । अब यदि यह कहा जाय कि उस 
समय केवल एकता ही बच रहती है, तो भो उसका ज्ञात करनेवाला द्रष्टा ही नहीं 
रह जाता । अब मैं यह विषय समाप्त करता हूँ । जो बात कहनेमें आ ही न सकती 
हो, उसके विषयमें क्या कहा जाय ? जिसे आत्म-स्वरूपका अनुभव हो जायगा 
वह इस स्पष्ट रचनासे ही सब कुछ समझ लेगा । 


योऽन्तःसुखोऽन्तरारामस्तथान्तर्ज्योतिरेव यः। 
स॒ योगी ब्रम्हनिर्वाणां ब्रम्हभूतोऽधिगच्छति॥ २४॥ 
लभन्ते ब्रम्हनिर्वाणमृषयः क्षीणकल्मषाः । 
छिन्नद्वेचा यतात्मानः सवंभूतहिति रताः॥ २५॥ 


“जो लोग इस आत्म-सुखसे परिपूर्ण और आत्म-रूप हो जाते हैं, उन्हें मैं सम- 
रसता या ब्रह्मैक रसके पुतले ही समझता हूँ | वे आनन्दकी मूर्ति, सुखके अंकुर 
अथवा आत्म-बोधके विश्राम स्थल ही होते हैं । उन्हें विवेककी जन्म-भूमि या ब्रह्म- 
तत्वका केवळ स्वरूप अथवा ब्रह्म-विद्याके श्रृंगारित अवयव समझना चाहिये । उन्हें 


सत्वगुणकी सात्विकता अथवां चेतन्यकी गति समझना चाहिए ।” जब यह व्याख्यान .' 


इतने जोरों पर आता है, तब श्रोता लोग कहते हैं--“अब यह विस्तार रहने दो। `: 
एक एक कल्पनाको कहाँ तक रंगते चलोगे ! तुम तो सन्तोंकी स्तुतिमें तल्लीन हो 
जाते हो और तब तुम्हें कथा-प्रसंगका ध्यान ही नहीं रह जाता; और निर्गुण 
विषयका प्रतिपादन करते समय सुन्दर सुन्दर शब्दोंकी योजना ही करते रहना चाहते 
हो । परन्तु अब इस प्रवृत्तिका आवेग रोको, ग्रन्थके अर्थका दीपक जलाओ और 
सन्तोंके हृदय-रूपी घरमें कल्याणकारक प्रभात करी ।” गुरुराज श्रीचिवृत्तिनाथका 
यह आशय समझकर मैं ज्ञानदेव कहता हूँ किं--““फिर श्रीकृष्णने जो कुछ अर्जुनस 
कहा, अब आप लोग वही सुनिये ।” श्रीकृष्ण कहते हैं--“ हे अर्जुन, आत्मानन्दके 

अगाध दहका-ठीक तल जिन लोगोंको मिल जाता है, वे वहीं स्थिर होकर तद्रूप 
हो जाते हूँ । अथवा जो लोग आत्म-ज्ञानके निमंल प्रकाशकी सहायतासे समस्त 
विश्व स्वयं अपनेमें ही देखते हैं, उन्हें देहधारी परब्रह्म कहनेमें कोई हज नहीं है। 
यह परब्रह्म सत्य, सर्वश्रेष्ठ, अविनाशी और असीम है । जो लोग निष्काम होते हैं, 
वही इस परब्रह्म रूपी देशमें निवास करनेके अधिकारी होते हैं। यह केवल 
महषियोंके लिए अलग करके रखा गया है; यह केवल विरक्तोंके ही हिस्सेमें आता 
है और इसकी समृद्धिका कभी अन्त नहीं होता । 


कामक्रोधवियुक्तानां यतीनां यतचेतसाम्‌ । 
भ्रांभतो ब्रह्मनिर्वाणं वर्तते विदितात्मनाम्‌ ॥ २६॥ 


“जो लोग अपने चित्तको विषयोंसे बिलकुल अलग कर लेते हैं और उसको 
पूणं रूपसे अपने वशमें रखते हूँ, वे लोग जिस स्थान पर दृढ़ और शान्त होकर 
सोते हैं और फिर कभी जागते ही नहीं, उसी स्थानको परब्रह्म निर्वाण कहते हैं | 
हे अज्जुन, आत्मज्ञानियोंका ध्येय जी परब्रह्मा है, वही परत्रह्म ऐसे लोग भी होते 
हैं । कदाचित्‌ तुम यह पूछोगे कि वे पुरुष इस स्थिति तक कंसे पहुँचे हैं और शरीर 
रहते हुए भी उन लोगोंने किस प्रकार यह ब्रह्मस्वरूप प्राप्त किया है, तो मैं यह 
विषय थोड़ेमें तुम्हें बतला देता हूँ; सुनो । 


्पर्शान्क्ुत्वा बहिर्बाह्यांश्चत्तुश्चेवान्तरे श्नुवोः। 
प्राणापानो समौ क्रुत्वा नासाभ्यन्तरचारिणौ ॥ २७ ॥. 
यतेन्द्रियमनोबुद्धिमु निर्मोक्षपरायणः । 

विगतेच्छाभयक्रोधो यः सदा मुक्त एव सः॥२८॥ 

“जो लोग विरक्तिके बलसे समस्त विषयोंको निकाल बाहर करते हैं और अपना 
शरीर केवल मनोमय बंना लेते हैं, वे अपनी दृष्टि उलटकर उस सन्धि-स्थान पर 
रगा लेते हैं, जहाँ दोनों भौंहें मिलती हैं; और तब दाहिने और बाएं दोनों नथतोंके 
मार्ग बन्द करके प्राण-वायु और अपान-वायुको एकमें मिला लेते हैँ और उन्हें 
अपने चित्तके साथ चिदाकाशकी ओर ले जाते हैँ । फिर जिस प्रकार मागमें पड़ने- 
वाले नदी-नाले आदि गंग़ामें मिलते हैं और तब वह महानदी उन नदी-नालोंके 

सहित जाकर समुद्रमें मिळती है, उसी प्रकार वे .लोग भी परत्रह्ममें ऐसे मिल 
जाते हैं कि फिर उन्हें किसी प्रकार अलग किया ही नहीं जा सकता । जब समाधिकी 
अवस्थामें प्राण और अपानके सम्मिलित वायु-वलसे चिदाकाशमें मनका लय हो 
जाता है, तव समस्त वासनाओंका आपसे आप परिहार हो जाता है । जिस मन 
रूपी वस्त्र पर यह संसार रूपी चित्र अंकित होता हूँ, वह इस अवस्थामें फट जाता 
है । जिस प्रकार सरोवरके सूख जाने पर उसमें पड़नेवाला प्रतिविम्ब आपसे आप 
नष्ट हो जाता है, उसी प्रकार इस समाधिकी अवस्थामें मनका भी पूर्ण खूपसे नाश 
हो जाने पर भहं-भाव आदि वृत्तियोंका फिर भला कहाँ ठिकाना लग सकता है ! 
इसी लिए जिन लोगोंको इस ब्रह्म-सारूप्यके सुखका अनुभव हो जाता है, वे लोग 
` शरीरधारी रहते हुए भी ब्रह्म-रूप हो जाते हूँ । 


भोक्तारं यज्ञतपसां सर्वलोकमहेश्वरम्‌ । 
सुहृदं सर्वभूतानां ज्ञात्वा मां शान्तिमृच्छति ॥ २९ ॥ 
मैं अभी तुमको बतला चुका हूँ कि कुछ लोग इस देहको धारण किये रहने 
पर भी ब्रह्मत्व प्राप्त कर लेते हैं । वे लोग इसी मागस इस अवस्था तक पहुंचते हैं । 
वे लोग यम, नियम, आसन, धारणा आदि योग-साधनके विकट पर्वतों पर चढ़कर 
और योगाभ्यासका सागर पार करके इस अवस्था तक पहुंचते हैं । वे आत्म-साक्षा- 
त्कार बलसे स्वयं निलिप्त रहकर यह सब प्रपंच चलाते रहते हैं और स्वयं प्रत्यक्ष 
शान्त रस बनकर रहते हैँ।” इस प्रकार श्रीकृष्णने इस भाषणमें कर्म-योगका विवेचन 
किया; और अजुन एक बहुत ही मामिक श्रोता था, इसलिए यह नवीन तत्व सुनकर 
वह चौंक पड़ा । यह बात श्रीकृष्णके ध्यानमें भी आ गई और उन्होंने कुछ हँसते 
हुए पूछा -“हे पार्थ, क्या मेरी इन बातोंसे तुम्हारा समाधान हो गया ?” इसपर 
-अजु नने कहा-- “हे देव, आप दूसरोंके मनका भाव जाननेमें बहुत प्रवीण हैं, इस- 
लिए आपने मेरे मनकी बात भी बहुत अच्छी तरह जान ळी है । मैंने अपने मनमें 
जो बात पूछनेका विचार किया था, हे देव, आपने वह बात पहले ही जान ली और 
सब बातें कह डालीं । लेकिन आप एक वार फिर वही बात और भी अधिक स्पष्ट 
करके मुझे बतळावे । हे देव, सच तो यह है कि आपने अभी साधनाके जिस मार्गका 
उपदेश किया है, वह हमारे सरीखे दुर्बल ज़ीबोंके छिए सांख्य योगकी अपेक्षा 

अर्थात्‌ ज्ञान मार्गकी अपेक्षा वेसा ही अधिक सुगम और सुलभ है, जैसे गहरे पानीमें 
तेरकर पार जानेकी अपेक्षा वह जळ-मार्ग सुगम रहता हुँ जो घुटने घुटने होता है 
और जिसे आदमो पैरों चलकर पार कर लेता है। अब यदि ऐसा मार्ग ढूंढ़ निका- 
ऊनेमें कुछ अधिक समय छगे तो यह कोई ऐसी अड़चन नहीं है जो सहन न की 
जा सके । इसलिए अब सब प्रइनोंका निराकरण करनेके लिए फिर एक बार यहु 
सारा विषय विस्तारसे कहें ।” इसपर श्रीकृष्णने कहा-- तुम्हें यह साधन-माग 
अच्छा जान पड़ता हूँ न ? ऐसी अवस्थामें फिरसे उसका विवेचन करनेमें मेरा क्या 
बिगड़ता है । सुनो, मैं किरसे सत्र बातें बहुत प्रसन्नतासे बतलाता हूँ । हे अजुन, 
तुम्हारे मनमें यह विषय सुननेक्री लालसा हूँ; और जब तुममें इतनी सिद्धता या 
सामर्थ्यं हूँ कि तुम यह विषय सुनकर इसके अनुसार आचरण भी करना चाहत हो, 
तो इस मार्गका विवरण तुम्हें फिरसे बतलाने में मैं क्यों पीछे हटू !”” हे श्रोतागण, 
शक तो माताको इच्छा हो और तिस परमे उसमें सन्तान रुचि और उत्सुकता 
भी आकर मिल जाय । ऐसी अवस्थामें प्रेम-रसकी जो विलक्षण बाढ़ आती हुँ उसका 
-यथार्थ स्वरूप कौन अच्छी तरह समझ सकता है ? श्रोकृष्णने अजुनकी ओर जिस 
प्रेमपूण दृष्टिसे देखा था, मेरी समज्ञमें नहीं आता कि मैं उस प्रेम-दृष्टिको अमृतको 
बृष्टि कहूँ या अद्सुत स्नेह-रसकी सृष्टि कहूँ । न जाने वह दृष्टि अमृत-रसकी जीती- 
जागती पुतली थी अथवा बह प्रेम-रसका पान करके मत्त हुई थी जो वह अजु नके 
मोहमें ऐसी फस गई कि बहाँसे उसका हटना सम्भव ही नहों था । परन्तु इस प्रकार 
के जितने वर्णन किये जायंगे, उन सबसे केवळ विषयान्तर हो होगा । परन्तु इतना 
निश्चित हूँ कि श्रीकृष्णके उस स्नेह-भावका ठीक-ठीक शब्द चित्र खोंचा ही नहीं 
जा सकता । लेकिन इसमें आइचये को कोन-सो बात हुँ? जो इश्वर स्वयं ही 
अपना सम्पूर्ण वर्णन नहों कर सकता, उसके स्त्र्पक्रा दुसरा कोई केसे वर्णन कर 
सकता है ? परन्तु जिस प्रकार श्रीकृष्ण आग्रहपूर्वक कह रहे थे कि--'भाई अजुन, 
सुनो, सुनो । उससे मुझे तो यहो जान पड़ता है कि उनके इस प्रकार कहनेसे यहो 
सूचित होता है कि वे सहज ही अजु नके मोहमें फस गये ये । उस समय श्रीकृष्णने 
अजु'नसे कहा--“हे अजुन, जिस प्रकार यह विषय तुम्हारी समझमें अच्छी तरह 
आ सके, उसी प्रकार मैं इसका विवेचन बहुत प्रसन्तत्ाके साथ करूगा। वह योग- 
मार्ग कौन-सा हैं ! उसका कया उपयोग है ! उसके अधिकारी कोन लोग होते हैं ! 

आदि आदि, इस विषयमें जितने प्रश्‍न उत्पन्न हों सकते हैं, उन सवके उत्तर मैं 
तुम्हें बतलाता हूँ । तुम ध्यानपूर्वक सुनो। इसके उपरान्त श्रीकृष्णने जो कुछ कहा, 
उसका वर्णन आगेके अध्यायमें किया गया है। अब श्रीनिवृत्तिनाथका दास मैं 
' ज्ञानदेव श्रोताओंसे कहता हुँ कि श्रीकृष्णने बिना सांसारिक प्रपंचोंको छोड़े योग- 
साधनका जो उपदेश अजुनको किया था वह मैं स्पष्ट करके बतलाता हूँ । 


rs (= जनम 

धृतराष्ट्रे संजय कहते हैं--“श्रीकृष्णने अजुनको योग-रूपके जिस मार्गका 
“उपदेश किया था, वह अब सुनो । श्रीनारायणने जब अजु नके सामने सहज ब्रह्म 
-रसका यह भोजन परोसा था; उस समय तुम और हम भी मेहमान बनकर वहाँ पहुँच 
“गये । यह हम लोगोंका कितना बड़ा भाग्य हूँ ! प्यासा आदमी जब पानी अपने मुंहसे 
-लगाता है, तब वह उसे अमृतके समान ही जान पड़ता हूँ। उसी प्रकारका अवसर 
आज तुम्हारे और हमारे लिए आ उपस्थित हुआ है; क्योंकि आज ब्रह्म-ज्ञान हमारी 
मुद्दीमें आ गया है !” इसपर धृतराष्ट्रने कहा--“हे संजय, इस प्रकारकी बातें तो 
मैंने तुमसे पूछी नहीं थों ।” घृतराष्ट्रकी यह वात सुनकर संजयने उनके मनका भाव 
-समझ लिया । उसे मालूम हो गया कि इस समय घुतराष्ट्रके मनमें केवळ अपने लड़कों- 
की ही चिन्ता हो रही है। इस पर संजपको हँसी आई और उसने मनमें कहा कि यह 
ःबुङ्ढा पृत्र-मोहसे पागल हो रहा हैं। और नहीं तो यदि वास्तविक दृष्टिसे देखा जाय 
“तो इस समय कृष्ण और अजु'नमें जो संवाद हुआ था, वह कितना मनोहर है ! परन्तु 
मोहसे मूढ़ धृतराष्ट्रको इन बातोंसे क्या मतलब ! जो जन्मसे ही अन्धा हो, भला वह्‌ 
कभी देख सकता है ! संजयने यह बात अपने मनमें तो सोची, पर ऊपर उसने कुछ 
-भी नहीं कहा, क्योंकि उसे डर था कि मेरी यह बात सुनकर इस बुड्ढेको बहुत क्रोध 
होगा । परन्तु संजय अपने मनमें इस वात पर बहुत प्रसन्न हुआ कि श्रीकृष्ण और 
-अजु'नका यह संवाद मुझे सुननेको मिला । उसके मनको पूरी तरहसे व्याप्त करनेवाले 
: उस आनन्दने उसके अन्तःकरणमें स्फूत्ति उत्पन्न की और इसी लिए उसने बहुत 
'प्रसन्‍नतासे उस संवादका प्रसंग कह सुनाया । वह प्रसंग गीताका छठा अध्याय है जो 
तत्व-निर्णयका स्थान है । जिस प्रकार क्षीर-सागरको मथने पर अन्तमें सब रत्नोंका 
-सार अमृत प्रास हुआ था, उसी प्रकार गीताके तत्व-ज्ञानका सार अथवा विवेक- 
-सागरका उस पारक्रा तट अथवा समस्त योग-सम्पत्तिका खुला हुआ खजाना यह छठा 
अध्याय है । यह वही छठा अध्याय है जिसमें आदि माया स्तब्ध होकर बंठी है, जहाँ 
ःबेदोंका बोलना बन्द हो जाता है और जहाँसे गीता रूपी वल्लीका अंकुर निकलता है। 
मैं भी इसका वणन साहित्यके प्रकादामें “आलंकारिक भाषामें' करूंगा । आप लोग 
'च्यात देकर सुनें। मैं देशी भाषाके शब्दोंकी योजना करता हूँ, परन्तु वह योजना ऐसी 

रस-पूर्ण होगी कि अपने माधुयंके कारण स्वयं अमृतको भी सहजमें परास्त कर देगो ४ 
यदि इन शब्दोंकी तुलना कोमळ गुणके साथ की जाय तो इसके सामने संगीतके स्वरों- 
को कोमलता भी तुच्छ ठहरेगी । इसके मोहक गुणके सामने सुगन्धकी महत्ता भीः 
फीकी पड़ जायगी । इसकी रसालताका महत्व इतना अधिक है कि कानोंमें भी जीभ 
निकल आवेगी और सब इन्द्रियोंमें कलह मच जायगी । शब्द स्वभावतः श्रवणेन्द्रिय- 
का विषय है। परन्तु जिह्वा कहती है कि इन शब्दोंका रस मेरा विषय है। प्राणेन्द्रिय- 
का विषय गन्ध है; परन्तु देशी भाषा के ये वचन अपनी सुगन्धिके कारण घाणका- 
भी विषय बन जायेंगे । इनके सम्बन्धमें एक और अद्भुत बात यह है कि उच्चारण 
की जानेवाली इन बातोंका स्वरूप देखकर नेत्रोंको भी ऐसा समाधान होगा कि वे 
तुरन्त बोल उठेंगे कि यह तो लावण्यकी खान ही खुल गई ! और जब पूरे वाक्यों- 
की रचना होगी, तब श्रोताओंका मन दौड़कर वाहर निकलने लगेगा, क्योंकि वहुः 
चाहेगा कि मैं इन शब्दोंको दोनों हाथोसे पकड़कर गलेसे लगा लू । इस प्रकार सभी 
इन्द्रियां अपनी अपनी वृत्तिके अनुसार इन शब्दों पर अधिकार प्राप्त करनेका प्रयत्नः 
करेंगी; परन्तु येशब्द समान रूपसे सबका समाधान करेंगे । जिस प्रकार सूर्य अकेला 
ही सारे जगतमें चेतना उत्पन्न करता है, उसी प्रकार इन शब्दोंकी व्यापकता भी 
बहुत ही विलक्षण हैं। जो लोग इन शब्दोंके भावार्थ पर विचार करेंगे, ऐसाः 
जान पड़ेगा कि ये शब्द नहीं हैँ, बल्कि इन शब्दोंके रूपमें हमें स्वयं चिन्तामणि ही 
प्राप्त हुआ है । परन्तु ये बातें बहुत हो चुकीं । अव मैं देशी भाषाके शब्दोंकी थाली- 
में ब्रह्मटरस परोसकर निष्काम साधु-जनोके सामने यह ग्रन्थ-ख्पी भोजन उपस्थित 
करता हूँ । आत्म-ज्ञानकी जो ज्योति कभी मन्द नहीं होती,*वही ज्योति अब दीपाधार : 
में रखी गई है । वही लोग यह भोजन कर सकेंगे जो इस प्रकार इसे ग्रहण करेंगे 
कि इन्द्रियोंको पता भी न चले । अतः इस समय श्रोताओंको श्रवणेस्ट्रिका भी 
आश्रय छोड़ देना चाहिए और केवल मनकी सहायतासे यह भोजन ग्रहण करना 
चाहिए । उपर शब्दोंका जो दिखौआ कवच है, उसे उतारकर अलग कर दें और 
अन्दर जो ब्रह्म-भाव छिपा हुआ है, उसके साथ एक-रूप हो जाये और तब अना- 
यास ही अखंड सुखसे सुखी हों । यदि श्रोताओंमें ऐसी सुक्ष्मदर्शिता आ जायगी, 
तभी यह श्रवण सार्थक होगा । और नहीं तो फिर इस निरूपणको बहरे और गूंगेका 
संवाद ही कहना पड़ेगा । परन्तु अब यह व्याख्यान यहीं समाप्त होना. चाहिए, क्योंकि 

मेरे जो श्रोता छोग हैं, उन्हें इतना समझा-बुझाकर बतलानेकी कोई आवश्यकता 
नहीं है, क्योंकि यहाँ जितने श्रोता उपस्थित हूँ, वे सब निष्क्राम होनेके कारण इस 
श्रवणके स्वभावतः ही अधिकारी हैं । जिन लोगोंने आत्म-ज्ञानके प्रेमके कारण 
समस्त सांसारिक सुखोंको अपने पाससे हटाकर दूर कर दिया है, उनके सिवा और 
लोगोंको इस विषयके माधूर्यका ज्ञान ही नहीं हो सकता । जिस प्रकार कौवे चन्द्रमा- 
को नहीं पहचान सकते, उसी प्रकार साधारण मनुष्योंको भो इस ग्रन्थका ज्ञान नहीं 
हो सकता । और जिस प्रकार केवल चकोर ही चन्द्रमाको किरणोंका सेवन कर सकते 
हैं, उसी प्रकार केवल ज्ञानी जनोंको इस ग्रन्थमें आश्रय प्रात होगा । अज्ञानियोंके 
रहनेका स्थान अलग ही है, इस ग्रन्थमें नहीं हैं । इसी लिए इस विषयमें मुझे कुछ 
अधिक कहनेकी आवश्यकता नहीं है, परन्तु प्रसंग आ पड़ने पर सहजमें ये दो- 
चार बातें कह दी हैं; इसके लिए साधु श्रोताजन बुरा न मानें । अब मैं यह बत- 
लाता हूँ कि श्रीकृष्णने अजु नसे क्या कहा । श्रीकृष्णका वह भाषण स्वयं बुद्धिके 
लिए भी समझता कठिन है ; फिर दाब्दोंके द्वारा उन्हें प्रकट करना तो असम्भव 
ही है । परन्तु फिर भी सदूगुरु श्रीनिवृत्तिनाथके कृपा-प्रकाशसे मुझे उसका ज्ञान 
हो जायगा । जो वस्तु दृष्टिके द्वारा दिखाई न पड़ती हो, वह बिना दृष्टिके ही दिखाई 
पड़ती है। परन्तु इसके लिए अपने पास अतीन्द्रिय ज्ञानका बळ होना चाहिए । 
जो सोना कीमियागरको भी नहीं मिलता, बद्व दंवयोगसे पारस हाथ आ जाने पर 
लोहेमें ही मिल जाता है । इसी प्रकार यदि सद्गुरकी कृपा प्राप्त हो जाय, तो फिर 
कौन सी वात असाध्य हो सकती है ? इसी लिए मैं ज्ञानदेव कहत। हूँ कि वह असीम 
* तत्व भी मेरी समझमें आ जाता है। इसी लिए मैं निरूपण करू गा, निराकार 
तत्वमें भी साकारता लाऊंगा और जो वस्तु इन्द्रियोंकी पहुँचके बाहर है, उसका भी 
इन्द्रियोके ह्वारा ही अनुभव करा दूँगा । अब जिन श्रीकृष्णमें यश, श्री, औदार्य, 
ज्ञान, वैराग्य और ऐइवर्य इन छओ गुणोंका वेभव है और इसी लिए जिन्हें लोग 
भगवन्त कहते हैं और जो सदा वासना-संगहीन पुरुषोंके साथ रहते हैं, उन श्रीकृष्ण- 
ने अजु नंसे कहा--' हे पार्थ, अब तुम अच्छी तरह ध्यान देकर सुनो । 
श्रीभगवानुवाच 
अनाश्रितः कर्मफलं कार्यं कमं करोति यः। 
स॒ संन्यासी च योगी च न निरग्निन चाक्रियः ॥ १॥ 

“योगी और संन्यासी दोनों एक ही होते हैं । सम्भव है कि तुम इन दोनोंको 
अलग अलग मानते हो, परन्तु यदि विचार किया जाय तो अन्तमें यही निर्णय 
होता है कि दोनों एक ही हैं । यदि यह नाम-मेदवाला भ्रम दूर कर दिया जाय तो 


योग ही संन्यास सिद्ध होता है; और यदि ब्रह्म-ज्ञानकी दृष्टिसे देखा जाय तो इन 
दोनोमें कोई अन्तर नहीं दिखाई पड़ता । जिस प्रकार हम एक ही पुरुषको भिन्न- 


भिन्न नामोंसे सम्बोधित करते हैं, अथवा जिस प्रकार दो भिन्न-भिन्न मार्गोसे एक ही 
स्थान पर पहुँचते हूँ, अथवा जिस प्रकार स्वभावतः एक-रूप रहनेवाला जल अलग- 


अलग बरतनोंमें भरा जाने पर भी एक-रूप ही रहता है, उसी प्रकार योग और 
संन्यासका भेद केवल दिखौआ है, वास्तविक नहीं । हे अजुन, जगतुमें बहुमान्य 
सिद्धान्त यही है कि जो व्यक्ति कर्मोका आचरण करता हुआ भी उन कर्मोके फलसे 
संग नहीं रखता, उसीको योगी समझना चाहिए । जिस प्रकार यह पृथ्वी, वृक्ष आदि 
.उद्भिजोंका निर्माण या सृष्टि करती है, परन्तु उनमें छगनेवाले फलों या अनाजोंकी 
इच्छा नहीं करती, उसी प्रकार जो परब्रह्मकी व्यापकताका आश्रय लेकर अपनी 
स्वाभाविक स्थितिके अनुरूप जिस समय जो उचित कत्तव्य करना होता है, उस समय 
उसे कर डालता है, परन्तु फिर भी जिसमें देह-बुद्धिका अहंकार नहीं होता और जो 
अपने मनको भी फलकी आसक्तिका स्पर्श तक नहीं होने देता, उसीको संन्यासी समझना 
चाहिए और वही निस्सन्देह सच्चा और श्रेष्ठ योगी है । परन्तु जिससे इस योग-युक्ति- 
का साधन नहीं होता और जो स्वामाविक तथा नेमित्तिक कर्मको केवल बन्धनकारक 
मानकर छोड़ बैठता है, वह साथ ही साथ कुछ दूसरे कर्मोको अपने साथ लगा 
लेता हैं। जिस प्रकार अपने शरी रमें लगा हुआ एक लेप तो धो-पॉछकर दूर कर 
दिया जाय और फिर स्वयं ही एक दूसरा नया लेप शरीरमें लगा लिया जाय; उसी 
प्रकारकी अवस्था उन लोगोंकी होती हूँ जो केवल आग्रहके वशीभूत होकर इस 
प्रकारका आचरण करते हैं और केवल व्यर्थकी विवंचनामें पड़ते हैं । अरे भाई, 
एक तो गृहस्थाश्रमका भार पहलेसे और स्वभावतः ही सिर पर चढ़ा हुआ है । अब 
उस भारको अच्छी तरह वहन न करके जल्दीमें संन्यासका एक नया बोझ लेकर 
अपना भार ओर क्यों बढ़ाया जाय ? इसी लिए अग्निहोत्र आदि नित्य श्रौत-स्मार्तत 
आदि कर्म नहीं छोड़ने चाहिएँ और आचारकी मर्यादाका उल्लघन नहीं करना 
चाहिए । बस फिर यह कर्मयोग स्वभावतः ही आत्मसुख देनेवाला हो जाता है। 

यं संन्यासमिति प्राहुर्योगं तं विद्धि पाण्डव। 
न ह्यसंन्यस्तसंकल्पो योगी भवति कश्चन ॥ २॥ 

“है अजु न, अनेक शास्त्रोंने यही कहा है कि जो संन्यासी है, वही योगी है; और इस 
अकार संन्यास तथा योगके अभेदकी विजय-पताका फहराई है । कर्म करते रहनेकी अव- 
` -स्थामें जहाँ संकल्प विकल्पसे सूत्र छोड़ देनेके कारण टूट जाते हैं, बस वहीं कर्म-योगका 

तथ्य हाथ आ जाता है; और शास्त्रकारोंने अपने अनुभवसे यही निश्चित किया है । 
आरुरुक्षोमु नेर्योगं कर्म कारणमुच्यते। 
योगारूढस्य तस्येव शमः कारणमुच्यते ॥ ३॥ 
“हैं अजु न, यदि कर्म-योग रूपी पर्वतके शिखर पर पहुँचना हो तो यह कमं- 
मार्गका सीढ़ियोंवाला रास्ता कदापि छोड़ना नहीं चाहिए । इन सीढ़ियोंसे होते हुए 
` पहले यमःनियमोंकी आधार-भूमिसे होते हुए योगासनोंको पगडंडी पर पहुँचना 
चाहिए । और तब घ्राणायामकी टेकरी पर चढ़ जाना चाहिए । फिर प्रत्याहारकी 
बीचवाली पहाड़ी पड़ती है । यहाँ इतनी फिसलन होती है कि बुद्धिके पर भी जल्दी 
-नहीं टिकते । यहाँ पहुँचने पर बड़े-बड़े हठी योगियोंकी प्रतिज्ञा भी टूट जाती है 
और वे लुढ़क जाते हैं । परन्तु अभ्यास और निश्चय वृत्तिसे इस प्रत्याहारवाले बीचके 
मार्गमें भी धीरे-धीरे वेराग्यका आश्रय प्राप्त होने लगता हूँ । इस प्रकार वायुके 
पठारसे होते हुए धारणाके विस्तृत प्रान्तमें पहुँचना चाहिए । फिर इस प्रान्तको पार 
करते हुए तब तक चलते रहना चाहिए, जव तक ध्यानके सिरे पर न पहुँचा जाय । 
-वहाँ पहुँचकर यह मार्ग समाप हो जाता हूँ और ध्रवृत्तिको लालसा नष्ट हो जाती है; 
-क्योंकि यहीं साध्य और साधन दोनों आपसमें गले मिळते हैं और एक-रूप हो जाते 
: है । यहाँ पहुँचकर योगी पुरुष ऐसी सम-तल भूमि पर स्थिर हो जाता, है, जहाँसे 
और आगे पैर रखनेकी कोई बात ही नहीं रह जाती; ओर पिछले मार्गकी भी कोई 
-स्मृति बाकी नहीं रह जाती । इस उपायसे योगका साधन करके जो पुरुष अत्यन्त _ 
"उच्च अवस्था तक पहुँचता है, अब मैं उसके लक्षण बतलाता हूँ; सुनो । 
यदा हि नेन्द्रियार्थषु कमंस्वनुषज्जते। 
सवंसंकल्पसंन्यासी योगारूढस्तदोच्यते ॥ ४॥ 
“जिसकी इन्द्रियोके घरमें विषयोंका आना-जाना बन्द हो जाता है और जो 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


१२२ हिन्दी ज्ञानेश्वरी | 


आत्म-ज्ञानकी कोठरीमें सुखपूर्वक आत्मानन्दमें सोया रहता है, जिसके मनमें सुख-- 
दःखके फेरमें पड़कर झगड़नेका चाव नहीं रह जाता और इन्द्रिय-विषयके पास आ" 
पहुँचने पर भी जिसे इस वातका कभी ध्यान भी नहीं होता कि ये विषय क्या हैं, 
इन्द्रियोंको कर्माचरणके मार्गमें लगाने पर भी जिसके अन्तःकरणमें कर्मोके फलोंके 
सम्बन्धमें नामको भी आसक्ति नहीं रहती, जो केवल-देह-धारणके लिए जाग्रत 
रहता हैं और सदा आत्म-भावनामें लीन रहता है; निस्सन्देह उसीको योग-रूढ़ 
पुरुष समझना चाहिए ।” यह सुनकर अजु नने कहा--''हे देव, यह बात सुनकर 
तो मुझे बहुत आश्चर्य हो रहा हैं। अब आप मुझे यह वतळावें कि ऐसे पुरुषके- 
समान योग्यता केसे प्राप्त हो सकती है । 


उद्धरेदात्मनात्मानं नात्मानमवसादयेत्‌ । 
गरात्मेव ह्यात्मनो बन्धुरात्मेव रिपुरात्मनः ॥ ५॥ 
इसपर श्रीक्ृष्णने हसकर कहा --“हि अजु न, तुम्हारी यह बात भी बहुत ही" 
अद्भुत हुँ । भला इस अद्वैत अवस्थामें कौन किंसीको कया दे सकता है ? जिस 
समय मनुष्यको भ्रान्तिकी शय्या पर कठिन मायाकी तन्द्रा लगती है, तभी उसको 
जन्म और मरणके दुश्य-स्वप्न दिखाई पड़ने लगते हैं । परन्तु आगे चलकर जब 
वह अकस्मात्‌ जाग उठता हूँ, तव उसे यह निश्चय होता है कि स्वप्नकी वे सब 
बातें विलकुल मिथ्या थीं । परन्तु उस पहलो श्रान्तिकी भांति यह आत्म-वोध भी 
स्वयं उसीको होता है । और, हे अजुन, वह केवल अपने देहके अभिमानके फेरमें 
पड़कर ही स्वयं अपना घात करता है । 
बच्धुरात्मनस्तस्य॒ येनात्मेवात्मना जितः। 
अनात्मनस्तु छात्रृत्वे वर्ततात्मेच शत्रुवत्‌ ॥ ६॥ 

“यदि हम विचारपूर्वक अपना अहं-भाव छोड़ दें और सद्ब्रह्म-रूप हो जाये ` 
तो मानों सहजमें हम स्वयं ही अपना कल्याण कर लेते हैँ। और नहीं तो रेशमके " 
कीड़ेकी तरह, जो आप ही अपने आपको कोशमें वन्द कर लेता है, जो मनुष्य अपने 
शरीरके सौन्दर्यमें भूलकर उसीमें अपने आपको पूर्ण खूपसे बद्ध कर लेता है, वह ` 
स्वयं ही अपना वेरी ठहरता है। जिस समथ द्रव्य-प्राप्तिका अवसरं आता है, उस” 
समय उस अभागेंको स्वयं ही अन्धे बननेका शोक होता है; और जब उसके सामने” 

धन-कोश खुला हुआ रहता है, तव वह आँखें बन्द करके उस धन-कोशको लाँघ- 
कर आगे निकल जाता है। जैसे किसीको भ्रम होता हैं और वह यह बकता हुआ 
चारो तरफ दौड़ता फिरता है कि --''अरे मैं नहीं हूँ ।” “अरे मैं खो गया ।'” 
“अरे मुझे कोई चुरा ले गया ।” और इस प्रकार अकारण ही वह अपने सिर एक 
आफत ले लेता है । परन्तु यदि वास्तविक दृष्टिसि देखा जाय तो जीव भी ब्रह्म ही 
है । परन्तु किया क्या जाय ! उसकी बुद्धि उस ओर जाती ही नहीं । भला सोंचो 
कि यदि स्वप्नमें किसी पर शस्त्र का प्रहार हो, तो क्या उस प्रहारसे वह स्वप्न देखने- 
वाला कभी मरता है ? परन्तु ऐसे पुरुषकी स्थिति उस तोतेके समान होती है जो. 
उस नलिका-यन्त्र पर बैठता है जो स्वयं उसीको पकड़नेके लिए लगाई जाती है । 
तोता उस नलिका-यन्त्र पर बैठता है और उसीके भारसे वह नली चलने लगती 
है । वास्तवमें जिस समय वह नली उलटी चलने लगती है, उसी समय तोतेको 
उस परसे उड़ जाना चाहिए । परन्तु उसके मनमें भय समा जाता हूँ। वह व्यर्थ 
ही गरदन घुमाता हैं छाती सिकोड़ता है और चोंचसे उस नलीको खूब जोरसे 
पकड़े रहता है। उसके मनमें यह मिथ्या धारणा हो जाती है कि मैं वास्तवमें पकड़ा 
गया हूँ, और इस मिथ्या कल्पनाके फेरमें वह ऐसा पड़ता हैँ. कि अपने परोंके खुले 
हुए पंजों को उस यन्त्रमें और भी फंसाता चलता है । इस प्रकार जो स्वयं और 
अकारण ही वन्धनमें पड़े, उसके सम्बन्धमें कयां यह कभी कहा जा सकता हू कि 
उसे किसी दसरेने बन्धनमें डाला है? परन्तु जव एक वार वह ऐसे भ्रममें पड़ 
जाता है, तब वह उसके फेरमें ऐसा फंस जाता है कि यदि उसे आवा काट भी डाला 
जाय तो भी वह उस नलीको कभी न छोड़ेगा । इसलिए जो मनुष्य स्वयं ही अपने 
संकल्प-विकल्पोंको बढ़ाता है, वह स्वयं ही अपना शत्रु होता हूँ। परन्तु इसके 
बिपरीत जिस पुरुषको इस बोधका अनुभव होता है कि “मैं आत्मा हूँ” और जो 


च्यर्थकी या मिथ्या बातका अंगीकार नहीं करता, मैं कहता हूँ कि वही श्रेष्ट 
आत्मज्ञ है । 
जितात्मनः प्रशान्तस्य परमात्मा समाहितः । 


शीतोष्णसुखदुःखेषु तथा मानापमानयोः ।। ७ ॥ 
ज्ञानविज्चानतृप्तात्मा कूटस्थो विजितेन्द्रियः । 
युक्त इत्युच्यते योगी समलोष्टाश्मकाञ्चनः॥ ८ ॥ 

. ऐसा मनुष्य अपने मनको जीत लेता हूँ, और जिसकी समस्त वासनाएं शान्त 
हो जाती हैं, उसे कभी यह नहीं जान पड़ता कि परमात्मा मुझसे अलग और दूर 
-है। जिस प्रकार मैल या मिलावटके विलकुल निकल जाने पर अन्तमें शुद्ध सोना 
बाकी रह जाता है, उसी प्रकार संकल्प-विकल्पका झगड़ा मिटते ही स्वयं जीव ही 
“परमात्मा होकर रहने लगता है। जिस प्रकार घटाकारके नष्ट होने पर उसके 
-अन्दरके अवकाशको आकाश के साथ मिलनेके लिए कोई स्थानान्तर नहीं करना 
'पडता, उसी प्रकार जिसका मिथ्या देहाभिमान समूळ नष्ट हो जाता है, उसे परमात्म- 
रूप होनेके लिए फिर और कुछ भी नहीं करना पड़ता, क्योंकि वह तो आरम्भसे 
ही परमात्मासे ओतःप्रोत भरा रहता है । ऐसे पुरुषके लिए गरमी-सरदी और सुख- 
=दुःलके विचार और मान-अपमानकी बात सम्भव ही नहीं होती । जिन-जिन रास्तोंसे 
होकर सूर्य जाता है, उन-उन रास्तोंमें सबं स्थान प्रकाशमय हो जाते हैं उसी प्रकार 
ऐसे पुरुषकोजो कुछ मिलता है, .वह सब तद्रूप हो जाता है और उस पुरुषके 
स्वरूपके साथ समरस हो जाता है । जिस प्रकार मेघसे गिरनेवाळी जल-धारा कभी 
समुद्रके लिए कष्टदायक नहीं होती, उसी प्रकार योगीश्रे के लिए, शुभाशुभ बातें 
आत्म स्वरूप ही होनेके कारण कभी क्लेशकारक नहीं होतीं । इस संसार-विषयक 
भावनाका विचार करने पर जब यह निश्चित हो जाता हैँ कि यह भावनां मायिक हैं, 
तब और अविक ध्यानपूर्वक देखने पर यह पता चलता है कि वह ज्ञान आत्म-स्वरूप 
ही है। जब ऐसा हो जाता है, तव द्वेत-भावका विनाश हो जानेके कारण इस प्रकारका 
ऊहापोह आपसे आप जहाँका तहाँ नष्ट हो जाता है कि यह आत्मसस्वरूपका तत्व 
व्यापक है अथवा स्थळ और काल आदिसे मर्यादित है । इस प्रकार जो अपनी इन्द्रियों 
'पर विजय प्राप्त कर लेता है, वह शरीर धारण किये रहने पर भी परब्रह्मकी बराबरी 
'तक जा पहुँचाता है। वही सच्चा जितेन्द्रिय होता है और उसीको योगी कहना चाहिए; 
क्‍योंकि छोटे और बड़ेका भेद-भाव जिसे कभी स्पर्श ही नहीं करता, वह मेरुके 
बराबर सोनेके पर्वत और मिट्टीके छोटेसे ढेले दोनोंको एक बराबर समझता है । 
चह ऐसा निरिच्छ और सम बुद्धि बनकर रहता है कि सारी पृथ्वीके मूल्यके अथवा 
अपार मूल्यवाले तेजस्वी रत्नको भी वह पत्थरके समान मानता हूँ । 

सुहन्मित्रायु दासीनमध्यस्थद्वेष्यबन्धुषु । 
साधुष्वपि च पापेषु संमबुद्धिविशिष्यते ॥ ९॥ 

“फिर ऐसे पुरुषमें स्नेही और शत्रु, पराये और परिचित, आदि भेंद-भावोंकी" 
विचित्र कल्पना भला हो ही कसे सकती है ! उसकी आत्म-स्वरूपवाली दुष्टिमें कौन 
किसका आप्त और कौन किसका शत्रु रह सकता है ! उसे इस प्रकारका निरिचत' 
ज्ञान हो चुका रहता है कि मैं ही समस्त विश्व हूँ । फिर उसकी दृष्टिमें यह भाव कहाँसेः 
बचा रह सकता है कि यह अधम है और वह उत्तम है! यदि पारस पत्थरकी ही' 
कसौटी बनाई जाय तो फिर उस पर सोनेके अलग-अलग कस कँसे लग सकते हैं ? - 
उस पर तो जो जो चीज रगड़ी जायगी, वह सब निर्मल सोना ही बन जायगी । 
इसी प्रकार जिसमें निर्मळ बुद्धिके सम-भाववाला गुण आ जाता है, उसे सारा स्थावर, 
जंगम विश्व केवल आत्म स्वरूप ही दिखाई पड़ता है । चाहे ये विश्‍व रूपी अलंकार 
अलग-अलग आकार भौर गढ़नके भले ही दिखाई पड़, परन्तु वह यह बात अच्छीः 
तरह जानता है कि ये सब एक ही निमंल ब्रह्मरूपी सोनेके बने हुए हैं । यह उत्तमः 
प्रकारका ज्ञान जिसे पूर्ण रूपसे प्राप्त हो जाता है, वह बाहरके और दिखौआ? 
आकारों और ख्पोंके भ्रममें नहीं पड़ता । यदि वस्त्रके सम्बन्धमें अच्छी तरह विचार 
किया जाय तो यही पता चलता है कि यह सब सूतोंका ही प्रसार हैँ । इसी प्रकार" 
वह भी निश्चयपूर्वक यही देखता हूँ कि इस समस्त विश्वमें एक परब्रह्मको छोड़कर 
दूसरी और कोई चीज है ही नहीं । जिसे इस प्रकारका अनुभव हो जाता हैं, वहीं 
सम-बुद्धि होता है । सम-बुद्धि इससे अलग और कोई चीज नहीं है । जिसे पवित्र” 
वस्तुओंका राजा कहते हैं. जिसके दर्शन मात्रसे पूज्य बुद्धि उत्पन्न होती है, जिसकी 
संगतिसे मोह-ग्रस्त पुरुषको भी आत्म-बोध हो जाता है. जिसके शब्दोंसे ही घामिक- 
ताका जीवन होता है, जिसकी दुष्टिमें अष्ट-महासिद्धियोंका जन्म होता है, स्वर्ग-सुख - 
आदि जिसके लिए केवल खेलवाड़ होते हैं, यदि सहजमें उसका केवल स्मरण भी 
हो जाय, तो केवल उस स्मरणके बलसे ही वह उस स्मरणकर्ताको अपने समान" 
बना लेता है । इतना ही नहीं, उसकी स्तुति करनेसे भी कल्याण होता है । 


योगी युङजीत सततमात्मानं रहसि स्थितः । 
एकाकी यतचित्तात्मा तिराशीरपरिग्रहः ॥ १०॥ 
“जिसके सामने उस अटत भावका दिन चढ़ जाता है, जिसका कभी अन्त" 
ही नहीं होता, वह पुरुष निरन्तर अपने आत्म-स्व्पमें स्थिर रहता हैँ। हे अजु न, . 

"जो इस प्रकारकी अद्वैत दृष्टिसे विचार करता है, वह अद्वितीय होता हैं, क्योंकि तीनों 
छोकोंमें वही आत्म-स्वरूपसे ओत-प्रोत भरा रहता है और इसी लिए वह सहज ही 
अपरिग्रही अर्थात्‌ परिवार-हीन रहता है ।” इस प्रकार श्रीकृष्णने सिद्ध पुरुषोको 
पहचानने के विशेष लक्षण अर्जुनको बतळाये और ये लक्षण बतळाते हुए उन्होंने 
सिद्ध परुषोंका गौरव स्वयं अपने गौरवसे भी अधिक, बढ़ा दिया । फिर श्रीकृष्णने 

.. “जो योगी ज्ञानी-जनोंका केवल मुकुट-मणि बल्कि जो ज्ञानी-जचोंकी दृष्टिका 

स्वयं प्रकाश ही होता है, जिस समर्थकी संकल्पनासे ही इस विश्वकी रचना हो जाती ` 
है, ओंक्रारकी पैंठ या बाजारमें बुना हुआ वेद रूपी उतकृष्ट वाङ्मय वस्त्र भी जिसके 
-यशको ढंकनेके लिए अधूरा होता है, जिसके शरीरके तेजसे सूर्य और चन्द्रमा तकके 
“व्यापार चलते हैं और इसी लिए यह ( उस सूर्य और चन्द्रमाके प्रकाशमें विचरण 
“करनेवाला) संसार जिसके तेजके बिना कर्म-हीन हो जायगा, केवल यही नहीं बल्कि, 
.है अजुन, जिस योगीके केवल नामका विचार करने पर उसके महुत्वके सामने यह 
-असीम आकाश भी तुच्छ दिखाई पड़ता है, उसका एक-एक वास्तविक गुण तुम 
“कैसे ग्रहण कर सकोगे ? पर अब इन बार्तोको खतम करो। मेरी समझमें यही नहीं 
:आता कि वास्तवमें किसके लक्षणोंका वर्णन करना चाहिए और इस बहानेसे मैं 
*किसके लक्षण कह गया । भाई अजुन, जो ब्रह्म-विद्या तका स्वयं आधार ही पूरी 
“तरहसे नष्ट कर डालती है, वह ब्रह्म-विद्या यदि मैं पूरी तरहसे खोल दूँ तो फिर इस 
कल्पनामें कि “अजुन मेरा प्रिय और दुलारा है, जो मधुर रस है, वही कया नष्ट 
“नहीं हो जायगा ! इसी लिए यह सच्चे अद्गैतकी बातें नहीं हैं, बल्कि इसमें बीचमें 
-थोड़ा-सा परदा मैंने इसलिए रख दिया है कि तुम्हारे स्तेहका सुख भोगनेके लिए 
मनन जरा अलग होकर रहे। जो लोग अहं ब्रह्मास्मिकी भावनामें फंसे रहकर मोक्षका 
'सुख प्राप्त करनेके लिये प्रयत्न करते रहते हैं, उनकी दृष्टि तुम्हारे और मेरे प्रेम पर 
“न लगे, वस इतना ही मैं चाहता हूँ ।” उस समय श्रीकृष्णने अपने मनमें विचार 
“किया 'कि यदि अद्वँतका यह प्रतिपादन सुनकर इस अ्ुःनका अहं-भाव ही नष्ट हो 
` गया और यदि यह मेरे स्वरूपमें मिलकर सम-रस ही हो गया, तो फिर मैं अकेला 
रहकर ही कया करूंगा? फिर मेरे लिए ऐसा कौन वाकी रह जायगा जिसे देखकर 

- मेरे मनको शान्ति मिलेगी, जिसके साथ मैं खुले मनसे जी भरकर बातें करूंगा 
- अथवा जिससे प्रेमके आवेशमें मैं अच्छी तरंह आलिगन कर सकूंगा ! यदि अजुन मेरे 

स्वख्पमें मिलकर लीन हो जायगा, तो फिर अन्तरंगको पूरी तरहसे भरकर वाहर 
निकलकर चारो ओर फैळनेवाली अपने मनकी कोई अच्छी वात मैं किससे कहुँगा ! 
यह सोचकर श्रीकृष्ण कुछ घबरा-से गये और उन्होंने अह्तमें ही दतका उपदेश 
करनेके वहानेसे अजुंनका मन अपने मनकी ओर आकृष्ट कर लिया । श्रोताओंके 
कानोंको कदाचित्‌ यह वर्णन कुछ बेढब जान पड़ेगा, परन्तु अर्जुन तो वास्तवमें 
श्रीक्ृष्णके सुखकी प्रत्यक्ष और जीती-जागती मूर्ति ही था | परन्तु श्रोताओंको यह 
बात घ्यानमें रखनी चाहिए कि इतना ही नहीं, बल्कि जिस प्रकार कोई बांझ 
अधिक अवस्था या बुढ़ापेमें केवक एक ही लड़का उत्पन्न होने पर पुत्र-प्रेमकी पुतली 
बनकर मानों नाचने लगती है, ठीक उसी प्रकारकी अवस्था उस समय श्रीकृष्णकी 
हो रही थी । यदि अर्जुनके प्रति श्रीकृष्णके प्रेमका यहाँ इतना अधिक अतिरेक . 
न दिखाई पड़ता, तो मैंने भी इस प्रकारका वर्णन न किया होता । परन्तु देखो, यह 
कँसे आइचर्यकी वात है ! कैसा अद्भुत अद्वतका उपदेश है ! उधर समरांगणमें 
कैसी मार-काट मची हुई है और यहाँ हमारे सामने स्वयं प्रेमकी मुर्ति नाच रही 
है । यदि वास्तविक दुष्टिसे देखा जाय तो प्रेम और ऊज्जा, व्यसन और उसके प्रति 
'होनेवाली घृणा और पिशाच तथा शुद्धिका जोड़ एक साथ ही कैसे दिखाई पड़ 
सकता है ? जहाँ प्रेमका नाम आता है, वहीं लज्जा दूर हो जाती हैं; जहां व्यसनका 
'नाम आया, वहाँ उसके प्रति होनेवाली घृणा दूर हो जातो है; और जहाँ पिशाचका 
जाम लिया, वहाँ शुद्धि का अन्त ही हो जाता है। इसलिए कहनेका अभिप्राय यही 
हैँ कि अजु न वास्तवमें भगवानूकी मैत्रीका आश्रय-स्थान अथवा सुखसे फूले हुए 
शरीकृष्णके अंतरंगका दर्पण ही था! इस प्रकार अर्जुनका पुण्य बहुत बड़ा और 
यवित्र था और इसीलिए बह श्रीकृष्णकी कृपासे भक्ति रूपी वीजको ग्रहण करनेके 
लिए उपजाऊ खेतकी तरह सुपात्र हो गया था। अथवा तो प्रकारकी भक्तियोंमें 
जो अंतकी आत्म-निवेदनबाली भक्ति है, उसके पास ही रहने वाली जो आठवीं 


सख्य भक्ति हूँ, उस भक्तिका अजुनको अधिष्ठाता देवता ही समझना चाहिए। 
अजुन पर श्रीकृष्णका इतना अधिक प्रेम था कि पास ही प्रत्यक्ष श्रीकृष्ण स्वामीके 


खड़े रहने पर भी उनका वर्णन न करके उनके दास अजुनके हो गुणोंका गान 
करनेको जी चाहता है। और फिर यह देखो कि जो पतिव्रता स्त्री एकनिष्ठ प्रेममें 
अपने पतिको सेवा करती है और पति जिसका सदा बहुत अधिक सम्मान करता 

है, उसी पतिब्रताकी उसके पतिसे भी वढ़कर प्रशंसा की जाती है या नहीं ? उसी 
प्रकार मेरे मनमें भी यही बात आई कि अजु नकी ही विशेष स्तुति करनी चाहिए, 
क्योंकि समस्त त्रिभुवनकी पुण्याई केवल उसी अजुनमें थी । इसी अजु'नके' 
प्रेमके वश होकर उन श्रीकृष्ण परमात्माको अमूर्त्त होने पर भी साकार रूप घारणः 
करना पड़ा था और उन पूर्ण-कामके मनमें उत्कंठा उत्पन्न हुई थी । यह सुन- 
कर श्रोताओंने कहा “हम लोगोंका भी कंसा सौभाग्य है ! इन शब्दोंमें कैसी 
विलक्षण शोभा भरी हुई है! यह भाषाका माधुर्य मानों संगीतके सातो स्वरोंको भी 


मात कर रहा है। यह कैसी विलक्षण बात है ! यह भाषा कभी सामान्य प्राकृतोंकीः 
हो ही नहीं सकती । यदि इस भाषाको सीधी-सादी देशी भाषा कहें तो भी यह साहित्य- 


कलाके नाना प्रक्रारके अलंकार, रसोंके रंगोंके जाळ, अंद्वेतका प्रतिपादन करनेमें 
भी कैसी अच्छी तरह फेला रही हैं। इस देशी भाषामें भी ज्ञानकी चाँदनी कैसी 
अच्छी तरह खिल रही है और गूढ़ भावार्थकी शीतलता सर्वत्र केसे समान रूपसे 
फेली हुई है। इसी लिए इसके प्रकाशमें गीताके इलोकार्थ रूपी कुमुद आपसे 
आप विकसित हो रहे हैं ।” यह सुन्दर व्याख्यान सुनकर मनमें उत्कंठाकी विलक्षणः 
तरंगे उठने लगीं और निष्काम श्रोता भी स-काम हो गये और भीतरी आनन्दकेः 
कारण उनके सिंर हिलने लगे। श्रोताओंको इस अवस्थाका ध्यान करके निवृत्ति-दासने 
कहा--“'भइया, सावधान हो जाओ । इसमें सन्देह नहीं कि श्रीकृष्णके प्रसादके 
प्रकाशमें पांडवोंके कुलमें एक विलक्षण प्रभात हुआ । देवकीके उदरमें श्रीकृष्ण जनमे 
और बढ़े थे और यशोदाने बड़े कष्टसे उनका छाळन-पालन किया था; परन्तु अन्तमें 
वे इन्हीं पांडंवोंके काम आये थे । इसी लिए अजुनकी पुण्याईका बल अपार था, 
और श्रीकृष्णकी कृपा सम्पादित करनेके लिए न तो उसे दीर्घ काल तक सेवा ही 
करनी पड़ी थी और न उपयुक्त अवसंरकी प्रतीक्षा करके प्रसादकी याचना ही 
करनी पड़ी थी । परन्तु अब मैं इन बातोंको समाप्त करके जल्दीसे मूल कथा कहना 
ही आरम्भ करता हूँ । श्रीकृष्णकी ये बातें सुनकर अजु नने कुछ दुळारसे कहा--- 
“हु देव, आपने सन्तोंके जो लक्षण बतलाये हैं, वे सब तो मुझमें कहीं दिखाई नहीं 
पड़ते । और यदि वास्तविक दृष्टिसे देखा जाय तो इन लक्षणोंका सारांश भी अपनेमें 
लाने लायक मुझमें यथेष्ट योग्यता नहीं हैं । परन्तु आपके उपदेश से ही मैं इतना 
योग्य और समर्थ हो सकू गा कि इन लक्षणोंका साधन करके इन्हें अपनेंमें लाऊ ॥ 

यदि आप चाहेंगे तो मैं निस्सन्देह ब्रह्म ही बन जाऊँगा.। आप मुझे जो कुछ करने- 
को कहेंगे; मैं वह सब ध्यानपूर्वक करूँगा । यद्यपि मैं यह नहीं समझ सका हूँ कि 
आपने' अब तक किसके सम्बन्धमें मुझसे ये बातें कही हैं, परन्तु फिर भी उसके लिए 
मेरे मनमें इतना आदर और श्रद्धा उत्पन्न हो रही है। फिर जब मैं स्वयं उसीके 
समान हो जाऊंगा; तव तो हे देव, मेरे सुखका पारावार ही न रह जायगा ।, हे 
सद्गुरु, क्या आप इतनी कृपा करेंगे कि ऐसे सिद्ध पुरुषकी स्थिति तक मैं स्वयं ही 
` पहुँच जाऊ ।” इसपर श्रीकृष्णने कुछ हेँसकर कहा-“अच्छा, मैं तुम्हारी इच्छाके 
अनुसार ही सब काम कर देता हूँ । मनुष्यको जव तक सन्तोषकी प्राप्ति नहीं होती, 
तब तक उसके मनमें बराबर यही चिन्ता वनी रहती है कि मुझे किस प्रकार सुख 
मिलेगा ॥ परन्तु जव एक बार उस सन्तोषकी प्राप्ति हो जाती है, तब इच्छाकी 
अपूर्णता कहीं बाकी नहीं रह जाती। इसी प्रकार जिसने परमात्माकी सेवा की हो,वह 
सहजमें ब्रह्म-स्वरूप प्राप्त कर लेता है । पर जरा' यह्‌ देखो कि अजुंनका सौभाग्य 
केसा चमका है और उसकी कामना फलोंके भारसे कैसी लद गई है। हजारों वार 
जन्म लेने पर इन्द्र आदिको भी जिस परमेश्वरकी जल्दी प्राप्ति नहीं होती, वही 
परमेश्वर अर्जुनके इतने वशामें हो गया है कि शब्दोंके द्वारा उसका वर्णन ही नहीं हो 
सकता । अजु नने जो यह कहा था कि--- मैं ब्रह्म होना वाहता हूँ ।” सो उसकी 
यह वात श्रीकृष्णने अच्छी तरह सुन ली । इस समय श्रीक्ृष्णने अपने मनमें यहः 
विचार किया कि सैं इसकी बुद्धिके गर्भ में वैराग्यका जन्म हुआ है; और जिस प्रकार 
गर्भवती स्त्रियोंके मनमें अनेक ध्रकारकी कामनाएँ उत्पन्न होती हैं, उसी प्रकारः 
इसके मनमें भी ब्रह्म-स्थिति प्राप्त करनेकी कामना हुई है । यह वेराग्य-गभे अभी 
. पूरे दिनोंका नहीं हुआ है; परन्तु फिर भी यह अजुन रूपी वृक्ष वेराग्य खपी वसन्तः 
ऋतुकी बहारके कारण सोऽहमस्मिके मनोभाव रूपी बौरसे ळद गया हैं। इसी लिए. 
यह इतना विरक्त हो गयां है कि अव इसमें ब्रह्मःप्रासिका फल लगनेमें अधिक 
विलम्ब न ळगेगा । उस समय अरजुनके सम्बन्धमें श्रीकृष्णके मनमें इसी प्रकारका 
विश्वास होने लग गया था। उन्होंने मनमें सोचा--"'अव यह ऐसा सिद्ध हो गया 
है कि अपने, मनमें यह जो/ काम करनेका विचार करेगा, उसका इसे पहलेसे ही 
फल-मिल जायगा । . इसी लिए अब यदि इसे योगाभ्यासका उपदेश किया जायगा 
तो वह निषफल:नहीं,होगा ।”” मनमें यही विचार करके श्रीकृष्णने अजु नसे कहा- 

“हे पार्थ, अब मैं इस योगाभ्यासका राज-मार्ग तुम्हें बतलाता हूँ, सुनो । - इस 
मार्गमें जगह-जगह परवृत्ति-ख्पी वृक्षोंकी जड़में निवृत्ति-ल्पी फलोंके घौद लगे हुए 
हैं। श्री शंकर अब भी इसी मार्गसे प्रवास करते रहते हैं। इतर योगीजन पहले- 
पहले कुछ दूसरे ही टेढ़े-तिरछे मार्गोमें भटक चुके हैं परन्तु अनुभव होनेपर अन्तमें 
उन्होंने भी यही राज-मार्ग स्वीकृत किया है। अज्ञानके दूसरे समस्त टेढ़े-तिरछे 
मार्गोको छोड़कर वें लोग आत्मबोधके इसी सरळ मार्गसे बराबर आगे बढ़ते गए 
हैं । योगियोंके बाद बड़े-बड़े ऋषि भी सदा इसी मार्गसे चलते रहे हैं और साधक- 
की अवस्थासे निकलकर सिद्धता तक पहुँचे हूँ । बड़े-बड़े आत्मवेत्ताओंने भी इसी 
मार्गसे चलकर श्रेष्ठता प्राप्त की है। जब योगका यह राजमार्ग एक बार दिखाई पड़ 
जाता है, तब भूख-प्यास सब मिट जाती है । इस मार्गमें रात और दिनका कोई 
काल-भेद नहीं है। इस मार्ग पर चढते समय जहाँ जहाँ पर पड़ते हैं, वहाँ वहाँ 
मोक्षकी खान ही खुलकर सामने आती है। और यदि बीचमें कहीं कोई रुकावट 
आ पड़े तो फिर स्वर्ग-सुख तो रखा ही हुआ है। चाहे पूर्वकी ओर जाओ ओर चाहे 
पर्चिमकी ओर जाओ, इस मार्गका प्रवाह बहुत ही शान्तिपूर्वक और अचूक होता _ 
है । मुझे अभी यह बतलानेकी आवश्यकता नहीं है कि इस मागसे चलकर हम 
जिस गाँवमें पहुँचते हैं, हम स्वयं वही गाँव बन जाते हूँ । यह बात तो तुम्हें आपसे 
आप स्वानुभवसे पीछे मालूम हो जायगी ।” अजु नने कहा-- है देव; आपने जो 
कहा कि “पीछे” सो मैं तो यही चाहता हूँ कि वह “पीछे” कव होगा । मैं इस 
समय इस उत्कंठाके सागरमें डूब रहा हूँ। कया आप मुझे इससे बाहर नहीं निका- . 
लेंगे ?”” इस पर श्रीकृष्णने कहा--“हे पार्थ, तुम्हारी ये बातें बहुत ही उतावले- 
पनकी हैं । मैं तो स्वयं ही बतला रहा थाः पर तुम बीचमें ही यह प्रश्‍न कर बैठे । 


शुचौ देशे प्रतिष्ठाप्य स्थिरमासनमात्मनः। ` 
नात्युच्छ्रितं नातिनीचं चेलजिनकुशोत्तरस्‌ ॥ ११॥ 


“अच्छा, अबमैं .दुम्हारे सामने सब बातोंका सांगोपांग वर्णन करता हूँ । परन्तु 
इन बातोंका वास्तविक उपयोग तभी हो सकता है, जब इनका. अनुभव किया जाय । 
योगाम्यास करनेके लिए सबसे पहले एक उपयुक्त स्थान देखना चाहिए । वह स्थान 
देसा होता चाहिए कि यदि विश्राम करनेकी इच्छासे आदमी वहाँ जा कर बैठे, 


५) 
बा 

सो फिर बहाँसे उसका उठनेको जी ही न चाहे । वह स्थान ऐसा हो कि वहाँके 
दृश्यसे ही बेराग्य दूना हो जाय । वहाँ यदि सन्त-जनोंका निवास हो तो उससे 
सन्तोषकी पुष्टि होती है और मनको धैयंका सहारा मिलता है। जहाँ योगाम्यास 
आपसे आप होता हो, जहाँकी रमणीयताके कांरण हृदयको आत्मानन्दका अनुभव ` 
झो, है अजु न, जिस स्थान पर पहुँचते ही पाखंडियोंके मनमें भी तपश्चर्या करनेकी 
बुद्धि उत्पन्न हो, जहाँ कोई रास्ता-चळता आदमी अचानक पहुँच जाने, पर यदि 
स-काम हो तो भो वह वहांसे लौटने या हटकर जानेकी बात विलकुल भूल जाय, 
ऐसा स्थान न रहनेवालोंको भी रोक लेता है, भटकनेवालोंको भी स्थिर करता है 
ओर वेराग्यको थपकी लगाकर जाग्रत करता है । वह स्थान ऐसा होना चाहिए कि 
उसे देखते ही विषय-सुखोंके छम्पटको भी ऐसा जान पड़ कि मैं संसारका ।सुन्दर 
राज्य छोड़कर यहीं शान्तिपूर्वक पड़ा रहूँ । बस वह स्थान ऐसा ही रमणीय होना 
चाहिए । इसके अतिरिक्त वह स्थान इतना शुद्ध भी होना चाहिए कि वहाँ आँखोंको 
साक्षात्‌ ब्रह्म-स्वरूप ही दिखाई पड़ता हो । उस स्थानमें एक और विशेष गुण यह 
होना चाहिए कि वहाँ योगाभ्यास करनेवाले साधकोंकी ही बस्ती हो और दूसरे 
लोगोंका वहाँ आना-जाना न हो । वहाँ ऐसे बड़े बड़े और सघन वृक्ष भी होने 
चाहिए जो जड़से ही अमृतके समान मौठे और सदा फळ देनेवाले हों और वे फल 
उनमें बारहो मास लगते हों । साथ ही उस स्थान पर वर्षा-कालके अतिरिऴ अन्य 
आऋतुओंमें भी पग-पग पर पानी मिळता हो और विशेषतः वहाँ पानीके बहते हुए 


झरने भी यथेष्ट होने चाहिएँ । वहाँ गरमी बहुत ही ठिकानेकी और साधारण पड़ती 
हो और शीतळ तथा शान्त वायु मन्द-मन्द बहती हो। वह स्थान इतना शान्त 
होना चाहिए कि जल्दी किसी प्रकारका शब्द वहाँ न होता हो और पशुओं आदिकी 
कौन कहे, तोते या भुनगे तकका भी वहाँ प्रवेश न होता हो । वह स्थान ऐसा होना 
चाहिए कि पानीके सहारे रहनेवाले हंस और दो-चार सारस आदि पक्षी ही कहीं 
कहीं दिखाई पड़ते हों और कभी कभी कोई कोयल वहाँ आ बेठा करती हो । इसी 
प्रकार सदा तो नहीं, पर हाँ कभी कभी कुछ मोर भी वहाँ आया-जाया करते हों, 
'तो कोई हर्ज नहीं । हे अजुन, ऐसा स्थान बहुत ही सावधान होक र ढू ढूना चाहिए 
और तब वहाँ कोई मठ या शिवमन्दिर देखना चाहिए । इन दोनोंमेंसे जो अपनेको 
अच्छा जान पड़े, वही अपने लिए चुन लेता चाहिए ओर वहाँ बिलकुल एकान्तमें' 

जा बैठना चाहिए । अपने लिए कौन-सा स्थान उपयुक्त होगा, यह देखनेकी रीति 
यह है कि पहले इस बातका अनुभव कर लेना चाहिए कि हमारा मन किस स्थान 
पर शान्त और निदचल रहेगा, और तब उसीके अनुरूप स्थान. चुनकर ऊपर 
बतळाये हुए प्रकारसे वहाँ आसन जमाना चाहिए । सबसे. ऊपर स्वच्छ मृग-चमंः 
होना चाहिए, बीचमें अर्थात्‌ उस मृग-चर्मके नीचे धोये हुए निल वस्त्रकी तह . 
होनी चाहिए और उसके नीचे अर्थात्‌ बिलकुल जमीन पर सरल और अखंड 
दर्भाकुर बिछे हुए होने चाहिएँ । ये दर्भाकुर बहुत ही कोमळ हों और बरावर विछे हुए... 
हों, एक दूसरेके साथ खूब अच्छी तरहं मिले हुए हों । इन सब बातोंका ध्यान उन्हें 
बिछाते समय हीं पूरी तरहसे रखना चाहिए । यह आसन यदि बहुत ऊंचा होगा 
तो शरीरं हिले-डुलेगा और यदि बहुत नीचा होगा तो भूमिके साथ स्पशं होनेकीः 
सम्भावना रहेगी । इसी लिए उसकी ऊंचाई ठीक और सुभीतेकी होनी चाहिए ॥ 
परन्तु इन बातोंकी बहुत अधिक चर्चा करनेकी आवश्यकता नहीं | इन वातोंका 
भावार्थ यही है कि आसन अच्छा और सुख देनेवाला होना चाहिए । 


तत्रेकाग्रं सनः कृत्वा यतचित्त र्द्रियक्रियः । 
उपविश्यासने युञ्ज्याद्योगमात्मविशुद्वये ॥ १२ ॥ 


“फिर उस आसन पर बैठकर चित्तको एकाग्र करना चाहिए और सद्गुरुकह 
स्मरण करना चाहिए । फिर अन्दर और बाहर दोनों ओर सात्विक वृत्तिसे ओत-प्रोत 
भरकर बहुत सम्मान और आदरपूर्वक तब तक सद्गुरुका स्मरण क रते रहना चाहिए, 
जब .तक अहंकारकी कठोरता बिलकुल नष्ट न हो जाय, विषयोंकी पूरी पूरी विस्मृति 
न हो.जाय, इन्द्रियोंकी चंचलता बिलकुल रुक न जाय और मन; एकाग्र होकर 
हृद्यमें प्रतिबिम्वित न हो जाय, और इस प्रकारकी स्वाभाविक एकताको अवस्था 
पूरी तरहसे प्राप्त न हो जाय, फिर इसी आत्मवोधवाली अवस्थामें आसन पर वठे 
रहना चाहिए । ऐसी अवस्थामें यह अनुभव होने छगेगा कि शरीर आपसे आप 
संभळता हुआ ठिकाने आ रहा है और शरीरमेंकी वायु एक ही स्थान पर एकत्र 
हो रही है । इस अवस्थामें बेठते ही प्रवृत्ति पराङ्मुख हो जाती है, चित्तकी समाधि 
अर्थात्‌. एकाग्र. सम-स्थिति समीप भा,जाती है और योगाभ्यासका साधन होता है । 
अब यह बतळाते हैं कि उस समय मुद्राकी अर्थात्‌ कमरसे ऊपरवाले भागको स्थिति 

कैसी होनी चाहिए । पिंडलीको जाँचते मिलाकर पैरके तलुए इस प्रकार टेढ़े करने 
चाहिए कि वे ऊपरकी ओर हो जायं और तब उन्हें गुदस्थानके मूलमें रखकर जोरसे 
'दबाना चाहिए । दाहिने तलुएसे गुदस्थानकी सीवंनका ठीक बीचवाला भाग दवाना 
चाहिए । इससे बायाँ तलुआ सहजमें ठीक ऊपर जमकर बैठ जायगा । गदा और 
'बुषणके बीच में चार अंगुलका अन्तर होता है । उसमेंसे यदि डेढ़ डेढ़ अंगुल दोनों 
ओर छोड़ दिया जाय तो वीचंमें एक अंगुल बाकी रह जाता है। एंडीका पिछला 
भाग वहीं रखकर और सारे शरीरका भार खूब तौलकर उस स्थानको अच्छी तरह 
“दवाना चाहिए । फिर पीठके नीचे वाळा भाग ऐसे हलकेंपनसे ऊपर उठाना चाहिए, 
जिसमें यह भी पता न चले कि ऊपरका शरीर उठाया गया है या नहीं; और दोनों 
'चुटने भी उसी प्रकार सँभाळकर रखने चाहिएं। हे अजुन, ऐसा करनेसे सारे 
शरीरका भार एंड़ीके केवल अगले भाग पर आ पड़ेगा । हे पार्थ, यह मुलबन्ध नामक 
आसनका वणन हैँ आंर इसीका एक दूसरा नाम वर्‍्त्रासन भी है। इस प्रकार जव 
गुदा और वृषणके बीचोबीच रहनेवाले आधार-चक्र पर ऊपरके शरीरका सारा भार 
पड़ता है, और शरीरके नीचेका भाग दबता है, तव आँतोंमें संचार करनेवाला अपान 
वायु उलटे शरीरके भीतरी भागकी ओर अर्थात्‌ पीछे की ओर हटने लगता है । 


समं कायशिरोग्रीवं धारयन्नचलं स्थिरः | 
संप्रेक्ष्य नासिक्काग्नं स्वं दिशश्चानवलोकथन्‌ ॥ १३ ॥ 
प्रशान्तात्मा विगतभीब्रेह्मचारिब्रते स्थितः । 
सनः संयम्य मच्चित्तो युक्त आसील मत्परः ॥ १४॥ 
“फिर हांथकी हथेलियाँ द्रोणाकार होकर आपसे आप बाएं पैर पर आकर टिक 
जाती हैं और जान पड़ता है कि कन्धे कुछ ऊँचे हो गये हैं । शरीर-दंड ऊँचा या सीधा 
खंडा रहता हूँ और उसके बीचमें मस्तक घुसा या डूबा हुआ-सा माळूम होता है और 
'आँखोंमें आपसे आप झपकी आने लगतो है । आँखोंकी ऊपरवाली पलके तो बन्द हो 
जाती हैं, पर नीचेवाली पलकें खुली रहती हैं । इसमें आँखें आधी खुली रहती हैं । फिर 
दृष्टि अन्दरकी ओर बढ़कर जरा-सा बाहरकी ओर आती हैं और नाकके ठीक कोने,या 
अगले भाग पर आकर जम जाती है । इस प्रकार दृष्टि अन्दरकी ओर सकुचित हो जानेके 
कारण फिर बाहर नहीं जा सकती; और तब उस अद्ध-विकसित दुष्टिको.नाकके अग्रले [ 

भागं पंर ही स्थिर होना पड़ता है। फिर किसी दिशामें दृष्टिपात करने अथवा किसीका 
आकार या रूप देखनेकी इच्छा आपसे आपनष्ट हो जाती है । सिर दबकर नीचे बैठ 
जाता है। और ठोढ़ी गलेके नीचे वाळे गड्ढेमें बेठ जाती है और सिर अच्छी तरह 
छातीके साथ सट जाता है। इससे कंठ-नाळी भी उसीमें मिलकर फंस जाती है। इसी 
प्रकारके बन्धको जालन्धर कहते हैं ॥ नाभि ऊपर उठ आती है और पेट अन्दर 
घंसकर सपाट हो जाता है, परन्तु हृदय-कोश विस्तृत हो जाता है । इस प्रकार छिम- 
मूळके ऊपर और नाभि-स्थळके नीचे जो बन्य हो जाता है, उसे उड्डीयान बन्ध कहते 
हैं। इस प्रकारको बन्ध-मुद्रासे शरीरके बाहरी अंगों पर योगाम्यासकी छाप पड़ती हैं और 
शरीरके अन्दरका वह आधार नष्ट हो जाता है, जिसमें मनोवृत्तियाँ रहती हैं कल्पना 
बे-काम हो जाती है और प्रवृत्ति झ्ान्त हो जाती है । शरीरके लेखे मन आपसे आप 
नहींके समान हो जाता है । फिर इस बातकी कुछ सुषि नहीं रह जाती कि भूख क्या 
हो गई और नींद कहाँ चली गई ! हे अर्जुन, अभी मैंने तुम्हें जो मूल बन्ध या. 
बज्त्रासन बतलाया है, उसके द्वारा पूरी तरहसे बँध जानेके कारण अपान वायु शरीरमें 
पीछेकी ओर चलती है और दबाव पड़नेके कारण फूलने लगती हे । फिर वह कुपित 
होकर मत्त होती है और उसो बन्द जगहमें गड़गड़ाने लगती है और नाभि-स्थानमें 
रहनेवाले मणिपूर नामक चक्रको बीच वीचमें धक्के देती है इसके बाद जब यह 


आँधी चान्त हो जाती है, तब वह सारा शरीर रूपी घर ढूँडर डाळती है और 
बाल्यावस्थासे लेकर अब तक जितना मल अन्दर जमा रहता है, वह सब शरीरके 


बाहर निकाल देती है । अपान वायुकी यह लहर शरीरके अन्दर तो समा ही नहीं 
सकती, इसलिए वह कोठोमें घुसकर कफ और पित्तको आधारस्थळसे निकाल 
देती है । फिर यह उभरी हुई अपान वायु रुधिर आदि सातों घातुओके समुद्रको 
उलट देती है, मेदके पवंतोंको चकनाचूर कर देती है और हड्डियोंके अन्दर बेडी 
हुई मज्जा तकको बाहर निकाल देती है। वायु-मार्गकी नालीको खुलासा करती हैं 
और सब अवयवोंको शिथिल कर देती है । इस प्रकार अपने इन छक्षणोंसे यह 
अपान वायु योगकी साधना करनेवाले नौसिखुए लोगोंको डरा देती है | परन्तु योगकी 
` साधना करनेवालोंको इन सब बातोंसे बिलकुल डरना नहीं चाहिए । कारण यह हैं 
कि यद्यपि यह अपान वायु अपने इस प्रकारके व्यापारोंसे कुछ व्याधि उत्पन्न 
करती है, परन्तु साथ ही साथ वह उस व्याधिका परिहार भी करती चलती हैं ॥ 

शरीरमें कफ और पित्त आ दिके जो जलीय अंश हैं और मांस-मज्जा आदि जो पृथ्वीके 
अंश हैं, वह उन सबको एकमें मिला देती है । इसी बीचमें, हे अजुन, आसनके 
तापके कारण कुंडलिनी नामकी शक्ति जाग्रत होती है। जिस प्रकार नागिनका कुंकुमके 
समान लाल बच्चा कुंडली बनाकर बेठता है, उसी प्रकार यह कु डलिनी नामक छोटी 
नाड़ी साढ़े तीन फेरेकी कुंडली मारकर और सिर नीचे करके नागिनकी तरह सोई 
रहती है । विद्युत्‌के बने हुए कंकण या अग्निकी ज्वालाकी रेखा या सोनेके बढ़िया 
घोटे हुए पाँसेकी तरह यह कुंडलिनी नाभिस्थानकी छोटी-सी जगहमे अच्छी तरह 
बन्धनोसे जकड़ी हुई पड़ी रहती है । पर जब उस पर वप्त्रासनका दबाब पड़ता है, तब 
वह जाग उठती है । फिर जिस प्रकार कोई तारा हट पड़ता हैं अथवा सूर्यका आसन 
छूट जाता है अथवा स्वयं तेजका बीज प्रस्फुटित होनेपर उसमेंसे कोमल गाभ निकलता 
है, उसी प्रकार यह कुंडलिनी अपना घेरा छोड़ देती है और मानों अंगड़ाई लेती हुई 
नाभि-कन्द पर खड़ी हो जाती है। स्वभावतः वह बहुत दिनोंकी भूखी रहती है, तिस पर 
वह दबाकर जगाई जाती है, इसलिए वह अपना मुख बड़े आवेशसे खोलकर ऊपर 
उठाती है । उसी समय उसे अपने सामने वह अपान वायुमिल जाती है जो हृदय-कोश- 
के तलमें आकर एकत्र हुई रहती है, और तब वह उस समस्त वायुको अपने अधिकारमें 
कर लेती है। अपने मुखकी जवालामें वह उसे ऊपर नीचे और चारो ओरसे घेर लेती है 
` और माँसके कौर खाने लगती है । जहाँ जहाँ मांस रहता है, वहाँ वहाँ पहुँचकर वह 
उसे खाने लगती है और अन्तमें हृदयके भी एक दो कोर वह चट कर जाती है। 
फिर वह पैरोंके तलुओं और हाथोंकी हथेलियोंकी भी खबर लेती है और तब ऊपर अंश 
पर भी हाथ साफ करती है। इस प्रकार वह शरीरकी प्रत्येक सन्धि और प्रत्येक अंगकी 
तलाशी लिये बिना नहीं रहती । वह नीचेके भागोंको भी नहीं छोड़ती । यहाँतक कि 
नाखूनोंका सार भी वह चूस लेती हैं, चमड़े तकका सत्व निकाल लेती है भौर तब 
हड्डियों पर जा पहुँचती है । वह हट्टियोंकी नलियों तकका रस चूस लेती है, शिराओं- 
के जाळ तक साफ कर डालती है, और इन सब बातोंका परिणाम यह होता है कि 
बाह्रकी ओरके रोम-कूप तक बन्द हो जाते हैं | कुंडलिनीको बहुत अधिक प्यास 
लगी रहती है, इस लिए रुधिर आदि सातो धातुओंको वह एक ही घू टमें पी जाती 
है और इस कारण शरीर बिलकुल नीरस हो जाता है, जिससे शरीरमें पूणं रूपसे 
ग्रीष्म ऋतु ही व्याप्त हो जाती है। फिर नाकके छेदोमेंसे बारह अंगुल तक जो 

हवा निकलती है; उसे भी यह कुंडलिनी पकड़कर अन्दरकी ओर खींचने छंगती 
हैं। ऐसी अवस्थामें नीचेकी वायु ऊपरकी ओर खिचने ऊगती और ऊपरकी 
बायु नीचेकी ओर दवने लगती है, और इन दोनोंके बीचमें केवल मध्यवाले चक्रके 
परदेक्री ही आड़ रह जाती है । यदि बीचमें यह आइ न हो तो ये दोनों वायु उसी 
समय एक दूसरीसे मिल जायेँ। परन्तु कुंडलिनी कुछ व्यग्र होकर इनसे कहती है-— 
“बया केवल तुम्हीं दोनों अब तक बच रही हो ! हे अजुन, इनका अभिप्राय यह है 
कि यह कुंडलिनी शरीरमेंका पृथ्वीवाला अंश खाकर भी समाप्त कर डालती है 
और जळके अंशका तो वह कहीं नाम भी नहीं रहने देती । जब यह शरीरमेंके 
पृथ्वी और जल दोनों ही भूतोंको खा डालती है, तब यह पूर्ण खूपसे तृ हो 
जाती है भौर तब कुछ शान्त होकर सुषुम्ना नामक नाड़ीके-पास रहती हैं । वहाँ 
तृप्त और सन्तुष्ट होकर वह जो गरळ या विष उगती हूँ, वही प्राण-वायुके लिए 
अमृतके समान हो जाता हूँ, और उस अमृतसे प्राण-वायु जीबंन- धारण करती 
है । यद्यपि वह प्राण-वायु उस गरळकी अग्निमेंसे निकलती है, परन्तु फिर भी वह 
शरीरके भीतरी और बाहरी दोनों पाइव॑ शीतल कर देती हैँ, और तब वह प्रत्येक 
अंगमें फिरसे वह सामर्थ्यं भरने लगती हैँ जो वह पहले उनमेंसे खींच चुको होती 
हुँ । परन्तु नाड़ियोंके मार्ग भर चुके होते हैं,और उनका प्रवाह बन्द हो चुका रहता 
है, और शरीरमें जो अपान, व्यान, उदान, समान, नाग, कूर्म, कुकर, देवदत्त और 
धनंजय नामक नौ प्रकारकी वायू नष्ट हो चुकी होती हैं और केवळ प्राण-वायु ही 
बची रहती है, इसलिए शरीरके सव धर्म नष्ट हो जाते हैं । फिर नाकके दाहिने और 
बाएं रन्ध्रोंकी इड़ा और पिंगला नामकी नाड़ियाँ मिलकर एकहोजाती हैं, उनकीतीनों 
गाँठे खुल जाती हैं और शरीरंके 'अन्दरके : छओ चक्रोंके ऊपरके आवरणं फट जाते 
हैं । फिर नासिकाःरन्धोंमेंसे बहनेब्ाली जिन वायुओंकी उपमा सूर्य और 'चन्द्रमासे दी 
जाती है, उनका ऐसा लोप हो जाता 'है कि दीपककी ज्योतिको भी वे नहीं हिला 
सकतीं। बुद्धिकी चंचलता नष्ट हो जाती है और घ्राणेन्दरियमेंजो गन्ध बची रहती है, 

' बहभी कुंडलिनी शक्तिके साथ साथ मध्यमनाड़ी अर्थात्‌ सुपुम्नामें घुस जाती हैं। इसी 
बीचमें चन्द्रमाकी सत्रहवीं कलाके अमृतका वह सरोवर, जो ऊपरकी ओर रहता 
है, धीरे धीरे टेढ़ा होने लगता हैं और आकर कुंडलिनीके मुँहुके साथ लग जाता 
है । फिर इस कुंडलिनीकी नलीमें जो अमृते रस भरता है, वह समस्त अंगोंमे व्यास 

हो जाता है और प्राण-वायुके साथ प्रत्येक अंगमें पहुँचकर जहाँका तहाँ सूख जाता 
है । जिस प्रकार साँचेको तयानेसे उसमें का सारा मोम उड़ जाता है और फिर्‌ वह्‌ 
साँचा केवल धातु-रससे भरा रहता है, उसी प्रकार मानों चन्द्रमाकी सत्रहवों क्ला 
इस शरीरके रूपमें अवतरित होती हुई जान पड़ती है और उसके चारों ओर चम$- 
का अवगुण्ठन मात्र रह जाता है। वादलोंके आगे आ जानेसे सूर्य छिप जाता हैं, 
परन्तु उन बादलोंके हट जाने पर जिस प्रकार वह फिर अपनी प्रकाशमान प्रभासे 
प्रकट होता है, उसी प्रकार इसी सत्रहवीं कलाके तेजस्वी रूप पर चमड़ेंकी खोली ही 
-ऊपर ऊपर रह जाती है। परन्तु फिर वह भी भूसीको तरह झड़ जाती है । फिर 
अंगोंकी कान्ति यां प्रभा ऐसी जान पड़ती है कि मांनों शुद्ध स्फटिका निर्दोष स्वरूप 
ˆ हो अथवा रत्नका बीज प्रस्फुटित हुआ हो और उसमें कोम कल्ले निकले हों । 
अथवा ऐसा जान पड़ने लगता है कि सन्ध्या-क्रालका रंग लेकर यह शरीर बनाया 
` गया है अथवा अन्तस्थ चैतन्यके तेजकी निमंल प्रभा है ! यह शरीर ऐसा जान पड़ता 


है कि मानों कुंकुमसे भरा हुआ अथवा चैतन्य रससे ढाला गया हैं । मुझे तो अ 
जान पड़ता है कि वह शारीर कया है, मूत्तिमती शान्ति ही हैं। यह शरीर मा 


'आनन्दःचितरमेंके रंगोंका काम अथवा आत्म-सुखका स्वल्प दिखाई पड़ता हैं अथवा 
सन्तोषका वृक्ष दृढ़तापूर्वक रोपा हुआ जान पड़ता हैं । अथवा वह स्वण चम्पककी 
कली है अथवा अमृतका पुतला है अथवा कोमलताका ऐसा उपवन है जिसमें पूर्ण 
रूपसे वसन्त ऋतु व्याप्त है । अथवा शरद्‌ ऋतुकी आद्रतासे चनद्र-बिम्ब पहळवित हुआ 
है; अथवा यह कल्पना होती हूँ कि स्वयं तेज ही धारण करके आसन पर बेठा हुआ 
: है । जिस समय कुंडळिनी सत्रहवीं कछाके अमृतका पान करती है, उस समय शरीर- 
की इसी प्रकारकी अवस्था हो जाती हैं। उस समय स्वयं काल भी इस दशरीरसे 
डरने लगता है ।-उस समय वुद्धावस्थाकी कलाका, लोप हो जाता है, यौवनावस्था 
भी दब जाती है और फिरसे बाल्यावस्था प्राप्त होती हुँ | यदि केवळ वयसका विचार 
. किया जाय तब तो वह बाळकोंके ही समान दिखाई पड़ता है,परन्तु उसकी सामर्थ्य- 
का महत्व इतना अधिक होता है कि “बाल” शब्दका अर्थ बल, ' ही करना पड़ता 
- हैं । उस समय.उसके जो नये तेजस्वी नख निकलते हैँ, उन्हें देखकर ऐसा जात 
पड़ता है कि मानों स्वर्णके वृक्षमें रत्नकी ऐसी कली निकली है जो कुदान 
वाली न हो । जो नये दाँत निकलते हैं, वे भी बहुत.ही छोटे छोटे होते हैं और 

ऐसा जान पड़ता है कि मानों जबड़ेमें दोनों तरफ हीरेकी कनीकी पक्तियाँ बैठाई हुई 
हों । समस्त शरीर पर केशोंके ऐसे नये अग्र भाग दिखाई पड़ते हैं कि मानों बहुत 
ही बारीक मानिककी कनियोंके समान हों । हाथोंकी हथेलियाँ और पैरोंके तलुए 
लाल कमलके समान सुन्दर जान पड़ते हैं और उसकी जो आँखें धुलकर निर्मल 
हो जाती हैं, भला, उनका वर्णन कौन कर सकता हैँ! जिस समय मोती अपनी 
पक्व दशाको प्राप्त होता है, उस समय वह सीपीमें नहीं समाता । उस समय सीपीकी 
सीवन जिस प्रकार खुल जाती है, उसी प्रकार उसकी दृष्टि भी आँखोंकी पलकोंमें 
नहीं समाती और आवेश से बाहर निकलना चाहती है । जिस समय उसकी आँखें 
अघखुली रहती हैं, उस स्थितिमें वह समस्त आकाशको आच्छादित कर सकती 
हँ। हे अजुन, तुम यह बात घ्यानमें रखो कि योगीका शरीर यद्यपि कान्तिके 
विचारसे सोनेका होता है, तो भी भारके विचारसे वह वायुका ही होता है, और 
इसका कारण यह है कि उसमें. पृथ्वीका जड़ अंश और जळका द्रव्य अंश नामको 
भी नहीं होता। फिर उस योगीको समुद्रके उस पारकी चीजें भी दिखाई पड़ने लगती 
है, स्वर्गका नाद भी सुनाई पड़ने छगता है और वह च्यू टीसे मनका भाव भी जान 
सकता है । वह हवाके घोड़े पर सवार होता है, और यदि वह पानीके ऊपर चले 
तो उसके पैरका पानीसे स्पर्श भी नहीं होता । बस इसी प्रकारकी अनेक सिद्धियाँ 
उसे प्राप्त हो जाती हैं । हे पार्थ, अब तुम इधर घ्यान दो । प्राण-वायुका आघार 
लेकर हुदय-कोशके तलोंको सी ढ़ियोंके डंडे बनाकर और सुषुम्ना नामक मध्यम नाड़ी- 
की सीढ़ी बनाकर जो कुंडलिनी हृदय तक पहुँच जाती है, उसे जगतकी जननी ही 
समझना चाहिए । वही जीवात्माकी शोभा है और वही ओंकारके अंकुरके ऊपरकी 
छाया हैँ । वही शून्यकी बैठक और परमात्मा रूपी शिव प्रतिमाका सम्पुट है अथवाः 
ओंकारकी स्पष्ट जन्मभूमि ही है । अस्तु । जब इस प्रकारकी यह सुकुमार कुंडलिनी : 
हृदय-कोशमें प्रवेश करती है, तब आपसे आप होनेवाला दिव्य--अनाहत 
घ्वनि-- का नाद उठने लगता है । कुंडलिनी शक्तिके अंगसे लगे रहनेके कारणः 
ही बुद्धिको चैतन्य प्रास होता है, इसलिए यह अनाहत नाद उसे थोड़ा थोड़ा 
सुनाई पड़ने लगता है। इस अनाहत नादके दस प्रकार होते हैं। उनमेंसेः 
नादका पहला प्रकार घोष है जो पहले सुनाई पड़ता है। फिर उसी घोषकेः 
कुण्डमें ओंकारके रूपके समान अंकित नाद-चित्रकी आक्ृति बनने लगती है । 

सब बातें कल्पनासे जाननी चाहिए। लेकिन कल्पना करनेवालेको भी भला यह 
बात केसे मालूम हों सकती है ! सच तो यह है कि यही समझमें नहीं आता किः 
उस स्थान पर काहेका नाद हो रहा है । परन्तु हे अर्जुन, इस वर्णनके फेरमें तो 
मैं बिलकुछ भूल ही गया । जव तक प्राण वाय्रुका नाश नहों होता, तब तक हृदय 
रूपी आकाराम आवाज होती ही रहती है और वही आवाज इस तरह गूजती रहती 
है। जब उस अनाहतके मेघ-नादसे समस्त हृदयाकाश गू ज उठता है, तव ब्रह्म-रन्धरकी 
खिड़की आपसे आप खुल जाती हूँ। हे अर्जुन, हूदयाकाशके ऊपर जो महदाकाश' 
अथवा ब्रह्म-रन्ध्र होता है, उसीमें चेतन्य निराधार स्थितिमें रहता है | ज्योंही उस 
महदाकाशके घरमें कुंडलिनी देवीका प्रबेश होता है, त्योंही वह अपना तेज उस 
चेतन्यके आगे भोज-रूपमें अपित करती है। ज्योंही बुद्धिके शाकके साथ इस शुद्ध 
भोजनका नेवेद्य लगता है, त्योंही फिर द्रेतका कहीं नाम भी बाकी नहीं रह जाता | 


फिर कुंडलिंनीक़ी निजी कान्ति नष्ट हो जाती है और तब वह केवल प्राण-वायुका 
स्वरूप प्राप्त कर लेती है | यदि तुम यह पूछो कि उस समय उसका स्वरूप कैसा हो” 


जाता है तो मैं बतळाता हूँ, सुनो ऐसा जान पड़ता है कि अब तब वाथुकी यह पुतली 
सुनहरा पीताम्बर पहने हुए थी, पर अब वह अपना वह पीताम्बर दूर करके नग्न हो 
गई है । अथवा ऐसा जान पड़ता है कि हवाका झोंका ऊगनेके कारण दीपककी ज्योति 
बुझ गई है । अथवा जिस प्रकार विजली एक बार आकाशमें चमककर अदृश्य हो 
जाती है, उसी प्रकार जान पड़ता है कि हुदय-क्रमल तक सोनेकी सलाईके समान 
दिखाई पडनेवाली अथवा प्रकाशके स्रोतकी तरह बहती हुई वह कुंडलिनी हूदय- 
प्रान्तकी दरीमें अचानक समा जाती है, और तुरन्त ही शक्तिक्रा शक्तिमें लय हो जाताः 
है । ऐसी अवस्थामें हम उसे भले ही शक्ति कह ळें, परन्तु यदि वास्तविक दृष्टिमेः 
देखा जाय तो वह प्राण-वायु ही होती है। भेद केवल यही है कि उसका नाद, 
कान्ति और तेज दिखाई नहीं पड़ता । फिर उस अवस्थामें मनको जीतने, वायुको' 
बन्द करने या रोकने अथवा ध्यान ळगानेकी भी कोई आवश्यकता नहीं रह जाती । 
उस समय मनमें संकल्प-विकल्प भी नहों उठते । वास्तवमें इस स्थितिको पंचमहा- 
भूतोंको पूर्ण पसे चष्ट करनेवाली ही समझना चाहिए । ' इस प्रकार योग-साघनकेः 
द्वारा पिंडसे पिंडको ग्रसना, नाथ-सम्प्रदायका रहस्य या मूळ उपाय है; और यहाँ 
श्रीकृष्णने उसकी ओर केवळ संकेत किया हैँ । यहाँ अच्छे अच्छे गुणग्राहक कथा 

अअवण'करनेके लिए बैठे हैं और इसी लिए श्रीकृष्णकी ध्वनितार्थ-वाली गठरीको 
'छोड़कर मैंने वास्तविक भावार्थकी तह ही खोलकर सब छोगोंके सामने रख दी हेँ। 


युञ्जन्नेवं सदात्मानं योगी नियतमानसः। | 
शास्ति निर्वाणपरमां मत्संस्थामधिगच्छति ॥ १५॥ 


५. £“हे-अजु न, सुनो । जिस समय शक्ति निस्तेज होती है, उस समय देहके रूपका 
-भी नाश हो जाता है और तब वह योगी सांसारिक लोगोंकी आँखोंमें अपनी वास्तविक 
स्थिति या स्वख्पमें नहीं दिखाई पड़ता । साधारणतः ऊपरसे देखनेमें तो वह पहले- 
'की-ही तरह ही शरीरधारी दिखाई पड़ता है, परन्तु वास्तवमें उसका वह शरीर मानों 
चायुका ही बना हुआ होता है । अथवा जिस प्रकार अपना ऊपरी. छिलका उतारकर 
केळेका गाभा खड़ा रहता है अथवा स्वयं आकाशमें ही उसका कोई अवयव निकलता 
है, उसी प्रकार वह योगी भी उस समय हो जाता है। जिस समय योगीका शरीर 
इस प्रकार हो जाता है, उस समय उसे खेचर ( आकारमें संचार करनेवाला ) 
कहते हैं । जिस समय योगीको यह योग्यता प्राप्त हो जाती है, उस समय उसका 
शरीर संसारमें एक बहुत बड़ा चमत्कार कर दिखळाता है । हे अजुन, इस प्रकार 
-योगकी साधना करनेवाला मनुष्य जिस समय चलता है, उस समय अणिमा आदि 
आठो सिद्धियाँ उसके चरणोंके आगे हाथ जोड़े खड़ी रहती हैं। परन्तु, हे अर्जुन, 
इन सिद्धियोंकी वातोंसे हम लोगोंका क्या मतलव है ! मुख्य तात्पयं यही है कि 
योगियोंके स्वयं शरीरमें ही पृथ्वी, अप और तेज इन तीनों महाभूतोंका'लोप हुआ 
रहता हैं पृथ्वीका अंश अपमें घुल जाता है, अपका अंश तेजमें समा जाता है 
और तेजका अंश हृदयके पवनमें चला जाता है । फिर अन्तमें एक मात्र पंवन ही 
रह जाता हु और वह भी केवळ शरीरके रूपमें ही रहता है । परन्तु कुछ समय 
आातने पर वह भी आकारमें सम-रस होकर लुप्त हो जाता है । उस समय उस शक्तिका 
कुंडलिनी नाम भी मिट जाता' हुं और उसे मारुती ( अर्थात्‌ वायु ) वाला नया 
नाम प्रास होता है । परन्तु फिर भी जब तक वह ब्रह्म-स्वरूपमें मिल नहीं जाती, तब 

तक उसमें शक्ति बनी ही रहती हैं। फिर वह ऊपर बतलाया हुआ “जाछन्धर' 

नाभक वन्ध छोड़कर और काकी-मुखी सुषुम्ना नाड़ीका मु ह फौड़कर ब्रह्म-रन्ध्रे प्रवेश 
करती है । फिर वह ओंकारकी पीठ पर पैर रखकर चटपट पञ्यन्ती-वाचाकी सीढ़ी 

पार कर जाती है । फिर वह आधी मात्रा तक--अर्थात्‌ ओंकारमेंके मकार तक--उसीः 
प्रकार ब्रह्म-रन्धरमें घुसती है, जिस प्रकार समुद्रमें नदी प्रवेश करती है । फिर वहः 
्रह्म-रन्धरमें स्थिर होती है और अपनी सोऽहंवाली भावनाकी भुजा फैलाकर बड़े 
आवेशसे परब्रह्मसे साथ मिलती है । उस समय पंच-महाभूतोंका परदा दूर हो जाता 
हैं और तव वह शक्ति परन्रह्मके गले लगती है और तब आकाशके सहित उस पर- 
्रह्ममें एक-जीव होकर ,छीन हो .जाती है । जिस प्रकार समुद्रका जल मेघोंके द्वारा 
शुद्ध होकर नदी-नालोंमें पहुँचता है, पर अन्तमें फिर उसी समुद्रके पानीमें मिलकर 
अपना मूल स्वरूप प्राप्त कर छेता है, उसी . प्रकार जीवात्मा भी देहकी सहायतासे 
परमात्मामें मिलकर उसके साथ एक हो जाता है। उस समय इस बातका भी विचार 
करेनेकी कोई जगह वाकी नहीं रह जाती कि जीवात्मा और परमात्मा दोनों अलग 


अलग थे और अव मिलकर एक हो गए हैं अथवा दोनों मिलकर एक ही वस्तु हैं । 
इस प्रकार गगनमें लीन होनेकी जो स्थिति है, उसका मनुष्यको जिस समय अनुभव 


होता है, उसी समय उसको उसका ठीक ठीक ज्ञान भी होता है । इसी लिए ऐसे 
शब्द ही कहीं नहीं मिळते जिनके द्वारा उसका वर्णन संवादका प्रान्तमें लाया जा सके । 

हे अर्जुन, जिस वैखरी वाणीको साधारणतः इस बातका अभिमान रहता हूँ कि मुझमें 
अभिप्राय, प्रकट करनेकी शक्ति या गुण है, वह भी इस विषयसें दुर्बल ही सिद्ध होती 
और दूर ही रहती है । भौंहोंके पिछले भागमें केवल मकार--अर्थात्‌ -ओंकारकी-. 
तीसरी मात्रा - की ही केवल आड़ होती है। परन्तु उसे हटाकर गगनको ओर 
जानेमें प्राण-वायुको भी परिश्रम करना पड़ता है । इसके उपरान्त जब वह प्राणवायु- 
्रह्म-रन्धके आकाशमें मिलकर एक, हो जाती है, तब शब्दोंके लिए वर्णन करने 
योग्य कोई वात ही बाकी नहीं रह जाती और इसी लिए शब्दोंकी , सामर्थ्यका, भी. 
अन्त हो जाता है । इसके बादकी सीढ़ी या दरजा तो यही है कि स्वयं उस गगन या . 
आकाशका ही लय हो जाय । जब उस गगनका भी ळय हो जाता है, अर्थात्‌ जवः 
महाशून्यके-अगाध दहमें उस गगनका भी कहीं पता नहीं रह जाता, तब भला वहाँ 
शब्दकी मात्रा,या शक्ति क्योंकर काम आ सकती है ! अतः यह वात त्रिकाल-सत्य 
है कि यह विषय ऐसा स्पष्ट और सहज नहीं है जो वाणीके क्षेत्रमें आ सके अथवा 
श्रवणेन्द्रियको जिसका आकलन हो सके । यहां तो केवल यही कहा जा सकता हैं.किः 
यदि ऐसा सौभाग्य प्राप्त हो सके तो इसका प्रत्यक्ष अनुभव करना चाहिए और तबः 

आत्म-स्वरूप हो जाना चाहिए । इसके बाद जानने योग्य और कोई बात बाकी नहीं 
रह जाती । अतः हें वीरश्रेष्ठ अजुन, बार-बार इसी बातकी पुनरुक्ति करनेसे क्या 
लाभ ? इस प्रकार जहासे शब्द भी वापस लौट आते हैं, जिसमें संकल्प-विकल्प सब 
चष्ट हो जाते हैं और जिसमें विचारकी हवा भी प्रवेश नहीं कर सकती, जिस उन्मनी 
अव्रस्थाका सौन्दयं चतुर्थं अवस्थाका अर्थात्‌ ब्रह्मात्मक जीवन्मुक्तिका पूणं वैभव है, 
जो आदि-रहित, अपरिमित और सर्वश्रेष्ट तत्वके रूपमें परिगणित होनेके योग्य है, 
जिसे विश्वका आदि बीज, योग-साधनाका अन्तिम साध्य और आनंदका केवल च॑तन्य 
रूप समझना चाहिए, जिसमें आकारकी मर्यादा, मोक्षकी एक-रूप अवस्था और प्रारम्भ 
त्तथा अन्तकी सीमाएँ विळकुळ निमू छ हो जाती हैं, जो पंच-महाभूतोंका मुळ कारण, 
सअहातेजका भी तेज है और, हे अजु न, तात्पर्यं यह कि जिसे मेरा आत्म-स्वरूप ही 
समझना चाहिए और नास्तिकोके द्वारा भक्त-जन-समूहके छले जानेके कारण जिसे 
| "सगुण होकर यह चतुभुज आकार धारण करना पड़ा है, वह महासुखात्मक परमात्म- 
तत्व वर्णनकी सीमाके बाहरका ही है । परन्तु जिन पुरुषोंने आत्म-स्वरूप प्राप्त कर 
लिया है, अन्तिम साध्यकी सिद्धि होने तक जिन्होंने दृढ़ निश्चयपूवंक प्रयत्न किया है 
'और मेरे ऊपर बतलाये हुए प्रकारसे जिन्होंने अपना शरीर सार्थक किया है, वे लोग 
शुद्ध होकर मेरे ही समान हो जाते हैँ। उनके शरीरकी कान्ति देखनेसे ऐसा जान 
'पड़ता हूँ कि वे परब्रह्म रूपी रससे शरीर रूपी साँचेमें ढले हुए स्वयं परब्रह्मके ही 
'बने हुए पुतळे हैं । यदि मनमें इस प्रकारका पूरा पूरा अनुभव हो जाय तो फिर 
ऐसा जान पड़ने लगता हैं कि यह विश्‍व नहीं है, बल्कि प्रत्यक्ष परब्रह्म ही है।” 
यह सुनकर अजुनने बीचमें ही कहा--“हे देव, आप जो कुछ कहते हैं, वह 
बिलकुल ठीक है। क्योंकि हे देव, आपने अभी साधनाका जो प्रकार बतलाया है, 
उसमें स्पष्ट परब्रह्मकी प्रासि होती है । जो छोग दृढ़ निइचयपूर्वक यह योगाभ्यास | 
करते हूँ, वे निस्सन्देह ब्रह्मत्वको प्राप्त होते हैं । आपने अभी जो कुछ बतलाया है, 
उससे मुझे यह बात अच्छी तरह ज्ञात हो गई है । हे देव, आपने अभी जो केवल 
वर्णन किया है, वह सुनकरं ही मेरे मनको बहुत कुछ बोध हो गया है ।' फिर जिसे 
इसका प्रत्यक्ष अनुभव हुआ हो, वह यदि तल्लीन हो गया हो तो इसमें आश्चयं ही 
क्या है ! इसीलिए अब इस विषयमें और कोई ऐसी बात बाकी नहीं रह गई है 
जिसके सम्बन्धमें मैं भाषसे और कुछ पुछूं। परन्तु फिर भी मैं एक बात कहता 

हूँ । आप क्षण भरके लिए इधर घ्यान दें हे देव, आपने अभी जो योग बतलाया 
हें, वह अच्छी तरह मेरे मनमें बंठ गया है । परन्तु साम्यं न होनेके कारण मैं 
पंगुके समान हूँ; और इसीलिए मुझे इस योगक्री साधना नहीं हो सकती । मेरे 
शरीरमें जितनी शक्ति हे, यदि उतनी ही शक्तिसे यह योग सिद्ध हो सकता हो तो 
मैं इस मागका सहजमें ही अभ्यास करूंगा । लेकिन आप जो कुछ कहते हैं, उसके 
अनुसार कायं करनेकी मुझमें योग्यता या शक्ति ही न हो तो मुझे ऐसी ही बातें 
पूछनी चाहिए जो मेरी दुर्बलताको शोभा देती हों--जो उसके अनुकूल पड़ती हों । 
मेरे मनमें इसी प्रकारकी इच्छा उत्पन्न हुई है इसलिए मैं आपसे एक बात पूछता 
हुं ।” इसके उपरान्त अ्जु'नने कहा--“हे देव, आप इधर ध्यान दें । आपने जो जो 
साधन बतलाये हैं, वे सब मैंने सुन लिए हैं । परन्तु अब मैं यह जानना चाहता हूँ 
कि कया वह साधन ऐसे हैं, जिनका साधारणतः जो चाहे, बही अभ्यास कर सकता 
हैं अथवा वे ऐसे साधन हैं जो बिना कुछ विशिष्ट योग्यता प्राप्त हुए ही नहीं हो सकते |” 
इसपर श्रीङृष्णने पार्थसे जो कुछ कहा, वह सुनिये । वे बोले-“'यह तो परमार्थका 
बहुत ही विकट कार्य हूँ । परन्तु हे अजुन, यदि कोई सामान्य कार्य भी हो तो वह भी 
तब तक कभो सिद्ध नहीं हो सकता, जब तक उसके कत्तमें उसे करनेकी योग्यता न हो । 
परंतु जिसे योग्यता कहते हैँ, उसका निश्चय तो कार्य को सिद्धि होने पर ही होता है। 
क्योंकि अपने आपमें योग्यता होने पर जो कार्य आरंभ किया जाता है, वही सिद्ध होता 
है। परंतु इस प्रकारकी योग्यता के कारण इस काममें नामको भी कोई अड्चन नहीं 
होती । और फिर मैं तुम्हींसे एक बात पूछता हूँ । योग्यताकी क्या कहीं कोई खान होती है - 


जिसके मिळते ही मनुष्य जितनी योग्यता चाहे, उतनी अपने आपमें भर ले ! यदि 
कोई मनुष्य जरा-सा विरक्त होकर देहके विहित कर्म नियमपू्वंक करने लग जाय 


तो क्या वही पुरुष अधिकारी नहीं सिद्ध होता ? इसी प्रकार तुम भी अपने आपमें इतनी 
योग्यता ला सकते हो कि वासना-रहित होकर सब विहित कर्म कर सको ।'” इस प्रकार 
ये बातें कहकर श्रीकृष्णने अजु नके मनका दुःख दूर किया । फिर उन्होंने अजु नसे 
कहा--''इस विषयमें यह एक नियम है कि जो मनुष्य अपने विहित कमं विरक्त 
होकर नहीं करता, उसमें यह योग्यता कभी आ ही नहीं सकती । 
- नात्यश्नतस्तु योगोऽस्ति न चेक्रान्तमनश्नतः । | 
` न चाति स्वप्नशीलश्य जाग्रतो नेव चार्जुन ॥ १६॥ 

“जो जीभके चोंचलोंका दास बन गया हो अथवा जो. पूर्ण ख्पसे निद्राके 
अधीन हो गया हो; वह कभी,इस साधनाक्रा अविकारी नहीं हौ सकता । अथवा जो 
दुराग्रहके बन्दीगृहमें प्यास और भूखको बन्द करके अपना शरीर तोड़ डालता है, खाना- . 
पीना छोड़ देता है अथवा इसी .प्रकारके आग्रहके कारण सोनेका नाम. भी नहीं 
लेता और जो इस प्रकार हठपूवंक सव काम करता है, उसका स्वयं दरीर ही उसके , 
अधीन नहीं होता । फिर भछा ऐसे मनुष्यसे योगकी साधना कैसे हो सकती है ! इसी ... 
लिए जिस प्रकार विषयोंका अतिरिक्त या आवश्यकतासे अधिक सेवन नहीं करना .. 
चाहिए, उसी प्रकार उनके साथ द्वे भी नहीं करना चाहिए और उन्हें जबरदस्ती .. 
पूरी, तरह दबाकर भी नहीं रखना चाहिए। एल 


युक्ताहारविहारस्य युक्तचेष्टस्य ` ' कमसु । 
युक्तस्वप्नावबोधस्य योगो अवलि दुःखहा ॥ १७ ॥ 


TS 


“आहारका सेवन करना नाहिए, परन्तु वह उचित और ठिकानेका हो । सभी 
काम इसी प्रकार उचित और ठिकानेके होने चाहिएं.। नपी-लुली बात कहनी चाहिए, 
ठीक तरहसे चलना चाहिए और उचित समय पर निद्राका शी सेवन करना 
चाहिए । यदि कभी जागनेकी आवश्यकता हो तो वह जागरण भी नियमित होता 
चाहिए। ऐसा करनेसे शरीरके कफ-पित्त आदि धातु (रस) अपरे उचित परिमाणे 
रहते हैं और सुख होता है ।. इस प्रकार यदि नियमित ख्पसं इन्द्रियोंको . उनके: 
विषयोंका अन्न दिया जाय तो मन सन्तु रहता हूँ। : 


यदा विनियतं चित्तमात्मन्येवावतिष्ठते । 
-निःस्पृहः स्वंकामेभ्यो युक्त इत्युच्यते तदा ॥ १८ ॥ 


“ज्यों ज्यों दरीरकी बाहरी क्रियाओं पर नियमं और नियन्त्रणकी छाप ,बेठती 
जाती है, त्यों त्यों अन्दर सुखकी वृद्धि होती चलती है; और इस प्रकार योगाभ्यासः 
न कं रनेकी अवस्थामें भी आपसे आप योगका साधन.होता चलता हूँ। जिस प्रकार 
उद्योगके निमित्तसे, परन्तु वास्तवमें भाग्यके बलसे, संव प्रक्रारका वेभव आपसे आप 
घरमें चला आता है, उसी प्रकार जो मनुष्य परिमित खूपसे और संयमपूर्वक सब 
क्रियाओंका आचरण करता हैं, वह सहजमें ही योगाभ्यासके कार्यमें छग जाता है और 

उसे आत्म-सिद्धिके अनुभवकी प्राप्ति होती है । इसी लिए हे अजुन, जिस भाग्यवान्‌ 


पुरुषसे यह संयमवाः कर्मयोग 
हो जाता है। छा कर्मयोग सघ जाय, वह मोक्षके सिंहासन पर सुशोभित 


यथा दीपो निवातस्थो नेङ्गते सोपमा स्मता। 
योगिनो यतचित्तस्य युञ्जतो योगमात्मनः॥ ६० ॥ 

“जिस समय क्रियाओंके संयमका योगके साथ मेल होता है, उस समय यह 
शरीर पवित्र प्रयाग-कषेत्र ही हो जाता है। ऐसे शरीरमें जिसका मन ऐसी दृढ़तापूर्वक 
स्थिर होता है कि जव तक शरीर-पात न हो, तब तक विचलित नहीं होता हे 
अजु न, उसीको तुम योग-युक्त समझो । प्रसंग-वश मैं तुम्हें यह भी वतळा देता हैँ कि 
ऐसे योग-युक्तकी उपमा निर्वात स्थानमें रखे हुए दीपककी ज्योतिके साथ दी जाती 
ह Fh लुम्हारे मनका भाव समझकर तुम्हें कुछ और बातें बतलाता हूँ । तुम 
उन्हं अच्छी तरह ध्यान देकर सुनो । ने मनमें कार्य- 
रखते हो, परन्तु अभ्यासका कष्ट उठानेक लिए कं नहार ह 7 मायो 
कौन-सी कठिनता है जिससे तुम डरते हो ? हे अजु न, तुम व्यर्थ अपने मनमें इस 

-बातका डर न करो । ये दुष्ट इन्द्रियाँ छोटी छोटी बातोंको व्यर्थ की पहाड़ बनाकर 
दिखलाती हैं । देखो, यदि कोई इतनी गुणकारी दिव्य औषध हो जो आयुको स्थिर 
कर सके और शरीरसे निकलते हुए प्राणोंको भी लौठा लावे, तो भी जीभ उसः 
5422 शत्रु ला है या नहीं ? इसी प्रकार जो कमं हमारे उच्च कल्याणके 
ए अनकूल होते हैं, वे इन्द्रियोंको है 
नहीं तो योग: सामा समान सहन क द । 38 
यत्रोपरमते चित्तं निरुद्धं योगसेवया । 
थत्र चंवात्मनात्मानं पश्यन्नात्मनि तुष्यतिः॥ २०॥ 
सुखमात्यन्तिकं यत्तदुबुद्धिगराह्ममती न्ट्रियम्‌ । 
वेत्ति यत्र न चेवायं स्थितश्चलति तत्त्वतः ।। २१ ॥ 
“इसी लिए मैंने दृढ़ आसन लगाकर करनेके लिए जो योगाभ्यास बतलाया 
है, उससे इन इन्द्रियोंका अच्छा नियन्त्रण होगा । क्योंकि यदि वास्तविक दुष्टिसे 
देखा जाय तो जब योग-साधनासे इ न्द्रियोंका निग्रह होता है, उसी समय चित्त आत्म- 
स्वरूपमें प्रवेश करने लगता है। फिर जब चित्त वहाँसे लौटता है और आत्म: 
१० 

स्वरूप की ओर उसकी पीठ होती हैं और वह अपने केवलात्म स्वरूपकी ओर देखता 
है, तब उसे देखते ही वह पहचान .जात्ता है और कहता हूँ--' मैं स्वयं यही तत्व 
हूँ । ज्योंही वह उसे पहचान लेता है, त्योंही वह सुखके साम्राज्यका भोग करने 
लगता है और फिर आपसे आप उस परमात्म तत्वके साथ मिलकर एक-रूप हो 
जाता है । जिसके आगे या उस पार और कुछ भी नहीं है और जिसका वास्तविक 
ज्ञान इन्द्रियोंको कभी होता ही नहीं, उसके साथ वह तन्मय होकर अपनी जगह 
पर आत्मसुखमें रहता है । 

यं लब्ध्वा चापरं लाभं मन्यते नाधिकं ततः। 

यस्मिन्स्थितो न दुःखेन गुरुणापि विचाल्यते ॥ २२॥ 

“उस समय चाहे मेरु पवंतके समान भारी दुःखका पवंत भी उसके शरीरपर 
क्यों न आ पड़े, परन्तु फिर भी उसका चित्त कभी विचलित नहीं होता । अथवा 
चाहे उसका शरीर शस्त्रोंसे छेद डाला जाय और चाहे वह अर्निमें जा पड़े, परन्तु 
फिर भी आत्म-तत्वके महासुखमें सोया हुआ चित्त जागनेका नाम भी नहों लेता । 
जब चित्त इस प्रकार आत्म-तत्वमें विलीन ;हो जाता है, तब वह इस शरीरकी ओर 
कभी भूलकर भी नहीं देखता । उसे अलौकिक आत्म-सुख प्राप्त हो जाता है और 
इसलिए वह इस रारीरके सुख-दुःखोंकी सब बातें ही भूल जाता है। 

तं  विद्याद्दुःखसंयोगवियोगं योगसंज्ञितम्‌ । 
स “निश्चयेन योक्तव्यो योगोऽनिविण्णचेतसा ॥ २३॥ 

“जिस सुखका माधुयं चख लेने पर संसारके बन्धनोंमें फंसा हुआ मन वासनाओं- 
का कभी स्मरण या घ्यान भी नहीं करता, जो सुख योगकी शोभा और सन्तोषकी 
राजसम्पत्ति है और जिस सुखके लिए ही ज्ञानका ज्ञातृत्व काम आता है, वह सुख 
योग्राम्यासके द्वारा मूत्तिमानु होकर सामने दिखाई पड़ने लगता हूँ। जब इस प्रकार 
उसके दर्शन हो जायें, तभी हम भी उसके साथ मिलकर तद्रूप हो सकेंगे । 

संकल्पप्रभवान्कामांस्त्यक्त्वां सर्वानशेषतः । 
` मनसेवेर्द्रियग्रामं विनियम्य समन्ततः ॥ २४॥ 

“हे अजुन, जो यह योग तुम्हें बहुत ही कठिन जान पड़ता है, वह एक तरह से 

बहुत ही सुगम है। इसके लिए आवश्यकता केवल इसीबातकी है कि संकल्पकी सन्तान 

काम-क्रोध आदिको मार डालना चाहिए जिसमें उस. संकल्पको पुत्रशोक प्राप्त हो । 
जब संकल्पको यह मालूम होगा कि सव विषय मर गये हैं उसे इस बातका भी 
पता चळ जाथगा कि इन्द्रियोंका पूर्ण रूपसे निग्रहो गया है, तव वह अपनी छाती 
'पीटकर आप ही अपने प्राण त्याग देगा । यदि मनको इस प्रकारका वैराग्य प्राप्त 
'हो जाय तो फिर इस संकल्पकी यात्रा भी समाप्त हो जायगी ~ इस.संकल्पका भी अन्त 
'हो जायगा; और बुद्धि बहुत ही सुखपूर्वक वैर्यके मन्दिरमें निवास करने लगेगी । 

शनेः दनेरुपरमेदुबुद्धया धृतिगृहीतया। 

आत्मसंस्थं अनः कृत्वा न किचिदाप चिन्तयेत्‌ ॥ २५ ॥ 

यतो यतो निश्यरति मनश्चञ्चमस्थिरम्‌। 

ततस्ततो नियम्येतदात्मन्येव वशं नयेत्‌ ॥ २६ ॥ 

“यदि बुद्धिको धैर्यं प्राप्त हो जाय तो वह मनको वीरे धीरे अनुभवके मार्गमें 
चलाने लगेगी और अन्तमें उसे ले जाकर परमात्म-मन्दिरमें बैठा देगी । इसलिए 
'तुस यह वात ध्यानमें रखो कि इस प्रकारसे भो आत्म-प्राप्ति होती है । परन्तु यदि 
यह प्रकार भी तुमसे न सथ सके तो इससे भी एक और सहज मार्ग है। वह भी 
सुन लो । हम अपने मनसे यह एक नियम कर छे कि हम जो निश्चय कर लगे, उससे 
एक पग भी इवर-उथर न होंगे । यदि यही नियम करनेसे मन स्थिर हो जाय तो 
फिर समझ लेना चाहिए कि वह अपने काममें लग गया । पर यदि यह पता चके 
कि इस प्रकार मन स्थिर नहीं रहता, तो फिर उसे बिलकुळ खुला छोड़ देना चाहिए। 
फिर इस प्रकारे अनियन्त्रित छोड़ा हुआ मन जहाँ जाय, वहाँसे उसे नियन्त्रित करके 

* लौटा लाना चाहिए । बस इसीसे उसे धीरे धीरे स्थिर रहनेकी आदत पड़ जायगी । 
प्रशान्तमनसं ह्येनं योगिनं भुखमुत्तमस्‌ । 
उपेति शान्तरजसं ब्रह्मभूतभकल्मषस्‌ ॥ २७॥ 

“इसके उपरान्त कभी न कभी एक वार उसी स्थिरताकी सहायतासे मन आप- 
से आप आत्म स्वरूपके पास जा पहुँचेगा । फिर उस आत्म-स्वरूपक्ो देखकर वह 
उसके साथ मिल जायगा । उस समय द्वैतको अद्वैतमें समाधि प्राप्त हो जायगी 
और उस एकताके प्रभावसे तीनों लोक प्रकाशमान्रु हो जायेगे । आकाशमें आकाश-. 
से भी भिन्न जान पडनेवाला मेघ दिखाई पड़ता है, परन्तु उस मेघके हट जाने 

पर जिस प्रकार केवल सर्वव्यापी आकाश ही बाकी बच रहता है, उसी प्रकार चित्तकए 
भी लय हो जाता है और सब कुछ चंतन्यके ही ख्पमें दिखाई पड़ता है। इस 
सहज मार्गसे इस प्रकारकी फल-प्रासि होती हूँ । 
युञ्चन्नेवं सदात्मानं योगो विगतकल्मषः । 
सुखेन ब्रह्मसंस्पर्शमत्यन्तं सुखमश्नुते ॥ २८ ॥ 

“इस सुगम योगावस्थाके द्वारा बहुतसे लोगोंने संकल्पकी सम्पत्ति छोड़कर मोक्षकें 
दर्शन किये हैं । जब मन सुखकी संगतिसे परन्रह्मके अन्दर जा पहुँचता है, तब वह 
उसे उसी प्रकार नहीं छोड़ता, जिस प्रकार पानीमें घुला हुआ नमक पानीको नहीं 
छोड़ता; और मन भी उस मिलनमें सम-रसत्वके मन्दिरमें संसारके साथ सुखकी' 
दीवाली मनाता रहता है । इस प्रकार मनुष्यको स्वयं अपने ही परांसे उळटे पीछे- 
की ओर अर्थात्‌ मुल स्वरूपकी ओर चलते रहना चाहिए । परन्तु यदि तुमसे इरू 
मागंका भी साधन न हो सकता हो तो मैं तुम्हें एक और उपाय बतलाता हूँ। 


सर्वभूतस्थमात्मानं सर्वभूतानि चात्मनि । 
ईक्षते योगयुक्तात्मा सर्वत्र समदर्शन ॥ २९। 
यो मां पश्यति सर्वत्र सर्वं च मयि पश्यति । 
तस्याहं न प्रणश्यामि सच मे न प्रणाशयति ॥ ३० ॥ 

““इस तत्वके विषयमें कुछ भी भ्रम या भ्रान्ति नहीं है कि मैं ही समस्त शरीरोंमें 
निवास करता हूँ। और इसी प्रकार यह बात भी निविवाद खूपसे सिद्ध है कि यह सारा 
विश्व मुझमें ही निवास करता है । हर आदमीको ऐसी तैयारी करनी चाहिए कि ` 
उसकी समझमें यह बात अच्छी तरह आ जाय कि विशव और हम विलकुल एक 
हैं और एक दूसरेमें मिले हुए हैँ । हे अजुन, सच तो यह है कि जो मनुष्य इस 
प्रकार ऐक्यकी भावना रखता हुआ मुझे ही समस्त भूतोंमें समाने रूपसे मिला हुआ 
समझकर मुझे भजता है, भूत-मात्रमें केवल ऊपरसे दिखाई पड़नेवाले भेदके कारण 
जिसके अन्तःकरणमें किसी प्रकारका भेद-भाव हो ही नहीं सकता और जो सब 
जगह केवल मेरा ही एक स्वरूप देखता है, वह पुरुष इस प्रकारके कथनको बिछ- 
कुल निरर्थक कर देता है कि--“यही मैं हूँ” । ( अर्थात्‌ ऐसा पुरुष केवळ अपने 

आपको ही “मैं?” नहीं समझता, बल्कि सबको अपने समान और एक समझता है । ) 

और हे अर्जुन, चाहे मैंने यह बात न कही हो, परन्तु फिर भी ऐसा पुएष मैं ही हूँ ॥ 
४ अर्थात्‌ ऐसे पुरुषको मुझसे भिन्न नहीं समझना चाहिए। ) दीपक और उसके 
प्रकाशमें जिस प्रकारका एक भाव होता है, उसी प्रकारका मेरा और उसका एक 
आव होता है । ऐसा पुरुष मुझमें ही रहता हैं और मैं भी ऐसे ही पुरुषमें रहता हूँ । 
'जिस प्रकार उदकके अस्तित्वके कारण रस रहता है अथवा गगनके मापके अनुसार 
‘ही अवकाश रहता है, उसी प्रकार वह पुरुष भी मेरे ही रूपसे साकार रहता है । 


सर्वभूतस्थित यो मां भजत्येकत्वमास्थितः। 
सर्वथा वर्तमानोऽपि स॒ योगो मयि वतंते ॥ ३१ ॥ 


“जो मनुष्य एकात्मताकी दृष्टिसे मुझे समस्त भूतोंमें उसी प्रकार ओत-प्रोत 
समझता है, जिस प्रकार वस्त्रमें तन्तु होते हूँ अथवा जिसका विचार उसी न्यायसे 
शक्य भावसे स्थिर हो गया है, जिस न्यायसे आभूषण अनेक रूपोंवाले होने पर भी 
उन सवका अधिष्ठान सोना एक-रूप ही होता है अथवा जिसकी अज्ञान-रात्रि इस 
प्रकारके अद्वेत भावके सूर्योदयसे नष्ट हो गई है कि वृक्षमें जितने पत्ते दिखलाई 
पड़ते हैं, वे सव मळलग-अलग लगाये हुए नहीं हैँ और वुक्षमें पत्ते भले ही 
बहुत-से दिखलाई पड़े; परन्तु मुल वृक्ष एक ही होता है, ऐसा मनुष्य यदि पंचमहा- 
भूतात्मक शरीरमें आ जाय तो भी वह उस शरीरके बन्धनमें फेंसा केसे रह सकता 
है ? वह तो अनुभवके प्रभावसे मेरे बराबर ही हो जाता हैँ। उसे आत्मानुभवके 
-कारण वही व्यापकता प्राप्त हो जाती है जो मुझमें है। और चाहे मैंने अभी यह 
-बात न कही हो, परन्तु फिर भी वह स्वभावतः ही विश्व-व्यापक हो जाता है । अब 
-यदि वह शरीरवारो भी हो तो भी उसे शरीरका अभिमान नहीं होता, और यह बात 
यदि शब्दों द्वारा स्पष्ट रूपसे बतळाई जा सकती तो अवश्य ही बतला दी जाती । 


आत्मोपम्येत सर्वत्र समं पश्यति योऽर्जुन । 
सुखं वा यदि वा दुःखं स योगी परमो मतः ॥ ३२॥ 


“परन्तु इस विषयका विस्तार करनेको आवश्यकता नहीं ! जो विशवके स्थावर 
और जंगम समस्त पदार्थोको अपने ही समान देखता और समझता है, जिसके मनमें 
शसुख-दु:ःख आदिकी भावनाएँ अथवा शुभ और अशुभ कर्मोके सम्बन्धमें कोई 


CC-0. Public Domain: Jangamwadi Math Collection, Varanasi 


Digitized by eGangotri and Sarayu Trust. Funding by 0-॥९5 


१५० हिन्दी ज्ञानेश्वरी 


भेद-भाव नहीं होता; जो सम, विषम और विचित्र सभी प्रकारकी वस्तुओंको स्वयं अपनेः 
ही अवयवोंके समान समझता हूँ, यहाँ तक कि जिसकी बुद्धिसे तीनों लोक ही आत्म- 
स्वरूप दिखाई पड़ते हैं, उस पुरुषका भी शरीर होता ही हैं और लोक-व्यवहारमें' 
प्रसंगके अनुसार उसे सुखी या दुःखी कहा जाता हें परन्तु मेरा अनुभव यह है कि ऐसा 
पुरुष सचमुच ब्रह्मस्वरूप ही होता है । इसीलिए, हे अर्जुन, हमें अपने आपमें इस 
प्रकारके साम्यकी स्थापना करनी चाहिए कि हमें स्वयं अपने आपमें ही सारा विश्व" 
दिखलाई पड़े और हम स्वयं ही विश्व-रूप हो जायें। यह बात जो मैं तुमसे बार बार कह 
रहा हूँ, उसका मतलब यह है कि इस संसारमें इस साम्यसे बढ़कर और कोई ऐसी 
वस्तु नहीं है जो प्राप्त करनेके योग्य हो । यही मनुष्यका परम श्रेष्ठ साध्य है ।” 
अजुन उवाच 
योऽयं योगस्त्वया प्रोक्तः साम्येन मधुसूदन । 
एतस्याहं न पश्यामि चञ्चलत्वातिस्यात स्थिराम्‌ ॥ ३३ ॥ 
चञ्चलं हि मनः कृष्ण प्रमाथि बलवद्दृढम्‌ । 
तस्याहं निग्रहं मन्ये वायोरिव सुदुष्करम्‌ ॥ ३४॥ 
इस पर अर्जुनने कहा -“हे देव, आपको मेरे कल्याणकी चिन्ता है, इसी लिए 
आप मुझसे इतनी बातें कह रहे हैं । परन्तु यह मन ही स्वभावतः ऐसा है कि इसके 
आगे हमारी कुछ भी नहीं चलती । यदि हम इस वातका विचार करना चाहें कि 
यह मन केसा है और कितना बड़ा है तो इसकी थाह्‌ ही नहीं लगती । साधारणतः 
इसके विचरण करनेके लिए यह त्रेलोक्य भी छोटा है । फिर ऐसे मनको कँसे रोका 
जाय ? क्या बन्दर कभी शान्त रह सकता है ! यदि तेज आंधीसे कहा जाय कि तुमा 
चुपचाप और स्थिर होकर बंठो तो क्या वह कभी स्थिर और स्तब्ध हो सकती है? 
जो मन बुद्धिको भी चमका देता है, स्वयं निश्‍्चयको भी विचलित कर देता है, घे य॑के' 
हाथ पर हाथ रखकर भी निकल भागता है, जो विवेकको भी भ्रममें डाळ देता है, जो 
सन्तोषमें भी वासनाका दाग लगा देता हूँ, जो उस समय भी दसो दिशाओंको हिला 
डालता है जिस समय हम स्वस्थ होकर वेठना चाहते हूँ, जो दबाये रखमे पर भीः 
जोरोंसे उछलता है, निग्रह करनेका प्रयत्न करने पर जिसका आवेश और भी बढ़ 
जाता है, भला वह मन अपना चंचल स्त्रभाव केसे छोड़ेगा ? इसी बैलए मुझे तो 

प्रायः ऐसा ही जान पड़ता है कि मेरा मन कभी स्थिर न होगा और मैं कभी 
साम्यावस्था तक न पहुँच सकू गा ।” 


श्रीभगवानुवाच 


असंशयं महाबाहो मनो दुनिग्रहुं चलम्‌ । 
अभ्यासेन तु कोन्तेय वैराग्येण च गृह्यते ॥ ३५॥ 
इसपर श्रीकृष्णने कहा --“ अर्जुन, तुम जो कुछ कहते हो, वह बहुत ही 

ठीक है । यह मन सचमुच ऐसा ही हैँ। और भाई, चंचलता तो इस मनका 
स्वभाव ही है । पर फिर भी यदि वराग्यका आश्रय लेकर इसे योगाभ्यासके मार्ग 
पर लगाया ज़ाय तो कुछ समय यह भी स्थिर हो जायगा । इसका कारण यह है 
कि इस मनकी यह एक अच्छी आदत है कि इसे जिस बातका मजा मिल जाता 
है, फिर उसीका इसे चस्का लग जाता हैं। इसी लिए इसे घुमा-फिराकर और 
कौतुकके द्वारा आत्म-सुखका चस्का लगाना चाहिए । 


असंयतात्मना योगो दुष्प्राप इति मे मतिः। 
वश्यात्मना तु यतता शकयोऽवापुमुपायतः॥ ३६॥ 


“बहु बात मैं मानता हुँ कि साधारणतः जो लोग विरक्त नहीं होते और जो 
अभ्यासका प्रयत्न नहीं करते, वे इस मनको अपने वशमें भी नहीं कर सकते । परन्तु 
यदि हम कभी यम-नियमोंके मागंमें गये ही न हों, वेराग्यका कभी हमने ध्यान भी न 
किया हो और हम सदा विषय-समुद्रमें ही डूबे हुए पड़े रहें और इस मनका कभी 
नियन्त्रण न करें तो फिर भला यह मन क्यों निश्चळ होने लगा ! इसी लिए तुम 
पहले 'ऐसे साधनोंका आरम्भ करो जिनके द्वारा मनका नियन्मण हो सकता हो; और 
तव देखो कि यह मन कैसे तुम्हारे वशमें नहीं आता ! यदि तुम यह कहो कि मन 
कभी वशमें आ ही नहीं सकता, तो क्या; योगके जो साधन आदि कहे जाते हैं, वे 
सब मिथ्या ही हैं? वे सब तो मिथ्या हैं नहीं; इसलिए तुम अधिकसे अधिक यही 
कह सकते हो कि मुझसे अभ्यास नहीं होता । यदि मनुष्यमें योगकी सामथ्यं आ 
जाय तो फिर उसके सामने मनकी चंचलता क्या चीज हैं ? कया उस सामर्थ्यसे 
सब महा-तत्व आदि आदमीकी मुट्ठीमें नहीं आ जाते? ' इस पर अजु'नने कहा-- है 

देव, आप जो कुछ कहते हैं, वह बहुत ठीक है । सचमुच योगकी सामर्थ्यंके सामने 
मनकी शक्ति बिलकुल नहीं चल सकती । परन्तु आज तक मुझे इस बातका पता 
भी नहीं था कि इस योगका किस प्रकार साधन करना चाहिए; इसी .लिए मैं अब 
तक मनके अधीन बना हुआ हूँ । हे श्रीकृष्ण, इस समस्त जीवनमें केवल आपकी 
कृपासे मुझे इस योगका ज्ञान हुआ है । 

अजुन उवाच 

अयतिः श्रद्धयोपेतो योगाच्चलितमानसः। 
भ्रप्राप्प योगसंसिद्धि कां गति कृषण गच्छति ॥ ३७॥ 
कच्चिन्नो भयविश्रष्टश्छिन्नाश्रमिव नश्यति। 
अप्रतिष्ठो महाबाहो विमूढो ब्रह्मणः पथि॥ ३८॥ 
एतन्मे संशयं कृष्ण ेत्तुमहस्यशेषतः। 
त्वदन्यः संशयस्यास्य छेत्ता न ह्यपपद्यते॥ ३९॥ 

“परन्तु हे गुरुराज ! मेरे मनमें सहज ही एक शंका उत्पन्न हुई है। और 
उसका समाधान करनेको सामर्थ्यं आपके सिवा और किसीमें नहीं है । इसी लिए, 
हे श्रीगोविन्द, आप मेरी उस शंकाका समाधान करें । मान लीजिए कि कोई परुष 
योग-साधनाका उपाय तो नहीं जानता परन्तु फिर भी वह बहुत अधिक श्रद्धांसे मोक्ष- 
पद प्राप्त करनेका प्रयत्त आरम्भ करता है। वह इन्द्रियोंका ग्राम पीछे छोड़कर ` 
आत्मस्वरूपवाले दुरस्थ स्थान तक पहुँचनेके उद्देश्य से श्रद्धावाले मार्गका अनुसरण 
करता है। परन्तु उसे आत्मःस्वर्पकी भी प्राप्ति नहीं होती और वह पीछे भी नहीं 
लौट सकता । इस ध्रकार वह बीचमें ही पड़ा रह जाता है और इसी बीच में उसकी 
आयुष्यका सूर्यं अस्त हो जाता है जिस प्रकार अ-समयमें सहज ही बादलका 
हुलका और पतला टुकड़ा बीचमें आ तो जाता है, परन्तु न तो वह ठहरता ही है 

“ और न वर्षा ही करता है, उसी प्रकार वह॒ पृरुष भी दोनों ही बातोंसे अलग हो 
जाता है । कारण यह्‌ कि उसके लिए आत्म-स्वरूपकी प्राप्ति तो दूर ही रहती है 
और अपने श्रद्धा-वलसे वह जिन इन्द्रिय-सुखोंका परिश्याग करता है, उनसे भी वह 
वंचित हो जाता हूँ । इस प्रकार वह श्रद्धाके फेरमें पकड़कर दोनों तरफसे जाता 
'हैँ=न इधरका होता है, न उधरका। ऐसे मनुष्यकी कया गति होती है?” 

श्री भगवानुवाच 


पार्थं नेवेह नामुत्र , विनाशस्तस्य विद्यते। 
न हिं कल्याणाकृत्कश्चिद्‌ दुर्गेति तात गच्छति ॥ ४० ॥ 


श्रीकृष्णने कहा-- है पार्थ, जिसके, मनमें मोक्ष-सुखके विषयमें श्रद्धा होती है, 
भला उसकी मोक्षके सिवा भौर कौन-सी गति हो सकती है ? परन्तु ऐसी अवस्थामें 
शक बात होती है वह यह कि उसे वीचमें ही रुककर विकल होना पड़ता 
है । परन्तु उस विकलतामें भी ऐसा सुख हैँ जो देवताओंको भी जल्दी नहीं मिळता । 
'परन्तु वही पुरुष यदि अभ्यासके मार्गमें उसी प्रकार आगे बढ़ता चळा जाता, जिस 
अकार उसने आरम्भमें उस मार्ग पर चलनेके लिए पैर उठाया था, तो निश्चय ही 
“आयुष्य-सूर्यके अस्त होनेसे पहले ही और जीवन-रूपी दिन रहते ही सोऽहं-सिद्िके 
“स्थात तक अवश्य ही आ पहुँचता। परन्तु इतना अधिक वेग नहीं होता, 
इसलिए उसका बीचमें ही कुछ रुकना बिलकुल सहज और स्वाभाविक है । लेकिन 
इतना होने पर भी अन्तमें उसे मोक्षकी प्रास होती ही है । 
पराप्य पृण्यक्कतां लोकानुषित्वा शाश्वतीः समाः । 
शुचीनां श्रीमतां गेहे योगभ्रष्टोऽभिजायते ॥ ४१॥ 
“ऐसे पुरुषके सम्बन्धमें एक और भी विलक्षण बात सुनो । जिन लोकोंकी 
प्राप्तिके लिए इन्रको भी अनेक कष्ट करने पड़ते हैं, वे सब लोक मुमुक्षको अना- 
यास ही मिल जाते हैं । फिर उन छोकोंमें जो सदा ज्योंके त्यों बने रहनेवाले और 
दिव्य भोग होते हैं, उन सबका भोग करते करते वे लोग उकता जाते हैं । उन 
` भोगोंको भोगते समय उनके मनमें ग्लानि उत्पन्न होती होगी और वे कहते होंगे-- 
“हैं भगवनु , यह कहाँका व्यर्थका झगड़ा तुमने हमारे पीछे लगा दिया !” इसके 
उपरान्त वे फिर मृत्यु-लोकमें जन्म धारण करते हैं । परन्तु उनका जन्म बहुत ही 
` घमंशील कुलमें होता है। जिस प्रकार अच्छी तरह तैयार फसल में घातकी लम्बी 
लम्बी बाले उत्पन्न होती हैं, उसी प्रकार वे भी ऐश्वर्य-रूपी धान्यकी बालोंके समान 
- खूब जोरोंसे बढ़ते हूँ । वह सदा नीति-मार्गके अनुसार आचरण करते हैं, सत्य 
- वचन बोलते हैं, प्रत्येक बातको शास्त्रकी दृष्टिसे देखते है, वेदको ही अपना जीता- 
- जाग्रता देवता समझते हूँ, केवळ स्वधर्मका ही आचरण करते. हैं और सारासार- 

विचारको ही श्रपना परामर्शदाता बनाते हैं। उनके कुलमें ईश्वरको छोड़कर 
चिन्तनका और कोई विषय ही नहीं होता और वे अपने कुलके पूज्य देवताको ही 
समस्त ऐंड्वयं और सम्पत्ति समझते हैं । इस प्रकार वे योग-श्रष्ट पुरुष अपने 
पुण्योंका उपयुक्त फल प्राप्त करके और सब प्रकारके सुखोंकी बढ़ती हुई सम्पत्ति 
भोगते हुए उस जन्ममें सुखी होते हैं । 

ग्रथवा योगिनामेव कुले भवति धीमताम्‌ । 

एतद्धि दुर्लमतरं लोके जन्म यदीदुशस्‌ ॥ ४२ ॥ 

तत्र तं बुद्धिसंयोगं लभते पौवंदेहिकस्‌ । 

यतते च ततो भूयः संसिद्धौ कुरुतत्दम ॥ ४३ ॥ 

“अथवा जो योगी ज्ञान-रूपी अग्निकी सेवा करते हैं, जो छोगोंको परब्रह्मका 
उपदेश देते हैं, जो आत्मानन्दके जागीरदार हैं, जो महासिद्धान्तका रहस्य जानकर 
तीनों भुवनोंके राजा हो चुके होते हैं, जो सन्तोषके वनमें पंचम स्वरमें आलाप करने- 
वाली कोकिलके ही समान जान पड़ते हैं और जो निरन्तर फल देने वाले विवेक- 
बृक्षकी जड़के पास ही बैठे रहते हूँ, उन योगियोंके कुलमें योग-श्रष्ट लोग जन्म ` 
धारण करते हैं । जिस समय उनकी छोटी-सी मू्ति प्रकट होती हैं, उसी समय साथ 
ही साथ आत्म-ज्ञानका उषःकाल भी होता है । जिस प्रकार सूर्यक्रा उदय होनेसे 
पहले उसका प्रकाश प्रकट होता है, उसी प्रकार प्रौढावस्था आनेके पहले ही और ` 
बिना पक्व वयसकी अपेक्षा किये ही बाल्यावस्थामें ही उनमें सर्वज्ञताका संचार हो 

` जाता है । उस पक्व बुद्धिके प्रात हो जाने पर उनके मनको सब विद्याओंका प्रसाद 
आपसे आप मिल जाता है और तब उनके मुखमे सब शास्त्र स्वभावतः ही प्रकट ' 
होते हैं । जिस प्रकारका जन्म प्राप्त करनेके लिए स्वर्गमें बेठे रहुनेवाले देवता भी 
ध्यान लगाकर जप-होम आदि करते हैं और मृत्यु-लोकके महानु वेभवकी भाटोंके ` 
समान स्तुतियाँ करते हैँ, भाई अजु न, वही जन्म उस योग-श्रष्ट पुरुषको प्राप्त होता है। 
पूर्वाभ्यासेन तेनेव हियते ह्यत्रशोऽपि सः । 
जिज्ञासुरपि योगस्य शब्दब्रह्मातिवतंते । ४४॥ 


“पिछले जज़्ममें उनकी सुबुद्धिके जिस सीमा तक पहुँचने पर उनके आयुष्यकी ` 
डोरी टूटी थी, उसी सीमासे आगे उन्हें नई और असीम सुबुद्धि प्राप्त होती है। ` 

इतना होने पर जिस प्रकार किसी भाग्यत्रान्‌ और पैरोंके वल जन्म लेनेवाछे मनुष्यको 
आँखोंमें दिव्यांजन लगाया जाय और तब उसे जिस प्रकार जमीनके अंदर छिपे हुए 
खजाने सहजमें दिखाई पड़ने लगें, ठीक उसी प्रकार ऐसे पुरुषकी बुद्धि भी उन 
समस्त -गूढ़ रहस्यों और सिद्धान्त-तत्वोंको आपसे आप ओर बिलकुल ठीक जानने 
लगती है, जिनका ज्ञान साधारणतः गुरुके उपदेशसे हुआ करता है । उसकी प्रबल 
इन्द्रियाँ उसके मनके वशमें हो जाती हैं, मत वायुके साथ मिलकर एक-जीव हो 
जाता है और वह वायु आपसे आप चिदाकाशके साथ मिलकर सम-रस होने लगती 

है । अभ्यास स्वयं ही उसे इस अवस्था तक ला पहुँचाता है; और इस बातका जल्दी 

पता ही नहीं चलने पाता कि आत्म-समाबि उसके मन-ख्पी घरका हाळ-चाळ 
पूछतेके लिए स्वेच्छापूर्वक चली आ रही है या और कोई वात है । ऐसे पुरुषको 

योग-स्यलका अधिदेवता अथवा मूल स्वरूपकी महत्ता अथवा वेराग्य-बुद्धिकी प्रतीति- 

की प्रत्यक्ष अवतरित मूत्त ही समझना चाहिए । जान पड़ने लगता है.कि ऐसा पुरुष 

संसारको नापनेका माप है अथवा अष्टांग योगके साहित्यका द्वीप है। जिस प्रकार 

सुगन्धि चन्दतका रूप धारण करती है, उसी प्रकार ऐसा जान पड़ता है कि सन्तोषः 
इस पुरुषके ख्पमें प्रकट हुआ है अथवा साधक दरामें ही सिद्वियोंके भांडारसे 
निकला है ! तात्पर्यं यह है कि चाहे देखनेमें वह भले ही साधक दिखाई पड़ता हो, 
परन्तुःस्पष्ट रूपसे यही जान पड़ता है कि वह वास्तवमें सिद्ध ही है । 


प्रयत्नाद्य॒तमानस्तु योगी संशुद्धकिल्बिषः । 
अनेकअन्मसंसद्धस्ततो याति परां गतस्‌ ॥ ४५॥ 


जिस प्रकार करोड़ों वर्षों और हजारों जन्मोंके प्रतिबन्योंको पार करता हुआ 
बह आत्म-सिद्धिके पास तक पहुँचता है, उसी प्रकार मोक्ष-सिद्वधिकि समस्त साधनः 
आपसे आप उसके पीछे आ लगते हैं। और इसी लिए वह सहजमें ही विवेक- 
साम्राज्यका स्वामी हो जाता हैँ । इसके उपरान्त उस विवेकका भी विचार करनेका 
वेग कुण्ठित हो जाता है-अर्थातू विवेक भी जितना चाहिए, उतना विचार नहीं 
कर सकता--और तव वह उस परन्नह्मके साथ एकख्प हो जाता है जो विचारके 
क्षेत्रमें किसी प्रकार आ ही नहीं सकता । उस समय सके ऊपर छाया हुआ मेघ 
हट जाता है, वायुका वायुत्व भी नष्ट हो जाता है और चिदाकाश भी अधने आपे 

हो लुप्त हो जाता है। उसे बह अगाध और शब्दातीत सुख प्राप्त होता है, जिसमें 
:ओंकार भी सिर तक डूब जाता है; इसीलिए उसका वर्णन करनेमें भाषा भी पहलेसे 
ही अपने आपको असमर्थ देखकर पोछे हट जाती हैं। इस प्रकारको जो ब्राह्मी 
स्थिति है और जिसे “परम गति” कहते हैं, उस निराकार अवस्थाकी वह मुत्ति ही 
न जाता है । वह अपने पिछले अनेक जन्मोंका विपरीत ज्ञान रूपी जलमेंक्रा मल 
साफ कर चुका होता है, इसलिए उस अवस्थाके पास पहुंचते ही उसके सब विकट 
असंग उसी पानीमें डूब जाते हैं । ब्रह्म-स्ितिके साथ उसका शुभ विवाह-सम्बन्ध 
हो जाता है और वह उस स्थितिमें मिलकर उसके साथ एक-रूप हो जाता हूँ। 
जिस प्रकार फटा और बिखरा हुआ मेघ आकाशके ख्पमें बदल जाता है, उसी 
दकार वह अपना वत्तंमात शरीर धारण किये रहने पर भी वही ब्रह्म बन जाता है 

जिसमेंसे समस्त विश्वकी उत्पत्ति होती है और फिर जिसमें विश्‍व विलीन हो जाता है । 


तपस्विभ्योऽधिको योगी ज्ञानिभ्योऽपि मतोऽधिकः । 
कमिभ्यश्चाधिको योगी तस्माद्योगी भवाजुन॥ ४६॥ 
“जिस लाभकी आशासे धैर्यके हाथका आश्रय लेकर कर्म-कांडी लोग षट्कर्मके 
प्रवाहंमें कूद पड़ते हैं अथवा जिस एक वस्तुके लिए ज्ञानी लोग ज्ञानका अभेद्य कवच 
चारण करके समर भूमिमें संसारके साथ दो हाथ लड़ जाते हैं अथवा तपोनिष्ठ लोग 
:अपने मनमें जिसकी अभिलाषा रखकर तप रूपी विकट गढ़के टूटे-फूटे, फिसलनवाळे 
और दुर्गम कगार पर चढ़नेका प्रयत्न करते हैं, जो भक्तोंके लिए भक्तिक्रा विषय 
और याजकोंके लिए यज्ञ-देवता है, तात्पर्यं यह है किं जो सभी लोगोंके लिए और सभी 
कालोंमें पूज्य है, वही परब्रह्म वह स्वयं हो जाता है; और जिस विचारसे यह सिद्ध 
तत्व ही समस्त सावकोंका साध्य होता है, उसी विचारसे वह कर्मनिष्ठोंके लिए वन्द- 
'नीय होता है, ज्ञानियोंके लिए ज्ञानका विषय होता हैं और तपस्वियोंके लिए तपस्याका 
अघिदेवता होता है । जिसके मनोधर्मके साथ इस प्रकार जीवात्मा और परमात्माका 
'संगम होता है, वह शरीर-धारी होने पर भी यह महिमा या महत्व प्राप्त कर ही लेता है । 
इसी लिए, हे अजुन, मैं तो तुम्हें सदाके लिए यही उपदेश देता हूँ कि तुम योगी बनो । 
योगिनामपि सर्वेषां मद्गतेनान्तरात्मना । 
श्रद्वावान्भजते यो मां सं मे युक्ततमो मतः ॥ ४७॥ 

“जिसे लोग योगी कहते हैं, उसे देवोंका भी देव समझना चाहिए । वह मेरा 
सुख-स्वस्व बल्कि प्राण ही होता है। भक्ति, भजन और भजनीय जो भक्ति- 
साधनकी त्रिपुटी हैं, उनके सम्बन्धमें पुरुषका अखंड अनुभव यही होता है कि वह 
तीनों मैं ही हूँ । अर्थात्‌ वह भक्त, भजन और भजनीय सब कुछ मुझको ही सम- 
झता है। उस पुरुषमें और मुझमें परस्पर जो प्रीति होती है, उसका वाणीसे कभी” 
वर्णन ही नहीं हो सकता । उसमें जो तन्मयता होती हैं, यदि उसके लिए किसी ऐसीं: 
उपमाकी आवश्यकता हो जो प्रेमके विचारसे भली और उपयुक्त जान पड़े, तो 
उसकी यही उपमा हो सकती है कि--मैं शरीर हूँ और वह आत्मा है।” इस 
प्रकार भक-चकोरोंको आनन्द देनेवाले चन्द्रमा, सद्गुणोंके सागर और तीनों भ्ुव- 
नोंमें नर-श्रेष्ठ श्रीकृष्णने अजु नसे जो कुछ कहा था, वह सव संजयने घृतराष्ट्रको कह 
सुनाया । उस समय तक श्रीकृष्णकी समझमें यह वात अच्छी तरह आ चुकी थी 
कि आरम्भसे ही अजु नमें उपदेश सुननेकी जो श्रद्धायुक्त उत्कंठा थी, वह अब बढ़-. 
कर दूनी हो गई है । इसलिए श्रीकृष्णके मनमें स्वभावतः ही सन्तोष हुआ । श्री- 
कृष्णको यह जानकर बहुत आनन्द हुआ कि जिस प्रकार दर्पणमें प्रतिबिम्ब दिखलाई 
पड़ता है, उसी प्रकार अजु नकी मुद्रा पर मेरे भाषणका भी प्रतिबिम्ब दिखळाई पड़ 
रहा है और उसी भानन्दके कारण वे अव यह प्रकरण और भी विस्तारपूर्वक अजु नको 
बतलावेंगे । यह प्रसंग अगले अध्यायमें आवेगा । उस प्रसंग में शान्त रस इतने 
स्पष्ट उत्कर्षको प्राप्त होगा कि उसमें महा-सिद्धान्त रूपी बीजोंमें अंकुर निकलते हुए 
दिखाई देंगे । इसका कारण यह है कि सात्विक भावनाओंकी वृष्टिसे आत्म-भावनाके- 
ढेरे फूट और गळ गये हैं और श्रोताओंके चतुर चित्तकी क्यारियाँ बीज धारण 
करनेके लिए तैयार हो गई हैं । तिस पर चित्तकी एकतानताको सोनेके समान ताप" 
प्राप्त होनेके कारण श्रीनिवृत्तिनाथके मनमें भी सिद्धान्त-बीज बोनेका उत्साह उमड़ 
पड़ा हैँ। इसलिए यह निवृत्ति-दास ज्ञानदेव कहता हैं कि श्रोतागण, इस बीज बोनेके” 
काममें मझे श्रीसद्गर्ने वह चोंगा बनाया है, जिसमें डालकर वीज बोये जाते हैं 
और मेरे मस्तक पर हाथ रखकर मेरे हृदयमें बोये जानेवाले बीज डाले हैं। इसी 
` लिए मेरे मुखसे जो जो बातें निकलती हैं, वह सन्तोंके हूदयमें तुरन्त ही अच्छी 
तरह बैठ जाती हैं । परन्तु बहुत कुछ विषयान्तर हो चुका । अब मैं यहु बतलाऊगा ' 
कि श्रीकृष्णने इसके उपरान्त अजुनसे और वया कहा । परन्तु श्रोताओंको वे सब? 

जातें मनके कानोंसे सुननी चाहिएँ, बुद्धिकी: आँखोंसे देखनी चाहिए. और अपना 
“चित्त मझे देकर मेरी बातें ग्रहण करनी चाहिएं । और हम लोगोंमें इस प्रकारका 
विनिमयका व्यंवहार होना चाहिए । फिर सावधानताके हाथोंसे वे सब वात उठकर 
अपने .हृदयके भीतरी भागमें भरनी चाहिएं, तबःसज्जनोंकी वासना पूरी होगी । ये 
बातें आत्म-कल्याणको हस्तगत कराती हैं, परिगाममें सजीवता लाती हैं और जीव 
“पर सुखोंकी लखौरी माला चढ़ाती हैं । अब; अजुनके साथ श्रीकृष्णका जो सुन्दर 
:और चातुर्यपूणे सम्भाषण हुआ था, वह मैं श्रोताओंको बतलाता हूँ । 


=O 


ss. 

सातवाँ अध्याय 
sr) ० Cr 
श्रीमगवानुवाच-- 

मय्यासक्तमनाः पार्थं योगं युञ्जन्मदाश्रयः । 

असंशयं संमग्रं मां यथा ज्ञास्यसि तच्छृणु ॥ १॥ 

ज्ञानं तेऽहं सविज्ञानमिदं वक्ष्याम्यशेषतः । 

यज्ज्ञात्वा नेह भूयोऽच्यज्ज्ञातव्यमवशिष्यते ॥ २ 7 

हे श्रोतागण सुनिये, इसके उपरान्त श्रीकृष्णने पार्थसे कहा--“हे अजु न, अब 

सुम सचमुच योग-युक्त हो गए हो। अब मैं तुम्हें ज्ञान और विज्ञान अर्थात्‌ 
प्रपंच-ज्ञान बतळाऊंगा जिसमें तुम मुझे उसी प्रकार सब अंगोंसे भली भाँति जान 
लो, जिस प्रकार अपनी हथेली पर रखे हुए रत्नको लोग जान लेते हैं । सम्भव हैं 
कि तुम अपने मनमें यह कहते हो कि इस प्रापंचिक-ज्ञानसे मुझसे क्या मतलब ! 
तो मैं तुम्हें बतला देना चाहता हूँ कि पहले !पंचोंका ही ज्ञान प्राप्त कर लेना बहुत 
आवश्यक है । क्योंकि फिर जब ज्ञानका प्रसंग आता है, तव इस प्रापंचिक ज्ञातृत्व- 
की आँखें ही वन्द हो जाती हैं । जिस प्रकार किनारे पर लगी हुई नाव हिंळती- 
डलती नहीं, उसी प्रकार जहाँ प्रापंचिक ज्ञातृत्वकी भी पहुँच नहीं होती, जहाँसे विचार 
भी पीछे लौट आता है और जिसका रास्ता तर्कको भी नहीं मिळता हे भाई अजुत्त 
उसीको “ज्ञान” कहते हैं । ज्ञानसे भिन्न जो कुछ है, वह सब प्रपंच है और उसको 
“विज्ञान” कहते हैं; और इस प्रकारकी जो कल्पना होती है कि यह प्रपंच सत्य है, 
इसीको “अज्ञान'' समझना चाहिए । अब मैं तुम्हें वह गूढ़ रहस्य वतळाता हूँ जिससे 
अज्ञानका लोप हो जाता है, विज्ञान नष्ट हो जाता है और हम केवळ ज्ञान-स्वरूप 
हो सकते हैं । जब ऐसी अवस्था हो जाती है, तव वक्ताकी वातोंका अन्त हो जाता है, 
ओताकी श्रवण करनेकी लालसा भी समाप्त हो जाती हैं और छोटे-बड़ेका भेद- 
भाव भी वाकी नहीं रह जाता । यदि इस प्रकारके गूढ़ रहस्यका मनुष्यको थोड़ा- 
सा भी ज्ञान हो जाय, तो भी उसके मनका बहुत कुछ समाधान हो जाता है । 

मनुष्याणां सहस्रेषु कश्चिद्यतति सिद्धये। 

यततामपि सिद्धानां कश्चिन्मां वेत्ति तत्वतः॥ ३॥ 

“हजारों आदमियोंमें कभी कोई एकाध आदमी ही ऐसा होता है, जिसकी इन 
बातोंकी ओर रुचि होती है; और इस प्रकारकी रुचि रखनेवाले बहुत-से आदमियोंमें 
सच्चा ज्ञानी कोई विरला ही दिखाई पड़ता है | हे अजु न, जिस प्रकार सारे संसारमेंसे 
एक साहसी वीरको चुनकर सेनाके लाखों आदमियोंकी भरती की जाती है अथवा 
फौज भरती कर चुकने पर भी जिस प्रकार युद्धक्षेत्रमें खनखनाती हुई तलवारोंके द्वारा 
बहुत-से लोगोंके टुकड़े टुकड़े उड़ जाने पर विजय-लक्ष्मीके सिंहासन पर कोई बिरला 
पुरुष ही बैठता है, वेसे ही इस ब्रह्म-ज्ञान रूपी जलाशयमें भी करोड़ों आदमी कूदते 
हैं, परन्तु उस जलाशयके उस पार कोई विरला ही पहुँचता है । इसी लिए मैं 
कहता हूँ कि यह कोई साधारण बात नहीं हैं | यह कहनेमें “भी बहुत ही गहन और 

कठिन है । फिर भी मैं तुम्हें यह बात बतलानेका प्रयत्न करूँगा । तुम सुनो । 
भूमिरापोऽनलो वायुः खं मनो बुद्धिरेव च। 
अहंकार इतीयं मे भिन्ना प्रकृतिरष्टधा ॥ ४॥ 

“हे पार्थ, जिस प्रकार मनुष्यके शरीरकी छाया पड़ती है, उसी प्रकार यह 
महतत्त्व आदि माया भी मेरी छाया परछाँहीं ही है। इसी मायाका दूसरा नामः 
प्रकृति है । यह माया आठ प्रकारकी है और यही तीनों लोकोंको जन्म देती है । 
यदि तुम्हारे मनमें यहु शंका हो कि इसके आठ भेद कौन-से हैं, तो मैं बतलाता 
हूँ, सुनो । अप, तेज, आकाश, पृथ्वी, वायु, मन, बुद्धि और अहंकार यही प्रकृतिकेः 
आठ भेद हुँ । 

अपरेयमितस्त्वन्यां प्रकृति विद्धि मे परास्‌। 
जीवभूतां महाबाहो यथेदं धार्यते जगत्‌ ॥ ५॥ 


“हे अजु न, इन्हीं आठों भेदोंकी जो साम्यावस्था है, उसीको तुम मेरी परम प्रकृति _ 
समझो । इसीका नाम “जीव” हूँ। क्योंकि यही निर्जीव शरीरको सजीव करती है, 
यही शरीरमें गति आदि उत्पन्न करती है और यही मनको शोक, मोह आदि विकारों- 
का भास कराती है । बुद्धिका जोज्ञातृत्व है, वह भी इस परम मायाके सहवासका हीं 
फळ हैँ और इससे उत्पन्न होनेवाले अहं-भावने इस संसारका अस्तित्व बनाये रखा है । 

एतद्योनीनि भूतानि सर्वाणीत्युपधारय । 
अह. कृत्स्तस्य . जगतः प्रभवः प्रलयस्तथा ॥ ६॥ 

“यह सूक्ष्म प्रकृति जब अपनी इच्छासे स्थूल महाभूतोंके अंगोंसे युक्त होती 
है, तब भूत सृष्टिकी--अर्थात्‌ प्राणी मात्रकी उत्पत्तिकी - मानों टक साल ही खुळ 
जाती है। इस टकसालमेंसे चार प्रकारके प्राणी रूपी सिक्के आपसे आप निकलने 
ळगते हैँ । ये चारो प्रकारके सिक्के जरायुज, अंडज, स्वेदज और उद्भिज्ज हुँ । 
मुल्यके विचारसे तो ये चारों प्रकारके सिक्के समान ही हैं, परन्तु केवळ जाति या 
वर्गके विचारसे ये एक दुसरेसे भिन्त होते हैँ । इन जातियोंके सब मिलाकर चौरासी 
लाख भेद हूँ । इनके सिवा मुख्य वगॉमें और जो उपवर्ग हैं, उनकी तो कोई गिनती 
ही नहीं है । इसी प्रकारके प्राणी रूपी असंख्य सिक्कोंसे उस निर्गुण, निराकार और 
अव्यक्त बीजका भांडार भर जाता; है । इस प्रकार पंच-महाभूतोंके बराबरकी तौलके 
इतने अधिक सिक्के हो जाते. हैं कि केवल प्रकृति ही उनकी गिनती कर सकती हैँ। 
जिन सिककोंको वह पहले ढालकर तैयार करती है, उन्हींको वह फिर बादमें गला 
भी डालती हँ । केवल उनकी मध्य या अस्तित्ववाली अवस्थामें ही वह उनके द्वारा 
कर्माकर्मका व्यवहार कराती है । परन्तु अब इस रूपकालंकारका. यहीं अन्त किया 
जाता है। अब मैं यह बात ऐसे सीघे-सादे और सरल शब्दोंमें बतळाता हुँ जिससे 
यह सहजमें ही समझमें आ सके । यह प्रकृति---अर्थात्‌ माया- ही विश्वकी. उन 
सब वस्तुओंका प्रसार करती है, जिनकी नाम और रूपके द्वारा प्रतीति होती. है । 
और वह प्रकृति मुझमें ही सम-रस होकर रहती हें, इसलिए इस समस्त जगतका 
आदि, मध्य और अन्त मैं ही हूँ । 


मत्तः परतरं नान्यस्किंञ्चिदस्ति धनंजय.। 
मयि सवंमिदं प्रोतं सुत्रे मणिगणा इव ॥ ७॥ 

“यह जो मृग-जल हम लोगोंको दिखलाई पड़ता है, यदि इसका मूल कारण 
ढढ़ा जाय तो पता चलता है कि वह कारण केवल किरण ही नहीं हे, बल्कि प्रत्यक्ष 
सूर्य ही हे । उसी प्रकार, हे अजु'न, इस प्रकृतिसे उत्पन्न होनेवाली सृष्टिका जिस 
समय अन्त होगा और यह फिर अपनो मूल स्थितिमें जाकर ज्योंकी त्यों समा 
जायगी, उस समय यह केवल मेरे ही रूपकी हो जायगी; अर्थात्‌ यह 
मुझमें ही लीन हो जायगी; और उस समय केवल मेरा ही रूप रह जायगा। इस 
प्रकार जो यह विश्‍व उत्पन्न होकर फिर विलीन हो:जाता है, वह सदा मुझमें ही 

११ 

है । जिस प्रकार डोरेमें मणियाँ पिरोई रहती हैं, उसी प्रकार यह विइव भी 
पमे ही न है। जिस प्रकार सोनेकी बनी हुई मणियाँ सोनेके ही तारमें पिरोई रहती 
है, उसी प्रकार इस विश्वको अन्दर और बाहर सब ओरसे मैं ही धारण किये' रहता हूँ । 
रसोऽहमप्सु कौन्तेय प्रभास्मि शशिसूर्ययोः 
प्रणवः सवंवेदेषु शब्दः से पौरुषं नृषु॥ ८ ॥ 
पुण्यो गन्घः पृथिव्यां च तेजश्चास्मि विभावसौ । 
जीवनं सर्वेभूतेषु तपश्चास्मि तपस्विषु रा ९॥ 
“सी लिए, हे भाई अजून, तुम यह समझ रखो कि ` जो रस-गुण है 
अथवा वागु में जो स्पर्श-गुण है अथवा चन्द्रमा और ूयंमें' जो तेज-गुण हैं, वह ` 
' नें ही हुँ । इसी प्रकार पृथ्वीमें रहनेवाला गन्ध-गुण, आकाशमें रहनेवाळा शब्द- 
गुण और वेदोंमें रहनेवाला ओंकार-स्वरूप प्रणव सव स्वाभाविक शुद हैं, अर्थात्‌ 
ये सबं भी मैं ही हुँ । मैं यह मुख्य तत्व पहले ही तुम्हें बतला -चुका हू कि मनुष्योंमें 
होनेवाला जो मनुष्यत्व है और जिस अहं-भावके बलको “पौरुष'” कहते हैं, वह भी 
मैं ही हुँ । तेज पर “अग्नि” नामका जो आवरण हैं, उसे दूर कर देने पर जो 
केवल स्वरूप-तेज बाकी बच रहता है, वह भी मैं ही हूँ। इस त्रिभुवनमें भूतमात्र 
अनेक प्रकारकी योनियोंमें जन्म लेकर अपने अपने विशिष्ट मागका निर्वाह करते 
रहते है । कोई वायु पीकर रहते हैं, कोई तूण खाकर जीवन-यात्राका निर्वाह करते 
हैं और कोई अन्नसे अपनी जीविका निर्वाह करते हैं और कोई केवल पानी पर 
ही जिलाये जाते हैं । इस प्रकार भिन्त भिन्न प्राणियोंके जीवनके जो स्वभावतः भिन्न 
भिन्न साधन हुआ करते हैं, उन सव साधनोंमें मैं ही अभिन्न स्वशपसे निवास करता हूँ । 


बीजं मां सर्वभूतानां विद्धि पार्थं सनातनम्‌। 
बुद्धिबुँ्धिमतामस्मि तेजस्तेजस्विनाभहम्‌ ॥ १० ॥ 
बलं बलवतां चाहं कामरागविवजितस्‌। 
घर्माविरुद्धो भूतेषु कामोऽस्मि भरतषंभ॥ ११॥ 
“जो उत्मत्तिके समय आकाशके अंकुरके साथ साथ विस्तृत होता है और 
“बिश्वका संहार होनेके समय जो ओंकारके अ, उ और म अक्षर भी नष्ट कर देता 
है, जो अस्तित्व रखनेवारे इस दृश्यमान्‌ जगत्‌ पर विश्वके आकार में जान पड़ता ह 

और महाप्रळयक्ा समय आने पर जो ऊपरसे देखनेमें नष्ट हो जानें पर भी वास्तवर्मे 
कभी नष्ट नहीं हो सकता, वह स्वयं-सिद्ध और अनादि विश्व-बीज भी मैं ही हूँ । यह 
मूढ़ ज्ञान मैं तुमको सुलभ किये देता हूँ । हे अजु न, जव तुम इस ज्ञानका आम 
और अनात्मके विचारसे सामंजस्य स्थापित करोगे, तब इके वास्तविक महत्वका 
तुम्हें अनुभव होगा । परन्तु अब इस विषयान्तरको छोड़ देना चाहिए । मब मैं तुम्हें 
एक और बात थोडेमें बत्तलाता हूँ । तपस्वियोंकी जो तपस्या हे, उसे भी तुम मेरा 
ही रूप समझो । बलवानोंका बल और बद्धिभानोंकी बुद्धि मैं ही हूँ, भूत-मात्रमे 
मर्थाजँनके द्वारा धर्मका विपुल संग्रह करनेकी जो शुद्ध काम-वासंना हैं, वह भी 
आत्मःस्वरूपमें रमण करनेवाला मैं ही हूँ । यह शुद्ध काम यद्यपि सामान्यतः 
विकारोंके प्रवाहके अनुसार इन्द्रियोंकी तुमि करनेवाले कम करता हू, तो भी वह 
ड्न्द्रियोंको उनके धर्मके विरुद्ध नहीं जाने देता । यह काम कम-संन्यासका टढ़ा- 
विरछा रास्ता छोड़कर विधियुक्त कर्माचरणके राज मागं पर ळगता है और नियमि- 
तताकी मशाल सदा इसके साथ रहती हे । जब इस प्रकार सावघानीसे काम होने 
लगता है, तव धर्मकी पूर्णता हो जाती है और तब संसारका उपभोग करनेवारे 
परुष भी मोक्ष-तीर्थके मक्त जन हो जाते हैं ।  वेदोंमें गाये हुए मह॒त्वके मंडप पर्‌ 
जो काम विइवकी बेल इस प्रकार चढ़ाता है कि उसमें छगनेवाली कर्मको शाखा 

-भारसे झककर अन्तमें मोक्ष पर आ लगती हुँ, वह सब प्रकारका और समस्त 
भतोंका उद्भव करनेवाला बीज रूप काम भी में योगिश्रेष्ठ परमात्मा ही हूँ । लेकिन 
इस प्रकार एक एक बात तुम्हें कहाँ तक बतळाई जाय ! सारांश यही है कि समस्त 
चस्तुएँ मुझसे विस्तार प्राप्त करती हैं--सबका विस्तार मैं ही करता हूँ । 


ये चेव सात्विका भावा राजसास्तामसाश्च ये । 
मत्त एवेति तान्विद्धि न त्वहं तेषु ते मथि॥ १२॥ 


“भतन सात्विक, राजस औरतामस विचार होते हैं, वे सब भो मेरे ही स्वख्पसे 
उत्पन्त होते हैं । यह बात तुम अच्छी तरह ध्यानमें रखो । यदि ये विकार उत्पन्न 
हों तो वे भो मुझमें ही उत्पन्न होते हैं; परन्तु जिस प्रकार स्वप्नावस्थाके दहमें जाग्रत 
अवस्था नहों होती, उसी प्रकार इन विकारोंमें भी मैं नहों रहता । बीज-कग वास्तव- 
में रस-द्रव्यका हो बना हुआ और उसीसे भरा हुआ होता हैं; परन्तु अङुर आर 


न 

डालियोंमें जो कठिन ख्पवालीं लकड़ी होती है, वह उसी वीजःकणसे बनी हुई 
होती है | परन्तु फिर भी कयां कभी उस लकड़ीमें कहीं वीजका गुण रहता है ! इस 
प्रकार चाहे ऊपरसे देखनेमें भले ही यह जान पड़े कि मुझमें ही विकार उत्पन्न हुए 
हैं, तो भी मैं उन विकारोंमें नहीं रहता । आकाशमें मेघ तो आते है, परन्तु मेघोंमें 
आकाश नहीं रहता । मेघोंमें जल तो होता है, परन्तु उस जलमें मेघ नहीं रहते । 
फिर मेघोमें रहनेवाले जरुमें जब क्षोम होता है, तब उसमें बिजलीकी चमक दिखाई 
पड़ती है । परन्तु क्या यह कहा जा सकता है कि उस चमकनेवाळी बिजलीमें पानी 
रहता है ! आगसे घूआँ निकलता है; परन्तु क्या उस ूएंमें भी कभी आग रहती 
है ? इसी प्रकार मुझ पर विकार होते हैं, परन्तु वह विकार मैं नहीं हूँ । 
त्रिमिर्गणमयेर्भावेरेमिः सर्वमिदं जगत्‌। 
मोहितं नाभिजानाति मामेभ्यः परमव्ययम्‌ ॥ १३॥ ` 
“जळमें उत्पन्त होनेवाली सेंवार जिस प्रकार सारे जलमें छा जाती और ज्से 
ढक लेती हैं अथवा जिस प्रकार मेघोंसे सारा आकाश आच्छादित हो जाता है 
अथवा स्वप्तको यद्यपि मिथ्या कहा जा सकता हूँ, परन्तु फिर भी जव तक निद्राकी 
सत्ता रहती है, तब तक स्वप्न जिस प्रकार सत्य जान पड़ता हू और हमें स्वयं 


अपनी ही स्मृति नहीं रहती अथवा आँख ही अपनी पुतली पर जो मोतियाविन्दकी 
उनका उत्पन्न कर देती है और वह जाला जिस प्रकार आँखोंकी देखनेको 


शक्ति नष्ट कर देता है, उसी'प्रकार यह न्रिगुणमयी माया भी मेरा छाया या परछाँही 
है और वह मेरे आत्म-स्वरूपकी आड़में ही परदेकी तरह पड़ी हुई है। इसी लिए 
ये प्राणी मुझे पहचान नहीं सकते । वे मुझसे ही हुए हैं, परन्तु यह बात नहीं है 
कि जो कुछ वे हैं, वह मैं ही हूँ । पानीमें ही उत्पन्न होनेवाला मोती जिस प्रकार 
पानी में कभी नहीं घुरता अथवा जिस प्रकार मिट्टीका घड़ा बनाकर उसे तुरन्त ही 
फिर मिट्टीके साथ मिला दिया जाय तो वह मिट्टीके साथ एक जीव र rr 
[` “संस्कार करके पका लिया जाय, तव वह मिद्टीस भिन्न. 
आ ट प्रकार ये सब जितने भूत हैं, वे सब हैं तो मेरे ही 
अंश, परल्तु प्रकृतिके योगसे वे सव जोव-दशाको प्राप्त हुए हैं। इसी लिए वे मेरे 
हैं, परन्तु “मैं” नहीं हैं । वे मेरे ही हैं, परन्तु फिर भी वे मेरा स्वरूप नहीं 
पहचानते, क्योंकि अहंकार, ममता और . अ्रमके कारण वे विषयान्ध हो रहे हैं ४ 

देवी ह्येषा गुणमयी मम भाया दुरत्यया ! 
मामेन ये प्रपद्यन्ते मायामेतां तरन्ति ते ॥ १४।! 


“हें अजुंन, अब प्रश्‍न यह होता है कि महुत्तत्् आदि जो मेरी माया है, उससे 

'पार होकर मेरा मूळ स्वरूप किस प्रकार प्राप्त करना चाहिए । परब्रह्म रूपी पर्वतके 

शिखर पर मूळ संकल्प रूपी जळके साथ साथ जो माया-नदीका छोटा-सा महाभूत 

रूपी बुलबुळा उत्पन्न होता हैं, इसके उपरान्त जो ृष्टि-रचनाके प्रभावसे और काळ" 
ङ्गमसे बराबर बढ़ते हुए वेगे कमं-मार्ग और मोक्ष-मागं इन दो ऊंचे तटोंमेंसे होता 
'हुआ जल-ज़ोत मनमाने ढंगसे इधर उधर चलता है, फिर सत्व, रज और त॑म इन 
तीनों गुणोंकी वर्षाके कारण अच्छी तरह भरकर अपनी मोह-रूपी बाढ़के द्वारा यम 
यो मनो-निग्रह और नियम या इन्द्रिय-निग्रह रूपी नगरोंको बहा ले जाता हूँ, जिसमें 
जगह जगह द्वेषके भंवर पड़ते रहते हैं, मत्सरके चक्कर पड़ते रहते हैं और उन्माद 

आदि भयंकर मगरमच्छ दिखाई पड़ते हैं, जिसमे प्रपंच-रूपी बहुतंसे मोड़ हैं और 

कर्माकर्मकी लहरों पर सुख-दुःखका कूड़ा-ककंट लहराता रहता है, जिस नदीमें विषय- 
विलास रूपी टापू पर वासनाओंकी छहरें टकराती रहती हैं और जीव रूपी फेनके 

'पुंज फेले हुए दिखाई पड़ते हैं, जिस नदीके अहंकार रूपी प्रवाहमें वि्ा-मद, धन- 
मद और वल-मद तीनोंकी लहरें उठती रहती हैं. और विषय-वासनाके हिलोरे आते 

“रहते हैं, जिसमें उदय और अस्तकी वाढ़के कारण जन्म-मरणके दह पड़ते हैं और 
उनमें पंचशूतात्मक सृष्टिके बुलबुले बराबर उठते रहते हैं, जिस नदीमें मोह और 

अम आदिकी मछलियाँ धैर्यका मांस नोच-नोचकर खाती रहती हैं और तब टेढ़े- 
'तिरछे अज्ञानके चक्कर खाती हुई इधर-उधर घूमती रहती हैं और जिस माया-तदीमें 

अमके गंदलेपनके कारण श्रद्धाकी दळदळ बनती हूँ और रजोगुणके गर्जनका शब्द 

स्वर्ग तक सुनाई पड़ता है, जिस माया-नदीमें दमोगुणका प्रवाह बहुत अधिक और 
बहुत प्रबळ रहता हैं और सत्व रूपी दहोंको तेरकर पार करनेका काम बहुत ही 
कठिन होता हैं, वह माया-तदी बहुत ही दुष्ट और. कठिन है। इसमें जन्म और 

भृत्युकी जो बाढ़ आती है, उसके कारण सत्य-लोकके गढ़ ढह जाते हैं और ब्रह्मांड 

रूपी बड़ी बड़ी चट्टानें भी लड़खड़ाकर गिरने छगती हैं। इस माया-नदीके जलके 

श्रचंड वेगके कारण अभी: तक उसकी लहरें रुकती ही नहीं,। फिर भला इस प्रकारको 

माया-ख्पी बाढ़को तेर कर कौन पारकर सकता हूँ? इसमें एक और विलक्षण बात 
यह भी है कि इस माया रूपी नदीको तरकर पार करने के लिए जो जो उपाय किये 
जाते हैं, उनसे उलटे ओर भी अपकार ही होता है । अब यह सुनो कि ये अपकार 
किस प्रकार होते हैं। कुछ लोग तो स्वयं अपनी बुद्धि के भरोसे इस नदीमें प्रवेश 
करते हैं, पर वे शीघ्र ही सारी सुध-बुध भूछ जाते हैं। कुल लोग अज्ञानके दहमें 
अभिमानके मुखमें जा पड़ते हैं ॥ कुछ लोग इसे तरकर पार करनेके लिए अपनी 
कमरमें तीनों वेदोंका जो तूँबा बाँधते हैं, उसके साथ ही साथ अहंकारका एकबड़ा 
पत्थर भी अपनी कमरमें बाँध लेते हैं और उस अवस्थामें उन्मादकी मछली उन्हें 
समूचा ही निगल जाती है। कुछ लोग अपनी युवावस्थाके भरोसे ही इसे करना 
चाहते हैं, परन्तु वे विषय-लम्पटताके फेरमें पड़ जाते हैं और उन्हें विषय-रूपी मगर 
चबाकर फेंक देते हैं। और फिर,आगे चलकर वे लोग इस नदीके वार्धक्य रूपी 
बद्धिभ्रंशके जालोंमें इधर-उधर फंस जाते हैं ।. फिर शोक रूपी चट्टानसे टकराकर 
और रागके भेवरमें गोते खाकर वे जब जब ऊपर सिर निकालते हैं, तब तब आपत्ति 
रूपी गिद्ध उनका कठोर चुम्बन करते हैं - उन्हें नोचनें लगते है। फिर वे दुःख खपी 
कौचड़से लथपथ हो जाते हैं और अन्तमें मरणको रेतीमें पहुंचकर उसीमें फंस जात 
हैँ-मर जाते हैं। इस प्रकार जो लोग विषय-लम्पटताके फेरमें पड़े रहते हैं, उनका 
जीवन बिलकुल व्यर्थ ही जाता है । कुछ लोग यज्ञ-विधानको ही अपने लिए तूँबा बनाते 
हैं और उसीको अपने पेटके नीचे बाँधकर चल पड़ते हैँ और स्वगं-सुखके गड्ढेमें जाकर 
अटक जाते हैं । कुछ लोग मोक्ष प्राप्त करनेकी आशासे कर्म-रूपी बाँहोंको अपना आधार 
बनाते हैं, परन्तु वे विधि और निषेध अर्थात्‌ कर्त्तव्याकत्त॑व्यके भवरमें फंस जाते हैं । 
जिसमें वैराग्यकी नौकाका भी प्रवेश नहीं हो सकता, जिसमें विवेककी डोरी भी नहीं 
पहुँचती और जिसे योग-साधनासे ही थोड़ा-बहुत और वह भी क्वचित्‌ ही पार किया 
जा सकता है, उस माया-नदीके सम्बन्धमें यदि कहा जाय कि जीवमें उसे तरकर 
पार करनेकी शक्ति है, तो इस प्रकारके कथनकी किससे उपमा दीजा सकती हूँ? 
यदि पथ्य न करनेवाले रोगीका रोग अच्छा हो सकता हो, यदि इस बातका पता 
च सके कि दुरजेनकी बुद्धि किस प्रकार वश में की जा सकती है अथवा यदि लोभी 
पुरुष हाथमें आई हुई सम्पत्ति छोड़ सकता हो, यदि चोर भरी सभामें घुस सकता 
~ हो अथवा मछलीको वंशी निगल सकती हो, अथवा कोई डरपोक आदमी किसी 

यक्षिणीको डराकर पीछे हटा सकता हो अथवा यंदि हिरनके बच्चे जाल तोड़ सकते 
हों या च्यूँटी मेरु पर्वतपर चढ़कर उसके उस पार जा सकती हो तो जीव भी माया- 
नदीके उस पार पहुँचा हुआ दिखाई पड़ सकता है। इसी लिए, हे भाई अजुन, 
जिस प्रकार स्त्रीको ही सब कुछ समझनेवाला मनुष्य स्त्रीको अपने वशमें नहीं रख 


सकता, उसी प्रकार जीव भी माया-नदीको तैरकर पार नहीं कर सकता । जो एक- 
निष्ट लोग अनन्य भावसे केवल मुझको ही भजते हैं, वे ही इस नदीको तरकर पार 


कर सकते हैं। बल्कि यों कहना चाहिए कि ऐसे लोगोंको माया-नदीके उस र 
जानेकी आवश्यकता ही नहीं होती, क्योंकि उनके सामने इसी पार जल नहीं रह 
जाता । जिन्हें सद्गुरु रूपी अच्छी नौका मिल गई है, जिन्होंने कसकर अनुभवका 
कछाड़ा वाँध लिया है और जिन्हें आत्म-बोध रूपी बेड़ा मिल गया है, जिन्होंने 
अहंकारका भारी बोझ फेंककर संकल्प-विकल्पकी लहरोंसे बचकर और विषयासक्तिकी 
प्रवल धारसे बचकर ऐक्यके घाट पर पहुँचकर आत्म-बोधवाला चह पा be और 
तब जो जल्दीसे निराशाके उस पार पहुंच गये हैं, वे ही लोग जल्दी-जल्दी वैराग्यके 
हाथ मांरते हुए और अहं-ब्रह्मास्मिवाली श्रद्धाकी सामथ्यंसे ऊपर लहराते हुए 
अन्तमें अनायास ही निवृत्ति-तट पर जा पहुंचते हैं। जो लोग इस मागंसे मेरी 
भक्ति करते हैं, वे ही तैरकर मेरी इस मायाको पार कर सकते हैं । परन्तु ऐसे भ 
बिरले ही होते हैं और वे अधिक संख्यामें नहीं दिखाई पड़ते । 

न मां दुष्कृतिनो मूढाः प्रपद्यन्ते नराधमाः । 

माययापहूतज्ञाना ग्रासुर भावमाश्रिताः ॥ १५॥ 

चतुविधा भजन्ते मां जनाः सुक्ृतिनोउ्जुन । 

आर्तो जिज्ञासुरर्थार्थी ज्ञानी च भरतषप॥ १६" 

“इस प्रकारके भक्तोंके सिवा बहुत-से ऐसे भी लोग होते हैं, जिन अहँकार 

का भत सवार रहता है; और इसीलिए वे लोग आत्मज्ञानको लूक जाते हैं । वेद 
कहते हैं कि जब मनुष्यमें इस प्रकारके अहंकारका संचार होता हैं, तब नियमका 
अर्थात्‌ इन्द्रिय-निग्रहका--परदा उठ जाता है, भावी अधःपातकी लज्जा र 
जाती हैं और प्राणी ऐसे-ऐसे काम करने लगता है, जो कभी नहीं करने चाहिए ! 
ऐसे प्राणी इन्द्रिय-रूपी ग्रामके राजमार्गमे अहंकारकी बकवाद करते हुए अनेक 
प्रकारके विकारोंका समुदाय एकत्र करते हैं ।. और जब अन्तमें उन पर दुःख तथा 

शोकके निरन्तर आघात होने रूगते हैं, तब उनकी स्मृतिका नाश हो जाता हैं ४ 
और इनः सब बातोंका कारण यही प्रकृति या माया है | इसीके कारण वे सब जीव 
मुझे- भूल गये हैं । आत्म-हितका साधन करनेवाले मेरे भक्त चार प्रकारके होते 
हुँ—आत्तं, जिज्ञासु, अर्थार्थी और ज्ञानी । 

तेषां ज्ञानी नित्ययुक्त एकभक्तिविशिष्यते । ' 

प्रियो हि ज्ञानिनोऽत्यर्थमहुं स च मम प्रियः ॥ १७॥ 

“(इनमेंसे आत्त लोग अपने दुःखोंका निवारण करनेके लिए, जिज्ञासु लोग 

ज्ञानकी लाळसासे और.अर्थारथी लोग द्रव्य प्राप्त करनेकी इच्छासे मेरे भक्त होते हैं ! 


परन्तु चौथे प्रकार के जो भक्त होते हैं, उनमें कोई ऐसी वासना नहीं होती, जिसकी 
वे तृप्ति करना चाहते हों; और इसीलिए बही ज्ञानी लोग मेरे सच्चे भक्त होते हैं । 


क्योंकि उसी ज्ञानके प्रकाससे भेद-भावका अन्प्रकार नष्ट हो जाता है, इसीलिये वे 
मद्रूप हुए रहते हैं और साथ ही मेरे भक्त भी हो जाते हैं। परन्तु जिस प्रकार स्वच्छ 
स्फटिककी शिला--उस परसे बहनेवाले पानीकी गतिके कारण साधारण जनोंकी 
दृष्टिमें क्षण भंरके लिए पानीके समान जान पड़ती है, ठीक उसी प्रकारकी अवस्था 
ऐसे ज्ञानी पुरुषकी भी होती है । यह वर्णन करनेका कोई विलक्षण या अद्भुत 
प्रकार नहीं हैं जिस समय वायु शान्त होकर आकाशमें मिल जाती हूँ, उस समय 
भाकाशसे भिन्न उसका कोई वायु-भाव नहीं रह जाता । ठीक इसी प्रकार जब वह 
ज्ञानी मुझमें मिलकर एक हो जाता हूँ, तब इस प्रकारके विधान या कथनके लिए 
कोई स्थान ही नहीं रह जाता कि--“वह भक्त है” । यदि वाथुको हिला या चलाकर 
देखा जाय, तभी उसका आकाशसे भिन्न स्वरूप दिखाई पडता है और तभी इस 
बातका प्रत्यय होता है कि वह आकाशसे भिन्न हैं। और नहीं तो वह स्वभावतः 
ग्रगनके रूपमें ही रहती है । इसी प्रकार जब वह ज्ञानी शरीरके द्वारा कर्मोका आचरण 
करता है, उस समय लोगोंको ऐसा अनुभव होता हैँ कि वह भक्त हैँ। परन्तु वह 
अपने आत्मानुभवके सहज गुणके कारण मद्रूप हुआ रहता है। अपने ज्ञानके 
प्रकाशके कारण वह यह समझता है कि मैं आत्मा ही हूँ और इसीलिए मैं भी 
प्रेमके आवेंशमें उसे आत्मा ही कहता हूँ । जो जीवत्वक उस पारका आत्म-स्वरूपका 
संकेत पहचानेकर व्यवहार या आचरण कर सकता है, वह क्या केवल भिन्न 
देहधारी होनेके कारण ही कभी परमात्म-तत्वसे वास्तवमें अलग हो सकता है ! 

उदाराः सवं एवेते ज्ञानी त्वात्मैव मे मतम्‌। 
आस्थितः स हि युक्तात्मा मामेवानुत्तमां गतिम्‌ ॥ १८॥ 


“इसी लिए केवळ अपना कार्य सिद्ध करनेके उद्देश्यसे जिसे देखो, वही भक्त 
जनकर मेरे साथ चिपटते लगता है; परन्तु ऐसा भक्त केवल ज्ञानी ही है, जिसका 
प्रिय विषय केवल मैं ही रहता हुँ ।” इस प्रकार श्रीकृष्णने जो कुछ कहा, वह मिथ्या * 
नहीं था; क्योंकि देखो, दूधके लोभसे सभी जगह लोग गौको बाँधकर रखते हैं; परन्तु 
उस वन्धनका अंश बिना डोरीके ही उसके बछड़ेको भी कैसे मिल जाता है ? बिना 
“किसी तरहकी डोरीसे बंधे रहने पर भी बछड़ा जो बन्धनमें पड़ा रहता है, इसका 
कारण यही हैं कि तन, मन और प्राणसे वह बछड़ा अपनी माँके साथ ही सम्बद्ध 
“रहता है और माँको छोड़कर और किसीको वह नहीं जानता । उसे देखते ही वह 
कहता है--“यही मेरी माँ है'”' । इस प्रकार जब वह गौ देखती है कि मेरे बिना 
-यह दछड़ा विलकुल अनाथ और अनाश्रित है, तब वह गौ भी उस पर वेसी ही 
एकान्तिक प्रीति रखती है। इसी लिए श्रोक्ृणने जो कुछ कहा है, वह बिलकुल 
ठीक है। अस्तु । भगवानूने फिर कहना आरम्भ किया “हे अजुन, वाकी जो 
और तीन प्रकारके भक्त मैंने तुम्हें बतळाये हैं, वे भी अपने अपने स्थान पर अच्छे 
ही हैं और मुझे भो वे भले छगते हैं। परन्तु मेरा ज्ञान हो जाने पर, जो फिर पीछे 
'लौटनो ठीक उसी प्रकार भूल जाते हैं, जिस प्रकार समुद्रके साथ नदीके मिल 
जाने पर उसका पीछे लौटना असम्भव हो जाता है और इसी प्रकार जिसके अन्तः- 
करणमें उत्पन्त होनेवाली अनुभूति-गंगा मेरे स्वरूप-सागरमें आकर मिल जाती हु, 
उस भक्तको बिलकुल मेरा ही स्वरूप समझना चाहिए-यह समझना चाहिए 
"कि वह भक्त नहीं है, स्वय मैं ही हूँ । अब इस बातका और अधिक विस्तार 
क्यों किया जाय ! वास्तविक बात तो यह है कि जो ज्ञानी हूँ, वह मेरा शुद्ध चेतन्य 
-और प्रत्यक्ष आत्मा ही है । वास्तवमें यह बात तो किसीसे: कहने योग्य नहीं है । 
'परन्तु क्या किया जाय ! जो . बात नहीं कहनी चाहिए थी, वही मैं कह बंठा हूँ । 

बहूनां जन्मनामन्ते ज्ञानवान्मां. प्रपद्यते । 
वासुदेवः सवंमिति सः महात्मा सुदुलंभः॥ १९॥ 
“ऐसा पुरुष विषयोंके भीषण जंगळके काम और क्रोध रूपी विकारोंके संकटोंसे 

बचकर निर्मल वासनाके पहाड़ पर आ पहुँचता है । फिर, भाई वीर-श्रेष्ठ अर्जुन, 
वह सत्संगति प्रा करके और कमं-संन्यासका टेढा-तिरछा मार्ग एक ओर छोड़कर 
सरळ सत्कर्म-योगके राज-मार्ग पर चळ पड़ता है। फिर वह सैकड़ों जन्मों तक उसी 
मार्गसे प्रवास करता रहता है। इस प्रवासमें वह अपने परोंमें आश्ाके खड़ाऊं तक 
नहीं पहनता । फिर वहाँ फळ-हेतुके विचारके लिए कहाँ स्थान रह जाता है ! वह 
इस प्रकार जन्म जन्ममें शरीर धारण. करनेकी मायाके रात्रि-कालमें वासना-संग 
छोड़कर कर्म-योगके मार्ग पर वेगके साथ अकेला ही चलता रहता हैं। बस इसी 
बीचमें कर्मोका क्षय होते ही उसके लिए ज्ञानका प्रभात हो जाता है । उसी समय 
गुरुको कृपासे उषःकाल हो जाता है, ज्ञान सूर्यकी किरणें आकर उसपर पड़ने लगती 
हैं और तब उसकी दृष्टिके सामने भेद-भावं-रहित एकत्वकी सम्पत्ति प्रकट होती है । 
ऐसी अवस्थामें वह जिस दिशामें देखता है, उस उस दिश्ञामें उसे केवल मैं ही 
दिखाई पड़ता हूँ; और यदि वह कुछ भी न देखे और बिलकुल निश्चेष्ट तथा शान्त रहे, 
तो भी उसके हृदयमें केवळ मैं ही भासमान रहता हूँ । मेरे सिवा उसके लिए कहीं और 
कुछ भी नहीं होता । जिस प्रकार पानीमें डूबे हुए बरतनके अन्दर और बाहरसब जगह 
पानी ही पानी रहता है, उसी प्रकार यह भी मुझमें निमग्न रहता है और उसके अन्दर 
और बाहर भी केवळ मैं ही रहता हूँ । परन्तु यह अवस्था ऐसी नहीं है, जिसका 
शब्दोंके द्वारा वर्णन किया जा सके । इसी लिए अब मैं केवल इतना ही कहता हूँ 
कि जब इस प्रकार ज्ञान-सम्पत्तिका भाँडार उसके लिए खुल जाता है, तब वह उस 
ज्ञान-्रव्यको अपने ध्यवहारमें लाकर समस्त विश्वको अपना-सा कर लेता है । उसे 
यह अनुभव होने ळगता है कि इस दुष्टिमें जो कुछ है, वह सब श्री वासुदेव ही है; 
और इस. अनुभव-रससे उसका अन्तरंग आपसे आप इतना अविक भर जाता है 
कि अन्तमें बही श्रेष्ट भक्त और सच्चा ज्ञानी ठहरता हैँ । उसके आत्मानुभवका भांडार 
इतना अधिक विस्तृत होता है कि उसमें सृष्टिके स्थावर और जंगम सभी पदार्थ 
समा सकते हैं । भाई अजुन, ऐसा महात्मा बहुत ही दुर्लभ होता है। हाँ, जो कामिक 
आवनासे मेरी भक्ति करते हैं और जो आशाके अॅधरेमें अन्ये होकर इधर-उधर 
भटकते रहते हैं, ऐसे दूसरे प्रकारके भक्त, जितने चाहो, उतने मिल सकते हैं । 
कामैस्तेस्तेहतज्ञानाः प्रपदन्तेऽन्यदेवताः । [ 
तं तं नियममास्थाय प्रकृत्या नियताः स्वया ॥ २०॥ 

“फलकी वासना रखनेके कारण उनके अन्तःकरणमें काम ( अर्थात्‌ विषय 
वासना )-का प्रवेश हो जाता है; और उसी कामके थपेडेसे ज्ञानका दीपक बुझ जाता 
है । इससे वे अन्दर और बाहर घोर अन्धकारमें डूब जाते हैं, और यद्यपि मैं उनके 
बिलकुल पास रहता हूँ, परन्तु फिर भी वे मुझे नहीं देख पाते और तब वे तन-मनसे 
दूसरे देवताओंके भजनमें लग जाते हैँ । ऐसे पुरुष पहलेसे ही मायाके दास बने 
हुए रहते हैं, तिस परसे विषय-भोगके फेरमें पड़कर वे और भो अधिक दीन-हीन' 
हो जाते हैं और तब वे लम्पटतासे दूसरे देवताओंकी भक्ति बड़े कौतुकके साथ करते 
हैं । वे स्वयं अपनी ही बुद्धिसे अपने लिए न जाने कितने अधिक नियम और 
निबंध बना लेते हैं, पूजा-सेवाके न जाने कितने द्रव्य एकत्र कर लेते हैं और 
शास्त्रोक्त विधियोंसे वे कितने च्यानपूर्वक उन देवताओंको वे द्रव्य अपंण करते हैं ॥ 


यो यो यां यां तनुं भक्तः श्रद्धयार्चितुमिच्छति । 
तस्य तस्याचलां श्रद्धां तामेव विद्रधाम्यहम्‌ ॥ २१॥ 

“फिर भी भक्त चाहे जिस देवताका भजन करे, परन्तु उसके उस भजन और 
पूजनका फल मैं ही पूरा करता हूँ। उसकी बुद्धिमें इस बातका भी निश्चय नहीं हुआ 
रहता कि समस्त देव-देवताओंमें मेरा ही निवास रहता है, और इसीलिए उसके मनमें' 
यह भेद-भाव बना रहता है कि जितने देव-देवता हैं, वे सब वास्तवमें अलग अलग ही हूँ ।' 

स. तया श्रद्धया युकतस्तस्याराधनमीहते ! 
लमते च ततः कामान्मयेव विहितान्हि तान्‌ ॥ २२॥ 

“बह इस प्रकारकी श्रद्धासे युक्त होकर अपने इष्ट देवताकी यथा-विधि आराधना 
करता हैं, और जब तक कार्य-सिद्धि नहीं होती, तब तक उसकी वह आराधना अखंड 
ख्पसे चलती रहती है। ऐसे भक्त अपने मनमें जिस फळकी कामना करते हैं, वह 
फल उन्हें मिल जाता है, परन्तु वह फल भी मुझसे ही उत्पन्न हुआ रहता है 

अन्ववत्त फलं तेषां तद्भवत्यल्पमेधसाम्‌। 
देवान्देवयजो यान्ति मझ्भक्ता यान्ति मामपि ॥ २३॥ 

“परन्तु ये जो भक्त अपने संकुचित संकल्पों और विचारोंके बाहर कभी नहीं 
जाते, उन्हें मेरा कुछ भी ज्ञान नहीं होता, और इसीलिए उन्हें जो फल प्राप्त होता 
है, उसका कभी न कभी अन्त होना भी अवश्यम्भावी होता है और वे फल याश्‍्वतः 

नहीं होते । इतना ही नहीं, बल्कि इस प्रकारकी भक्तिसेः केवळ सांसारिक साधन 
ही प्राप्त होते हैं,. क्योंकि आत्मानुभवके बिना ये सब फल-भोग क्षण भर दिखाई 
'यड्नेवाले स्वप्नके समान ही होते हैं । परन्तु यदि हम यह विचार क्षण भरके लिए 
छोड़ भी दें, तो भी एक बात और यह है कि वे जिस देवताका प्रेमपूर्वक भजन 
करते हैं, उसी देवताका स्वरूप वे प्राप्त करते हैं | परन्तु जो भक्त तन, मन और 
आणसे मेरे मार्गमें लगते हैं, वे देहान्त होते ही मद्रूप हो जाते हैं । 


अव्यक्तं व्यक्तिमापन्नं मन्यन्ते . मामबुद्धयः । 
परं भावमजानन्तो ममाव्ययमनुत्तमम्‌ ॥ २४॥ 

“परन्तु सामान्य प्राणी ऐसा नहीं करते और व्यर्थ ही अपने हितकी हानि कर 
ठते है, क्योंकि वे अपने हाथकी हथेली पर पानी रखकर उसीमें तेरनेका प्रयत्न 
म्करते हैं । लेकिन जो लोग वास्तवमें तँरना चाहते हो, उन्हें गहरे पानीमें प्रवेश 
न्करना चाहिए । जब अमृतके समुद्रमें गोता लगाया जाय, तब अपना मुंह ही क्यों 
जोरसे बन्द करके रखा जाय और अपने मनमें किसी गड्ढेके पानीका स्मरण 
“रखकर क्यों दु:ख किया जाय ! अमृतमें प्रवेश करके भी बलपूर्वक अपने ऊपर 
मृत्यु क्यों ली जाय ! इसकी अपेक्षा स्वयं अमृत बनकर. अमृतमें ही क्यों न निवास 
पेया जाय ! इसी प्रकार, हे भाई अर्जुन, यह फळ हेतुवाला पिजरा छोड़कर और 
अनुभवके पंख लगाकर ज्ञानके आकाशमें खूब अच्छी तरह चक्कर क्यों न लगाया 
जाय और उसके स्वामी बनकर क्यों न रहा जाय ! जब मनुष्य ऐसे ऊंचे स्थातमें 
उड़ने ळगता है, तब उसके पराक्रमसे सुखका इतना अधिक विस्तार होता हैं कि 
मनुष्य अपने आनन्दके आवेशमें जितनी तेजीसे और जितना अधिक चाहे, उतना 
उड़ सकता है। उस अपरिमित आत्म-सुखको मापनेका प्रयत्न क्यों किया जाय ! मैं 
तो अब्यक्त और निराकार हूँ । फिर मुझे कोई व्यक्त और साकार क्यों माने ! मेरा 

स्वरूप तो स्वयं प्राणियोंमें ही स्वतः सिद्ध है, फिर उसे प्राप्त करनेके लिए व्यर्थके 
-साधनोंके फेरमें पड़नेंकी क्या आवश्यकता है? परन्तु, भाई अजुन, यदि इस 
कारके प्रश्‍न किये जायं, तो वे जीवोंको कुछ अच्छे नहीं लगते । 

नाहं प्रकाशः स्वस्थ योगमायासमावृतः । 

मूढॉऽ्यं नाभिजानाति लोको मामजमव्ययम्‌ ॥ २५॥ 

“जीवोंकी आँखों पर मायाका धुन्ध छाया रहता है जिससे उन्हें कुछ भी 
दिखाई नहीं पड़ता । इसी लिए प्रकाशमें भी वे मुझे देख नहीं सकते । नहीं तो 
क्या तुम एक भी ऐसी वस्तु बतला सकते हो, जिसमें मेरा निवास न हो ? भला 
कौन-सा जल ऐसा हूँ जिसमें रस न हो? या कौन-सा ऐसा पदार्थ है जिसे वायु 
स्पश न करती हो ? अथवा कौन-सा ऐसा स्थल है जिसमें आकाश न हो सकता 
हो ? बस यही समझ लो कि सारे विइव में एक मैं ही मैं भरा हूँ । 


वेदाहं समतीतानि वततंमानानि चार्जुन। 
भविष्यारिएं च भूतानि मां तु वेद न कश्चन ॥ २६॥ 

“हे अजुन, आज तक जो भूत मात्र हो गये हैं, वे सब अब मन्रूप होकर ही रहते 
हैं, और इस समय भी जितने भूत हैं, वे सब मेरे ही स्वरूप हैं--उनमें मैं ही हूँ । 
और भविष्यमें जो भूत अभी उत्पन्न होनेको हैं, वे भी मुझसे मिनन नहीं हैं | यदि 
सच पूछो तो ये भी केवल मायाको ही बातें हैं। और नहीं तो वास्तवमें न कुछ होता 
ही है और न जाता ही हूँ। जिस प्रकार रस्सीमें मपे दिखाई पड़नेवाले साँपकेः 
सम्बन्धमें यह निश्चयपूर्वक नहीं कहा जा सकता कि वह काला है, चितकवरा है या लाल 
है, उसी प्रकार भूत-मात्रके विषयमें भी निश्चयपूर्वक कुछ भी नहीं कहा जा सकता, 
क्योंकि यदि उसका मूल देखा जाय तो वे सभी मिथ्या हैं । हे भाई अर्जुन, इस प्रकारः 
मैं भूत-मात्रमें अखंड और ओत-प्रोत रूपसे भरा रहता हूँ । लेकिन इतना होने पर भी 
ये जीव जिस संसारके चक्करमें पड़े हुए हैं, उस संसारकी बातें कुछ निराली ही हैं ! 

इच्छाद्वेषसमुत्थेन इन्द्रमोहेन भारत। , 
सवंभूतानि संमोहं सगं यान्ति परंतप ॥ २७॥ 

“अब मैं उस संसारकी कुछ बातें संक्षेपमें बताता हूँ, सुनो ! जिस समय महंकारः 
और कायाका प्रेम होता हुँ, उस समय उनके योगसे “इच्छां” नामक्री कन्याका जन्म 
होता है जब यह कन्या पूणं यौवनावस्थाको प्राप्त होती है, तब वह द्वेषके साथ" 
अपना शारीरिक सम्बन्ध स्थापित करती है । फिर इच्छा और द्वेषकी इस जोड़ीसे' 
इन्द्र-मोह (अर्थात्‌ सुख-दुः-ख, हर्ष-शोक,-लाभ-हानि आदिसे होनेवाला अज्ञान-भाव ). 
उत्पन्न होता है। इस बालकका पालन-पोषण इसका मातामह या नाना “अहंकार” 
ही करता हूँ। यह बालक मानसिक धर्मका शत्रु होता है । यह इत॒ता अधिक उद्द'डः 

होता है कि इन्द्रिय-निग्रहके नियन्त्रणमें नहों रहता । फिर वह आशाका दूध पीकर 
खूब हृष्ट-पुष्ट हो जाता है और असन्तोषके' मद्यसे मत्त होकर विषय-रूपी कोठरीमें 
विकृतिके साथ रहने लगता है । फिर वह शुद्ध भावनाके मागमें संकल्प-विकल्पके 
काँटोंकी बाढ़ लगाता हूँ और अनुचित कर्मोके टेढ़े-तिरछे रास्ते तयार करता हूँ । 
हन्द-मोहके इस प्रकारके कृत्योंसे सब जीव भ्रममें पड़ जाते हूँ तव वे संसारके 
जंगलमें आकर भटकने लगते हैं और महादुःखके वोझके नीचे दब जाते हूँ । 


येषां त्वन्तगतं पापं जनानां पुण्यकमंणाम्‌। 
ते इन्द्रमोहनिमुंक्ता . भजन्ते मां इढव्रताः॥ २८॥ 


“ऐसे मिथ्या संकल्प-विकल्पोंके तीक्ष्ण काँटोंको देखते हुए भी जो लोग अपने 
आपको इन्द्र-मोहकी हवा भी नहीं लगने देते, जो सरल एक-निष्ठाके कदम रखते 
` हुए और संकल्प-विकल्पके काँटोंको अपने पैरों तळे कुचलते हुए महापातकोके 
जंगलसे पार हो जाते हैं ओर जो पुण्यके बलसे दौड़ लगाते हुए मेरे पास आ 
पहुँचते हैं, उनके गुणोंका वर्णन कहाँ तक किया जाय ! वे काम-क्रोष आदि 
चटमारोंके हाथोंसे साफ छूट जाते हैं । 


जरामरणमोक्षाय मामाश्रित्य यतन्ति ये। . 
ते ब्रह्म तद्विदुः कृत्स्नमध्यात्मं कर्मं चाखिलस्‌ ॥ २९॥ 


` “हे अर्जुन, इसके उपरान्त इस जन्म मरणवाली बातका आपसे आप अन्त हो 
जाता है। जिनकी निष्टामें ऊपर बतलाये हुए प्रयत्नोंका फल लगता है, उन्हें वह 
प्रयत्न कभी न कभी अवश्य ही सिद्धि प्रदान करता है; और तब उनके हाथ वह 
परब्रह्म रूपी पका हुआ समूचा फल लगता है जिसमें. पूर्णताका रस लबाळब भरा 
हुआ होता हैँ। उस समय सारा संसार कृतक्ृत्यताकी घब्यतासे भर आता है, 
आत्म-ज्ञानका गौरव पूर्णताको प्राप्त हो जाता है, कर्मोकी आवश्यकताका अन्त हो 
जाता है और मन सुखी तथा शान्त हो जाता है। हे भाई अजु न, जो अपने व्यवहारमें 
मुझे ही अपना पूँजी बनाता है, उसे इसी प्रकारके आत्म बोधका लाभ होता है। उसकी 
वृत्तियोंकी समावस्थाके साथ ही साथ ब्रह्म क्यकी खेती बारीका भी विस्तार होता जाता 
है और तब फिर भेद-भाववाळा भिखारीपन या दीनता नहीं बाकी नहीं रह जाती। 

साधिभूताविदैवं मां साधियज्ञं च ये विदुः । 
प्रयाणकालेऽपि च मां ते विदुर्युक्तचेतसः ॥ ३०॥ 


“(जिन्हें इस बातका अनुभव हो जाता है कि यह मायामय जड़ सृष्टि मेरा ही 
स्वरूप है और जो इसी अनुभवके हाथोंमें मेरे आधिभौतिक रूपका सहारा लेकर 
समस्त देवताओंके अधिष्टान मेरे आधिदैविक स्वरूप तक आ पहुँचते हैं और फिर 
जिन्हें पूर्ण ज्ञानके बरसे मेरा अधियज्ञ अर्थात्‌ परब्रह्म स्वरूप दिखाई पड़ने लगता 
है, वे इस शरीरका पात हो जाने पर कभी दुःखी नहीं होते । और नहीं तो 
आयुष्यकी डोरी टूटते ही प्राणी-मात्रको इतनी अधिक व्याकुलता होती है कि उनकी 
चह व्याकुलता देखकर आस-पासके लोगोंको ऐसा जान पड़ने ळगता है कि आज 
आानों कल्पान्त ही हो गया । ऐसे लोगोंकी चाहे जो अवस्था होती हो, परन्तु जो 
लोग मेरा स्वरूप प्राप्त कर ठेते हैं, वे उस अन्त काळकी व्याकुलतामें भी मुझे नहीं 
भूळते । साधारणतः यही समझना चाहिए कि जो इतनी पूर्णता तक पहुँच जाते हैं, 
वही सच्चे युक्त-चित्त हैँ और वही सच्चे योगी हैं ।' श्रीकृष्ण इस प्रकार शब्द-रूपी 
शीक्षीमेंसे वाणी-रूपी रस उलट रहें थे, परन्तु अजु नकी अवधान-रूपी अंजली आगे 
बढ़कर वह रस ग्रहण नहीं कर रही थी, क्योंकि उस समय वह क्षण भरके लिए 
पिछले इलोकोंमें बतलाई हुई बातों पर विचार कर रहा था । बिपुल अर्थ-रससे भरे 
हुए, चारों ओर सद्भावनाकी सुगन्ध फैलानेवाले और परब्नह्मका प्रतिपादन करनेवाले 
वे ब्चन-रूपी फल जिस समय कृपा-प्रसाद रूपी वायुके मन्द झोंकोंसे श्रीकृष्ण-रूपी 
क्ष परसे अजुनिके कानोंकी झोलीमें पड़े थे, उस समय उसे ऐसा जान पड़ा था कि 
मानों ये वचन-फल स्वयं महा-सिद्धान्तके ही बने हुए हैं अथवा ब्रह्म-रसके सागरमें 
डुबाए हुए हैं; और तब परमानन्द-रूपी रसमें अच्छी तरह धोकर निकाले हुए हैं । 
उनमें ऐसी मोहकता थी कि अजुनके अनिमिष नेत्र गटागट विस्मयामृतके घूँट पीने 
लगे । उस अलौकिक सुखका आस्वादन करके अजुन स्वर्गको भी तुच्छ समझने 
ळगा और उसकी अन्तरात्मामें आनन्दकी गुदगुदी होने ऊगी । जब इस प्रकार उन 
वचन-फलोंके केवल वाह्य दर्शनके सौंदयंसे ही अजू'नका सुख बढ़ने लगा, तब उसे 
उन वचन-फलोंका रस चखनेकी उत्कट इच्छा होने लगी ।' उन वचन-फलोंको वह 
तर्क-बुद्धिके हाथोंसे जन्दोसे लेकर अनुभवके मुखमें रखकर उनका स्वाद चखने. 

लगा । परन्तु वे वचन. फछ-विचारकी जिह्वाको नहीं रुचते थे और हेतुके' दाँतोसे 
नहीं टूटते थे । इसलिए उस सुभद्रानाथने उन्हें चबानेका विचार हो छोड़ दिया । 
अब अजु'न चकित होकर अपमे मनमें कहने लगा--“क्या ये सब जलमें हो दिखाई 
पड़नेवाले नक्षत्र हैं ? केवल अक्षरोंके बाहरी ठाठ-बाठके फेरमें ही मैं केसा फेंस 
गया ! और उनसे मैं कंसा धोखा खा गया ! अरे ये केसे और कहाँके अक्षर हैं ? 
ये तो केवल आकाशके परत हैं। यहाँ मेरी मति चाहे कितनी ही ऊंची उड़ान 
क्यों न भरे, परन्तु इसे क्या कभी उसकी थाह लग सकती है? लेकिन जब तक 
उसकी थाह न लगे, तब तक इन वचनोंका अर्थ कभी समझमें ही नहीं आ सकता । 
अपने मनमें इस प्रकारकी वातोंका विचार करके अजु नने फिर यादवेन्द्र श्रीकृष्णकी 
ओर देखा: भौर तब उस वीर-श्रेष्ठ ने विनयपूर्वक कहा--“हे देव, ये जो सातो 
पद ( अर्थात्‌ शब्द ) यहाँ एकत्र हुए हैं, इनका कभी किसीने आस्वादन नहीं किया 
हैं और ये अपूर्व हूँ । यदि यह्‌ बात न होती तो भला यह केसे सम्भव था कि अच्छी 
तरह एकाग्र चित्त होकर घ्यान देने पर भी श्रवणक द्वारा बड़े बड़े सिद्धान्तोंका 
स्पष्टीकरण हुए बिना रह जाता। परन्तु यह प्रकरण उस प्रकारका नहीं है अक्षरोंका 
यह्‌ ठाट देखकर स्वयं विस्मयको भी विस्मय होता हैं। कानोंकी खिड़कीके रास्ते 
ज्योंही आपको वाणीकी किरणें अन्तःकरणमें पहुँची, त्योंही मुझे परम आश्चयं 
हुआ और मेरी विचार-शक्ति ही बन्द हो गई। इसलिए मेरे मनमें इस बातका 
बहुत अनुराग है कि मैं इनके अर्थका ज्ञान प्राप्त कर । परन्तु इतना समय नहीं है 
कि मैं अपने उस अनुरागका वर्णन कर सकू : इसलिए हे देव, आप स्वयं ही बहुत 
जल्दी सब बातोंका विवेचन करें।” इस प्रकार पिछली बातोंका विचार करते हुए, 
आगेके हेतु पर ध्यान रखते हुए और बीचमें अपना उत्कट अनुराग दृढ़तापूर्वक 
स्थापित करके अजु नका प्रश्‍न करनेका यह हथकंडा कैसा बढ़िया हैं। इस प्रकार प्रर 
करते समन अजु नने शिष्टाचारकी मर्यादाका भी उल्लंघन नहीं किया और नहीं तो 
उसने अपनी दोनों बाँहें पसारकर श्रीकृष्णको भली भाँति आलिंगन कर लिया होता 
यह वात केवर अजुन ही अच्छी तरह जानता था कि यदि गुरु महाराज प्रश्‍न 
करना हो तो इसी पद्धतिका अवलम्वन करना चाहिए । अब श्रोताओंको इस वात 
पर ध्यान देना चाहिए'कि अजुनिके प्रश्‍न और श्रीकृष्ण द्वारा उनके दिए हुए उत्तर 
संजय कसे प्रेमसे और अच्छी तरह बतळाते हैं। थे सब बातें सरल देशी भाषामें 

बतलाई जायँगी । और इन्हें इस प्रकार सरल देशी भाषामें बतलानेका हेतु यह है 
कि कानोंको इनका श्रवण होनेसे पहले ही बुद्धि अपना उपयोग करने लगे । 
बुद्धकी जीभसे अक्षरोंका भीतरी अर्थ-रस चखनेसे पहले ही अक्षरोंके केवल 
आङ्गति-सौन्दर्यसे ही इन्द्रिया परम प्रसन्न हो जाती हैं। देखिये, मालतीकी कलियों- 
की सुगन्ध नाकको तो सन्तुष्ट करती ही है, परन्तु उन कछियोंका बाहरी रूप देखकर 
नेत्र क्या उनसे पहले ही तृस नहीं हो जाते ! इसी प्रकार, देशी भाषाके सौन्दर्यसे 
इन्द्रियोंको सामर्थ्य प्राप्त होती है और तब वे सिद्धान्तके ठीक स्थान तक सहजमें 
पहुँच सकती हैं। अब इस प्रकारके भाषा-सौन्दर्यसे मैं वह बातें स्पष्ट करके 
बतलाना चाहता हूँ जो शब्दोंके लिए अप्राप्य ही हैं । इसलिए श्रीनिवृत्तिनाथका 
दास ज्ञानदेव अपने श्रोताओंसे प्रार्थना करता है कि आप लोग सावधान 


होकर सुने । 


१२ 

अर्जुन उवाच न बा 
कि तद्ब्रह्म किमध्यात्मं कि कर्म पुरुषोत्तम । 
अधिभूतं च कि प्रोकमधिदेवं किमुच्यते ॥ १॥ 
अज नने कहा--“'अब आपकी वातोंकी ओर मेरा पूरा पूरा ध्यान हैं। मैंने जो 
कुछ पूछा है, वह अब आप मुझे बतळावें । ब्रह्म-कर्म ओर अध्यात्म क्या हैं, यह 
आप मुझे समझावें । अधिभूत और अधिद॑वतका भी आप निरूपण करें । और 
ये सब बाते ऐसे सहज खूपसे बतलावें जिसमें मेरी समझमें आ जाय । 


गधियज्ञः कथं कोत्र देहेऽस्मिन्मधुसुदन । 
प्रयाणकाले च कथं ज्ञेयोसि नियतात्मभिः॥ २॥ 

“हे देव, आप जिसे अधियज्ञ कहते हैं, वह इस देहमें कौन है ओर कंसा है? 
मैं उसे जानना चाहता हुँ, परन्तु वह किसी प्रकार मेरे अनुमानमें नहीं आता । साथ 
ही, हे देव, मुझे यह भी बतलाइये कि नियुक्त अन्तःकरणवालोंको देहावसानके समय 
आपका जो ज्ञान होता है, वह किस प्रकार होता है ।” देखिये कि कोई भाग्यवाघ 
पुरुष चिन्तामणियोंके बने हुए मकानमें सोता हैं और उस सोनेकी अवस्थामें हो 
यदि वह कुछ बड़बड़ उठता है, तो उसका वह बड़बड़ाना भी कभी व्यथं नहीं जाता । 
इसी प्रकार अजु नके मुहसे ये संब बातें अभी पूरी तरहसे निकलने भी नहीं पाई थीं 
कि श्रीकृष्णने कहा--“हे अजुन, तुमने जो कुछ पूछा है, उसका विवरण अच्छी 
तरह सुनो ।” अजु न वास्तवमें उस समय एक कामधेनुका ही वत्स हो रहा था और 
उसकै ऊपर कल्पवुक्षके मंडपकी प्रसन्न छाया थी । ऐसी अवस्थामें यदि मनोरथ- 
सिद्धि स्वयं ही उसके सामने मृत्तिमती होकर आ खड़ी हुई हो तो इसमें आइचर्यकी 
ही कौन-सी बात है ? श्रीकृष्ण क्रोधके आवेशमें भी आकर जिसे मार डालें, वह भी 
यरब्रह्मके साक्षात्कारका पात्र हो जाता है । फिर वही श्रीकृष्ण जिसे अत्यन्त प्रेमसे 
ब्रह्मका उपदेश दें, उसे बहाका साक्षात्कार क्यों न प्रास होगा ! जिस समय हम कृष्ण 
रूप होते हैं, उस समय हमारे अन्तःकरणमें कृष्ण ही रहते हैँ और उस अवस्थामें 
सिद्धि आपसे आप हमारे संकल्पके घर चलकर आती है। परन्तु इस प्रकारका अपूव 

ग्रेम केवळ अर्जुनमें ही था और इसी लिए उसके मनोरथ भी सदा सफल हुआ करते 
ओ। इसी लिए भगवानने पहलेसे ही'्यह समझ लिया था कि अब अर्जुन इस प्रकारका 
प्रइत करेगा; और इसी लिए उन्होंने उसके वास्ते उत्तर-रूपी भोजन पहलेसे ही परोस- 
कर तैयार कर रखा था । बच्चा ज्योंही स्तनकी ओर बढ़ता है, त्योंही माता समझ 
लेती है कि यह भूखा है । उस समय यह वात नहीं होती कि बच्चेको ूटे-फूटे शब्दोंमें 
पहले मातासे यह कहना पड़े कि मुझे दूध दो और तब वह उसे दूध पिलावे। वह बिना 
उसके कहे ही उसकी इच्छा समझ लेती है और उसे पूर्ण भी कर देती हैं। इसलिए 
यदि कृपासागर गुरुमें अपने भक्तके प्रति इतना प्रेम दिखाई पड़े तो इसमें आश्चयंकी 
कोई बात नहीं है । अच्छा, अब यह सुनिये कि इस पर भगवाच श्रीकृष्णने क्या कहा [ 
श्रीभगवानुवाच ब 
अक्षरं ब्रह्म परमं स्वभावोऽध्यात्ममुच्यते । 
भूतभावोद्भवकरो विस॒गंः कमंसंज्ञितः ॥ ३॥ 

सर्वेश्वर श्रीकृष्णे कहा--जो वस्तु अनेक छिट्रोंसे युक्त इंस शरीरमें रहने 

पर भी उसमेंसे कभी गिरकर वाहर्‌ नहीं निकलती, इसके विपरीत जो वस्तु इतनी 
सुक्ष्म है कि हम उसे शून्य भी नहीं कह सकते और जो आकाशकि फल्‍लेमेंसे छानी 
गई हो, परन्तु इतनी विरळ और सूक्ष्म होने पर भी जो हिलोरने पर भी प्रपंचकी 
इस झोलीमेंसे नीचे नहीं गिरती, वह परत्रह्म है । वह ब्रह्म-तत्व ऐसा है कि यदि 
आकार उत्पन्न भी हो जाय तो भी वह जन्मका विकार नहीं जानता और आकारका 
लोप हो जाने पर भी उसका लोप नहीं होता । इस प्रकारका जो ब्रह्म-तत्व अपनी 
स्वयं-सिद्ध अवस्थामें निरन्तर रहता है, हे भाई अजुन, उसीको अध्यात्म कहते हैं । 
स्वच्छ आकाइामें रंग-बिरंगे मेघ-पटल उत्पन्न तो होते हूँ, परन्तु उनके सम्बच्धमें 
कोई यह नहीं जानता कि ये कंसे उत्पन्न होते हैं और कहाँसे आते हैं इसी प्रकार 
उस निराकार और शुद्ध ब्रह्मे प्रकृति और अहंकार आदि भिन्त भिन्त भूत उत्पन्न 
होते हैं और उन्हीसे ब्रह्मांडकी रचनाका आरम्भ होता है । निविकल्प ब्रह्मकी भूमिमें 
ही “अहं बहुस्याम्‌”” वाले संकल्पका बीज पहले-पहल जमकर अंकुर निकाळता है और 
तब वह शीघ्र ही ब्रह्मांडके रूपमें चारो ओर फेलकर भर जाता है। यदि प्रत्येक 
ब्रह्मांडके गोलक्रको अच्छी तरह देखा जाय तो वह उस मूल बीजसे ही अर्यात्‌ उस 

्रह्म-तत्वसे हो भरा हुआ दिखाई पड़ता है; परन्तु उनके मध्यमें उत्पन्न होनेवाले तथा 
नष्ट होनेवाले जीवोंकी गिनती भी नहीं की जा सकती । फिर उन ब्रह्मांडोंके भिन्न 
भिन्त अंश भी उसी अहं-बहुस्याम्‌ वाले आदि संकल्पका जल्दी जल्दी जप करने 


` रगते हैं, जिससे अनेक प्रकारकी इस अनन्त सृष्टिकी वृद्धि होती है । परन्तु सृष्टिके 


इन सभी:पदाथामें वह एकमेवाद्वितीय परब्रह्म ही ओत-प्रोत भरा रहता है । और यह्‌ 
अनेकत्वे, यह भेद-भाव उस पर केवल बाढ़के समान छाया रहता है। इसी प्रकार 
'यह भी समझमें नहीं आता कि इस सृष्टिमें जो सम और विषम भाव दिखलाई पड़ते हैं, 
चे किस प्रकार उत्पन्न होते हैं। यदि यह कहा जाय कि इस स्थावर-जंगमात्मक विश्वकी : 
रचना 'व्यथं मनोविनोदके लिए ही हुई है, तो उसमें उत्पन्न होनेवाले भूत मात्रकी 
लाखों जातियाँ दिखाई पड़ती हैं । यदि यों ही देखा जाय तो जीवोंके इन अंकुरोंकी 
न तो कोई संख्या ही जानी जा सकती है और न उनके भेद-भावकी कोई सीमा ही 
स्थिर की जा सकती है । परन्तु यदि उनके मुलका पता लगाया जाय तो यही जान 
पड़ता है कि इन सबकी उत्पत्ति उसी शून्य ब्रह्मसे हुई है। इस सृष्टिका मुळ कर्त्ता 
तो कहीं मिळता ही नहीं; साथ ही इस सृष्टिका कहीं कोई कारण भी नहीं दिखाई 
पड़ता।.पर बीचमें ही यह सृष्टि रूपी कायं आपसे आप और बहुत तेजीके साथ 
बढ़ने लगता है।इस प्रकार बिना किसी कर्ताके. ही उस निराकार ब्रह्म पर वह जो 
इन्द्रियंगम्य आकारकी छाप पड़ती है, उसीको “कर्म” कहते हैं । 


अधिभूतं क्षरो भावः पुरुषश्चाधिदेवतम्‌। 
गधियज्ञोऽहमेवात्र देहे देहभृतां वर॥ ४॥ 

“अब मैं संकषेपमें अधिभूतका निरूपण करता हूँ । जैसे मेघ प्रकट होते भौर नष्ट 
हो जाते हैं, उसी प्रकार जो ऊपरसे तो देखनेमें आता है, परन्तु वास्तवमें नश्वर 
है, जो पंचमहाभूतोंके अंशोंके परस्पर मिश्रणसे बना हुआ है, जो भूतोंका आश्रय 
ग्रहण करके और उन्दीमें मिश्रित होकर भासमान होता है, परन्तु जो नाम-रूप आदिसे 
विशिष्ट भूत-संयोगरके विगड़ते ही नष्ट हो जाता है, उसीको अधिभूत कहते हैं। अघि- 
दवतसे पुरुषका अभिप्राय समझना चाहिए । प्रकृतिके द्वारा जो जो वस्तुएं उत्पन्न 
होती हैँ, यह उन सबका उपभोग करता है। यह पुरुष ही चैतन्य अर्थात्‌ बद्धिका 
नेत्र अथवा द्रष्टा हैं, यही इन्द्रियोंके प्रदेशोंका मुख्य अधिकारी अथवा राजा है और 

यही वह वृक्ष है जिस पर देहके नष्ट होनेके उपरान्त संकल्प-बिकल्प रूपी पक्षी जाकर 
विश्राम करते हैं । यह “अधिदैवत” नामका पुरुष वास्तवमें मुलवाला परमात्माःही 
है, परन्तु परमात्मासे कुछ भिन्न हो गया है । यह अहंकारःनिद्राके वशमें रहता-है 
और इसीलिए स्वप्त-तुल्य मायाके झगड़ेमें हुर्ष और शोक आदिका अनुभव करता 
है । जिसे लोग साधारणतः जीव कहते हैं, वह इसी पंचभूतात्मक शरीर-पिडमेंका 
अधिदैवत है । जो इस शरीर-रूपी राज्यमें शरीर-बुद्धिका लोप करता है, वह मैं ही 
हुँ और मुझे ही इस शरीरमेंका अधियज्ञ समझना चाहिए । इसके अतिरिक्त जो 
. अधिदैव और अधिभूत हैं, वे दोनों भी वस्तुतः मैं ही हूँ । परन्तु जब चोखा और 
निर्मल सोना घटिया सोनेमें मिल जाता है, तो क्या वह बढ़िया सोना भी हलके 


मेलका और घटिया सोना नहीं हो जाता ! परन्तु फिर भी वह निळ सोता स्वयं 
कभी मलिन नहीं होता और न उस घटिया सोनेका अंश ही होता है । परन्तु जब 


तक वह हलके और घटिया सोनेके साथ मिला रहता है, तब तक उसे हलका और 
घटिया सोता कहना ही ठीक है। उसी प्रकार ये अधिभूत आदि जब तक प्रकृति या 
मायाके परदेसे ढंके हुए हैं, तब तक उन्हें मुछ ब्रह्मसे भिन्न ही मानना चाहिए । 
परन्तु जब अविद्याका परदा दूर हो जाता है और भेद-बुद्धिकी गाँठ टूट जाती हैं, 
तब ये अधिभूत आदि सब दृश्य नष्ट होकर और परब्रह्मके साथ मिलकर एकरूप 
हो जाते हैं । उस समय उनमेंका पारस्परिक भेद भला केसे रह सकता हैं ! बालोंके 
जड़े पर यदि स्वच्छ स्फटिककी शिळा रख दी जाय तो नेत्रोंको वह स्फटिक-शिला 
टी हुई-सी दिखाई पड़ती है । परन्तु यदि उसके नीचेसे बालोंका वह जूड़ा या 
रूट हटा ली जाय तो फिर कीन कह सकता है कि उस स्फटिक-दिलाका वह टूटा 
' हुआ रूप कहाँ चला जाता है ! कया उस समय कोई उसके टूटे हुए अंशोंको फिरसे 
जोड़ देता है ! वास्तवमें यह बात तो होती ही नहीं । उस समय भी र शिलाः 
पहलेकी ही भाँति ज्योंकी त्यों और अखंड रहती हैं। वह तो केवल बालोंके जूड़े 
या लटकी संगतिके कारण ही टूटी हुई सी जान पड़ती है और इसी लिए उस जूड़ 
या लटके दूर होते ही वह फिर ज्योंकी त्यों और अखंड दिखाई पड़ती है। इसी 
प्रकार जब अधिभूत आदिका अहंभाव नष्ट हो जाता है, तब परबह्मके साथ उसका 
वह मूलवाला ऐक्य ज्योंका त्यों और पहलेकी ही तरह: बना रहता है । जिसमें यह 
ऐक्य होता है, वही भधियज्ञ मैं हूँ। हे अजुंन, अपने मनमें यही अंभिप्राय रखकर 

मैंने पहले ( अर्थात्‌ , कर्मजान्विद्धि तान्सर्वानेवं आदि इलोकोंमें ) तुम्हें यह बतलाया 
हैं कि कर्मोंसे ही सब यज्ञ उत्पन्न होते हैं । समस्त जीवोंकी विश्रान्तिका यह निष्काम 
्रह्म-सुखका गुप्त भांडार मैंने आज तुम्हें खोलकर दिखला दिया हूँ। पहले अच्छी 
तरह वैराग्यका इंधने लगाकर इन्द्रियोंकी अग्नि प्रज्वलित करनी चाहिए और तब 
उसी अस्निमें विषय द्रव्योंकी आहुति देनी चाहिए । फिर वज्रासनकी भूमि शुद्ध 
करके इस शरीर-मंडपमें मूलवृन्धकी मुद्राकी यज्ञ वेदी बनानी चाहिए। इस प्रकारकी 
सिद्धि हो जाने पर इन्द्रिय-निग्रहके कुंडमें योग-रूपी मन्त्रका घोष करते हुए यथेष्ट 
मात्रामें इन्द्रिय दरव्योंको अपित करना चाहिए। फिर मन और ध्राण-वायुके निग्रह, 
को ही इस यज्ञं विधानका समारम्भ मानकर निर्मळ ज्ञान रूपी अग्निको सन्तुष्ट करना 
चाहिए । जव इस प्रकार ज्ञानकी अग्मिमें सव कुछ अपित कर दिया जाता है, तब 
वह ज्ञान समस्त ज्ञेय वस्तुओंमें लीन हो जाता है और तब केवल ज्ञेयवाले स्वरूपमें 
ही सव जगह अवशिष्ट रह जाता है। इस ज्ञेयको ही “अधियज्ञ” कहते हैं । इस प्रकार 
सवंज्ञ श्रीकृष्णने जो बातें कहीं, वे सव तत्काळ ही बुद्धिमान्‌ अर्जुनकी समझमें आ गईं। 
यह देखकर श्रीकृष्णने कहा--“'हे पार्थ, तुम अच्छी तरह मेरी बातें सुन रहे हो न?” 
श्रीकृष्णके ये शब्द सुनकर अजु नने अपने आपको परम धन्य समझा। बालककी तृप्ति 
देखकर माता भी तृप्त होती है और शिष्यका समाधान देखकर गुरुका भी समाधान 
होता है, और इस बातका ठीक ठीक अनुभव उस माता अथवा उस गुरुको ही हो 


सकता है; दूसरोंको तो इन बातोंकी ठीक ठीक कल्पना भी नहीं हो सकती। इसी 
लिए अजु नके शरीरमें सात्विक भावोंक्री लहर उठनेसे पहले ही स्वयं श्रीकृष्णके 


शरीरमें सात्विक भावोंकी लहर उठी । वह लहर इतनी प्रबल थी कि. किसी प्रकार 
रोके नहीं रकती थी । परन्तु फिर भी श्रीकृष्णने किसी प्रकार अपनी बुद्धि ठिकाने 
रखकर पूणताको प्राप्त सुगंधके समान अथवा अमृतकी परम शीतल लहरोंके समानः 
कोमळ और रसाळ वचन कहने आरम्भ किये। उन्होंने कहा--““भइया श्रोताश्रेष्ट 
अर्जुन, सुनो । जब एक बार माया इस प्रक्रार जलने लगती है, तब उस अगिनिमें 
उसे जळानेवाला ज्ञान भी जलकर राख हो जातो है । 

अन्तकाले च मामेव स्मरन्मुक्त्वा कलेवरम्‌ । 

यः प्रयाति स मद्भावं याति चास्त्यत्र संशयः ॥ ५ ॥ 

“जिसे अधियज्ञ कहते हैं ओर जिसका वर्णन मैंने भमी तुमसे किया है, उसः 

अघियज्ञके सम्बन्धमें जो लोग यह समझते हैं कि वह आदिसे अन्त तक “मैं? हो 
है, वे अपने शरीरको उसी घरके समान समझते हैं जो अवकाशको अपने भीतरी 
भागमें भी भरे रहता है और स्वयं भी बाहरके उसी अवकारमें रहता है। बस इसी 
प्रकार वे लोग ब्रह्म-रूप होकर अन्दर और बाहर सब जगह सदा ब्रह्म-स्वख्पमें ही 
निवास करते हैं । जब वे ब्रह्मानुभवके भीतरी घरमें दृढ़ निश्‍्चयकी कोठरीमें प्रवेश 
करते हैं तब उन्हें ब्रह्यके अतिरिक्त वाहरके और किसी पदार्थका कुछ भी स्मरण - 
नहीं रहता । इस प्रकार जो लोग अन्दर और बाहर एक-रूप होकर मद्रूप हो जाते 
हैं, उनके लिए बाहरका पंचमहाभूतोंवाला देह-र्पी आवरण इस प्रकार गिर जाता 
है कि उन्हें पता भी नहीं चलता । जिस समय यह शरीर खड़ा रहता है, जब उसी 
समय उन्हें उसकी कोई चिन्ता नहीं रहती, -तब फिर यदि वह गिर पड़े तो भला उन्हें 
उसके गिरनेका क्या दुःख हो सकता है? अब अदि उनका शरीर गिर भी पड़े या 
नष्ट भी हो जाय, तो भी उनके ब्रह्मानुभवमें तिल मात्रकी कमी नहीं होती । 
उनकी वह अनुभूति मानों एकताकी जीती-जागती पुतली ही दा । वह सा 
ब्रौखटेमें बेठाई गे है और सम-रसताके समुद्रमें धोकर वह इत 
कि नी टली क उसे नामको भी कहीं मल बाकी नहीं रह जाता । 
यदि किसी गहरे जलाशयमें पानीका घड़ा डुबाया जाय तो वह अन्दर भी पानीसे 
भरा रहता है और बाहर भी चारों ओर पानीसे घिरा रहता हैं। अब उस अनस्थामे 
यदि वह घड़ा दैव-योगसे टूट जाय तो कया उसके साथ वह जळ भी टूट जाता है ? 
अथवा जिस समय साँप अपनी केंचुछी छोड़ देता है अथवा गरमीके कारण मनुष्य 
अपने शरीर परके वस्त्र उतारकर रख देता है, उस समय क्या कभी उस साँप अथवा 
मनुष्यके अंगोंमें भी किसी प्रकारका परिवर्त्तन या उळट-फेर होता हैँ? ठीक इसी 
प्रकार यह नाम-रूपात्मक देह भी नष्ट हो जाता हैं, परन्तु उसमेंकी ब्रह्म नामक सद्‌- 
वस्तु उस देह आदिके बिना ही स्व-स्वरूपसे ज्योंकी त्यों बनी रहती हैं। फिर जो 
बद्ध उस ब्रह्म-स्वरूपके साथ सम-रस होकर स्वयं ब्रह्म ही बत जाती है, वह किस प्रकार 
छिन्न-भिन्न और अव्यवस्थित हो सकती हैँ? इसी लिए जो लोग इस प्रकार देहा- 
वसानके समय मुझे जानते हुए शरीर छोड़ते हैं, वे मद्रूप ही हो जात हैं 
यं यं वापि स्मरन्भावं त्यजत्यन्ते कलेवरम्‌ । 
तं तमेवेति कौन्तेय सदा तङ्भावभावितः॥ ६॥ 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by 0-॥९5 


१८४ हिन्दी ज्ञानेश्वरी 


तस्मात्सर्वेषु कालेषु मामनुस्मर युध्य च। 
मय्यपिंतमनोबुद्धिर्मामेवेष्यस्यसंशयस्‌ ॥:७॥॥ 


“साधारणतः यही नियम है कि जिस समय मृत्यु आती हैँ, उस समय मनुष्य 
अपने मनमें जिसका ध्यान या स्मरण करता है, वही वह हो जाता है ॥ जिस प्रकार 
कोई भयभीत होकर वायु-वेगसे किसी ओर दौड़ने लगे और दौड़ता हुआ अचा- 
नक कूएंमें गिर पड़े, उस समय उसके गिरनेसे पहले उसे संभालनेके लिए आगे 
कोई वस्तु नहीं रहती, और इसी कारण उसके लिए कूएंमें गिरनेके सिवा और 

कोई उपाय ही नहीं रह जाता, उसी प्रकार जब मृत्युका समय आता है, तब जीवके 
सामने जो कल्पना आकर खड़ी होती है, उसी कल्पनाके रुपके साथ मिळ जानेके 
सिवा उस प्राणीके लिए और कोई उपाय ही नहीं रह जाता । इसी प्रकार जागते 
रहुनेकी दशामें जीवको जिस बातका बराबर ध्यान बना रहता है, वही बात आँख 
लगने पर उसे स्वप्नमें दिखाई पड़ती हैँ । इसी प्रकार जीवित अवस्थामें जीवकी 
जो लालसा पूरी नहीं होती, उसके प्रति मरनेके समय उसका अनुराग बहुत अधिक 
बढ़ जाता है। और यह नियम है कि मरनेके समय जीवको जिसका स्मरण होता 
हैं, उसीकी योनिमें बह जाता है। इसी लिए तुम सदा मेरा ही स्मरण रखा करो । 
हुम अपनी आँखोंसे जो कुछ देखो, कानोंसे जो कुछ सुनो, मनमें जो कुछ -चिन्तां 
करो अथवा वाचासे जो कुछ बोलो, वह सब अन्दर और बाहर मद्रूप होकर ही 
देखो, सुनो, चिन्तन करो और बोलो : मद्रूप होकर ही सब प्रकारके आचरण 
करो । बस फिर सदा और सब जगह में हो सहज भावमे सिद्ध रहुँगा । हे अज्चुन, 
यदि तुमसे ऐसा हो सके तो फिर चाहे देहका नाश ही क्‍यों न हो जाय, परन्तु फिर 
भी तुम्हें मृत्युका कुछ भी भय न होगा । फिर भळा केवल युद्ध करनेमें तुम्हें क्या 
डर क हैं ! यदि तुम वास्तविक रूपमें अपना मन और बुद्धि मेरे आत्म- 
स्वपे अर्पण कर दोगे, तो मैं तुमसे अतिज्ञा करता हूँ और तुम्हें वचन देता हूँ 
कि तुम मत्स्वर्प ही हो जाओगे । यदि: तुम्हारे मनमें अभी तक इस बातकी शंका 
बनी ही हो कि यह किस प्रकार होगा, तो तुम पहले से ही इसका अभ्यास करके 
अनुभव कर लो । और यदि फल-सिद्धि न हो तो तुम खुशीसे मुझपर क्रोध 
कर सकते हो। [ स्क 

अभ्यासयोगयुक्तेन चेतसा नान्यगामिना । 
परमं पुरुषं दिव्यं याति पार्थानुचिन्तयन्‌ ॥ ८ ॥ 


“इसी प्रकारके अभ्याससे यह कर्म-योग चित्तको निर्मल और समर्थ करता 
हैं। जिस* प्रकार युक्तिके बलसे पंगुल आदमी भी पहाड़ पर चढ़ जाता है, उसी 
"प्रकार कर्मयोगके अभ्याससे तुम अपना मन परब्रह्मके मागमें लगाओ । बस फिर 
भन और शरीर चाहे रहें और चाहे नष्ट हो जायं, उससे कुछ भी हानि न होगी । 
जो चित्त मनुष्यको अनेक प्रकारकी अवस्थाओंमें ले जाता है, वह यदि आत्मामें रत हो 
जाय तो फिर इस बातका ध्यान किसे रह सकता है कि यह शरीर नष्ट हो गया या 
बचा हुआ है ! जो पानी नदीके प्रवाहके साथ जोरोसे बहता हुआ जाकर समुद्रमें 
-भिल जाता है, क्या वह कभी यह देखनेके लिए लौटकर आता है कि पीछे क्या 
हो रहा है ! कभी नहीं । वह तो समुद्रके साथ एक-रूप होकर उसीमें रह जाता 
है । इसी प्रकार चित्त भी चेतन्य होकर पर-ब्रह्ममें ही रह जाता है । 

कवि पुराणमनुशासितारमणोरणीयांसमनुस्मरेद्यः । 
सर्वस्य घातारमचिन्त्यरूपमादित्यवणं तमसः परस्तात्‌ ॥ ९ ॥ 

प्रयाणक्राले मनसाचलेन भक्त्या युक्तो योगबलेन चेव। 

श्रुवोम॑ध्ये प्रiणमावेश्य सम्यक्‌ स तं पर पुरुषमुपेति दिव्यस्‌ ॥ १०॥ 

“जिसमें जन्म-मरणके सब झगड़ोंका अन्त हो जाता है, जो परमानन्द- 
स्वरूप है, जो निराकार होता है, जिसमें जन्म और मरण नहीं होता, जो सवं -साक्षी 
है, जो आकाशसे भी प्राचीन है, जो परमाणुओंसे भी कहीं अधिक छोटा है, जिसके 
सहवाससे विश्वको चेतना प्राप्त होती है, जो इन सब दृश्योंको प्रसव करता है, 
“जिसके कारण यह विश्व जीवित रहता है, जिसके सामने हेतु अर्थात्‌ कार्य-कारणवाला 
सम्बन्ध खड़ा नहीं रह सकता, जो कल्पनासे भी परे हैं, जो दिनके समय भी चर्म- 
चक्षुओंके लिए उसी प्रकार अन्धकारके समान अदृश्य रहता है, जिस प्रकार दीपक 
अम्निमें प्रवेश नहीं कर सकता अथवा जिस प्रकार तेजमें अन्धकारका प्रवेश नहीं 
.हो सकता, जो पूर्ण रूपसे निर्मल किए हुए सूर्यःझूपी किरणोंकी राशि है, जो 
ज्ञानियोंके लिए सदा उदित रहनेवाछे सूर्यके समान है और जिसके लिए लक्षणासे 
-भी “अस्तमान” शब्दका प्रयोग नहीं किया जा सकता, उस निर्दोष और परिपूर्ण 

स्वरूपवाे ब्रह्मको जो मरनेके समय शान्त चित्तसे और ज्ञानपूर्वक स्मरण करता है, - 


जो इस बाह्य शरीरसे पद्म नामका योगासन ळगाकर और उत्तर दिशाकी ओर मुह 
करके बैठता है, जो कर्म-योगका शाइवत सुख पूरी तरहसे अपने आपमें भरकर अन्दर 
ही अन्दर एकत्र की हुई मनकी शक्तिसे और ब्रह्म-स्वरूपकी भ्रासिके प्रेमसे बहुत 
शीघ्र आत्मस्वरूप प्राप्त करनेके लिए सिद्ध किये हुए योगकी सहायतासे, सुषुम्नाके' 
बीचवारू मार्गसे, जिस समय अग्नि-चक्रसे ब्रह्म-रन्ध्रकी ओर जाने लगता हूँ और 
जिस समय प्राण,वायु महदाकाशमें संचार करने लगता है, उस समय देहादिका 
और चित्तका संयोग जिसे बहुत ही तुच्छ और ऊपरी दिखाई देता है, परन्तु जो 
मनकी शान्तिसे सँभला रहता है, भक्तिकी भावनासे भरपूर रहता हैं और योगकी 
शक्तिसे अच्छी तरह सिद्ध हुआ रहता है, वही जड़ और अ-जड़का लय करता है 
और भौंहोंके मध्य भागमें घूमता रहता है । जिस प्रकार घण्टेका नाद घण्टेमें ही 
लीन हो जाता है अथवा जिस प्रकार किसी बरतनके नीचे दबाकर रखे हुए दीपकके. 


सम्वन्धमें किसीको यह पता नहीं चळता कि वह कब बुझ गया, उसी प्रकार जो ऐसी . 


शान्त अवस्थामें यह शरीर छोड़ जाता हैँ, वही पूर्ण परब्रह्म होता हैं। परम पुरुष 
नामका जो मेरा स्वयं सिद्ध तेजः स्वरूप है, ठीक वही स्वरूप होकर वह रहता हूँ । 


यदक्षरं वेदविदो वदन्ति विशन्ति यद्यतयो वीतरागाः।` 
यदिच्छन्तो ब्रह्मचर्य. चरन्ति तत्ते पदं संग्रहेण प्रवक्ष्ये ॥ ११॥ 


“जो सर्वश्रेष्ठ ज्ञान सब प्रकारके ज्ञानोंका अन्त और चरम सीमा है, उसी सर्व- 
रेष्ठ ज्ञानकी खानि ज्ञानियोंकी बुद्धिने जिसे “अक्षर” कहा है और जो प्रचंड वायुसे 
भी कभी उड़ नहीं सकता, वही सच्चा आकाश है । यदि यह वात न हो और वह 
केवल मेघ ही हो, तो भला वह वायुके सामने कंसे ठहर सकता. है? इसीलिए 
ज्ञाता लोग कहते हैं कि जिसका ज्ञान केवळ ज्ञानियोंको ही होता है और जिसकी 
नाप केवळ ज्ञानसे ही होती है, परन्तु फिर भी जो स्वभावतः अक्षर है, वह कभी 
जाना नहीं जा सकता । इसीलिए वेदज्ञानी पुरुष जिसे “अक्षर” कहते हैं और 
जो प्रक्कतिसे भी परेका हैँ, जो सच्चिदानन्द स्वरूप हैं और जो विषयोंमेंका विषाक्त 
अंश निकालकर अथवा पीछे छोड़कर और सब इन्द्रियोंकों निमंछ करके उदासीन 
वृत्तिसे शरीरकी छायामें बैठा हुआ है, वह विरक्त पुरुष भी जिसके लिए सदा उत्सुकः 

रहता हैं और इच्छाहीन - अथवा निरिच्छ पुरुषोंको भी जिसकी इच्छा का 
जिसके प्रति होनेवाले अनुरागके कारण कुछ छोग ब्रह्मचयंके कठोर ब्रतके संकटोंकी 
भी परवाह न करके कठोरतापूर्वक अपनी इन्द्रियोंको निर्वल कर डालते हैं, वह 
दुर्लभ, अचिन्त्य और अनन्त पद, जिसके किनारे पर ही वेद डूबते _रहते हैं, वही 
पुरुष प्राप्त करते हैं जो ऊपर बतळाये हुए प्रकारसे अन्त समयमें मुझे स्मरण करते 
हैं । अब, है अजुंन, मैं फिर एक बार तुम्हें इस स्थितिके सम्बन्धकी बातें बतलाता 
हूँ ।” इस पर अर्जुनने कहा-- है महाराज, मैं तो स्वयं ही सोच रहा था कि आपसे 
यही प्रार्थना करूँ । पर इसी बीचमें आपने स्वयं ही मुझ पर यह कपा की हैं किः 
आप यह बात मुझे फिरसे बतलानेके लिए कह रहे हँ । अतः हे देव, आप अब 
वह बात मुझे बतलावें । परन्तु आप जो कुछ कहें, वह बहुत ही सरल और सुगम 
होना चाहिए ।” उस समय त्रिभुवनको प्रकाशित करनेवाले श्रीकृष्णने कर 
“अजु'न, क्या तुम मुझे नहीं पहचानते ? मैं संक्षेपमें ही ये सब बाव तुम्हें बतळात 
हूँ; सुनो । परंतु तुम्हें केवल इस बातका प्रयत्न करना चाहिए कि मनकी जो वाहरकी 
ओर दौड़नेकी स्वाभाविक टेव है, वह छूट जाय और वह सदा हृदय-रूपी दहमें 
ही स्थिति रहे । बस फिर सब बातें आपसे आप तुम्हारी समझमें आ जायंगी । 


सर्वद्वाराणि संयम्य मनो हृदि निरुध्य च। 
' मर्ध्न्याधायात्मनः प्राणमस्थितो योगधारणास्‌ ॥ १२॥ 


“परन्तु यह बात होगी कब और कैसे ? यह वात तभी होगी जब इन्द्रियोंके 
सभी दरवाजोंको निग्रह अच्छी तरह बन्द कर देगा । उस अवस्थाम सन सहजमें 
ही अन्दर ही अन्दर दबकर जम जायगा और बह दबाया हुआ मन हृदयमें ही 
पड़ा रहेगा । जिस प्रकार वह व्यक्ति कभी अपना घर छोड़कर कहीं नहीं जाता, 
जिसके हाथ-पैर टूट जाते हैं और जो छूला-लंगड़ा हो जाता हैं, उसी प्रकार जब 
मन भी अच्छी तरह अन्दर बन्द हो जाय, तब मनुष्यको प्राण-वायुके द्वारा प्रणव 
अर्थात ओंकारका ध्यान करना चाहिए और तब क्रम क्रमसे उत प्राण-वायुको 
्रह्म-रन्भ तक ले आना चाहिए । जिस समय प्राणको ब्ह्मरन्पमें ले आते हैं, 
उस समय धारणाके बलसे उसे वहाँ इस भ्रकार स्थिर रखनेकी आवश्यकता होती 
है कि वहाँ इस तरहसे रहे कि ब्रह्माकाशर्में मिलता हुआ-सा हो । 

ग्रोमित्येकाक्षरं ब्रह्म व्यावहारन्मामनुस्मरन्‌ । 
यः प्रयाति त्यजन्देहं स याति परमां गतिम्‌ ॥ १३॥ 


“इसके उपरान्त अ, उ और म्‌ इन तीन मात्राओंका जब तक अर्धे-मात्रामें 
न्लय न हो, तब तक प्राण-वायुको चिदाकाशमें निश्चल करना चाहिए। इससे ऐक्य 
प्राप्त होते ही वह सारा ओंकार मुल ब्रह्ममें भरा हुआ दिखाई देगा | इससे ओंकारके 
स्मरण का भी अन्त हो जाता है और प्राण-वायु भी लीन हो जाता है। इसके उपरान्त 

ओंकारसे भी परे रहनेवाळा केवळ शुद्ध ब्रह्मानन्द स्वरूप ही बच रहता है। इसलिए 
ओंकार ही मेरा एकाक्षर ब्रह्म स्वरूप है। जो मेरे इस स्वरूपका चिन्तन करता हुआ 
यह जड़ शरीर छोड़ता है, वह निस्संदेह मेरा शुद्ध शरीर भ्रात करता है; और जब . 
-बह स्वरूप प्रास हो जाता है, तब इससे आगे प्राप्त करने योग्य और कोई वस्तु वाकी 
ही नहीं रह जाती । अब, हे अजु न, यदि तुम्हारे मनमें इस प्रकारकी शंका उत्पन्न 
'हो कि--“'यह कंसे समझा जाय कि अन्तिम कामें वह स्मरण होगा ही, जिस 
-समय सब इन्द्रियाँ शिथिल हो गई हों, जीवनका सारा सुख और समाधान नष्ट हो 
“गया हो, इस प्रकारके स्पष्ट लक्षण दिखलाई पड़ने लग गये हों कि अन्दर और 
बाहर दोनों ओर मृत्युने अच्छी तरह ग्रस लिया है। उस समय आसन लगाकर कौन 
:बेठ सकता है और इन्द्रियोंका निरोध कौन कर सकता है और मनुष्य किसके 
अन्तःकरणसे ओंकारका चिन्तन करे ? ये सब बातें तो असंभव ही हैं।” तो तुम्हें 
इस बातका ध्यान रखना चाहिए कि जो लोग सदा अखंड खूपसे मेरा चिन्तन करते 
"रहते हैँ, उनके अन्तिम समयमें मैं स्वयं ही दासोंकी तरह उनके काम आता हूँ । 


अनन्यचेताः सततं यो मां स्मरति नित्यशः | 
तस्याहं सुलभः पार्थं नित्ययुक्तस्य योगिनः ॥ १४॥ 
मामुपेत्य पुनर्जन्म दुःखालयमशाइवतस्‌ । 
नाप्नुवन्ति महात्मानः संसिद्धि परमां गताः ॥ १५॥ 

“जो लोग विषयोंका अंत करके और बंधक कर्म-प्रवृत्तिके पैरोंमें बेड़ियां डालकर . 
"निरन्तर मुझे ही अपने हृदयमें रखते हैं और मेरे स्वरूपके सुखका उपभोग करते 
:हैँ और इस सुखोपभोगका सेवन करनेकी अवस्थामें जिन्हें भूख और प्यास भी नहीं 
-लगती, फिर नेत्र हिलानेके समान छोटी-मोटी बातोंका तो पूछना ही क्या है, और 

इस प्रकार जो लोग निरन्तर मेरे स्वख्पमें एकाग्र होकर मिले रहते हैं और हृदयसे मेरे 
साथ लगकर मत्स्वरूप ही हुए रहते हैं, उन लोगोंके सम्बन्धमें भी यदि यही बात 
हो कि देह-पातके समय जब वे .मेरा स्मरण करें, केवल तभी वे मुझे प्राप्त कर 
सकें, तो फिर उपासनाका महतव ही क्या रह जायगा ? यदि कोई दीन प्राणी संकटमें 
पड़कर शुद्ध हृदयसे मुझे पुकारे और कहे कि --“हे नारायण, जल्दी आकर मेरी 
सहायता करो ।” तो क्या उसकी यह पुकार सुनकर और उसके दुःखसे विकलः 
होकर मैं उसकी सहायता करनेके लिए नहीं दौड़ पड़ता ? अब यदि मैं अपने 
एकनिष्ठ भक्तोंकी भी ऐसी ही अवस्था होने दूँ और अन्त समयमें तभी उनके पास 
पहुँचूँ, जब वे मेरा स्मरण करें, तो फिर भक्ति करनेकी कामना किसे रह जायगी? 
इसी लिए मैं कहता हूँ कि इस प्रकारकी शंकाको तुम क्षण भरके लिए भी अपने 


~ 


मनमें स्थान मत दो। वे भक्त जिस समय मुझे स्मरण करेंगे, उसी समय मुझे 
दौड़कर उनके पास पहुँचना पड़ेगा । उस एकनिष्ट उपासनाका भार यों ही मुझसे 
सहन नहीं हो सकताः। मेरे सिर पर उन छोगोंक्री उस भक्तिका ऋण रहता है और 
वही ऋण चुकानेके लिए भक्तोंके अन्तिम समयमें उनको सेवाके लिए मुझे बहुत ही 
तत्परता पूर्वक उद्यत होना पड़ता है। मुझे यह भय रहता है कि मेरे उन कोमळ 
भक्तोंको शरीरको दुर्वलताके कारण कहीं किसी प्रकारकी पीड़ा न हो; और इसी लिए. 


मैं उन लोगोंको आत्म-ज्ञानके पिंजरे में सुरक्षित रूपसे-रखता हुँ; और उन पर 
आत्म-स्मरणकी शान्त तथा शीतळ छाया रखता हूँ। और इस प्रकार मैं उनकी' 


बुद्धि निरन्तर स्थिर और शान्त कर देता हूँ । इसीलिए मेरे भक्तोंको देहावसानके 
समय नामको भी कोई कष्ट नहीं होता । अपने उन परम प्रिय भक्तोंको मैं सहजमें 
ही अपने स्वरूपकी ओर ले आता हूँ । उतके ऊपर शरीरका जो बाहरी कवच लगा 
रहता है, उसे मैं हटा देता हूँ, उत परसे झूठे अहं-भावकी धूल झाइ देता हूँ और 
उनकी शुद्ध वातनाको निलिप्त रखकर उन्हें अपने स्वरूपके साथ मिला लेता हूँ ॥ 
इसके अतिरिक्त भक्तोंको भी एकताके भावके कारण अपने शरीरके लिए विशेष 
ममता नहीं होती और इसलिए अपने शरीरका त्याग करते समय उन्हें भी उसके 
वियोगका दुःख नहीं होता । इसी प्रकार उन भक्तोंके मनमें यह भाव भी नहीं होता 
कि देह-पात होते ही मैं उनके पास पहुँच जाऊँ और उन्हें आत्म-स्वरूपमें ले आऊ. 
क्योंकि देहधारी रहनेकी अवस्थामें ही वे मेरे स्वरूपमें मिले रहते हैं। यदि वास्तविक 

दृष्टिसे देखा जाय तो इस संसारमें उनका जो अस्तित्व होता है, वह शरीर-रूपी 
जरुमें केवळ छायाके समान ही होता है। जलमें चन्द्रमाका प्रतिबिम्ब पड़ता है । 
पर जब वह जल नष्ट हो जाता है, तब वह प्रतिबिम्ब वास्तवमें आपसे आप चन्द्रमा, 
में ही चला जाता है । ठीक इसी प्रकार जब इस शरीर-रूपी जलका अन्त हो जाता 
हैं, तत्र वे लोग वास्तवमें'आत्म-स्वढपमें हो रहते हैं ॥ इस संसारमें उनका जो 
अस्तित्व होता है, वह वास्तविक नहीं होता, बल्कि केवल प्रतिबिम्बके समान होता 
है और उनका वास्तविक स्वरूप ब्रह्म स्वरूप ही होता है। इस प्रकार जो छोग 
मद्रप हुए रहते हैं, उन्हें मैं सदा अनायास ही प्राप्त होता हूँ और इसी लिए देहा- 
वसानके समय वे मेरा स्वरूप प्राप्त करते हैं | इस बात में कुछ भी सन्देह नहीं है । 
फिर जो शरीर क्लेश वृक्षोंका आगर है, जो आध्यात्मिक, आधिदेविक और आधि- 
भौतिक तीनों प्रकारके तापोंकी केवल अंगीठी ही हैं, जो मृत्यु-रूपी काकके आगे 
रखी हुई केवल बलि है, जो विपुल मात्रामें दीनताका प्रसव या उत्पत्ति करता है, 
दुःखोंको बढ़ाता है और समस्त दुःखोंका भांडार बनता है, जो दुष्ट बुद्धिका आदि 
कारण है और श्रान्तिकी प्रत्यक्ष मृत्ति है, जो संसारका मूळ आधार है, जो विकारों, 
का क्रीड़ास्थल और सब प्रकारके रोगोंका खाद्य है, जो कालकी जूठी खिचड़ी, 
आकाशका आश्रय-स्थल और जन्म तथा मरणका उपजाऊ खेत हुँ, को भ्रमसे भरा 
हुआ, विकल्पसे वना हुआ और दुःख रूपी बिच्छुओंसे बिलकुल भरा हुआ है, जो 
बाघकी गुफा, वारांगनाओंके साथ रहनेवाला और विषय भोगका सर्वमान्य साधन 
है, जो यक्षिणीके प्रेमके समान अथवा ठंढे किये हुए विषके घू टके समान अथवा 
उगके दिखौआ विश्वसनीय सद्व्यवहारके समान है, जो कुष्टके रोगियोंका आलिगन, 
काळ-सर्पकी कोमळता और बहेलियेका स्वाभाविक गान हुँ, को शत्रु द्वारा किया 
हुआ आतिथ्य-सत्कार, दुर्जनोके द्वारा दिखलाया हुआ आद रसत्कार है, अथवा जो 
समस्त अनर्थोका समुद्र है, जो निद्रामें देखे हुए स्वप्नके समान है, जो मृग-जलसे 
सींचा हुआ वन अथवा धूएंके क णोंसे बना हुआ आकाश है, वह शरीर वे लोग फिर कभी 
प्राप्त. तहीं करते जो एक बार मेरे असीम ब्रह्म-स्वूपमें पहुंचकर तद्रूप हो जाते हैं। 


गराब्रह्म भुवनाल्लोकाः पुनराव्तिनोज्जुन | 
मामुपेत्य तु कोन्तेय पुनर्जन्म न विद्यते ॥ १६ ॥ 

सहस्रयुगप यंन्तमह्ंदब्रह्मणो  विदुः। 
रात्रि युगसहस्रान्तां तेऽहोरात्रविदो जनाः ॥ १७॥ 

“धाधारणतः जिन लोगोंको अपने ब्रह्म-ज्ञानका अभिमान होता है, वे भी अपने 
जन्म-मरणके चक्रका कभी अन्त नहीं कर सकते । लेकिन जिस प्रकार मरे हुए 
आदमीके पेटमें दद॑ नहीं होता अथवा जिस प्रकार जाग उठने पर कोई स्वप्नमें देखी 
हुई बाढ़में नहीं डूब सकता, उसी प्रकार जो लोग मद्रूपमें आ पहुँचते हैं, वे 
संसारके मलमें कभी नहीं फंसते । व्यावहारिक दृष्टिसे देखने पर जो ब्रह्म-भुवन इस 
नाम-ख्पात्मक संसारका मस्तक है, जो चिरस्थायी गुणोंमें अत्यन्त श्रेष्ठ है और विइव 
रूपी पर्वतका सबसे ऊंचा शिखर है, जिस ब्रह्म-ध्रुनका एक पह्र दिन चढ़ने तक 
एक इन्द्रकी आयुष्य भी नहीं टिकती और जिसका एक दिन पूरा होनेमें चौदह 
इन्द्रोंकी पंक्ति क्रम क्रमसे उदित होकर अन्तमें अस्त हो जाती है, चार युगोंकी 
हजार चौकड़ियाँ बीतने पर जिस ब्रह्म-भुवनका एक दिवस होता है और इसी प्रकार- 
की और भी एक हजार चौकड़ियाँ बीतने पर पर जिसकी एक रात होती है और जहाँके 
दिन और रातका भान इस प्रकारका है, उस ब्रह्म-भुवनमें पहुँचकर भाग्यवान्‌ पुरुष 
कभी नहीं मरते और वे स्वर्गमें चिरजीवी होकर. सब कुछ देखते रहते हैं । वहाँ 
सामान्य देवगणोंके सम्बन्धमें भला क्या कहा जाय ! जरा यह्‌ देखो कि समस्त देव- 
ताओंका राजा जो इन्द्र है, स्वयं उस इन्द्रको ही वहाँ क्या दशा होती है ! एक ही 
दिनमें चौदह चौदह इन्द्र आते और चले जाते हैं । परन्तु जो लोग ब्रह्मादेवके भी 
आठ पहरोंवाला दिवस स्वयं अपनी आँखोंसे देखते हैं, उन्हें “अहो रात्रविद्‌” कहते हैँ । 

्रव्यक्ताइयक्तमः सर्वाः प्रभवन्त्यहरागमे । 
रात्र्यागमे प्रलीयन्ते तत्रंवाव्यक्तसंज्ञके ॥ १८ ॥ 
भूतग्रामः स एवायं भूत्वा भूत्वा प्रलीयते । 
रात्र्यागमेऽवंशः पार्थं प्रभवत्यहरागमे ॥ १९॥ 

“उस ब्रह्म-लोकमें जब दिन निकलता है, तब ऐसे निराकार ब्रह्मका, जिसकी 
गणना भी नहीं की जा सकती, यह नाम-ख्पात्मक साकार विइव बनता हैं। जब उस 
ब्रह्म-भुवनके दिवसके चार पहूर पूरे हो जाते हैं,'तब इस नाम-ख्पात्मर्क विद्वका पृण 
रूपसे नाश हो जाता है; ओर फिर जब उस ्रह्म-मुवनका दिन चढता हूँ, तब इस 

विश्वका पुनः निर्माण होने छगता है ।. जिस प्रकार शरद्‌ ऋतुका प्रारम्भ होते ही 
सब मेघ आकारमें ही अदृश्य हो जाते हैं और फिर ग्रीष्म ऋतुके अन्तमें जिस 
प्रकारका वे फिर उसी आकाशमें उत्पन्न होकर दिखाई पड़ने लगते हैं, उसी प्रकार 
्रह्माके दिवसके आरम्भमें इस पंच भूतात्मक सृष्टिका उदय होता है; और जब तक 
उस दिवसकी सहस्र युग चौकड़ियोंकी संख्या पूरी नहीं हो जाती, तव तक इस सृष्टि- 
समुदायका अस्तित्व रहता है । फिर जब ब्रह्माकी रात्रिका समय आता है, तब इस 
भूतात्मक साकार विश्वका उस अव्यक्त ब्रह्म-तत्वमें लोप हो जाता है । ब्रह्माका यह 
रात्रि-काळ भी सहस्र युग चौकड़ियोंका ही है । जब उस रात्रिकालका अन्त हो जाता 
हैं, तब फिर पहलेकी तरह नाम-रूपात्मक विश्वकी रचना होने लगती है। परन्तुः 
इन सब वातोंके कहनेका अभिप्राय कया है ? इसका अभिप्राय यही है कि इस ब्रह्म- 
भुवनके एक दिवस और रात्रिमें जगतका उदय और प्रलय होता है। इस ब्रह्म- 
भुवनका विस्तार इतना अधिक है कि उसमें समस्त चिश्‍्वका बीज सन्निहित है, परन्तु 
इस ब्रह्म-भुवनके भी अन्तमें जन्म मरणके चक्रमें पड़ना ही पड़ता है। है अजुन, 
सच तो यह है कि उस ब्रह्माके नंगरका यह विइव-रूपी बाजार दिन निकलते ही लग 
जाता है और जब रात्रि-काल आता है, तब वह बाजार आपसे आप उठ जाता 
है । तात्पर्यं यह कि यह अपने मूळ बीजमें ही जाकर समा जाता है और उसीके 
साथ मिलकर एक हो जाता है । जिस प्रकार वृक्ष भी अन्तमें बीजमें ही लीन होता 
है अथवा जिस प्रकार मेघका पर्यवसान गगनमें होता है, उसी प्रकार अनेकत्वका 
भेद-भाव जिस स्थितिमें एक-रूप होकर समा जाता है, उसी स्थितिका नाम 
“साम्य” हुँ । ” 
परस्तस्मातु भावोऽन्योऽव्यकोऽव्यक्तात्सनातनः । 
यः स॒ सर्वेषु भूतेषु नश्यत्सु न विनश्यति॥ ३०॥ 
अव्यक्तोऽक्षर इत्युक्तस्तमाहुः परमां. गतिम्‌। 
यं प्राप्य न निवतंन्ते तद्धाम परमं मम ॥ ३१॥ 
पुरुषः स परः पार्थ भक्त्या ळभ्यस्त्वनच्यया। 
यस्यान्तःस्थानि भूतानि येन सर्वमिदं ततस्‌ ॥ २२॥ ` 
“इस साम्यमें न तो किसीकी न्यूनता रहती है और न किसीकी अधिकता होती 
है; इसी लिए उसमें “भूत शब्दके लिए भी कोई स्थान नहीं रहता। जिस प्रकार- 

दहीका रूप धारण कर लेने पर दूधके नाम और रुपका लोप हो जाता है, उसी 
प्रकार जब जगतके आकारका उस साम्यमें लोप हो जाता है, तब संसारकी संसारता- 
का भी अन्त हो जाता है । परन्तु फिर भी जिस बीजसे उस साकारकी उत्पत्ति हुई 
थी, उस वीजमें साम्य स्थितिमें वह ज्योंका त्यों बना रहता है। उस समय स्वभावतः 
उसका नाम “अव्यक्त” रहता है और उस अव्यक्तसे जिसका आकार बनता है, 
उसीको “व्यक्त” कहते हैं | ये दोनों नाम केवल समझनेके लिए बतलाये जाते 
हैं । परन्तु यदि वास्तवमें देखा जाय तो वे दोनों कोई अलग अलग वस्तुएं नहीं हूँ । 
सोना जब यों ही गलाकर ढाळ दिया जाता है, तव उसको पासा कहते हैं । परन्तु 
जब उस सोनेका आभूषण बन जाता है, तव उस पासेका वह पुराना और अनगढ़ 
आकार नष्ट हो जाता है । परन्तु जिस प्रकार ये दोनों ही विकार उसी मुलभूत और 
एक स्वरूप सोनेके ही होते हैं, उसी प्रकार व्यक्त और अव्यक्त ये दोनों विकार भी 
उस एक परब्रह्ममें ही होते हैं । परन्तु वह परब्रह्म न तो व्यक्त ही है और न अव्यक्त 
ही है। वह नित्य भी नहीं है और अनित्य भी नहीं. है । वह इन दोनों ही विकारों- 
से परे और अनादि-सिद्ध है । वह स्वयं ही सारा विश्व हो जाता है, परन्तु विश्वके 
नष्ट हो जाने पर भी उसका नाश नहीं होता । जिस प्रकार लिखे हुए अक्षर यदि 
पोंछ डाले जायें तो भी उनका अर्थं नहीं पोंछा जाता अथवा जिस प्रकार लहरें 
उत्पन्न होती हैं और फिर विलीन हो जाती हैं, परन्तु पानी फिर भी अपने स्वरूपमें 
अखंड रहता है; उसी प्रकार भूतोंका नाश हो जाने पर भी जो अविनाशी रहता है, 
अथवा उस अळकारमें जिसका स्वरूप गलाकर नष्ट किया जा सकता है, वह सोना 
रहता है जिंसका स्वरूप गलाने पर भी नष्ट नहीं होता और किसी न किसी रूपमें 
बना रहता है, उती प्रकार जीव-रूपी साकार वस्तुका अन्त हो जाने पर भी जो सदा 
अमर ही रहता है, जिसे समझनेके लिए यदि चाहे तो कोतुकसे अव्यक्त कह सकते 
` हैँ, परन्तु जिसके सम्बंन्धमें यह वर्णन या विशेषण उचित नहीं जान पड़ता, क्योंकि 
वह मन या बुद्धिके अधिकारमें ही नहों आता और आकार धारण करने पर भी 
उसकी निराकारताका लोप नहीं होता और आकारका लोप हो जाने पर भी जो शाश्‍वत 
रूपसे बना रहता है और इसी लिए जिसे “अक्षर” कहते हैं और ओर इसी नामसे 
जिसके नाश-रहितः होनेका बोध होता है और उसके भागे और कोई मार्ग ही न रह 
जानेके कारण जिसे परम'गति कहते हैं, परन्तु जो इन देह-रूपी नगरोंमें सोया हुआ 
१३ | 

सा रहता है, वही अव्यक्त ब्रह्म है । क्योंकि वह न तो कोई कम कराता ही है और 
न स्वयं करता है, पर फिर भी, हे अजु न, शरीरके जितने व्यापार तथा व्यवहार हैं, 
उनमेंसे एक भी व्यापार या व्यवहार बन्द नहीं होता और दसो इन्द्रियोंके मार्ग 
समान रूपसे चलते रहते हैं। मनके चौराहे पर विषयोंका बाजार खुलता है और 
उसके सुखों और दुःखोंका राज-भाग अन्दर रहनेवाले जीवको भी प्राप्त होता है । 
परन्तु फिर भी जैसे राजाके सुखसे सोये रहने पर भी देशके समस्त व्यापार तथा व्यव- 
हार वन्द नहीं हो जाते और प्रजाजन अपनी अपनी रुचिके अनुसार सब उद्योग तथा 
कार्य करते ही रहते हैं, इसी प्रकार बुद्धिका जानना, मनका लेन-देन, इन्द्रियोंके कमं, 
वायुका चलन आदि शरीरके समस्त व्यापार उसके न करने पर भी खूब अच्छी तरह 
चलते रहते हैं। जिस प्रकार सूर्यके न चलाने पर भी समस्त लोक आपसे आप 
चलते रहते हैं, हे अर्जुन, उसी प्रकार इस शरीरमें सोये हुएके समान रहने पर भी 
जिसे लोग “पुरुष” कहते हैं और पतिव्रता प्रकृतिके साथ एक पत्नी-ब्रतसे रहनेके 
कारण भो जिसे “पुरुष” कहा जा सकता है और इतनी व्यापक बुद्धि रखनेवाले वेद 
भी जिसका आँगन तक नहीं देख सकते, फिर प्रत्यक्ष घरको देखनेकी बात तो बहुत 
दूर हूँ, और जो इतना अधिक व्यापक हैं कि समस्त गगनको भी ढँक लेता है, इस 
प्रकार अपने मनमें लाकर श्रेष्ठ योगीजन जिसे “ 'परात्पर'” कहते हैं, जो एकनिष्ठ 
और ऐकान्तिक भक्तोंके घर आप ही ढूँढ़ता हुआ आता हू, जो काया वाचा या 
मनसे भी दूसरी बातकी ओर घ्यान ही नहीं देता, ऐसे एकनिष्ठ भक्तोंको जो निरन्तर 
फसल देनेवाला उर्वर खेत है, जिसके मनमें इस वातका स्वाभाविक निश्चय हो चुका 
हुँ कि यह सारा त्रिभुवन केवल ब्रह्म ही है, उस श्रद्धावान भक्तका जो आराम-स्थान 
है, जो निरभिमानियोंको बड़प्पन या महत्त्व देता है, जो गुणहीनोंको ज्ञान देता है 
और जो निस्पृहोंको सुखका साम्राज्य देता है, जो सन्तुष्टोंको अन्नसे भरा हुआ थाळ 
देता है, जो संसारके विपयोंसे निश्चिन्त रहनेवाे निराश्रितोंकी माताके समान रक्षा 
करता हैं और जिसके घर तक पहुँचनेका सरळ मागं केवल भक्ति हो है वही वह _ 
अव्यक्त और अक्षर ब्रह्म है। हे अर्जुन, इस प्रकारके वर्णन करके मैं क्यों व्यर्थ 
विस्तार कहूँ ! तात्पर्य यह कि जिस स्थान पर पहुँचते ही जीव तद्रूप हो जाता है 
जिस प्रकार ठंढकके कारण गरम पानी भी बिलकुल ठंढा हो जाता है अथवा सूर्य- 
के सामने आते ही जिस प्रकार अन्धकार भी प्रकाशमें परिवर्तित हो जाता है, उसी 

प्रकार जिस स्थान पर पहुँचते ही संसारका बिलकुल मोक्ष ही हो जाता है अथवा 
जिस प्रकार अरिनिमें पड़नेवाली लकड़ी भी अग्नि-रूप ही हो जाती है, फिर चाहे कुछ 
ही क्यों न किया जाय, और कितना ही क्यों न ढूँढ़ा जाय, पर फिर भी उसका 
लकड़ीपन कहीं नहीं मिळता । अथवा, हे अर्जुन, एक बार ऊखके रससे 
शक्कर वन जाने पर चाहे कितना ही बुद्धिमान और कुशल पुरुष क्यों न 
हो, परन्तु फिर उस शक्करसे ऊख नहीं बना सकता अथवा पारसके स्पर्शसे 
एक बार लोहेसे सोना बन जाने पर फिर लाख उपाय करने पर भी उस लोहेका 
बह लोहापन लौटकर नहीं आ सकता जो पहले नष्ट हो चुका होता है, अथवा 
एक बार दूधसे घी बन जाने पर फिर उससे कभी दूध नहीं बनाया जा सकता, 
उसी प्रकार जहाँ पहुँचकर मिल जाने पर फिर जन्म और मृत्युकी आवृत्ति वाकी 
नहीं रह जाती, वही वास्तवमें मेरा सर्वश्रेष्ठ स्थान है। और अपने हृदयका यह 
गूढ़ भाव मैं तुम्हें खोलकर और स्पष्ट करके दिखला रहा हूँ । 

यत्र काले त्वनावृत्तिमावृत्त चैव योगिनः । 

प्रयाता यान्ति त॑ कालं वक्ष्यामि भरतर्षभ ॥ २३ भ 


“देहावसानके समय योगी पुरुष मेरे जिस स्वरूपमें मिल जाते हैं, वह स्वरूप 
आर भी एक प्रकारसे सहजसे समझा जा सकता है। यह कभी अकस्मात्‌ देह-पात 
हो जाय अथवा किसी अनुचित समयमें देह-पात हो जाय, तो फिर देह धारण 
करना आवश्यक होता है । परन्तु यदि शास्त्रोक्त युद्ध समयमें वह देह विसर्जन करे, 
तो देह विसर्जन करते ही वह ब्रह्म-रूप हो जाता हूँ। परन्तु यदि असमयमें देह- 
पात हो तो उसे पुनः जन्म और मरणके बन्धनमें पड़ना पड़ता है। इसलिए 
“सायुज्य” अर्थात्‌ परब्रह्मके साथ एक-रूप होना और पुनरावृत्ति अर्थात्‌ बार बार 
जन्म और मरणके फेरमें पड़ना ये दोनों ही बातें देह-पातके समय पर निर्भर करती 
हं । इसी लिए इस प्रसंगमें मैं तुम्हें देह-पातके समयका तत्त्व बतला देना चाहता 
हूँ । हे अजु'न, सुनो; जिस समय मृत्युकी तत्रा आती है, उस समय पंचमहाभूत 
अपने अपने रास्तेसे निकलकर चलते बनते हैँ । अतः जव देह-विसजंनका समय 
भवे, तव बुद्धि श्रान्त न हो, स्मृति अन्धी न हो जाय और शरीरके साथ ही साथ 
मत भी न मर जाय, ब्रह्म स्वरुपके अनुभवका कवच मिल जाय और पंच-प्राण नामक 

यह चेतना-समृह बिलकुल ठीक अवस्थामें रहे और पूरा पूरा काम दे और इसीः 
प्रकार अन्तरिन्द्रियोंका समुदाय भी ठीक अवस्थामें रहे और पूरा पूरा काम दे भौर 
प्राणोंके प्रयाणके समय तक ज्योंका त्यों बना रहे, आदि । इन सब बातोंके लिए यह 
बात बहुत ही आव्यक हूँ कि शरीरके अन्दरकी अग्नि अर्थात्‌ उष्णता बराबर अन्त 
तक बनी रहे । देखो, यदि हवाके झोके या पानीके थपेड़ेसे दीपकको ज्योति बुझ जाय 
और उसकी दीपकता अर्थात्‌ प्रकाश देनेकी शक्ति नष्ट हो जाय तो फिर यदि अपनी 
दृष्टि अच्छी भी ही तो भी भला उसे क्या दिखलाई पड़ सकता है ! इसी प्रकार देह- 
पातके समयके भयंकर वात-प्रकोपसे जब शरीरका अंदर और बाहर सब कफसे व्याप्त 
हो जाता हैं, जब शरीरगत उष्णताकी कला बुझ जाती है, उस समय स्वयं प्राणों- 
में भी प्राण नहीं रह जाते, फिर बुद्धिका तो कुछ कहना ही नहीं हैं बिना शरीर- 
गत उष्णताके शरीरमें जीवन-तत्त्व रह ही नहीं सकता । जव इस शरीरको उष्णता ही 
नष्ट हो गई, तब यह शरीर ही क्यों और केसे रह सकता हे ! उस अवस्थामें तो इसे 
कीचड़ या गीली मिंट्टीका गोला ही समझना चाहिए । ऐसी अवस्थामें आयुष्थका 
काल अँधेरेमें पड़कर व्यर्थ ही नष्ट हो जाता है और यह पता ही नहीं चलता कि 
कब इस शरीरका अन्त होगा । अब ऐसी अवस्थामें जब मनुष्य अपने मनमें यह 
विचार करता है कि मैं अपना पुराना स्मरण जाग्रत रखू और शरीर छोड़कर आत्म- 
स्वरूपमें मिल जाऊं, त्योंही कफ आदिके कारण कीचड़ बनी हुई इस शरीरकी जीवन- 
कला नष्ट हो जाती है और अगली-पिछली सारी स्मृति जाती रहती है। इसी लिए 
जिस प्रकार धनका भांडार दिखाई पड़नेसे पहले ही किसीके हाथका दीपक बुझ जाय, 
उसी प्रकार पहळेसे किया हुआ योगाभ्यास मृः्यु आनेसे पहले ही नष्ट हो जाता है । 
तात्पर्यं यह हूँ कि ज्ञानका मूल आधार शरीर-गत उष्णता ही है और प्राणोंके 
प्रयाणके समय इस शरीरस्थ अर्निके भरपूर बलकी आवश्यकता होती है ! 


अ्ग्निर्ज्योतिरहः शुक्लः षण्मासा उत्तरायणम्‌ । 
तत्र प्रयाता गच्छन्ति ब्रह्म ब्रह्मविदो जनाः। २४॥ 


“उस समय दारीरके अन्दर तो अग्निक ज्योतिका प्रकाश रहना चाहिए और 
बाहर शुद्ध पक्ष, दिवस और उत्तरायणके छः महीनोंमेसे कोई महीना होना चाहिए 
और इस प्रकार सभी. अच्छे योग मिलने चाहिएं। ऐसे अच्छे योगमें जो ब्रह्मज्ञानी देह- 

त्याग करते हैं, वे ब्रह्म-स्वरूपमें मिल जाते हैं हे अजु न, स्मरण रखो, इस योगका 
इतना अधिक माहात्म्य है और यही मोक्षके नंगरंमें पहुँचनेका सरल मार्ग है। इस 
मार्गकी पहली सीढ़ी शरीर-गत अग्नि, दूसरी सीढ़ी उस अरिनिकी ज्योति, तीसरी सीढ़ी - 
दिनका समय, चौथी सीढी शुद्ध पक्ष और इसके वाद पाँचवीं वा सबसे उपरकी सीढ़ी 
उत्तरायणके छः महीनोंमेंसे कोई एक महीना है। इसी पाँच सीढ़ियोंबाले मार्गसे योगीं- 
जन ऐक्यके मोक्ष-सदनमें पहुँचते हैं। इसी लिए इन्हें देह-पातका उत्तम समय 
समझो । इसीको अचिरादि ( अर्थात्‌ सूर्यकी किरणोंवाला मार्ग ) कहते हैं । अब मैं 
तुम्हें यह भी बतला देता हूँ कि देह-त्यागके लिए अयोग्य समय कौन-सा है। सुनों । 


धूमो रात्रिस्तथा कृष्णः षण्मासा दक्षिणायनम्‌ । 
तत्र चान्द्रमसं ज्योतिर्योगी प्राप्य निवतंते॥ २५॥ 


““मरनेके समय वायु और कफका प्रकोप होता हैं, जिससे अन्तःकरणमें अन्ध- 
कार भर जाता हैं। उस समय सब इन्द्रियाँ लकड़ीकी तरह जड़ हो जाती हैं, स्मृति 
अममें पड़ जाती हूँ, मन बहुत ही चंचल और क्षुब्ध हो जाता हैं और प्राण चारों ` 
ओरसे दबकर घुटने लगते हैं । शरीरस्थ अग्निका तेज नष्ट हो जाता हैं और चारो 
ओर केवल धूआँ ही धूआँ फेल जाता है जिससे शरीरकी जीवन-कलाका अन्त हो 
जाता हूँ । जिस प्रकार चन्द्रमाके सामने जळसे भरा हुआ काला बादल आ जाने 
पर न तो पूरा पूरा अंधेरा ही रहता है और न पूरा पूरा उजाला ही रहता है, बल्कि 
कुछ कुछ घुंबला-सा प्रकाश रहता है, ` उसी प्रकार उस समय जीवमें एक ऐसी 
स्तब्धता-सी आ जाती हैं जिसमें वह मरा हुआ भी नहीं होता और न होशमें ही 
रहता है; और उसका जीवन मरनेके किनारे पर पहुँचकर रुक-सा जाता हैं। इस 
प्रकार जव उसी जीव पर चारो ओरसे मन, वृद्धि और इन्द्रियोंका दबाव पड़ता है, 
तो फिर जन्म भरके परिश्रमसे प्रास किया हुआ फल बिलकुल व्यर्थ हो जाता हैं । 
और जब हाथमें आई हुई वस्तु भी गंवा दी जाती हैं, उस समय यह तो कहा ही 

“नहीं जा सकता कि वह वस्तु फिरसे उस समय अजित की जा सकती है। बस प्राणोंके 
'प्रयाणके समय इसी प्रकारकी दुर्दशा होती हैं । यह तो हुई शरीरकी भीतरी अवस्था । 
'अब यदि बाहरकी परिस्थिति भी इसी प्रकॉर प्रतिकूल हो, अर्थात्‌ कृष्ण पक्ष हो, 
-रातंका समय हो, और उस पर भी दक्षिणायनके छः महीनोसे कोई महीना हो, 

अर्थात्‌ जिसके प्राणोंके प्रयाणके समय जन्म और मरणका चक्र प्रचलित रखनेवाले 
इस प्रकारके लक्षण एक साथ एकत्र हों, भला उसके कानोंको ब्रह्म-स्वरूपकी 
प्राप्तिकी बात कैसे सुनाई पड़ सकती है ! जिस मनुष्यका देह-पात ऐसी दुरवस्थामें 
होता है, वह यदि बहुत होता है तो केवल चन्द्र-लोक तक ही जा सकता है और 
फिर कुछ कालके उपरान्त इसी लोकके झगड़ोंमें आकर फंस जाता है। मैंने जिसे 
प्राण-प्रयाणके लिये “अकाल” कहा है, वह यही है । और जन्म-मरणके ग्राम तक 
पहुँचानेवाला यही कष्ट-प्रद “धूम्र-माग हैं । इसके अतिरिक्त जो दूसरा अचिरादि 
नामका माग है, वह खूब रौनकवाला, स्वतन्त्र, सब प्रकारकी शान्ति और सुखसे 
युक्त और ठेठ निवृत्ति ( अर्थात्‌ मोक्ष ) तक पहुँचानेवाला है । 

शुक्लकृष्णे गती ह्येते जगतः शाश्वते मते। 

एकया यात्यनावृत्तिमन्ययावतंते पुनः ॥ २६॥ 


“इस प्रकार शुक्ल और कृष्ण अथवा. अचिरादि और धूम्र नामके योगी-जनों- 
के दो माग अनादि कालसे चले आ रहे हैं । इनमेंसे पहला मार्ग सरळ या सीधा 
और दूसरा टेढ़ा-मेढ़ा हैं, इसी लिए मेंने बुद्धिके द्वारा ही उनका विस्तृत वर्णन 
करके तुम्हें बतलाया है। इसमें हेतु यही है कि तुम सुमार्ग और कुमार्गको देख 
लो, अच्छे और बुरेका निर्णय कर लो, हित और अहित समझ लो और तब 
अपने कल्याणका साधन करो । देखो, यदि किसीको बढ़िया और मजबूत नाव 
दिखाई पड़ती हो, तो क्या फिर वह कभी किसी अथाह दहमें कूदेगा ? अथवा यदि 
किसीको कोई सुभीतेका, खूब चलता हुआ और बढ़िया रास्ता मालूम हो, तो क्या वह 
किसी जंगलके टेढ़े-मेढ़े और खराब रास्ते पर पेर रखेगा ? जो अमृत और विषका 
भेद समझता हो, वह क्या कभी अमृतको उठाकर दूर फेंक देगा ? इसी प्रकार जिसे 
सरल माग दिखाई पड़ता हो, वह कभी टेढ़े-तिरछे और खराब रास्ते पर नहीं जायगा । 
इसी प्रकार अच्छी तरह इस वातकी परख कर लेनी चाहिए कि सत्य क्या है और 
मिथ्या क्या है अथवा अच्छा क्या है और बुरा क्या है, और जो इस वातकी 
अच्छी तरह परख कर लेता है, कोई विकट प्रसंग आ पड़ने पर उसकी कुछ भी हानि 
नहीं होती । और नहीं तो देह-पातके समय बहुत बड़ा अनथं हो जाता है और इन 
दोनों मागोके सम्बन्धमें रान्ति होनेके कारण बड़ी खराबी होती हूँ, और जन्म भरु 

जिस योगका अभ्यास किया जाता है, वह बिलकुल व्यर्थ ही चला जाता है । यदि 
अन्त समयमें जीव अचिरादि मार्ग भूल जाय और धूम्र मार्गमें लग जाय तो फिर 
संसारके बन्धनमें बँधना पड़ता है और जन्म-मरणके चक्रमें पड़कर भटकना पड़ता 
है । मुझे इन दोनों योग-मार्गोको इसलिए स्पष्ट करके दिखलानेकी आवश्यकता पड़ी 
है जिसमें तुम्हारे घ्यानमें इस अवस्थाके महाकष्ट आ जाथे और तुम यह समझ लो 
कि इन सब कष्टोंका किस तरह बिलकुल अन्त किया जा सकता हैं। इन दोनों 
मागोमेंसे एक मार्गके द्वारा जीव ब्रह्म स्वरूपका महत्व प्राप्त करता है और दूसरे 
मार्ग द्वारा वह जन्म-मरणके बखेड़ोंमें फंसता है । परन्तु जिसको इन माग्गमिंसे 
जो मार्ग दैवयोगसे प्रात हो जाय, वही उसका मार्ग हूँ । 


नेते सृती पार्थं जानन्योगी मुह्यति कश्चन । 

तस्मात्सवेषु कालेषु योगयुक्तो भवार्जुन ॥ २७॥ 

वेदेषु यज्ञेषु तपःसु चेव दानेषु यत्पुण्यफलं प्रदिष्टम्‌ । 
अत्येति तत्सवंमिदं विदित्वा योगी परं स्थानमुपेति चाद्यम्‌ ॥ २८॥ 
“यहाँ इस प्रकारकी शंकरा हो सकती है कि देह-पातके समय ठीक ठीक वही 
सब बातें तो हो ही नहीं सकती जो हम चाहते हैं । जो कुछ हमें प्राप्त होनेको होता 
है, वही अकस्मात्‌ दैव-योगसे प्राप्त होता है। ऐसी अ7स्थामें यह कैसे सम्भव है 
कि हम इनमेंसे एक ही मार्गसे चलकर ब्रह्मस्वरूप हो सकें ? इसका उत्तर यह हँ 
कि मनृष्यको सदा यही समझना चाहिए कि चाहे शरीर जाय और चाहे रहे, 
परन्तु हम ब्रह्म-स्वरूप ही हैं । बात यह है कि डोरीमें जो सर्पका आभास होता है, 
उसका मूलकारण भी डोरी ही होती है। क्या कभी पानीको इस बातका मान 
होता हैं कि हमसे तरंगता है या नहीं ? चाहे उसमें तरंग रहे और चाहें न रहे, 
पर वह हर समय पानी ही रहता है । वह न तो तरंगके उत्पन्न होनेके साथ उत्पन्न 
ही होता है और न तरंगका नाश होनेके साथ वह नष्ट ही होता हैँ। इसी प्रकार 
जो लोग देह-घारण किये रहनेकी अवस्थामें भी ब्रह्म-स्वरूप ही होते हैं, उन्हींको 
“विदेही” कहना चाहिए । अब यदि ऐसे विदेही पुरुषमें शरीरका नाम-ग्राम हीन 
बच रहा हो, तब क्या उनका किसी समय मरना सम्भव हुँ ! तात्पर्यं यह कि ऐसे 
लोग वास्तवमें कभी मरते ही नहीं । फिर उन्हें मार्ग ढूँढनेकी क्या आवश्यकता हूं 

और उनके लिए कहाँसे कहाँ और कब जाना हो सकता है ! क्योंकि उनके लिए 
तो समस्त देश-काल आत्म-रूप ही हुए रहते हूँ । और फिर देखो कि जिस समय : 
घड़ा फूटता है, उस समय यदि घटमेंका आकाश सरल मार्गसे जाय, तो भी वह 


आकाश तत्त्वमें ही मिछता है। उस घटका ड आकाश चाहे जिस मार्गसे जाय, पर 
क्या कभी यह सम्भव है कि आकाश तत्वमें न मिळे? वास्तवमें बात केवल यही 


हुँ कि जब उस घड़ेका नाश होता है, तत्र उसका केवल आकार नष्ट होता है और 
उसमें जो मूल आकाश रहता है, वह घटका आकार बननेसे पहले भी रहता हू और 
घटका नाश हो जाने पर भी वह ज्योंका त्यों बना रहता है। अब जो योगी इस 
प्रकारके ब्रह्म-ज्ञानकी सहायतासे ब्रह्म-स्वरूप हो जाते है, उनके लिए इस बातका कोई 
झगड़ा ही नहीं रह जाता कि मार्ग कौन-सा है और अ-माग कौन-सा है । इसी लिए 
हे अर्जुन, तुम निरन्तर योगयुक्त होकर रहो। बस इससे तुम्हें आपसे आप ब्रह्म-स्वरूप 


प्राप्त हो जायगा । फिर इस देहका बन्धन जव तक चाहे, तब तक रहे और जव चाहे, 
तब नष्ट हो जाय; पर तुम्हारे अनिर्बन्ध या स्वतन्त्र ब्रह्म-स्वरूपमें तिळ मात्र भी 


बाधा नहीं हो सकती । वह ब्रह्म-स्वरूप न तो विशव-रचनाके समय ही जन्मके बन्धनमें 
पड़ता हैं और न विश्वका प्रलय होने पर भी वह मरणके ही वन्धनमें पड़ता है । 
और न कल्पादि तथा कब्पान्तके बीचवाले समयमें ही इस प्रकारके मोहमें पड़ता 
है कि वह स्वर्ग है और यह संसार है । जो इस प्रकारका बोध प्राप्त करके योगी 
होता है, वहो इस बोधका ठीक ठीक और पूरा पूरा उपयोग कर सकता है, क्योंकि 
बह विषय-भोगों पर लात मार आत्म-स्वरूपको प्रास होता है। इन्र आदि 
देवताओंकी जो साम्राज्य-सत्ता स्वगमें चारो ओर फली हुई है, उसे वह दूर फेंकने 
योग्य और कौड़ीके दामकी चीज समझकर उसकी अवज्ञा करता है । 

* य॒दि कोई सम्पूर्ण वेदोंका अध्ययन करके वेदोनारायण बन जाय अथवा शास्त्रोमे 
कहे हुए सव प्रकारके यज्ञ आदि करके अपार फळ प्राप्त कर ले अथवा पुरश्चरण 
करके या दान देकर कोई अपार पुण्य संचित कर ले तो भी इन समस्त पुण्योंका 
समुदाय या कर्म-फलोंकी पूर्णता भी कभी निर्मल परब्रह्मकी बराबरी नहीं कर सकती . 
जो स्वर्ग-सुख यदि काँटे पर रखकर तौले जायें तो वजनमें ब्रह्मानन्दकी अपेक्षा कम 
नहीं जान पड़ते, वेद और यज्ञ आदि जिन स्वर्ग-सुखोंके साधन हैं, जिन स्वगं-सुखों- 
से कभी आदमीका जी नहीं भरता अथवा जिन स्वग-सुखोंका कभी अन्त नहीं होता, 

ल्कि जो स्वर्ग-सुख भोगनेवालेकी इच्छाके अनुसार बराबर व्यापक होते जाते हूँ, 
जो स्यगं-सुख अपने बढ़ते हुए गुणोंके कारण ब्रह्म-सुखके सम्बन्धी बल्कि प्रायः सगे 
'भाईके ही समान जान पड़ते हैं, जो स्वर्गसुख इन्द्रियोंको सन्तुष्ट करनेके कारण 
इन्द्रियोमेके ब्रह्मा-सुखके स्थान पर वेठनेके योग्य समझे जाते हैं, जो स्त्र।-सुख किसी 
-सौ यज्ञ करनेवालेको भी जल्दी नहीं मिलते, उन्हीं स्वग-सुखोंको जब श्रेष्ठ योगी अपनी 
उस दुष्टिसे देखते हैं जो ब्रह्मा-ज्ञानके कारण दिव्य हो जाती है और उन स्वर्ग-सुखों- 
“को हाथ पर रखकर तौलते हैं और उनके भारका अनुमान करते हैं, तब उन्हें पता 
चलता है कि वे स्वर्ग-सुख उस सुखके सामने बहुत ही हलके हैं जो ब्रह्म-ज्ञानकी 
प्रासिके कारण होता है। उस समय योगी लोग उन स्वर्ग-सुखोंको मिट्टीके समान 
“समझकर अपने पेरोंके नीचे पायन्दाजको तरह बिछा लेते हैं और उन्हीं पर पेर 
रखकर वे परब्रह्मकी पीठ पर आरोहण करते हैं। इस प्रकार जो स्थावर-जङ्गमात्मक 
-सुष्टिके एक स्थान पर एकत्र किये हुए वेभव हैं, जिनकी आराधना स्वयं ब्रह्मा 
और झंकर भी करते हैं और जो केवल योगी-जनोंके ही भोगनेकी वस्तु हैं, जो समस्त 
कलाओंको भी कला देनेवाले हैं, जो परमानन्दकी मूर्ति, विश्वके जीवके जीवन 
-सर्वज्ञताके मुल उद्गम, यादव कुलके दिव्य कुलदीपक हैं, उन श्रीकृष्णने पांडुपुत्र 
अजुनसे ये सब वातें कहीं । इस प्रकार कुरुक्षेत्रमें जो जो घटनाएँ हुई थीं, संजय 
उनका वर्णन राजा धृतराष्ट्से कर रहे थे । मैं ज्ञानदेव आप श्रोताओसे निवेदन 
- करता हूँ कि आप लोग वही वणन और आगे सुनें । 

हे श्रोतागण, आप लोग केवल एकाग्र मनसे मेरा प्रवचन सुनें । बस, इतनेसे" 
ही आप लोगोंको सब प्रकारके सुखोंकी प्राप्ति होगी, यह मेरा बिलकुल स्पष्ट प्रतिज्ञा- 
वचन है । परन्तु यह बात मैं अभिमानपूर्वक नहीं कह रहा हूँ, क्योंकि आप श्रोता ` 
लोग तो सर्वज्ञ ही हैं । परन्तु फिर भी मैं आप छोगोंमें बहुत ही आत्मीयतापूर्वक 
प्रार्थना करता हुँ कि आप लोग मेरी बातोंकी ओर ध्यान दें। इसका कारण यही है 
कि जिस प्रकार किसी स्त्रीको सम्पन्त मायका प्राप्त होता है और वहाँसे उसके सब 
दुलार परे होते हैं, उसी प्रकार मुझे आप लोगोंका आश्रय प्रास हुआ है और आप 
ही छोगोसे मेरे सब दुलार पूरे होंगे और मेरा मनोरथ सिद्ध होगा । आप लोगोंकी 
कृपा--ृष्टिकी वृष्टिके कारण मेरी प्रसन्नताका उपवन कुछ अच्छी तरह फल-फूछ रहा 
है; और उस उपवनकी शीतल छाया देखकर संसारके तापसे तप्त मेरा जीव उस 
छायामें छोट रहा है और उसके तापकी शान्ति हो रही है। आप लोग सुख-रूपी 
अमृतके गम्भीर दह हैं, इसलिए मैं उसमेंसे जितना चाहूँ, उतना सुख-रूपी अमृत ` 
प्राकर सकता हूँ । अव ऐशा सुन्दर अवसर पाकर भी यदि मैं दुलारसे बांते करनेमें 
डरे, तव फिर मुझे सुख और शान्ति कब प्राप्त हो सकती है ? सच तो यह हैं कि ` 
जिस प्रकार अपने बच्चेकी तोतली बातें सुनकर और उसके टेढ़े-तिरछे पड़नेवाले 
पेरोंको प्रसन्नतापूर्वक देखकर उसकी माता आनन्दित होती है, उसी प्रकार मैं भी 
आप सन्त-जनोंका प्रेम प्राप्त करनेकी उत्कंठासे दुलारकी ये सब बातें कह रहा हूँ । 
और नहीं तो यदि मेरे वक्तृत्वकी योग्यता देखी जाय तो वह कुछ भी नहीं है और . 
आप सब श्रोता लोग सर्वज्ञ ही हैं । ऐसी अवस्थामें यदि मैं आप लोगोंके सामने 
बैठकर प्रवचन करू और आप लोग उसे सुने, तो मेरा यह प्रयास स्वयं सरस्वतीके ` 
पत्रको पटिया पर पाठ लिखाकर उन्हें शिक्षा देनेके समान ही होगा। देखिए, जुगनू - 
चाहे कितना ही बड़ा क्यों न हो, परन्तु फिर भी सूर्यके महातेज के सामने उसकी कुछ: 
भी नहीं चल सकती । भला ऐसा रस-परिपाक कहाँ मिल सकता है जो अमृतकी थालमे ` 
परोसा जा सके ? भला यह कभी सम्भव है कि सबको शीतल करनेवाले चन्द्रमाको ` 
पंखेसे हवा की जाय ! या स्वयं नाद-तत्वको गाना सुनाया जाय ! या अलंकारको ही” 

अलंकार पहनाया जाय ! जो स्वयं सुगन्ध हो, वह भळा कौन-सी चीज सूँघे ! समुद्र 
किस दहमें स्नान करने जाय ! और ऐसा कौनसा स्थल-विस्तार है, जिसमें सारा आकाश 
समा सके ! इसी प्रकार भला ऐसा वकतृत्व मैं कहाँसे छा सकता हूँ जिससे आप 
लोगोंका चित्त सन्तुष्ट हो और आप लोगोंको इतना आनन्द हो कि आप छोगोंके मुखसे 
इस प्रकारका धन्यताका उद्गार निकले कि--“वाह ! वक्तृत्व हो तो ऐसा हो।” 
परन्तु फिर भी क्या सारे विश्वको प्रकाशित करनेवाले सूर्यकी आरती हाथसे वनाई हुई 
बत्तीसे न की जाय ! अथवा पानीके अपरम्पार संग्रह समुद्रको क्या चुल्लू भर पानीसे 
अर्घ्यं न दिया जाय | आप सब श्रोता लोग शंकरकी मूर्ति हैं और आप लोगोंकी 
आराधना करनेवाला मैं भक्त दुर्घल हूँ; और मेरी वातें यद्यपि निगुंडीकी पत्तियाँ हैं, 
परन्तु फिर भी आप लोग उसको सादर स्वीकार करेंगे ही । बच्चा अपने पिताको 
थालीमें हाथ डालता है और अपने वापके मुंहमें ही कौर देने लगता है; और बाप 
भी बड़े आनन्दसे वह कौर लेनेके लिए मुँह आगे बढ़ाता है। इसी प्रकार यदि मैं 
लड़क-बुद्धि और दुळारसे निरर्थक और अतिरिक्त आत्मीयता प्रकट करूँ, तो भी 


प्रेमका यह स्वाभाविक धमं ही हैँ कि उससे आप लोग सन्तुष्ट ही होंगे । और आप 
सन्त-जनोंके मनमें अपने आश्रितोके सम्बन्धमें आत्मीयताके कारण बहुत अधिक 


प्रेम होता हैं; इसी लिए मैं दुलारसे जो आत्मीयता दिखला रहा हुँ, वह आप लोगोंकोः 
बोझ नहीं मालूम होगा । जब माताके स्तनमें भूखे वालकके मुखका झटका लगता 
है, तब माताके स्तनमें और भी अधिक दूध भर आता है और वह बालकको दूध 
पिळानेके लिए और भी अधिक उत्सुक हो जाती है। जो अपनेको प्रिय होता है,. 
वह यदि एक बार क्रोधसे झटकार भी दे, तो उससे प्रेम और भी दूना बढ़ जाता 
है । इसी लिए मैंने भी यह समझकर ये सब बातें कही हैं कि मुझ सरीखे बालककी 
बकवादसे आप लोगोंकी सोई हुई कृपालुता जाग उठी है । क्या कभी चाँदनीको 
पकानेके लिए भी कोई उसे पालमें रखकर ढकता है ! अथवा क्या हवाके बहनेमें 
कभी किंसीने उससे यह कहा है कि तुम इस प्रकार बहो अथवा इस प्रकार उसका 
कभी नियन्त्रण किया हैं ? या गगनको कभी कोई खोली पहना सकता हैं? जिस प्रकार 
पानीको पतला नहीं करना पड़ता, अथवा मक्खनको मथनेके लिए कोई उसमें मथानी 
नहीं डालता, उसी प्रकार गीताके जिस अर्थको देखकर मेरा दुर्बल व्याख्यान लज्जित 
होकर आपसे आप पीछे हट जाता है, केवल इतना ही नहीं, जो वेद शब्द-ब्रह्म हैं; 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
२०४ हिन्दो ज्ञानेश्वरी 


चह भी शब्दकी गति समाप्त हो जाने पर जिस गीतार्थ रूपी खाट पर स्तब्ध होकर सो 
जाता है, वह गीतार्थ देशी भाषामें लानेकी योग्यता भला मुझमें कहाँसे आ सकती है ! 
'परन्तु मुझ सरीखे दु्वेछने भी. जो यह साहस किया है, उसमें हेतु केवछ यही है कि 
मैं इस ढिठाईसे ही आप सरीखे लोगोंका प्रेम-पात्र बनू । इसलिए आप लोगोंके जिस 
अवधानमें चन्द्रमासे भी बढ़कर शीतलता है और अमृतसे भी बढ़कर जीवित रखनेकी 
शक्ति है, वह अवधान दान करके आप लोग मेरे मनोरथका पोषण करें । क्योंकि 


ज्योंही आप लोगोके कृपा-कटाक्षकी वर्षा होगी, त्योंही मेरे सब मनोरथ सिद्ध हो जायेंगे। 
'परन्तु यदि मुझे आप लोगोंका यह कृपा-कटाक्ष प्रास न होगा और आप लोग 


उदासीन रहेंगे, तो मेरे ज्ञानक्रा निकला हुआ अंकुर भी सूख जायगा । महाराज, 
आप लोग यह बात घ्थानमें रखें कि वक्ताके वकतृत्वका स्वाभाविक भोजन श्रोताओंकी 
सावधानता ही है। और यदि उसे यह भोजन प्राप्त होता रहे तो सिद्धान्त-प्रतिपादक 
झन्दकी तोन्द फूल जाती है (अर्थात्‌ सिद्धान्त-प्रतिपादक बातें बहुत अधिक मात्रामें 
निकलने लगती है) । ज्योंही इस प्रकारके शब्द निकलते हैं, त्योंही अर्थकी प्रतिपत्ति 
होती है; क्योंकि अथं तो शब्दों और वाक्योंकी ही बाट देखते रहते हैं, और जब 
अर्थंकी प्रतिपत्ति होतो हैँ, तब अभिप्रेत अर्थकी परम्परा लग जातीं है और बुद्धि 
थर मानों फूलोंकी ठीक वसन्त ऋतु या बहार आ जाती है । जब इस प्रकार वक्ता 
और श्रोताके मेलकी अनुकूल वायु चळने लगती हूँ, तव हृदय-रूपी आकाइमें 
'वक्तृत्वके रस-मेघका संचार होता है । परन्तु यदि श्रोता लोग उदासीनताके कारण 
ठीक तरहसे ध्यान न देंगे, तो वक्तुत्व रसका बना-बनाया मेघ भी छिन्न-भिन्न हो 
जायगा । यह ठीक है कि चन्द्रकान्त मणि पसीजती हैं, परन्तु उसको पसीजनेमें प्रवृत्त 
करनेको शक्ति चन्द्रमामें ही होती हैं । इसी प्रकार जब तक योग्य श्रोता न हों, तब 
तक कोई वक्ता कभी वक्ता हो ही नहीं सकता । परन्तु क्या कभी चावलको खानेवालेसे 
यह प्रार्थना करनी पड़ती हैं कि मुझे मीठा समझकर खाइये ? अथवा क्या कभी 
कठपुतलियोंको अपने नचानेवालेसे यह प्रार्थना करनी पड़ती है कि हमें नचाओ ? 
और फिर कठपृतलियोंका वह सूत्रधार कठपुतलियोंको स्वयं उनके हितके लिए नचाता 
हैं अथवा लोगोंमें अपने ज्ञानके महत्वकी प्रसिद्धि करनेके लिए नचाता है ? फिर हम 
लोग इस प्रइतकी व्यर्थंकी मीमांसा क्‍यों करें ! ज्योंही वक्ताने यह कहा, त्योंही श्री 
सद्गुरुमे कहा--अरे, इन सव वातोंमें क्या रखा है ! हम तुम्हारा सब अभिप्राय 

समझते हैँ । अब तुम यह बतलाओ कि श्रीकृष्णदेवने क्या कहा ।” यह सुनकर 
श्रीनिवृत्तिवाथके शिष्यने बहुत ही आनन्दपूर्वंक और उल्लसित मुद्रा से कहा--“जोः 
आज्ञा महाराज । सुनिये, श्रीकृष्णने क्या कहा ।”” 

श्रीभगवानुवाच -- 


इदं तु ते गृह्यतमं प्रवक्ष्याम्यनसूयवे। 
ज्ञानं विज्ञानसहितं यज्ज्ञात्वा मोक्ष्यसेऽशुभात्‌ ॥१॥ 

' हे अजुन, मैं तुम्हें वह गुप्त रहस्य फिरसे बतलाता हूँ जो मेरे अन्तःकरणके 
सबसे भीतरी स्थानके समस्त ज्ञानका आदि कारण है। अव यदि तुम अपने मनमें 
यह सोचते हो कि अन्तःकरणका गुप्त द्वार इस प्रकार खोलकर यह रहस्य प्रकट 
करनेका ऐसा कौन-सा प्रसंग आया है, तो हे सुज्ञ अर्जुन, में बतलाता हूँ, सुनो । 
तुम भक्ति-भावनाके प्रत्यक्ष अवतार ही हो। में जो कुछ कहुंगा, तुम कभी उसकी 
उपेक्षा नहीं करोगे । इसी लिए चाहे मनकी गूढ़ता भले ही नष्ट हो जाय और जो 
बातें नहीं कहनेकी हैं वे भी चाहे भले ही कहनी पड़ें, परन्तु फिर भी मैं यही चाहताः 
हुँ कि मेरे अन्तःकरणमें जो कुछ हैँ, वह सब एक वार तुम्हारे अन्तःकरणमें प्रवेश” 
कर जाय । स्तनमें दूध भरा रहता है, परन्तु स्वयं वह स्तनको मीठा नहीं लगता । 
परन्तु जब कोई एकनिष्ठ प्राणी मिळता है, तव सहज ही यह इच्छा होती है कि: 
उसकी रस-सेवन करनेकी इच्छा पूरी हो । यदि अनाजकी कोठीमेंसे बीज निकाले 


जाये और अच्छी तरह जोती और साफ की हुई जमीनमें उनमेंसे मुट्ठी भर बीज? 
छिड़क दिये जायं, तो क्या कोई यह कह सकता है कि वे बीज व्यर्थं ही फेंक दिये. 


गये ! इसी लिए जिसका मन अच्छा और बुद्धि स्वच्छ है और जो अनिन्दक तथा 
एकनिष्ठ है, उसे अपनी मनकी बात प्रसञ्नतासे बतला देनी चाहिए। और इस अवसर 
पर मुझे इन गुणोंसे युक्त तुम्हारे सिवा और कोई नहीं दिखाई पड़ता, और इसी 


लिए तुमसे कोई रहस्य छिपाना ठीक नहीं है । वार वार यह “गुप्त” शब्द सुनते: 


सुनते तुम्हारा मत उकता गया होगा, इमलिए अब मैं तुम्हें विज्ञान-सहित ज्ञानकी 
बातें स्पष्ट करके बतलाता हुँ । यदि बहुत-से असली और नकली सिक्के एकमें मिल 


गये हों, तो जिस प्रकार उन्हें छाँटकर उनके अलग अलग ढेर लगानेकी आवश्यकता 
होती है, उसी प्रकार मैं ज्ञान और विज्ञानको परख करके उन्हें अलग अलग तुम्हारे: 

सामने उपस्थित करना चाहता हुँ । मथवा जिस प्रकार राजहंस अपनी चोंच रूपी 
'चिमटीसे पानी और दूध अलग अलग करता है, उसी प्रकार मैं भी ज्ञान औरविज्ञानको 
अलग अळग करके तुम्हें दिखलाना चाहता हूँ । फिर जिस प्रकार हवाके झोंकेमें 
'पड़कर भूसा नहीं ठहर सकता और केवळ अनाजके दानोंका ही ढेर वाकी रह जाता 
है, उसी प्रकार जव समझदारीसे ज्ञान और विज्ञानको परख और पार्थक्य हो जाता 
है, तब जन्म-मरणके संसारका, इस नाम-रूपात्मक ससारके साथ मेळ हो जाता है 
और वह परम ज्ञान हमें अक्षय मोक्ष-पदके सिंहासन पर ले जाकर बैठा देता है। 


राजविद्या राजगुह्यं पवित्रमिदमुत्तमम्‌ । 
प्रत्यक्षावगमं धर्म्यं सुसुखं कर्तुमव्ययम्‌ ॥ २॥ 

“जो ज्ञान समस्त विद्याओंमें महाश्रेष्ठ आचार्य पद पर पहुँच चुका है, जो 
-समस्त रहस्य ज्ञानके स्वामित्वका भोग करता है, जो समस्त पवित्रोमें धुरन्धर है, जो 
-ज्ञान-घर्मका मायका (जन्म-स्थान) हैं, जो सर्वोत्तम है, जिसकी प्राप्ति होने पर जन्म 
'तथा मरणके लिए कोई स्थान ही नहीं रह जाता, जो ज्ञान गुरु-मुखसे किंचित्‌ उदित 
'हुआ सा जान पड़ता है, परन्तु वास्तवमें जो प्रत्येक मनुष्यके हुदयमें स्वयंभू ही 
'होता है और जो चाहे, वह उसे आपसे आप प्राप्त कर सकता है, इसके सिवा आत्म- 
सुखकी सीढ़ी पर चढ़ते ही जिस ज्ञानको प्राप्ति होती है और फिर तत्काळ भोक्ता, 
भोग्य तथा भोगकी त्निपुटीका अन्त हो जानेके कारण भोगनेवालेका भोक्तृत्व भी 
उसीमें लीन हो जाता है, परन्तु उस लयवाली स्थितिकी इधरवाली मेड़ या सीमा 
'पर ही जिसके कारण हृदय परम सुखसे भर जाता है, वह ज्ञान यद्यपि सुलभ और 
-सहज है, परंतु फिर भी वह प्रत्यक्ष पर्नह्म ही है। इस ज्ञानका एक विशेष लक्षण यह 
भी हूँ कि जब एक वार वह हस्तगत हो जाता है, तब फिर वह कभी हाथसे गँवाया 
"नहीं जा सकता और न कभी उसका माधुयं ही कम होता है । हे अजु न, संभव है 
कि तुम अपना तर्क लगाकर इस सम्बन्धमें यह शंका करो कि यदि यह इतनी अधिक . 
अप्रतिम और अमूल्य वस्तु है, तो फिर यह आज तक सब लोगोंके हाथोंसे बची 
-केसे रह गई और सब लोगोंने इसे प्राप्त क्यों नहीं कर लिया, जो लोग अपने द्रव्यकी 
वृद्धि करनेके लिए जलती हुई आगमें भी कूद पड़नेका साहस करते हैं, वे इस बिना 

-परिश्रमके ही प्राप्त होनेवाले आत्मसुखके माधुर्यसे क्यों वंचित रहते हैं, जो आत्म- 

सुख पवित्र, रम्य और सुख-लभ्य है और जो धर्मानुकूल होनेके सिवा आत्म-तत्व- 
'की भी प्राप्ति करा देता है और जिसमें सब प्रकारके सुख भरे हुए हैं, वह लोगोंके 
हाथसे केसे बचा रहा ! तुम्हारे मनमें इस प्रकारकी शंकाएँ उत्पन्न होना बिलकुल 
“सहज और स्वाभाविक है। परन्तु तुम इस शंकाको अपने मनमें स्थान मत दो । 
अश्वद्धाना: पुरुषा धर्मस्यास्य परंतप। 
अप्राप्य सां निवतंन्ते मृत्युसंसारवरत्मेनि ॥ ३॥ 

“देखो, दूध बहुत पवित्र और स्वादिष्ट होता हैं और वह गोके स्तनमें बहुत 
मही पतली त्वचाकी आड़में पास ही संगृहीत रहता है । परन्तु फिर भी उसे छोड़कर 
स्तनमें लगी हुई किळनी क्या रक्तका सेवन नहीं करती ? भारे ओर दादुर दोनों ही 
कमलके पास रहते हैं; परन्तु कमलके परागका सेवन केवल भौंरे ही करते हैं और 
दादुरके हिस्सेमें केवल कीचड़ ही आता है । इसी प्रकार कभी कभी किसी अभागे 
भनुष्यके घरमें हजारों मोहरोंसे भरे हुए घड़े पड़े रहते हैं; परन्तु वह उसी घरमें 
रहकर भी भूखों मरता है अथवा अत्यन्त दरिद्रताकी अवस्थामें रहकर अपना जीवन 
व्यतीत करता है । उसी प्रकार अन्तरंगमें समस्त सुखोंके भांडार, मुझ आत्माराम- 
के प्रत्यक्ष रहते हुए भी, मायासे मोहित पुरुषोंकी वासना विषय-भोगोंकी ओर ही 
अवृत्त होती है । जैसे अपार मृग-जल देखकर मुखमेंका अमृतका घूँट थूक दिया 
जाय अथवा पारस पत्थर तो तोड़कर फेंक दिया जाय और एक सीपी उठाकर 
गलेमें बाँध ली जाय, ठीक उसी प्रकार महुमन्यताके फेरमें पड़कर' ये बेचारे जीव 
मेरे पास तक आकर पहुँच नहीं सकते; और इसी लिए जन्म तथा मरणके दोनों 
तीरोंके बीचमें गोते खाते रहते हैं । और नहीं तो मैं ऐसा हूँ कि सदा आँखोंके ठीक 
सामने ही रहता हूँ । मैं उस सूर्यकी तरह नही हूँ जो कभी तो दिखाई पड़ता है और 
कभी मेधोंकी आड़में छिप जानेके कारण अथवा रातके समय दिखाई नहीं पड़ता । 
मैं तो सदा आँखोंके सामने चमकनेवाला और निर्मल हूँ । 

मया ततमिदं सर्वं जगदव्यक्तमूर्तिचा । 
मत्स्थानि सवंभूतानि न चाहु तेष्ववस्थितः ॥ ४॥ 

* यदि तुम मेरे विस्तारकी बात पूछो तो क्या यह बात ठीक नहीं है कि यह 

जो सारा संसार है, वह मैं ही हूँ । जिस प्रकार दूध अपने स्वभावके अनुसार 

जमकर दही बन जाता है अथवा बीज ही वृक्षके रूपमें प्रकट होता है, अथवा जिस 
प्रकार सोनेके ही अळंकार बनते हैं, उसी प्रकार एक मेरा ही विस्तार यह सारा संसार 
है। मेरा निराकार तत्व ही जमकर इस नाम-रूपात्मक विशवका आकार धारण करता 
है और मैं अमूर्तं ही तत्काल त्रिलोकका विस्तार करता हूँ । जिस प्रकार जलका फेन 
व्यक्त रूपसे दिखाई पड़ता है, उसी प्रकार महत्त्व आदि नाम-रूपात्मक समस्त भूत 
मुझमें ही दिखाई पड़ते हैँ। परन्तु जिस प्रकार उस फेनके अन्दर देखने पर पानी 
नहीं दिखाई पड़ता अथवा स्वप्नकी अवस्थामें दिखाई पड्नेवाले अनेक प्रकारके 
आकार जाग्रत अवस्थामें नहीं दिखाई पड़ते, उसी प्रकार यद्यपि वे भूत-मात्र मुझमें 
ही भासमान होते हैं, परन्तु फिर भी इन भूतोंमें मेरा निवास नहीं होता । यह तत्व- 
विचार मैं इससे पहले भी एक बार तुम्हें बतला चुका हुँ। और इसलिए एक वार 
बतलाई हुई बातका फिरसे विस्तार करना ठीक नहीं हैं, इसलिए यहाँ इतना ही कहना 
यथेष्ट है । परन्तु तुम्हारी दृष्टि मेरे स्वख्पमें प्रविष्ट होकर विस्तृत होनी चाहिए । 


न च मत्स्थानि भूतानि पश्य मे योगमेश्वरस्‌ । 
भूतभृन्न च भूतस्थो ममात्मा भूतभावनः ॥ ५॥ 


. “यदि कार्य और कारणवाली कल्पनाको अलग छोड़कर तुम मेरे उस स्वरूप- 
का विचार करोगे जो महामायाके भी उस पार और उससे परे है, तो यह सिद्धान्त 
मिथ्या ठहरेगा कि सब भूतोंका अस्तित्व मुझमें ही है, क्योंकि सव कुछ मैं ही हूँ 
और मुझसे भिन्न और कोई वस्तु नहीं है । परन्तु जिस समय प्रथम संकल्पके कारण 
पर्रहममें ज्ञान और अज्ञानका झुटपुटा सा सन्धि-काळ उत्पन्न हुआ, उस समय बुद्धि- 
के ज्ञान-चक्षुमें कुछ अन्धकार सा व्याप्त हो गया; और इसी लिए जो परब्रह्म विकार- 
रहित और आकार-हीन था, उसमें अविद्या-रूपी सन्ध्याके कारण भूत-मात्र परब्रह्मसे 
भिन्न भासित होने छगें। परन्तु जिस समय संकल्प-जन्य अविद्याकी सन्घ्याका अन्तः 
हो जाता है, उस समय जिस प्रकार शंका दूर होते ही पृष्पमालाके सम्बन्धका वह 
सर्पाभास नष्ट हो जाता हैं, जो कुछ कुछ अन्धकार और कुछ कुछ प्रकाशके रहनेके 
समय उत्पन्न होता हैँ, उसी प्रकार भूत-मात्रकें सम्बन्धमें होनेवाले भासका अन्त 
हो जाता है ओर केवळ परत्रह्म ही अपने अखंड, अविकृत और शुद्ध स्वरूपमें 
बाकी रह जाता है। यदि वास्तवमें देखा जाय तो क्या जमीनमेंसे मिट्टीके घड़ों 

और मटकों आदिके कभी अंकुर फूटते हैं? असलमें घड़ों और मटकों आदिकी 
सृष्टि तो कुम्हार के कल्पना-रूपी गर्भ से होती है! अथवा क्या समुद्रके पानीमें 
लहुरोंकी कोई अलग खान होती है ! लहरे तो वास्तवमें हवाके चळनेसे ही उत्पन्न 
होती हैं । इसी प्रकार क्या कपासके डोंडेके अन्दर कपड़ोंका सन्दूक रहता है ? 
पहननेवालेकी दृष्टिसे ही कपाससे कपड़े बनते हुँ न? यदि सोनेका अलंकार बना 
डाला जाय तो भी उसका सोना-पन चष्ट नहीं होता । उसमें केवल बाह्यतः अलंकारता 
होती है और वह भी केवळ अलंकार पहननेवाळीकी दृष्टिसे ही होती है । प्रतिध्वनि 
जो उत्तर देती है अथवा दर्पण जो कुछ दिखलाता है, वह हमारी ही कही हुई 
बात अथवा हमारा ही रूप होता हैं, अथवा स्वयं उस प्रतिध्वनिका अथवा उस 
दपंणका अंग होता है? इसी प्रकार जो मेरे मूलवाले अविकृत तथा शुद्ध स्वरूप 
पर भूत-सृष्टिका आरोप करता है, स्वयं उसीके संकल्प या विचारमें वह भूत-सृष्टि होती 
है । परन्तु जब उस कल्पना करनेवाली मायाका अन्त हो जाता हूँ, तब भूताभास 
मूलतः मिथ्या होनेके कारण मेरा केवल शुद्ध, बुद्ध और अविङ्गत स्वल्प ही बाको 
रह जाता हैं । जिस समय हमें चक्कर आता है, उस समय आस-पासके पहाड़ और 
चट्टानें आदि घूमती हुई दिखाई पड़ती हैँ । ठीक इसी प्रकार अपनी कल्पनाके 
कारण ही विकारहीन पर-ब्रह्ममें भी भूत मात्रका आभास होता है। परन्तु यदि 
बही कल्पना दूर कर दी जाय, तब स्पष्ट रूपसे पता चळ जाता है कि यह वात 
स्वप्तमें भी सच माननेके योग्य नहीं है कि मैं भूत-मात्र हूँ और भूत-मात्र मुझमें 
, हैं। इसी लिए लोग जो प्रायः यह 'कहा करते हैं कि--“केवल में ही इन भूत- 
मात्रको धारण करता हूँ ।” अथवा “मैं इन भूत-मात्रमें रहता हूँ; ये सव 
संकल्प-रूपी वातके प्रकोपके कारण उत्पन्न होनेवाली भ्रमिष्ठ में मुंहसे 
निकलनेवाली बकवाद या बड़बड़ाहट है । इसी लिए, हें मेरे परम सखा अजुन, तुम 
यह बात ध्यानमें रखों कि मुझे विशव मानना अथवा विश्वात्मा मानना मिथ्या भूत- 
मात्रकी मिथ्या कल्पना है । जिस प्रकार सूर्यकी किरणोंके कारण कुछ न रहने पर 
भी मृग-जल भासमान होता है, उसी प्रकार भूत-मात्र भी मुझमें भासमान होते 
हैं । केवल इतना ही नहीं, बल्कि वे मुझे भी अपनेमें भासमान कराते हैं। इस 
प्रकार मैं “भूत-भावन” अर्थात्‌ भूतोंके आभासका आधार हुँ । परन्तु जिस प्रकार 
प्रभा और सूर्य दोनों एक ही हैं, उसी प्रकार मैं भी भूत-मात्रके साथ एक-रूप ही 

हुँ । तत्व-विचारकी इस प्रणालीको ऐश्वय-योग कहते हैँ । यह बात अच्छी तरह 
तम्हारी समझमें आ गई न ? अब भला तुम्हीं बतलाओ कि क्या इसमें भेद-भावके 
लिए कहीं तिल-मात्र भी स्थान है ? इसी-लिए यह सिद्धान्त ठीक है कि भूत-मात्र 
मुझसे भिन्न नहीं हैं और तुम मुझे भूतोंसे कभी भिन्न मत समझो । 


यथाकाशस्थितो नित्यं वायु सर्वत्रगो महान्‌ १ 
तथा सर्वाणि भूतानि मत्स्थानीत्युपधारय ॥ ६ 


“आकाशका जितना विस्तार हैँ, उतना ही विस्तार वायुका भी हैँ; और पंखा 

आदि हिळानेसे ही वायुका पृथक्‌ रूपसे भास होता हैँ; और नहीं तो वायु सदा 
गगनके साथ एक-रूप ही रहती है । इसी प्रकार यदि कल्पना की जाय तो भूत- 
मात्रका मुझमें ही भास होता है; और नहीं तो निविकल्प अवस्थामें ये भूत-मात्र 
नहीं रह जाते और केवळ मैं ही अपने अविकृत .रूपमें बच रहता हूँ । इसी लिए . 
नहीं' और 'हाँ' ये दोनों केवल कल्पना की ही बातें हैं ॥ जब कल्पना नहीं रह 
जाती, तव नाम ख्पात्मक विश्व भी नहीं रह जाता; और जब कल्पनाका संचार होता 
है, तब यह सब कुछ रहता ही है । कल्पनाका नाश या अन्त हो जाने पर (हाँ. 
और “नहीं” बाली बातोंके लिए कहीं कोई आधार ही नहीं रह जाता । इसलिए 
यह्‌ ऐदवर्य-योग तुम फिरसे अच्छी तरह समझ लो । पहले तुम इस परम ज्ञानके 
समुद्रमें तरंगाकार बनो । फिर जब तुम देखोगे, तब तुम्हें पता चलेगा कि स्वयं 
तुम्हीं यह सब चराचर जगत हो-।” श्रीकृष्ण कहते हैं -“'हें अजुन, तुम इस परम 
ज्ञानसे जाग्रत हो गये नः? अब इस जाग्रत-अवस्थाके कारण तुम्हारे ैतवाले 
स्वप्नका अन्त हो गया न ? और बह स्वप्न नष्ट हो गया न ? अब यदि फिर किसी 
समय-बुद्धिको कल्पनावाली नींद आ जाय, तो फिर यह अभेद-ज्ञान न रह जायगा, 
क्योंकि उस समय तुम फिर स्वप्नावस्थामें पहुँच जाओगे । इसलिए अब मैं तुम्हें 
वह रहस्य-ज्ञान स्पष्ट रूपसे बतळ'ता हूँ, जिससे'इस अविद्या-रूपी निद्राका कहीं 
नाम भी न “रह जायगा और तुम्हारी आत्म-ज्ञामवाली जाग्रति बराबर बची रहेगी । 
इसलिए, हे धनुर्धर पार्थ, तुम धैर्यपू वंक मेरी वातोंको ओर ध्यान दो । तुम समझ 
रखो' कि प्रकृति ही भूत-मात्रकी सृष्टि और नाश करती हूँ। HSH ०४ 

सर्वेभूतानि कोन्तेय प्रकृति यास्ति मामिकास्‌ । 
कल्पक्षये पुनस्तानि कल्पादो विसृजाम्यहम्‌ ॥ ७॥ 

“जिसे प्रकृति कहते हुँ, उसके दो प्रकारः मैं तुम्हें पहले बतला चुका हूँ । उन: 
दोनों प्रकारोंमें से पहली अपरा प्रकृति आठ भिन्न भिन्न स्वरूपोंमें व्यक्त होती है और. 
दुसरी परा प्रकृति जीव-रूपमें व्यक्त होती है । इस प्रकृतिके सम्बन्धकी कुछ बातें मैं 
तुमको पहले वतला चुका हूँ । इसलिए बार वार उसका वर्णन करने से कोई लाभ 
नहीं । महाप्रलयके समय इस मेरी प्रकृतिमें” ही निराकार अभेदसे भूत मात्र एक 
'रूपसे विलीन होते हैं । ग्रीष्म ऋतुमें जव खूब गरमी पड़ती है तब बीज सहित 
घास भूमिमें ही पूर्ण खपते लयको प्राप्त हो जाती है; अथवा वर्षा ऋतुमें दिखाई 
पड्नेवाळे मेघोंका उस समय थाकारामें ही लोप हो जाता है जिस समय शरद्‌ 
नहंतुकी निर्मल शान्तिका गुप्त भांडार खुलता है। आकाशमें चलने वाली वायुका 
अन्तमें उसी आकाशमें लय हो जाता हूँ और पानीकी लहरें पानीमें हो लुप्त हो 
जाती हुँ । स्वप्नमें जो दुश्य दिखाई पड़ते हैं; वे जागने पर मन ही मनमें समा 
जाते हैं । ठीक इसी प्रकार कल्पान्तके समय प्रक्कतिसे उत्पन्न होनेवाले समस्त पदार्थ 
अर्थात्‌ मायासे भासमान होनेवाछे भूतमात्र प्रक्ृतिमें ही सम-रस होकर समा जाते 
हैं । फिर नये कल्मके आरम्भमें जो लोग यह कहा करते हैं कि मैं ही फिरसे भूत- 
सृष्टि उत्पन्न करता हूँ, सो अब मैं उसका स्पष्टीकरण करता हूँ । हुम ध्यानपूर्वक सुनो। 


प्रकृति स्वामवष्टभ्य विसृजामि पुनः पुनः। 
भूऽग्राममिमं कृत्स्नमवशं प्रक्गतेवंशात्‌ ॥ ८ ॥ 

“जिस प्रकार तन्तुओंका समुह बुनावटके कारण स्वयं ही वस्त्रका रूप धारण 
करता है, उसी. प्रकार मैं भो अपनी इस मायाको सहज लीलाके रूपमें धारण करता 
हैँ । किर जिस प्रकार धागोंकी बुनावटके कारण उनसे छोटे छोटे चौकोर चारखाने 
बनते हैं, उसी प्रकार मेरी प्रक्कतिसे ही नाम-ल्पात्मक पांचभौतिक सृष्टि उत्पन्न होती 
हैं । जिस प्रकार जामनके स्परसे दूध जमने लगता है, उसी प्रकार मुळ प्रक्कतिमें सृष्टि- 
का भाव प्रतिबिम्बित होने लगता हैं जब वीजके साथ पानीका संसग होता है, तब 
उसमेंसे अंकुर फूटने लगते हैँ, और उनसे जो राखाएं तथा उपश्ाखाएँ बनती हैं, 
वे ही वृक्षका रूप धारण कर लेती हूँ। ठीक इसी प्रकार मुझसे प्रकृति-जन्य भूत- 

ृष्टिका विस्तार होता है । लोग कहते हैं कि राजाने अमुक नगर बसाया: और एक 
ृष्टिसे लोगोंका यह कहना ठीक भी होता है। परन्तु यदि वास्तविक दुष्टिसे देखा 
जाय वो क्या कोई कह सकता है कि उस नगरकी रचनामें राजाका कभी हाथ भी 
लगा था ! इसी प्रकार मैं भी प्रकृतिका उसी तरह स्वीकार करता हूँ, जिस तरह स्वप्न 
की स्थितिमें रहनेवाला मनुष्य जाग्रत अबस्थामें प्रवेश करता है । जब स्वप्नावस्थासे 
मनुष्य जाग्रत अवस्थामें आता हैं, तब कया उसके पेरोंको कभी कोई श्रम होता है? 
अथवा उसे स्वप्नसे चलकर कोई प्रवास करना पड़ता हैं? इन सब बिवरणोंका सारांश 
यही हैँ कि भूत-सृष्टिकी रचना करते समय मुझे किसी प्रकारकी क्रिया नहीं करनी 
पड़ती । जिस प्रकार रोजाके नियन्त्रणमें प्रजा रहती है, परन्तु फिर भी प्रजामेंके सब 
लोग अपनी-अपनी रुचिके अनुसार अपने सब व्यापार और व्यवहार करते रहते हैं, 
उसी प्रकार प्रकृतिका स्वीकार मात्र मुझमें आया है, बाकी सब व्यवहार स्वयं उस 
प्रकृतिके ही होते हैं उनके साथ मेरा कोई प्रत्यक्ष सम्वन्ध नहीं होता । देखों, जिस 
समय पूर्णिमाका चन्द्रमा होता है, उस समय समुद्रमें अपरम्पार लहरें उठने लगती 
हैं। हे अर्जुन, क्या वे लहरे उत्पन्न करनेके लिए चन्द्रमाको समुद्र मंथना पड़ता 
है या उसे उलटना-पुळटना पड़ता है ? लोहा यद्यपि जड़ होता है, पर फिर भी जब 
चुम्बक पत्थरके पास आता है, तब वह उसकी तरफ बढ़ने लगता हैं। परन्तु कया 
कभी लोहेको चलमेमें प्रवृत्त करनेके लिए चुम्बकको किसी प्रकारका परिश्रम करना 
पड़ता है ? बस इसी प्रकार मैं भी मूल मायाको घारण करता हूँ और तत्काल ही भूत 
सृष्टि आपसे आप अस्तित्वमें आने लगती है । जिस प्रकार बीजमेंसे शाखाएं ओर 
पत्ते आदि उत्पन्न करनेमें पृथ्वी सहायक होती है, उसी प्रकार, हे अजुन, यह सारी 
भूत-सृष्टि प्रकृतिकी सहायतासे प्रकट होती है। अथवा जिस प्रकार बाल्य आदि 
अवस्थाओंका मुख्य कारण देह-संग है, अथवा आकाशसे वर्षाकी क्रिया करानेमें जिस 
प्रकार मेंघ-मंडली मूल कारण होती है, अथवा स्वप्तका कारण जिस प्रकार निद्रा होती 
है, उसी प्रकार, हे नर-श्रेष्ठ पार्थं, इस समस्त भूत-सृष्टिका समर्थ कारण प्रकृति ही हुँ 
समस्त चराचर, स्थूल और सूक्ष्म भूत मात्रका मूल कारण यह प्रकृति ही है। इसीलिए 
भूत-सूष्टिको उत्पन्न करने अथवा उसका प्रतिपाल करने आदिकी क्रियाओंका सम्पकं | 
मुझसे बिलकुल नहीं होता । पानीमें चन्द्रमाकी जो किरणें पड़ती है, वे लहरोंके समान 
ही लम्बी दिखाई पड़ती हैं;परन्तु उनकी यह बाढ़ कुछ चन्द्रमाकी की हुई नहीं होती। 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
e 
नवा अध्याय २१३ 


डीक इसी प्रकार समस्त कर्म मुझ तक पहुँचकर भी मुझसे अलग और दूर ही रहते हैं। 


न च मां तानि कर्माणि निदध्नन्ति घन्तंजय । 
उदासीनवदासीनमसक्तं तेषु कमसु ॥ ९॥ 

“जिस प्रकार समुद्रमें उठनेवाली पानीकी प्रचंड लहरोंको नमकका बना हुआ 
बाँध नहीं रोक सकता, उसी प्रकार जिन कर्मोका अन्तमें मुझमें ही लय होता है, वे 
कर्म भी मेरे लिए बन्धनकारक नहीं हो सकते । यदि धूएंके क्षुद्र कणोंका बना हुआ 
ढाँचा वायुको यह कहकर रोक सकता हो कि -- बस रुक जाओ” अथवा सूर्यके 
प्रभा-मंडलमें यदि कालिमाका प्रवेश हो सकता हो, तो फिर ये कर्म भी मुझे बाँध 
सकते है । जिस प्रकार वर्षाकी धारोंसे पर्वतका अन्तरंग विद्ध नहीं होता, उसी प्रकार 

श्रक्ृति जिनं कर्मोका आचरण करती है, वे क्म मुझे वाँध नहों सकते । वास्तवमें देखा 

` जाय तो यह प्रकृति जो नाम-रूप आदि विकार उत्पन्न करती है, उनका आधार मैं 
ही हूँ। पर मैं सदा उदासीन या तटस्थ रहता हूँ,और इसीलिए न तो मैं कोई क्रिया 
करता ही हूँ और न कराता ही हूँ। यदि किसी घरमें कोई दीपक जलाकर रख दिया 
जाय तो न तो वह दीपक किसीसे कोई काम कराता ही है और न किसीको कोई 
काम करनेसे रोकता ही है। वह तो यह भी नहीं देखता कि कौन कया कर रहा है। 
जिस प्रकार वह दीपक केवळ तटस्थ रहता है, परन्तु फिर भी मकानमें रहनेवाळे 
छोगोंकी क्रियाओंका कारण होता है, उसी प्रकार यद्यपि मैं भूत मात्रमें रहता हूँ, 
परन्तु फिर भी भूत-मात्रसे क मोके साथ मेरा कुछ भी सम्बन्ध नहीं रहता ! 

मयाध्यक्षेण प्रकृतिः सूयते सचराचरम्‌ । 

हेतुना नेन कौन्तेय जगद्विपरिवतंते ॥ १० ॥ 


“हे सुभद्रानाथ अजुन, यह एक ही विचार में भिन्न-भिन्न प्रकारसे बार-बार 
' लुम्हें कहाँ तक बतलाउँ ! तुम एक बार इतना ही समझ रखो कि जिस प्रकार 
लोगोंके व्यापारका सूर्य निमित्त मात्र होता है, उसी प्रकार मैं भी जगत की उत्पत्तिका 
तटस्थ रूपसे निमित्त मात्र होता हूँ । और इसका कारण यही है कि मैं जो मूल 
प्रकृतिको धारणक रता हूँ, उसीसे इस चराचर विश्वकी उत्पत्ति होती है, और इस 
दृष्टिसे विचार करने पर मैं ही इस विश्वकी उतपत्तिका कारण हूँ । अब तुम इस दिव्य 
ज्ञातके प्रकाशमें मेरे इस “ऐश्वर्य-योग'”' का तत्व देखो । वह तत्व यह हैं कि भूत 

ज्ञानेश्वरी 


मात्र मुझमें हैं, परन्तु-मैं भूत मात्रमें नहीं हूँ। अथवा ये भूत मात्र भी मुझमें 
नहीं हैं और मैं भी इस भूत मात्रमें नहीं हूँ । भाई अजुन, यह मुख्य बात तुम 
कभी मत भूलो । यह गूढ़ ज्ञान ही मेरा सार और सर्वस्व हूँ, और आज यह बात 
मैं तुम्हें बिलकुल खोलकर और स्पष्ट रूपसे वतला रहा हूँ अब तुम इधर-उधर 
भटकनेवाळी इच्द्रियोंके द्वार बन्द करके अपने मनमें आत्म-चिन्तन करते हुए इस 
रहस्यके माधुयंका उपभोग करो । हे अज्जुन, जब तक इस रहस्यका पता नहीं चलता, 
तब तक इस नाम रूपात्मक संसारके कूड़े-करकटमें मेरे यथार्थ रूपका ठीक उसी 
प्रकार पता नहीं चलता, जिस प्रकार भूसेमें अनाजके दानोंका पता नहीं चलता । 
साधारणतः ऐसा जान पड़ता है कि तर्कके मार्गसे ही मर्मका पता चलता है; परन्तु 
वास्तवमें बिना अनुभूतिके इस मर्मका ज्ञान भी व्यर्थ है, क्योंकि मृग-जलकी आर्द्रता- 
से पृथ्वी कभी भींगकर मुलायम नहीं हो सकती । यदि पानीमें जाळ फैला दिया 
जाय तो ऐसा जान पड़ता है कि चन्द्रमाका प्रतिविम्ब उसी जालमें भाकर फंस गया 
हैँ । परन्तु जब वह जाळ पानीमेंसे निकालकर किनारे पर रख दिया जाता हैँ, तब 
उसमेंका चन्द्रमा कहाँ चला जाता है ! इसी प्रकार लोग व्यर्थकी वाचालता करके 
अनुभवकी आँखोंमें धूल झोंकते हैं और अनुभव न होने पर भी वाचालतापूर्वक 
कह बैठते हैं कि हमें अनुभव हो गया । परन्तु जब यथार्थ बोधका समय आता है, 
. तब उनके उस अनुभवका कहीं कोई ठीक ठौर-ठिकाना ही नहीं रह जाता । 


अवजानन्ति मां मूढा मानुषीं तनुमाश्रितम्‌ । 
परं भावमजानन्तो मम भूतमहेश्वरम्‌ ॥ ११॥ 


* यदि तुम्हें सचमुच संसारका भय जान पड़ता हो और वास्तवमें मेरे प्रति 

' तुम्हारा सच्चा अनुराग हो, तो तुम्हें उचित है कि तुम इस तत्व-विचारंको अच्छी 
तरह और प्रयत्नपूर्वक स्मरण रखो । नहीं तो जिस प्रकार नेत्रोमें कमल रोग व्याप्त 

होने पर स्वच्छ चाँदनी भी पीली जान पड़ती है, उसी प्रकार मेरा निर्मल रूप भी 

स-दोष जान पड़ने लगता है। अथवा जिस प्रकार ज्वरके कारण मुखका स्वाद बदल 

'जानेसे दूध भी कड़वा लगने लगता है, उसी प्रकार मेरे मनुष्य न रहते हुए भी लोग 
मुझे मनुष्य मानने लगते हैं । इसी लिए, हें भाई अजुन, मैं वार बार तुमसे कहता हूँ 

कि तुम इस रहस्य-ज्ञातको मत भूळो, क्योंकि बिना इस रहस्यके केवल उपरी या 

स्थूळ दृष्टि किसी कामकी नहीं । स्थूरू दृष्टिसे मुझे देखना वास्तवमें कोई देखना ही 
नहीं है, क्योंकि यदि: कोई स्वप्नमें झूठ-पठक्रा अमृत पी ले, तो उससे वह कभी 
अमर नहीं हो सकता । साधारणतः लोग मुझे ऊपर ऊपरसे, स्थूल दृष्टिसे देखते हैं 
और उसी ऊपरी रूपमें मुझे जानते हैं; परन्तु जिस प्रकार उस हंसका नाश होता 
है, जो पानींमें पड़नेवाले नक्षत्रोंके प्रतिविम्बके धोखेमें आ जाता है और उन्हींको 
रत्न समझकर उन्हें प्राप्त करनेकी आशा करता है, उसी प्रकार यह ऊपरी ज्ञान भी 
यथार्थ ज्ञानकी प्राप्तिके मार्गमें बाधक होता हूँ. । यदि हम मृग-जळको ही गंगा मान- 
कर उसके पास जाये तो उससे भला हमें किंस फलकी प्राप्ति हो सकती हैँ ! यदि 
हम बवूलको ही कल्पवृक्ष मानकर उसे हाथमें लें तो उससे क्या लाभ होगा ! यदि 
हम काल-सर्पको यह समझकर हाथमें पकड़ें कि यह नील मणियोंका दो-लड़ा हार 
है, अथवा सफेद पत्थरको ही रत्न समझकर' चुनें अथवा खैरके जळते हुए अंगारोंको 
यह समझकर झोलीमें भर लें कि यह तो गुप्त धनका भांडार खुल गया, अथवा 
यदि कोई सिंह किसी कुएंमें अपनी परछाँही देखकर इस बातका विचार न करे कि 
यह सचमुचका सिंह है या मेरी परछाँही मात्र है और उस कुएंमें कूद पड़े, तो उसका 


कया परिणाम होगा ? इसी प्रकार जो लोग. अपने मनमें ह वातका पक्का निश्‍चय 
कर लेते हैं कि मैं परमात्मा सचमुच साकार होकर संसारमें अवतार धारण करता 


हूँ और यही समझकर इस सांसारिक प्रपंचमें लीन होते हैं, उनके सम्बन्धमें यही / 
समझ लेता चाहिए कि वे पानीमें पड़नेवाले प्रतिविभ्वको ही चन्द्रमा समझकर 


उसका संग्रह करते हैं । इस प्रकार बुद्धिका भ्रमिष्ठ निश्वय ही केवल व्यर्थ ही होता है। 
जिस प्रकार कोई माँड़ पीकर उसमें अमृतके गुणकी अपेक्षा करता हो, ठीक उसी 


प्रकारकी बात यह भी है कि इस नश्वर नाम-रूपोश्मक स्थूल रूप पर मनसे पूरा 
परा विश्वास रखा जाय और तब उसीमें मेरा शाश्‍वत स्वरूप देखा जाय। भला इस 
प्रकारके प्रयत्नसे मैं कैसे दिखलाई पड़ सकता हूँ? क्या पूर्वकी ओर जानेवाले मागंसे 
चलकर कभी कोई पश्चिमी समुद्रके उस पारवाले तट पर पहुँच सकता है ? अथवा 
हे अर्जुन, भूसेको चाहे कितना ही कूटा जाय, पर उसमेंसे क्या कभी अनाजका दाना , 
मिल सकता है ? इसी प्रकार जिस स्थूल विश्वका आकार केवल विकारसे बना है, 
उसीको जानकर मेरा केवल निराकार और निगुंणी स्वरूप भला कैसे जाना जा सकता 
है? क्या फेन पीनेसे ही पानी पीनेका फल हो सकता है ? इसी प्रकार मनमें मोह 

उत्पन्न होनेके कारण लोग श्रमसे यह कल्पना कर लेते हैं कि यह विश्व मैं परमात्मा 
ही हूँ; और तब यह मान लेते हैं कि यहाँके जो जन्म और मरण आदि कर्म हैं, वे 
मुझपर भी प्रयुक्त होते हैं | इस प्रकार वे लोग मुझ नाम-रहित पर नामका, क्रिया- 
'हीन पर कर्मका और विदेह पर देहःधर्मका आरोप कर लेते हैं। मेरे निराकार होते 
हुए भी वे मुझपर आकारका आरोप करते हैं, मुझ उपाधि-हीन पर उपचार-विधिका 
“आरोप करते हैं, मेरे निष्क्रिय होने पर भी मुझ पर व्यवहारका, वर्ण-हीन होने पर 
“भी वणंका, निर्गुण होने पर भी गुणका, हस्त-पाद आदिसे रहित होने पर भी हस्त- 
याद आदिका, अपरिमित, होने पर भी परिणामका और सर्वव्यापी होने पर भी 
स्थान विशेषका आरोप करते हैं । जिस प्रकार सोया हुआ मनुष्य स्वप्नमें अपने बिछौने 
पर ही जंगल देखता है, उसी प्रकार वे लोग मुझ श्रवण-हीनके सम्बन्धमें यह 
समझते हूँ कि मुझे श्रवण हैं, और यद्यपि मुझमें नेत्र, गोत्र, रूप, आकार, इच्छा, 
तृप्ति, वस्त्र, भूषण और कारण आदि कुछ भी नहीं हैं, परन्तु फिर भी वे मुझमें 
इन सब बातोंक़ा आरोप या भावना करते हैं । यद्यपि मैं स्वयंसिद्ध हूँ, परन्तु फिर भी 
वे मेरी मृत्तिवनाते हैं; मैं स्वयंभू हूँ पर फिर भी मेरी प्राण-प्रतिष्ठा करते हैं और मैं 
सदा संदा अखंड और सर्वत्र व्यापक हूँ, पर फिर भी वे मेरा आवाहन और विसर्जन 
करते हूँ । यद्यपि मैं सदा स्वयंसिद्ध हूँ, परन्तु वे अपनी बुद्धिसे मेरे अविक्रत एक-रूपके 
साथ वाल्य, युवा तथा वृद्धावस्थाका सम्बन्ध स्थापित करते हैं । यद्यपि मैं द्वेतहीन 
हूं, परन्तु फिर भी वे मुझमें दवेत भावका आरोप करते हैं, मेरे निष्क्रिय होने पर भी 
मुझमें क्रियाकी सम्भावना करते हैं और मेरे अभोक्ता होने पर भी यह समझते हैं 
कि मैं भोगोंका उपभोग करता हूँ । यद्यपि मेरा कोई कुल या गोत्रनहीं है, पर फिर 
भी वे मेरे कुलका वर्णन करते हैं | मेरे अविनाशी होने पर भी मेरी मृत्युकी कल्पना 
करके दु:खी होते हैं; और यद्यपि मैं सवके अन्दर समान रूपसे ओतःप्रोत रहता 
हैँ, पर फिर भी मेरे सम्बन्धमें शत्रु और मित्र आदि भावोंकी सम्भावना करते हैं । 
यद्यपि मैं आत्मानन्दका प्रत्यक्ष आगार हूँ, परन्तु फिर भी वे समझते हैं कि मैं नाना 
प्रकारके सुखोंकी इच्छा करता हूँ; और यद्यपि मैं सब जगह समान पसे व्यापक 
रहता हूं, परन्तु फिर भी वे मुझे एकदेशीय कहते हैं, और यह मानते हैं कि मैं 
अमुक स्थल-विभागमें रहता हूँ । और यद्यपि मैं समस्त चर और अचरकी आत्मा 
हूँ, पर फिर भी वे मेरे सम्वन्धमें यह प्रसिद्ध करते हैं कि मैं एकका पक्ष लेता हुँ और 

डूसरे पर क्रोध करके उसे मारता हूँ । तात्पयं यह है कि इस प्रकारके जो अनेक 
सनुष्य-धर्मं हैं, उन्होंको वे “मैं” कहने लगते हैं और उन सबका मुझमें आरोप 
“करते हैँ । इस प्रकार उनके ज्ञानका स्वरूप सत्यके बिलकुल विपरीत होता है । वे 
“जव कोई मुत्ति अपने सामने देखते है, तब उसीको देवता कहने लगते हैं; पर 
“जब वही मूर्ति टूट जाती हूँ, तब यह कहकर उसे फेंक देते हैं कि यह देवता नहीं 

हैँ । तात्पर्यं यह कि वे लोग अनेक प्रकारसे यही मानते हैं कि मैं साकार मनुष्य 
* ही हूँ । इस प्रकार उनका वह विपरीत ज्ञान ही सच्चे ज्ञानको अन्धकारमें रखता है 
- और सच्चा ज्ञान उनकी दृष्टिके सामने नहीं आने पाता । 


मोघाशा मोघकर्माणो मोघज्ञाना विचेतसः । 
राक्षसीमासुरीं चेव प्रकृति मोहिनीं श्रिताः ॥ १२॥ 


“इसी लिए ऐसे पृरुषोंका जीवन निष्फल सिद्ध होता है । वर्षा ऋतुके अति- 
: रिक्तं अन्य ऋतुओमें जो मेघ दिखाई पड़ते हैं, अथवा मृग-जलकी जो लहरें उठती 
“हुईं दिखाई देती हैं, वे सब दूरसे ही देखने भरकी होती हूँ । यदि उनके पास जाकर 
उनकी परीक्षा की जाय तो कुछ भी अथ नहीं सिद्ध होता । ऐसी परीक्षामें वे दोनों 
ही निस्सार सिद्ध होते हैं । बच्चोंके खेलनेके लिए मिट्टीकें जो घुड-सवार बनाए जाते 
“हैं, अथवा जादूगर लोग जो अलंकार आदि उत्पन्त करते हैं, अथवा आकाशमें 
- बादलोंके बने हुए जो महळ और कोट आदि या गन्धर्वतगर दिखाई देते हैं, वे 
सब वास्तवमें कुछ न होने पर भी देखनेवालोंको भासमान होते ही हैँ । सरपत बरावर 
सीधा बढ़ता तो रहता है, परन्तु उसमें फल नहीं लगते और उसके कांड भी अन्दर 
से पोले ही होते हैं । बकरीके गलेमें जो स्तन निकलते हैं वे भी केवल दिखाऊ ही _ 
- होते हैँ । ठीक इसी प्रकारका मूढ़ पुरुषोंका जीवन भी होता है । उनके किये हुए 
कमं सेमलके फलोंकी तरह लेने-देनेके कामके नहीं होते और केवल धिक्कारनेके 
- योग्य होते हैं । ऐसे लोग जो ज्ञान प्राप्त करते हैं, वह बन्दरके तोड़े हुए नारियलके 
समान अथवा अन्धेके हाथमें आये हुए मोतियोंके समान निष्फल होता है । तात्पयं 
- यह हुँ कि उनके शास्त्र लड़कियोंके हाथके शस्त्रोंके समान अथवा अशुद्ध पुरुषोंके मन्त्र- 
- बोजके समान केवळ निरुपयोगी होते हूँ। इसी प्रकार, हे अजुन, उनका समस्त ज्ञान- 
संग्रह और कर्म-संग्रह दोनों व्यर्थ ही होते हैं, क्योंकि. उनके चित्तमें यथाथ ज्ञानका 

अभाव होता है । अच्छी-भळी बुद्धिको भी ग्रसनेवाली, विवेकका ठौर-ठिकाता नष्ट 
करनेवाली और अज्ञानके अन्धकारमें संचार करनेवाली तामसी राक्षसी प्रकृति 
( माया ) के चंगुलमें वे लोग फंसे रहते हैं और इसी ए उनके चित्तके घुरें उड़ 
जाते हैं और वे तमोगुण-युक्त राक्षसीके मुखमें आ पड़ते हैं । उस तामसी राक्षसीके 
मुखमें आशा को लारके अन्दर हिंसाको जीभ लपल्पाती रहती है जो असमाधान या 
असन्तोषक्रे लोथड़े बराबर चवाती रहती है। यह हिसाकी जीभ होंठ चाटती हुई 
अनर्थके कानों तक बाहर निकलती है । यह राक्षसी दोषोंके पर्वतोंकी दरियोंमें निरन्तर 
भत्त होकर घूमा करती है । द्वेष ही उसकी दाढ़ें हैँ जिनसे वह ज्ञानको चबाकर उसका 
कचूमर निकाल देती है। स्थूळ बुद्धिवाले मूर्खोके लिए वह त्वचा और अस्थिके वे्ट- 
नके समान होती है । इस प्रकार इस तामसी माया राक्षसीके मुखमें जो लोग भूतोंको 
दी हुई बलिके समान पड़ते हैं, वे अज्ञान या भ्रान्तिसे दहमें डूबकर नष्ट हो जाते हैं। 
इस प्रकार जो लोग तमोगुंगके गड्ढेमें जा पड़ते हैं, उनके पास तक सहायताके 
लिए विचारका हाथ पहुँच ही नहीं सकता । ऐसे लोगोंकी तो कोई बात 'ही नहीं 
करनी चाहिए, क्योंकि इस बातका पता भी नहीं चलता कि वे कहाँ चले गये । 
इसी लिए इन मूढ़ लोगोंकी यह व्यथंकी कहानी अब समाप्त की जाती है । यदि 
इसका विस्तार किया जायगा तो उससे व्यर्थं ही वाणीको कष्ट होगा ।”' श्रीकृष्णकी 
इस प्रकारकी बातें सुनकर अर्जुने कहा--“हे महाराज, आप जो कुछ कहते हैं, 
वह बिलकुल ठीक हैं ।” इस पर श्रीकृष्णने कहा--“हे अजुन, अब मैं साधु 
पुरुषोंकों स्थिति बतलाता हूँ । सुनो । 
महात्मानस्तु मां पार्थं देवीं प्रकृतिमाश्रिताः । 
भजन्त्यनन्यमनसो ज्ञात्वा भूतादिमव्ययम्‌ ॥ १३ ॥ 


“निरन्तर पवित्र स्थलोंमें 'रहनेका संकल्प करनेवाला मैं कषेत्र-संन्यासी जिनके शुद्ध 


'अन्तःकरणमें निवास करता हूँ, जिन्हें वराग्य कभी निद्राके समय भी छोड़कर कहीं 
नहीं जाता, जिनकी श्रद्धायुक्त शुद्ध भावनाओंमें धमंका साम्राज्य रहता है, जिनके 


मनमें सदा विवेककी आद्रता रहती है, जो ज्ञान-गंगामें स्नान कर चुके होते हैं, जो पूर्णः 


ब्रह्मकी स्थिति तक पहुँचकर समाधान प्राप्तकर चुके होते हैं, जो शान्ति-रूपी बेलमें 
मानों नये पल्ळवके समान निकले हुए होते हैँ, जो उस परब्रह्मामें निकले हुए अंकुरके 


समान होते हैं जिनमें जगतकी परिणति या परिसमाप्ति होती है, जो धेर्यके आधार-- 

स्तम्भ जान पड़ते हैं, जो आनन्द-समुद्रमें इबाकर भरे हुए पात्रके समान होते है, जिनका 
भक्तिकके प्रति इतना अधिक अनुराग होता है कि उसके सामने मुक्तिसे कहते हैं कि 
“दर हो, हमें तेरी आवश्यकता नहीं है।” जिनके सहज आचरणमें भी नीति जीवित 
रूपसे विहार करती हुई जान पःती है, जिनकी समस्त इन्द्रियां शान्तिसे श्ंगारित 
होती हैं और जिनका चित्त इतना अधिक विशाल होता है कि वह मुझ सरीखे सर्व 
व्यापकको भी चारों ओरसे आच्छादित कर लेता है, इस प्रकार जो महासमर्थ महात्मा 
मेरा वह सत्य स्वरूप पूर्ण रूपसे जान लेते हैं, जो देवी सम्पत्तिका सौभाग्य ही है 
और दिन-दूने रात-चौगुने प्रेमसे मेरा भजन करते हैं, परन्तु जिन्हें द्रत भाव कभी 
नामको भी स्पशं नहीं करता, हे अजुन, वे लोग मत्स्वरूप ही होकर रहते हैं । वे मेरी 
सेवा तो करते हैं, परन्तु उस सेवामें जो एक विलक्षणता होती हूँ, वह भी सुनो \ 


सततं कीर्तयन्तो मां यतन्तश्च दुढब्रताः। 
नमस्यन्तश्च मां भक्त्या नित्ययुक्ता उपासते ॥ १४॥ 

“ऐसे भक्त प्रायर्चित्तका व्यापार तो बन्द कर देते है और कीत्तंनके समय भक्तिके 
आवेशमें नाचने लगते हैं । उनका प्रायर्चित्तघाळा व्यापार इसलिए बन्द हो जाता 
है कि उनमें पापका नाम भी नहीं होता । ये यम-दम आदिको निस्तेज कर देते हैं; 
तीर्थ-क्षेत्रोके चिल्ल तक मिटा देते हैं और यम-लोकके मार्ग का अन्त कर देते हैं । 
क्योंकि यम कहता हैं--“इन छोगोंने तो पहलेसे ही इन्द्रियोंको वशमें कर रखा है। 
फिर मेरे लिए नियमका काम ही कहाँ वाकी रह जाता है !” ऐसे.लोगोंकाः 
मनोनिग्रह देखकर दम कहता है --“मैं अब किसका दमन करू ?” तीर्थ कहते हैं- 
“इनके अंगोंमें दोष तो इतना भी नहीं है जो औषध भरको भी प्राप्त हो सके फिर 
हम अपने पावन गुणसे इनका कौन-सा मळ दूर करें ?” इस प्रकार बे महात्मा लोग 
केवल मेरे नाम-कीर्तततके घोषसे ही विश्वके दुःखोंका नाश करके समस्त संसारको 
आत्म-सुखसे भरपूर कर देते हैं। वे बिना प्रभातके ही ज्ञान-दिवसका उदय करा देते 
हैं, बिना अमृतके ही अमर कर देते हैं और बिना योग-साधनाके ही नेत्रोंको मोक्षके 
दर्शन करा देते हैं । राजा और रंकमें योग्यताके भेद-भावको कल्पना करना अथवा 
किसीको छोटा और किसीको बड़ा समझना तो वे लोग बिलकुल जानते ही नहीं। 
वे उँच-नीचका कोई भेद नहीं करते और आनन्दका बाड़ा सारे संसारके लिए खुल 

-रखते हैं । बंकुण्ठमें तो शायद ही कभी कोई जाता हो, परन्तु वे सारे विश्वको बेकुष्ठ 
बना डालते हैं । इस प्रकार वे केवळ नाम-कीर्तनके घोषसे सारे संसारको स्वच्छ 
प्रकाशमय बना देते हैं वे सूर्यके समान तेजस्वी होते हैं, परन्तु सुयंको जो अस्त- 
कालका दोष रहता है, वह दोष उन्हें कभी स्पर्श भी नहीं करता । चन्द्रमा तो केवल 
सूणिमाके दिन ही सम्पूर्ण रूप से मंडल-युक्त दिखाई देता है, परन्तु वे सदा पूर्णता 
-घारण किये रहते हैं । इसमें सन्देह नहीं कि मेघ उदार होते हैं, पर उनकी पूंजी 
भो कभी न कभी खतम हो जाती है; और इसलिए वे भी उन महात्माओंकी बराबरी 
'नहीं कर सकते । इन्हें सचमुच उडते हुए सिंह कहना चाहिए । एक बार मेरा जो 
जाम मुखपर लानेके छिए हजारों जन्म धारण करने पड़ते हैं, वह नाम उनकी जीभ 
'पर प्रेमके कारण निरन्तर नाचता रहता है। मैं ऐसा हूँ कि मैं वेकुण्ठमें भी नहीं 
“रहता, मै भानु-मंडलमें भी नहीं दिखाई पड़ता और यहाँ तक कि मै योगियोंके 
मनको भी पार करके निकल जाता हूँ । तो भी, हें अजुन, जिस स्थान पर मेरे 
अनन्य भक्त प्रेमसे मेरे नाम-संकीर्त्ततका घोष करते रहते हैं, वहाँ मैं, जो और 
कहीं कभी नहीं मिलता, सहजमें मिल जाता हूँ । जरा देखो कि वे लोग मेरे 
गुणोंमें कहाँ तक और कैसे लीन हो जाते हूँ । उन्हें स्थल और कालका भी स्मरण 
नहीं रह जाता और वे मेरे नामकीत्त॑नमें आत्मसुख प्राप्त करते हैं । उत्तकी कृष्ण, 
विष्णु, हरि, गोविन्दकी अखंड माला बराबर चलती रहती हैं और वे मेरे सम्बन्धमें 
मुक्त हृदयसे अध्यात्मकी चर्चा करके जी भरकर मेरे गुणोंके गीत गाते रहते हैं । 
परन्तु अब इन सब बातोंका अधिक विस्तार करने की आवश्यकता नहीं है। हे अर्जुन, 
वे भक्त इस प्रकार मेरा कीर्तन करते हुए चराचरमें संचार करते हैं। और है भाई 
अर्जुन, बे भक्त अत्यन्त यत्नपूर्वक पंच-प्राणों और मनको पूरी तरहसे दवाकर उन्हें 
अपने अधीन रखते हैं । वे बाहरसे तो यम-नियमोंके घेरे खड़े कर देते हैं और 
अन्दर वस्त्रासनका कोट बनाकर प्राणायामकी तोपोंसे मोरचेबन्दी करते हैं । उस 
समय कुंडलिनी शक्तिक्री जाग्रतिके कारण जो प्रकाश होता है; उसमें मत और प्राण 
बायुकी अनुकूलतासे सत्रहवीं कलाके अर्थात्‌ परिपूर्ण आत्म-ज्ञान रूपी अमृतके 
सरोवर खुल जाते हैं । उस समय अन्तर्मुख इ न्द्रियोंकी एकाग्रताकी परम अवघि हो 
जाती है ( अर्थात्‌ वे एकाग्रताकी चरम सीमा पर पहुँच जाती हैं ), विकारोंकी 
भापाका अन्त हो जाता है और समस्त इन्द्रिया खचकर हृदयमें बन्द हो जाती हैं । 

इतनेमें धारणा अर्थात्‌ घ्यानक्रो परिपक्व दशाके घुइसवार दौड़-धूप करके पंचमहा-- 
भूतोंको एकत्र करते हैं और और वे पंचमहाभूत एक होकर आकाशमें लोन हो जाते 
हैँ और संकल्प-विकल्पकी चतुरंग सेनाका पूर्ण ढपसे नाश हो जाता है। फिर यह 
प्रचंड जय-घोष होने लगता हुं कि—"'विजय हो गई ।” “विजय हो गई ।” और 
उस जय-घोषमें घ्यान-घारणाका नगाड़ा बजने लगता है और ब्रह्मके साथ ऐक्यकाः 
एक-छत्र राज्य दिखाई देने लगता है। इसके उपरान्त सम्पूर्ण आत्मानु भवके साम्रा-- 
ज्यमें समाधि-लक्ष्मीका अभिषेक होता है । हे अर्जुन, इस प्रकार मेरा भजन बहुतः 
ही गम्भीर और गूढ़ रहस्यात्मक है । जो भक्त मेरा इस प्रकारका भजन करते हैं. 
वे यह समझ लेते हैं कि जिस प्रकार वस्त्रमें एक सिरेसे दूसरे सिरे तक एक-जात 


तन्तु रहते हैं उसी प्रकार मैं भी समस्त चराचरमें ओत-प्रोत भरा रहता हूँ। उनकी: 
समझमें यह भी आ जाता है कि ऐसा कोई पदार्थ नहीं है जिसमें मेरा निवास न: 
हो । उन्हें इस वातका ज्ञान हो जाता है कि इस संसार-रूपी वस्त्रका एक सिरा ब्रह्म- 
देव और दूसरा सिरा मशक या मच्छर है; और इन दोनोंके वीचमें जो समस्त भूतः 
सृष्टि है, वह सब मेरा ही स्वल्प हैँ । फिर ये छोटे-बड़े और सजीव-निर्जीवका कोई. 
भेद नहीं करते। उस समय जो वस्तु उनकी दृष्टिमें पड़ती है, उसे वे मद्रूप अर्थात्‌' 
ब्रह्मस्वरूप समझकर उसका सरळतापूर्वक आदर करते हैँ । उन्हें अपनी श्रे्ठाकाः 
ध्यान ही नहीं रह जाता ओर न दूसरोंकी योग्यता तथा अयोग्यताकी ही कोई भावना" 
रह जाती है । उन्हें एक सिरेसे समस्त व्यक्तियोंका नन्नतातूर्वक आदर करना हीः 


अच्छा लगता है, जिस प्रकार ऊँचे स्थान पर गिरा हुआ पानी आपसे आप इकट्ठाः 
होकर फिर नीचे स्थात पर आ जाता है उसी प्रकार उन भक्तोंका यह स्वभांव हीः 


हो जाता है कि वे भूत-मात्रको देखते ही नग्न हो जाते हैं । अथवा जिस प्रकारः 
फलोंसे लदे हुए वृक्षकी शाखाएं आपसे आप झुककर जमीनको ओर आ जाती हैं 
उसी प्रकार वे भूत-मात्रके सामने स्वाभाविक ख्पसे नग्न हो जाते हैं । वे निरन्तर. 
गर्व-रहित रहते हैं । वे नम्रताको ही अपना सारा वैभव समझते हैं और वह सारा: 
वैभव वे जय-जय मन्तरपूर्वक मुझे अपित कर देते हैं । इस प्रकार सदा भूत-मात्रकेः 
सामने नम्र होते रहनेके कारण उनकी मान और अपमानवाळी भावना बिलकुल 
नष्ट हो जाती है और इसी लिए वे आपसे आप मद्रूप होकर निरन्तर समरसः 
रहकर उपासना करते रहते हैं; हैं बर्जुन, इस प्रकार मैंने तुम्हें सच्ची और” 


|| 

महत्वपूर्ण भक्तिकी सब बातें बतला दी हैं। अब जरा उन लोगोंकी भी कुछ बातें सुन 
लो जो ज्ञान-यज्ञके द्वारा मेरी उपासना करते हैं। हे अजुन, भजन करनेका कौशल 
तो तुम जानते ही हो, क्योंकि यह विषय मैं एक बार पहले बतला चुका हूँ ।"' 
-श्रीकृष्णकी ये-सब बातें सुनकर अजुनने कहा--“हाँ महाराज, भक्ति और भजनकी 
सब वातें मैं सुन चुका हूँ । इस सौभाग्यका प्रसाद मुझे एक बार प्राप्त हो चुका हैं । 
तो भी यदि अमृत वाहुँ बार परोसा जाय तो क्या कभी कोई यह कह सकता है कि-- 
“बस, अब और नहीं चाहिए ।'” अजु नकी यह्‌ बात सुनक र श्रीकृष्णने समझ लिया 
“कि अब इसे इस विषयका चस्का पड़ गया है और ज्ञान-सुखसे इसका अन्तरंग 
डोलने लग गया हूँ । अतः श्रीकृष्णने कहा--“'वाह वाह | अजु न, सुमने यह बहुत 
अच्छी बात कही । और नहीं तो यदि वास्तविक दृष्टिसे देखा जाय तो इस निषयके 
"विवेचनका यह कोई उचित प्रसंग नहीं था । परन्तु मेरे अन्त:क रणमें तुम्हारे लिए 
जो स्नेहपू्ण आदर रहता है, वही मुझे बोलनेमें प्रवृत्त करता है ।” यह सुनकर 
अजुनने कहा--' महाराज, आप यह केसी बातें कहते हैं | यदि चकोर न हो तो 
“क्या चाँदनी नहीं छिटकती ? क्या चाँदनीका यह सहज स्वभाव नहीं है कि संसारके 
तापका निवारण करे? जिस प्रकार चकोर पक्षी अपने अनुरागके कारण चोंच खोल- 


“कर चन्द्रमाको ओर देखता है, उसी प्रकार मैं भी आपसे थोड़ी सी प्रार्थना करता 
हुँ | परन्तु महाराज, आप तो कृपाके प्रत्यक्ष सागर' ही हैं । मेघ अपनी सामर्थ्यसे 


“ही संसारकी इच्छा पूरी करता हूँ, और नहीं तो यदि मेघे होनेवाली वर्षाका विचार . 


“किया जाय तो उसके सामने चातककी प्यास कितनी अल्प ठहुरती है ! परन्तु जिस 
श्रकार चुल्लू भर पानीके लिए भी गंगा नदीके तट पर जानेकी आइयकता होती 
है, उसी प्रकार मेरी माँग चाहे थोड़ी हो और चाहे, बहुत, परन्तु हे महाराज, आप 
सब बातें विस्तारपूर्वक कहें।” अजुँनकी यह बात सुनकर भगवान्‌ने कहा-- “अच्छा 
अब इन बातोंको जाने दो । मुझे जो संतोष हुआ है, उसके कारण अब तुम्हारे मुखसे 
निकली हुई स्तुति सहन करनेके लिए अवकाश नहीं रह गया । तुम सचमुच मेरी 
` जातें सच्चे भावसे सुन रहे हो, और यही वात मेरे बक्तृत्वके लिए उत्साह-वर्द्धक हो 
-रही है।इस प्रकारकी प्रस्तावनाके उपरान्त श्री$ष्णने आगे यों कहना आरम्भ किया- 

ज्ञानयज्ञेन चाप्यन्ये यजन्तो मामुपासते । 

एकत्वेन पृथवत्वेन बहुधा विश्वतोमुखम्‌ ॥ १५॥ 

“अब मैं यह बतलाता हूँ कि ज्ञान-यज्ञका सम्पादन किस प्रकार होता है। 
घरब्रह्ममें जो “अहं वहुस्थाम्‌ प्रजायेय'” वाला मूल संकल्प उत्पन्न होता है। वह इस 
यज्ञका यज्ञ-स्तंभ हैँ । महाभूत यज्ञ-मंडप है और द्वत यज्ञ-पश्ु है। फिर पंच महा- 
भूतोंके जो विशिष्ट गुण अथवा इन्द्रियाँ और प्राण हैं, बही इस ज्ञान-यज्ञके उपचार- 
विधानको सामग्री है । और अज्ञान इस यज्ञमें आहुति देनेका घृत है। इस ज्ञान- 
यज्ञमें मन और बुद्धिके कुंडोंमें जानकी अग्नि धधकती रहती है; और हे सखा अर्जुन 
साम्य भावनाको ही इस ज्ञान यज्ञकी वेदी समझना चाहिए । विवेक बुद्धिकी कुशलता 
ही मन्त्र-विद्याकी शक्ति हैँ; शान्ति इसका यज्ञ-पात्र है और जीव इसका यज्ञ:कर्ता 
यजमान है । यही यजमान जीव ब्रह्मानुभवके पात्रमेंसे विवेक रूपी महामन्त्रका घोष 
करता हुआ ज्ञानार्निके होममें द्रेतकी आहुति देता है। जब अज्ञानका नाश हो जाता 
है, तव यज्ञ-कर्ता और यज्ञ-विधि दोनोंका अन्त हो जाता है । जिस समय आत्मैक्यके 
जरूमें जीव यज्ञ-समातिका अवभृथ स्तान करता है, उस समय भूतों, विषयों और 
इन्द्रियोंका विभेद भासमान नहीं होता । आत्मँक्य बुद्धिके पूर्ण रूपसे प्रतिबिम्बित 
हो जानेके कारण सत्र एक ब्रह्म-ल्प ही. हो जाते हैं हे अर्जुन, जिस प्रकार नींदसे 
जागा हुआ मनुष्य कहता हैं--' सोये रहनेकी अवस्थामें जो स्वप्न मैंने देखा था, 
उसकी अद्भुत सेना मैं ही बना हुआ था । परंतु अव मैं जाग गया हूँ। वह स्वप्नकी सेना 
केवल भ्रमजात थी । वह सब कुछ मैं ही था और अव भी मैं ही हूँ । उसी प्रकार 
ज्ञान-यज्ञ करनेवालेकी समझमें यह तत्व आ जाता है कि. यह सारा विश्‍व एक अभिन्न 
्रह्मा-रूप ही हैं । इससे उसका जीव-भाव ही नष्ट हो जाता है। वह परमात्म-बोधसे 
ओत-प्रोत भर जाता है और ब्रह्मत्व प्राप्त कर लेता है बस कुछ लोग इसी एक. 
भावसे ज्ञान-यज्ञके ढ्वारा मेरा भजन करते हैं । कुछ ऐसे भक्त भी होते हैं जो यह 
मानते हैं कि यह विश्‍व अनादि हैं। और इस विशवमें होते तो सव एक टूसरेके समान 

' ही हैं, परन्तु नाम और रूप आदिके कारण वे भिन्न भिन्न जान पड़ते हैं । इसी 
लिए इस विश्वमे भेद-भाव भासमान होता है, परन्तु फिर भी भेद-भावके कारण उनके : 
ज्ञानमें भेद नहीं होता । जिस द्रकार अवयव भिन्न भिन्त होने पर भी वे वास्तवमें एक 
ही देह के होते हैं अथवा शाखाएँ छोटी बड़ी होने पर भी जिस प्रकार वे एक ही वृक्ष- 
की. होती हैं अथवा किरणें असंख्य होने पर वे सब एक ही सूर्यकी होती हैं, उसी 
प्रकार उनके लिए-तरह तरहकी छ्पात्मक वस्तुएँ, उनके भिन्न भिन्त नाम, उनके 


CC-0. Public Domain. Jangamwadi Math Collection, Varanasi" 


Digitized by eGangotri and Sarayu Trust. Funding by of-IKS 


२२४ हिन्दी ज्ञानेश्‍वरी 


भिन्न भिन्त व्यापार और उन सबसे सम्बन्ध रखनेवाले भेद भौतिक विश्‍व भरके लिए ही 
होते हैं; ओर वे भक्त यह भो जानते हैं कि मैं पूर्ण रूपसे भेद-भावसे रहित हूँ । हे 
अजुंन, जो लोग इस भिन्न प्रकारसे अपने ब्रह्म-स्व रूपके ज्ञानको भेद-भावका स्प नहीं ' 
होने देते; वे ही ठीक तरहसे ज्ञान-यज्ञ करते हैं । कारण यह है कि जिस समय और 
जिस स्थान पर उन्हें जो कुछ दिखाई देता है, उसके सम्बन्धमें पहलेसे ही उनका 
चह ज्ञान रहता है कि वह मुझ परब्रह्मके अतिरिक्त और कुछ भी नहीं है । देखो,. 
जो बुलबुला बनता है; वह जळ-रूप ही होता हैं। अब चाहे वह फूट जाय और चाहे 
रहे, पर उसके सम्बन्ध में जो कुछ होता है, वह जलमें ही होता है। हवासे धूलके कण 
भले ही इधर उधर उड़ने लग, परन्तु फिर भी उनका पृथ्वी-भाव कभी नष्ट नहीं 
होता । और जब वे गिरते हैं, तब पृथ्वी पर ही ग्रिरते हैं | इसी प्रकार चाहें कोई 
नाम-ख्पात्मक वस्तु क्यों न हो; फिर चाहे वह बनी रहे और चाहे नष्ट हो जाय, पर 
वह निरन्तर ब्रह्म-रूप ही रहती है। मैं जिस प्रकार सर्व-व्यापक हूँ, उसी प्रकार उनका 
ब्रह्मानुभव भी सवंव्यापक होता हूँ । इस प्रकार वे लोग यह ज्ञान रखकर सब प्रकार्‌= 
के व्यवहार करते हैं कि यह नाना-विध विश्व एक-विध ब्रह्म ही है । हे अजुन, जिस 
प्रकार इस सूर्य-विम्वको जो देखना चाहता है, यह उसके सामने ही रहता है; उसी 
प्रकार इस विश्वको अपने ब्रह्म-वोधसे व्याप्त रखनेके कारण वे भी सबको अपने सामने 
ही दिखाई देते हैं । हे पार्थ, उनके ज्ञानमें नामको भी भेद-भाव नहीं होता । जिस 
प्रकार गगतमें वायु सब स्थानों पर समान भावसे और पूरी तरहसे भरी रहती है, 
उसी प्रकार उनका ज्ञान भी सारे विश्वको सम भावसे व्याप्त रखता है। जितनी अधिक 
भेरी व्यासि हैँ, उतनी ही उनके ब्रह्म-वोधकी भी व्याप्ति रहती हैं; और इसी लिए 
चाहे वे उपासना सम्बन्धी एक भी काम न करें, परन्तु फिर भी उनके द्वारा मेरी 


आपसे आप उपासना हो जाती है | यों तों सब जगह एक मैं ही हूँ, फिर भला मेरी 


उपासना किसके और कब नहीं होती ! (अर्थात्‌ सब लोग आपसे आप और निरन्तर 
किसी न किसी ख्पमें मेरी उपासना करते ही रहते हैं । ) परन्तु उन सब छोगोंको 
वह सर्वव्यापक ज्ञान नहीं होता, इसलिए जीव अप्राप्त स्थितिमें रहते हैं--वे मेरे 
यथार्थ स्वरूपको प्राप्त नहीं होते । परन्तु अब इस विषयका विशेष विस्तार करनेकी 
आवश्यकता नहीं । मैंने तुम्हें यह बतला दिया है कि इस प्रकारके योग्य ज्ञात- 
यज्ञके द्वारा मेरी उपासना किस तरह की जाती है। भिन्त भिन्न व्यक्तियोंके 

द्वारा और भिन्न भिन्त साधनोंसे जिन जिन कर्मोका आचरण होता है, वे सब 
अन्तमें मुझे ही अपित होते हैं । परन्तु मूढ़ जनोंको इस रहस्यका पता नहीं होता, 
और इसी लिए वे मेरा शुद्ध स्वरूप प्राप्त नहीं करते । 
गहं क्रतुरहं यज्ञः स्वधाहमहमौषधम्‌ । 
मन्त्रोऽहमहमेवाज्यमहमग्निरहं हृतस्‌ ॥ १६॥ 

“परन्तु जब उस शुद्ध ब्रह्मा-्ञानका उदय हो जाता है, तब इस वातका ज्ञान 
हो जाता है कि वेद भी मैं ही हूँ और वेदोंमें वतलाई हुई अनुष्ठानःविंधिसे जो क्रतुः 
या यज्ञ किये जाते हैं, वह भी मैं ही हूँ। फिर उन क्रतु-कमों से जो यथा-स्थित यज्ञ 
होते हैं, वे सव अंगों और उपांगोंके सहित यज्ञ भी मैं ही हुँ । स्वाहा, स्वधा, सोम 
आदि ओषधियाँ, वल्ली, घृत, समिधा, मन्त्र, आहुति, द्रव्य, होता, अग्नि और 
हवन की हुई वस्तुएं आदि जो यज्ञमें काम आती हैं, वे सब भी मैं ही हूँ । 

पिताहमस्य जगतो माता घाता पितामहः । 
वेद्यं पवित्रमोंकार ऋक्साम यजुरेव च ॥ १७॥ 

“जिसके सहवाससे आठ प्रकारको प्रकत्ति (माया) से यह नाम-छ्पातमक संसार 
उत्पन्न होता है, उस संसारका पिता मैं ही हूँ । अर्द्ध-तारी-नटीश्वरकी मूर्तिमेंका जो 
पुरुष होता है, वही नारी भी होता है, और इसी प्रकार इस चराचर विश्वकी माता 
भी मैं ही हुँ । फिर उत्पन्न होनेवाला संसार जिसके आवार पर बना रहता और 
बढ़ता है, वह आधार भी मेरे सिवा और कोई नहीं है। यह प्रकृति-पुरुष अथवा 
शिव-शक्तिकी जोड़ी जिसके सहज संकल्पसे अस्तित्वमें आई है, वह त्रिभ्रुवनक्रा 
पितामह भी मैं ही हूँ । और हे वीर-श्रेष्ठ अजु न, समस्त भिन्त भिन्त ज्ञान-मार्ग अन्तमें 
जिस एक चौमुंहानी पर आकार मिळते हूँ, जिसका नाम “वेद्य” अर्थात्‌ जाननेकी 
वस्तु है, जहाँ नाना मत एक-मत हो जाते हैं, जहाँ भिन्त भिन्न शास्त्र आपसमें एक 
दुसरेको पहचान लेते हैं और जहाँ उनका भेद-भाव नष्ट हो जाता है, जहाँ एक 
दूसरेसे अळग रहनेवाले ज्ञान-मार्गोका मेळ होता है, जिसे “पवित्र” कहते हैं और 
आदि संकल्प रूपी ब्रह्मबी जसे अंकुरित नाद-स्वरूप घोष घ्वनिमय अंक्रुरका भूर स्थान 
जो ओंकार है, वह भी मैं ही हूँ'। उस ओंकारके पेटमें रहनेवाले जो भ, उ और म ये 
तीनों अक्षर वेदोंके साथ उत्पन्न हुए हैं, वे अक्षर भी मैं ही हैँ | ऋक , यजुस्‌ और 

१५ 

साम ये तीनों बंद भी मैं ही हूँ । इस प्रकार समस्त साहित्यकी परम्परा मैं ही हूँ! 


गतिभेर्ता प्रभुः साक्षी निवासः शरणां सुहृत्‌ । 
प्रभवः प्रलयः स्थात्तं निधानं बीजमव्ययम्‌ ॥ १८ ॥ 

“यह सारा चराचर विश्व जिस प्रकृतिमें समाया हुआ है, वह प्रकृति (माया) 
थक जाने पर जिसमें विश्राम करती है, वह परम घाम भी मैं ही हुँ । जिसके कारण 
प्रकृतिमें जीवन आता है और जिसका स्वीकार करनेसे वह इस विश्वको प्रसव करती 
हैं और इस प्रकृतिका सहवास करके गुणोंका उपभोग करता है, हे अजु न, वह इस 
विइव-लक्ष्मीका नाथ भी में ही हूँ । समस्त त्रिभुवनका में ही शास्ता हुँ । आकाश 
जो अशेष स्थलको व्याप्त करता है, वायु जो क्षण-मात्र भी निरचल नहीं रहती, अग्नि 
जो जळाती है, पानी जो बरसता हूँ, पर्वत जो अचल रहते हैं, समुद्र जो अपनी 
सर्यादाका उल्लंघन नहीं करता, पृथ्वी जो भूत-मात्रका भार सहन्त करती है, वह सब 
मेरी ही आज्ञासे। यदि मैं बोंलूँ , तभी वेद भी बोलते हैं। ,यदि मैं चलाउ, तभी 
सूयं भी चलता है। मैंने गति दी है, इसी लिए संसारको चलानेवाले प्राण भी चलते 
रहते हैं। मैंने जो निथम बना दिये हैं, उन्हीके आधार पर यम भी भूतोंका संहार 
करता हू । जिसके कहनेसे ये. सब काम होते हूँ और जो जगतका सामर्थ्यवान्‌ प्रभु 
हैं, वह भी में ही हूँ । और गगनकी तरह कुछ भी न करके जो तटस्थ रहनेवाला 
है, वह भी में ही हूँ। हे अजु न, जो इस समस्त नाम-रूपोंमें भरा हुआ है और जो 
इन समस्त नाम-रूपोंका मूळ आधार है, जो इस समस्त भौतिक सृष्टिका उसी प्रकार 
आघार होकर रहता है, जिस प्रकार जलकी तरंगोंका आधार जल ही होता है, वह 
आधार भी में ही हूँ ।. जो एकनिष्ठ होकर मेरी शरणमे आता है, उसके जन्म- 

रणक्रा भी में ही अन्तःकरता हुँ: इसलिए शरणागतोंका शरण्य ( अर्थात्‌ जिसकी 
शरणमे जाना उचित हो.) वह भी मैं ही हूँ | में ही अनेक्त्व धारण करके प्रकृतिके 
` भिन्नःभिन्त गुणोंके द्वारा संसारके प्राण रूपसे कर्म करता हूँ । सूय कभी इस बातका 
भेदे भाव नहीं. करता कि यह समुद्र है और यह कीचड़से भरा हुआ गड्ढा है । वह 
समस्त ज़ाञ्यों पर समान ख्पसे प्रतिबिम्बित होताः है । इसी प्रकार ब्रह्मासे: लेकर 
कीड़े-मकोड़े तक समस्त भूतोंमें समान भावःऔर सख्य रूपसे रहनेवाला'भी मैं ही 
हैं ॥ हे अजुन,.मं. ही. इस संसारका आंधार हैँ।और इसकी? उत्पत्ति, नाश तथा 

'युनरुत्पत्तिका भी मैं ही कारण हुँ। बीज. ही समस्त शाखाओंको उत्पन्न करता है, पर 
फिर भी सारा वृक्षत्व उस बीजमें ही समाया रहता है । इसी प्रकार सारा विश्व आदि 
सुंकल्पसे.हो उत्पन्न होता है और अन्तमें उसी संकल्पमें समाया रहता है। इस 
प्रकारका अमृत्तं वासना-रूपी जो संकल्प जगत्को बीज हैं, वह संकल्प कल्पान्तमें 
लौटकर जिसमें समाता है, वह भी मैं ही हूँ। जिस समय नाम और रूप नष्ट होते हैं, 
च्यक्तियोंको विशिष्टता नहीं रह जाती, जाति और वर्गका भेद-भाव मिट जाता है और 
आकार नहीं रह जाता, उस समयसे लेकर आदि संकल्पकी वासनाका फिरसे स्फुरण 
डोनेके समय तक सारा चराचर जिसमें सुखपूर्वक रहता हैँ, वह भी मैं ही हूँ । 

तपाम्यहमहं वर्ष निगृह्हाम्युत्सुजामि च । 

अमृतं चेंव मृत्युश्च सदसच्चाहमर्जुन ॥ १९॥ 

“जब मैं सूयं रूपसे ताप उत्पन्न करता हूँ, उस समय जल सूख जाता है । फिर 
मैं ही इन्द्रके पमें वर्षा करता हूँ जिससे सब जगह फिर जळ भर जाता हूँ। अरि 
ज़िस समय लकड़ीको जलाती है, उस समय लकड़ी ही अग्नि हो जाती है ! उसी 
प्रकार मरनेवाले भी और मारनेवाले भी .दोनों मेरे ही स्वरूप होते हैँ इसी लिंए 
जो लोग मृत्युके मुखमें जाते हैं, वे भी मेरे ही.रूप हूँ और जो अमर हैं, वे तो 
स्वभावतः मेरे रूप हैं ही । जो बात बहुत सी लम्बी-चौड़ी वक्‍्तृताके द्वारा बतळानेको 
है, वह मब में तुम्हें एक ही शब्दमें बतला देता हूँ; सुनो । . सतू और असत्‌ अर्थात्‌ 
अविनाशी और विनाशी सव कुछ मैं ही हुँ । इसलिए, हे अ्जु'त, ऐसा कोई स्थान नहीं, 
है, जहाँ मैं न होऊं। परन्तु प्राणियोंका भाग्य ही ऐसा खराब है कि मैं तुम्हें दिखाई ही 
नहीं देता । यदि तरंगे यह कहकर सूख जायं कि प्रानी नहीं है अथवा सूर्यकी किरणें 
यह कहकर अन्धी हो जाथे कि दीपक नहीं है, तो यह कितने आइचयंकी बात है;! 
इसी प्रकार यह भी एक आइश्चयंकी ही बात है कि ळोग मन्रूप होते हुए भी यह 
कहकर श्रान्त होते हैं.कि मैं नहीं हूँ । इस समस्त विश्वके अन्दर और बाहर में ही 
व्याप्त हुं और यह सारा जगत्‌ मेरी ही मूर्ति है; परन्तु इन अभागोंका दुर्भाग्य बीचसें 
ऐसा बाधक होता है. कि वे यह कहते हैँ कि. “में नहीं हूँ ।”. यह बात ठीक वेसी 
ही है, जसे कोई पहले तो अमृतके कुएंमें गिर पड़े और तब अपने आपको उसमेंसे 
निकालकर बाहर ले आवे और. किनारे पर. पहुँच जाय ।. फिर भा लोगोंके ऐसे 

अभाग्यके लिए क्या किया जाय? हे अजुन जिस प्रकार कोई अन्धा कोर भर अन्नके 
लिए इधर-उधर मारा मारा फिरता है और अपने अन्धेपनके कारण पेरमें ळगनेवाळे 
चिन्तामणिको इधर-उधर ठुकरा देता है, उसी प्रकारकी अवस्था उन जीवोंकी भीं 
होती है जिन्हें ज्ञान नहीं होता । इसी लिए मनुष्य को जो कुछ करना चाहिए, वह 
उससे ज्ञान न होनेके कारण नहीं हो सकता । अन्धे गरुड़को भी पंख होते हैं, पर 
वे किस कामके ? इसी प्रकार ज्ञानके बिना सत्कर्मका आयास व्यथ जाता हू । 
त्रैविद्या मां सोमपाः पूतपापा यज्ञेरिष्टवा स्वर्गेति प्राथंयन्ते । 
ते पुण्यमासाद्य सुरेन्द्रलोकमश्नन्ति दिव्यान्दिवि देवभोगान्‌ ॥ २० ॥ 
“है अर्जुन, ध्यान रखो, जो लोग आश्रम-धर्मके अनुसार स्वयं ही सदाचारकी 
कसौटी बन जाते हैं, जिनकी यज्ञ-क्रिया देखकर तीनों वेद भी सन्तोषसे सिर हिलाते . 
हैं और जिनके सामने यज्ञ-क्रियाका फल मुत्तिमान होकर खड़ा रहता है, उन सोम- 
पान करनेवाले यज्ञकर्त्ताओंके सम्बन्धमें जो स्वयं ही यज्ञ-रूप होते हैं, तुम यही समझ 
लो कि उन्होंने पुण्यके नामसे पापोंका ही संचय किया है; क्योंकि वे लोग तीनों 
वेदोंका पठन करके और सैकड़ों यज्ञ करके उस मुझको भूल जाते हैं जिसको समस्त 
यज्ञ पहुँचते हैं, और मुझे भूलकर वे छोग स्वर्गका स्वीकार करते हैं । जिस प्रकार 
कोई अभागा पुरुष कल्मवृक्षके नीचे बेठकर अपनी झोलीमें गाँठ लगावे और तब 
उठकर भीख माँगनेके लिए इधर-उधर भटकता फिरे, उसी प्रकार जब ये लोग भी 
सैकड़ों यज्ञोके द्वारा मेरी ही उपासना करके अन्तमें स्वर्ग-सुखकी कामना करते हैं, 
तो फिर यह कंसे कहा जा सकता है कि उनके कर्म वास्तवमें पुण्य ही हैं, पाप नहीं हैं ! 
इसी लिए मुझे छोड़कर स्वर्गका संग्रह करना अज्ञानका पुण्य-मार्ग है, परतु ज्ञानी 
लोग इससे केवल उपद्रव अर्थात्‌ कल्याणकी हानि समझते हैं । यदि सच पूछो तो 
नरकके दुःख देखकर ही लोग स्वर्गको सुख समझते हैं । परन्तु वास्तवमें केवल मेरा 
स्वरूप ही ऐसा है जो दोष-रहित और अविनाशी सुख हैं । हे वीरश्रेष्ठ अजु न मेरे 
पास तक पहुँचनेमें जो दो टेढ़े-तिरछे और बाधक मार्ग हैं, वे यही हैँ । स्वगं 
और नरक तो चोरोंके मार्ग हैं । नियम यह है कि पुण्य मिश्रित पापसे लोग स्वर्ग 
प्राप्त करते हैं, शुद्ध पाप करनेसे नरकमें जाते हैं और शुद्ध तथा निर्दोष पुण्य करके 
मुझे प्राप्त करते हैं । हे अजुन, मुझमें रहते हुए भी जिस कर्मके कारण छोग़ 

झु प्राप्त नहीं कर सकते, उसी कर्मको पुण्य करनेवाली जीभके क्या संकड़ों हजारों 
टुकड़े नहीं हो जायेंगे ? परन्तु ये दूसरे विषय की बाते हैं और अब इन्हें जाने दो। अब 
अपने विषयको लो । इस प्रकार ये यज्ञकर्ता यज्ञके द्वारा मेरी उपासना करके स्वगं- 
'भोगकी याचना करते हैं । और फिर अपने उस पाप रूपी पुण्यकी सामर्थ्यसे, जिससे 
कभी मेरी प्राप्ति नहीं हो सकती, वे लोग स्वर्ग-लोक प्राप्त करते हैं। उस स्वगंमें एक 
अमरत्व ही सिहासन है । वहाँ बेठनेके लिए ऐरावत और रहनेके लिए राजधानी 
अमरावती है । वहाँ महासिद्धियोंके संग्रह, अमृतके भांडार और कामधेनुके झुण्ड हैं । 
जहाँ सेवाके लिए सदा देवता प्रस्तुत रहते है, जमीन पर चिन्तामणिके फश बने हैं 
और क्रीड़ाके लिए चारो ओर कल्पतरुके उपवन हैं । वहाँ गन्धर्व गान करते हैं, 
रम्भा सरीखी अप्सराएँ नाचती हैं और उर्वशी आदि विलासिनी स्त्रियाँ प्राप्त होती 
हैं । वहाँ शयनागारमें स्वयं मदन सेवा करता हैं, चन्द्रमा आँगनमें छिड़काव करता है 
और वायु सरीखे नौकर-चाकर बराबर इधर-उघर दौड़-दौड़कर सब काम करते रहते 
हैँ । वहाँ ऐसे स्वस्ति-वाचन करनेवाले ब्राह्मण होते हैं जिनमें स्वयं वृहस्पति मुख्य हैं; 
और भाटोंका काम करनेके लिए जितने चाहिएँ, उतने देवता मिल जाते हैं । वहाँ 
सरदारोंकी तरह पंत्तत्रद्ध होकर खड़े रहनेवाले लोकपाल होते हैं और उच्चे:श्रवा 
सरीखा कोतवाल घोड़ा है । तात्पर्य यह कि जव तक उनकी गाँठमें पुण्य रहता है, 
जब तक वे इन्द्र-सुखके समान इसी प्रकारके अनेक सुखोंका उपभोग करते हें । 


ते तं भुक्त्वा स्वर्गलोकं विशाल क्षीणे पुण्ये मत्यंलोकं विशन्ति । 
एवं त्रयीधर्मंमनुप्रपन्ना गतागतं कामकामा लभन्ते॥ २१॥ 


“जब उनके कमाये हुए पुण्यका आधार नहीं रह जाता और साथ ही इन्द्र- 
'यदका तेज भी उतर जाता है, तब वे लोग फिर इसी मृत्यु-लोकमें चले आते हैं । 
'जिस प्रकार कोई व्यसनी पुरुष वेश्याके फेरमें पड़कर अपना सारा 'घन गंवा देता हैं 
और तब उस दरिद्रावस्थामें उसके लिए उस वेश्याके द्वार पर जाना भी असम्भव 
हो जाता है, उसी प्रकार संगृहीत पुण्य समाप्त हो जाने पर उन यज्ञकर्त्ताओंकी जो 
लज्जास्पद अवस्था होती है, उसका मैं क्या वर्णन करूं ! इस प्रकार जो लोग मेरी 
शाश्वत आत्माको न पहचानक र अपने पुण्य-कत्योंकी सहायतासे स्वर्गका भोग प्राप्त 
क्रते हैं, उन्हें वास्तविक अमरत्व नहीं प्राप्त होता और अन्तमें उन्हें इस मृत्युः 

लोकमें ही आना पड़ता है। वे माताके गर्भाशयमें गन्दगीमें नौ मास तक रहकर 
बार बार जन्म लेते और मरते हैं । स्वप्नमें द्रव्यका बहुत सा भांडार देखा जाता 
है, परन्तु ज्योंही नींद खुलती है, त्योंही सारा भांडार न जाने कहाँ चला जाता 
है । ठीक इसी तरह वेदज्ञोंको मिरूनेवाला स्वर्ग-सुख भी मिथ्या ही समझना चाहिए। 
हे अजुन, अनाज निकाल लेने पर जो भूसा बच जाता है, उसे थोसाचा विलकुलं 
व्यर्थ ही होता है । इसी प्रकार चाहे कोई पुरुष वेदवेत्ता भले ही हो जाय, परन्तु 
यदि उसे मेरे शाश्‍वत स्वरूपका ज्ञान न हो तो समझ लेना चाहिए कि उसका सारा 
जीवन व्यर्थ ही गया । इसलिए यदि मेरा ज्ञान न हो तो समस्त वेदोक्त धमं 

` निरुपयोगी ही सिद्ध होते हैं । परन्तु यदि तुम्हें मेरे सत्स्वरूपका ज्ञान हो जाय 
और तब तुम्हें और किसी प्रकारका ज्ञान भी हो, तो तुम सुखी ही होगे । 


अ्नन्याश्चिन्तयन्तो मां ये जनाः पर्युपासते । 
तेषां नित्याभियृक्तानां योगक्षेमं वहाम्यहम्‌ ॥ २२ ॥ 


“जिसने सम्पूर्ण मनोयोगपूवंक अपने आपको मुझे अपित कर दिया है, जो 
उसी प्रकार मेरे सिवा और किसी दुसरेको अच्छा नहीं समझता, जिस प्रकार गर्भा- 
शयमेंका पिंड और कोई उद्योग नहीं जानता और जिसे समस्त जीवनका ही ज्ञान 

` मेरे नामके ख्पमें होता हैं और इस प्रकार जो एकनिष्ठ होकर मेरा चिन्तन करता है, 
तथा मेरी उपासना करता है, उसीकी मैं भी बराबर सेवा करता रहता हूँ । जव वह पूर्ण 
मनोयोगपूवंक एकीकरण करके मेरी उपासनाका मार्ग अंगीकार कर लेता है, उसी 
समय उसकी सब प्रकारसे सुव्यवस्था करनेका भार या चिन्ता मुझ पर आ पड़ती हैं। 
तब जो जो बातें उसके करनेकी होती हैं, वे सब बातें उसके लिए मुझे क रना आवश्यक 
हो जाता हैं । माता पक्षिणी अपने उन्हीं बच्चोके लिए अपना जीवन धारण करती ' 
है जिन बच्चोंके अभी तक पख नहीं निकले होते । उस अपनी भूख-प्यासका कुछ 
` भी ध्यान या चिन्ता नहीं रहती | वह सदा केवळ अपने बच्चोंके हितके ही सब काम 
करती हैं। इसी प्रकार जो लोग सब तरहसे मुझपर विश्वास रखकर मेरी उपासना 
करते हैं, उनकी सव प्रकारसे देख-रेख मैं ही करता हूँ | यदि वे मेरे साथ एक-रूप 
होकर मोक्षकी रुचि.रखते हैं, तो उनकी: वह रुचि मैं ही पूरी करता हूँ । और 
यदि उन्हें मेरी सेवा ही अच्छी लगती हो, तो मैं उन्हें प्रेमका दान देता हूँ । इस 

प्रकार वे लोग अपने मनमें जिन जिन वातोंकी इच्छा करते हैं, वे सब मैं उन्हें बारं 
बार देने छगता हूँ । और इस प्रकार जो कुछ मैं उन्हें देता हूँ, उनके लिए उसकी 
देख-रेख -भी मुझे ही करनी पड़ती है | उनका योग-क्षेम मुझे ही करना पड़ता है, 
क्योंकि उनकी सब बातें मुझपर ही भाश्रित रहती हैं । ' हे 


येऽप्यन्यदेवता भक्ता यजन्ते श्रद्धयान्विताः । 
तेऽपि मामेव कौन्तेय यञन्त्यविधिपूर्वक्रस्‌'॥ २३ ॥| 

८इसके सिवा और भी अनेक सम्प्रदाय हैं, परन्तु उनके अनुयायी मेरा सर्वव्यापक 
रूप नहीं जानते । वे अग्नि, इन्दर, सुर्यं और सोमके उद्देश्यसे यज्ञ करते हैं । वे यज्ञ 
भी मुझे हो प्राप्त होते हैं, क्योंकि यह सारा विइव मैं ही हूँ । परन्तु यह उपासना 
प्रणाली सोधी नहीं बल्कि टेढ़ी. है । देखो, वृक्षकी शाखाएँ और पत्ते सब एक ही 
बीजसे उत्पन्न होते हैं, परन्तु सबके लिए पानी ग्रहण करनेकी क्रिया सूल या जड़ 
ही करती है, इसलिए जड़में ही पानी देना ठीक है । अथवा मनुष्यके शरीरमें दस 
इन्द्रियाँ होती हैं और वे सब एक हो शरीरमें होती हैं; और वे इन्द्रियाँ जिन विषयोंका 
सेवन करती हैं, वे भी अन्तमें एक ही स्थानमें जाते हैं । तो भी क्या कोई खाद्य 
पदार्थ प्रस्तुत करके कानोमें डाळता है ! अथवा कूळ यदि आँखोंके साथ वाँघ दिये 
जाये तो काम चल सकता है ! नहीं । अन्न मुखमें डाळना होगा और सुगन्धका अनुः 
भव नाकसे करना होगा । इसी प्रकार मेरा वास्तविक स्वरूप समझकर ही मेरी उपासना 
की जानी चाहिए । यदि मेरे आत्म-स्वरूपको विना जाने हुए मेरा भजन किया जायगा 
तो वह व्यर्थ किये हुए कामकी तरह निष्फळ होगा । अतः केके लिए ज्ञान-दृष्टिकी 
आवश्यकता होती है और उस दृष्टिका स्वच्छ तथा निर्मल होना भी आवश्यक हैँ । 

अहं हि सर्वयज्ञानां भोक्ता च प्रभुरेव च। 
न तु मामभिजानन्ति तत्त्वेतःतश्च्यवन्ति ते ॥ २४ ॥ 

“हे अर्जुन, यदि वास्तवमें देखा जाय तो यज्ञोंके समस्त उपचा रोंका मेरे सिवा और 
कौन भोक्ता हो सकता हैँ? मैं ही समस्त यज्ञोंका मूल हूँ और मैं ही यज्ञोंकी अन्तिम 
मर्यादा हूँ । परन्तु इत याज्ञिकोंको इस वातका ज्ञान नहीं है और इस लिए वे दुसरे 
देवताओंके भजनमें लगे हुए हैं । जिस प्रकार देवताओं और पितरोंके नामसे गंगाका 
पानी गंगामें ही अपंण किया जाता है, उसी प्रकार यज्ञ आदि विधि-विधानोंके द्वारा 

चे लोग मेरी ही वस्तु मुझको ही अपित करते . हैं; परन्तु केवळ अपंण-विधि दूसरे 
देवताओंके उद्देश्यसे करते हैं। इसी लिए, हे अजुन, वे इन विधि-विधानोंके द्वारा 
मुझ तक आकर नहीं पहुँचते, बल्कि याज्ञिक लोग जिन देवताओंके उद्देश्य इन 
सत्र कर्मोंका आचरण करते हैं, उन्हीं अपने उपास्य देवताओंको वे लोग प्राप्त होते हैं। 


यान्ति देवव्रता देवान्पितृन्‌ यान्ति पितृब्रताः। 
भूतानि यान्ति भूतेज्या यान्ति मद्याजिनोऽपि मास्‌ ॥ २५॥ 


“जो लोग अपना मन, वाणी और इन्द्रिया इन्द्र आदि देवताओंके भजनमें 
लगाते हैं, वे शरीर-पात होते ही उन देवताओंका रूप प्राप्त करते हूं । अथवा जिनके 
मन पितृ-ब्रतके आचरणमें रंगे हुए हैं, वे मृत्युके उपरान्त पितृ-स्वरूप होते हूँ । 
जिन लोगोंको वेताळ, पिशाच और हीन ग्राम्य देवता ही सबसे श्रेष्ठ जान पढ़ते हैं 
और जारण, मारण आदि मन्त्रोंके लिए जो उनकी उपासना अंगीकार करते है, 
उनके शरीरका परदा जब मृत्यु उठा देती है, तब वे लोग तुरन्त ही भूत-योनिको 
प्राप्त होते हें। इस प्रकार सब लोग अपने अपने संकल्पों या विचारोंके अनुसार ही 
अपने अपने कर्माका फल प्राप्त करते हैं । परन्तु जिनकी आँखोंने मेरे दर्शन किये 
हैं, जिनके कानोंने मेरा श्रवण किया है, जिनके मनने मेरा ध्यान किया है, जिनकी 
वाचाने मेरी कीतिका गान किया है, जो अपने समस्त अंगोंसे समस्त स्थानों पर मेरे 
ही उद्देश्यसे नमन करते हैं, जो अपने दान-पुण्य आदि सब काम मेरे प्रीत्यर्थ करते हैं, 
जिन्होंने मेरा ही अध्ययन किया हूँ, जो अन्दर और बाहर मद्रूप होकर सन्तुष्ट होते 
हैं, जो अपना सारा जीवन मुझे ही अर्पण करते हैं, जो केवल हरिभक्तोंके लक्षण 
घारण करनेके छिए ही अहं भात्रका स्वीकार करते हैं, जिन्हें केवल मेरा ही लोभ 
लगा हुआ हुँ, जो केवळ मुझे प्राप्त करनेकी इच्छासे ही स-काम रहते हैं, जो मेरे 
ही प्रममें व्याकुळ होते हैं, मेरे सर्वव्यापी स्वरूपसे भरे होनेके कारण जिन्हें लौकिक 
भाव भासमान भी नहीं होते, जिनके शास्त्र और मन्त्र-तन्त्र सब मेरे प्रीत्यर्थ होते हैं, 
तात्पर्यं यह कि जो अपने समस्त व्यवहारो और आचारोंमें मेरा ही भजन करते 
हैं, वे मृत्युके पहले ही मेरा सत्य, शुद्ध और बुद्ध स्वरूप प्राप्त कर लेते हैं । फिर 
भला मरनेके बाद वे और कहाँ जा सकते हैं ! इसी लिए जो अपने समस्त व्यवहार 

स्वयं ही मेरे स्व्पमें अपित करते हैं, वे मेरे याज्ञिक या उपासक मेरा ही स्वरूप 

आस्त करते हैं हे अजुन, आत्म-स्वरूपका अनुभव हुए विना मैं कभी किसीको प्रिय 
“नहीं होता. मैं और किसी उपायसे किसीके लिए साध्य नहीं हो सकता । इन विषयोंमें 
जो अपने ज्ञानका गर्व करता हो, उसीको अज्ञानी समझना चाहिए । जो अपना 
'बड़प्पन दिखलाता हो, समझ लेता चाहिए कि उसीमें कुछ कमी ओर कच्चाई है । 
“जो अभिमानपूर्वंक यह कहता हो कि अव मैं परिपूर्ण हो गया हूँ, उसके सम्बन्धमें 
खूब अच्छी तरह समझ लेना चाहिए कि उसमें कुछ भी महत्व नहीं हैं । इसी प्रकार, 
हे अर्जुन, जो लोग अपने यज्ञ-याग आदिकी अथवा तपर्चरणकी डींग हाँकते हैं, उनके 
"इन सव कर्मोका तृण भर भी उपयोग नहीं होता । भळा तुम्हीं बतलाओ कि ज्ञानकी 
“सामर्थ्यं रखनेमें वेदोंसे भी बढ़कर और कोई समर्थ है? अथवा वक्तृत्व-शक्तिमें 
“सहस्र-वदन शेष-नागसे भी बढ़कर कोई और कुशळ है ? परन्तु वह शेष भी मेरे 
“बिछौनेके नीचे दवा बेठा है और वेद भी मेरे स्वरूपका यथा-तथ्य विचार करनेसे 
“घबराते हैं और “नेति नेति” कहकर पीछे हट जाते हैं । इस विषयमें सनक आदि 


:ज्ञाता भी पागल और भौचक्के हो गये हैं । यदि तपशचरणका विचार करो तो शूळ- 
“पाणि शंकरके बराबर कठोर तपस्या किसने की है ! परन्तु वे तपस्वी-श्रेष्ठ शंकर भी 
सत अभिमान एक ओर रखकर मेरे चरण-तीथे अपने मस्तक पर धारण करते हैं । 
-सम्पन्नतामें लक्ष्मीके समान कोन श्रेष्ठ हैं? उस लक्ष्मीके घरें श्री देवी सरीखी 
“दासियाँ काम करती हैं । उसी लक्ष्मीने खेलवाड़में जो घरौंदा बनाया है, उसीको 
“लोग अमरपुरी कहते हैं। ऐसी अवस्थामें क्या इन्द्र आदि देवाधिपति उन लक्ष्मीकी 
` पुतलियाँ नहीं सिद्ध होते ? वह लक्ष्मी जब इस प्रकारके खेलवाड़से ऊबकर ये घरौंदे 
- तोड़ डालती है, तब महेन्द्रादि सव कंगाल हो जाते हैं। वे दासियाँ जिन वृक्षोंकी ओर 
-देख देती हैं, वे वृक्ष कल्पतरु हो जाते हैं। जिस लक्ष्मीके घरमें काम करनेवाली 
` परिचारिकाओंमें भी इस प्रकारकी अलोकिक सामर्थ्यं है, उस मुख्य नायिका 
* झक्ष्मीका भी तारायणके सामने कोई विशेष महत्व नहीं है। इसी लिए, हे अजुंन, 
* वे लक्ष्मी मनोयोगपूर्वक मेरी सेवा करती हैं और सब अभिमान अळग रखकर 
उन्होंने नारायणके चरण घोनेका सौभाग्य प्राप्त कर लिया हैं। इसलिए, पहले 
अपने महत्वके सब विचार छोड़ने पड़ते हैं, ज्ञान सम्वन्धी अभिमानका परित्याग 
- करना पड़ता है और मनमें इस प्रकारकी सच्ची भावना रखकर विनयी होना पड़ता 
ः है कि मैं संसारके सब जीवोंसे छोटा हूँ । तब जाकर मनुष्य मेरे स्वख्पके समीप 

पहुँच सकता है। देखो, सह्र-कर सूर्यकी दृष्टिके सामने चन्द्रमा भी फीका पड़।जाता' 
है । फिर जुगनू अपने तेजकी प्रौढ़ताकी डींग क्यों हाँके ? इसलिए जहाँ लक्ष्मीका" 
महत्व और शंकरका तप भी कोई चीज न हो, वहाँ मूढ़ और दुर्वल सामान्य मनुष्योंका' 
भला क्या पूछना है ! इसी लिए शारीरके अभिमानका विचार छोड़ देना चाहिए, 


समस्त सद्गुणोंकी प्रतिष्ठा राई-नोनकी तरह उतारकर फेंक देनी चाहिए और 
सम्पन्नताके मदको निछावर करके उसका अन्त कर डालना चाहिए । 
पत्रं पुष्पं फलं तोयं यो मे भवत्या प्रयच्छति । 
"तदहं भवकत्युपहृतमश्नाम प्रयतात्मनः॥ २६१ 
“ऐसा भक्त जिस समय असीम प्रेम“रसमें भरकर किसी वृका फल मुझे अपित' 
करनेके लिए मेरी तरफ बढ़ता है, तब मैं बड़ी उरकंठासे उसे लेनेके लिए अपने 
दोनों हाथ आंगे बढ़ाता हूँ और उस फलका डंठल तोड़नेके लिए भी नहीं रुकता 
और वड़े प्रेमसे ज्योंका त्यों उसे सेवन करता हूँ । हे अजुन, यदि मेरा कोई भक्त. 
अक्तिपृवंक एक फूल भी मुझे देता है, तो वास्तबमें मुझे वह फूल सूँघना चाहिए; 
परन्तु उस समय मैं भक्ते प्रेमसे इतना अधिक भर जाता हूँ कि वह फूल भी मैं 
अपने मुखमें रखकर खा जाता हूँ । परंतु फूछकी तो बात ही क्या है, यदि मेरा 
भक्त मुझे किसी ऐसे-वैसे वृक्षका एक पत्ता भी अर्पित करता है, तो मैं यह भी नहीं 
देखता कि वह पत्ता ताजा है या वासी और सूखा हुआ | मैं तो केवल यही देखता 
हूँ कि वह प्रेम-रससे भरा हुआ हूँ, और वह पत्ता भी मैं उसी प्रकार सुखसे खाकर 
पृष्ट होता हूँ, जिस प्रकार कोई भूखा आदमी उतावलेपनसे थमृत पीकर तृप्त होता 
है। अथवा किसी अवसर पर ऐसा भी होता है कि कहीं कोई पत्ता भी नहीं 
मिलता । परंतु पानीकी तो कमी नहीं रहती न ? वह तो सव जगह विना दामके 
ही मिल जाता है। परन्तु वही मुफ्तमें मिला हुआ पानी मेरा भक्त मुझे अपना 
सर्वस्व समझकर अपित करता हूँ; और उसके इस अल्प समर्पणसे ही मुझे ऐसा 
जान पड़ता हैं कि उस भक्तने मानों मेरे लिए वेकुंठसे भी बढ़कर कोई निवास-- 
स्थान बनवा दिया है अथवा कोस्तुभसे भी बढ़कर निर्मल तेजवाला कोई जड़ाऊ 
अळंकार मुझे पहना दिया है, अथवा क्षीर-सागरसे भी बढ़कर सुखदायक दूधके 
असंख्य नवीन दायन-स्थल मेरे लिये बनवा दिए हैं, अथवा कपूर, चन्दन और 
कृष्ण अगर इन तीनों वस्तुओंका सुगन्धिमय, बहुत ऊँचा मेरु पर्वत मेरें उपभोग-- 

के लिए उत्पन्न करा दिया है; अथवा मेरी दीप-मालामें एक दूसरा सूर्य हो लाकर 
लेगा दिया हुँ; अथवा उसने गरुड़ सरीखे वाहन अथवा प्रत्यक्ष कल्पवृक्षोंके उप- 
वन अथवा कामधेनुके झुंड ही मुझे अपित किये हैँ, अथवा अंमृतसे भी बढ़कर 
स्वादिष्ट नाना प्रकारके दिव्य पक्वान्न उसने मेरे सामने रखे हैं । जिस समय मेरा 
भक्त मुझे पानीकी एक बूंद भी देता है, उस समय मुझे इतना ही अपरम्मार संतोषं 
तथा आनन्द होता है | हे अजुन, यह कुछ आवश्यक नहीं है कि मैं तुम्हें ये सब 
बातें बतळाऊं ही, क्योंकि तुम तो प्रत्यक्ष ही यह बात देख चुके हो कि भक्तिपूर्वक 
लाये हुए तीन मुट्ठी चावलोंके लिए मैंने सुदामाके फटे हुए दुपट्टेकी गाँठे अपने 
हाथमे खोली हैं । मैं तो केवल भक्ति ही देखता हूँ, और जहाँ भक्ति होती है, वहाँ 
मैं छोटे और वड़ेके भेद-भावकी कभी कल्पना भी नहीं करता । चाहे कोई हो और 
चाहे जिस प्रकारका मेरा आतिथ्य करे, परन्तु यदि मुझे उसमें सच्चा भाव दिखलाई 
पड़ता है तो मैं तुरन्त ही प्रेमपूर्वक उसका स्वीकार करता हूँ । यदि सच पूछो तो 
पत्न-पृष्प और फल आदि सामान्य वस्तुएँ तो भक्ति प्रदशित करनेका साधन मात्र 
हैं । मुझे वास्तवमें इन निमित्तों और साधनोंसे कोई मतलब नहीं होता । मेरा मुख्य 
आधार तो भक्ति-तत्व ही है। इसलिए, हें अजुन, इस योगके साधनकी मैं एक सहज 
युक्ति तुम्हें बतळाता हूँ; सुनो । यदि तुम भक्तिःतत्वकी साधना करना चाहते हो 
तो अपने मनसे कभी मुझे विस्मृत मत होने दो -सदा मेरा स्मरण रखो । 

यत्करोषि यदश्नासि, यज्जुहोषि ददासि यत्‌ । 

यत्तपस्यसि कौन्तेय तत्कुरुष्व मदर्पणस्‌ ॥ २७ ॥ 

“तुम जो कर्म करो, जिन विषयोंक्रा भोग करो, जिन यज्ञोंका सम्पादन करो, 
जो कुछ दान करो अथवा नौकर-चाकरोंके निर्वाहकी जो व्यवस्था करो, अथवा तप 
और व्रत आदिका जो आचरण करो, तात्पर्य यह कि सब प्रकारकी क्रियाएं ज्यों 
ज्यों तुम्हारे हाथों से होती जागें, त्यों त्यों बे सब मेरे ही उद्देश्यसे समपित करते 
चलो । परन्तु हाँ, ऐसा करते समय उसमें अहंकारका लेश भी नहीं होना चाहिए । 
इस प्रकार अहंकारका दोष धो डालना चाहिए और सव कर्माको अहंकार-दोषछे 
निंमंल रखकर मुझे अपित करना चाहिए । 

` शुभाशुभफलेरेवं मोक्ष्यसे कमंबन्धनेः । 
संत्यासयोगयुक्तात्मा विमुक्तो मामुपेष्यस्ति ॥ २८ ॥ 

“जिस प्रकार अग्नि-कुंडमें भूना हुआ बीज कभी अंकुरित नहीं हो सकता, उसी 
प्रकार मुझे अधित किये हुए कर्मोका कभी कोई फल नहीं हो सकता । अर्थात्‌ जो 
कर्म मुझे अपित किमें जाते हैं, उनके फलके वन्धनमें कर्ता कमी नहीं पड़ता -- 
चे कमं उसके लिए कभी बाधक नहीं हो सकते । अजुन, जब कर्म अवशिष्ट रहते 
हैँ, तमी उनके फल भी उत्पन्न होते हैं, और उन फलोंका भोग करनेके लिए जीवमो 
किसी न किसी शरीरका आश्रय लेना पड़ता है । परन्तु यदि वे समस्त कम पूरी 
तरहमें मुझे अपित कर दिये जायं, तो उसी समय जन्म और मरण का सारा आधार 
ही नष्ट हो जाता है। हे अजुन, यह कहनेका कि--“'आज ही मौन सी जल्दी है ! 
कल देखा जायगा ।” और इस प्रकार आजका काम कळ पर टालनेका समय नहीं 
है, इसी लिए आत्म-स्वूप प्रास करनेका सब्रसे सहज उपाय फल-संन्यास-युक्त 
कमंयोग्र है और उसका मैंने तुम्हें उपदेश कर दिया है । तुम इस शरीरके बन्धनमें 
मत रहो और सुख-दुःखके समुद्रमें गोते मत खाओ। और सहजमें इस सुगम 
मार्गसे चलकर प्रसन्नतापूवंक मेरे आनन्दमय स्वरूपमें मिलकर रहो । 


समोऽहं सवंभूतेषु न मे द्वेष्योऽस्ति न प्रियः। 
ये भजन्ति तु मां भक्त्या मभि ते तेषु चाप्यहम्‌ ॥ २९॥ 


“सम्भव है कि तुम यह प्रश्‍न करो कि--““वह मैं कैसा हूँ ?” तो उसका उत्तर 
यह है कि मैं समस्त भूतोंमें सम भावसे रहता हूँ । मुझमें अपने और परायेका तिळ 
मात्र भी भेद-माव नहीं है । जो जीव मेरा शाइवत सत्य स्वरूप पहचान लेते हैं, 
भहंकारका नाम-निशान भी मिटादेते हैं; समस्त मावों और समस्त कर्मोके द्वारा 
मेरा ही भजत करते हैं. अर्थात्‌ अपना जीवन और समस्त कर्म मुझे अपित कर 
देते हैं, वे चाहे शरीरमें भी रहें, परन्तु वास्तवमें वे शरीरमें नहीं होते, बल्कि वे 
पूर्ण खूपसे मेरे स्वर्पमें ही रहते हैं और मैं भी उन्हींमें निवास करता हूँ । इतना 
बड़ा वट-वृक्ष अपने सम्पूर्ण विस्तारके साथ एक छोटे-से बीजमें लीन स्थितिमें रहता 
है; और वह बीज उसी बट वृक्षमें रहता हैं। इसी प्रकार मुझमें और ऐसे मक्तोमें 


केवल बाहरी और नाम मात्रका अन्तर रहता है, परन्तु थदि अन्दरकी वस्तु-स्थितिका ` 


विचार किया जाय तो जो कुछ मैं हूँ, बही मेरे भक्त भी हैं और हम दोनोंमें कोई 
` औद नहीं होता । जिस प्रकार किसी दुसरेसे मॅगनी माँगकर लाया हुआ गहना यदि 

अपने शरीर पर पहन लिया जाय तो भी उसके सम्बन्धमें किसीका यह भाव नहीं 
होता कि यह गहना मेरा है, उही प्रकार मेरे भक्त यद्यपि देह धारण करते हैं, परंतु 
फिर भी वे कभी उसे अपना नहीं समझते । फूलकी सुगन्य हवाके साथ मिलकर 
आगे निकल जाती हुँ और पीछे जो खाली फूल रह जाता है, वह तब तक डंठलके 
साथ लगा रहता है, जव तक मुरछाकर गिर नहीं जाता । इसी प्रकार वह भक्त भी, 
जिसके मनसे अपने-मनका विचार निकल जाता है, अन्त काळ तक किसी प्रकार 
अपनी आयुष्य घारण किये रहता हूँ। हे अजुन, जो अपने कर्तूत्वके अभिमानका 
मुझपर आरोप कर देता है, उसका अभिमान मुझमें ही आ जाता हैँ; और फिर 
वह अभिमान मेरे भक्तक्रे लिए किसी प्रकार बन्धक या बाधक नहीं हो सकता । 


अपि चेत्सुदुराचारो भजते मामनन्यभाक्‌ । 
साधुरेव स मन्तव्यः सम्यग्व्यवसितो हिं सः ॥ ३० ॥ 


“जो लोग इस प्रकार निर्मल प्रेम-भावसे मेरा भजन करते हैँ, उनका शरीर 
कुछ भी बाधा नहीं करता, फिर चाहे वे लोग किसी जातिके हों, इसमें कुछ भी 
हजं नहीं है। हे वीरश्रेष्ठ अजुन, यदि आचरणके विचारसे ऐसा मनुष्य दुराचारी 
भी हो, तो भी यह नहीं भूलता चाहिए कि जीवनके अंतमें शरीर-पात होनेके समयः 
वह भक्तिके चवूतरे पर आरोहण कर चुका होता है। अंत समयमें जेसी बुद्धि होती 
है, उसीके अनुसार आगेकी गतिका स्वरूप भी निश्चित होता है। इसलिए जो 
अंत समयमें अपना जीवन भक्तिके हाथमें सौंप देता है, वह पहले चाहे दुराचारी 
भी रहा हो, परन्तु अब वह अपनी भक्तिको पावन सामर्थ्यसे सर्वश्रेष्ठ गिना जानाः 
चाहिए । एक बार मनुष्य यदि किसी बड़ी वाढ़में डूब जाय, परंतु उसमेंसे जीवित 
ही बाहर निकल आवे, तब उसका पहलेका डूबना जिस प्रकार निरर्थक हो जाता है, 
उसी प्रकार यदि अंत समयमें मनुष्य भक्ति ग्रहण कर ले, तो उसके पहलेके आच- 
रित समस्त पाप घुळ जाते हैँ । इसलिए यदि कोई पुरुष किसी समय दुराचारी भी 
रहा हो, परंतु यदि वह पश्चात्तापके तीर्थमें . अच्छी तरह स्तान करके शुद्ध हुदयसे 
मेरे स्वख्यमें प्रविष्ट हो तो उसका कुल पवित्र ही समझना चाहिए और यह मानः 
लेना चाहिए कि उसकी कुलीनता सचमुच निर्दोष है और सचमुच उसने अपता 
जन्म सार्थक कर छिया है। फिर उसके लिए ऐसा हो जाता है कि मानों उसने 

विद्या, तप, अष्टांग योग आदि सवका संग्रह कर लिया हो | हे अजुन, अब इस 
'विषयके विशेष विस्तारकी आवइ्यकता नहीं । तत्पर्य यही है कि जिसके मनमें मेरा 
अखंड अनुराग उत्पर्‍्न हो जाता है, वह पूणं रूपसे समस्त कर्मोसे पार हो जाता है। 
जो अपने मन और वृद्धिकी समस्त क्रियाएं एकनिष्ठाके सन्दूकमें भरकर वह सन्दूक 
पूर्ण रूपसे मेरे अधोन-कर. देता है, वह इसी प्रकार कर्मातीत-हो जाता है ।- 


क्षिप्रं भवति धर्मात्मा शश्वच्छान्ति निगच्छति । 
कौन्तेय प्रति जानीहिःच मे भक्तः प्रणश्यति ॥ ३१॥ 


“यदि तुम्हारे मनमें यह विचार उत्पन्न हुआ हो कि---“मेरा भक्त कुछ कालके 
उपरान्त अर्थात्‌ मृत्युके अनन्तर मेरे समान होगा ।” तो मैं तुमसे पूछता हुँ कि जो 
स्वयं अमृतमें हीं निवासत करता हो, उसका मरण ही केसे हो सकता है? जिस समय 
सुर्य आकारामें उगा हुआ नहीं रहता, उस समयको रात कहते हैं। इसी प्रकार जो 
जो कर्म बिना मेरी भक्तिके किये जायं, क्या उन्हें महापाप ही नहीं कहना चाहिए ? 
इसलिए, हे अजुंन, जिस समय उसकी चित्त-वृत्ति मेरे पास आती है उसी समय वह पूर्ण 
रूपसे मेरा स्वरूप प्राप कर लेता है । यदि किसी एक जळते हुए दीपकसे एक और 
दुसरा दीपक भी जला लिया जाय तो यह नहीं कहा जा सकता कि इनमेंसे पहलेसे 
जळनेवाला दीपक कौन सा है और बादमें कौन सा.दीपक जलाया गया है । इसी 
प्रकार जोजीव पूरी तरहसे मेरी भक्ति करता है, वह तत्काळ ही मदूप हो जाता है। 
'फिर मेरी जो अक्षय शान्त वृत्ति है, वही उसे प्राम. हो जाती है, जिससे उसकी 
तेजस्विता बढ़ जाती है, बल्कि यों कहनाःचाहिए कि वह मेरे जीवनसे ही जीवित 
रहता है। हे अजुन इस विषयमें अब कहाँ तक चावित-चवंण किया जाय । मुख्य 
तत्व यही हूँ कि यदि किसीको मेरी प्रासिकी इच्छा हो तो उसे पूर्ण रूपसे मेरी भक्ति 
करना नहीं भूलना चाहिए । वंशकी शुद्धताके महत्वकी ओर घ्यान मत दो, कुछीनताका 
प्रशसापूर्ण बखान मत करो और ज्ञानका मिथ्या अभिमान छोड़ दो । रूप-लावण्य 
अथवा यौवन-बलसे मत्त मत हो और घन-सम्पन्नताकी अहंताका गर्जन मत करो, . 
क्योंकि यदि एक मेरी भक्ति न हो तो ये सभी बातें निष्फल हो जाती हैं । यदि पौधेमें 
भनाजकी बालें तो बहुत लगी हों, परन्तु-उन बालोंमें . दाने बिलकुल न हों, अथवा 

जगर तो बहुत बड़ा हो, पर वह. बिलकुल; उज़ाइ.और वीरात पड़ा हो, तो उसका 

'क्या महत्व है? जसे हो तो सरोवर, परन्तु सूखा पड़ा हो अथवा जंगलमें किसी 
-दीनकी किसी दूसरे दीनके साथ भेंट हो अथवा . वृक्ष तो हो, परन्तु वन्ध्या फूलोंसे 
छदा हो, बस इसी प्रकार सारा'वेभव, कुलका सारा महत्व अथवा जातिका महत्व 
भी समझना चाहिए । यदि शरीरके सब अंग तो ज्योंके त्यों वतमान हों, परन्तु वह 
निर्जीव हों: तो उस अवस्थामें वह शरीर बिलकुल निरुपयोगी होगा । ठीक इसी. 
प्रकार जिस प्राणीमें मेरी भक्तिन हों, वह धिक्कारका ही पात्र होता है । क्योंकि इस 
प्रकार जीवित रहनेवाळे मनुष्यों और: पृथ्वीतळ पर पड़े हुए पत्थरोंमें अन्तर ही 
'क्या है ? जिस प्रकार कंटीले थूहड़ वृक्षकी छाया बुद्धिमान्‌' लोग जात-बूझकर वचा 
जाते हैं और उसकी छायामें नहीं बंठते, उसी प्रकार पुण्य भी अ-भक्तको बचा जाते 
हैं--उसके पास नहीं जाते । नीमका पेड़ चाहे निवौरीसे भरकर बिलकुल झुक ही 
'क्यों न जाय, पर फिर भी उस पर केवळ कोवे ही आनन्द करते हैं । इसी प्रकार 
भक्ति-हीन पुरुष चाहे बहुत अधिक सम्पन्न और शक्तिशाली क्यों न हो जाय, परन्तु 
फिर भी वह केवल दोषोंक्ा ही विस्तार करता है । यदि पट्‌-रस भोजन किसी ठीकरेमें 
'परोसकर चौराहे पर रख दिया जाय तो उससे कुत्तोंका खौरा रोग ही बढ़ता है 
(अर्थात्‌ उसे खाकर कुत्ते खोरहे हो जाते हैं )। इसी प्रकार भक्ति-हीन पुरुषका 
जीवन भी होता है। उससे स्वप्नमें भी पुण्य-कत्य नहीं होते वह जीवन ऐसी थालीके 
समान होता है जिसमें संसारके दुःख रूपो पक्वान्न परोसे हुए होते हैं ॥ इसलिए 
चाहे उत्तम कुल न हो, चाहे अन्त्यजकी ही जाति हो, यहाँ तक कि यदि पशुका 
भी शरीर हो, तो भी हर्ज नहीं है। हे अजुन, देखो जब ग्राहने गजेन्द्रको पकड़ लिया 
था, तब गजेन्द्रने मुझे पुकारा था । वस भक्तिपूर्वक मेरा' स्मरण करते ही वह्‌ 
मद्रूप हो गया और उसके पशुत्वका उसी समय अन्त हो गया । 


मां हि पार्थ व्यपाश्रित्य येऽपि स्युः पापयोनयः । 

स्त्रियो वेश्यास्तथा शूद्रास्तेऽपि यान्ति परां गतिमु ॥ ३२॥ 

[ “हे अजुन, जिसके नामका-उच्चारण भी निन्दनीय है, उस हीन नामवाली 
ज़ातियोंमें भी जो सबमें बढ़कर हीन जाति है, उस हीन जातिवाली पाप-योनिमें जिसने 


ज़न्म लिया है, उस पाप-योनिमें जन्म लेनेके सिवा जो ज्ञानके नामसे केवळ पत्थर 
है, परन्तु फिर भी जिसमें मेरे प्रति पूरी पूरी भक्ति. है, जिसकी वाणी: निरन्तर मेरे 

* ही गीत गाती है, जिसकी दृष्टि निरन्तर मेरा ही रूप देखती है, जिसका मन निरन्तरः 
भेरे ही सम्बन्धमें संकल्प या विचार करता है, जिसके कान मेरी कीत्तिके श्रवणसे 
कभी खाली नहीं रहते, जिसे मेरी परिचर्या ही अपने शरीरका भूषण जान पड़ती 
है, जिसे विषयोंका कोई भान भी नहीं होता, जो केवळ मुझे ही जानता है और 
इन सब बातोंके न होने पर जिसे अपना जीना बिलकुल मरनेके समान जान पड़ता 
है, हे अजन, इस प्रकार जिसने अपनी समस्त वृत्तियोसे जीवनके लिए केवळ मुझे 
ही अपना आधार बना रखा है, फिर चाहे उसने पाप-योनिमें ही क्यों न जन्म घारण 
किया हो, चाहे वह विद्या-हीन ही क्यों न हो, तो भी यदि मेरे साथ उसको तुलना 
की जाय तो वह मुझसे रत्ती भर भी कम न ठहरेगा । हे अजु'न, ध्यान रखो कि 
इस भक्तिसे सम्पन्न होनेके कारण ही देत्योंने भी देवताओंको नीचा दिखलाया हूँ । 
मेरे भक्त प्रह्नादने द॑त्य-कुळमें ही जन्म लिया था; परन्तु उसकी निर्मल भक्तिके 
कारण मुझे नृसिंह अवतार धारण करना पड़ा था। उस प्रह्नादको मेरे लिए ही 
बहुतसे लोगोंने अनेक प्रकारके कष्ट पहुँचाये थे । इसीका यह फल हुआ कि जो कुछ 
मैं उसे दे सकता था, वह सब उसे पहलेसे ही प्रास था। नहीं तो उसका कुछ 
बिलकुल दैत्योंका था। परन्तु इन्द्र भी उसकी बराबरी न कर सका । इन सब बातोंका 
म्य अभिप्राय यही है कि यहाँ केवळ भक्ति ही काममें आती है, जातिका कुछ 
भी महत्व या उपयोग नहीं हो सकता । यदि राजाज्ञाके अक्षर चमड़ेके किसी टुकड़े 
पर भी अंकित कर दिये जाये तो उस चमड़ेके टुकड़ेके बदलेमें भी सब चीजें मिल 
सकती हैं । परन्तु यदि राजाज्ञाके अक्षरोंका ठप्पा न हो तो सोने-ख्पेके टुकड़ोंको भी 
कोई हाथ में नहीं लेता । अतः यह सिद्ध हुआ कि सारा महत्व राजाज्ञाका ही हुँ । 
और यदि कोई ऐसा चर्म-खंड मिल जाय, जिसपर राजाज्ञाके अक्षर अंकित हों, तो 
उसकी सहायतासे हम जो वस्तु चाहें, वह मोळ ले सकते हूँ। इसी प्रकार जब 
मेरे प्रेम से मन और बुद्धि प्री तरहसे भर जाती है, तभी महत्ता और सर्वज्ञता 
भी उपयोगी हो सकती है । इसीलिए कुल और जाति आदि सब व्यर्थकी वात हुँ। 
हे अर्जुन, वास्तविक धन्यता तो मेरी सच्ची भत्तिमें ही है। फिर वह भक्ति भाव चाहे 
जिस प्रकारका हो, एक बार जब उस भक्ति-भावसे भरा हुआ मन मुझमें प्रविष्ट हो 
जाता है, तब उससे पहलेके समस्त चरित्र पूर्ण रूपसे मिट जाते हूँ । नाळे आदिं 
तभी तक नाळे कहळाते हैं, जब तक वे गंगामें मिल नहीं जाते; परन्तु एक बार 

गंगा-जळमें मिल जाने पर जिस प्रकार वे गंगाका रूप हो हो जाते हैं अथवा जिस 
प्रकार लकड़ियोंके चन्दन, खैर आदि वर्ग तभी तक रहते हैं, जब तक वे आगमें 
पड़कर उसके साथ एक-छप नहीं हो जाते; उसी प्रकार जव तक कोई मेरे स्वरूपके 
साथ मिलकर सम-रस नहीं हो जाता, तभी तक वह क्षत्रिय, वैश्य, स्त्री, शूद्र, अन्त्यज 
आदिके रूपमें भासमान होता है । परन्तु जिस प्रकार समुद्रमें डाला हुआ नमकका 
डला उसीमें लोन हो जाता है उसी प्रकार मेरे साथ समरस होते ही जाति-भेद- 
वाले भासका पूर्ण खूपसे लोप हो जाता है । भिन्न भिन्न नदों औौर नदियोंकी कल्पना 
तभी तक रहती है, जव तक वे जाकर समुद्रमें मिल नहीं जातीं और तभी तक उनके 
सम्बन्धमें यह भेद भी किया जा सकता है कि अमुक नदका प्रवाह पहिचिमकी ओर 
हैं और अमुक नदीका प्रवाह पूवंकी ओर है । इसलिए कहना यही है कि चाहे जिस 
निमित्तसे हो, एक बार चित्तका प्रवेश मेरे स्वरूपमें हो जाना चाहिए; बस फिर वह 
मनुष्य आप से आप मब्रूप हो जाता है । चाहे पारसको तोड़नेके ही उदूदेश्यसे क्यों 
न हो, परन्तु एक वार छोहेक़ा पारसके साथ स्पर्श हो जाना चाहिए; बस फिर काम 
हो जाता है, क्योंकि पारसके साथ छूते ही वह भी सोना हो जायगा । हे अर्जुन, 
देखो, जब प्रेमके निमित्त गोपियोंका अन्तरंग मेरे रंगमें रगा गया, तव वे तुरन्त ही 
मद्रूप हो गईं या नहीं ? इसी प्रकार भयके निमित्तसे कंस, निरन्तर शत्रुता करनेके 
कारण झिंशुपाल आदि शत्रु, सगोत्र और सम्बन्धी होनेके कारण यादव, और ममताके 
निमित्तसे वसुदेव आदि क्या मेरे साथ मिलकर एक-र्पता नहीं प्राप्त कर चुके हैं ? 
जिस प्रकार नारद, धृव, अक्र, शुक्र और सनतूकुमार आदिके लिए में भक्तिके 
गुणसे साध्य हो गया, उसो प्रकार, हे अर्जुन, में काम-भावनासे गोपियोंको, भय 
और श्रान्तिसे कंसको और शिशुपाल आदि दूसरे अनेक लोगोंको उनकी दुष्ट और 
नष्ट मनोवृत्तियोंके कारण ही प्राप्त हो गया । में सबका अन्तिम घ्येय हूँ, फिर चाहे 
लोग मेरे पास भक्तिसे, चाहे विषय-भावनासे, चाहे वेर-वृत्तिसे, चाहे और किसी 
मनोधर्मके मार्ग से ही क्यों न आवें । इसी लिए, हें अर्जुन, मेरे स्वरूपमें प्रवेश 
करनेके उपायोंका बिलकुल टोटा नहीं है--वे उपाय अनेक और प्रचुर हैं । मनुष्यका 
जन्म चाहे जिस जातिमें हुआ हो और वह चाहे मेरी भक्ति करे और चाहे मेरा 
विरोध करे, पर उसे होना चाहिए मेरा ही भक्त अथवा मेरा ही शत्रु; बस यही 
मुख्य तत्व है। चाहे किसी बहाने मनुष्यको मेरा-पन प्राप्त हो जाय, उसे अच्छी 
१६ 

तरह समझ लेना चाहिये कि मेरा स्वरूप उसके हाथमे आ' गया। इसी लिए 
हे अजुन, चाहे पाप-योनि हो और चाहे वैश्य, शूद्र अथवा स्त्री हो, सवः लोग मेरी 
उपासनासे ही मेरे स्थान तक पहुँचते हैं । , 

कि पुनर्ब्राह्मणाः पुण्या भक्ता राजषयस्तथा । 

अनित्यमसुखं लोकमिमं प्राप्य भजस्व मास्‌ ॥ ३३॥ 

“जब वास्तवमें स्थिति ऐसी हू, तब जो ब्राह्मण चातुवंण्यंके राजा, स्वर्गके धनी 
और मन्त्र विद्याका जन्म-स्थान हैं, जो भूदेव हैं, जो तपके मूत्तिमन्त अवतार हैं, 
जिनके योगसे ती्थोंका भी भाग्य उदय हो जाता है, जो यज्ञ-यागके सदाके आधार 
हैं, जो बेदोंके निस्सीम अभिमानी हैं और जिनकी क्ृपा-दृष्टिकी गोदमें ही बेठकर 
कल्याण भी वृद्धिको प्राप्त होता है, जिनसे सम्मानित होनेके कारण सत्कम विस्तार प्राप्त 
करते हैं, जिनकी इच्छासे ही सत्यका जीवन बना हुआ है, जिनके अभयन्वचनसे 
अग्निने आयुष्य प्राप्त किया है और इसी लिए अग्निके सहज शत्रु समुद्रने भी बड़वारिनको 
अपना जळ अपित करके उसका पोषण किया है, जिनका चरण-रज प्राप्त करनेके 
लिए मैने स्वयं लक्ष्मीको भी एक ओर हटाकर ओर बीचमें बाधक होनेवाली कौस्तुभ 
मणिको भी निकालकर और अपने हाथ में लेकर अपने वक्षस्थलका पुट उनके 
चरणोंके आगे रख दिया है; और हे अर्जुन, अपने भाग्यशाली होनेका लक्षण बनाये 
रखनेके लिए मैं अब तक अपने हृदय पर जिनके पेरको शुभ मुद्रा रक्षित रखता हूँ, 
जिनकी क्रोधारिनिमें प्रत्यक्ष रुद्रका निवास है और जिनकी कृपासे अष्ट महासिद्धियाँ 
सहज ही और बिना मूल्यके प्रात होती हैं, उन परम पुण्यवाघु ब्राह्मणोंके सम्बन्धमें 
तो यहकहनेकी आवश्यकता ही नहीं है कि मेरे स्वख्पमें लीन रहनेवाले उन ब्राह्मणोंको 
मेरी प्राप्ति होती है। चन्दनके वृक्षके साथ लगकर जो हवा आती है, उसके संसगंसे 

-आस पासके नीमके वृक्ष भी सुगन्धित हो जाते हैं और वे जड़ वृक्ष भी देवताओंके 
' मस्तक पर स्थान प्रास करते हैं । फिर जो प्रत्यक्ष चन्दन ही हो, वह भला देवताओंके 
मस्तक पर कसे स्थान न प्राप्त करेगा ? अथवा उसके सम्बन्धमें यह कहनेकी आंव- 
ञ्यकता ही क्या है कि उसे देवताओंके मस्तक पर स्थान मिलेगा । यदि शंकर इस 
आशयसे केवल आघा ही चन्द्रमा सदा अपने मस्तक पर घारण किये रहते हैँ कि 
“हलाहल पान करनेसे ज़ो दाह उत्पन्न हुआ हूँ, वह चन्द्रमाके स्परांसे शान्त हो 
“जायगा, तो फिर वह चन्दन स्वभावतः शरीरके समस्त अंगोंमें क्यों न लगाया जाय 

'जिसके दाह शान्त करनेके' गुण श प्रत्यक्षः अनुभव होता है ओर जो पूर्णता तथा 
'सुवासमें चन्द्रमासे भी बढ़कर है? अथवा जिस गंगाका आश्रय लेकर रास्तेमें बहने- 
"वाळा पानी भी जाकर समुद्रमें मिळ जाता है, उस गंगाके सम्बन्धमें भला यह कब 
'हो सकता है कि वह समुद्रमें जाकर न मिळे ? ऐसी अवस्थामें जो राजषि अथवा 
ब्राह्मण शुद्ध हृदयसे मुझे ही अपना शरण्य अर्थात्‌ अपने रक्षणका साधन समझते 
हैं, इसमें तिल मात्र भी सन्देह नहीं कि उनके अन्तिम शाइवत सुखका साधन-स्थान 
मैं ही होता हुँ । ऐसी अवस्थामें उस नावमें मनुष्य निरिचिन्त होकर क्यों पड़ा रहे 
जिसमें सैकड़ों छेद हो चुके हों ? जहाँ शस्त्रोंकी झड़ी लगी हो, वहाँ मनुष्य अपना 
बिलकुल खुला हुआ शरोर लेकर क्यों रहे? जहाँ शरीर पर पत्थर गिर रहे हों, वहां 
यह केसे हो सकता है कि मनुष्य अपनी रक्षाका कोई साधन अपने हाथमे न ले ? 
जिस समय रोगसे शरीर जर्जर हो रहा हो, उस समय औषधके विषयमे मनुष्य.किस 
प्रकार निश्चिन्त रह सकता है? जिसःसमय चारों ओर आग लगी हो, उस समय यह 
कैसे हो सकता है कि बाहर निकलनेका प्रयत्न न किया जाय ? इसी प्रकार हे अर्जुन, 
दुःखों और संकटोंसे भरे हुए इस मृत्युलोकमें आने पर यह कै ते हो सकता है कि मनुष्य 
मेरा भजन न करे ? और मनुष्यमें ऐसा कौन-सा बल है जिसके भरोसे वह मेरा भजन 
न करनेकी ढिठाई कर सके ? घर-बार या विषय-विळास आदिमे ऐसी कौन-सी बात है 
करि उस पर भरोसा रखकर मनुष्य आनन्दपूर्वक और निर्चिन्त रह सके ? क्या बिना 
सेरा भजन किये मनुष्य, अपने मनमें इस बातका भरोसा रख सकता हूँ कि विद्या और 
यौवनसे ही सुख प्राक्त किया जा सकता है? जितने विषय-भोग हैं, वेःसब वास्तवमें 
शरीरके स्वस्थ रहने पर ही निभर करते हैं। और यह शरीर सदा मृत्युके मुखमें पड़ा 
रहता हैँ। इस मृत्युलोकमें जत्म-मरणका एक ऐसा बाजार रगा हुआ है जिसमें प्रव्रल. 
दुःख छपी माळ चारों तरफ खुलां पड़ा हूँ और मृत्यु-रूपी मालके गद्ठर पर गटुर बराबर 
चळे आते हैं । और प्राणी इस बाजारमें आ पहुँचे हैं । ऐसी अवस्थामें, हे अजु न॑ सुख- 
का व्यवहार कैते! हो सकता है ? इस लोकमें सुखका सौदा केसे किया जा सकता है? 
कया राखी फूंकनेसे भी कभी दीया जल सकता है ? जिस प्रकार कोई किसी जहरीले कन्दः 
को पीसकर उसमेंसे रस निकाले और फिर उसका नाम “अमृंत-रसः” रखकर उसे पी 
जाय और उसके प्रभावसे अमर होनेकी आशा रखे, उसी प्रकारके अमृत-रसके समान 
विषयोंके द्वारा प्राप्त होने वाला सुख है जो वास्तवमें केवल महादुःख है । परन्तु किया 

क्या जाय ! जो लोग मूर्ख हैं, वे विना उन विषयोंका सेवन किये रह ही नहीं सकते ॥ 
यदि पैरमें घाव हो जाय और उस घाव पर कोई अपना सिर काटकर लगावे, तो यह 
बात उसके लिए कहाँ तक हितकर हो सकती है ? बस मृत्यु-ोकके सव सुखोंको भी 
इसी प्रकारका कल्याणकारक समझना चाहिए । ऐसी अवस्यामे इस मृत्यु-लोकमें 
सच्चे सुखकी बात भला किसके कानोंको सुनाई पड़ सकती है? जिस विस्तर पर विच्छ 
हो, उस पर निरिचन्त होकर कोई कंसे सो सकता हैं? जिस लोकका चन्द्रमा भी क्षय- 
रोगसे ग्रस्त हो, जिसमें सूयं भी केवल अस्तहोनेकेलिए ही निकलता ही, जहाँ केवळ 
दुःख ही सुखका ढोंग रचकर सारे संसारको धोखा देता हो, जहां मंगलके उगते हुए 
अंकुरोंमें ही तत्काल अमंगलके कीड़े लग जाते हों, जहां माताके पेटमेंके गुप्त गर्भाशय 
तंकमें मृत्यु पहुँचकर अपना काम कर डालती हो, जहां लोगोंको सदा मिथ्या और 
असत्य बातोंका ही ध्यान लगा रहता हो, और उसी मिथ्या बात ( जीव ) को यमदूत 
जवरदस्ती ले जाते हों और इस वातका पता भी न लगता हो कि वे उसे कहाँ लेजाते 
हैं, जहाँ चारों ओर अच्छी तरह ढूँढ़ने पर भी कहीसे निकलनेका कोई मार्ग ही न 
दिखाई पड़ता हो, जहां केवल पुराणों (अर्थात्‌ असंख्य मरे हुए लोगों) की ही बातें 
होती हों, जहाँ ब्रह्माके समान आयुष्य रखनेवाला मनुष्य भी वस्तु मात्रके अशाइवत 
होनेका दीर्घ काळ तक वर्णन करने पर भी उसका पूरा पूरा वर्णन न कर सकता हो 
और जिस लोककी ऐसी अज्ञाइवत स्थितिं हो, उस छोकमें जन्म लेकर जीव यदि . 
निरिचिन्त रहे तो यह बात कितनी आश्चर्यजनक और हास्यास्पद हुँ! जो लोग लौकिक 
अथवा पारळौकिक लाभके लिए गाँठकी एक कौड़ी भी खर्च करनेके लिए तैयार नहीं 
होते, वही लोग ऐसी वस्तुओंके लिए, जो पूर्ण रूपसे हानिकारक हैं, लाखों-करोड़ों 
रुपये खर्च करनेमें भी आगा-पीछा नहीं देखते । जो मनुष्य अनेक प्रकारके विषय- 
बिळासमें फँसा रहता है, उसीके सम्बन्धमें लोग कहते हैं किं यह आजकल बहुत 
सुखसे रहता हैं । और जो मनुष्य वासनाओंके भारसे नीचे पूरी तरहसे दबा रहता 
है, उसीको लोग स-ज्ञान समझते हैं ॥ जिसकी आयु बहुत ही थोड़ी बच रहती हैं 
और जिसकी बुद्धि सठिया जानेके कारण बिलकुल नष्ट हो जाती है, उसीको लोग 
बड़ा कहते हैं और उसके पैरों पर सिर रखकर लोटते हैं। ज्यों ज्यों बच्चा बड़ा होता 
है, त्यों त्यों माता-पिता आदि मारे आनन्दके नाचने लगते हैं । परन्तु इस विषये 
“उनके मनमें कुछ भी खेद नहीं होता कि ज्यों ज्यों बच्चा बढ़ता है, त्यों त्यों उसकी 

आयुकी डोरो छोटी होती जाती है । जन्म लेते ही मनुष्यको दिन पर दिन कालके 
और भी अधिक अधीन होना पड़ता है, तो भी. लोग जन्म-गाँठका उत्सव खूब 
घूम-धामसे करते हैं और आनन्दकी पताकाएँ भी फहराते हैँ। लोगोंको मरणका 
शब्द भी नहीं सुनाई पड़ता। और जब कभी कोई मर जाता है, तब लोग जोर 
जोरसे रोने लगते हूँ। परन्तु वे लोग अपनी मूर्खताके कारण कभी इस वातका 
चिचार भी नहीं करते कि स्वयं हमारी ही आयु दिन पर दिन कम होती चली जा 
रही है । जब मेंढ़कको साँप निगलने लगता है, तव भी वह मेंढे मक्खियोंको 
खानेके लिए अपने मुँहले जोरसे पकड़े रहता है। ठीक इसी प्रकार मनुष्य भी 
अपनी वासनाएँ बरावर बढ़ाता चलता है, परन्तु इससे उसे क्या लाभ हो सकता 
है ? इस मृत्युलोककी अवस्था भी कैसी खराव हो रही है ! हे अजुंत, तुमने अपने 
कर्मोकी गतिसे ही इस लोकमें आकर जन्म छिया है। परन्तु फिर भी तुम चटपट 
इससे अळग होकर मुक्त हो जाओ और उस मार्गमें लगो, जिसपर चळनेसे तुम्हें 
मेरे निर्दोष अक्षय पदकी प्राप्ति हो सकती है । 


मनन्‍्मना भव मझ्ूक्तो मंद्याजी मां नमस्कुर। 
सामेवेष्यसि युक्त्वैवमात्मानं मत्परायण्‌ः॥ रे४ ॥ 

“तुम अपना मन मद्रूप कर लो और मेरे प्रेमके भजनमें रंग जाओ और सब 
जगह मेरा अस्तित्व मानकर मेरी बन्दना करो । केवल मेरी ही ओर लक्ष्य रखकर 
समस्त संकल्पोंका अन्त कर डालता ही मानों मेरा यजन करना है । जब इस प्रकार 
तुम मेरे ध्यानसे सम्पन्न हो जाओगे, तभी तुम मेरा स्वरूप प्राप्त कर सकोगे । अपने 
मनका यह रहस्य आज मैंने तुम पर प्रकट कर दिया हैं। आज तक मैंने जो बात 
सब छोगोंसे गुप्त रखी है, उसे प्राप्त करके तुम सुखसे ओत-प्रोत भर जाओगे ।' 
संजयने कहा-- भक्तोंके कल्प-वृक्ष उन ब्रह्मस्वरूप साँवले श्रीकृष्णने इस प्रकार 
अर्जुनको उपदेश दिया । ' वृद्ध धृतराष्ट्र ये सब बातें शान्त होकर सुन रहे थे । जिस 
प्रकार कोई आलसी मैंसा नदीका जल बढ़ आने पर भी चुपचाप आरामसे बठा 
रहता है, उसी प्रकार धृतराष्ट्र बैठे रहे । उस समय संजयने सिर हिलाकर मन ही 
मन कहा “यहाँ अमृतकी ळगातोर वर्षा हो रही है; और यह बुड्ढा इस प्रकार 
चुपचाप बैठा हुआ है कि मानों यहाँ मौजूद ही नहीं है । परन्तु फिर भी यह हमारा 

पालन-पोषण करता है; इसलिए इसके सामने स्पष्ट बात कहकर अपनी वाचाको 
दूषित करना ठीक नहीं है। इसका कोई उपाय नहीं. है, क्योंकि इसका स्वभाव ही 
ऐसा-है । परन्तु फिर भी मैं बहुत बड़ा भाग्यवान -हूँ, क्योंकि युद्ध-क्षेत्रका समस्त 
समाचार सुनानेके लिए श्रीवेदव्यास जी महाराजने मुझे नियुक्त किया है।” इस 
प्रकार बहुत प्रयत्तपूर्वक अपने 'मनको दृढ़ करके संजय ये सब बाते अपने मन ही 
मनमें कह रहे थे कि उस समय सात्त्विक भक्ति-भावका उनमें आवेश हुआ और 
चे अपने आपको न सँभाल सके । उनका चित्त चकित-हो गया, वाचा स्तब्ध हो 
गई और सारे शरीरमें रोमांच हो आया । उनकी जो आँखें आधी खुली और 
आधी बन्द थीं, उनमेंसे आनन्दाश्रु -बहने लगें। उनके मतमें सुखको जो लहर 
उठी थी, उससे उनका शरीर थरथर काँपने लगा । उनके रोम रोममें स्वेदके निर्मल 
सूक्ष्म विन्टर चमकने लगे; और ऐसा जान पड़ने छगा कि मानों उन्होंने अपने सारे 
शरीर पर मोतियोंका एक जाल-सा ओढ़ लिया हूँ। इस प्रकार महासुखके उस 
अपरम्पार रसमें डूबनेके कारण उन्हें अपने शरीरका भी ध्यान न रह गया और 
युद्धका समाचार सुनानेका जो काम श्री वेदव्यासने उन्हें सौंपा था, उसके सम्बन्धमें 
ऐसा जान पड़ने लगा कि मानों वह काम अव उनसे न हो सकेगा । इतनेमें 
शरीकृषणकी वाणीने उनके कानोंमे प्रवेश किया जिससे संजयके होश फिर ठिकाने 
हुए और वे फिर युद्धका समाचार सुनानेको उद्यत हुए । इसके बाद उन्होंने अपनी 
आँखोंके अश्र पोंछे, सारे शरीरका पसीना भी पोंछा और तब्र कहा-- है महाराज: 
घृतराष्ट्र, अब मैं आपको इसके आगेका वृत्तान्त सुनाता हूँ। आप ध्यानपुर्वक 
सुनें । श्रीकृष्णके वचन तो सुन्दर बीज हैं ही, पर अब ऐसा सुन्दर अवसर आया 
है किं संजयकी सात्त्विक वृत्ति रूपी भूमि उस बीजके बोये जानेके लिए तैयार है । 
अतः अब इस बातमें कुछ भी सन्देह नहीं है कि श्रोताओंको सिद्धान्तकी बढ़िया 
फसल तैयार होकर मिलेगी । हे श्रोतागण, आप लोग इस कथनकी ओर ओर थोड़ा 
घ्यान दें और मजेमें आनन्दके पुंज पर बैठें। आज आप लोगोंकी श्रवणेन्द्रियोंका 
भाग्य खुल गया है। अब सिद्धराज श्रीकृष्ण अजु'नके सामने ईश्वरीय विभूतिके 
स्थानका निरूपण करेंगे । श्रीनिवृत्तिनाथके दास ज्ञानदेवकी आप छोगोसे प्रार्थना 
है कि वह निरूपण-आप लोग सुनें । 

हे गुरुदेव, आप ही ब्रह्म-ज्ञानका स्पष्ट बोध करानेमें समर्थ हैं। विद्या-रूपी कमल- 
का विकास आप ही हैं। परा प्रकृति एक श्रेष्ठ तरुणी हैं और आप उसके साथ सुख- 
पूर्वक क्रीड़ा करते हैं । संसार रूपी अन्धकारका नाश करनेवाले सूर्यं आप ही हैं । 
आपका स्वरूप अमर्याद है । आपकी सामर्थ्यं अनन्त है । जो तुरीयावस्था अर्थात्‌ 
आत्म-समांधि अभी हालमें युवावस्थामे प्रात होनेको है, सहज रीतिसे उसका लालन- 
पालन करनेवाले आप ही हैं । इसलिए मैं आपको नमस्कार करता हूँ । आप समस्त 
संसारका पालन करनेवाले और शुभ कल्याण रूपी रत्नोंका संग्रह हैं। सञज्जनःरूपी 
वनको सुगन्धित करनेवाले चन्दन आप ही हैं। आराधना करनेके योग्य देवता आप 
ही हैं। इसलिए मैं आपको नमस्कार करता हूँ । जिस प्रकार चकोरके चित्तको चन्द्रमा 
सन्तुष्ट और शान्त करता है, उसी प्रकार चतुर जनोंके चित्तको आप सन्तुष्ट तथा 
शान्त करते हैं । आप आत्म-साक्षात्कार के सर्वाधिकारी हैं, बेदके ज्ञान-रसके सागर हैं 
और समस्त संसारको मन्थन करनेवाला जो काम-विकार है, उस काम-विकारका 
मन्थन करनेवाले आप ही हैं । हें गुरुदेव, इसलिए, में आपको नमस्कार करता हूँ । 
आप सदुभक्तोंके भजनके पात्र हैं, संसार रूपी हाथीका गंड-स्थल तोड़नेवाले आप ही 
है और संसारकी उत्पत्तिके आदि स्थान भी आप ही हैं, इसलिए मैं आपको नम- 
स्कार करता हूँ । हें महाराज, आपके प्रसाद यही विद्यापति गणेश हूँ; और जब उन 
गणेशजीकी कृपा प्राप्त होती है, तब मूढ़ वालक भी साहित्यके प्रान्तमें प्रवेश्ष-कर 
सकता है । जिस समय गुरुकी वाणी अभय वचन देती है, उसी समय शुंगार आदि 
नौ रसोंके मधुर समुद्रकी थाह लगती हैं | हे महाराज, यदि आपकी प्रेमपूर्ण वाणी 
किसी गूँगे पर भी कृपा करे, तो वह भी ग्रन्थ-रचनाके काममें स्वयं बुह्स्पतिके साथ 
प्रतिज्ञापूर्वक स्पर्धा कर सकता है। केवल यही नहीं, जिस किसी पर आपकी दृष्टि 
:का प्रकाश पड़ जाता है अथवा आपका कोमल हाथ जिसके मस्तक पर जा पड़ता 
है, वह जीव होने पर भी शिवकी बराबरीका हो जाता है । जिसके कायॉका ऐसा 
माहात्म्य है, उसका मैं अपनी मर्यादित वाणीके बलसे 'भला कैसे वणन'कर सकता 
हुँ ! क्‍या कभी कोई सूर्यकें'शरीरमें भी उबटन लगा सकता हुँ? फूलोसे भला 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by 0-॥९5 


२४८ हिन्दी ज्ञानेइवरी 


कल्प-वृक्षका कहाँ तक शङ्गार किया जा सकता है ? क्षीर सागरका आतिथ्य भला किस 
प्रकारके पकवानोंसे किया जा सकता है ? कपूरको किस सुगन्धित वस्तुसे सुगन्धित 
किया जा सकता है ? चन्दन पर किंस चीजका लेप लगाया जा सकता हैं ? अमृत- 
का कौन-सा अन्न पकाया जा सकता है ? क्या आकाशको और भी ऊपर उठानेकी 
कोई युक्ति हो सकती है? ठीक इसी प्रकार श्री गुरुदेवके माहात्म्यका पूरा पूरा आ- 
'कलन करनेके लिए कहाँ और कौन सा साधन प्राप्त हो सकता हुँ? ये सब बातें समझ- 
कर ही बिना किसी प्रकारकी वाचाळता किये मैंने उन गुरुदेवको चुपचाप नमस्कार 
किया है । यदि कोई अपने बुद्धि-वलके अभिमानमें यह कहे कि---“मैं गुरुदेवकी 
सामर्थ्यका पूरा पूरा और ठीक ठीक वर्णन करता हूँ । तो उसका यह काम आव- 
दार मोती पर अबरककी कलई करनेके समान ही हास्यास्पद होगा । अथवा गुरुदेव- 
की वह जो कुछ स्तुति करेगा वह स्तुति खरे सोने पर चाँदीका मुळम्मा करनेके 
समान ही होगी । इसलिए कुछ भी न कहकर चुपचाप गुरुदेवके चरणों. पर मस्तक 
रख देना ही सबसे अच्छा है। फिर मैंने श्री गुरु्नाथसे कहा -“हे स्वामी, आपने 
प्रेमपूर्वक मेरी और दृष्टिपात किया है, इसलिए इस कृष्णाजु'न संवादमेंके संगममें 
मैं भी वैसा ही हो गया हूँ, जैसा गंगा यमुनाके संगममें प्रयाग का वट-वृक्ष है। 
जिस प्रकार प्राचीन कालमें उपमन्युने श्रीशंकरसे दूध माँगा था, तब उन्होंने 
स्वय क्षीर सागर ही उसके सामने दूधके कटोरेकी भाँति रख दिया था; मथवा 
रूठे हुए ध्रुवको बहुत प्रेमके साथ समझाने और मनानेके लिए वेकुण्ठाधिपतिने 
उसे धुव-पद छपी मिठाई दी थी, उसी प्रकार आपने प्रसन्न होकर कृपापूर्वक 
उस भगवद्गीताकी टीका करनेमें मुझे समर्थ किया है, जो समस्त अध्यात्म 
विद्यामें श्रेष्ठ है, जिसमें समस्त शास्त्रोंका मेल होता है और जिसमें समस्त शास्त्रों- 
. की बातें सुखपूवंक एक होकर रहती हैं । जिस वाणीके जंगलमें मारे मारे फिरने 
पर भी सार्थ अक्षरके फलका कहीं नाम भी सुनाई नहीं पड़ता, उस मेरी रूखी वाणी- 
को आपने हो आज विवेक़की कल्प-लता बना दिया है । मेरी जो बुद्धि बिलकुल देह- 
भावमयी हो गई थी, उसे आपने अब ब्रह्मानन्दके भंडारकी कोठरी बना दिया है। 
मेरा मन गीतार्थ रूपी समुद्रमें आनन्दसे जल-शयन कर रहा है। श्री गुरुदेवके सभी 
कृत्य ऐसे ही अळौक्रिक हैं फिर भला उनकी निःसीम क्ृतियोंका वर्णन मुझसे कैसे 
हो सकता है ? तो भी मैंने यहाँ उनकी कुछ कृतियोंका वर्णन करनेका साहस किया 

है और इसके लिए श्रो गुरुदेव मुझे क्षमा करें । आपके इपा-प्रसादसे मैंने श्री भग- 
-चद्गीताके पहले खंडकी टीका बड़े उत्साहसे की है। पहले अब्यायमें अजु'नके उस 
“खेदका वर्णन है जो उसे अपने सगे-सम्बन्धियोंके नाशकी कल्पनासे हुआ था । 
दुसरे अध्यायमें कर्मयोगका स्पष्टीकरण किया गया है और साथ ही उसमें और 
"सांख्यके ज्ञान-योगमें जो भेद है, वह भी दिखलाया गया हुं। तीसरे अध्यायमें कर्मकी 
महिमाका वर्णन है और चौथे अध्यायमें उन्हीं कर्मोका ज्ञानके साथ प्रतिपादन 
-किया गया है। पाँचवें अध्यायमें योग-तत्वका महत्व बतलाया गया है । छठे अध्याय- 
-में वह योग-तत्व और भी अविक स्पष्ट किया गया है । आरम्भके आसनोंसे लेकर 
अन्तकी ब्रह्मंक्यवाली स्थिति तककी सब बातें बहुत ही स्पष्ट रूपसे बतलाई गई 
“हैं । इसो प्रकार छठे अध्यायमें यह भी बतलाया गया है कि योग-स्थिति क्या है और 


योग-्रष्टोंको कौन-सी गति प्राप्त होती हैं । उसके उपरान्त सातवें अध्यायमें पहले 
मायाके स्वरूप आदिका वर्णन किया गया है और उन चार प्रकारके भक्तोंका वर्णन 


- है जो ईश्वरकी उपासना या भजन करते हैं। इसके बाद आठवे अध्यायमें सात प्रइतों- 
की व्याख्या की गई हैं और अध्यायके अन्तमें इस बातका विचार किया गया है 
कि मरते समय लोगोंकी केसी बुद्धि रहती है। अपार शब्द-ब्रह्म माने जानेवाले 

-वेदोमें जो कुछ तत्व-ज्ञान मिलता है, वही सब एक लाख इलोकोंवाले महाभारत 
ग्रन्थमें भी मिळता है । और समस्त महाभारतमें जो ज्ञान भरा हुआ हैँ, वह सब 

-कृष्णाजु न-संवादमें मिलता हैँ । और कृष्णाजुन संवादके सात सौ इलोकोंमें जो कुछ 
सार है वह सब गीताके केवल नवें अध्यायमें एकत्र करके भरा हुआ है । उसी नवें 

-अघ्यायका अर्थ स्पष्ट करनेमें मैं बिलकुल घबरा गया था । फिर मैं व्यर्थ ही किस लिए 


` गर्व करूँ ? गुड़ और चीनी दोनों एक ही ऊखके रससे बने हुए होते हैं; परन्तु फिर 


भी उनके माधुर्यका स्वाद अलग अळग होता हूँ। इसी प्रकार यद्यपि ये सभी अध्याय 
गीताके ही हैं, परन्तु फिर भी इनमेंसे- कुछ अध्याय ब्रह्म-तत्वको अच्छी तरह 
“समझकर उसका स्पष्ट विवेचन करते हैं, कुछ अध्याय केवल कुछ बातें सुझाकर 
रह जाते हूं और कुछ अध्यायोंके सम्बन्धमें यह जान पड़ता हूँ कि वे अपने ज्ञानके 
. गुणके साथ ब्रह्मामें मिल गये हैं । गीताके ये सब अध्याय इसी प्रकारके हं । परन्तु 
` नवें अध्यायका माहात्म्य शब्दोंके द्वारा बतलाया ही नहीं जा सकता । यह केवल 
-गुरुदेवकी ही सामर्थ्यका फल था कि में उसका विवेचन कर सका । किसी (वशिष्ठ- 

से अभिप्राय है) का अँगोछा सूर्यकी तरह चमकने लगा, किसी (विश्वामित्रसे अभिः 
प्राय है ) ने इस सृष्टिके जोड़की एक दूसरी सृष्टि ही रच डाली, किसी ( भगवान 
रामचन्द्रसे अभिप्राय है ) ने : पत्थरोंका पुळ बनाकर अपनी सेनाको पैरों चलाकर 
समूद्रके पार पहुँचाया, किसी ( हनुमानजीसे अभिप्राय है ) ने सूर्यको अपने हाथसे 
पकड़ लिया, किसी ( अगस्तसे अभिप्राय है ) ने अपने एक चुल्ळूमें ही सारा समुद्र" 
भर लिया | इसी प्रकार हे गुरुदेव, आपने भी मुझ सरीखे गृंगेके मुखसे आज 
अगम्य अध्यात्मका वर्णन करा दिया है । परन्तु अपने इस अद्भुत कृत्यकी उपमा 
ढूंढ सकना असम्भव है । यदि कोई पूछे कि राम और रावणका युद्ध कसा हुआ तो 
इसका उत्तर केवल यही दिया जा सकता हुँ कि वह राम-रावणके युद्धके समान ही 
हुआ । ( अर्थात्‌ उस युद्धको और कोई उपमा ढूंढे नहीं मिल सकती । ) इसी 
प्रकार इस नवें अध्यायमें श्रीकृष्णका जो भाषण है, वह इस नवें अध्यायके भाषण- 
के ही समान हूँ और इसकी दूसरी उपमा कहीं ढूँढ़नेसे भी नहीं मिल सकती । और' 
जित लोगोंने गीताका अर्थ बिलकुल अपना-सा' लिया है, वे तत्वज्ञ लोग यह वात' 
'बहुत अच्छी तरह जानते हैं । इसी प्रकार मैंने भी अपनी .बुद्धिके अनुसार गीताके 
आरम्भके नौ अध्यायोंका विवेचन किया है और अब आप लोग शान्त होकर गीता- 
का उत्तर खंड सुनें । इस ॒खंडके आरम्भमें अजु नको श्रीकृष्ण अपनी प्रधान तथा” 
गौण विभूतियाँ बतलावेंगे और अब उसीकी सुन्दर रसपूर्ण कथा सुनाई जायगी । 
यह है तो देशी भाषा, परन्तु इसके सौन्दर्ये आधार पर शान्त रस श्वृंगार रससे 
भी आगे वढ़ जायगा और इस देशी 'भाषाके सुन्दरः साहित्यका उससे शगार हो 
जायगा । मूल संस्कृत इलोकोंका देशी भाषामें जो आशय बतलाया गया है, उससे 
अर्थको अच्छी तरह समझ लेनेके उपरान्त श्रोताओंको यह भ्रान्ति होने लगेगी कि 
इसमें मूल कौन सा है और टीका कौन सी है; और वे चकित हो जायंगे । जिस 
प्रकार सुन्दर शरीर अपने जातीय लावण्यके कारण स्वयं ही आभूषणोंका अलंकार 
हो जाता है ( अर्थात्‌ सुन्दर शरीरके कारण स्वयं आभूषणोंकी 'शोभा बढ़ जाती 
है ) और तव यह स्पष्ट खूपसे नहीं कहा जा सकता कि आभूषणोंके'कारण शरीरको? 
शोभा बढ़ी है अथवा शरीरके कारण आभूषणोंकी शोभा बढ़ी है. उसी प्रकार आप 
लोग शुद्ध और सरळ मतिसे यहाँ यह देखें "कि देशी भाषा और संस्कृत भाषा 
प्रकृत विषयमें अर्थके एक ही आसन पर अधिष्ठितः होकर केसे समान खूपसे शोभा 

दे रही है । ज्योंहो कोई भाव आकार प्राप्त करता है, त्योंही रसकी वर्षा होने लगती 
है और चातुर्यकीशोभा बढ़ जाती है और वह अधिक खिलने लगता है। इसी 
प्रकार देशी भाषाका समस्त सौन्दर्यं तथा आवेश लूटकर छाया गया है और 
उसीके द्वारा'इस गहन गीता-तत्वका प्रतिपादन किया गया है। अव आप लोग 
यह्‌ सुनें कि' समस्त चराचरके श्रेष्ठ गुरु और चतुर जनोंके चित्तको सन्तुष्ट करनेवाछे 
उन यादवनाथ श्रीकृष्णने क्या कहा । श्रीनिवृत्तिनाथका शिष्य ज्ञानदेव कहता है 
कि श्रीकृष्णने कहा--“हे अजुन, अब आत्मज्ञानका सम्पूणं प्रतिपादन सुननेके 
लिए तुम अपने अन्तःकरणसे सचमुच योग्य हो गये हो । 
श्रीभगवानुवाच 


भूय एव महाबाहो श्शुणु मे परमं वचः। 
यत्तेऽहं प्रीयमाणाय वक्ष्यामि हितकाम्यया ॥ १॥ 

“मैंने अब तक जो बातें कही थीं, वह सब केवल यही जाननेके लिए कही थीं 
कि इस विषयकी ओर तुम्हारा कितना घ्यान और अनुराग है । इस परीक्षासे यह 
सिद्ध हुआ है कि इस विषयकी ओर तुम्हारा ध्यान अधूरा नहीं बल्कि भरपूर है । 
'पहले बरतनमें थोड़ा सा पानी डाला जाता है और तव यह देखा जाता है कि वह 
पानी उस बरतनमें ठहरता है या उसमेंसे चू जाता हैं। और जब वह पहलेका 
डाला हुआ पानी उसमें वना रहता है और चू नहीं जाता, तभी उसमें और अधिक 
पानी डालकर वह बरतन भरा जाता है.। इसी लिए मैंने तुम्हें पहले थोड़ी सी बातें 
बतलाई थीं और अब यह सिद्ध हो गया है कि तुम्हें सव बातें बतला देना उचित 
है । जब कोई नया नौकर रखा: जाय, तब उसकी परीक्षा करनेके लिए कोई 
मूल्यवान्‌ वस्तु किसी ऐसे स्थान पर रख देनी चाहिए, जहाँ सहजमें ही उसकी दृष्टि 
उस वस्तु पर पड़े । और जब उसके मनमें उस वस्तुके प्रति अभिलाषा न उत्पन्न 
हो और इस प्रकार वह अपनी विइवसनीयताका पूर्ण रूपसे निश्चय करा दे, तब 
'उस नौकरको भंडार या खजानेके काम पर नियुक्त करना चाहिए । इसी प्रकार है 
अजुन, तुम मेरी कसौटी पर खरे उतरे हो और इसलिए अब तुम मेरे सवंस्व हो 
गये हो ।”- सबके स्वामी श्रीकृष्णने इस प्रकार अजुनसे कहा; और तब जिस प्रकार 
ऊँचे पर्वतोंको देखकर मेघ भर जाता और वरसनेके लिए तैयार हो जाता है, 

उसी प्रकार श्रीकृष्ण भी प्रेमसे भर गये और कहने छगे--“हे वीरवर अजुन, 
सुनो । पहले जो बातें मैं तुम्हें बतला चुका हूँ, वही भव मैं तुम्हें फिरसे बतछाता 
हुँ । जब आदमी हर साळ खेती करता रहता है और हर साळ उसे अच्छी फसल 
मिलती रहती है, तब खेतीके लिए परिश्रम करनेमें उसका जी नहीं घबराता। बार 
बार आग में तपाने पर और उसे साफ करने पर सोंनेकी कान्ति और भी बढ़ती 
चलती है। और इसी लिए, हे अजुन, लोग यह समझने ळगते हैं कि सोनेको 
खूब अच्छी तरह तपाकर शुद्ध करना चाहिए। इसी प्रकार मैं तुम पर कोई उपकार 
नहीं कर रहा हूँ, बल्कि स्वयं अपनी इच्छा और अनुरागसे अपने ही सन्तोषके 
लिए ये बातें तुमसे बार वार कहता हूँ । लोग छोटे छोटे बच्चोंको गहने पहना देते 
हैं। भला उन बच्चोंको उन गहनोंका क्या ज्ञान होता हूँ? परन्तु उन गहनोंके 
सुखका उपयोग माताकी आँखें ही करती हैं.। इसी प्रकार ज्यों ज्यों तुमको आत्म- 
हितका लाभ होता है, त्यों त्यों मेरा सुख भी बराबर दूना होता जाता है । परन्तु 
हे अजुन, अव इन आलंकारिक बातोंको जाने दो । अब तो मैं स्पष्ट रूपसे तुम्हारे 
स्नेहमें भूल गया हूँ और इसी लिए अब मेरे प्रेमपूर्ण मनक्री किसी तरह तृप्ति ही 
नहीं होती । इसी लिए मैं वही बातें तुमसे वार वार कहता हूँ । पर अब यह 
प्रस्तावना बहुत हो चुकी । अब तुम अपने मनको एकाग्र करके मेरी बातें सुनो । 
हे अजुन, मेरा रहस्यतत्व सुनो । देखो, मेरे ये अगाध वचन सुनो । इन वचवोंमें 
स्वयं परब्रह्म अक्षरोंका रूप धारण करके तुम्हें आलिगन करनेके लिए आ रहा है। 
परन्तु फिर भी, हे अजुन, मेरा वास्तविक और निश्चित ज्ञान अभी तक तुम्हें नहीं 
हुआ हैं । जो मैं यहाँ तुमको दिखाई पइ रहा हूँ, वही मैं यह सारा विश्व हुँ। 


न मे विदुः सुरगणाः प्रभवं न महर्षयः | 
अहमादिहि देवानां महर्षीणां च सर्वंशः॥ २॥ 

' मेरे स्वरूपका प्रतिपादन करनेमें वेदोंने भी मौन स्वीकार कर लिया । मत 
अथवा वायुकी भी गति वहाँ तक नहीं हैं । रात न होने पर भी और दिन रहते भी 
सूर्य और चन्द्रमा निस्तेज हो गये हैँ । जिस प्रकार माताके उदरमें रहनेवाला गर्भ 
माताका तारुण्य नहीं देख सकता, उसी प्रकार किसी देवताको कभी मेरा ज्ञान नहीं 
हो सकता । जिस प्रकार मछली अपार समुद्रको नाप नहीं सकती, अथवा मच्छर 

जिस प्रकार लाँघ कर गगन-मंडलका विस्तार पार नहीं कर सकता, उसी प्रकार इन 
महषियोंकों ज्ञान भी मेरा स्वरूप नहीं देख सकता । मैं कौन हूँ, कितना बड़ा हूँ और 

किससे उत्पन्न हुआ हुँ, आदि प्रनोंका निणंय करते करते लोगोंको अनेक कल्प 

बीत गये । और इसका कारण यही है कि ये जितने देवता, महषि ओर दूसरे 

समस्त भूत हैं, उनका मुळ कारण मैं ही हूँ । इसी लिए, हे अजुन, उन छोगोंको 

मेरा ज्ञान होना बहुत ही कठिन हूँ। यदि नोचेंकी ओर बहता हुआ पानी फिर' 
उलटकर पर्वत पर चढ़ सकता हो अथवा ऊपरकी ओर बढ़ता हुआ वृक्ष यदि फिर 

अपनी जड़की ओर चलकर उससे मिल सकता हो, तो फिर मुझसे उत्पन्न होनेवाळा 

यह संसार भी मुझे जान सकता है । यदि वट वृश्षमेंसे रसनेवाले जलसे ही सारा वठ ५ 
वृक्ष ढेंका जा सकता हो अथवा पानीकी तरंगमें सारा समुद्र भरा जा सकता हो € 
अथवा मिट्टीके सूकम कणोंमें यह सारी पृथ्वी समा सकती हो, तभी ये भूत मात्र, | 
महषि तथा देवता आदि जो मुझसे हो उत्पन्न हुए हैं, मुझे जान सकते हैं । 


यो मामजमनादि च वेत्ति लोकमहेश्वरम्‌ । 
असंमूढः स मत्येषु सर्वंपापेः प्रमुच्यते ॥ ३॥ 

“छेकिन इतना होने पर भी जो कोई सहज तथा लौकिक प्रवृत्तिकी आगे बढ़ाने- 
वाली चाळ छोड़कर इन्द्रियोंसे पराङ्मुख होता हैं अथवा जिसकी प्रवृत्तिको वह आगे- 
वाली चाल जारी रहती है, वह भी यदि पीछेकी ओर मुड़कर और अपना देह-भाकः 
भलकर पंचमहामूतोंके शिखर पर चढ़ जाता है और वहाँ अच्छी तरह जमकर अपनीः 
आँखोंसे मेरा जन्म-मरण-हीन स्वरूप देखता हैं और जो इस प्रकार मेरा वह शुद्ध 
शाब्वत स्वरूप जानता है, जो मूछ कारणसे परेका और समस्त लोकोंका नियन्ता है, . 
उसके सम्बन्धमें तुम्हें यही समझ लेना चाहिए कि वह जीव-ख्पी पत्थरोंमें पारसके: 
ही समान है । जिस प्रकार सब रसोंमें अमृत र है, उसी प्रकार उसके सम्बन्धमें 
तुम्हें यह समझ लेना चाहिए कि वह मनुष्य-मात्रमें प्रत्यक्ष मेरा ही अंश हैं। ऐसे" 
परुषकी चलते-फिरते ज्ञान-सूर्यका मण्डल ही समझना चाहिए। उसके अवयवः 
मानों सुख-्पी वृक्षके कोमल अंकुर ही होते हैं ॥ उसमें जो मनुष्य-भाव दिखलाई' 
पड़ता हैं, वह वास्तवमें भ्रम है और केवल लौकिक दृष्टिके कारण दिखाई पड़ता 
हे । उसके उस मनुष्य-भावमें सत्यका अंश बिलकुल नहीं है। यदि कपूरमें किसीः 

प्रकार हीरा भी मिल जाय और दोनोंके ऊपर कहींसे पानी आ पड़े तो कपूर तो गलः 
जायगा, परन्तु उसके साथ वह हीरा नहीं गलेगा। इसी प्रकारः ऐसा पुरुष मनुष्यः 
छोकमें रहनेके कारण भले ही ऊपरसे देखने पर प्रकृत मनुष्योंके समान दिखाई पड़े, 
परन्तु फिर भी उसमें मायाके दोषकी गन्ध भी नहीं होती । पाप आपसे आप उसे 
छोड़कर दूर चले जाते हैं; और जिस प्रकार जळते हुए चन्दनके वृक्षको छोड़कर 
साँप दूर हट जाता है, उसी प्रकार समस्त संकल्प उस मनुष्यको छोड़कर दुर चले 
जाते हैं जो मुझे जानता है। अब यदि तुम्हारे मनमें 'यह प्रश्न उत्पन्न हो कि मेरा इस 
प्रकारका ज्ञान मनुष्यको केसे हो सकता है, तो वह उपाय में तुम्हें वतलाता हूँ । तुम 
सुनो कि मेरे भाव अर्थात्‌ विकार कौन कौनसे हैं, में केसा हूँ और मेरे धर्म कं हैँ । 


बुद्धिश्ञीनमसंमोहः क्षमा सत्यं दमः शमः। 
सुखं दुःखं भवोऽभावो अयं चाभयमेव च॥ ४॥ 
अहिसा समता तुष्टिस्तपो दानं यशोऽयशः । 
भवन्ति भावा भूतानां मत्त एव पृथरिवधाः॥ ५॥ 


“मेरे जो भाव भिन भिन्न समस्त भूतोंमें भरे हैं, वे इ स प्रकार तीनों लोकोंमें फैले 
हुए हैं कि जहाँ जिसमें वे रहते: हैं, उसको स्थितिके अनुरूप ही रहते हैं। उन 
भावों या विकारोंमें. पहला स्थान बुद्धिका है । इसके उपरान्त नि:सीम ज्ञान,मोहका 
अभाव सहनशीलता, क्षमा और सत्य हैं । इसके उपरान्त मनोनिग्रह और इन्द्रिय- 
"नियन्त्रण ये दो बातें हैं । इसी प्रकार, हे अजु न, संसारके सुख-दु:ख और जन्म-मरण 
"भी मेरे ही भावोंमें आते हैं यहाँ तक कि भय और निर्भयता, अहिसा और समता, 
-सन्तोष और तप, दान, यश और अपयश आदि जो भाव भूत-मात्रमें दिखाई पड़ते 
हैं, उनकी उत्पत्ति भी मुझसे ही हुई है। जिस प्रकार सब भूत अळग अलग हैं 
उसी प्रकार ये भाव भी अलग अळग हैं। परन्तु इनमेंसे कुछको तो मेरा ज्ञान होता 
है और कुछको नहीं होता । प्रकाश और अन्वकार दोनों ही सूर्यके कारण होते हैं। 
जब सूर्य उदय होता है, तब प्रकाश दिखलाई पड़ता है; और जब वह अस्त होता 
हैं, तब अन्धकार हो जाता है। इसी प्रकार मुझे जानना अथवा न जानना उन 
भूतोंके दैव अर्थात्‌ कर्मोके फलोंके अनुसारः होता है । इसी कारण भूत मात्रके लिए 

मेरे भावोंका अस्तित्व विषम होता है । इस प्रकार, हे अजुन, यह सारी भूत-सृष्टि 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


दसवाँ अध्याय २्‌५ष्‌ 


मैरे भावोंमें जकड़ी हुई है । अब इस सृष्टिका ' पालन करनेवाले और समस्त लोक- 
व्यवहारको अपने अधीन रखनेवाले ग्यारह भाव और भी हैँः। अव उनका वर्णन सुनो। 
महषयः सप्त पुर्वे चत्वारो मनवस्तथा । 
मद्भावा मानसा जाता येषां लोक इमाः प्रजाः ॥ ६ ॥ 

“समस्त महधियोंमें गुणों और ज्ञानमें श्रेष्ठ जो कश्यपादि सप्तषि हैं और चौदह 
मनुओंमें जो स्वायम्भू आदि चार मुख्य मनु हैं, हे अजुन, वही ग्यारह मेरे भाव 
हैं। वे मेरे मनसे उत्पन्न हुए है और उनकी उत्पत्तिका हेतु सृष्टिका व्यापार है। 
जव तक लोकोंकी रचना नहीं हुई थी और जव तक इन तीनों भुवनोंका विस्तार नहीं 
हुआ था, तब तक महाभूतोंका समूह निष्क्रियं ही था। पीछे इन ग्यारहोंका अस्तित्व 

'हुमा और इन्होंने सब लोकोंको उत्पन्त किया और उन लोकोमें भिन्न भिन्न आठ 
लोकपाल अधिपति नियुक्त किये । इस प्रकार ये ग्यारहो राजा हैं और वाकी सारा 
जगत इनकी प्रजा है । तात्पर्यं यह कि तुम इस वातका ध्यान रखो कि यह सारा 
विश्व मेरा ही विस्तार है | देखो, आरम्भमें केवल एक ही बीज रहता है! फिर 
उसी बीजके बढ़नेसे जड़ निकलती है । तब उस जड़मेंसे अंकुर निकलता हूँ और 
तब उन्हीं अंकुरोंसे शाखाएँ निकलती हैं। फिर उन शाखाओंसे भी दूसरी शाखाएं 
निकलती हैं; और सब शाखाओंमें पत्ते निकलते हैं । उन्हीं पत्तोंमें फळ और फूल 
आते हैं । इस प्रकार वृक्षत्व पूर्णता प्राप्त करता है। परन्तु यदि इस वृक्षत्वका 
अच्छी तरह विचार किया जाय तो यही सिद्ध होता है कि सब उसीके छोटेसे 
बीजका विस्तार है । इसी प्रकार “मैं” भी एक ही मूल तत्व हूँ । उस “मैं ने ही 
सन उत्पन्न किया है और इसी मनसे सातो ऋषि और चारो मनु उत्पन्नः हुए हैं । 
लोकपालोंको यही ग्या रहो अस्तितवमें लाये हैं । और इन लोकपालोंने अनेक प्रकारके 
जन उत्सन्न किये हैं; और उन जनोंसे सारी प्रजाने जन्म लिया है। इस प्रकार सारे 
जगतका मैंने ही विस्तार किया है । परन्तु ये सव बातें किसकी समझमें आती हैं? 
उसीकी समझमें आती हैं जिसके मतमें इन भावोंकी उत्पत्तिके विषयमे श्रद्धा होती है। 

एतां विभूति योगं च मम यो वेत्ति तत्त्वतः । 

सोऽविकम्पेत योगेन युज्यते. चात्र - संशयः ॥ ७.॥ 


E (इस: प्रकार, हे अजुन, ये भाव मानों मेरी मूर््तियाँ ही. हैं और इन्होंने सारा 

निइव व्याप्त कर रखा है । इसी लिए ब्रह्मासे लेकर कीड़े-मकोड़ों तक इस सष्टिमें 
मेरे सिवा और कोई वस्तु नहीं है । जिसे इस बातका पता लग जाता है, उसमें 
ज्ञानकी जाग्रति हो जाती है और तब ससे श्रेष्ठ तथा कनिष्ठ, अच्छे और बुरे आदि 
भेदभावकी कल्पनाओंके दृष्ट स्वप्न नहीं आते । मैं जो कुछ हूँ, वही मेरी विभूति 
है और समस्त व्यक्तियाँ मेरी उसी विभूतिके अधीन हैं। इसलिए आत्म-योगके 
अनुभवसे इन सबको एक ही आत्मस्वरूप मानना उचित और आवश्यक है । जो 
अपने मनोबलकी सहायतासे इस आत्म-योगके द्वारा मेरे साथ मिलकर सम-रस हो 
जाता है, वह अत्यन्त शुद्ध हो जाता हैँ। इस विषयमें सन्देह करनेके लिए तिळ 
मात्र भी स्थान नहीं है । और हे अर्जुन, जो इस प्रकार अभेद भाव से मेरी भक्ति 
करता है, उसके भजनके चौखटमें प्रवेश करके मेरा रहना आवश्यक हो जाता है । 
इसी लिए मैंने जो अभेदात्मक भक्ति-योग बतलाया है, उसमें किसी प्रकारकी शंका 
नहीं हो सकती; और उसमें दुर्बलताके लिए भी कोई स्थान नहीं है | पहले ( छठे 
अध्यायमें ) यह बात स्पष्ट रूपसे बतलाई जा चुकी है कि जिस समय यह भक्ति 
योग चलता रहे, यदि उसी समय मृत्यु हो जाय तो बहुत अच्छा हैं। अब यदि 
तुम्हारे मनमें यह जाननेकी इच्छा उत्पन्न होती हो कि इस अभेदका स्वरूप वया 
है, तो सुनो; में तुम्हें उस अभेदका स्वरूप भी बतलाता हूँ । 


अहं सवस्य प्रभवो मत्तः सर्वं प्रवतंते। 
इति मत्वा भजन्ते मां बुधा भावसमन्विताः ॥ ८॥ 


“इस सारे संसारका मूल मैं ही हूँ और हे अजुन, मुझसे ही इन सबकी स्थिति 
रहती और गति होती है । लहरें पानीमें उत्पन्न होती हैं और उनका आश्रय तथा 
जीवनका साधन दोनों पानी ही है । जिस प्रकार बिना पानीके लहरें हो ही नहीं 
सकतीं, उसी प्रकार इस विश्वमें कोई ऐसी वस्तु नहीं हो सकती जो मेरे बिना हो और 
जिसमें भेरा निवास न हो । जो लोग मेरा यह विश्वव्यापक स्वरूप जानते हैं, वे चाहे 
जहाँ रहकर मेरा भजन करें, पर वे वास्तवमें उदित होनेवाले प्रम-भावसे ही वह 
अजन करते हैं । ऐसे लोग देश, काल और वर्त्तमान आदि सबको मुझसे अभिन्न 


मानते हैं; और जिस प्रकार वायु गगन-रूप होकर गगनमें संचार करती है, उसी. 


प्रकार वे मुझ जगद्रूपको मनमें रखकर अपने आत्म-ज्ञानसे तीनों भरुवनोंमें सुखपूर्वक 

रमण करते हूँ । तुम यह वात निरिचित रूपसे समझ रखो कि भूतमात्रमेंसे जो कुछ 
दिखलाई पड़े, उसीको भगवानूके ख्पमें मानना ही मेरा सच्चा भक्ति-योग है । 


मच्चित्ता मद्गतप्राणा बोधयन्तः परस्परम्‌ । 
कथयन्तश्च मां नित्यं तुष्यन्ति च रमन्ति च॥ ९॥ 
तेषां सततयुक्तानां भजतां प्रीतिपूर्वकम्‌ । 
ददामि बुद्धियोगं तं येन मामुपयान्ति ते ॥ १०॥ 


“जिनका चित्त मद्रूप हो जाता है, मेरे स्वरूपसे जिनके अन्तःकरणका पूरा पूरा 
समाधान हो जाता है, और जो आत्म-बोधके प्रेममें पड़कर जन्म और मरण सब कुछ 
भूल जाते हैं, वे लोग उसी आत्म-बोधके बढ़ते हुए प्रभावसे अद्वैतानन्दके सुखमें 
नाचने छगते हैं और आपसमें केवल आत्म-बोधका ही लेन-देन करते हैं । जिस 
प्रकार पास पास रहनेवाले सरोवर बाढ़ आने पर आपसमें मिल जाते हैं और उनकी 
तरंगोंका निवास एक दूसरेकी तरंगोंमें ही होता है, उसी प्रकार अभेद भक्तिवाले 
भक्त जब भापसमें मिलते हैं और उनमें एकता स्थापित हो जाती है, तब मानों 
आनन्दके आगार एक दूसरेके साथ पिरोये जाते हैं और आत्म-बोधको आत्म-बोधके 
ही द्वारा आत्म-बोधका ही अळंकार प्राप्त होता है; और इस प्रकार उस आत्म-बोघ- 
की शोभा बढ़ जाती है । जैसे एक सूर्य दूसरे सूर्यकी आरती करे अथवा एक चन्द्रमा 
दूसरे चन्द्रमाके साथ प्रेमारिंगन करे अथवा एक ही मानके दो जळ-प्रवाह आपसमें 
एक दूसरेके साथ मिल जायं, ठीक उसी प्रकार जब भक्तियोगसे युक्त भक्त आपसमें 
मिलते हैं, तब उनकी सम-रसताका पवित्र प्रयाग-तीर्थ बन जाता है और तब उस 
तीर्थके जलमें सात्विक भावोंकी बाढ़ सी आ जाती है और वे एकताके चौराहेके 
अध्यक्ष गणेश बन जाते हैं। इसके उपरान्त उस आत्मानन्दके अत्यन्त सुखसे भरे 
हुए वे भक्तियोगी देह-भानवाली सीमा पार करके ओर मेरे लाभसे पूर्ण समाधान 
प्राप्त करके उच्च स्वरसे घोष करने लगते हैं । गुरु एकान्तमें अपने शिष्यको जिन 
मन्त्राक्षरोंका उपदेश करता है, उन्हीं मन्त्राक्षरोंकी घोषणा वे लोग सबके सामने 
भेघोंकी तरह गरज गरज कर करते हैं । कमलको कली जिस समय अपनी पूर्णावस्था- 
को प्राप्त होती है, उस समय वह अपने अन्दरका मघु-रस किसी प्रकार दबाकर नहीं 
रख सकती ओर वह राजासे लेकर रंक तक सब लोगोंका समान रूपसे आतिथ्य 


१७ 

तथा. सत्कार करती है । इसी प्रकार वे भक्ति-योगी अतिशय आनन्दमें भरकर विश्वमें 
सेरा घोष करते हैं और उस कीर्त्तनके घोषसे उत्पन्न होनेवाले सन्तोषसे इतने अधिक 
भर जाते हैं क्रि अन्तमें वे कीर्तन भूलकर स्तब्ध हो जाते हैं और उसी विस्मृतिमें 
तन-मनसे रमण करते रहते हैं । इस प्रेमके अतिरेकमें उन्हें दिन और रातका भी 
ब्यान नहीं रह जाता । इस प्रकार जो लोग मेरे स्वरूप-लाभका निर्दोष सम्पूर्ण 
सुख प्राप्त कर लेते हैं, उन्हें मैं जो कुछ देता हूँ, उसका सर्वोत्तम अंश पहलेसे ही 
उनके अधिकारमें होता है। क्योंकि जिस मार्गसे वे चलते हैं, यदि उस मागक 
सारी व्यवस्था देखी जाय तो स्वगं और मोक्षके मार्ग भी उसके सामने टेढ़े-तिरछे 
और छोड़ देनेके योग्य जान पड़ते हैं। इसलिए वे लोग अपने मनमें जो प्रेम एकत्र 
करके रखते हैं, उनका वही प्रेम मैं उन्हें देना चाहता हूँ । परन्तु वह प्रेम भी जो 
मैं उन्हें देना चाहता हूँ, उसे वे पहलेसे ही सिद्ध तथा प्राप्त कर चुके होते हुं । अव 
उनके लिए केवल इतना ही बाकी रह जाता है क्रि उनका बह प्रम-सुख बरावर 
बढ़ता रहे; और इसके लिए मुझे केवल इतनी ही व्यवस्था करनी पड़ती है कि उनके 
उस प्रेम पर कालकी दृष्टि न लगे और वह नष्ट न होने पावे । हे अजु न,माता अपन 
लाडले बालक पर अपनी स्नेहपणं दृष्टिका आच्छादन डालकर उसे रक्षित रखती है; 
और जब वह इधर उधर खेलता फिरता है, तब उसके पीछे पीछे दौड़ती रहती है; 
और तब वह जिन जिन खेलोंके प्रति अपना अनुराग दिखलाता हुँ, उन उन खेलोंके 
उपयुक्त खिलौने बनाकर वह अपने प्रिय पुत्रके आगे रखती है । ठीक इसी प्रकार 
अपने भक्ति-योगो भक्तोंके लिए मैं भी वही काम करता हूँ जिनसे उपासनाके मागका 
पोषण होता है । उपासनाके मार्गके इस पोषणसे वे लोग सहजमें और निरपवाद 
रूपसे मेरेपास आ पहुँचे, बस इसीकी व्यवस्था करना मेरे लिए नितान्त आवश्यक 
हो जाता है। भक्तोंका मेरे प्रति बहुत अधिक प्रेम होता है और मुझे भी उनकी 
अनन्य शरणागतिका परा प्रा ध्यान रखना पड़ता है, क्योंकि प्रेमपूण भक्तों पर यदि 
संकट आवे तो मानों वह संकट स्वयं मेरे घरपर ही आता हे। फिर स्वर्ग और 
मोक्षके दोनों प्रसिद्ध मागं मैं उनकी सेवाके लिए नियुक्त कर देता हूँ । इतना ही 
- नहीं, बल्कि लक्ष्मीके सहित मैं स्वयं अपना सारा शरीर भी उन्हींके काममें लगा 
देता हूँ । परन्तु देहसे भी भिन्न और सदा ताजा बना रहनेवाळा जो आत्म-सुख है, 
उसे मैं केवल अपने प्रेमपूर्ण भक्तोंके लिए अळग रख देता हूँ। इस सुखकी चरम 

सीमा तक मैं अपने प्रेमपूर्ण भक्तोंको अनुरागपूर्वक अपने पास रखता हूँ । परन्तु 
यह बात ऐसी नहीं है जो शब्दोंके द्वारा वतलाई जा सके । 
तेषामेवानुक्रम्पार्थमहमज्ञानजं तमः। 
नाशयाम्यात्मभावस्थो ज्ञानदोपेन भास्वता ॥ ११॥ 
“इसो लिए जिन लोगोंने मेरे आत्म-स्वछूपके अस्तित्वको ही अपने जीवनका 
{आश्रय-स्थल वना रल्षा है और जो लोग मुन्ने छोड़कर ओर किसी पर कुछ भी श्रद्धा 
नहीं रखते, हे अर्जुन, उन श्रेष्ठ तत्वज्ञोंके लिए मैं सदा कपूरकी मशाल जलाकर 
और उनके लिए स्वयं ही मशालची वनकर उनके आगे आगे चलता हूँ । अज्ञानकी 
रात्रिमें जो घोर अन्धकार रहता है, उसका नाश करके मैं उनके लिए अक्षय प्रकाशका 


> fh) 


उदय करता हुँ ।”” जब्र प्रेमी भक्तोंके प्रेम-निधान श्रीक्ृष्णने ये सब बातें कहीं, तब 
अजुंनने कहा-- “मैं अव पूणं खूपसे तृत हो गया हूँ । है प्रभु, सुनिये । आपने मेरी 
संसार-रूपी मल दूर कर दी है । मैं अव अन्म-मरणकी अग्निसे मुक्त हो गया हूँ । 
आज मुझे जीवनका सच्चा ममं ज्ञात हो गया हूँ, और मुझे ऐसा जान पड़ता है कि 
आज मेरा जीवन सार्थक हो गया है। आज मेरा जीवन कृतकार्य हो गया हूँ। आज 
भेरा सौभाग्य खुल गया है, क्योंकि आज परमेश्वरको प्रसाद-वाणी मेरे कानोंमें पहुँची 
है । आज इस वाणी के प्रकाशसे मेरे अन्दर ओर बाहुरका भ्रम-पटलू दूर हो गया 
है और इसी लिए इस समय मुझे आपके सच्चे स्वरूपके दर्शन हो रहे हैं । 

अजुन उवाच-- 

परं ब्रह्म परं धाम पवित्रं परमं भवान्‌। 
पुरुषं शाश्वतं दिव्यमादिदेवमजं॑ त्रिभुस्‌॥ १२॥ 

“इस विश्वका जो विश्राम-स्थल परब्रह्म है, वह परब्रह्म आप ही हैं। हे 
जगन्नाथ, आप परम पवित्र हूँ । ब्रह्मा, विष्णु और महेश इन तीनों देवताओके 
परम देव आप ही हैं । पचीसवाँ तत्व जो पुराण पुरुष हैं, वह आप ही हैं । आप 
ही मायाकी पहुँचके बाहर हैं । जो स्वयंसिद्ध विश्वका स्वामी है और जो जन्मके 
बन्बनसे कभी बँध नहीं सकता, वह आप ही हैं। अब यह बात अच्छी तरह मेरी 
समझमें आ गई है । भूत, भविष्य और वत्तेमात इन तीनों कालोंके सूत्रधार आप 
ही हैं । इस जीवात्माके अधिपति आप ही हैँ, इस ब्रह्मांडके पालक आप ही हैं। 
ये सब बातें अब अच्छी तरह मेरो समझमें आ गई हैं । 

आहुस्त्वामृषयः सर्वे देवषिर्वारदस्तथा। 
असितो देवलो व्यासः स्वयं चेव ब्रवीषि मे॥ १३॥ 


“इस ज्ञानकी परीक्षा एक और रीतिसे भी हो जाती है। अब तक जो बड़े बड़े 
श्रेष्ठ ऋषि हो गये हैं, उन्होंने भी आपका ऐसा ही वर्णन किया है। उनके किये 
हुए वर्णनकी सत्यता अब मुझे अच्छी तरह जान पड़ने छगी- है। और ये सब 
देवता आपके ही प्रसादका फल हैं। यों तो नारद सदा मेरे पास आकर आपके 
गुणोंके गीत गाया करते थे, परन्तु उनका अर्थ मेरी समझमें नहीं आता था; और 
इसलिए मुझे केवल उन गानोंके सुखकी मधुरताका ही स्वाद आता था। यदि 
अन्धोके गाँवमें सूयंका प्रकाश आवे तो वे अन्धे केवल सूर्यकी किरणोंका ही सुख 
भोग सकेंगे । सूर्यके प्रकाशका अनुभव वे कंसे कर सकते हूँ? इसी प्रकार जत्र नारद 
मेरे पास आकर अध्यात्म-सम्बन्धी गीत गाया करते थे, तब राग-रागिनियोंके द्वारा' 


ऊपर ऊपर जो माधुयं उत्पन्न होता था, वही मेरे मनको रुचता था । इसके सिवा . 


और कुछ भी मेरी समझमें नहीं आता था । असित और देवल नामक ऋषियोंके 
मुखसे भी मैंने आपके इस स्वरूपका वर्णन सुना था परन्तु उस समय मेरी मनोवृत्ति 
विषयोंके विषसे भरी हुई थी। उस विषकी इतनी अविक प्रबळता थी कि उस समय 
मुझे मधुर अध्यात्म भी कड़आ लगता था और कटु विषय ही मधुर जान पड़ते थे । 
अब इस समय औरोंकी वात तो जाने दीजिए, स्वयं महि व्यास भी मेरे घर आकर 
सदा आपके स्वरूपका ठीक और पूरा वर्णन किया करते थे। परन्तु जिस प्रकार 
अँधेरेमें चिन्तामणि मिलने पर यह कहकर दुर फॅक दिया जाता है कि यह चिन्ता- 
मणि नहीं है और फिर दिन निकलने पर प्रकाशमें उसका स्वरूप पहचानकर कहा 
जाता हूँ कि यह्‌ चिन्तामणि ही है, उसी प्रकार यद्यपि उन व्यास आदि ऋषियोंको 
वाणी ज्ञान-छपी रत्नोंकी खानि ही थी, परन्तु फिर भी, हे श्रीकृष्ण महाराज, वह 
आप नहीं थें जो सूर्यके समान हैं, और इसी लिए आपका प्रकाश भी नहीं था, 
जिससे मैं उन ज्ञान-रूपी रत्नोंको पहचान नहीं सकता था । 

सवंमेतदृतं मन्ये यन्मां वदसि केशव। 

न हि ते भगवन्व्यक्तिं विदुर्देवा न दानवाः॥ १४॥ 

“परन्तु अब आपकी वाक्य-रूपी किरणोंका प्रसार हो गया है और इसी लिए 

अब मैं उन ऋषियोंके बतलाये हुए मागंको पहचानने लगा हूँ । हें देव, उनके वचन 
थे तो ज्ञानके बीज ही, परन्तु वे हृदय रूपी भूमिमें यों ही पड़े हुए थे। परन्तु अब 
उसपर आपके प्रसादकी वर्षा हो गई है जिसमें वे बीज अंकुरित हुए हैं और उनमें 
एकवाक्यता रूपी फल लगा है। नारद आदि सन्तोंके वचन नदियोंके समान थे, 
परन्तु उन नदियोंके द्वारा आज मैं एकवाक्यताके सुखका अपरम्पार सागर ही बन 
गया हूँ । हे प्रभु, मैंने इस जन्ममें जो जो उत्तम पुण्य सम्पादित किये हैं, उन पृण्यों- 
में, हे सद्गुरु, वह पदार्थ देनेकी बिलकुल सामर्थ्य नहीं है जो पदार्थ आप मुझे दे 
सकते हैं । और नहीं तो बढ़े लोगोंके मुखसे आपकी महिमा मैंने न जाने कितनी 
बार सुनी थी । परन्तु जब तक एक आपकी कृपा नहीं हुई थी, तव तक कुछ भी 
सेरी समझमें नहीं आता था । जिस समय दैव अनुकूल होता है, उस समय जो 
उद्योग करो, वह आप ही आप सफळ हो जाता है । इसी प्रकार सुना और पढ़ा 


हुआ ज्ञान भी तभी फलदायक होता है, जब गुरुकी कृपा हो। माली जन्म भर बहुत 
अधिक परिश्रम करके पौधे सींचता रहता है; परन्तु उन पौधोंसे फल तभी प्राप्त होते 


हैं, जब वसन्त ऋतु आती है। हे महाराज, जब विषम ज्वर नष्ट होता है, 
तभी मीठी वस्तुकी मिठासका अनुभव होता है। जव रोग नष्ट होता है, तभी 
रसायनकी मधुरता अच्छी जान पड़ती है। इन्द्रियों, वाचा और प्राण वायुका 


जन्म कव सार्थक होता है ! जब उनमें चेतन्यका संचार होता है, तब । इसी प्रकार 
साहित्यका लोग जो मनमाना मन्थन करते हैं अथवा योग आदिका जो अभ्यास 


करते हैं, उन सबका वास्तविक फल कब प्राप्त होता है ! जब श्रीगुरुराज कृपा करते 
हैं, तब ।” इस प्रकार आत्मानुभवके रंगमें रंगा हुआ अजुन निःशंक होकर पुतलीके 
समान नाचने लगा और कहने लगा--“'हें देव, आपकी बातें अच्छी तरह मेरे 
मनमें बैठ गई हैं । हे परब्रह्म-रूपी श्रीकृष्ण, मुझे अब पूर्ण रूपसे यह निश्चय हो 
गया है कि देवताओं अथवा दानवोंकी बुद्धि भी आपके सच्चे स्वरूपका आकलन 
नहीं कर सकती । अब इस बातका मुझे अच्छी तरह विश्वास हो गया है कि बिना 
आपके बोध-वचन प्राप्त किये जो केवल अपनी बुद्धिके बल पर ज्ञान प्रास करना 
` चाहता है, उसे केवल निराश ही होता पड़ेगा । 
स्वयमेवात्मनात्मानं वेत्य त्वं पुरुषोत्तम । 
भूतभावन भूतेश देवदेव जगत्पते ॥ १५॥ 

“जिस प्रकार आकाराके विस्तारका ठीक ठीक पता स्वयं आकाशको ही होता 
है अथवा पृथ्वीकी घनताकी नाप स्वयं पृथ्वी ही कर सकती है, उसी प्रकार हे लक्ष्मी- 
नाथ, अपनी अपार शक्तिका सब प्रकारसे आकलन केवल आपही कर सकते हैं । 
दूसरे जो वेद आदि हैं, उनकी बुद्धि इस विषयमें व्यर्थही इधर-उधर भटकती फिरती 
है । भला किसमें ऐसी सामर्थ्य है जो वेगमें मनसे भी आगे बढ़ सके अथवा वायुः 
को अपनी मुट्रीमें पकड़ सके अथवा आदि:शून्य तत्वसे आगे बढ़ सके ! इसी प्रकार 
आपका पर्ण ज्ञान प्राप्त करना भी किसीके लिए सम्भव नहीं हैं । आपके सम्बन्धका 
परा परा ज्ञान केवल आपकी कृपासे ही प्राप्त किया जा सकता ह--वह ज्ञान केवल 
आप प्राप्त करा सकते हैं । केवल आप ही अपने आपको जान सकते हैँ और दूसरोंको 
भी आप ही वह ज्ञान प्राप्त करा सकते हैं; इसी लिए में भी अब वह ज्ञान प्राप्त 
करनेके लिए व्याकुल हो. रहा हूँ। आप एक वार मुझ वह ज्ञान प्राप्त कराके 
मेरी उत्सुकता दुर कीजिए । हे देव, आप ही भूत मात्रके आदि कारण हैं, विश्व- 
भ्रम रूपी हाथीको चष्ट करनेवाले सिंह आप ही हैं, सारे देवता आपकी ही आरा- 
घना करते हैं, आप ही सारी सृष्टिके चालक और पालक हैं और मैंने सुना है कि 
यदि आपके महत्वका ध्यान रखा जाय तो वह इतना अधिक है कि मुझमें आपके 
पास खड़े होनेकी भी योग्यता नहीं है । परन्तु यदि यही सोचकर में संकोच कछ और 
आत्म-ज्ञानके बोधके सम्बन्धमें आपसे प्राथंना करनेमें डरूं तो उस बोधकी प्राप्तिके 
लिए मुझे और कोई साधन ही नहीं दिखाई पड़ता । चारो ओर चाहे कितनी ही 
अधिक नदियाँ और सागर क्यों न भरे पड़ रहें, परन्तु चातककी दुष्टिमें वे सव 
जलाशय व्यर्थ ही होते हैं, क्योंकि उसके कामका तो वही पानी होता है जो मेधोमें- 
से गिरता हूँ। इसी प्रकार, हे प्रभु, गुरु तो सब जगह है । परन्तु हे कृष्णदेव, मेरे 
लिये आपके सिवा. और कोई आधार नहीं है । परन्तु अब मेरी ये दुबल वाते बहुत 
` हो चुकीं | अब आप करपा करके मुझे अपनी विभूति बतलावे । 


वक्तुमहस्यशेषेण दिव्या ह्यात्मविभूतयः । 
याभिविंभूतिभिर्लोकानिमांस्त्वं व्याप्य तिष्ठसि॥ १६॥ 


“हे महाराज, अब आप मुझे अपनी वह विभूति दिखलावें जो अपनी दिव्य 
सामथ्यंसे सभी जगह व्याप्त हो रही है । अपनी जिन विमूतियोंके योगसे आपने इस 

अनन्त विश्वको व्याप्त कर रखा है, उनमेंसे मुख्य मुख्य विभूतियोंके नाम आप 
कृपा कर मुझे बतळावे । | 

कथं विद्यामहं योगिस्त्वां सदा परिचिन्तयन्‌ । 

केषु केषु च भावेषु चिन्त्योऽसि भगवन्मया ॥ १७॥ 

“हें देव, आप मुझे यह बतळावें कि मैं आपको किस प्रकार जानूं और क्या 
समझकर आपका चिन्तन कछ ? यदि यह कहा जाय कि यह सारा विश्‍व तो आप 
ही हैं, तो फिर चिन्तन करनेके लिए कोई जगह ही वाकी नहीं रह जाती है। इसी लिए 
अभी आपने संक्षेपमें जो अपने भाव बतलाये हैं, उनका अब जरा विस्तारपूवंक 
विवेचन करें । आप अपने वे भाव मुझे बिलकुल स्पष्ट करके बतलावें जिनके द्वारा 
आपका चिन्तन करना मेरे लिए कठिन न हो; और इस प्रकार मुझे अपनी प्राप्ति 
करावें-ऐसा उपाय करें जिसमें मुझे आपकी प्राप्ति हो । EE 


विस्तरेणात्मनो योगं विभूति .च जनारदेन। 
भूयः कथय तृप्तिहि शृण्वतो नास्ति मेऽमृतम्‌ ॥ १८॥ 

“हे भूत-मात्रके अधिपति श्रीकृषणदेव, मैंने आपकी जिन विभूतियोंके सम्बन्धमें 
प्रहत किया है, कृपया उन विभूतियोंका वर्णन करें । इसपर कदाचित्‌ आप यह कहें 
कि--'एक बार तो बह विभूतियाँ मैं तुमको बतला चुका हूँ । इसलिए अब उन्हीं 
बिभूतियोंका मैं दोबारा क्यों वर्णन करूं !' तो हे देव, आप इस शंकाको तिल मात्र 
भी स्थान न दें, क्योंकि यदि किसीको थोड़ा सा साधारण अमृत पान करनेको मिले, 
तो भी उसके लिए कोई “नहीं” नहीं कहता; और फिर वह अमूर्त भी कैसा! जो 
हलाहल विषका सगा भाई है और मृत्युसे डरे हुए देवताओंने अमर होनेके लिए 
जिसका पान किया था; परन्तु जिसके पान कर लेने पर भी ब्रह्माके एक ही दिनमें 
चौदह इन्द्र अमर राजाओंके सिंहासन पर बेठते और नष्ट हो जाते हैं---जो अमूत 
इस प्रकार क्षीर समुद्रमेंसे निकला हुआ एक सामान्य रस है ,और जिसके सम्बन्धमें 
लोगोंमें यह मिथ्या भ्रम फेला हुआ है कि वह अमृत अर्थात्‌ लोगोंको अमर करने 
बाला हैँ । जब ऐसे नामधारी अमृतका मधुर अंश भी लोगोंको यथेष्ट नहीं जान 
पड़ता और उसे पान करनेसे लोग नहीं अघाते और इतनी क्षुद्र वस्तुक्की मधुरता भी 
जब इतना अधिक आदर पाती है, तब फिर आपके इन वोध-वचनोंका तो कहना ही 

क्‍या है | ये तो प्रत्यक्ष परमामृत ही हैं। इनके लिए न तो मन्दर पर्वतको मथानी 
बनाकर ही फिराया क्या है और न क्षीर समुद्रको ही मथा गया है। यह तो अनादि* 
और स्वयंसिद्ध है। यह न तो पतला ही है और न गाढ़ा ही, न इसमें रस अथवा 
गन्धका ही नाम है, और इसका स्मरण करते ही सहजमें प्रत्येक व्यक्ति इसे 
प्रात कर सकता है । इस अमृतकी बात सुनते ही सारा संसार निस्सार हो जाता है 
और सुननेवालेको ऐसी नित्यता प्राप्त होने लगती है जिसका कभी नाश हो ही नहीं 
सकता । जन्म और मरणकी बात समूल चष्ट हो जाती है और अन्दर बाहर सभी 
जगह आत्मानुभवके महासुखकी वृद्धि होने लगती है। अब यदि सौभाग्यसे ऐसा 
परमामृत सेवन करनेके लिए मिल जाय तो वह तुरन्त ही जीवको आत्म-स्वरूप कर 
डालता है । और वह अमृत जब आप मेरे सामने परोस रहे हों, तो यह सम्भव ही 
नहीं है कि मेरा चित्त उसके लिए कहे कि बस कीजिए।' हे देव, आपका नाम 


ही मुझे अत्यन्त मधुर जान पड़ता है। तिस पर आपके साथ प्रत्यक्ष मिलाप होता 
हैं और आपका सामीप्य भी होता है । इसके सिवा आप बहुत ही आनन्दपूवक मेरे 


साथ बातें भी करते हैं। ऐसी अवस्थामें, हे देव, मैं क्या बतलाॐ कि यह परम सुख 
केसा है। मेरे अन्तःकरणको इतना अधिक सन्तोष हुआ है कि वाणीसे उसका वर्णन 
ही नहीं किया जा सकता । परन्तु हाँ, इतना अवश्य मेरी समझमें आता हैं कि 
आपके मुखसे इस परमामृतकी पुनरावृत्ति होनी चाहिए । नित्य वही सूर्य उदय होता 
है, परन्तु फिर भी क्या कभी कोई उसके. सम्बन्यमें यह कहता है कि--'यह तो 
वही कलवाला वासी सूय है।'” सबको पवित्र करनेवाली अग्निके सम्बन्धके कभी यह 
कहा जां सकता हूँ कि यह अपवित्र हो गई है, अथवा निरन्तर बहते रहनेवाले गंगा- 
जलके सम्बन्धमें कभी यह कहा जा सकता है कि यह बासी हो गया है ! जब आपने 
अपने मुखसे परमामृत वचनका लछाभ कराया, तब मुझे ऐसा जान पड़ा कि आज झब्द- 
ब्रह्मने स्वयं ही मूत्तिमान होकर अवतार छिया है अथवा चन्दनके वृक्षमें फूछ भी लगे हैं 
और मैं उन फूलोंकी सुगन्धका उपभोग कर रहा हुँ ।'” अजु'नकी ये बातें सुनकर श्रीकृष्ण 
के सब अंग समाधान-जन्य प्रेमसे हिलने लगे । वे अपने मनमें कहने लगे-““यह अजु न, 
अब भक्ति-ज्ञानका भांडार बननेके योग्य हो गया ।” जिस अजु नका श्रीक्ृष्णने इस 
प्रकार स्वीकार किया था, उस अर्जु नके परम सन्तोषके कारण श्रीक्ष्णके प्रेमका प्रवाह 
उमड़ पड़ा। परन्तु उस प्रवाहको बड़े प्रयत्नसे रोककर उन्होंने जो कुछ कहा, वह सुनिये । 

हन्त ते कथयिष्यामि दिव्या ह्यात्मविभूतयः । 
प्राधान्यतः कुरुश्रेष्ठ नास्त्यन्तो विस्तरस्य मे ॥ {९॥ 
श्रीृष्णने अब अजुनसे इस प्रकार बातें करना आरम्भ किया कि मानों उन्हें 

न्ड्स वातका स्मरण ही नहीं रह गया था कि हम ब्रह्माके पिता हैं। वे बोले--“'बाबा 
अजुन, तुमने बहुत अच्छी बात कही है।” इस अवसर पर श्रीकृष्णने अजु नको 
'जो “वाबा”' क्रहा, इसके लिए आइ्चर्य नहीं होना चाहिए, क्योंकि वे स्वयं नन्दके 
पुत्र थे ही । उस समय उनके मुखसे यह शब्द प्रेमके अतिरेकके कारण निकल 
“गया था । अस्तु । श्रीङ्ष्णने अजुनसे कहा-“हे धनुर्धर, अब तुम मेरी बातें सुनो । 
-हे सुभद्रानाथ अर्जुन, तुमने मेरी विभूतियोंके सम्बन्धमें प्रश्‍न किया है, परन्तु मेरी 
विभूतियाँ अपार हैं । यह ठीक है कि वे सब विभूतियां मेरी ही हैं, परन्तु वे इतनी 
अधिक हैँ कि स्वयं मेरी बुद्धि भी उनका आकलन नहीं कर सकती । जिस प्रकार 
“कोई यह नहीं बतला सकता कि मेरे अपने शरीर पर कितने रोम हैं, उसी प्रकार 
मैं अपनी विभूतियाँ भी नहीं गिन सकता । मुझे स्वयं ही इस बातका स्पष्ट ज्ञान 
“नहीं होता कि में कितना बड़ा और कितना व्यापक हूँ । इसलिए मैं तुम्हें अपनी 
'कैवल मुख्य मुख्य बिभूतियाँ ही बतलाता हूँ । तुम वही सुनो। हे अर्जुन, इन 
प्रसिद्ध विभूतियोंको जान लेने पर उनके द्वारा दूसरी गौण विभूतियोंका भी ज्ञान 
प्राप्त किया जा सकता हूँ। जिस प्रकार बीज हाथमें आ जाने पर स्वयं वृक्ष ही 
-मानों अपने हाथमें आ जाता है अथवा सारा बाग ही अपने हाथमें आ जाता है 
“अथवा फल-फूल आदि सब आपसे आप प्राप्त हो सकते हैं, उसी प्रकार इन 
-विभूतियोंको देखने पर मानों सारा विश्‍व ही देखा जा सकता है । और नहीं तो, हे 
अजुन, मेरा विस्तार, अखिल विभूतियाँ अपरम्पार ही हैं। देखो, यह गगन 
इतना निस्सीम है, परन्तु वह भी मुझमें न जाने कहाँ समा जाता है । 

अहमात्मा गुडाकेश सर्वभूताशयस्थितः | 

अहमादिश्च मध्यं च भूतानामच्त एव च॥ २०॥ 

“मस्तक पर घुंघराले बाल'धारण करनेवाले और धनुविद्यामें दूसरे शंकर, हे 

अजुन, सुनो । मैं भूत मात्रमें आत्म-ख्पसे निवास करता हूँ, भूतोंके अन्दर भी में 

ही रहता हूँ और उनके बाहर या ऊपर भी मेरा ही आवरण है। उनका आदि, 
मध्य और अन्त सब कुछ मैं ही हूँ । जिस प्रकार मेघोंके नीचे भी और ऊपर भी, 
अन्दर भी और बाहर भी, सब जगह आकाश ही आकाश रहता है, वे आकाश- 
रूप ही होते हैं और उनका आधार भी आकाश ही होता है और जब वे विलीन" 
होते हैं, तब भी वे आकाश रूप होकर रहते हैं, उसी प्रकार समस्त भूतोंकी उत्पत्ति, 
स्थिति तथा गति सब कुछ मैं ही हूँ। इस प्रकार विभूतियोंके द्वारा में नाना प्रकारका 
और व्यापक हूँ । इसलिए तुम अपनी सारी चेतन्य शक्तिको अपनी श्रवणेनद्रियोमें 
एकत्र करके सुनो । अब मैं तुम्हें अपनी विभूतियां बतलाऊंँगा । हे अजु न, जो विभू: 
तियाँ बतळानेके लिए मैंने तुम्हें वचन दिया है, उनमेंसे मुख्य-मुख्य विभूतियाँ सुनो” 
ग्रादित्यानामहं विष्णु ज्योतिषां रविरंशुमान्‌ । 
मरीनिर्मरु्तामस्मि नक्षत्राणामहं शशी ॥ २१॥ 


इतना कहकर कृपालु श्रीक्ृषणने फिर कहा--- बारह आदित्योंमें विष्णु मेरी" 
प्रधान विभूति हैं और प्रकाशमान्‌ पदाथोंमें मै सूयं हुँ। उनचास मरुद्गणोंमें मैं 
नारायण ही मरीचि हूँ और तारागणोंमें मैं चन्द्रमा हूँ । 
वेदानां समवेदोऽस्मि देवानामस्मि वासवः। 
इन्द्रियाणां मनश्चास्मि भूतानामस्मि चेतना ॥ २२॥ | 


वेदोंमें 


“मैं बेदोंमें सामवेद हूँ, देवताओंमें मरुद्बन्धु इन्द्र हूँ, इन्द्रियोमें ग्यारहवीं इन्द्रियः 
मन हुँ और भूत मात्रमें जो स्वाभाविक चेतना शक्ति है, वह सारी शक्ति भी मैं ही हूँ । 
द्राणां शंकरश्चास्मि वित्तेशो यत्तरन्तसास्‌ । 
वसुनां पावकश्चास्मि मेरुः शिखरिणामहम्‌ ॥ २३ ॥ 
“चौदह रदरमें में मदन शत्रु-शंकर हूँ यक्षों और राक्षसोमें शम्भुका मित्र कुबेर हूँ, 
आठ वसुओंमें अग्नि हू और समस्त पव॑तोंमें अत्यन्त श्रेष्ठ मेरुपर्वत हूँ । सब कुछ मैं ही हूँ ॥ 
पुरोधसां. च मुख्य मां विद्धि पार्थ बृहस्पतिम्‌ । 
सेनानीनामहं स्कन्दः सरसामस्मि सागरः ॥ २४॥ 
महर्षीणां भृगुरहं गिरामस्म्मेकमत्तरम्‌। 
यज्ञानां जपयज्ञोऽस्मि स्थावाराणां हिमालयः ॥ २५॥ 

“समस्त पुरोहितोंमें स्वर्गाधिपतिका आधार तथा समस्त ज्ञानका मल-स्थान 
बृहस्पति भी मैं ही हु । इस तरिभुवनके सेनापतियोंमें कृत्तिकान्त शंकरसे उत्पन्न 
महा ज्ञाता कात्तिक स्वामी भी मैं ही हूँ । सरोवरोंमें जलका अपार संग्रह सागर हूँ 
और महृषियोंमें महान्‌ तपस्वी भृगु भी मैं ही हूँ | समस्त साहित्यमें सत्यका क्रीड़ा- 
स्थल मैं ही हूँ । कर्मकांडका त्याग करके ओंकार आदि द्वारा जिस जप-यज्ञकी 
सांगता की जाती है. वह जप-यज्ञ समस्त यज्ञोंमें मेरी प्रधान विभूति हैँ । नामके 
जपका यज्ञ अत्यन्त श्रेष्ठ है । इसके लिए स्तान आदि नित्य कर्मोकी भी अपेक्षा 
नहीं होती । धमं और अधर्म दोनों ही नाम-घोषसे पावन होते हैं । वेदार्थसे भी 
नाम ही परब्रह्म ठहरता है | अटल पर्वतोंमें पुण्य-राशि हिमालय पबंत हूँ ।” 

अश्वत्थः सर्ववृक्षाणां देवर्षीणां च नारदः । 
गन्धर्वाणां चित्ररथः सिद्धानां कपिलो मुनिः ॥ २६॥ 
उच्चेःभ्रवसमश्वानां विद्वि माममृतो-द्भवम्‌ । 
ऐरावतं गजेन्द्राणां नराणां च नराधिपम्‌ ॥ २७॥ 

“इसके उपरान्त श्रीकृष्णने कहा--“पारिजात तो प्रत्यक्ष कल्प-वृक्ष ही है और 
चन्दनका गुण भी वहुत अधिक प्रसिद्ध है । तो भी वृक्षोंकी कोटिमें मेरी प्रधान 
विभूति पीपल है । हे अजुन, देवषियोंमें नारद और समस्त गन्धवोमें चित्ररथ भी 
मैं ही हूँ हे ज्ञाता अजुन, समस्त सिद्ध योगियोंमें कपिलाचार्य मे ही हूँ और समस्त 
अर्व जातिमें उच्चै:श्रवा भी मैं ही हूँ । हे अजुन, जो हाथी राजाओके भूषणके समान 
जान पड़ते हैं, उनमें ऐरावत भी मैं ही हूँ । समुद्रका मन्थन करने पर देवताओंको 
जो अमृत रस मिला था, वह भी मैं ही हूं । जिसकी आज्ञा सारी प्रजा शिरोधार्य 
करती है. समस्त जनतामें उसी राजाको मेरी प्रधान विभूति समझना चाहिए । 

आयुधानामहं बज्ञं घेतूनामस्मि कामधुक्‌ । 
प्रजनश्चास्मि कन्दपं सर्पाणामस्मि वासुकिः ॥ २८॥ 
अनन्तश्चास्मि नागानां वरुणो यादसामहम्‌। ` 
पित॒णामर्यंमा चास्मि यमः संयमतामहम्‌ ॥ २९ ॥ 

“दसौ थज्ञ करनेवाले इन्द्र के हाथमें जो वचत्र रहता है, वह वज्र ही समस्त शास्त्रम 
मेरी प्रधान विमूति है। गौओंमें कामधेनु और उत्पादकोमें मदन मेरी प्रधान विभूति 

है। हे अजुन, सपं कुलमें सर्पाधिपति वासुकी और नाग-गणोंमें अनन्त नामका 
जाग मैं ही हूँ । समस्त जळचरोंमें जो पश्चिम दिशाका अधिपति वरुण है, वह भी 
मैं ही हैँ समस्त पितृ-गणोंमें अर्यमा नामका पितृ-देवता मेरी भ्रधान विमूति है । 
समस्त संसारके शुभाशुभ कर्मोका लेखा रखनेवाला, सबके अन्त:ःकरणकी जाँच 
करनेवाला और उन्हें कर्मानुसार फल-भोग करानेवाला जो नियन्ता है और सबके 
कर्माको निरन्तर देखनेवाला जो यम है, वह भी मेरी प्रधान विभूति है । 

प्रहलादश्चास्मि देत्यानां कालः कलयतामहम्‌ । 

मृगाणां च मृगेन्द्रोऽहं वेनतेयश्च पक्षिणाम्‌ ॥ ३० ॥ 

“दैत्योंमें प्रह्नाद मेरी प्रधान विभूति था, इसी लिए उसे देत्यत्वकी बाधा नहीं 
हुईं । ग्रसकर नष्ट करनेवाला महाकाल और वन्य पशुओंमें सिंह मैं ही हूँ। पक्षियोंमें 
गरुड़ मेरी प्रधान विमूति है और इसी लिए वह मुझे अपनी पीठ पर सवार 
कराके उड़ सकता है । 

पवनः पवतामस्मि रामः शस्त्रभृतामहम्‌ । 
झषाणां मकरश्चास्मि स्रोतसामस्मि जाह्नवी ॥ ३१ ॥ 

“हं अजु न, इस पृथ्वीके असीम विस्तारमें जो बिना एक घड़ी भी लगाये और 
शक ही उड़ानमें सातो समुद्रोंकी प्रदक्षिणा कर सकता है, वहु सबसे बढ़कर वेगवान 
पबत भी मैं ही हूँ । हे अजु न, समस्त शस्त्रधारियोंमें में राम हूँ, क्योंकि श्री रामने 
संकटमें पड़े हुए धर्मका पक्ष लेकर अपनी सहायताके लिए केवळ एक धनुष अपने 
'पास रखकर त्रेता युगमें विजय-लक्ष्मीसे अकेले अपना ही वरण कराप्रा था । इसके 
उपरान्त लंकाके पासके सुवेल पव॑त पंर खड़े होकर उन्हीं श्रीरामने लंकाधिपति रावणकी 
सस्तक-पंक्ति आकाशमें जय-जयकारका घोष करनेवाले भूतोंके हाथों पर बलि-स्वरूप 
रखी थी। उन्हीं रामने देवताओंके मानकी रक्षा की थी और धर्मका जीणोंद्वार किया 
था । वे सचमुच सूयंवंशाके सूर्य ही थे। अतः समस्त शस्त्रधारियोंमें वह सेनापति राम 
मैं ही हुँ। पुच्छधारी जळचर प्राणियोंमें मैं मकर हूँ । जिस समय गंगाको राजा भगी- 
रथ पृथ्वी-तल पर छा रहे थे, उस समय राजा जह्नं उस गंगाको पान कर गये थे और 

फिर उन्हीं राजा जहूने अपनी जाँघ चीरकर उसमेंसे गंगाको निकाला था। वही तीनों 
अुवनोंमें बहनेवाली जाह्नवी समस्त जलःप्रवाहोंमें मेरी प्रधान विभूति है। परन्तु हे 

अजु न, यदि मैं इस प्रकार सारी सुष्टिकी एक एक विभूतिका नाम गिनाने लगू'तोः 
सैकड़ों जन्म बीत जाने पर भी उनमेंसे आधी विभूतियोंके नाम भी न गिनाथे जा 
सकेंगे । 

सर्गाणामादिरन्तश्च मध्यं चेवाहमजुन। 
्रध्यात्मविद्या विद्यानां वादः प्रवदतामहम्‌ ॥ ३२॥ 
अच्तराणामकारोऽस्मि न्द्रः सामासिकस्य च। 
अहमेवाक्षयः कालो धाताहं विश्वतोमुख! ॥ ३३॥ 

“यदि समस्त नक्षत्रोंको एकत्र करनेकी इच्छा हो तो जिस प्रकार आकाशकीः 
गठरी बाँधनेकी आवश्यकता होगी अथवा यदि पृथ्वीके अणुओं और रेणुओंकी 
गणना करनेके लिए सारी पृथ्वीको बगलमें दबानेकी आवश्यकता होगी,उसी प्रकार 
यदि मेरी समस्त विभूतियोंको देखनेकी इच्छा हो तो स्वयं मेरा ही ज्ञान प्राप्त करना 
पड़ेगा । जिस प्रकार यदि शाखाओं सहित समस्त फूलों और फलोंको अपने हाथमें 
लेनेकी इच्छा हो तो जड़ सहित वृक्षको ही उखाड्कर हाथमें लेना पड़ेगा, उसी 
प्रकार यदि मेरी समस्त विभूतियोंका ज्ञान प्राप्त करनेकी इच्छा हो तो मेरे निर्दोष 
व्यापक स्वरूपका ही ज्ञान प्राप्त करना पड़ेगा । और नहीं तो मैं अपनी भिन्न भिन्न 
विमूतियाँ कहाँ तक गिनाऊंगा ! इसलिए तुम सवका सारांश यही समझ लो कि 
मैं ही सब कुछ हुँ । जिस प्रकार वस्त्रके आदि, मध्य और अन्त अर्थात्‌ उत्पत्ति 
स्थिति और नाश इन तीनों अवस्थाओंमें तन्तु ही तन्तु रहते हैं उसी प्रकार इस 
सुष्टिकी तीनों अवस्थाओंमें मैं ही ओत-प्रोत भरा हुआ हूँ । जब मेरी इस व्यापकता- 
का ज्ञान हो, तब फिर अलग अळग सब विमूतियाँ बतलानेकी क्या आवश्यकता 
है ? परन्तु तुममें इतनी सामथ्यं नहीं है कि तुम मेरी इतनी व्यापकता समझ सको; 
इसलिए मैने तुम्हें इतनी बातें बतला दी हैं और तुम्हारे लिए यही बातें यथेष्ट 
हैं । परन्तु तुमने जिस दुष्टिसे मेरी विभूतियोंके सम्बन्धमें प्रश्‍न किया है, उसी दृष्टिसे 
मैं भी बतलाता हूँ; सुनो । समस्त विद्याओंमें वह अध्यात्म विद्या ही मेरी प्रधान 
विभूति है जिसका प्रकरण इस समय चछ रहा हैँ। बोलनेवालोंमें जो वाद होता है 
और जिसके सम्बन्धमें न तो कभी समस्त शास्त्रोंकी एक वाक्यता ही होती है और 
न जिसका कभी अन्त ही होता है, वह वाद भी मैं ही हूँ । दूर करने या मिठानेका 
प्रयत्न करने पर जो वाद और भी बढ़ता है और जोर पकड़ता है, जिसके कारण 

सुननेवालोंके मनमें उत्प्रक्षासे ईर्ष्या बढ़ती है और जिससे वक्ताओंके भाषणमें 
साधुर्य आता है, वह वाद भी मेरी ही विभूति है। अक्षरोंमें जो पहला अक्षर 
अ-कार है, वह भी मैं ही हूं । समासोंमें मैं दन्द्र समास हूँ । च्यू टीसे लेकर ब्रह्मा 
तक सबको खा जानेवाला काल मैं ही हूँ । जो अनन्त काल मेर और मन्दर. आदि 
'र्वतोंके सहित सारी पृथ्वीको गला देता है, प्रलय काळमें सारे विशवको जलमय 
करनेवाले असीम सागरको भी जो महाकाल जहाँका तहाँ सुखा देता है और आकाश 
जिसके उदरमें समा जाता है, वह महाकाळ में ही हूँ। और इसी प्रकार फिरसे 
सृष्टि उन्न करनेवाला भी में ही हूं । 

मृत्युः सवंहरश्चाहमुद्थवश्च भविष्यतास्‌ । 

कीतिं: श्रीर्वाक्व नारीणां स्मृतिर्मेधा धृतिः चमा ॥ ३४॥ 

“मैं ही समस्त भूतोंको उत्पन्न करता हूं, में ही उन सबका पालन करता हूं 
और अन्तमें में ही उनका संहार भी करता हूं इसलिए मृत्यु भी में ही हूं । अब 
्तरी-समूहमें मेरी सात विभूतियाँ हैं; वह भी में तुम्हें यों ही बतला देता हूं । हे 
अजुन, जो कीत्ति कभी नष्ट नहीं होती, वह भी में ही हूं, और उदारताकी जिसे 
संगति प्रास हुई है, वह सम्पत्ति भी में ही हूं । जो वाणी न्यायके आधार पर सुखसे 
विवेकके मार्ग पर चलती रहती है, वह वाणी भी मैं ही हूं। दिखाई पड़नेवाली 
वस्तुके साथ ही साथ उसके सम्बन्धको समस्त बातोंको याद दिलानेवाली स्मृति भी 
मैं ही हूं। इसी प्रकार आत्म-हितका साधन करनेवाली बुद्धि, धेयंकी वृत्ति और 
सर्वत्र दिखाई पड़नेवाली क्षमा ये सव मेरी ही प्रधान विमूतियाँ हैं । इस प्रकार 
स्त्री-समूहमे ये सातों शक्तियाँ भी में ही हूं ।” संसार रूपी हस्तीका नाश करनेवाले 
'सिंह श्रीकृष्णने ये सब बातें उस.समय अजु नसे कहीं । 

बृहत्साम तथा साम्नां गायत्री छत्दसामहम, । 
मासानां मार्गशीर्षोऽहमृतूनां कुमुमाकरः॥ ३५ ॥ 

इसके उपरान्त लक्ष्मीपति कृष्णने कहा-“तीनों वेदोमेंके सामवेदमें जो 
- 'वृहत्‌ साम है, वह भी, हे सखा अजुन, मैं ही हूं। समस्त छन्दोंमें गायत्री नामक 
-छन्द मैं ही हूं । इस विषयमें तुम्हें तिळ भर भी सन्देह नहीं होना चाहिए । बारह 
महीनोंमें मार्गशीर्ष और छः ऋतुओंमें वसन्त ऋतु भी में ही हूँ । 

दतं छलयतामस्मि 'तेजस्तेजस्विनामहम्‌ । 

जयोऽस्मि व्प्रवसायोऽसिमि सत्वं सत्त्ववतामहम्‌ ॥ ३६॥ 

वृष्णोनां वासुदेवोऽस्मि पाण्डवानां धनंजयः । 

मुनीनामप्यहं व्यासः कवीनामुशना कविः॥ ३७॥ 

¦ 7 ,“छलनेवाले कामोंमें जो दूत कर्म है, हे अर्जुन, वह में ही हैँ । इसी लिए जब 

कोई यूत कर्मके द्वारा खुले आम चोरी करके किसीको छूटता है, तो उसका कोई 
तिवारण नहों कर सकता । समस्त तेजस्वी पदार्थोका तेज में हूँ । समस्त कार्य 
करनेके संकल्पोंमें जो विजय है, वह भी मैं ही हूँ । समस्त उद्योगोमें न्यायको उज्ज्वल 
करनेवाला व्यवसाय भी मैं ही हुँ । समस्त सत्वपूण पुरुषोंका सत्व मैं ही हूँ और 
समस्त यादव कुलमें जो ऐंश्वयंवान्‌ वसुदेव और देवकीका लड़का था, परन्तु जिसे 
यशोदाकी लड़कीके बदलेमें गोकुलमें ले गये थे और जिसने पूतनाके दूधके साथ 
ही साथ उसके प्राणोंको भी पान कर लिया था, जिसने अभी अपनी बाल्यावस्था 
समाप्त करते करते ही सारी सृष्टिको देत्यहीन कर डाला था और गोवर्धन पव॑त 
नखाग्र पर उठाकर महेन्द्रके महत्वकी परीक्षा की थी, यमुनाके दहमेसे जिसने 
कालिय-रूपो शल्य निकाल बाहर किया था, जिसने जळते हुए गोकुळकी रक्षा की 
थी और गौओं तथा बछड़ोंके हरणके समय ब्रह्माको अपनी मायासे पागल वना 
दिया था, जिसने अपनी बाल्यावस्थाके उदय-कालमें ही कंस सरीखे बड़े बड़े लोगोंको 
भी सहजमें धूलमें मिला दिया था, परन्तु इतनी बड़ी बड़ी वातोंसे कथा लाभ, हे 
अजुन, जिसके पराक्रमके कृत्य तुमने स्वयं देखे हैं अथवा सुने हैं, वह श्रीकृष्ण इन 
सब यादवोंमें मेरी प्रधान विभूति है। और चन्द्र वंशमें जन्म लेनेवाले तुम पांडवोमें 
जो अर्जुन, उसके सम्बन्धमें भी यही समझ लो कि वह भी मैं ही हूँ और 
इसी लिए उसके तथा मेरे प्रेम-भावमें कभी अन्तर नहीं होता और उसके साथ 
कभो मेरा बिगाड़ नहीं होता । तुम संव्यासीका वेष धारण करके मेरी बहुन सुभद्राको 
भगा ले गये थे; परन्तु फिर भी तुम्हारे सम्बन्धमें कभी मेरे मनमें कोई विपरीत 
भावना नहीं उत्पन्त हुई। क्योंकि मैं और तुम दोनों एक ही स्वरूप हैं ।? इसके 
उपरान्त यादवश्रेष्ठ श्रीकृषणने कहा--“हे अजु न, समस्त मुनिगणोंमें व्यास मैं ही 
हैं और कविवरोंमें शुक भी मैं ही हूँ । 

दण्डो दमयतामस्मि नीतिरस्मि जिगीषताम्‌ । 
मौनं चेवास्मि गुह्यानां ज्ञानं ज्ञानवतामहम्‌ ॥ ३८॥ 


“च्यू टीसे लेकर ब्रह्मा तक सबकां नियन्त्रण करनेवाला जो दंड है, समस्त 
शासन-कर्त्ताओंमें वह दंड मैं हूँ । अच्छे और बुरेका निर्णय करनेवाला और धर्म- 
ज्ञानका पक्ष लेनेवाला समस्त शास्त्रोंका नीति-शास्त्र मैं हूँ । हे मित्र अजु'न, समस्त 
गूढोमें सैं मौन हूँ, क्योंकि मौन धारण करनेवालेके सामने ब्रह्माको भी कुछ नहीं 
चलती । ज्ञानी-जनोंमें जो ज्ञान रहता है, वह भी मैं ही हूँ । परन्तु इन विभूतियोंका 
कहाँ तक वर्णन किया जाय ! इनका कहीं अन्त ही नहीं है । 


यच्चापि सर्गभूतानां बीजं तदहमजुंन। 
न तदस्ति बिना यत्स्यान्मया भूतं चराचरम्‌ ॥ ३९॥ 
नान्तोऽस्ति सम दिव्यानां विभूतीनां परंतप। 
एष तुहेशतः प्रोक्तो विभूतेर्विस्तरो मया ॥ ४०॥ 


“हे धनुर्धर अजुन, वर्षाको धारोंकी गिनती की जा सकती है अथवा पृथ्वी 
परके अंकुरों और तृणोंक़ी संख्या भी जानी जा सकती है; परन्तु जिस प्रकार समुद्रकी 
लहरोंका कोई प्रमाण नियत नहीं किया जा सकता, उसी प्रकार मेरी प्रधान विभू- 
तियोंकी भी कोई सीमा नहीं है । इनमेंसे जो पाँच-सात मुख्य विमूतियाँ मैंने तुम्हें 
बतलाई हूँ, हे अजु न, वे सब ऊपरसे तुम्हें परिचय करानेके लिए ही हैं। मेरी 
बाकी बची हुई विभूतियोंके विस्तारकी कोई सीमा ही नहीं है, इस लिए तुम सुनोगे 
कया और में बतलाऊंगा क्या ! इसलिए अब मँ तुम्हें अपना सारा रहस्य ही बतला 
देता हूँ । इन समस्त भूत-रूपी अंकुरोंमें जिस बीजका विस्तार होता है, वह बीज मैं 
ही हुँ । इसलिए किसीको कभी छोटा या बड़ा नहीं कहना चाहिए, ऊच-नीचकाः 
मेद-भाव छोड़ देना चाहिए और यह समझ लेना चाहिए कि जितनी वस्तुएं हैं, 
बे सव मैं ही हूँ । तो भी सुनो, मैं अब तुम्हें एक साधारण चिह्न बतला देता हूँ ॥ ` 
उसी चिल्लंसे तुम मेरी विभूतियोंको पहचान सकोगे । 


यद्यद्विभूतिमत्सत््वं श्रीमदरजितमेग वा। 
तत्तदेवावगच्छ त्वं मम तेजोंऽशसंभवम्‌ ॥ ४१॥ 

“हे अजुन, जिन जिन भूतोंमें ऐस्वर्य तथा दयालुता दोनों गुण एकत्र दिखाई 
पड़े, उनके सम्बन्धमें तुम यह समझ लेना कि वे मेरी विभूति हूँ । 


अथवा बहुनेतेन किं. ज्ञातेन तवाजुन ॥ 
विष्टभ्याहमिदं कृत्स्नमेकांशेन स्थितो जगत्‌ ॥ ४२ ॥ 


“आकाशरमें सूर्यका केवल एक ही बिम्व रहता है, परन्तु उसकी प्रभा तीनों 
भुवनोंमें फैली रहती है। ठीक इसी प्रकार जिस एककी आज्ञाका सव लोग पालन 
करते हों, उसमें तुम कभी अकेला या निर्धन मत समझना । क्या जहाँ जहाँ काम- 
घेनु जाती है, वहाँ वहाँ उसके साथ सारी वस्तुओं का संग्रह भी बंधा चलता है ! 
नहीं । परन्तु उससे जो कोई जो पदार्थ माँगता है, . वह पदार्थ वह तत्काळ प्रसव 
करने लगती हैँ । इसी प्रकार उस एंक विश्व-बीजमें विश्वका सारा ऐउवर्य भरा रहता 
है । उसे पहचाननेका लक्षण एक ही है; और वह यह कि सारा संसार उसके 
आगे नम्र होता है और उसकी आज्ञाका पालन करता है । जिसमें ऐसा लक्षण 
दिखलाई दे, उसे तुम मेरा अवतार समझो । इस प्रकारके अवतारोंमें किसीको 
सामान्य और किसीको विशेष उत्कृष्ट समझना और उनमें इस प्रकारका भेद-भाव 
करना पाप ही है; बयोंकि यह सारा विश्व मैं ही हूँ | ऐसी अवस्थामें साधारण और 
उत्तम वाले भेदोंकी कल्पना किस दुष्टिसे की जाय? इस प्रकारके भेद-भावकी 
कल्पना करना मानों व्यर्थ ही अपनी बुद्धिको कलंकित करना है। व्यर्थ ही घीको 
क्यों मथा जाय ? अमृत को औंटाकर आधा करनेसे कया लाभ है? कया वायुमें 

.भी कभी दाहिने और बाएं अङ्ग होते हैं ? यदि कोई यह देखनेके लिए सूर्यके 
बिम्ब पर दृष्टि जमावे कि इसका पेट कहाँ है और पीठ कहाँ है तो इसका फल 
केवल यह होगा कि उसकी दृष्टि ही नष्ट होगी । इसी प्रकार मेरे स्वर्पमें भी 
साधारण और विशेषवाळी भेदमूलक कल्पनाकी गन्ध भी नहीं है ॥ तुम मेरी एक 
एक विभूतिको अलग अलग लेकर मेरे असीम स्वरूपको कहाँ तक नापोगे ? इसी 
लिए, हे अजुन, मुझे जाननेका इस प्रकारका प्रयत्न रहने दो। मेरे तो एक ही 
अंशने इस सारे संसारको पूरी तरहसे व्यास कर रखा हैं, इसलिए तुम समस्त 
मेदनमाव छोड़कर सम बुद्धिसे मेरी उपासना करो ।” ज्ञानी-जन-रूपी वनमें फूलने- 
बाळे बसन्त और विरक्त जनोंके सम्पूणं ध्येय उन ऐइवर्यसम्पन्न श्रीकृष्णने अजु नसे 

इस प्रकार कहा । इस पर अजु'नने कहा--' हे महाराज, आपने तो केवल यही 
एक रहस्य मुझे बतलाया कि में सारा भेद-भांव बिलकुल छोड़ दूँ । अब यदि 
मैं यह कहुँ कि आपका यह कहना भी वैसा ही अनुचित है, जसा सूर्यका संसारसे 
यह कहना कि--“यह अन्धकार दुर कर दो” तो मेरा ऐसा कहना छोटे मुँह बड़ी 
बात होगी । आपके तो नामंका ही इतना माहात्म्य हैं कि यदि किसीके मुखसे कभी 
आपका नाम निकल जाय अथवा किसीके कानोंमें ही आपका नाम पड़ जाय तो 
भेद-भाव उसके हृदयसे तत्काल ही निकल कर दुर चले जाते हैं । आप तो स्वयं 
परब्रह्म ही हैं और वही परब्रह्म इस समय सौभाग्यसे मुझे मिळ गये हैं । फिर यहाँ 
कौनसा भेद-भाव रह सकता है और वह किसके लिए बाधक हो सकता ? क्या 
चन्द्र-बिम्बके गर्भमें प्रवेश करने पर भी कहीं गरमी लग सकती है? परन्तु हे महाराज 
श्रीकृष्ण, आप अपनी मह॒त्ताके कारण ही इस समय ऐसी बात कह गये हैं । 

सुनकर श्रीकृष्णणो बहुत सन्तोष हुआ और उन्होंने प्रेमपूर्वक अजु नको आलिङ्गन 
करके कहा--“हे अजु न, तुम मेरी बातोंसे नाराज मत हो है। मैंने भेदका अङ्गीकार 
'करके जिन भिन्न भिन्न विभूतियोंका वर्णन किया है, उनके सम्बन्धमें केवल इसी 
बातकी परीक्षा करनेके लिए मेने कुछ जरूरी और बाह्य बातें कही है कि उन बातोंकी 
अभिन्नता तुम्हारे अन्तःकरणमें अङ्कित हुई या नहीं। परन्तु अब मुझे इस 
“बातका अनुभव हो गया है कि तुम्हें मेरी विभूतियोंका अच्छी तरह बोध हो गया 
है ।” इसपर अजु'नने कहा--“हे देव अपनी बात तो आप ही जानें, परन्तु में 
तो सचमुच यही देखता. हैँ कि. यह जो सारा विश्व है, वह केवल आपका ही 
स्वरूपः हैँ ।” परन्तु संजयने जो यह कहा था कि--* हें राजन्‌, अजुन इस प्रकार 
-आत्म-रूपका अनुभव करने लगा ।” सो संजयका यह वचन घुतराष्ट्र बिलकुल 
चुपचाप सुनता रहा । उस समय संजयको अपने मनमें बहुत बुरा मालूम हुआ 
"और उसने मन ही मन कहा--“ऐसा सौभाग्यका फल सामने आया है और फिर 
“भी वह इस घृतराष्ट्रसे इतनी दूर है और वह उसे प्राप्त नहीं कर रहा है। यह भी 
एक आश्चर्यकी ही बात है। मैं समझता था कि इसकी बुद्धि तो कमसेकम अच्छी 
“होगी ॥ परन्तु नहीं; यह जिस प्रकार बाहरसे चर्म-चक्षुंओंका अन्धा है, उसी प्रकार 
अन्दरसे अन्तस्चक्षुओंका भी अन्धा हैं।” अस्तृ । अब 'वह - अजुन अपने 
आत्मम्कल्याणकी मांत्रा बराबर बढ़ा रहा था, क्योंकि अंब उसके मंनमें 

एक और हो बातकी उत्कण्ठा उत्पन्न हो गई थी। उसने कहा-- हे देव; 
मेरे अन्तःकरणमें जो आत्म-स्वरूपका अनुभव प्रतिबिम्वित हुआ है, उसके 
सम्बन्धमें अब मेरा मन इस उत्कठासे व्याकुल हो रहा है कि वही अनुभव मैं 
इस वाह्य जगतमें स्वयं अपनी आँखोंसे करू ।” अजुन वहुत बड़ा भाग्यवान्‌ था 
और इसी लिए उसके मनमें यह आकांक्षा उत्पन्न हुई थी कि मैं अपने इन दोनों 
नेत्रोंसे सारे विश्वका आकलन करूं । हे श्रोतागण, वह अजुन स्वयं कल्पतरु 
शाखां ही था और इसी लिए यह सम्भव नहीं था कि वह वाँझ ( अर्थात्‌ फलहीन 
अथवा विफल ) होता । इसी लिए उसके मुंहसे जो जो बातें निकलती थीं, वह सब 
श्रीकृष्ण पूरी करते चलते थे । जिन नारायणने भक्त प्रह्नादकी वात रखनेके लिए 
विष तक़्का रूप धारण किया था, वही नारायण इस अजुनको सद्गुरुके रूपमें प्राप्त 
हुए थे। अब आगेके अध्यायमें श्रीनिवृत्तिनाथ हा शिष्य ज्ञानदेव श्रोताओंको यह 
बतेलावेगा कि उस समय उस अजु नने किन झब्दोमें भगवान्‌ श्रीकृष्णसे यह 
प्रार्थना की थी कि मुझे विश्व-हूप दिखलाइये । 

अब इस प्रस्तुत अर्थात्‌ ग्यारहवें अघ्यायमें अजु नको विराद्‌ स्वरूपके दर्शन 
होनेकी जिस कथाका वर्णन है, वह कथा दो रसोंसे भरी हुई है । बात यह है की 
इस कथामें मुख्य तो शान्त रस ही हैं, परन्तु उसके घर अद्भुत रस आतिथ्प स्वीकार 
करनेके लिए आया है। और दूसरे रसोंको भी उसके साथ सम्मान प्राप्त हुआ है। 
हे श्रोतागण, जैसे वर और वधूके विवाहके समय बराती भी अच्छे अच्छे वस्त्र और 
आभषणु पहनकर आनन्दसे घूमते हैं, उसी प्रकार यहाँ देशी भाषाके सुखद आसन 
' पर सब रस सुशोभित हो रहे हैं। परन्तु हरि और हरके समान परस्पर प्रेमपूरवक 
गाढ़ आलिंगन किए हुए शान्त और अद्भुतरस उतने अधिक और ऐसे अच्छे ढंगसे हैं 
कि यों आँखोंसे भी दिखाई पड़ते हैँ अथवा अमावास्याके पर्व-कालमें जिस प्रकार 
सूर्य और चन्द्रमा दोनोंके मंडल एकत्र हो जाते हैं, उसी प्रकार यहाँ इन दोनों रसोंका 
मिलाप हुआ है । गगा और यमुनाके प्रवाहोंके मेलकी तरह इन दोनों रसोंका भी 
संगम हुआ है जिससे यहाँ प्रयाग-क्षेत्र ही बन गया हैं । अब सारा जगत्‌ इस पवित्र 
तीर्थमें स्नान करके आनन्दपूर्वक निर्मल हो सकता है। इस अवसर पर गीताको गुप्त 
सरस्वती समझना चाहिए और केवल उक्त दोनों रस-प्रवाह व्यक्त हैं; अतः हे 
श्रोतागण, उस अध्यायको मानों त्रिवेणीका संगम ही कहना चाहिए । ज्ञानदेव कहता 
है कि मेरे उदार दाता श्रीनिवृत्तिनाथने ऐसा सुभीता कर दिता है कि इस त्रिवेणी 
तीर्थमें केबळ श्रवण मार्गसे ही लोग सहजमें प्रवेश कर सके । इस संस्कृत तीर्थके 
संस्कृत भाषात्मक तट उतरनेके लिए बहुत ही कठिन हैं, इसलिए श्रीनिवृत्तिदेवने 
उन्हें तोड़कर देशी भाषाके शब्दोंका ऐसा घाट बाँध दिया है कि जिसमें धर्मंके 
भांडार सहजमें ही प्राप्त हो सकें । अब इस स्थान पर जो श्रद्धालु जन चाहें, वे अच्छी 
तरह स्नान कर सकते हैं, इस प्रयागमें विराट्‌ रूपी माधवके दर्शन कर सकते हैं और 
जन्म-मरणकी परम्पराको मजेमें तिछांजलि दे सकते हैं ),इस अध्यायमें रसोंकी ऐसी 
अच्छी बहार है कि संसारको श्रवणानन्दका मानों साम्राज्य ही मिल गया है । इस 
अध्यायमे यान्त और अद्भुत रस तो प्रधान हैं ही, पर साथ ही दूसरे रसोंका भी 
बहुत कुछ महत्व रखा गया है भौर केवळ ब्रह्मको ही स्पष्ट किया गया है। ऐसा 

यह ग्यारहवाँ अध्याय है | यह अध्याय स्वयं श्रीकृष्णदेवके विश्रामका स्थान है, परन्तु 
समस्त भाग्यवानु पुरुषोंमें अजुन सचमुच श्रे है, बोकि उसका इस स्थानमें भी 
प्रवेश हुआ है । परन्तु हम यह क्‍यों कहें कि एक अजु'न ही इस स्थान पर पहुँचा हैं? 
अब तो यही कहना ठीक होगा कि जो चाहे, वह यहाँ पहुँच सकता है, क्योकि अब 
गीताका अर्थ देशी भाषाके छपमें प्रकट हो गया है। इसलिए हे श्रोतागण, आप 
रोग मेरी प्रार्थना सुनें और आप सब सज्जन इस ओर ध्यान दें । इस समय आप 
सन्त-जनोंकी सभ में मुझे इस प्रकारकी धृष्टताकी वाते नहीं कहनी चाहिएँ; परन्तु 
फिर भी आप लोग प्रेमपूर्वक मुझे अपना वाळक ही समझें । आप यदि किसी तोतेको 
बोलना सिखळावें और वह तोता आपसे सीखकर बोलने लगे तो आप लोग आनन्दसे 
सिर हिलावेंगे । अथवा यदि माता किसी बालकको किसी विनोदके कामें लगा दे 
और वह बालक वह काम करने लगें; तो क्या माता उस वारक पर प्रसन्न नहीं 
होती ? इसी लिए महाराज, मैं जो कुछ कहता हूँ, वह सव आप ही लोगोंका सिख- 
लाया हुआ है। अतः अब आप लोग अपनी ही सिखलाई हुई बातें सुनें । हे महाराज, 
यह साहित्यका मधुर वृक्ष आप छोगोंने ही अपने हाथोंसे लगाया है, अतः अब अपने 
अवधान-र्पी अमृत-जलसे सीचकर आप ही लोग इसे बड़ा भी करें । यदि आप 
लोग ऐसा करेंगे तो यह वृक्ष रस-भावोंके फूलोसे छद जायगा, अनेक मर्थ-रूपी 
फलोंसे भर जायगा और आपकी पुण्याईसे संसारको सुखी होनेका अवसर मिलेगा। 
इस भाषणसे सज्जन श्रोताओंका सन्तोष हो गया और उन्होंने कहा-““बाह वाह! 
तुमने बहुत अच्छा किया । अब यह्‌ बतलाओ कि उस अवसर पर अजुनने क्या 
कहा ।” इस पर श्रीनिवृत्तिनाथका शिष्य ज्ञानदेव कहता है कि महाराज श्रीकृष्ण और 
अजु नक्रा वह गहन संवाद मैं निबुद्धि क्या बतलाऊं | हाँ आप ही लोग वह सब बातें 
मुझसे कहलावेंगे । जंगलके पत्ते खानेवाले बन्दरोंके हाथों भी लंकानाथ रावण तिर- 
स्कार पात्र बन गया और उसका पराभव हो गया, और उधर अजुन बिलकुल 
अकेला था, पर फिर भी उसने ग्यारह अक्षौहिणी सेनाओंका भंग किया । इसी लिए 
कहना पड़ता है कि समर्थ जो कुछ चाहते हैं, वह चराचरमें हो ही जाता है । इसी 
प्रकार आप सन्त लोग भी आज मुझे बोलनेसे प्रवृत्त कर रहे हैं। अब मैं श्री 
चैकुण्ठपतिके मुखसे निकली हुई गीताका भावार्थ बतळाता हूँ । आप लोग सुने । 
इस गीता-ग्रन्यका भी कैसा माहात्म्य है! वेदों के प्रतिपादनके जो मुख्य देवता 

श्रीकृष्ण हैं, वही इस ग्रन्थके वक्ता हैं। इस ग्रन्थक्रा अर्थ-गौरव इतना अधिक है 
कि स्वयं शंकर भी उसका आकलन नहीं कर सकते । अतः इस अवसर पर हुदयसे 
उनको वन्दना करना ही उचित है। अब आप लोग यह सुनें कि वह अजुन 
प्रभुके विश्व-स्वरूप परं ध्यान रखकर कया कहने लगा । अजु नके मनमें इस वातकी 
बहुत बड़ी अभिलाषा थी कि मेरे मतमें इस सिद्धान्त पर जो दृढ़ विश्वास हो गया 
है कि सारा विश्व ही परमेश्वर है, उसे मैं अपने चमं-चक्षुओसे भी देखू और इस 
प्रकार वाहरसे भी इस सिद्धान्त पर मेरा पूरा पूरा विश्‍वास हो जाय । परन्तु अपने 
मनकी यह अभिलाषा भगवान्‌ पर प्रकट करना बहुत ही कठिन था, क्योंकि वह 
सोचता था कि विश्व-स्वरूप सरीखे गढ़ रहस्यके विषय में मैं खुलकर केसे प्रश्‍न करूँ । 
अजुन अपने मनमें सोचने लगा कि जो बात आज तक भगवानूके किसी प्रिय 
भक्तने कभी नहीं पूछी, वह बात मैं एकदमसे कैसे पूछ बंद ! यह ठीक है कि मैं 
श्रोकृष्णका बहुत ही प्रिय सखा हूँ, परन्तु क्या कभी मेरा और इनका प्रेम माताके 
प्रेमके समान हो सकता है? माता भी विइव-रूपके सम्बन्धमें प्रश्‍न करनेसे डरती थीं। 
मैंने चाहे इनकी कितनी ही मनपूर्वक सेवा क्यों न की हो, पर फिर भी गरुड़ने 
इनकी जो सेवा की है, क्या मेरी सेवा उसकी वरावरी कर सकती है? परन्तु वह 
गरुड़ भी कभी इनसे विइव-रूपके सम्बन्धमें कुछ नहीं पछता। क्या मैं सनक 
आदिकी अपेक्षा भी इनका अधिक समीपी हूँ ! परन्तु बे सनक आदि भी कभी 
विश्व-रूप देखनेका पागलपनवाला आग्रह नहीं करते। क्या मैं श्रीकृष्णके लिए 
गोकुलके प्रेमपूर्ण बाल-गोपालोंसे भी बढ़कर अधिक प्रिय हूँ । परन्तु उन लोगोंको 
भी भवगानने केवल अपने बाल भावसे ही प्रसन्न किया था। अम्बरीष आदि अनेक 
भक्तोंके लिए इन्होंने गर्भवासका भी कष्ट सहन किया परन्तु उनसे भी इन्होंने अपना 
विश्व-रूप गुस ही रखा--कभी किंसीको अपता वह गुप्त रूप नहीं दिखलाया । इन्होंने 
आज तक यह गूढ़ रहस्य अपने अन्तरंगमें ही गुप्त रखा | फिर मैं एकएक इनसे 
उसके सम्वन्धमें कंसे कुछ कहूँ ! यदि में यह समझू कि इस विषयमें कुछ न पूछना 
ही ठीक है तो विना विश्व-रूपके दर्शन किये मुझे चेन न मिलेगा |. यही नहीं 
बल्कि इस वातमें भी मुझे सन्देह ही है कि. विना वह दर्शन किये मैं जीवित 
भी रह सकू गा या नहीं । इसलिए अब मैं दबी जबानसे ही उसका जिक्र छेड । 
फिर्‌,देवको जो कुछ अच्छा जान पड़ेगा, वह करेंगे । इस प्रकार अपने मनमें 

निश्चय करके अर्जुन डरते डरते कहना आरम्भ किया। परन्तु उसका यह 
डरते डरते बोलना भी ऐसी खूवीका था कि उसके केवल एक दो शब्द सुनते ही 
श्रीकृष्ण अपने समस्त विश्व-रूपका तुरन्त ही दर्शन करा दें। बछड़ेको देखते 
ही गौ खड़बड़ा जाती है और उससे मिलनेके लिए व्याकुल होने लगती है । पर 
जब. वह वछड़ा आकर स्तनमें मुह रगा दे तब भला यह कव सम्भव हैं कि 
उसके स्तनोंमें दूध न भर आवे ? पांडवोंकी रक्षाके लिए श्रीकृष्ण जंगलों तकमें' 
दौड़े-धपे थे । अब अरजुनिके इस प्रकार प्रार्थना करने पर वे भला कंसे शान्त रह 
सकते थे | श्रीकृष्ण तो प्रेमके प्रत्यक्ष अवतार ही थे और अजु न उस प्रेमका मानो अच्छा 
खाद्य पदार्थ था । अव यदि ऐसा उत्तम योग होने पर भी वे दोनों अलग रहें तो यह 
आइचर्यकी ही बात है इसीलिए अजु न के मुखसे वे शब्द निकलते ही श्रीकृष्ण आप ही 
एकदम विद्व-रूप हो जायेंगे । यही पहला प्रसंग है। आप लोग इसकी ओर ध्यान द। 

अजुन उवाच 

मदनुग्रहाय परमं गुह्यमध्यात्मसंज्ञितमस्‌ । 
यत्त्वयोक्तं वचस्तेन मोहोऽयं विगतो मम ॥ १ ॥ 

अजु नने श्रीकृष्ससे कहा-- हे दया-सागर देव, जो बात शब्दोंमें किसी प्रकार 
नहीं कही जा सकती, उसे आपने मेरे लिए ऐसा स्वरूप प्रदान कर दिया कि वह्‌ 
वाणीके द्वारा समझमें आ सके । जिस समय भूत मात्र ब्रह्म-स्वरूपमें मिल जाते हुँ, 
उस समय और जीवों तथा मायाका कहीं नाम भी नहीं रह जाता । उस समय 
परब्रह्म जिस स्वरूपमें उतरता है, वही उसका अन्तिम रूप हैँ । अपना जो स्वरूप 
आपने अपने हृदयके भीतरी भागमें लोभीकें धनकी भाँति बन्द कर रखा था और 
जिसका पता स्वयं वेदोंको भी नहीं चला था, वही अपने हुदयका रहस्य आज आपने 
मेरे सामने खोल दिया है। श्रीशंकरने जिस अध्यात्म-रहस्य परसे सारा ऐश्वय निछा- 
बर करके फेंक दिया, महाराज, आज वही रहस्य आपने मुझे एकदमसे बतला द्या \ 
परम्त यदि मैंने इस बातका उल्लेख क्रिया, तो मैंने आपका व्यापक स्वख्प श्राप्त कैसे 
किया ? परन्तु महामायाके अपरम्पार सागरमें मुझे सिर तक डूबा हुआ देखकर, हे 
श्रीकृष्ण, आपने स्वयं ही कूदकर मुझे उसमेंसे बाहर निकाला हैँ। अब मेरे ए 
इस विइवमें आपके सिवा और कोई वात ही नहीं रह गई है । परन्तु मेरा भाग्य 
कुछ ऐसा ख़राब हैं कि अभी तक मेरे मुखसे यही बात निकल रही है कि 

आपसे कोई अलग व्यक्ति हूँ ।” अभी तक मेरे साथ एक ऐसा देहाभिमान लगा 
हुआ था कि मैं समझता था कि इस संसारमें मैं अजुन नामका एक पुरुष हूँ । 
और इन कौरवोंको मैं अभी तक अपना “स्वजन'' कहता था। केवल इतना ही 
नहीं, मैं इस प्रकारका दुष्ट स्वप्न भो देख रहा था कि मैं इन्हें मांगा और इस 
प्रकार मैं पापमें लिप्त होऊँगा । इतनेमें ही आपने मुझे जगा दिया। हे देव लक्ष्मी- 
नाथ, अभी तक मैं सच्ची बस्ती छोड़कर झूठे गन्धवंनगरमें विचरण कर रहा था; 
ओऔरपानीके घोखेमें मृगजल पी रहा था । कपड़ेका साँप वास्तवमें मिथ्या और नकली 
था, परन्तु मुझे यह मिथ्या भावना हो गई थी कि सचमुच साँपने ही मुझे डस 
लिया है; और इसी लिए सचमुच विषकी लहरें चढ़ रही थीं और यह जीव व्यर्थ 
ही मर रहा था। परन्तु उसे बचानेका श्रेय आपको ही है । जैसे सिह एक कुएमें 
अपना ही प्रतिबिम्ब देखकर यह समझ रहा हो कि यह मेरा कोई प्रतिस्पर्धी दूसरा 
मिह है और इसी भ्रममें वह उस कुएमें कूदना चाहता हो; और उसी समय कोई 
बीचमें आकर उसे पकड़कर रोक ले और इस प्रकार उसे आत्म-घात करनेसे बचा 
ले। बस ठीं इसी प्रकार आज आपने मुझे बचा लिया है । और नहीं तो, हे देव, 
मैंने तो आज इस बातका पूरा पूरा निश्चय कर लिया था कि चाहे सातो समुद्र एकमें 
क्यों न मिल जायें, यह सारा संसार प्रलयके जलमें क्यों न डूब जाय, चाहे ऊपरसे 
आकाश ही क्यों न टूट पड़े, परन्तु में अपने इन कुटुम्बियोंके साथ कभी युद्ध न 
करूगा। इस प्रकारकी अहम्मन्यताके आधिक्यके कारण मैं आग्रहके दहमें डूब ही 
गया था और यदि आप सरीखा समर्थ सखा मेरे पास न होता तो फिर मुदो, कोन 
वचाकर बाहर निकालता ? जो वस्तु बिलकुल थी ही नहीं, उसके सम्बन्धमें मैं 
जबरदस्ती मानता था कि वह है । और उसीका नाम मैंने “गोत्र” रखा था । मुझ 
पर ऐसा विलक्षण श्रमका पागलपन सवार हुआ था । परन्तु आपने ही मेरी रक्षा 
की । एक बार आपने ही मुझे जळते हुए लाक्षागृहे सुखपूर्वक बाहर निकाला था, 
परन्तु उस समय मेरा केवल शरीर ही संकटमें था। परन्तु आज इस भ्रमके दूसरे 
अग्नि-संक्टमें मेरे चैतन्य ( आत्मा ) के ही नष्ट हो जानेका भय था । जिस प्रकार 
हिरण्याक्ष नामक असुरने पृथ्वी बग़लमें दबा ली थी, उसी प्रकार इस समय 
दुराग्रहने भी मेरी बुद्धि अपनी बगलमें दबा ळी थी, और इस कारण जो 
उपद्रव मचा, उससे मेरे अन्दर मोहका समुद्र लहराने ळगा । ऐसे कठिन अवसर | 

पर केवळ आपकी सामर्थ्यके कारण ही मेरी बुद्धि फिरसे ठिकाने आई है । इसलिए 
मैं कह सकता हुँ कि आज आपको दोबारा वाराह अवतार ही धारण करना पड़ा। 
आपकी कृति असीम है और मैं अकेला भला उसका कहाँ तक वर्णन कर सकता 
हूँ! परन्तु इस बातमें कुछ भी सन्देह नहीं किं आज आपने मेरे पंचप्राण ही मुझे 
फिरसे लाकर दिये हैँ । महाराज, आपका इतना बड़ा पुण्य-कमं क्या कभी व्यर्थ 
जा सकता है! हे देव, आपको बहुत ही उत्तम यश प्राप्त हुआ है, क्योंकि आपने 
मेरी माया समूळ नष्ट कर डाली है। हे महाराज, आनन्द'सरोवरमेंके खिले हुए 
कमलोंके समान आपके जो ये नेत्र हैं, वे जिसे अपने प्रसादका स्थान बनाते हैं, 
उस जीवके सम्बन्धमें इस बातकी कल्पना करना बिलकुल पागलपन ही है कि उसका 
मोहके साथ योग होगा--उसे कभी आकर मोह ग्रस सकेगा । भला बड्वानलके 
सामने मृग-जल क्या चीज है ? और यदि आप मेरी वात कहें तो मैं तो इस समय 
आपके कृपा-प्रसादके प्रत्यक्ष गर्मगृहमें प्रवेश करके आनन्दपूर्वक ब्रह्म-रसका 
आस्वादन कर रहा हूँ । यदि इससे मेरा मोह नष्ट हो गया तो इसमें आश्चर्यकी कौन 
सी बात हैं ! हे देव, आपके चरणोंके स्पशंसे आज सचमुच मेरा उद्धार हो गया । 


भवाप्ययौ हि भूतानां श्रुतो विस्तरशो मया । 
त्वत्तः कमलपत्राक्ष माहात्म्यमपि चाव्ययस्‌ ॥ २॥ 

“हे कमलके समान विशाल नेत्रोंवाले और कोटि सूर्योके समान तेज घारण 
करनेवाले महाराज, मैंने आज आपसे ज्ञानका बोध प्राप्त किया हैं। जिस मायासे 
ये भूत मात्र उत्पन्न होते हैं और जिसके कारण ये अन्तमें लीन होते हूँ, उस मायाका 
स्वरूप आपने मुझे स्पष्ट करके बतला दिया है । और फिर मेरी वह माया दुर करके 
मुझे उस परबह्मका स्थान दिखला दिया है जिस परब्रह्मका गौरव धारण करके वेद 
अब तक संसारमें सुशोभित होते थे। और यह जो साहित्यका सागर बढ़ रहा है 
और टिका हुआ है और धर्म-सिद्धन्तोंके रत्न तथा मोती आदि उत्पन्न कर रहा है, 
वह भी उस परमात्माके तेजके लाभका ही परिणाम है । इस प्रकार जो समस्त 
साधन-मार्गोका एक ही ध्येय परमात्मा है और जिसके माधुर्यका ज्ञान केवल 
आत्मानुभवसे ही हो सकता है, उस परमात्माका अनन्त और अपार माहात्म्य 
आपने मुझे स्पष्ट करके बतला दिया है। जिस प्रकार भाकाशके मेघोंका जल बरस 

जाने पर सूर्य-विम्बके दर्शन होते हैं अथवा ऊपरकी सेवार हाथसे हटाने पर नीचेकाः 
पानी दिखाई पड़ने लगता है अथवा चन्दनके वृक्ष पर कुंडली मारकर बैठनेवाले' 
सर्पको हटा देने पर चन्दनका वृक्ष दिखाई पड़ने लगता है अथवा पिशाचोंके भाग - 
जाने पर जमीनके अन्दर गड़ा हुआ खजाना मिल जाता है, ठीक उसी प्रकार 
बीचमें परदेके समान पड़ी हुई यह माया आज आपने दूर हटाकर मेरी मति तत्व- . 
निष्ठ कर दी है। इस लिए हे देव, इस विषयमें अव मेरे मनमें पूरा पूरा विश्वास हो 
गया है; परन्तु अव मेरे मनमें एक और नई बात उत्पन्न हुई हैँ। अव यदि मैं 
इस समय संकोचके कारण आपके सामने उस बातका उल्लेख न करू तो फिर 
और किससे मैं वह बात पूछने जाऊं? आपके सिवा मुझे और किसका आश्रय 
प्राप्त हो सकता है ? यदि पानीमें रहनेवाले प्राणी अपने मनमें इस वातका संकोच 
करें कि हमारे अमुक कामसे पानीको कष्ट होगा अथवा बालक यदि दृढ़ता और 
हपूर्वक स्तन-पानकी याचना न करे तो उसके लिए जीवित रहनेका और उपाय ही 
कौन-सा है ? इसलिए अब मुझसे कुछ भी संकोच नहीं किया जाता । इस समय 
मेरे मतमें जो वात आवे, वह मुझे आपसे साफ साफ कह देना चाहिए।' इस पर 
श्रीकृष्ण बीचमें ही बोल उठे -“हे अर्जुन, अब यह व्यर्थका विस्तार रहने दो। 
तुम मुझे यह बतलाओ कि अब तुम और क्या चाहते हो |” 
एवमेतद्यथात्थ त्वमात्मानं परमेश्वर । 
द्रष्टुमिच्छामि ते रूपमैश्वरं पुरुषोत्तम ॥ ३॥ 

अजुनने कहा-“'हे देव, आपने मुझे ज्ञानका जो उपदेश किया है, उससे मुझे 
समाधान प्राप्त हुआ है । अब जिसके आद्य सकल्पसे इस विश्वका निर्माण होता है" 
और यथा समय लयको भी प्राप्त होता है, जिसे आप स्वयं “'मैं” कहते हैं, आपका ' 
जो वह मूळ स्त्रझप हैं जिससे आप देवताओंके. संकटोंक़रा निवारण करनेके लिए ' 
द्विभुज, चतुभुज आदि अनेक प्रकारके रूप धारण करते हूँ, परन्तु जल-शयनके ` 
निमित्तसे अथवा मत्स्य, कूर्म आदिके रूपमें किये जानेवाले नाटकोंके समाप्त होने ' 
पर आपकी सगुणता जिस स्थानमें लीन होती है, उपनिषद्‌ जिसका गान करते हैं, 
अपनी दृष्टिको अन्तमु'ख करके योगी जिसे देखते हैं और सनक आदि भक्त जिसे 
सदा अपने हृदयसे लगाये रहते हैँ और आपके जिस अनन्त विश्व-रूपका वर्णन ` 
में बराबर कानोंसे सुनता आया हूँ, हे प्रभु, आपका वही विद्व-स्वरूप अपनी आँखोंसे ` 

देखनेके लिए मेरा मन बहुत अधिक उत्सुक हो रहा है। हे देव, आपने मेरे सब 
संकट दूर करके अब तक बड़े प्रेमसे मेरी प्रत्येक कामना पूरी की है। अब मेरे 
मनमें केवल एक ही कांमना वाकी रह गई है । मेरे मनमें इस बातकी बहुत बड़ी 
उत्कंठा हैँ कि आपके उस विव्व-स्वरूपके दशन मुझे इन आँखोंसे हो जायें । 

मंन्यसे यदि तच्छक्यं मया द्रष्टुमिति प्रभो । 

योगेश्वर ततो मे त्वं दशंयात्मानमव्ययस्‌ ॥ ४ ॥ 

“परन्तु हे नारायण, इस विषयमें एक शंका है । यह बात स्वय मेरी ही समझ- 
में नहीं आती कि आपके विश्व-रूपका दर्शन करनेकी पात्रता मुझमें हैँ या नहीं । 
हे देव, यदि आप मुझसे यह पूछे कि यह वात क्यों तुम्हारी समझमें नहीं आती 
तो मैं आपसे पूछता हूँ कि कया कोई रोगी स्वयं ही कभी अपने रोगका निदानकर 
सकता है ? और मेरी इस इच्छाकी उत्सुकता इतनी प्रवल है कि उसके सामने मैं 
यह बात भी विलकुल भूल जाता हूँ कि इस इच्छाके अनुरूप मुझमें योग्यता भी है 
या नहीं । जिस प्रकार किसी प्यासे आदमीके सामने स्वयं समुद्र भी रख दिया जाय 
तो भी वह कभी “बस” नहीं कहता, उसी प्रकार इस प्रवल इच्छाके फेरमें मैं अपने 
आपको सँभाल नहीं सकता । इसी लिए जिस प्रकार केवल माता ही जानती है कि 
सेरे छोटे बालकमें कितनी योग्यता है, उसी प्रकार, हे जगदीशा, आप ही मेरी 
योग्यता का विचार करें और तब मुझे विशव-रूपके दर्शन कराना आरम्भ कर । हे 
देव, आप इतनी कृपा अवश्य करें। और नहीं तो यही कह दें कि तुम्हारी यह 
इच्छा प्री नहों हो सकती । यदि किसी बहिरेके सामने व्यर्थ ही संगतीके पंचम 
स्वरका आलाप किया जाय तो भला उससे उसे कया सुख हो सकता है ? क्या केवल . 
चातककी प्यास बझानेके बहानेसे ही मेघ सारे संसारके लिए यथेष्ट वर्षा नहीं करता .? 
परन्तु यदि वह वर्षा भी किसी चट्टान पर ही तो व्यर्थ ही जाती हैँ यह वात 
नहीं है कि चन्द्रमा केवल उतनी ही चर्द्रिकाका विस्तार करता हो जितनी चकोरके 
लिए आवश्यक होती है और दूसरोंको उससे वंचित ही रखता हो । परन्तु यदि, 
किसीके आँखें ही न हों तो उसके लिए चन्द्रमा का वह प्रकाश व्यर्थ ही रहता हैं। इसी 
लिए मेरे मनमें इस बातका पूरा पूरा विश्वास हैं कि आप मझे अपने विशव-रूपके 
अवश्य दर्शन देंगे । क्योंकि ज्ञानी और अज्ञानी सभीके लिए आपका स्वरूप सदा 
अदभुत और अलौकिक ही है। आपकी उदारता बिलकुछ निराछे ढंगकी स्वयं-सिद्ध 

और अनिर्वन्ध है। आप जब दान देने लगते हैं, तब योग्य और अयोग्यका कुछ 
भी विचार नहीं करते। मोक्ष सरीखी पवित्र वस्तु आपने अपने कट्टर शत्रुओं तकको 
दे डाली है । वास्तवमें मोक्ष प्राप्त होना कितना कठिन है ! परन्तु वह भो आपके 
चरणोंमें लगा रहता है और इसी लिए आप उसे जिधर भेज देते हैं, वह उधर 
ही चला जाता हूँ । जो पूतना राक्षसी आपको अपना जहर मिला हुआ दूध 
'पिलाकर मार डालनेके लिए आई थी, उसे भी आपने सनक आदि सनत्कुमारोंकी 
भांति ही सायुज्य मुक्तिक्रा मधुर स्वाद चखाया था । फिर हमारे राजसूय यज्ञमें 
'त्रिमुवतके सभासद-मंडळके सामने जिसने संकड़ों प्रकारके दुष्ट वचन कहकर आपकी 
सप्रतिष्ठा की थी, उस महादुष्ट अपराधी [शिशुपालको भो, हें गोपाल कुष्ण, आपने 
आत्मःस्वलपमें मिला लिया । उस उत्तानपाद राजाके पुत्रकी क्या धुव (अक्षय) पद 
प्राप्त करनेकी इच्छा थी ! वह तो वनमें केवल इसी हेतुसे गया था कि मुझमें 
अपने पिताकी गोदमें बेठनेकी योग्यता आ जाय । परन्तु आपने उसे स्वयं धुव-पद 
प्रदात करके चन्द्रमा और सूर्य से भी बढ़कर श्रेष्ठ बना दिया । इस प्रकार दुःखसे 
अस्त लोगोंको बिना आगा-पीछा सोचे उदारतापूर्वक कृपादान देनेवाले एक मात्र 
आप ही हैं। अजामिलने केवल अपनी ममताके कारण अपने नारायण नामक 
पुत्रको पुकारा था। परन्तु उसके 'नारायण' नाम उच्चारण करनेके वदलेमें ही 
आपने उसके पापी चरित्रकी ओर ध्यान न देकर उसे मुक्ति-पद प्रदान कर 
।दिया। जिन भृगु ऋषिने आपकी छाती पर लात मारी थी उनकी छातका चिह्न 
आप अब तक भूषणके समान धारण करते हुँ, और आपके शत्रु शंखासुरका शरीर 
जो शंख है, उसे आप अपने हाथमें बड़े आदरसे धारण करते हैं । इस प्रकार आप 
अपकार करनेवालेका भी उपकार करते हैं। आप अयोग्यके प्रति भी अपनी उदारता 
'दिखलाते हैँ । आपने पहले तो राजा बलिसे दान माँगा और तब स्वयं ही उलटे 
` उसके द्वारपाल बन गये | जो वेश्या कमी आपकी भक्ति नहीं करती थी, यहाँ तक 
कि कभी आपका नाम भी नहीं सुनती थी और केवल अपने मनोविनोदके लिए 
अपने तोतेको “राम राम” कहना सिखलाती थी, उसे भी केवल इस नामोच्चारणके 
निमित्त ही आपने वंकुण्ठका सुख प्राप्त करनेंका सुभीता कर दिया। इस प्रकार 
'केवल झूठे बहाने निकालकर आप अपनी इच्छासे हो बलपूर्वक मुक्ति-पदका दान 
-बहुतोंके पल्ले बाँध देते हैं । फिर भला वही आप मेरे लिए अपनी उदारता छोड़्करं 

दुसरे प्रकारका व्यवहार कंसे करेंगे? जो कामधेनु अपने दूधके प्रभावसे ही सारे 

` संसारके संकट दूर करती है, क्या स्वयं उसके बच्चे कभी भूखे रह सकते हैं ? इसी: 
लिए मैंने आपसे जो कुछ दिखलानेकी प्रार्थना की है, हे देव, इसमें कुछ भी सन्देह 
नहीं क्रि वह आप मुझे अवश्य दिखलावेंगे। परन्तु हाँ, पहले आप' उसे देखनेकी 
पात्रता मुझमें उत्पन्न करें । यदि आप यह समझते हों कि मेरी आँखोंमें आपका 
वह विशव-रूप देखनेकी सामर्थ्यं है, तो आप मेरी यह कामना पूरी करें।” जब 
अजुंनने इस प्रकारकी खरी खरी और स्पष्ट प्रार्थना की, तब षड्गुणोंके ऐश्वयंसे 
सम्पन्न वे श्रीकृष्ण धैर्यं धारण न कर सके । श्रीकृष्ण केवल दया-रूपी अमृतसे भरे 
हुए मेघ थे और अजु न मानों समीप आया हुआ वर्षा-काल था । अथवा यदि हम 
श्रीकृष्णको कोकिल कहें तो अजुन उसके लिए वसन्त-काल था । अथवा जिस प्रकार 
पूर्णिमाके चन्द्रमाका पूरा पूरा चमकता हुआ विम्ब देखते ही क्षीर सागर आवेशसे 
भरकर उछलने लगता है, उसी प्रकार श्रीकृष्ण भी दूनेसे भी अधिक प्रेमपूर्ण होकर 
उल्लसित हो गये । फिर चित्तकी उस प्रसन्नताके आवेशमें दयामय श्रीकृष्णने गम्भीर 
स्वरमें कहा--"हे अजु न, यह देखो मेरा असंख्य और अपार स्वरूप ।”” अजु'नकीः 
तो यह इच्छा थी कि मुझे श्रीकृष्णके केवल एक ही विश्व-रूपके दर्शन हों; परन्तु 
श्रीकृष्णने अपने उस विश्व-रूपमें समस्त विश्व दिखला दिये । सामर्थ्यवान्‌ देवकी 
उदारता अपरिमित ही हूँ । किसीको अपनी इच्छासे माँगनेके लिए तैयार भर होना 
चाहिए । फिर वे उस याचकको अपना वह सर्वस्व अपित कर देते हैं जो उसकी 
याचनासे हजार गुना बढकर होता है । जिस गुप्त रहस्यके दर्शन भगवानूने रोषनागकी 
सहस्र आँखोंको भी नहीं होने दिये थे, जो गुप्त रहस्य उन्होंने वेदों पर भी नहीं प्रकट 
किया था, जिसका पता उन्होंने लक्ष्मीको भी नहीं लगने दिया था, वही रहस्य आज 
श्रीकृष्णने नाना प्रकारसे प्रकट करके महाभाग्यवान्‌ अजु नको अपने विश्व-रूपके दशन 
करा दिये थे । जिस प्रकार जागनेवाला पुरुष स्वप्नावस्थामें पहुँचकर उस स्वप्नका ही हो 
रहता है, उसी प्रकार श्रीकृष्ण भी स्वयं ही इस समय अनन्त ब्रह्मांड हो रहे हैं । उन्होंने 
अपने कृष्ण-रूपका बिलकुल अन्त करके और माया-दृष्टिका परदा दुर करके अपना 
योग-सवस्व ही बिलकुल स्पष्ट ओर अनावृत्त कर दिया हू। उस समय श्रीकृष्णको इस 

. बातका विचारकरनेका ध्यान ही नहीं रह गया कि अजुनमें मेरा यह रूप देखनेकी योग्यता 
भी है या नहीं। उन्होंने प्र मसे विह्वल होकर कहा--“अच्छा, यह देखो विश्व-खूप। 

श्री भगवानुवाच 
पश्य मे पार्थं ख्पाणि शतशोऽथ सहस्रशः । 
नानाविधानि दिव्यानि नानावर्णाकृतीनि च ॥ ५॥ 

श्रीकृष्शने कहा--“'हे अजुन, तुमने कहा था कि मुझे केवल विश्व-रूप हो 
'दिखलाओ । परन्तु यदि मैं तुमक्रो केवल वही विश्व-रूप दिखलाऊ तो इसमें कौन 
सी बड़ी बात है ! मेरें विश्व रूपमें जो जो वस्तुएं भरी हुई हैं, वह सभी तुल इस 
समय देख लो । देखो इसमें कितने नाना प्रकारके आकार और रूप हैँ! कोई बहुत 
ही छोटे हैं तो कोई बहुत ही बड़े, कोई बहुत ही क्षीण हैं तो कोई बहुत लम्वे-चौड़े 
कोई अत्यन्त स्थूल हैं तो कोई अत्यन्त सरल, और कुछ तो केवल असीम ही हैं। 
कुछ तो बहुत ही अ-वश हैं जिनसे अपना आप संभाला नहीं जाता और कुछ बिल- 
कुल गरीब और सीधे-सादे हैं, कुछ चंचल है तो कुछ निश्चळ, कुछ विरक्त हैं तो 
कुछ ममतापूर्ण और कुछ अत्यन्त तीब्र प्रेमसे युक्त हैं । कुछ मत्त हैं तो कुछ साव- 
'घान, कुछ छिछले हैं तो कुछ गम्भीर, कुछ उदार हैं तो कुछ कृपण और कुछ 
क्रोधी हूँ । कुछ शान्त हैँ तो कुछ अभिमानसे पूणं; कुछ निविकार हैं तो कुछ 
आनंदित, कुछ गरजनेवाळे हैँ तो कुछ मौन और कुछ मिळनसार हैं। कुछ स-काम 
हूँ तो कुछ विषयी, कुछ जागे हुए हैं तो कुछ सोये हुए, कुछ सन्तुष्ट हैं तो कुछ 
'लोभी और कुछ समाधानयुक्त हैं । कुछ सशस्त्र हैं तो कुछ शस्त्र-रहित, कुछ अत्यन्त 
भयंकर हैं तो कुछ अत्यन्त स्नेहपूर्ण, कुछ भीषण हैं तो कुछ विलक्षण और कुछ 
-समाधिमें ही मग्न हैं । कुछ प्रजा उत्पन्न करनेके काममें लगे हुए हैं तो कुछ प्रेमसे 
श्रजाका पालन करनेवाले हूँ, कुछ क्रोधमें भरकर प्रजाका संहार करनेवाले हैं तो कुछ 
केवल तटस्थ रूपसे सबका तमाशा देखनेवाछे हैं । ऐसे अनेक प्रकारके असंख्य 
रूप इसमें हैं । इसके सिवा कुछ तो दिव्य तेजसे दीप्त हो रहे हैं और उनके प्रकाश- 
के रंग भी एक दुसरेसे भिन्न हैं । कुछ तो मानों तपाये हुए खरे सोनेके समान जान 
पड़ते हूँ, कुछ बिलकुल पीले रंगके हैं और कुछके सर्वाङ्ग सिन्दूर पोते हुए आकाशके 
समान सुशोभित हो रहे हैं । कुछ तो स्वभावतः ऐसे सुन्दर हैं कि मानों मणियों और 
मानिकोसे जड़े हुए ब्रह्मांडके समान जान पड़ते हैं। और कुछ कुमकुमसे रंगे हुए 
अर्णोदयकी प्रभाके समान चमक रहे हैं । कुछ स्वच्छ स्फटिकके समान तिमंळ हैं, 
कुछ इन्द्रनील मणिके समान नीले हैँ, कुछ काजलके समान नितान्त काले हुँ और 

-कुछ लाल रंगके हैं। कुछ चमकते हुए सोनेके समान पीले हैं, कुछ वर्षा-कालके 
'बादलोंके समान काले हैं, कुछ सोन-चम्पाके समान गोरे हैं और कुछ केवल हरे 
रंगके हैं । कुछ तपाये हुए ताँबेके समान लाल हैं, कुंछ शुभ चन्द्रमाके समान बिल- 
कुल सफेद हैं। इस प्रकार तुम अनेक रंगोंके मेरे रूप देखो । जिस प्रकार ये सब 
वर्ण अलग अळग तरहके हैं, उसी प्रकार उनके आकार भी भिन्न भिन्त हैं । कुछ 
'तो इतने सुन्दर हैं कि मदन भी लज्जित होकर उनकी शरणमें आता है । कुछकी 
बनावट भी बहुत हलकी है और कुछके कान्तिमानु शरीर अत्यन्त मनोहर हैं। और 
कुछके सुन्दर स्वरूप तो मानों श्युज्भार-लक्ष्मीके बिलकुल खुले हुए भंडार ही जान 
पड़ते हैं। कुछ तो अवयवोंसे पुष्ट और मांसळ हैं, तो कुछ अत्यन्त सूखे हुए हुँ। 
कुछ अत्यन्त विकराल ख्पवाछे हैं कुछ बहुत लम्बी गरदनवाछे हैं, कुछ बहुत बड़े 
सिरवाले हैं और कुछ बहुत ही विलक्षण तथा बेडौल हैँ। और इन आङ्तियोंमें से 
प्रत्येक आकृतिके शरीर-प्रदेश पर तुम्हें सारा संसार ही दिखाई पड़ेगा । 


पञ्यादित्यान्वसुन्रुद्रानश्विनौ मरुतस्तथा । 
बहुन्यदुष्टपूर्वारिण पश्याश्चर्याणि भारत ॥ ६॥ 


“इन्हीं रूपोंमेंसे जब किसी एक रूपकी दृष्टि खुलती है, तब आदित्य आदि बारह 
सूर्य उत्पन्न होते हैं । पर वही दृष्टि जब बन्द हो जाती हूँ, तब वे सव आदित्य एकत्र 
होकर छीन हो जाते हैं। इन ख्पोंके मुखके ऊष्ण श्‍वाससे सर्वत्र ज्वाला ही ज्वाळा 
हो जाती और उसी ज्वालामेंसे पावक आदि आठ वसुओंका जन्म होता है। और 
इन स्वख्पोंकी तिरछी भौंहोंके सिरे जब क्रोधके कारण आपसमें मिलने छगते हैं, 
तब ग्यारह रुद्"ोंका अवतार होता है। परन्तु जब उन्हींमें सौम्यका आविर्भाव होता 
है, तब अश्विनीकुमार सरीखे असंख्य जीवनदाता उत्पन्न होते हैं । इन्हींके 
कानोंमेंसे अनेक प्रकारके पवन निकलते हैं । इस प्रकार एक ही रूपके सहज खेल- 
चाड़से देवता और सिद्ध उत्पन्न होते हैं और देखो, मेरे विश्‍व-रूपमें इस प्रकारके 
असंख्य और अनन्त रूप हैं। जितका वंणंन करते करते वेद भी बोरे हो गये, 
कालका आयुष्य भी पूरा न सिद्ध हुआ और प्रतयक्ष ब्रह्माको भी जिनको थाह नहीं 
लगी और जिनकी वार्ता भी कभी वेद-त्रयीके कानों तक नहीं पहुँची, वे अनेक रूप 
ुमं प्रत्यक्ष देखों और आइ्चर्यमय आनन्द तथा पूर्ण सफलताका उपभोग करो । 

इहैकस्थं जगत्क्कुरनं पश्याद्य सचराचरम्‌ । 
मम देहे गुडाकेश यच्चास्यद्ट्रष्टुमिच्छसि॥ ७॥ 

“हे अर्जुन, जिस प्रकार कल्पवृक्षके नीचे तृणोंके अंकुर उत्पन्न होते हैं, उसी 
प्रकार इन मूत्तियोंके रोम-कूपोंमें सृष्टिके अंकुर हैं । जिस प्रकार छतके झ रोखोंमेंसे 
आनेवाली किरणोंमें परमाणु उड़ते हुए दिखाई देते हैं, उसी प्रकार इन मूत्तियोंके 
अवयवोंके सन्धि-स्थानोंमें अनेक ब्रह्मांड उड़ते हुए दिखाई देते हैं । इनमेंसे प्रत्येक 
अवयवके प्रदेशमें विश्वका विस्तार दिखाई पड़ता है। अब यदि तुम्हारी यह इच्छा 
हो कि इस विश्वके उस पार भी जो कुछ है, उसके भी दर्शन हों, तो यह भी कोई 
कठिन बात नहीं है, क्योंकि तुम जो कुछ चाहो, वही मेरे इस स्वरूपमें देख सकते 
हो। दयामय श्रीकृष्णने ये सब बातें तो कहीं, परन्तु उन्होंने जो यह प्ररन किया था 
क्रि-“तुम यह्‌ सब देख रहे हो या नहीं ?” उसका अजुनने कुछ भी उत्तर नहीं 
दिया । उस समय श्रीकृष्णके मनमें यह शंका उत्पन्न हुई कि अजुन इस प्रकार 
मकोंकी तरह स्तब्ध क्यों हो रहा है। इसी विचारसे जब श्रीकृष्णने उस पर दृष्टि 
डाली, तब उन्होंने देखा कि अजुन बिलकुल पहलेकी तरह और ज्योंका त्यों 
उत्कंठासे भरा हुआ है । 

न तु मां शक्यसे द्रष्टुमनेनेव स्वचक्षुषा। 
| दिव्यं ददामि ते चन्नुः पश्य मे योगमेश्वरस्‌ ॥ ८॥ 

श्रीकृष्णने अपने मनमें कहा-''अभी तक इसकी उत्कठा नहीं मिटी। अभी 
तक इसे आत्म-सुखका लाभ नहीं हुआ । मैंने अपना जो वास्तविक और सत्य स्वरूप 
इसे प्रकट करके दिखलाया है, उसका आकलन करनेकी शक्ति इसमें नहीं दिख- 
लाई देती ।” यही सोचकर देव हँस पड़े और उन्होंने उस प्रेक्षक (अर्थात्‌ अजु न) से 
कहा-“मैंने तो तुम्हें विश्‍व-रूप दिखलाया, परन्तु तुम तो उसे देख ही नहीं रहे 
हो ।” देवकी यह बात सुनकर चतुर अजु नने कहा-“'परन्तु इसमें दोष किसका है ? 
आप बगळेको चाँदनी चुगानेका निष्फल प्रयत्न कर रहे हैं। आप बिलकुल स्वच्छ 
किया हुआ दर्पण अच्धेके सामने रख रहे हैं; अथवा है प्रभु, आप बहिरेके सामने 

संगीतका आलाप कर रहें हैं। आप जान-बूझ कर पुष्पोंके मधुके कणोंका चारा दादुरके 
सामने डाल रहे हैं और वे कण व्यर्थ नष्ट हो रहे हें। ऐसी अवस्थामें, हे नारायण, 
आप दूसरे पर व्यर्थ ही क्रोध क्यों कर रहे हैं ? जो वस्तु इन्द्रियोंकी पहुँचके बिल- 

कुल बाहर है और जिसका. अनुभव केवल ज्ञान-दृष्टिसेः ही किया जा सकता है, वह 
वस्तु यदि आप मेरे चर्म-चक्षुओंके सामने रखते हैं तो मैं उसे कंसे देख सकता 
हुँ ? परन्तु आपकी त्रृटियाँ निकालकर आपको दोष देना ठीक नहीं है। इसलिए 
मेरा चुपचाप रहना ही अच्छा है।” यह सुनकर श्रीकृष्णने कहा--'“भाई अर्जुन, 
जो कुछ तुम कह रहे हो, वही ठीक है । जब मैं तुम्हें अपना वास्तविक विश्व-रूप 
-दिखलाने चला था, तब उससे पहले मुझे यह उचित . था कि मैं तुम्हें वह रूप 
देखनेकी सामथ्यं प्रदान करता । परन्तु प्रेमके आवेशमें बातें करते करते मैं यह बात 
बिलकुल भूले ही गया था । परन्तु उसका फर कया हुआ । वही जो जमीनको बिना 
जौते-बोये उसमें बीज वोनेसे होता है । इसमें सारा समय व्यर्थ नष्ट होता हैं; और. 
वही अब भी हुआ है । पर अब मैं तुम्हें ऐसी दृष्टि देता हूँ जिससे विश्व-रूप देखा 
जा सके । हे अजुन, उस दुष्टिकी सहायतासे तुम मेरे विश्व-व्यापक ऐश्वर्य-योगको 
प्रत्यक्ष देखकर आनन्दसे आत्मानुभवमें प्रवेश करोगे |” जिनका प्रतिपादन वेद 
करना चाहते हैं, जो सारे विश्वके मूळ बीज हैं और जो सारे जगतके लिए वन्दनीय 
हैं, उन श्रीकृष्णने इस प्रकार कहा । 

संजय उवाच-- 

एवमुक्त्वा ततो राजन्महायोगेशवरो हरिः। 
दर्शयामास पार्थाय परमां रूपमेश्वरम्‌ ॥ ९॥ 

संजयने घृतराष्ट्रसे कहा-हे कौरव-कुल-श्रेष्ठ राजा, मुझे रह रहकर एकबातका 
बहुत ही भाइचय होता है । देखिये, इस त्रिभुवनमें लक्ष्मीसे बढ़कर भाग्यवान्‌ और 
कौन हैं ? अथवा वेदोंके सिवा दूसरा और कौन-सा ऐसा साधन हूँ जिससे आत्म- 
स्वरूपका कुछ ज्ञान हो सके ? इसी प्रकार जिसे वास्तविक सेवक-भाव कहते हैं, वह 
केवल शोषनागमें है । क्यों ठीक है या नहीं ? नारायणके प्रति प्रेमसे भरकर आठो पहूर 
-योगियोंकी भांति एकनिष्ठ होकर उनकी सेवा करनेवाला गरुड़के समान क्या और कोई 
भक्त भी है ? परन्तु ये सव लोग, एक ओर पड़े रह गये; और जिस दिनसे इन 
पांडवोंका जन्म हुआ, उसी दिनसें मानों नारायणके सुखको अपनी ओर आकृष्ट 
करनेवाला एक नवीन स्थल उदित हुआ हैं । और इन पाँचों पांडवोंमेसे भी इस 
अजु'नके कहनेमें तो ये श्रीकृष्ण स्वयं ही पूरी तरहसे हो गये हैं । ऐसा जान पड़ता है 
कि एक विषयी पुरुषको एक छावण्यवतीने लम्पठ बना डाला है । शायद कोई सिखाया 

१९, 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


९० हिन्दी ज्ञानेश्‍वरी 


हुआ पक्षी भी इस तरह न बोलता होगा, और मनोविनोदके लिए लाङ-प्यारसे पाला 
हुआ हिंसन भी इस प्रकारको क्रीड़ा न करता होगा, जिस तरह ये श्रीकृष्ण अजु नके 
फेरमें पड़कर पटापट बातें करते हैं और उसके साथ नाचते और क्रीड़ा करते हैं। 
कुछ पता नहीं चलता कि इस अजुनका ऐसा कौन सा भाग्य उदय हुआ हू ! स्वयं 
परे परब्रह्मको देखनेका सौभाग्य इसके «नेत्रोंने प्रा किया है । देखिये,श्रीकृष्ण इसकी 
बातोंके एक-एक शब्दका कैसे प्रेमे पालन कर रहे हैं । यदि अजु न क्रोध भी करता 
है तो देव उसे आनन्दपूर्वक सहन करते हैं । यदि अजु त्त रूठ्ता हैं तो देव उसको 
मनाते हैं। यह बड़े ही आइचयंकी बात है कि अजु नके लिए श्रीकृष्ण ऐसे पागल 
हो रहे हैं । विषय-वासना पर विजय प्राप्त करके जो शुक आदि योगी-जन सामथ्यं 
वान्‌ बने थे, वही इन श्रीकृष्णकी रास-छीला और विषय-विलासके वर्णन करते 
करते इनके स्तुति-पाठक बन गये । योगी लोग आत्म-चिन्तनकी समाधि लगाकर 
इन श्रोकृष्णका ध्यान करते हैं । परन्तु हे राजा धृतराष्ट्र,मुझे इस बातका बहुत ही 
आरचर्य हो रहा है कि वही श्रीकृष्ण आज इस प्रकार अजु नके बिलकुल अधीन हो 
रहे हैं ।” फिर इसके उपरान्त तुरन्त ही संजयने कहा-“अथवा हे कौरवःश्ेठ, 
इसमें आइचयंकी ही कौन सी बात है ! श्रीकृष्ण जिसका स्वीकार कर छेते हैं उसका 
ऐसा ही भाग्योदय होता है। इसी लिए न देवाधिदेवने अजु नसे कहा-हे अजु न, 
अब मैं तुम्हें दिव्य-दृष्टि देता हूँ । इसकी सहायतासे तुम मेरा विश्‍व-रूप देख सकोगे। 
अभी यह बात श्रीक्ृष्णके मुं हसे पूरी तरहसे निकलने भी नहीं पाई थी कि एकदम- 
से अज्ञानका अन्धकार नष्ट होने लगा । वे श्रीकृष्णके मुखसे निकले हुए अक्षर 
नहीं थे, बल्कि ब्रह्म-स्वरूपके साम्राज्यका जो दीपक है, उसीकी यह ज्ञान-रूपी ज्योति 
शरीक्ृष्णने अजु नके लिए जलाई थी । इसके उपरान्त अर्जुनको अलौकिक ज्ञान-नेत्र 
प्राप्त हो गये और उन्हीं नेत्रोंमें ज्ञान-दृष्टिके अंकुर उत्पन्न हुए । इस प्रकार श्रीकृष्ण- 
ने अर्जुनको अपने विश्व-रूप-योगका वेभव दिखलाया । ईश्वरके भिन्न मिन्न अवतार 
जिस सागरकी तरंगोंके समान हैं, जिसकी किरणोंके योगसे यह विश्व-रूप मृगजलका 
आभास उत्पन्न करता है, जिस अनादि-सिद्ध, स्वयंभू, समान और सपाट भूमिका 
' पर इस चराचरका चित्र अंकित होता है, वही अपना विश्व-रूप वैकुण्ठाधिपति 
श्रीकृष्णने उस समय अजुनको दिखलाया । एक बार बाल्यावस्थामें जब 
, श्रीकृष्णने मिट्टी खाई थी, तब यशोदाने क्रोधमें आकर उनकी कलाई पकड़ ली 

थी । इस पर इस बातका प्रमाण देनेके लिए कि मेरे मुखमें कुछ भी नहीं हैं, 
श्रीकृष्णने डरते डरते, अपनी तलाशी देनेके उद्देश्यसे, अपना मुंह खोला था। 
उस समथ उस मुखमें यशोदाको चौदहो भ्रुवनोंके दर्शन हुए थे। अथवा मधुवनमें 
एक बार श्रीकृष्णने भ्रुव पर भी ऐसो ही कृपा की थी। ज्योंही उन्होंने. उसके 
गालसे अपना शंख स्पर्श कराया था, त्योंही वह धड़ाधड़ ऐसी बातें कहने लगा 
था जो वेद भी स्पष्ट रूपसे नहीं जानते । हे धृतराष्ट्र, श्रीकृष्णने अजुन पर भी इस 
“समय वैसी ही कृपा की थी । इसी लिए उस समय अजुनके लिए मायाका मानों 
कहीं नाम भी नहीं रह गया था । उस समय एक दमसे प्रभ्रु-स्वरूपकी ऐइवर्य-प्रभा 
प्रकट हुई और उसके चारों ओर चमत्कार ही चमत्कार फैला हुआ दिखाई दिया । 
इससे अजु नका चित्त आईचयको भावनामें लीन हो गया । जिस प्रकार मार्कण्डेय के 
सम्वन्धकी यह कथा है कि ब्रह्माके सत्य-लोक तक पूरी तरहसे भरे हुए जळमें किसी 
समय केवल मार्कण्डेय ही तैरता था, उसी प्रकार आज विश्व-रूपके महोत्सवमें 
अकेला अजुन ही लोट रहा था । वह कहने लगा--“अरे यहाँ कैसा विस्तृत 
आकाश था ! वह सब कौन कहाँ ले गया ? स्थावर और जंगमसे युक्त वह भूत- 
सृष्टि कहाँ चली गई ? दिशाओंके चिह्न भी नष्ट हो गये। ऊपर और नीचेकी कल्पना 
ही नहीं रह गई। उसके लिए सृष्टिके आकारका आज उसी प्रकार लोप हो गया था, 
जिस प्रकार जागने पर स्वप्नकी सव वातोंका लोप हो जाता है। अथवा जिस प्रकार 
सु्यक्रे तेजके प्रभावसे चन्द्रमा और तारे अदृश्य हो जाते हैं, उसी प्रकार जान पड़ता 
है कि मानों प्रभुके इस विश्व-रूपने सृष्टिकी सारी रचनाको निगल लिया है । उस 
समय उसके मनका मनत्व भी जाता रहा । बुद्धि अपने आपको सँभाल न सकी और 
'इन्द्रियोंको वृत्तियाँ उळटकर हुदयमें भर गई। उस समय स्तब्धता और एकाग्रताकी 
यरम अवधि हो गई, मानों सभी प्रकारके विवारों पर किसीने मोहनास्त्रका प्रयोग - 
` कर दिया था । जब इस प्रकार आइचर्यमें लीन होकर अजु'न कौतुकसे देखने लगा, 
“तब उसे अपने सामने चार हाथोंसे युक्त श्रीकृष्णका कोमल स्वरूप दिखाई पड़ा । 
` भरन्तु वही रूप चारो ओर अनेक प्रकारके वेषोमें दिखाई पड़ रहा था। जिस प्रकार 
वर्षा कालमें मेघोंके समुह बराबर बढ़ते जाते हैं अथवा महाप्रळयके समय सूर्यका 
तेज बराबर बढ़ता जाता है, उसी प्रकार उस समय प्रभुके विश्व-रूपन अपने सिवा 
,और कुछ भी बाकी नहीं रहने दिया था। पहले तो आत्म-स्वरूपका इस प्रकार 

साक्षात्कार होने पर अजु न समाधान प्राप्त करके स्तब्ध हो रहा। फिर उसने सहंज 

: भावसे आँखें खोलीं तो उसे विश्व-रूपके प्रत्यक्ष दर्शन हुए। मजु नके मृनमें जो 
इस बातकी बहुत बड़ी कामना थी कि मैं अपनी इन्हीं आँखोंसे विश्व-रूप देखूं, 
सो उसकी वह कामना श्रीकृष्णन इस प्रकार पूरी कर दी। 


झनेकवकॅत्रनयेनमनेकाद्भूतदर्शतम्‌ | 

झनेकदिव्याभरणं दिव्यानेकोद्यतायुधम्‌ ॥ १० ॥ , 

इस विश्व-रूपमें बहुतसे मुख थे। अजु नने प्रुके ऐसे सुन्दर सुन्दर मुल देखे 

कि मानों वे लक्ष्मीपतिके राजमंदिर थे अथवा सौन्दर्य-लक्ष्मीके अनेक भांडार थे 
अथवा बहारसे भरे हुए आनन्दके वन अथवा लावण्यके साम्राज्य थे । परन्तु इन 
सुन्दर गुणोंके साथ ही साथ उसने बीच बीचमें बहुतसे ऐसे दूसरे मुख भी देखे जो 
"स्वभावतः बहुत भयंकर थे। उन्हें देखकर ऐसा जान पड़ता था किमानों काछ-रात्रिकी 
सेना ही उमड़ पड़ी हो अथवा स्वयं मृत्युके ही मुख निकल आये हों अथवा भयके 
गढ़ बनाये गये हों अथवा प्रलयकी अग्निके कुंड ही खुळ गये हों । उस विश्वमृत्तिमें 
'वोरश्रेष्ठ अजुनने इस प्रकारके बहुत-से विलक्षण, विकराल और भयंकर मुख भी देखे। 
'पर साथ ही उस मूृत्तिमें अलौकिक सजे-सजायें अथवा सौम्य मुख भी असंख्य थे । 
वास्तवमें उस ज्ञान-दृष्टिको भी कहीं उन मुखोंका अन्त नहीं दिखाई देता था। फिर 
अर्जुन बड़े कौतुकसे उस विश्व-रूपके नेत्र देखने छगा। वे नेत्र अनेक प्रकारके 
विकसित कमलोंके वनके समान थे । इस प्रकार सूर्यके रंगके और ऐसे तेजस्वी चत्र 
भर्जुनते देखे । जिस प्रकार कल्पान्तके समय काछे रंगके घने मेघ समूहमें ब्रिजछीकी 
चमक दिखाई पड़ती है, उसी प्रकार उन कालो और टेढ़ी भौंहोंके नीचे अग्निके समान 
पीले रंगकी दृष्टिकी किरणें शोभा पा रही थीं । इस प्रकार उस एक ही रूप रूपमें भित्तं 
भिन्न प्रकारके अनेक चमत्कार देखकर अजुनको उस ख्पकी अनेकता पूर्ण रूपसे 
विदित हो गई । वह मन ही मन कहने लगा--इसके पैर कहाँ हैं, मुकुट कहाँ है 
और हाथ कहाँ हैं !” इस प्रकार उसका विश्व-ख्पके दशंनोंका अनुराग उतंसुक्रतासे 
बढ़ने लगा । उस अवसर पर अर्जुन मानों सौभाग्यका भांडार ही बन गया । फिर 
भला उसका कोई मनोरथ निष्फछ कैसे हो सकता था ? वथा शंकरके तरकशमें भी 
कभी व्यर्थ जानेवाले बाण होते हैं ? अथवा ब्रह्माकी जिह्वा पर कभी कोई मिथ्या 

चात आ सकती है? बस अर्जुनको तत्काल ही उस अपार मृत्तिके सम्पूण दर्शन होने 
रगे । जिनकी थाह वेदोंको भी नहीं लगती, उनका एक एक अंग अजुन अपनी 
दोनों आँखोंसे एक ही समयमें और एक साथ ही देखने लगा । चरणसे मस्तक तक 
उस स्वछूपका ऐइ्वयं देखते समय अजु नको ऐसा जान पड़ा कि वहमूत्ति नाना प्रकारके 
अळंकारोंसे विभूषित है। वह परब्रह्म-स्वरूप देव अपने शरीर पर धारण करनेके लिए 
स्वयं ही अनेक प्रकारके अलंकार और आभूषण बन गए थे। भला यह कैसे बतलाया 
जा सकता है कि वे आभूषण कँसे और किसके समान थे ! जिस तेजसे चन्द्रमा और 
सूयं भी प्रकाशमान्‌ होते हैं, और विश्वके जीवन-रूपी महातेजका जो जीवन-सर्वस्व 
हुँ, वह तेज ही उस विइव-रूपका शएुङ्गार था.। भला उसका ज्ञान किसकी बुद्धिको ही 
सकता है ? वीर अजु नने देखा कि ऐसा ही तेजस्वी शृङ्गार देवने धारण किया है। 
जब अजुन ज्ञान-दुष्टिसे उस विश्व-रूपके सरळ हाथ देखने लगा, तब उसे उन हाथोंमें 
ऐसे शस्त्र चमकते हुए दिखाई पड़े कि मानों उनमेंसे कल्पान्तकी ज्वाला ही निकल 
रही हो । उस समय अजुतकी समझमें यह बात आ गई कि इस ख्पमें अंग और 
अलंकार, हाथ और हथियार, जीव और शरीरकी जोड़ियोंमेंकी दोनों वस्तुएं स्वयं देव 
ही हैं और इसी ठाटसे देवने सारा स्थावर-जंगम विश्व ठसाठस भरकर व्याप्त कर 
रखा है। उन हथियारोंकी किरणोंकी प्रवल अग्निमें नक्षत्र मानों भूने जानेवाछे चनोंकी 
तरह फूट रहे थे और उसके तापसे अग्नि मानों घबराकर समुद्रमें घुसनेको तैयार हो 
रही थी । इसके उपरान्त अर्जुनने देवके ऐसे असंख्य हाथ देखे, जिनमें ऐसे शस्त्र थे 
, जो मानों कालकूट विषकी लहरोंमें बुझाये हुए थे अथवा प्रचंड विद्युत्से युक्त थे। 
दिव्यमाल्याम्बरधरं दिव्यगर्धानुलेपनम्‌ । 
सर्वाश्चर्यमयं देवमनन्तं विश्वतोमुखस्‌॥ ११॥ 
मानों भयभीत होकर ही इन शस्त्रःयुक्त हाथोंकी ओरसे अर्जुनने अपनी दृष्टि 
इटा ली और तब वह प्रभुका गला और मस्तक देखने लगा । जिनसे कल्प-वुक्षोंकी. 
उत्पत्ति हुई थी, जो आत्म-प्राप्तिके आदि स्थान ही हैं और जिनमें थकी हुई लक्ष्मी 
विश्राम लेती है, वे अत्यंत स्वच्छ और सुन्दर पुष्प उस गले और मस्तक पर धारण 
किये हुए दिखाई दिये । मस्तक पर गुच्छे, भिन्न-भिन्न अवयवों पर फूलोंके जाल, 
गजरे और झालरें आदि और गलेमें दिब्य पुष्प-मालाएँ लहरा रही थीं। देवके 

नितम्ब पर पीताम्बर इस प्रकार शोभा दे रहा था कि मालूम होता था कि स्वर्गने 
सू्यके तेजका परिधान धारण किया हो अथवा मेर पवत सोनेसे ढेक दिया गया हो। 
जिस प्रकार कपरगौर शंकरको कपूर मला गया हो अथवा कैलासके धवल गिरि पर पारे- 
का लेप चढ़ाया गया हो अथवा क्षीर सागरको दूधके समान सफेद वस्त्र पहनाया गया 
हो अथवा चाँदनीकी तह लगाकर आकाश पर उसकी खोली चढ़ाई गई हो, उसी 
प्रकार चन्दनका उबटन प्रभुके सारे शरीरमें लगा हुआ दिखाई दिया। जिस सुगान्धसे 
आत्म-स्वरूपका तेज और भी अधिक प्रकाशमान्‌ होता है, जिससे ब्रह्मानन्दका दाह 
चान्त होता है, जिससे पृथ्वीको चैतन्य प्राप्त होता है, विरक्त संन्यासी भी जिसकी 
संगति करते हैं और अनंग मदन भी जो अपने सारे अंगमें लगाता है, उस सुग्धके 
महत्वका वर्णन भला कौन कर सकता है ! इस प्रकार एक एक श्वज्ञारकी शोभा 
देखता देखता अर्जुन इतना घबरा गया कि उसे इस वातका भी अच्छी तरह पता नहीं 
चलता था कि प्रभु खड़े हैं अथवा बेठे हैं अथवा. सोये हैं वाहुरके चमं-चक्षु खोलकर 
देखने पर सब कुछ देवमूत्ति मय ही दिखाई देता था। और जब वह यह निश्चय 
करके आँखें बन्द कर लेता था कि मैं इन आँखोंसे देखंगा ही नहीं, तब अन्दर भी 
उसे सब कुछ देव-मय ही दिखाई देता था। सामने अपरम्पार मुख दिखाई देते 
थे, इसलिए जब अजुन डरकर पीछेकी ओर देखने लगा, तब उसने देखा कि उधर 
भी देवके मुख, हाथ और पैर आदि सब कुछ वैसे ही हैं। यदि आँखें खोलकर 
देखने पर ये सब वस्तुएं दिखाई पड़ती हों तो इसमें आश्चर्य ही कया है ? परन्तु 


सुनने योग्य विलक्षण बात यह है कि न देखनेकी अवस्थामें भी, आँखें बन्द किये ' 


रहने पर भी, देवके वही दर्शन होते थे । प्रभु-क्रपाकी भी यह कैसी विलक्षण करनी 
हैं | अजुनकी देखनेकी भी और न देखनेकी भी दोनों ही क्रियाएँ नारायणने 
पूर्ण रूपसे व्याप्त कर रखी थीं और इसी लिए उन दोनों क्रियाओंमें उसे नारायणके 
दर्शत ही होते थे। जब अजुन चमत्कारकी एक बाढ़मेंसे निकलकर जल्दी जल्दी 
किनारेकी ओर आ रहा था, तव इसी बीचमें वह चमत्कारके एक दुसरे महासागर में 
जा पड़ा । इस प्रकार उस अनन्त-स्वूपी नारायणने अपने दशनकी अलौकिक 
सामथ्यंसे अर्जुनको बिलकुल घबरा दिया । प्रभु तो स्वभावतः ही विव्वतोमुख(अर्थात्‌ 
सर्वव्यापी) हैं; और तिसपर. भजु'नने उनसे यह प्राथंना की थी कि आप मुझे अपना 
विश्व-रूप दिखलावें; इसलिए देव स्वयं ही सारे विश्वका रूप घारण करके उसके 

सामने प्रकट हुए थे । और फिर नारायणने अजु नको कोई ऐसी स्थूल दृष्टि तो दी 
ही नहीं कि यदि दीपक अथवा सूयंका प्रकाश हो तभी उसे दिखाई पड़े; और 
यदि दीपक अथवा सूर्यकी सहायता न प्राप्त हो तो उस दुष्टिसे दिखाई ही न पड़े। 
अतः हे राजा धृतराष्ट्र, आप यह बात ध्यानमें रखें कि अजुन चाहे अपनी आँखें 
बन्द रखता और चाहे खुली रखता, दोनों ही अवस्थाओंमें अजुनके लिए देखनेके 
सिवा और कोई उपाय ही नहीं था।” यही बात हस्तिनापुरमें संजय राजा घुतराष्ट्रसे 
कर रहे हैं । संजयने फिर कहा-“हें राजम्‌, और नहीं तो कमसे कम इतना तो | 
आप वच्य ध्यानमें रखें कि अजु नने प्रभुका विध्व-हप देखा और वह रूप अनेक 
प्रकारके अळंकारोंसे भरा हुआ होने पर भी सर्वव्यापी था। 

दिवि सूर्यसहस्रस्य ` भवेद्युगपदुत्थिता। 

यदि भाः सदृशी सा स्या-ट्भासस्तस्त महात्मनः॥ १२॥ 

“हे राजन्‌, मैं क्या बतलाऊं कि विश्व-रूपके उन अंगोंकी कान्तिका अद्भुत 
दृश्य कैसा और किसके समान था ! महाप्रलयके समय बारह सूर्य एकत्र होते हूँ । 
यदि उस प्रकारके हजारों दिव्य सूर्य एक साथ उदय हों तो भी उन्हें उस विश्व-रूपके 
तेजकी महिमाकी थाह नहीं झग सकती । यदि विश्वकी सारी विद्यूत्‌ एकत्र की जाय 
और कल्पान्तकी अग्निका सारा मसाला एकत्र किया जाय और उनमें प्रसिद्ध दस 
महातेज भी सम्मिलित कर दिये जायें तो कदाचित्‌ उस विश्व-रूपको अंग-प्रभाके 
तेजके सामने वे कुछ अल्पसे ही सिद्ध होंगे; परन्तु ऐसा तेज कदाचित्‌ कहीं न 
मिलेगा जो ठीक तरहसे उसका पासंग भी ठहरे । इस प्रकारका अपार महुत्व इन 
श्रीकृष्णमें स्वाभाविक ही है । उनके सर्वागका सर्वत्र फेलनेवाला तेज जो मुझे 
देखनेको मिला, यह महामुनि व्यासकी ही कृपाका फल हैँ।' 

तत्रैकस्थं जगत्कृत्स्त॑ प्रविभक्तमनेकधा । 
अपश्यद्देवदेवस्य शरीरे पाण्डवस्तदा ॥ १३॥ 
उसी विद्व-रूपके एक कोनेमें यह सारा जगत अपने सम्पूर्ण विस्तारके सहित 
उसी प्रकार पड़ा हुआ था, जिस प्रकार महासागरमें भिन्न-भिन्न बुलबुले दिलाई 
देते हैं, किवा आकाशमें भिन्‍न-भिन्‍न मेघ होते हैं, अथवा जमीन पर च्यू'टियोंके 
बने हुए घर होते हैं अथवा मेरु पवंत पर बहुतसे परमाणु रहते हैँं। बस ठीक 

इसी प्रकार सम्पूर्ण विश्व उन देव-देवके शरीरमें उस समय अजुंन देख रहा था । 
ततः स विस्मयाविष्टो हृष्टरोमा धनंजयः । 
प्रणम्य शिरसा देवं कृताञ्जलिरभाषत ॥ १४॥ 
अ्ज'नके मनमें उस समय तक जो इस-प्रकारका थोड़ा सा भेद-भाव बचा रह 
गया शक यह विश्व एक अलग वस्तु है और मैं उससे भिन्न दूसरी वस्तु हूँ, सो 
वह भेद-भाव भी अब नष्ट हो गया और अर्जुनका अन्तःकरण विलकुल वित हो 
गया । उसके अन्दर आनन्दका संचार हुआ और बाहरी शरीरके अवयवोंका बल 
तत्काल बिलकुल नष्ट हो गया और नखसे लेकर शिखा तक सारे शरीरमें रोमांच 
हो आया। जिस प्रकार बरसातके पहले झोंकेमें पानी बह जानेके बाद पवंतके सब 
भाग कोमळ तृणोंके अंकुरोसे आच्छादित हो जाते हैं, उसी प्रकार, अजु क्रे सारे 
शरीर पर रोमांचके अंकुर निकल थये । जिस प्रकार चन्द्रमाकी किरणोंके स्पर्शसे 
चन्द्रकान्त मणि द्रवित होती है, उसी प्रकार उसका शरीर पसीनेकी बूँदोंसे भर 
गया । कमळके कोशमें वन्द हो जानेवाले भौरेके हिलने-डुलनेसे जिस प्रकार 
कमलकी कली पानी पर हिळने लगती है, अन्तःकरणमें सुखकी लहरें उठनेके कारण 
बाहरसे उसका शरोर भी उसो प्रकार थरथर काँपने लगा । जिस प्रकार कपूर- 
` कुदलीके दळ खोलने पर उसमें दवे हुए कपूरके कण निकलकर गिरने ळगते हैं, 
उसी प्रकार अजु'नकी आँखोंसे टपाटप आँसुओंकी बूंदें गिरने ळगीं । चन्द्रमाका 
उदय होने पर जिस प्रकार भरा हुआ समुद्र और भी अधिक भर जाता हैं, उसी 
प्रकार अर्जुन भी आनन्दको लहरोंसे और भी अधिक भर गया । इस प्रकार आठो 
सात्विक भाव मानों परस्पर प्रतिद्वन्द्रिता करते हुए अजु नके अंगोंमें भर गये जिससे 
उसके जीवको ब्रह्मानम्दका साम्राज्य प्राप्त हो गया । परन्तु इस प्रकारके आत्मा- 
नन्दके अनुभवके उपरान्त भी उसकी दुष्टिमें देव और भक्तके दवैत-मावका अस्तित्व 
बना ही रहा । इसी लिए अजु नने एक ठंढी साँस लेकर इधर-उधर देखा; और 
जिस ओर श्रीकृष्ण बैठे हुए थे, उस ओर उसने प्रभुको नमस्क्रार किया और तब 
हाथ जोड़कर उसने कहना आरम्भ किया । 
अजु न उवाच--- 
पश्यामि देवांस्तव देव देहे सर्वास्तथा भूतविशेषसद्धान्‌ । 
ब्रह्माणमीशं कमलासनस्थमुषींश्च सर्वाचुरगांश्च दिव्यान्‌ ॥ १५॥ 

_ अर्जुन कहता है--“हे प्रभो, मैं आपका जय-जयकार ` करता हूँ। सचमुच 
आपने मुझ पर बहुत ही विछक्षण कृपा की है, क्योंकि उसी कृपाके कारण आज 
मुझ सरीखे सामान्य जीवको भी यह अद्भुत विश्‍्व-छ्प देखनेका सौभाग्य प्राप्त हुआ हुँ। 
परन्तु महाराज, आपने यह बहुत ही अच्छा काम किया है; और मुझे भी इससे 
-बहुत ही सन्तोष हुअ है, कत्रोंकि आज मुझे यह वात प्रत्यक्ष रूपसे दिखाई पड़ी है 
कि आप ही इस सुष्टिके आवार हैं । है देव, जिस प्रकार मन्दार पर्वतके पठार पर 
जगह जगह वनचर पशुओंकरे दल एकत्र रहते हैं, उसी प्रकार चौदहो भुवनोंके अनेक 
संघ आपके शरीर पर लटके हुए दिखाई देते हैं । आकाशके विस्तारमें जिस प्रकार 
तारोंके समूह रहते हैं अथवा किसी विशाल वृक्षमें जिस प्रकार अनेक पक्षियोंके 
चोंसले लटकते रहते हैं, उसी प्रकार, हे नारायण, आपके इस विइव-मय शरीरमें 
स्त्र्ग और उसमेंके देवगण मुझे दिखाई पड़ रहे हैं । हे प्रभो, इस शरीरें महाभूतोंके 
अनेक पंचक और भूत सृष्टिका प्रत्येक भूत-संमुदाय मुझे दिखाई दे रहा है । हे 
महाराज, आपके सारे शरीरमें सत्य-लोक हैं; फिर भला यह कंसे हो सकता है कि 
उसमें दिखाई पड़नेवाले ब्रह्मा न हों ? यदि दूसरी ओर देखा जाय तो कैलास भी 
दिखाई देता है । हे देव, आपके शरीरके एक छोटेसे कोनेमें गौरी सहित श्रीशंकर 
भी दिखाई पड़ते हैं । केवल यही महीं, हे नारायण, स्वयं आप भी अपने इस विश्व 
रूपमें दिखाई देते हैँ । इसमें कश्यप आदि समस्त ऋषियोंके कुल औरं नाग-समुदायके 
सहित पाताळ भी दिखाई देता है। संक्षेपमें यह कि, हे त्रिभुवन-ताथ, आपके रूपके 
एक एक अवयवकी भित्ति पर चोदहो भुवनोंके चित्र अंकित दिखाई पड़ते हैं | इन 
'भुवनोंके प्रत्येक प्रकारके ळोक भी इसमें चित्रित दिखाई देते हैं | इस प्रकार 
आपके अगाध महत्वकी अलौकिकता आज मुझे दिखाई पड़ रही है । 


अनेकबाहूदरवतत्रनेत्रं पश्यामि त्वां सर्वतोऽनन्तरूपम्‌ । 

नान्तं न मध्यं न पुनस्तवादि पश्यामि विश्वेश्वर विश्वरूप ॥ १६॥ 

“इस दिव्य दृष्टिको सहायतासे जो मैं चारों ओर देखता हूँ तो मुझे यह दिखाई 
'पड़ता है कि आपके बाहु-दंडोंसे आकाशके अंकुरोके समान आपके अनेक अग्रहस्त 
निकले हुए हैं और उनमेंसे प्रत्येक अग्रहस्त सब प्रकारके व्यवहार तथा कार्य कर 
रहे हैं । जिस प्रकार अव्यक्त ब्रह्मके विस्तारमें अनेक ब्रह्मांडोंके भांडार खुले हुए 

दिखाई पड़ते हैं, उसी प्रकारके आपके ये अपार उदर मुझे जान पड़ते हैं। इस 
शरीरमें एक ही समयमें सहस्नशीर्षत्वकी करोड़ों आवृत्तियाँ होती हैं; और ऐसा जान 
पड़ता है कि मानों परब्रह्म रूपी वृक्षमें ये हजारों मस्तक रूपी फल अपने भारसे हिल 
रहे हैं । हे विश्‍्व-रूप देव, इस प्रकारके आपके जितने मुख हैं, वे सव मुझे दिखाई 
पड़ रहे हैं और उनमेंकी आँखोंके रंगोंके अनेक समुदाय भी मैं देख रहा हूँ । 
केवल इतना ही नहीं, स्वर्ग, पाताल, भूमि, दिशा और आकाश आदि सभी वातोंका 
यहाँ अन्त हो जाता हैं और सब .यहाँ मृत्तिमान्‌ ही दिखाई देते हैं | मैं चाहता हूँ 
कि परमाणुके बराबर भी कोई ऐसा अवकाश दिखाई पड़े जिसमें आपका निवास न 
हो; परन्तु मेरा यह प्रयत्न व्यर्थ हो रहा है, क्योंकि आपने सभीको ओतःप्रोत रूपसे 
व्यास कर रखा है। अनन्त प्रकारके इतने महाभूत इसमें एकत्र हैं जिनके विस्तारकी 
गणना ही नहीं हो सकती ; और हे अनन्त देव, उनका वह सारा विस्तार आपमें ही 
समाया हुआ दिखाई देता है । इस प्रकारका महत्व रखनेवाले आप कहाँसे आये, 
आप यहाँ बठे हैं अथवा खड़े हैं, आप किस माताके गर्भमें थे, आपका स्थान 
कितना बड़ा था. आपका खूप कैसा है, आपको अवस्था कितनी हूँ, आपके उस 
पार और क्या है, और आपका मूल आधार क्या है, आदि सब बातें जव मैं देखने 
और विचारने लगा तो मुझे यही दिखाई पड़ा और यही समझमें आया कि आप 
स्वयं ही अपने मूल आधार हैं और आपकी उत्पत्ति किसी दुसरेसे नहीं हुई है। 
इस प्रकार आप अनादि और स्वयं-सिद्ध हैँ । आप न तो खड़े ही हैं और न बठे ही 
हुँ। आपन ऊँचे ही हैं और न ठिंगने ही हूँ। नीचे, तल पर और ऊपर, हे 
प्रभु, सब जगह आप ही हैं । हे देव, अपना रूप, तारुण्य, पीठ और पेट सब कुछ 
स्वयं आप हो हैँ । मैं और अधिक क्या कहुँ ! हे अनन्त देव, बार बार देखने पर 
मुझे यही जान पड़ता है कि अपना सब कुछ आप ही हैं। परन्तु प्रभु, आपके 
रूपमें केवल एक कमी दिखाई देती है; और वह यह कि उसमें आदि, मध्य और 
अन्त इन तीनोंमें एक भी कहीं दिखाई नहीं पड़ता । आप सभी स्थानोमें व्याप्त हैं; 
परन्तु इसका पता कहीं नहीं लगता । इसी लिए यहाँ निश्चित खूपसे यह निर्णय 
होता है कि आपमें ये तीनों बातें बिलकुल नहीं हैं । इस प्रकार, हे आदि, मध्य 
आर अन्तसे रहित अनन्त विश्वनाथ, मैंने सचमुच आपका विश्व-रूप देख लिया है। 
हे देव, आपकी इस प्रचंड मृत्तिमें ही भिन्न-भिन्न सभी मृत्तियाँ प्रतिबिम्बित हैं और 

ऐसा जान पड़ता है कि आपने अनेक रंगोंके ये अंगरखे ही पहन रखे हैं । अथवा 
ऐसा जान पड़ता है कि ये भिन्न-भिन्न मूत्तियाँ आपके शरीर-रूपी महापर्वत पर 
निकली हुई बेले ही हैं और वे दिव्य अळंकार रूपी फूलों और फलोंसे भरी हुई हैं । 
अथवा हे देव, ऐसा जान पड़ता है कि आप महासागर हैं और इन मूर्ति-ख्पी तरंगोंसे 
हिल रहे हैं अथवा आप कोई विशाल वृक्ष हैँ और ये मूत्तियाँ उस वृक्षमें फलोंके 
समान लगी हैं। हे प्रभो, जिस प्रकार भूत मात्रसे भरा हुआ पृथ्वी-तल दिखाई . 
पड़ता है अथवा नक्षत्रोंसे भरा हुआ आकाश होता है, उसी प्रकार अनन्त मूत्तियोंसे 
भरा हुआ आपका स्वरूप दिखाई देता है । जिन मृत्तियोंमेंसे एक एक मृत्तिके अंगॉसे 
सम्पूर्ण त्रिभुवन उत्पन्न होते हैं और साथ ही उच्हीके कारण लयको भी प्राप्त होते 
हैं, वे सब मृत्तियाँ आपके शरीर पर मानों रोमोंके समान दिखाई देती हैं । अब 
यदि मैं यह जानना चाहूँ कि इतना अधिक विस्तार रखनेवाले आप हैं कौन, तो 
मुझे यह पता चलता है कि आप मेरे ही सारथी श्रीकृष्ण हैं। अतः हे मुकुन्द, 
विचार करने पर मुझे ऐसा जान पड़ता है किं आप सदा ऐसे ही व्यापक रहते हैं, 
परन्तु केवल भक्तके प्रेमके कारण इस प्रकारका प्रेममय और मधुर रूप घारण करते 
हैं । वह चार भुजाओंवाछा साँवा स्वरूप देखते ही मन और नेत्र सभी शीतल 
हो जाते हैं, और यदि आछिंगन करनेके लिए हाथ आगे बढ़ाये जायें तो वह रूप 
सहजमें प्राप्त भी हो जाता हूँ। हे विश्व-रूप देव, इस प्रकारका सुन्दर रूप आप 
मुझपर कृपा करनेके लिए ही धारण करते हैं न ? अथवा मेरी वह दृष्टि ही दूषित हैं 
जिसे आप ऐसे सामान्य और मधुर दिखाई देते हैं ? जो हो, परन्तु अब तो मेरी दुष्टिका 
मल बिलकुल दूर हो गया है और आपने सहजमें ही मेरे नेत्रोंको दिव्य प्रकाशमय 
कर दिया हूँ, और इसी लिए मैं आपको वास्तविक महिमाका ठीक ठीक स्वरूप देख 
सका हूँ । आज मुझे स्पष्ट रूपसे इस बातका पता चल गया है कि मेरे रथके जूएः 
के मकराकार मुखके पीछेकी ओर बैठनेवाळे आप ही का यह सारा विद्व-रूप हुँ। 


किरीटिनं-गदिनं चक्रिणं च तेजोराशि सरवतो दीप्तिमन्तम्‌ । 

पश्यामि त्वां दुनिरीच्यं समन्ताहद्तानलाकंदयतिमप्रमेयम्‌ ॥ १७॥ 

“इतना ही नहीं, हे श्रीकृष्ण, आपके सिर पर इस समय भी वही मुकुट है जो 
सदा रहता है, परन्तु उसकी इस समथकी प्रभा और विशाळता कुछ विलक्षण ही 

हैं। और इस ऊपरवाले हाथमें आप उसी प्रकार चक्र धारण किये हुए हैं कि मानों 
अभी उसे चलाना ही चाहते हैँ । हे विश्व-हप, परन्तु जो बात इनमें पहले सदा 
दिखाई देती थी, वह इस समय नहीं हैं । दूसरी ओर जो यह गदा है, क्या यह 
चही पुरानी और पहचानी हुई नहीं है ! औरनीचेके ये दोनों शस्त्र-हीन और खाली 
हाथ घोड़ोंकी लगाम पकड़नेके लिए आगे बढ़ रहें हैं । और हे विश्वनाथ, अब यह 
बात भी मेरी समझ में आ गई है कि मेरे इच्छा करते ही और उतने ही वेगसे 
जितना वेग उस इच्छामें था, आप एक दमसे विश्व-हप हो गये । परन्तु यह कितना 
प्रचंड और अद्भुत चमत्कार है ! यह देखकर चकित होनेके लिए विस्मयके जितने 
बलकी आवस्यकता होती है, उतना बळ भी मुझमें नहीं है। यह आश्चय देखकर 
चित्त बिकुल पागळ ही हो जाता है । मनमें इस बातका भी कुछ ठीक ठीक निश्चय 
नहीं होता कि यह विश्व-रूप यहाँ हैँ भथवा नही है । इस मूत्तिक्री प्रभाको नवळताका ' 
भला मैं क्या वर्णन करूँ ! यह सारा विश्‍्व-समुदाय इसमें किस प्रकार भरा हुआ रखा 
है ! इस तेजकी विलक्षण प्रखरताका ऐसा चमत्कार है कि इसके सामने अग्तिकी 
दृष्टि भी झप जाती है और सूर्य भी खद्योतके समान फीका पड़ जाता है । इस 
प्रचंड तेजके सागरमें मानों सारी सृष्टि डूब गई हैं अथवा कल्पान्त कालकी विदयुतूने 
सारा आका व्याप्त कर रखा है, अथवा विश्‍व-प्र्लयके समयकी अरिनि-ज्वालाको 
तोड़-मरोड़कर मानों हवामें यह ऊँचा मंडप बनाया गया है । मेरी दिव्य ज्ञान-दृष्टिसे 
भी यह दृश्य देखा नहीं जाता । इसकी दैदीप्यमान प्रभा प्रति क्षण इतनी बढ़ रही 
हैं और उसका तेज तथा दाहकता इतनी विलक्षण है कि इसकी ओर देखने पर 
दिव्य नेत्र भी घबरा जाते हैं । ऐसा जान पड़ता है कि महाष्ट्रके तीसरे नेत्रमें 
महाप्रजय करनेवाला अर्तिका जो भांडार गुप्त था, वही मानों उस नेत्रकी कली 
खोलकर बाहर निकल पड़ा है। इस प्रकार फेले हुए दाहक प्रकाशमें पंचाग्निकी 
ज्वाळाके भंवर उठते ही मानों सारा ब्रह्मांड कोयला हो रहा है। . हे देव, आपका 
इस प्रकारका अद्‌भुत पुंजवाला स्वरूप मैने आज बिलकुल विलक्षण और नया ही 
देखा है । आपकी व्यापकता यर तेजस्वितांकी सीमा ही नहीं दिखाई देती । 


त्वमक्षरं परमं वेदितव्यं त्वमस्य विश्वस्य परं निधानम्‌ | 
' त्वमव्ययः शाश्वतधर्मगोप्ता सनातनस्त्वं पुरुषो मतो मे ॥ १८ ॥ 

“हे देव, वेद जिसे ढूढ़नेका प्रयत्न करते हैं, वह अक्षर और ओंकारकी साढ़े 
तीन मात्राओंके उस पारकी वस्तु आप ही हैं । जो सव आकारोंका मुळ है और 
जिसमें सारा विश्‍व समाया हुआ है, वह अक्षय, गूढ और नाश-रहित तत्व आप ही 
हैं । आप ही धर्मके जीवन हैं, स्त्रयं-सिद्ध तथा अविकृत हैं और सारे विरवके 
नियन्ता हैं। आप ही छत्तीस तत्वोंसे आगेके सँतीसवें तत्व हैं। आज यह बात 
मेरी समझमें आई है कि जिसे पुराण-पुरुष कहते हैं, वह आप ही हँ। 

अनादिमध्यान्तमनन्तवीर्यमनन्तबाहुं शशिसूर्यनेत्रम्‌ । 
पश्यामि त्वां दीक्तहुताशवकत्रं स्वतेजसा विश्वमिदं तपन्तस्‌ ॥१९॥ 

“आप आदि, मध्य और अन्त सबसे रहित हैं, आप स्वर्यंसिद्ध और अपार हैँ 
और आपकी बाँहें तथा पैर विश्वध्यापी हैं । चन्द्रमा और सूर्य दोनों आपके नेत्र 
: हैं और उनकी कृपा तथा कोपके खेल बराबर होते रहते हैँ । आप किसी पर क्रोध- 
पूर्ण नेत्रोंसे देखते हुए उसपर कोप करते हैं और किसी पर अपनी कृपा-दृष्टिकी छाया 
करते हैं । हे देव, आपका इस प्रकारका स्वरूप ठीक तरहसे मैं ही देख रहा हूँ । आपका 
यह मुख मानों प्रलय-कालकी भड़की हुई अस्निका भांडार ही है। पव॑तों पर फूलनेवाली 
दावाग्निमेंसे जिस प्रकार वस्तु मात्रको जकाती हुई ज्वालाकी लपटें निकलती हूँ, उसी 
प्रकार आपकी जीभ दाढ़ोंको चाटती हुई बाँतोंमें लपलपा रही है।इस मुखके दाह और 
'सारे दारीरके तेजसे यह सारा विश्व उत्तप्त होनेके कारण अत्यन्त कुम्ब हो रहा हैं '. 

द्यावापृथिव्योरिदमन्तर हि व्याप्त त्वयेकेन दिशश्च सर्वाः । 
दृष्टवाड्भुतं रूपमुग्रं तवेदं लोकत्रयं प्रव्यथितं महात्म्‌ ॥२०॥ 
“और मुझे दिखाई दे रहा है कि स्वर्ग, पाताल, पृथ्वी, अन्तराल, दसो दिशाए 
और चारो ओर छाये हुए क्षितिजके वर्तुळ, सवको आपने सहजमें व्याप्त कर रखा 
है । परन्तु आकाशके सहित इन सबको इस भयानक ख्पने मानों निगल रखा है। 
अथवा आपके इस रूपके अद्भुत रसकी लहरोंमें चौदहो भुत्रन आपड़े हैँ । फिर भला 
“इस प्रकारके अद्भुत दुरयका मेरी बुद्धि किस प्रकार आकलन कर सकती है ! यह 
विलक्षण व्यापकता किसी. प्रकार मर्यादित नहीं की जा सकती मौर तेजकी यह प्रखरता 
-सहुन नहीं की जा सकती । जगतका सुख तो दुर रहा, बह प्राणधारणा ही बहुत 
-कठिनतासे कर रहा है । हे देव, यह बात भी अच्छी तरह समझमें नहीं आती किः 

आपका यह स्वरूप.देखकर भयकी बाढ़ क्यों झा जाती हैं। अब इस दुःखकी लहरों- 
में तीनों भुवन डूबे जा रहे हैं। यदि वास्तवमें देखा जाय तो आपके इस माहात्म्यके 
दर्शनमें भयका मिश्रण होनेकी क्या आवश्यकता है ? परन्तु आपके दर्शनके जिस 
गुणका अनुभव मुझे हो रहा है, इसमें सन्देह नहीं कि उसमें सुख बिलकुल नहीं 
है। जब तक आपका रूप दिखलाई नहीं पड़ता, तभी तक जगतको सांसारिक सुख 
मधर जान पड़ता है। परन्तु अब आपके विश्व-रूपके दर्शन हो जाने पर विषयकी 
इच्छाकी ओरसे विराग हो गया है और मनमें उद्धेग उत्पन्न हुआ है। आपका 
यह रूप देखने पर क्या आपको प्रेमपूर्वक आलिगन किया जा सकता हूँ और 
यदि इस प्रकार आछिगन न किया जा सकता हो तो फिर कोई इस शोक संकटे 
रह ही कैसे सकता है? और यदि आपको छोड़कर कोई पीछे हटता है तो यह जन्म- 
मरणका अपरिहार्य संसार मुँह वाए हुए सामने खड़ा दिखाई देता है ! और उसे 
पीछे भी नहीं हटने देता और यदि वह आगे बढ़े तो आपका यह अद्भुत और 
अतवर्य रूप सहन नहीं होता । इस प्रकार बीचमें ही संकटमें पड़ा हुआ बेचारा 
त्रिभुवन कष्ट पा रहा हैँ । इस समय मेरे अन्तःकरणकी ठीक-ठीक यही अवस्था हुई 
है । जैसे कोई आगसे जल जाय और अपने शरीरकी जलन दूर करनेके लिए 
समुद्रकी ओर जाय और वहाँ समुद्रमें उठनेवाली लहरें देखकर और भी अधिक 
भयभीत हो तथा घबरा जाय बस ठीक वही दशा इस संसारकी भी हो रही है। 
चह आपके दर्शतसे केवल तलमला रहा है । 


अमी हि त्वां सुरसङ्का विशन्ति केचिद्भीताः प्रांजलयो गृणनित । 
स्वस्तीत्युक्त्वा महषिसिद्धसङ्काः स्तुवन्ति त्वां स्तुतिभिः पुष्कलाभिः ॥२१॥ 
“बह देखिये, इसी स्वहपमें उस ओर देवताओंके बड़े-बड़े जमाव हैं । ये आपकी 
अंग-प्रभासे अपने कर्मोके बीज नष्ट करके और आपका स्रूप प्राप्त करके आपके - 
स्वरूपमें लीन हो रहे हैं । ओर इधर कुछ ऐसे हैं जो स्वभावतः डरे हुए हैं और 
ये सब प्रकारसे आपको ओर प्रवृत्त होकर और दोनों हाथ छोड़कर प्रार्थना कर रहे 
हैं । वे प्राथना करते हैं--हे प्रभो, हम लोग माया-सागरमें पड़े हुए हैं, विषयोंके 
जालमें फसे हुए हैं और स्वगं तथा संसारके बीचकी विषम अवस्थामें जकड़े हुए 
हैं । अब आपके सिवा इस संकटसे हमारी रक्षा और कौन कर सकता है ! इसलिए 

हम लोग शुद्ध हृदयसे और सब प्रकारसे आपकी शरणमें आये हैं । बस इसी प्रकारको 
बातें वे देवता आपसे कह रहे हैं । और इधर यह महापयों अथवा सिद्धों भौर अनेक 
विद्याधरोंके समृदाय“स्वस्ति-वचन”का उच्चारण करते हुए आपकी स्तुति कर रहे हैं। 
रुद्रादित्या वसवो ये च साध्या विशवेऽश्विनो मरुतश्चोष्मपाश्च | ` 
गन्धवंयत्षासुरसिद्धसङ्धा वीक्षन्ते त्वां विस्मिताश्चैव सवे॥ २२॥ 
“'रद्रों और आदित्योंके समुह, आठो वसु, एकसे एक बढ़कर साध्य देव, दोनों 
अङ्विनीकुमार, विश्वेदेव और वायु-देव ये सब अपने वैभव सहित और पितू, देव, 
गन्धर्व, यक्ष, राक्षस और इन्द्र आदि देवता तथा सिद्ध आदि भी अपने अपने स्थानसे 
उत्सुक दुष्टिसे आपकी यह दैदीप्यमान तथा विशाल आझङ्घति देख रहे हैँ । और 
देखते देखते अपने हृदयमें विस्मयपूर्ण होकर अपने मस्तक, हे प्रमो, आपके चरणों 
पर रख रहे हैं । वे अपने जय-जय शब्दके घोषसे सातो स्वर्गोको गु जा रहे हैं और 
दोनों हाथ जोड़कर अपने मस्तक पर रखकर आपको नमस्कार कर रहे हैं । इस 
विनय-वृक्षोंके वनमें सात्विक भावोंका वसन्त-क्ाल सुशोभित हो रहा है और उनके 
इन जोड़े हुए हस्त रूपी पल्छतोंमें आपका रूप-फल आपसे आप लटक रहा हूं । 
रूपं महत्ते बहुवक्त्रनेत्रं महाबाहो बहुबाहुरुपादस्‌। 
बहुदरं बहुदंष्ट्राकरालं दुष्ट्वा लोकाः प्रव्यथितास्तथाहृघ्‌ ॥ २३ ॥ 
“आज इनके नेत्रोंके भाग्य जागे हैं और मनके लिए सुखका सु-समय झाया 
' है, क्योंकि इन्होंने आज आपके विश्व-रूपके दर्शन किये हैं । तीनों लोकोंको व्याप्त 
करनेवाला आपका यह रूप देखकर देवता लोग भी चौंक पड़ते हैं; परन्तु आज 
उस स्वरूपके दर्शनोंका सौभाग्य एक पामरको भी प्राप्त हो रहा है । इस प्रकारका यह 
रूप एक हो है,परन्तु नाना प्रकारके भयंकर मुखों, अनेकों नेत्रों, शस्त्र धारण करनेवाले 
असंख्य हाथों, असंख्य जाँघों, असंख्य बाहुदंडों और चरणों, अनेक उदरों तथा नाना 
` वणोसे युक्त यह स्वरूप है । प्रत्येक मुखमें कैसा आवेश भरा हुआ हुं! मानों 
विश्‍व-प्रलयके अन्तमें सन्तप्त यमने जहाँ-तहाँ प्रलयार्निकी भट्टियाँ सुळगा रखी हैं 
अथवा ये विश्वका संहार करनेवाले रुद्रके शस्त्रास्त्र अथवा प्रलय उपस्थित करने 
वारे भैरवोंकी टोलियाँ अथवा ऐसे पात्र हैं जिनमें भूत मात्रकी खिचड़ी पकानेकी 
शक्ति हैँ । बस, हे प्रभो, ठीक इसी प्रकार आपके प्रचंड मुख चारो ओर दिंखाई 

\ 
दे रहे हैं। जिस प्रकार कोई विशाल. सिंह गुफामें न समाता हो और उसकी क्रोधः 
पूर्ण मुद्रा गुफाके बहुत कुछ बाहर दिखाई पड़ती हो, उसी प्रकार आपके उम्र दाँत 
मुख़से बाहर निकले हुए दिखाई देते हैँ । जिस प्रकार घोर अन्धकार पूर्ण रात्रिका 
आश्रय लेकर घातकी पिशाच बड़े आनन्दंसे संचारके लिए बाहर निकलते हैं, उसी 
प्रकार प्रळयके संहारे रक्तसे सनी हुई आपकी दाढ़ें मुखसे बाहर निकळ रही हैं। 
केवल इतना ही नहीं, आपके मुख पर भयंकरता इस प्रकार दिखाई पड़ रही है कि 
मानों काने युद्धको निमन्त्रण दिया हो अथवा प्रलयने मृत्युका पोषण किया हो। 
इस वेचारी दीन भूत-सृष्टि पर जब आपकी जरा सी भी दृष्टि पड़ जाती है, तव वह 
उसी प्रकार दुःखसे त्रस्त दिखाई पड़ती है जिस प्रकार यमुनाके तट पर कालिय-विषसे 
रस्त वृक्ष दिखाई पड़ते हैं । आप मानों महामृत्युके सागर हैं और उसमें यह त्रिभुवनंके 
जीवनकी नौका शोकके बादलोंसे घिरी हुई और आँधीमें पड़ी हुई बराबर हिल 
रही है । हे महाराज, यदि इस पर भी आप क्रुद्ध होकर यह कहें कि “तुम्हें इन 
लोगोके लिए इतनी चिन्ता करनेकी वया आवश्यकता है ! तुम आनन्दसे इस विश्व 
रूपके दर्शनका सुख भोगो।”तो हे देव, इसके उत्तरमें मेरा निवेदन यह हूँ कि मैंने इन 
लोगोंकी कहानीकी ढाळ व्यर्थ ही बीचमें रख ली है । और यदि आप पूछें कि मैंने 
ऐसा क्यों किया है, तो इसका कारण यह है कि मारे भयके स्वयं मेरे ही प्राण थरथर 
काँप रहे हैं । यह ठीक है कि मुझसे संहार करनेवाला रुद्र भी डरता है और मेरे भयसे 
स्वयं यम भी छिप जाता हूँ, पर वही मैं इस अवसर पर थरथर काँप रहा हूँ । इस 
समय आपने मेरी ऐसी ही अवस्था कर रखी है । परन्तु हे दयालु प्रभो, सबसे बढ़कर 
विलक्षण बात यह है कि चाहे इसका नाम विश्व-रूप भले ही हो, परन्तु वास्तवमें यह 
एक महामारी ही है । इसने अपनी भयंकरतासे स्वयं भयको भी हार मनवा दी हू। ` 


नभःस्पृशं दीप्तमनेकवणं व्यात्ताननं दीप्तविशाछनेत्रस्‌। 
दुष्टवा हित्वा प्रव्यथितान्तरात्मा धृति न विन्दामि शमं च विष्णो॥ २४॥ 


“आपके ऐसे अनेक रागपूर्ण मुख हैं जो भयंकरतामें महाकालसे भी स्पर्धा करते 
हुँ । इनके विस्तारके आगे आकाश भी तुच्छ प्रतीत होता है। इनमेंसे वह जलती हुई 
भाप निकल रही है, जो गगनके विस्तारमें भी नहीं समा सकती और जिसे त्रिभुवनके 
पवन भी घेर और रोक नहीं सकते, और वह भाप स्वयं अग्निको भी जला रही 

“आपके ऐसे अनेक रागपूर्ण मुख हैं जो भयंकरतामें महाकाळसे भी स्पर्धा करते 
हैं । इनके विस्तारके आगे आकाश भी तुच्छ प्रतीत होता हूँ । इनमेंसे वह जलती हुई 
भाप निकल रही है, जो गगनके विस्तारमें भी नहीं समा सकती और जिसे त्रिभ्रुवनके 
पवन भी घेर और रोक नहीं सकते; और वह भाप स्वयं अग्निको भी जला रही 
है। फिर सव मूख एक-से नहीं हैं और उनमें वर्ण-भेद है । ऐसा जान पड़ता है 
कि प्रलय-कालकी अग्नि विइवका संहार करनेके लिए मानों इन्हींकी सहायता लेती 
हुँ । जिस स्वरूपके शरीरकी तेजस्विता इतनी अधिक है कि उसके सामने त्रिभ्ुवन जल« 
कर भस्म हो सकते हैं, उसी स्वरूपमें ये सव मुख हैं और उन मुखोंमें भी ऐसे विशाल 
और दृढ़ दाँत और दाढें हैं । मानों वायुको ही धनुर्वात हो गया हो अथवा स्वयं 
समुद्र ही किसी बहुत बड़ी बाढ़में पड़ गया हो अथवा बड़वानलूको साथ लेकर विपारिन 
ही संहार करनेके लिए उद्यत हुई हो अथवा हलाहल विष अग्निको भक्षण कर रहा 
हो अथवा सवसे बढ़कर आइचर्यजनक रूपमें मृत्युको ही किसी दूसरी मृत्युकी सहायता 
प्राप्त हुई हो; वस इसी प्रकार इस सर्व-संहारक तेजमें ये मुख निकले हुए जान पड़ते 
हैं। और मैं कया वतलाऊं कि ये मुख कितने बड़े हैं ! ऐसा जान पड़ता है कि 
मानों अन्तराळने टूटकर आकाशको चारो ओरसे घेर लिया हो; अथवा पृथ्वीको 
बगलमें दवाकर हिरण्याक्ष विलमें घुसा हो या पातालके महादेवने पातालकी गुफा 
खोळ दी हो । बस इसी प्रकारका इन मुखोंका विस्तार है । और ऐसे मुखोमें जीभोंकी 
भयंकरता तो और भी विछक्षण है | ऐसा जान पड़ता है कि यह मूत्ति समझती है ` 
कि यह सारा विश्‍व मेरे लिए एक पूरा कौर भी नहीं है ओर इसी लिए वह कोतुकसे 
ही इसे निगल नहीं रही है। जिस प्रकार पाताळके नागोंकी फुफकारके विषको 
ज्वाळा आकाश तक जा पहुंचती है, उसी प्रकार इस फैले हुए मुखके गुफा सरीखे 
जवड़ेमें यह जीभ दिखाई पड़ती है । जिस प्रकार प्रलय-कालकी विद्युतके जालमें 
गन्धवंनगरमेंके मेघोंके समूह सजे हुए दिखाई पड़ते हैं, उसी प्रकार इन होठों पर 
चमकनेवाली ये टेढ़ी-तिरछी दाढ़ें दिखाई देती हैँ । और इस ललाट:पट परकी 
आँखें तो मानों स्वयं भयको भी भय दिखलाकर उसे दबा रही हैं। ऐसा जान पड़ता 
है कि महामृत्युके दल घोर अन्धकारमें छिपे हुए बैठे हैं। हे देव, ऐसा भयंकर 
स्वांग बनाकर आप कौन-सा कार्य सिद्ध करना चाहते हैं ? और तो कुछ मेरी 
समझमें नहीं आता, पर यह बात बिलकुल ठीक है कि मुझे अपने मरणका अवश्य 

: भय हो रहा है । हे देव, आपके विश्व-रूपके दर्शन करनेकी जो मैंने कामना की 
थी, उसका यथेष्ट फल मुझे मिल गया । हे महाराज, आपके दर्शन मुझे हो चुके 
और अब मेरे नेत्र यथेष्ट तृ हो गये हैं | यदि यह जड़ शरीर न रह जाय तो इससे 

\ मेरी कोई विशेष क्षति नहीं है; परन्तु अब तो मुझे इस वातकी चिन्ता हो रही है 
कि मेरा यह चैतन्य भी बचता है या नहीं और यदि यह बात न हो और भयसे 
केवल शरीर ही कांपे, क्षण भरके लिए मन भी बहुत अधिक सन्तप्त हो अथवा 
बुद्धि भी कदाचित्‌ कुछ देरके लिए भयभीत हो जाय, अथवा अभिमान भी विस्तृत 
हो जाय, परन्तु इन सबसे भो अलग और जो केवल आनन्दकी मूत्ति ही है, वह 
मेरी निश्चळ अन्तरात्मा भी आज सिहिर उठी हैं। इस साक्षात्कारका कैसा चमत्कार 
है ! मेरा सारा बोध आज जाता रहा। अब कौन कह सकता है कि यहनगुरु-िष्यवाला 
सम्बन्ध भी किस प्रकार बना रह सकेगा ! हे देव, आपके इस स्वरूपके दशनसे मेरे 
चित्तमें जिस दुर्बलताका आविर्भाव हुआ है, उसे संभाळनेके लिए मैं उस पर धेर्म- 
का जो आवरण डालना चाहता हूँ, तो मुझे ऐसा जान पड़ता है कि मेरा सारा धैर्य 
ही नष्ट हो गया है, क्योंकि उस धेयंको भी आपके इस विश्व-रूपके दर्शन हो गये 
हैं। परन्तु जो हो; फिर भी मुझे एक बहुत अच्छा उपदेश अवश्य मिला हुँ । वह 

मे उपदेश यह है क्रि जीव विश्राम प्राप्त करनेकी इच्छासे इधर-उधर अनेक प्रकारसे 
भटकता फिरता है, परन्तु उस बेचारेको यहाँ आकर कोई थाह ही नहीं मिलती । 
इस प्रकार इसे विशव-रूपक्री महामारीसे इस चराचरका जीवन नष्ट हो गया है । 
है देव, यदि मैं ये सब बातें न कहूँ तो मैं शान्त कंसे रह सकता हूँ ? 
दंष्ट्राकरालानि च ते मुखानि दृष्ट्वेव कालानलसन्निभानि । 

दिशो न जाने न लभे च शर्म प्रसीद देवेश जगन्निवास ॥२५॥ 
“जिस प्रकार कोई महाभयंकर घड़ा फूटकर निरन्तर आँखों के सामने दिखाई 
“पड़ता रहे, उसी प्रकार आपके ये महाविकट और प्रचंड मुख मुझे अपने सामने 
फैले हुए दिखाई देते हैं । केवल यही नहीं उनमें दाँतों और दाढ़ोंका विलक्षण 
जमाव होनेके कारण और होठोंकी आड़में उनके न समा सकनेके कारण दोनों होठों 

- पर मानों अनेक प्रयकारी शस्त्रोंकी बाढ़ सी लगी है। जिस प्रकार तक्षकको नवीन 

: विष प्राप्त हो अथवा काली और अंधेरी रातमें भूत संचार करें अथवा अग्निके अस्त्र 

पर विद्युतका पुट चढ़े, ठीक उसी प्रकार आपके भयंकर मुखमें भरा हुआ आवेश 


(~ 

चाहर निकल रहा है; और ऐसा जान पड़ता है कि इस आावेशके रूपसे हम लोगों 
पर मृत्युकी छहर ही आ रही है। जिस समय विश्वका संहार करनेवाली प्रचंड वायु 
और महाकल्पान्त करनेवाली प्रळयाग्निका मेल होता है, उस समय भला ऐसी कौन 
सी वस्तु हो सकती हूँ जो उन दोनोंके योगसे जल न जाय ! इसी प्रकार आपके ये 
भयंकर वदन देखकर भला मेरा धैय॑ मुझे छोड़कर क्यों न चला जाय ? इस समय 
मैं इतना अधिक श्रान्त हो गया हूँ कि मुझे दिशाए' भी नहीं दिखाई पड़तीं और 
स्वयं अपना भी भान नहीं होता । मैंने अभी आपका थोड़ा-सा ही विशव-रूप देखा 
है और इसे देखते ही मेरे सारे सुखोंका अन्त हो गथा । बस हे देव, अब आप 
अपने इस अपरम्पार और फंले हुए विशव-रूपको समेट लें, हे प्रभो, इसे समेट 
सें । यद्यपि मैं यह बात जानता हूँ कि आप शीघ्र ही अपना यह रूप-विस्तार समेठ 
लेंगे, परन्तु यदि आप यह पूछे कि मैं इसके लिए इतना व्याकुल क्यों हो रहा हूँ, 
तो मैं यही कहूँगा कि अब आप एक बार अपने इस स्वरूपकी संहारक कृतिसे मेरे 
प्राणोंकी रक्षा करें। हे देव, यदि आप मेरे अनन्त-स्वरूप गुरु हों तो आप मेरे 
प्राणोंकी रक्षाके लिए अपनी ढाळ आगे बढ़ावें और इस महामारीक़ा प्रजयकारक 
प्रसार समेटकर फिर इसे पहलेकी ही तरह गुप्त रखें । हे प्रभो, हे देव-देव, आप 
मेरी.बात पर ष्यान दें । इस विश्वको जीवित रखनेवाले चैतन्य आप ही हैं। परन्तु 
यह बात भूलकर आज आपने उलटे संहारका ही कायं आरम्भ कर दिया है। यह क्या 
बात हे? हे देव, अब आप शान्त ओर कृपालु हों । आप अपनी इस मायाका 
अन्त करें और मुझे इस प्रचंड भयसे मुक्त करें । मैं इतनी देर तक बार-बार आपसे 
बहुत ही दीनतापूर्वक प्रार्थना करता हुँ । हें विश्व-रूप देव, आज मैं इतना कायर 
बन गया हुँ । और वही मैं पहले ऐसा था कि जब इंद्रकी स्वर्गीय राजधानी पर 
शत्रुका आक्रमण हुआ था, तब मैंने अकेले ही वह आक्रमण रोका था और 
प्रत्यक्ष मृत्युका मुख देखने पर भी मुझे आज तक कभी भय नहीं हुआ था । परन्तु, 
“हे देव, आजकी यह घटना कुछ ऐसी-वेसी नहीं है। इस समय तो आप कालको 
भी मात करके सारे विश्वके साथ मुझे भी पी जाना चाहते हैं । यदि वास्तवमें देखा 
जाय तो यह कोई प्रलयका काल नहीं था । परन्तु न जाते क्यों बीचमें ही आपके 
इस काल स्वख्पके दर्शन हो गये । और तत्काळ ही यह बेचारा त्रिभुवतका गोला 
"अल्पायु हो गया । दैव भी इसी समय केसा उलटा हो गया ! मैंने तो शान्ति प्राप्त 

करनेका प्रयत्न किया था, पर वीचमें यह विघ्न आ उपस्थित हुआ । हायन्हाय'? 
अब तो निस्सन्देह विश्वका पूरा संहार हो गया महाराज,आप क्या सचमुच विश्वको 
निगल जाना चाहते हैँ? क्या मुझे प्रत्यक्ष ही यह नहीं दिखाई पड़ रहा है कि. 
आप अपने ये असंख्य मुख फैलाकर चारों ओर इन सेनाओंको निगल रहे हैं ॥ 
गमी च तवां धृतराष्ट्रस्य पुत्राः सर्वे सहैवावनिपालसङ््ेः । 
भोष्मो द्रोणः सूतपुत्रस्तथासौ सहास्मदीयेरपि योधमुख्येः ॥२६॥ 
“देखिये, ये कौरव-कुलके सब वीर नष्ट होना चाहते हैं और अन्ध धृतराष्ट्रके 
लड़के परिवार-सहित आपके मृखमें पड़ना ही चाहते हैं। और इनके मित्र जो अनेक 
देशोंके राजे-रजवाड़े आये हुए हैं, उन सबको आप इस प्रकार निगल जाना चाहते 
हैं कि फिर पीछे कोई उनका नाम लेनेवाला भी वाकी न रह जाय । हाथियोंके झुंडके 
झुंड आप धड़ाधड़ निगळते चले जा रहे हैं और महावतोंकी टोलियाँ भी खाते चले 
जा रहे हैं तोपखानोंके आदमी और पेदल सिपाहियोंके झुंड भी आप बरावर अपने 
मुखमें भरते चले जा रहे हैं जो यमके भाई-विरादर हैं और जिनमेंसे प्रत्येक सारे 
विश्वको निगल सकता है, उन करोड़ों शस्त्रोंको भी भाप स्वाहा करते जा रहे हैं। 
हाथी, घोड़े, रथ, पैदल सबकी चतुरंगिणी सेनाए' और घोड़े जूते हुए रथ आप 
बिना दाँत गड़ाये ही वरावर निगलते घले जा रहे हैं। परन्तु हे देव, यह पता नहीं 
चलता कि इसमें कौन-सा बहुत बड़ा आनन्द मिळता है। सत्य और शौर्य गुणमें 
जिनकी वरांवरीका और कोई नहीं है, उन भीष्मको और ब्राह्मण द्रोणाचारयंको भी 
आप निगल रहे हैं । सुपुत्र वीरश्रेष्ठ कर्ण भी इसमें समा गया। और मेरे पक्षके 
मुख्य मुख्य वीर तो, जान पड़ता है कि, आप कूड़े-कर्कटकी तरह साफ करते जा रहे 
हैं। हे परमेश्वर, आपके कपा-प्रसादका यह कंसा उलटा परिणाम हो रहा है ! मैं 
आपसे इतनी प्रार्थना करके इस बेचारे दीन जगत पर अच्छा संकट बुला बैठा । 
पहले देवताओंने आपकी दिव्य विभूतिका थोड़ा-वहुत वर्णन करके उसे स्पष्ट किया 
था; परन्तु उतनेसे हो मेरी हवस पूरी नहीं होती थी। और मैं और भी अधिक 
विभूति जाननेका हठ कर बैठा। इसी लिए यह मानना पड़ता है कि भाग्यमें जो कुछ 
भोगना बदा होता है, वह कभी टलता नहीं । और यही बात ठीक है कि जो कुछ 
नेको होता है, उसीके अनुसार मनुष्यकी बुद्धि भी हो जाती है। लोग मेरे ही 
सिर पर इसका ठीकड़ा फोड़नेको थे । फिर भला यह वात न. कैसे होती. ! प्राचीन 

कालमें जब देवताओंको अमृत प्राप्त हुआ था, तब उससे भी उनका सन्तोष नहीं 
हुआ था । इसी लिए जिस प्रकार अन्तमें काल-कूट विष उत्पन्न हुआ था--परन्तु 
एक हिसात्रसे उस काल-कूट विषको भी छोटे ही दरजेका समझना चाहिए, 
चयोंकि उसका प्रतिकार हो सकता था ओर उस अवसर पर श्री शंकरजीने किसी प्रकार 
सब लोगोंका उस संकटसे निस्तार कर दिया था--परन्तु अब इस जळती हुई हवाको 
कौन रोक सक्ता है? यह विषसे भरा हुआ गगन अब कोन निगल सकता है ? महा- 
कालके साथ लड़नेकी सामथ्यं भळा किसमें हो सकती है? इस प्रकार दु:खसे भरकर 
अर्जुन अपने अन्तःकरणमें शोक कर रहा था, परन्तु श्रीकृष्णका अभिप्राय उसे 
बिलकुल विदित नहीं हुआ । जो अजुन यह कह रहा था कि मैं मारनेवाला हूँ और 
ये सव कौरव मरनेवाले हैं और इस प्रकार वहजो प्रवल मोहके पाशमें पड़ा हुआ था, 
उसका वह मोह दूर करनेके लिए ही उन अनन्तदेवने अपना यह गुप्त रहस्य उस 
यर प्रकट किया था। श्रोकृष्ण उस समय विइव-रूपके बहानेसे अजु'न पर यह तत्व 
प्रकट कर रहे थे कि कोई किप्षोको मारता नहीं । में ही सबका संहार करता हूँ । परन्तु 
अ्जुनक्रो फिर भी इस बातका पता नहीं चलता था कि मेरा यह दुःख निष्कारण है । 
और इसी लिए उसका बह निष्कारण और निरथंक कम्प भी बरावर बढ़ने लगा । 
` बकत्राणा ते त्वरमाणा विशन्ति दंष्ट्राकरालानि भयानकानि । 
केचिद्विलग्ना ˆ दशनान्तरेषु संदृश्यन्ते चू्णतैरुत्तमाङ्गेः ॥ २७॥ 
अर्जुन कहने लगा --“वह देखिये, जिस प्रकार आकाशमें वादल समा जाते 


हैं, उसो प्रकार दोनों पक्षोंकी सेनाएं तलवारों और कवचोंके सहित आपके मुखमें 
समा गई । त्रिश्‍व-प्रळयके अन्तमें जब सृष्टि पर काल क्रोध करता हूँ, तब वह जिस प्रकार ' 


इक्क्रीसों स्वर्गको पातालोंके सहित लपेटक्र ग्रस लेता है अथवा दैवके प्रतिकूल होने 
पर जिस प्रकार कौड़ी-कौड़ी जमा करनेवालोंकी सारी सम्पत्ति जहाँकी तहाँ आपसे 
आप नष्ट हो जाती है, उसी प्रकार शच्त्रो-अस्त्रोंसे सजी हुई ये दोनों सेनाएँ एकमें 
मिलकर आपके मुखमें समा गई हैं; परन्तु दैवकी गति ऐसी है कि उनमेंसे एक 
भी इस मुखसे छूटकर बाहर नहीं निकल रहा हूँ । जिस प्रकार ऊंटके चबानेसे 
अशोकके कोमल अंकुर बिलकुल व्यर्थ हो जाते हैं, उसी प्रकार ये लोग भी आपके 
मुखमें पड़कर नष्ट हो रहे हैं । दाँतोंकी कैंचीमें पड़े हुए मुकुटोंके सहित सवके शिर 
किस प्रकार चूर्ण होते हुए दिखाई देते हैं ! उन मुकुटोंके रत्नोंमेंसे कुछ रत्न इन्हीं 

दाँतोंमें फंस गये हैं, कुछ चूर चूर होकर जीभके मूल पर फेल गये हैं और कुछ: 
दाढ़ोंके अगले भागमें लगे हुए हैं । यह सब देंखनेपर ऐसा जान पड़ता है कि विश्व- 
रूप कालने लोगोंके शरीर बलूपूवंक निगल लिये हैँ, परन्तु जीव-देहके केवळ ये 
मस्तक-बाकी रहने दिये हैँ । इसी प्रकार सारे शरीरमें ये मस्तक ही उत्तम थे और 
इसी लिए वे महाकालके मुखमें पड़कर भी अन्त तक बच रहे हैं ।” इसके उपरान्त 
अजुन फिर कहने लगा--- जिसने जन्म लिया है, उसके वास्ते इसके सिवा और 
कोई मार्ग ही नहों हैं यह जगत स्वयं ही इस गम्भीर मुखमें प्रवेश कर रहा है । 
यह बात ठीक है या नहीं ? सभी प्रकारकी सृष्ट वस्तुए आपसे आप इस मुखके मार्ग- 
में जा रही हैं और यह विश्‍्व-रूप महाकाल चुपचाप अपने स्थान पर पड़ा हुआ है; 
और जब ये सब वस्तुएँ उसके पास आती हैं, तब वह स्वस्थ भावसे उन सबको: 
निगलता चलता: है। ब्रह्मा आदि सव ऊपरवाले ऊंचे मुखमें प्रवेश कर रहे हैं 
और ये सामान्य भारतीय वोर इधरवाले छोटे मुखमें प्रवेश कर रहे हैं | दूसरे कुछ 
भूता ऐसे भी हैं कि वे जहां उत्पन्न होते हैं; वहीं ग्रस लिये जाते हैं । परन्तु यह 
कहीं नहीं दिखाई पड़ता है कि कोई इस मुखकी चपेटसे बच निकला हो । 
यथा नदीनां बहवोऽम्बुवेगाः समुद्रमेवाभिमुखा द्रवन्ति। 
तथा तवामी नरलोकवीरा विशन्ति ववत्राणयभिविज्वलन्ति ॥ २८॥ 
“जिस प्रकार बड़ी-बड़ी नदियोंका प्रवाह बहुत शीघ्रतासे चलता हुआ समुद्रके 
विस्तारमें जाकर मिल जाता है, उसी प्रकार सव दिशाओंसे आकर यह जगत इसी 
'मुखमें प्रवेश कर रहा है । ये समी प्राणी आयुष्यके मागं पर रात और दिनकी 
सीढ़ियाँ बनाकर बड़े वेगसे इस मुखमें प्रवेश करनेकी साधना कर रहे हैं। 


यथा प्रदीप्तं ज्वलनं पतङ्गा विशन्ति नाशाय समृद्धवेगाः । 
तथैव नाशाय विशन्ति लोकास्तवापि वक्त्राणि समद्धवेगाः ॥ २९॥ 
` “जिस प्रकार जळते हुए पवंतकी गुफाओंमें पंतगोंके झुंडके झंड आपसे आप 
आकर गिरते हैँ, उसी प्रकार ये सब लोग भी कूद-कूदकर इस मुखमें गिर रहे हैं । 
परन्तु जिस प्रकार तपा हुआ लोहा पानी सोख लेता है, उसी प्रकार इस मखमें जो 
जो पड़ते हैं, वे सब भस्म हो जाते हैं। उन सबके. नाम-निशान व्यवहयर-्षेत्रसे 
बराबर मिंटते चले जा रहे हैं । 

लेलिह्यपे ग्रसमानः समनन्‍्ताल्लोकान्प्तमप्रान्रदनैर्ज्जलच्द्रिः । 

तेजोभिरापूर्य जगत्समग्रं भासस्तवोप्राः प्रतपन्ति विष्णो ॥ ३० ॥ 

“लेकिन इतना अधिक अन्त खाकर भी इसकी भूख तनिक भी कम नहीं 
होती, बल्कि उसमें कुछ और भी विलक्षण तीब्रता ही आती है । जिस प्रकार कोई 
रोगी ज्वरसे मुक्त होने पर अथवा कोई भिखारी अकाल पड़ने पर अपने होंठ चाटता 
है, उसी प्रकार यह लपळपाती हुई जीभ भी होंठ चाटती हुई जान पड़ती है | फिर 
इस मुखके सम्बन्धमें एक और वात है । कोई चीज ऐसी नहीं दिखाई देती जो इस 
मुखके लिए खाद्य न हो--जो कुछ इसके सामने आता है, उन सबको यह खा 
जाता है । यह भूख भी मनुष्यको बिलकुल चकित करनेवाली और बहुत ही अनोखी 
है । हे प्रभु, आपके इस स्वरूपका कुछ ऐसा स्वाभाविक भुबखड़पन दिखाई देता 
है कि मानों आप हर दम यही सोचते रहते हैं कि इस समुद्रको एक घूंटमें पी जाऊं 
या इस पर्वतको एक ग्रासमें निगल जाऊं या इस ब्रह्मांडो ही एक दमसे अपनी 
दाढ़के नीचे रख लूँ या इन दसो दिंशाओंको ही निगल जाऊँ या इन तारोंको ही 
चट कर जाऊँ। जिस प्रकार विषयोंके सेवतसे कामका विकार बराबर और भी 
बढ़ता ही जाता है अथवा इंधन डालनेसे आग और भी ज्यादा भड्कती है, उसी 
प्रकार बरावर भुक्खड़पनसे खाते रहनेवाले इस मुखका भूव्खड़पन भी वरावर बढ़ता 
हुआ ही दिखाई देता है। इनमेंसे एक ही मुखको देखिये कि वह कंसा खुला हुआ हैं ॥ 
इसमेंकी जीभपर पड़ा हुआ त्रिभुवन बड़वाम्निमें पड़े हुए केथके समान जान पड़ता 
है । इस स्तरूपमें इस प्रकारके असंख्य मुख हैँ; और यद्यपि इन सबके लिए यथेष्ट 
आहारं मिलना सम्भव नहीं है, पर फिर भी कौन जाने, इनकी संख्या इतनी 
अधिक बढ़ी हुई क्यों है ! हे प्रभो, यह बेचारा जीव-छोक इन मुखोंकी ज्वालामें 
उसी प्रकार फंस गया है, जिस प्रकार दावार्निके घेरेमें हिरन पड़ जाते हैं । इस 
समय इस विश्वकी ऐसी ही स्थिति हो रही है। ये देव नहीं हैं, कर्मोके भोग 


ही प्रकट हुए हैं। अथवा ऐसा जान पड़ता है कि जगत रूपी मछलियोंको काल . 


रूपी जालमें फंसा लिया गया है। अब विश्व-छपके अंगके तेजके पाशसे इन 


चराचरका किस प्रकार छुटकारा होगा? ये विश्‍व-रूपके मुख नहीं हूँ, बल्कि जगतक ' 


लिए जलते हुए लाक्षागृद ही हैं स्वयं आगकी समझमें कभी यह बात नहीं आ 
सकती कि आगमें पड़कर जळना कसा होता है और उससे कितना कष्ट होता हैं; 

परन्तु हाँ, जिसे उसकां-प्रखर ताप लगता है, उसे अवश्य ही अपने प्राण त्याग 
करने पड़ते हैं। इसके सिवा ओर किसी तरह उसका छुटकारा ही नहीं होता । 
अथवा जिस प्रकार सस्त्रको इस बातका ज्ञान नहीं रहता कि मेरी तीक्ष्णताके कारण 
दूसरोंकी कंसे मृत्यु होती है अथवा जिस प्रकार विष अपना मारक गुण नहीं जानता, 
उसी प्रकार, हे प्रमो, आपको अपनी भयानक तीव्रताका कुछ भी ज्ञान नहीं है । 
परन्तु इधरवाले इन मुखोंसे जगतकी बिलकुछू खाई बन गईं है । हे देव, यदि आप 
सारे विश्वमें व्याप्त करनेवाले केवल आत्म-स्वरूप ही हूँ, तो फिर आज आप हम 
रोगों पर कालके समान घातक होकर क्यों हट पड़े हैं? ऐसा विकट प्रसंग आ 
उपस्थित हुआ है, इसलिए अब मैंने भी अपने प्राणोंका मोह छोड़ दिया है और 
आप भी अब विना किसी प्रकारके संकोचके अपने मनकी सब बातें साफ-साफ कह 
डाळें । यह भयंकर रूप अव और कितना बढ़ेगा ? हे महाराज, आप विश्वको पालन 
करनेका अपना ब्रत स्मरण करें; और नहीं तो कमसे कम मुझ पर ही कृपा करें। 
आख्याहिभे को भवानुग्ररूपो नमोऽस्तु ते देवगर प्रसीद। 
विज्ञातुमिच्छामि भवन्तमाद्यं न हि प्रजानामि तव प्रवृत्तिम्‌ ॥३१॥ 
“हे केवल वेदोंके जानने योग्य, त्रिभुवनके मूल बीज और सर्व विश्वके 
चन्दनीय, एकवार मेरी विनती तो सुने ।” यह कहकर उस वीर पार्थने श्रीकृष्णके 
चरणों पर अपना मस्तक रख दिया और तब फिर कहना आरम्भ किया-- हे 
सर्वेश्वर प्रमो, आप इधर ध्यान दें । मैंने तो केवल अपना समाधान करनेके लिए 
आपसे यह निवेदन किया था कि मुझे अपने विद्व-रूपके दर्शन कराइये । और 
आप तो यें तीनों भुवन एकदमसे निगलने लग गये । ऐसी अवस्थामें मैं यह 
जानना चाहता हुँ कि आप कौन हैं। आपने ये असंख्य भयंकर मुख किस लिए 
निकाले हैं ? और अपने सब हाथोंमें आपने ये सब हथियार किस लिए घारण कर 
' रखे हैं ? आप तो बढ़ते-बढ़ते इतने बड़े हो गये हैं कि आकाश भी अब आपके 
सामने ठिंगना जान पड़ता है। आप ये भयंकर नेत्र फँलाकर मुझे भय क्यों 
दिखला रहे हैं ? है प्रभो, आपने इस समय सर्व-भक्षक यमके साथ प्रतियोगिता 
करना क्यों आरम्भ कर दिया है? अपने इस कृत्यका हेतु आप मुझे स्पष्ट रूपसे 
बतलावे |” इस पर अनन्त: स्वरूप श्रीकृष्णने कहा-- तुम यही जानना चाहते हो 

न्न कि मैं कौन हूँ और इस प्रकारका उम्र रूप धारण करके क्यों इतना बढ़ता चला 
जा रहा हूँ ? 


श्रीमगवानुवाच- 
कालोऽस्मि लोक्रक्षयकृत्प्रवृद्धो, लोकान्समाहतुंमिह प्रवृत्तः । 
ऋतेऽपि त्वां न भविष्यन्ति सर्वे ये उवस्थिताः प्रत्यनीकेषु योधाः ॥३२॥ 
“अच्छा, तो सुनो । मैं सचमुच काळ हूँ और छोगोंका नाश करनेके लिए ही 
“बढ़ रहा हुँ । यह देखो, मेरे असंख्य मुख फले हुए हैं और अब वह समस्त चरा- 
“चर मैं निगल जाऊंगा ।” यह सुनकर अजुनने अपने मनमें कहा--“हाय हाय ! 
-मैं उस पहले संकटसे ही इतना झबरा गया था और इसी लिए मैंने इनसे यह प्रार्थना 
की थी । पर अव यह उससे भी बढ़कर ऐसी उग्रता दिखला रहे हैं जिसके सामने 
'पहलेवाली उग्रता कोई चीज नहीं थी ।” उधर श्रीकृष्णने भी अपने मनमें सोचा 
“कि मैंने जो यह कठोर उत्तर दिया है, इससे अर्जुन और भी अधिक निराश तथा 
दुःखी हो जायगा; इसलिए उन्होंने तुरंत ही यों कहना आरम्भ किया-- परंतु हे 
अजुन, इन सब कृत्योंमें एक निराली ही खूत्री है। वह यह कि इस समथ जो प्रलय 
उपस्थित होनेको है, तुम पांडव लोग उससे बाहर हो ।” यह सुनकर अजु नको कुछ 
-घेर्यं हुमा और उसके जो प्राण निकल जाना चाहते थे, उन्हें उसने किसी तरह 
-सँभाळकर रोका | वह उस समय मृत्युके मुखमें पड़ा हुआ था; पर अब उसके होश 
कुछ ठिकाने हुए और वह फिर श्रीकृष्णकी बातोंकी ओर अच्छी तरह घ्यानं देने , 
-लगा । उस समय देवने इस प्रकार कहना आरंभ किया--“हे अजुन, तुम पांडव 
लोग मेरे हो । यह बात तुम सदा अपने घ्य।नमें रखना । तुम लोगोंको छोड़कर और 
बाकी सबको निगल जानेके लिए मैं इस समय तत्पर हुआ हूँ । जिस प्रकार बडवार्तिमें 
:मक्खनकी गोली डाली जाय, उसी प्रकार तुम देख रहे हो कि यह सारा जगत मेरे 
“मुखमें पड़ा हुआ है । और इसमें कुछ भी मिथ्या नहीं है । ये सेनाएं बड़े अभिमानसें 
अकड़ रही हैं, परंतु इनकी सारी अकड़ निष्फल है । इस चतुरंगिणी सेनाके बलका 
अभिमान मानों महाकाळसे स्पर्धा कर रहा है | देखो, इन पर श्रंगोके बलका कंसा 
-मद चढ़ा है ! वे कहते हैं--“'हम एक दूसरी सृष्टिका निर्माण कर सकते हैं । प्रतिज्ञा 
करके उलटे मृत्युको ही मार सकते हैं । और इस सारे जगतको केवल एक ही घूंटमें 
“पी सकते हैं, सारी पृथ्वीको खा सकते हैं, आशकको ऊपर ही उपर जळा सकते 

हैं और अपने वाणोंके बलसे वायुको भी एक हो जगह रोककर उसे जर्जर कर 
डालेंगे ।” ये सैनिकोंकी टोलियाँ एकत्र होकर अपने शौर्यकी ऋृतियोंमें फूली नहीं 
समाती, और वीर अपनी सेनाओंको प्रशंसा करते हुए उन्हें यम से भी बढ़कर भयंकर 
बतछाते हैं । इनके शब्द हथियारोंकी अपेक्षा भी तीक्ष्ण हैं, इनकी मुद्रा आगसे' 
भी बढ़कर दाहक है और इनको घातकताके सामने कालकूट विष मीठा ही जान. 
पड़ता है । परंतु ये सब आकारामें दिखाई पड़नेवारे बादछोंके गन्धर्वतगर अथवा 
केवल पोले पिंड ही हैं | ये वीर वास्तवमें चित्रमें बने हुए फलोंके ही समान हैं । 
हे अजुन, यह केवल मृग-जळकी बाढ है । यह कोई सेना नहीं है, बल्कि कपड़ेका ' 
बनाया हुआ सांप है अथवा सजाकर रखे हुए खिलौने या पुतलियाँ हैं । 
तस्मास्त्रमुत्तिष्ठ यशो लभस्व जित्वा शत्रून्‌ भुङक्ष्व राज्यं समृद्धम्‌ । 
मयैवैते निहताः पूर्वमे निमित्तमात्रं भव सव्यसाचिन्‌ ॥३३॥ 
“'वास्तवमें चेतन्यकी तड़प दिखलानेवाली जो सेनाएं हैं, उन वास्तविक 
सेनाओंको तो मैं पहले ही निगळ चुका हुँ । और अब जो वीर बचे हुए दिखाई 
देते हैँ, वे केवल कुम्हारके यहाँके बने हुए निर्जीव पुतळे हूँ । जब कठपुतलियोंको 
बाँधकर रखनेवाली और उन्हें उपयुक्त अवस्थामें रखकर उनसे हावःभाव और : 
नाच करानेवाली डोरी हूट जाती है, तब वे कठपुतलियाँ आपसे आप उसी प्रकार 
घड़ाघड़ गिर पड़ती हैं, जिस प्रकार धक्का देनेसे कोई गिर जाता है और वे पुतलियाँ 
गिरकर उली-पुरटी हो जाती हूँ। ठोक इसी ध्रकःर अब इन समस्त सेनाओंके 
उलटकर गिर पड़नेमें कुछ भी विळम्व न छगेगा। इसलिए, हे अजुन, अब 
तुम तुरंत उठो और कुछ बुद्धिमत्ता दिखलाओ । तुमने गो-ग्रहणके समय समस्त : 
कौरव सेनाओं पर एक दमसे मोहनास्त्रका प्रयोग किया था और जब उससे सारी : 
सेनाएं मुच्छित हो गई थीं तव विराट्के कायर पुत्र उत्तरके द्वारा तुमने सब शत्रुओं ` 
के वस्त्र छितवा लिये थे और उन्हें नंगा करा दिया था । परंतु इस समयका कार्य 
तो उससे भी कहीं सूक्ष्म हो गया है। इस रणकषेत्रकी ये सारी सेनाएं तो पहले ही ` 
मर चुकी हूँ । अव इन पहले से मरी हुई सेनाओंका बाहरसे संहार कर डालो और 
यह कीति सम्पादन करो कि अकेले अजु नने ही समस्त शत्रुओंको मारकर विजय “ 
प्राप्त की थी । और फिर तुम्हें यह कोरी कीत्ति ही नहीं प्राप्त होगी; बल्कि इसके 

साथ ही साथ समस्त राज्य-लक्ष्मी भी तुम्हारे हाथ आवेगी। बस अब इने सब 
कार्योमें, हे भाई अर्जुन, तुम्हें केवल निमित्त ही बनने की आवश्यकता है । 


द्रोणं च भीष्मं च जयद्रथं च कर्ण तथान्यानपि योधत्रीरान्‌ । 
सया हस्तास्त्वं जहि मा व्यथिष्ठा युध्यस्त्र जेतासि रणो सपत्नान्‌ ॥ ३४ ॥ 


“तुम द्रोणकी परवाह मत करो, भीष्मका भय मत मानो और अपने मनमें 
इश बातकी शंका मत करो कि इस कर्ण पर मैं कसे हथियार चलाऊ। अब तुम 
इस चिन्तामें मत पड़ो कि इस जयद्र्थके सामने अब मैं क्या क्ें। इनके सिवा 
और भी जो बड़े-बड़े प्रसिद्ध वीर हूँ, उन सबको तुम केवळ चित्रोंमें अंकित प्रचंड 
सिंहके समान ही समझो । और इनका उसी प्रकार नाश कर डालो, जिस प्रकार 
चित्रोंमें अंकित सिहोंकी पक्तियाँ हाथोंसे पोंछ डाली जाती हैं हे अजु न, क्या इतनी 
बातें बतला देनेके वाद भो रणक्षेत्र में जमे हुए इन सैनिकका कुछ महत्व वाकी 
रह जाता है ? अरे यह सब भ्रम मात्र है। जो कुछ वास्तविक था, उन सबको तो 
मैं पहले ही खा चुका हुँ। जिस समय तुमने इन वीरोंको मेरे मुखमें पड़ते हुए देखा 
था, उसी समय इनके आयुष्यका अन्त हो चुका था । अव यहाँ जो कुछ दिखलाई 
पड़ रहा है, वह सब केवल निःस'व भूसा ही है । इसलिए अव तुम झटपट उठो । 
जो लोग पहले ही मेरे द्वारा मारे जा चुके हैं. उन सबको अब तुम मार डालो ।, 
व्यर्थं ही कल्पित शोकमें पड़कर विन्ता मत करो । जिस प्रकार खेलमें स्वयं ही 
कोई लक्ष्य बनांकर खड़ा किया जाता है और फिर स्वयं ही बाणसे उसका वेध 
किया जाता है, उसी प्रकार मैं स्वथं ही इन सवका कर्ता भी हूँ और मारनेवाळा 
भी हूँ । तुम्हें तो मैंने केवल दिखोआ साधन बना रखा है। हे सखे अजुन, तुम्हें 
जिस बातकी चिन्ता हो रही थी, वह वात अब बिलकुल नहीं रह गई है । इसलिए 


अब तुम आनंदसे-उस यशका उपभोग करो जिसमें समस्त राज्य-सुख संचित है । 


हे भाई अर्जुन, तुम विश्वको. जिह्वापर इस प्रकारको लिपि लिखकर विजय 
संपादित करो कि स्वभावतः जो भाई-बन्द अपने वैभवके कारण मत्त हो रहे 
थे और जो अपने बलके कारण संसारको भारके समान जान पड़ते थे, उन्हें 
बिलकुल सहजमें और बिना किसी प्रकारके परिश्रमके ही अजु नने बिलकुल नष्ट 
कर डाला ।” 

संजय उवाच-- 


एतच्छुत्शा वचनं केशगस्य ङृतांजलिर्वेपमानः किरीटी। 
नमस्कृत्वा भूय एगाह कृष्णं सगद्गदं भीतभोतः प्रणम्य ॥३५॥ 
हे श्रोतागण, इस प्रकारको यह सारी कथा संजय उस निराश कौरवपति 
चृतरष्ट्रको सुना रहा है। जिस प्रकार सत्य-लोकसे छूटी हुई गंगा प्रचंड घोषसे 
घड्षड़ाती हुई नीचे आई थी, .उसी प्रकार गम्भीर वाणीसे जब श्रीकृष्णने अजु'नसे 
यह कहा अथवा जिस प्रकार भयंकर मेघोंके समूह एक दमसे सिरपर आकर गड़- 
गड़ाने ळगते हें अथवा जिस समथ मन्दर पर्वतसे क्षीर सागरका मन्थन किया गया 
था, उस समय उस मथवीको मथनेसे जेसा भीषण शब्द हुआ होगा उसी प्रकारकी 
गम्भीर वाणीमें जब विश्वके वीज-भूत श्रीकृष्णने अर्थात्‌ उन अनंत स्वरूप भगवानने 
इन वाक्योंका उच्चारण किया, उस समय भगवानके शब्द अर्जुनको कुछ यों ही से 
सुनाई पड़े; और न जाने वे शब्द सुननेसे उसे सुख हुआ अथवा भय जान पड़ा, 
पर यह ठीऊ है कि उस समय उसका सारा शरीर थरथर काँपने लगा । वह इतना 
झुक गया कि मानों उसके शरीरकी पोटली बँध गई हो और वह उसी अवस्थामें हाथ 
जोड़कर वार-बार श्रीक्ृष्णके चरणोंपर अपना मस्तक रखने छगा। उसी समय उसके 
मनमें यह भी आया कि मैं अब कुछ कहूँ, परन्तु उसका गळा इतना भर आया था 
कि उसके मुखसे शब्द हो नहीं निकलता था । अब इसका विचार आप लोग स्वयं 
ही कर लें कि श्रोकृष्णकी बातें सुनकर उसे सुख हुआ था अथवा उसके मनमें भय 
उन्न हुआ था। यदि आप यह पूछें कि अजुनक्री उस समयकी इस अवस्थाका पता 
मुझे कंसे चला, तो मैं यह कहूँगा कि इस इलोकके शब्दोंसे ही मुझे यह स्पष्ट जान 
पड़ता है कि भगवानकी बातें सुनकर उस समय अजुनकी ऐसीही अवस्था हुई होगी । 
अजुन उवाच 


स्थाने हृषीकेश तव प्रकीर्त्या जगत्प्रहुष्यत्यनुरज्यते च। 

रचांसि भोतानि दिशो द्रउन्वि सरवे नमस्यन्ति च सिद्धसङ्घाः ॥३६॥ 

फिर उसी प्रकार डरते-डरते चरण-वन्दना करके अजु नने कहा--- हे देव, 
आपने अभी यह कहा है कि--हे अजु'न मैं काल हैँ और विश्वको खा जाना मेरा 
एक खेल है ।' हे देव, मैं यह मानता हूँ कि आपकी यह वाणी अटल सत्य है । 

परन्तु विचारकी कसौटो पर यह बात कुछ ठीक नहों उतरती कि आज विश्वकी 
स्थिति या अस्तित्वका समय होने पर भी, प्रलयका समय न होने पर भी, आप अपना 
काळ-स्वरूप प्रकट करके सारे विश्वको ग्रस रहे हैं । मंगोंमें भरा हुआ तारुण्य किस 
प्रकार निकाला जा सकता है और उसके स्थान पर असमयमें ही शरीरमें वृद्धा- 
वस्था भला किस प्रकार छाई जा सकती हुँ? इसी लिए आप जो कुछ कह रहे हैं, 
वह्‌ प्रायः असम्भव-सा जान पड़ता हैं। हे अनन्त-स्वरूप देव, कया चार पहर पूरे 
होनेसे पहले ही बीचमें भी कभी सूर्य अस्त होता है ? यदि वास्तवमें देखा जाय 
तो आप अ-स्खलित भौर सतत काळ-स्वरूप हैं और आपके तीन भिन्न भिन्न कार्योकेः 
लिए भिन्न-भिन्न समय नियत हूँ । और उमेंसे प्रत्येक समय अपने-अपने राज्य में 
सव-समर्थ रहता है । जिस समय उत्पत्ति होने लगती हे, उस समय स्थिति और 
प्रलयका अभाव रहता है। और स्थिति-कालमें उत्पत्ति और प्रलय के लिए कोई 
स्थान नहीं रहता । इसके उपरान्त जब प्रलयका समय आता है, तब उत्पत्ति और 
. स्थितिका लोप हो जाता है। यह निश्चित श्वू खा कभी किसी कारणसे विस्खलितः 
नहीं होती । वह अनादि है। और इस समय संसारका ठीक उपभोगका स्थिति- 
काळ है; और इसी लिए यह वात मेरे मनमें नहीं बैठती कि आप इस समय उसे 
ग्रस लेना चाहते हैं और उसका अन्त कर डालना चाहते हैँ ।” उस समय श्रीकृष्णने 
संक्षेपमें यह कहा कि--“हे अजुन, यह बात मैने तुम्हें अभी प्रत्यक्ष करके दिखला 
दी है कि इन दोनों सेनाओंका आयुष्य पूरा हो गया है । परन्तु यदि वास्तवमें देखा 
जाय तो यह बात अपना ठीक और उपयुक्त समय आने पर ही होगी । इन सूचक 
शब्दोंका उच्चारण करनेमें श्रीकृष्णको जितना समय गा था, उतने समयमें जब 
अजु तने जरा पोछेकी ओर मुड़कर देखा तो उसे सब बातें बिलकुल पहलेकी तरह 
और ज्योंकी त्यों दिखाई पड़ीं। तब उसने भगवानसे कहा---/हें देव, आप इस 
विश्वके नाटकके सूत्रधार हैँ। में देख रहा हूँ कि संसार फिर अपनी पहलेवाली 
अवस्थामें आ गया है। परन्तु इस समय मुझे आपकी इस कीत्तिका भी स्मरण हो' 
रहा है कि दुःखके समुद्रमें गोते खानेवाले संसारका तारण करनेवाले भी आप ही 
हैं । और समय-समय -पर इस कीत्तिका स्मरण होनेसे जिस अपरम्पार सुखका अनु- 
भव होता है, उसी सुखके अमृतकी लहरों पर मैं इस समय लहरा रहा हूँ । है देव, 
जीवित रहनेके कारण ही यह संसार आप पर प्रेमासक्त रहता है और दुष्टोंका अधिका-- 

चिक नाश होता है । वास्त॒वमें त्रिमुवनके दुष्ट राक्षसोंको आप बहुत ही भयंकर जान 
पड़ते हैं और इसी छिए वे सव दसो दिशाओंके भी बाहर भाग जाना चाहते हैं । 
और यहां आस-पास, हे देत्र, मानव, किन्नर केवळ यही नहीं बल्कि सारा स्थावर 
और जंगम विश्व आपके दर्शनसे आनन्दित होकर आपको नमस्कार कर रहा है। 
कस्याच्ड ते न नमेरस्महात्मन्‌ गरीयसे ब्रह्मणोऽप्यादिकत्र। 
अनन्त देवेश जगन्निवास त्यमक्षर सदसत्तत्परं यत्‌ ॥ ३७॥ 
“परन्तु, हे देव, इसका क्या कारण है क्रि ये राक्षस आपके चरणोंमें लीन 
“नहीं हो रहे हैँ और आपसे दूर भाग रहे हैं? परन्तु यह बात मैं आपसे ही क्यों 
पूछ ? यह तो मैं स्वयं भी समझ सकता हैं। भला सूर्यके सामने अन्धकार ठहर 
ही कैसे सकता है? हे देव, आप प्रकाशके उत्पत्ति-स्थान हैं और यदि आपके 
सामने ये राक्षस रूपी मळ आपसे आप दुर हो जाये तो इसमें आशचये ही कया है? 
इतने दिनों तक यह वात मेरी समझमें नहीं आई थी; परन्तु हे देव श्रीराम, अब 
आपकी सारी महिमाका मुझे पूरा-पूरा ज्ञान हो गया है। जिसमेंसे इस विविध 
सृष्टिकी बेले निकलती है, जिससे इस भूत मात्रकी बेलोंका विस्तार होता है, वह 
विश्व-वीज महद्ब्रह्म ही आपके महा-संकल्प से उत्पन्न हुआ हू। हे देव, जो तत्व 
'अमर्याद और सदा स्वयंसिद्ध है, वह तत्व आपहो हुँ । आपके गुण अपार और अनन्त 
हैं । हे देव, आपही अत्यन्त साम्यकी अखंडित अवस्था हैं । आप समस्त देवताओके 
अधिपति हैँ । हे देव, आपही इन तीनों भुवनोंके जीवन हैं। आप अव्यय तथा 
नित्य मंगळ-स्वरूप हैं । आप सत्‌ और असत्‌ इन दोनोसे परे रहनेवाले तत्व हुँ। 
त्वमादिदेवः पुरुषः पु राणस्त्वमस्प दिश्वस्य परं निधानम्‌ । 
वेत्तासि वेद्यं च परं च धाम त्वया ततं विश्वमनन्तरूप ॥ ३८॥ 
“कृति और पुरुषके उद्गम-स्थान आप ही हैं । महत्तत्व जो माया है, उसकी 
मर्यादा भी आप ही हैं। स्वत: आप अनादिसिद्ध पुरातन हैं। आप सारे विश्वके जीवन 


और मूल कारण हैं । भूत और भविष्यका ज्ञान रखनेवाले केवल आपही हैं । 


हे भेद-रहित प्रभो, वेद-रूपी नेत्रोंके द्वारा आपके ही स्व रूपके दशंनोसे सुख होता है। 
-त्रिभुवनके आधारके आधार आप ही हैं। इसो लिए लोग आपको “परम महाधाम'” 


' कहते हैं। महदत्रह्म जो महामाया है, वह ब्ह्म-प्रलयके समय आपमें ही प्रवेश करके 


रीन होती है। यदि संक्षेपमें कहा जाय तो इस समस्त विश्वको आपने ही उत्पन्न करके 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


ग्यारहवाँ अध्याय ३१९ 


“उसका विस्तार किया है। फिर भला हे अनन्त प्रभो,आपका वर्णन कौन कर सकता हैं? 

बायुयेमोउरितवेरुण: शशाङ्कुः प्रजापतिस्त्वं प्रपितामहश्च । 
नमो नमस्तेऽस्तु सहस्रकृत्वः पुनश्च भूयोऽपि नमो नमस्ते ॥ ३९॥ 

नमः पुरस्तादथ पृष्ठतस्ते नमोऽस्तु ते सर्वत एव सवं। 
अनन्तवीर्यामितविक्रमस्त्वं सर्वं समाप्नोषि ततोऽसि सर्वः ॥ ४० ॥ 
“ऐसी कौन-सी वस्तु है जिसमें आप नहीं हैं ? ऐंसा कौन-सा स्थान है 
जहाँ आप नहीं हैं ? परन्तु अब इन सब बातोंको जाने देना चाहिए । आप चाहे 
जैसे हों, मैं आपको नमस्कार करता हूँ । हे अनन्त, आप वायु हुँ, सवका नियमन 
करनेवाले यम हैं और प्राणी मात्रमें निवास करनेवाले अग्नि भी हैं । वरुण, सोम, 
सृष्टिकर्ता ब्रह्मा और उस विश्व पितामह ब्रह्माके जनक सब कुछ आप ही हैं। इसके 
सिवा और जो जो रूप हों अथवा अ-रूप हों, वह सव भी आप ही हैं। ऐसे 
जगन्नाथको मैं नमस्कार करता हूँ ।” पार्थने इस प्रकार प्रेमपूर्ण मनसे श्रीकृष्णको 
नमस्कार करके फिर कहुना आरम्भ किया-- हे प्रभो, मैं आपकी वन्दना करता 
हुँ, वन्दन करता हूँ ।” इसके उपरान्त उसने श्रीकृष्णकी मूर्तिको सिरसे पैरों तक 
अच्छी तरह देखकर वारबार “नमस्ते नमस्ते” कहा । उस मूतिके भिन्न-भिन्न 
अवथवोंक्रो देखकर उसे अत्यन्त समाधान हुआ और उसी तरहते उसने फिर कहना 
आरम्भ क्िया--“प्रभो, नमस्ते नमस्ते।” इस स्थावर और जंगम जगतमेंके जीव 
मात्रमें उन्हींको देखकर उसने फिर कहा-~“प्रभो, नमस्ते नमस्ते |” उसे इस 
प्रकार प्रभुके अत्यन्त आश्चर्यजनक अनन्त स्वख्पोंका ज्यों ज्यों स्मरण होने लगा, 
त्यों त्यों वह “नमस्ते नमस्ते”का गान करने लगा । उसकी समझमें ही नहीं आता 
था कि इसके सिवा प्रमुकी और कौनसी स्तुति की जाय; और उससे चुप भी नहीं 
रहा जाता था । साथ ही उसे इस बातका भी ध्यान नहीं रह गया कि प्रेमके 
आवेशे में क्या घोषणा कर रहा हूँ। सव मिलाकर उसने इस प्रकार हजार बार 
नमस्कार किया । और इसके उपरान्त फिर भी उसने कहा--“हे श्री हरि, मैं 
आपके सामने नमस्कार करता हूँ । मुझे इस वातसे कुछ भी मतलव नहीं है कि 
- देवके पीठ और पेट है या नहीं । परन्तु फिर भी, हे महाराज, मैं आपके पृष्ठ 
. भागको भी नमस्कार करता हूँ । आप मेरी पीठ पर मेरे पक्षमें खड़े हैं' इसी लिए 
में आपके पृष्ठ भागका नाम लेता हूँ; परन्तु वास्तवमें आप न तो संसारके सामने 

ही हैं ओर न उसकी पीठके पीछे ही हैं । में आपके भिन्न-भिन्न अवयवोंका रूपः 
भेदसे पृथक्करण नहीं कर सकता; इसलिए हे सर्वात्मक देव, मैं आपके सर्व-रूपको 
ही एक दमसे नमस्कार करता हूं । हे देव,जिसके बलका प्रभाव अनन्त है, जिसके 
पराक्रमकी कोई नाप-तौल नहीं है, जो भेद-भाव-रहित तथा सव-रूप है, उसे 
भेरा नमस्कार है। जिस प्रकार आकाश ही सारे आकाशको व्याप्त करके अवकाश 
रूपसे रहता है, उसी प्रकार आप भी अपने सर्वत्वके साथ सबमें व्यास रहते हैं। यहाँ 
तक कि आप ही समस्त विशव हैं; परन्तु जिस प्रकार क्षीर सागरमें क्षीरकी ही तरंगे 
उठती हूँ, उसी प्रकारका यह सम्बन्ध है । इसी लिए, हे देव, अब यह बात मेरे 
मनमें अच्छी तरह बंठ गई है कि आप इस समस्त विश्वसे भिन्न नहीं हैं और यह 
सब कुछ आप ही हैँ । 
सखेति मत्वा प्रसभं यदुक्तं हे कृष्ण है यादव हे सखेति | 
अजानता महिमानं तवेदं मया प्रमादात्प्रणयेन वापि॥ ४॥ 
“परन्तु हे महाराज, आपका यह स्वरूप मुझे अब तक बिलकुल ज्ञात नहीं 
था, इसी लिए मैं अव तक आपके साथ उसी प्रकारका व्यवहार करता था, जिस 
प्रकारका व्यवहार अपने सगे-सम्वन्धियोंके साथ किया जाता है। यह मुझसे केसी 
अनुचित बात हुई ! मैंने अमृतका उपयोग आँगन सींचनेमें कर डाला । मैंने 
कामधेनुको घोड़ेका बछेड़ा समझ छिया । मुझे मिळा तो था पारस पत्थर, पर उसे 
तोड़कर मैंने अपने घरको नींवमें भर दिया । कल्पवृक्ष काटकर उसकी लकड़ीसे 
खेतका घेरा बना डाला । जिस प्रकार चिन्तामणिकी खान मिलने पर कोई अनजानमें 
उसमेंकी चिन्तामणियोंको कंकड़-पत्थर समझकर उनका उपयोग ढोरों और पशओंको 
हाँकनेमें कर डालता है, उसी प्रकार मैंने भी आज तक आपकी संगति आपको 
केवल अपता सगा-सम्बन्धी समझकर ही की । भला और दुर क्यों जाऊं; यह 
आजका ही प्रत्यक्ष संग देखिये । यह कितना बड़ा युद्ध है और इसमें मैंने आपको 
अपना सारथी वनाया है ! इन कौरवोंके द्वार पर मैंने आपको मध्यस्थता करनेके 
लिए भेजा था। इस प्रकार, हे जादीइवर, स्वयं अपने लाभके लिए मानों आपको 
मोल ही ले लिया था । योगी लोग समाधिमें आपका ही ध्यान करके सुख भोगते 
हैं । परन्तु मुझ मुखको इस वातका कुछ भी पता नहीं लः । यहाँ तक कि मैं 
बराबर आपके सामने हुँसी-मजाक भी किया करता था | 

यच्चावहासार्थंमसत्कृतोऽसि विहारशय्यासनभोजनेषु । 
एकोऽथवाप्यच्युत तत्समन्ष तत्क्षामये त्वामहमप्रमेयस्‌ ॥४२॥ 

“आप इस विश्वके स्वयं-सिद्ध बीज हैं । पर जब आप सभामें बेठे रहते थे, 
तब मैं आपसदारीके नातेसे विनोद और परिहास भी किया करता था-। मैं कभी 
कभी आपके घर भी जाया करता था और वहाँ आप मेरा जो आदर-सम्मान करते 
ये, उसका मैं भोग करता था । और यदि उस आदर-सम्मानमें आप कभी अणु 
मात्र भी त्रुटि करते थे तो मैं अपने दुलारके कारण या घराऊ व्यवहार और अति 
परिचयके कारण रूठ भी जाया करता था। हे देव शाङ्गंधर, मैंने आपके साथ 
अनेक बार इसी प्रकारका व्यवहार किया है, जिसके लिए अब मुझे आपके चरणों 
पर गिरकर आपसे क्षमा माँगनी चाहिए । स्नेहके नातेसे मैं अनेक बार आपके 
सामने इस प्रकार उलटा-सुलटा वेठा हूँ, जेसे मुझे नहीं बैठना चाहिए । परन्तु हे 
देव, क्या ऐसा करना मुझे कभी उचित था ! छी: छी: । मैंने बहुत बड़ी भूल की । 
हे देव, कभी कभी मैं आपके गलेमें बाहें डाल दिया करता थां, अखाड़ेमें आपके 
साथ दंगा-मस्ती और उठा-पटक किया करता था और चौपड़ खेलते समय 
वेईमानीकी चाल चलकर उलटे आपके साथ झगड़ा करता था । जब कोई अच्छी 
वस्तु देखता था, तब आपसे यह हठ करता था कि पहले यह चीज मुझको ही 
मिलनी चाहिए । हे भगवनु, यहाँ तक कि आपको अक्ल सिखानेमें भी मैंने कभी 
कमी नहीं की । और अनेक बार तो मैंने आपसे इस प्रकारकी उपमदंक और अप- 
मोनजन बातें भी कही हैं कि-- हम तुम्हारे कोन होते हैं ? मेरा यह अपराध 
इतना बड़ा है कि वह. तीनों भुवनोंमें भी नहीं समा सकता । परन्तु हे देव, मैं 
आपके चरण छूकर कहता हूँ कि मुझसे ये सब बातें बिलकुल अनजानमें हुई हैं-- 
अपनी अज्ञानताके कारण ही में आपके साथ इस प्रकारका व्यवहार करता था । हे. 
देव, आप तो भोजतके समय मुझे स्मरण करते थे, परन्तु मुझमें इतनी कोरी शेखी 
थो कि मैं आपसे रूठकर बैठ जाया करता था । आपके विश्रामगृहमें में आपके 
साथ आनन्दसे खेला करता था और आपके बिछोने पर आपके साथ सटकर सोया 
करता था। मैं “कृष्ण? कहकर आपको पुकारा करता था, आपको भी दूसरे यादवोंके 
समान ही समझा करता था और जब आप मेरे पुकारने पर मेरी बात अनसुनी 
करने जाने लगते थे, तब मैं आपको अपनी शपथ देकर रोकता था; और ऐसा प्रायः 

किया करता था । आपके साथ सटकर एक ही आसन पर बैठा करता था अथवा 
आपकी बातों पर ध्यान नहीं देता था और आपसदारीके विचारसे इस प्रकारको 
ृष्टता मुझसे अनेक बार हुई है। हे देव, इस प्रकारकी बातें मैं कहाँ तक कहुँ ! मैं 
समस्त अपराधोंकी राशि ही हूँ । इसलिए है प्रभो, मैने प्रत्यक्ष रूपसे अथवा परोक्ष 
रूपसे आपके साथ जो कुछ अनुचित आचरण या व्यवहार किये हों, उच सबको 
आप माताके समान अपनी ममताके उदरमें रख छे और मुझे क्षमा करे। जब 
कभी कोई नदी गंदला पानी लेकर आती है, तब समुद्रको वह पानी भी ग्रहण करना 
ही पड़ता है । इसके सिवा उसके लिए और कोई उपाय नहीं होता । इसी प्रकार 
प्रीतिसे अथवा भूलसे मैंने आपके विरुद्ध जो जो आचरण किये हों, वे सव हे प्रभो 
मुकुन्द, आपको अपने क्षमा-गुणके कारण सहन करने ही पड़ेंगे । और हे देव, यदि 
आप क्षमावानु होंगे, तभी इस भूत-सृष्टिमें यमका राज्य रह सकेगा । इसलिए हे 
पुरुषोत्तम, इस विषयमें में आपसे चाहे कितनी ही प्रार्थना क्‍यों न करूं, पर वह सब 
थोड़ी ही होगी । इसलिए हे अतर्क्य भगवनू, मैं आपकी शरणमें आया हुँ और 
आप मुझे इन सब अपराधोंके लिए क्षमा करें । 


पितासि छोकस्य चराचरस्य त्वमस्य पृज्यश्च गुरुगंरीयान्‌ । 
न त्वत्समोऽस्त्यभ्यधिकः कुतोऽन्यो लोकत्रयेऽप्यप्रतिमप्रभाव ॥ ४३ ॥ 


“परन्तु हे देव, अश्र आपकी महिमा मेरी समझमें पूरी तरहसे आ गई है। 
मैं समझ गया हूँ कि आप इस स्थावर और जंगमसे युक्त विश्वके मूल बीज हैँ | 
हरि और हर आदि समस्त देवताओंमें परम दैवत आप ही हैं। और वेदोंको भी 
आपसे ही ज्ञान प्राप्त हुआ है। हे प्रभो श्रीराम, आप भूत मात्रके साथ सम भावसे 
व्यवहार करते हैँ । आप सब गुणोंें अप्रतिम और अद्वितीय हैं । भळा यह कहनेकी 
कया आवश्यकता हैं कि आपके समान और कोई नहीं हे ? आप आकाश हैं और 
यह सारा विश्व आपमें ही समाया हुआ है । ऐसी अवस्थामें यह कहना केवल 
लज्जास्पद ही हैं कि आपकी तरहका और भी कोई सवंव्यापी है । अब इस विषयमें 
RE य कहा जाय ! इसलिए त्रिभुवनमें केवल आप ही अद्वितीय हैं । 
आपको बराबरीका अथवा आपसे बढ़कर और कोई नहीं है । अ 
विलक्षण है कि उसका किसी प्रकार वर्णन: ही नहीं किया पका बम 

तस्मात्प्रणम्य प्रणिधाय कायं प्रसादये त्वामहमीशमीड्यम्‌ | 

पितेव पुत्रस्य सखेव सख्युः प्रियः प्रियायाहसि देव सोढुम्‌ ॥ ४४॥ 

अजु नने ये सब बातें कहकर श्रीकृष्णको द॑ंडवत किया और तत्काल ही उसके 
शरीरमें आठों सात्विक भावोंका संचार हो गया । फिर वह गदगद्‌ स्वरसे कहने 
'छगा-- है देव, आप प्रसन्न हों । प्रसन्न हों । इस अपराधके समुद्रसे मेरी रक्षा 
करें। आपसारे विश्वका हित करनेवाले हैं । परन्तु केवळ आपसदारीके विचा रसे मैंने 
'कभी आपका विशेष सम्मान नहीं किया। हे विश्वेश्वर, आपके साथ मैंने ऐसा आर्चर्य- 
जनक और लज्जास्पद व्यवहार किया है । यदि वास्तवमें देखा जाय तो प्रशसाके 
योग्य स्वयं आप ही थे । परन्तु आपने भरी सभामें मेरी प्रशंसा की ओर में बड़े 
अभिमानसे बैठा हुआ बड़ी बड़ी बातें बघारता रहा । हें मुकुन्द, मेरे इस प्रकारके 
अपराधोंका कहीं अन्त ही नहीं । इसलिए अब आप इन अपराधोंसे मेरी रक्षा 
करें । मुझमें तो इस प्रकारकी क्षमा-याचना करनेको भी योग्यता नहीं है । परन्तु 
'जिस प्रकार बाळक अपने पिताके सामने लाडसे वोलता है और यदि बालकका घोर 
अपराध भी होता है, तो भी जिस प्रकार पिता मनमें पराग्रेपनका भाव न रखकंर 
प्रेमसे उसके सब अपराध क्षमा कर देता है; उसी प्रकार आप भी मेरे सब अपराध 
क्षमा करेंगे । मित्रका औद्धत्य मित्र ही सहन करते हैं । बस, इसी प्रकार आप भी 
मेरा औद्धत्य सहन करें । अपने प्रिय जनोंसे कभी कोई साम्प्रदायिक मान-अपमानकी 
अपेक्षा नहीं करता । इसी प्रकार, हे देव, आपने जो मेरे घरमें जूठन उठाई और 
मैंने आपको उठाने दी, उसके लिए भी आप मुझे क्षमा करें। अथवा जब किसी 
बहुत घनिष्ठ और प्रिय मित्रसे भेंट होती है, तब उससे संसारमें अनुभव किये हुए 
सब संकटोंका वर्णन करनेमें कोई संकोच नहीं होता । अथवा जब पतिको ऐसी 
पतिव्रता स्त्री मिळती है जो अपना मन, शरीर और आत्मा तीनों पूरी तरहसे अपने 
'पतिको अपित कर चुकी होती है, तब उसके साथ विना खुले दिलसे बातें किये रहा 
ही नहीं जाता । इसी प्रकार, हे सद्गुरु महाराज, मैंने भी आपसे प्रार्थना को है । 
इसके सिवा ये सब्र बातें कहनेंका और भी एक कारण हैं । 


अदृष्टपूर्वं हृषितोऽस्मि दृष््वा भयेन च प्रव्यथितं मनो मे। 
तदेव मे दर्शय देव रूप॑ प्रसीद देवेश जगन्निवास ॥ ४५ ४ 

“है देव, देखिये, मैंने बहुत धृष्टता करके आपसे यह आग्रह किया कि आप 
मझे अपने विश्व-रूपके दर्शन करावें और इस विश्वके आप माता-पिताने बहुत प्रेमसे 
भेरा यह आग्रह पूरा किया। मैंने इस प्रकारके अनेक हठ किये कि मेरे घरके 
आँगनमें बहुतसे कल्पवृक्ष लग जायें, कामधेगुके वछई मुझे खेलनेको मिलें, मेरे 
चौपड खेलनेके लिए नक्षत्रोंके पाँसे बनें और मुझे खेलनेके लिए चच्द्रमाका डा 
मिले: और एक प्रेमपूर्ण माताके समान आपने मेरे वे सभी हठ पूरे किये । जिस 
अमृतका एक छोटा-सा कण प्राप्त करनेके लिए अपरम्पार कष्ट सहन करना पड़ता 
है, उस अमृतकी आपने चातुर्मास भर वर्षां की और जमीन जोतकर मानों क्यारी 
'क्यारीमें आपने चिन्तामणियोंकी बोआई कर दी। हे देव, आपने इस प्रकारे मुझे 
घन्य किया हैं और बड़े लाडसे मेरा पालन किया है । जो विश्व-रूप कभी शंकर 
और ब्रह्मने कानोंसे भी नहीं सुना था, उस विहव-रूपके आपने मुझे दर्शन कराये , 
हैं । आपके जीवनका जो रहस्य देखना तो दूर रहा, पर जो उपनिषदोंके विचार- 
क्षेत्रम भी नहीं आ सकता, वही रहस्य आज आपने गाँठ खोलकर मेरे लिए स्पष्ट 
कर दिया है । हे महाराज, विश्वके आरम्भसे लेकर आज तक मैंने जो जो जन्म 
धारण किये, यदि उन सब जन्मोंको खूब ध्यानपूर्वक देखा जाय तो भी कहीं यह 
पता नहीं चलेगा कि मेरे लिए कभी वह रहस्य देखने या सुननेका प्रसंग आया था। 
और मेरे अन्तःकरणको कभी इस वातकी गन्ध भी नहीं मिली थी। फिर ऐसी वातको 
आँखोंसे देखनेका भी जिक्र ही क्या है! सारांश यह कि मैंने आज तक कभी यह 
विश्व-रूप देखा या सुना नहीं था । परन्तु वही विश्व-हप आज आपने मुझे प्रत्यक्ष, 
दिखला दिया जिससे मेरा मन बहुत अधिक आनन्दित हुआ है । परन्तु मेरे मनमें 
इस समय यह आता है कि में आपके साथ जी खोलकर बातें करूँ, आपके पास रहूँ 
ओर आपको गले लगा छूं। अव यदि मैं आपके इस विश्व-रूपके साथ ये सब बातें 
करना चाहूँ तो मेरी यह समझमें नहीं आता कि आपके इन असंख्य मुखोंमेंसे किस 
मुखके साथ मैं बातें करूँ और किसे आरिंगन करू, क्योंकि आपका यह स्वरूप 
मर्याद हैं । ऐसी अवस्थामें भला वायुके साथ कैसे दौड़ा जा सकता हैं; आकाशकोः 
किस प्रकार आलिगन किया जा सकता है और अगाध समुद्रमें किस प्रकार जल- 
क्रीड़ा की जा सकती हैं ! हे देव, आपके इस स्वरूपसे मुझे भय लगता है, इसलिए 
अब आप मेरी यह एक इच्छा और पूरी कर दें कि अपना यह स्वरूप आप समेट 

सें । कौतुकसे इस स्थावर जंगम विश्वका अवलोकन करनेके उपरान्त जिस प्रकार 
यह जी चाहता है कि चुपचाप चलकर घर पर पड़ रहें, उसी प्रकार आपका जो 
सौम्य चतुभुज स्वरूप है, वह मुझे विश्राम-स्थल जान पड़ता है । यदि मैंने योग- 
मार्गका अभ्यास किया तो भी अन्तमें मुझे यही अनुभव करना पड़ेगा । और यदि 
मैं शास्त्रोंका अध्ययन करूँगा तो भी अन्तमें यही सिद्धान्त मेरे पलले पड़ेगा । यदि 
मैं यज्ञ-याग करूँ तो उनका भी अन्तमें यही फळ होगा। तीर्थ-यात्रा भी इसीके लिए 
की जाती हैं। इसके सिवा ओर भी जो जो दान-पुण्य मैं करूंगा, उन सबका फल 
यही आपका चतुभुज रूप हैं । इस प्रकार उस रूपके दर्शनकी मेरे मनमें बहुत बड़ी 
- कामना है और मैं उसके दर्शन करनेके लिए बहुत अधीर हो रहा हुँ। बस मेरी यह 
चिन्ता आप बहुत शीघ्र दुर कर दें। हे समस्त जीवोंके मनकी वात जाननेवाले, हे सारे 
विश्वमें व्याप्त रहनेवाले, हे देवताओंके भी पूज्य, हे देवाधिदेव, अव आप प्रसन्न हों। 
किरीटिनं गदिनं चक्र हस्तमिच्छामि त्वां द्रष्टुमहं तथैव । 
तेनैव रूपेण चतुभुंजेन सहस्रबाहो भव विश्वमूर्ते ॥ ४६॥ 

“जिसके अंगोंकी कान्ति नीले कमलके लिए भी आदर्श है, जो आकाशके 
रंगकी शोभा भी बढ़ाती है और नीलमणिमें भी तेजस्विता लाती है, जिसकी कमरकी 
शोमासे मदनकी शोभा भी उसी प्रकार बढ़ती है, जिस प्रकार मरकत मणिमें मानों 
सुगन्ध उत्पन्न हुई हो अथवा आनन्दमें अंकुर निकले हों, जिसके सम्बन्धमें इस 
घ्रकारकी भ्रान्ति होती हूँ कि मस्तककी शोभा मुकुट बढ़ा रहा है अथवा मुकुटकी 
ही शोभा मस्तकसे बढ़ रही है--क्योंकि उस अंगकी शोभा ही शट गारके लिए भूषण 
हो रही है--जिस प्रकार आकाशमें इन्द्रधनुष पर मेघ दिखलाई पड़ते हैं; उसी प्रकार 
जिस शाङ्गगाणिने वँजयन्ती माळ धारण कर रखो है और दैत्यों तथा दानवोंको भी 
मोक्ष दान देनेमें जो गदा इतनी उदार हैं और हें गोविन्द, जिसका चक्र अप्रतिम 
सौम्य तेजसे चमक रहा है, वह सुन्दर रूप देखनेके लिए मैं अधीर हो रहा हूँ। 
इसलिए, हे देव, अब आप अपना वही रूप धारण करें। इस विशव-रूपके दर्शन 
करके मेरे नेत्र अत्यन्त तुत हो चुके हैँ और अब वे आपकी सौम्य कृष्ण-मूतिके 
देखनेके लिए बहुत उतावले हो रहे हैं! अब इन नेत्रोंको उस सुन्दर कुष्ण-मूतिके 
दर्शन करनेके सिवा और कुछ भी अच्छा नहीं लगता । उस मूतिके सामने इन्हें 

इस विशव-रूपका कुछ भी महत्व नहीं जान पड़ता । हम लोगोंको उस कृष्ण-मूतिके ' 
सिवा और कहीं भोग अथवा मोक्ष नहीं मिळ सकता । इसलिए, हे देव, अब 
आप अपना यह विश्व-हप समेटकर वही पहलेवाला सगुण रूप धारण करें ।” 
श्रीभगवानुवाच 
मया प्रसन्नेन तवाजुनेदं रूपं परं दशितमात्मयोगात्‌ । 
तेजोमयं विश्वमनन्तमाद्यं थन्मे त्वदन्येन न दुष्टपर्वस्‌॥ ४७॥ 
अजु नकी थे सब बातें सुनकर उन विश्व-रूपी भगवानको बहुत अधिक आइ्चर्य 
हुआ और उन्होंने कहा--“मैंने तुम्हारे समान अविचारी कहीं नहीं देखा । तुम्हें 
कैसी अलौकिक वसतु प्राप्त हुई है ! परन्तु इस लाभसे भी तुम्हें सुख नहीं होता । 
न जाने तुम अपनी कायरतासे ये सब बातें कह रहे हो या अपनी हेकड़ीके कारण ! 
जब मैं सहज रूपसे प्रसन्न होता हूँ, तब केवल इस जड़ मर्यादा तक ही सब कुछ 
प्रदान करता हुँ; और जब तक सच्चा भक्त न मिले, तंब तक यह गूढ़ रहस्य भला 
और किस पर प्रकट किया जा सकता हैं ! आज केवल तुम्हारे लिए मुझे अपना 
यह आन्तरिक रहस्य खोलकर यह विशाळ विश्व-रूप वारण करना पड़ा है। मेरी: 
समझमें नहीं आता कि मैं तुम्हारे फेरमें क्यों इतना पड़ गया हुँ । परन्तु यह बात 
बिलकुल ठीक है कि में तुम पर प्रसन्न होकर बिलकुल पागलःसा हो गया हूँ ॥ 
ओर मैंने अपने भीतरी गूढ़ रहस्यकी मूर्ति संसारके सामने प्रत्यक्ष रूपसे खड़ी कर 
दी है | मेरा यह स्वरूप अपारसे भी अपार है । कृष्ण आदि अवतार इसी स्त्ररूपसे . 
उत्पन्न हुए हैं । यह स्वरूप ज्ञान-तेजका सार-सार्वस्व है। यह विश्वरूप शुद्ध, अन्त- 
हीन, निश्चल और सबका मूळ बीज है । हे अजु न, तुम्हारे सिवा इससे पहले और 
किसीने यह विद्व-रूप नहीं देखा था और न कभी सुना ही था, क्योंकि यह स्वरूप 
किसी साधनसे प्राप्त नहीं किया जा सकता । 


न वेदयज्ञाध्ययनेनं दानेनं च क्रियाभिन तपोभिस्गरेः। 
एवंरूपः शक्य अहु नृलोके द्रष्टुं त्वदन्येन कुरुप्रवीर ॥ ४८॥ 


“इस स्वरूपके मार्ग तक पहुँचते ही वेद मौन हो गये और यज्ञकर्ता लोग 
स्वरगसे ळोट' आये । जब साधकोंको यह पता चला कि योग-साधनसे भी यह रूप प्राप्त 


नहीं होता, बल्कि कष्ट ही होता है, तब उन्होंने योगाभ्यास ही छोड़ दिया। इसी 

प्रकार केवळ अध्ययनसे भी यहाँ कोई काम नहीं चलता । बिलकुल प्रथम कोटिके 
जो पुण्य-कमं हैं, वे भी बड़े आवेशसे चलकर जैसे-तैसे और मार-पीटकर केवल 
सत्य लोक तक हो पहुंच सके हैं | तपने इस स्वरूपका केवल ऐश्वयं ही देखा है 
आर इतनेसे ही उसकी सारी उग्रता खड़े खड़े न जाने कहाँ चली गई । इस प्रकार 
जो विश्व-रूप तपके क्षेत्रके बाहर और उससे बहुत दुर है, वह विश्व-रूप आज 
तुमको विना परिश्रमके ही देखनेको मिला है; और नहीं तो मनुष्य-लोकमें कभी 
किसीको इस रूपके दर्शन नहीं होते । इस संसारमें केवळ तुम्हीं इस रूप-सम्पत्तिके 
पात्र हुए हो । इस प्रकारका परम भाग्य स्वयं ब्रह्माको भी प्राप्त नहीं हुआ है । 


मा ते व्यथा मा च विमूढभावो दुष्टवा रूपं घोरमीदुङ्ममेदम्‌ । | 

व्यपेतभीः घ्रीतमनाः पृनस्त्वं तदेव मे रूपमिदं प्रपश्य ॥ ४९ ॥ 

“इसलिए इस विश्व-रूपके दर्शन करके तुम आनन्दित हो और इससे तिळ 
मात्र भी मत डरो । अपने मनमें इस वातका तनिक भी विचार मत करो कि इससे 
बढ़कर और कोई दुसरा पदार्थ हो सकता है यदि अमृतसे भरा हुआ समुद्र अकस्मात्‌ 
अपने ऊपर आ पड़े तो क्या कभी कोई इस भयसे उससे दूर भागेगा कि मैं इसमें 
डूब जाऊंगा ! अथवा यदि किसीको सोचेका पर्वत दिखाई पड़े तो क्या वह कभी 
यह समझकर उसकी अवज्ञा करेगा कि यह इतना बड़ा पहाड़ यहाँसे हटाकर कंसे 
ले जाऊंगा ! यदि सौभाग्यसे चितामणि प्राप्त हो जाय तो उसे अंग पर धारण करना 
चाहिए या यह सोचकर उसे दूर कर देना चाहिए कि यह बोझ है ! कया कभी 
कोई केवल इसी लिए कामधेनुको घरसे बाहर निकाल देता है कि हमें इसका पालन- 
पोषण करना पड़ेगा और वह हमसे नहीं हो सकेगा ! यदि चन्द्रमा घरमे आवे तो 
बया कभी कोई उससे यह कह सकता है कि तुम यहाँसे निकल जाओ, तुमसे हमारा 
शरीर जल गया ! अथवा यदि घरमें सूर्यं आवे तो क्या उससे कोई यह कहेगा कि 
दुर हटो, तुम्हारी परछाँही पड़ती है ! और यदि कोई ऐसा कहे तो क्या उसका ऐसा 
कथन बुद्धिमततापूर्ण समझा जायगा ? इसी प्रकार मेरे विश्व-रूपका परम तेजस्वी 
ऐइवर्य आज सहजमें तुम्हें प्राप्त हआ है। तुम इस प्रकार इससे घबरा क्यों रहे हो ? 
परन्तु तुम मूर्ख हो और यह बात तुम्हारी समझमें नहीं आ रही है । हे अजु न, 
अब मैं तुम पर क्या क्रोध करूँ। परन्तु तुम वास्तविक शरीरको छोड़कर केवळ छायाको 

ही आलिगन करना चाहते हो | तुम यह बात अच्छी तरह समझते हो कि यही 
मेरा वास्तविक स्वरूप है और वह. वास्तविक स्वरूप नहीं है । भौर तुम मेरे इस 
वास्तविक स्वरूपसे डरकर उस चतुर्भुज स्वछ्पके साथ प्रेम करते हो जो ऊपरी और 
नकंली है। तो भी, हे अजुन, अब तुम यह हठ छोड़ दो और इस फेरमें मत पड़ो । 
यद्यपि यह विश्व-रूप देखनेमें भयंकर जान पड़ता है और यद्यपि इसका विस्तार प्रचंड 
है, तो भी केवळ यही स्वरूप वास्तविक और सच्चा है, यह बात तुम अपने मनमें 
खूब अच्छी तरह समझ लो--इसे गाँठ बाँच लो । जिस प्रकार किसी भारी मक्खी- 
चूस पुरुषका मन सदा द्रव्यमें ही लगा रहता है और वह केवल शरीरसे ही व्यवहार 
करता है अथवा जिस प्रकार पक्षिणी अपना जीवन घोंसलेमें पड़े हुए उन बच्चोंके 
पास, जिनके पंख अभी नहीं फुटे हैं, छोड़कर आकाशमें उड्नेके लिए जाती है अथवा 
गौ अपने बच्चेके पास अपना वात्सल्यपूर्ण मन छोड़कर जंगलमें चरनेके लिए जाती 
है, उसी प्रकार तुम भी अपना प्रेम इसी स्वरूप पर सदाके लिए स्थिर रखो। हाँ 
बाहरी मनसे, केवळ स्नेह-सुखके लाभके लिए, उस चतुभुज कृष्ण-मुत्तिका ध्यान 
करो; परन्तु फिर भी मैं बार बार तुमसे यही कहता हूँ कि मेरा एक उपदेश 
कभी मत भूलो | और वह उपदेश यह है कि तुम मेरे इस विश्व-रूपसे कभी 
अपनी श्रद्धा मत हटने दो । तुम्हें इस स्वरूपसे केवछ इसलिए भय हो रहा है कि इसे 
तुमने पहले कभी नहीं देखा था । परन्तु तुम वह भय छोड़कर इसी स्वरूप पर अपना 
साराप्रेम स्थिर करो ।” इसके उपरान्त श्रीकृष्णने कहा---“अब तुम जेसा कहते हो, 
में वैसा ही करता हुँ वह मेरा पहलेवाळा रूप अव तुम खुशीसे मन भरकर देखो ।'” 


संजय उवाच -- 
इत्यर्जुनं वासुदेवस्तथोकत्वा स्वकं रूपं दर्शयामास भूयः । 
आश्त्रासयामास च भीतमेनं भूत्वा पुनः सोम्यवपुमंहात्मा ॥ ५० ॥ 


‹ भगवानने इन शब्दोंका उच्चारण करते ही फिर वही मानवी रूप धारण कर 
लिया । इसमें तो आरचर्यकी कुछ भी वात नहीं है, परन्तु अर्जुनके प्रति उनके मनमें 
जो प्रेम था, वह अवश्य ही आश्चर्यजनक है । श्रीकृष्ण मानों नगद .कॅवल्य घाम थे 
अर उनका जो सार-सवंस्व विश्व-रूप था, वह उन्होंने अर्जुनको स्पष्ट खूपसे दिखला 
दिया था । परन्तु उनका वह रूप अर्जुनको कुछ अच्छा नहीं लगा था। जिस प्रकार 

रोग पहले तो किसीसे कोई वस्तु माँगते हैं और तब उसे उपेक्षापूर्वक अलग रख 
देते हैं अथवा कोई रत्न देखकर उसमें कुछ दोष निकालते हैं अथवा विवाहके 
लिए कन्याको देखने जाते हैं, तो उसे देखकर नाक-भौं सिकोड़ते हैं, ठीक उसी. 
तरहृका आचरण उस समय अर्जुनने किया था। श्रीकृष्णने तो अजुनके प्रति 
अपना इतना अधिक प्रेम दिखलाया था कि अपने उपदेशका सारांश विश्व-रूप 
तक उसे दिखला दिया था । भला इससे अधिक वे अजुंतके लिए और क्या कर 

सकते थे ! सोनेका टुकड़ा गलाकर उससे अपनी इच्छाके अनुसार गहना बनाया 

जाता है; और यदि वह गहना पसन्द न आवे तो फिरसे गला डालनेके सिवा और 

उपाय ही क्या है? बस अपने शिष्य अजु नके लिए भगवानको भी उस समय ऐसा 

ही करना पड़ा था । पहले उनका चतुर्भुज कृष्ण-झ्प था और उससे उन्होंने 

अपना विश्व-रूप बनाया था। परन्तु वह रूप शिष्यको पसन्द नहीं आया, इसलिए 

उन्हें अब फिरसे वही कृष्ण रूप धारण करना पड़ा था । अपने शिष्यका हठ इस 

सीमा तक माननेवाले गुरु भला और किस देशमें मिलेंगे ? संजयने धृतराष्ट्रसे 
कहा--““परन्तु यह पता नहीं चलता कि अजु नके प्रति श्रीकृष्णके मनमें जो इतना 
अधिक प्रेम था, वह किस लिए था ?” इसके उपरान्त जो दिव्य तेज सारी सृष्टिको 
व्याप्त करके उसके चारों ओर फला हुआ था, वह सव अव उस कुष्ण रूपम 
समाविष्ट हो गया । जिस प्रकार आत्म-विचार करते समय ““त्वम्‌'' ( या तू ) पदका 
तत्‌ ( या उस ) पदमें समावेश हो जाता है अथवा समस्त वुक्ष-स्वर्पका सूक्ष्म 
बीजमें अन्तर्भाव होता है अथवा स्वप्तकी सब बातें जीवके जागने पर लुप्त हो जाती 
हैं, उसी प्रकार श्रीकृष्णने अपने सगुण स्वख्पमें इस विश्व-रूपका योग एकत्र करके 
रख लिया । यह बात भी उसी प्रकार हुई थी, जिस प्रकार सूर्यकी कान्ति सूर्यमें 
अथवा मेघ-समुह आकाशमें अथवा समुद्रकी बाढ़ समुद्रमें लोन हो जाती है । कुष्ण- 
मृत्तिके आकारमें विश्व-छूप वस्त्रकी तह लगी हुई रखी हुई थी; उसे श्रीकृष्णने अजु नके 
प्रेमसे प्रेरित होकर खोलकर अजुनको दिखला दिया । पर जब उन्होंने देखा कि 
उस वस्त्रकी लम्बाई-चौड़ाई और रंग आदि अच्छी तरह देख लेने पर गाहकको 
बह वस्त्र पसन्द नहीं आया, तब उन्होंने उस वस्त्रकी फिर पहले की ही तरह तह 
गा ली | इस प्रकार जिस स्वरूपने अपने असीम विस्तारके कारण सब कुछ व्याप्त 
कर रखा था, वह स्वरूप अब शान्त, मनोहर और बिलकुल सौम्य हो गया । तात्पयं 

यह कि उन अनन्त भगवानने फिर वही अपना पुराना छोटा रूप धारण कर लिया 
और भयभीत अजु'नका फिरसे समाधान किया । जिस प्रकार स्वप्नको अवस्थामें कोई . 
मनुष्य एक बार स्वगंमें जाकर सुखी होता है, परन्तु अकस्मात्‌ जाग उठने पर वह 
विस्मित होता है, ठीक उसी प्रकारकी अवस्था इस समय अजु'नकी हुई थी । अथवा 
जिस प्रकार सद्गुरुकी कपा होने पर सव सांसारिक प्रपंचोंका ज्ञान नष्ट हो जाता है 
और वास्तविक तत्वका ज्ञान होता है, ठीक उसी प्रकारकी अवस्था श्रीकृष्णकी मृत्तिके 
दर्शनोंसे उस समय अजु'नकी हुई थी। उस समय पार्थंको ऐसा जान पड़ा कि मेरी 
आँखोंके सामने विश्व-रूपका जो परदा आ पड़ा था, वह अव हट गया, यह बहुत 
ही अच्छा हुआ । उस विश्‍्व-स्वरूपके उपरान्त जब अजुभ्ने फिरसे श्रीकृष्णका वही 
पुराना रूप देखा, तब तुरन्त ही उसे इस प्रकारका अपरम्पार आनन्द हुआ कि 
मानों वह काळसे बाजी जीतकर आया हो अथवा मेघ और वायुको भी प्रतिद्वन्दरितामें 
पीछे छोड़ आया हो अथवा हाथ से पानी चीरता हुआ सातो समुद्र पार कर आया 
हो । जिस प्रकार सूयंके अस्त होने पर आकारमें तारे दिखाई पड़ने लगते हैं, 
उसी प्रकार उसे पृथ्वी और उसमेंके सव लोग दिखाई पड़ने लगे। जब उसने 
अपने चारों ओर देखा, तब उसे पहलेवाळा कुरुक्षेत्र दिखाई पड़ा। उसने अपने 
दोनों ओर अपने सब भाई-वन्दोंको भी देखा । उस रणकषेत्रमें सब शूर-वीर एक 
दूसरे पर शास्त्रों और अस्त्रोंकी वर्षा कर रहे थे । उन वीरोंके वाणोंके मंडपके नीचे 
उसने अपना रथ भी पहलेकी तरह खड़ा हुआ देखा । उसने यह भी देखा कि 
. श्रीकृष्ण तो रथके जूए पर बेठे हैं और मैं नीचे जमीन पर खड़ा हूँ । 
अर्जुन उवाच-- 
दृष्ट्वेदं मानुषं रूपं तव सौम्यं जनादन । 
इदानीमस्मि संवृत्तः सत्ताः प्रकृति गतः।। ५१॥ 
वोयंशाली अजुनने श्रीकृष्णसे जिस वातकी प्रार्थना की, उसके उसे इस प्रकार. 
दर्शन हुए । उसने कहा--“अब मेरी जानमें जान आई । नहीं तो अब तक बुद्धिका : 
जान नष्ट हो गया था और चारों ओर भयका जंगल दिखाई पड़ता था । और अहुं 
भावके सहित मन दूर भाग गया था । इन्द्रियाँ बिलकुल स्तब्ध और निश्‍चळ हो : 
गई थीं । वाचा भी निष्प्राण होकर गुंगी बन गई थी। मेरे शरीरकी इस 
प्रकार की दुदशा हो गई थी। परन्तु अब वह सारी जीवनावस्था अपनी ठीक स्थिति: 

` में आ गई है और मानों फिरसे मुझे जीवन प्राप्त हो गया है । इस क्ृष्ण-मूत्तिके 
दर्शनसे फिर मुझमें प्राण आ गये हैं ।” इस प्रकार अपने मनके समाधानके 
उद्गार निकाळकर उसने श्रीकृष्णसे कहा--हे देव, मैंने आपका यह मानवी रूपः 
देखा । हे देवराज, आपने अपना यह रूप मुझे दिखलाकर मुझपर उसी प्रकार _ 
उपकार किया हूँ, जिस प्रकार माता अपने अपराधी बाळकको हृदयसे लगाकर 
उसे स्तन-पान कराती है। मैं उस विदव-रूपके दर्शनके समुद्रमें दोनों हाथोंसे 
लह्रोंके साथ लड़ रहा था, पर अव आपकी इस सगुण मूर्ति रूपी तट पर आा' 
पहुँचा हूँ । हे द्वारकानाथ श्रीकृष्ण, आपने मुझे यह दर्शन नहीं दिये हैं, बल्कि 
सुखे हुए वृक्ष पर मेघ-वुष्टि की है । मैं स्वाभाविक तृषासे छटपटा रहा था । ऐसे 
` समयमें आपका यह सगुण आकार मुझे अमृतके समुद्रके समान ही मिला है । अब 
मुझे इस बातका भरोसा हो रहा है कि मैं जीवित हूँ । मेरे अन्तःकरणकी भूमि परः 

झानन्दकी बेल लहरा रही है ओर मुझे अत्यन्त सुख प्राप्त हो रहा हैँं।” , 

श्रीभगवानुवाच 
सुदुदंशमिदं रूप॑ दृष्टवानसि यन्मम। 
देवा अप्यस्य रूपस्य नित्यं दशंनकाङ्क्षिणः । ४२॥ 

अजुनकी ये बातें सुनकर श्ीकृष्णने कहा--“हें अजुन, तुम यह केसी बातें 
कर रहे हो ! तुम्हें इस विश्व-रूपके प्रति प्रेम-भाव रखना चाहिए, और तब मेरी 
इस सगुण मू्तिकी निःशंक होकर सेवा करनी चाहिए । मैने अभी जो बातें तुमको 
बतलाई हूँ, क्या वे सब बातें तुम भूल गये ! हे अन्धे अजू न, तुम्हारे हाथमें तो 
मेरु पर्वत आ गया था, परन्तु तुमने उसे भूलसे बहुत छोटा या तुच्छ समझ 
लिया । परन्तु मैंने अभी तुम्हें जिस विश्व-हूपके दशन कराये हैं, वह रूप शंकरको 
भी अपनी सारी तपस्याके बलसे प्राप्त नहीं हो सकता । योगके आठो अंगोंके साधन- 
का कष्ट करनेवाले योगियोंको भी जिस विश्व-हपके दर्शन नहीं हो सकते, उसके 
. सम्बन्धमें देवताओंका समय भी इस वातकी चिन्ता करते-करते बीत जाता है कि 
किसी प्रकार उस विशव-र्पका हमें भी थोड़ा-सा दशन प्राप्त हो जाय ।. जिस प्रकार 
आश्चाके हाथ अपने हृदय रूपी मस्तक पर जोड़कर (अर्थात्‌ बहुत अधिक प्रार्थना 
पूवंक और आशा रखकर ) चातक मेघकी प्रतीक्षामें आकाशकी ओर टक लगाकर 

देखता हैँ, उसी प्रकार सभी बड़े बड़े देवता जिस विश्‍शव-रूपके दशनोंके लिए आठों 
पहर चिन्ता करते रहते हैँ, परन्तु फिर भी जिसके उन्हें स्वप्नमें भी दर्शन नहीं 


` होते वही विश्व-रूप भाज तुमने बहुत सहजमें प्रत्यक्ष देख लिया है । 


नाहं वेदेन तपसा न दानेन न चेज्यया। 
शकय एवंविधो द्रष्टुं दृष्टवानसि मां यथा ॥ ५३ ॥ 


“हे अजुन ऐसा कोई साधन नहीं है जिससे इस विशव-्पके समीप तक 
पहुँचनेका मार्ग प्राप्त हो सकता हो। वेद भी और छहो शास्त्र भी इस विषयमें हार 
गये हैँ । हे अर्जुन, बड़े बड़े तपोंके द्वारा भी कोई मेरे विश्व-रूपके मार्ग पर नहीं 
पहुँच सकता और दान आदि पुण्य-कर्मोके द्वारा भो इस मार्ग तक पहुँचना बहुत 
ही कठिन है। तुम्हें मेरा इस समय जो ज्ञान हुआ है, वह यज्ञ-विधानोंसे भी 
किसीको सहजमें नहीं हो सकता । जिस' प्रकार आज मैं तुमक्रो प्राप्त हुआ हूँ, उस 
अकार प्राप्त होनेका एक ही मार्ग है । अब तुम यह सुनो कि वह मार्ग कौन-सा है । 
जब अन्तःकरण प्रेमपूर्ण भक्तिके अधीन होता है, तभी मैं इस प्रकार साध्य होता हूँ । 


भक्त्या त्वनन्यया शक्य अहमेवंविधोऽजुंन । 
ज्ञातुं द्रष्टुं च तत्त्वेन प्रवेष्टं च परंतंप ॥ ५४॥ 


“परन्तु यह भी सुन रखो कि वह भक्ति कंसी होनी चाहिए । जिस प्रकार वर्षा 
की छूटी हुई घार पृथ्वी के सिवा और कहीं जा ही नहीं सकती अथवा जिस प्रकार 
सारा पानी अपने साथ लेकर नदी समुद्रको ही ढूंढ़ती हुई आगे बढ़ती जाती है ओर 


' रास्तेमें बिना कहीं रुके सीधे समुद्रमें ही जाकर मिलती हूँ, उसी प्रकार भक्तको 


उचित है कि वह अपनी समस्त भावनाओंको एकत्र करके प्रेमसे परिपूर्ण होकर मेरी 
ओर बढ़े, और मुझमें मिलकर मेरे साथ सम-रस हो जाय--मेरे साथ मिलकर 
'एक हो जाय। और भक्तको जिस “मैं” वाले स्वरूपमें मिलकर एक हो जाना 
Ba ह न भरकारका हूँ जिस प्रकार क्षीर सागरके तट पर भी क्षोर ही 
होता है और.मध्यमें भी क्षीर हो होता हूँ। सच्ची भक्ति वही है जिसमें मनुष्य छोटी 

सी च्यूटीको भी “मैं” ही समझे और समस्त स्थावर ल भी मति न्‌ 
आने। बस इसके सिवा और किसी प्रकारकी भक्ति सच्ची नहीं है । जिस समय 

इस प्रकारकी ऐक्यवाली अवस्था प्राप्त होगी, उसी समय मेरे स्वरूपका ठीक ठीक 
ज्ञान हो जायगा । और ज्योंही किसीको स्त्ररूप-ज्ञान होगा, त्योंही उसे स्वाभाविक 
ख्पसे मेरे दर्शन भी हो जायेंगे । फिर जिस प्रकार लकड़ीमें आग भड़क उठती है 
और लकड़ीका कहीं नाम भी नहीं रह जाता, क्योंकि वह अग्निका ही रूप हो जाती 
हे, अथवा जब तक प्रकाशका आविर्भाव नहीं होता, तब तक सारा आकास 
अन्धकारमय बना रहता है; परन्तु जब एक वार सूर्योदय हो जाता हैं, तब तुरन्तः 
ही चारो ओर प्रकाश हो जाता है, उसी प्रकार मेरे स्वरूपका साक्षात्कार होते ही 
अहंकारका अन्त हो जाता है और अहंकारंका अन्त होते ही द्वैत भाव भी आपसे 
आप मिट जाता है । तब फिर “मैं” और “वह” दोनों स्वभावतः मिलकर एकः 
“मैं” ही हो जाते हैं और बह भक्त मुझमें मिलकर एक-रूप हो जाता है । 

मत्कर्मकृन्मत्पमो मङ्क्तः सङ्गवजितः। 

निर्वेरः सर्वभूतेषु यः स॒ मामेति पाण्डव ॥ ५५ ॥ 

“जो केवल मेरे प्रीत्यर्थ ही समस्त कर्मोका आवरण करता है, जिसे संसारमें \ 
मेरे सिवा और कुछ भी अच्छा नहीं लगता ओर जिसके लिए इहलोक और 
परलोक दोनों मैं ही हुँ और जिसके जीवनको सार्थक करनेवाला मैं ही हूँ, जो 
“भूत” शब्दको ही बिलकुल भूल जाता है--क्योंकि उसकी दृष्टिमें सब जगह मैं 
ही समाया हुआ जान पड़ता हुँ---और इस प्रकार जो अपने मनमें वैर-भावको 
कुछ भी स्थान न देकर सबको सम बुद्धिसे देखता है, उस भक्तका जब यह कफ- 
पित्त-वातात्मक त्रिधातुक जड़ शरीर नष्ट होता है, उस समय, हे अजुन, वह भक्त 
मेरे स्वरूपके साथ मिलकर एक हो जाता है।” | 

इतना कहकर संजयने राजा घृतराष्ट्रसे कहा--“जिसका उदर इतना बड़ा है, 
जिसमें सारा ब्रह्मांड समा जाय और जो दयाके रससे भरे हुए हैं, उन श्रीकृष्णदेवने 
अजुनसे ये सब बातें कहीं । इसके उपरान्त उस अजु नको बहुत अधिक आनन्द 
हुआ । श्रीक्ृष्णकी सच्ची भक्तिं करनेकी योग्यता इस संसारमें केवळ उस अजु'नमें 
ही है । उसने भगवानकी दोनों ही मूत्तियाँ बहुत अच्छी तरह देखी थीं और उसे 
विश्व-हूपकी अपेक्षा क्ृष्ण-मृत्ति अधिक प्रिय लगी थी । परन्तु देवने उसके इस प्रेम 
या पसन्दका आदर नहीं किया, क्योंकि विद्व-रूप तो व्यापक है और कष्ण-मूप्ति 

३३४ हिन्दो ज्ञानेश्‍वरी 


'एकदेशीय अर्थात्‌ दिक्‌ और काल आदिसे मर्यादित है, इसे सिद्ध करनेके लिए 


श्रीकृष्णने एक दो अच्छे अच्छे उदाहरण देकर इस विषयका निरूपण किया था । 
'वह स्पष्टीकरण सुनकर सुभद्रा-पति अजुन अपने मनमें कहने लगा कि अब मैं यह 
बात फिर पूछूंगा कि इन दोनों स्वरूपोंमेंसे वास्तवमें अधिक उत्तम स्वरूप कौन 


सा है ।” इस प्रकार अपने मनमें यह संकल्प करके उसने यह वात केसी युक्तिसे | 


पूछी, यह कथा श्रोता लोग अगले अध्यायमें सुनें । सीधे-सादे छन्दोमें मै यह कथा 
'बहुत प्रेमसे कहुंगा और इस ज्ञानदेवकी यह प्रार्थना है कि श्रोता लोग वह कथा 
आनन्दसे सुनें । प्रेमकी अंजलिमें मैं इन पंक्तियोंके फूल लेकर प्रभुके विश्व-रूपके 
दोनों चरणों पर अर्पण करता हूँ । £37 

हे सद्गुरुको कृपा-दुष्टि, तू शुद्ध, सुप्रसिद्ध उदार और अखंड आनन्दकी वर्षा 
करनेवाली है । मैं तुझे नमस्कार करता हूँ | विश्व-रूपी सर्पके दंशन करने पर अवयव 
अकड़ने न लगें और विषका वेग उतर जाय, यह प्रताप तेरा ही है। अव यदि 
प्रसाद रसकी लहरें उठने लगें और उसकी वाढ़ आने लगे तो फिर सन्ताप किसे 
सन्तप्त कर सकता हुँ और शोक किसे जला सकता है ! हे गुरुकी कृपा-दृष्टि, तू 
अत्यन्त प्रेमपूणं होनेके कारण अपने सेवकोंकी ब्रह्मानंदकी कामना पूरी करती है 
ओर उनके आत्म-साक्षात्कारके हौसले भो पूरे करती है। मूलाधार चक्र-रूपी 
शक्तिको गोदमें उन शिष्य बालकोंको लेकर तू प्रेमपूर्वक उनका संगोपन करती है 
और हृदयाकाश रूसी पाळनेमें उन्हें रखकर आत्म-ज्ञानके झोके देती है। तू 
जीवात्मवाले भावोंको उनपरसे निछावर करके मन और प्राण वायु उन्हें खेलनेके 
लिए देती है और उनके अंगों पर आत्मानन्दके आभूषण चढ़ाती है। सत्रहवीं 
पूर्णामृत कलाका दूध तु उन्हें पिलाती है, उनके मनोविनोदके लिए तू अनाहत 
नामक नाद-घोपके गीत गाती है और उन्हें समाधि-सुखसे शान्त करके सुळाती 
है । इसलिए समस्त साधक जनोंका संगोपन करनेवाली माता तू ही है । तेरे ही 
चरणोंसे कवित्व-कला उत्पन्न होती है, इसलिए में तेरी शीतल छाया कभी न 
छोड़गा । हे सद्गुरुकी कृपा-दृष्टि, तेरा दयामृत जिसे प्रास होता है, वह समस्त 
विद्याओंकी निष्पत्ति करनेके कामोंमें ब्रह्मा ही होता है । इसलिए हे माता-गुरु 
कृपादृष्टि, तू वेभववाली है और अपने सेवकोंकी कामना पूर्ण करनेवाली कल्पलता - 
है । तो भी तू मुझे ग्रन्थका निरूपण करनेकी आज्ञा दे हे माता, तू मेरे द्वारा 
इस निरूपणमें नौ रसोंका सागर भरवा दे, उत्तम रत्नोंका आगर तैयार होने दे 
“और भगवन्तके सच्चे अर्थका पवंत उठने दे । इस देशी भाषाके प्रदेशमें वाङमय 
सौन्दर्यकी खान खुलने दे और चारो ओर विवेक रूपी लताएँ गने दे । ऐसे 
-महासिद्धान्त रूपी वृक्षोंका घना और भरा हुआ बगीचा रचने दे जिनमें एक-वाक्य 
रूपी फलोंकी समृद्धि हो। नास्तिकोंकी गुफाओं, वितंडावादियोंके टेढे-मेढ़े रास्तों 
और तक करनेवाळोंके हिसक इवापदोंका पूरी तरहसे चाद्य होने दे । -तू मुझे ऐसी 

' ३३६ हिन्दी ज्ञा 


सामर्थ्यं प्रदान कर जिसमें मैं श्रीकृष्णके गुणोंका ठीक ठीक वर्णन कर सके और 
श्रोताओंको भी श्रवणके आनन्दका साम्राज्य प्राप्त होने दे इस देशी भाषाके 
नगरमें ब्रह्मविद्याकी भरमार करके लोगोंको इस विद्यानन्दका मनमाना लेन-देन 
करने दे। हे सद्गुरुकी कृपा दृष्टि, यदि तू मुझ पर अपने प्रेमपूर्ण आँचलकी छाया 
करेगी और मेरे भाग्यमें वह छाया प्राप्त करना बदा होगा, तो हे माता, यह सब 
कुछ मैं तत्काल ही निर्माण कर सकूंगा । दासकी यह प्रार्थना सुनकर गुरुने उसकी 
ओर प्रसन्न दृष्टिसे देखा और कहा--'“अव गीताके अर्थका निरूपण आरम्भ करो, 
प्रस्तावनाका अधिक विस्तार करनेकी आवश्यकता नहीं ।” इस पर रिष्यको 
स्वभावतः बहुत अधिक आनन्द हुआ और उसने कहा--“हे स्वामी, ठीक है, यह 
. आपका महाप्रसाद ही है।” और तब उसने श्रोताओंसे कहा-“'अब में ग्रन्यका 
निरूपण करता हूँ । आप लोग इधर ध्यान दें ।” 


अजुन उवाच 
एवं सततयुक्ता ये भक्तास्त्वां पयुपासते । 
. ये चाप्यत्तरमव्यक्तं तेषां के योगवित्तमाः॥ १ ॥ 

फिर समस्त वीरोंमें श्रेष्ठ और सोम वंशकी विजय-पताका पांडु-नन्दन अजु ननें 
श्रीकृष्ण कहा-- हे देव, आपने मेरी वात धुन ली न? आपने मुझे जो विश्व- 
रूप दिखलाया था, वह बहुत ही अद्भुत था, इसलिए मेरा मन वहुत घबरा गया 
था। और इस सुन्दर कृष्ण-मूत्तिसे मैं सदा परिचित था, इसलिए मेरा जी यही चाहता 
था कि मैं इसीका आधार ग्रहण करूँ । परन्तु आपने यह कहुकर निषेध कर दिया 
कि ऐसा मत करो। परन्तु व्यक्त और अव्यक्त ( अर्थात्‌ सगुण और निर्गुण ) दोनों 
आपके ही स्वरूप हैं। भक्तीसे सगुण रूपका साधन होता हैं और योगसे निगु'ण रूपका । 
हे वेकुण्ठाधिपति, ये दोनों ही मार्ग आपके पास तक पहुँचानेवाले हैं । सगुण और 
तिगुंण इन मार्गोके प्रवेश-द्वार हैं। कसौटी पर सौ भर सोनेके पसिको कसनेसे जो कस 
आता है, वही कस उसमेंसे निकाले हुए रत्ती भर सोनेका भी आता है। इसलिए 
एक-देशीय सगुण और सवंव्यापक निर्गुण दोनोंकी योग्यता समान ही है। अमृतके 
सागरमें जो सामथ्यं देखनेमें आती है, वही सामथ्यं अृतकी लहुरके एक चुल्लूमें 
भी होती है। हे महाराज, इस प्रकारका निश्चित ज्ञान अब मने हो गया है । परन्तु 
हे योगेश्वर देव, मैने जो यह प्रश्‍न किया है, वह केवळ इसी लिए कि आपने अभीं 

थोड़ी देरके लिए जो विश्वव्यापक स्वरूप धारण किया था, उसके सम्बन्धमें मेरी यह 
समझनेकी इच्छा है कि वह स्वरूप वास्तविक था या केवल बनावटी । परन्तु एक 
तो वे भक्ति-योगी होते हैं, जो सव काम केवल आपके प्रीत्यथं करते हैं, केवळ 
आपको ही सर्वश्रेष्ठ समझते हैं, अपना समस्त मनोधर्म आपकी भक्तिसे अंकित कर 
छेते हैं और सब प्रकारसे आपको अपने हृदयमें रखकर आपकी उपासना करते हैं । 
और दूसरे वे ज्ञान-योगी होते हैं, जो आत्मंक्य भावसे उस वस्तुकी उपासना करते 
हैं जो ओंकारसे भी परे है, जो स्पष्ट वाणीके लिए अलभ्य है, जिसकी किंसीके साथ 
उपमा नहीं दी जा सकती और जो अविनाशी, निर्गुण, अवर्णनीय और स्थल-हीन 
हैँ । अत; हे अनन्त प्रभो, आप कृपाकर यह बतळावें कि उन भक्ति योगियों और 
इन ज्ञान-योगियोंमेंसे वास्तविक ज्ञान किसको होता है। ' अजुन की यह बात सुनकर 
भगवान्‌को सन्तोष हुआ और उन्होंने कहा-- है अजुन, तुम सचमुच यह वात 
बहुत अच्छी तरह जानते हो कि प्ररत किस प्रकार करना चाहिए । 


श्रीभगवानुवाच 
मय्यावेश्य मनो ये मां नित्ययुक्ता उपासते। 
श्रद्धया परयोपेतास्ते मे युकतमा मताः॥ २॥ 


“अच्छा सुनो । पछ्चिमकी ओर अस्ताचलके पास पहुंच जाने पर और सूर्यके 
आड़में हो जाने पर भी जिस प्रकार उस अदृश्य बिम्बके पीछे भी सूर्यकी किरण 
संचार करती रहतो हैं, अथवा हे पाथं, जिस प्रकार वर्षा ऋतुके आने पर नदियोंका 
जल बढ़ने लगता है, उसी प्रकार जब मनुष्य उपासना करता रहता है, तब उसकी 
श्रद्धा भी दिन पर दिन बढ़ती जाती है । परन्तु नदी जब समुद्रके पास पहुँच जाती 
है, तब भी उसके पीछेवाले प्रवाहका जोर बराबर ज्योंका यो वना रहता है । बस 
यही चदीके प्रवाहवाली सारी बात प्रेम-भावके सम्बन्धमें भी है। इसी प्रकार जो 
लोग अपनी समस्त इन्द्रियों समेत अपना मनोभाव मुझमें अर्पण करके रात और 
दिन, समय और असमयका कुछ भी विचार किये बिना, सदा मेरी उपासना करते हैं 
और इस प्रकार जो भक्त अपना सर्वस्व वहन करते हैं, उच्हींको मैं परम योगम॒क्ता 
या श्रेष्ठ योगी समझता हूँ । 

थे त्त्वक्षरमनिर्देश्यमव्यक्तं पर्यृपासते। 
सवंत्रगमचिन्त्यं च कूटस्थमचं ध्रुवस्‌ ॥ ३ ॥ 
संनियम्येन्द्रियग्रामं सर्वत्र समबुद्धयः । 
ते प्राप्नुवन्ति मामेव सर्वभूतहिते रता: ॥ ४॥ 

“हे अजुन, जो और दूसरे लोग आत्म-साक्षात्कार प्राप्त करते हैं, वे निर्गुण 
अविनाशी तत्वको देखते हैं। जिसके पास तक मन पहुंच ही नहीं सकता और 
जिसमें बुद्धिको किरणका प्रवेश भी नहीं हो सकता, उसका साधन भला इन्द्रियोंसे 
केसे हो सकता है ? केवल यही नहीं, वह तो ध्यानको भी प्राप्त नहीं होता और 
इसी लिए वह किसी एक स्थान पर प्राम नहीं हो सकता और न किसी आकारमे 
ही हो सकता है। जो सभी स्थानों पर, सभी भावोंसे और सभी कालोंमे रहता है, 
परन्तु जिसकी कल्पना करते करते चिन्तन शक्ति भी चिन्तित होने छगती है, जिसके 
सम्बन्धमें न तो यही कहा जा सकता है कि वह होता है और न यही कहा जा सकता 
है कि वह नहीं होता, जिसके सम्बन्धमें न तो यही कहा जा सकता है कि वह है 
और न यही कहा जा सकता है कि वह नहों है और इसी लिए जिसकी. साधना 
करनेमें कोई उपाय नहीं चलता, जो न तो चलता ही है और न हिलता ही है, जो 
न तो कभी समाप्त ही होता है और न कभी दूषित ही होता है, उसे जो लोग स्व 
अपनी साम्य प्राप्त कर छेते हैं, जो वैराग्यकी प्रखर अम्निमें विषय-समृहको जला 
देते हँ और इच्द्रियोंको तपी हुई स्थितिमें बड़े पैसे नियन्त्रित रखते हैं और फिर 
इच्द्रिय-संयमके बल पर जो छोग अपनी इन्द्रियोंको मोड़कर अपने दयकी गफामें 
बन्द कर रखते हैं, अपना द्वार अच्छी तरह वन्द करके और अच्छी र उः 
ताक साधन करके मूख्वनवका बुज॑ वाँध लेते हं, जो आशासे सब ला सम्वन्ध 
तोड़ हते हैं, सव प्रकारके भयका नाश कर डालते. हैं और अज्ञान-निद्राकी कालिमा 
23 2 Sk नाथ कर डालते हैं, जो ्रप्त्रायनकी अर्थात मूलबन्धकी 
न्त (po सातो धातुएँ जळाकर रोगोंके मस्तक पर 

न स्छरित होनेवाली कुंडछिनीकी तेजस्वी दीअट आधार- 
oo रियो he मस्तक तक अपना सारा शरीर देदीप्यमान कर लेते - 
दारां पर निग्रहकी कीळ लगाकर केवल सुषुम्ना नाड़ीकी 

खिड़की खुली रखते हैं, प्राण वायुकी शक्ति रूपी चामुण्डाके लिए संकल्प रूपी मेढ़े 
काटकर मन रूपी महिषासुरके मुण्डका बलिदान करते हैं, जो चन्द्रमा और सूर्य 
अर्थात्‌ इडा और पिंगला नाड़ियोंका एकीकरण करके नाद घोषकी सहायतासे सत्रहवीं 
पूर्णामृत कलाका जळ शीघ्रतापूर्वक अपने अधिकारमें कर लेते हैं और तव मध्यमा 
अर्थात्‌ सुषुम्ना नाड़ीक्रे विवर रूपी मागंसे चलकर अन्तिमर ब्रह्मरन्ध्र तक जा पहुँचते 
हैं, केवल इतना ही नहों, बल्कि जो मकार अर्थात्‌ सुपुम्नाके विवरकी सीढ़ियाँ 
चढ़कर और महदाकाशको बगलमें दवाकर ब्रह्ममें विलीन हो जाते हैं और इस प्रकार 
सम-बुद्धि होकर जो लोग तत्काल ब्रह्म-साक्षात्कार प्राप्त करनेके लिए योगका वीहड़ 
मार्ग अपने अधिकारमें कर लेते हैं और 'जो अपने मनोभावके बदलेमें निर्गुण निरा« 
कार शून्य स्वरूप ब्रह्मको चटपट प्राप्त कर लेते हैं, हे अजु ब, वही लोग आकर मुझमें 
मिलते हैं। यह बात नहीं है कि उन लोगोंको योग-वलपे इसके सिवा कुछ ओर अधिक 
प्राप्त होता हो हाँ यदि कुछ अधिक मिळता है तो वह्‌ केवळ कष्ट ही मिलता है । 
क्लेशोऽधिक्रद्रस्तेषामव्यक्तासक्तचेतसाम्‌ । 
अव्यक्ता हि गतिर्दुःखं देहवःद्म्रवाप्यते ॥ ५॥ 
“जो. लोग ब्रिना भक्तिक्के,ही उस निराधार तथाअव्यक्त तत्वकी साधना करना 
चाहते हैँ, जो समस्त भूतोंक! ळत्याण करनेवाला हैं, उसके मार्गमें महेन्द्र आदि 


. पदोंकी वासनाएँ बाधक होती हैं. और ऋद्धि-सिद्धि भी उनके काममें विघ्न उपस्थित 


करती हैं। उनके मार्गमें काम-क्रोवके उपद्रव बहुत होते हैँ और इन सब बातोंके” 
साथ साथ उन्हें शान्य ब्रह्मके बल पर लड़ता पड़ता है । उन्हें प्याससे ही प्यास 
बुझानी पड़ती है और भूखसे ही भूखको मारना पड़ता है और दिन-रात हाथोंसे हवा 
करनी पड़ती है। उन्हें दिनमें जागनेकी अवस्थामें ही सोचा पड़ता है, इन्द्रिय- 
निप्रहका सुख भोगता पड़ता है और वृक्षोंके साथ सख्य भाव रखना पड़ता है। उन्हें 
शीत और उष्णताको ही अपने वस्त्र और ओढ़ना-बिछोना बनाना पड़ता हैं और 
वर्षाको झड़ियोंमें ही अपना निवास-स्थान रखना पड़ता है। हे अर्जुन; तात्पयं यह कि 
यह योग वैसा ही है, जेसा किसी स्त्रीका उस अवस्थामें सती बनकर चिता परबेठचा, - 
जितत अवस्यामें उसका कोई पति हो ही नहीं । इस योग-मागंमें न तो किसी स्वामीका 
कोई कार्य करना पड़ता है औरन किसी प्रकारके कुलाचारका ही पालन करना पड़ता 
है । परन्तु हाँ, मृत्युके साथ निरन्तर युद्ध करना पड़तां है। इस प्रकारयह मरणसे 

` भी तीव्र विष किसी प्रकार पीया जाय ! यदि कोई पर्वतको निगळनेके लिए अपना 
मुँह फैलावे तो कया उसका मुँह फट न जायगा ! इसी लिए जो लोग इस योगके 
“मार्ग पर चलते हैं, उनके भाग्यमें दुःखका बहुत अधिक अश रखा रहता है। हे 
अजुन, देखो, जिसके दाँत झड़ गये हों और मुँह पोपछा हो गया हो, यदि उपे 
छोहेके चने चबाने पडे, तो तुम्हों बतळाओ कि उसका पेट भरेगा या प्राण जायेंग्रे| 
क्या केवल वाँहोंके बलसे तेरकर कभी समुद्र पार किया जा सकता है ! आकाशे 
कभी कोई पैरोंके बल चल सकता है ! रणः्षेत्रमें कूद पड़नेके उपरान्त क्या कभी 
सम्भव है कि शरीर पर लकड़ीका'एक भी वार सहे बिना कोई सूर्य-लोककी सीढ़ी 
पर चढ़ सके ! इसलिए हे अर्जुन, जिस प्रकार किसी पंगुलके लिए वायुके साथ 
प्रतिस्पर्धा करना उचित नहीं है, उसी प्रकार निगुणकी उपासनाके लिए शरीरः 
धारियोंका प्रयत्न करना उचित नहीं हूँ। लेकिन फिर भी जो लोग इतनी धृष्टता और 
दुस्साहस करके शून्थको प्राप्त करनेके लिए उद्यत होते हैँ, उन्हें बहुत अधिक क्लेश 
सहन करने पड़ते हुँ। परन्तु हे अर्जुन, जो योगो भक्ति-मार्गका अवलम्बन करते हैं, 
उन्हें इन सब दुःखोंका कभी अनुभव नहीं करना पड़ता । 


ये तु सर्वाणि कर्माणि मयि संत्र; है मत्पराः । 

अनन्येनैव योगेत मां ध्यायन्त उपासते ॥ ६॥ 
“अपने वर्ण-मेदके अनुसार जो कर्म अपने हिस्सेमें आते हैं, वे सब कर्म जो 
` छोग अपनी कर्मे्द्ियोके द्वारा सुखपूर्वक करते हैं, सब शास्त्रोक्त कर्म क रते रहते है 
और निषिद्ध कर्म छोड़ देते हैं और सव प्रकारके कमं मुझे अर्पण करके उनके वन्धक 
गुणोंका नाश कर डालते हैं और इस प्रकार, हे भजु'न, समस्त कर्मोकी मुझमें 
समासि करके उनका नाश कर देते हैं और शरीर, वाचा तथा मनकी जो और और 
परवत्तियाँ हैं, उन्हें भी जो मेरे सिवा और कहीं नहीं जाने देते और इस प्रकार जो मेरी 
अखंड उपासना करते हैं, जो ध्यानके निमित्त मेरे निरन्तर निवास-स्थान बन गये हैं, जो 
अपने प्रेमपूर्ण गुणसे केवछ मेरे साथ व्यवहार रखते हैं और विषय-भोग तथा मोक्ष” 
पद दोनोंके ही दुबंछ तथा दरिद्र कुल छोड़ देते हैं, और इस प्रकार एकनिष्ठ भर्ति 
योगसे जो अपने समस्त मनोभाव, अन्तःकरण और शरीर केवल मेरे अधीन कर देते हैं, 
उनका मैं कहाँ तक वर्णन कहे! उनकी समस्त कामनाए मुझे पूरी करनी पड़ती हैं । 

तेषामहं समुद्धर्ता मृत्युसपारस¦गरात्‌ । 
भवामि नचिरात्पार्थ मय्यावेशितचेतसास्‌ ॥ ७॥ 


“हे अजुन, तुम संक्षेपमें यही समझ लो कि जो माताके पेटमें आता हुँ, वह 
साताको कितना अधिक प्रिय होता है ! इसी प्रकार वे भक्त भी चाहे जैसे हों, मुझे 
प्रिय होते हैं। कलि-कालकी सब विघ्न-वाधाओंको उनसे दूर रखकर उनकी रक्षा 
करनेका मानों मैंने पट्टा ही लिखा लिया हैं। भौर यदि ऐसा न हो, तो भी एक. 
ओर तो मेरी भक्ति और दूसरी ओर संसारकी चिन्ता, यह कैसी विलक्षण ओर 
असम्बद्ध कल्पना है ! बया किसी सम्पन्न व्यक्तिकी प्रिय स्त्री भी कभी रूखे-सूखे अन्त- 
के लिए किसीसे भिक्षा माँग सकती है ! इसी प्रकार मेरा भक्त भी मेरा प्रेमपात्र 
होता है । फिर भळा कया उसकी छञ्जा मुझे न होगी ! जन्म और भृत्युकी लहरें 
सारी सृष्टि पर पड़ती हैं । यह देखकर मेरे मनमें यह बात आई कि कौन ऐसा है 
जो इस संसार-सागरको लहरोंसे दुःखी न होता हो ! ऐसी अवस्थामें सम्भव है कि 
सेरे भक्त भी डर जाते हों । इसी लिए, हें अजु न, मैं राम और कृष्ण आदिकें रूपोंमें 
सगुण मूर्ति धारण करके उनके पास दौड़ा आता हूँ । मेरे राम और कृष्ण आदि 
हजारों नामोंको तुम हजारों चौकाएँ ही समझो। इन नौकाओंको इस संसार-सागरमें 
सजाकर मैं अपने उन भक्तोंका तारक बन गया हूँ । फिर मेरे जो भक्त संगहीन 
और सबसे अलग रहनेवाले थे, उनके लिए मैंने अपने घ्यानका आधार प्रस्तुत 
किया और जो संसारी या गृहस्थ थे, उन्हें मैंने इन नौकाओं पर वैठाया । कुछ भक्तोंके 
येटके नीचे प्रेमकी पेटी बाँधी। और इस प्रकार अपने समस्त भक्तोंको मैंने 
आल्मैक्यके तट पर ला लगाया । केवल इतना ही नहीं, जित जिन छोगोंने मेरी भक्ति 
की, उन सबको, फिर चाहे वे चतुष्पद और पशु ही क्‍यों न रहे हों, मैंने अपना भक्त 


. मानक उन्हें वैकुण्ठके साम्राज्यका स्वामी बनाया। इसी लिए मेरे भक्तोंको किसी 


प्रकारकी चिन्ता कष्ट नहीं पहुँचाती और में उन्हें तारनेके लिए सदा उद्यत रहता 
हूँ । ज्योंही भक्त लोग अपनी चित्त-वृत्ति मुझे अपित करते हैं, त्योंही वे मानों 
अपने प्रपंच रूपी खेलोंमें मुझे भी अपना साथी बनाकर सम्मिलित कर लेते हैं । 
इसी लिए, हे अर्जुन, तुम निरन्तर इस मन्त्रका पाठ किया करो कि जिस समय जीव 
इस अनन्य भक्तिका मार्ग ग्रहण करता है, उसी समय वह श्रेष्ठ भक्त हो जाता हुँ ।\ 

मय्येव मत आधत्स्व ममि बुद्धि निवेशय । 
निवसिष्यसि मय्येव अत ऊध्व न संशयः॥ ८॥ 


“बुद्धिसे निश्चय करके मनकी समस्त वृत्तियाँ मेरे स्वरूपमें स्थिर करो | हे 
अजुन, यदि बुद्धि और मन दोनों प्रेमपूर्वक पूर्ण खूपसे मुझमें रमण करने छगें, 
तव तुम आकर मुझमें मिल. जाओगे। क्योंकि यदि मन और बुद्धि दोनों मेरे 
स्वख्पमें स्थिर होकर विहार करने लगें तो फिर भला “मैं” और “तुम” का भेद 
ही कहाँ बाको रह जायगा ! जिस प्रकार आँचलसे हवा करने पर दीपक वुझ जाता 
है और उसका तेज नष्ट हो जाता हैः अथवा सूर्य-विम्वके अस्त हो जाने पर उसका 
प्रकाश नहीं रह जाता अथवा जब जीव ऊपरकी ओर चलने लगता है, तब उसकी 
इन्द्रियां भी शरीरको छोड़ देती हैं, उसी प्रकार मन और बुद्धिके साथ अहंकार- 
भी आपसे आप मेरी हो ओर आने लगता है। इस लिए तुम अपने' मन और 
बुद्धिको मेरे स््रखूपमें प्रविष्ट करके उन्हें वहीं स्थिर करो और तब इस कृत्यकी 
सहायतासे तुम मेरा सर्वव्यापक स्वरूप प्राप्त करोगे । मैं स्वयं अपनी शपथ खाकर 
तुभसे कहता हूँ कि इस सिद्धान्तमें कोई अपवाद नहीं हैं । 


अथ चित्तं समाधातुं न शक्नोषि मयि स्थिरम्‌ । 
अभ्यासयोगेन ततो मामिच्छाप्तुं घनंजग्र ॥ ९॥ 


` “यदि मन और बुद्धि समेत तुम अपना चित्त पर्ण रूपसे मेरे 
हो तो तुम ऐसा करो कि दिन और रातके आठ पहरोंमेंसे दम कम 7 
क्षण भरके लिए ही मन और बुद्धिके सहित अपना चित्त मझे अर्पण करते चलो। 
फिर जिन 8 क्षणोंमें मेरा सुख भोगनेको मिळ सके, कमसे कम उन क्षणोंमें तुम्हारे 
मंनमें विषयोंकी ओरसे विराग उत्पन्न होगा । और तब जिस प्रकार शरत्‌-काल आने 
पर नदी धीरे धीरे उतरने लगती है, उसी प्रकार तुम्हारा चित्त भी घीरेधीरे प्रपंचोंके 
वेगसे वाहर निकलने छगेगा। फिर ऐसा होने पर जिस प्रकार पूर्णिमासे चन्द्रमाका | 
बिम्ब दिन पर दिन घटता घटता अन्तमें अमावस्याके दिन आकर बिलकुल नष्ट 
हो जाता है, उसी प्रकार विषय-भोगोंसे बाहर निकलते निकलते और बेरे स्वरूपमें 
प्रवेश करते करते, हे अजु'न, तुम्हारा चित्त धीरे धीरे मेरे ही स्वरूपके समान हो 
जायगा । जिसे अम्यास-योग कहते हैं, वह यही है। और इस संसारमें कोई बातः 

ऐसी नहीं है जो इस अभ्यास-योगसे न सप्र सकती हो ! इस अभ्यासके कारण ही 
कुछ लोग हवामें चलने लगते हैं, कुछ लोग बाघों और साँपोंको अपने वशमें कर 
लेते हैं, कुछ लोग विष पचा जाते हैं और कुछ लोग समुद्र पर पैरोंसे चलने लगते 
हैं । इसी अभ्यासके बलसे कुछ लोग वेद-विद्यामें पारंगत हो गये हैं। इसलिए ऐसी 
कोई बात नहीं है जो अभ्यासके साधनके लिए दुर्लभ हो.। इसलिए तुम अभ्यास- 
योगसे ही मेरी प्राप्ति कर छो । 


अभ्यासेऽप्यसमर्थोऽसि मत्कर्मपरमो भव। 
मदर्थमपि कर्माणि कुर्वन्सिद्धिमवाप्स्यस्ति॥ १०॥ 

“अथवा यदि इस प्रकारका अभ्यास करनेकी सामर्थ्य भी तुममें न हो तो फिर 
तुम जिस स्थल पर और जिस प्रकार हो, उसी स्थळ पर और उसी प्रकार रहो । 
इन्द्रियोंको मत रोको, भोगोंको मत छोड़ो और अपनी जातिका अभिमान भी मत 
छोड़ो । कुळाचारका पालन करते चलो और विधि-निषेधका ध्यान रखो। इस 
प्रकारका आचरण करनेकी तुम्हें खुली आज्ञा दे दी जाती है। परन्तु मनसे, वाचासे 
और कायासे जो जो कर्म हों, उनके सम्बन्धमें तुम कभी यह मत कहो कि ये कर्म 
मैंने किये हैं। करना और न करना तो एक मात्र विश्व-चालक परमात्मा ही जानता 
है । तुम अपने मतमें कभी इस वातका विचार मत करो कि यह कर्म न्यून है और 
यह कर्म पूणं है और अपने मनोभाव स्वयं अपनी आत्माके साथ एक-रूप "करके 
अपने जीवनके सब काम करो । माळी जिस तरफ पानी ले जाता है, वह चुपचाप 
उसी तरफ चला जाता है । उसी प्रकार तुम भी अपने कर्तृत्वका अभिमान छोड़कर 
शान्त रहो । तात्पयं यह कि प्रवृत्ति और निवृत्तिका बोझ अपने चित्त पर मत छादो। 
अपनी चित्त-वृत्ति निरन्तर मुझमें ही स्थिर रखो। हे अजु न, जरा तुम्हीं इस बातको 


'सोचो कि कया रथ कभी इस बातका विचार करता है कि यह मार्ग सीधा सादा है 


और वह मार्ग टेढ़ा तिरछा है ! इस प्रकार अपने आपको अलग रखते हुए जो 
जो कर्म होते चलें, उनके सम्बन्धमें न तो कभी यह कहो कि ये न्यून हैं और न 
यह कहो कि ये अधिक हैं और शान्तिपूर्वक वे सब कम मुझे अपित करते चलो। 
हे अजुन, यदि तुम्हारी भावना इस प्रकारकी हो जायगी तो शरीर-पात होने पर 
तुम मोक्ष प्राप्त कर लोगे। 

अधेतदप्यशक्तोसि कतुं मद्योगमाश्रितः। 
सर्वेकमंफलत्यागं ततः कुरु यतात्मवान्‌ ॥ ११ ॥ 


“और हे अजु'न, यदि यह कर्म-समर्पण भी तुम्हारे किये न हो सके तो तुम मेरी 
भक्ति करो । यदि कमंके आरम्भ और अन्तमें अपनी सारी बुद्धिसे मुझे स्मरण करना 
तुम्हें कठिन जान पड़ता हो, तो उसे भी रहने दो । यदि मेरा ध्यान एक ओर 
रख दिया जाय तो भी काम चढ़ सकता है; परन्तु इन्द्रिय-निग्नहके सम्बन्धमें तुम्हारी 
बुद्धि अवश्य जाग्रत रहनी चाहिए। और तब जिस समय तुम्हारे द्वारा जो कर्म हों, 
उसी समय तुम उन सब कर्मोके फलोंका त्याग करते चलो । जिस प्रकार वृक्ष अथवा 
वैले अपने फलोंको अन्तमें नीचे गिरा देती हैं, उसी प्रकार जो जो कमं सिद्ध होते 
चले उन सत्रका तुम त्याग करते चलो--उन्हें अपनेसे दुर और अलग करते चलो । 
केवल इतना ही नहीं, ये कर्म करते समय मेरा स्मरण करनेकी भी कोई आवश्यकता 
नहीं है और उन्हें मेरे प्रीत्यर्थं अपित करनेकी भी कोई आवश्यकता नहीं है । तुम 
आनन्दसे उन कर्मोको उनके फलों सहित शून्यमें विलीन हो जाने दो । जिस प्रकार 
पत्यर पर बरसा हुआ जळ अथवा अग्निमें बोये हुए बीज निष्फल होते हैं, उसी प्रकार 
शुम अपने समस्त कर्मको भी स्वप्नवत्‌ निष्फल समझो । जिस प्रकार कोई अपनी 
कन्याके सम्वन्धन अपने मनमें विषय-वासना नहीं रखता, ठोक उसी प्रकार तुम्हें भी 
अपने समस्त कमोके सम्बन्धमें सदा निष्काम रहना चाहिए । जिस प्रकार अग्निकी 
ज्वाला आकाशझमें पहुँचकर नष्ट हो जाती है, उसी प्रकार तम भी अपने समस्त 
कर्मोको शून्यमें विलीन हो जाने दो। हे अजुन, यद्यपि कर्म-फलोंका यह त्याग देखनेमें 
सुगम जान पड़ता है, तो भी यह समस्त योगोंमें सबसे अधिक श्रेष्ठ योग है । इस 
फल-त्यागसे जिन कर्मोका नाश होता है, वे कर्म कभी बढ़ते नहीं--उनसे कभी दूसरे 
कम उत्पन्न नहीं होते । जब बाँसमें एक बार बीज आ जाते हैं, तव वे बाँस वन्ध्या 


हो जाते हैं और वहींसे उनका अन्त हो जाता है। ठीक इसी प्रकार फल-त्यागके 


द्वारा जब वर्तमान शरीरका नाञ्च होता है, तब मनुष्यको फिर कभी शरीर नहीं 
` वारण करना पड़ता । केवळ यही नहीं, 


जन्म और भरणका 
बन्द हो जाता है। हेअजु'न, अभ्यासकी सी ह सत दी हाकि 


ढ़ियाँ चढ़कर ज्ञान 
2 हु $4 चढ़कर ज्ञान प्रात किया जा सकता 
हैं और ज्ञानकी साधना हो जाने पर ध्यानकी प्राप्ति की जा सकती है। फिर जब _ 

च्यानमें सारी वृत्तियाँ रंग जाती हैं, तब समस्त कर्म-समूह ममुष्यसे अळग हो जाते 
हैं । इस प्रकार कर्मोके दूर हो जाने पर आपसे आप फल-त्याग हो जाता है और 
इस फल:त्यागसे मनुष्यको अखंड शान्ति प्राप्त होती है। हे अर्जुन, शान्ति प्रा 
करनेका यह ऐसा मागं है जिसमें मनुष्य क्रम क्रमसे चलकर और सीढ़ियाँ पार करता 
हुआ आगे बढ़ सकता है; इसलिए अभ्यासका अंगोकार करना हीउचित है । 
श्रेयो हि ज्ञानमभ्यासाउ्ज्ञानाद्वयान्नं विशिष्यते । 
ध्यानात्कर्मफलत्यागस्त्यागाच्छान्तिरनन्तरम्‌ ॥ १२॥ 

“हे अजुन, अम्यासकी अपेक्षा ज्ञान श्रे है, ज्ञानको अपेक्षा ध्यान श्रेष्ठ है, 
ध्यानकी अपेक्षा कमं -फलका त्याग श्रेष्ठहै और कमं-फळ-त्यागक्री अपेक्षा शान्ति-सुखकी + 
प्राप्ति श्रेष्ठ है । यही इस मार्गकी बरावर आगे बढनेवाछी परम्परा है। हे पार्थ, इस प्रकार 
एक एक कदम आगे बढते हुए शान्ति अथवा ब्रह्मानन्दकी प्राप्ति की जा सकती है । 

अद्ठेष्टा सर्वेभूतानां मेत्र: करुण एवं च। 
निमंमो निरहंकारः समदुःखसुखः क्षमी ॥ १३ ॥ 
संतुष्टः सततं योगी यतात्मा दुदनिश्चयः। 
मय्यपितमनोबुद्धियों मद्भक्तः स मे प्रियः ॥ १४॥ 

“जो मनुष्य भूत मात्रसे कभी किसी प्रकारका द्वेष नहीं करता, जिसे चैतन्यकी 
भाँति यह मेद-भाव कभी स्पर्श ही नहीं करता कि यह अपना है और वह पराया है, 
जिसके मनमें पृथ्वी माताको भाँति यह विचार कभी नहीं आता कि उत्तमको तो 
आश्रय देना चाहिए और नीचको यों ही छोड़ देना चाहिए, जो भ्राण-वायु की तरह 
अपने मनमें इस बातका कभी कोई भेद-भाव नहीं रखता कि मैं राजाके शरीरमें 
तो रहुँगी, परन्तु दरिद्रके शरीरको स्पर्श नहीं करूंगी, जो सदा सब पर कृपा रखता 
है, जिस प्रकार पानी कभी यह नहीं कहता कि मैं गौकी प्यास तो बुझाऊंगा, परन्तु 
बाघके लिए मैं विष बनकर उसे मार डाळूंगा, उसी प्रकार जो प्राणी मात्रको एक- 
रूप समझकर उनके साथ मंत्री रखता है और सम भावसे उनपर कृपा रखता है 
और जो यह बात कभी जानता ही नहीं कि यह मैं हूँ और यह मेरा है, जिसे सुख- 
दुःखका विचार कभी कष्ट नहीं देता, जिसमें उतनी ही क्षमा होती है, जितनी सब 
कुछ सहनेवाली पृथ्वीमें होती है, जो सन्तोषको सदा अपनी गोदमें खेछाता रहता 

है, जो स्वयं ही सन्तोषसे उसी प्रकार ओत-प्रोत भरा रहता है, जिस प्रकार बिना 
बरसाती वर्षाके भी समुद्र लबालब भरा रहता है, जो अपने अन्तःकरणको प्रतिज्ञा= 
पूर्वक अपने अधीन रखता है, जिसका निश्‍चय सदा अखंड रहता है, जिसमें जीव 
और शिव दोनों पूर्ण खूपसे एक होकर एकत्र हो निवास करते हैं, और जो इस 
प्रकार योग-युक्त होकर अपना मन और बुद्धि पूण रूपसे मुझे अपित कर देता है, 
अन्दर और बाहर योगके उत्तम रीतिसे दुढसे हो जानेके कारण जो मेरी प्रेमपूणं भक्तिमें 
रंग जाता है, हे अजुन, उसीको भक्त, उसीको योगी और उसीको मुक्त समझना 
चाहिए । जिस प्रकार पतिको पत्नी प्राणोसे भी बढ़कर प्रिय होती है, उसी प्रकार 
वह भक्त भी मुझको प्राणोंसे बढ़कर प्रिय होता है केवल यही नहीं, उसके प्रति 
सेरा जो प्रेम होता है, उसका स्वरूप पणं रूपसे इस उपमासे भी स्पष्ट नहीं होता कि 
वह मुझे प्राणोंके समान प्रिय होता है । परन्तु यह प्रेमकी कथा मानों भ्रममें डाळने- 
वाला जादूका खेळ है। यह प्रेम-कथा वास्तवमें शब्दोंमें कही नहीं जा सकती ।. 
परन्तु यह थोड़ा-सा वर्णन केवल श्रद्धाके बलसे किया गया है ¦ और इसी लिए यह पति - 
पत्नीके प्रेमको उपमा मुंहसे निकल गई है। परन्तु इस निस्सीम प्रेमका वास्तविक वर्णन 
करना किसी प्रकार सम्भव नहीं है। परन्तु हे अजुन, इस प्रकारकी वाते बहुत हो चुकीं, 
क्योंकि जब प्रिय भक्तका प्रसंग चल पड़ा है, तब भक्तके प्रति मेरे मनका प्रेम दूने 
जोरसे बढ़कर उछलने लगा है ।तिस पर यदि श्रोता भी उसी प्रकारका प्रेमपूर्ण 
मिल जाय तो फिर ऐसा काँटा कहाँ मिलेगा, जिस पर इस विषयका माधुयं तौला 
जा सके ! इसी लिए, हे अजुन, मैं तुमसे यह कहता हूँ कि वह प्रिय भक्त और 
प्रेमपूर्ण श्रोता तुम्हीं हो । तिस पर प्रिय भक्तके वर्णनका प्रशंग भी सहजमें प्राप्त 
हो गया था, इसी लिए बातें करते करते मैं स्वभावतः इस वर्णनके आनन्दमें 
लीन हो गया ।” इतना कहकर देव तुरन्त ही प्रेमानन्दसे झूमने लगे । फिर उन्होंने 
कहा-- हे अजुन, इस प्रकारके जिस भक्तके लिए मैं अपने अन्तःकरणमें आसन 
बिछा देता हूँ, अब उस भक्तके लक्षण सुनो । 


यस्मान्नोद्विजते लोको लोकान्नोद्विजते च यः। 
हर्षामर्षभयोद्वेगैमुंक्तो यः स च मे प्रियः॥ १५॥ 


अनपेक्षः शुचिर्दक्ष उदासीनो गतव्यथः । 
सर्वारम्भपरित्यागी यो मङ्क्तः स मे प्रियः ॥ १६॥ 

जिस प्रकार समुद्रके गर्जनसे जलचरोंको भय नहीं जान पड़ता और जिर 
अकार जलचर कभी समुद्रसे घबराते या उकताते नहीं, वैसे ही जिसे इस जगतकी 
उन्मत्ततासे कभी खेद नहीं होता और जिससे जगतको भी कभी कोई कष्ट नहीं 
पहुँचता ओर, है अजुन, जिस प्रकार शरीर कभी अपने अवयबोंसे नहीं घबराता, 
उसी प्रकार आत्मैक्य भावसे जो कभी जीव मात्रसे दुःखी नहीं होता, जिसके मनमें 
यह भावना रहती है कि यह सारा संसार अपना ही है, जिसके मनमें प्रिय और 
अप्रियका भेद नहीं रह जाता और दुजायगीका भाव न रह जानेके कारण जिसमें 
हर्ष और शोकका नाम भी नहीं रह जाता, इस प्रकार इन्द्र वुद्धिके जंजालसे छुटकारा 
पाकर जो भय और उद्वेग आदि विकारोंसे अलिप्त हो जाता है और साथ ही जो 
मेरा भक्त भी है, उस पुरुषके प्रति मेरे मनमें मोह या प्रेम उत्पन्न होता है। उस 
मोहक प्रेमका भला मैं कया वर्णन कछ ! वह तो मेरे जीवका भी जीव होता है।. 
जो आत्मानन्दसे तृप्त होता है, जो केवल स्वाभाविक परिणामसे जन्मको प्राप्त 
हुआ है, परन्तु जो पूर्णत्वको प्राप्त होकर मेरा प्रिय बन गया है, हे अजुन, जिसके 
अन्तःकरणमें वासनाका कभी प्रवेश भी नहीं होता, जिसके अस्तित्वसे ही सुखकी 
वृद्धि होती है, वही मेरा प्रिय भक्त होता है । काशी-क्षेत्र उदारतापूर्वक मोस प्राप्त 
करा देता है, परन्तु किसको ? उसीको जिसका उस क्षेत्रमें शरीर-पात होता है । 
हिमालय भी पापोंका नाश करता है; परन्तु इस पापोंके प्रक्षालनमें घ्राणोंकी हानि 
होती है। परन्तु सज्जनोंमें जो पवित्रता होती है, वह इस प्रकार की नहीं होती । गंगा- 
जल अपने पावन गुणसे पवित्र हैं और वह पापके तापोंका नाश करता है। परन्तु 
फिर भी उसके लिए उस गंगा-जलमें स्नान करना पड़ता है, जिसमें डूब : जानेका 
भय होता है। परन्तु इस भक्ति-ख्पी नदीकी गहराईकी थाह यद्यपि आज तक कभी 
किसीको नहीं मिली है, तो भी यह ऐसी है कि इसमें भक्त कभी डूबकर अपने प्राण 
नहीं गॅवाता । वह मरता नहीं, बल्कि जीवित अवस्थामें ही उसे नगद मोक्षकी 
प्राप्ति होती है। जिन सन्तोंके संसगंसे गंगामें शुचिता और पावनता आती हुँ, उन 
सन्तोंकी शुचिता कितनी श्रेष्ठ कोटिकी होनी चाहिए ! तात्पर्य यह कि इस प्रकार जो 
अपनी शुचिताके कारण तीर्थोका भी आश्रय बनता है, जो अपने मनकी मेल सब 
दिशाओंके उस पार भगा देता है, जो अन्दर और बाहर सूर्यके समान स्वच्छ, तथा 
निर्मल है, जो तत्त्वार्थका रहस्य उसी प्रकार जानता है, जैसे पैरोंमें दृष्टिकी शक्ति 

रखनेवाळेको भूमिके अन्दरके द्रव्योंका खजाना साफ दिखाई पड़ता है, वही मेरा 
भक्त है । आकाश सबको व्याप्त कर लेता है, परन्तु फिर भी वह सबसे अलिसत रहता 
है । ठीक इसी प्रकार जिसका मन सदा सर्वत्र व्यापक रहने पर भी सबसे उदासीन 
रहता है, जो संसारके तपोंसे उसी प्रकार छूट जाता है, जिस प्रकार कोई पक्षी किसी 
व्याधाके हाथसे छूट जाता है और इस प्रकार जो वैराग्यमें पूण पारंगत हो जाता 
है, सदा आत्म-सुखमें रंगे रहनेके कारण जिसे किसी प्रकारका कष्टे दुःखी नहीं करता, 
जिसे लज्जा उसी प्रकार स्पर्श नहीं करती, जिस प्रकार किसी मृतकको स्पर्श नहीं 
करती, कोई कर्म आरम्भ करनेके विषयमें जिसे अहंक्रारकी कुछ भी बाधा नहीं होती, 
इंधन न मिळनेके कारण अग्निमें जिस प्रकारकी शान्ति आपसे आप आ जाती है, 
मोक्ष-प्रा्िके लिए आवश्यक वही सहज शान्ति जिसके हिस्सेमें आ पड़ी हैं, हे 
अर्जुन, जो इस उच्चता तक पहुँचनेके योग्य ब्रह्म ब्य भावसे ओतः-प्रोत भरा हुआ हैं. 
और द्वेतके उस पारके तट तक पहुँच चुका है, अथवा मुक्ति-सुखका अनुभव प्राप्त 
करनेके लिए जो स्वयं ही दो भागोंमें विभक्त हो जाता है और एक भागमें तो स्वयं 
अपनी सेवकता रखता है और दूसरे भागको “मैं” अर्थात्‌ ' देव” का नाम देता 
है और जो योगी भक्ति-हीनोंको भक्ति पर विश्वास करा देता है, उस योगी भक्तसेः 
मुझे बहुत अधिक प्रेम होता है । मैं स्वयं ही ऐसे भक्तोंका ध्यान करता रहता हुँ। 
ऐसे भक्तके प्राप्त होते ही मुझे बहुत समाधान होता है | ऐसे ही भक्तोंके लिए मैं 
सगुण रूप धारण करता हूँ, उनके लिए मैं इस संसारमें विचरण करता हूँ और वे 
मुझे इतने अधिक प्रिय होते हैं कि मैं उन पर जी-जान निछावर कर देता हूँ । 


यो न हृष्प्ति न द्व्ट न शोचति न काङ्चति। 
शुभाशुभपरित्यागी भक्तिमान्यः स मे प्रियः ॥ १७॥ 


“जो यह मानता है कि आत्म-स्वरूपकी प्राप्तिके समान उत्तम वात और कोई 
नहीं है ओर इसी लिए जिसे किसी प्रकारके विषय-भोगसे आनन्द नहीं होता, जिसे 
इस बातका ज्ञान हो जाता है कि मैं ही सारा विश्व हूँ और इस ज्ञानके कारण सहजमें 
ही जिसका भेद-भाव नष्ट हो जाता है, जिसमें द्वेष नामको भी नहीं रह जाता, जिसे 
इस बातका पूर्ण विश्वास हो जाता है कि हमारे जो वास्तबिक तत्व हैं, वे कल्पान्तमें 
भी नष्ट नहीं होंगे और इस विश्वासके कारण जो नित्य होते रहनेवाली बातोंका झोक 

नहीं करता, जिस आत्म-स्वरूपसे बढ़कर और कोई वस्तु नहीं है, उस आत्म-स्वरूप 
को प्रात कर चुकनेके कारण जो और किसी पदार्थकी इच्छा नहीं करता, जिसे अच्छे 
ओर बुरेका भेद उसी प्रकार कभी नहीं जान पड़ता, जिस प्रकार सूर्यके लिए रात्रि 
ओर दिन कभी नहीं होता और इस प्रकार जो ज्ञानकी प्रत्यक्ष मूत्ति ही बन जाता है 
और उसमें भी जो मेरा प्रेमपूणं भक्त होता है, उस भक्तके समान मुझे और कुछ भी 
प्रिय नहीं होता। मैं तुम्हारी शपथ खाकर ये सब बातें बिलकुल सच सच कह रहा हूँ ॥ 


समः शत्रौ च मित्रे च तथा मानापमानयोः। 
शीतोषणसुखदुःखेषु समः | सज्भविवर्जित: ॥ १८॥ 
तुन्यनिन्दास्तुतिर्मौनी संतुष्टो येन केनचित्‌। 
अनिकेतः स्थिरमतिभेक्तिमान्मे प्रियो नरः॥ १९॥ 

“हे अजु'न, जिसमें विरम भाव नामको भी नहीं होता, जो शत्रुओं और 
मित्रोंको समान समझता है, जो दीपककी तरह ही रहकर कभी यह विचार अपने 
मनमें नहीं लाता कि मैं अपने घरके लोगोंके लिए तो प्रकाश करूंगा और बाहर- 
वालोंके लिए श्रेघेरा ही रखुंगा, वह मेरा परम प्रिय भक्त होता है | कोई तो कुल्हाड़ी 
लेकर वृक्षको काटने लग जाता है और कोई बीज वोकर वृक्ष लगाता है। परन्तु 
वृक्ष उन दोनोंको ही समान रूपसे अपनी शीतल छाया देता है। जो खेतिहर 
खेतमें पानी डालकर ईख सींचता है, उसे भी ईख अपनी मिठास ही देती हैँ 
और जो उसे कोल्हुमें डालकर पेरता है, उसे भी वह मिठास ही देती हैं । यह 
बात नहीं होती कि वह जळ सींचनेवालेको तो मिठास दे और पेरनेवालेको कडूई 
लगे । वह दोनोंके लिए समान रूपसे मीठी रहती है। इसी प्रकार जो अपने 
शत्रओंके साथ भी और मित्रोंके साथ भी एक ही प्रकारके और सम भावसे 
व्यवहार करता है, जो मान और अपमान दोनोंको समान समझता हैं, जो शीत 
और उष्णता आदि दनद्रॉमे उसी प्रकार समान और एक-रूप रहता है, जिस 
प्रकार आकाश तीनों ऋतुओंमें समान और एक-रूप रहता है, जो सहज भावसे प्राप्त 
होनेवाले सुखों और दुःखोंके मध्यमें उसी प्रकार अचल और विकारःहीन रहता 
है, जिस प्रकार दक्षिणी वायु और उत्तरी वायु दोनोंके बीचमें मेरु पवंत अचळ 
और विकार-हीन रहता है, जो भूत मात्रके साथ उसी प्रकार समान भावसे\ आचरण 

करता है, जिस प्रकार चन्द्रमाकी चन्द्रिका राजा और दरिद्र सबके साथ समान खूपसे 
व्यवहार करके उन्हें प्रिय तथा मधुर लगती है, जिसको त्रिभुवन उसी प्रकार चाहते 
हैं जिस प्रकार सारा संसार पानीको चाहता हूँ, जो अन्दर और बाहर विषयोंकी 
अभिछाषाका संग छोड़कर और स्वयं अपने आपमें ही रमण करता हुआ एकान्त- 
वास करता है, जो निन्दा पर कुछ भी ध्यान नहीं देता और स्तुतिसे भी आनन्दित 
नहीं होता, जो इन सब वातोंसे उसी प्रकार निलिप्त रहता है, जिस प्रकार आकाश 
मेघ आदिसे निछि्त रहता है और निन्दा तथा स्तुतिको एक ही कोटिमें स्थान देता 
है, जो बस्तीमें भी और निजंन वनमें भी समान रूपसे और अ-चंचल वृत्तिसे 
विचरण करता है, जो न तो कभी मिथ्या ही बोलता है और न कभी सत्य ही 
बोलता है, बल्कि सदा मौन रहता है भौर उन्मनी नामक ब्रह्म-स्थितिका अनुभव 
करता रहता है और कभी उससे विमुख नहीं होता, जो सदा समुद्रकी तरह उसी 
प्रकार भरा-पूरा रहता है, जिस प्रकार वह वर्षा न होने पर भी भरा-पूरा रहता है, 
जो लाभ होने पर भी आनन्दसे फुल नहीं जाता और हानि होने पर भी दुःखसे 
इुःखी नहीं होता, और जो उसी प्रकार सारे विश्वको अपनी विश्रान्तिका स्थान 
बनाये रहता है, जिस प्रकार.वायु निरन्तर सारे आकाशमें विचरण करती रहती है, 
जो इस प्रकारका ज्ञान प्राप्त करके अपना मन सदा स्थिर रखता हूँ कि यह सारा 
विश्व ही मेरा घर है, बल्कि जो यह जानता और समझता हैँ कि संसारमें जितने 
चराचर हूँ, सब मैं ही हूँ और हे पार्थ, ऐसी अवस्थामें पहुँच जाने पर भी जिसे 
सेरी भक्तिका शौक और श्रद्धा रहती है, उसे मैं स्वयं अपने मस्तक पर मुकुटके 
समान धारण करता हूँ । यदि किसी उत्तम और श्रेष्ठ व्यक्तिके सामने सिर झुकाया 
जाय तो इसमें आश्चयं ही किस बातका है ! परन्तु त्रिभुवन भी उसके चरण-रूपी 
तीथ बड़े आदरसे अपने मस्तक पर रखता है। वह मैं अपने श्रद्धालु भक्तका 
कितना अधिक आदर करता हूँ, यह ठीक तरहसे समझनेके लिए स्वयं सदाशिव . 
प ही सद्गुरु होना चाहिए । परन्तु इस सम्बन्धे इतना ही कथन यथेष्ट है । 
क्योंकि यदि मैं श्री शंकरके महत्वका वर्णन करूँ तो मानों वह स्वयं अपनी ही 
स्तुति करनेके समान होगा और इस प्रकार मानों अभिमान करना होगा ।”? 
इसलिए रमापति इष्णने कहा -“मैं इस बातका अधिक वर्णन नहीं करता । परन्तु 
है अजु न, इतना अवश्य कह देता हूँ कि ऐसे भक्तको मै मस्तक पर धारण करता 


CC-0. Public Domain. Jangamwadi Math Collection, Varanasi 


~ 


Digitized by eGangotri and Sarayu Trust. Funding,by of-IKS 
[4 
बारहवां अध्याय ३५१ 


हूँ । चौथा पुरुषाथं जो मोक्ष है, उसे तो वह स्वयं अपने हाथोंमें ही लेकर 
भक्तिके मागंमें प्रवेश करता है और तब सारे जगतको वह मोक्ष देने छाता है । 
केवल्यको तो वह अपने हाथमें ले लेता है और मोक्ष रपी द्रव्यको वह जिस प्रकार 
चाहता है, उसी प्रकार खोळता और वाँवता है और जिस तरह चाहता है, उसी 
तरह रखता-निकालता है। परन्तु फिर भी वह जळके प्रवाहकी तरह अपने लिए 
तलका स्थान ही स्वीकार करता है और सदा नञ्जता धारण करता है । इसी लिए 
मैं भी ऐसे भक्तको नमन करता हूँ, उसे मुकुटके समान अपने मस्तक पर धारण 
करता हूँ और उसकी लातकी मार भी अपने वक्ष-स्थल पर सहन करता हूँ । उसके 
गुणोंका वर्णन करके मैं अपनी वाणीको भूषित करता हूँ और उसके गुण-श्रवणके 
कुंडल अपने कानोंमें धारण करता हुँ । ऐसे भक्तोके दर्शनकी बहुत अधिक इच्छा 
होनेके कारण ही मैं चक्षु न होने पर भी चक्षुओंसे युक्त हुआ हूँ । इस हाथका भूषण 
होनेवाळे कमलसे मैं उसकी पूजा करता हूँ। मैं जो अपनी दो भ्रुजाओंके ऊपर 
और दो भ्रुजाएं धारण करके आया हूँ, इसका कारण यही है कि मैं ऐसे भक्तको 
दोनों भुजाओंसे खूब अच्छी तरह आलिंगन करना चाहता हूँ । ऐसे भक्तकी संगतिका 
सुख प्रात करनेके लिए ही मैं देह-हीन होने पर भी देह धारण करता हूँ । किसी 
श्रकारकी उपमाके द्वारा मैं यह वात नहीं बतला सकता कि ऐसा भक्त मुझे कितना 
अधिक प्रिय होता है । यहि ऐसे भक्तके साथ मेरी निळ मैत्री हो तो इसमें आश्‍चर्य 
ही किस बातका है ! जो जोग ऐसे भक्तोंके चरित्र सुनते अथवा उनका गान करते 
हैं, इसमें सन्देह नहीं कि वे भी मुझे प्राणोंसे भी कहीं अधिक प्रिय होते हैं। हे 
अजुंत, आज मैंने तुमको भक्ति-योग नामका जो यह सर्वश्रेष्ठ योग पूरी तरहसे बत- 
लाया हैं, यह वही योग है जिसके कारणा मैं अपने भक्तोंको प्रिय समझता हूँ, 


अथवा उनका ध्यान करता हूँ अथवा उन्हें अपने मस्तक पर धारण करता हूँ । 


ये तु धर्म्यामृतमिदं यथोक्तं पयुंपासते। 
श्रदृधाना मत्परमा भक्तास्तेऽतीव में प्रिया: ॥ २० ॥ 


“जिस योगमें इतना अधिक महत्व है, उस योगकी मनोहर, पवित्र और 
अमृतकी धाराके समान मधुर बात जो लोग सुनकर उसका अनुभव करते हैं, जो 
रोग अत्यन्त श्रद्धापूवंक ऐसी वातोंका विस्तार करते.हैं और जो इस बातको 

निरन्तर अपने हुदयमें रखकर इसके अनुसार आचरण करते हैं, ऊपर बतलाई हुई 
पूरी पूरी मनकी स्थिति होने पर उपजाऊ भूमिमें बोये हुए बीजोंसे उत्पन्न होनेवाळेः 
उत्तम फल मिलने पर भी जो मुझे अत्यन्त श्रेष्ठ समझते हैं औरं मेरी भक्तिके प्रति 
अपना प्रेम रखकर उसीको अपना सर्वस्व मानते हैं, हे अजु न, इस संसारमें बहीः 
सच्चे भवत और सच्चे योगी हैं मुझे निरन्तर उन्हींकी उत्कंठा लगी रहती है । 
जिन पुरुषोंको भक्तिःसम्बन्धी कथाओंका प्रेमपूर्ण अनुराग होता है, वही तीर्थ और 
वही क्षेत्र हैं और वही इस संसारमें वास्तवमें पवित्र हैं | में उन्हींका ध्यान करता 
हैं, वही मेरे देवाचंन हैं और उनसे बढ़कर अच्छा मुझे और कोई दिखाई नहीं 
पड़ता । मुझे उच्हींका व्यसन रहता है और वही मेरे द्रव्यके कोष हैं । यहाँ तक 
कि ऐसे भक्तोंके प्राप्त हुए बिना मेरे मनको समाधान ही नहीं होता । हे अजुन, 
जो लोग ऐसे प्रेमी भक्तोंकी कथाओंका गान करते हैं, उनका मैं श्रेष्ठ देवताओंके 
समान आदर करता हूँ |” भक्तोंको आनन्द देनेवाले और समस्त जगतके मूळ 
कारण भगवान श्रीकृषणने अजु नसे ये सब बातें कहीं । ये सब बातें कहकर संजयनेः 
घृतराष्ट्रसे कहा--“हे राजा धृतराष्ट्र, जो भगवान श्रीकृष्ण शुद्ध, दोषहीन, दयाळू, 
शरणागतका प्रतिपालन करनेवाले और रक्षक हैं, जो देवताओंकी सदा सहायता 
करते हैं, लोकोंका लालन-पालन करते हैं, जगतका पालन करना'ही जिनका 
सदाका खेल है, जिनका पवित्र यश अत्यन्त निमंल है, जो सरल और अपरम्पार 
उदार हैं, जिनका बल असीम है ओर जो बलिष्ठोंको बिना अपनी आज्ञामें लाये 
नहीं छोड़ते, जो भक्तोंके साथ प्रेम करनेवाले, अपने प्रेमियोंके साथ स्नेह करनेवाले, 
सत्यका पक्ष ऊेनेवाळे और समस्त कला-कौशलके आगर हैं, वे भक्तोंके सम्रादू 
वैकुण्ठाधिपति श्रीकृष्ण स्वयं ही इस प्रकारकी बातें कह रहें थे और वह भाग्यशाली 
अजुंन ये सब बातें सुन रहा था | अब मैं इसके आगेकी कथाका निरूपण करता 
हुँ । आप सुनें । ' इस प्रकार संजयने धुतराष्ट्रसे ये सब बातें कहीं । संजयकी कही 
हुई वही रसपूर्ण कथा अब देशी भाषामें कही जायगी । श्रोता लोग इस कथाकी 
ओर घ्यान दें । श्रीनिवृत्तिवाथका शिष्य ज्ञानदेव श्रोताओंसे प्रार्थना करता है कि 
हैं महाराज, स्वामी निवृत्तिदेवने मुझे यही शिक्षा दी हैं कि आप सन्त जनोंकी 
सेवामें आकर में आप लोगोंकी सेवा करूँ। 

जिनका स्मरण करते ही शिष्यमें समस्त विद्याए' आ जाती हैं, उन श्री 
गुरु-चरणोंकी मैं वन्दना करता हूँ । जिनका स्मरण करते ही काव्य-शक्ति आ जाती 
है, सब प्रकारकी रसाल वक्तृताए जिह्वाके अग्र भाग पर आकर उपस्थित होती हैं, 
जिनके स्मरणसे वकतृत्वकी मधुरताके आगे अमृत भी फीका पड़ जाता है, प्रत्येक 
अक्षरके सामचे सव रस सेवकोंकी भांति हाथ जोड़कर खड़े रहते है, उद्दिष्ट अर्थ खुल 
जाता है, रहस्यका ज्ञान हो जाता है और सम्पूर्ण आत्म-बोध हस्तगत हो जाता है, वे श्री 
गुरुचरण ज्योंही आकर अन्तःकरणमें स्थिर होते हैं, त्योंही ज्ञानका प्रकाश अपने वैभव 
को प्राप्त होता है। इसी लिए उन गुरु-चरणोंको नमस्कार करके अब मैं यह वतलाता 
हैं कि जगतके पितामह अर्थात ब्रह्माके भी जनक रमा-वल्लभ श्रीकृष्णने क्या कहा। ` 

श्रीभगवानुवाच 

इदं शरीरं कोन्तेय क्षेत्रमित्यभिधीयते। 
एतद्यो वेत्ति तं प्राहुः क्षेत्रज्ञ इति तद्विदः ॥ १ ॥| 

श्रीकृष्णने कहा--“हे अजुन; सुनो । देहको “क्षेत्र” कहते हैं और जिसे इसः 
क्षेत्रका ज्ञान होता है, उसे क्षेत्रज्ञ समझना चाहिए । 

चेवज्ञं चापि मां विद्धि सर्वक्षेत्रेष्‌ भारत । 
ेत्चतेत्रजञयोर्जञानं यत्तज्ज्ञानं मतं मम॥२॥ 

“परन्तु इस प्रसंगमें निस्सन्देह रूपसे तुम यह समझ रखो कि ०“क्षेत्रज्ञ” मैं 
ही हूँ, क्योंकि मैं ही समस्त क्षेत्रों अर्थान्‌ शरीरोंका पोषण करता हूँ । क्षेत्र और 
क्षेत्रञका जो सच्चा ज्ञान है, वही मेरे मतसे सबसे उत्तम ज्ञान है । 

- तत्ल्ेत्रं यच्च यादृक्च यद्विकारि यतश्च यत्‌। 
स च यो यत्प्रभावश्च तत्समासेन मे शुणु ॥ ३ ॥ 

“अब मैं यह बतळाता हूँ कि इस शरीरको “क्षेत्र” कहनेका उद्देश्य क्या 
है । सुनो । इसे क्षेत्र क्यों कहते हैं, यह कैसे और कहाँ उत्पन्न होता है और किन 
किन विकारोंसे इसका विस्तार होता है ! यह क्षेत्र यही साढ़े तीन हाथका छोटा सा 

२३ ; 

ही है! या बड़ा है तो कितना बड़ा है और किंस आकारका है ! यह अनुर्वर है 
अथवा उर्वर है ! इसका स्वामी कौन है ! आदि आदि इस विषयके जितने प्रइन 
हैं, अब मैं उत सबका सांगोपांग स्पष्टीकरण करता हूँ, इसलिए तुम इन सब बातोंकी 
ओर ध्यान दो। हे अजु'न, इन्हीं प्रश्‍नोंकी मीमांसा करनेके लिए वेद बड़बड़ाते 
रहते हैं और तर्कका शाब्दिक चरखा सदा चलता रहता है। इन्हीं प्रश्‍नोंका निराकरण 
करते करते षट्‌ दर्शनोंका अन्त हो गया, तो भी आज तक वे एक-मत नहीं हो सके 
हैं । इन्हीं बातोंके सम्बन्धमें शास्त्रोमें आपसमें झगड़े होते हैं और सारे जगतमें 
इन्हीं वातोंके सम्बन्धमें अखंड वाद-विवाद होते रहते हैं। इन विषयोंमें किसीको 
बात दूसरेकी वातोंसे नहीं मिलती, कोई किसीका मुंह नहीं देखता, मतोमें आपसमें 
नहीं पटती, ऊहापोहकी दु्दंशा हो गई है और चारो ओर केवळ गड़बड़ी फैली हुई 
है । अभी तक इस बातका किसीको पता नहीँ चला कि इस क्षेत्रका स्वामी कौन है । 
परन्तु अहम्मन्यताका लोभ इतना प्रबल होता है कि घर घर इसी विषयके झगड़े 
होते रहते हैं | नास्तिकोंका मुकाबला करनेके लिए वेदोंने बड़े बड़े आडम्बर रचकर 
खड़े किये हैं और पाखंडियोंने वेदोंके विरुद्ध उलटी-सीधी वाचालता आरम्भ कर 
दी है । पाखंडी कहते हैं-'इन वेदोंका कोई भाधार हो नहीं है, ये झूठमूठके 
झाब्दिक जाल फंछाते हैं । यदि तुम हमारी बातको झूठ समझते हो तो इसे सिद्ध 
करनेके लिए हमने यह प्रतिज्ञाका बीड़ा रखा है। यदि साहस हो तो इसे उठा 
लो । हम भी देख लें ।' बहुतसे लोगोंने पाखंडमें प्रवेश करके वस्त्रोंका परित्याग 
करके लुटिया डुबोई है, परन्तु उनके वितंडावाद आपसे आप स्वयं उन्हींको परास्त 
कर देते हैं। मृत्युकी परम प्रबल सामर्थ्य देखकर योगी इस भयसे कुछ और आगे 
बढ़े कि मृत्यु आने पर यह देह-क्षेत्र व्यर्थ हो जायगा । भृत्युसे घबरानेवाले वे 
योगी मनुष्योंकी बस्तीसे दूर औरः एकान्त स्थानोंमें रहने लगे और उन्होंने यम- 
नियमोंके झगड़े अपने साथ लगा लिये। इसी देह-क्षेत्रकी विवंचना *करनेके लिए 
श्रोशंकरने शिव-लोकका परित्याग किया और चारो ओर उपावियाँ देखकर केवल 
इमञ्चान-भूमिमें आक्षय लिया। दंकरकी प्रतिज्ञा इतनी प्रबळ थी कि केवल दिगम्बर 
होकर काम या मदनको इसलिए भस्म कर डाला कि वह लोगोंको प्रलोभनोंमें 
फंसानेवाळा है । सामर्थ्यं बढ़ानेके लिए ब्रह्माको एकके बदले चार मुख प्रास हुए, 
परन्तु फिर भी इस विषयका उन्हें कोई ज्ञान नहीं हुमा । 

ऋषिमिर्बेहुघा गीतं छन्दोभिविविधेः पृथक्‌ । 
्रह्मसुत्रपदैश्चेव हेतुम-द्रिविनिश्चितैः ॥ ४॥ 

“कुछ लोग कहते हैं कि यह देह-क्षेत्र वास्तवमें पूणं रूपसे जीवका ही खेत 
है और प्राण उसमें खेती-बारी करनेवाला खेतिहर या असामी है। इस प्राणके 
घरमें अपान, व्यान, समान और उदान ये चार भाई काम-धन्धा करनेवाले हैं और 
मन, उन सब पर मुख्य हुल चलानेवाला और बीज आदि धोनेवाला है । इस मनके 
पास खेत जोतनेके लिए इन्द्रिय-रूपी बैल हूँ । यह मन न तो दिनको दिन और न 
रातको रात समझता है और हरदम विषयोंके खेतमें परिश्रम करता रहता है। वह 
इस प्रकारकी जोताई करके जो मिट्टी उपर-नीचे करता है, उसके कारण उसमेंसे 


कर्तव्य कमंके आचरणका तत्व निकल जाता है और तब वह खेतिहर इस तत्वका 
नाश करके अन्यायके बीज वोता है और कुकर्मोकी खाद डालता हैं। तब उन्हीं 


'बीजों और खादके उपयुक्त पापोंकी फसल पैदा होती है जिससे.जीवको करोड़ों जन्मों 
तक दुःख भोगना पड़ता है । परन्तु ऐसा न करके यदि कर्त्तव्य-कर्मोके तत्वको स्थिर 
रहने दिया जाय और सत्कर्मोके बीज बोये जाँय, तो बही जीव सैकड़ों जन्मों तक 
सुख भोगता हू । इस पर कुछ और लोग यह कहते हैं कि यह बात बिलकुल नहीं 
है । यह नहीं कहा जा सकता कि यह देहक्षेत्र केवल जीवका ही है । इस क्षेत्रके 
सम्बन्धे सब बातें हमें जाननी चाहिए । यह जीव तो केवल एक प्रवासी है। यह 
बूमता-फिरता आता है और रास्तेमें कुछ समयके लिए इस क्षेत्रमें भी निवास कर 
लेता है । प्राण इस क्षेत्रका अधिकारी हैं और वह सदा जागकर इसका पहरा देता 
रहता है। सांख्य शास्त्रमें जिसे अनादि प्रकृति कहते हैं, वास्तवमें उसीको इस 
क्षेत्रकी वृत्ति प्राप्त हैं। इस घरके जितने झगड़े-बखेड़े या प्रपंच हैं, वे सब उसीके 
हैं । इसलिए इस क्षेत्रकी जोताई-बोआई आदि उसीके कमंचारी करते हैं। इस 
संसारमें इस खेती-बारोका काम करनेवाले जो मुख्य तीन गुण हैं, वे इसी प्रकृतिके 
पेटसे जनमे हुए हैं। रजोगुण जोताई करता है, सत्वगुण पैदावारकी रखवाली 
करता है और तमोगुण बह फसल काटकर और उसे बरसाकर इकट्ठा करता है। 
'फिर महत्तत्वका खलिहान तैयार किया जाता है और केवल काल स्वरूप वैलोंके 
द्वारा उस फसलकी द॑वाई होती है। प्रायः इसी समथ अब्यक्तका सायंकाल हो जाता 
हैं ।' इस पर कुछ दूसरे समझदार आपत्ति करते हुए कहते हैं--ये सब बातें 

तो बहुत हालकी हैं। वास्तवमें परतत्व ब्रह्म ही है। फिर उस ब्रह्मके सामने प्रकृति- 
को कौन पूछता है ! तुम्हारा यह क्षेत्र-सम्बन्धी विचार सुनना मानों व्यर्थकी 
बकवाद सुनना है । शून्य ब्रह्मके शयनागारने सत्यवाली अवस्थाके पलंग पर जो 
आदि संकल्प सोया हुआ था, वह एकाएक जाग उठा । वह बहुत चंचछ और 
उद्यमी था, इसलिएं उसने अपने मनकी मौजके अनुसार यह विश्वका ढाँचा तैयार 
किया । निगुण परब्रह्मका मैदान न्रिभुवनके बरावर बड़ा था। उसे इस आदि 
संकल्पकी करनीसे रंग-रूप प्राप्त हुआ। फिर महाभूतोंका जो बहुत बड़ा बंजर पड़ा हुआ 
था, उसके चार रेखांकित भाग हुए । ये भाग जारज, स्वेदज, अंडज और उच्धिज 
तामक चार भूत-ग्राम थे। फिर पंचमहाभूतोंका जो एक पिंड था, उसे तोड़कर 
और उसके अलग अळग विभाग करके पांचभौतिक सुष्टिकी रचना को गई । 
फिर कर्म और अकम रूपो पत्थरोंको एकत्र करके दोनों ओरसे बाँध वाँधे गये 
और उन्हींमें ऊसर जमीने और जंगल बने । इस प्रदेशमें आने-जानेका क्रम / 
सदा चलता रखनेके लिए जन्म और मृत्युकी दो सुरंगें खोदी गई। उस आदि 
संकल्पने इन सुरंगोंकी रचना इस प्रकार की थी कि ये सृष्टिसे चलकर निरालम्ब 
` ब्रह्म तक पहुंच जायं । फिर इस आदि संकल्पने अहंकारके साथ मेल मिलाकर 
बुद्धिकी मध्यस्थतासे ऐसी योजना की कि इस क्षेत्रका क्रम सदा चलता रहे। 
इस प्रकार आरम्भमें उस निगुण निरालम्ब ब्रह्मामें ही आदि संकल्पक्रा अंकुर 
निकला था, इसलिए यही निश्चित होता है कि इस प्रपंचका मुल वही आदि _ 
संकल्प है ' जब इस प्रकार संकल्पवादियोंने अपने मत रूपी मुक्ताफल प्रस्तुत 
किये, तब तुरन्त ही एक दूसरे मतवाले आगे बढ़कर कहने लगे--“महाराज, आप 
तो बहुत अच्छे चिकित्सक दिखाई देते हैं !, यदि परब्रह्मके यहाँ आदि संकल्पके 
शयनागारकी ही कल्पना करनी हो तो फिर सांख्यमतकी उस परब्रह्मवाली प्रकृतिको 
ही वास्तविक और ठीक मान लेनेमें क्या हजे है ? परन्तु इन सब वातोंको जाने 
देना चाहिए, क्योंकि यह निरिंचित है कि ये वाते ठीक नहीं हैं । भाइयों, तुमः 
लोग इन सब वातोंके फेरमें मत पड़ो। इस प्रश्‍नकी समस्त वास्तविक उत्पत्ति 
अब हम बतळाते हैं। उसे सुनो। आकाशमें मेघोंके समूहको कौन भरता 
है ! आकाशमें तारोंके समुहको कोन सजाकर स्थापित करता है ! आकाशकी 
_छत किसने और कव वनाई ! “यह आज्ञा किसने दी कि वायुको सदा बहते ही 

रहना चाहिए ! केशों या रोमोंकी उत्पत्ति किसने की ! समुद्रको किसने भरा ! वर्षाकी 
धाराए कौन चलाता है ! जिस प्रकार ये सब वाते अपने स्वाभाविक घर्मसे हआ 
करती हैं, उसी प्रकार यह देह-क्षेत्र भी स्वभाव-सिद्ध है। यह किसीकी कोई खास 
जागीर नहीं है । इसमें जो परिश्रम करता है, उसीको उसका फल प्राप्त होता है, 
दूसरेको वह फल प्राप्त नहीं होता ।” जब स्वभाववादी इस सिद्धान्तका प्रतिपादन कर 
रहे थे, तब कुछ लोग बड़े तावसे आगे बढ़कर बोले--“यदि यहसब बात मान ली 
जाय तो फिर इस देह-क्षेत्र पर एक मात्र काळकी ही निरन्तर सत्ता क्यों रहती है ? 
आप यह्‌ वात तो अच्छी तरह जानते हैं कि इस कालकी सत्ता अनिवाय॑ .है। परन्तु 
फिर भी आप अपने मतका झूठा अभिमान करते हैं । यह तो मानों क्रद्ध मृत्यु या ` 
सिंहकी गुफा है । परन्तु किया क्या जाय? आप सरीखे बकवादियोंको यह बात भलां 
-कसे ठीक जान पड़े ? यह काल-सिंह महाकल्पके उस पार पहुंचकर ब्रह्म छोक-रूपी 
हाथी पर भी आक्रमण कर बैठता हुँ । यह काल-सिंह स्वर्गके वनमें घुस जाता 
है और वहाँ पहुँचकर नये नये लोकपालों और दिग्गजोंके समुहका भी संहार कर 
डालता हूँ । और दूसरे जो जीव रूपी हिरन आदि होते हैं वे इस काल-भिहके 
शरीरकी केवल हवा लगनेसे ही निर्जीव होकर जन्म और मृत्यु रूपी गड्ढोमें घूमते 
फिरते हैं । देखो, इस काल-सिहका जवड़ा, कितना फेला हुआ हैं। इस जबड़ेमें 
विश्वके आकारका हाथी भी समा जाता है और उसका कहीं पता नहीं लगता । इसी 
लिए हम कालवादियोंका यह्‌ सिद्धान्त है कि इस क्षेत्र पर एक मात्र कालकी ही सत्ता 
है ।” हे अर्जुन, इस देह-क्षेत्रके सम्बन्धमें इस तरहके अनेक पक्ष प्रस्तुत हो चुके 
हैं । नैमिपारण्यमें ऋषियोंने इस विषयमें बहुत कुछ भवति न भवति की है और 
पुराण ग्रन्थोंमें भी: इस विषयकी ऊहापोह प्रत्यक्ष दिखाई पड़ती है । अनुष्ट्प आदि 
छन्दोंमें इस विषयकी जो विविध प्रकारकी चर्चाएं की गई हैं, अव भी बड़ आवेशसे 
उनका आधार ग्रहण किया जाता है। वेदोमें ज्ञानको दृष्टिसे वृहत्सामसूत्र बहुत अधिक 
पवित्र है, परन्तु उसे भी इस क्षेत्रका पूरा पूरा पता नहीं लगा । इसके सिवा और 
भी बहुत-से दूरदर्शी महाकवियोंने इस क्षेत्रका विचार करनेमें अपनी बुद्धि रूपी सम्पत्ति 
च्यय की हू। परन्तु आजतक किसीकी समझमें यह बात ठीक तरहसे नहीं आई कि 
यह क्षेत्र इस प्रकारका है अथवा इसका इतना विस्तार है और वह वास्तवमें केवल 
अमुकका है। अब मैं इस क्षेत्रकाः आदिसे अन्त तक सारा स्वरूप तुम्हें बतलाता हूँ । 

महाभूतान्यहंकारो बुद्धिरव्यक्तमेव च। 
इन्द्रियाणि दशेकं च पञ्च चेन्ट्रियगोचराः ॥ ५ 
इच्छा द्वेषः सुखं दुःखं संघातश्चेतना धृतिः । 
एतत्त्ेत्रं समासेन सविकारमुदाहृतम्‌ ॥ ६ ॥ 


“पाँचो महाभूत, अहंकार, बुद्धि, अव्यक्त प्रकृति और दसो इन्द्रियाँ और इनके 
सिवा एक मन, दसो विषय और सुख-दुःख, द्वेष, संघात, इच्छा, चेतना और धृति 
इन सबका व्यक्त स्वरूप ही क्षेत्र है। मैने क्षेत्रके तत्वोंकी यह नामावली तुमको 
बतला दी है। अव मैं तुमको अलग अळग यह बतळाता हूँ कि महाभूत कौन हैं, 
विषय कोन हुँ और इन्द्रियोंका क्या स्वरूप होता है । पृथ्वी, आप, तेज, वायु और 
आकारा इन पाँचोंको महाभूत समझना चाहिए । और जाग्रतिकी अवस्थामें जिस 
प्रकार स्वप्नकी अवस्थाका अभाव होता है, अथवा जिस प्रकार दिनके समय चन्द्रमा 
अदृश्य रहता हुँ अथवा प्रौढ़ावस्थाके पास पहुँचे हुए, लड़कोमें जिस प्रकार तारुण्य 
दबा हुआ रहता है अथवा बन्द कलीमें जिस प्रकार सुगन्ध बन्द रहती है अथवा 
छकड़ीमें अग्नि जिस प्रकार गुप्त रूपसे निवास करती है, उसी प्रकार जो प्रकृति या 
मायाके पेटमें छिपा रहता ई और फिर शरीरको रुधिर आदि धातुओंमें छिपा हुआ 
ताप कुपथ्यके निमित्तकी प्रतीक्षा किया करता है और कुपथ्यका वह निमित्त प्राप्त 
होते ही तत्काल रोगीका अन्दर और बाहर सब कुछ व्याप्त कर लेता है, उसी प्रकार 
जब पाँचों महाभूत एकत्र होते हैं और इस देहका आकार बनता है, तब जो इस 
देहको चारो ओर नचाने लगता है, हे अजुन, उसीको अहंकार समझो । इस अहं- 
कारकी बातें बहुत ही विलक्षण हैं । यह अज्ञानी लोगोंके पीछे तो बहुत ज्यादा नहीं 
लगता, परन्तु ज्ञानी लोगोंको खूब जोरसे आलिंगन करता है और उन्हें अनेक 
प्रकारके कष्टोंमें डालकर नचाता रहता है। अव जिसे बुद्धि कहते हैं, उसे आगे : 

' बतलाये हुए लक्षणोंसे पहचानना चाहिए । हे अजुन, मैं तुमको वह लक्षण बतलाता 
हूँ । सुनो । जब काम-वासना बलवती होती है, तब इन्द्रियोंकी ृत्तियोंका भेद करके 
विषय-समूह अन्दर घुसते हँ । इसके उपरान्त जीवको सुखों और दु:खोंका जो 
अनुभव करना पड़ता है, उस व्यवहारमें सुखों और दुःखोंकी जो ठीक ठीक नाप- 
जोल करती है, जो इस बातका निर्णय करती है कि यह सुख है और यह दुःख है, 

यह पुण्य हैं और यह पाप है, यह भला और यह बुरा है, जिसकी सहायतासे अच्छे- 
बुरे, बड़े-छोटे आदिका ज्ञान होता है और जिसकी दुष्टिके द्वारा जीवको विषयोंकी 
परख होती है, जो ज्ञान-तेजका मूल कारण और सत्व गुणकी चढती-बढती अवस्था 
है, जो जीव और शिवका सम्वन्ध स्थापित करती है, हें अजुंन, उसीको बुद्धि समझना 
चाहिए । अव अब्यक्त प्रक्ृतिके लक्षण सुनो । सांख्य शास्त्र और योग शास्त्रफे 
मतोंके अनुसार प्रकृतिके जो दो प्रकार हैं, वे पहले ( सातवें अध्यायमें ) तुमको 
बतलाये जा चुके हैं । उनमेंसे दूसरी परा-प्रकृति जो जीव दथा ( ज्ञान देवी ) है, 
उसीका यहाँ दूसरा नाम “अव्यक्त” है । जिस प्रकार रात्रिका अन्त होते ही सब 
नक्षत्र आकाशमें ही लुप्त हो जाते हैं, अथवा दिवसका अन्त होने पर जिस प्रकार 
प्राणी मात्रका चलना-फिरना वन्द हो जाता है अथवा, हे अर्जुन, जिस प्रकार देहके 
नष्ट होने पर किये हुए कमोंमें देह आदि समस्त विकार गुप्त रहते हैं अथवा जिस 
प्रकार बीजके स्वरूपमें सारा वृक्ष गूढ स्थितिमें समाया रहता हैं अथवा जिस प्रकार 

तन्तु बस्त्रके रूपमें रहते हैं, उसी प्रकार समस्त स्थूल घर्म छोड़कर महाभूत और 
भूत सृष्टि ळयको प्राप्त होकर सूक्ष्म रूपसे जिसमें निवास करती है, हे अजुन, उसीका 
नाम अव्यक्त है । अब इन्द्रियोंका भेद सुनो । कान, आँख, त्वचा, नाक और जीभ 
इन पाँचोंको ज्ञानेन्द्रिय समझना चाहिए । जब ये पाँचों इन्द्रिया एकत्र होती हैं, 
तब इन्हींके द्वारा बुद्धि सुख-दुःखका विचार करती है । इनके सिवा वाणी, हाथ, 
पैर, गुदद्वार और शिइन ये पाँच पदाथ और हैं। इन्हें कर्मेन्द्रिय कहते हैं। हे 
अर्जुन, प्राणोंकी प्रिय सखी और शरीरमें रहनेवाली जो क्रिया शक्ति है, वह इन्हीं 
पाँचो द्वारोंसे होकर आया-जाया करती है। इस प्रकार पाँचों ज्ञनेन्द्रियाँ और पाँचो 
कर्मेन्द्रियाँ हुमको बतला दीं । अब हे अजु न, मैं तुमको स्पष्ट करके यह बतलाता हूँ 
कि मन क्या है। सुनो । इन्द्रियों और बुद्धिके बीचकी सन्धि पर रजोगुणके कन्धें 
पर चढ़कर जो बरावर खेलता रहता है और आकाशके नीले रंग अथवा सूर्यकी 
किरणोंमेंके मृग-जलकी भाँति जो केवल भासमान होनेवाली वायुकी चमक है, वही 
मन हू । पुरुषके शुक्र और स्त्रीके शोणितके एक स्थान पर मिळनेसे पंचमहा- 
भूतोंकी जो रचना होती है, उसमें वायु तत्वके दस प्रकार होते हैं । फिर उन दश- 
विध वायुओंका शरीरके दस भागोंमें अवस्थान होता है और वे अपने विशिष्ट धर्मोसे 
युक्त होकर अळग अछग रहती हैं । परन्तु उन सबमें एक प्रकारकी चंचलता रहती 

है जिससे उन्हें रजोगुणका बल प्राप्त होता है। यह चंचळता बुद्धिके बाहर, परन्तु 
अहंकारकी सीमा पर अर्थात्‌ बीचवाले प्रदेशमें प्रबल होती है । इसीका नाम मन 
रख दिया गया है । परन्तु यदि वास्तवमें देखा जाय तो वह केवल कल्पनाकी हो 
मृति है। जिसकी संगतिके कारण ब्रह्मको जीववाली दशा प्रा होती है, जो मयाका 
मुळ है, जिससे कामःवासनाको बल प्रास होता है, जो सदा अहंकारको उत्तेजित 
' करता रहता है, जो इच्छाओंको तो पूर्ण करता है, परन्तु आशाओंको बढ़ाता है 
ओर भयको पृष्ट करता है, जो दैत भावका उत्थान करता है, अविद्याको बढाता है 
और इन्द्रियोंको विषय-भोगमें पंसाता है, जो केवल कल्पनासे ही सृष्टिकी रचना 
करता है और रची हुई सृष्टिको पुनः नष्ट कर देता है, जो मनोरथोंके घड़े बनाता 
और फिर उन्हें तोड़ डालता है, जो श्रमका आगार तथा वायुका सार है, जो 


बुद्धका द्वार बन्द कर देता है, हे अजुन, उसीको मन समझना चाहिए। इसमें, 
संशयके लिए कुछ भी स्थान नहीं हुँ। अब विषयोंकी बातें सुनो । स्पर्श, शब्द, रूप 


.रस ओरगन्ध ये पाँच प्रकारके विषय ज्ञानेन्द्रियोंके हूँ । जिस प्रकार हरा चारा देख- 
कर कोई पशु उत्कण्ठासे विहल होकर उसकी ओर दौड़ पड़ता है, उसी प्रकार इन 
वाँचों द्वारोसे ज्ञान भी बाहरकी तरफ दौड़ता रहता है | अब स्वर, व्यंजन और 
विसर्गका उच्चारण करना, किसी पदार्थको पकड़ना या छोड़ना, चलना और मलका 
उत्सग करना, ये पाँचों कर्मेन्द्रियोंके विषय हैं । इन्हींकी मचान या भरतीके आधार 
पर क्रियाओंकी प्रवृत्ति होती हूँ। इस प्रकार इस शरीरमें दस विषय हैं । अब मैं 
इच्छाका वर्णन करता हूँ । कोई बीती हुई बात स्मरण होने पर अथवा उसके 
सम्बन्धको कोई बात सुनाई पड़ने पर जो भावना क्षुब्ध होती है, इन्द्रियों और विषयोंका 
संयोग होते ही जो तुरन्त कामका हाथ पकड़कर उठ खड़ी होती है, जिसके उठते 
ही मन इधर-उधर दौड़ने लगता है और जिस स्थान पर कभी पैर भी नहीं रखना 
चाहिए, उस स्थान पेर इन्द्रयाँ मुंह डालने लगती हैं, जिस भावनाके फेरमें पड़कर 
बुद्धि पागळोंके समान हो जाती है और जिसे विषयोंकी बहुत अधिक लालसा या चसका 
रहता है, हे अजु न, वही भावना इच्छा है। और जब इन्द्रियोको उनकी इच्छाके 
अनुसार विषयोंका उपभोग प्राप्त नहीं होता, तब इस प्रकारका जो हठप्णं विकार 
उत्पन्न होता है कि वह विषय हमें अवश्य प्राप्त होना चाहिए, उसी विकारको द्वेष 
कहना चाहिए | अब यह सुनो कि सुख किसे कहते हैं। जिसके कारण जीव और 

सव वातोंको भूल जाता है, जो मन, वाचा और देहको शपथ देकर बाँध देता है, 
जो देहकी स्मृतिको निराधार कर देता है, जो जन्म रेते ही प्राणोंको पंगु बना देता 
हैं, परन्तु जो सात्विक भावोंका दोहरा लाम कराता है, इसके सिवा जो समस्त 
« इन्द्रियोंकी वृत्तियोंको थपकी देकर हृदथमें शान्त भावसे सुला देता है और जिस 
अवस्थामें जीवको आत्म-स्वरूपका मार्ग प्राप्त होता है, उस अवस्थामें जो भासमान 
“होता है, उसीका नाम सुख है। और हे अजु न, जिस अवस्थामें यह योग नहीं होता, 
उसीको तुम पूर्ण रूपसे दुःखकी अवस्था समझो । जब तक संकल्प-विकल्प रहते हैं, 
तब तक सुख कभी हो ही नहीं सकता । परन्तु ज्योंही संकल्य-विकल्पोंका नाश होता 
है, त्योंही सुख स्वयं-सिद्ध खूपसे प्राप्त होता है। अतएव संकल्प-विकल्पोंके होने और 
न होनेके दो कारणोंसे ही क्रमशः दुःख और सुख होता है । हे अजु न, इस शरीरमें 
जो संग-हीन तथा उदासीन चैतन्यकी शक्ति रहती है, उसीका नाम चेतना है।जो 
नखसे लेकर शिख तक सारे शरीरमें समान रूपसे जाग्रत रहती है, जो जाग्रति आदि 
तीनों अवस्थाओंमें अखंड रहती है, जो भन ओर बुद्धि आदिमें जीवता छाती है 
और उनको हरा-भरा रखती है, जो प्रकृति रूपी वनकी स्वयं वसन्त लक्ष्मी है; 
जो सजीव और निर्जीव पदार्थोमें भी अंश-मेदेसे (अर्थात्‌ कहीं कम और कहीं अधिक) 
सदा संचार करती रहती है, वही चेतना है। हे अजु'न,इसमें तिल मात्र भी असत्यता 
नहीं है। हे अजुन, राजाको अपने सँनिकोंका व्यक्तिशः या अलग अलग ज्ञान नहीं 
होता; परन्तु फिर भी उसकी आज्ञा परकीय अथवा शत्रुके चक्रका पराभव करती है। 
अथवा जब चन्द्रमा अपनी समस्त कलाओंसे पूर्ण होता है, तब समुद्रमें आपसे 
आप ज्वार आती है । अथवा जब चुम्बक पत्थर पास रहता है, तब लोहा आपसे 
आप हिळने लगता है। अथवा जिस समय सूर्य प्रकट होता है, उस समय लोग आपसे 
आप जाग उठते हैं । अथवा जिस प्रकार कछुएकी मादा अपने बच्चोंके मुखके साथ 
मुख नहों छगाती और केवल उसकी दृष्टिसे ही उन बञ्चोंका पोषण होता है, उसी 
प्रकार चेतना भी आत्माकी संगतिसे इस शरीरमें रहकर जड़को सजीव करती है। 
यह चेतनाका वृत्तान्त हुआ । अब हे अजु'न, धृतिका वर्णन सुनो। इन पाँच महा- 
भूत नामक तत्वोंमें स्वभावतः सदा वैर रहता है। यह कभी नहीं होता कि पानीसे 
पृथ्वीका नाश न हो। पानीको तेज सुखा देता है, तेजका वायुके साथ झगड़ा होता 
रहता हैं और गगन बहुत सहजमें वायुको निगल जाता हे । इसी प्रकार आकारा 

किसी दूसरे तत्वके साथ नहीं मिळता; परन्तु फिर भी वह सबमें घुसा रहता है और 
हर जगह अपना स्वतन्त्र अस्तित्व रखता है। इस प्रकार इन पाँचों भूतोंकी 
एक दूसरेके साथ नहीं पटती; परन्तु फिर भी ये पाँचों भूत इस देह-कषत्रमें एकत्र 
होकर मिळते हैं । वे अपना स्वाभाविक वैर छोड़कर देहमें एक ही जगह रहते हैं और 
सब अपने अपने गुणोंसे एक दूसरेका पोषण करते हैं। जिस घेयंके कारण उनमें 
सहसा न होनेवाला इस प्रकारका मेल होता है औरवना रहता है, उसी धेर्यका नाम 
घृति है। और,हे अर्जुन, जीवके साथ इन छत्तीसो तत्वोंका जो मेल होता है, उसोको 
इस प्रकरणमें संघात कहते हैं । इस प्रकार मैंने तुमको छत्तीसो तत्वोंके लक्षण स्पष्ट 
करके बतला दिये हैँ । इन्हीं सबके योगको क्षेत्र कहते हैं। जिस प्रकार रथके भिन्न भिन्न 
भागोंकी सजावट या योगको ही रथ कहते हैँ, ऊपर और नोचेके समस्त अवयवोंके 
समूहको जिस प्रकार “देह” कहते हैं, अथवा हाथी-परोड़ों आदिके संवटनको जिस 
प्रकार सेना” कहते हैं अथवा अक्षरोंके समूहको जिस प्रकार “वाक्य''कहते हैं अथवा 
मेघोंके समुदायको जिस प्रकार “अञ्र”तथा समस्त लोक-समुदायको “जगत्‌” कहते हैं 
अथवा तेल-वत्ती और अग्नि तीनोंका सांयोग होने पर जिस प्रकार“दीपक होता है 
उसी प्रकार जिसके कारण ये छत्तीसो तत्व एक-छूप होते हैं, उसी एक-रूपक्रो सामु 
दायिक दृष्टिसे “क्षेत्र” कहते हैं । और इन्हीं महाभूतोंके एक-रूप होकर कार्य करनेसे 
इसमें पाप और पुण्यकी फसल होती हे और इसी लिए हम भी आलंकारिक दुष्टिसे 
इसे“'्षेत्र'ही कहते हैं | कुछ लोग इसीको''देह''भी कहते हैं । परन्तु इन वातोंका 
विस्तार करनेकी आवश्यकता नहीं । यदि सच पूछो तो इसके अनन्त नाम हैं । परन्तु 
परब्रह्मके इस पार और स्थावर या जड़ जगतक्ी सोमा तक जो जो पदार्थ उत्पन्न 
तथा नष्ट होते हैं, वे सव क्षेत्र ही हैँ । परन्तु उनमें देव, मानव और नाग भादि जो 
योनि-मेद या भिन्न-भिन्न वस्तुओंके वर्ग होते हैँ, वे सब सत्व, रज और तम गुणों 
और कर्मोकी संगतिसे उत्पन्न होते हैं। हे अजु'न, इन गुणोंकी व्यवस्था में तुमको 
आगे चलकर बतलाऊंगा । अभी मैं तुमको ज्ञानका स्वरूप स्पष्ट करके बतलाता हूँ । 
क्षेत्र और उसके विकारोंका सम्पूर्ण स्वरूप तुमको वतला चुका हूँ और अव यह वत- 
लाता हूँ कि निर्मल तथा श्रेष्ठ ज्ञान क्या है। जिस ज्ञानकी प्रासिके लिए योगी लोग 
स्वर्गका टेढ़ा-तिरछा मागं पार करके आकाशको भी निगल जाते हैं, ऋद्धि-सिद्धिके 
मोहमें न पड़कर योग-साघना सरीखी दुर्घट बात भी सहन करते हैं, तपोंके कठिन 

पर्वत पार करते हुँ, करोड़ों यज्ञ-यागोंको निछावर कर देते हैं और सारा कर्म कांड 
उलट-पुलट डालते हैं अथवा बड़े आवेशसे भजन मार्गामें कूद पड़ते हैं और कोई 
कोई सुपुम्नाकी सुरंग तकमें प्रवेश कर जाते हैं; इस प्रकार जिस ज्ञानकी प्रासिके 
लिए मुनियोंकी आशापूर्ण इच्छा वेद-छपी वृक्षके पत्ते-पत्ते पर चक्कर लगाया करती 
है और, हे अर्जुन, जिस ज्ञानके लिए इस आशासे सैकड़ों जन्म गुरुकी सेवामें 
बिताये जाते हैं कि कभी तो वे कृपा करेंगे, जिस ज्ञानके प्राप्त होने पर मोह पूर्ण 
ख्पसे नष्ट हो जाता है, जो ज्ञान जीवको शिवके साथ एक कर दिखलातां है, जो 
ज्ञान इन्द्रियोंका द्वार बन्द करता है, प्रबृत्तिकी टाँगें तोड़ डालता है और मनका 
दुःख दुर कर देता है, जिसके. कारण इतका अकाल पड़ जाता है और सम भावना 
या ऐक्यका सुकाळ होता है, जो ज्ञान मदका आधार ही नष्ट कर डालता है, प्रवल 
मोहको निगल जाता है और दतका यह भाव कहीं रहने नहीं देता कि यह मैं है 
और वह दूसरा या पराया है, जो संसारको समुळ उखाड़ कर फे क देता है,संकल्प- 
का कीचड़ धोकर साफ कर देता है और ज्ञेय वस्तु अर्थात्‌ परमात्म तत्वसे उसकी 
भेंट करा देता है, जिसका साधारणत: आकलन करना भी बहुत ही कठिन होता 
है. जिसका. उदय होते ही जगतको संचालित करनेवाले प्राण पंगुल (नितान्त निवंल) 
हो जाते हैं, जिस ज्ञानके प्रकाशसे बुद्धिकी आँखें खुल जाती हैं और जीव आनन्द= 
की राशि पर रोटने लगता है, जो ज्ञान अत्यन्त पवित्र हूँ, जिसके कारण दोषोंसे 


भरा हुआ मन निर्मल हो जाता है, जिसके योगसे आत्माको लगा हुआ जीव-भाव 
वाला क्षय रोग बिलकुल अच्छा हो जाता हैं, यद्यपि उस ज्ञानका निरूपण करना 


सम्भव नहीं है, परन्तु फिर भी मैं उसका निरूपण करता हूँ। ज्ञानका निरूपण: 
सुनकर बुद्धिसे ही उसे समझना चाहिए, क्योंकि विना बुद्धिके केवळ आँखोसे वह 
कभी दिखलाई ही नहीं पड़ सकता । परन्तु जब एक वार बुद्धिके द्वारा वह जान 
लिया जाता है और इस शरीर पर वह भपनो सत्ता चलाने” लगता है, तब वह 
इन्द्रियोंकी क्रियाओंके रूपमें नेत्रोंको भी दिखाई देने लगता है। जिस प्रकार वृक्षोंके . 
हरे-भरे और तेज-युक्त होनेसे वसन्तके .आंगमनका पता चलता हे, उसी प्रकार 
इन्द्रियोंकी अवस्था देखकर ज्ञानका भी भनुमान किया जा सकता है। वृक्षोंकी 
जड़को पृथ्वीके गर्भमें भी पानी मिल जाता है और तव वह पानी डालियोंके पत्तोमे 
भी अपनी झलक दिखलाता है । अथवा पुथ्वीमें रहतेवाली मुदुता सुन्दर अंकुरोंको 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


:३६४ हिन्दी ज्ञानेश्‍वरी 


भी देखनेसे जानी जाती है। अथवा कुळीन पुरुषोंका महत्व उनके आचरणसे ही 
समझमें आ जाता हैँ। जब मनुष्य किंसीका आदर-सत्कार करनेमें बहुत अधिक 
च्यस्त होता है, तब उसकी उसी व्यस्ततासे उसका स्नेह प्रकट होता हूँ अथवा 
शान्त और भव्य आकृतिसे मनुष्यके पुण्यशील होनेका पता चलता है। अथवा 
जब कपूर-कदलीमें कपूर भर जाता है, तब चारो ओर फेनेवाली सुगन्धसे ही इस 
चातका पता चल जाता है कि उसमें कपूर भर गया हू । अथवा काँचकी कन्दीलमें 
रखे हुए दीपका प्रकाश चारो ओर बाहर फेल जाता है। इसी प्रकार जब मनुष्यके 
हृदयमें ज्ञान आकर उपस्थित होता हैं, तब बाहर भी उसके बहुतसे चिह्न प्रकट 
होने लगते हैं । अब में वही लक्षण तुमको बतछाता हूँ । ध्यान देकर सुनो । 


अमानित्वमदम्भित्वमहिसा क्षान्तिरार्जवम्‌ | 
आचार्योपानं शोचं स्थेर्यमात्मविनिग्रहः ॥ ७॥ 

“जिसे किसी लौकिक विषयमें पूरी तरहसे रंगा जाना अच्छा नहीं लगता, 
रोगोंमें अपने बड़प्पनके साथ मिलना जिसे संकटके समान जान पड़ता है, जो 
अपने गुणोंकी स्तुति या प्रशंसा होने पर, अपने सम्मानका आयोजन होने पर 

अथवा विशेष योग्यताको अपने साथ सम्बद्ध होते देखकर उसी प्रकार घबराता 
है, जिस प्रकार किसी व्यावके हाथमें पड़ने पर हिरन घत्रराता और व्याकुल होता है 
अथवा कोई तैरनेवाला किसी मंवरमें पड़ने पर व्याकुल होता है; हे अजुन, जिसे 
रोगोके द्वारा किया जानेवाला अपना सम्मान संकटके समान कष्टदायक जान पड़ता है, 
जो लोकिक महत्वको अपने साथ स्पर्श भी नहीं होने देता, जो अपना सम्मान अपनो 
आँखोंसे नहीं देख सकता, जो अपनी लौकिक कीत्ति नहीं सुन सकता, जिसे यह भी सहन 
नहीं होता कि लोगोंको मेरा स्मरण हो और वे मेरी चर्चा करें, फिर आदरःसत्का रकी . 
तो भला बात ही क्या है, जिसे उस समय अपनी मृत्यु ही सामने'दिखाई पड़ती है, 
जिस समय लोग उसे नमस्कार करते हैं, जो वृहस्पतिके समान ज्ञानवान्‌ होने पर 
भी'अपने महुत्वके भयसे पागलोंके समान हो जाता है, जो लौकिक प्रसिद्धिसे घब- 
राता है, जो शास्त्रोके सम्बन्धमें बकवांद करना छोड़कर चुपचाप एकान्तमें पड़ा रहना 
'वसन्द करता है, जो हूइयसे यह चाहता है कि संसार मेरा अपमान और उपेक्षा 
करे और मेरे सगे-सम्बन्धी मेरी ओर आँख उठाकर देखें भी नहीं, जो अपना 

आचरण प्रायः ऐसा ही रखता हैं कि उसमें हीनता और तुच्छता ही शोभा दे 
और अंगों पर हीनताके ही भूषण चढ़ें, जो सदा इस बातकी इच्छा करता हैकि 
मेरे सम्बन्धमें लोगोंकी यही भावना रहे कि यह जीवित नहीं है, यह बिलकुल है 
ही नहीं, इसका कोई अस्तित्व ही नहीं है, जिसकी चाल-ढाळ ऐसी होती है कि 
लोगोंको देखकर यह भ्रम होता है कि यह चलता है या हवाके साथ लुढ़कता- ` 
पुढ़कता चला जा रहा है, जो सदा यही चाहता है कि मेरा अस्तित्व ही न रह 
जाय, मेरा नाम और रूप भी नष्ट हो जाय, मुझे देखकर भूत मात्र भयभीत होकर 
दुर भाग जायें, जो सदा एकान्तमें ही रहता है और निजं प्रदेशकी कल्पनासे ही 
जिसकी जानमें जान आती है, जिसकी केवल वायुके साथ ही पटती है, जिसे 
आकाशके साथ वाते करना ही अच्छा लगता है और वृक्ष ही जिसे सबसे ज्यादा 
अच्छे लगते हैं, हे अजु न, जिस पुरुषमें तुम्हें ये सव लक्षण दिखलाई पड़ें, उसके 
सम्वन्धमें यह समझ लो कि वह ज्ञानमें तल्लीन हो गया है । इन्हीं लक्षणोंसे यह 
जानना चाहिए कि किसी पुरुषमें अमानित्व है या नहीं । अब मैं तुम्हें यह बतलाता ' 
हैँ कि “अदंभित्व” की पहचान किस प्रकार की जानी चाहिए । अदंभित्व भी ऊपर 
बतलाये हुए प्रकारका ही होता है । हे अजुंन, जिस प्रकार लोभी मनुष्य प्राण जाने 
पर भी यह नहीं बतळाता कि मैंने अपने द्रव्यका संग्रह कहाँ छिपाऋर रक्षा है, उसी 
प्रकार जिसमें अदंभित्व होता है, जिसमें दम्भका अभाव होता है, वह प्राणों पर 
संकट आने पर भी कमी यह नहीं वतळाता कि मैंने कौन कौनसे पुण्यकर्म किये 
हैं । हे अर्जुन, जिस प्रकार दृष्ट गौ स्तनमें आया हुआ दूध भी चुरा लेती है 
अथवा वेश्या अपनी उतरती हुई उमर छिपाती है, जंगलमें रास्ता भूल जानेवाला 
सम्पन्न व्यक्ति जिस प्रकार किसी पर अपनी सम्पन्नता नहीं प्रकट होने देता, कुलीनः 
स्त्री जिस प्रकार अपने सब अंग खूब अच्छी तरह छिपाये रखती है अथवा खेतिहर . 
जिस प्रकार जमीनमें बोये हुए अपने बोज मिट्टीके नीचें अच्छी तरह छिपा देता है, 
उसी प्रकार जो अपने दान आदि पुण्य कमं संदा गुप्त रखता है, जो शरीरके दिखा- 
वटो चोंचले नहीं करता, जो लोगोंको प्रसन्न करनेके झगड़ेमें नहीं पड़ता और अपने 
घामिक कृत्योंकी चर्चा नहीं छेड़ता, जो अपने किये हुए उपकारोंका कभी मुहसे 
उच्चारण भी नहीं करता, जो अपनी सीखी हुई विद्या लोगोंको दिखाता नहीं फिरता 
और अपना संपादित किया हुआ ज्ञान छौकिक कीत्तिके लिए नहीं बेंचता, जो 

शारीरिक विषयोंका उपभोग करनेके लिए कानी कौड़ी भी खर्च नहीं करता, परन्तु 
धामिक कृत्योके लिए अपना सारा धन व्यय करनेमें भी जो आगा-पीछा नहीं 
करता, जिसके घरमे तो प्रत्येक बातमें दरिद्रता दिखाई दे और शरीर विलकुळ दुर्बल 
तथा दीन-हीन दिखाई पड़े, परन्तु जो दान देनेमें स्वयं कल्पतरुके साथ भी प्रतिज्ञा- 
पूर्वक स्पर्धा करता हो; तात्पर्य यह कि जो अपने धामिक इत्योंमें बहुत चतुर हो, 
दानके समय अत्यन्त उदार हो और अध्यात्म चर्चामें प्रवीण हो, परन्तु और सब 
विषयोंमें पागल सा दिखाई दे, उसीको दम्भ-हीन समझना चाहिए । केलेका तना 
हलका और अन्दरसे पोछा जान पड़ता है, परन्तु रससे भरे हुए बड़े बड़े फल उसीमें 
रूगते हैं। वादळ इतने पतले और हलके होते हैं कि जरा सी हवाके झोकेसे उड़ 
जाते हैं; परन्तु आश्चयंकी वात यह कि उन्हीं बादलोंमेंसे जलकी बड़ी बड़ी 
घाराएं बरसती हैं । इसी प्रकार वह परम साघनाका मागं तो पूरी तरहसे जानता 
हे, परन्तु मौखिक वातोंमें विलकुल दीन-हीन दिखाई पड़ता है। हे अजु'न, जिसमें 
ये सब लक्षण अच्छी तरह दिखाई पड़ें, उसके सम्बन्धमें समझना चाहिए कि ज्ञान 
उसकी मुट्ीमें आ गया हे। यह अदंभित्वका वर्णन हुआ । अव यह सुनो कि 
अहिसा किसे कहते हैं पहले यह बात समझ रखो कि अहिसाकी व्याख्या अनेक 
प्रकारसे की जाती है । सब लोग अपने अपने मतके अनुसार उसका वर्णन करते 
हैं । परंतु उन वर्णनोंमें इतनी विक्षिसता हुँ कि मानों किसी वृक्षकी शाखाएँ काटकर 
उसके तनेके चारो ओर वाँध दी गई हों अथवा हाथ तोड़कर उनका मांस पकाया 
गया हो और फिर उसीसे अपनी भूख शान्त की गई हो अथवा देवमन्दिर तोड़कर 
देवताओंके वेठनेके लिए मिट्टीका चवूतरा बनाया गया हो। इसी प्रकार पूर्व मीमांसाः ` 
में कुछ इस तरहका विळक्षण निर्णय क्रिया गया है कि हिसा करके अहिसाका 
साघन करना चाहिए । उनका मत है कि जिस समय अवर्षाका संकट सामने हो, 
आर वह संकट सारे संसारमें फेलता हुआ दिखाई पड़े, तो वर्षा करानेके लिए अनेक 
प्रकारके यज्ञ करने चाहिएँ । परन्तु उन यज्ञोमें स्पष्ट रूपसे पशुओंकी हिंसा होती 
है। फिर वहाँ अहिसाका प्रवेश कंसे हो सकता है ! शुद्ध हिसाके बीज बोकर अहिसाकी 
फसल कसे काटी जा सकती है ! परन्तु इन याज्ञिकोंका साहस भी कुछ विलक्षण 
ही हं । और हे अजु'न, जिसे आयुर्वेद कहते हैं, वह भी इसी मार्गसे चलता हैँ 
उसका सिद्धान्त ही यह हे कि एक जीवके प्राण बचानेके लिए एक दूसरे जीवका 

घात करना चाहिए । अनेक प्रकारके दुःखोंसे पीड़ित और रोगोंमें पड़कर लोटनेवाला 
जीवोंको देखकर उनकी हिंसाका निवारण करनेके लिए रोगकी चिकित्सा करना तो 
ठीक है; परन्तु वह चिकित्सा करनेके लिए पहले तो किसी वनस्पतिका कन्द खोदा 
जाय और दूसरी किसी वनस्पतिके पत्ते जड़ समेत उखाड़े जायें, किसी वनस्पतिको 
बीचसे ही तोड़ लिया जाय और किसी वृक्षकी छाल छील ली जाय और कुछ वन- 

स्पतियोंके कोमल अंकूरोंको बर्तनमें उबाला जाय, तव कहीं जाकर छोगोंकी चिकित्सा 

होती हँ । जो वृक्ष जन्मसे ही कभी किसीके साथ वैर नहीं करते, उनका रस निका- 

लनेके लिए उनके सर्वागमें चीरे लगाये जाते हैं और, हें अजु न, इस प्रकार वुक्षोंके 

प्राण लेकर रोगियोंको रोगोंसे मुक्त किया जाता हैं। और जंगमों अर्थात्‌ सजीव 
प्राणियोंको भी चीरकर उनके शरीरमेंसे पित्त आदि पदार्थ निकालकर और उन्हींसे 
औषध प्रस्तुत करके कुछ रोगियोंके जाते हुए प्राण बचाए जाते हैं । रहनेके लिए 
बने हुए पक्के मक्रान तोड़कर उनके मसालेसे मन्दिर बनाना, रोजगारमें गरीवोंको 
लूटकर अन्नसत्र चलाना, सिर ढककर घुटने नंगे करना, घर तोड़कर मंडप बनाना, 
कपड़े जलाकर उनकी आग सेंकना अथवा हाथीको नहलाना अथवा वेळ बेचकर 
मकान बनाना अथवा तोतेको उड़ाकर पिंजरा बनाना आदि आदि काम हैं या 
दिल्ळगी ! इन सत्र बातोंको देखकर कोई कहाँ तक न हसे ! कुछ लोग पानी छानकर 
पीते हैं और इसे पुण्य कमंका माग कहते हैं। परन्तु पानीको छाननेके फेरमें ही 
बहुतसे जीवोंकी हत्या हो जाती है कुछ लोग हिसाके भयसे अन्नका एक कण भी नहीं 
खाते । परन्तु भूखों रहनेके कारण उनके प्राण छटपटाते रहते हैं । यह भी हिंसा ही 
है । इसलिए, भाई अर्जुन, कर्म-कांडका जो यह सिद्धान्त है कि हिंसा ही अहिसा है 
सो वह सिद्धान्त इसी प्रकारका है। पहले जब हमने इस अहिसाका नाम लिया था, 
तभी यह सहज स्फूति हुई थी कि इस मतका स्वरूप स्पष्ट कर दें । उस-समय ऐसा 
जान पड़ा कि यह मल भी सहजमें घ्यानमें आ गया है । फिर उसका स्पष्टीकरण 
'कयों छोड़ दिया जाय ! यही सम्रझकर हमने ये सब बातें कही हैं। ओर हमारा 
अभिप्राय यह है कि तुम भी उसी दृष्टिसे यह बात समझ लो । इसके सिवा, हे 
अर्जुन, ऊपर कही हुई बातोंका अहिसाके विषयके साथ मुख्य रूपसे सम्वन्ध हूँ। 
यदि यह बात न होती तो हम इस-टेढ़े-तिरछे रास्ते पर चलकर इस विषयका व्यथ इतना 
बिस्तार क्यों करते ! और हे अजुन एक बात यह भी है कि अपने मतको अच्छी 

तरह स्पष्ट करनेके लिए सामने आये हुए दूसरे मतोंका उचित रूपसे विवेचन करना 
भी आवश्यक ही होता है। इसलिए अब जो निरूपण किया हें, वह इसी कारण- 
से किया है। अब इसके उपरान्त मैं स्वयं अपने मतका प्रतिपादन करूंगा । जिस 
अहिंसाका बाना घारण करने पर अन्तरका ज्ञान व्यक्त होता है, उस अहिसाका 
स्वरूप अब स्पष्ट किया जायगा । परन्तु इस वातका पता आचरणे ही चलता है कि 
किसीमें आहसा भाव पूर्ण रूपसे आया हूँ या नहीं । जिस प्रकार कसौटी पर सोने- 
का कस आता है, उसी प्रकार जब ज्ञानका मनके साथ मेळ होता है, तव तुरन्त ही 
मनमें अहिंसाका उदय होता है। अब सुनो कि अहिसाका यह उदय किस प्रकार 
होता है। तरंगोंको बिना तोड़े, पानीको बिना हिलाये-डुलाये, वेग-सहित परन्तु फिर 
भी बिळकुळ हलके परोंसे केवळ आमिष ( अर्थात्‌ मछली ) की ओर ध्यान रखकर 
जिस प्रकार बगला बहुत ही सावधानसे पानीमें पैर रखता है, अथवा भ्रमर इस डर- 
` से कमल पर बहुत ही धीरेसे पेर रखता है कि कहीं उसके अन्दरका पराग हूट न 
जाय, उसी प्रकार अपने मनमें यह समझना कि प्रत्येक परमाणुके साथ बहुत ही 
छोटे छोटे जीव लगे रहते हैं और इसी लिए बहुत ही धीरे धीरे पर रखना अहिंसा 
का लक्षण है। ऐसा मनुष्य जिस मार्गसे चलता है, वह मार्ग कृपासे पूर्ण हो जाता 
है और वह जिस दिश्ञामें देखता है, उस दिशाको दया तथा प्रेमसे भर देता है। 
दुसरे जीवोंकी रक्षा करनेके लिए सदा अपना जीवन अपित करनेके लिए प्रस्तुत 
रहता है। हे अजुन, ऐसे पुरुषके घ्यानपू्वंक चलनेका किसी प्रकारके शब्दोंसे 
वर्णन नहीं हो- सकता और उसके लिए कोई नाप पूरी नहीं हो सकती । प्रेमसे भर. 
कर बिल्ली जब अपने बच्चोंको अपने मुंहसे पकड़ती है, उस समय वह अपने दाँतोंकी 
नोंकॉको जितना हलका रखती होगी, अथवा प्रेमपूर्ण माता जब अपने बच्चोंकी 
प्रतीक्षा करती है, उस समय उसकी दृष्टिमें जितनी अधिक कोमलता आ जाती है 
अथवा कमलके पत्ते हिलानेसे उसकी हवा आँखोंको जितनी .कोमल लगती हे, 
उतनी ही कोमलतासे उसके पेर भी जमीन पर पड़ते हैं। वे पेर जहाँ पड़ते हैं, 
वहाँ रहनेवाले जीवोंको भी सुख ही होता है। हे अजुन, इस प्रकार धीरे धीरे पेर 
रखनेके समय यदि उसे रास्तेमें कहीं कीड़ा-मकोड़ा दिखाई पड़ता है तो वह 
घीरेसे पीछे हट जाता है | वह पर मानों यह कहता है कि यदि मैं जोरसे चलूँगा 
तो स्वामीकी आत्म-समाधि हुट जायगी मऔर उनकी स्थिर प्रकृतिको आघात लगेगा । 

इसी चिन्तासे वह पैर पीछे हट जाता है, परन्तु वह किसी जीवको दबा नहीं देता। 
जहाँ इतना अधिक घ्यान हो कि मनुष्य तृणको भी जीव समझे और इसी लिए 
उसे अपने पैरोंसे न दवने दे, वहाँ ळापरवाहीसे पेर रखनेका कोई जिक्र ही नहीं हो 
सकता । च्यूँटीसे जिस प्रकार मेरु पर्वत लाँघा नहीं जा सकता अथवा मच्छड़से जसे 
तैरकर समुद्र पार नहीं किया जा सकता, उसी प्रकार मार्गमें पड्नेवाला जीव उसके 
पैरोंसे दब नहीं सकता । जिसके चळनेमें इतनी अधिक कृपा भरी रहती है, उसकी 
वाणीमें तो तुम्हें मूत्तिमती और जीती-जागती दया ही दिखाई देगी । उसके इवास 
भी बहुत ही मन्द तथा कोमल होते हैं । उसकी मुद्रा मानों प्रेमका मायका (जन्म- 
स्थान ) होती हूँ । उसके दांत माधुर्यके अंकुर ही हीते हें । जब ऐसे मनुष्यके मुखसे 
अक्षर निकलते हैँ, तब मानों उन अक्षरोंके आगे आगे स्नेह पसीजता चलता है । 
उसका ऐसा ढंग रहता है कि कृपा आगे आगे चलती है और उसके मुखसे निकले 
हुए शब्द पीछे पीछे रहते हैं । साधारणतः तो वह कुछ बोलता ही नहीं, परन्तु यदि 
बह कभी अपने मनमें बोलनेका कुछ विचार करता है, तो उसके शब्द इतने कोमळ 
होते है कि उनसे कभी किसीको कुछ भी कष्ट नहीं पहुंचता । जब वह बोलने रूगता 
है, तब कभी कभी बहुत अधिक भी बोळ जाता है, परन्तु उसकी बातोसे कभी किसीके 
मनको कुछ भी कष्ट नहीं होता और किसीको उससे डर नहीं छगता । उसे सदा इस 
बातका ध्यान रहता है कि कहीं मेरे बोळनेसे किसीकी कोई बनी-वनाई बात न बिगड़ 
जाय, कहीं कोई मुझसे डर न जाय या चौंक न पड़े अथवा कहीं कोई मेरे शब्दोंका 
तिरस्कार या अपमान न करे, इसलिए मुझसे कोई ऐसी बात नहीं होनी चाहिए 
जिससे किसीको क्लेश हो । मुझसे किसीका बाल भी बाँका न होने पावे । और 
इन्हीं सब बातोंका ध्यान रखकर वह प्रायः कुछ बोलता ही नहीं । यदि किसीके 
बहुत अधिक कहने-सुनने पर वह कभी कुछ बोलता भी हूँ, तो श्रोताओंको ऐसा 
जान पड़ता है कि हमारे माता-पिता बोल रहे हैं। उसके शब्द इतने शुद्ध और 
सरल होते हैं कि उन्हें सुनते ही ऐसा जान पड़ता है कि मानों स्वयं नाद-ब्रह्मका 
अवतार हुआ है अथवा गगा-जळ ही उछल रहा है अथवा पतित्रताको वृद्धावस्था 
प्राप्त हुई है । उसके वे नपे-तुले और मधुर शब्द अमूतकी तरंगोंके समान जान 
पड़ते हैं। उल्टा तकं या वातोंका क्रम, हठ-वाद, जीवको सन्ताप देनेवाली 
कठोरता, परिहास, छल-वाद, मर्मस्पर्शी बातें, दूसरोंका विरोध करना या किंसीको 

चातोंमें बाधक होना, चिढ़ना, कटुता, आशा दिखलाना, कुदंकाएँ निकालना और 
बहुत बढ़ बढ़कर बोलना आदि दुगुण उसकी बातोंमें बिलकुल नहीं होते । और हे. 
अजु न, उसका दृष्टिपात भी ऐसा होता है कि उसकी भौं बिलकुल ढीली छुटी हुई 
दिखाई देती हैं और उनमें बल नहीं पड़े होते । इसका कारण यही है कि वह यह 
समझता हूँ कि भूत मात्रमें परब्रह्मका निवास है; और इसी लिए वह किसी वस्तुकी 
ओर इस भयसे दृष्टि गड़ाकर नहीं देखता कि कहीं मेरी वह दृष्टि किसीको चुभ न 
जाय । उसकी सदाकी यही वृत्ति रहती है, इसलिए यदि वह अपने हृदयसे उछलने- 
वाली कृपाके बलसे प्रसन्न होनेवाली आँखें खोलकर किसीकी ओर एकाध बार 
देखता है, तब जिसकी ओर वह देखता है, उसका उसी प्रकार समाधान होता है, 
जिस प्रकार चन्द्र-बिम्बसे निकलनेवाल्ली अमृत-धारा देखते ही चकोरका पेट तुरन्त 
भर जाता है और उसका समाधान हो जाता है। उसकी कृपा-दृष्टि पड़ते ही सब 
जीवोंकी यही दशा होती है । यह प्रसिद्ध है कि कछुईकी दृष्टि बहुत ही प्रेम-पूर्णा होती 
है। परन्तु जो बात ऐसे संत्युरुषकी दृष्टिमें होती है, वह कछुईकी दृष्टिमें भी नहीं 
दिखाई देती । भूत मात्रके सम्बन्धमें जिसकी दृष्टि इस प्रकारकी होती है, उसके हाथ 
भी ठीक इसी प्रकारके होते हैं । कृतार्थ हो जानेके कारण जिस प्रकार सिद्ध पुरुषों- 
के समस्त मनोरथ जहाँके तहाँ शान्त हो जाते हैं, उसी प्रकार जिसके हाथ निश्चल 
आर निष्क्रिय होते हैं, जिसके हाथ ऐसे होते हैं कि एक तो पहलेसे ही कार्य करने- 
में असमर्थ हों और तिस पर उन्होंने संन्यास या कार्य न करनेकी प्रतिज्ञा ग्रहण कर 
छी हो अथवा जो हाथ उस इंधनके समान होते हैं कि पहले तो जलनेका नाम ही 
नहीं जातता. और तिस पर जिंसमेंकी आग बुझी हुई रहती है, अथवा उसकी 
अवस्था ऐसे मनुष्यके समान होती है जो एक तो पहलेसे ही गूंगा हो और ऊपरसे 
उसने मौत ब्रत धारण कर लिया हो; इसी प्रकार जिसके हाथोंको कुछ भी करना 
बाकी नहीं रह जाता--क्योंकि वे हाथ एक नितान्त व्यापार-शून्य और निष्क्रिय 
पुरुषके .शरीरमें लगे हुए होते हैं--जो अपने हाथोंको इस भयसे हिलने भी 
नहीं देता कि इससे वायुको धक्का लगेगा अथवा आकांशमें नख. गड़ जायगा 
फिर यह कहनेकी तो आवश्यकता ही नहीं है कि वह अपने शरीर पर बँठनेवाली 
मक्खीको उड़ावेगा. अथवा आँखोंमें .घुसनेवाले. पतिगेको झाड़कर दूर. करेगा 
अथवा पशु-पक्षियोंको डराकर भग्ावेगा। हे- अजुन; जो: कभी अपने. हाथमे 

डंडा. या छड़ी भी न रखता हो, उसके सम्बन्धमें यह कहनेकी कोई 
आवस्यकता ही नहीं है कि वह शस्त्रोंको कभी छता भी नहीं। वह कमलया 
पुष्पमालाको उछाळनेके खेल भी नहीं खेलता, क्योंकि उसे डर रहता हैं कि कहीं 
मेरे हाथका कमळ या पृष्पमाला किसीके ऊपर न जा गिरे और उसे चोट न ळग 
जाय । वह अपने अंग पर इसलिए हाथ नहीं फेरता कि इससे रोम दवंगे और 
नखोंको कष्टसे बचानेके लिए उन्हें कटवाता भी नहीं और उन्हें इस प्रकार बढ़ाता 
चलता है कि उंगलियों पर उनके कुंडल वन जाते हैं। इस प्रकार ऐसे पुरुषके - 
सम्बन्धमें कार्योका केवल अभाव ही रहेता है। लेकिन इतना होने पर भी यदि 
उसके लिए किसी कार्यके उपक्रमका प्रसंग आता है तो अपने हाथोंको उपर 
बताये हुए प्रकारसे ही कार्य करनेका अभ्यस्त होता हूँ। उसके हाथ किसीको 
अभय देनेके लिए हो ऊपर उठते हूँ, किसीको आश्रय देनेके लिए ही आगे बढ़ते 
हैं और किसी दुःखीको कोमलतापूर्वक स्पर्श करनेके लिए ही हिलते हैं । और ये 
सब काम भी उसके द्वारा सिफ लाचारीको हाळतमें ही होते हैं । परन्तु दुःखितोंका 
भय दूर करनेमें उसकी जो शीतलता दिखाई देती हुँ, वह शीतलता चन्द्रमाको 
किरणोंमें भी देखनेमें नहीं आती । वे हाथ पशु पर इतने प्रेमसे फेरे जाते हैं कि 
उनका स्पर्श मानों सुगन्धित भौर शीतल मळय वायुके स्पर्शके ही समान होता. 
है । वे हाथ सदा निर्लेप और स्वतन्त्र रहते हैं और यद्यपि चन्दनक्षी शीतल 
शाखाओंकी भाँति उनमें कभी. फल तो नहीं आते, परन्तु फिर भी वे हाथ कभी 
निष्फळ नहीं होते; क्योंकि उनकी शीतलता या प्रेमार्द्रंता बहुमूल्य, अक्षय तथा 
सर्वव्यापी होती है। परन्तु यह शब्द-विस्तार बहुत हो चुका । हे अजुंन, तुम यही 
समझ लो कि उसकी हथेलियाँ साधु-सन्तोंके शुद्ध और शीतळ शीलके समान होती 
हैँ । अत्र ऐसे पुरुषके मनका भी कुछ वर्णन होना चाहिए । परन्तु अब तक मैंने 
ऐसे पुरुषके जिस आचारका वर्णन किया है, वह आचार क्या उसके मनका नहीं 
हुँ ? शाखाएँ बया वृक्षकी नहीं होती हैं ?. विना पानीके समुद्र कंसे हो सकता 
है ? क्या तेज और तेजस्वी पदार्थ दोनों कभी एक दूसरेसे भिन्न होते हैँ? अवयव 
कौर शरीर अथवा रस और पानी . कभी अलग-अलग रह सकते हैं ? इसी लिए 
अब तक मैंने ऐसे पुइुषके वाह्य आचारके सम्बन्घमें जो बातें बतलाई हैं, उन्हें तुम 
इत अवयवोसे युक्त उप मनकी ही बातें समझो । जमोतमें बीज बोया जाता हैं, 

वहो वृक्षके रूपमें बाहर प्रकट होता हैँ। इसी प्रकार तुम यह. भी समझ लो कि 
अन्दरका मन ही इन इंद्रियोके द्वारा बाहर प्रकट होता है । क्योंकि यदि मनमें ही 
अहिंसा की कमी हो तो फिर वह मनके बाहर निकलकर केसे प्रकट हो सकती है ? 
हे अजुंन, तुम यह बात ध्यानमें रखो कि अहिसाकी भावना सबसे पहले मनमें हो 
उत्पन्न होती है और तब वह वाणी, दृष्टि तथा हाथोंमें प्रकट होती है। और नहीं 
तो जो बात मनमें ही न हो, वह भला प्राणीमें किस प्रकार प्रकट हो सकती है ? 
क्या बिना बीजके भी कभी जमीनमें अंकुर निकलते हैं? इसी लिए जव मनका 
मनत्व नष्ट होता है, उससे पहले ही इंद्रियाँ बिलकुल दुर्वल हो जाती हैं, क्योंकि 
सूत्रधारके बिना कठपुतळियाँ व्यर्थ हो जाती हैँ । यदि किसी झरनेका उद्गम ही 
सूख जाय तो फिर उसके प्रवाह में पानी कहाँसे आ सङता हैं ? जब जीव ही चला 
गया, तब फिर देहके व्यापार कहाँसे बाकी रह सकते हैं ? इसो प्रकार, हे अर्जुन, 
इन्द्रियोंके समस्त व्यापारोंका मूल मन ही है । इंद्रियोंके द्वारा मनही सब व्यापार 
करता है । अन्तःस्थ मन जिस समय जिस स्थितिमें होता है, उस समय उसी 
स्थितिमें वह क्रियाओंके रूपमें, इन्द्रियोंके द्वारा प्रकट होता है। जिस प्रकार पके 
हुए फलकी सुगन्ध वेगपूर्वक वाहर निकलती है, उसी प्रकार मनकी वास्तविक 
अहिंसा भी दबने पर आवेशपूवंक बाहर निकलती है । और तब उसी अहिंसाकी 
पूंजी लेकर इंद्रियाँ अहिंसाके लेन-देनका व्यापार आरम्भ करती हैं । जिस समय 
समुद्रमें ज्वार आती है, उस समय उसका जलः खाड़ियोंको भर देता है। ठीक 
-इसी प्रकार मन भी अपनी सम्पत्तिसे इंद्रियोंको सम्पन्न कर देता हूँ। परन्तु अब 
इस विषयका अधिक विस्तार करनेकी आवश्यकता नहीं। जिस प्रकार गुरुजी लड़के- 
का हाथ पकड़कर स्वयं ही अक्षर लिखते हैं, उसी प्रकार मन भी हाथ-पैर आदि 
इन्द्रियोंमें प्रवेश करके उसके द्वारा दयापूरण कृत्य कराता है और उनसे अहिंसाका 
आचरण कराता है | इसलिए, हे अजुन, अभी मैंने इन्द्रियोंकी क्रियाओंका जो 
वर्णन किया है, वह वास्तवमें मनके व्यवहारोंका ही वर्णन है। इसलिए जिस 
पुरुषमें मनसे, शरीरसे ओर वाचासे किया हुआ हिंसाका पूर्ण त्याग तुम्हें दिखाई 
पड़े, वास्तवमें उसी पुरुषको ज्ञान-विळासी अथवा ज्ञानका निवासस्थान ही समझना 
चाहिए । केवल यही नहीं, बल्कि यह समझना चाहिए कि वह्‌ मूत्तिमान्‌ ज्ञान 
ही है। जिस अहिंसाकी महिमा हम कानोंसे सुनते हैं और प्रंथोंमें जिसका 

चर्णन होता है, उस अहिकाको यदि प्रत्यक्ष देखनेकी तुम्हारी इच्छा हो तो तुम्हें 
उस पुरुषको देखना चाहिए। बस इसीसे तुम्हारा काम हो जायगा ।” इस 
प्रकार श्रीकृष्णदेवने अर्जु नसे ये सव बातें कहीं । वास्तवमें इन सव बातोंका मुझे 
बहुत ही थोड़े शब्दोंमें वर्णन करना चाहिए था; परन्तु बिवेचनके आवेशमें बहुत 
अधिक विस्तार हो गया । इसके लिए आप लोग मुझे क्षमा करें। हे श्रोतागण, 
कदाचित्‌ आप लोग कहेगे--'“हुरा चारा देखकर जिस प्रकार पशु अपना पिछला 
मागं भूल जाता है अथवा वायुके झोंकेके साथ उड़नेवाले पक्षी जिस प्रकार बराबर 
आकाशमें आगेकी ओर बढ़ते चलते हैं, उसी प्रकार जब एक वार इसके प्रेमका 
स्फुरण होता है और यह रसाल भावनाओंके प्रवाहमें पड़ जाता है, तब इसका चित्त 
इसके वशमें नहीं रहता ।'” परन्तु हे श्रोतागण, वास्तवमें मेरे सम्बन्धमें यह बात 
ठीक नहीं है । इस विस्तारका कुछ और ही कारण है। यदि वास्तवमें देखा जाय 
तो “अहिसा” शब्द तीन ही अक्षरोंका है। अतः ऊपरसे देखनेमें ऐसा जान पड़ेगा 
कि इसका अर्थ बहुत ही थोड़ेमें समझाया जा सकता हू । परन्तु अहिसाका पूर्ण, 
स्पष्ट तथा निःशंक अर्थ बतलानेके लिए अनेक भिन्न भिन्न मतोंका खंडन करनेकी 
आवस्यकता होती है । और नहीं तो भिन्न भिन्न मत सामने दिखाई देते हैं । अब 
यदि मैं अपने अभिमानके कारण उन सब मतोंको एक ओर रख दूं और केवल 
अपना ही विवेचन कर चलूँ तो वह विवेचन आप लोगोंको ठीक नहीं जान पड़ेगा । 
यदि कोई जौहरियोंके निवासस्थानमें जाय तो उसे उचित है कि वह वहाँ रत्नोंको - 
परखनेकी गंडकी शिळा (अर्थात्‌ शालिग्राम) निकालकर सब छोगोंके सामने रखे । 
वहाँ स्फटिक मणिकी प्रशंसा करनेसे क्या लाभ हो सकता है ? इसके विपरीत जहाँ 
आटेकी भी बिक्री न होती हो, वहाँ कपूरकी सुगन्धिवाली चीजका क्या आदर हो 
सकता है? इसी लिए यदि आप सरीखे जानकार सन्तोंकी सभामें वङ्गतृता पर कुछ 
अधिक रंग चढ़ गया तो महाराज, उसमें दोपके लिए कुछ विशेष स्थान नहों रह 
जाता । यदि सामान्य श्रोताओं और विशेष अधिकारी श्रोताओंका संस्कृति-मेद 
घ्यानमें न रखा जाय और यदि मैं सरसरी तौर पर उन सबको एक ही मालामें 
पिरोकर निरूपण कर चलू, तो फिर आप लोग उस विवेचनको अपने कानोंका स्पशं 
भी न होते देंगे । यदि शुद्ध सिद्धान्तके निरूपणमें शंकाओंका समाधान न हो और 
विषय जटिलका जटिल ही रह जाय अथवा उसकी जटिलता और बढ़ जाय, तो 

शओताओंका विषयकी ओर जानेवाला लक्ष्य पिछले पैरों वहाँसे भाग जाता है । जिस 
जलेमें सेवार भरी हुई रहती है, उसकी ओर हंस कभी उलटकर भी नहीं देखता। 
अथवा यदि चन्द्रमा मेघोंकी आड़में हो जाता है, तो चकोर पक्षी अपना चंचुपुट 
उत्सुकतासे ऊपरकी ओर उठाकर नहीं देखता । इसी प्रकार यदि मैं निविवाद और 
निःशक रूपसे अपना निरूपण न करूँ तो आप लोग भी श्रवणके विषयमें . अपना 
` आदर न दिखलावेंगे-इस ग्रम्यको हाथ न लगावेंगे । केवल इतना ही नहीं, बल्कि 
उलटे आप लोग और भी क्रुद्ध हो जायेंगे । जिस विवेचनमें दुसरे मतोंका निराकरण 
न होगा और जिसमें आक्षेपोंका मुंह वन्द न किया जायगा, वह विवेचन आप लोगोंको 
कभी ग्राह्य न होगा। और में जो इस ग्रन्थका गुम्फण कर रहा हूँ, इसमें मेरा 
उद्देश्य यह है कि आप सन्तजन मुझे सदा प्रेम और कृपाकी दृष्टिसे देखें। यदि 
वास्तविक दृष्टिसे देखा जाय तो आप ही लोग इस गीतार्थके. निकट सम्बन्धी हैं; 
और यही जानकर मैंने इस गीताको अपने हृदयसे लगाया है। और इसी लिए 
मैं यह भो समझता हूँ कि आप लोग अपना ज्ञान-सर्वस्व देकर इसे मेरे पाससे 
छुड़ा ले जायंगे। यह गीता कोई ग्रन्थ नहीं है, बल्कि यह मेरे पास धरोहरके रूपमें 
रखी हुई आप लोगोंकी वस्तु हैं । और यदि आप लोग अपने लोभीपनके कारण 
अपना ज्ञान-सवंस्व मुझसे चुराकर रखेंगे और इस गीताको मेरे पास इसी प्रकार 
रेहन पड़ी रहने देंगे, तो इस गीताका और मेरा एक ही परिणाम होगा । सारांश 
यह कि मैं आप लोगोंकी पा सम्पादित करना चाहता हूँ। और इसी उद्देश्यसे 
मैंने ग्रन्थ-रचनाका यह केवल बहाना किया है । इसी लिए मुझे ऐसा शुद्ध और 
निर्दोष निरूपण करना पड़ता है जो आप लोगोंको अच्छा लगे । और इसी लिए 
मैं भिन्न भिन्न मतोंका ऊहापोह करनेके फेरमें पड़ गया था। परन्तु ऐसा करनेमें 
बहुत अधिक विस्तार हो गया और मूळ इलोकका अर्थ कहाँका कहाँ चला गया। 
तो भी आप लोगोंको उचित है कि आप इस बालकको क्षमा करें। अन्नके ग्रासमें- 
_ की कंकड़ी निकाळनेमें यदि समय लगे तो इसमें कुछ दोष नहीं हैं; क्योंकि कंकर्ड 
निकालना तो आवश्यक ही है । यदि वालकको रास्तेमें जा मिल जाये और उन 
ठगोंसे अपना छुटकारा कराके घर आनेमें उस वालकको कुछ देर हो जाय, तो 
माताको उस बालक पर क्रोध करना चाहिए अथवा उस परसे राई-नोन उतारकर 
उसे गले लगाना चाहिए ? परन्तु अब इस विषयका और अधिक विस्तार करनेकी 

आवश्यकता नहीं । आपने मुझे क्षमा कर दिया, वस इसीसे मुझे सव कुछ मिल 
गया । अब आप लोग यह सुनें कि श्रीकृष्णदेवने क्या कहा । 

भगवानुने कहा--“भाई अजुन, ज्ञानाज॑नके कारण तुम्हारी दृष्टि खुल तो 
गई है, परन्तु अब तुम सावधान हो जाओ । अव मैं तुमको वास्तविक ज्ञानका परि 
चय कराता हूँ । जिसमें इस प्रकारकी क्षमा विराजती हो, जिसमें खेदका कहीं नाम 
भी न हो, तुम समझ लो कि उसीको सच्चा और वास्तविक ज्ञान प्रा्त हैं। जि 
प्रकार गहरे सरोवरोंमें कमल अथवा' भाग्यवान्‌ पुरुषोंके घरोंमें सम्पत्ति होती हैं, 
उसी प्रकार हे अजु न, सच्चे ज्ञानी पुरुषमें क्षमा भरी हुई रहती है । इस क्षमाको 
पहचाननेके लक्षण अव मैं तुमको स्पष्ट ूपसे वतलाता हूँ; सुनो । जिस प्रकार कोई 
बहुत अच्छा लगनेवाला आभूषण हम बड़े चावसे अपने शरीर पर घारण करते 
हैं, उसी प्रकार चावसे वह पुरुष सब बातें सहन करता है । यदि तीनों प्रकारके 
तापोंका पर्वत भी उस पर आ गिरे, तो भी वह तनिक विचलित नहीं होता । इष्ट 
वस्तृकी ही भाँति अनिष्ट वस्तु भी वह बहुत ही आदरपूर्वक स्वीकृत करता हैँ वह 
मान और अपमान सव सहन करता है, सुख और दुःख सबको समान समझता हू 
और निन्दा अथवा स्तृतिसे चल-विचल नहीं होता । वह न तो गरमीसे त्त होता 
है और न सर्दीसे काँपता है; और चाहे कैसा ही विकट प्रसंग क्यों न आवे, परन्तु 
न तो वह भागता ही है और न डरता ही है । जिस प्रकार मेरु पवंतको अपने 
शिखरका भार कुछ भी मालूम नहीं होता अथवा जिस प्रकार नारायणके तीसरे 
अवतार यज्ञ-वराह पृथ्वीके भारको कुछ भी नहीं समझते अथवा असंख्य भूतोके 
भारसे जिस प्रकार पृथ्वी नहीं दवती, उसी प्रकार सुख-दुःख आदि इन्द्रोके शरीर 
पर आ पड़नेसे वह बिलकुल नहीं घबराता । जिस प्रकार बहुत-सी नदियों और 
नदोंके समुदायके साथ आनेवाले अपरम्पार जल-समूहके लिए समुद्र अपना पेट बड़ा 
कंर लेता है और उन सबको अपने उस पेटमें स्थान देता हैं, उसी प्रकार उसके 
सम्बन्धमें कभी कोई ऐसी बात नहीं होती जो वह सहन न करे । और इतना होने 
पर भी उसे इस बातका कभी भान भी नहीं होता कि मैं अमुक अमुक बातें सहन 
'करता हूँ । जो कुछ प्राप्त होता है, वह सब आत्म-स्वरूप मानकर सहन करता हू 
और उसके लिए उस सहनशीलताका अभिमान करनेका कोई कारण नहीं होता । 
हे सखे अजु न, इस प्रकारकी भेद-भाव-रहित क्षमा जिस पुरुषमें विराजती हो, समझ 

लो कि उस पुरुषके कारण स्वयं ज्ञानका ही महत्व बढ़ता है । हे पार्थ, ऐसा पुरुष 
ज्ञानका आधार ही होता है । अच्छा अब मैं आर्जवका निरूपण करता हूं, सुनो | 
प्राणी मात्रके सम्बन्धमें जिस प्रकार प्राणतत्व एक ही प्रकारका. सौजन्य दिखलाता 
है, उसी प्रकार आर्जव भी सबके साथ भेदनभाव-रहित व्यवहार कराता है । जिस 


प्रकार सूर्य कभी किसीका मुँह देखकर ( अर्थात्‌ किसीको प्रिय समझकर्‌ ) उसपर 
अपने प्रकाशका विस्तार नहीं करता अथवा आकाश तत्व जिस प्रकार समस्त 


आकाशको सम भावसे व्याप्त रखता है, उसी प्रकार जिसमें आजंव होता है, उसका 
मम अलग अग मनुष्योंके साथ अलग अलग प्रकारका व्यवहार नहीं करता, 
बल्कि सवके साथ बिलकुल एक-सा व्यवहार करता है । बात यह है कि ऐसा पुरुष 
जगतकी स्थिति बहुत अच्छी तरह जान चुका होता है और उसे इस बातका पूरा 
पूरा ज्ञान हो चुका रहता हैं कि जगतके साथ मेरा आत्मैक्यका बहुत ही पुराना 
और बहुत ही निकटका सम्बन्ध है । और इसी लिए अपने और परायेका उसे कभी 
भान भी नहीं हो सकता । वह पानीकी तरह हर एक आदमीके साथ मिल जाता 
हैं, वह अपने मनमें किसीके विषयमें भी बुरा नहीं मानता, उसके विचार सदा 
वायुके प्रवाहके समान विलकुल सरल रूपसे चलते हैं और उसे किसी प्रकारकी 
शंका या और कोई भाव स्पशं ही नहीं करता । जिस प्रकार माताके सामने जानेमें 
बालकको किसी तरहकी शंका नहीं होती, उसी प्रकार छोगोंके सामने अपनी मनो- 
वृत्ति प्रकट करनेमें भी उसे किसी तरहकी शंका नहीं जान पड़ती । हे अजुन, जब 
कमळ एक वार खिल जाता है, तब फिर उसका कोई भाग बन्द नहीं रह जाता । 
ठीक इसी प्रकार उसका मन भी बिलकुल खुळा रहता है और उसमें कहीं कोई 
बन्द या छिपा हुआ अंश नहीं रह जाता । जिस प्रकार कोई रत्न एक तो पहलेसे 
ही स्वच्छ हो और ऊपरसे उसपर तेजस्वी किरण पड़े, उसी प्रकार उसका मन एक 
तो पहलेसे ही विलकुल निर्मळ होता है और फिर उस मनके साथ होनेवाली 
क्रियाएं भी उतनी ही निर्मळ होती हैं। उसे कभी किसी बातके सम्बन्धमे इस 
भ्रकारका आगा-पीछा नहीं होता कि मैं यह बात कहूँ या न कहुँ; और वह अपना 
वास्तविक अनुभव बिलकुल ठीक ठीक प्रकट कर देता है । अपने मनकी आधी 
बात छिपाना और आधी प्रकट करना वह विलकु जानता ही नहीं । उसकी 
दृष्टिमें कपट नामको भी नहीं रहता और उसकी वातोमें न तो कोई दुराव ही 

होता है और न अस्पष्टता ही होती है । वह किसीके साथ तुच्छताका व्यवहार 
नहीं करता । उसकी दसो इन्द्रियां बिलकुल निष्कपट, सरल और शुद्ध ही होती हैं 
और दिन-रात उसके प्राणोंके पाँचो द्वार बिलकुल खुले रहते हैं। उसका 
अन्तरंग अमृतकी घाराके समान सरळ होता है। तात्पर्य यह है कि जिस पुरुषमें 
'ये सब लक्षण खूब अच्छी तरह दिखाई देते हों, हे वीरश्रेष्ठ अर्जुन, उसके सम्बन्धमें 
तुम यह बात अच्छी तरह समझ छो कि वह आजंव गुणका पुतला है और उसमें 
ज्ञान अपना घर बनाकर रहता है। हे चतुर-श्रेष्ठ अर्जुन, अब मैं तुमको यह बताता 
हुँ कि गुरुकी भक्ति किस प्रकार की जानी चाहिए । ध्यान देकर सुनो । यह गुरुसेवा 
:मानों भाग्यकी जननी हैं, क्योंकि जिस जीवको स्थिति परम शोचनीय हो, उसे भी 
यह ब्रह्म-स्वरूपकी प्राप्ति करा देती हैं। इसी गुरु-भक्तिके सम्बन्धकी सव बातें मैं 
तुमको स्पष्ट रूपसे बतलाना चाहता हुँ; इसलिए तुम अपना अवधान बिलकुल 
'एकाग्र करो । जिस प्रकार समस्त जलकी सम्पत्ति अपने साथ लेकर नदी समुद्रकी 
ओर जाती है अथवा समस्त महासिद्धान्तोंके साथ वेद-विद्या ब्रह्म-पदमें स्थिर होती 
है अथवा जिस प्रकार सती स्त्री अपने पाँचो प्राण एकत्र करके अपने समस्त गुणों 
और अवगुणोंके सहित अपने प्रिय पतिको अर्पण करती है, उसी प्रकार जो अपना 
सव्व गुरु-कुलमें अपित कर देता है और जो स्वयं गुरु-भक्तिका .मायका ( जन्म- 
स्थान ) वन जाता है, जो गुरु-गृहके स्थानका उसी प्रकार चिन्तन करता है, जिस 
प्रकार विरहिणी स्त्री अपने पतिका चिन्तन करती रहती है, गुरूगृहके स्थातकी 
ओरसे हवाको आते हुए देखकर जो उसका सम्मान करनेके लिए दौड़कर उसंके 
आगे जा खड़ा होता है और उसके सामने जमीन पर लोटकर उससे प्रार्थना करता 
है कि--'मेरे घरमें आओ ।' सच्चे प्रेमके कारण जिसे गुरु-गुहकी दिशाके साथ ही 
बातें करना अच्छा लगता है और जो अपने जीवको गुरु-गृहका हकदार बना रखता 
“है, जिसका शरीर गुरुकी आज्ञाके साथ बंधा होनेके कारण गुरसे दूर और अपने 
-घर रहने पर भी उसी प्रकार बन्धनमें पड़ा रहता है, जिस प्रकार बछड़ा रस्सीसे 
-बँघा हुआ गोशाछामें पड़ा रहता हैं, परन्तु फिर भी उसी बछड़ेकी तरह जो निरन्तर 
अपने मनमें यही कहता रहता है कि यह रस्सीका वर्‍्धन किस प्रकार 'टूटेगा और 
किस प्रकार कब मुझे गुरुदेवके दंन मिलेंगे, जिसे अपने गुरुके विरहका प्रत्येक 
क्षण युगसे भी बढ़कर जान पड़ता है और ऐसी अवस्थामें यदि उसके गुरुके 

निवासस्थानसे कोई व्यक्ति आता है अथवा उसका गुरु किसीको उसके पास भेजता 
है तो उसे वेसा ही आनन्द प्राप्त होता है, जसा किसी मरणोन्मुख व्यक्तिको 
आयुष्य प्राप्त होने पर होता है अथवा सूखे हुए अंकुरको जिस प्रकार अमृतकी 
वर्षा होनेके कारण प्राप्त होता हैं अथवा किसी छोटेसे गड्ढेमें रहनेवाली मछलीको 
समुद्रमें पहुँच जाने पर होता हैं अथवा किसी परम दरिद्रको कहीं कोई गडा हुआ 
खजाना दिखाई पड़ने पर होता है अथवा अन्धेको दृष्टि प्राप्त होने पर होता है 
अथवा किसी दरिद्रको इन्द्र-पद प्राप्त होने पर होता है | इसी प्रकार वह गुरुकुलका 
नाम सुनते ही सुखके रससे ओत-प्रोत होकर इतना फूल जाता हैं कि वह आकाश- 
को भी सहजमें आलिंगन कर लेता है । गुरु-कुलके प्रति इस प्रकारका प्रेम जिस 
व्यक्तिमें तुमको दिखाई पड़े, हे अजु'न, उसके सम्बन्धमें तुम यह वात अच्छी तरह 
समझ लो कि उसको सेवाका ज्ञान निरन्तर सिद्ध रहता है । वह अपने प्रेम-गुणकी 
सामर्थ्यसे अपने अन्तःकरणमें अपने गुरुदेवकी मुत्ति स्थापित करके घ्यानके द्वारा 
उसीको उपासना करता है । वह अपने हृदयकी निमंलताके कोटमें अपने आराध्य 
गुरुदेवको दृढतापूर्वक स्थापित करके स्वयं बहुत ही भक्ति भावसे उनका सारा 
परिवार बन जाता है| ज्ञानके चबूतरे पर आत्मानन्दके मम्दिरमें अपने गुरुदेवकी' 
मृत्ति स्थापित करके वह ध्यान रूपी अमृतकी धार चढ़ाता है। ब्रह्म-वोधका सूर्योदय 
होते ही अपनी बुद्धि-रूपी टोकरी सात्विक भावोंसे भरकर अपने गुरुदेव रूपी शंकर 
पर उन्हीं भावोंकी लखौरी चढ़ाता है, दिवसके तीनों कालों अर्थात्‌ प्रातःकाल, 
मध्याह्लं और सायंकालके शास्त्रोक्त समयोंमें जीव भावका धूप जलाकर ज्ञानके 
दीपकसे वह सदा गुरुदेवकी आरती करता हूँ । फिर उन्हें समस्त ब्रह्मेक्यका नैवेद्य 
अपित करता हूँ । इस प्रकार वह स्वयं तो पुजारी बनता है और अपने गुरुको 
आराध्य देवता बनाता है। कभी कभी उसकी बुद्धि जीवकी दाय्या पर गुरुराजकी 
पतिके रूपमें कल्पना करके उनकी संगतिका सुख भोगती है और प्रेमके आनन्दका 
अनुभव करती है। कभी कभी उसके अन्तरंगमें प्रेमकी ऐसी लहर उठती है कि 
वह उसका नाम क्षीर-समुद्र रख देता है । उसके इस प्रेम-समुदरमे ष्यान-सुखके निर्मल 
रेष-मचकर पर उसके गुरु-रूपी नारायण जळ-संचयमें निद्रा लेते रहते हैं | फिर इन 
गुरुऽरूपी नारायणके पैर दवानेवाली लक्ष्मी वह स्वयं ही बनता है और हाथ जोड़- 
कर पास खड़ा रहनेवाला गरुड़ भी वह आप ही वनता हूँ। उन गुरु-रूपी नारायणकेः 

नाभि-कमलसे जन्म लेनेवारे ब्रह्माकी भी वह अपने आपमें ही कल्पना करता है । 
इस प्रकार वह गुरु-मूत्तिमें प्रेमके मानसिक घ्यान-सुखका अनुभव करता हैं। कभी 
कभी वह यह भी कल्पना करता है कि श्री गुरुदेव मेरी माता हैं; और तब वह 
उनकी गोदमें लोटता है और उनके स्तन-पानका भी कल्पित सुख भोगता हैं। 
अथवा हे अजुन, कभी कभी वह यह भी कल्पना' करता है कि ज्ञान रूपी वृक्षकी 
शीतल छायामें श्री गुरुदेव घेनु माताके समान हैं और मैं उनका बछड़ा हूँ। 
अथवा कभी कभी वह यह समझता है कि गुरुदेव की कृपा तो जळ है और मैं 
उसमेंकी मछली हूँ । अथवा गुरुकी कृपा तो जलकी वर्षा है और मैं उस वर्षासे 
बढ्नेवाला सेवा-वृत्ति-रूपी पौधा हूँ । तात्प यह कि अनुरागके इन प्रकारोंका कहीं 
अन्त ही नहीं है। वह कभी कभी ऐसी कल्पना भी करता है कि मैं पक्षीका एक 
ऐसा बच्चा हूँ, जिसकी चोंच और पंख अभी अच्छी तरह खुळे नहीं हैँ और गुरु 
मेरी माता पक्षिणी हैं और उनकी चोंचमेंसे मैं चारा लेता हूँ । कभी वह यह 
कल्पना करता है कि गुरुदेव नौका हैं और मैं उन्हींके आश्रममें पड़ा हुआ हूँ । 
तात्पयं यह कि जिस प्रकार ज्वार आने पर समुद्रमें बरावर लहरें उठती हैं, उसी 
प्रकार उसके प्रेमकी लहरें भी ध्यानकी परम्परा बराबर चलाती चलती हैं। सारांश 
यह किइस प्रकार वह अपने मनमें निरन्तर गुरुकी मूत्तिका उपभोग करता रहता 
है । अब यह सुनो कि वह अपने गुरुदेवकी दृश्य या प्रत्यक्ष सेवा किस प्रकार 
करता है। उसके मनमें सदा यही भाव बना रहता है कि मैं अपने गुरुदेवकी ऐसी 
सेवा करूँ कि वे प्रसन्न होकर कहें--“वाह वा रे शिष्य, तुझे जो वर चाहिए हो, 
वह वर माँग ।” वह सोचता है कि जब गुरुदेव सचमुच इस प्रकार प्रसन्न हो जायें, 
तब मैं उनसे विनयपूर्वक कहँ--' हे महाराज, मेरी यह इच्छा है कि आपका जो 
कुछ परिवार हो, वह सारा परिवार एक मैं ही होऊं । और आपके उपयोगमें आने- 
वाले जो जो उपकरण हैं, उन सवके रूप भी मैं ही धारण करूं ।' और जब मैं 
स्वामीसे इस प्रकारका वर माँगूँ, तब वे प्रसन्‍न होकर “तथास्तु'' कहें और एक 
मात्र मैं ही उनका सारा परिवार बन जाऊँ। वह सोचता हुँ कि जब गुरुदेवकी सेवा- 
के समस्त उपकरण मैं ही बन जाऊंगा, तभी मुझे गुरुकी सेवाका वास्तविक कौतुक 
देखनेको मिलेगा । यों तो गुरुदेव सभीकी माता हैं, परन्तु मैं उन पर ऐसा दबाव 
डालूंगा कि वे केवल मेरी ही माता होकर रहें। उनके प्रेमको भी मैं इस प्रकार 

चेधूंगा कि वे मेरे साथ एक-पत्ती-ब्रतवाला आचरण कर और उनसे क्षेत्र संन्यासके 
ज्रतका इस प्रकार आचरण कराऊंगा कि उनका प्रेम निरन्तर मेरी ही सीमामें रहे। 
जिस प्रकार नित्य बहुनेवाली वायु चारो दिशाओंकी सीमाके बाहर नहीं जाती, उसी 
प्रकार मैं भी पिजरा बनकर गुरुदेवकी समस्त कृपाको केवल अपनेमें ही आवद्ध 
रखूंगा । गुरु-सेवा रूपी स्वामिनीको मैं अपने समस्त सद्गुणोंके नगोंसे सजाऊंगा । 
केवळ यही नहीं, बल्कि मैं ही गुरु-भक्तिका सारा आच्छादन बन जाऊंगा और 
इसरे किसीको वह आच्छादन नहीं बनने दूँगा । जब गुरुके प्रसादकी वर्षा होने 
लगेगी, तव केवल मैं ही पृथ्वी बनकर उसके नीचे रहूंगा । वह अपने मनमें सदा 
इसी प्रकारके अनेक मनोरथोंकी रचना करता है । वह कहता हूँ कि में गुरुदेवका 
घर बनूँगा और उस घरमें आपही दासके समान रहकर उनके सब काम करूंगा । 
उदार और दाता गुरुदेव आने-जानेमें डेवढ़ियाँ लॉँचेंगे, वह डेवढ़ियाँ भी मैं 
ही बनूगा और द्वारपाल बनकर मैं ही द्वार पर पहरा भी दुंगा । मैं ही उनकी 


पाढुका बनूंगा और मैं ही उन्हें वह पाढुका पहनाऊँगा । मैं ही उनके ऊपर छाया 
करनेके लिए छाता भी बनूँगा और छत्र लगानेवालेकी सेवा भी में ही करूंगा । 
मैं ही रास्तेकी ऊंची-नीची भूमि बतलानेवाळा चोबदार बनूंगा। मैं ही हाथ पकड़ने 
वाळा बनूँगा और मैं ही उनके आगे मशाल लेकर चलमेवाळा मशालची बनूगा । 
में ही उनकी झारी बनूंगा और मैं ही उन्हें कुर्ला भी कराऊंगा; और वे जो कुछ 
कुल्ला करके मुँहसे फेंकेंगे, उसे धारण करनेवाला पीकदान भी में ही बनेगा । मैं 
ही उनका पानदान बनूंगा और पान खाकर जब वह थूकेंगे, वह भी मैं ही लूंगा । 
उनके स्नानही तैयारी भी मैं ही कहूंगा। मैं ही उनका आसन, अलंकार, वस्त्र और 
चन्दन आदि उपचार भी बनूँगा। मैं ही उनका रसोइया बनकर उनके आगे अन्न- 
का महानेवेद्य लगाऊंगा और मैं ही अपनी आत्मासे उनकी आरती उतारूँगा। 
जिस समय श्री गुरुदेव भोजन करने बैठेंगे, उस समय उनकी पंक्तिमें में ही बेढूगा 
और भोजनके उपरान्त मैं ही आगे बढ़कर उन्हें बीड़े दूँगा । उनकी जूठी 
थाली और बरतन आदि भी मैं ही उठाऊंग्रा, मैं ही उनका बिस्तर विछाऊँगा और 
में ही उनकै पैर दबाऊँगा.। मैं ही उनके बेठनेके लिए मंच या सिंहासन बनूँगा 
ओर जब उस मंच पर गुरु महाराज बँठेगे, तब अपनी गुरु-सेवाकी पराकाष्ठा 
समशूगा । जिन चमत्कारपूर्ण बातों और मनोविनोद आदिमे गुरुदेवका मन रमेगा, 

वे सबबातें भी मैं ही बगूँगा । जिस शाम मप नका पं" श्षत्रण ५ गा, ९ php ; 
समूह भी मैं ही बनूँगा; और जिस संगम च॑ लपत | कोई ्ं ग बु र हि ४ कर 
उनके स्पश-ज्ञानका रूप भी मैं ही धारण कण्गा | जिन जि रन कहो ६4 ह त्र द i 
दष्टिस देखेंगे, वे सब रूप भी मैं ही बनूँगा । उनकी जिद्धाकों जी जी र छ 2४ | 
और उनकी नाकको जो जो सुगन्धियाँ अच्छी लगेंगी, में रत ट ८७७ « । र | 
बनँगा । इस प्रकार शिष्य अपनी दृश्य सेवाके सम्बन्धे अपने मन्ध वर्न ह 
कहता रहता है कि अपने गुरुके उपयोगकी समस्त वस्तुएं : { बर्ूगा नि ड काका 
गुरु-सेवाको मैं अकेला ही व्याप्त कर लूंगा जब तक थारीर्‌ रहता दू, 55 हक दः 


a ~ देह >> 25 ताग डः टा का 
इस प्रकार सेवा को जाती हैं; और जब देह-पात हा जाता है, दव गुरु सत्रा 


और ही प्रकार उसकी बुद्धिको सूझता है। वह कहता द कि देह-पात होने पर 

रगा जि प्र गद अपन चरण न्ह 
अपने इस शरीरकी मिट्टी उसी भूमिमें मिलाऊंगा जिस पर गुद छन चरण न 
कर खड़े होंगे । मेरे गुरुदेव जिस पानीको सहजमें स्पे करेंगे, उठी पानाने न ऋपन 


शरीरका जलीय अंश मिला दूंगा । जिस दीपकसे गुरुदेव आरदी कर 


दीपक उनके घरमें जलेगा, उस दीपकके तेजमें में अपने शरीरका तजबाका अच 
मिला दूंगा । गुरुदेवके चंवर या पंखेमें मैं अपनी प्राण-वायु रुूूँगा !जझडे सु 
'गुरुदेवकी सेवा और स्पर्श दोनोंका हो सौभाग्य प्राप्त होगा । जिन जिन स्थलों 
गुरुमूत्ति रहेगी, उन उन स्थलोंके आकाश तत्वमें में अपने ्रीरका 
अंश लीन करूँगा । चाहे मैं जीता रहूँ और चाहे मैं मर जाऊं, परन्तु युरूसेवाका 
यह ब्रत मैं कभी न छोडूंगा । मैं इस प्रकारकी सेवा कल्पान्त कोटि तक करता रहूँ 
और क्षण भरके लिए भी वह सेवा किसी दूसरेको करने न दूंगा । जिस 'झिष्यरे 
इस प्रकारका घैयं होता है और जिसकी गुरु-सेवाके लिए स्थल या काळको कोई 
सीमा अथवा मर्यादा नहीं होती, जो सेवा करनेमें रात और दिनका कुछ भी घ्याद 
नहीं करता और उसके सम्बन्धमें कभी यह नहीं कहता कि यह सेवा थोड़ी हुई याः 
बहुत; उलटे गुरुदेबके बतलाये हुए कार्यकी कठिनतासे और भी ताजा ओर इ 
पुष्ट होता है, गुरुका बतलाया हुआ काम चाहे आकाशसे भी बड़ा हो, परस्तु फिर 
भी जो अकेला ही वह काम पूरा कर डालता है, किसी कार्यके सम्दस्धमें ुरुदेदकी 
आज्ञा होते ही मनसे पहले जिसका शरीर आगे दौड़ पड़ता है, उसे पूरा करनेकेः 


लिए मनके साथ प्रतियोगिता करके जो चटपट काम पूरा कर डाऊता है, गुरुके 

चेधूँगा कि वे मेरे साथ एक-पत्नी-त्रतवाला आचरण कर और उनसे क्षेत्र संन्यासके 
ब्रतका इस प्रकार आचरण कराऊंगा कि उनका प्रेम निरन्तर मेरी ही सीमामें रहे। 
जिस प्रकार नित्य बहुनेवाली वायु चारो दिशाओंकी सीमाके बाहर नहीं जाती, उसी 
प्रकार मैं भी पिंजरा बनकर गुरुदेवकी समस्त कृपाको केवळ अपनेमें ही आवद्ध 
रखूंगा । गुरु-सेवा रूपी स्वामिनीको मैं अपने समस्त सद्गुणोंके नगोंसे सजाऊंगा । 
केवळ यही नहीं, बल्कि मैं ही गुरु-भक्तिका सारा आच्छादन बन जाऊंगा और 
दूसरे किसीको वह आच्छादन नहीं बनने दूंगा । जब गुरुके प्रसादकी वर्षा होने 
रगेगी, तब केवळ मैं ही पृथ्वी बनकर उसके नीचे रहूंगा । वह अपने मनमें सदा 
इसी प्रकारके अनेक मनोरथोंक्री रचना करता है । वह कहता हुँ कि मैं गुरुदेवका 
चर बनूंगा और उस घरमें आपही दासके समान रहकर उनके सब काम करूंगा । 


उदार और दाता गुरुदेव आने-जानेमें डेवढ़ियाँ लाचेंगे, वह डेवढ़ियाँ भी मैं 
ही बनूगा और द्वारपाल बनकर मैं ही द्वार पर पहरा भी दूंगा । मैं ही उनकी 
पादुका बनूंगा और मैं ही उन्हें वह पादुका पहनाऊँगा । मैं ही उनके ऊपर छाया 
करनेके लिए छाता भी बनूँगा और छत्र लगानेवालेकी सेवा भी मैं ही करूँगा । 
मैं ही रास्तेकी ऊची-नीची भूमि बतलानेवाला चोबदार बरनूँगा । मैं ही हाथ पकड़ने 
वाला बनूँगा और में ही उनके आगे मशाल लेकर चळनेवाला मशालची बर्नूगा । 
में ही उनकी झारी बनूंगा और मैं ही उन्हें कुल्ला भी कराऊंगा; और वे जो कुछ 
कुल्ला करके मुंहसे फेंकेंगे, उसे धारण करनेवाला पीकदान भी मैं ही वर्नूँगा । मैं 
ही उनका पानदान बनूंगा और पान खाकर जब वह थूुकंगे, वह भी मैं ही छूँगा । 
उनके स्नान ही तैयारी भी मैं ही करूंगा मैं ही उनका आसन, अलंकार, वस्त्र और 
चन्दन आदि उपचार भी बनूँगा। मैं हो उनका रसोइया बनकर उनके आगे अन्न- 
का महानैवेद्य लगाऊग्रा और में ही अपनी आत्मासे उनकी आरती उतारूँगा। 
जिस समय श्री गुरुदेव भोजन करने वैठेंगे, उस समय उनकी पंक्तिमें मैं ही बेढूंगा 
और भोजनके उपरान्त मैं ही आगे बढ़कर उन्हें बीड़ दूँगा । उनकी जूठी 
थाळी और बरतन भादि भी मैं ही उठाऊंग्रा, मैं ही उनका विस्तर बिछाऊँगा और 
में ही उनके पैर दवाऊँगा.। मैं ही उनके बैठनेके लिए मंच या सिंहासन बनूँगा 
और जब उस मंच पर गुर महाराज बंठेंगे, तब अपनी गुरु-सेवाकी पराकाष्ठा 
समझूगा । जिन चमत्कारपूर्ण बातों और मनोविनोद आदियें गुरुदेवका मन रमेगा, 

चे सब बातें भी मैं हो वनूँगा । जिस समय उनका ग्रंथ-श्रवण होगा, उस समय शब्दोंका 
समुह भी मैं ही बनूंगा; और जिस समथ वे अपना कोई अंग खुजलावेगे उस समय 
उनके स्पशं-ज्ञानका रूप भी मैं ही धारण करूँगा । जिन जिन ख्पोंको गुरुदेव स्नेहपूर्ण 
दृष्टिसे देखेंगे, वे सब रूप भी मैं ही बनूंगा । उनकी जिह्वाको जो जो रस अच्छे लगेगे 
और उनकी नाकको जो जो सुगन्धियाँ अच्छी ळगेंगी, वे रस और सुगन्धियाँ भी मैं ही 
बनूँगा । इस प्रकार शिष्य अपनी दृश्य सेवाके सम्बन्धमें अपने मनमें बरावर यही 
कहता रहता है कि अपने गुरुके उपयोगकी समस्त वस्तुएं में ही बनूँगा और समस्त 
गुरुनसेवाको मैं अकेला ही व्याप्त कर छूंगा । जव तक शरीर रहता है, तव तक तो 
इस प्रकार सेवा की जाती है; और जब देह-पात हो जाता है, तब गुरु सेवाका कुछः 
और ही प्रकार उसकी बुद्धिको सूञ्ञता है। बह कहता है कि देह-पात होने पर में 
अपने इस शरीरकी मिट्टी उसी भूमिमें मिळाऊंगा जिस पर गुरु अपने चरण रख 
कर खड़े होंगे । मेरे गुरुदेव जिस पानीको सहजमें स्पशं करेंगे, उसी पानीमें मैं अपने 
शरीरका जलीय अंश मिला दूंगा । जिस दीपकसे गुरुदेव आरती करेंगे अथवा जो. 
दीपक उनके घरमें जलेगा, उस दीपकके तेजमें मैं अपने शरीरका तेजवाला अंश 
मिला दूंगा । गुरुदेवके चंवर या पंखेमें में अपनी प्राण-वायु रखूंगा जिससे मुझे 
गुरुदेवकी सेवा और स्पर्श दोनोंका ही सौभाग्य प्राप्त होगा । जिन जिन स्थलोंमें 
गुरमृत्ति रहेगी, उन उन स्थलोंके आकाश तत्वमें में अपने शरीरका आकाशवाला 
अंश लीन करूंगा । चाहे मैं जीता रहुँ और चाहे मैं मर जाऊं, परन्तु गुरुसेवाकाः 
यह ब्रत मैं कभी न छोडूंगा । मैं इस प्रकारकी सेवा कल्पान्त कोटि तक करता रहूंगा 
और क्षण भरके लिए भी बह सेवा किसी दूसरेको करने न दूँगा । जिस शिष्यमें 
इस प्रकारका धैय होता है और जिसकी गुरु-सेवाके लिए स्थल या कालको कोई 
सीमा अयवा मर्यादा नहीं होती, जो सेवा करनेमें रात और दिनका कुछ भी ध्यान 
नहीं करता और उसके सम्बन्धमें कभी यह नहीं कहता कि यह सेवा थोड़ी हुई या 
बहुत; उलटे गुरुदेवके बतलाये हुए कार्यको क़्ठिनतासे और भी ताजा और हृष्ट- 
पुष्ट होता है, गुरका बतलाया हुआ काम चाहे आकाशसे भी बड़ा हो, परन्तु फिर 
भी जो अकेला ही वह काम पूरा कर डालता है, किसी कार्यके सम्बर्मेंगुरुदेवकी 
आज्ञा होते ही मनसे पहले जिसका शरीर आगे दौड़ पड़ता है, उसे पूरा करनेके 
लिए मनके साथ प्रतियोगिता करके जो चटपट काम पूरा कर डालता है, गुरुके 

मुंहसे केबल परिहासमें निकली हुई बात पूरी करनेके लिए भी जो अपना सारा 
जीवन निछावर कर देता है, जो गुरुकी सेवामें ही अपना शरीर कृश कर डालता 
हैं और फिर गुरे प्रेमसे ही पुष्ट होता है, जो गुरुकी आज्ञाके लिए अकेला ही 
आधार वनता है, जो गुरु कुलके द्वारा ही भपने आपको कुलीन समझता है, जो 
अपने गुइभाइयोंके साथ सोजन्यपूर्ण व्यवहार करनेमें ही सुजचता मानता है, जिसे 
केवळ गृ रुकी सेवाका ही व्यसन होता है, गुरु-सम्प्रदायका नियम ही जिसके लिए 
वर्णाश्रम धमं होता है, गुरु-भक्ति ही जिसका नित्य कमं है, जो गुरुको ही क्षेत्र- 
देवता जौर माता-पिता आदि सब कुछ मानता है और जो आत्म-कल्याणके लिए 
गुरु-सेवाके सिवा और कोई कार्य जानता ही नहीं, गुरुका द्वार ही जिसके लिए 
सार और सर्वस्व है---वास्तविक सत्य तत्व है--जो अपने गुरुके सेवकोंके साथ 
सगे भाइयोंका-सा प्रेमपूर्ण व्यवहार करता है, जिसके मुख पर सदा गुरुके नामका 
मन्त्र रहता है और गुरुके वाक्योंको छोड़कर जो और किसी शास्त्र पर ध्यान नहीं 
देता, जो गुरुके चरणोंके जलको ही त्रिभुवनके समस्त तीथोंसे श्रेष्ठ समझता है 
जो किसी अवसर पर गुरुक़ा जूठा अन्त मिल जाने पर उसके सामने आत्म-समाधि- 
का भी कोई महत्वं नहीं समझता, हे अजु न, गुरुदेवके चलनेके समय उनके पैरोंसे 
के जो कण पीछेंकी ओर उड़ते रहते हैं, उनमेंका एक कण भी जो मोक्ष-सुखके 
बदले ग्रहण करनेके लिए उत्सुक रहता है, वही वास्तवमें गरुका सच्चा सेवक 
और शिष्य होता है । परन्तु इन सब बातोंका कहाँ तक विस्तार क्रिया जाय ! 
वास्तवमें गुरंकी भक्तिकी कोई सीमा ही नहीं है । गुरु-भक्तिका प्रसंग आं जानेंके 
कारण इतना अधिक विस्तार करना पड़ा है। परन्त बहुत विस्तार हो चुका । है 
अजु न, जिसके मनमें इस भक्तिके लिए अनुराग होता है, जिसके मनमें "इसके 
लिए उत्कंठा होती है, जिसे गुरु-ेवाके सिवा ओर कुछ भी अच्छा नहीं लगता 
वही पुरुष पत्न-ज्ञानका आवार है और उसके कारण ज्ञानका अस्तित्व होता है 
केवल यही नहीं, वह ज्ञानी भक्त प्रत्यक्ष देवता ही होता है। वास्तवमें ऐसे मके 
पास ज्ञान अपने सब द्वार मुक्त करके रहता है और उसका ज्ञान इतना अधिक 
रहता है कि वह सारे संसारको भरनेके उपरान्त भी बाकी रहता है।” हे 
शओोतागण, इस प्रकारकी गुरुसेवाके प्रति मेरे अंतःकरणमें उत्कट क्म है 
और इसी लिए मैंने इस विषयका इतना भधिक विस्तार किया है। और 

नहीं तों मैं हाथ होने पर भी लूला हुँ, भजनके विषयमें अन्वा हूँ और? गुरु- 
सेवाके काममें पंगुलोंसे भी बढ़कर पंगुल हूँ । गुरुकी महिमाके वर्णनके काममें 
मैं गूँगा हुँ और मुफ्तका माल खाकर पड़ा रहनेवाला पक्का आळसी हूँ । परन्तु 
फिर भी इतना है कि मेरे मनमें सच्चा गुरु-प्रेम हैं और उसी प्रेमके कारण मुझे 
इस प्रसंगका इतना अधिक विस्तार करना पड़ा है। मैं ज्ञानदेव आप लोगोंसे 
यही बात कहता हूँ । हे श्रोतागण, मैंने अव तक जो कुछ कहा है, उसे आप 
लोग कृपा कर सहन करें और मुझे ऐसा अवसर दें कि मैं आप लोगोंकी और भी 
अधिक सेवा करूँ । अब्र. आगे मैं ग्रन्थका अर्थ हो अच्छो तरह और विशद रूपसे 
बतलाउंगा । श्रोता-गण ! सुनिये, सारी सृष्टिका भार सहन करनेमें समर्थ नारायणके 
पूर्ण अंश श्रीकृष्ण कहते हैं और अजुन सुनते हैं । श्रीकृष्ण कहते हैं---'है अजुन, 
सुनो । जिसमें इतनी अधिक शुचिता है कि मानों उसके सव अंग और मन कपूर- 
के ही बने हुए हैं अथवा जिसका अन्दर और बाह्र रत्नके पिडके समान स्वच्छ 
होता है अथवा जो सूर्यके समान अन्दर और बाहर समान खूपसे तेजस्वी होता है, 
जो बाहर तो अपने कर्मोके आचरणके कारण और अन्दर ज्ञानके कारण उज्ज्वल 
होता है और इसलिए जो दोनों तरफ समान खूपसे निमंल होता है, वेद-मन्त्रोंका 
उच्चारण करनेसे तथा मिट्टी और पानीके योगसे जिस प्रकार वाह्य शुद्धि होती है, जिस 
प्रकार प्रत्येक काममें बुद्धि ही बलवती होती है, जिस प्रकार बाळू दपंणको स्वच्छ 
करता है अथवा धोबीके मसाछेसे जिस प्रकार कपड़े परका दाग धुलकर साफ हो 
जाता हूँ, ठीक उसी प्रकार जो बाहरसे निमंळ होता है और अन्तरंगमें भी ज्ञानका 
दीपक प्रज्वलित होनेके कारण जो शुद्ध हो चुका रहता है वही ज्ञानी है ।और नहीं 
तो-हे अर्जुन, यदि अन्तरंग शुद्ध न न हो तो बाहरी कर्मोका आडम्बर केवल दूसरों- 
को धोखा देनेके लिए ही होगा । यह सव वैसा ही होगा, जसे मृतकका श्ज्भार 
करना, गधेको तीर्थमें स्नान कराना, कड्ए तुंबेके ऊपर गुड़का लेप करना, उजड़े 
हुए और हूटे-फूटें घरको तोरण और वन्दरवारसे सजाता, भूखों मरते हुए मनुष्य- 
के अंग पर अन्नका लेप करना, विघवाको कुंकुम ळगाना, पोले कलशके उपर 
मुलम्मा चढ़ाना या मिट्टीके बने हुए फलको रंगना बस दिखावटी कर्मकांड ऐसा 
ही होता हुँ । जिसमें रस नहीं होता, उसका अधिक मूल्य नहीं लगता । 'शरावका 
'घड़ा गंगा-जलसे धोने पर भी शुद्ध नहीं हो सकता । इसी लिए हृदयमें ज्ञान होना 

चाहिए । यदि हृदयमें ज्ञान हो तो बाह्य शुद्धिकी प्राप्ति आपसे आप हो जाती है। 
परन्तु क्या यह भी कभी देखनेमें आया है कि शुद्धिकी ऊपरी और दिखावटी क्रियाओंसे 
ज्ञान प्राप्त हुआ हो ? इसी लिए अच्छे कमोंके द्वारा जिसका बाह्य भाग अच्छी 
तरह शुद्ध और स्वच्छ हो जाता है, ओर साथ ही ज्ञानसे जिसका अन्तरंग भी 
निष्कलंक हो जाता है, उसमें अन्दर और बाहरकं कोई भेद ही नहीं रह जाता और 
सब जगह समान निर्मलता दिखाई देती है। तात्पर्य यह कि उसमें शुचिता 
आवश्यकतासे कहीं अधिक होती है और इसी लिए जिस प्रकार काँचके आवरणके' 
अन्दर रखे हुए दीपकका तेज बाहर भी खूब फल जाता है, उसी प्रकार उसके 
अन्तरंगका शुद्ध भाव भी इन्द्रियोंके द्वारा वाहर प्रकट होता रहता है । जिन विषयोंके 
कारण संशय उत्पन्न होता है, व्यर्थके विचारोंका संचार होता है और कुकर्मोंके बीजः 
अंकुरित होते हैं, यदि ऐसे विषयोंको वह देखे या सुने अथवा वे विषय-आकर 
उससे संलग्न भी हो जायं, तो भी जिस प्रकार मेघोंके रंगके कारण आकाश कभी: 
मेला नहीं होता, उसी प्रकार उसके मन पर विषयोंका कुछ भी संस्कार उत्पन्न नहीं 
होता । यों तो वह इन्द्रियोंके समूहके सहितः विषयोंमें लिप्त ही दिखाई देतां है, 
परन्तु विकारोंका लेप उसमें तिळमात्र भी नहीं होता । यदि रास्तेमें कोई सुन्दर 
परन्तु छोटी जातिकी स्त्री जाती हुई दिखाई पड़े तो जिस प्रकार उसके लिए कोई 
अपने मनमें अभिलाषा नहीं करता, उसी प्रकार वह भी विषयोंके प्रति अपना व्यव- 
हार बिलकुल निस्पृह रखता है । एक ही स्त्री पतिको भी आलिंगन करती है और 
पुत्रको भी; परन्तु उसके पूत्रःप्रेममें जिस प्रकार कामके विकारका कभी प्रवेश नहीं 
हो सकता, उसी प्रकार हृदय शुद्ध होने पर उसमें संकल्प-विकल्पकी दाल नहीं गलती; 
परन्तु फिर भी वह अच्छी तरह यह बात जानता है कि कौन सा काम करने योग्य 
है और कौन सा करनेके योग्य नहीं है । जिस प्रकार पानीसे हीरा नहीं भींगता अथवा 
अदहनमें जिस प्रकार कंकड़ नहीं सीझते, उसी प्रकार उसके मनके भाव भी विकल्पोंसे 
दुषित नहीं होते हे अर्जुन, इसी प्रकारकी स्थितिको शुचित्व कहते है; और जहाँ 
यह शुचित्व होता है, वहाँ तुम समझ रखो कि ज्ञान भी अवश्य ही होता है । और 
जिस पुरुषमें स्थिरता अपना घर बनाकर मजेमें रहती है, उस पुरुषके सम्बन्धमें तुम ` 
समझ छो कि वह ज्ञानको जीवित रखता है । शरीर अपनी ओरसे बाह्य आचरण 
करता रहता है, परन्तु उस आचरणके कारण उसका मन तनिक भी विचलित नहीं 

होता । जिस प्रकार गौका वात्सल्य-भाव अपने बछड़ेको छोड़कर जंगलोंमें भटकनेके 
लिए नहीं जाता और पतिव्रताका विलास जिस प्रकार वैषयिक प्रेमसे युक्त नहीं होता, 
अथवा जिस प्रकार किसी लोभीके दूर चले जाने पर भी उसका सारा ध्यान अपने 
गाड़े हुए धनकी ओर ही लगा रहता है, उसी प्रकार शारीरिक कार्योसे स्थिर पुरुष- 
के मनकी विचलता कभी नष्ट नहीं होती । जिस प्रकार तेजीसे दौड़नेवाले मेघोंके 
साथ आकाश नहीं दौड़ता, अथवा तारागणके घूमनेके कारण धुव तारा कभी घूमने 
नहीं लगता अथवा रास्ता चलनेवालोंके कारण रास्ता स्वयं कभी चलने नहीं लगता, 
अथवा है अर्जुन, उस रास्तेके आस-पासके वृक्ष आदि कमी चलने नहीं लगते, 
उसी प्रकार इस पंचभूतात्मक शरीरके सब व्यापारोंके कारण किसी भूतके बरसे भी 
उसका अन्तरंग कभी विचलित नहीं होता । जिस प्रकार आँधीके वेगके कारण 
पृथ्वी नहीं हिलती, उसी प्रकार सुख-दुःख आदि उपावियोंके भीषण उपद्रवसे भी 
वह स्थिर पुरुष कभी विचलित नहीं होता । वह कभी दीनताके दुःखोंसे सन्त नहीं 
होता, भय या शोकसे कभी नहीं काँपता और यहाँ तक कि यदि उसके दारीरके 
लिए कभी मृत्यु भी आ जाय, तो भी वह कभी नहीं घबराता । वासना और 
इच्छाके आवेशसे अथवा विविध रोगोंके उपद्रवसे उसका सरळ चित्त कभी उलटा 
या टेढ़ा नहीं होता । निन्दा, अपमान अथवा दंड होने पर अथवा काम-क्रोधके 
उपद्रवोंसे भी उसके स्थिर मनका कभी वाळ भी बाँका नहीं होता । चाहे आकाश 
हुट पड़ें और चाहे पृथ्वी फट जाय, परन्तु उसकी चित्तवृत्ति कभी पीछे नहीं नुड़ती । 
जिस प्रकार फूळोसे मारने पर हाथी कभी इधर उधर नहीं हटता, उसो प्रकार दुष्ट 
वचनोंके वाणोंसे कभी वह विचलित नहीं होता। जिस प्रकार समुद्र-मन्धनके 
समय क्षीर-सागरकी लहुरोंके आगे मन्दर पर्वतने अपना सिर नहीं झुकाया था 
अथवा जिस प्रकर वनमें लगनेवाली आगसे कभी आकाश नहीं जलता, उसी प्रकार 
सुख-दुःख आदिकी चाहे कितती ही लहरें क्यों न उठे, तो भी उसका मन कभी 
विचलित नहीं होता और चाहे स्वयं कल्पांत ही क्यों न आ जाय, तो भी उसका 
चैयं अपनी सामर्थ्यके कारण ज्योंका त्यों बना रहता है । जिस गुणका स्थैर्यके नामसे 
उल्लेख किया गया है, हे अजुंन, वह गुण इसी प्रकारकी मानसिक अवस्था है। 
जिस पुरुषके शरीर और मनको इस प्रकारकी अटळ स्थिरता प्राप्त हो जाती है, 
उसे तुम ज्ञान-ल्पी धनका खुला हुआ भांडार ही समझो । जिस प्रकार पिशाच 

अपने रहनेके वृक्षको, द्र युद्ध करनेवाला अपने हंथियारको' अयवा लोभी अपने 
घनको अपनी आँखोंकी ओट नहीं होने: देता अथवा जिस प्रकार माता अपने 
एकमात्र पुत्रको सदां अपने कलेजेसें लगाये रहती है अथवा जिस प्रकार मधु-मवलीको 
सदा मधुका अनिवार्य लोभ रहता है, उसी प्रकार, हे अजुन, जो अपने अम्तःकरणका 
निरन्तरं और खब जी लगाकर यत्न करता है और उसको इन्द्रियोंके द्वार पर पैर 
भो. महीं रखने देता ( अर्थात्‌ इन्द्रियोंके वशमें बिलकुल नहीं होने देता ', जो 
इस कल्मनासे सदां डरता रहता है कि यदि मेरे इस बालकका नाम भी काम-रूपी 
हौवेके कानमें पड़ जायगा या आशा-रूपी डा5नीकी नजर इसे छग जायगी, तो 
` इसकी जान ही निकलं जायगी, अथवा जिस प्रकार अपनी दुश्चरित्रा स्त्रीको उदण्ड 
और प्रबल पति सदा अपने बन्धनमें रखता है, उसी प्रकार जो अपनी प्रवृत्तियोंको 
भली भाँति अपने बन्बनमें रखता हूँ, जो उस समय भी अपनी इन्द्रियोंको भली 
भाँति निग्रहमें रखता है, जिस समय सजीव देह बहुत कृश हो जाता हूँ और प्राण 
जानेको नौबत आ जाती है, जो अपने मनके मुख्य द्वारपर अथवा वृत्तिके पहरे पर 
अपने शरीर रूपी दुर्गमें शम-दमको सदा पहरेदारोंकी भाँति नियुक्त और जाग्रत रखता 
है, जो मूलाधार, मणिपूर या नाभि-स्थान और बिशुद्ध या `कंठःस्थानके तीन चक्रमे 
चत्र, उट्टीयान और जाळन्धर नामक तीनों वन्थोंक़ी गरत वेठाकर अपने चित्तको 
इडा और पिंगळा दोनों नाड़ियोंकी सन्धिमें प्रविष्ट करता हू, समाधिकी शय्या पर 
अपने ध्यानको अच्छी तरह सुलाये रखता है, और जिसका चित्त चँतन्यके साथ एकः 
रूप होकर सदा उसीमें रमता रहता है, उसके  सम्वन्धमें तुम यह समझ लो कि 
उसने अपन अन्तःकरणका पूण खूपसे निग्रह कर लिया हुँ। अन्तःकरणका इस 
प्रकारका निग्रह मानोंज्ञानकी विजय ही है जिस पुरुषकी आज्ञा उसका अन्तःकरण 
बिलकुळ चुपचाप और सम्मानपूवंक पालन करता हैं, उस पुरुषको मूर्तिमान्‌ ज्ञान 
ही समझना चाहिए 
इन्द्रियार्थेषु वेरांग्यमनहंकार एव च। 
ममृत्युज राव्यािदुःखदोषानुदर्शनस्‌ ॥ ८॥ 
जिसके मनमें विषयोंके प्रति पूर्ण छपसे विरक्ति जाग्रत रहती है, वही ज्ञानी 
होता है । जिस प्रकार वमन किये हुए पदार्थको देखकर किसीकी जीभसे लार नहीं 
टपकती अथवा जिस प्रकार किसी मृत पुरुषको आछिंगन करनेके लिए कोई आगे 

नहीं बढ़ता अथवा विषको कोई नहीं. निगलता अथवा जलते हुए घरमें कोई प्रवेश 
नहीं करता अथवा बाघकी गुफामें कोई अपना-निवास स्थान नहीं वन्नाता अथवा गले 
हुए लोहेके खौलते हुए रसमें कोई नहीं कूदता अथत्रा अजगरको तकिया बनाकर 
कोई उस पर नहीं सोता, उसी प्रकार विषयकी बातें जिसे अच्छी नहीं लगतीं और 
जो इन्द्रियोंके द्वारा किसी विषयका ग्रहण नहीं करता, जिसका मन विषयोंकी ओरसे 
सदा उदासीन रहता है, जिसका शरीर अत्यन्त कृश रहता हैं और शम-दमके सम्बन्धमें 
जिसके मनमें बहुत अधिक उत्साह रहता है, हे अजुन, जिसमें संमस्त तपोब्रत एकत्र 
रहते हैं और गाँव यानगरको भरी हुई वस्तीमें रहना जिसे कल्पान्तके समान दुःखद 
जान पड़ता है, जिसे योगास्यासक्री बहुत अधिक लालसा रहती हैँ, जो निजेन और 
एकान्त स्थानक ओर दोड़ता हुआ जाता है और मनुष्योंके समाजका जिसे नाम 
भी अच्छा नहीं लगता, जो ऐहिक विषयोंके भोग-विछासको उतना ही बुरा और 
त्याज्य समझता है, जितना वाणोंकी शय्या पर सोना! अथवा पीवके कीचड़में लोटना, 
जो स्तर्गके सुखोंका वर्णन सुनकर उन सुखोंकोःकुत्तोंके सड़े हुए मांसके समान 
समझता है, उसका वैराग्य हो उसके लिए आत्म-लाभका वैभव होता हूँ। इसी 
प्रकारके वैराग्यके द्वारा जीव ब्रह्माचन्दका सुख भोगनेका पात्र बनता है । इस प्रकार 
जिसमें ऐहिक और पारलौकिक सुखोंके उपभोगके सम्बन्धमें पूरी प्री विरक्ति दिखलाई 
पड़े, उसके सम्बन्धमें तुम यह समझ लो कि उसीमें विपुर ज्ञान निवास करता है। 
जो करिसी स-काम मनुष्यक्री भाँति ही कूए और घाट आदि बनवानेके सभी लोको- 
पयोगी काम करता हैं, परन्तु उनके कर्तुत्वका अभिमान अपने शरीरको छूने भी 
नहीं देता, जो वर्णाश्नवधमंके पालनके लिए आवश्यक नित्य और नैधित्तिक कर्म 
किये विना नहीं रहता, परन्तु फिर भी जिसमें इस प्रकारको भावना तिल मात्र भी 
नहीं रहती कि मैंने अमु कार्य सिद्ध किया है, वही सच्चा ज्ञानी है। जिस प्रकार 
वायु अपने स्वाभाविक गुणके कारण सभी स्थानोंमें संचार करती है अथवा सूयं 
अहंक्रार-रहित बुद्धिसे उदय होता है अथवा वेद सहज रूपसे ज्ञानका कथन करते 
हैँ अथवा गंगा बिना किसी हेतुके ही सदा बहती रहती है, उसी प्रकार जो अभिमान- 
रहित होकर सब प्रकारके आचरण और व्यवहार करता हैँ, जो ठीक उसी. प्रकार 
अहं-भावसे रहित होकर नित्य कोका आचरण करता है, जिस प्रकार उपयुक्त ऋनु 
अने पर वृक्ष फल देते हैं, परन्तु इस प्रकारका महंक्ारपूणे ज्ञान उन्हें नहीं होता 

कि हम दूसरोंको फल दे रहे हैं और इस प्रकार जिसके मन, कर्म और वचनमें अहुं- 
कारका पूर्ण ख्पसे नाश हो जाता है, वही सच्चा ज्ञानी है। जिस प्रकार किसी हारको 
पिरानेवाली डोरी निकल जाती है अथवा आकाशमें मेघोंके इधर-उधर चलते रहने 
पर भी आकाश पर उन मेघोंका दाग नहीं लगता, उसी प्रकार जिसके शरी रसे कमं 
तो हो जाते हैं, परन्तु फिर भी जो उन कर्मोंसे निलिप्त रहता है, जिस प्रकार मद्य- 
पान करनेवालेको अपने शरीरपरके वस्त्रोंकी अथवा चित्रको अपने हाथमें रखे हुए 
जञस्त्रकी अथवा बैलको अपनी पीठ पर लदे हुए शास्त्रीय ग्रन्थोंकी कुछ भी सुध 
नहीं होती, उसी प्रकार जिसका अहं-भाव विलकुल व्यर्थ हो जाता है और उस अहं- 
भावका जिसे स्मरण भी नहीं रह जाता, उस पुरुषकी इस स्थितिको ` निरहंकारता 
कहते हैं । जिस मनुष्यमें इस प्रकारकी निरहंकारता पूर्ण रूपसे दिखाई देती है, 
उसोमें ज्ञानका निवास होता है, इसमें तिल मात्र भी सन्देह नहीं । जो जन्म और 
मृत्यु आदि दुःखोंको और रोग तथा वृद्धावस्था आदि" संकटोंको अपने शरीरमें लगने 
नहीं देता और निरि होकर उन सबकी ओर देखता रहता है और वह भी किस 
प्रकार देखता है जिस प्रकार कोई साधक पुरुष पिशाचको, योगी पुरुष उपाधिको 
अथवा साहुलकी सहायता से मिस्तरी दीवारकी सीघको बिना स्वयं अपने स्थानसे हटे 
हुए देखता रहता है, उसी प्रकार जो मृत्यु और रोग आदिको निविकार हौकर 
देखता रहता है, जो अपने पिछले जन्मके दोषोंका उसी प्रकार स्मरण करता रहता 
है, जिस प्रकार साँप अपने मनमें पिछले जन्मका भी वेर बनाये रखता है और उसे 
किसी प्रकार दूर नहीं होने देता, जिसे पूवं जन्मके दुःख आदि उसी प्रकार खटकते 
रहते हैं, जिस प्रकार आँखोंमें बाळूका कण खटकता रहता है, अथवा घावमें वाणकी 
भासी खटकती रहती है, जो निरन्तर यही कहता रहता है कि मैं पीबके गड्ढेमें पड़ा 
था, मृत्र-द्वारसे में बाहर निकला हूँ और हाय हाय, मैने स्तनपरका पसीना बड़े स्वादसे 
चाटा हैं और इन्हीं सब बातोंका विचार करके जिसे जीवनसे सदा घृणा बनी रहती 
हैं और जो अपने मनमें इस बातका निश्चय कर लेता है कि अब मैं ऐसा काम कभी 
नहीं करूंगा जिससे मुझे फिरसे जन्म धारण करना पड़े, जिस प्रकार गँवाया हुआ 
धन फिरसे प्राप्त करनेके लिए जुआरी फिर दाँव लगानेके लिए तैयार हो जाता है 
अथवा अपने पिताके वेरका बदला चुकानेके लिए पुत्र सदा अवसर ढूँढ़ता रहता 
है अथवा मारनेसे चिढ़कर जिस प्रकार कोई क्रोधपूवंक मारनेवालेका पीछा करता: 

रहता है और उससे उस मारका बदला चुकाना चाहता है, उसी प्रकार जो हाथ 
घोकर और आवेश-पूर्वक जन्मका बन्धन तोड़नेके पीछे पड़ा रहता है अथवा जन्म 
धारण करनेकी लज्जा जिसके मनमें सदा उसी प्रकार खटकती रहती है, जिस प्रकार 
किसी प्रतिष्ठित पुरुषके मनमें अपनी मान-हानि खटकती रहती है अथवा, हे अर्जुन, 
जब किसी तैरनेवालेसे यह कह दिया जाता हैं कि आगे बहुत गहरा गड्ढा है; उस 
समय वह तैरनेवाला जिस प्रकार किनारे पर ही खूब अच्छी तरह अपनी लाँग कस 
लेता है और जळमें उतरनेका विचार छोड़ देता है अथवा जिस प्रकार बुद्धिमान 
पुरुष रणमें जाकर खड़े होनेसे पहले ही अपने होश-हवास ठिकाने कर लेता है 
अथवा घाव लगनेसे पहले ही जिस प्रकार ढाळ आगे करनी पड़ती हैं अथवा जिस 
प्रकार यह पता गने पर कि प्रवासमें कल हम जहाँ चलकर ठहरेंगे, वहाँ कोई 
भारी आपत्ति आनेकी सम्भावना है, मनुष्य एक दिन पहलेसे ही सावधान हो जाता 
है अथवा प्राण निकलनेसे पहले ही जिस प्रकार औषधके लिए दोड़-धूप करनी 
पड़ती है, इसी प्रकार जो यह समझकर तत्काल ही सावधान हो जाता है कि मृत्यु 
चाहे आज हो और चाहे कत्पान्तमें हो, परन्तु वह होगी अवश्य, और यदि इस 
प्रकार मनुष्य पहलेसे ही सावधान न हो तो उसकी अवस्था उसी मनुष्यके समान 
हो जाती है, जो जळते हुए घरमें पड़ा रह जाता हैं और जिसे फिर उस समय कूआँ 
खोदनेका अवसर नहीं मिलता और वह डरकर उसी तरह जहाँका तहां रह जाता 
है, जिस तरह गहरे जलमें फेंका हुआ पत्थर चुपचाप पड़ा रह जाता है और किसीको 
उसकी पुकार भी नहीं सुनाई पड़ती और इसी लिए जो उसी प्रकार आठो पहर 
सावधान रहता है, जिस प्रकार वह पुरुष सावधान रहता है, जिसका किसी बड़े बल- 
चानके साथ बहुत प्रबळ वैर हो जाता है अथवा जिस प्रकार विवाहके योग्य कन्या 
पहलेसे ही अपने मायकेके वियोगके लिए तैयार हो जाती है अथवा संन्यास लेने- 
चाला पुरुष पहलेसे ही संसारका त्याग करनेके लिए तैयार रहता है, उसी प्रकार 
जो पुरुष मरनेसे पहले ही मृत्यु पर ध्यान रखकर अपने सब व्यवहार और आच- 
रण करता है और इस प्रकार जो पुरुष अपने इसी जन्मसे अपने समस्त भावी 
जन्मोंका और इसी जन्ममें होनेवाली मृत्युसे भावी जन्मोंको मृत्युका अन्त कर डालता 
है और स्वयं केवल आत्म-स्वरूपसे बचा रहता है, उसके घरमें ज्ञानकी कभी कोई 
कमी नहीं रहती । जिसके लिए जन्म और मृत्युका कोई खटका नहीं रह जाता, 

जिसके शरीरको वृद्धावस्था कभी रंपर्श नहीं करती और इसी लिए जो सदा अपने 
आपको यौवनावस्थाकी उमंगोंमें ही रखता है, वही ज्ञानी है। वह अपने आपसे 
कहता है कि आज मेरे जिस शरीरमें पुष्टि दिखाई देती हैं, वहं-शीघ्र ही सूखी हुई 
कचरीके समान हो जायगा, अभागे पुरुषके व्यवहारकी तरह कभी न कभी ये हाथः 
पेर थककर व्यर्थ हो जायेगे और इस वलकी अवस्था ऐसे राजाके समान हो जायग्री 
जिसे परामश देनेवाला कोई मन्त्री नहीं होता । जिस मस्तकको आज-कल फुछोंका 
इतना शौक है, वही यह समस्त शीघ्र ही ऊँटके घुटनेके समान हो जायगा। आषाढ़ 
मासकी हवा छगनेके कारण पशुओंके खुरोंकी रोगी होनेसे जैसी दुदंशा हो जाती 
है, वैसी ही दुर्दशा मेरे इस मस्तक की भी होगी । आज तो मेरे ये नेत्र कमलकी 
पंखड़ियोंके साथ स्पर्धा कर रहे हैं, परन्तु शीघ्र ही ये पके हुए चिचड़ेके समान 
निस्तेज हो जायेंगे । ये भौंहोंके परदे पुरानी छालके समान लटकने लगेंगे और यह्‌ 
वक्षस्थळ नेत्रोंके जलसे भींगकर सड़ने लगेगा । जिस प्रकार बवूलके पेड़ पर आने- 
जानेवाळे गिरगिट गोंदसे लिपटे रहते है, उसी प्रकार मेरा ग्रह मुख भी थूकसे 
लिथड़ा रहेगा । जिस प्रकार रसोईघरके सामनेके गड्ढे गर्दे और रासके पानीसे 
भरे रहते हैं, उसी प्रकार यह नाक कफसे भरी रहेगी । जिस मुखके होठोंको मैं 
रंगता हूं, हंसते समय जिसमेंके दाँत दिखलाता हुँ और जिससे मैं सुन्दर सुन्दर बातें 
कहता हूँ, उसी मुखसे कलको लारका प्रवाह बहने लगेगा और सब दाँतोंके साथ 
साथ दाढ़े भी गिर जायगी । जिस प्रकार ऋणके भारसे दबे हुए खेतिहर अथवा 
बरसातकी झड़ीके कारण पशु चुपचाप दवे हुए पड़े रहते हैं और किसी प्रकार उठता 
जानते ही नहीं, उसी प्रकार लाख प्रयत्न करने पर भी यह जीभ किसी तरह हिल 
या उठ न सकेगी । जिस प्रकार सूखी हुई घासके पूछे हवाके शोंकोसे जमीन पर 
इवर-उषर उड़ते रहते हैं, उसी प्रकारकी दुर्दशा मृंहके अन्दरकी दाढ़ोंकी होगी। 
जिस प्रकार आकाशकी वर्षाके कारण पहाड़ियोंके शिखरों परसे पानीके झरने बहते 
रहते हैं, उसी प्रकार मेरे मुहकी खिड़कीमेंसे लारकी नदियाँ बहने लगेंगी। वाचा 
कुछ बोल न सकेगी, कान बहरे हो जायेंगे और सारा शरीर एक बहुत बड़े बन्दरके 
समान दिखाई देने लगेगा । जिस प्रकार घास-फूसका बनाया हुआ और खेतमें 
खड़ा किया हुआ पुतला हवाके झोंकोंसे बराबर आगे और पीछेकी तरफ हिलता या 
झूलता रहता है, उसी प्रकार मेरा यह सारा शरीर भी थरथर काँपने लगेगा ॥_ 

चलनेमें पैर टेढ़े-तिरछे पड़ेंगे, हाथ टेढ़े और बेकाम हो जायेंगे और तब मानों 
सौन्दर्यका एक बढ़िया स्वाँग खड़ा होकर नाचने लगेगा । मल और मूत्रके द्वारोंमें 
निरोधकी शक्ति नहीं रह जायगी और सब लोग यही मनाने छगेंगे कि मैं किसी' 
तरह मर जाऊँ जिससे उनका पीछा छूटे । सारा संसार मेरी ओर देखकर थुकनेः 
लगेगा, मृत्युसे वार बार कहना पड़ेगा कि तू किसी तरह जल्दी आकर मुझे उठा 
छे जा और मेरे सगे-सम्बन्धी भी मुझसे ऊब्र जायेंगे । स्त्रियाँ मुझे भूत कहेंगी और 
लड़के-बच्चे मुझे देखकर घबरा और डर जायेंगे ओर इस प्रकार मैं सबकी घृणाका 
` पात्र बच जाऊँगा । कफकी प्रबलता होने पर जब मैं खों-खों करके खाँसूंगा, तव 
अड़ोसी-पड़ोसियोंकी नींद टूट जायगी और वह कहने ऊगेंगे कि यह बुड्ढा अभी 
न जाने और कितने लोंगोंको सतावेगा। इस प्रकार जो व्यक्ति युवावस्थामें ही 
अपनी भावी वृद्धावस्थाके लक्षणोंका ध्यान रखता है और तव अपने मनमें उन 
सब लक्षणोंसे घृणा करने लगता है, वही ज्ञानी है । वह अपने मनमें कहता है कि 
अन्तमें शरीरकी इस प्रकारकी दुर्दशापूर्ण अवस्था होगी और शारीरिक भोगोंको 
भोग चुक्रनेके उपरान्त इस शरीरका अन्त हो जायगा, तब अपने कल्याणका साधन 
. करनेके लिए मेरे पास बच ही कया जायगा ! इसी लिए जब तक बहरापन न आवे, 
उससे पहले ही सव कुछ सुन लेना चाहिए और जब तक शरीरमें पंगुता न आवे, 
तब तक सव जगहकी यात्रा आदि कर लेनी चाहिए | जब तक नेत्रोंमें दृष्टि हैं, तब 
तक जो कुछ देखते बने वह देख लेना चाहिए और जब तक वाचा मूक न हो, तब 
तक मधुर भाषण कर लेना चाहिए । हमें यह बात अभीसे अच्छी तरह मालूम हो 
गई है किआगे चलकर हमारे ये हाथ छूले हो जायेगे । लेकिन उन हाथोंके छूले 
होनैसे पहले ही दान आदि समस्त पुण्य कर्म इन हाथोंसे करा लेने चाहिएँ | आगे 
चलकर जव इस प्रकारको हीन अवस्था आवेगी, तव चित्त बिलकुल पागछोंके समान 
हो जायगा । इसलिए ऐसी अवस्था आनेसे पहले ही शुद्ध ज्ञानका संग्रह कर लेना 
आवश्यक है । यदि आज हमें यह पता चल जायगा किं कल चोर आकर हमारी 
सारी सम्पत्ति लूट ले जायेगे, तो अच्छा यही है कि आज ही हम उसकी रक्षाकी 
व्यवस्था कर लें । दीपकके बुझनेसे पहले ही उसे हवासे बचानेके लिए ढक देना 
चाहिए । जब वृद्धावस्था आवेगी, तब यह सारा शरीर व्यर्थं हो जायगा, इसलिए 
आजसे ही इस शरीरसे बिलकुल निलिप्त होकर रहना आरम्भ कर देना ही उचित है । 

जो यह जानता है कि आगे नाकेबन्दी या रक्षाका प्रबन्ध नहीं है अथवा यह देखता 
है कि आकाशमें मेघ धिर रहे हैं, लेकिन फिर जो इन सब बातोंकी ओर ध्यान न 
देकर घरसे बाहर निकल पड़ता है, उसका अवश्य ही घात होगा । इसी प्रकार जब 
वृद्धावस्था आवेगी तब यह शरीर धारण करना बिलकुल व्यर्थ हो जायगा । ऐसी 
भवस्यामें यदि मनुष्यकी आयु सौ वर्षोकी भी हो तो भी यह समझमें नहीं भता 
कि उसके इतने दीघंजीवी होनेमें क्या लाभ है ! जिन तिलोंके डंठळोंमेंसे एक बार 
क्षाइ जानेके कारण तिल निकल जाते हैं, वे डंठल यदि फिर झाड़े जायें तो उनमेंसे 
तिल नहीं निकलते । अग्नि भले ही हो, परन्तु वह राखको नहीं जळा सकती । 
“इसलिए जब एक बार वृद्धावस्भा आ जाती है, तव उस मनुष्यके हाथसे भी कुछ भी 
नहीं हो सकता जिसकी आयु सौ वर्षोकी होती है। इसलिए जो मनुष्य सदा यह 
स्मरण रखता है कि वृद्धावस्था आनेवाली है और यौवन कालमें ही इस बातका 
प्रयत्त करता है कि में उस वृद्धावस्थाके हाथोंमें न पड़ने पाऊं, उसी पृरुषके सम्बन्ध- 
में यह समझना चाहिए कि इसमें सच्चा ज्ञान है। इसी छि ए जब तक नाना प्रकारके 
रोग आकर सामने खड़े नहीं हो जाते, तब तक वह अपने इस निरोग शरीरका प्रा 
पूरा उपयोग कर लेता है । जिस प्रकार साँपके मुंहसे उगली हुई अन्नकी गोळी 
बुद्धिमान्‌ मनुष्य दुर फेक देता है, उसी प्रकार ज्ञानी पुरुष भी वह सारा ऐहिक 
ह दुर फक देता है, जिसके वियोगसे दुःख, संकट और झोक आदिका पोषण 
होता है और वह आत्म-सुखसे पूर्ण होकर तथा निस्पृह होकर रहता हुँ। कर्मोके 
जिन द्वारोंसे होकर दोप इस शरीरमे प्रवेश करते हैं, उन सब द्वारोंको वह यम- 
नियमोंको सहायतासे बिलकुल वन्द कर देता है। इस प्रकार जो बहुत युक्तिसे और 
सावधान होकर सत्र काम करता है, केवळ उसीको ज्ञान-रूपी सम्पत्तिका स्वामी 
समझना चाहिए । हे अजुन, अव मैं तुमको एक और लक्षण बतळाता हैँ, सुनो। 


असक्तिरनभिष्वङ्गः पुत्रदारगृहादिषु । 


नितं च समचित्तत्वमिष्टानिष्टोपपत्तिषु ॥ ९॥ 


ig > 
र जो अपने इस शरीरकी ओरसे उसी प्रकार उदासीन रहता है, जिस प्रकार 
vd र््ञालसे उ दासीन रहता है जिसमें वह जाकर एक-दो दिनके लिए 
करता है और मागंमें चछते समय वृक्षको छायाके साथ मनुष्यका जितना 

:अमत्व होता है, उतना ममत्व भी जिसे इस घर अथवा शरीरके सम्बन्धमें नहीं होता, 
“जिसे स्त्रीका उसी प्रकार बिलकुल लोभ नहीं होता, जिस प्रकार किसीको सदा अपने 
-साथ रहनेवाली छायाका लोम नहीं होता और कभी उसका स्मरण भी नहीं होता, 
-जो अपने आगे बाळ-वच्चोंके रहते हुए भी उनके सम्बन्धमें सदा यही समझता है 
-कि ये मार्ग चलनेवाले यात्रियोंकी तरह कुछ समयके लिए मेरे पास आ ठहरे हैं अथवा 

जो उन बाल-बच्चोंको वृक्षकी छायामें आकर खड़े होने वाले पशुओंके झुंडके समान 
- समझता है, हे अर्जुन, सम्पत्तिकी राशि पर लोटते रहने पर भी जो केवल मार्ग 
- चलनेवाले पराये आदमीकी तरह उसका साक्षी मात्र रहता है, जो पिंजरेमें बन्द 
- रहनेवाले तोतेकी तरह वेदोंकी आज्ञा और मर्यादाका पालन करता हुआ नीतिपूर्वक 

आचरण और व्यवहार करता है, परन्तु फिर भी जो स्त्री और बाल-बच्चोंकी माया 
और ममताके जालमें नहीं फेंसता, उसीके सम्बन्धमें समझना चाहिए कि वह 
-ज्ञानका पालन करनेवाला है। समुद्र जिस प्रकार ग्रीष्म ऋतुमें भी और वर्षा 
कालमें भी समान खूपसे भरा रहता है, उसी प्रकार जो अनिष्ट और इष्ट सब कुछ 
- होने पर भी सदा अविकृत रहता है, वही ज्ञानसे सम्पन्न है। लोग दिनके तीन 
भाग करते हैं, परन्तु सूर्य उन तीनों भागोंमें कभी तीन तरहका नहीं होता । इसी 
प्रकार सुख और दुःखके कारण जिसमें भिन्नत्व उत्पन्न नहीं होता, जिसमें गगनके 
- समान ही सदा पूरा-ूरा सम भाव दिखाई देता हैं, हें अजुन, उसीके सम्बन्धमें 
तुम समझ लो कि उसका ज्ञान पूरा है और सदा ठीक रहता है। 


मयि चानन्ययोगेन भक्तिरव््रभिचारिणी । 
बिविक्तदेशसेवित्वमरतिर्जनसंसदि ॥ १०॥ 


मेरे सम्बन्धमें जिस मनुष्यने अपने मनमें यह दृढ़ निश्चय कर लिया है कि 

- मुझ (अर्थात्‌ श्रीकृष्ण) से बढ़कर संसारमें और कोई नहीं है, जिसका शरीर, वाणी 
- और मन इस दृढ़ निश्चयका सत्व पान कर चुके होते हैं और जो मेरे सिवा किसी 
दुसरेकी ओर नहीं देखता, अन्तःकरण निरन्तर मेरे समीप रहनेके कारण जो मेरे 
साथ एक ही शय्या पर सोता है, जो मेरे पास उसी प्रकार खुले मनसे आता हैं, 
; जिस प्रकार कोई घ्म-पत्नी अपने पतिके पास खुले मनसे और बेधड़क होकर जाती 
- है, जो मेरे स्वरूपके साथ ठीक उसी प्रकार सम-रस हो जाता है, जिस प्रकार गंगा- 

जल जाकर समुद्रमें मिल जाता और उसके जलके साथ-सम-रस हो जाता है, जो पूर्ण 
'रूपसे मेरी ही भक्ति करता है, सूर्यके साथ ही साथ उदित होने और उसके साथ 
ही साथ अस्त होनेके कारण सूर्यकी प्रभाको सूर्ये साथ जिस प्रकारक एकता शोभा 
देती है, और जिस प्रकार पानीके पृष्ठ-माग परका अंश यदि सहज खूपसे हिलता' 
हैं, तो उसीको लोग 'लहर' कहते हैं, परन्तु वास्तवमें वह पानी ही होता है, ठीक 
उसी प्रकार जो एकनिष्ठ भक्त मेरे साथ एक-रूप होकर मेरी सेत्रा करता है, वह 
केवल ज्ञानका पुतला ही होता है.। जिस पुरुषको तीर्थो, पवित्र नदियोंके किनारों, 
शुद्ध तपोवनों, जंगलोंकी गुफाओं और इसी प्रकारके दूसरे एकान्त स्थानोंमें रहनेका 
शौक होता है, जो पर्वत-मालाओंकी गुफाओं या सरोवरोंके पासके प्रदेशोंका बहुत 
आदरपूर्वक सेवन करता है और जो नगरोंमें कभी नहीं आता, जिसे एकान्त-वास 
बहुत अच्छा लगता है और मनुष्योंकी बस्तीसे जो सदा दूर रहना चाहता है, उस 
पुरुषको मनुष्य-देह-धारी ज्ञान ही समझना चाहिए। हे अजुन, तुम्हें ज्ञानक्रा 
अच्छी तरह स्पष्टीकरण करानेके लिए मैं एक और लक्षण बतलाता हूँ । 


अध्यात्मज्ञाननित्यत्वं तत्वज्ञानाथंदशंनस्‌ । 
एतज्ज्ञानमिति प्रोकमज्ञानं यदतोऽन्यथा ॥ ११॥ 


“जिस ज्ञानकी सहायतासे परमात्मा अर्थात्‌ बह एकमेवाद्वितीय वस्तु दिखाई 
देती हूँ, केवल वही ज्ञान सच्चा हैं इसके सिवा संसार और स्वर्ग आदिके सम्बन्धके 
जो ज्ञान हूँ, उन सबको जो अपने मनमें निश्चयपूर्वक वास्तवमें अज्ञान समझ लेता' 
है, जो स्वर्ग सम्बन्धी ज्ञानको तिलांजलि दे देता है, जो सांसारिक विषयों की बातोंको ' 
कभी अपने कानों तक पहुँचने ही नहीं देता और केवल निर्मल भावनासे अध्यात्म- 
ज्ञानमें निमग्न रहता हूँ, जो और सब ज्ञानोंको एक ओर रखकर अपनी बुद्धिको ठी क्र 
उसी प्रकार अध्यात्म-ज्ञानके मार्गमें आगेकी ओर बढ़ाता है, जिस प्रकार कोई यात्री 
मागं भूल जाने पर टेढ़ी-तिरछी गलियां छोड़कर राज-मार्ग पर चलना आरम्भ 
करता है, जो अपने मनमें कहता है--“यही एकमात्र सत्य है और दूसरे समस्तः 
विषयोंका ज्ञान कोरा भ्रम है।” और यही समझकर जो दृढ़ निइचपूर्वक अपने मनमें 
मेरु पर्वतके समान स्थिर रहता है, इस प्रकार आकाशके ध्रव नक्षत्रके समानः 
जिसका निश्चय अघ्यात्म-ज्ञानके द्वार पर अचल ख्पसे स्थिर रहता है, उसीमें ज्ञानक्रा 

निवास होता है। इस वचनमें कभी कोई वाधा नहीं आ सकती, क्योंकि जब किसीका 
मन ज्ञानमें स्थिर हो जाय, तभी यह समझना चाहिए कि वह ज्ञान-स्वरूप हो गया 
है । भोजन पर बैठनेके कुछ देरके बाद जो कुछ होता है ( अर्थात्‌ भोजनका जो 
` स्वाद और आनन्द आता है ) उस्तका पता भोजन पर बैठनेके समय तुरन्त ही नहीं 
लग जाता । परन्तु फिर भी पुरुषकी मति ज्ञानमें स्थित होते ही उसकी जो स्थिति 
होती है, वह प्रायः पूर्ण ज्ञानवानुकी स्थितिके समान ही होती है। इसके सिवा 
शुद्ध तत्व-ज्ञानका जो एकमात्र फल ज्ञेय वस्तु है, वह उसे सहजमें दिखाई 
देने लगती है। और नहीं तो ज्ञानका बोध हो जाने पर भी यदि मनको ज्ञेय वस्तु 
न दिखाई दे तो यह नहीं माना जा सकता कि ज्ञानका लाभ हुआ । यदि अन्धा 
अपने हाथमें दीपक ले ले तो उसके लिए उसका क्या उपयोग हो सकता हैं! इसी 
प्रकार यदि ज्ञेय वस्तु न दिखाई पड़े तो फिर यही समझना चाहिए कि सारा ज्ञान 
निञ्चय व्यथ ही गया । यदि ज्ञानके प्रकाशसे परामात्म तत्व न दिखाई पड़े तो वह 
जञान-स्फूति ही बिलकुल अन्धी ठहरती है । इसलिए बुद्धिम इतनी निमंलता आनी 
चाहिए कि ज्ञान जो जो वस्तुएं दिखलावे, वे सत्र परमात्म वस्तुके स्वरूममें ही 
दिखलाई पड़ें । इसी लिए जिसे इस प्रकारको स्फू हो जाती है, उसे निर्दोष 
ज्ञानका दिखलाया हुआ पर-तत्व दिखाई देने लगता हैं। जिसे इतना विशद ज्ञान 
प्रो हो जाता है कि वह उसकी सहायतासे परमात्म तत्वको देख सके, उसकी वुद्धि 
भी उतनी ही विशद होती है । और ऐसे व्यक्तिके सम्बन्धमें फिर स्पष्ट शब्दोंमें यह 
कहनेकी विशेष आवश्यकता नहीं रह जाती कि वह पुरुष ज्ञान-स्त्ररूप हो जाता है। 
वास्तवमें ज्ञान-तेजके साथ जिसकी बुद्धि ज्ञेय वस्तु तक जा पहुँचती है, वह मानों 
आत्म-तत्वको प्रत्यक्ष हाथसे ही स्पशं कर लेता हैँ। ऐसी अवस्थामें हे अर्जुन, यदि 
ऐसे पुरुषको प्रत्यक्ष ज्ञान ही कहा जाय तो इसमें आश्चर्य ही कया है? सूर्य तो सूर्य 
ही ठहरा । भला उसके स्पष्टीकरणकी भी कभी कोई आवश्यकता होती है?” 
इतनी बातें सुनकर श्रोताओंने कहा--““अव इस विषयका बहुत अधिक विस्तार 
न करो । ग्रम्थके निखूपणमें ये इधर-उधरकी और फालतू बातें क्यों लाते हो? 
तुमने ज्ञानके विषयमें इतने विस्तारके साथ जो कुछ कहा, उससे हम लोगोंका 
बाग्विलाससे यथेष्ट आतिथ्य हो चुका । कवियोंका यह मन्त्र तुमने सीख लिया है 
कि निरूपणमें रसालताकी खूब अधिकता होनी चाहिए । परन्तु हम लोगोंको 

निमन्त्रित करके ठीक और उपयुक्त प्रसंग आने पर इधर-उधरकी बातें बढ़ाकर 
हमें अपना शत्रु बनानेका विचार तुम क्यों करते हो? जब बैठकर भोजन करनेका 
समय हो, तब जो व्यक्ति आगे परोसा हुआ अन्न लेकर भाग जाता हो उसका और 
प्रकारसे किया हुआ आदर-सत्कार भला किस काम आ सकता है ? जिस गौमें 
और सब बातें तो ठीक हों, परन्तु सन्ध्याको दूष दूहनेके समय जो दृहनेवालेको 
अपने थनके पास बेठने भी न देती हो, उस केवळ लात चलानेवाली गौको भला 
कौन पाछेगा ? इसी प्रकार ज्ञानमें बुद्धिका प्रवेश न होनेके कारण दसरे निरूपण- 
` कर्ता तरह तरहकी बातें कह जाते हैं और यह भी नहीं समझते कि हम क्या कह 
गये । परन्तु इन सब बातोंको जाने दो । तुम्हारा निरूपण अवश्य अच्छा हुआ है। 

जिस ज्ञानका एक कण प्राप्त करनेके लिए भी लोग योग-साधन आदि अनेक प्रकार- 

के कष्ट सहते हैं, वास्तवमें बही ज्ञान समाधानकारक होता है। और तिसमें भी 

तुम्हारे समान रसपूर्ण निरूपण हो तो फिर भळा कहना ही क्या है । यदि अमृत- - 

वर्षाकी झड़ी लग जाय तो उसमें बुराई ही क्या है ? यदि सुखके करोड़ों दिन प्राप्त 

हों तो क्या कभी कोई इस विचारसे वे दिन गिनने बैठता हैं कि ये दिन कब समासत 

होंगे ? यदि पूणिमाकी रात पूरे युग भर बनी रहे तो क्या चकोर पक्षी उसकी 

भोर टक लगाकर निरन्तर देखता नहीं रहेगा ? इसी प्रकार ज्ञानका विषय. और 

फिर उसका ऐसा रसपूणं निरूपण यदि सुनेको मिले तो क्या कभी कोई यह कहेगा 

कि “महाराज अव बस करो। रहने दो।” जब ऐसा उत्तम योग हो कि कोई भाग्यवान 

अतिथि आवे भौर अच्छी सुघड़ परोसनेवाली हो तो फिर भोजन कितनी ही देर 
तक क्यों न होता रहे, तो भी वह समय थोड़ा ही जान पड़ता है । बस ठीक वही प्रसंग 
आज भी उपस्थित हुआ है, क्योंकि एक तो पहलेसे ही हम छोगोंको ज्ञानकी लालसा 
थी और तिस पर आपको भी निरूपण करनेका उत्साह हैं। इसलिए इस कथाके प्रति 
हम छोगोंका अवधान चौगुना हो गया है। और इसी लिए हम छोगोंसे यह कहे बिना 
नहीं रहा जाता कि तुम ज्ञान-द्रष्टा हो। इसलिए अब तुम अपनी बुद्धिमें प्रवेश करके 
उसके प्रभावमे इसके आगेवाले “अज्ञानं यदतोऽन्यथा” पदका उपयुक्त निरूपण करो | 
सन्त जनों की ये बातें सुनकर निृत्तिनाथके दास ज्ञानदेवने कहा--“महाराज, 

मेरे मनमें भी यही बात है। तिस पर आप सब समर्थ सन्तोंने भी यही आज्ञा दी है। 
तो अब मैं व्यर्थ वक्तूताका विचार नहीं करना चाहता ।” इस प्रकार श्रीकृष्णे 

अजु नको ज्ञानके अठारह लक्षण बतलाये थे । श्रीकृष्णने कहा--“मेरा मत है कि 
इन्हीं लक्षणोंसे ज्ञाककी पहचान करनी चाहिए। और समस्त ज्ञानियोंका भी यही 
मत है । जिस प्रकार हथेली पर रखा हुआ ऑवला स्पष्ट खूपसे दिखाई देता है, 
उसी प्रकार मैंने तुम्हें यह बतला दिया है कि ज्ञानको किस प्रकार स्पष्ट रूपसे देखना 
और पहचानना चाहिए । अब, हे अजु न, जिसे लोग “अज्ञान”? कहते हैं, उसका 
स्वरूप भी मैं तुमको लक्षणोंके सहित बतलाता हूँ। यदि वास्तविक दुष्टिसे 
देखा जाथ तो जब मनुष्यकी समझमें ज्ञानका स्वरूप अच्छी तरह आ जाता है, 
तब सहजमें ही यह बात भी उनकी समझमें आ जाती है कि अज्ञान किसे कहते हैं, 
क्योंकि हे अर्जुन, जो “ज्ञान” नहीं है, वह आपसे आप “अज्ञान” सिद्ध हो जाता 
है । जब दिन समाप्त हो जाता है, तव फिर रातकी ही बारी आती है; उस समय 
और किसी तीसरी बातका होना सम्भव ही नहीं होता । इस प्रकार जहाँ ज्ञान न हो, 
वहाँ समझ लेता चाहिए कि अज्ञान ही वतंमान है। तो भी मैं तुम्हें अज्ञानको 
पहचाननेके कुछ फुटकर लक्षण बतला देता हूँ । जो केवल महत्व या प्रतिष्ठा प्राप्त 
करनेके लिए ही जीता है, जो केवल मानकी ही प्रतीक्षा करता रहता है और आदर. 
सत्कार होनेसे ही जिसका सन्तोष होता है, जो पर्वतके शिखरको भाँति सदा ऊपर 
ही. रहना चाहता है और अपने उच्च पदसे कभी वीचे नहीं उतरना चाहता, उसके: 
सम्बन्धमें समझ लेना चाहिए कि उसमें अज्ञानकी ही समृद्धि है। जिस प्रकार लोग 
रस्सीमें पीपलके पत्ते बांधकर तोरण बनाते हैं, उसी प्रकार जो अपने दान आदि 
पुण्य-कर्मोका तोरण बड़े बड़े शब्दोसे प्रस्तुत करके टाँगता है (आडम्वरपूणं शब्दोमें 
अपने पुण्य-कर्मोकी घोषणा करता रहता है), जो जान-वूझकर मन्दिरकी चंवरीको 
तरह सदा सिर उठाये खड़ा ही रहता है, जो अपनी विद्याका विस्तृत वर्णन करता 
रहता है, अपने पुण्य-कर्मोका ढिढोरा पीटता रहता है और प्रत्येक कार्य केवल: 
लौकिक कीति प्राप्त करनेके उद्देश्यसे ही करता है, जो अपने शरीरका ऊपरी ठाठ- 
बाट बहुत बढ़िया रखता है, परन्तु उन लोगोंको सदा धोखेमें रखता है जो उसके 
फेरमें पड़ते या उसके अनुगामी बनते हैं, उसे अज्ञानकी खान ही समझना चाहिए ४ 
जिस समय वनमें दावाग्नि फैलने लगती है, उस समय जिस प्रकार उस वनमें रहने- 
वाले समस्त प्राणियों और वनस्पतियोंको समान खूपसे उसका दाहं सहन करना. 
पड़ता है, उसी प्रकार जिसके आचरणसे सारे संसारको दुःख भोगना पड़ता ह 

जिसका सहज भाषण भी सब लोगों पर कुल्हाड़ोकी तरह आघात करता है और जो 
अपने छिपे हुए उद्देश्यको सिद्धि करनेके छिए:विषसे भी बढ़कर घातक होता है, 
उसके सम्बन्धमें समझ लेना चाहिए कि उसमें बहुत अधिक अज्ञान भरा हुआ है; 
बल्कि उसे अज्ञानका भांडार ही समझना चाहिए, क्‍योंकि उसका जीवन केवल 
हिसामय होता हैँ । जिस प्रकार वायुक्रे अन्दर भरः जाने पर भाथी फूछ जाती है 
और दबानेसे वह फिर पचक जाती हूँ, उसी प्रकार जो संयोग और वियोगके कारण 
बराबर उठता और गिरता या बढ़ता और घटता रहता है जो अपनी स्तुति होने 
पर उसी तरह आवन्दसे आकाश पर चढ़ जाता है, जिस प्रकार हवाके झोंकेके 
कारण धूल आकाशमें पहुँच जाती है, परन्तु अपनी जरा सी भी निन्दा सुनाई 
पड़ने पर जो सिर पर हाथ रखकर वठ जाता है, मान और अपमानके कारण 
जिसकी अवस्था उसी कीचइके समान हो जाती है जो पानीकी दो चार बूंदें पड़ने 
पर तो भींग जाता है और जरा सी हवा छगनेसे फिर सूख जाता है, तात्पर्य यह कि 
जो किसी प्रकारका मनोविकार बिलकुल सहन नहीं कर सकता, उसके सम्वन्धमें 
समझ लेना चाहिए कि उसमें पूरा पूरा अज्ञान भरा हुआ है। जिसके मनमें गाँठ 
रहती है, जो उपरसे तो खुब खुलकर बाते करता और देखता है, परन्तु एकको 
आछिगन करता है भौर अन्तःकरणसे दुसरेकी सहायता करता है, जो उसी प्रकार 
दिखावटी सरलता और अनुराग दिखलाकर दूसरोंके अन्तःकरण अपने वशमें कर 
लेता है, जिस प्रकार मृग आदि पशुओंकी हत्या करनेके  विचारसे व्याधा उन्हें 
जुभानेके लिए. उनके भागे चारा डालकर उन्हें अपने अधिकारमें कर लेता है; 
जिसकी दिखावटी वृत्ति उसी प्रकार भली और सीधी-सादी होती है, जिस प्रकार 
सेवारसे ढका हुआ पत्थर होता है अथवा पक्रकर पीली हो जानेवालो नोमकौड़ी 
होती है, इसमें लेश मात्र भी सन्देह नहीं कि उसमें अज्ञान पूरी तरहसे भरा रहता 
ह । अपने गुरुकुलका ध्यान करनेसे जिसे ळज्जा होती है, जिसे गुर-भक्ति अच्छो 
नहीं जान पड़ती, जो गुरुसे विद्या प्राप्त करके उलठे उन्हींसे अपनी विद्याका अभिः 
सान करता है, मुंहसे उका नाम लेना भी मानों शूद्रका अन्न खोनेके समान होता 
है; परन्तु ये लक्षणं बतलानेके लिए फिर भी उसका नाम विवश होकर लेता ही. 
पड़ता है। अब मैं गुरुभक्तोंका नाम लेकर इस दूषित जिह्वाका ्रायर्चित्त करता हूँ 
क्योंकि गुरुभक्तोंका नाम सूर्यकी तरह चारो ओर प्रकाशका बिस्तार करता हूँ ।' 

गुरुद्रोही मनुष्यके नामक्रा उच्चारण करनेसे पापका जो भार आ पड़ा है, उस भारसे 
चाणीको मुक्त करनेके लिए इतना प्रायर्चित्त करना आवश्यक हूँ। आज तक गुरु- 
द्रोहियोंके नामका उच्चारण करनेसे जितना पाप हुआ होगा, वह सब गुरुभक्तोंके 
नामका उच्चारण करनेसे साफ धुल जायगा | अच्छा, अत्र अज्ञानके दूसरे लक्षण 
सुनो । आचरशमें जो सदा विचलित और अस्थिर रहता हूँ, जो सदा संशयसे भरा 
रहता हूँ, जो मनुष्य अन्दर और बाहर जंगलके उस कूएंकी तरह घृणित और 
त्याज्य रहता हैँ, जिसके ऊपर तो झाइ-झंखाड़ और काँटे होते हैं और जिसके अन्दर 
केवल हट्टियाँ ही भरो रहती हैं, जो द्रव्य प्राप्त करनेके लोभमें पड़कर अपने ओर 
परायेका उसी तरह कोई विचार नहीं करता, जिस तरह उदरकी ज्वालासे व्याकुल 
कुत्ता खुले और ढक़े हुए अन्नका कोई विचार नहीं करता और जहाँ जो कुछ 
मिळता है, वह सत्र खा जाता है; जो कुत्तेकी ही तरह नीति और अनीतिका कुछ 
भी विचार नहीं करता और अविचारपूर्वक जहां चाहता है, वहीं रमण करने रग 
जाता है, जो कर्त्तव्य-कर्मका समय चूक जाने पर अथवा नित्य और नेमित्तिक कर्मो- 
के छूट जाने पर भी मनमें तनिक भी दुःखी नहीं होता, जिते पापका आचरण 
करनेमें कुछ भी लज्जा नहीं जान पड़ती, पुण्यके लिए जिसमें कुछ भी उत्साह नहीं 
रहता और जिसके चित्तमें सदा संशय बना रहता है, उसे स्पष्ट खूपसे अज्ञानका 
युतला ही समझना चाहिए । जिसकी दृष्टि सदा धनकी ही भ्राप्ति पर रहती है, जो 
जरा-े स्वार्थे लिए उसी प्रकार धैर्यसे विन्नलित हो जाता है, जिस प्रकार च्यूटी- 
के जरा-से धवकेसे घासक्रा बीज हिल जाता है, जो भयका नाम सुनते ही उसी 
प्रकार विचलित हो जाता है, जिस प्रकार पैर रखते ही गडढेका पानी गंदला हो 
जाता है, जो अपने मनोरथोंकी लूहरोंके साथ अपने मनको: उसी तरह बहाये चलता 
है, जिस तरह बाढ़में पड़ी हुई तूँबी बहती है, जो दुःखकी बात सुनते ही उसी 
प्रकार अपने निश्चित स्थानसे बहुत दूर पहुँच जाता या विचलित हो जाता है, 
जिस प्रकार हवाका झोंका लगनेसे धूल बहुत दुर चली जाती हूँ, जो कभी एक 
स्थान पर स्थिर नहीं रहता और बादलोंक्री तरह इधर-उधर हटता-बढ़ता रहता हैं, 
जिसके मनमें कभी किसी क्षेत्र, तीर्थ या नगरमें रहनेका विचार नहीं आता या जो 
कभी एक जगह नहीं ठहरता, जो सदा उसी प्रकार व्यर्थं इधर-उघर घूमता रहता 
है, जिस प्रकार पागळ गिरगिट कभी वृक्षकी फुनगी पर चढ़ जाता है और कभी 

वहाँसे उतरकर नीचे जड़के पास आ जाता है, जिसकी अवस्था उस मिट्टीकी नाँद-- 
की तरह होती है जो केवल उसी अवस्थामें स्थिर रहती है, जब कि वह जमीनमें. 
गाड़ दी जाती है और नहीं तो बराबर इधर-उधर लुढ़कती रहती है और इसी 
कारण जो केवल उसी अवस्थामें एक स्थान पर स्थिर रहता है, जब कि वह लेटा" 
रहता है और नहीं तो बराबर इधर-उधर घूमता रहता है , उसीमें अज्ञान खूब 
अच्छी तरह भरा रहता है । वह बन्दरके समान चंचल होता है। और हे घनुर्धर, 
जिसके अन्तःकरणमें निग्रहका बल नहीं होता, जो निषेधको सामने पाकर उससे 
उसी प्रकार भयभीत नहीं होता, जिस प्रकार नाळेमें आई हुई पानोकी बाढ़ बाळूके 
बाँधसे कुछ भी भयमीत नहीं होती और उसे बहा ले जाती है, जो अपने आचारसे 
ब्रतका खंडन करता है, अपने धर्मको पैरोसे कुचलता है और यम-नियमोंको निराश 
करता है, जो पापसे बिलकुल नहीं डरता और पुण्यके प्रति जिसका अनुराग नहीं होता, 
जो ऊज्जाकी बेलको जड़से ही उखाड़ फेकता है, जो अपनी कुल-परम्पराकी कुछ भी 
परवाह नहीं करता, जो वेदोंकी आज्ञाको अपनेसे सदा दूर ही रखता है और इस 

_ बातका निर्णय करना कभी जानता ही नहीं कि कौन-सा काम करने योग्य है और 
कौन-सा करने योग्य नहीं है, जो उसी प्रकार मनमाने नाच नाचता है, जिस 
प्रकार साँड़ बिना किसी वन्धनके चारो तरफ नाचता फिरता है अथवा वायु विस्तार- 
पूर्वक वहती रहती है अथवा निर्जन स्थानमें नदी-नाले मनमाने ढंगसे बहते रहते 
हैं, जिसका चित्त विषयोंमें उसी तरह सब प्रकारके बन्धनोंको तोड़कर भरमता रहता 
हैं जिस प्रकार अन्धा हाथी चारो तरफ घूमता रहता है अथवा पर्वत पर दावाग्नि 
चारो तरफ जळती रहती है, वही पूरा पूरा अज्ञानी होता हुँ । भला कड़ेखानेमें 
कौन-सी चीज नहीं फेंकी जाती ? जंगली पशुओंको कौन पकडता है ? गावकी सीमा 
कौत नहीं लाँघता ? अन्नसत्रका अन्न जो चाहे, वह जाकर खा सकता है; और जब 
वेइ्यामें तारुण्यका तेज भाता है, तव उसका आनन्द जो चाहे, वह भोग सकता है 
o ह न चाहे, 233 जा सकता है ।इसी प्रकार जिसका 
ध्यानमें रखो ; जो चाहे जीता रहे और हे र go 
चाह मर जाय, परन्तु फिर भी विषय- 

- वासना किसी अवस्थामें नहीं छोड़ता, जो यह सोचकर इसी लोकमें सब विषयोंका 
सुख भोग लेता है कि आगे चळकर स्वर्गमें तो विषयोंका भोग करना ही पड़ेगा, जो 

सदा विषय-भोगोंका ही जप करता है, जिसका अनुराग सदा सकाम कर्मोके आचरण 
करनेकी ओर ही रहता है और जो विरागी मनुष्योंके दर्शन होते ही इतना बुरा 
मानता हैं कि अपने सव कपड़े धोकर स्नान कर डालता है, जो उस दशामें भी 
विषयोंका भोग करता रहता है, जब कि स्वयं विषय ही उससे विरक्त हो जाते हैं 
और विषयोंका उसी प्रकार सेवन करता रहता है, जिस प्रकार कोई महारोगी अपने 
हाथ सड़ जाने पर भी उस सड़े हुए हाथसे वराबर अन्त खाता रहता है और जो 
कभी अपने कल्याणके विषयमें सावधान नहीं होता, जो उसी तरह विषयोंके पीछे 
लगा रहता है जिस तरह गवा अन्धा होकर गधीके पीछे लगा रहता हैं और गधघी- 
के बार बार लात मारने पर भी पीछे नहीं हटता, जो विषयोंका भोग करनेके लिए 
जळती हुई आगमें भी कूद पड़ता है और अनेक प्रकारके व्यसनोंको अळकारोंकी 
भाँति धारण करता है, विषयोंकी प्रासिके लिए जिसकी अवस्था उस मृगके समान 
होती है जो पानीके छालचमें तब तक दोइता रहता है, जव तक उसकी छाती फट 
नहीं जाती, परन्तु:फिर भी जिसके मनमें कमी इस बातका विश्वास नहीं होता कि 
यह जल नहीं है, बल्कि मृग-ज लक्री माया हे, जो जन्मसे लेकर मृत्यु तक विषयोंसे 
अनेक प्रकारसे पीड़ित होने पर भी कभी उससे उकताता नहीं, बल्कि उलटे उन्हें 
और भी अधिक प्रेमपूर्वक प्राप्त करनेका प्रयत्न करता रहता हे, वही अज्ञानी हे । 
पहले तो बाल्यावस्थामें उसके सिर पर माता-पिताका पागलपन सवार रहता है; 
और जब वह पागलपन हट जाता है, तव वह स्त्रीके देहके फेरमें पइ जाता है; 
और जब स्त्रीकी संगतिमें बहुत-सा समय विता चुकनेके उपरान्त वृद्धावस्था आने 
लगती है, तब उसके सिर पर वाल-बच्चोंका प्रेम और पागलपन सवार होता है । 
बिल्ली या कुतियाके बच्चे जब जन्म लेते हैं, तव वे उस समय तक चुपचाप मुंह- 
सिर छिपाये और लुंडःमुंड वने पड़े रहते हैं, जव तक उनकी आँख नहीं खुलती । 
इसी तरह जो सदा अपनी स्त्री और बच्चोंके फेरमें ही पड़ा रहता है और फिर भी 
जब तक मर नहीं जाता, तब तक विषयोंसे बिलकुल नहीं उकताता, हे अजुन, यह 
समझ रखो कि उस मनुष्यके अज्ञानकी सीमा ही नहीं हूँ । अब मैं अज्ञानके कुछ और 
भी लक्षण बतलाता हूँ । जो अपने मनमें यह भाव रखकर कर्मका आरम्भ करता 
है कि देह ही आत्मा है, जो अपने आचरण किए हुए अच्छे और बुरे सभी तरहके 
कर्मोका व्यान करके हर्षसे प्रफुल्लित हो जाता है, जो अपनी विद्या और यौवनावस्थाके 

कारण उसी प्रकार तनकर चलने लगता हूँ, जिस प्रकार कोई भक्त उस समय 
गर्वसे तनकर चलने लगता है, जिस समय उसके सिर पर देवताकी प्रतिमा रख दी 
जाती है, जो बराबर यही कहता है--“'मेरी बराबरीका कोई नहीं है। यदि 
सम्पत्तिशाली हूँ तो केवल मैं ही हूँ । भला मुझसे बढ़कर उत्तम आचरण करने- 
वाला और कौन है ? मेरे समान बड़ा और कोई नहीं है। मैं सर्वज्ञ हुँ और जो 
कुछ मैं कहता हुँ वही सब जगह माना जाता है ।” और इस प्रकार जो गर्वे 
अपने विषयके समाधानसे फूला नहीं समाता, जो उसी प्रकार किसी दुसरेकी भलाई 
नहीं देख सकता, जिस प्रकार व्याधि-प्स्त मनुष्यको किसी प्रकारका भोग सहन नहीं 
होता, जो गुण अर्थात्‌ अच्छी भावनाओंको उसी प्रकार नष्ट करता है, जिस प्रकार 
दीपक गुण ( अर्थात्‌ सूतकी वत्ती ) को नष्ट करता है, जो स्नेह ( अर्थात्‌ प्रेम ) 
को उसी प्रकार जलाता हुँ, जिस प्रकार दीपक स्नेह ( अर्थात्‌ तेल ) को जलाता 
है और जो उसी प्रकार चारो तरफ दुःखको कालिमा फेलाता है, जिस प्रकार दीपक 
किसी स्थान पर रखे जाने पर चारो ओर अपनी कालिमा फेलाता है, जिसकी . 
अवस्था उस दीपकके समान होती है जो पानीके छींटे पड़ने पर जळ करता हुँ 
जरा-सी हवा लगनेसे बुझ जाता है और सहजमें यदि किसी चीजके साथ ल्ग 
जाय तो सारे घरको जलाकर राख कर देता हैं और एक तिनका भी बाकी नहीं 
छोड्ता, जो लाख समझाने पर भी किसी तरह नहीं मानता उलटे. लड़ाई-झगड़ा 
करने ळाता हुँ मौर अवसर मिलते ही दूसरोंका घात करनेसे नहीं चुकता, जो 
अपनी केवल थोड़ी-सी विद्याके कारण ही उसी प्रकार सब लोगोंके लिए हा 
हो जाता है, जिस प्रकार थोड़ा-सा प्रकाश करनेवाला दीपक भी केवळ उतने ही 
प्रकाशसे भारी ताप उत्पन्न करता है, गुणी होने पर भी मत्सरके कारण जिसकी 
अवस्था उस दुधके समान होती है जो औषध रूपमें पीए जाने पर भी नए ज्वरको 
कुपित कर देता हैं अथवा जो उस दूधके समान विषाक्त होता है जो सपंके आगे 
रखा जाता हैं, तात्पर्य यह कि जो इस प्रकार सद्गणी होने पर भी सबके साथ 
मत्सर करता हूं, ज्ञानी होने पर भी अहंकार करता है ओर जिसे अपनी तपस्या 
' तथा ज्ञानका अपरम्पार गवं होता है, जो गर्वसे उसी प्रकार फूछा रहता है, जिस 
प्रकार अन्त्यज राजगही पर बेठनेसे फुल जाता है अथवा अजगर खम्भा छाल 
:#७ जाता हैं, जो बेलनके समान कभी किसीके आगे नहीं झुकता और पत्थरकी 

लरह कभी नहीं पसीजता और जो उसी प्रकार किसी गुणी मनुष्यके दवावमें नहीं 
रहता, जिस प्रकार फुफकारनेवाला साँप किसी मान्त्रिक या झ्षाइ-फूंक करनेवालेके 
वशमें नहीं रहता, हे अजुन, तात्पयं यह कि मैं तुम्हें निश्चित रूपसे यह बताता 
हूँ कि जिस पुरुषमें ये सब बातें होती हैं, उसमें ऐसा अज्ञान भरा रहता है जो 
सदा बढ़ता ही जाता है। और हे अजुन, जो इस शरीर-रूपी घरका ही सदा 
लालन-पालन करता रहता है और अपने पिछले अथवा भावी जन्मोंका कभी कोई 
विचार ही नहीं करता वही अज्ञानी हैं कृतघ्न मनुष्यके साथ किया हुआ उपकार, 
चोरके हाथमें दिया हुआ धन अथवा निर्लज्ज पुरुषको दी हुई चेतावनी जिस 
प्रकार व्यर्थ जाती हूँ, जिस प्रकार घरमें घुस आनेवाळे कुत्तेको यदि उसके कान 
और दुम काटकर घरसे भगा दिया जाय तो भी वह कुत्ता कान और दुमका रक्त 
सूखनेसे पहले ही फिर उसी प्रकार निळज्जतापूर्वक घरमें घुस आता है अथवा जिस 
प्रकार साँपके मुखम जाते समय भी मक्खियोंको पकड़नेके लिए मेंढक अपनी जीभ 
बाहर निकाले रहता है, उसो प्रकार जिस पुरुषको उस अवस्थामें भी खेद नहीं 
होता, जब कि उसके शरीरकी नौ इन्द्रियोंक द्वार बराबर बहते रहते हैं, और 
शरीरमें नाशक घुन लगा रहता है, जो माताके पेट रूपी ग॒फामें मळ-मूत्रमें नो 
महीने तक पड़ा रहने पर भी गर्भावस्थाके दुःखों अथवा जन्म-धारण करनेके समय 
होनेवाले कष्टोंका भी स्मरण नहों करता, जो वच्चोंको मल-मूत्रके कीचड़में लोटते 
हुए देखकर भी घृणा नहीं करता और इस तरहकी बातोंसे नहीं घबराता या उक- 
ताता, जो कभी इस बातका विचार नहीं करता कि अभी कल ही पिछला जन्म 
समाप्त हुआ है और फिर कल ही नया जन्म आनेवाळा है, जिसे अपने जीवनके 
अच्छे दनोमें मृत्युका स्मरण नहीं होता, जो अपने मनमें सदा यही विश्वास रखता है 
कि मैं इस समय जैसी अच्छी अवस्थामें हूँ, वैसी ही अच्छी अवस्थामें सदा बना रहुँगा 
झर इसी विश्वासके कारण जिसको समझमें ही नहीं आता कि मृत्यु भी कोई चीज 
है, जिसकी अवस्था किसो छोटे-से गड्ढेमें रहनेवालो उस मछलीके समान होती है 
जो यह समझती है कि यह गड्ढा कभी सुखेगा ही नहीं और यही सोचकर जो किसी 
गहरे दहमें नहीं जाती अथवा जिसकी अबस्था उस हिरणके समान होती है, जो 
शिकारीके गीतमें ही इतना मग्न हो जाता है कि उस शिकारीको देखना भी भूल 
जाता है अथवा उस मछलीके समान होती है जो बंसीमेंका काँटा नहों देखती 

और उसपरका आमिष खानेका प्रयत्न करती है अथवा जिसकी अवस्था उस पतंगः 
के समान होती है जो दीपककी छौ देखते ही इतना भूरू जाता है कि उसे इस 
बातका ध्यान ही नहीं रह जाता कि यह दीपक मुझे जला डाळेगा, वही अज्ञानी 
है। जिस प्रकार घरके जळनेके समय भी मूख मनुष्य सोता ही रहता है अथवा 
अनजानमें विष मिला हुआ अन्न खा जाता है, उसी प्रकार अज्ञानी पुरुष भी 
राजस सुखमें मग्न होकर यह नहीं जानता कि इस जीवनके ख्पमें मुझ पर यह 
मृत्युका ही वार हुआ है । वह दिन-रात अपने शरीरका ही पालन-पोषण करता 
रहता है और विषय-सुखके वैभवको ही सच्चा मानता है। परन्तु उस वेचारे मूढ़की 
समझमें यह बात नहीं आती कि वेश्याको अपना सर्वस्व अर्पण. करना ही मानों 
अपना नाश करना है अथवा ठगके साथ मित्रता करना ही अपने प्राण गँवाना 
हैं अथवा दीवार पर रंगसे बनाये हुए चित्रको स्वच्छ करनेके लिए धोना ही मानों 
उस चित्रको मिटाना है और पांडू रोगके कारण अंगोंका फूलना मानों उनका 
नष्ट होना है। बस ठीक इसी प्रकार वह आहार, निद्रामें भूलकर बुद्धिहीन हो जाता 
हैं। जिस प्रकार सामने खड़ी की हुई सूलीकी ओर दौड़नेवालेके लिए प्रत्येक पग 
पर मृत्यु पास आती जाती है, उसी प्रकार ज्यों ज्यों उसका शरीर बढ़ता है, ज्यों 
ज्यों दिन बीतते जाते हैं और ज्यों ज्यों विषय-भोगका सुभीता होता जाता है, त्यों 
त्यों आयुष्य पर मृत्युकी छाया बराबर बढ़ती जाती है। जिस प्रकार पानीसे नमक 
गळ जाता है, उसी प्रकार यह जीवन भी गलता जा रहा है और मृत्यु 
समीप आती जाती है। परन्तु फिर भी यह प्रत्यक्ष बात उसकी समझमें नहीं 
आती | हे अजु न, सारांश यह कि जिसे विषयोंके फेरमें सदा शरीरके साथ लगी 
रहनेवाली मृत्यु नहीं दिखाई देती, उसके विषयमें सिवा और कोई मत हो 
ही नहीं सकता कि वह पुरुष अज्ञानके राज्यका अधिपति है। जिस प्रकार ऐसे 
मनुष्यको जीवनके सुखोंके फेरमें मृत्युका स्मरण ही नहीं होता, उसी प्रकार अपने 
यौवनके मदमें वह वृद्धावस्थाको कोई चीज हो नहीं समझता । जिस प्रकार पर्वतकी 
चोटी परसे उलटी हुई गाड़ी अथवा पहाड़के ऊपरसे “गिरा हुआ पत्थर वह नहीं 
देखता कि सामने क्या है, उसी प्रकार वह भी सामनेसे आनेवाली वृद्धोवस्थाको 
नहीं देखता । अथवा जब जंगलके नालेमें पानी बहुत बढ़ने लगता है और बाढ़ 
आने लगती है अथवा जब'मैंसे मस्त हो जाते है, तब उन्हें अपने सामनेकी कोई 

चीज नहीं दिखाई देती और वे मनमाने तौर पर चारों तरफ दौड़ने ळगते हैं । 
इसी प्रकार वह भी यौवनके मदमें अन्धा हो जाता है। यद्यपि उसके अंग निर्वेळ 
होते जाते हैं, तेज कम हो जाता है, मस्तक झूमने लगता है, दाढ़ी पक जाती है 
और गरदन हिलने लगती है, परन्तु फिर भी वह अपनी माया या धन-सम्पत्तिका 
विस्तार करता ही जाता है । जैसे अनवे आदमीको सामनेसे आनेवाला मनुष्य तव 
तक दिखलाई नहीं देता, जब तक वह उसकी छाती पर नहीं आ जाता अथवा 
आळसी मनुष्य उस समय भी आनन्दसे पड़ा रहता है, जिस समय घरमें लगी 
हुई छागकी चिनगारियाँ आकर उसके मुँह पर गिरने लगती हूँ, उसी प्रकार 
जिस पुरुषको आजकी युवावस्थाका भोग करते समय कर आनेवाली वृद्धावस्था 
दिखलाई नहीं देती, हे अजुंन, वह पुरुष मूत्तिमान अज्ञान ही होता है। जो 
किसी अशक्त अथवा कुवड़ेको देखकर अभिमानपूर्वंक उसे चिढ़ाने और उसकी 
नकल उतारने लगता है, परन्तु जो यह नहीं समझता कि आगेचलकर मेरी सी 
यही अवस्था होनेवाली है और .मृत्युकी सूचना देनेवाले वृद्धावस्थाके लक्षण शरीरमें 
दिखाई पड़ने पर भी जिसका यौवन-कालका भ्रम दूर नहीं होता, उस पुरुषको 
अज्ञानका जन्म-स्थान ही समझना चाहिए । हे अजु न अज्ञानके कुछ और भी लक्षण 
सुनो । जिस प्रकार कोई पशु' किसी ऐसे जंगलमें जाकर चर आता है जिसमें वाघ 
रहता हूँ और जो भाग्यवश किसी प्रकार वाघसे बचकर लौट आता है और इसी 
भरोसे पर वह फिर उसी जंगलमें चरनेके लिए जाता हैं अथवा जिस प्रकार कोई 
मनुष्य एक बार साँपके बिलमें रखा हुआ घन साँपके दंशसे किसी प्रकार बचकर 
उठा लाता है और तब यह कहने लगता है कि उस बिलमें साँप है ही नहीं 
अथवा यदि वह है भी तो काटता ही नहीं, उसी प्रकार जो एक दो बार कुपथ्य 
करके भी यह देखता हैं कि मेरा शरीर स्वस्थ है और इसी लिए जो रोगका अस्तित्व 
ही नहीं मानता अथवा जो अपने वैरीको सोया हुआ देखकर स्वस्थ और निश्चिन्त 
हो जाता है ओर सोचता है कि अव तो उसके साथ मेरा वैर भी और उससे होने- 
बाला संकट भी दूर हो गया है और अन्तमें अपने वाल-वच्चोंके प्राणोंके साथ अपने 
भी प्राण गँवा बैठता है, अथवा जो आदमी तव तक रोगकी ओरसे निश्चिन्त रहता है, 
जब तक'उसका आहार और निद्रा नियमित खूपसे चलती रहती है और रोग उसके 
शरीरमें पूरी तरहसे घर नहीं कर लेता, वही अज्ञानी होता हैं। वह्‌ अपनी स्त्री, 

पुत्र, परिवार आदिके साथ ज्यों ज्यों अपनी सम्पत्तिके द्वारा अधिकाधिक विषय 
सम्पादित करता जाता है, त्यों त्यों उसकी धूलसे वह और भी अधिक अन्धा हो 


जाता हैं । जिसे यह भावी दुःख दिखाई नहीं देता कि अचानक इन विषयोंके साथ 
मेरा वियोग होगा ओर एक क्षणमें मुझ पर भारी आपत्ति आ पड़ेगी, अर्जुन, 


वह पुरुष केवल अज्ञान ही है । और वह पुरुष भी अज्ञान ही है जो इन्द्रियोंक 
उदर विषय रूपी अन्नसे खूब मनमाने ढंगसे भरता रहता है। जो यौवनावस्थाके 


आवेश और सम्पत्तिकी संगतिसे सेव्य और असेव्यका कुछ भी. विचार नहीं करता 
और सबका अन्धाधुन्ध सेवन करता चलता हुँ, जिसका मन वही काम करता है जो 


करना नहीं चाहिए, जो असम्भव वातोंकी आशा करता है और जो ऐसी वातोंका 
चिन्तन करता है, जिसका कभी विचार भी नहीं करना चाहिए, जहाँ शरीर और 
मतको प्रवेश नहीं करना चाहिए, वहाँ उन्हें प्रविष्ट करता है, जो नहीं लेना चाहिए, 
वह माँगता है, जिसे भूलकर भी नहीं छूना चाहिए, उसीका निरन्तर स्पर्श करता 
रहता है, जो वहीं जाता है जहाँ नहीं जाना चाहिए, जो नहीं देखना चाहिए, उसी- 
को देखता हूँ, जो नहीं खाना चाहिए, उसको खाकर आनन्दित होता है, जिसका 
संग नहीं करना चाहिए, उसीका संग करता है, जिसके साथ संलग्न नहीं होना 
चाहिए, उसीके साथ संलग्न होता है, जिस मार्ग पर नहीं जाना चाहिए, उसी माग 
पर जाता है, जो न सुनने योग्य बातें सुनता और न कहने योग्य' बातें कहता है 
और यह नहीं जानता कि इस प्रकारके आचरणमें कितना दोष होता है, हे अजु न, 
जो किसी बातके केवल मनको रुचनेके कारण ही इस वातका कभी तिल मात्र भी 
विचार नहीं करता कि अमुक काम करनेके योग्य है अथवा नहीं करनेके योग्य है, 
जो ऐसे-वेसे काम अपना कर्त्तव्य मानकर करता है, परन्तु जो इस बातका कुछ भी 
` विचार नहीं करता कि अमुक कार्य करनेसे मुझे पाप होगा और आगे चलकर 
नरककी यातना भोगनी पड़ेगी, उस पुरुषकी संगतिसे इस संसारमें अज्ञान इतना 
अधिक बलवान्‌ हो जाता है कि वह ज्ञानी लोगोंके साथ भी दो-चार हाथ लड़ 
सकता हूँ । परन्तु अब इस विषयको छोड़ देना चाहिए । अब मैं कुछ और ऐसे 
लक्षण बतळाता हूँ जिससे अज्ञानकी बिलकुल ठीक ठीक पहचान हो सके । तुम 
वह लक्षण सुनो । घरःगृहेस्थीमें जिसकी प्रीति उसी प्रकार लगी हो, जिस प्रकार 
नये निकाले हुए सुगन्धित परागमें भुंगीकी रहती है, जिसकी इच्छा उसी प्रकार 

स्त्रीक आज्ञाके अनुसार या मरजीके मुताबिक काम करनेकी होती है, जिस प्रकार 
चीनी पर बैठी हुई मक्खीकी सदा चीनी पर ही बेठे रहनेकी होती है और उस 
परसे उसका किसी तरह उठनेको जी नहीं चाहता, जिसका जीव, मन और प्राण 
घर-गृहस्थीके झमेलोंसे उसी प्रकार बाहर नहीं निकल सकते, जिस प्रकार पानीके 
गडह़ेसे मेंढक नहीं निकलना चाहता अथवा मच्छड़ जिस प्रकार नाकसे निकले हुए 
कफको नहीं छोड़ना चाहता अथवा ढोर जिस प्रकार सदा कीचड़में ही पड़ा रहना 
चाहते हैं, जो घर-गुहस्थीको उसी प्रकार पकड़कर वेठा रहता है, जिस प्रकार साँप 
किसी बंजर याखाली जमीन पर जमकर पड़ा रहता है और वहाँ से किसी तरह हटना 
नहीं चाहता, जो अपनी घरःगृहस्थीको उसी प्रकार खूब जोरोंसे पकड़कर बेठा रहता 
है, जिस प्रकार कोई स्त्री अपने प्राणनाथको अपनी सारी शक्तिसे आलिंगन करके 
बैठी रहती है, जो घर-गृहस्थीकी रक्षाके लिए निरन्तर उसी प्रकार परिश्रम 
करता रहता है, जिस प्रकार मधु प्राप्त करनेके उद्देश्यसे भृंग सदा परिश्रम 
करता रहता है, जिसका घर-गृहस्थी पर उतना ही अधिक अनुराग होता है, 
जितना उन माता-पिताका अपने उस एकलौते पृत्र-रत्न पर होता हैं, जो उन्हें दैव- 
योगसे वृद्धावस्थामें प्राप्त होता है और जो अपनी स्त्रीके सिवा और किसीको कुछ 


जानता या समझता ही नहीं, जो केवल स्त्रीके हौ शरीरका भजन और उपासना 


करता है और इस बातका जिसे नामको भी ज्ञान नहीं होता कि मैं कोन हूँ और 
मुझे कया करना चाहिए, जो अपनी समस्त इन्द्रियोसे उसी प्रकार स्त्रीमें एकाग्र 
भावसे अपना अनुराग रखता है, जिस प्रकार महाज्ञानी पुरुषोंका चित्त केवळ ब्रह्ममें 
ही रमण करता है और उस ब्रह्मके सामने उसके दूसरे समस्त व्यवहारोंका लोप हो 
जाता है, जो स्त्री-सम्बन्धी अनुरागके सामने लज्जा अथवा हानिको कोई चीज हो 
नहों समझता और न लोकापवाद ही सुनता है, जो सदा स्त्रीकी इच्छाकी आराधना 
करता है ( अर्थात्‌ स्त्रीकी ही इच्छाके' अनुसार चलता है) और उपके फेरमें 
पड़कर उसी प्रकार नाचता है जिस प्रकार मदारीका बन्दर नाचता है, जो दान- 
ुण्यमें उसी प्रकार कंजूसी करता है जिस प्रकार कोई बड़ा भारी लोभी स्वयं कष्ट 
उठाकर अपने इष्ट-मित्रोंको भी दुःखी करके कौड़ी जमा करता हैं, जो अपने रिश्ते- 
नातेके लोगोंको तो धोखा देता हैँ और उनके आदर-सतंकारमें त्रुटि करता है, परन्तु 
अपनी स्त्रीकी सभी इच्छाएँ पूरी करता है और उसमें रत्ती भर भी कमी नहीं होने 

देता, जो बहुत ही थोड़े-से व्ययमें आराध्य देवताओंको सन्तुष्ट करना चाहता है, 
गुरुजनोंको यों ही चकमा देता है और अपने माता-पिताके सामने भी व्यय करनेमें 
अपनी असमर्थता ही प्रकट करता है, परन्तु अपनी स्त्रीके उपयोगके लिए वह जो 
उत्कृष्ट वस्तु देखता है, उसे वहुत अधिक व्यय करके भी प्राप्त करता हूँ, जो अपनी 
स्त्रीकी उसी प्रकार उपासना करता है, जिस प्रकार कोई प्रेमपणं भक्त अपने कुल- 
देवताकी उपासना और भजन करता हूँ, जो असल और बढ़िया चीजें तो अपनी 
स्त्रीके लिए रख छोडता है और दूसरोंको सामान्य निर्वाहे योग्य भी कोई वस्तु 
नहीं देता, जो यह समझता है कि यदि कोई मेरी स्त्रीकी ओर आँख उठाकर 
देखेगा या उसका विरोध करेगा तो मानों प्रलयके समान अनर्थ हो जायगा, जो 
अपनी स्त्रीको बहुत छोटी-सी बात भी उसी प्रकार आग्रहपूर्वक करता है, जिस 
प्रकार दाद था चकत्ते होनेके डरसे लोग देवीको चाँदीके नाग चढ़ानेकी मन्नत आग्रह- 
पूर्वक पूरी करते हैं, हे अजुन, तात्पयं यह कि जो अपनी स्त्रीको ही सब कुछ समझता 
हुँ और जिसका प्रेम केवल उन्हीं बाल-वच्चोंके हिस्सेमें पडता है जो उस स्त्रीके 
गर्भसे उत्पन्न होते हैं और जिसे अपनी स्त्रीका सारा वैभव अपने प्राणोंसे भी बढ़कर 
प्रिय होता हूँ, वह पुरुष अज्ञानका मूळ होता है, उसके कारण अज्ञानका तेज 
बढ़ता हे ओर वह प्रत्यक्ष अज्ञान ही होता हूँ । जिस प्रकार विक्षुब्ध समुद्रमें बिल- 
कुळ खुली और छूटी हुई नाव लहुरोंके साथ उपर-नीचे होती रहती है, उसी प्रकार 
प्रिय वस्तुके प्राप्त होने पर तो जिसकी ऐसी अवस्था हो जाती है कि वह सारे 
आकाशमें भो नहीं समा सकता, परन्तु कोई अप्रिय वात होने पर जो दु:खी होकर 
मानों रसातलमें पहुँच जाता है और इस प्रकार जिसका अन्तःकरण भेद-भावनाके 
बन्धनमें पडा रहता है, फिर वह चाहे कितना ही बुद्धिमान्‌ क्यों न हो, उसे अज्ञान- 
का स्वछप हो समझना चाहिए । जो अपने मनमें किसी प्रकारके फलकी आशा 
रखकर मेरी भक्ति उसी प्रकार करता है जिस प्रकार कोई द्रव्य सम्पादित करनेके 
उद्देशयसे वैराग्थका वेष धारण करता है अथवा जिस प्रकार कोई व्यभिचारिणी 
स्त्री अपने यार के पास जानेका सुभीता पानेके लिए अपने पतिका सन्तोष करके 
और उसका मन भरकर उसे झूठा विश्वास दिलानेके लिए ऊपरसे अपना शुद्ध 
व्यवहार और आचरण दिखलाती है, उसी प्रकार हे अर्जुन, जो उपरसे दिखलानेके 
लिए तो मेरी भक्ति करता है, परन्तु वास्तवमें जिसकी सारी दृष्टि विषय-सुखोंको 

-सम्पादित करनेकी ओर रहती है और जब इस प्रकारकी भक्ति करने पर इच्छित 
“विषय प्रा नहीं होता, तब जो यह कहकर तत्काल ही मेरी भक्ति छोड़ देता है कि 
यह सारी भक्ति निरर्थक है, जो उसी प्रकार नित्य नये नये देवताओंकी आरावना 
करता है, जिस प्रकार कोई कृषक नित्य नई नई जमीने लेकर जोतता हैँ ऑर अपने 
प्रत्येक नये देवताकी अपने पुराने देबताकी ही तरह सेवा करता है, जो क्रिसी नये 
-गुरु-सम्प्रदायका विशेष ठाट-बाट देखकर उसीके फेरमें पड़ जाता है और उसीका 
मन्त्र लेता है और दूसरोंकों क्षुद्र समझकर उनका स्वीकार नहीं करता, जो सजीव 
प्राणियोके साथ नि्दयतापूर्ण व्यवहार करता है, परन्तु वृक्ष और पाषाण आदि 
-स्थावर पदार्थोक्ो देवता समझकर उनकी पूजा करता है और इस प्रकार जिसकी 
'एकनिष्ठ श्रद्धा किसी पर नहीं होती, जो मेरी मूर्ति तो प्रस्तुत करता हूं परन्तु उस 
-मत्तिकों अपने मकानके किसी कोनेमें स्थापित करके स्वयं दूसरे देवताओंके दर्शन 
और यात्राके लिए निकल जाता है, जो सदा मेरा पूजन करता हैं, परन्तु मंगळ कार्यों 
-में कुल-देवताओंका अर्चन करता है और कुछ विशेष पर्वोके समय दूसरे देवताओंकी 
आराधना करता है, जो घरमें तो मेरी मूर्ति स्थापित करता हैं, परन्तु मन्नत हुसर 
देवताओंकी मानता है और फिर श्राद्धके समय अपने पितरोंकाः भक्त हो जाता 
जो एकादशीके दिन मेरा जितना मान करता है, उतना ही श्रावण शुक्ल पंचमीके - 
.दिन नागोंका भी मान करता है, जो माद्रपदकी शुक्ला चतुर्थीके दिन गणपतिका 
भक्त हो जाता है और चतुर्दशी आने पर दुर्गाकी भक्ति करने लग जाता है, जो 
-नवमीका आयोजन करके नवचंडीका अनुष्ठान करने बैठ जाता हैं और रविवारको 
-कालभेरवका खिचड़ा बाँटने लगता है, और फिर सोमवार आने पर बेळ-पत्र लेकर 
शिव-लिंगकी ओर दौड़ पड़ता है, तात्पर्य यह कि इस प्रकार जो पुरुष नाना प्रकार- 
-के और सभी देवताओंकी आराधना और उपासना करता है और इस प्रकारकी 
घाँधलीसे जो निरन्तर भक्ति करता है और क्षण भर भी शान्त नही रहता और 
बरावर सभी देवताओंकी ओर दोइता हुआ दिखाई देता है, उसके सम्बन्धमें तुम 
निश्चित छपसे यह समझ लो. कि वह भक्त मूर्तिमान्‌ अज्ञान ही है । निर्जन और 
-स्वच्छ तपोवन, तीथे और नदी-तटको देखकर जिसके मनमें घृणा या अरुचि 
उत्पन्न होती है, वह भी मूत्तिमान्‌ अज्ञान ही हैं । जिसे मनुष्योंक़ी भीड़-भाड़में ही 
“रहना अच्छा लगता है, जो सांसारिक झगड़ोंमें ही भूला रहता हू ओर जो लौकिक 

विषयोंके सम्बन्धमें अनुराग-पू्वंक बातें करता है, वह भी मूत्तिमान्‌ अज्ञान ही है | 
जिस विद्याके द्वारा आत्म-दशंनकी प्राप्ति होती है, उस विद्याकी चर्चा होने पर जिस 
विद्वानमें उसका उपहास करनेकी बुद्धि होती है, जो उपनिषदोंकी ओर कभी भूल 
कर भी नहीं देखता, योग-शास्त्र जिसे अच्छा नहीं लगता और अध्यात्म ज्ञानकी 
ओर जिसके मनकी प्रवृत्ति नहीं होती, जिसमें आत्म-चर्चा, सम्बन्धी श्रद्धाका नितान्त 
अभाव होता है और जो यह समझता है कि यह विषय विचार करनेके योग्य ही 
नहीं है और जिसका मन रस्सा तुड़ाकर भागनेवाछे पशुकी तरह मुक्त और स्वेच्छा- 
चारी रहता है, जो कर्मकांडमें निपुण होता है, जिसे सव पुराण कठस्थ होते हैं 
और जो ज्यौतिषमें भी पारंगत होता है, जो शिल्प कर्मोमें चतुर होता है, पाक 
विद्यामें निष्णात होता है और अथत्रंण वेदके अघोरी मन्त्र-तन्त्रोमें कुशल होता 
है, जिसके लिए कामशास्त्रकी कोई बात सीखनेके लिए बाकी नहीं होती, जिसे 
महाभारतकी सब बाते ज्ञात होती हैं और मृत्तिमान्‌ वेद ही जिसके हाथमें आ जाते हैं, 
जिसे नीतिशास्त्रका ज्ञान होता है, वैद्यकका ज्ञान होता है और काव्यों तथा नाटकोंके 


. ज्ञानमें जिसके मुकाबलेका और कोई नहीं होता, जो स्मृतियोंकी चर्चा करता है, 


गारुड़ी विद्याका मर्म जानता है और शब्द-कोषको जिसने अपनी बुद्धिका मानों 
दास ही बना रखा है, व्याकरण-शास्त्रमें जिसका ज्ञान अगाध है, तात्पर्य यह कि 
जो सभी विषयोंका बहुत ज्ञाता है, परन्तु फिर भी एक मात्र अध्यात्म-विद्यामें 
जो सचमुच जन्मान्ध है, जो अध्यात्म-शास्त्रको छोड़कर बाकी सभी शास्त्रोंके सिद्धा- 
न्तोंका प्रतिपादन कर सकता है, उसके इस प्रकारके ज्ञानमें आग लग जाय । ऐसे 
ज्ञानके किसीको उसी लड़केके समान दर्शन तक न होने चाहिए जो माता-पिताका 
घात करनेवाले मूल नक्षत्रमें जन्म लेता हू । मोरके सारे शरीरमें पंख होते हैं और 
उन सभी पंखों पर नेत्र भी होते हैं । परन्तु जिस प्रकार उन सभी नेत्रोंमें दृष्टिका 
अभाव होता है, उसी प्रकार इस ज्ञानमें भी वास्तविक दृष्टिका अभाव होता हैँ । 
यदि संजीवनी बेलकी जरा-सी जड़ भी हाथ लग जाय तो फिर दूसरी औषधियों 


` तथा वनस्पतियोंकी गाड़ियाँ लादनेकी क्या आवर्यंकता है ! यदि सौन्दर्यके बत्तीसों 


लक्षण हों, परन्तु एक मात्र आयुष्य न हो अथवा यदि बहुत-से आभूषण आदि 
तो हों परन्तु मस्तक ही न हो अथवा बहुत-से बाजे बजानेवाले और बधाइयाँ 
देनेवाले तो हों परन्तु वर और वधू ही न हों तो उन सबका भला क्या उपयोग 

हो सकता है ? इसी प्रकार एक अध्यात्म-शास्त्रके बिना दूसरे समस्त शास्त्र अपनी 
अपूर्णताके कारण केवल निष्फल और भ्रामक़् होते हैं । इसलिए, हे अजुंन, जिस 
पढ़े-लिखे मूर्खको अध्यात्म-ज्ञानका बोध न हो उसके दारीरको अज्ञानका मन्दिर ही 
समझना चाहिए । उसके समस्त ज्ञान एक मात्र अज्ञान रूपी बल्लीके ही फल 
होते हैँ । उसके प्रत्येक वचनको अज्ञानका पुष्प ही समझना चाहिए और जो 
पुण्य-फल उसे प्राप्त होते हैं, वे भी अज्ञान ही होते हैं। जिसके मनमें अध्यात्म- 
शस्त्रके सम्बन्धमें आदर नहीं होता. उसके सम्वन्धमें यह बतलानेकी आवश्यकता 
ही नहीं है कि उसे ज्ञान-वस्तु कभी दिखाई ही नहीं देती । जो नदीके इस पारवाळे 
तटपर भी न आता हो और पीछेकी ओर लौटकर भाग जाता हो, भला उसे उस 
पारकी बातोंका कैसे ज्ञान हो सकता है? अथवा दरवाजेकी डयोढ़ी पर ही जिसका 
सिर दवा दिया गया हो, भला उसे घरके अन्दरकी बातें कैसे मालूम हो सकती हैं ? 
इसी प्रकार, हे अर्जुन, जिसका अध्यात्म-ज्ञानके साथ कुछ भी परिचय न हो, 
उसके लिए सत्य ज्ञान प्राम होनेकी जगह ही कहाँ बाकी रह जाती है ? इसी लिए, 
हे अर्जुन, अब बहुत ही अधिक विवेचनापूर्वक तुम्हें यह बतलानेकी आवश्यकतां 
नहीं है कि ऐसे पुरुषको वास्तविक ज्ञानका कुछ भी तत्व ज्ञात नहीं होता । जिस 
प्रकार गभिणी स्त्रीके आगे अन्त परोसनेका फल यही होता है कि उसके पेटमें 
रहनेवाला पिंड या बालक बढ़ता है, उसी प्रकार ऊपर बतलाये हुए ज्ञान-पदोंमें ही 
अज्ञानश्पदका विवेचन या अन्तर्भाव हो जाता है। जिस प्रकार यदि किसी 
अन्धेको निमन्त्रण दिया जाय तो वह अपने साथ किसी सुझाखे आदमीको लेकर 
आता है, उसी प्रकार जब अज्ञानके लक्षण बतळाये जाते हैं, तब उनके साथ 
साथ ज्ञानके लक्षण भी आपसे आप ही समझमें आने लगते हैं । इसी लिए 
प्रस्तुत प्रकरणमें अमानित्व आदि ज्ञानके लक्षणोंके विपरीत ही अज्ञातके लक्षणोंका 
भी प्रतिपादन किया गया है । ऊपर ज्ञानके जो अठारह लक्षण बतलाये गये हैं, 
बे सब यदि उलट दिये जाये तो वे आपसे आप अज्ञानके लक्षण हो जाते हैं।' 
पिछले इलोकके एक ( अर्थात्‌ चौथे ) चरणमें श्रीकृष्णने यह बतलाया था कि यदि 
ज्ञानके लक्षणोंको उलट दिया जाय तो वे आपसे आप अज्ञानके लक्षण हो जाते 
हैं । इसी लिए मैंने इस प्रणालीका अनुकरण करके इस विषयका स्पष्टीकरण किया 


है । मूलमें इस प्रणाळीका अनुकरण नहीं किया गया था; परन्तु फिर भी पानी 

डालकर दूध बढ़ानेवाले सिद्धान्तके अनुसार अपनी थओरसे व्यर्थकी बातें बढ़ाकर मैं 
विषयका विस्तार न करता | मैने तो मुल इलोकोंके शब्दोंकी मर्यादा न छोड़कर 
सूलमें घ्वनित किये हुए अर्थका ही स्पष्टीकरण करनेका प्रयत्न किया है। यह सुन- 
कर श्रोताओंने कहा--“यह स्पष्टीकरण बहुत हो चुका । इस प्रकारके समर्थनकी 
कुछ भी आवस्यकता नहीं है । हे कविपोषक, तुम्हें व्यर्थ ही यह भय क्यों हुआ 
कि तुम्हारे इस विचरण-विस्तारके कारण लोग उकता गये हैं ! तुम्हें तो श्रीकृष्णने 
आज्ञा दी है कि गीतामें मैंने जो अर्थ गभित कर रखे हैं, उन्हें तुम स्पष्ट करके लोगों 
को वतला दो । तुम भगवानका वही मनोरथ आज पूणं कर रहे हो। परन्तु यदि 
यही वात तुमसे कही जाय तो तुम्हारा चित्त प्रेमसे गद्गद हो जायगा। इसी लिए 
हम लोग ये सब बातें तुमसे नहीं कह रहे हैं। तो भी इतना कह देना आवश्यक 
है कि इस श्रवण सुखके द्वारा आज हम लोगोंको ज्ञान-झ्पी नौका प्राप्त हुई है। 
अब तुम जल्दी हमें यह बतलाओ कि इसके उपरान्त श्री हरिने कया कहा |”! 
सन्तोंके ये वचन सुनते ही श्री निवृत्तिनाथके दास ज्ञानदेवने कहा--"हे श्रोतागण, 
सुनिये ।” श्रीक्ृषणदेवने कहा--“हे अजु न, तुम्हें अन्तमें जो लक्षण मैंने बतलाथे 
हैं, सव अज्ञानके ही हैं | तुम इसी अज्ञानकी ओरसे मुंह मोड़कर ज्ञानके विषय- 
में दृढ़ निश्चय करो ।” जब इस प्रकार ज्ञानका स्पष्टीकरण हो गया, तब अजु तकी 
यह जाननेकी इच्छा हुई कि मनको उस ज्ञेयकी प्राप्ति कैसे होती है। उस समय 
सर्वान्तरसाक्षी श्रीकृष्णने उसका यह संकेत या अभिप्राय समझकर उससे कहा--- 
“अब मैं तुमको यह बतळाता हूँ कि ज्ञेय क्या है। सुनो ।” 

ज्ञेय यत्ततप्रवच्यामि यज्ज्ञात्वामृतमश्नुते । 

श्रतादिमत्परं ब्रह्म न सत्तन्नासढुच्यते॥ १२॥ 

सरवेतःपाणिपादं तत्सवंतोऽक्षिशिरोमुखम्‌। 

स्ंतःश्रुतिमल्लोके . सर्वमावृत्य तिष्ठति।॥ १३॥ 

“बरह्म वस्तुको लोग जो ज्ञेय कहते हैं उसका कारण केवल यही है कि ज्ञानके 
सिवा और किसी उपायसे उसकी प्राप्ति नहीं हो सकती । और जिसका ज्ञान हो जाने 
पर फिर और कोई कार्य वाकी नहीं रह जाता, जिसका ज्ञान हो जाने पर उसीके 
साथ तद्रूपता उत्पन्न हो जाती है, जिसका जानहो जाने पर संसारको तीर पर रखकर 
ज्ञानो छोग नित्यानन्दके सागरमें गोता लगाकर उसीमें मिल जाते हैं, वह ज्ञेय ऐसा . 

है कि उसका कोई आदि नहीं है ( अर्थात्‌ वह सनातन है) । परन्तु उसका कोई 
नाम भी होना चाहिए, इसलिए लोग उसे परब्रह्म कहते हैं । यदि कोई कहें कि 
वह है ही नहीं, तो हम कहते हैं कि वह विस्वके रूपमें प्रत्यक्ष दिखाई देता है # 
और यदि उसे विश्व कहें तो यह विश्व केवल मायिक और अशाश्वत है। जिसमें 
आकार, रंग आदि भेद, और दृश्यत्व तथा द्रष्टत्व आदि भाव ही न हों, उसके 
सम्बन्धमें भला कोई यह कैसे कह सकता है कि उसका अस्तित्व हैं। और यदि वह 
वास्तवमें न हो, तब यह प्रश्‍न होता है कि उसके बिना महत्तत्वका स्फुरण कहाँसे 
और किससे होता है? इसी लिए कहते हैं कि जिसका ज्ञान हो जाने पर “है” अथवा 
“नहीं है” का कोई झगड़ा वा प्रश्न ही नहीं रह जाता और विचारशक्ति जिसके 
पास तक पहुँच ही नहीं सकती, जो सभी पदार्थों और सभी आकारोंमें ठीक उसी 
प्रकार निवास करता है, जिस प्रकार हांडी, मटके और घड़े आदिमें पृथ्वी तत्व 
स्वयं उम्हीं पदार्थोके आकारमें रहता है, स्थल और कालसे बिना भिन्न हुए समस्तः 
स्थलों और समस्त कालोंमें जो क्रिया स्थूल और सूक्ष्म सभी भूतोंके द्वारा होती हूँ, 
वह क्रिया जिस ब्रह्मा-वस्तुके हाथमें है, उसी वस्तुको विश्वबाहु कहते हैँ। और 
इसका कारण यही है कि वह ब्रह्म-वस्तुं ही सर्वाकार होकर सदा सब क्रियाएं करती' 
रहती है । और हे अर्जुन; वह वस्तु सभी स्थानोंमें और सदा एक साथ ही प्राप्ता 
होती है और इसीलिए उसे विशवां्रि भी कह सकते हैं । जिस प्रकार सूर्य के बिम्बमें' 
ेत्रके रूपमें कोई अलग अंग नहीं होता, बल्कि सारा बिम्ब ही प्रकाशक स्वरूपः 
होता है, उसी प्रकार जो वस्तु अपने सारे स्वरूपसे विश्वकी द्रष्टा होती है ( अर्थात्‌ 
विइवको प्रकाशमान करके देखती है ), उसी अचक्षुः ( अर्थात्‌ नेत्र-हीन ) ब्रह्म~- 
वस्तुको वेदोंने अत्यन्त आदरपूर्वक “विश्वतश्चक्षु” के नामसे सम्बोधन किया है। 
बिइवके मस्तक पर जो सदा-सवंदा आत्म-सत्तासे विराजमान रहता है, उसीको विश्व-- . 
मूर्धा कहते हैं । जिस प्रकार अरिनिकी सारी भूति ही उसका मुख होती है, उसी प्रकारः 
जो अपने सर्वत्वसे शेष भूत मात्रका उपभोग करता हैँ, उसीको, हे आर्जुन, विश्वतो- 
मुख कहना उचित होता है । और जिस प्रकार वस्तुओंसे आकारा व्यास रहता है,.. 
उसी प्रकार जो वस्तु शब्द मात्रमें व्याप्त रहती है, उसी ब्रह्म-वस्तुको हम “सब कुछः 
सुननेवाला” कहते हैं । इसी प्रकार जो वस्तु समस्त विश्वमें व्याप्त रहती है और 
सबको देखती रहती है, वही “विश्वतश्चक्षु” है। हे बुद्धिमाच्‌, अजुन, यदि वास्तविक: 

दृष्टिसे देखा जाय तो वेदों आदिने उसको “विश्वतश्चक्षु ” कहकर उसका जो वर्णन 
किया है, वह केवल ब्रह्म-वस्तुकी व्यापकता दिखलानेके लिए और केवल रूपकके 
तौर पर किया है ( अर्थात्‌ अमूर्त्तका मुर्त्ततत्वके रूपमें आलंकांरिक वर्णन किया 
है ) । बात यह है कि उस ब्रह्म-वस्तुमें वास्तवमें हाथ-पैर, आँख, आदि अंग बिल- 
कुल नहीं हूँ, इसलिए इन सबसे सम्बन्ध रखनेवाली बातें उसके लिए प्रयुक्त ही 
नहीं हो सकतीं । केवल यही नहीं, यदि शून्यत्व या अभावके रूपमें उसका वणन 
किया जाय तो वह वर्णन भी उसके लिए ठीक ठीक उपयुक्त नहीं होता । उदाहरणके 
लिए यदि हम यह बात किसी तरह समझ लें कि जलकी एक तरंगने दूसरी तरंगको 
निगल लिया, तो भी क्या उस निगनेवाली और दूसरी निगली जानेवाली तरंगमें 
स्वरूपतः कोई भेद होता है ? इसी. प्रकार जब कि वह एक ब्रह्म-वस्तु ही सत्य है, 
तो फिर उसमें व्यास करनेवाले और व्याप्त होनेवालेका भेद भला कहाँसे आ सकता 
है ! परन्तु फिर भी केवल इसी लिए इस प्रकारका भेद करना पड़ता है कि कहने 
या समझानेमें सुभीता हो। देखो, यदि किसीको शून्य दिखलाना होता है तो इसके 
लिए एक बिन्दी वनानी या लिखनी पड़ती है। इसी प्रकार यदि इब्दोंके द्वारा 
अद्वेतका निरूपण करना हो तो द्ंतकी भाषाका प्रयोग करना आवश्यक हो जाता 
हैँ । हे अजुन, यदि ऐसा न किया जाय तो गुरु और शिष्यके सम्प्रदायका ही लोप 
हो जायगा और सब प्रकारके कथनोंका ही अन्त हो जायगा। इसी लिए वेदोंने 
अद्ेतका वर्णन करनेके लिए द्वेतवाली आलंक्रारिक भाषाका प्रयोग करनेकी परिपाटी 
चलाई है । इसलिए अब में तुमको यह बतळाता हुँ कि इन्दरियोके द्वारा ग्राह्य 
दोनेवाछे जितने आकार हैं, उन सबमें वह ब्रह्मवस्तु किस प्रकार व्याप्त है । सुनो । 
सर्वेन्द्रियगुणाभासं सर्वेन्द्रिथविवजितम्‌ । 
असक्तं सरवंभूच्चेव निगु'णां गुणभोक्तृ च ॥ १४॥ 


“हे अजुन, जिस प्रकार अवकाशको आकाश व्यास कर लेता है अथवा पटके 
रूपमे भासमान होकर जिस प्रकार तन्तु उस पटको व्याप्त किये रहते हैं, उसी प्रकार 
अह ब्रह्म-वस्तु भी सारे विश्वको व्याप्त किये रहती है । उदकके रूपमें रस-तत्व जिस 
अकार उदकमें रहता है, दीपकके रूपमें प्रकाश-तत्व जिस प्रकार दीपक में रहता है, 
कपूरके रूपमें गन्ध-तत्व जिस प्रकार कपूरमें रहता है, शरीरके रूपमें कम॑-तत्व जिस 

प्रकार शरीरमें रहता है, सारांश यह कि, हे अजुंन, सोनेके कणमें जिस प्रकार सोना 
ही रहता है, उसी प्रकार वह ब्रह्म-वस्तु भी सर्व-स्वरूप होकर सबमें अन्दर और 
बाहर व्याप्त रहती है। परन्तु सोना जव तक रवेके रूपमें रहता है, तव तक हम 
` उसे सोनेका रवा ही कहते हैं; परन्तु जबं उसका वह रवेवाला रूप नष्ट हो जाता है, 
तव वह रवा ही सोना हो जाता हैं। अथवा प्रवाहका रूप भले ही टेढ़ा-तिरछा हो, 
परन्तु पानी फिर सदा सरल ही रहता है । अथवा जव अग्निसे तपाये जाने पर 
लोहा लाल हो जाता है, तव अग्नि कभी लोहा नहीं बन जाती । मटकेके गोल 
आकारके कारण उसमेंका आकाश भी गोल दिखाई देता है और झोंपड़ीकी चौकोर 
बनावटके कारण वह चौकोर दिखाई देती है । परन्तु वह गोल अथवा चौकोर 
आकार वास्तवमें आकाशका नहीं होता । इसी प्रकार यदि ब्रह्मवस्तुमें किसी तरहका 
विकार दिखाई दे तो भी वास्तवमें वह कभी विकार-युक्त नहीं होती । हे अजुंन, 
ऊपरसे देखने में ऐसा जान पड़ता है कि वह ब्रह्म-वस्तु मन आदि इन्द्रियों और 
सत्व आदि तीनों गुणोंके कारण भिन्न भिन्न आकारोंके रूपमें दिखाई देती है । 
परन्तु जिस प्रकार गुड़की मिठास उसके भेलीवाळे आकारमें नहीं होती, उसी प्रकार 
गुण तथा इन्द्रियां वास्तवमें असली ब्रह्म-तत्व नहीं है जव तक दूधका वास्तविक 
स्वरूप वना रहता हूँ, तव तक घी भी उसी दूधके आकारमें रहता है, परन्तु फिर 
भी कोई यह नहीं कह सकता कि घी भी वही है जो दूष है। इसी प्रकार, हे अजु न, 
यह्‌ बात तुम अच्छी तरह अपने ध्यानमें रखो कि गुण और इन्द्रियोंके कारण ब्रह्म- 
चस्तुमें जो विकार दिखाई देते हूँ, उनके कारण वास्तबमें ब्रह्मवस्तुमें कभी कोई 
विकार नहीं होता । सोनेको अनेक प्रकारके आकार देकर हम उन आकारोंको फूल- 
पत्ते आदि या अलग अलग गहने आदि कहते हैं । परन्तु जो वास्तविक सोना होता 
है, वह चाहे जिस आकारमें रहे सदा सोना ही रहता है । तात्पर्य यह कि, हे 
अजु न, यदि हम सीधी-सादी और सबके समझने योग्य भाषामें कहें तो ब्रह्मवस्तु 
वास्तवमें गुणों और इच्द्रियोंस बिलकुल भिन्न और स्वतन्त्र ही हैँ । नाम और रूप 
आदि सम्वन्ध और जाति तथा क्रिया आदिके भेद आकारोंमें ही होते हैं और उन 
भाकारोंके सम्बन्धमें जो बातें कही जातो हैं वे ब्रंह्मवस्तुपर कभी ठीक नहीं घटती । 
वह ब्रह्म गुण नहीं है । उसमें तो गुणकी गन्ध भी नहीं होती। बा 7 केवल इतनी 
ही है कि वे गुण ब्रह्ममें केवल भासमांन्‌ हैँ । परन्तु, हे अजुन, इसी भासमान 

.४१६ 
होनेके कारण मोहमें फंसे हुए लोग यह मानते हैं कि वे सब विकार ब्रह्मामें ही 
होते हैं । परन्तु ब्रह्ममें ये सब विकार उसी प्रकार होते हैं, जिस प्रकार आकाशमें 
बादल आते हैं अथवा दपंणमें प्रतिविम्ब आता है अथवा पानी जिस प्रकार सूर्यका | 
प्रतिबिम्ब धारण करता है अथवा किरणें मृगःजलका रूप धारण करती हैं । वह्‌ 
निर्गुण ब्रह्म भी सब प्रकारके विकारोंको बिना उसके साथ किसी प्रकारका सम्वन्ध 
रखे धारण करता है। परन्तु ब्रह्ममें होनेवाले सब विकार निष्फळ ही होते हैं 
और वे केवल दृष्टिको दिखाई देते हैं, परन्तु वास्तवमें वे असत्य होते हैं । और 

` निगुण जो गुणोंका भोग करता है, वह उसी प्रकार करता है, जिस प्रकार कोई 
दरिद्र व्यक्ति स्वप्नमें किसी राज्य पर शासन करता है। इसी लिए निगृ'णके 
सम्बन्धमें कभी यह नहीं कहना चाहिए कि गुणोंके साथ उसका किस प्रकारक 
सम्बन्ध है अथवा वह गुणोंका उपभोग करता हैं । 
बहिरन्तश्च भूतानामचरं चरमेव च। 
सचमत्वात्तदविज्ञेयं दूरस्थं चान्तिके च तत्‌ ॥ १५॥ 

“हे अजुन जो स्थावर और जंगम आदि सभी भूतोंमें रहता है और जो 
सभी पदार्थों तथा जीवोंमें उसी प्रकार शाश्वत रूपसे और सूक्ष्म अवस्थामें व्याप्त 
रहता है, जिस प्रकार अग्नियाँ चाहे भिन्न भिन्न हों, परन्तु उन सबमें उष्णता 
समान ख्पसे वर्तमान रहती है, उसीको इस प्रकरणमें ' ज्ञे” समझना चाहिए । 
जो केवल एक होने पर भी अन्दर और बाहर, पास और दूर सब जगह रहता है 


ttSr?? 3 


और जिसके स्वरूपमें कभी कोई अन्तर नहीं होता, बही “ज्ञेय” है । 
अविभक्तं च भूतेषु विभक्तमिव च स्थितस्‌। 
भूतभतृं च तज्ज्ञेयं ग्रसिष्णु प्रभविष्णु च॥ १६॥ 

“यह वात नहीं है कि क्षीर-सागरका माधुयं उसके गहरे ओर मध्य भागमें तो 
अधिक होता हो और किनारेके पास कम होता हो । इस प्रकार जो सवंत्र समान 
रूपसे व्याप्त रहता है. जो जारज, अंडज, स्वेदज और उद्धिज्ज इन चारों प्रकारके 
जीवोंमें सदा पूर्णल्पसे व्याप्त रहता है और फिर भी इस व्यापकताके कारण जिसकी 
स्थितिमें कभी कोई भाग या खंड नहीं होता, इसके सिवा, हे श्रोत-शिरोमणि 
अर्जुन, हजारों मटकोके पानियोंमें चन्द्रमाके प्रकाशके प्रतिबिम्बित होने पर भी जिस 

प्रकार उस प्रकाशमें कभी किसी तरहका कोई भेद-भाव नहीं: उत्पन्न होता अथवा 
नमककी सभी राशियोंमेंसे प्रत्येक राशिमें व्याप्त रहनेवाला खारापन या नमकीची 
एक ही प्रकारकी रहती है अथवा ऊखके गद्रेमेंके प्रत्येक ऊखमें एक ही प्रकारकी 
मधुरता रहती है, उसी प्रकार जो भिन्न भिन्न सभी भूतोंमें एक खूपसे वर्तमान रहती 
है, और हे सुज्ञ अर्जुन, जो इस विश्‍व-रूपी कार्यका मूळ कारण है और ये नाम- 
रूपात्मक भूत मात्र जिससे उसी प्रकार उत्पन्न हुए हैं, जिस प्रकार सागरसे तरगें 
उत्पन्न होती हैं, उन सवका वह ब्रह्म उसी प्रकार आधार है, जिस प्रकार उत्त तरंगोंका 
आधार सागर होता है । जिस प्रकार बाल, तारुण्य और वृद्धत्व इन तीनों ही अव- 
स्थाओंमें शरीर एक ही रहता है, उसी प्रकार भूत मात्रके आदि, मध्य और अवसान 
इन तीनों ही अवस्थाओंमें वह अभिन्न रूपमें रहता है। जिस प्रकार'सन््या-काल, 
प्रातःकाल और मध्याह्नं आदि दिन-मानके क्रमशः चलते रहते रहने पर भी आकाशमें 
कभी किसी प्रकारका परिवर्तन नहीं होता, उसी प्रकार ब्रह्मामें भी कभी किसी प्रकारका 
परिवर्त्तन नहीं होता। हे सखे अजु न, विश्वकी उत्पत्तिके समय जिसका नाम ब्रह्मा 
पड़ा था, विश्वकी स्थितिके समय जिसे विष्णु कहते हैं और अन्तमें इस नाम- 
रूपात्मक विश्वका लोप होनेके समय जिसे रुद्र कहते हैं और इन तीनों गुणोंके लुप्त 
हो जाने पर जो शूऱ्यके खूपमें बाकी रह जाता,है और जो गगनका शून्यत्व नष्ट 
करके और सत्व आदि तीनों गुणोंका लोप करके शून्य रूपमें अवशिष्ट रह जाता 
है, वही वेदों द्वारा प्रतिपादित महाशून्य है । 
ज्योतिषामपि तज्ज्योतिस्तमसः परमुच्यते । 
ज्ञानं ज्ञेयं ज्ञानगम्यं हृदि सर्वस्य विष्ठितम्‌ ॥ १७॥ 

“जौ अग्निका प्रकाश और चन्द्रमाका प्रभा-रहस्य है, जिसके द्वारा सूर्यमें देखने- 
की शक्ति आती है, जिसके तेजसे तारा-गण चमकते हैं और जिनके आधार पर 
महातेज सुखपूवंक सारे संसारमें प्रकाशित होता है, जो आदिका भी आदि, वृद्धिकी 
भी वृद्धि करनेवाला, बुद्धिकी भी बुद्धि, जीवका भी जीव, मनका भी मन, नेत्रोंका 
भी नेत्र, कानोंका भी कान, वाचाकी भी वाचा, प्राणोंका भी प्राण, गतिके भी पैर, 
क्रियाकी भी क्रिया-शक्ति, आकारोंका भी आकार, विस्तारोंका भी विस्तार, संहारोंका 
भी संहार, पुथ्वीकी भी पृथ्वी, जलका भी जल, तेजका भी तेज, वायुका भी 
इवासोच्छवास और गगनका भी गगन हे, अर्थात्‌ हे अर्जुन, जो इन सबका चैतन्य 

२७ 

बीज है ओर जिसके कारण इन सबका स्फुरण होता है, हे अजुन, जो एक मात्र 
होकर भी सवमें सवं-स्वछूप है और जिसमें द्वेतकी गन्धका होना भी सम्भव नहीं 
है, जिसके दशंन होते ही दृश्य और द्रष्टा आपसमें मिलकर एक-रस हो जाते हैं, 
वही जान होता हैँ। फिर वही ज्ञान और ज्ञेय दोनों हो जाता है और ज्ञानके द्वारा 
लोग जिस स्थलको प्राप्त करना चाहते हैं, वह स्थल भी वही हो जाता है। जब 
कोई हिसाब ठीक तरहसे लग जाता है, तब उन भिन्न भिन्न अंकोंमें कोई भिन्नता 
या भेद नहों रह जाता, जिन अंकोंके द्वारा वह हिसाव लगाया जाता है। ठीक इसी 
प्रकार जब उस ब्रह्माकी प्राप्ति हो जाती है, तब साध्य और साधन आदि सभी मिल- 
कर एक हो जाते हैं। हे अजुन, जिसके . विषयमें द्वेतका कोई उल्लेख ही नहीं 
किया जा सकता और जो सबके हूदयोंमें निवास करता है वही ब्रह्म है । 

इति क्षेत्र तथा ज्ञानं ज्ञेयं चोक्तं समासतः। 

मद्भक्त एतद्विज्ञाय मद्भावायोपपद्यते ॥ १८ ॥ 

“हे सुज्ञ अजु न, इस प्रकार मैंने तुमको पहले यह वात स्पष्ट करके बतला दी है 
कि क्षेत्र किसे कहते हैं । साथ ही क्षेत्रके प्रकरणमें ज्ञानके लक्षण भी वतला दिये 
हैँ । फिर अज्ञानके स्वरूपका भी मैंने इतने विस्तारके साथ वर्णन किया है कि जिसे 
सुनते सुनते तुम चकित हो गये । और अव मैंने खूब अच्छी तरह और स्पष्ट करके 
तुम्हें ज्ेकका स्वरूप भी बतला दिया है। हे अजु न, जव ये सब बातें बहुत अच्छी 
तरह समझमें आ जाती हैं, तब मेरे भक्तोंके मनमें मुझे प्राप्त करनेकी उत्कंठा उत्पन्न 
होती है । जो लोग शरीर आदि समस्त विषयोंका संन्यास या परित्याग करके अपने 
आण मेरी सेवामें अपित कर देते हैं, हे अजु'न, वे मेरा ब्रह्मस्वरूप पहचानकर 
अन्तमें अपना व्यक्तित्व भी भूल जाते हैं, और मेरे रूपमें मिलकर मद्रूप हो जाते हैं। 
ठुम यह बात अच्छी तरह अपने ध्यानमें रखो कि मैंने तुम्हें मद्रूप होनेका बहुत 
सांधा उपाय बतळा दिया है । जिस प्रकार शिखर आदि पर चढनेके लिए सीढियाँ 
बनानी पड़ती हैं अथवा ऊंचे होनेके लिए मंच बनाना पड़ता है अथवा बाढ़ आने 
पर डूबनेसे बचनेके लिए नावकी आवश्यकता होती है, उसी प्रकार मद्रप होनेके 
लिए भी ये सब काम करने पड़ते हैं । नहीं तो हे वीर-श्रेष्ठ अजु'न, यदि केवल यह 
कह दिया जाय कि सब कुछ आत्मा ही है, तो इस प्रकारके कथनसे तुम्हारे मनको 
कभी सन्तोष न होगा । इसी लिए मैने तुम्हारी बुद्धिकी मन्दताका घ्यान रखकर एक 

ही परब्रह्मके चार विभाग करके उन सवका, अलग अलग वर्णन किया है। जिस 
प्रकार बच्चोंको भरमानेके लिए एक ही ग्रासके दस बीस अलग अलग छोटे छोटे 
आस वनाने पड़ते हैं, उसी प्रकार मैंने एक ब्रह्मके चार विभाग करके उन सवका 
अलग अलग वर्णन किया है । तुम्हारी ग्रहण-शक्तिका अनुमान करके मैंने ब्रह्मके 
क्षेत्र, ज्ञान, ज्ेय और अज्ञान ये चार विभाग किये हैं । और हे अर्जुन यदि इतना 
करने पर भी यह व्यवस्था ठीक तरहसे तुम्हारी समझमें न आई हो तो मैं फिर एक 
बार तुमको बतळाता हूँ । परन्तु अब मैं ब्रह्मके वे चार विभाग नहीं करता और उन 
चारोंकी एकताका भी प्रतिपादन नहीं करता, बल्कि आत्मा और अनात्माका एक 
साथ ही विचार करता हूँ । परन्तु मैं जो कुछ मागता हूँ, वह देनेके- लिए तुम्हें 
तेयार रहना चाहिए । मेरी माँग केवल यही है क्रि तुम खूब अच्छी तरह मन लगा- 
कर और कान देकर मेरी वात सुनो ।” श्रीकृष्णकी ये बातें सुनकर अजु नको मारे 
` आनन्दके रोमांच हो आया । उस समय देवने कहा--“तुम शान्त हो और इस 
प्रकार प्रेमसे विह्लळ मत हो जाओ।” जव इस प्रकार अजु नका हृदय भर आया 
तब श्रीकृष्णने कहा--““अब मैं तुमको प्रकृति और पुरुषके सम्वन्धकी कुछ वात 
बतलाता हूँ । तत्वज्ञानके जिस सम्प्रदाय या प्रगालोको योगी लोग सांख्य योग 
. कहते हैं और जिसका महत्व प्रसिद्ध करनेके लिए मैंने कपिलका अवतार धारण 
किया था, अब तुम प्रकृति और पुरुषका वही निर्दोष प्रसंग सुनो । 
प्रकृति पुरुषं चैव विद्धयनादा उभावपि । 
विकारांश्च गुणांश्चेव बिद्धि प्रकृतिसंभवान्‌ ॥ १९॥ 

“तुम यह वात समझ रखो कि दिन और रातको जोड़ीकी तरह पुरुष ओर 
प्रकृति ये दोनों भो अनादि हैं । हें अजुन, रूप मिथ्या नहीं है, परन्तु सच्चे ख्पके 
साथ ही साथ उसकी छाया भी आती ही हैँ। अथवा फसळके दानोमें अनाजके 
कणोंके साथ साथ उसका उपरी छिलका भी बरावर बढ़ता ही रहता है। इसी 
प्रकार पुरुष और प्रकृति दोनों एक दूसरेके साथ बहुत ही घनिष्ठ रूपसे सम्बद्ध हैं 
और उनका यह सम्बन्ध अनादि-सिद्ध हूँ। इसो प्रकार “क्षेत्र” शब्दसे जो कुछ 
प्रदर्शित किया गया है, वह सब भी प्रकृति ही है। और इसलिए अब तुम्हे 
अळगसे यह वतलानेकी कोई आवश्यकता नहीं रह जाती कि जो कुछ क्षेत्रज्ञ हें, 
बह पुंढष हो है । यद्यपि इनके ये अलग अङग नाम ह्‌, तो भो इनमें निहपणका 


- CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


४२० हिन्दी ज्ञानेश्‍वरी 


जो तत्व है, वह एक ही है। यह बात भूल नहीं जानी चाहिए; और इसी लिए मैं 
बार बार तुमको बतलाता हूँ। हे अजु न, इसमें जो सत्ता अर्थात्‌ सत्यका अंश है, 
उसीको पुरुष समझना चाहिए और उसके आधार पर होनेवाली क्रियाको प्रकृति 
समझना चाहिए । बुद्धि, इन्द्रियां, अन्तःकरण आदि विकार उत्पन्न करनेवाली 
शक्ति और सत्व आदि जो तीन गुण हैं, उन सबका समूह प्रकृतिसे ही हुआ है 
और यही सब प्रकारकी क्रियाओंका मूल हूँ । 

कार्यकरणकतृंत्वे हेतुः प्रक्ृतिरुच्यते। 

पुरुषः सुखदुःखानां भोक्तृत्वे हेतुरुच्यते ॥ २० ॥ 

“इस अवस्थामें प्रकृति सबसे पहले अहंकारके साथ साथ इच्छा और बुद्धि 
उत्पन्न करती है और तब उन्हें कारणकी घुनमें लगा देती है । फिर इस प्रकार 
आरम्भ किए कमको सिद्ध करनेके लिए जो भिन्न भिन्न युक्तियोंके धागे और डोरे 
तानने पड़ते हैं, उन्हींका नाम कार्य हूँ। फिर इच्छाके उन्मादके द्वारा वह प्रकृति 
मतको संचालित करती है और तब वह चलायमान मन इन्द्रियोंको संचालित करता 
है । इसीको प्रकृतिका कर्तृत्व कहते हैं ।”” इसी लिए सिद्ध जनोंमें श्रेष्ठ श्रीकृष्ण 
कहते हैं कि काये, कतृ त्व और कारण इन तीनोंका मूल केवल प्रकृति ही है। इस 
प्रकार इस त्निपुटीके द्वारा प्रकृति कर्मका रूप धारण करती है, परन्तु सत्व आदि 
तीनों गुणोंमेंसे जिस गुणका विशेष उत्कर्ष हुआ रहता है, उसी गुणसे वह रंगी 
रहती है । जो कर्म सत्व गुणासे होते हैं, वे सत्कर्म कहलाते हैँ; रजोगुणसे जो कर्म 
होते हैँ, वे मध्यम कर्म कहलाते हूँ; और जो कर्म केवल तमोगुणसे होते हैं, वे 
भधम कर्म होते हैं और उन सबको निषिद्ध समझना चाहिए। इस प्रकार भले 
और बुरे सभी प्रकारके कम॑ प्रकृतिसे ही उत्पन्न होते है और उन्हीं कमोसे सुख तथा 
दुःख उत्पन्न होते हैं। दुष्ट या बुरे कमॉसे दुःख उत्पन्न होते हैं और सत्कमॉसे 
सुख उत्पन्न होते हैं; और पुरष उन दोनोंका ही उपभोग करता है। जब तक ये 
सुख ओर दुःख सत्य-से जान पड़ते है, तब तक प्रकृति उन सुखों और दु:खोंकी 
उत्पत्तिका काम बरावर करती रहती हैं और पुरुष भी बराबर उन सबका उपभोग 
करता रहता है । यदि इन पुरुष और प्रकृतिके घरकी व्यवस्था बतळाई जाय तो 
वह बहुत ही विचित्र है । इसमें स्त्री जो कुछ उपार्जन करती है, वह पति चुपचाप 
बैठ खाता है | ये पत्नी और पति कभी एक साथ मिळकर नहीं रहते और इनकी 

कभी ठीक तरहसे संगति नहीं होती । परन्तु फिर भी यह कितने बड़े आश्‍्चयंकी बात 
है कि उसी स्त्रीके पेटे सारा संसार उत्पन्न होता है ! 

पुरुषः प्रकृतिस्थो हि भुङ्ते प्रक्ृतिजोन्गुरणान्‌। 

कारणां गुणसङ्गोऽस्य सदसद्योनिजन्मसु ॥ २१॥ 

“थह जो वर या पुरुष है, वह निराकार, निष्क्रिय, केवळ, निर्गुण और पुराना, 
पुराना क्या बर्कि पुरानेसे भी पुराना है । उसको यों ही नाम मात्रके लिए पुरुष 
कहते हुँ । परन्तु यदि वास्तविक दृष्टिसे देखा जाय तो वह स्त्री भी नहीं है और 
नपुंसक भी नहीं है। वल्कि सच तो यह है कि यह भी निश्चय नहीं है कि वह क्या 
है । उसे आँख, कान, हाथ, पैर, वणं, नाम आदि कुछ भी नहीं है । है अजुंन, इस 
प्रकार जिसके सम्बन्धमें यह कहा ही नहीं जा सकता कि उसे कुछ है, वही प्रकृतिका पति 
या पुरुष है और उस प्रकृतिके कारण उसके पति या पुरुषको भी सुख-दुःख आदि 
भोगने पड़ते हैं। स्वयं पति या पुरुष तो कुछ भी नहीं करता, क्योंकि बह 
बिळकुल उदासीन रहता है और उसे भोग की कुछ भी वासना नहीं होती; परन्तु 
यह पतित्रता प्रकृति ही बलपूर्वक उससे भोग भोगवाती है। वह अपने रूप और 
गुणोंके कारण थोड़ी सी चुळबुलाहट दिखलाती है और जिस प्रकार के नाच चाहती 
है, उस प्रकारके नाच उसे नचाती हैँ । उस प्रकृतिका नाम ही गुणमयी है; बल्कि 
कहा जा सक्ता है कि वह गुणोंकी प्रत्यक्ष मूत्ति ही है। वह क्षण क्षण पर अपने रूप 
झर गुणोंके नये नये ढंग दिखलाती है और उसीके कारण जड़ पदार्थ भी मत्त हो जाते 
हैं । बही नामोंको प्रसिद्ध करती है, बही प्रेमको प्रेमपूर्ण बनाती हूँ और वही इन्द्रियों- 
को जगाती हूँ । इस मनको हम नपुंसक केसे कहें ? क्योंकि यह प्रकृति इस मनको 
तीनों लोकोंके भोग भोगवाती है । इस स्त्रीका चरित्र कुछ ऐसा ही विलक्षण है। 
यह श्रमका असीम प्रदेश है, अमर्यादाकी मूर्ति है और सभी प्रकारके विकार उत्पन्न 
करती हूँ। यह वासना रूपी वल्ळीकी वह छतरी या मंडप है जिस पर वह बेल 
` चढ़ती और फलती-फूलती है; यह श्रान्तिके वनकी वसन्त-लक्ष्मी है और इसी लिए 
इसका सुप्रसिद्ध नाम दैवी माया रखा गया हूँ। शब्द-सृष्टिका विस्तार यही करती. 
है, नाम्पात्मक जगतूकी सृष्टि भी यही करती है ओर सब प्रकारके प्रपंचोंकी 
रचना भी बराबर यही करती रहती हैं। कला, विद्या, इच्छा, ज्ञान और क्रिया 
आदि सबकी उत्पत्ति इसीसे होती है नाद रूपी सिक्के ढाळनेवाली टकसाल यही 

है, चमत्कारका मन्दिर भी यही हैँ, यहाँ तक कि सारे विश्वके नाटककी रचना भी 
इसीने की है | विश्वकी उत्पत्ति और लय मानों इस प्रकृतिकी प्रातः-सन्ध्या और 
सायं-सन्ध्या है । तात्पर्यं यह कि यह प्रकृति एक अद्भुत मोहिनी है। यह अद्वतकी 
जोडीदार है और संग-रहितोंकी रिसतेदार है, क्योंकि यह शून्यमें घर बनाकर उसीमें 
आनन्दपूर्वक निवास करती है । इसकी सामर्थ्यका विस्तार इतना अधिक है कि जिस 
पुरुषका सहसा आकलन भी नहीं किया जा सकता, उसी पुरुषको यह अपने वशमें 
करके रखती है । यदि वास्तविक दृष्टिसे देखा जाय, तो उस पुर्षमें कुछ भी नहीं 
है और वह पूर्ण रूपसे उदासीन रहता हूं । परन्तु यह प्रकृति स्वयं ही उसका सब 
कुछ बन जाती है । उस स्वयंभूकी उत्पत्ति, उस निराकारकी मूर्ति और स्थिति यह 
प्रकृति ही होती है। यह प्रकृति ही उस वासना-रहितकी वासना, स्वयंपूर्णका सन्तोष 
अजातकी जाति और गोत्र, अनामीका नाम, अजन्माका जन्म, निष्कर्मीका कमं, 
निगुंणका गु, चरणहीनके चरण, अकर्णके कान, नयनहीनके नेत्र, अभावका 
भाव, अवयव-रहितके अवयव, यहाँ तक कि उस पुरुषका सव कुछ यह प्रकृति आप 
ही बन जाती है । इस प्रकार इस प्रकृतिके व्यापक विस्तारके कारण यह बिकारहीन 
पुरुष भी विकारोंसे लिप्त हो जाता है । इस पुऽषमें जो पृरुषत्व रहता है, वह केवलः 
इस प्रकृतिके अस्तित्वके ही कारण होता हूँ । जिस प्रकार अमावस्याके हाथमें पड़ने 
पर चन्द्रमा भी काला हो जाता है अथवा बहुत ही खरे सोनेमें भी रत्ती भर राँगा 
या जस्ता आदि मिलने पर उस सारे सोनेका कस हलका होकर पन्द्रहसे पाँच पर 
आ पहुँचता है अथवा जिस प्रकार पिशाचका संचार होने पर सज्जन पुरुष भी 
निन्दनीय तथा घृणित आचारःव्यवहार करने लगता है अथवा मेघोंकी संगतिके 
कारण सुदिन भी दुदिन हो जाता है अथवा जिस प्रकार पशुके पेटके अडर द्घ 
छिपा रहता है अथवा लकड़ीके अन्दर अग्ति दबी रहती है अथवा रत्न-दीप वस्त्रसे 
ढका रहता है अथवा राजा जेसे दूसरे आदमियोंके फेरमें पड़ जाता है अथवा 
` सिंह किसी रोगसे जर्जर हो जाता है, उसी प्रकार इस प्रकृतिकी संगतिमें पड़कर 
पुरुष भी अपना सारा तेज गंवा बैठता हैं । जिस प्रकार जागा हुआ मनुष्य एक 
दमसे निद्राके वशमें होकर स्वप्नकी वासनाओंके चक्कर पड़ जाता है, उसी प्रकार 
इस प्रक्ृतिके संसर्गके कारण पुरुषको भी गुणोंका भोग भोगना पड़ता है । जिस 
प्रकार विरक्त पुरुष भी स्त्रीके योगसे सारिकसां बन्धनोंसे जकड़ा जाता हे, उसी 

प्रकार यह जन्म-रहित, शाइवत पुरुष भी प्रकृतिके योगसे अनेक प्रकारके बन्धनोंमें 
बध जाता है और गुणोंके संगके कारण उस पर भी जन्म और मृत्युके वार होते 
रहते हैं । परन्तु हे अर्जुन यह वात कुछ उसी प्रकारकी है, जिस प्रकार तपाये हुए 
लोहे पर घनकी जो चोट पड़ती हैं, उनके सम्बन्धमें साधारण लोग यही समझते 
हुँ कि ये चोटें अग्नि पर पड़तो हैं; अथवा जिस प्रकार पानीके हिलने पर उसमें 
चन्द्रमाके एक प्रतिबिम्वके वदलेमें अनेक प्रतिबिम्ब दिखाई पड़ते हूँ, और उन 
प्रतिबिम्बोंके अनेकत्वका अविचारी लोग उसप्रतिबिम्वित होनेवाले चन्द्रमामें आरोप 
करते हैं । अथवा जिस प्रकार दपणके बहुत समीप होने पर प्रतिबिम्बके कारण 
उसमें एकके बदले दो मुख दिखाई पड़ते हैं अथवा कुंकुम लग जानेके कारण 
स्वच्छ स्फटिकमें भी कुछ लाली और कुछ कालिमा दिखाई देने लगती है, उसी 
प्रकार गुणोंके संगके कारण ऐसा जान पड़ता है कि उस अजन्माके भी अनेक जन्म 
होते हैं । परन्तु जब गुणोंके साथ उसका संग नहीं होता, तब यह बात नहीं होती । 
यों तो संन्यासी जाति-हीन होता है, परन्तु कभी कभी स्वप्नमें उसे इस प्रकारका भी 
भास हो सकता हैं कि मैं अन्त्यज आदि किसी जातिका हूँ । इसी प्रकार तुम समझ 
लो कि उस पुरुषके सम्बन्धमें भी ऐसा भास होता है कि वह उच्च और नीच 
योनियोंमें आता जाता है । इसी लिए वास्तवमें वह केवल-रूपी और निस्संग 
पुरुष कभी किसी प्रकारका भोग नहीं भोगता । इस भोग-प्रकरणका सारा मूल बीज 
गुणोंका संग ही है । 
उपद्रष्टानुमन्ता च भर्ता भोक्ता महेश्वरः । 
परमात्मेति चाप्युक्तो देहेऽस्मिन्पुरु्षः परः॥ २२॥ 

- “जूहीकी बेलको संभाले रहनेवाला खम्भा जिस प्रकार बिलकुल सीधा खड़ा 
रहता है, उसी प्रकार यह पुरुष भी प्रकृतिकी मायामें सदा बिलकुल सीधा खड़ा 
रहता है । इसमें और प्रकृतिमें आकाश और पातालका अन्तर है | प्रकृति रूपी 
नदीके तट पर पुरुष मेरु पर्वंतके समान रहता है । प्रकृतिका तो जन्म और नाश 
होता रहता है, परन्तु पुरुष शाब्वत होता है भौर इसी लिए वह ब्रह्मासे लेकर कीड़े- 
मकोड़ों तक संभोका शास्ता और नियन्ता होता हैं। प्रकृतिको इसी पुरुषसे जीवनकी 
प्राप्ति होती है और इसीकी सामथ्यंसे वह संसारकी उत्पत्ति करती है । वही प्रकृतिका 
भर्त्ता है। हे अजुन; कालके अखंड प्रवाहमें प्रकृति जो जो सृष्टियाँ उत्पन्न करती 

रहती है, वे सब कल्मान्तके समय इसो पुरुषके पेटमें लीन हो जाती हैं | यह 
महद्ब्रह्म उस प्रकृतिका स्वामी है और इस ब्रह्मांडके सव सूत्र ही इसी महदुब्रहमके 
'हाथमें रहते हैं । इसकी व्यापकता इतनी असीम हूँ कि वह इन समस्त प्रपश्चोंका 
माप कर सकता है । इस शरीरमें रहनेवाली जिस वस्लुको लोग परमात्मा कहते हैं, 
बह यही पुरुष है । हे अजुंन, लोग जो यह कहा करते हुँ कि इस प्रकृतिसे परे एक 
` और वस्तु है, वह वस्तु वास्तवमें यही पुरुष है । 
य एवं वेत्ति पुरुषं प्रकृति च गुरोः सह। 
सर्नथा वर्तमानोऽपि न स भूयोऽशिजायते॥ २३॥ 

“जो मनुष्य इस पुरुषको स्पष्ट खूपसे जानता है और साथ ही जो इस 
वातका भी ध्यात रखता है कि त्रिगुणात्मक सृष्टि इसी प्रकृति रूपी मायासे उत्पन्न 
हुई है और, हे अजुन, जो इस प्रकार निर्णय कर सकता है कि यह मूळ वस्तु है 
और यह उसका प्रतिबिम्ब है और यह माया-रूपी पानी या मृग-जल है और इस 
प्रकार जो प्रकृति और पुरुषक्ी व्यवस्था खूब अच्छी तरह समझ लेता है, वह मनुष्य 
इस देह-प्रामिके कारण भले ही सब प्रकारके कर्म किया करे, परन्तु फिर भी वह 
कमसे ठीक उसी प्रकार अलग और निर्लिप्त रहता है, जिस प्रकार आकाश कभी 
घूलसे मेला नहीं होता और सदा उससे अलग और निछिप्त रहता है। जब तक 
उसका यह शरीर रहता है, तब तक वह कभी इस शरीरके मोहमें नहीं फंसता; 
और जब उसका देह-पात होता है, तब फिर दोबारा उसका जन्म भी नहीं होता। 
इसलिए प्रकृति और पुरुषका जो विवेक इतने अधिक कल्याणका साधन करने- 
वाला है, वह विवेक या विचार तुम सदा करते रहो । ऐसे अनेक उपाय हैं जिनसे 
इस विवेकका । अन्तःकरणमें सूर्यके प्रकाशके समान उदय हो। अब वे उपाय मैं 
तुमको बतलाता हूँ; सुनो । 

ध्यानेजात्मनि पश्यन्ति केचिदात्मानमात्मना। 
अन्ये सांख्येन योगेन कर्मयोगेन चापरे ॥ २५॥ 

“हे वीर-श्रेष्ठ अजुन, कुछ लोग बिचारक्री आग सुलगाकर आत्मा और अना- 
त्माके हलके सोने पर ज्ञानका अच्छा सोना चढ़ाते हैं और इस प्रकार भिन्त भिन्न 
छत्तीस कसोंके भेद बिलकुल मिटाकर उसमेसे ब्रह्म-तत्वका निर्मल सोना ढूँढ़ निका- 
छते हैं और तब वे आत्म-ध्यानकी दृष्टिसे उस ब्रह्म-तत्वमें स्वयं अपने आपको ही 

देखने लगते हैं । कुछ लोग दैव-वशात्‌ सांख्य योगके अनुसार ब्रह्म-तत्वकी ओर 
“उप्रान ळगाते हैं और कुछ लोग कर्मा अंगीकार करके उस साध्यकी साधना करते हैत 
ग्रन्ये त्वेवमजानन्तः श्रृत्वान्येभ्र उपासते। 
तेऽपि चातितरन्त्येव मृत्युं श्रृतिपंरायणाः ॥ २५॥ 

“इस प्रकार यह बात ठीक है कि लोग भिन्न-भिन्न मार्गासे इस भव-भ्रमके चककरसे 
-बाहर निकलते हैं । परन्तु कुछ लोग ऐसा भी करते हैँ कि सब प्रकारका अभिमान 
-छोड़कर श्रद्धापूर्वक किसी के उपदेशको अपना आधार और आश्रय बना लेते हैं । 
“जिन सत्युरुषोंको हित और अहित स्पष्ट रूपसे दिखाई देता है, जो परम दयाळु होते 
है, जो दूसरोंसे पूछ-पूछक्रर उके क्लेश हरण करते हैं और उन्हें सुख देते हैं, उन 
-सत्पुषोंके मुखसे जो उपदेश निकलते है, वे उपदेश वे लोग बहुत ही शुद्ध आदरपूर्वक 
-तथा श्रद्धासे सुनकर अपनी मनोवृत्ति तद्रूप करते हैं । वे श्रद्धापूर्वक यह बात मानते 

हैं कि इस उपदेश-श्रवणमें ही सब कुछ है और उपदेशोंके अक्षरोंके अनुसार पूरा 
पूरा आचरण करते हैं । हे अजुंन, इस प्रकारके श्रद्धावान्‌ श्रवण-मार्गी भी इस जन्म- 
-मरणके सागरसे अच्छी तरह उस पार पहुँचकर सुरक्षित हो जाते हैं। इसलिए 
उस एक ही ब्रह्मको प्रात करनेके अनेक भिन्न-भिन्त मार्ग हैं । परन्तु इत सब बातोंका 
बहुत कुछ विस्तार हो चुका । इस प्रकार के सारे मन्थनसे महासिद्धान्तका जो सारभूत 
नवनीत निकलता है, वही अव मैं तुम्हारे हाथ पर रख देता चाहता हूँ और 
उसीसे सब काम हो जायेंगे । हे अजुन, इतनेसे हीं तुम्हें बहुत सहज में ब्रह्मका 
अनुभव हो जायगा और तुम्हारे लिए और किसी प्रकारका आयास करनेको _ 
आवश्यकता न रह जायगी । इसी लिए अव मैं उसी बातका विवेचन करता हूँ 
और नाना प्रकारके मतोंके वाद तोड़कर सबके अन्दरका बिलकुल शुद्ध और सत्य 
“सिद्धान्त तुमको बतलाता हूँ । 

यावत्संजायते किचित्ससत्त्वं स्थावरजङ्गमम्‌ । 

ेतरत्तेत्रज्ञसंयोगात्तद्वद्धि भरतवर्षभ ॥ २६॥ 

“ने कषेत्रज्ञ नामका जो आत्म-तत्व तुम्हें बतलाया है और जिन सबको क्षेत्र 
.बतलाया है, उन दोनोंके सम्मेलनसे ही सूतमात्रकी उत्पत्ति हुई है । जिस प्रकार 

चायुके संयोगसे पानीमें लहरें उठती हैं और सूर्यके तेज और रेतीलो जमीनके 
-संयोगसे मृगजलकी लहरोंका आभास होता है अथवा मेघकी धाराके पृथ्वी पर 

बरसनेसे जेसे अनेक प्रकारकी वनस्पतियोंके अंकुर उत्पन्न होते हैं, उसी प्रकार वे 
सब स्थावर और जंगम, जिन्हें हम लोग जीव कहते है, इस क्षेत्र और क्षेत्रज्ञके 
योगसे उत्पन्न होते हैं । इसलिए हे अजुन, इनमेंसे जो प्रधान या मुख्य तत्व क्षेत्रज्ञ 
है, उससे यह नामरूपात्मक भूत सृष्टि अलग नहीं है । 
समं सर्वषु भूतेषु तिष्ठन्तं परमेश्वरस्‌। 
विनश्यत्स्वविनश्यन्तं यः पश्यति स पश्यति २७॥ 

“'पटत्व वास्तबमें तन्तु नहीं है, परन्तु फिर भी उसका भास तन्तुओंके ही 
कारण होता है | इसी प्रकार इस क्षेत्र और क्षेत्रज्ञकी एकताको बहुत गम्भीर दुष्टिसे 
देखना चाहिए । तुम्हें इस बातका अनुभव करना चाहिए कि ये सब भूत उस 

एकके ही अनेक रूप हूँ और वे सब वास्तवमें एक ही हैं। इन सब्र भूतोंके अलग 
अलग नाम हुँ और इनकी स्थिति-गति और इनके रूप-रंग सब अलग-अळग 
दिखाई देते हैं परन्तु हें अजुन, यदि ये सत बिभेद देखकर तुम अपने मनमें 
भेदऽभावको स्थान दोगे तो फिर करोड़ों जन्म धारण करने पर भी इस संसारसे 
कभी बाहर न हो सकोगे । जिस प्रकार तूबी या लौकीकी बेलमें लम्बे, टेढ़े और 
गोल आदि अनेक प्रकारके उपयोगमें आनेवाले फल लगते हैं अथवा जिस प्रकार 
वेरके फल चाहे टेढ़े-तिरछे और बेढंगे हों और चाहे सरल हों, परन्तु फिर भी के 
बेरके ही फल कहे जाते हैं और उनका नाम नहीं बदलता, उसी प्रकार भूत चाहे 
कितने ही भिन्न-भिन्न आकार और प्रकारके क्‍यों न हों, परन्तु उन सब भूतोंका 
आधार और मूल कारण जो परम वस्तु है, वह बिलकुल सरल और सीधी सादी 
ही हे। अंग्रारोंक कण चाहे कितने ही अधिक भिन्न-भिन्न क्यों न हों, परन्तु जिस 
प्रकार उष्णता उन सबमें समान ही होती है, उसी प्रकार जीव चाहे किंतने ही 
अधिक प्रकारके क्यों न हों; परन्तु फिर भी परमात्मा एक-रूप ही है। पावसकी 
घाराएं चाहे आकाश भरमें क्यों न फैली हुई हों, परन्तु जल उन सबमें एक रूप 
ही रहता है | ठीक इंसी प्रकार सब भूतोंके भिन्त-भिन्न आकारोंमें वह परमात्मा भी 
सव जगह समान खूपसे रहता है | भूतोंका यह समुदाय चाहे भिन्न भिन्न रूप 
रंगोंका क्यों न हो, परन्तु फिर भी उन सवमें वह परमात्मा उसी प्रकार समात रूप 
से रहता है, जिस प्रकार घट और मठ आदि सबमें आकाश समान खूपसे रहता 
हूँ । जिस प्रकार बाहु-भूषण आदि अळंकार अलग अलग बनावटके और समय 

' समय पर बदलते रहनेवाले होते हैं, परन्तु उनमेंका सोना सदा सोना ही रहता हैँ 
और कभी बदलता नहीं, उसी प्रकार यद्यपि भासमान होनेवाला भूतोंका नाम-- 
खूपोंवाला यह खेल नश्वर है, परन्तु फिर भी उन सबमें निवास करनेवाली आत्मा 
शाश्वत ही है । इस प्रकार जो मनुष्य आत्म-तत्वको जीव-घमंसे अलिप्त परन्तु फिर 
भी जीवसे अभिन्न समझता है, उसीको समस्त ज्ञानियोंमें वास्तविक नेत्रोंवाला और 
वास्तविक देखनेवाळा समझना चाहिए । हे वीरश्रेष्ठ अजुन, वह पुरुष ज्ञानकी दृष्टि 
ही होता है और उसे समस्त देखनेवालोंमेंसे वास्तविक देखनेवाला समझना 
चाहिए । यह स्तुति कोई अतिशयोक्ति नहीं है । वह मनुष्य वास्तवमें बहुत बड़ा 
भाग्यशाली होता है । 
व समं पश्यन्ति सर्वत्र समवस्थितमीश्वरम्‌ । 
न हिनस्त्यात्मनात्मानंततो याति परां गतिस्‌ ॥ २८ ॥ 
“यह शरीर गुणों और इन्द्रियोंकी थेळी है और इसमें कफ, वात और पित्तः 
तीनों घातुओंका त्रिकूट है । इसीमें पाँचों महाभूतोंका मिश्रण हुआ है और यहः 
बहुत ही भयंकर है । स्पष्टतः यह पाँच डंकोंवाले बिच्छुके समान है अथवा इसे 
पाँच तरफोंसे सुलगनेवाली भयंकर आग ही समझना चाहिए । अथवा इस जीव 
रूपी हिंसक सिंहको मानों गरीब हिरनोंके रहनेकी जगह ही मिल गई है। इस 
प्रकारके शरीरमें रहकर भला कौन ऐसा होगा जो नित्य बुद्धिको छुरी अनित्य 
भावके पेटमें भोंककर निश्चिन्त हो जायगा ? परन्तु हे अजुन, जो मनुष्य ज्ञानी 
होता है, वह जब तक इस शरीरमें निवास करता है, तव तक कभी आत्माका 
चात नहीं करता और शरीर-पात होने पर वह उसी आत्म-तत्वमें मिलकर एक-रूप' 
हो जाता है । योगी-जन अपने योग-ज्ञानकी सामर्थ्ये करोड़ों जन्मोंको उल्लंघन 
करके जिस स्थानमें प्रवेश करते हैं और कहते हैं कि हम इप्त स्थानसे फिर निकल 
कर बाहर नहीं जायेगे, जो नाम-रूपात्मक भूत सृष्टिसे परे या उस पार है, जो 
नादके उस पारका और तुरीयावस्थाका जम्म-स्थान है, जिसे परब्रह्म कहते हैं, 
जिसमें उसी प्रकार मोक्ष आदि समस्त परम गति लीन हो जाती है, जिस प्रकार 
सब नदियाँ समुद्रमें लीन हो जाती हैं, उस परब्रह्मकी प्राप्तिका आनन्द और सुख' 
आपसे आप उन लोगोंके चरण धोनेके लिए आ पहुँचता है जो भूतोंके भेद- 
भावको अपने मनमें स्थान नहीं देते और आत्मवुद्धिके द्वारा सबके साथ सम 

'भावसे व्यवहार करते हैं | जिस प्रकार करोड़ों दीपकोंमें तेज एक-सा और सम 
भावसे निवास करता है, उसी प्रकार वह अनादि परमात्मा भी सदा और सत्र 
समान रूपसे निवास करता है। हे अजुन, जो पुष्ष अपनी जीवन-अवस्थामें ही 
इस प्रकारकी समताका अनुभव करता है, वह फिर कभी जन्म और मरणके बन्धन- 
में नहीं पड़ता । इसी लिए मैं भी उस भाग्यवान्‌ पुरुषकी बार वार स्तुति करता 


हूँ, क्योंकि उसकी दृष्टि सदा सम भाव पर ही लगी रहती है । 


प्रकृत्येव च कर्माणि क्रियमाणानि सवशः । 
यः पश्यति तथात्मानमकर्तारं स॒ पश्यति ॥ २९ ॥ 


“जो मनुष्य सचमुच और अच्छी तरह यह बात जानता है कि मन और 
बुद्धि आदि समस्त कर्मेंन्द्रियोंके द्वारा प्रकृति ही सब कर्म करती है, जो यह जानता 
है कि जिस तरह घरमें रहनेवाले आदमी ही सव काम-धन्धे करते हैं और स्वयं घर 
कोई काम नहीं करता अथवा जिस प्रकार आकाशमें मेघ तो खुव मनमाना संचार 
करते हैं, परन्तु स्वयं आकाश हिलता-डुलता नहीं, उसी प्रकार प्रकृति भी आत्मा- 
के तेजसे और त्रिगुणोंकी सहायतासे अनेक प्रकारके खेल खेळती हूँ, परन्तु उन 
खेळोंमें आत्मा केवल केन्द्रीय स्तम्भकी भाँति उदासीन रहती है और वह इन सव 
खेलोंको बिलकुल जानती ही नहीं; और इस प्रकारके निश्चित ज्ञानका प्रकाश जिसके 
अन्तःकरण पर पड़ा हो, उसीके सम्बन्धमें यह समझना चाहिए कि उसे इस कतृ त्व- 
हीन आत्माका वास्तविक तत्व ज्ञात है । 

यदा भूतपृथर भावमेकस्थमनुपश्यति । 
तत एव च विस्तार ब्रह्म संपद्यते तदा॥ ३०॥ 

“हे अजुन, यदि वास्तवमें देखा जाय तो जिस समय मनुष्यकी दृष्टिमें भूत- 
संघक्री आङ्ृतियोंका नानात्व या भेद नहीं रह जाता और वे सब आक्ृतियाँ एक- 
रूप दिखाई देने लगती हैं, उसी समय ऐसा प्रतीत होता है कि वे सव ब्रह्म-स्वरूप 
ही हैं । जिस प्रकार पानीमें लहरें, स्थलमें पार्थिव द्रव्योंक्े कण, रवि-मंडलसे 
किरणं, शरीरमें अवयव, मनमें भिन्न भिन्त भाव अथवा एक ही अग्निमें अनेक 
साकार चिनगारियाँ होती हैं, ठीक उसी प्रकार जब ज्ञान-दृष्टिको यह दिखलाई पड़ने 
छुगता है कि ये सब भूताकार एक ही आत्माके हैं, तभी मनुष्यको ब्रह्म- 
सम्पत्तिका जहाज हाथ आता है। उस समय मनुष्य जिधर देखता है, उधर ही 

उसे केवळ ब्रह्मका स्वरूप दिखाई देता है और उससे अपरम्पार सुखकी प्राप्त 
होती है । हे अजुंन, केवल इतना ही विवेचन करके मैंने तुम्हें प्रकृति और पुरुष 
की व्यवस्था समझा दी है और उसको प्रत्येक दिशाका यथ-स्थित अवस्थाना 
दिखला दिया है । तुम यह समझ लो कि जिस प्रकार अमृतका चुल्ळू प्राप्त होता 
है अथवा कहीं छिपाकर रखा हुआ धन दिखलाई पड़ता है, उसी प्रकार तुम्हें यहुः 
परम योग्यताका लाभ हुआ हू । परन्तु हे अर्जुन, जव तक तुम्हें इस बातका ठीक 
ठीक अनुभव न हो जाय, तव तक तुम्हारे मनमें इसका दुढ़ निश्चय नहीं हो सकता ॥ 
तो भी मैं तुमक़ो'महत्वकी एक-दो बातें बतला देना चाहता हूँ । परन्तु पहले तुमः 
अपना ध्यान मेरी ओर करो और तब मेरी बातें सुनो ।” जब श्रीकृष्ण ये सब बाते 
कहकर और आगेकी वाते कहने ळगे, तवं अजुन भी चित्तको एकाग्र करकेः 
सुनने लगा । | 
अनादित्वान्निगु णत्वात्परमात्मायमव्ययः _ ¦ 
शरीरस्थोऽपि कौन्तेय न करोति न लिप्यते ॥ ३१ ॥ 

शरीक्ृष्णने कहा -“हे अजुन, जिसे परमात्मा कहते हैं, वह ऐसा हैं, जैसा बहुः 
सूर्य जिसका प्रतिविम्ब तो पानीमें पड़ता है, परन्तु फिर भौ जिस पर उस पानीका; 
लेप नहीं होता । और इसका कारण यह है कि सूर्य तो पानीके पीनेसे पहले भी. ' 
था और उसके बाद भी रहेगा, और हे अजुन, केवल बीचवाले समयमें बहु प्रति-- 
बिम्बके रूपमें दूसरे लोगोंको पानीमें पड़ा हुआ जान पड़ता है, परन्तु वह स्वयं' 
ज॑सेका तैसा रहता है । इसी प्रकार यह कहना भी ठीक नहीं है कि आत्मा शरीरमें. 
रहती है, क्योंकि वह तो सदा जहाँकी तहाँ, स्वयं अपने आपमें और अपने स्थानः 
पर रहती है । जिस प्रकार दर्पणमें प्रतिबिम्ब पड़ने पर लोग कहते हैं कि दर्पणमें 
मुख है, उसी प्रकार यह भी कहा जाता है कि शरीरमें आत्मा रहती हैं । यह. 
कहना बिलकुछ निरर्थक है कि आत्माके साथ शरीरका सम्वन्ध होता हैं। भला, 
कया कभी वायु और बाळूका भी संयोग हो सकता हूँ? भछा वह ऐसा कौन-सा 
डोरा हैं जिसमें आग और कपास दोनोंक्रो एक साय ही पिरो या बाँध सके ? 
आकाश और पाताळका सम्बन्ध भला केसे बेठाया जा सकता हैं? इनमेंसे एकको: 
मति पर्वक्की ओर है और दूसरेकी पश्चिमकी ओर । बस शरीर और आत्माका जा 
उसी प्रकार सम्बन्ध है जिस प्रकार दो विपरीत दिशाओंमें जानेवाले 3 

-मार्गमें आमना-सामना हो जाता है। प्रकाश और अन्धकार या जीवित और मृतमें 
जितनी समानता है, उतनी ही समानता शरीर और आत्मामें भी है । रात और 
दिन या सोने और कपासमें जितना अन्तर है, उतनो ही अन्तर शरीर और आत्मामें 
भी है। यह शरीर पांच भूतोंसे बना हुआ है, कर्मके बन्धनोंसे जकड़ा हुआ है 
और जन्म तथा मृत्युके चक्कर पर सदा घूमता रहता हूँ। काल रूपी अग्निके 
मुखमें पड़ी हुई मक्खनकी छोटी-सी ही गोलीके ही समान यह शरीर हूँ । मक्खीको 
पख झाड्नेमें जितनी देर लगती है, उतनी ही देरमें इसका नाश हो जाता है। 
यदि यह शरीर संयोगसे आगमें पड़ जायगा तब तो भस्म ही हो जायगा; पर यदि 
कहीं कोओं और कुत्तोके हाथमें जा पड़ा तो फिर यह विष्ठाके ही रूपमें होकर रहेगा । 
और यदि इन दोनोमेंसे एक भी बात न हुई तो फिर यह कीड़ोंकी राशि हो जायगा । 
परन्तु है अजु न, शरीरका इनमेंसे चाहे जो परिणाम हो, परन्तु वह होता बुरा ही 
ह । बस यही इस शरीर की कहानी है। परन्तु आत्मा ऐसी है कि वह अनादि 
होनेके कारण शाश्‍वत और स्वयंपूण है। वह निगुंण होनेके कारण न तो कळा- 
सहित या पूर्ण ही है और न कला-रहित या अपूर्ण ही है । वह अक्रिय भी नहीं 
है और सक्रिय भी नहीं है, क्ष्म भी नहीं हूँ और स्थूल भी नहीं है । वह अरूप 
हैँ, इसलिए हम उसे आभास अथवा निरामास, प्रकाश अथवा अप्रकाश, अल्प 
अथवा विस्तृत आदि कुछ भी नहीं कह्‌ सकते । वह शून्य स्वरूप है और इसीलिए 
चह खोलली भी नहीं है और ठोस भी नहीं है, किसोके सहित भी नहीं है और 
कितीसे विरहित भो नहीं है, मूत्तिमान भी नहीं है और -अमूर्तत भी नहीं है। वह 
केवल गात्म-ल्प हैं और इसी लिए उसमें आनन्द भी नहों हुँ और आनन्दका 
नहह र नहीं है, एकता भी नहीं हैं और अनेकता भी नहीं है, वह मुक्त भी 
ही दे आर वद्ध भी नहीं है। वह अलक्ष्य है, इसलिए उसके सम्बन्धमें यह भी 
नदी कहा जा सकता कि वह इतनी है या उतनी है, वह आपसे आप बनी हुई हुँ 
या किसीकी वनाई हुई है और बोळदी है अथवा गूँगी हैं । न तो वह सृष्टिके 
उत्पन्न ही होती है औ रा घिरे do कट 
हैं ऑर न उसके संहारके साथ उसका नार ही होता है, क्योंकि 
नह उत्पत्ति और नाञ्च दोनोंका छय-स्थान हैं। वह अव्यय और इसलिए नतो 
चह नापी ही जा सकती है और न उसका वर्णन ही किया जा सकता है; बह न तो 
जढ़ती हैं और न घटती ही है, न वह फीकी ही पड़ती है और न कभी समास | 

ही होती है। ऐसी अवस्थामें जब कि आत्माका स्वरूप ऐसा है, तब जो लोग यहु 
कहते हैं कि वह शरीरमें रहती है, उनका कथन, हे सखे अर्जुन, वैसा. ही है, जेसा 
मठके आकारके अनुसार आकाशका नामकरण करना । आत्मा भी उसी आका- 
शकी तरह सवंग्यापक है । शरीरकी आङ्घतियाँ तो बनती-बिगड़ती रहती हैं, परन्तु 
आत्मा सदा ज्योंकी त्यों रहती है । जिस प्रकार दिन और रातका सदा आना-जाना 
ऊगा रहता है, उसी प्रकार आत्माकी सत्तासे शरीर भी सदा बनते और नष्ट होते 
रहते हैं । इसीलिए वह आत्मा इस शरीरमें रहने पर भी न तो कुछ कराती ही 
है और न करती ही हुँ, और न सामने आये हुए कर्मोके साथ ही उसका किसी 
प्रकार सम्बन्ध होता हैं इसीलिए उसके स्वरूपमें न तो कभी किसी प्रकारकी 
भ्ुटि ही होती हैं और न पूर्णता ही आती है; और वह शरीरमें रहने पर भी 
शरीरके भावोंसे कभी लिप्त नहीं होती । [ 
यथा सर्वगतं सौक्षम्यादाकाशं नोपलिप्यते । 
सर्गत्रावस्थितो देहे तथात्मा नोपलिप्यते॥ ३२॥ 

“कभी ऐसा नहीं होता कि आकाश किसी स्थान पर न हो; परन्तु फिर भी किसी 
स्थानका मळ या दोष कभी उसको मलिन या दूषित नहीं कर सकता । इसी प्रकार 
आत्मा भी सभी स्थानों और सभी शरीरोंमें ओत-प्रोत है, परन्तु फिर भी वह कमी 
किसी स्थान अथवा शरीरके संग-दोषके कारण मलिन नहीं होती । मैं बार बार 
इस: लक्षणको इसलिए स्पष्ट करता हूं कि तुम्हारी समझमें यह बात अच्छी तरह 
आ जाय कि क्षेत्रज्ञ वास्तवमें क्षेत्र हीन है । 

यथा प्रकाशत्येकः कृत्स्नं लोकमिमं रविः। 
क्षेत्र क्षेत्रों तथा कृत्स्नं प्रकाशयति भारत ॥ ३३॥ 

चुम्बक पत्थर का संसगहोनेके कारण लोहा हिलता है, परन्तु लोहा कभी 
४ चुम्ब्रक पत्थर नहीं हो जाता ) ठीक यही बात क्षेत्र और क्षेत्रज्ञके सम्बन्धमें भी है। 
दीपकके प्रकाशमें घरके सब कामकाज होते हैं, परन्तु फिर भी दीपक और घरमें 
-अपार अन्तर है । हे अजुन, लकड़ीके अन्दर अग्नि रहती है, परन्तु इसका यह 
अथं नहीं है कि अग्नि ही लकड़ी हैं बस इसी दृष्टिसे क्षेत्रज्ञका भी विचार करना 
चाहिए । आकाश और मेघ, या सूर्य और मृग-जलमें जो अन्तर है, अच्छी 
तरह विचार करने पर यह बात समझमें आ जाती है कि क्षेत्रज्ञ और क्षेत्रमें भी 

वही अन्तर है। परन्तु इस विषयकी यथेष्ट ' बातें हो चुकीं । आकाशमें रहनेवाला 
सूर्य जिस प्रकार भिन्न भिन्न समस्त भुवनोंको प्रकाशित करता हूँ, उसी प्रकार क्षेत्रज्ञ 
भी भासमान होनेवाले समस्त क्षेत्रोंको प्रकाशित करता है। अव इस पर और 
कोई प्रश्‍न या शंका करनेकी जगह बाको नहीं रह जाती । 
ेतरक्षेतरज्ञयोरेवमन्त र॑ ज्ञानचक्षुषा । 
भृतप्रकृतिमोत्न च ये विदुर्यान्ति ते परम्‌ ॥ ३४॥ 

“जिस बुद्धिको क्षेत्र और क्षेत्रज्ञके अन्तरका ज्ञान हो जाता है, वही बुद्धि 
वास्तवमें दृष्टिसे युक्त होती है और वही शब्दार्थका ठीक ठीक सारांश ग्रहण कर 
सकती है। क्षेत्र और क्षेत्रज्षका भेद जाननेके लिए ही बड़े बड़े बुद्धिमान्‌ लोग 
ज्ञानी जनोंके द्वारकी पूजा करते और उनका आश्रय लेते हैं | इसीकी प्राप्तिके 
लिए सन्त लोग शान्ति रूपी धनका संचय करते हैं और शास्त्रोंका अध्ययन करते 
हैं । इसी ज्ञानकी आशासे कुछ लोग योगाम्यासके आकाशमें उड़नेका साहस करते 
हैं । कुछ लोग शरीर आदि समस्त परिग्रहोंको तिनकेके समान समझकर सन्तोंकी 
चरण-सेवामें रत होते हैं । इस प्रकार लोग भिन्न भिन्न मागोसे ज्ञानकी लालसासे 
प्रेरित होकर आगे बढ़नेका प्रयत्न करते हैं। फिर भी इस प्रकारके प्रयत्नोंके द्वारा जो 
लोग सचमुच क्षेत्र और क्षेत्रज्ञके भेदका ज्ञान प्राप्त कर लेते हैं, उनकी मैं बड़े 
प्रेमसे आरती करता हूँ। और महाभूत आदिके अनेक भेद-भावोंसे युक्त जो यह 
मायावी प्रकृति विस्तृत है, जो शुक-नलिका न्यायसे वास्तवमें बन्धक न होने पर भी 
अपनी अपनी भावनाओंके अनुसार उन छोगोंके लिए बन्धक होती है, जो अपने 
अन्तःकरणमें यह बात उसी प्रकार पूरी तरहसे समझ लेते हैं कि प्रकृति वास्तवमें 

'पुरुषसे भिन्त ओर अळग है । जिस प्रकार माळाके सम्बन्ध में होनेवाला व्यर्थका- 
सर्पाभास दूर हो जाने पर नेत्रोंको इस बातका सत्य ज्ञान हो जाता है कि यह 
वास्तवमें माला ही है अथवा जिस प्रकार सीपीके सम्बन्धमें चाँदीके होनेका भ्रम दूर 
हो जाने पर सत्य रूपसे यह दिखाई पड़ने लगता हे कि यह वास्तवमें सीपी ही है, 
वही लोग ब्रह्मका स्वरूप प्राप्त करते हैं। जो आकाशसे भी विशाल है, जो अव्यक्त 
प्रकृतिके उस पारवाले तट पर है, जिसके प्राप्त हो जाने पव साम्य और असाम्यका 
कुछ भी भेद-भाव बाकी नहीं रह जाता, उसमें आकार, जीवत्व और इत कभी 
रह ही नहीं सकता, जो शुद्ध द्रंत-हीन है, उस परम तत्वका स्वरूप वही लोग 


~ 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


तेरहवाँ अध्याय ४३३ 


प्राप्त करते हैँ जो आत्म और अनात्मकी व्यवस्था जानते हैं और जो राजहंसकी 
भाँति असारमेंसे भी केवल सार ग्रहण कर सकते हैं ।” 

इस प्रकार श्रीकृष्णने अपने परम प्रिय अजुनको आत्म और अनात्मका तत्व 
सभी तरहसे स्पष्ट करके समझा दिया । जिस प्रकार एक कलशका जल किसी दूसरे 
कलशमें उंडेला जाता है, उसी प्रकार श्रीकृष्णने अपना सारा आत्म-ज्ञान, उसमेंसे 
कुछ भी विना अपने पास वाकी रखे, अजु नको दे दिया । परन्तु आखिर यहाँ देने- 
वाला कौन है और लेनेवाळा कोन है? क्योंकि नर अर्थात्‌ अजुन भी नारायण ही 
हैं और इसलिए इन दोनोंमें किसी प्रकारका भेद नहीं किया जा सकता । फिर 
श्रीकृष्ण भी स्वयं ही यह बात कहते हैं कि अजु'न भी मैं ही हूँ । परन्तु जाने दो; 
इस व्यर्थके विषय-विस्तारकी कोई आवश्यकता नहीं । जब यह वात कोई पूछता ही 
नहीं, तब मैं क्‍यों बतलाऊं ! सारांश यही है कि इस प्रसंगमें भगवानने अपना ज्ञान- 
सर्वस्व ही अजु'नको अर्पित कर दिया । परन्तु इसका परिणाम यह हुआ कि अजु नके 
मनकी किसी प्रकार तृप्ति ही नहीं होती थी । उसकी ज्ञान-श्रवणकी लालसा बरावर 
और भी अधिक होने लगी । जिस प्रकार कजली झाड़ देने पर और तेल भर देने 
पर दीपकका प्रकार और भी अधिक हो जाता है, उसी प्रकार इस श्रवणसे अजु नके 
अन्तःकरणकी उत्सुकता भी और अधिक हो गई। जव भोजन परोसनेवाली गृहिणी 
चतुर, सुघड़ और उदार होती हूँ और भोजन करनेवाले भी भोजनके रसज्ञ होते हैं, 
तब परोसनेवालीके हाथ भी और खानेवालोंके हाथ भी बराबर चलते रहते हैं । 
बस ठीक वही अवस्था इस समय श्रीकृष्णकी हुई थी । अजु नकी श्रवणःसम्बन्धी 
- उत्सुकता देखकर भगवानको भी व्याख्यान देनेकी चौगुनी स्फूत्ति हो आई । जिस 
प्रकार अनुकूल पवन चलने पर बहुतसे मेघ आकर आकारशमें एकत्र हो जाते हैं, 
अथवा चन्द्रमाके दशनसे जिस प्रकार समुद्रमें ज्वार आती है, उसी प्रकार श्रोताओंके 
उत्साह दिखलाने पर वक्ताको भी स्फूत्ति होती हूँ। उस समय संजयने कहा--“हे 
राजा धुतराष्ट्र, भव श्रीकृष्ण सारे विश्‍वको आनन्दसे परिपूर्ण करनेको हुँ । झाप 
उसका वृत्तान्त सुने ।” इस प्रकार महाभारतमें श्री व्यासदेवने अपनी अगाध बुद्धिस 
जो कथा भीष्म पर्वमें कही हू, उसमेंका यह श्रीकृष्ण और अजु नका संवाद मैं सुन्दर 
और शिष्ट देशी भाषामें स्पष्ट करके बतलाता हुँ । अव मैं जो कुछ कहनेको हूँ, वह 
शुद्ध श्चान्त रसकी कथा है; परन्तु इसमें कुछ भी सन्देह नहीं कि वह श्'गार-रसको 

भी अपने सामने तुच्छ सिद्ध करेगो । मेरी भाषा तो देशी होगी, परन्तु फिर भी 
मैं उसकी योजना ऐसे कौशलसे करूँगा कि वह लळित साहित्यकी संजीवनी ही होगी 
और अपने माधुर्थके सामने अमृतको भी फीका कर देगी । देशी भाषामें कही हुई 
ये बातें अपनी रसाद्र शीतलताके कारण चन्द्रमाकी बराबरीकी ठहरेंगी और इसकी 
रसाळताके चक्करमें पड़कर स्वयं नाद-ब्रह्म भी लीन हो जायगा। इस शब्द-रचनासे 
पिशाच तकके अन्तःकरणमें भी सात्विक वृत्तिका स्रोत उमड़ पड़ेगा और इसके 
श्रवणसे सन्तोंके मनकी तो आत्म-समाधि लग जायगी । मैं इस समय ऐसा 
वारिविलास प्रकट करूँगा जिससे यह सारा विश्व गीतार्थसे ओत-प्रोत भर जायगा; और 
मैं सारे संसारके लिए एक आनन्दमय मन्दिर ही खड़ा कर दूँगा। इस समय मैं 
ऐसा व्याख्यान करूंगा जिसे सुनकर विवेक भो बोलने लगे; कान और मन सार्थक 
हो जायें, हर किसोको ब्रह्म-विद्याकी प्राप्ति हो सके, सब छोगोंको इन्हीं आँखोसे पर- 
मात्म तत्वके दशन होने लगें, सवके लिए सुखका पव॑ हो और सारे विइवको ब्रह्म 
ज्ञानको प्रापिका सुभीता हो जाय । बात यह कि परम श्रेष्ठ श्रीनिवृत्तिनाथका क्ृपा- 
प्रसाद मुझे प्राप्त हुआ हैं इसलिए: मैं उपमा और इलेष आदिके ढेर लगा दूँगा 
ओर ग्रनथके प्रत्येक पदका अर्थ बिलकुल स्पष्ट कर टूँगा। इस उद्देश्यको सिद्ध करनेके 
लिए मेरे परम सम्पन्न गुरुदेवने मुझे वाणीकी प्रगल्भता और अर्थ-ज्ञानसे परिपर्ण 
कर दिया है। अपने गुरुदेवकी कृपाकी सहायतासे मैं जो कुछ कहता हुँ वह सभी 
मान्य होता हैं; और इसी लिए आज आप सरीखे अधिकारी श्रोताओंके सामने 
भी गीतार्थका प्रवचन करनेके लिए उद्यत हुआ हूँ । जिस पर मैं आप सन्तजनोंके 
चरणोंके समीप आया हूँ; और इसी लिए अब मेरे मार्गमें कोई अड़चन नहीं रह 
गई है । महाराज, भला क्या सरस्वतीके पेटसे कभी भूलसे भी गूँगा बालक उत्पन्न 
हो सकता है ? क्या यह भी कभी सम्भव है कि प्रत्यक्ष लक्ष्मीम सामुद्रिकके किसी 
शुभ लक्षणको कमी हो ! इसी लिए आप सरीखे सन्तजनोंके पास आने पर 
क f विलकुल झड़ी ही लगा दुगा। आप लोग मुझे 
नेका अवसर मात्र प्रदान कर; फिर यह ज्ञानदेव गीता ग्रन्थका सारा अर्थ 
अच्छी तरह स्पष्ट करके कह डालेगा । 

हे आचार्ये देव, मैं आपका जथ-जयकार करता हूँ । सब देवोंमें आप ही श्रेष्ठ 
है । वुद्धि रूपी प्रभात-समयके आप ही सूर्य हैं । सुखका उदय आपसे ही होता 
हुँ । सबके विश्रामके स्थान आप ही हैं। आत्म-भावनाका साक्षात्कार आप ही 
कराते हैं । इस नाना स्वरूपवाली पंचभूतात्मक सृष्टिकी लहरें जिस समुद्र पर 
उठती हैं, वह समुद्र आप ही हैं । आपके ऐसे स्वरूपका मैं जय-जयकार करता हुँ । 
हे दुःखितोंके वान्यव, अखंड कृपाके समुद्र और शुद्ध आत्म-विद्याके प्रिय स्वामी 
तथा गुरुदेव, आप सुनें । आप जिनकी दृष्टिमें दिखाई नहीं देते, उन्हींको आप यह 
मायिक विश्व दिखछाते हैं और उन्हीं पर यह नाम-ल्पात्मक वस्तु-जात प्रकट करते ' 
हैँ । दूसरेकी दृष्टिमें भ्रम उत्पन्न करनेको ही नजरवन्दी कहते हैं । परन्तु आपका 
यह अद्भुत कौशल ऐसा है कि आप स्वयं अपना ही स्वरूप छिपाते हैं। हे 
गुरुराज, आप ही इस विश्वके सर्वस्व हैं । यह सव आपका ही नाटक है जो आप 
किसीको तो मायाका भास कराते हैं और किसीको आत्म-बोध कराते हैं। आपके 
ऐसे स्वरूपको मैं नमस्कार करता हूँ । मेरी बुद्धिमें तो केवल यही आता है कि इस 
संसारमें जिसे 'अप' ( जल ) कहते हैं, उसे आपके ही शब्दोंसे मधुरता प्राप्त हुई 
है । पृथ्वीको क्षमावाला गुण भी आपसे ही प्रास हुआ है । सूर्य, चन्द्रमा आदि 
जो तेजस्वी सिपाही संसारमें उदित होते हैं, उनके तेजको आपकी प्रभासे ही तेज 
प्राप्त होता हूँ । वायुकी चंचलता भी आपको ही दिव्य सामर्थ्य है और आकाश भी 
आपका ही आश्रय पाकर यह आँख-मिचौलीका खेल खेलता है। सारांश यह कि 
आपकी ही सामर्थ्यसे यह सारी माया उत्पन्न होती है और ज्ञानको दृष्टि प्राप्त होती 
हं । परन्तु अव इस वर्णनका यहीं अन्त करना चाहिए, क्योंकि वेद भी इस प्रकारका 
वर्णन करते करते थक जाते हैं। जव तक आपके आत्म-स्वरूपके दशन नहीं 
होते, तब तक तो वेदोंकी वणंन-शक्ति ठीक तरहसे काम देती है; परन्तु जब 
आपके आत्म-स्वृरूपके पासकी कोई मंजिळ या पड़ाव आ जाता है, तब फिर वेद 
भी और में भी दोनों मूक होकर एक ही पक्तिपें बेठ जाते हैं--दोनोंकी अवस्था 
समान हो जाती है जिस समय चारों ओर सागर ही साग्र फेल जाता हो और 

एक बुलबुला भी अलग न दिखाई देता हो, उस समय बड़ी बड़ी नदियोंका पताः 
लगानेकी तो बात ही नहीं छेड़नी चाहिए । जब सूर्य उदय होता है, तव चन्द्रमा 
जुगर्नूँकी तरह फीका पड़ जाता है । इसी प्रकार आपके आत्म-स्वरूपमें वेद और मैं 
दोनों ही एक-से हो जाते हैं। फिर जहाँ द्वेतका नाम-निशान भी. मिट जाता हो 
और परा वाणीके साथ वैखरी वाणीका भी लोप हो जाता हो, वहाँ भला मैं किस 
मुंहसे आपका वर्णन कर सकता हूँ ! इसी लिए अव में आपकी स्तुति करनेके फेरमें 
नहीं पड़ता और निःशब्द होकर आपके चरणों पर सिर झुकाना ही अच्छा 
समझता हूँ । इसीलिए हे गुरुदेव, आपका चाहे जो स्वरूप हो, मैं उसी स्वरूपकी 
वन्दना करता हूँ | हे स्वामी, आप मुझ पर ऐसी कृपा करें जिसमें मैं इस ग्रन्थ 
रचनाके उद्योगमें सफल हो सकूं । अव आप अपनी कृपा रूपी पूंजी खोल दें और 
उसे मेरी बुद्धि रूपी थैलीमें भर दें और मुझे ज्ञानपदकी प्राप्ति करा दें। फिर इस 
प्रापिके आधार पर मैं व्यवहारमें आगे पेर बढ़ाऊंगा और सन्तजनोंके कानोंमें 
विवेक-वचन रूपी कर्ण-भूषण पहनाऊंगा । आप गीताके गूढ़ अर्थका भांडार खोळ 
दे, यही मेरी इच्छा है । आप मेरे नेत्रोंमें अपना कृपारूपी दिव्य अंजन लगावे । 
आप अपनी निर्मल करुणाके सूर्यका इस प्रकार उदय करें, जिसमें मेरी बुद्धिके नेत्र 
अच्छी तरह खुल जायें और साहित्य रूपी सम्पत्ति मुझे स्पष्ट रूपसे दिखाई देने 
लगे । हे समस्त स्नेह करनेवालोंमें श्रेष्ठ, आप स्वयं ही ऐसा वसन्त-काल बन जायें 
जिसके प्रभावसे मेरी बुद्धि रूपी बेलमें काव्य-ख्पी फल लगने लगें । हे महाराज, 
आप अपनी उदार कृपाःदृष्टिसे ऐसी वर्षा करें जिसमें मेरी बुद्धि रूपी गंगा नदीमें 
तत्व-सिद्धान्तकी लहरोंकी भरपूर बाढ़ आ जाय । हे विश्वके विश्रामस्थल श्रीगुरुदेव, 
आपके अनुप्रह रूपी घन्द्रमासे मुझे स्फूतिकी पूर्णिमा प्रास हो। और उस पूर्णिमाके 
दर्शन होते ही मेरे ज्ञान रूपी सागरमें ऐसी ज्वार आवे जो मेरे नौ रसोंके स्रोतको 
पूरी तरहसे भरकर ऊपर उछल पड़े और बाहर निकलकर बहने लगे । 
यह सुनकर श्री गुरुदेवने कहा--“प्रार्थना करनेके बहानेसे तुमने फिर मेरी 
स्तुति करना आरम्भ कर दिया है। परन्तु अब इस व्यर्थकी स्तुतिको रहने दो। 
ज्ञानकी सुगन्धिसे भरा हुआ अपना ग्रन्थ और आगे चलाओ और व्यर्थ हमारी 
उत्सुकता खंडित मत करो ।” श्री गुरुदेवके ये वचन सुनकर मैंने कहा--“ऐसा 
क्यों ? महाराज, में तो इसी बातकी प्रतीक्षां कर रहा था कि आपके श्रीमुखसे ये 


| 

शाब्द निकलें कि तुम अपना ग्रन्थ आगे चकछाओ।” एक तो टूर्वाके अंकुर स्वभावतः 
अमर होते हैं; तिस पर यदि उनके ऊपर अमृतकी लहर आ जाय तो फिर पूछना 
-ही क्या है ! ठीक वही बात यहाँ भी है। तो भी मैं आपके कृुपा-प्रसादसे विस्तार- 
पूवंक तथा स्पष्ट ख्पसे मूळ ग्रन्थके शब्दोंका विवरण करता हूँ । परन्तु अब मेरी 
यही इच्छा है कि गुरु-कृपाके घरकी भिक्षासे मेरी वाणीमें इस प्रकारकी मधुरता 
प्रतिबिम्बित हो जिसके कारण जीवके मनमें रहनेवाळी सन्देहकी नौका डूब जाय 
और तब श्रवणके सम्वन्धमें लोगोंकी उत्सुकता बढ़े।” अस्तु; पिछले तेरहवें अध्याय- 
में श्रीकृष्णने अर्जुनसे यह कहा है कि क्षेत्र और क्षेत्रज्ञके संयोगसे जगतका निर्माण 
होता है; और गुणोंका संग होनेके कारण आत्मा संसारी बनती है । और प्रकृतिके 
चंगुलमें फंसने पर वही आत्मा सुख और दुःख भोगती है और अपने कॅवल्य 
स्वछ्पसे वह आत्मा गुणोंसे बिलकुळ परेकी है। ऐसी अवस्थामें इस असंगको 
संगकी प्राप्ति किस प्रकार होती है ? क्षेत्र और क्षेत्रज्ञ अर्थात्‌ पुरुष और प्रकृतिका 
सेल या संयोग किस प्रकार होता हूँ? उस कषेत्रज्ञ को सुख और दुःख आदि भोग किंस 
प्रकार भोगने पड़ते हैं ? गुण कितने हैं? उनका स्वरूप क्या है और वे किस प्रकार 
बन्षक होते हैं? और गुणातीतके लक्षण कौन-से हैं ? वस . इस चौदहवें अध्यायमें 
इन्हीं सब प्रइनोंका स्पष्टीकरण किया गया हैं। अब आप लोग यह सुनें कि इस 
विषयमें वैक्रुण्ठपति श्रीक्ृषणद्रेव क्या कहते हैं । 


श्रीभगवानुवाच 

परं भूयः प्रवच्यामि ज्ञानानां ज्ञानमुत्तमम्‌ । 

यज्ज्ञात्वा मुनयः सर्वे परां सिद्धिमितो गताः॥ १॥ 

अगवानु कहते हैं--“हे अर्जुन, अपना लक्ष बिलकुल एकाग्र करके इस ज्ञानसे 

पड़ना पड़ता है । इस ज्ञानके सम्बन्धकी बहुत-सी बातें मैंने अनेक युक्तिवादोंके 
द्वारा तुम्हें बतछाई हैं, परन्तु अब मैं फिरसे तुमको उनकी उपपत्ति बतळाता हूँ 
और इसी लिए मैं उस “पर”” की उपपत्ति भी तुम्हें फिरसे बतळाता हूँ जिसे वेदोंे. 
बार बार सबके परे बतलाया हैं। यदि वास्तवमें देखा जाय तो यह ज्ञान स्वयं 
अपना ही है; परन्तु वह इसलिए पर अर्थात्‌ परकीय हो गया है कि छोगोंने व्पथं 
ही इहलोक और स्वगंलोकका एक झगड़ा लगा रखा है । और मैं इसे पर अर्थात्‌ 
सबसे उत्तम भी कहता हुँ; और इसका कारण यही हैँ कि और सब प्रकारके ज्ञान 

तो तिनकोंके समान हैं और यह ज्ञान उन सबको जलाकर भस्म कर देनेवाली 
अर्निके समान है। जो ज्ञान मृत्यु-लोक और स्वर्गलोकको सत्य मानते हैं और यह 
कहते हैं कि केवल यज्ञकर्म ही अच्छे हैं, और भेद-भावके कारण जिन्हें द्वत ही 
सत्यके समान जान पड़ता है, वे सब ज्ञान इस ज्ञानके हो जाने पर स्वप्नके समान 
मिथ्या सिद्ध होते हैं। जिस प्रकार हवाके झोंके अन्तमें आकाशमें जाकर लीन हो 
जाते हैं अथवा जिस प्रकार सूर्यके उदय होने पर चन्द्रमा आदिका तेज फीका पड़ 
जाता है अथवा प्रलय-कालके जलका प्रसार होने पर जिस प्रकार समस्त नद और 
नदियाँ उसीमें लीन हो जाती हूँ, और उनका कहीं पता भी नहीं रह जाता, उसी 
प्रकार इस ज्ञानका उदय होने पर बाकी और सब प्रकारके ज्ञान बिलकुल विलीन 
हो जाते हैं। इसीलिए है अर्जुन, इस ज्ञानको और सब ज्ञानोंसे उत्तम समझना 
चाहिए । हे पांडव, हमारी जो मूलकी स्वयं-सिद्ध मुक्त स्थिति हैं, उसीको मोक्ष 
कहते हैं । जिसके योगसे यह मोक्ष हमें प्रात होता है, वही यह ज्ञान है और उस 
ज्ञानका अनुभव हो जाने पर विचारवानु शूर पुरुष जन्म और मृत्यु रूपी संसारको 
सिर उपर नहीं उठाने देते। जो लोग मनसे ही मनका निग्रह करके स्वाभाविक 
विश्रान्ति प्रास कर लेते. हैं, वे देहधारी होने पर भी देहके अधीन नहीं होते । वे 
देहके बन्धनसे बिलकुल छूट जाते हैं और मेरी बराबरीके हो जते हैं । 

इदं ज्ञानमुपाश्रित्य मम साधम्यमागताः। 

सर्गेऽपि नोपजायन्ते प्रलये न व्यथन्ति च॥ २॥ 

“हे पार्थं, ऐसे लोग मेरी नित्यतासे ही नित्य होते हैं और मेरी परिपूर्णतासे 
ही परिपूणं होते हैं । मैं जिस प्रकार शाश्वत आनन्दसे वास्तवमें पूर्ण रूपसे सिद्ध हूँ, 
उसी प्रकार वे भी सिद्ध हो जाते हैं। फिर मुझमें और उन लोगोंमें कोई भेद बाकी 
नहीं रह जाता | मेरा स्वरूप जैसा और जितना होता है, उनका स्वरूप भी वैसा 
और उतना ही हो जाता है। जिस प्रकार घटके फूट जाने पर उसमेंका आकाश भी 
आकाश तत्वमें ही मिल जाता हूँ अथवा दीपककी अनेक ज्योतियोंके बुझने पर वे 
सब ज्योतियाँ उस मूळ ज्योति या तेजमें मिल जाती हैं, उसी प्रकार, हे अर्जुन, द्रेतके 
सब झगड़ोंके मिंट जाने पर और हम तथा तुम आदिका भेद नष्ट हो जाने पर समस्त 
नाम-रूपात्मक पदार्थ आकर एक ही पंक्तिमें बैठ जाते हैं और सब एक-से हो 
जाते हैं । इसीलिए जब फिरसे पहली सृष्टि उत्पन्न होती है, तब भी उन्हें उसके 

फेरमें नहीं फंसना पड़तां-उस नई सृष्टिमें भी उन्हें जन्म नहीं धारण करना 
पड़ता । फिर आदि सृष्टिके समय ही जिन्हें देह-बद्ध नहीं होना पड़ता, भला प्रलय- 
कालमें उनके लिए मृत्यु कहाँसे आ सकती है? हें अर्जुन, इसी लिए जो लोग 
इस ज्ञानका अनुसरण करते हैं, वे जन्म और मृत्युको परम्परासे उस पार पहुँच 
जाते हैं और मेरे स्वरूपमें विलीन हो जाते हैं ।” : 

इस प्रकार श्रीकृष्णने ज्ञानका महत्व इसलिए बड़े प्रेमे अजु नको बतलाया 
जिसमें उसके मनमें इस ज्ञानको प्राप्त करनेकी उत्सुकता और अनुराग बढ़े। 
श्रीकृष्णके मुखसे यह वर्णन सुनकर इधर अर्जुनकी कुछ विलक्षण ही अवस्था हो 
रही थी । ऐसा जान पड़ता था कि मानों उसके रोम रोममें कान उत्पन्न हो गये हैं 
और उनकी एकाग्रताके कारण वह तन्मय हो रहा था। अव भगवानके प्रेमने 
अर्जुनको इस प्रकार व्याप्त कर लिया था कि उसके निरूपणकी मर्यादा आकाशमें 
भी नहीं समाती थी । फिर देवने अजु नसे कहा--- हे बुद्धिमान्‌ अजु न, आज भेरा 
वक्तृत्व घन्य हुआ है, क्योंकि मेरी वाणीके योग्य शरोता एक तुम्हीं मुझे आज मिले 
हो। अच्छा अव मैं तुमको यह धतलाता हूँ कि यह त्रिगुण रूपी पारधी मूलके एक 
स्वरूप अर्थात्‌ मुझको किस प्रकार देहके पाशमें फेंसाता है और मायाके संगके कारण 
मैं ही किस प्रकार अनेक जगतोंका निर्माण करता हूँ । तुम ध्यान देकर सुनो । 


मम योनिमंहदब्रह्म तस्मिन्गर्भं दधाम्यहम्‌ । . 
संभवः सरवंभूतानां ततो भवति भारत॥ ३॥ 


“्रक्ृतिको क्षेत्र कहनेका कारण यह है कि वह मेरे संग रूपी बीजसे भूत रूपी 
फसल उत्पन्न करती है । इसी प्रकृतिका नाम महद्ब्रह्म है; और इसका कारण यह 
है कि महत्‌ आदि जितने तत्व हैं, उन सवका यह विश्रान्ति-स्थान है। हे अजुन, 
इसीके कारण विकारोंको नाना प्रकारके बल प्राप्त होते हैं; और इसी लिए इसको 
महद्ब्रह्म कहते हैँ । अव्यक्तवादी इसीको अव्यक्त कहते हैं और सांख्य मतकी प्रकृति 
भी यही है। वेदान्ती लोग इसीको माया कहते हैं । परन्तु हे ज्ञाता अजुन, इस 
प्रकारके नाम और अभिमान व्यथ कहाँ तक बतलाये जाय! तुम समझ लो कि 
यह प्रकृति ही.अज्ञान है। हे अजुन, अपने आत्म-स्वरूपकी विस्मृति हो जाना ही 
ऐसे अज्ञानका स्वरूप है । इसके सिवा इसमें एक दूसरी विशेषता यह है किं जिस 

प्रकार दीपक जलाकर देखने पर अन्धकार नहीं दिखाई देता, उसी प्रकार विचारका 


स्फुरण होने पर अज्ञान भी नहीं ठहरता । यदि दूधको आग पर रखकर चलाते रहें 
तो उसकी मलाई नष्ट हो जाती है; परन्तु यदि दूधको स्थिर रहने दिया जाय तो 
उस पर मलाई जम जाती है। जिस प्रकार गाढ़ निद्राको अवस्था होती है, 


जिसमें न तो जाग्रति ही होती है, न स्वप्न ही होता है और न आत्म-स्वरूप-समाघि 
ही होती है अथवा वायुका संचार न होने पर जिस प्रकार आकाश तत्व बिलकुल 
शान्त और स्थिर रहता है, उसी प्रकार इस अज्ञानकी भी अवस्था है । सामने जो 
कुछ दिखाई पड़ता है, उसके सम्बन्ध में दृढ़ निश्चय तो होता ही नहीं कि बह 
खम्भा है या मनुष्य है, केवल यही भावना होती हूँ कि कुछ दिखाई पड़ता है, पर 
न जाने क्या वह है । इसी प्रकार आत्म-वस्तुका यथाथ ज्ञान तो होता ही नहीं, 
पर साथ ही इस बातका भी कोई दृढ़ निश्चय नहीं होता कि वह ठीक अमुक वस्तु 
ही है। जिस प्रकार सन्ध्याके समय न तो पूरा दिन ही रहता है और न पूरी रात 
ही रहती है, उसी प्रकार यह अज्ञान भी न तो आत्म-वस्तुके विरुद्ध ही होता हैं 
और न अनुकूल ही होता हैँ। इस प्रकार सत्य ज्ञान और विरुद्ध ज्ञानके बीचकी 
जो सन्देहवाली अवस्था होती है, उसीको अज्ञान कहते हैं; शौर इस अन्नानमें फंसे 
हुए आत्म-तत्वको ही क्षेत्रज्ञ कहते हैं। अज्ञानकी वृद्धि करने और आत्म-स्वरूपको 
विस्मृत करनेको ही क्षेत्रज्ञका विशिष्ट लक्षण समझना चाहिए । हे अजुन, प्रकृति 
और पुरुष अथवा क्षेत्र और क्षेत्रज्का योग जिसे कहते हैं, वह यही है। यह योग 
आत्म-तत्वका स्त्राभाविक धर्म ही है। अब इस अज्ञानका अनुसरण करके आत्मा 
आत्म-स्वरूपको ही देखती है, परन्तु उसे उसके अनेक रूपोंका भास होता है। 
और उसकी समझमें यह बात नहीं आती कि इनमेंसे कौन-सा स्वरूप सच्चा और 
वास्तविक हैं और कौन-सा मिथ्या या अवास्तविक । जैसे कोई दरिद्र पागल होकर 
यह कहने लगे कि--जा रे जा, मैं ही राजा हूँ ।” अथवा मूछित होनेवाळा 
मनुष्य सावधान होने पर कहने लगे कि--'मैं तो स्वगछोकसे हो आया ।' उसी 
प्रकार एक वार दुष्टिके भ्रमपूर्ण होने पर जो जो पदार्थ भासमान होते हैं, उन्हीं 
सबका नाम सृष्टि है। यह सृष्टि मुझसे अर्थात्‌ मूल आत्म-तत्वसे उत्पन्न होती है । 
जिस प्रकार स्वप्नमें एक ही आदमी भ्रमसे यह समझने लगता है कि हम बहुत-से 
आदमी हूँ, उसी प्रकारकी दशा आत्म-स्वरूपका विस्मरण होने पर आत्माकी 

"भी होती है । अब मैं यही सिद्धान्त ऐसे ढंगसे स्पष्ट करता हूँ जिसमें तुम्हें कुछ भी 
शंका न रह जाय। तो भी तुम स्वयं इसका अनुभव करो। मेरी यह अविद्या 
-नामकी कान्ता अनादि, सदा युवती रहनेवाळी और अवर्णनीय गुणोंसे युक्त हूँ । 
-यह कभी और किसी तरह नहीं कहा जा सकता कि इसका स्वरूप केवल अमुक 
प्रकारका ही है, इसके सिवा और किसी प्रकारका नहीं है। इसकी व्यापकता असीम 
भौर अपरम्पार हू । यह सोगे हुए लोगोंके पास रहती है और जागे हुए लोगोंसे 
-दुर रहती हूँ । जब मैं स्वयं सोया रहता हूँ, तमी यह जागती रहती है और आत्म- 
सत्ता के साथ संयोग होने पर ही यह गमं धारण करती है। फिर यह मूल माया 
अपने उदरमें प्रकृति-जन्य आठ विकारोंके गर्भकी वृद्धि करती है । इन प्रति और 
पुरुषका संयोग होने पर पहले बुद्धि-तत्व उत्पन्न होता है और तब उस बुद्धि-तत्वसे 
ओत-प्रोत भरा हुआ मन जन्म लेता है । जब इस मनकी यौवनावस्था आती है, 
'तब यह्‌ अहंकार तत्वको उत्पन्न करता है और उस अहंकारसे महाभूतोंका अस्तित्व 
"होता है | भूतोंका यह स्वभाव ही है” कि वे विषयों और इन्द्रियोंके साथ आपसे 
आप संळग्न रहते हैं और इसी लिए भूतोंके साथ ही साथ इन्द्रियां और विषय भी 
उत्पन्न होते हैं । जब इस प्रकार विकारोंकी वृद्धि होती हूँ, तब तीनों गुण उनकी 
'पीठ पर आपसे आप खड़े रहते हैं और उनके साथ ही साथ वासना भी जन्म 
घारण करती है । जिस प्रकार पानी मिलते ही वीजका कण वृक्ष उत्पन्न करनेका 
उपक्रम करने लगता है, उसी प्रकार मेरे संगकी प्रापि होते ही अविद्या या मूल 
-माया आपसे आप अनेक नाम-रूपात्मक जगतोंके अंकुर उत्पन्न करने लगती हूँ । 
अव हे सुजनश्रेष्ठ, तुम यह सुनो कि उस गर्भको रूप किस प्रकार प्राप्त होता हूँ। 
उसमें अंडज, स्वेदन, उद्भिज्ज और जारज ये चार विभाग उत्पन्न होते हैं । 
'आकाश और वायुके योगसे मणिज या अंडज नामका विभाग उत्पन्त होता है। 
जब उदरमें तम और रज नामक गुणोंसे युक्त होकर तेजके साथ जळ-तत्वकी 
'प्रबलता होती है, तब स्वेदज विभाग उत्पन्न होता हैँ । जल और पृथ्वी नामक तत्वोंकी 
प्रवलता होने पर जब उसमें केवल तमोगुण रहता हूँ, तब निम्न कोटिका स्थावर 
-बर्ग उत्पन्त होता है; और उसीको उद्धिज्ज नामक विभाग समझना चाहिए । जब 
पाँचों कर्मेन्द्रियाँ और पाँचों ज्ञानेन्द्रियां परस्पर सहायक होने लगती हैं और मन 
-तथा बुद्धि आदिसे युक्त हो जाती हैं, तब जारज विभाग सिद्ध होता हूँ । इस प्रकार 


CC-0. Public Domain. Janganwvadi Math Collection, Varanasi 


Digitized by eGangotri and Sarayu Trust. Funding by of-IKS 


४४२ हिन्दी ज्ञानेश्‍वरी 


मूळ मायाके घर एक ऐसा विलक्षण पुत्र उत्पन्न होता है जिसके ये चारों विभाग 
चार सरल 'हाथ-पेर समझने चाहिएँ और मूलकी अष्टधा प्रकृतिको जिसका मस्तक 
मानना चाहिए, प्रवृत्ति जिसका बढ़ा हुआ पेट है, निवृत्ति सीधी पीठ है, आठ देव- 
योनियाँ जिसके शरीरके ऊपरी भाग हैं, स्वर्ग जिसका विकसित होनेवाला कंठ- 
प्रदेश है, मृत्युलोक जिसकी कमर है और पाताल-लोक जिसका कमरके नीचेका' 
नितम्बवाला भाग है। तीनों लोकोंका विस्तार इस वालककी बढ़ती हुई बाल्यावस्था 
हैं । चौरासी लाख योनियाँ उसकी हड्टियों और पसलियोंकी सन्धियाँ हैँ। बस यहः 
बालक दिन पर दिन बढ़ने लगा । यह माया उस बालकके अंगों पर नाना प्रकारके 
नाम-रूपोंके अळंकार पहनाकर उसे नित्य नया अज्ञान रूपी दूध पिलाने छगी। 
उस बालकके हाथोंमें उसने भिन्न भिन्न सृष्टि रूपी भंगूठियाँ पहनाई । उनमेंसे 
प्रत्येक अंगूठीकी चमक कुछ निराली ही है। इस प्रकार अपने इस इकलौते' 
चराच ९ स्वरूप और अप्रतिम सुन्दर बालकका प्रसव करके वह प्रकृति अपने आपको" 
धन्य समझने गी । इस बालकका प्रभात काल ब्रह्मा है, मध्याह्न काल विष्णु है 
और सन्ध्या काल शंकर हूँ । जब यह बालक खेल खेलकर थक जाता है, तव महा- 


प्रजयके विछौने पर स्वस्थ होकर सोता है; और फिर जब नवीन कल्पका उदय: 


होता है, तब विपरोत ज्ञानसे अर्थात्‌ अज्ञानके मोहसे जाग्रत होता है। हे अर्जुन 
इस प्रकार अज्ञानके घरमें यह वाळक क्रीड़ाएं और कौतुक करता हुआ युग-परंपराके 
डग भरने लगता हं । संकल्प और विकल्प इस बालकके प्रिय मित्र हैं और 


अहंकार खेल खेळनेमें इसका साथी है । इस बालकका अन्त केवल सत्य ज्ञानसे ही" 


होता है । परन्तु इस विषयका बहुत अधिक विस्तार हो चुका । इस प्रकार मायाने 
इस विश्वकी रचना की हैं और इस काममें मेरी सत्ताका उसने उपयोग किया ह्‌ँ । 
सवंयोनिषु कौन्तेय मूर्तयः संभवन्ति याः। 
तासां ब्रह्म महद्योनिरहं बीजप्रदः पिता ॥ ४ ॥ 


इसलिए, हे अजुन, मैं तो पिता हूँ, महद्‌ब्रह्म भूल माया माता है और यह. 
भासमान जगत हम लोगोंका लड़का है । परन्तु तुम संसारमें अनेक प्रकारके शरीर 
देखकर अपने मनमें भेद-भाव मत उत्पन्न होने दो, क्योंकि मन और बुद्धि आदि” 


सब एक-रूप ही हैं | कया एक ही शरीरमें भिन्न भिन्न अवयव नहीं हुआ करते ! 


इसी प्रकार नाना रूपोंमें भासमान होनेवाला यह विश्व मूलतः एक ही है। जिस" 

प्रकार एक ही बीजसे वृक्षकी बड़ी और छोटी अनेक प्रकारकी टहनियाँ उत्पन्न होती 


हैं, अथवा जिस प्रकारके सम्बन्धके कारण मिट्टीसे घट नामक बाळक उत्पन्न होताः 
है अथवा कपासके तन्तुओंके गर्भसे पट नामक पोता उत्पन्न होता है अथवा जिस 
सम्बन्धके द्वारा सागरको तरंगोंके ख्पमें सन्तानें होती हैं, इस चराचर जगतके साथ 
मेरा भी उसी प्रकारका सम्बन्ध है । इसी लिए जिस प्रकार अग्नि और ज्योति दोनों 
केवल अग्नि ही हैं, उसी प्रकार यह सारा विशव भी में ही हूँ । यह सच्चा और निर्दोषः 
ज्ञान तुम अपने मनमें खूब अच्छी तरह वेडा छो। मैं स्त्रयं अपने आपको ही भिन्त' 
भिन्त शरोरमें अलग अलग भासित कराता हूँ, और यह बात तुम अपने ध्यानमें: 
रखो कि इसका कारण मेरा उत्पन्न किया हुआ तीनों गुणोंका बन्धन ही है । है अर्जुन, 
जिस प्रकार हम स्वप्नमें स्वयं अपना ही मरण भोगते हुँ अथवा जिस प्रकार कमर: 
रोग होने पर पीली तो स्वयं रोगीकी आलें होती हैं, परन्तु उसे संसारकी सभी 
बस्तुए' पीली दिखाई देने लगती हैं अथवा सूर्यका प्रकाश प्रकट होने पर मेघ 
दिखाई देते हैं और जव मेघोंसे सूर्य ढेंक जाता है, तव भी वे मेघ सूर्यके प्रकादासे 
ही दिखाई देते हैं अथवा स्वयं हमे जी छाया उसन्‍्न होती है, उसीको देखकर 
हम डर जाते हैं, परन्तु वास्तवमें वह छाया हमसे भिन्न नहीं होती, उसी प्रकार 
मैं ही अनेक प्रकारके शरीर दिखलाकर भेद-भावको प्रास होता हूँ। इस कायंमें 
मेरे लिए एक बन्धन होता है; वह भी सुन लो । हमारे आत्म-स्वरूपके अज्ञानके 
कारण ही यह प्रश्न होता है कि मैं बद्ध हूँ अथवा मुक्त हूँ । इसलिए, भइया अजुंन 
अब तुम यह भी सुन लो कि किन गुणोंके कारण मैं स्वयं अपने आपको बद्ध के 
समान दिखाई पडता हूँ। अब तुम यह सारा रहस्य सुनो कि गुण कितने हैं, उनके ध्म 
कौन कौन-से हैं, उनके लक्षण तथा नाम क्या हैं और उत्तकी उत्पत्ति कहाँसे होती हैं ॥ 


सत्त्वं रजस्तम इति गुणाः प्रकृतिसंभवाः । 
निबध्नन्ति महाबाहो देहे देहिनमव्ययम्‌ ॥ ५॥ 
तत्र सतत्वं निमंलत्वात्प्रकाशकमनामयम्‌। 
सुखसङ्गन बध्नाति ज्ञानसङ्गेन चानध॥ ६॥ 


“ये गुण तीन हैँ, और इनके नाम सत्व, रज और तम हैं। इनकी उत्पत्ति प्रकृतिसे 
ही होती है। इतमेंसे सत्व गुण उत्तम हैं, रजोगुण मध्यम है, और तमोगुण अघम 

है । ये तीनों गुण एक ही मनोवृत्तिमें भी हो सकते हैँ । जिस प्रकार एक ही शरीरमें 
चाल्यावस्था, युवावस्था और वृद्धावस्था तीनों ही विकार दिखाई पड़ते हैं, अथवा 
खरे सोनेमें ज्यों ज्यों खोट अधिक मिलाया जाता है, त्यों त्यों कसौटी पर कसनेसे 
उसका कस मद्धिम पड़ता जाता है और पन्द्रह कसका सोना अन्तमें पाँच ही कसका 
बन जाता है अथवा जब सावधानता आलस्यमें डूब जाती हूँ, तब निद्रा आकर अपना 
अधिकार जमा लेती है, उसी प्रकार अज्ञानका आछिंगन करके जो वृत्ति विस्मृत होती 
है, वह सत्वगुण और रजोगुणसे अंकित होकर अन्तमें तमोगुणसे भी पूणं हो जाती 
है। हे अजुन, इनका नाम तो गुण है ही, परन्तु अब यह भी सुन लो छि ये गुण 
बन्धक किस प्रकार होते हैं। जब आतमा कषेतरज्ञवाली दशामें अर्थात्‌ जीवात्म स्वछ्पमें 
शरीरमें जरा-सा भी प्रवेश करती है, तब वह यही कहना आरम्भ करती है कि यह शरीर 
ही मैं हुँ । फिर जन्मसे लेकर मरण पर्यन्त सभी देह-धर्मोके विषयोंमें उसका सदा यही 
अभिमान बना रहता है। मछलीके मुंहमें ज्योंही आमिष पड़ता है, त्योंही मछुआा 
उसे पकड़कर खींच लेता है । ज्योंही इस प्रकारका तनिक भी अभिमान होता है, त्योंही 
सत्व रूपी व्याधा सुख और ज्ञानका जाल खींचने लगता है और जीवात्मा उस जालमें 
हिरनकी भाँति अच्छी तरह फंस जाती है। वह ज्ञानके अभिमानसे बड़बड़ाती है, 
ज्ञातृत्वके कारण झटपटाती है और हाथमें आया हुआ आत्म-सुख गंवा बेठती है । 
उस अवस्थामें यदि कोई उसकी विदवत्ताका आदर करता है तो उसका बहुत सन्तोष 
होता है, यदि उपे थोड़ा-सा सुख प्राप्त होता है तो बहुत आनन्द होता है और तब 
उसे इस बातका अभिमान होने लगता है कि मैं वास्तवभें खूब सुखी हूँ । उस समय 
जीवात्मा कहता है---' क्या सचमुच यह मेरा सौभाग्य नहीं है ! भला मेरे समान और 
कौन सुखी हें !' इस तरहकी बातें कहते कहते ही उसमें आलों सात्विक भावोंका 
वगपूवक संचार होने लगता है । परन्तु यह गाड़ी यहीं नहीं रुक जाती । इसके मार्गमें 
एक ग भइचन आ खड़ी होती है । वह यह कि विद्वत्ताके भूतकी हवाए उसके 
अगामें खेलने लगती हैं। उसे इस बातका कुछ भी दुःख नहीं होता कि में मूलतः 
ज्ञान-स्परूप था और मैंने अपना वह मूल स्वरूप नष्ट कर दिया है। और इसका 
कारण यही हूँ कि वह स्वयं अपने ही ज्ञानसे फूलकर आकाशके समान हो जाता है । 
जिस प्रकार्‌ कोई राजा स्वप्नमें भिखारी हो जाता है और उस दीनावस्थामें स्वयं 
अपनी राजधानीमें प्रवेश करके अन्न और भिक्षा मिलने पर गर्वसे कहने लगता 

है--'क्या मैं इनद्रके समान भाग्यवान्‌ नहीं हूँ?” उसी प्रकार निराकार केवलात्मा 
जव देहवान्‌ जीवात्माका रूप धारण कर लेती है, तब वह भी बाह्य ज्ञानसे भ्रमित 
हो जाती है । वह व्यवहार-शास्त्रमें चतुर हो जाती है, याज्ञिकी विद्याका उसे अच्छा 
ज्ञान हो जाता है; केवल यही नहीं बल्कि अपने ज्ञानके गर्वके कारण उसे स्त्रगं भी 
तुच्छ जान पड़ने ळगता है। फिर वह शेखी हाँकती है कि मेरे सिवा और कोई ज्ञानी 
नहीं है । जिस प्रकार आकाशमें चन्द्रमा विलास करता है उसी प्रकार मेरे चित्तमें 
चातुर्य विलास करता है । इस प्रकार सत्वगुण जीवात्माको सुख और ज्ञानकी 
डोरीमें बाँब लेता है और उसकी दशा अपाहिजके बेलके सुमान कर देता हूँ! 
अब मैं तुमको यह बतलाता हूँ कि वही शरीरधारी जीवास रजोगुणसे किस; 
प्रकार बाँधा जाता है | सुनो । 

रजो रागात्मकं बिद्धि _ तुष्णास ङ्गसमुःद्धवम्‌ । 

तन्निबध्नाति कोन्तेय कमंसङ्गेन देहिनम्‌ ॥ ७॥ 

“इसे रज कहनेका कारण यह है कि इससे जीवात्माका रंजन होता है | यह 
सदा विषय-वासनाओंसे लिप्त रहता है। जब यह रज बहुत ही थोड़ी मात्रामें भी 
जीवात्मामें अपना प्रवेश कर लेता है, तब वह विषय-भोगकी इच्छाके मार्ग पर चछ 
पड़ता है और वासचाकी वायु पर आरूढ़ हो जाता है । जिस प्रकार घीसे सींचा हुआ 
और दहकते हुए अंगारोंसे भरा हुआ होम-कुंड सदा थोड़ा-बहुत सुलगता ही रहता 
है, उसी प्रकार विषयोंके प्रति होनेवाला अनुराग भी वरावर बना रहता और बढ़ता 
चलता है, दुःख मिश्रित विषय भी मीठे छगने लगते हैं और यदि स्वयं इन्द्रका भी 
वैभव प्राप्त हो जाय तो वह भी थोड़ा ही जान पड़ता है। जब यह तृष्णा अच्छी 
तरह प्रबळ हो जाती है, तव यदि मेरु पर्वत भी हाथ आ जाय, तो विषयोंकी प्रासिके 
लिए जीव उससे भी कहीं अधिक भयंकर साहसका कृत्य करनेको उद्यत हो जाता 
है । इस प्रकारके कायोके लिए वह अपने प्राणोंको बिलकुल तुच्छ समझकर उन्हें 
निछावर कर देनेके लिए तैयार हो जाता है; और यदि उस प्रयत्तमें एक तिनका भी 
उसके हाथ आ जाता हैतो वह अपना जन्म सार्थक मानने लगता हैं | वह सोचता हैः 
कि मेरे हाथमें इस समय जो कुछ है, वह सब यदि मैं आज ही व्यय कर दूँ तो भी" 
हजे नहीं है, पर करू क्या करूँगा ! और इस प्रकारकी विलक्षण आशा मनमें' 
रखकर वह अपने व्यवहारका विस्तार करता है। वह कहता है कि स्वर्ग जाना तोः 

उचित ही है, परन्तु स्वर्गलोकमें जाने पर वहाँ खाऊंगा क्या ! और आगेकी इसी 
चिन्ताके कारण वह यज्ञ-कर्मोके फेरमें पड़ता हूँ। अब वह ब्र॒तोंका क्रम आरम्भ 
करता है और सार्वजनिक कूएँ और तालाब आदि बनवाता और इष्टपूर्तिके इत्य 
'करता है । परन्तु मनमें कामिक वासना रखे विना वह कभी कोई काम नहीं करता । 
हे अजुन, जिस प्रकार ग्रीप्म-ऋतुकी वायु विश्राम करना जानती ही नहीं,उसी प्रकार 
चह जीव भी विश्राम करना नहीं जानता और दिन-रात व्यवहारको धुनमें लगा रहता 
है। वासनाओसे पूर्ण रूपसे लिप्त वह जीव इतनी तीव्रता और वेगसे अपने उद्देश्यकी 
सिद्धिमें लगता है&कि उसके सामने मछलीकी चंचलता भी अथवा कामिनोके 
कटाक्षकी चंचलता भी कोई चीज नहीं है। इस प्रकारकी विलक्षण धाँधली और 
चेगसे ऐहिक और पारलौकिक विषयोंका छोभी वह जीव क्रिया-कर्मोकी अग्निमें कूद 
पड़ता हुँ। इस प्रकार वह देहधारी जीवात्मा वास्तविक शरीरसे भिन्न होने पर भी 
स्वयं ही वासनाओंकी बेड़ियाँ डाल लेता है और चाना प्रकारके व्यवसायोंकी 
म्युंखलाएं अपने गलेमें पहन लेता है। इस प्रकार रजोगुणका भयंकर बन्धन इस 
देहमें रहनेवाले और इसे धारण करनेवाले जीवात्माको कसकर बाँध लेता है। अब 
तुम तमोगुणकी बन्धक शक्तिका वर्णन सुनो । 


तमस्त्वज्ञानजं विद्धि मोहनं सर्वदेहिनाम्‌ । 
प्रमादालस्यनिद्राभिस्तन्तिअध्नाति भारत ॥ ८॥ 


“जिस परदेके कारण व्यंबहार-ज्ञानकी दृष्टि भी मन्द हो जाती है, जो मोह रूपी 
अंधेरी रातके घर काले मेघोंके समान हूँ, जिसमें अज्ञानका ही जीवन सदा लगा 
रहता हूँ, जिसके भुलावेमें पड़कर यह विश्व मदान्ध होकर नाचता रहता है, जो 
अविचारका मूल मन्त्र हूँ, जो मूखंता रूपी मदिराका प्याला है, यहाँ तक कि जो 
जीवोंके लिए केवल मोहनास्त्र हो गया है, हे अजुन, वही तम हैं। वह अपनी युक्तिसे 
देहाभिमानियोंको चारों ओरसे खूब कसकर जकड़ लेता है | जब वह अकेला ही 
स्थावर और जंगममें एक वार बढ़ने लगता है, तब वहाँ और किसी गुणका कुछ 


भी वझ नहीं चलता हैं। इसके कारण सब इ्द्रियोंमें जड़ता आ जाती है, मूखंता 


आकर मनको दवा लेती है और आलस्यकी वृद्धि होने लगती है। तब वह जीव 
अपने अंगोंको एठने लगता है, काम-धन्धेकी ओरसे उसे अरुचि हो जाती है और 

उसे केवल जभाइयों पर जंभाइयाँ आने लगती हैं । हे अर्जुन, उस अवस्थामें आँखें 
खुली रहने पर भी उस जीवको कुछ भी दिखाई नहीं देता; और यदि उसे कोई 
आवाज न भी दे, तो भी वह इतना अधिक भ्रमिष्ठ हो जाता है कि व्यथं आप ही 
“हाँ” कहकर उठ खड़ा होता है। जिस प्रकार पत्थर एक वार जमीन पर गिरनेके 
उपरान्त कभी अपने स्थानसे हिलना-डुलना नहीं जानता उसी प्रकार जब वह 
मनुष्य एक बार पड़ जाता है, तब फिर वह करवट बदलना भी नहीं जानता । 
पृथ्वी चाहे धंसकर पाताल चली जाय और चाहे ऊपर उठकर भाकाश तक पहुँच 
जाय, परन्तु वह पत्थरकी तरह अपनी जगह पर खड़ा रहता हैं और उठ्नेका नाम 
भी नहीं जानता । जव वह एक बार चुपचाप आरामसे पड़ जाता है, तब उसे इस 
बातका भी ध्यान नहीं रह जाता कि उचित क्या है और अनुचित क्या है। उसके 
सनमें केवल यह इच्छा रह जाती है कि में जहाँका तहाँ पड़ा हुआ लोटता रहूँ । 
वह या तो हाथ उठाकर उस पर गाल रख लेता है और या घुटनोंमें ही अपना 
सिर छिपा लेता हूँ ! उसे निद्राकी इतनी अधिक लालसा रहती है कि जव एक 
बार उसे नींद आ जाती है, तब वह यही समझने लगता है कि मानों मुझे स्वग 
ही मिल गया । उसका केवल यही जी चाहता है कि मुझे ब्रह्माके समान आयुष्य 
प्राप्त हो और मैं वह सारा आयुष्य केवल सोनेमें बिता हूँ । यदि वह रास्ता चलते 
समय बीचमें कहीं जरा-सा रुक जाता हूँ, तो वहीं वेठकर ऊंघने लगता है । जब 
एक बार वह निद्राके वशमें हो जाता हैं, तब उसकी ऐसी अवस्था हो जाती है 
कि यदि उसे कोई प्रत्यक्ष अमृत भी देने लगे तो उसे इतना होश भी नहीं होता 
कि उठकर वह अमृत हाथमें ले सके । यदि कभी बहुत जबरदस्ती उसे कोई काम 
भी करना पड़ता है तो वह क्रोघसे मानों अन्धा हो जाता हैँ। उस समय उसकी 
समझमें कुछ भी नहीं आता कि अब किसके साथ कैसा व्यवहार करना चाहिए, 
किसके साथ किस तरहकी बातें करनी चाहिए और अमुक कार्य हो सकनेके योग्य 
है या नहीं । जिस प्रकार कोई परतिगा केवल अपने पंखोंकी सहायतासे ही जंगलमें 
लगी हुई आग बुझानेका हौसला अपने मनमें रखता है, उसी प्रकार वह भी 
साहसमें प्रवृत्त होता है और घृष्टतापूर्वक असम्भव कार्योमें हाथ डाल वेठता है। 
केवल अविचार करना ही उसे अच्छा लगता है । इस प्रकार निद्रा, आलस्य और 
अविचारके तीनों बन्धनोंसे तमोगुण उस आत्माको कसकर बाँध लेता है जो 

मूलतः निरंजन और शुद्ध होती है। जब किसी छकड़ीमें गुग लग जाती है, तव 


वह आग उस लकड़ीके आंकार और रूपमें ही भासमान होती है और घड़ेंके अन्दर 
समाया हुआ आकाश घटके आकारका ही भासमान होता है और उसे लोग घटा- 
काश ही कहते हैं । भरे हुए सरोवरमें चन्द्रमाका विम्ब पड़ा हुआ दिखाई देता है। 
ठीक इसी प्रकार इन गुणोंसे युक्त होने पर आत्म-तत्व भी बद्ध-सा जान पड़ता है। 
सत्त्वं सुखे संजयति रजः कर्मणि भारत। 
ज्ञानमावृत्य तु ममः प्रमादे ` संजयत्युत ॥ ९॥ 
रजस्तमश्चाभिभूय सत्त्वं भवति भारत। 
रजः संत््वं तमश्चेब तमः सत्त्वं रजस्तथा ` १० ॥ 

“जब कफ और वातको तिर्वळ करके दारीरमें पित्त प्रबल होता है, तब शरीरमें 
ताप हो जाता है। जब पावस और ग्रीष्मका बळ तोड़कर शीतलता आती हूँ, तव 
चातावरणमें चीतका संचार होता है । जब स्वप्न और जाग्रति दोनों ही अवस्थाओंका 
लोप हो जाता है और केवल सुषुसिकी ही दशा वाकी रह जाती हैं. २+ चित्त-वृत्ति 
कुछ देरके लिए सुषुसि-मय ही हो जाती हूँ । ठीक इसी प्रकार जब सत्व गुण प्रबल 
होता है, तब वह रज और तम दोनोंको दवा देता है और जीवके मुखसे इस 
प्रकारका उद्गार निकलता है कि--'में कितना अधिक सुखी हूं !” ठीक इसी 
प्रकार जब सत्व और रजको दवाकर तमोगुण बढ़ जाता है, तव वह जीवको सहजमें 
ही प्रमादके वशमें कर देता है । इसी प्रकार जव सत्व और तमको दवाकर 
रजोगुण प्रबल होता है, तब देहका स्वामी जीवात्मा यह मानने छगता है कि कमंसे 
बढ़कर अच्छी और कोई बात नहीं है।” इन तीगों गुणोंकी वृद्धिका विषय तीन 
इलोकोंमें बतळाया गया है। तो भी आप लोग अब सावधान होकर यह सुनें कि 
सत्व आदि तीनों गुणोंकी वृद्धि किस प्रकार होती है। 


सवंद्वारेषु देहेऽस्मिन्प्रकाश उपजायते। 
ज्ञानं पदा तदा विद्याद्विवृद्धं सत्त्वमित्यृत ॥ ११॥ 
लोभः प्रवृत्तिरारभ्भः कर्मणामशमः स्पृहा । 
रजस्येतानि जायन्ते विवृद्धे , भरतर्षभ ॥ १२॥ 

` अप्रकाशोऽप्रवृत्तिश्च प्रमादो मोह्‌ एव .च। 
तमस्येतानि जायन्ते विवृद्धे कुरुनन्दन ॥ ६३ ॥ 
यदा सत्वे प्रवृद्धे तु प्रलयं याति देहभृत्‌ । 

+ ` तदोत्तमविदां लोकानमळान्प्रतिपद्यते ॥ १४ ॥ 


रजसि प्रलयं गत्वा कर्मसङ्गिषु जायते। 
तथा प्रलीनस्तमसि मूढयोनिषु जायते॥ १५॥ 


५ “जिस समय रज और तमको दवाकर सत्व इस शरीर पर अपनी एकतन्त्री सत्ता 
स्थापित कर लेता है, उस समय, मनुष्यमें नीचे लिखे लक्षण दिखाई देने लगते हैं। 
वसन्त-नऋतुमें कमलकी सुगन्ध स्वयं कमलमें ही न समाकर जिस प्रकार चारो ओर 
फँलने लगता है, उसी प्रकार उस मनुष्यका ज्ञान अन्दर न समा सकनेके कारण बाहर 
निकलने लगता है। सभी इन्द्रियोंमें विवेक-बुद्धि वसी रहती है; और हम यह भी कह 
सकते हैँ कि उसके कारण हाथों और पैरोंको एक अद्भुत दृष्टि प्राप्त हो जाती है । 
यदि राजहंसके सामने यह प्रश्‍न उपस्थित - हो कि दूध कौन-सा है और पानी कौन- 
सा है, तो जिस प्रकार उसकी चोंच ही इस प्रइनका निर्णय कर देती है, उसी 
प्रकार योग्य और अयोग्य, पाप और पुण्य आदिको परखकर उनका निर्णय “करनेका 
काम उसकी इन्द्रिया आपसे आप करने लगती हैं और नियम अर्थात्‌ इन्द्रिय-निग्रह 
तो मानों उसका सेवक हो हो जाता है । जो बात सुननेके योग्य नहीं होती उसे 
उसके कान आपसे आप टाल जाते हैं, जो चीज नहीं देखनेके योग्य होती, उसका 
बहिष्कार उसकी दृष्टि स्वयं ही कर देती है और जो बात नहीं कहनेके योग्य होती, 
उसकी ओर उसकी जीभ कभी प्रवृत्त ही नहीं होती । जिस प्रकार दीपककी ज्योतिके 
सामनेसे अन्धकार भाग जाता है, उसी प्रकार निषिद्ध कर्म॑ भी उसकी इन्द्रियोंके 
सामने ठहरते ही नहीं और तुरन्त भाग जाते हैं । जिस प्रकार वर्षा-ऋतुमें कोई बड़ी 
नदी खूब बढ़ जाती है, उसी प्रकार उसकी बुद्धि भी सब शास्त्रम पूर्ण रूपसे संचार 
क्ररती हैं । जिस प्रकार पूर्णिमाके दिन चन्द्रमाकी प्रभा खूब जोरोसे आकाशमें फॅलती 
है, वैसे ही उसकी वृत्ति भी ज्ञानके प्रान्तमें खुब स्वतन्त्रतापूर्वक चारो ओर विहार 


[१ 


करती है । वासना-वृत्ति एक स्थानमें स्थिर हो जाती है, प्रवृत्तियाँ आगेकी ओर 
बढ़नेसे रुक जाती हैं. और मन विषय-भोगोंकी .ओरसे विरक्तहो जाता है। तात्प यह्‌ 


२९ 

कि जब सत्व गुणकी वृद्धि होतो है, तब मनुष्यमें यही सब लक्षण स्पष्ट रूपसे दिखाई 
देने लगते है । और यदि इसी अवस्थामें उसकी मृत्यु हो जाय तो मानों वसा ही 
आनन्दका योग उपस्थित होता है,जैसा सुकाल पड़ने पर और घरमें उत्तम पक्वान्न बनने 
पर और स्वर्गसे किसी प्रिय अतिथिके आ जाने पर होता है। घरमें जैसी सम्पत्ति होती 
है, यदि अन्तरंगकी वृत्ति भी वैसी उदार और धीर हो तो भला परलोक-साधनके 
साथ ही साथ इह-लोक साधन भी क्यों न हो ? हे अजुन, भला ऐसे पुरुषकी उपमा 
कहाँ मिल सकती है ? इसी प्रकार जो सत्वगुणसे सम्पन्न हो, उसकी इसके सिवा 
और कौन-सी गति हो सकती है ? कारण यह है कि जीवात्मा जब चरम सीमा तक 
पहुँचा हुआ शुद्ध सत्व साथ लेकर यह भोग-साधक देह रूपी घोंसला छोड़कर बाहर 

- निकलता है और इस प्रकारकी सत्व-सम्पन्त स्थितिमें अकस्मात्‌ इस शरीरसे छूटता 
है, वह केवल सत्वकी ही मूर्ति होता है और आगे चलकर वह ज्ञानी-जनोंमें जन्म 
छेता है । हें अजुन, यदि राजा अपना सारा व भव अपने साथ लेकर किसी पर्वत 
पर चला जाय तो तुम्हीं बतळाओ कि क्या वहाँ उसके महत्वमें किसी तरहकी कमी 
.हो सकती है? अथवा हे अजु न, यदि एक गाँवका दीपक उठाकर किसी दूसरे गाँवमें 
पहुँचा दिया जाय तो भी क्या वह दीपक ही नहीं बना रहता? ठीक इसी प्रकार 
उस शुद्ध सत्वके कारण ज्ञानकी विलक्षण वृद्धि होती है और बुद्धि विवेक रूपी सागरमें 
तैरने लगती है। फिर महद आदि समस्त तत्वोंका यथा-सांग विचार करके अन्तमें 
जो जीव आत्म-स्वख्पमें मिलकर सम-रस हो जाता है और उस शुद्ध ब्रह्मको प्रात 
कर लेता है, जो छत्तीसो तत्वोंसे भी परेका सँतीसवाँ तत्व है ( देखो ऊपर तेरहवें 
अध्याय का आरम्भ ) अथवा जो सांख्यमें बतलाये हुए चौबीसों तत्वोंसे भी परेका 
पचीसवाँ तत्व है, जो गुण-त्रय, देह-त्रय और अवस्था-त्रय भादि सबसे आगे या 
परेका और चौथा है और जो शुद्ध सत्व है, वह उस सर्वोत्तम सत्वके बळ पर ऐसा 
शरीर प्राप्त करता है,जिसकी इस संसारमें कोई उपमा ही नहीं है। इसी प्रकार तम और 
सत्व इन दोनों गुणोंको दबाकर जब रजोगुण बलवान्‌ ' होता है, तब वह अपने 
कार्यक्रमे इस देह-ल्पी ग्राममें घमाचौकड़ी मचा देता है । उस समय मनुष्यमें जो 
लक्षण उत्पन्न होते हैं, वह भी सुन लो । जिस प्रकार आँधी आरम्भ होने पर 
बहुतःसी चीजोंको एकत्र करके आसमान में उड़ा ले जाती है, उसी प्रकार जब रजो- 
` गुणका आवेद्य या प्रबळता होती है, तब वह इन्द्रियोंको विषयोंका भोग करनेके 

लिए विलकुछ मुक्त कर देता है । पराई स्त्री पर कामुकतापूर्ण दृष्टिसे देखनेको वह 
नीति-विरुद्ध नहीं समझता और बकरीके मुँहकी तरह वह अपनी इन्द्रियोंको अनिवंघ 

रूपसे चारों ओर चरने देता है। उसकी विषय-लालसा इतनी अधिक बढ़ 

जाती है कि उससे केवळ वही चीज बच सकती है, जो किसी तरह उसके हाथमें 

नहीं आ सकती । हे अजुन, उसके सामने जो उळटा-सीधा काम आता है, उसकी 

प्रवृत्ति उस कार्यको ओर हुए बिना नहीं रहती । कभी कभी उसके सिर पर ऐसी 

बेढब धुन भोसत्रार हो जातो है कि कोई बहुत बड़ा भवन या मन्दिर बनवाना 
चाहिए अथवा अश्वमेध यज्ञ करना चाहिए। वह यह भो सोचता हुँ कि कोई 

नगर बसाना चाहिए, वापी या जलाशय आदि बनवाने चाहिएँ अथवा अनेक 

प्रकारके बड़े बड़े बाग लगवाने चाहिए । वह इस प्रकारके बहुत बड़े बड़े कायं 

आरम्भ करता है और उसकी पारलौकिक तथा ऐहिक सुखोंकी लालसा कभी पूरी 

नहीं होती । उसके अन्तःकरणमें सुखकी ऐसी अपरम्पार और प्रचंड अभिलाषा 

सदा भरी रहती है जिसके सामने महासागरका असीम विस्तार और गहराई कोई 

चीज नहीं होती और जिसके आगे अग्निकी दाहक शक्तिका भी कोई मूल्य या महत्व 

नहीं रह जाता। उसके मनके आगे आगे भोग-छालसा आशाके वशीभूत होकर 

बरावर दौड़ लगाती रहती है और वह भोग-लाळसा भटकती हुई बड़े शोकसे सारे 

संसारको अपने पैरों तळे रौद डालती है। जव इस प्रकार मनुष्यमें रजोगुणका 

विस्तार होता है, तब ऊपर बतलाये हुए सब चिह्न मनुष्यमें सहजमें ही उत्पन्न हो 

जाते हैं; और इस प्रकारकी गड़बड़ी मचने पर जब देह-पात होवा है, तव वह इन 

सव गड़बड़ियोंको अपने साथ लेकर ही दूधरे शरीरमें प्रवेश करता है, परन्तु उसे 

' मनुष्य-्योनि ही प्राप्त होती है। यदि कोई भिखारी सब प्रकारके सुखों और वैभवोंसे 
युक्त होकर किसी राज-भवनमें जा बेठे तो भी क्या वह कभी राजा हो सकता है ? 

बेलको खानेके लिए सदा कडवी ही मिलेगी, फिर चाहे वह बेल किसी बहुत बड़े 

“` सम्पन्न और धनवान व्यक्तिकी बरातमें ही क्यों न आया हो। इसी लिए वह केवळ 
ऐसे ही लोगोंकी पंक्तिमेंबेठाया जाता है, जिनके सांसारिक व्यवहार रात-दिन चलते 
रहते हैं और जिन्हें कभी क्षण भरका भी विश्राम नहीं मिलता । तात्पर्यं यह कि 
जो मनुष्य रजोगुणकी वृत्तियोंमें मरन रहनेकी अवस्थामें मृत्युको प्राप्त होता है, वह 
'फिर भी कर्मठोंमें ही जन्म धारण करता हैं। इसी प्रकार रज ओर सत्व दोनोंको 

स्वाहा करके तमोगण बलवान्‌ होता हुँ । उस अवस्थमें शरीरके अन्दर और बाहर्‌ 
. जो लक्षण दिखाई देते हैं, वह भी सुन लो । इस. तमोगुणके कारण मन अमावा+ 
स्याकी रात्रिके उस आकाशके समान हो जाता हैं जिसमें न तो सूय ही होता है 
और न चन्द्रमा ही । उसी अमावास्याकी रात्रिके आकाशकी भाँति उसका अन्त:= 
करण शन्य, निश्चेतन और उदासीन रहता है। उस अवस्थामें उसके मनमें 
विचारके लिए कोई स्थान ही नहीं रह जाता । उसकी बुद्धिकी मृदुता इतनी अधिक 
नष्ट हो जाती है कि कठोरतामें पत्थर भी उसकी बराबरी नहीं कर सकता । उसकी 
स्मरण शक्ति तो विलकुल ही भ्रष्ट हो जाती है। अविचारका उद्दाम और प्रबल 
वेग उसके सारे शरीरमें अन्दर और बाहर सब जगह भरा रहता हैं। वह जीव 
निरन्तर केवल मखंताका ही लेन-देन करता रहता है । सदाचारका उल्लंघन सदा 
मत्तिमान होकर उसकी इर्द्रियोंके सामने खड़ा रहता है और इसी लिए चाहे उसे 
मरणके तुल्य यातना भी क्यों न प्राप्त हो, परन्तु फिर भी वह अपनी अनाचारपूर्ण 
और घातकी क्रियाएं बरावर करता रहता है। इसमें एक और मजेकी बात यह है 
कि जैसे उल्लको केवल अँधेरेमें ही दिखाई पड़ता है, उसी प्रकार उस तामस 
जीवको सदा दुष्ट कर्म करनेमें ही सबसे अधिक आनन्द मिलता हू । इसी प्रकार 
यदि कभी उससे कह दिया जाय कि अमुक कार्य निषिद्ध हैं तो फिर वही कायं 
करनेकी उत्कट कामना उसके मनमें उत्पन्न होती है और उस कामनाके साथ ही 
साथ उसकी इन्द्रियाँ भी वह काम करनेको ओर दौड़ पड़ती हैँ । ऐसा जीव बिना 
मद्य पीये हुए भी मद्यपोंकी तरह झोंके खाता रहता है, शरीरमें वायुका वेग न 
रहने पर भी बड़बड़ाता रहता है और हृदयमें प्रेम न होने पर भी पागलोंकी तरह 
मोहमें फंसा रहता है। यह ठीक है कि उसका चित्त ठिकाने नहीं रहता, पर साथ 
ही वह उन्मनी अवस्थामें भी नहीं रहता । इस प्रकार वह सदा मादक मोहसे 
आक्रान्त रहता है । तात्पर्य यह कि जिस समय तमोगुण अपने परिवारके सहितः 
बळवान्‌ रहता है, उस समय वह ये सब चिन्ह प्रबल रूपसे उत्पन्न करता है । और | 
यदि उसी अवस्थामें उस जीवके लिए मृत्यका आमन्त्रण आवे तो वह अपने सिर 
पर इस तमोगुणका भार लिये हुए ही इस थरीरसे निकलता है । राई अपना राई- 
पन ( अर्थात्‌ अपना विशिष्ट गुण ) और स्वरूप अपने बीजमें रखकर स्वयं सुख 
और मर जाती है। पर फिर जब वह बीज अंकुरित होता है, तब कया उसमेंसे 

राईके सिवा कभी और कुछ भी उत्पन्न हो सकता है? जिस अग्निसे दीपककी ज्योति 
जलती है, वह मूल अग्नि यदि बुझ भी जाय.तो क्या हो सकता है ! जब तक उसकी 
जलाई हुई दीपककी ज्योति जलती रहती है, तव तक उस मूळ अग्निका सारा स्वरूप 
उस ज्योतिमें वर्त्तमान रहता: है । इसी प्रकार जब जीव अपने संकल्पोंको तमकी | 
शठरीमें बाँधकर और अपने सिर पर वह गठरी लादकर इस शरीरसे बाहर निकलता 
है, तब वह फिर तामस शरीर ही प्राप्त करता है । परन्तु अब इस विषयका व्यर्थ 
और अधिक विस्तार करनेसे क्या लाभ ! तमोगुण बढ़े रहनेकी अवस्थामें जो मनुष्य 
भरता है, वह पशुःपक्षी अथवा कीड़े-मकोड़ेकी योनिमें जाता है । 

कर्मणः सुकृतस्याहुः सात्त्विकं निर्मलं फळस्‌ । 

रजसस्तु फछं दुःखमज्ञानं तमसः फलम्‌ ॥ १६॥ 

८ इसी लिए श्रुति कहती है कि जो सत्व गुणसे उत्पन्न होता है, वह कृत अर्थात्‌ 
पुण्य कृत्य हैँ । और इसी लिए उस निमंख सत्वसे सुख और ज्ञानका जो अपूव 
फल सहजमें प्राप्त होता है, उसे सात्विक फल कहते हैं । रजोगुणकी क्रिया अर्थात्‌ 
फलको इन्द्रायणके फलके समान समझना चाहिए, क्योंकि वह फळ इन्द्रायणके 
फलके समान ही बाहरसे तो सुन्दर सुखोंसे युक्त दिखाई देता हैं, परन्तु अन्तमें 
चह इन्द्रायण फलके समान ही कटु दुःखोंसे युक्त सिद्ध होता है। अथवा नीमका 
फल जिस प्रकार ऊपरसे देखनेमें तो बहुत अच्छा रहता है, परन्तु अन्दरसे विषाक्त 
और कड़आ होता है, उसी प्रकार राजस क्रियाओंके फळ भी ऊपरसे देखनेमें अच्छे, 
पर अन्दरसे बहुत ही बुरे होते हैं । जिस प्रकार विषाक्त वृक्षके फल भी विषाक्त ही 
होते हैं, उसी प्रकार तामस कर्मोका फल भी अज्ञान ही होता हैं । 

सत्त्वात्संजायते ज्ञानं रजसो लोभ एव च। 
प्रमादमोहौ तमसो भवतोऽज्ञानमेव च॥ १७॥ 

“इसी लिए, हे भाई अर्जुन, जिस प्रकार दिन-मातका कारण सूर्य होता है, 
उसी प्रकार ज्ञानका कारण सत्वगुण है । इसी प्रकार जसे आत्म-स्वरूपकी विस्मृतिसे 
इतकी उत्पत्ति होती है, वैसे ही रजोगुणसे लोभको उत्पत्ति होती है। ओर हे. सुविज्ञ 
अर्जुन, मोह, अज्ञान और प्रमाद आदि जो बहुतसे दोष एकत्र दिखाई देते हैं, 
उन सबका कारण सदा तमोगुण ही होता है । जिस प्रकार हाथ पर रखा हुआ 
आँवला स्पष्ट दिखाई देता है, उसी प्रकार इन तीनों गुणोंके लक्षण मैंने अलग अलग 

इस तरह तुम्हें बतला दिए हैं कि वे भी तुम्हें हाथ पर रखे हुए आँवलाके समान 
ही स्पष्ट दिखाई दें रज और तमका अधःपात केवल सत्व ही कर सकता है। 
सत्वके सिवा और कोई गुण जीवात्माको ज्ञानको ओर नहीं छे जा सकता । इसी 
लिए जिस प्रकार कुछ लोग अपना सर्वस्व परित्याग करके चौथी भक्ति अर्थात्‌ 
संन्यास भक्तिको अंगीकार करते हैं, उसी प्रकार बहुत से छोग जन्म भर केवळ 
सात्विक वृत्तिके ही ब्रतका आचरण करते हैं। 


ऊध्वं गच्छन्ति सत्त्वस्था मध्ये तिष्ठन्ति राजसाः। 
जघन्यगुणवृत्तिस्था अघो गच्छन्ति तामसाः॥ १८॥ 


“'इसो प्रकार जो लोग केवल सात्विक वृत्तिसे ही अपने सब व्यवहार करते हैं, 
वे देह-पात होने पर स्वगंके राजा होते हैं ! जो लोग रजोगुणमें ही जीवित रहते 
आर उसीमें मरते हैं, वे मरने पर फिर इसी मर्त्य-लोकमें मनुष्य-योनिमें जन्म लेते 
हैं। वे लोग इस लोकमें एक ही थालीमेंसे सुख और दुःखकी खिचड़ी खाते हैं 
ओर उनके मार्गमें बाधक होनेवाली मृत्यु कभी अपने स्थानसे हटती ही नहीं । 
अर्थात्‌ उनके सुख सदा दुःखोंसे मिश्रित रहते हैं और वे मृत्युसे कभी बच नहीं सकते 
सदा जन्म लेते और मरते रहते हैं और जो लोग तमोगुणमें ही बड़े होते हैँ और 
उसी तमोगुणवाली अवस्थामें जिनके इस भोग-क्षम शरीरका पात होता हैं, वे तामस 
स्थितिको प्राप्त होते हैं और उन्हें मानों सदा नरक भूमिमें रहनेका पट्टा ही मिला 
रहता है--वे कभी नरकसे मुक्त नहीं होते । हे अर्जुन, इस प्रकार ब्रह्मकी सत्तासे 
उत्पन्न होने और बढ़नेवाले इन तीनों गुणोंके स्वरूप और शक्तियाँ मैंने तुमको स्पष्ट 
रूपसे बतला दी हैं। यदि वास्तविक दृष्टिसे देखा जाय तो ब्रह्मके स्वरूपमें कभी कोई 
भेद होता ही नहीं; परन्तु वह ब्रह्मही स्वयं भिन्न भिन्न अवसरों पर इन गुणोंके लक्षणोंके 
अनुसार क्रिया करता है । जब कभी कोई पुरुष स्वप्नमें राजा होता है और तब यह 
देखता हैं कि मुझपर किसी दूसरे राजाने आक्रमण किया है और तब स्वप्नमें ही वह 
विजयी अथवा पराजित होता है, तब स्वयं वह पुरुष ही उस राज्य और जय अथवा 
पराजयका भोग करता है । इसी प्रकार इन गुणोके मैंने जो उत्तम, मध्यम और अधम 

ये तीन वृत्ति-भेद बतलाये हैं, वे केवल ऊपरी और दिखावटी हैं, और यदि वास्तवमें 
` देखा जाय तो वह ब्रह्म इन भेद-दृष्टियोसे बिलकुल अलग, अचंचल भर शुद्ध ही हैं । 

नात्यं गुणेभ्यः कर्तारं यदा द्रष्टानुपश्यति 
गणेभ्यश्च परं वेत्ति मद्भावं सोऽधिगच्छति ॥ १९॥ 


“परन्तु अब इस विस्तारका यहीं अन्त हो जाना चाहिए । बात केवल यह हैं 
कि उस एक ब्रह्मके अतिरिक्त तुम और किसी वस्तुको मत मानो। अब मैं पहले 
बतलाई हुई बात ही तुम्हें फिरसे बतलाता हूँ; सुनो। तुम यह बात ध्यानमें रखो 
कि ये तीनों. गुण इस देहको निमित्त बनाकर ही अपनी अपनी सामर्थ्य दिखलाते 
हैं। अग्नि जिस प्रकार वही रूप धारण करती है जो रूप ईंधनका होता है अथवा 
पृथ्वीके अन्दर रहनेवाला रस जिस प्रकार ृक्षके ख्पमें दिखाई देता है, अथवा 
दहीके रूपमें जिस प्रकार दूध रूपान्तरित होता है अथवा मधुरता जिस प्रकार 
ऊखको निमित्त बनाकर और उसके झूपमें प्रकट होती है, उसी प्रकार ये तीनों गुण 
भी अन्तःकरणसे युक्त इस शरीरका रूप घारण करते हैं और इसी लिए वे बन्धनके 
कारण बनते हैं । हे अजुन, इसमें एक बहुत बड़ी विलक्षण बात यह है कि इन 
तीनों गुणोंका शरीरके साथ जो घनिष्ट-सम्बन्ध होता है, उसके कारण जीवात्माकी 
सहज स्वतन्त्रतामें कभी नामको भी कमी नहीं होती । ये तीनों गुण अपने अपने 
धर्मोके अनुसार शरीरमें संचित और क्रियमाण कर्मोका आचरण करते रहते हैं, 
परन्तु फिर भी उनके कारण निगुण आत्म-तत्वमें किसी प्रकारकी न्यूनता नहीं 
आने पाती । अब मैं तुमको यह बतलाना चाहता हूँ कि इन गुणोंके झमेले बने 
रहने पर भी जीवात्माको सहजमें मुक्ति प्राप्त हो सकती है। और इसका कारण 
यह है कि तुम ज्ञान रूपी कमलमें रमण करनेवाले रसिक भृंग हो। मैंने तुम्हें पहले 
( अध्याय तेरहका आरम्भ ) यह रहस्य बतलाया है कि गुणोंके मध्यमें रहने पर भी 
चैतन्य तत्व कभी गुणोंके समान नहीं होता । बस, ठीक वही बात यहाँ भी है । 
इसलिए हे अजुंन, जिस समय जीवको आत्म-बोध होता है, उस समय वह यह बात 
समझने लगता.है । जिस प्रकार जाग्रत होने पर स्वप्नका मिथ्यात्व प्रतीत होता हे 
अथवा जब हम तट पर शान्तिपूर्वक बैठे रहते हैं, तब इस बातका ज्ञान होता है 
कि जलकी लहरोंमें जो कुछ हिलता हुआ दिखाई देता है, वह हमारा शरीर नहीं 
है बल्कि उसका प्रतिबिम्ब है अथवा अभिनय-कलामें अत्यन्त निपुण होने पर भी 
जिस प्रकार स्वयं नट कभी अपने सम्बन्धमें धोखा नहीं खाता और यह नहीं समझता 

कि मैं वही व्यक्ति हुँ, जिसका मैं इस समय अभिनय कर रहा हूँ, उसी प्रकार 
जीवात्माको भी उचित है कि वह अपने आपको इन तीनों गुणोंसे अलग रहकर देखे। 
आकाश भिन्त भिन्त तीनों ऋतुओंका अंगीकार करता हैं, परन्तु फिर भी जिस प्रकार 
वह स्वयं अपने स्वरूपमें कभी किसी तरहकी भिन्नता या मिथ्यात्व नहीं आने देता, 
उसी प्रकार जो इन-तीतों गुणोंमें रहकर भी उनसे परे या अलग रहता है, वह स्वयं- 
सिद्ध आत्म-तत्व सदा अहं ब्रह्माऽस्मिके मूल पीठ पर आरूढ़ रहता है । उस मुळ 
पीठ परसे देखता हुआ वह आत्म-तत्व कहता है--“में केवल साक्षी हूँ और मैं 
कुछ भी नहीं करता । ये गुण ही इन कर्मोके व्यूहकी रचना करते हैं ।” सत्व, 
रज और तमके भिन्त भिन्त लक्षणोंसे कर्मकी व्यापकताका विस्तार होता रहता है 
और यह कर्मकांड मानों इन गुणोंका ही विकार है । और गुणों तथा कर्मोके 
मिश्रणमें मैं किस प्रकार हुँ ठीक उसी प्रकार, जिस प्रकार वनमें दिखाई पड़ने- 
वाली वन-शोभाका मूल कारण वसन्त होता है अथवा जिस प्रकार नक्षत्र पहले तो 
फीके पड़ते हुए दिखाई देते हैं और तब अदृश्य हो जाते हैं अथवा जिस प्रकार 
सूय-कान्त मणि प्रज्ञ्वलित होती है अथवा कमळ फूलते हैं अथवा अन्धकार नष्ट 
होता हैं अथवा सूर्योदय होने पर उसके साथ होनेवाले इसी प्रकारके और कार्य होते 
हूँ । जिस प्रकार सूर्योदयके साथ होनेवाले ये सब कायं कभी सूर्यके अंग नहीं होते 
उसी प्रकार में भो अपनी सामथ्यंसे सब प्रकारके कर्मोका हेतु होने पर भी सदा 
अकर्ता रहता हूँ और मुझमें इन कर्मोका लोप नहीं होता । मेरे प्रकट करनेके 
कारण ही गुण प्रकट होते हैं और उनमें मैं ही सामथ्यं उत्पन्न करता हूँ; परन्तु 
इन गुणोंके निःशेष होने पर जो तत्व बाकी रह जाता है, वह निगुण और शाश्वत 
तत्त्व मैं ही हूँ । हे अजुन, जो पुरुष इस प्रकारकी विवेक बुद्धिसे उत्पन्न होता है, वह 
परम गति प्राप्त करके गुणोंकी सीमाके उस पार पहुँच जाता है। 
गुरणानेतानतीत्य त्रीन्देही देहसमुद्भवान्‌ । 
जन्ममृत्युजरादुःखेविमुक्तोऽमृतमश्नुते ॥ २० ॥ 

“ऐसा पुरुष उस स्वतन्त्र तत्वको बिलकुल पूरी तरहसे जानता है जो सब गुणोंसे 
परे है, ओर इसका कारण यह है कि उस पर ज्ञानकी छाप पूरी तरहसे पड़ी रहती 
है । हे अजु न, सारांश यही है कि जिस प्रकार कोई नदी समुद्रमें मिलकर उसके 
साथ एक-रस हो जाती है, उसी प्रकार ऐसा ज्ञानी पुरुष मेरे साथ एक-रस होकर 

साडूप्य प्राप्त करता है । नलिका-यन्त्रके भ्रमणसे छुटकारा पानेवाला तोता जिस 
प्रकार स्वतन्त्रतापूर्वक वृक्षकी शाखा पर जा बैठता है, उसी प्रकार वह ज्ञानी जीव 
माया से छुटकारा पाकर भहं ब्रह्माऽस्मि के मुल अहं तत्व पर स्थित हो जाता है। 
और हे अर्जुन, इसका कारण यह है कि अब तक भज्ञानकी निद्रामें पड़ा हुआ जो 
जोर-जोरसे खराटे ले रहा था, वही अब आत्म-स्वरूपका बोध प्राप्त करके जाग उठता 
है | हे वीर-श्रेष्ठ भर्जुन, जब बुद्धि-मेद उत्पन्न करनेवाला मोहका दर्पण उसके हाथसे 
शिर पड़ता है, तब उसे प्रतिविम्बका आभास कभी हो ही नहीं सकता । जब देहा- 
"सिमान रूपी पवनके झोंके बन्द हो जाते हैं, तब लहरों और सागरके समान जीव 
और शिव दोनों मिलकर एक-रूप हो जाते हैं । इसीलिए जिस प्रकार वर्षा-ऋतुके 
:अन्तमें मेघ आकाशमें लीन हो जाते हैं, उसी प्रकार जीवात्मा भी ब्रह्म तत्वमें लीन 
होकर तूप हो जाता है । और इस प्रकार ब्रह्म-भावकी प्राप्ति हो जाने पर यदि वह 
देहान्त होने तक इसी शरीरमें रहता है, तो भी शरीरसे उत्पन्न होनेवाले गुणोंकी 
बातोंके फेरमें वह कभी नहीं पड़ता । जिस प्रकार काँच अथवा अवरकके आच्छा- 
दनसे दीपकका प्रकाश कभी रोका नहीं जा सकता अथवा समुद्रके जलसे जिस प्रकार 
'बड़वाग्नि कभी बुझ नहीं सकती, उसी प्रकार गुणोंके संचारके कारण जीवका बोध 


कभी मलिन नहीं हो सकता । जिस प्रकार आकाशका चन्द्रमा जळमें प्रतिबिम्बित होने 
'पर भी जलसे सदा निलिस्त रहता है, उसी प्रकार चाहे वह देहमें रहता हुआ भले 


ही दिखाई पड़े,परन्तु फिर भी उसमें देहके धर्म नहीं लगते । तीनों गुण अपनी-अपनी 
सामथ्यंसे शरीरके स्वाँग प्रस्तुत करके उसे नचाते रहते हैं, परन्तु ज्ञानी पुरुष उनकी 
ओर देखनेके लिए कभी भूलकर भी अपना अहं ब्रह्माऽस्मिवाळा भाव क्षण मात्रके 
लिए भी अपनेसे अळग नहीं करते | उनके अन्त:करणमें आत्म-स्वर्पका निश्चय इतना 
अधिक दृढ़ होता है कि उन्हें कभी इस बातका भान भी नहीं होता कि हम इस 
शरीरमें रहकर कुछ करते भी हैं या नहीं। जब साँप एक बार अपनी कंचुली छोड़कर 
अपने गहरे बिळमें चला जाता है, तब फिर उस केंचुलीका वह भला कब ध्यान 
करता है ! ठीक वही बात यहाँ की होती हैँ। अथवा: जब कोई सुगन्धित कमल 
खिलता है, तब उसकी सारी सुगन्धि आकाशमें मिलकर लीन हो जाती है और 
बह फिर कभी लौटकर उस कमल-कोशमें नहीं आती । इस प्रकार जब ब्रह्मका 
साहुप्य प्राप्त हो जाता है, तब इस बातका भान ही नहीं रह जाता कि यह शरीर 

कया हैं और इसके धमं क्या हैं। इसी लिए शरीरके जन्म, जरा, मरण आदि जो 
छः गुण हैं, वे शरीरमें ही रहते हैं और ज्ञानी जीवके साथ उनका सम्पर्क नहीं 
होता । जब घड़ा हूट जाय और छोटे छोटे ठीकरोंके रूपमें परिवत्तित हो जाय तब. 
यही समझना चाहिए कि घटाकाश आपसे आप तत्काल ही महदाकारामें सम्मिलित 
होकर उसीका रूप धारण कर लेता है। इसी प्रकार जब देहका अभिमान 
लुप्त हो जाय और अपने आत्म-स्वरूपका स्मरण हो जाय, तब भला उस आत्म- 
स्वख्पके अतिरिक्त और कया बाकी रह सकता है? इस अत्यन्त श्रेष्ठ आत्म-वोधसे 
युक्त होकर जो वह शरीरमें निवात करता है, इसीसे मैं उसे गुणातीत कहता हुँ ।” 
अगवानके ये वचन सुनकर अजु'नको उसी प्रकारका अत्यन्त आनन्द हुआ, जिस 
भकारका आनन्द उस मोरको होता है जिसे मेघ स्वयं ही गरजकर पुकारता है । 


अजुन उवाच 


कैलिङ्ग स्त्रीन्गुणानेतानतीतो भवति प्रभो। 
किमाचारः कथं चेतांस्त्रीव्गुणानतिवतंते ॥ २१ ॥ - 
इस प्रकारका सन्तोष प्रास करके अजु नने पूछा--“'हे भगवान्‌, जिसे इस प्रकारका 
आत्म-बोध हो जाता है; उसमें कौन-से लक्षण दिखाई पड़ते हैं ? वह अपनी वत्तिको 
किस प्रकार निर्गुण रखता है? वह गुणोंके सम्बन्धसे किस प्रकार छूटता हू? हे कृपा- 
निधि, आप ये सब बातें मुझे बतला दे ।” षड्गुणोंके ऐइवर्यंसे सम्पन्न भगवान्‌ 
श्रीकृष्ण अजुनकी इन शंकाओंका समाधान करते हुए कहने लगे--“हे अर्जुन, 
मुझे इस बातका बहुत ही आश्चर्य हो रहा है कि तुमने केवल ये सब शंकाएँ कों 
है । तुम गुणातीतके आचरणके सम्बन्धमें पूछते हो । परन्तु जिसमें आचार. हो, 
be उसे गुणातीत कहना ही अनुचित नहीं है ! जिसे गुणातीत कह सकते हों, वह 
गुणोके क्षेत्रमें कभी जाता ही नहीं । अथवा यदि वह कदाचित्‌ गुणोंके क्षेत्रमें: 
आचरण करता हुआ दिखाई पड़े तो भी वह कभी गुणोंके हाथोंमें नहीं पड़ता । 
हाँ, यदि तुम्हारे मनमें यह शंका हो कि गुणोंके सब व्यापारोंके चलते रहने पर भी 
और उन ग॒णोंके मध्यमें रहकर सब प्रकारके काय करने पर भी वह किस प्रकार 
गुणोंके हाथोंमें नहीं पड़ता, तो इसके सम्बन्धमें अवश्य ही तुम प्रसन्नतापूवंक पूछ 


सकते हो । अब तुम इसी शंकाका उत्तर सुनो। 

श्रीभगवानुवाच 
प्रकाशं च प्रवृत्त च मोहमेव च पाण्डव । 
न द्वेष्टि संप्रवृत्तानि न निवत्तानि काक्षति॥ २२॥ 

“रजोगुणकी रंगत चढ़ने पर शरीरमें कर्मके अंकुर उत्पन्न होते हैं और जीव 
परवृत्तियोंसे घिर जाता हैँ । उस अवस्थामें जिस व्यक्तिको इस प्रकारका अभिमान छू 
भी नहीं जाता कि केवल मैं ही कमं करनेवाला हूँ अयवा अपने कर्मोके निष्फल होने 
पर भी जिसे कोई दुःख नहीं होता अथवा जिस समय सत्व-गुणकी वृद्ध होनेके कारण 
समस्त इन्द्रियों पर ज्ञानके तेजका प्रसार होता है, उस समय विद्याके अभिमान अथवा 
सन्तोषसे जो फूल नहीं जाता अथवा तमोगुणकी वृद्धि होने पर भी जो मोहके फेरमें 
नहीं पड़ता ओर मनमें अज्ञानका खेद नहीं करता, जो मोहका प्रसङ्ग पड्नेपर ज्ञानके 
लिए उत्कंठित नहीं होता और ज्ञानका प्रसंग पड़ने पर कर्मोका परित्याग नहीं करता 
और अपने हाथोंसे कर्म हो जाने पर भी दुःखी नहीं होता, जो ठीक उसी प्रकार 
कोई भेद नहीं करता, जिस प्रकार सूर्य प्रातःकाळ, मध्याह्न और सायंकालका कोई 
काल-भेद नहीं करता, उस पुरुषमें ज्ञान उत्पन्न करनेके लिए भला किसी दुसरेके ज्ञान 
रूपी प्रकाशकी क्या आवश्यकता है? क्या कभी समुद्रको भरनेके लिए वर्षा-ऋतुकीः 
भी आवश्यकता हुआ करती है? अथवा यदि वह कर्मोका आचरण भी करे तो क्या' 
कभी कर्मठता उसके साथ संग्न हो सकती है? हे अजुन, तुम्हीं बतलाओ कि कयाः 
हिमालय भी कभी सरदीसे काँपता है? अथवा मोहका प्रसंग प्राप्त होने पर वह कभी 
ज्ञानका परित्याग कर सकता है? ग्रीष्म चाहे कितना ही अधिक उग्र और तीक़ 
क्यों न हो, परन्तु क्या वह कभी अग्निको भी जला सकता है? 

उदासीनवदासीनो गुरौर्या न विचाल्यते । 
गुणा वन्त इत्येव योऽवतिष्ठति नेङ्गते ॥ ९३॥ 

“ठीक इसी प्रकार इन गुणोंका कार्यं भी आपसे आप ही होता है और वे आत्म- 
सत्तात्मक हैं, इसी लिए वह उन गुणोंका विश्लेषण या विवेचन करनेके फेरमें 
नहों पड़ता । उसे इस प्रकारका पूर्ण ज्ञान हो चुका रहता है, इसलिए वह इस शरीरमें 
उसी प्रकार आश्रय लेता है, जिस प्रकार कोई यात्री रास्ता चरते समय मागमें किसी 
घर्मशालामें कुछ समथके लिए ठहर जाता है। जिस प्रकार युद्धकी भूमि हार और 
जीतमें किसी प्रकार सम्मिलित नहीं होती, उसी प्रकार वह भी लाम और हानिका 

हिस्सेदार नहीं होता । न तो वह गुणोंके साथ मिळता ही है और न कर्तूत्वका ही 
अंगीकार करता है। जिस प्रकार शरीरमें रहनेवाळे प्राण अथवा दूसरेके घरमें 
अतिथिके रूपमें जाकर रहनेवाला ब्राह्मण अथवा चौरस्ते पर गड़ा हुआ खम्भा अपने 
आस-पास और चारों तरफ होनेवाली बातोंकी ओरसे सदा बिलकुल उदासीन रहता है, 
उसी प्रकार वह ज्ञानी भी अपने शरीरमें बिलकुल उदासीन भावसे रहता है । और हे 
अर्जुन, जिस प्रकार मृगजलकी लहरोंसे मेरु'पर्वत विचलित नहीं होता, उसी प्रकार 
शुणोंके मनमाने उपद्रवसे वह ज्ञानी पुरुष विचलित नहीं होता । अब यह बात 
और अधिक विस्तार करके कहाँ तक बतलाई जाय । वायुके झोंकोसे आकाश कभी 
उड़ाया नहीं जा सकता और अन्धकारसे सूर्यको कभी छिपाया नहीं जा सकता । स्वप्न 
कभी जागते हुए मनुष्यको धोखा नहीं दे सकता । ठीक इसी प्रकार ज्ञानी पुरुषको 
गुण भी कभी बाँध नहीं सकते । वह कभी गुणोंके ह्वाथमें नहीं पड़ता; परन्तु जिस 
समय दुरसे तटस्थ होकर उनकी ओर देखता है, उस समय उसका गुणोंका अवलोकन 
उसी प्रकार होता है, जिस प्रकार नाटकगुहके दर्शक तटस्थ होकर कठपुतलियोंका 
नाच देखते हैं । सत्य सदा शुद्ध कर्मोमें, रज सदा वैषयिक कर्मोमें और तम सदा 
मोह ओर अज्ञान आदिमें ही विहार करता है; पर यह रहस्य स्पष्ट खूपसे समझ 
रखो कि गुणोंका यह विहार केवल आत्म-तत्वकी सत्तासे ही होता है। और इसकी 
उपमा या उदाहरण यही है कि सूरय सब लोगोंके. व्यापारों और व्यवहारोंका संचा- 
रन तो करता ही है, पर उन सबको वह बिलकुल तटस्थ रहकर देखता है। अथवा 
जब चन्द्रमाका उदय होता है, तब समुद्रमें बाढ़ आती है, चन्द्रकान्त मणि पसीजने 
छ्गती है और कुमुद विकसित होते हैं; परन्तु चन्द्रमा उन सबसे अलग और निलिप्त 
रहता है। व्रायु चाहे खूब जोरोंसे बहे और चाहे शान्त भावसे धीरे धीरे चले, 
परन्तु आकाश सदा अविचल और अविकृत ही रहता है। ठीक इसी प्रकार गणोंके 
संसर्गके कारण ज्ञानी पुरुष कभी विचलित नहीं होता । हे अजुन, गुणातीतको इन्हीं 
सब लक्षणोंसे पहचानना चाहिए । अब यह सुनो कि उसका आचरण कैसा होता है । 
समदुःखसुखः स्वस्थः समलोष्टाश्मकाञ्चनः। 
तुल्यप्रियाप्रियो घीरस्तुल्यनिन्दातमसंस्तुतिः ॥ २४॥ 
“हे अजुन, जिस प्रकार वस्त्रके अन्दर और बाहर सूतोंके सिवा और कुछ 
भी नहीं होता, ठीक उसी प्रकार ज्ञानी पुरुष भी यह देखता है कि यह स्थावर और 

जंगम विश्व आत्म-तत्वके सिवा और कुछ भी नहीं। जिस प्रकार परमेश्वर अपने 
वैरियोंको भी और भक्तोंको भी एक ही प्रकारकी परम गति देता हूँ, उसी प्रकार 
ज्ञानी पुरुष भी सुख और दुःख दोनोंको एक समान समझता है । वास्तविक दृष्टिसे 
देखा जाय तो यदि जीव इस शरीरमें उसी प्रकार विहार करे, जिस प्रकार मछली 
जलमें विहार करती है, तो उसे सुख और दुःखका ही अनुभव होना चाहिए । 
परन्तु ज्ञानी पुरुष सुख और दुःख सबको पूरी तरहसे छोड़ चुका होता है और सदा 
आत्म-स्वरूपमें निमग्न रहता है । जब खेतमें फसल तैयार हो जाती है, तब जिस 
प्रकार बालोंमें दाने भरकर बाहर निकलने लगते हैँ अथवा जिस समय नदी अपना 
प्रवाह छोड़कर समुद्र में मिल जाती है, उस समय जिस प्रकार उसकी सारी उछल- 
कूद ठंढी पड़ जाती है, उसी प्रकार मनुष्य जिस समय आत्मःस्वरूपमें रमण करने 
लगता है, उस समय उसे शरीरके सुख और दुःखका भान ही नहीं होता और वे 
तब उसके लिए समान हो जाते हैं । जिस प्रकार किसी खम्भेके लिए रात और 
दिन दोनों समान होते हैं, उसी प्रकार आत्म-स्वल्पमें रमण करनेवाले मनुष्यके 
लिए शरीरके सुख और दुःख; हानि और लाभ आदि इन्द्र एक-से हो जाते हैं ॥ 
जो मनुष्य गहरी नींद में सोया रहता है, उसके लिए सर्पका स्पर्श भी वैसा ही होता 
है, जैसा उर्वशी सरीखी किसी अप्सराके अंगका स्पर्श । ठीक इसी प्रकार आत्म- 
स्वछ्पमें मग्न रहनेवाले पुरुषके लिए शारीरिक रन्द्र भी समान ही होते हैं । इसी 
लिए ऐसे पुरुषकी दृष्टिमें सोने और गोवर अथवा हीरे और पत्थरमें कोई -भेद नहीं 
रह जाता। चाहे स्वर्गका सुख स्वयं चलकर उसके घर आ पहुँचे और चाहे उसपर 
बाघ आकर आक्रमण करे, परन्तु उसकी ब्रह्मैक्यवाली स्थितिमें तनिक भी अन्तर 


नहीं पड़ता । जो आदमी मारकर गिरा दिया जाता है, वह फिर कभी उठकर खड़ा 
नहीं होता; और जो बीज एक वार भून डाला जाता है, वह फिर कभी अंकुरित 
नहीं हो सकता । इस इसी प्रकार उसकी वृत्तिकी समता भी कभी मंग नहीं होती । 
चाहे कोई उसे “ब्रह्मा” कहकर उसकी खूब स्तुति करे और चाहे उसे “नीच” 
कहकर उसकी बहुत अधिक निन्दा करे, परन्तु वह राखके ढेरकी तरह न तो कभी 
जलता ही है और न कभी बुझता ही हैं। जिस प्रकार सूर्यके घरमें न तो कभी 
अँधेरा ही रहता हैं और न कभी दीपक ही जलता है, उसी प्रकार ज्ञानी पुरुषकेः 
लिए न तो निन्दाका ही कुछ अर्थ होता है और न स्तुतिका ही । 

मानापमानयोस्तुल्यस्तुल्यो मित्रारिपक्षयोः । 
सर्वारम्भपरित्यागी गुणातीतः स॒ उच्यते ॥ २५ ॥ 
“चाहे कोई उसे “ईश्वर” कहकर उसकी पूजा करे और चाहे उसे “चोर” 


कहकर उसकी निन्दा करे, चाहे उसे बेलों और हाथियोंके घेरेमें रखे और चाहे 
राजा बना दे, चाहे उसके पास उसके मित्र आकर एकत्र हों और चाहे वहुत-से 
शत्रु आकर उसे चारों ओरसे घेर ळें, तो भी उसका मन उसी तरह कभी विषमता- 
से मलिन नहीं होता, जिस तरह सूयंके तेजके लिए न तो कभी रात ही होती है 
और न कभी तड़का ही होता हुँ; अथवा जिस प्रकार वसन्त आदि छओं ऋतुओंके 
आने-जाने पर भी आकाश सदा निलेप ही रहता है। आचारका एक और लक्षण 
उसमें यह दिखाई देता है कि उसे इस बातका कभी भास ही नहीं होता कि वह 
कोई व्यापार अथवा कायं कर रहा हैं वह समस्त कर्मोको हटाकर दूर फेक देता 
है ओर प्रवृत्तिका मूल ही नष्ट कर डालता है । इसके कमोंके समस्त फल जलकर 


राख हो जाते हैं, क्योंकि अपने ज्ञानके कारण वह स्वयं अग्निके ही समान हो जाता 


हैं । किसी प्रकार ऐहिक अथवा पारलौकिक कामना उसके मतमें कभी :उत्पन्न 
ही नहीं होती, इसलिए उसे सहजमें अथवा स्वाभाविक खूपसे कुछ मिल जाता 
है, उसे वह उदासीनतापूवंक अंगीकार कर लेता है । वह न तो सुख़से सुखी ही 
होता है और न दुःखसे दुःखी ही होता है । उसका मन पत्थरके समान होता है 
और वह सब प्रकारके संकल्प-विकल्प छोड़ चुका होता है। परन्तु अब यह्‌ वर्णन 
बहुत विस्तारपूर्वक हो चुका । जिसमें इस प्रकारका आचार दिखलाई दे, उसीको 
वास्तवमें गुणातीत समझना चाहिए ।'” इसके उपरान्त भगवान्‌ श्रीकृष्णने कहा— 
“अब तुम वे उपाय सुनो जिनसे जीव गुणातीत हो सकता है। 


मां च योऽव्यभिचारेण भक्तियोगेन सेवते । 
स॒ गुणान्समतीत्येतान्त्रह्मभूयाय कल्पते ॥ २६॥ 
' “हे अजु न, जो पुरुष अव्यभिचार भावसे और भक्ति योगसे मेरी सेवा करता 


'हैं, वही इन सब गुणोंको जला सकता है । अब इन सव बातोंका विवेचन कर देना 


आवश्यक जान पड़ता है कि इसमें कहा हुआ “मैं” कौन है, “मेरी भक्ति” क्रिस 

प्रकारकी होती है और “अव्यभिचार भाव” का अथं क्या है। तो भी हे अजुन, 
मैं तुमको यह वतला देता हूँ कि जिस प्रकार रत्नकी प्रभा और रत्न दोनों एक ही 
होते हुँ, उसी प्रकार इस विश्‍वमें “मैं” हूँ । अथवा जिस प्रकार पातालका अर्थ पानी 
या अवकाश अथं आकाश या मधुरता का अर्थ शक्कर अथवा ज्वालाका अर्थ अग्नि 
अथवा दळका अर्थ कमल अथवा डालियों और फलों आदिका अर्थ वृक्ष अथवा 
हिमकी राशिका अर्थ हिमालय अथवा जमे हुए दूधका अथ दही होता है, उसी 
प्रकार इस विश्वका अर्थ भी “मैं” ही है अर्थात्‌ “मैं” ही यह विश्व हूँ । जिस प्रकार 
चन्द्रमाके स्वरूपका ज्ञान प्राप्त करनेके लिए चन्द्रमाके बिम्बको छीलनेकी आव- 
इयकता नहीं होती, अथवा जमा हुआ घी यदि गरम करके पिघलाया न जाय तो 
भी वह घी ही होता है अथवा कंकण यदि गलाया न जाय तो भी वह सोना ही 
होता है अथवा वस्त्रको तह यदि खोली न जाय तो भी वह मूलतः तन्तुओंका समुह 
ही होता है अथवा घट यदि तोड़ा-फोड़ा न जाय तो भी जेसे वह सदा मिट्टीका ही 
होता है, उसी प्रकार यह सारा विश्व भी “मैं” ही हूँ। इसी लिए यह बात नहीं 
है कि पहले यह विश्‍व-भावना नष्ट की जाय और तब मेरा लाभ या प्राप्ति हो, क्योंकि 
यह सब कुछ केवल “मैं” ही हूँ । इस प्रकारका ज्ञान होना ही मानों मेरी अव्य- 
भिचारी भक्ति है । यदि इस ज्ञानमें किसी प्रकारका भेद-भाव या व्भूनता हो तो वही 
व्यभिचार हूँ। इसी लिए सब प्रकारके भेद-भाव छोड़कर बिलकुल एकाग्र मनसे 
अपने सहित मुझे जानना चाहिए। हे अजुन, यदि सोनेका दाना सोने पर ही बैठाया 
जाय तो उसमें किसी प्रकारकी भिन्नता नहीं हो सकती । ठीक इसी प्रकार विश्वको 
अपनेसे भिन्त मानना उचित नहीं है। तेजका जो अंश तेजसे निकलकर फिर तेजमें ' 
ही लीन हो जाता है, उसीको किरण कहते हैं । बस ठीक इन्हीं किरणोंकी ही तरह 
आत्म-रूप भी है। पृथ्वी-तलमें जिस प्रकार सूक्ष्म कण होते हैँ अथवा हिमालयमें 
जिस प्रकार हिमके कण होते हैं, उसी प्रकार मुझमें “अहं” हैं । बस यह बात तुम 
अच्छी तरह अपने घ्यानमें रखो । लहर चाहे कितनी ही छोटी क्यों न हो, परन्तु 
वह सागरसे कभी भिन्त नहीं होती । ठीक इसी प्रकार “मैं” भी ईशवरसे भिन्न नहीं 
है। इस प्रकारकी एकताकी भावनासे दृष्टिको जो आनन्दपूर्ण वृत्ति होती है उसीको 
मैं भक्ति कहता हूँ । समस्त ज्ञानका सार और योगका सर्वस्व यही प्रफुल्लित दृष्टि 
है । जिस प्रकार सागर और मेघोंके बीचमें अखंड धाराओंकी वृष्टि होनेके कारण 

वे दोनों एक दिखाई देते हैं, उसी प्रकार, हैं अजु न, यह उल्छासपूर्ण वृत्ति भी होती 
है । कएँके मुख या ऊपरी भाग और आकाझमें कोई जोड़ नहीं छगा रहता, परन्तु 
फिर भी वे दोनों एकमें मिले हुए रहते हैं। ठीक इसी प्रकार ज्ञानी पुरुष भी बिना 
किसी प्रकारके जोड़ या सन्धिके उस परम पुरुषके साथ मिला हुआ रहता है। जिस 
प्रकार प्रतिविम्बसे लेकर बिम्ब तक सरल ख्पसे प्रभा फेली हुई रहती है, उसी 
प्रकार यह सोऽहं वृत्ति भी जीवात्मासे लेकर परमात्मा तक पहुँची हुई होती है । 
जव इस प्रकारकी सोऽहं वृत्ति एक वार वन जाती है, तब मनुष्य उस वृत्तिके सहित 
आपसे आप परमाच्म-तत्वमें विलीन हो जाता है। जिस प्रकारका नमकका ढेला जब 
एक वार समुद्रमें पकर गळ जाता हैं, तब फिर उसका गळना बन्द हो जाता हुँ 
अथवा, हे अजुन, जिस प्रकार तिनकोंको जला चुकनेके उपरान्त स्वयं अग्नि भी 
बुझ जाती है, उसी प्रकार जव एक बार ज्ञानके द्वारा भेद-बुद्धि नष्ट हो जाती है, 
तव फिर वह ज्ञान भी वाकी नहीं रह जाता । तव यह कल्पना चष्ट हो जाती हूँ कि 
“मैं? परे अथवा उस पारका हैं और यह भावना भी नष्ट हो जाती है कि भक्त 
इधर या इस पारका है और उन टोनोंकी जो मौलिक शाइवत एकता है, केवल वही 
बांकी रह जाती हैं। हे अजु न, जब इस प्रकार ब्रह्मेकवयका आलिंगन हो जाता है 
तंब फिर गुणोंको जीतनेकी कोई बात ही वाकी नहीं रह जाती। भाई मर्मज्ञ अजुन, 
इसी स्थितिको ब्रह्मत्व कहते हैं, और यही ब्रह्मत्व मेरे भक्तोंको प्राप्त होता है । मै 
फिर तुमसे यह बात करता हूँ कि इस संसारमें मेरा जो इस प्रकारका भक्त होगा, 
उसकी सेवा यह ब्राह्मी अवस्था पतित्नता स्त्रीके समान करेगी । जिस प्रकार नदीमें 
जोरोसे बहुनेवाले पानीके लिए सागरके अतिरिक्त और कोई उपयुक्त स्थान नहीं 
होता, उसी प्रकार जो ज्ञानपूर्ण दृष्टिसे मेरी सेवा करता है, वह विना ब्रह्मत्ववाली 
दश्ञाको सुशोभित किये नहीं रह सकता । इसी ब्रह्मत्वको सायुज्य कहते हैं और इसीको 
चौथा पुरुषार्थ अर्थात्‌ मोक्ष कहते हैं। यह ठीक है कि मेरी सेवा ही ब्रह्मत्वकी 
्रालिका साधन है, परन्तु इतनेसे ही तुम यह न समझो कि मैं साधन मात्र हूँ । 
सम्भव हैं कि तुम्हारे मनमें इस प्रकारकी भावना उत्पन्न हो, इसी लिए मैं तुमको 
बतला देता हूँ कि ब्रह्म कभी “मैं” से भिन्त नहीं है। | 


ब्रह्मणों हि प्रति्ठाहममृतस्याव्ययस्य च। 
शाश्वतस्थ च धर्मस्य सुखस्यैकान्तिकस्य च ॥ २७ ॥ 

“हे अजु न, “ब्रह्म का मर्थ “मैं” है और इस : प्रकारके सव दाब्दोंसे मेरा 
ही अभिप्राय होता हैँ। भाई मर्मज्ञ अजुन, जिस प्रकार चन्द्रमा और उसका मंडल 
दोनों अलग अळग पदार्थ नहीं होते, उसी प्रकार “मैं” और “ब्रह्म” में अणु 
मात्रका भी भेद नहीं हैं । जो वस्तु शाइवत, अचल, स्पष्ट, धमं-स्वरूप, आनन्दमय, 
अपार और एकमेवाद्वितीय है, समस्त कामनाओंको छोड़कर विवेक जो पद प्राप्त 
करता है और ज्ञानकी जो परम सीमा है, वह सव “मैं” हो हूँ ।” भक्तोंका पक्ष 
` छेनेवाले और उनकी सहायता करनेवाले भगवानु श्रीकृष्ण इस प्रकारकी बातें 
अजु'नसे कह रहे थे । यह सुनकर राजा घृतराष्ट्रने कहा--“हे संजय, ये सब बातें 
तो तुमसे किसीने पूछी भी नहीं थीं । फिर तुम ये सव निरर्थक बातें क्यों कहः रहे 
हो ? इस समय मेरे मनमें जो चिन्ता हो रही है, पहले वह चिन्ता तुम दूर करो। 
तुम पहले मेरे दुर्योधनकी विजय-वार्त्ता मुझे सुनाओ |” इसपर संजयने अपने 
सनमें कहा--“विजयकी बातोंको इस समय रहने दो।”? धृतराष्ट्रकी ये बातें सुनकर 
संजयको मनमें बहुत अधिक आइचये हुआ | उसने मन ही मन कहा--“हाय 
हाय ! इसके मनमें भगवानके प्रति कितना द्वेष बेठा हुआ है फिर भी वे कृपालु 
देव इस पर कृपा करें और यह विवेक रूपी औषधका पान करे जिसमें इसका 
मोह रूपी महारोग नष्ट हो जाय ।”” जब संजयके मनमें यह विचार आया, तब 
श्रीकृष्ण और अर्जुनके संवादकी बातें स्मरण करते करते उसके अन्तःकरणमें 
आनन्दका विलक्षण उद्रेक हो आया | इसलिए अब भी वह बराबर बढ़ते. हुए 
उत्साहसे श्रीकृष्णणा भाषण ही कथन करेगा। उस भाषणके दाब्दोंका भावार्थ मैं 
आप छोगोंके मनमें बेठानेका प्रयत्न करूँगा । हे श्रोतागण, श्री निवृत्तिनाथका दास] 
यह ज्ञानदेव आप छौगोंसे प्राथंवा करता है कि आप लोग इस ओर ध्यान दें। (&| 


§ ® नेः 

अब मैं अपने हृदयको चौकी वताकर उस पर श्री गुरदेवके चरणोंकी स्थापना 
करता हूँ । समस्त इन्द्रयोंके यही किचित्‌ खिले हुए इत ऐक्य आवसे अपनी 
अंजलीमें भरकर यह पुष्पांजलि मैं अर्ध्यंके रुपमें श्र गुरुदेवको अपित करता हूँ । 
जो एकनिष्ठ वा्ना अनन्य भक्ति-रससे शुद्ध ही चुकी है, उसीको चन्दनके रूपमें 
मानकर मैं श्री गुरुदेवको उसका अखंड तिलक लगाता हूँ। निमंल प्रेम रूपी खरे 
सोनेके नूपुर मैं श्रीगुरुदेवके सुकुमार चरणोंमें पहनाता हूँ। जो दृढ़ भौर प्रबळ 
प्रेम अव्यभिचार भावसे शुद्ध हो चुका है, उसीके छल्ले बनाकर मैं उन चरणोंकी 
ऊँलियोंमें पहनाता हूँ । आनन्दकी सुगन्धसे सुगन्धित अष्ट सात्विक भावोंका खिला 
हुआ अष्ट-दल कमल मैं उनपर चढ़ाता हूँ । अब में उनके आगे अहंकार रूपी 
चप जलाकर उन गुरु-चरणोंके आगे सोऽहं रूपी दीपकसे आरती करता हूँ और 
सम-रस भावसे निरन्तर उन्हें आलिगन करता हूं । मैं अपने शरीर और प्राण 
दोनोंके खड़ाऊँ बनाकर अपने गुरुदेवके चरणोंके नीचे रखता हूँ और भोग तथा 
मोक्षका राई-तोन उन परसे उतारता हूँ । अपनें गुरुदेवके चरणोंकी सेवा करनेसे ' 
मुझमें इतनी पात्रता आ जाय कि समस्त पुरुषार्थके अधिकार मुझे उसीमें प्रास हो 
जाये । इससे ब्रह्मत्वके विश्राम धाम तक मेरेज्ञानका तेज इस प्रकार सहजमें और 
सीधा जा पहुँचे कि उसके कारण मेरी वाणीमें सुधाके समुद्रकी मधुरता आ जाय। 
.उस समय मेरे विवेचनके प्रत्येक अक्षरको ऐसी मधुरता प्रात हो कि उस वक्तुत्व 
परसे करोड़ों पूर्ण चन्द्र निछावर किये जा सकें) जिस प्रकार पूर्वमे सूर्यका उदय होने 
पर बह समस्त जगतको प्रकाशका साम्राज्य अपित करता है, उसी प्रकार यह वाणी 
भी श्रोताओंके समाजको दीपावलीका-सा प्रकाश दिखला सके । जिस सौभाग्यसे 
ऐसे शब्द मुंहते निकलते हैं कि उनके साममे स्वयं वेद भी बहुत ही निम्न कोटिके 
दिखाई देते हैं, और कैवल्य तत्व उनकी बराबरी नहीं कर सकता, जिस सौभाग्यसे 
वाणीकी बेळ इस प्रकार लहलहाने लगती है कि श्रवण-सुखके मंडपके नीचे सारे 
विश्वको अखंड वसन्तकी शोभाका अनुभव होता है, जिस सौभाग्यके कारण ऐसा 
चमत्कार दिखाई देता है कि जिस परमात्माका पता न छगनेके कारण मनके साथ 

' चाचाको भी निराश होकर लौट आना पड़ता है, वही परमात्मा शब्दोंके लिए भी 
गोचर हो जाता है, जिस सौमाग्यसे उस इन्द्रियातीत ब्रह्म-तत्वका शब्दोंमें वर्णन 
किया जा सकता है जो साधारणतः ज्ञानके लिए अगम्य और घ्यानके लिए असाध्य 
होता है, वही परम सौभाग्य श्री गुरुदेवके चरण कमलों की धूलका एक कण प्रात 
होते ही वाणीमें आ सकता है। अव इससे अधिक मैं और क्या कहूँ ! मैं ज्ञानदेव 
स्पष्ट रूपसे कहता हूँ कि इस गुरु-प्रेमके समान घेम माताके सिवा और कहीं या 
किसीमें प्राप नहीं हो सकता। क्योंकि मैं बहुत ही छोटे-से बाळकके समान हुँ और 
श्री गुरुदेव ऐसी माताके समान हैं जिसका एक ही इकलोता लड़का होता है; इस 
लिए उनकी कृपाका प्रवाह सदा समान खूपसे होकर एक-मार्गी होकर मेरी ओरबहता 
रहता है । हे श्रोतागण, जिस प्रकार मेघ अपनी सारी जळ-सम्पत्ति चातकोंके लिए 
उलट देता है, उसी प्रकार श्री गुरुदेवने भी मुझपर अपनी करुणाकी वर्षा की है। 
इसीका यह परिणाम हुँ कि जब मैं व्यर्थकी बकवाद करने लगा, तब उस बकवादमें- 
से भी गीताका मधुर रहस्य निकल पड़ा । यदि भाग्य अनुकूल हो तो बाळू भी रत्न 

` ददो जाता है; और यदि आयु अभी पूरी न हुई हो तो मारनेवाला भी दया और 
प्रेम करने ळगता हू । जब जगदीश्वर अपने मनमें किसीका पेट भरनेका सुभीता 
करना चाहता हे, तब यदि अदहनमें कंकड़-पत्थर भी डाल दिये जायें, तो वे भी 
'अमृतके समान मधुर चावल बन जाते हैं । ठीक इसी प्रकार यदि श्री गुरुदेव भी 

.कृषापूर्वक अंगोकार कर लें तो यह सारा संसार ही मोक्षमय हो जाता है । देखिये, 
उन जगतके वन्दनीय पुराण-पुरुष नारायणके अवतार भगवानु श्रीकृष्णने पांडवोंके 
लिए कभी किसी बातकी कोई कमी होने दी थी ! ठीक इसी प्रकार श्री निवृत्तिनाथजी 
महाराजने मेरे अज्ञानको भी ज्ञानकी बराबरीका बना दिया है। परन्तु इस प्रकारकी 
बातें यथेष्ट हो चुकीं । बोलते बोलते मेरा प्रेम बहुत अधिक उमड़ पड़ा है। परन्तु 
यदि वास्तवमें देखा जाय तो ऐसा ज्ञान भला किसका हो सकता है जो गुरुदेवके 

६महत्वका यथार्थं वर्णन कर सके ? अब उन्हीं गुरुदेवके प्रसादसे मैं आप सन्त 

८'ोताओंके चरणोंमें गीताका अर्थ समर्पित करना चाहता हूं । अभी जो चौदहवाँ 
अध्याय समाप्त हुआ है, उसके अन्तमें कैवल्य-धाम श्रोकृष्णने यह सिद्धान्त बतलाया 
था कि जिस प्रकार स्वर्गकी सम्पत्तिका स्वामो इन्द्र होता है, उसी प्रकार मुक्तिका 
स्वामी ओर अधिकारो ज्ञानो पुरुष होता है | अथवा सेकड़ों जन्मों तक जो ब्रह्मकमं 

करता रहता है, वही अन्तमें ब्रह्मा होता है, दुसरा कोई ब्रह्म नहीं हो सकता ? 
और सूर्यके प्रकाशका अनुभव जिस प्रकार आँखोंवाले आदमीको हो सकता हैं, 
उस प्रकार बिना आँखोंवालेको कमी हो ही नहीं सकता । ठीक इसी प्रकार मोक्षका 
परमानन्द भी केवळ ज्ञानके ही हिस्सेमें आता है। अब जब भगवान्‌ उस वाउ 
विचार करने लगे कि ज्ञान प्राप्त करनेकी योग्यता किसमें होती है, तब उन्हें इसके 
लिए केवल एक पुरुष योग्य दिखाई दिया। आँखोंमें दिव्य अजन लगा र्ने पर 
पृथ्वीकेः अन्दर रखा हुआ गुप्त धन स्पष्ट रूपसे' दिखाई देने लगता हे परन्तु साथ 
हो उस गुप्त धनको देखनेके लिए ऐसा आदमी होना चाहिए जो पैरोंके बल और 
उल्टा जनमा हो । ठीक इसी प्रकार यह भी सत्य है कि ज्ञानसे निस्सन्देह मोक्षको 
प्राप्ति होती है परन्तु जिस मनमें ज्ञान रह सके, वह मन भी अत्यन्त शुद्ध होना 
चाहिए । ओर फिर भगवानने बहुतः ही विचारपूर्वक यह सिद्धान्त भी बतला रखा 
है कि बिता विरक्तिके ज्ञान कभी स्थिर रह ही नहीं सकता । फिर भगवानने इस 

' बातका भी विचार किया है.कि मनमें किस प्रकार पूर्ण रूपसे विरक्ति आती है। 
यदि भोजन करनेवालेको यह वात माळूम हो कि विष मिलाकर भोजन तयार किया 
गया है, तो वह थाली एक तरफ खिसकाकर भोजन  परसे उठ जाता हुँ । ठीक 
इसी प्रकार जब मतमें यह बात अच्छी तरह बेठ जाती हैं कि यह संसार अ-शाइवत' 
औरः नश्वरं है, उस समय यदि कोई विरक्तिको अपने पाससे हटा भी दे तो भी वह 
आपसे आप पीछे हो लेती है । अव इस पन्द्रह॒वें अध्यायमें भगवान एक वृक्षकः 
रूपकके द्वारा यह-बतलाते हैं कि इस संसारकी अनित्यता कैसी है। यदि किसी वृक्षको 
जड़ समेत उखाड़ लिया जाय और उसकी जड़ ऊपरकी ओर करके वह उलटा रख 
दिया जाय तो वह. सूख जाता. है । परन्तु इस संसार रूपी वृक्षके सम्बन्धमें यह बात 
नहीं है। इस प्रकार एक रूपकके कौशळसे ही भगवान्‌ इस संसारका आवागमन बन्द 
करुरहे हैं । इस प्दरहवें अध्यायका कथन इसी उद्देश्यसे किया गया है कि संसारकी 
निरथंकता सिद्ध हो जाय और स्व-स्वरूपी अहं ब्रह्माऽस्मिवाली अवस्था स्थाधी.और 
' दृढ़ हो जाय । अब ग्रन्थका यह गूढ़ रहस्य मैं बहुत ही मन छूगाकर स्पष्ट करना 
चाहता हूँ; तो भी आप लोग ध्यानपूर्वक सुनें। अब परमानम्दके समुद्रमें ज्वार उत्पन्नः 
* करनेवाले पूणं चन्रमा भगवान्‌ श्रीकृष्ण द्वारंकाघीश कहने. लगे--“भाई अजुन, 
मेरे स्वरूपकी प्रासिके मार्गमें जो विव्व-भ्रम बाधक होता है, उसे यह विश्व ही ना 

समझ लेना चाहिए । तुम यही समझ रखो कि यह संसार एक प्रचंड वृक्ष हूँ । 
परन्तु सामान्य वृक्षोंकी भाँति इस वृक्षकी जड़ें नीचे और डालियाँ ऊपर नहीं हैं 
` और इसी लिए यह बात सहसा किसीकी समक्षमें नही आती कि यह भी कोई वृक्ष 
है । यदि किसी वृक्षकी जड़में आग लग जाय या कुल्हाड़ीका प्रहार हो तो फिर 
चाहे उस वृक्षका उपरी विस्तार कितना ही अधिक क्यों न हो,. परन्तु वह जड़से 
ही उखड़ जानेके कारण सहजमें गिर पड़ता है । परन्तु यह संसार रूपी वृक्ष इस 
प्रकार सहजमें नहीं गिराया जा सकता । हे अर्जुन, इस संसारके सम्बन्धमें यह एक 
अहुत ही अद्भुत और चमत्कारपूर्ण बात हैँ कि इसका विस्तार बराबर नीचेकी ओर 
ही खूब बढ़ता जाता है । जिस प्रकार सूर्य बहुत अधिक ऊँचाई पर. होता है और 
उसकी किरणोंका जाल नीचेकी ओर फलता है, उसी प्रकार इस संसार रूपी वृक्षका 
भी बहुत ही चमत्कारिक खूपसे बरावर नीचेकी ओर ही विस्तार बढ़ता जाता है । 
जिस प्रकार प्रलय कालका जल सारे आकाशको व्याप्त कर लेता है, उसी प्रकार 
. यह संसार रूपी वृक्ष इस विश्वके कोने कोनेको भर देता है । अथवा जिस प्रकार 
सूर्यके अस्त होने पर रात्रि अन्धकारसे भर जाती हूँ, उसी प्रकार सारा आकाश भी 
संसार रूपी वृक्षसे ठसाठस भरा हुआ और पूर्ण रूपसे व्याप्त है यदि खाना चाहें 
तो इसमें कोई फळ नहीं होता और यदि सूंघना चाहें तो कोई फूल नहीं होता। हे 
अजू'त, यहं केवल वृक्ष ही वृक्ष है। इसकी जड़ तो ऊपरकी ओर ही है, पर यह 
कोई उखाड़कर उलटा रखा हुआ वृक्ष नहीं है और इसी लिए यह सदा खूब हरा- 
भरा रहता है । और यही कारण है कि उसे ऊर्ध्वमूल कहते हैं । यद्यपि इसके 

म्वन्धमें यह बात बिलकुल ठीक है, तथापि नीचेकी ओर भी इसकी असंख्य जड़े 
रहती हैं । आस-पास और चारों ओर निकळनेवाली कोंपलोंके बलसे बड़ और 
यीपलकी तरह इसके भी बीजों और कोपलोंसे बहुत-सी नई नई शाखाएं निकलती 
हैं| और हे अजुन यह वात नहीं है कि इस संसार छपी वृक्षमें केवल नीचेकी 
ओर ही डाल होती हों, बल्कि ऊपरकी ओर भी इसकी अनगिनत शाखाएं फेली 
हुई होती हैं । इसे देखने पर ऐसा जान पड़ता है कि मानों आकाश ही पल्लवित 
हुआ है अथवा वायुने ही वृक्षका आकार धारण कर रखा हे अथवा उत्पत्ति, स्थिति 
और लय इत तीत्तों अवस्थाओंने ही'यह अवतार धारणकर रखा है।इस प्रकार 
यह एक विइव-रूपी प्रचंङ' ऊर्ध्वमूलः वृक्ष अस्तित्वमें आया है। अब इस “ऊर्ष्व” का 

कया अर्थ है, इसकी जड़ोंके लक्षण कया हैं, यह अधोमुख अर्थात्‌ उछठा क्यों है, 


इसकी शाखाएँ कैसी हैं, अथवा नीचे की ओर इस वृक्षकी जो शाखाए हैं, वे कौन-सी 
हैं, इसमें ऊपरकी ओर जो शाखाएँ हैँ, उनका स्वरूप कथा है, और इसका नाम 
अरवत्य क्यों रखा गया है, इत्यादि प्रश्‍नोंका निर्णय आत्मश्रेष्ठोंन किया है । अब मैं 
यही बातें ऐसे स्पष्ट शब्दोंमें तुमको बतळाता हूँ जिसमें ये सब तुम्हारी समझ में खूब 
अच्छी तरह आ जायें। भइया भाग्यशाली अजु न, यह प्रकरण तुम्हारे ही सरीखे 
लोगोंके सुनने योग्य है, इसलिए तुम हृदयको स्तब्ध करके और इस प्रकार एकाग्र- 
चित्त तथा सावधान होकर सुनो, मानों तुम्हारे प्रत्येक अवयवमें श्रवण शक्ति आ गई 
हो । जब यादव-श्रेष्ठ भगवानने इस प्रकार प्रेम-रसमें भरकर ये सब बातें कहीं, 


तब अजुन मानों सावधानताका मूत्तिमान्‌ रूप ही बन गया । उस समय अजु नकी | 


श्रवण करनेकी कामना इतनी अधिकं बढ़ गई कि मानों वह आकाशकी दसो 
दिशाओंको गाढ़ आलिगन करना चाहती हो, और इसी लिए भगवानका किया 
हुआ निरूपण उसे बहुत ही अल्प जान पड़ने छगा। यद्यपि श्रीक्षष्णकी उक्ति. 
समुद्रके समान अनन्त और असीम थी, परन्तु फिर भी यह अजुन एक नये अगस्त 
त्रइषिके रूपमें उत्पन्न हुआ था; और इसी लिए वह भगवानके समस्त वचन- 
सागर को एक ही घूँटमें पान कर जानेका विचार करने लगा । उस समय अजुनके 
हृदयकी उत्कंठा इतनी अधिक बढ़ी कि कुछ कहा ही नहीं जा सकता । जब भगवान्‌- 
ने उसको यह अवस्था देखी, तब उन्होंने अत्यन्त सन्तोषपू्वंक उसकी बलाएं लीं । 
श्रीभगवानुवाच 


ऊ्ध्वंमूळमधःशाखमश्वत्थं प्राहुरव्ययम्‌ ॥ 
छन्दांसि यस्य पर्णानि यस्तं वेद स वेदवित्‌ ॥ १॥ 
इसके उपरान्त भगवानने कहा--“हे अजुन, वह ब्रह्म ही इस वृक्षका ऊर्ध्व 
हैं और इसी वृक्षके सम्बन्धके कारण उसे वह उध्वंता या उच्चता प्राप्त हुई है। यदि 
वास्तविक दृष्टि से देखा जाय तो जो एक-रूप, अटत, कैवल्य तत्व है, उसमें ऊध्वं, 
मध्य और अघ ( अर्थात्‌ उपरीभाग, बीचका भाग और नीचेका भाग ) का कोई 
भेद हो नहीं सकता, जो ऐसा नाद है जो कभी कानोंसे सुना ही नहीं जा सकता, 
जो मकरन्दकी ऐसी सुगन्ध है जिसका घाणेन्दरिय कभी अनुभव कर ही नहीं सकती, 
जो ऐसा आनन्द है जो बिना विषयोंका सेवन किये हुए ही प्राप्त होता है, जो अपने 

इस पार भी और उस पार भी, अपने आगे भी और पीछे भी केवल स्वयं ही है, जो 
अदृश्य रहता है और विना देखनेवालेके ही दिखाई देता है, जो उपाधिके सम्बन्धसे 
ही नाना-ख्पात्मक विश्व होता है, जो ज्ञाता और ज्ञान-वस्तुके बिना ही ज्ञान है, जो 
सुखसे पूर्ण रूपसे भरा हुआ होने पर भी शून्य गुण आकाश ही है, जो कार्य भी 
नहीं है और कारण भी नहीं हैं,.जो द्वेत भी नहीं है और अद्वैत भी नहीं है, जो 
केवल स्वयं ही और आत्म-स्वरूप रहता है, वही अद्वितीय तत्व इस संसार रूपी वृक्षका 
ऊर्ध्वं हैँ । अब मैं तुमको बतलाता हूँ कि इस ऊर्ध्व जड़में अंकुर किस प्रकार उत्पन्न 
होते हैं । वच्च्याके पुत्रके वर्णनकी तरह जिसे झूठ-मूठ और व्यर्थ ही माया कहते हैं, 
जो सत्‌ भी नहीं है भौर असत्‌ भी नहीं है, जो विचारके सामने नहीं ठहरता (अर्थात्‌ 
विचारमें नहीं आ सकता ) परन्तु इतना होने पर भी जिसे अनादि कहते हैं, 
जो भेद-भावका सन्दूक है, जिसमें ये नाना लोक उसी प्रकार रहते हैं, जिस प्रकार 
आकारशमें मेघ रहते हैं, जो समस्त साकार वस्तु रूपी वस्त्रक्री असली तह है, जो 
संसार रूपी वृक्षका सूक्ष्म बीज है, जो प्रपंचकी जन्मभूमि और मिथ्या ज्ञान (अर्थात्‌ 
मोह ) की प्रकाशमान्‌ ज्योति है, वह माया उस निगुण ब्रह्मामें इस प्रकार रहती है 
कि मानों है ही नहीं; और फिर वह जो जो व्यवहार करती है, वह सब उस ब्रह्मके 


` तेजके प्रभावसे ही करती हूँ । जिस समय हमें नींद आती है, उस समय जिस प्रकार 


हम स्वयं ही अपने आपको ज्ञान-शून्य कर लेते हैं अथवा दीपक जिस प्रकार कजली 
उत्पत्न करके स्वयं ही अपनी प्रभा मन्द कर लेता है अथवा जिस प्रकार स्वप्तमें कोई 
पुरुष यह देखता है कि मेरे सामने सोई हुई तरुणी जाग उठी है और वह वास्तवमें 


"आलिंगन न होने पर यही कल्पना करता है कि वह तरुणी मुझे आलिगन कर 


रही है और तब वह काम-विकारसे क्षुब्ध होता है, ठीक उसी प्रकार, हे अजुन, 
उस निगुण ब्रह्ममें जो माया उत्पन्न हुई है और अपने मूल स्वरूपकी जो विस्मृति 
हुई है, वही इस संसार-रूपी वृक्ष की पहली जड़ है। मूल वस्तुको जो यह अपने वास्तविक 
स्वरूपकी विस्मृति हुई है, वही, इस वृक्षका ऊँचाई पर रहनेवाला प्रधान स्कन्द है; 
और इसीको वेदान्तमें “बीज भाव” कहते हैं। जो पूर्ण अज्ञानमय और सुषुसिवाली 
अवस्था है, उसीका नाम बीजांकुर भाव है। दूसरी जो स्वप्न और जाग्रतिवाली दशाएं 
हैं, उन्हें उस सुषुप्तिका फल-भाव कहते हूँ । इस सम्बन्धमें वेदान्तके निरूपणकी 
यह परिभाषा है । अस्तु; इस समय केवल इतना ही कहना है कि इस संसार रूपी 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


४७२ हिन्दी ज्ञानेश्वरी 


वृक्का मूल अज्ञान हैँ। इसका जो ऊर्ध्व भाग है, वह निर्मळ rl है, और उसके 
नीचेकी जो जड़ें बंतलाई गई हैं, वह मायाके योगसे वननेवाले थाँवलेमें खुब अच्छी 
तरह बढ़ी और फैली हुई हैं। इसके उपरान्त और भी नीचेकी ओर अनेक प्रकारके 
असंख्य शरीर उत्पन्न होते हैं और उनके चारों ओर अंकुर निकलते हैं जो नीचेकी 
ओर वराबर बढ़ते जाते हैं । इस प्रकार इस संसार-रूपी वृक्षकी जड़ अपने ऊध्वं भागमें 
बह्वैत ब्रह्ससे बल प्राप्त करके नीचेकी ओर केवल अंकुर ही अंकुर निकालती चलती है । 
इनमेंसे पहला अंकुर अन्तःकरणकी वृत्तिका होता है । यही महत्तत्वका विकसित कोमल 
पत्ता हैँ। फिर इसमेंसे नीचेकी ओर तीन पत्तोंवाला एक अंकुर निकलता है । यही 
अंकुर अहंकार है और सत्व, रज तथा तम इसके तीनों पत्ते हैं।यही अहंकारका अंकुर 
आगे चलकर बुद्धिकी डाली या शाखा याउत्पन्न करता है और अनेक प्रकारके भिन्न भिन्न 
भावोंक्रो बढ़ाकर मनकी शाखा हरी-भरी रखता है। इस प्रकार इस संसार-रूपी वृक्षमें 
, ऊपरवाले मूलकी सामर्थ्यसे बिकल्प-रससे भरा हुआ चित्त-चतुष्टयका अंकुर उत्पन्न 
होता है। फिर आकाश, वायु, तेज, जल और पृथ्वी इन पाँचों महाभूतोंके रूपमें सुन्दर 
और सीधी कोपलें इसमें निकलती हैं। फिर इन्हीं कोंपलोंमें कर्ण आदि पाँचों इन्द्रियाँ 
और उनके विषय भी अनेक प्रकारकी और विचित्र कोमल पत्तियोंके रूपमें उत्पन्न 


होते हैं। जब उसमें शब्द-कर्णका अंकु र.निकलता है, तव कर्णेन्द्रियकी वृद्धि दूनी हो ' 


जाती है और भिम्न {भन्न वासनाओंके समूह उसके सामने भाने लगते हैं--अनेक 
. प्रकारकी बातें सुननेकी वासनाएं उत्पन्न होती हैं। अंग रूपी बेल और त्वचाके पल्‍लवों में 
्पर्श-ज्ञानके अंकुर निकलते हैं जिससे बहुतसे नये नये विकार उत्पन्न होते हैं। इसके 
उपरान्त रूपके पल्लव उत्पन्न होते हैं और चक्षुरिन्द्रिय टूर तक दौड़ लगती है 
जिससे मोह और श्रान्तिकी उत्पत्ति होती है । जब रसकी शाखा वेगसे और खुब 
बढ़ती है, तव जिह्वा पर लाळसाके असंख्य पल्लव निकल आते हैं । ठीक इसी प्रकार 
जब गर्‍धका अंकुर बढ़ता है, तब घाण रूपी शाखा बढ़कर खम्भेके समान हो जाती 
है और उसके नीचे लोभ आकर आनन्दपूर्वक निवास करने लगता हैं। इस प्रकार 
महत्तत्व, अहंकार, मन और महाभूत इस संसार-रूपी वृक्ष को खूब जोरोंसे बढ़ाते चलते 
हैं । बस महत्तत्व आदि आठ बंगोंमें ही इसके अधिकाधिक अंकुर निकलते हैं। 
परन्तु जब सीपीको देखकर 'चांदीका भ्रम होता है, तो वह चाँदी उतनी ही बड़ी 
दिखाई देती है, जितनी बड़ी सीपी होती है। अथवा सागरका जितना अधिक विस्तार 

होता है, उतनी ही दूर तक तरंगें भी उठती हैं । ठीक इसी प्रकार वह अद्वेत ब्रह्म 
इस अज्ञान-जन्य संसार-वृक्षका रूप धारण करता है । जिस प्रकार स्वप्नमें हम अकेले 
रहने पर भी स्वयं ही अपना सारा परिवार बन जाते हैँ, ठीक उसी प्रकार इस संसार- 
व॒क्षका विस्तार और प्रसार वह ब्रह्म-तत्व ही है। परन्तु ये सब्र बातें बहुत हो चुकीं । 
इस प्रकार ऐसे ठाटका यह विलक्षण वृक्ष उत्पन्न होता है और इसमें महतत्त्व आदि 
अंकुर निंकलनेके कारण नीचेकी ओर इसकी शाखाएँ बराबर बढ़ती जाती हैं । अब 
मैं तुमको यह बतळाता हूँ कि ज्ञाता लोग इसको अश्वत्थ क्यों कहते हैं । तुम ध्यान 
देकर सुनो । इवः का अर्थ है उषा या प्रभात काल; और यह्‌ संसार-रूपी वृक्ष दूसरे 
प्रभात-काल तक भी एक-सा नहीं रहता। जिस प्रकार क्षण मर बीतने पर ही मेघमें 
एकके अनेक रंग हो जाते हैं अथवा विद्युत्‌ जिस प्रकार पल भर भी अखंड या 
शान्त नहीं रह सकती अथवा सदा काँपता रहनेवाला कमलका पत्ता जल पर क्षण 
मर भी शान्त होकर नहीं रहता अथवा जिस प्रकार पीड़ित या व्याकुळ व्यक्तिका 
चित्त कभी स्थिर नहीं हो सकता, उसी प्रकार यह संसार-रूपी वृक्ष भी कभी स्थिर 
या एक-सा नहीं रहता । यह क्षण क्षण पर नष्ट होता रहता है और इसी लिए इसे 
अश्वत्थ कहते हैं । कुछ लोग इस प्रसंगमें अश्वत्यका अथं सामान्य पीपलका वृक्ष 
बतलाते हैं, परन्तु भगवान श्रीकृष्णका कभी यह अभिप्राय नहीं है । परन्तु यदि 
इसे पीपल ही कहा जाय तो भी इस प्रसंगमें इसकी अच्छी संगति वेठाई जा सकती 
है । परन्तु इन सब बातोंको जाने दो, क्योंकि लोकिक वातोंके झगड़ेमें पड़नेसे हमें 
कया मतलब? इसलिए हे श्रोतागण, अब आप लोग यह अलौकिक ग्रन्थ ही सुने । 
“इप्तकी क्षण-मंगुरताके कारण ही इस संसार-खूपी वृक्षको अश्वत्थ कहते हैं । इस 
संसार-रूपी वृक्षकी “अक्षय'-के नामसे भी अधिक ख्याति है, परन्तु इसका जो 
कुछ गर्भित अर्थ है, वह भो सुन छो। जिस प्रकार समुद्र एक ओरसे तो मेधोके द्वारा 
सोखा जाता है और दूसरी ओरसे नदियोंके द्वारा भरा जाता है और इसी लिए न 
वह कभी घटता ही है और न बढ़ता ही है, हाँ मेघों और नदियोंका श्रम नहीं 
खुलना चाहिए ( तात्पर्य यह कि यदि वर्षाका होना और नदियोंका मिलना बन्द 
हो जाय तब पता चले कि समुद्र कँसे नहीं सूखता है । ) इसी प्रकार इस संसार- 
रूपी वृक्षको स्थिति और लय बहुत जल्दी जल्दी होनेके कारण लोगोंकी समझसमें. 
नहीं आता और इसी लिए लोग इसे “अव्यय” या “अक्षय” कहते हैं। जिस 

प्रकार दानशील पुरुष अपना धन व्यय करके ही पुण्य संचय करता है, उसी प्रकार 
यह वृक्ष भी अपना व्यय करते रहनेके कारण ही अव्यय जान पड़ता हैं । रथको 
पहिया जब बहुत जोरोंसे घूमता है, तब ऐसा जान पड़ता हुँ कि मानों वह घूमता 
ही नहीं अथवा जमीनमें ही लगा हुआ है । इसी प्रकार जब कालके प्रभावसे इस 
संसार-्पी वृक्षकी कोई भूतशाखा सुखकर गिर जाती है, तथा उसी स्थान पर 
करोड़ों दूसरी शाखाएं उत्पन्त हो जाती हैं। परन्तु जिस प्रकार आषाढ़के मेघोंके 
सम्बन्धमें यह पता नहीं चळता कि कब एक मेघ हटता है और कब उसके स्थान 
पर और बहुत-से मेघ आ जाते हैं, उसी प्रकार ' इस संसार-वृक्षके सम्बन्धमें भी 
यह पता नहीं चळता कि कब इसकी एक शाखा टूटी और कब उसके स्थान पर 
करोड़ों नई शाखाए' उत्पन्न हुई। महाकल्पके अन्तमें अस्तित्व धारण करनेवाली सारी 
सृष्टि लयको प्राप्त हो जाती है, परन्तु उसके साथ: ही बहुत-सी नई सृष्टियोंका भी 
जंगल बन जाता है। प्रळयके समय संहार करनेवाली वायुके कारण ज्योंही विश्वकी 
एक छाल भस्म हो जाती है, त्योंही नब्रीन कल्पोंको आरम्भ करनेवाली नई नई 
पत्तियोंके समूह निकल आते हैं । जिस प्रकार ऊखके एक कांडमेंसे ही और बहुत- 
से नये कांड उत्पन होते है, उसी प्रकार एक मनुके उपरान्त दूसरा मनु और एक 
वंशके उपरान्त दूसरा वंश उत्पन्न होता है; और इस प्रकार मन्वन्तरों और वंशा- 
न्तरोंकी परम्परा बराबर बढ़ती चलती है। कलियुगके अन्तमें ज्योंही युगोंकी 
चौकड़ीकी नीरस छाल गिर जाती है, त्योंही कृतयुगकी नई छाल तुरन्त उत्पन्न हो 
जाती हूँ । जब प्रचलित वर्षका अन्त होता है, तब वह आनेवाले वर्षको मानों निम 
न्त्रण देता है । जिस प्रकार यह बात स्पष्ट रूपसे समझमें नहीं आती कि आजका 
दिन समाप्त हो रहा है और कलका दिन आ रहा है, अथवा जिस प्रकार वायुके 
शोकोमें कहीं कोई सन्धि नहीं दिखाई देती, उसी प्रकार यह बात भी समझें नहीं 
आती कि कव और कहासे इस वृक्षकी कितनी शाखाएँ गिरती हैं और कब 
कहाँ कितनी नई शाखाएँ उत्पन्न होती हैं। जब एक शरीरका अंकुर हटता है, 
इता है। जिस प्रकार बहता हुआ पानी बराबर 


भागेकी ओर बढ़ता रहता है, पर साथ ही उसके पीछे आते 
४ ER नेवाला तुरन्त 
ही आकर उसका स्थान ले लेता है, टीक उसी प्रकारकी बात सदा कस न 

सम्बन्धमें भी होती रहती है; और इसी लिए लोग इस नइवरको भी शाइवत मानते 
हैं । जितनी देरमें एक बार पलक झपकती है, उतनी ही देरमें समुद्रमें करोड़ों तरंगे ' 
उठती हैं और इसी लिए अज्ञानियोंको तरंगें नित्य या अक्षय-सी जान पड़ती हू 
कोएकी आँखें तो दो होती हैं, परन्तु पुतली एक ही होती है; परन्तु उस पुतलीको 
वह कौआ एक ही क्षणमें दोनों आँखोंमें समान खूपसे घुमाता रहता हैं और इसी लिए ' 
लोगोंको यह भ्रम होता है कि कौएकी दोनों पुतलियाँ होती हैं। जब लटह खूब जोर- 
से घूमता हुआ किसी एक ही स्थान पर खड़ा होकर घूमने लगता है, तब देखनेवालोंको 
यह भ्रम होता है कि वह जमीन पर सीधा खड़ा हुआ है और बिलकुल स्तब्ध हूँ । 
परन्तु इस श्रमका कारण यही होता है कि वह दूह उस समय बहुत अधिक वेगसे 
घूमता है। दूर क्यों जायें, जब घेरेमें बनेठी खूब जोरसे घुमाई जाती है, तब प्रकाश- 
की केवल एक चक्राकार रेखा ही दिखाई देती है। ठीक इसी प्रकार सहजमें इस 
बातका पता नहीं चलता कि इस संसार-रूपी वृक्षकी शाखाएं कब हूटती हैं और कब 
नई निकलती हैं; और इसी लिए मुढ़ लोग इसे अव्यय समझते हैं । परन्तु जिसकी 
समझमें इसका वेग आ जाता है, उसे इसकी क्षणभंगुरताका भली-भाँति ज्ञान हो 
जाता है। ज्ञानी लोग यह बात अच्छी तरह जानते हैं कि एक ही निमेषमें इसमें 
करोड़ों बार स्थिति और लयके विकार होते हैं। जिसकी समझमें यह बात आ 
जाती है कि इस . संसार-रूपी वृक्षका मूल अज्ञानके सिवा और कुछ भी नहीं है, 
इसका अस्तित्व मिथ्या है और यह वृक्ष ही क्षणभंगुर है, हे अजुंन, उसीको मैं 
सवंज्ञ ज्ञानी कहता हूँ । वेदोंके सिद्धान्तका भी वही ज्ञान विषय हैं। सारा योग- 
साधन केवळ इसी प्रकारके ज्ञानीके लिए उपयोगी होता है । बल्कि यह भी कहा 
जा सकता है कि ऐसा.पुरुष ही ज्ञानको जीवित रखता है । परन्तु अब इस विषय- 
का अधिक विस्तार करनेकी आवश्यकता नहीं । जो यह जानता है £# यह संसार 
रूपी वृक्ष क्षण-भंगुर है, उसका वर्णन भला कौन कर सकता हैं ! 
अधश्चोध्वं प्रसृतास्तस्य शाखा गुणप्रवृद्धा विषयप्रवालाः । 
अधश्च मूलान्यनुसंततानि कर्मानुबन्धीनि मनुष्यलोके ॥ २॥ - 
“इसके अतिरिक्त नीचेकी ओर शाखाए निकाळनेवाले इस संसार-रूपी वृक्षको 

सीधी ऊपरकी ओर जानेवाली शाखाएं भी बहुत-सी हैँ। फिर नीचेकी ओर जो 
घाखाएँ आई हैं, उनमें भी जड़ें निकली हैं और उन जड़ोंके नीचे भी बेलें और 

'त्तियाँ निकलकर फैल रही हैं । यह बात अभी आरम्भमें बतलाई जा चुकी हे । 
चर्‌ इस समय वही बात और अधिक स्पष्ट करके वतलाई जाती हें । इस वृका 
जो दृढ़ मुळ अज्ञान है, जिससे महत्त्व आदि आठ प्रकारकी माया उत्पन्न होती 
है और ज्ञानके. घोर जंगल निकल आते हैं । परन्तु पहले इस वृक्षको जड़मेंसे 
स्वेदज, जारज, उद्धिज और अंडज ये चार प्रबळ शाखाए' निकलती हैं । फिर 
इनमेंसे एक एक शाखामेंसे ये चौरासी लाख योनियाँ उत्पन्न होती हैं, और फिर 
इस वृक्षकी जीवोंवाली शाखा पर अंकुरोंके ख्पमें अपरम्पार जीवोंके समूह उत्पन्न 
होते हैं। कुछ शाखाएँ सीधी जाती हैं और उनमें टेढ़ी-तिरछी और नाना प्रकारकी 
सुष्टियोंकी जो टहतियाँ निकलती हैं, वही जीवोंकी भिन्त भिन्त जातियोंकी परंपरायें 
होती हैं । वे जीव नाना प्रकारके विकारोंके कारण अपने आपमें स्त्री, पुरुष और 
नपुंसके भेद लगाने लगते हैं । जिस प्रकार वर्षाके दिनोंमें आकाशको घोर काले 
मेघ व्याप्त कर लेते हैँ, उसी प्रकार अज्ञानकी दशामें सव जीव साकार बनने लगते 
हैं । फिर इस संसार-एपी वृक्षकी शाखाएं अपने भारी बोक्ञके कारण नीचेकी ओर 
झुकने लगती हैं और एक दूसरीमें खूब अच्छी तरह उलझ जाती हैं, जिससे गुण 
ुग्ध हो जाते हैं और उन क्षुब्ध गुणोंकी हवाएँ चारो तरफ बहने लगती हैं । फिर 
उन गुणोंके प्रचंड झोकोंमें पड़कर यह ऊर्ष्व-मूल वृक्ष तीन जगहोंसे चिर जाता है । 
इनभेंसे रजोगुणकी वायुका झोंका बहुत जोरोंसे आता है जिसके कारण मानव जाति 
चाली शाखा खुंब जोरोंसे मजबूत और बड़ी होने लगती है । बह न तो ऊपरकी ओर 
ही जाती और न नीचेकी ओर ही झुकती हु, बल्कि बीचमें ही रुकी रहती है और 
उसमेंसे चातुर्व््॑यकी टेढी-तिरछी शाखाएँ निकलती हैं | उसमें विधि और निषेध 
आदिके विधानोंसे विस्तृत होनेवाली वेद-वचनोंकी मधुर और लहलहाती हुई शाखाएँ 
निकलने लगती हैं | अर्थ और कामका भी यथेष्ट विस्तार होता है और उनमें नये - 
नये अंकुर निकलते हैं जिससे ऐहिक सुखोपयोगके नये नये परन्तु क्षण-भंगुर 
स्थलोंका निर्माण होता हुं । उनमें प्रवृत्ति बहुत अधिक बढी हुई होती है, जिसके 
कारण उनमें भले और बुरे क्रिया-कर्मोकी जो अनेक शाखाएँ निकलती हैं, उनको 
कोई गिनती ही नहीं हो सकती । जो शरीर अपना भोग भोगकर दुर्बल और पुराने 
हो जाते हैं, वे सूली हुई डाठोंके समान गिर पड़ते हैं और उनके स्थानपर बहुत-से 
जये शरीर उत्मन्न होकर सुशोभित होते हैं । इसी प्रकार शब्द आदि विषयोंके 

स्वाभाविक रंगोंसे चमकनेवाले नित्य नये नये सुन्दर पल्लव उत्पन्न होते रहते हैं। इस 
प्रकार रजोगुणकी वायुके भयंकर झोंक़रेसे मानव शाखाओंकी बहुत अधिकता होः 
जाती है जिससे मनुष्य-लोक सज जाता है । फिर जब रजोगुणके ये बादल कुछ 
शान्त होते हैं, तब तमोगुणका घोर प्रभंजन चलने लगता हैं। उस समय इसी 
मानव शाखा पर नीचेकी ओर अधम वासनाओंकी पत्तियाँ निकलने और दृष्कर्मोकी 
शाखाए' फैलने लगती हैं। फिर कुमार्गकी कोंपलें निकलती हूँ जो सीधी होने पर 
भी मजबूत होती हैं और उनमें पत्तोंसे भरी हुई दोषोंकी डालियाँ लहलहाती हुई 
दिखाई देती हैं । विधि और निषेधका विधान करनेवाले ऋक्‌, यजुः और साम 
ये तीनों वेद इस शाखाके सिरे पर झूलनेवाळे पत्ते ही माने जाने चाहिएँ । जारण 
और मारणके बीच मन्त्रोंका उपदेश देकर पर-पीड़क होनेवाले अथर्वण वेदके पल्लव 
इसके वाद निकलते हैं जिससे वासनाकी बेल हरी-भरी होती है । ज्यों ज्यों ये सब 
बातें होती चलती हैं, त्यों त्यों कुकर्मोकी बेळें विस्तृत होती जाती हैं और जन्मवाली 


. शाखा बराबर आगे बढ़ती चलती है फिर चांडाल आदि हीन और दुष्कर्मी 


जातियोंकी एक अच्छी और बड़ी शाखा निकलती हैं और भ्रममें पड़े हुए कम-श्रष्ट 
लोग इस शाखाके जालमें फंसते हैं । अब पशु-पक्षी, सूअर, बाघ, बिच्छू, साँप 
आदि असंख्य जीवोंकी टेढी-तिरछी शाखाओंका भी विस्तार होता हूँ। हे अजुन, इस 
प्रकार ये शाखाए' सब जगह हुरी-भरी दिखाई देती हैं और इन पर नरक-भोगके 
फल लद जाते हैं। निरन्तर हिंसा आदि कर्मोका संचालन करनेवाले ये अंकुर अनेक 
जन्मों तक समान खूपसे लहलहाते रहते हैं | इसी प्रकार वृक्ष, तृण, लोहा, मिट्टी 


पत्थर आदिकी शाखाएं भी उत्पन्न होती हैं और उन पर भी इसी प्रकारके फल 


लगते हैं । हे अजु'न, इस प्रकार मानव शाखासे लेकर नीचेवाळी शाखाओके 
स्थावर वर्ग तक वद्धि होती है । इसलिए वहींसे यह संसार-ख्पी वृक्ष नीचेकी ओर 
बढ़ने लगता है । नहीं तो, हे अजुन, यदि ऊर्ध्वं भागमें रहनेवाले इसके आरम्भिक 
मलका ध्यान रखा जाय तो ये नीचेकी ओरकी शाखाए मध्यमें रहनेवाळी शाखाए 
ही.गिनी जानी चाहिए । परन्तु सदसद्‌ क्रिया-रूपी जो तमोगण और सत्व:ग़णकी 
शाखाए इस वक्षमें ऊपर और नीचेकी ओर फळी हुई हैं और वेद-त्रयीको'जो 
शाखा विकसित है, उनका, हे अजुन, मनुष्यके बिना अस्तित्व ही नहीं हो सकता । 
इसलिए मानव-तन यद्यपि ऊपरके मूलसे निकली हुई शाखा है, तो कर्मकी 

चृद्धिका मूळ कारण यही साखा होती है। दूसरे वृक्षोंकी भी यही अवस्था होती है। 
ज्यों ज्यों उनकी शाखाए' बढ़ती जाती हैं, त्यों त्यों उनकी जड़ भी बराबर और नीचे 
की ओर जाती और मजबूत होती चलती है । और ज्यों ज्यों जड़ मजबूत होती 
चलती है, त्यों त्यों वृक्षका विस्तार भी बढ़ता जाता है । यही बात इस शरीरके 
सम्बन्धमें भी हू । जब तक कर्म रहते हैं, तब तक देहकी परम्परा भी रहती है और 
जब तक देहका अस्तित्व रहता हूँ, तव तक कर्मोका कभी खंड नहीं होता-कर्म भी 
बराबर होते और चलते रहते हैं । इसी लिए भगवान्‌ श्रीकृष्ण कहते हैं कि यह 
मानव शरीर ही संसारके विस्तारका मूल है । जब तमोगुणके प्रचंड झोके कुछ 
शान्त होते हैं, तब सत्वगुणकी जोरोंकी आँधी शुरू होती है। उस समय उसी 
मानव शाखामें सुवासनाके अंकुर उत्पन्न होते हैं और उसमें सत्क्मोकी बहुत-सी 
कोंपछे लगने लगती हैं । ज्ञानका यथेष्ट प्रकाश हो जानेके कारण बुद्धिकी तीव्र सामथ्यं- 
से एक ही क्षणमें बहुत-सी नई नई शाखाएं उत्पन्न हो जाती हूँ। बुद्धिको सरल और 
दृढ़ शाखाएं निकलती हैं और उनमें स्फूतिके अंकुर उत्पन्न होते. है और बुद्धिका 
प्रकाश विवेंकःविचारका आश्रय लेता हुआ आगे बढ़ता है। फिर बुद्धिके रससे भरे 
हुए भक्तिके पल्लवोंमेसे सद्वृत्तिके सुन्दर और कोमल अंकुर निकलते हैँ । इस सदा- 
` चारके विपुल अंकुरोंके अग्र भाग पर वेद-वचनोंका घोष होता रहता है। फिर 
शिष्टाचार वेदोक्त-विधि और यज्ञादि कमोके असंख्य पत्तोमेंसे और भी अनेक नये 
नये पत्ते निकलने छगते हैँ । फिर तपस्याकी ऐसी शाखाएँ निकलती हैं जिनमें यम- 
दम आदि लटकते रहते हैं और आगे चलकर वही कोमल परन्तु विश्ञाल वेराग्यकी 
शाखाएं उत्पन्न करते हुँ । फिर धेर्य-रूपी अंकुरके तीक्ष्ण सिरे पर भिन्न भिन्न ब्रतोंकी 
दहनियाँ निकलती हैं और वे सीधी ऊपरकी ओर बहुत अधिक ऊँचाई तक चली 
जाती हैं। इन्हीं वैदोंकी बहुत बड़ी शाखा रहती है; और जिस समय सत्वगणकी 
_हवाए बहुत जोरोंसे चलने लगती हैं,उस समय यह टहनी सुविद्याकी सरसराहट करती 
रहती है । फिर धमंकी शाखा बढ़ने लगती है और उसीमेंसे जन्मवाली सरल शाखा 
निकलती है और साथ ही स्वर्ग-सुख आदिकी टेढी-तिरछी शाखाएँ भी निकलकर 

खुब बढ़ती और फेलती हैं। इसी प्रकार सुर्य और चन्रमा आदि ग्रह, पितर, ऋषि 
'बिद्याघर आदिकी उपशाखाओंका भी प्रसार होने छगता इनक बर लता 
“बहुत अधिक ऊँची भर फछोसे लदी हुई इन्द्रलोक आदिकी शाखाएँ होती हैं । 

और इनसे भी ऊपर मरीचि और कश्यप आदिने तपोज्ञानके बलसे अपनी विद्या 
शाखाए' ऊंची कर रखी हैं । इस प्रकार एक पर एक ऐसी बहुत-सी शाखाएं बरा" 
बर अधिकाधिक फैलती जाती हैं जो मूल की ओर तो बहुत छोटी होती हैं, परन्तु . 
जो आगे चलकर बहुत बड़ी हो जाती हैं और जिनमें फलोंकी खूब बहार रहती है 
और जो अत्यन्त महत्वकी तथा विद्याल होती हैँ । इसके अतिरिक्त इन उपर जाने- 
वाली शाखाओंमें जो बहुत-से फल लगते हैं, उनके अग्र भागोसे, है अ्जुंन, ब्रह्मा 
और शंकर आदि तक समस्त अंकुर निकलते हैँ । फिर फलोंके बहुत अधिक भारके 
कारण ये थाखाए' झुककर दोहरी हो जाती हूँ और अपने मूल पर ही आ ठहरती 
हूँ । साधारण वृक्षोंमें भी यही बात होती है जव उनकी शाखाओं पर फळोंका 
भार बहुत अधिक हो जाता हु, तब थाखाए आपसे आप झुकने लगती हैं और 
जड़ पर ही आ ठहरती हैं । ठीऊ इसी प्रकार, हे अर्जुन, जिस मुलसे इस संसाररूपी 
वृक्षकी उत्पत्ति होती है, उसी मूळ पर बढ़ते हुए ज्ञानके भारके कारण उसका 
विस्तार फिर आकर ठहरता हुँ.। ` इसी लिए ब्रह्मनछोक और शिव-लोकसे आगे 
जीवकी वृद्धि या उन्नतिके लिए और कोई गति नहीं होती और इन लोकोंकी प्राप्ति 
होने पर जोव ब्रह्म-स्वरूप ही हो जाता हैँ । परन्तु अब इन बातोंको जाने दो। वे 
ब्रह्मा आदि देवता भी अपनी सामथ्यंसे उस ऊध्वं-सूलकी बराबरी तक नहीं पहुँच 
सकते । इनसे भी ऊपर सनकादिक नामकी और भी अनेक प्रसिद्ध शाखाए हैं । 
-परन्तु उन शाखाओं पर फलोंका भार नहीं होता और इसीलिए वे मूलकी ओर न 
लौटकर सीधी ऊपर ही ऊपर चलकर ब्रह्ममें प्रवेश करती हैं । इस प्रकार मनुष्यसे 
लेकर ऊपर ब्रह्मा आदि तक इन सब शाखाओंकी वृद्धि बहुत अधिक ऊँचाई तक 
हुई है। हे अजुंन, ये ऊपरकी ओर ब्रह्मा आदिकी जो शाखाएं हैं, उनकी उत्पत्ति 
भानव शाखासे ही हुई है । और इसी लिए मानव शाखाको नीचेवाला मूल या 
-जड़ कहा गया है । इस प्रकार मैंने तुम्हें इस अलौकिक संसार रूपी वृक्षकी कहानी 
कह सुनाई है, जिसकी शाखाएं ऊपरकी ओर भी गई हैं. और तीचेकी ओर भी - 
और जिसके ऊपरी भागमें मुख्य मूल या जड़ है। साथ ही इस वृक्षके जो मूल 
या जड़ें नीचेकी ओर हैं, उनका भी मैंने स्पष्ट रूपसे विवेचन कर दिया है। अब 
तुम यह सुनो कि यह संसार-ख्पी वृक्ष किस प्रकार उखाड़कर फेंका जा 
सकता हे। .. 

न रूपमस्येह तथोपलभ्यते नान्तो न चादिनें च संप्रतिष्ठा । 
ग्रशवत्थमेनं सुविरूढमूलमसङ्भशस्त्रेण दुढेन छित्वा ॥ ३ ॥ 
“परन्तु, हे अजु'न, कदाचित्‌ तुम्हारे मतमें यह शंका उत्पन्न होगी कि क्या 
. कोई ऐसा साधन भी हो सकता है जिससे यह इतना बड़ा और विशाल वृक्ष ऊखाड़- 
कर फेंका जा सकता है | यदि ऊपरकी ओर जानेवाली इसकी शाखाओंको देखा 
जाय तो वे ब्रह्म-लोक तक जा पहुँची हैं और इनका मूळ.तो स्वयं निगु णमें ही है । 
अपनी नीचेवाळी शाखाओंके कारण यह वृक्ष स्थावरके अन्तिम भाग तक पहुँचा 
हुआ है और इसके मध्य भागमें जो मानव रूपी मू हैं, वे अलग । इतने दृढ़ और 
विज्ञा वृक्षका भला कौन नाश कर सकता है? परन्तु इस प्रकारका दुर्बळ विचार 
तुम अपने मतमें नामको भी मत घुसने दो। यह वृक्ष भले ही बहुत दृढ़ और 
विज्ञाल हो, परन्तु फिर भी इसका उन्मूलन करनेमें बहुत बड़े श्रमकी षया आव- 
इयकता है? भला बच्चोंको क्या कभी इस वातकी आवश्यकता होती है कि वे हौवे- 
को भगाकर दूसरे देशमें पहुँचा दें ! क्या कभी किसीको गन्धवंनगरी गिरानेकी, खर= 
गोशके सींग तोड़नेकी अथवा आकाश-कुसूम तोड़नेकी भी कोई चिन्ता करनी पड़ती 
है? ठीक इसी प्रकार, हें अजुंन यह संसार-रूपी वृक्ष भी बिलकुल वास्तविक या 
सचमुचका नहीं है । फिर भला इसे उखाड़ फेंकना कौन बहुत बड़ी बात है? मैंने 
इसके मूलों और शाखाओंका जो वर्णन किया है, उसे वन्ध्याके पुत्रोंसे घर भरनेके 
वर्णनके समान ही समझना चाहिए । स्वप्नमें होनेवाली कोई घटना हमारे जाग्रत 
होने पर भला हमारा क्या बिगाड़ सकती है ? इसी प्रकार तुम इस वृक्षकी सारी 
कहानीको भी बिलकुल निर्मूल ही समझो । क्योंकि यदि यह बात न मानी जाय और 
इस वृक्षका मैंने जसा वणंन किया है, उसीके अनुसार यह वृक्ष और इसका मुल 
वास्तवमें इतना ही प्रवल और दृढ़ हो, तो फिरं भला ऐसा कौन माई का लाळ हो 
सकता था जो इसे उखाड़ सकता ? बरे फूंक मारकर कभी आकाश भी उड़ाया जा 
सकता है? इसी लिए हे अजुन, मैं तुमको ब्रतलाता हुँ कि कछवीको भी -दूध ही' 
नहीं होता; और इसी लिए इस संसार-ख्पी वृक्षको अभी मैंने जो वर्णन किया है, 
वह वैसा ही मायासे पूर्ण है, जसा यह कहना कि कछवीके दूधका मक्खन निकाल- 
कर और उसका घी तैयार करके किसी राजाके आगे खानेके लिए परोसा गया.था । 
दुरसे मृगःजलसे भरे हुए जलाशय तो अवश्य दिखाई देते हैं, परन्तु क्या 

उस जलकी सहायतासे घानके पौधे रोपे जा सकते हैं या केलेके पौधे लगाये जा 
सकते हैं ? यदि मूलतः अज्ञान ही मिथ्या हैं तो फिर उस अज्ञानके द्वारा होनेवाला 
कार्य भला कहाँ तक मिथ्या न होगा ? और इसी लिए जब इस संसार-ख्पी वृक्षका 
भली भाँति विचार किया जाता है, तब यह बिलकुल मिथ्या ही सिद्ध होता है । 
और जो लोग यह कहते हैं कि इस वृक्षका कहीं अन्त ही नहीं हैं और न कभी इसका 
नाश होता है, उनका कहना भी एक दुष्टिसें ठीक ही है! जब तक मनुष्य जाग्रत 
नहीं होता, तब तक क्या कभी निद्राका अन्त होता है? जब तक रात्रि समाप्त न 
हो, तंब तक भला क्या कभी तड़का हो सकता है ? ठीक इसी प्रकार जब तक 
विवेकसे मायाको उड़ा नहीं दिया जाता, तव तक इस संसार-रूपी अद्वत्यका कभी 
अन्त नहीं होता । जोरोंसे बहनेवाली हवा जब तक शान्तं -नहीं होती, तब तक 
सागरकी तरंगें बरावर अनन्त ही जान पड़ती हैं। इसी लिए जब सूर्यका अस्त होता 
है, तभी मृग-जळ भी अदृश्य होता. है अथवा जब दीपक बुझाया जाता है, तभी 
प्रभा नष्ट होती. है। ठीक इसी प्रकार जब मुळ मायाको मिटा डालनेवाला ज्ञान 
आकर उपस्थित होता है, तभी इस संसार-ख्पी वृक्षका अन्त होता है; और नहीं तो 
कभी अन्त नहीं होता । इस संसारको जो अनादि कहा जाता है, वह भी कुछ मिथ्या 
नहीं है । ऐसा कथन भी उपरके विवेचनके आधार पर ठीक हैँ। क्योंकि जब 
यह. संसार-रूपी वृक्ष स्वयं ही वास्तविक या सत्य नहीं है, तो फिर भला इसका 
आरम्भ कहाँ हो सकता है और कौन हो सकता है ? जो वास्तवमें किसी स्थान पर 
उत्पन्न होता है, उसके सम्बन्धमें तो यह कहना अवश्य शोभा देता है कि इसका 
आदि है, परन्तु जो बिलकुल है ही नहीं, उसका भला मुल या मादि कहाँ हो सकता 
है ! जिसका कभी जन्म ही न होता हो, उसके सम्बन्धमें भला. यंह कंसे बतलाया 
-जा:सकता है कि इसकी माता कौन है ? तात्पर्य यह कि यह संसार-रूपी वृक्ष 
वास्तवमें बिलकुल हैँ ही नहीं भौर इसी लिए यह अनादि ठहरता है। भला वन्ध्याके 
पुत्रकी जन्मपत्रो कहांसे आ सकती हैँ। आकारामें नीले रंगकी पृथ्वीकी कल्पना 
किस प्रकार की जा सकती है ? हे अर्जुन, आकारऽपुष्पका डंठल भला कौन तोड़ 
सकता है ? जिस संसारका वास्तवमें अस्तित्व ही न हो, उसका आदि, आरम्भ या 
जन्म कहांसे.हो सकता है ? जिस प्रकार घटका मिथ्यात्व स्वयंसिद्ध है, उसी प्रकार 
यह.मुल सहित संसार-रूपी- वृक्ष मिथ्या होनेके कारण अनादि है। है अजुंन, तुस 
३१ 

यह बात घ्यानमें रखो कि न तो इसका आदिं हीं है और न अन्त ही हैं। मध्यमें 
यह कुछ कुछ अवश्य.भास होता है, परन्तु वह भास भी मिथ्या ही है Ck 
सोतन तो किसी पतसे निकलता ही है और त॑ जाकर किसी समुद्रे गिरता ही 
. हे। हाँ मध्यमें ही उसका कुछ भास होता है। उसी मृग-जलकी भांति इस संसारका 
भी न तो कोई आदि ही हैं और न अन्त ही और न'कभी वास्तवमें इसका कोई 
अस्तित्व ही होता है । इस संसारका मिथ्या वेलक्षण्य केवल मध्यमें ही भासमान 
होता है । जिस प्रकार इनद्र-घनुष अनेक प्रकारके रंगोंसे रगा हुआ होता है, उसी 
प्रकार अज्ञानसे यह संसार रंगा और सजा हुआ दिखाई देता हूँ । जिस प्रकार चतुर 
नट अपने वेषसे लोगोंको भ्रममें डालता है, उसी प्रकार यह संसार भी अपने मध्य- 
वारे आमासके द्वारा लोगोंको भ्रममें रखता है। आकाशमें वास्तवमें कुछ भी न 
“होने पर कभी कभी गन्धवं नगर दिखाई देता है, परन्तु क्षण ही भरमें वह फिर 
नष्ट हो जाता है । स्वप्तमें दिखाई देनेवाले मिथ्या दृश्योंकी भी यदि सत्य मान लिया 
जाय तो भी क्या जाग्रत अवस्थाके व्यवहार में उनका कोई उपयोग हो सकता है ? 
इसी प्रकार क्षण भरके लिए होनेवाला यह आभास वास्तव में बिलकुल मिथ्या ही 
है । वन्दरको जल में अपना प्रतिबिम्ब तो अनेक प्रकारकी चेष्टाए करता हुआ दिखाई 
देता है, परन्तु जब वह उसे पकड़ने लगता है, तब उसके हांथमें कुछ भी नहीं आता । 
इसी प्रकार यह संसार मी दिखाई तो पड़ता है, परन्तु वास्तवमें इसका कोई अस्तित्व 
'नहीं है । यह आभास इतनी जल्दी होता हैं और इतनी जल्दी इस आभासका 
लोप होता हू कि इसके सामने तरगोंकी चंचलता तुच्छ होती है और विद्युत 
भी इसकी बराबरी नहीं कर सकती । जिस प्रकार वर्षा-कालके आरम्भकी वायु चारों 
तरफ़से चलती है और इस बातका पता नहीं चलता कि यह हवा सामनेकी तरफसे 
आ रही हैं या पीछेकी तरफसे, उसी प्रकार इस संसार-ख्पी वृक्षकी भी वास्तविक 
और सच्ची स्थिति नहीं है। न तो इसका आदि है, न अन्त है, न स्थिति है और 
न ख्प है । फिर भला इसे उखाड़ फंकनेके लिए बहुत अधिक परिश्रम या प्रयत्नकी 
कया आवश्यकता है ? यह केवल हमारे अज्ञानके कारण ही इतना बळवानु है, 
इसलिए इस पर आत्म-ज्ञानकी कुल्हाडीसे प्रहार करके इसे गिरा देना चाहिए । 
एक ज्ञानको छोड़कर इसे गिरानेके लिए तुम और जितने उपाय करोगे, वे सभी 
तुम्हें इस वृक्षमें और भी अधिक फ्रंसावेगे। फिर तुम इसकी शाखा शाखापर ऊपर- 

नीचे कहाँ तक घूमते रहोगे ? हाँ यदि तुम सत्य ज्ञानके साधनसे इसके मूलमें रहने- 
वाला अज्ञान ही नष्ट कर डालोगे तो सारा काम आपसे आप हो जायगा । रस्सीको 
साँप समझकर उसे मारनेके लिए कड़ी लेकर इधर-उधर घूमनेकी ही तरह क्या 
यह सारा परिश्रम व्यर्थ नहीं है? जो मृग-जळको नदी समझकर उसे पार करनेके लिए 
नाव तैयार करनेके उद्व श्यसे जंगलमें इधर-उधर भटकता है, वह सचमुच ही किसी 
नालेमें गिरकर डूब जाता है। ठीक इसी प्रकार, -हे अजुन, इस मिथ्या संसारका 
नाश करनेके लिए जो अनेक प्रकारकी विवेचनाएँ करता है, जो आत्म-ज्ञानसे रहित 
होकर रहता है, उसका संसार-सम्बन्धी भ्रम बरावर और भी बढ़ता ही जाता है । 
इसी लिए, हे अर्जुन, जिस प्रकार स्वप्नमें लगनेवाले घावको अच्छा करनेका उपाय 
केवल जाग्रत होना है, उसी प्रकार इस अज्ञान मूलका नाश करनेके लिए केवळ 
ज्ञान ही कुठार है। और यह्‌ कुठार ज्यों ज्यों सहजमें चलाया जाता है, त्यों त्यों 
बुद्धिको वैराग्यकी नई नई शक्ति प्राप्त होती है । ज्योंही वेराग्यका आविर्भाव होता 
है, त्योंही धर्म, अर्थ और कामके त्रिवर्गसे मनुष्यका उसी प्रकार छुटकारा हो जाता 
है, जिस प्रकार कुत्ता बहुत गरम अन्न खाकर तुरन्त ही उसे वमन करके उसके 
तापसे मुक्त हो जाता है । हे अर्जुन, यह वैराग्य इतना प्रबल होना चाहिए कि _ 
मनुष्यको प्रत्येक पदार्थसे अत्यन्त घृणा हो जाय। इसके उपरान्त देहाभिमानका 
वेष्टन एक दमसे फेंक कर यह शास्त्र प्रत्यग्बुद्धि अर्थात्‌ आत्म-भावनाके हाथमें खूब 
मजवूतीके साथ पकड़ लेना चाहिए । विवेककी सान पर चढ़ाया हुआ और अहं 
त्रह्माऽस्मिके आत्म-बोध पर खूब अच्छी तरह चोखा किया हुआ यह शस्त्र पूर्ण 
वोधके चूर्णके साथ खूब अच्छी तरह रगड़ना चाहिए। और इसके उपरान्त यह 
देखनेके लिए कि हमारे निशचयकी मुद्ठीमें कितनी शक्ति है, एक दो बार इसका 
प्रयोग भी करके देखना चाहिए । फिर मननके बलसे यह शस्त्र तौलकर धारणः 
करना चाहिए। इसके उपरान्त जब निदिध्यासनके साधनसे यह शस्त्र और हम 
दोनों बिलकुल एक-रूप हो जायें, तब फिर इसके प्रहारके सामने कुछ भी नहीं 
ठहर सकता । अद्वत तेजके निर्णयसे आत्म-ज्ञानका यह शस्त्र संसार-रूपी वृक्षको 
कहीं न रहने देगा । जिस प्रकार शरदू-ऋतुके आरम्भकी वायु आकाशमें बादलोंका 
कूड़ा ककंट नहीं रहने देती अथवा उदित होनेवाला सूर्य जिस प्रकार सारी कालिमा 
और अन्धकारको निगल जाता है अथवा जिस प्रकार जाग्रत होते ही स्वप्नके समस्त 

खेलोंका अन्त हो जाता है, उसी प्रकार आत्मज्ञानकी, तीकण घार भी बहुत जल्दी 
अपना काम करती है। जिस प्रकार चन्द्रमाके प्रकाशमें मृग-जळ तहीं दिखाई 
देता, उसी प्रकार इस संसार-रूपी वृक्षकी न तो ऊपरवाली जड़ ही कहीं. दिखाई 
देती है और न नीचेकी ओर उसकी शाखाओंका फेला हुआ जार ही कहीं रह 
जाता है। हे वीर-श्रेष्ठ अजुन, इस श्रकार आत्म-ज्ञानके शास्त्रसे इस उध्वंमूल 
* संसार-वृक्षको तोड़ डालना चाहिए । 
ततः ` पदं तत्परिमांगितव्यं यस्मिन्गता न निवर्तन्ति भूयः । 
तमेव चाद्यं पुरुषं प्रपद्ये यतः प्रवृत्तिः प्रसृता पुराणी ॥ ४ ॥ 
“तुना हो जाने पर मनुष्यको उस आत्म-स्वरूपका प्रत्यय होता है, जिसके 
सम्बन्धमें यह निर्देश नहीं किया जा सकता कि यह “यह हुँ” या “वह हैँ” और 
जो अपने विना ही स्वयं-सिद्ध होता हैँ। परन्तु दर्पगका आधार लेकर मुखं लोग 
यह समझते हैँ कि एक मुखकी जगह दो मुख हैं । ठीक यही वात द्वेतकी भी होती 
है। इसलिए तुम इतका कभी अंगीकार मत करो । इस आत्म-स्वरूपको ठीक तरहसे 
देखनेका ढंग यही है । कूआं खोदनेसे पहले भी जमीतके अन्दर पानीका सोता 
अपनी जगह पर मौजूद रहता है । अथवा जव पानी हट जाता है या नहीं रह जाता 
तब पानीमें पड़नेवाला प्रतिबिम्ब भी फिर छौटकर अपने मूल विम्बमें आकर लीन 
हो जाता है; अथवा घटके फूट जाने पर जिस प्रकार घटाकाश फिर आकाइमें मिल 
जाता है अथवा जळना समाप्त होने पर जिस प्रकार अग्नि फिर अपने मूल स्वरूपमें 
जाकर लीन हो जाती है, उसी प्रकार, हे अजुन, यह आत्म-स्वरूप भी देखना 
चाहिए। यह बात भी ठीक उसी प्रकारकी हैं, जिस प्रकार जीभ स्वयं अपना ही स्वाद 
चखे अथवा नेत्र स्वयं अपनी ही पुतली देखे। अथवा जिस प्रकार तेजमें तेज 
मिल जाता हूँ, आकाशमें आकाश समा जाता है अथवा जलाशयमें जल जा मिलता 
है, उसी. प्रकार अद्वतकी दृष्टिसे अपना आत्म-स्वरूप भी देखा जाता हूँ। जिसे 
बिना देखे और बिना द्रष्टा बने देखना चाहिए और जिसे न जानते हुए भी जानना 
चाहिए और जिस वस्तुको आद्य पुरुष. कहते हैं, उसके सम्बन्धमें उपाधिका आश्रय 
लेकर श्रुति ग्रयः व्यर्थं ही तरह तरहकी बातें बनाते हैँ; और फिर व्यथं ही उसके . 
नामों और रूपोंका वर्णन करने लगते हैं । जो मुमुक्षु लौकिक सुखोंसे भी और स्वके 


SSS 


सुखोंसे भी. बिलकुल ऊत्र.जाते हैं, वे इस बातकी प्रतिज्ञा करके योग-ज्ञानकी ओर 

प्रवृत्त होते हैं कि हम इस स्वख्पमें प्रवेश करके फिर, कभी लौटकर इधर नहीं 
आवेगे । ऐसे लोग वैराग्यकी बाजी जीतकर संसारके 'बखेड़ोंसे बहुत दुर निकल 
जाते हैं और ब्रह्मालोकका पर्वत पार करके उससे भी बहुत आगे पहुँच जाते हैं । 
फिर वे लोग अहंकार आदि भावनाओंसे बिलकुल रहित होकर जिस स्थान पर 
जानेका आज्ञापत्र प्राप्त करते हैं, जिस मूळ वस्तुसे आगे मनुष्यकी सूखी आशाके 
समाने इतनी बड़ी विश्व-मालिकाका विस्तार बाहर निकलता है, जिस वस्तुका ज्ञान 
`न होनेके कारण ही इस संसारकी, जो वास्तवमें बिलकुल मिथ्या है, इतनी अप- 
रम्पार व्यापि दिखाई देती हुँ, और “मैं” तथा “तुम” का द्वेत अपना प्रभाव 
दिखलाता हैं, हे अर्जुन, उस आद्य वस्तुको, उस अपने आत्म-स्वख्पको स्वयं इस 
प्रकार देखना चाहिए, जिस प्रकार बरफसे ही बरफ जमाते हैं| हे अर्जुन, इस 
स्वरूपको पहचान लेनेका एक और लक्षण है; और वह यह कि जव एक बार 
इस स्वर्पके दर्शन हो जाते हैं, तब फिर मनुष्य उस स्वख्पसे लौटकर कभी आ 
ही नहीं सकता ।. परन्तु अब प्रश्‍न यह है कि इस स्वरूपके दर्शन होते किसे हैं ? 
सो इसका उत्तर यह है कि जिस प्रकार प्रलय-कालका जल सभी जगह ओत-श्रोत 
भरा रहता है, उसी प्रकार जिस मनुष्यके अंग अंगमें ज्ञान बिलकुळ पूरी तरहसे 
भरा रहता है, उसीको इस आत्म-स्वरूपकी प्राप्ति होती है। 
निर्मानमोहा जितसङ्गदोषा अध्यात्मनित्या विनिवृत्तकामाः। 
न्दवैविमुक्ताः सुखदुःखसंज्ञेगंच्छन्त्यमूढाः पदमव्ययं तत्‌ ॥ १ ॥ 
“जिस प्रकार वर्षा-ऋतुके अन्तमें आकाशमें बादल बिलकुल नहीं रह जाते, 
उसी प्रकार जिन पुरुषोंके मनमें मान और मोह आदि विकार बिलकुल नहीं रह 
जाते, जो लोग विकारोंके फेरमें उसी प्रकार नहीं पड़ते, जिस प्रकार किसी दरिद्र 
« और निष्ठुर मनुष्यके फेरमें उसके नातेरिशतेके लोग भी नहीं पड़ते, आत्म-प्रा्िके 
कारण जिनकी समस्त क्रियाएं धीरे-धीरे उसी प्रकार नष्ट हो जाती हैं, जिस प्रकार 
फल लगते ही केळेके वृक्षके जीवनका अन्त हो जाता है, जिन्हें सब प्रकारके 
संकल्प-विकल्प उसी प्रकार छोड़ देते हैं, जिस प्रकार कटे हुए वृक्षको पक्षी लोग 
` छोड़ देते हैं, जिनमें उस भेद-बुद्धिका नाम भी नहीं होता, जिस भेद-बुद्धिकी 
भूमि पर दोषोंकी वनस्पति बहुत जोरोसे उत्पन्न होती है, जिनकी देहाभिमान बुद्धि 
अवियाके सहित उसी प्रकार नष्ट हो जाती है, जिस प्रकार सूर्यका उर्देय होतें ही 

रात्रि नष्ट हो जाती है, जो लोग अज्ञानमय द्रेतको उसी प्रकार छोड़ देते हैं, जिस 
प्रकार शरीर उस जीवको अकस्मात्‌ छोड़ जाता है, जिसकी आयुष्य समाप्त हो 
जाती है, जिनके लिए द्वेत भावका सदा उसी प्रकार अकाल रहता है, जिस प्रकार 
पारसके लिए लोहेका अथवा सूर्यके लिए अन्धकारका अकाल होता है, जिनके 
सामने देहको जान पड़नेवाले सुखों और दुःखोंका इन्द्र क्षण मात्र भी नहीं ठहरता, 
जिन पर हर्ष और शोकका उसी प्रकार कोई प्रभाव नहीं पड़ता, जिस प्रकार 
जाग्रत होने पर मनुष्य पर स्वप्नमें होनेवाले राज्यळाभ अथवा मरणके प्रसंगका 
कोई प्रभाव नहीं पड़ता, जिन पर सुखों भौर दुःखोंके द्न्द्र उसी प्रकार कोई प्रहार 
नहीँ कर सकते, जिस प्रकार गरुड़पर सर्प कभी प्रहार नहीं कर सकता, जो अनात्मः 
पदार्थ रूपी जलको अलग करके और आत्मानन्द रूपी दृध पीकर सुविचारके राज- 
हंस बन जाते हैं, जो अज्ञानके कारण चारों ओर फली हुई आत्म-वस्तुको ज्ञानकी 
दृष्टिसे अखंड स्वरूपमें उसी प्रकार एकत्र करते हैं, जिस प्रकार सूर्य पथ्वी-तल परः 
जलकी वर्षा करके उसे फिर अपनी किरणोंके द्वारा अपने ही विम्बमें ले आता है, 
आत्म-निर्णयमें जिनका विवेक उसी प्रकार सम-रस हो जाता है, जिस प्रकार समुद्रमें 
मिल कर गंगाका जळ सम-रस हो जाता है, जिन्हें सब जगह केवल आत्म-स्वरूप 
ही दिखाई देता है और जिनके लिए आत्मःस्वरूपसे बाहर निकलना उसी प्रकार 
सम्भव नहीं है, जिस प्रकार आकाशके लिए यहाँसे और कहीं जाना सम्भव नहीं हुँ 
और इसी लिए जिनके साथ विषय-वासनाओंका कभी कोई सम्पक नहीं हो सकता 
जिनके हृदयमें विकारोंका उसी प्रकार कभी उदय नहीं होता, जिस प्रकार ज्वाला- 
मुखी पर्वत पर बीजोंमें अंकुर नहीं उत्पन्न होते, जिनका चित्त काम आदि विकारोंसे - 
उसी प्रकार रहित और निश्चल होता हैं, जिस प्रकार क्षीर सागर उस समय निश्चळ 
हुआ था, जिस समय घ॑ घरं घूमनेवाला मन्दराचल उसमेंसे निकाल लिया गयाः 
था, जिनमें काम आदिका कोई दोष उसी प्रकार नहीं दिखाई देता, जिस | 
सोलहों कलामोसे युक्त होने पर चस ee a लाई 
युक्त होने पर चन्द्रमाके किसी ग्रं कोई स्यनता नहीं दिखाई . 
देती; परन्तु इस विस्तृत वर्णनका और कहाँ तक विस्तार किया जाय, सारांश यह 
कि जिनके सामने विषयोंका उसी प्रकार ठिकाना नंहीं लगता, जिस प्रकार वायके: 
सामने सूक्ष्म कणका ठिकाना नहीं लगता और इस प्रकार जो लोग ज्ञानकी अग्निस . 
अपने सारे दोषों और मछोंको जलाकर पूर्ण रूपसे तिम हो जते हैं, वे खरे सोनेमें . 

खरे सोनेके ही समान पूरी तरहसे वहाँ जाकर मिल जाते हैं । यदि तुम यह पूछो कि 
मेरे इस कथनमें “वहाँ” का कया मतलव है, तो तुम यही समझ लो कि वहाँका ` 
अर्थ है--उस अव्यय सस्तुमें । यह वस्तु ऐसी है जो कभी दृष्टिका विषय नहीं 

होती ( अर्थात्‌ कभी देखनेमें नहीं आती ) और न कभी ज्ञानका ही विषय होती ` 


है । उसके सम्बन्धमें कभी यह नहीं कहा जा सकता कि वह अमुक वस्तु हैँ। 
न तःद्भासयते सूर्यो न शशाङ्को न पावकः। 
` यद्गत्वा न निवतेंन्ते तद्धाम परमं मम॥६॥ 


“दीपकके उज्ज्वल प्रकाशमें जो कुछ दिखाई देता है अथवा चन्द्रमा जिसे 
प्रकाशित करता है अथवा जो वस्तु सूर्यकी प्रखर ` प्रभासे चमकती हैं, उन सब 
वस्तुओंकी दृश्यता उस वस्तुके न दिखाई पड़नेके कारण भासमान होती हैँ (अर्थात्‌ 
ये सव सांसरिक वस्तुएं तभी तक दिखाई देती हूँ, जब तक वह अव्यय वस्तु 'नहीं 
दिखाई देती ) । वह वस्तु स्वयं अदृश्य रहकर सारे विश्वको प्रकाशित करती है । 
ज्यों ज्यों सीपीके भावका ज्ञान मन्द होता जाता है, त्यों त्यों उसमें होनेवाले चाँदीका 
भास ठीक और वास्तविक जान पड़ने छूगता हैं अथवा ज्यों ज्यों रस्सीके ज्ञानका 
लोप होता है, त्यों त्यों उसके स म्बन्धमें होनेवाला साँपका अम दृढ़ होता जाता है । 
ठोक इसी प्रकार जिस वस्तुका प्रकांश पड़नेके कारण ही चन्द्रमा और सूर्य आदि 
प्रचंड तेजसे प्रकाशित होते हैं, वह वस्तु केवळ तेजकी राशि ही है । वह संमस्त' 
भूतोंमें व्याप्त है और चन्द्रमा तथा सूर्यको भी प्रकाश देती है । चन्द्रमा और सूर्य 
अपना जो प्रकाश फैलाते हैं, वह प्रकाश वे इसी ब्रह्म नामक वस्तुसे प्राप्त . करते 
` है; और इसीलिए चन्द्रमा तथा सूर्य आदि तेजस्वी पिंडोंका तेज उस ब्रह्म-वस्तु- 
. का ही एक अंश है। सूर्योदय होनेपर जिस प्रकार चन्द्रमाके साथ साथ और सव॒ 
` नक्षत्रोंका भी लोप हो जाता है, उसी प्रकार इस ब्रह्म-वस्तुके प्रकाशके. उदित होते 
ही उस प्रकाशमें सूर्य और चन्द्रमाके साथ सारे जगतका लोप हो जाता है। 
अथवा जिस प्रकार जाग्रत होनेकी अवस्थामें स्वप्तकी सारी धूमधामका अन्तं हो 
जाता है अथवा जिस प्रकार सन्ध्याकाल होते ही कहीं मृग-जल बाकी नहीं रह 
जाता, उसी प्रकार जिस वस्तुका प्रकाश होते ही और किसी वस्तुकें आभासके लिए 
कोई स्थान नहीं रह जाता, वही वस्तु मेरा मुख्य स्थान हूँ। जो लोग उस स्थान 

परुजएप्रहुँचते हैं, वे सागरमें ,लीन'होनेवाले .जंल-प्रवाह के समान फिर कभी वहाँसे 
लौटकरःनहीं आते । अथवा जिस प्रकार नमककी बनाई हुईं हाथीकी मूर्ति खारे 
समुद्रमें डालने पर फिर किसी प्रकार लौटकर बाहर नहीं आ सकती अथवा अग्निकी 
ज्वाला आकाशमें चली जाने पर फिर लौटकर'नहीं आती अथवा तपे हुए लोहे 
पर डाला हुआ पानी, जिस प्रकार फिर हाथ नहीं आ सकता, ठीक उसी प्रकार 
जो व्यक्ति शुद्ध ज्ञानसे आकर मुझमें मिलता और एक-रूप हो जाता है, उसका 
फिर वापस लोटना सदाके लिए बन्द हो जाता है।” श्रीकृष्णकी ये बातें सुनकर 
बुद्धिमान्‌ अजु नने कहा--“हे देव, आपने मुझपर बहुत बड़ी कृपा की है। परन्तु 
फिर भी आपसे मेरी एक प्रार्थना है। उसकी ओर आप ध्यान दें। जो लोग 
आपमें मिलकर एकरूप हो जाते हैं और फिर लौटकर वापस नहीं आते, वे 
आपसे भिन्न रहते हैं या अभिन्न रहते हैँ? यदि वे अनादि परम्परासे भिन्न रहते 
हों तो यह बात ठीक नहीं सिद्ध होती कि वे फिर लौटकर नहीं आते; क्योंकि जो 
अमर फूलोंके पास जाते हैं, वे क्या-फूल ही हो जाते हैं? बाण जिस पर छोड़े 
जाते हैं, उससे वे भिन्तः होते हैं और जिस पर छोड़े जाते हैं उससे जाकर स्पर्श 
करते हैं और फिर पीछे लौटकर गिर पड़ते हैं । ठीक इसी प्रकार वे जीव भी 
आपको स्पर्श करके फिर अवश्य लौट आवेगे । अथवा यदि आप और वे जीव 
स्वभावतः एक ही हों तो फिर कौन किसमें मिलता है? शस्त्र आप ही अपने 
आपको कैसे काट सकता है? इसी लिए जिस प्रकार शरीरके साथ अवयवोंके होने- 
वाले संयोग और वियोगकी बात नहीं कही जा सकती, ठीक उसी प्रकार जो जीव 
आपसे भिन्न ही नहीं हैं, उनका आपके साथ संयोग और वियोग होनेकी बात 
समझमें नहीं आती । और जो सदा आपसे भिन्न ही है, वे कभी आपमें मिलकर 
एक-रूप नहीं हो सकते । और ऐसी अवस्थामें इस बातका विचार करना बिलकुल 
व्यथं ही होता है कि वे आपके पाससे फिर लौटकर आते हैं या नहीं | इसी लिए, 
हे देव, आप यह बात मुझे स्पष्ट रूपसे' बतलावें कि जो आपके साथ मिलकर 
एक़ हो जाते हैं और फिर लौटकर नहीं आते, वै कौन हैं ?” अजु नका यह प्ररन 
सुनकर उन सर्वज्ञ-श्रेष्ठ भगवानको बहुत अधिक सन्तोष हुआ; क्योंकि अपने शिष्य- 


के इस प्रइनसे उनको उसकी बुद्धिमत्ता अच्छी तरह दिखाई देने छूगी। भगवान्‌ 
श्रीकृष्णनें कहा--“भाई बुद्धिमान्‌ अजुनें, जो ` छोग मुझ तकः पहुँचकर फिर" 

नहीं लौटते, वे भिन्न भी हैं और अभिन्न भी हैं। यदि विंवेकपूर्वक गम्भीर 
-बिचार किया जाय तो मैं और वे स्वभावतः बिलकुल एक ही हैं - हम दोनों अभिन्न 
ही हैं । लेकिन यदि केवल ऊपरी दृष्टिसे विचार किया जाय तो यह भी जान पड़ता 
“है कि वे मुझसे अलग हैं । जिस प्रकार जल पर उठनेकी अवस्थामें तरंगे उससे 
भिन्न जान पड़ती हैं, परन्तु यदि वास्तवमें विचार किया जाय तो यही मानना पड़ता 
पहै कि वे लहरें भी पानी ही हैं अथवा जिस प्रकार अलंकार सोनेसे भिन्त दिखाई 
देते हैँ, परन्तु यदि विचारपूर्वक देखा जाय तो अलंकार भी बिलकुल सोना ही होते 
है, ठीक उसी प्रकार हे अजुन, यदि ज्ञानकी दृष्टिसे देखा जाय तो वे मुझसे अभिन्न 
-ही हैं; और जो भिन्नता दिखाई देती है, वह केवल अज्ञानके कारण हूँ। और 
-यदि ब्रह्म-वस्तुका ठीक ठीक विचार किया जाय तो ऐसी कौन-सी वस्तु हो सकती है 
“जो मुझ एकमेवाद्ितीयसे भिन्न मानी जा सके और भिन्तताके विचारसे मुझसे 
अलग की जा सके ! यदि सूर्यका विम्ब सारे आकाशको व्याप्त करके एक ही गोला 
बन जाय तो फिर उसका प्रतिबिम्ब कहाँ पड़ेगा ? और उसकी किरणें जायेगी तो 
कहाँ जायेंगी ? प्रलय-कालके सर्वव्यापी जलमें भी क्या कभी छोटी छोटी 'धाराएँ 
-आकर मिलती हैं ? ठीक इसी प्रकार मुझ विकारहीन तथा एकमेवाड्रितीयके अंश 
कैसे हो सकते हैं ? परन्तु सीधा वहनेवाला पानी भी दो धाराओंके एक जगह मिलने 
“पर कुछ टेढ़ा हो जाता हैं अथवा जलकी उपाधिके कारण सूर्य भी प्रतिबिम्ब रूपसे 
- एककी जगह दो दिखाई देने लगता है। भला यह कँसे कहा जा सकता हैं कि 
- आकाश चौकोर है या गोळ है ? परन्तु जब वही आकाश किसी घट या मठम व्याप्त 
रहता है, तब हम उसे गोल या चौकोर भी कह सकते हैं । जब कोई मनुष्य स्वप्नम 
यह देखता है कि मैं राजा हो गया हूँ, तब निद्राके वल पर क्या वह अकेला हीं 
` -सब व्यक्ति और सब वस्तुएँ नहीं बन जाता और सारे संसारको अपने ही आपसे नहीं 
भर देता ? घटिया सोना या और कोई मेल मिलाने पर जिस प्रकार चोखा सोना भी 
* कुछ और ही प्रकारका कस दिखलाने लगता है. ठीक उसी प्रकार मेरा शुद्ध स्वरूप 
भी जब मायासे वेष्टित हो जाता है, तव अज्ञानकी उत्पत्ति होती है । वह अज्ञान हँ- 
“'कोऽहं'” (अर्थात्‌ मैं कौन हूँ) । इसी अज्ञानसे मनमें यह विकल्प उत्पन्न होता है कि 
- मैं कौन है, और तब इसी बात पर विचार करके जीव यह निरचय करता है 
` कि-मैं देह हुँ” । 

ममैवांशों जीवलोके जीवभूतः सनातनः। 
सनः षष्ठानीन्द्रियाणि प्रकृतिस्थानि कषति ॥ ७ ॥ 
“इस प्रकार आत्म-ज्ञान जब शरीरसे मर्यादित होता है, तब अल्पताके कारणः 
उस शरीरमें मेरा ब्रश भासमान होता है । हवा चळनेके कारण समुद्र तरंगमयः 
दिखाई देता है; और इसी लिए संकुचित विचारोंवाळे जीवोंको ऐसा जान पड़ता 
है कि वे तरंगे भी समुद्रका अंश ही हैं । इसी प्रकार जड़को चैतन्य प्रदान करनेवाला" 
ओर देहका अभिमान उत्पन्न करनेवाला मैं भी इस जीव-लोकमें जीवके रूपमें ही 
भासमान हेता हूं । जीवकी मर्यादित बुद्धिको अपने आस-पास जो अनेक प्रकारके" 
व्यापार होते हुए दिखाई देते हैं, उन्हींके लिए “जीव-छोक” शब्दका व्यवहार" 
होता है । जन्म लेने और मरनेको वास्तविक और सच्चा माननेको ही मैं जीव-लोक 
अथवा संसांर कहता हूँ । अब यह सुनो कि इस जीवलोकमें तुम मुझे कँसे देख 
सकते हो । पानीमें प्रतिबिम्बित होनेवाला चन्द्रमा वास्तवमें पानीके बाहरका ही: 
रहता है, अथवा यदि स्फटिक मणिको कुंकुम पर रख दें तो सामान्य मनुष्यको वह 
लाल रंगका जान पड़ता है, परन्तु वास्तवमें वह लाल रगका नहीं होता । ठीक इसी 
प्रकार बिना अपनी अनादिता और फ्रिंयाहीनतामें कोई बाधा पहुंचाये ही मैं जो' 
कर्त और भोक्ताके रूपमें भासमान होता हूँ, उसे केवल भ्रम ही समझना चाहिए । 
इन सब बातोंका तात्पर्य यही है कि शुद्ध आत्म-ब्रह्म ही प्रकृतिके साथ मिलकर स्वयं" 
ही इस मायिक संसारका प्रवाह आरम्भ करता है । फिर वह आत्मा यही समझकर 
अनेक सब व्यवहार करने लगता है कि मन आदि छओ इन्द्रियां और कान आदि 
माया-जनित अवयव सव मेरे ही हैं । जिस प्रकार कोई संन्यासी स्वप्नमें स्वयं ही 
अपना परिवार बन जाता है और फिर उस परिवारकी चिन्ताके कारण लोभमें पड़: 
कर इधर-उधर दौड़ने लगता तथा अनेक प्रकारके सांसारिक व्यवहार करने लगता 
हैं, उसी प्रकार जीवात्मा भी स्वयं अपने आपको भूल जाता है और तब अपने आपको 
प्रकृति अथवा मायाके समान ही समझकर उसीमें अनुरक्त हो जाता है और उसीके" 
हितके सव काम करने लगता है । इसके उपरान्त वह मनके रथ पर बैठता है, कानके _ 
रन्ध्रे प्रवेश करता है और शब्दोंके वनमें;घुसकर चक्करमें पड़ जाता। उसी प्रक्कतिकी ` 
बागडोर पकड़कर जीवात्मा त्वचाके माग पर चल पड़ता है और स्पर्श-विषयके घोर 
जंगलमें प्रवेश करता है । कभी कभी वह नेत्रोंमें प्रवेश करके रूप-विषयके पर्वतोंमें" 

मममाना भटकता है । अथवा, हे अजु'न, वह जिह्वामें संचार करके अपने आपको रस- 
विषयकी गुफामें पहुँचा देता है अथवा जब यह देहाभिमानी जीवात्मा घ्ाणेन्दरियमें 
प्रवेश करता है, तव वह गन्ध-विषयके प्रचंड वनमें भी चला जाता है। इसी प्रकार यह: 
देहाभिमानी जीव मनको गले लगाकर दब्दादिक विषय-समुदायोंका उपयोग करता हूँ।: 


शरीरं यंदवाप्नोति यच्चाप्युत्क्रामतीश्वरः । 
गृहोत्वैतानि संयाति वायुर्गेन्धानिवाशयात्‌ ॥ ८॥ 


“परन्तु जिस समय जीवाव्मा एकसे अधिक शरीरोंमें संचार करता हैँ, उस समय € 
उसे ऐसा जान पड़ता है कि मैं ही कर्ता और भोक्ता हूँ हे अजुन, जिस समय कोई ' 
पुरुष राजकीय विलासोंसे सम्पन्न किसी स्थानमें निवास करता है, उस समय उसे 
देखनेसे ऐसा जान पड़ता है कि वह बहुत धनवानु और विलासी है । ठीक इसी प्रकार 
जीवात्मा जव रारीरका आश्रय ग्रहण करता है, तब उसको अहं-कर्त्ता-वाली भावना 
बहुत अधिक वलवती हो जाती है और विषयों तथा इन्द्रियोंकी धमाचौकड़ी आरम्भ 
हो जाती हैं। अथवा जब जीवात्मा शरीरका त्याग करता है, तब वह्‌ इन्द्रियोंका सारा 
साज-सामान भी अपने साथ ही लेता जाता है। जिस प्रकार अतिथिका अपमान होने 
पर वह उस गृहस्थकी पुण्यकी सम्पत्ति हरण कर ले जाता है, जिसका वह अतिथि 
होता है अथवा कठपुतलियोंका चळना-फिरना आदि उनको चळनेवाली डोरी अपने 
साथ ले जाती है अथवा अस्त होनेवाला सूर्य जिस प्रकार लोगोंके नेत्रोंका प्रकाश 
भी अपने साथ ही लेता जाता है अथवा वायु जिस प्रकार फलों और फूलोंका परिमल लूट 
ले जाती है, ठीक उसी प्रकार, हे अर्जुन, शरीरको छोड़कर जानेके समय उसका स्वामी 
जीवात्मा भी मन और श्रोत्र आदि छओं इन्द्रियोंको अपने साथ ही लेता जाता हैं । 

श्रोत्रं चक्षुः स्‍्पशनं च रसनं घ्राणमेव च। 
अधिष्ठाय मनश्चायं विषयानुपसेवते ॥ ९ ॥। 

“फिर इस मृत्यु-छोकमें अथवा स्वर्ग-लोकमें जहाँ कहीं और जो शरीर वह जीवा- 
त्मा धारण करता है, वहीं और उसी शरीरमें वह उच्हीं मन आदि इन्द्रिय़ोंका विस्तार 
करता है । हे अजुन, जिस प्रकार बुझने पर दीपक अपनी प्रभा अपने साथ ही लेता 
जाता हैं, परन्तु फिरसे जलाने पर वह बही प्रभा लेकर प्रकट होता हैं, ठीक उसी प्रकारः 
इस जीवात्मा और शरीरके सम्बन्धमें भी होता है तात्पर्यं यह कि जो लोग गम्भीरता- 
पूर्वक विचार नहीं करते, है अजुन, उन लोगोंकी ृष्टिमें व्यवहारका यही प्रकारः 

` दिखाई देता है । कारण यह है किं वे लोग मानते हैँ कि आत्मा संचमुच इस 
शरीरम आती है, सचमुच वह विषयोंका भोग करती है और सचमुच फिर इस शरीर 
को छोड़कर चली जाती है । परन्तु यदि वास्तविक दृष्टिसे देखा जाय तो स्वयं आत्मा 
यही मानती है कि यह सब आना, जाना, करना और भोगना आदि केवल माया है। 
उत्क्रामन्तं स्थितं वपि भुञ्जानं वा गुणा।न्वितस्‌ । 
विमूढा नानुपश्यन्ति पश्यन्ति ज्ञानचक्षुषः ॥ १०॥ 
यतन्तो योगिनश्देनं पश्यन्त्यात्मन्यवस्थितम्‌ । 
यतन्तोऽप्यकृतात्मानो ननं पश्यन्त्यचेतसः ॥ ११ ॥! 

“परन्तु लोग जव यह देखते हैँ कि शरीरका आकार सामने उपस्थित है, उसमें 
चेतना-शक्ति आई है और उस चेतना-शक्तिके :कारण वह चलता फिरता हूँ, तब 
बे ही कहते हैं कि शरीरमें आत्मा आई है । इसी प्रकार, हे अजुन, इस शरीरकी 
संगतिसे भिन्न भिन्न इन्द्रियां अपने विषयोंमें जो संचार करती हैं, इसीको लोग 
-भोगना कहते हैं । इसके उपरान्त भोगके कारण क्षीण हो जानेवाला शरीर जब 
आपसे आप निश्चेष्ट हो जाता है, तव यह पुकार मचाई जाती है कि--“अरे जीव 
चला गया ! जीव चला गया !” परन्तु हे अजु न, जिस समय वृक्ष हिता हो, केवल 
उसी समय यह समझना कि हवा चल रही है और जिस समय वृक्ष हिलता न हो, 
उस समय यह समझना कि हवा नहीं चळ रही है, क्या कभी ठीक और युक्ति-युक्त 
हो सकता हुँ ? अथवा जिस समय दपण सामने रखा हो, क्या उसी समय यह 
मानना चाहिए कि हमारा रूप हमें प्राप्त हुआ है और इससे पहले हमारा रूप था 
ही नहीं ! अथवा जिस समय वह दर्पण दूर हटा दिया जाता है और उसमें दिखाई 
पडनेवाळे प्रतिबिम्बका आभास चष्ट हो जाता है, उस समय क्या मनुष्यको यह 

'समझमा चाहिए कि हमकरे रूपका ही वास्तवमें लोप हो गया ! शब्द वास्तवमें 
आकाशका गुण है, परन्तु जब मेधोंकी गड़गड़ाहट सुनाई देती है, तब उस गड़गड़ा- 
हटका आरोप मेघोंमें किया जाता है। अथवा वास्तवमें तो बादल ही चन्द्रमाके 
सामने वेगपू्वंक दौड़ते हैं, परन्तु साधारणतः यही समझा जाता है कि चन्द्रमा ही 
दौड़ रहा है । ठीक इसी प्रकार जो लोग अन्धे होते हैं, वे केवळ भ्रमके कारण 
उस विकार-हीन स-आत्म-सत्ता पर शरीरके जन्म लेने और मरनेका बिलकुल व्यथं 
ही आरोप करते हैं । इन सभी अवस्थाओंमें आत्मा निरन्तर अपने ही स्थान पर 

रहती है और शारीरके धमं शरीरें ही रहते हैँ । परन्तु इत सब बातोंको ठीक ` 
तरहसे और वास्तविक ख्पमें देखनेवाले विवेकशील पुरुष कुछ दूसरे ही होते हैं ॥ 
ज्ञान प्राप्त हो जानेके कारण जिनके नेत्र इस शारीरके ऊपरी आवरणमें ही नहीं 
फंसे रहते, ग्रीष्म-कालके सुर्यकी किरणोंकी भांति विवेकका विस्तार होनेके कारण 
जिनके अन्दर स्वख्पका स्फुरण हो चुका होता है, केवल वही ज्ञानी पुरुष उस. 
शुद्ध आत्माको जानते हैँ । नक्षत्रोंस भरे हुए आकाशका जब समुद्रम प्रतिबिम्ब 
पड़ता है, तब यह बात स्पष्ट ख्पसे समझमें आती है कि आकाश हूटकर समुद्रमें 
नहीं आ पड़ा है, बल्कि यह केवल उसका प्रतिबिम्ब है । आकाश जहां रहना 
चाहिए और जहाँ सदा रहता है, वहीं है, और नीचे दिखाई देनेवाला उसका यह 
आभास केवल मिथ्या जान पड़ता हैँ । ठीक इसी प्रकार आत्मा यद्यपि इस शरीर- 
के साथ सम्वद्ध दिखाई देती है, परन्तु फिर भी उसका ऐसा दिखाई देना केवल 
आभास है । प्रवाहमें जो हलचल दिखाई देती है, वह प्रवाह भरमें ही होती है; 
और यद्यपि उस प्रबाहमें चन्द्रमाकी चन्द्रिका हिलती-ड्लती दिखाई देती हैं, तो 
भी वास्तवमें वह चन्द्रिका स्वयं चन्द्रमामें ही स्थित रहती हैं। अथवा पानीका 
गड्ढा कभी तो भर जाता हैं और कभी सूख जाता हैँ। जब वह भरा रहता हैं 
तब उसमें सूर्यका प्रतिबिम्ब दिखाई देता है; और जब वह सूख जाता है, तब 
उसमें प्रतिबिम्ब नहीं दिखाई देता । परन्तु सूर्य सदा ज्योंका त्यों रहता हूँ। ठीक 
इसी प्रकार ज्ञानी लोग यह देखते और समझते हैं कि शरीर चाहे जन्म ले और 
चाहे मर जाय, पर मैं सदा ज्योंका त्यों और अविकृत रहता हूँ । घट अथवा मठ: 
चाहें बने और चाहे नष्ट हो जाय, परन्तु आकाश सदा ज्योंका त्यों और स्वयं सिद्ध 
ही रहता है । ठीक इसी प्रकार आत्मसत्ता भी सदा अखंड और अव्यय रहती हैः 
और. केवल अज्ञानके द्वारा कत्पित शरीर ही जन्म लेता और मरता है; ओर ज्ञानी” 
लोग ही वास्तवमें यह बात जानते हूँ । ज्ञानी लोग अपने निर्मल आत्म-ज्ञानकेः 
कारण यह समझते हैं कि चैतन्य न तो किसीमें भरा ही जाता हैं और न किसीमेंसे' 
निकलता ही है और न वह कोई कर्म करता ही है और न कराता ही है. अब 
चाहें कितना ही अधिक ज्ञान क्यों न प्राप्त हो जाय, परमाणुका भी पता लगाने* 
वाली सूक्ष्म बुद्धि क्यों न प्राप्त हो जाय और समस्त रास्त्रम पारंगतता क्यों न 
प्राप्त हो जाय, परन्तु जब तक इस प्रकारकी विद्त्ताके जोड़का वैराग्य मनमें त: 

उत्पन्न हो, तब तक मेरे सर्वात्मक स्वरूपकी कभी प्राप्ति नहीं हो सकती । हे अजु न, 
यदि ऐसी अवस्था हो कि मनुष्य मुंहसे तो विवेकको बहुत सी बातें करता हो, परंतु 
उसके अन्तःकरणमें विषयोंका दृढ़ और स्थायी निवास हो, तो यह बात निश्चित 
है कि मेरे स्वरूपकी कभी प्राप्ति नहीं हो सकती । भला स्वप्नमें बड़बढ़ानेवाले 
मनुष्यके रचे हुए ग्रन्थसे क्या कभी व्यवहारकी समस्याओंका निराकरण हो सकता 
है ? अथवा क्या कभी किसी पुस्तकको हाथ छगानेसे ही उसे पढ़नेका फल प्राप्त 
हो सकता हैं ? अथवा क्या आँखें बन्द करके और केवल नाकके साथ मोती 
रूगाकर उसका दाम आँका जा सकता है? ठीक इसी प्रकार यदि चित्तमें अहंकार 
-भरा हो और मनुष्य सब प्रकारके शास्त्रोंकी चर्चा करता हो, तो करोड़ों बार जन्म 
“लेने पर भी कभी मेरी प्राप्ति नहीं हो सकती । जो एक मात्र मैं ही समस्त भूतोंमें 
व्याप्त रहता हूँ, वह अपनी व्याप्ति मैं तुम्हें स्पष्ट रूपसे वतलाता हूँ; सुनो । 
यदादित्यगतं तेजो जगद्भासयतेऽखिलम्‌ । 
यच्चंद्रमसि यच्चाग्री तत्तेजो विद्धि मामकम्‌ ॥ १२॥ 

“सूर्य समेत यह सारा विश्व जिस तेजसे प्रकाशित होता है, वह सब तेज मेरा 
ही है । हे अजुन, जव सूर्यं जलका अंश सुखाकर अस्त हो जाता है, तव सुखे हुए 
जगतको जो चन्द्रमा आर्ता पहुँचाता है, उस चन्द्रमाकी चन्द्रिकाएँ भी मेरा ही 
तेज हैं और अग्निका जो बढ़ता हुआ तेज जलाने और सिझाने आदिके अनेक 
कार्यं करता है, वह तेज भी मेरा ही है । 

गामाविश्य च भूतानि धारयाम्यहमोजसा। 
पुष्णामि चौषधीः सर्वाः सोमो भूत्वा रसात्मकः ॥ १३॥ 

“मैं ही इस पृथ्वी-्तलमें प्रवेश करके उसे संभाले रहता हूँ, और इसी लिए वह 
मिदट्टीके ढेलेके रूपमें होने पर भी महासागरके जलमें गळ नहीं जाती । और पृथ्वी 
अपनी जिस शक्तिके कारण असंख्य भूतोंका भार सहन करती है, वह शक्ति भी मैं 
ही उसमें'प्रवेश करके उसे प्रदान करता हूँ । हे अजुन, आकाशमें चनद्रमाके रूपमें 
मैं ही अमृतके चळते-फिरते सरोवरके समान हुआ हुँ । बहांसे मेरी जो किरणें नीचेकी 
ओर आती हैं, उन्हें मैं ही अमृतसे भरकर समस्त वनस्पतियोंका पोषण करता हुँ। 
इस प्रकार मैं धान्य आदिका सुकाळ करके अन्नके द्वारा भूत मात्रके जीवनको निर्वाह 
करता हूँ;। यद्यपि इस प्रकार अन्नकी तो यथेष्ट प्रचुरता हो जाती है, परन्तु उस अन्तको 

'यचाकर जीवोंको सुखी करनेवाली जठराग्निकी जो शक्ति है, वह कहांसे आती है ? 
॒ महं वेशवानरो भूत्वा प्राणिनां देहमाश्रितः। 
प्राणापानसमायुक्तः वचाम्यन्नं चतुविधस्‌॥ १४॥ 

“इसी लिए प्राणी मात्रके शरीरमें नाभि कन्द पर अंगीठी सुलगाकर उनके 
-जठरपें मैं ही अग्नि बनकर रहता हूँ । और प्राण तथा अपान वायुको भाथियाँ 
दिन-रात चलाकर प्राणियोंके जठरोंमें में जितने पदार्थ पचाता हूँ, उनकी कोई 
गिनती ही नहीं है, कड़े, मुलायम, अच्छी तरह पके हुए और भुने हुए इस 
प्रकार चारों तरहके अन्न में पचाता हूँ । तात्पर्यं यह कि ये जितने जीव हैं, वे सब 
मैं ही हूँ और इन जीवोंको जो जीवन प्राप्त है, वह जीवन भी में ही हूँ। और 
उस जीवनको चछानेवाली जठराग्नि भी मैं ही हूँ। इसी अवस्थामें में अपनी 
व्यापकताका चमत्कार तुम्हें कहां तक बतलाऊं ! बात यह है कि इस विइवमें मेरे 
सिवा और कुछ है ही नहीं । केवल मैं ही सब जगह हूँ । कदाचित्‌ तुम्हारे मनमें 
यह प्रस्न उत्पन्न होता हो कि यही वात है, तो फिर कया कारण है कि कुछ 
जीव तो सदा सुखी रहते हैं और कुछ जीव सदा दुःखोंमें ही डूबे रहते हैं ? यदि 
सारे नगरमें एक ही दीपकका प्रकाश है, तो फिर कुछ स्थानोंमें अन्धकार और 
कालिमा क्यों दिखाई देती है ? इसलिए अब मैं तुम्हारी इस शंकाका भी समाधान 
कर देता हूँ । यदि वास्तवमें देखा जाय तो सव जगह केवळ मैं ही हूँ और इस 
संसारमें कोई ऐसी वस्तु नहीं है जो मुझसे भिन्न हो । परन्तु प्राणियोंकी कल्पनामें 
मैं उन्हें उनकी बुद्धिके अनुसार ही भासता हूँ। आकाशका ध्वनि नामक गुण 
एक रूप ही है, परन्तु वाद्योंके भेदोंके अनुसार आपसे आप भिन्न भिन्त प्रकारके 
नाद उत्पन्न होते हैं । लोगोंके व्यवहारोंसे बिलकुल अलि और अळग रहनेवाला 
सूर्यं उदित होता है और वह सबसे बिलकुल दूर और अलग रहता है, परन्तु 
फिर भी वह लोक व्यवहा र चलानेमें उपयोगी होता है। बीजोंके धर्मके अनुसार 
ही जल किसी वृक्षके ख्पमें रूपान्तरित होता है। ठीक इसी प्रकार जीवके रूपमें 
मेरा स्वरूप परिणत होता है । एक पुरुष मूर्ख हैं और दूसरा बुद्धिमाचु है । दोनोंके 
सामने नील मणियोंका एक दो-छड़ा हार रखा है। मूर्खको तो वह साँप जान 
पड़ता है और उसको भयभीत करनेका कारण होता है । परन्तु बुद्धिमाचुकी समझमें 
उसका वास्तविक स्वरूप आ जाता है और उसके लिए वह हार आनन्ददायक 

होता है.। जिस प्रकार स्वाती नक्षत्रका जल सीपीमें पहुँचकर मोती होता है, परन्तु 
साँपके शरीरमें पहुँचकर वही जल विष होता है, ठीक उसी प्रकार मैं ज्ञानियोंके 
लिए सुख हो जाता हूँ और अज्ञानियोंके लिए दुःख बन जाता हूँ । 


सवंस्य चाहं हृदि संनिविष्टो मत्तः स्मृतिरज्ञानमपोहनं च । 
वेदैश्च सर्वेरहमेव वेद्यो वेदान्तकृद्वेदविदेव चाहस्‌॥ १५॥ 
“यदि वास्तवमें देखा जाय तो प्राणियोंके मनमें दिन-रात यह बात आती है 


कि--'मै अमुक हूं, वह अमुक वस्तु मैं ही हूँ ।” परन्तु सन्तोंकी संगति करनेसे, 
योग-ज्ञानका अभ्यास करनेसे और वैराग्यसे सम्पन्न होकर गुरुके चरणोंकी सेवा 
करनेसे और इस प्रकारके दुसरे सत्कर्मोका आचरण करनेसे जिन लोगोंका अशेष 
अज्ञान नष्ट हो जाता है और जिनका अहं भाव मुझमें आकर रमण करने लगता 
है, वे लोग आपसे आप मुझे पहचान लेते हैं और मुझे अर्थात्‌ आत्मन्तत्वको 

. पहचानकर सुखी होते हैं । उन्हें इस प्रकारकी सुख-सम्पन्न स्थितिमें पहुंचानेके लिए 
भला मेरे सिवा दूसरा और कौन कारण हो सकता है ? सूर्यका उदय होनेपर जिस 
प्रकार हम लोग उस सूर्यके प्रकाशसे ही उसे देखते हैं, उसी प्रकार मेरे ही 
साधनसे मेरा ज्ञान होता हैं। इसके विपरीत देहाभिमानसे जकड़े रहनेके कारणः 
और सदा संसारकी ही बड़ाई सुनते रहनेके कारण जिनकी अहं भावना शरीरमें 
ही डूबी रहती है, वे लोग ऐहिक तथा पारलौकिक सुख प्राप्त करनेके लिए कमं: 
कांडकी अनेक क्रियाएं करने रगते हैँ; और इसलिए उनके हिस्सेमें दुःखका ही 
विशिष्ट अंश पड़ता है । परन्तु जिस प्रकार जाग्रत अवस्थामें देखी हुई बातें ही 
स्वप्तका कारण होती हूँ, ठीक उसी प्रकार, हे अजुन, उनके 'इस अज्ञान-जन्य 
श्रमका भी मैं ही कारण और और आधार हुँ । मेघोंके कारण दिनमें अन्कर छा 
जाता है, परन्तु वे मेघ भी दिनके कारण ही दिखाई पड़ते हैं। ठीक इसी 
प्रकार मेरा स्वरूप जो परदेसे ढेक जाता है और प्राणियोंको केवल सांसारिक 
विषय ही दिखाई देते हैं, वह मी मेरी ही सत्ताके आधारसे दिखाई देते हैं। हे 
अजुन, जिस प्रकार निद्राका भी और जाग्रतिका भी हेतु जाग्रत अवस्था ही है, ठोक 
उसी प्रकार इनःजीवोंके जानका: भी और अज्ञानका भी मैं ही मुल कारण हैँ । जिस 
प्रकार सर्पके आभासका भी और डोरीके ज्ञानका भी मूळ कारण डोरी ही होती है, 

ठीक़ उसी प्रकार'यह बात भी सिद्ध है कि ज्ञानका भी और अज्ञानका भी तथा' 
अज्ञानके कारण दिखाई देनेवाले समस्त सांसारिक प्रसारका भी में ही मुल' कारण' 
हूँ। इसी लिए हे अजुन, वास्तवमें मेरा जो स्वरूप है, उस स्वरूपकी कल्पना न 
होने पर जिस समय वेद मुझे जाननेके लिए आगे बढ़ें, उस समय उनमें भिन्न 
भिन्न शाखाएँ निकलने लगीं । तो भी यही समझना चाहिए कि वे भिन्त भिन्न 
शाखाएँ भी मेरा ही ज्ञान कराती हैं, क्योंकि चाहे पूर्व-गामिनी नदी हो और चाहें: 
पश्चिम-गामिनी नदी हो, दोनों ही अन्तमें समुद्रमें जाकर मिलती हैं । जिस प्रकार 
सुगन्धिके सहित हवाके झोके आकाशमें लीन होते हैं, ठीक उसी प्रकार शब्दोके 
सहित श्रुतियाँ भी अहब्रह्माऽस्मिवाले महा. सिद्धान्तमें लीन होती हैं । और फिर इस' 
प्रकार समस्त श्रुतियाँ जो लज्जित होकर स्तब्ध, हो जाती हैं सो यह कार्य भी मेरे 
ही. प्रकाशसे होता है । इसके उपरान्त जो निर्मल ज्ञान होने पर श्रुतियोंके सहितः 
सारा जगत लीन हो जाता है, उस ज्ञानको जानेवाला भी मैं ही हूँ । जिस प्रकार 
सोकर उठने पर स्वप्न की कोई बात, मनुष्य में नहीं रह जाती और वह समझ लेता 
है कि केवल मैं ही हूँ, ठीक उसी प्रकार बिना किसी तरहके द्वेतका भास हुए मैं 
स्वयं अपनी अद्वैतता जानता हूँ । और आत्म-बोधका कारण भी में ही हूँ । इतना 
होने पर जिस प्रकार कपूरमें अग्नि लगने पर, हे अजु न, न तो काजल ही बाकी रह 
जाता है और न अग्नि ही बची रहती हैं, उसी प्रकार जो ज्ञान समस्त अविद्याको 
भस्म कर.डालता है, स्वयं वह ज्ञान. ही जिस समय लुप्त हो जाता हैं, उस समय 
` होना और न होना या जन्म और मरण कुछ बाकी नहीं रह जाता ।जो चोर 
अपने साथ सारे विश्वको ही चुरा ले गया हो, भला उसका पता कैसे लगाया जा 
सकता है ? ठीक इसी प्रकारकी जो एक अवर्णनीय शुद्ध अवस्था है, वह अवस्था" 
भी -मैं ही हूँ । इस प्रकार जब केवल स्वरूपी ब्रह्म जड़ और अ-जड़ सबको व्यास 
कर. लेता है, तब उस अनूपाधिक निरंजन आत्मःस्वरूप तक पहुँच हो जाती हैं।! 
श्रीकृष्णने जो ये सब बातें बतलाई थीं, उनकी छाप अर्जुनंके अन्तःकरण पर उसी' 
प्रकार पड़ी; जिस प्रकार दुरधके'समुद्रमें आकाशके चन्द्रमाका प्रतिबिम्ब पडता हैं 
अथवाः जिस: प्रकार किसी' चमकती हुई दीवार पर उसके सामनेके चित्रका प्रतिविम्ब" 
पड़ता है । : बस ठीकः इसी प्रकार 'भगवानके उपदेशका' अजुन्के ' अन्तःकरण 'पर& 
प्रतिबिम्ब पड़ रहा था । परन्तु, ब्रहमज्ञानमें एक ऐसा विलक्षण' गुण हैकि ज्याँ ज्यों 
३२ 

वह ज्ञान होता जाता है, त्यों त्यों उसका चसका भी बराबर बढ़ता जाता है। इस- 
लिए अनुभव-सिद्धोंमें श्रेष्ठ अजुनने भगवानसे कहा--“हे महाराज, अपनी 
व्यापकताका विवेचन करते समय बातोंके आवेशमें आप अपने जिस उपाधि-रहित 
स्वरूपका उल्लेख कर गये, उस स्वख्पका आप मेरे लिए एक बार बिलकुल निर्दोष 
तथा स्पष्ट रूपसे वर्णन करें ।” इस पर द्वारकाधीश श्रीकृष्णने कहा--. हैं अजुन, 
तुमने बहुत अच्छी बात पूछी है यदि सच पूछो तो, हे अजुन, मुझमें भी प्रेम- 
पूर्वक निरंतर बोलते रहनेकी बहुत चाह रहती है । परन्तु क्या करूं, तुम्हारे समान 
प्रइन करनेवाला मुझे कोई मिळता ही नहीं। आज तुम्हारे रूपमें मुझे अपने 
भनोरथका फल प्राप्त हुआ है; क्योंकि तुम बिना संकोच किये मुझसे जी भरकर प्रश्‍न 
करते हो । अद्देत तक पहुँचने पर ही जिस निर्मल अनुपाधिक स्वरूपका अनुभव 
हो सकता है, उसी स्वख्पके सम्बन्धमें आज तुमने प्रश्न करके मुझे परम सुखी किया 
है । जिस दपंणके सामने आने पर स्वयं ही अपने नेत्र दिखाई देते हैँ, ठीक उसी 
दर्पणके समान तुम्हारे समान प्रद्न-कुदछ और निर्मल श्रेष्ठ साथी आज मुझे 
बात-चीत करनेके लिए मिला है। हे सखे अजु'न, यह बात नहीं है कि तम तो 
अज्ञान बनकर सब बातें पूछो और शिक्षक बनकर तुम्हें सब बातें सिखलाऊँ।” 
यह कहकर भगवानने अजुंनको आलिंगन किया और तब उन्होंने उसकी भोर कृपा- 
पूर्वक देखकर जो कुछ कहा, वह सुनो । श्रीकृष्ण कहा---'हे अजुन, चाहे बोलने 
वाले होंठ दो हों, परन्तु फिर भी उन दोनोंसे बात एक ही निकलती है; और 
चलतेवाले पाँव चाहें दो हों, परन्तु फिर भी उनसे चलना एक ही होता है | ठीक 
इसी प्रकार तुम्हारा प्रश्‍न करना भौर मेरा समाधान करना दोनों एक ही है। तम 
और में दोनों एक ही अर्थं या अभिप्राय पर दृष्टि रखते हैं, इसलिए इस समय प्रश्न 
करनेवाला और उत्तर देनेवाळा दोनों एक ही हैं।” इतना कहते कहते भगवान प्रेमसे 
पूर्ण हो गये और उन्होंने अजु'नको फिर गले लगा लिया । परन्तु फिर वे जरा छरकर 
अपने मनमें कहने छगे---''प्रेमका यह मोह दूर करना चाहिए । यद्यपि गडमें मिठास 
ही मिठास होती है; परन्तु फिर भी उस मिठासको नष्ट होनेसे बचानेके लिए उसमें 
थोड़ा-सा क्षार# मिलाना पड़ता है ठीक इसी प्रकार यदि प्रेमका यह मोह इस समय 
दुर न किया. जायगा तो हाथमें आया हुआ यह संवाद-सुख गेवाना पड़ेगा । पहलेसे 
% दक्तिण-आन्तमें गुड़में ज्ञार मिलाया नाता है । | 

ही यह नर है और मैं नारायण हूँ । हम दोनोंमें भेदके लिए बिलकुल (स्थान नहीं 
है । परन्तु फिर भी प्रेमका यह -आवेश इस समय मुझे अन्दर ही अन्दर रोकना 
चाहिए ।” यह सोचकर भगवानने चट अजु'नसे पूछा--“'भाई अजुन, तुम क्या 
पूछ रहे थे ?” यह सुनते ही जो अजुन अद्वेत-प्रेमसे भगवान श्रीकृष्णके स्वख्पमें 
लीन होनेका उपक्रम कर रहा था, उसके होश फिर ठिकाने आ गये और ` वह. 
फिर प्रश्‍नावलीकी ओर प्रवृत्त हुआ । उसने गद्गद्‌ होकर कहा--“महाराज, मैंने 
यही कहा था कि आप मुझे अपना उपाधिःहीन स्वरूप बतलावें ।” यह सुनकर 
भगवान शाङ्ग धरने पहले उपाधिके दो प्रकारोंका वर्णन करना आरम्भ किया । , 
इस पर कुछ लोग यह्‌ प्रश्‍न कर सकते हैं कि जव अजु नने उपाधि-रहित वस्तुके 
सम्बन्थमें प्रश्‍न किया था, तव भगवानने इस प्रकरणमें उपाधियोंका झगड़ा क्यों 
खड़ा कर दिया ? इसका उत्तर यह है कि मठेमेंसे सारांश निकालना ही मक्ख, 
निकालना कहलाता है और निङ्गष्ट अंको जलाना ही सोनेको तपाकर खरा करना 
है। जब सेवार हाथसे हटाकर एक तरफ कर दी जाती है, तभी पानी मिळ सकता है।मेघ 
जब नहीं रह जाते, तभी केवल आकाश अवशि् रह जाता है । जब ऊपर की भूसी 
हटा दी जाय, तव अनाजका कण प्राप्त होनेमें कया विम्ब हो सकता हूँ? ठीक 
इसी प्रकार जब विचारके द्वारा उपाधि-युक्त वस्तुकी उपाधियोंका अन्त होता है, 
तब किसीको यह बतलानेकी आवश्यकता नहीं रह जाती कि निरुपाधिक क्या है । 
जव किसी युवती स्त्रीसे भिन्त भिन्न अनेक नामोंका उच्चारण करनेके लिए कहा जाता 
है, तब उस प्रकरणमें यदि कहीं उसके पतिका नाम आ जाता है, तो वह उस नामका 
उच्चारण नहीं करती बल्कि चट समझ जाती है कि मुझे लज्जित करनेके लिएं ही - 
मेरे पतिदेवका नाम मेरे सामने लाया गया. है। ठीक इसी प्रकार उस निर्गुण 
निरुपाधिक और निराकार आत्माका स्वरूप वाणी केवल स्तब्ध होकर प्रकट करती 
हैं । इसी लिए जो बात कही नहीं जा सकती, जब वही बात कहनेका प्रसंग आया. 
तत्र भगवानने पहले उपाधियोंका ही विवेचन आरम्भ किया । प्रतिपदाके चन्द्रमाको 
सूक्ष्म रेखा दिखळानेके लिए जिस प्रकार किसी ऊंचे वृक्षकी शाखाका उपयोग 
किया जाता है, उसी प्रकार इस अवंसर पर उपाधियोंकी चर्चाका उपयोग होगा ।. 


द्वाविमो पुरुषौ लोके त्रश्चाक्षर .एव च। 
क्षरः सर्वाणि भूतानि कूटस्थोऽक्षर -उच्यते ॥ १६-॥ 

भगवानने कहा=_“'भाई अर्जुन, इस संसार-रूपी नगरकी. बस्ती बहुत ही छोटी ' 
अर्थात्‌ केवल दो: पुरुषोंकी है। जिस प्रकार सारे आकाशमें केवल दिनः और रात 
यहीं दोनों रहते हैं, उसी प्रकार इस संसार-रूपी नगरमें भी केवल दो ही पुरुष रहते ' 
हैं । एक और तीसरा: पुरुष भी हैँ, परन्तु उसे इन दोनोंका नाम भी अच्छा नहीं 
लगता । जब उस पुरुषका उदय होता है, तव वह इन दोनोंको नगर समेत खा' 
जाता है । परन्तु इन सब बातोंको जाने दो इस समय तो इन्हीं दोनों पुरुषोंकी 
कहानी:सुनो। ये दोनों पुरुष इसी संसार-रूपी नगरमें निवास करनेके लिए आये 
हैं।। इनमेंसे: एक तो'अन्धा, मूढ़ और पंगु है भौर दूसरा सब अंगोंसे दुरुस्त और ' 
हट्टाकट्टा हैं परन्तु एकही नगरमें निवास करनेंके कारण इन दोनोंमें स्नेह हों 
गयां हैं । 'इनमेंसे. पहलेको क्षर और दूसरेको अक्षर कहते हैं । इन्हीं दोनोंने यह 
संसारं खुब'कसकर भर दिया है । अब मैं तुमको स्पष्ट करके यह बतलाता हुँ कि 
क्षरं कौन हैं और अक्षर कौन है । हे अजुन, महत्तत्वसे लेकर तृणके अग्र भाग तक 
जितंनी'छोटी'बड़ी चराचर वस्तुए इस संसारमें हैं अथवा मन या बुद्धिमें जितने 
विर्षय आ सकते हैं, जो जो वस्तुएँ पंच-महाभूतोंसे बनी हैं, जिन जिनका नाम और 
रूप' है, जो जो तीनों गुणोंकी व्यासिमें आती हैं, जिस सोनेके भूत-मात्र रूपी सिक्के 
बनते हूँ, जिन कोड़ियोंके सहारे काल-रूपी जुआरीका खेळ होता हूँ; बिपरीत ज्ञान 
अर्थात्‌ भ्रम या मोहसे जिन जिन वातोंका ज्ञान होता है, जो कुछ प्रत्येक क्षणमें 
उत्पन्न होता'या नष्ट होता रहता है, जिस भ्रान्ति रूपी जंगलको छानकर न होनेपर ' 
भी सृष्टिको खूप खड़ा किया जाता है, तात्पर्य यह कि जिसे लोग जगत कहते हैं, 
जो प्रकृति यां' मायाके कारण आठ प्रकार के भेदोंसे युक्त हुआ है, जो देह-दक्षेत्रके 
हारा उन छत्तीस भिन्न तत्वोंसे बना है जिनका पहले वर्णन हो चुका है--उनका 
अब और कहाँ तक वर्णन किया जाय--अभी संसारके वृक्षवाले रूपकमें जिन 
सबका वर्णन हुंआं है, उन सवके सम्बन्धमें यह कल्पना कर लेनी चाहिए कि यह 
हमारे रहनेका नंगर हैं और तव यह समझ लेना चाहिए कि चंतन्यने ही ये सब आकार . 
धारण किये हैं। जिस प्रकार सिंहका प्रतिबिम्ब किसी कूएँमें पड़ता है और उस प्रति- 
बिम्बको देखकर वह सिंह यह समभता है कि यह दुसरा सिंह है और यही समझ- 
कर वह क्रोषसे आकर गुर्राता है और उस कूएमें कूद पड़ता है, अथवा जिस प्रकार 
पानीमें रहनेवाळे आकाश तंत्व परे' ही आक्राशका' प्रतिबिम्ब पढ़ताः है; उसी प्रकार 

अद्वित भी हतका स्वीकार करंता है। हे अजुन, इस प्रकार साकार नगरकी कल्पना 
' करके आत्मा अपने मूल स्वरूपको भूर जाती ' है और उसी विस्मृतिमें सो जाती 
है। फिर जिप्त प्रकार कोई स्वप्नमें शयनागार देखे और उसीमें सो जाय, उसी 
च्रकार आत्मा भी इस 'कल्पित नगरमें सो जाती है। फिर उसी निद्राके आवेशमें 
“चह यह समझने लगती है कि मैं सुखी हूँ, मैं दुःखी हूँ। और -तब स्वप्तमें ही 
अहंताके शब्दोंमें बड़बड़ाने लगती है । वह सोचने लगती है कि यह पिता हैं, 
यह माता है। मैं गोरा हूँ अथवा बहुत ही दीन और दुर्बल हूँ । यह पुत्र है, यह 
स्त्री है। क्या ये सब मेरे ही नहीं हैं? इसी स्वप्नमें पड़कर वह. इहलोक 'और पंर- 
लोकके स्वप्नमें पड़ती है । हे अजु न, इसी चंतन्यको “क्षर पुरुष” कहते है । अब 
जिसे “क्षेत्रज्ञ” कहते हैं, जिसकी अवस्थाको जगतके सब लोग जीव कहते हुँ,'जो 
अपने आपको भूलकर भूतमात्रके गुण-धर्मके अधीन होकर व्यवहार करता है, उसी 
आत्माको “क्षर पुरुष” कहते हैं । जिस दृष्टिसे “वह पूर्ण रूपसे ब्रह्म ही हैँ, उस 
दृष्टिसि उसे “पुरुष” नाम शोभा देता है। इसके अतिरिक्त बह शरीर भरमें निद्रो- 
बस्थामें रहता है और इसलिए भी वह पुरुष कहलानेकां “पात्र है। परन्तू'चह 
उपाधिसे अंकित होता है और इसीलिए उस पर व्यर्थ ही क्षरता, सव्ययता या 
नश्वरताकी छाप लगाई गई है । जिस प्रकार लहराते हुए पानीके साथ चन्द्रमाका 
प्रकाश भी आगे और पीछेकी ओर झोके खाता हुआ दिखाई देता है, उसी प्रकार 
यह भी उपाधिके विकारोंके कारण चंचल-सा दिखाई देता है। परन्तु जब वह 
लहरानेवाला पानी सूख जाता है, ' तव उसमें प्रतिबिम्बित होनेवाला' चन्द्रमाका - 
प्रकाश भी लुप्त हो जाता है। ठीक इसी प्रकार जब उपाधिका नाशः हो जाता हैं, 
तब उसके उपाधि-जन्य विकार भी लुप्त हो जाते हैं । इस प्रकार उपाधिकी 
सामर्थ्यसे ही इसे क्षण-मंगुरता प्राप्त होती है और इसी दुर्बलताके कारण लोग इंसे 
“क्षर” कहते हैं । इसी लिए जीव या चैतन्य जीवात्मांको क्षर पुरुष समझना 
चाहिए । अब मैं तुमको स्पष्ट करके यह बतलाता हूँ कि अक्षर पुरुष किसे कहते 
हैं। हे वीर अजुन, अक्षर नामका जो यह दूसरा पुरुष है, वह केवल उसी प्रकार 
'मध्यस्थ और साक्षी रूपसे देखनेवाला है, जिस प्रकार पर्वतोंमें मेरु हैं। जिस 
* प्रकार पृथ्वी, पाताल और स्वर्गके स्थल-मेदोंके अनुसार मेरु कभी तीन be नहीं 
होता, उसी प्रकार यह अक्षर पुरुष भी ज्ञात “और जज्ञानके ' अंगोंमें * लिप्त “नहीं 

„होता । न तो वह शुद्ध ज्ञानसे एकता ही प्राप करवा है और न ज्ञानके कारण उसमें 
' इत भाव ही आता है। इस प्रकार केवळ ज्ञातृत्वसे युक्त तटस्थता ही इसका स्वरूप 
' है.। जब मिट्टीका मिट्टीपन नष्ट हो जाता है, तब उससे घड़े या पुरवे आदि बरतन 
कभी वन नहीं सकते । ठीक उसी मिट्रीपनसे रहित पिंडकी तरह यह मध्यस्थ 
पुरुष हैं। जब सागर या जलाशय सूख जाता हूँ, तब न तो उसमें लहरें ही रह 
जाती हैं और न पानी ही रह जाता है। उसी सुखे हुए सरोवरके समान इस 
मध्यस्थकी निराकार: स्थिति है। हे अजुन, इसे निद्राकी उसी झपकीके समान 
समझना चाहिए, जिसमें जाग्रति तो चली जाती है, परन्तु स्वप्तवाली अवस्था पूरी 
तरहसे नहीं आती । जो केवल उस अज्ञानवाली अवस्थामें रहता है, जिसमें विइवा- 

: भास मिट जाता है, परन्तु आत्म-ज्ञानक्रा तब तक उदय नहीं होता, उसीको “अक्षर” 
; कहना चाहिए । सोलहो कळाओंसे विरहित अमावास्याके चन्द्रमाका जो रूप होता 
„है, उसीके समान इस अक्षरके लक्षण भी समझने . चाहिएँ । समस्त उपावियोंका 
नाश हो जाने पर जीव-दशा जिसमें लीन होती है, उपाथियाँ नष्ट हो जाने पर 

< जिसमें उसी प्रकार छीन होकर रहती हैं, जिस प्रकार फल लगने पर वृक्ष बीज 

' खूपसे उसमें समाविष्ट रहता है, उसीको अव्यक्त कहते हैं | : गाढ़ अज्ञानको सुषुप्ति 
कहते हँ और स्वप्न तथा जाग्रतिको उसके फळोंके रूपमे समझना चाहिए । 
वेदान्तमें जिसे बीज-स्थिति कहते हैं, वह इस अक्षर पुरुषका ही स्यान है । जहांसे 
'विपरीत ज्ञान उत्पन्न होकर जाग्रति ओर स्वप्नके द्वारा अनेक तर्क-वितरकोके बनमें 

: संचार करता हैं और, हे अजु न, जहाँसे विश्वासका उत्थान होता है और जहाँ व्यक्त 
. तरथा अव्यक्तका मेळ होता है वही अवस्था अक्षर पुरुष है | दूसरा जो क्षर पुरुष है, 
वही इस विश्वमे जाग्रति और स्वप्नके खेल खेळता है। जाग्रति और स्वत्नकी दोनों 
'अवस्थाएँ जहाँसे उत्पन्न होती हैं और ब्रह्म-प्रा्िकी अपेक्षा कुछ निम्न कोटिकी जो 

; अवस्था हैं और जो अजानकी गाढ़ निद्राके नामसे प्रसिद्ध है और, हे वीर-श्रेष्ठ 
अजु न, यदि इसके उपरान्त स्वप्त और जाग्रतिवाली अवस्थाओंकी उत्पत्ति न 
हुई होती तो यथार्थतः जिस अवस्थाका नाम ब्राह्मी स्थिति रखा जाता, परन्तु 
जिसके आकाशमें प्रकृति और पुरुष ये दोनों मेघ उत्पन्न होते हैं और जिसमें क्षेत्र 
तथा क्षेत्रज्ञका स्वप्नाभास होता है, तात्पर्य यह कि अपनी शाखाओंका प्रसार करने- 
वाले इस संसारख्पी वृक्षका जो मूल है, उसीको इस अक्षर पुरुषका स्वरूप समझना 

चाहिए.। परन्तु जब यह्‌ पूर्ण खूपसे आत्म-स्वर्पमें रहता है, तव इसे 
पुरुष क्यों कहते हैं ?-इसका उत्तर यह है कि यह मायाके नगरमें सोया रहता हँ 
और इसी लिए पुरुष कहलाता है। इसी प्रकार विकारोंकी जो हलचल होती है, 
बह भी अज्ञानका ही एक प्रकार है । जिस अवस्थामें उस अज्ञानको अनुभूति नहीं 
होती, वही इसकी सुषुप्तिवाली अवस्था है। इसी लिए यह स्वयं कभी नष्ट नहीं होता 
और ज्ञानके अतिरिक्त और किसी बातसे इसका नाश नहीं किया जा सकता । इसी 
लिए वेदान्तने महा-सिद्धान्तके प्रान्तमें इसकी ““अक्षर”-के नामसे प्रसिद्धि की हैं । 


सारांश यह कि जीव-रूपी कार्यका जो कारण है और मायाकी संगति जिसका लक्षण 
है, उसीको अक्षर पुरुष अर्थात्‌ स्वयं चैतन्य ही समझना चाहिए । 


उत्तमः पुरुषस्त्वन्यः परमात्मेत्युदाहृतः । 
यो लोकत्रयमाविश्य बिभत्यंव्यय ईश्वरः ।॥ १७ ॥ 
यस्मातक्षरमतौतोऽहमक्षरादपि चोत्तमः। 
अतोऽस्मि लोके वेदे च प्रथितः पुरुषोत्तमः ॥ १८॥ 

“अब इस विपरीत ज्ञानसे लोगोंमें जाग्रति और स्वप्तकी जो दो अवस्थाएँ उत्पन्न 
होती हैं, वह मुळ गाढ़ अज्ञानमें लीन हो जाती हैं। और जब उस मूल अज्ञानका 
ज्ञानमें लोप हो जाता है और ज्ञान सामने आकर उपस्थित होता है, तब ज्ञान भी 
उसी प्रकार अज्ञानका नाश कर डालता है, जिस प्रकार अग्नि लकड़ीको जला देती 
है; और तब वह ज्ञान आत्म-वस्तुकी प्राप्ति कराके स्वयं भी उसी प्रकार अपने 
आपको नष्ट कर डालता है, जिस प्रकार लकड़ीको जलाकर अग्नि अन्तमें स्वयं भी 
नष्ट हो जाती है । और उस अवस्थामें ज्ञानके अतिरिक्त और जो कुछ वाकी रह 
जाता है, उसीको हे अर्जुन, उत्तम पुरुष समझना चाहिए । पहले जो क्षर और 
अक्षर नामके दो.पुरुष बतलाये गये हैं, अन्तमें यही सिद्धान्त आकर स्थिर होता है 
कि यह उन दोनोंसे भिन्न एक तीसरा ही पुरुष है । हे अर्जुन, सुषुसि और स्वप्न इन 
दोनों अवस्थाओंसे भिन्न जांग्रत अवस्था होती है--जाग्रति इन दोनोसे अलग एक 
तीसरी ही अवस्थाको कहते हैँ । किरण और मुगजळ दोनोंसे भिन्न ही सूर्य-मंडलका 
विस्तार होता है । ठीक यही बात उत्तम पुरुषके सम्बन्धे भी समझनी चाहिए 
वह भी क्षर और अक्षर दोनोसे भिन्न होता है । केवल इतना ही नहीं बल्कि जिस 
रकार काठमें रहनेवाली अग्नि काठसे भिन्त होती हैं, उसी प्रकार यह उत्तम पुरुष 

भी क्षर और अक्षर दोनोंसे भिन्न है । जिस प्रकार प्रलय-कालमें प्रळयका जल 'एक 
अनन्त-रूप धारण कर लेता है और समस्त सीमाओंको पार करके समस्त'नदों और 
त्तदियरोंको एक-हूप कर देता है, उसी प्रकार जिसके सामने स्वप्न, सुषु और 
“जाग्रति तीनों अवस्थाओंकी कहीं गन्ध भी बाकी नहीं रह जाती, जो समस्त 
-अवस्थाओंका उसी प्रकार लय कर देता है, जिस प्रकार प्रलयकाल अपने संहारक 
'तेजसे दिन और रात दोनोंको निगल जाता है और इसी लिए जिसमें कहीं दंत और 
'अद्वतका-भान भी नहीं होता, उसीको उत्तम पुरुष समझना चाहिए । परन्तु परमात्मा" 
-को-भी केवल उसी अवस्थामें उत्तम पुरुष कहा जा सकता है, जब कि विना उसमें 
मिळे जीव दशाका आश्रय लिया जाय । हे अजुन, पानीमें ड्बनेकी बात तभी कही 
जा सकती है, जब मनुष्य स्वयं पानीमें न डूबे और किनारे पर खड़ा रहकर किसीको 
डूबते हुए देखे । ठीक इसी प्रकार वेद भी विवेकके किनारे पर खड़े होकर इस 
पार और उस पारकी अथवा उत्तम और कनिष्ठकी बात कह सकते हैं । इसी लिए 
वे क्षर और अक्षर दोनों पुरुषोंको निम्न कोटिके मानकर और इन दोनोंसे ऊपर 
रहनेवाले इस पुरुषको परमात्म-रूप कहते हैं । हे अजुन, इस प्रकार तुम यह वात 
ध्यानमें रखो कि “परमात्मा” छब्दसे पुरुषोत्तमका ही बोध कराया जाता है । यदि 
'वास्तवमें कहा जाय तो जो ऐसी वस्तु है, जिसमें न बोलना ही बोलनेके समान होता 
है, कुछ न जानना ही जिसमें ज्ञान होता है और कुछ न होना ही जिसमें होना होता 
' “है, जिसमें सोऽहं वाली भावना भी नहं रह जाती, जिसमें कथन करनेवाला कथितके 
साथ और ज्ञाता ज्ञेयके साथ मिलकर एक-रूप हो जाता है, जिसमें दरष्टा और दृश्य 
, दोनोंका ही लय हो जाता है, वही वह उत्तम पुरुष है। बिस्व और प्रतिबिम्बके 
बीचको प्रभा यदि हमारे देखते देखते नष्ट हो जाय तो भी हमें यह नहीं कहना 
[ चाहिए कि वह प्रभा है ही नहीं अथवा नष्ट हो गई है। अथवा यदि प्राणेन्द्रिय 
“और फूछमें रहनेवाली सुगन्ध हमें दिखाई न देती हो तो हमारे लिए यह कहना 
उचित नहीं है कि वह सुगन्ध बिलकुल है ही नहीं । ठीक इसी प्रकार यह कहना 
भी च नहीं है कि द्रष्टा और दृश्यका लोप हो जाने पर फिर कुछ भी बाकी 
नहीं रह जाता। और इसी लिए ऐसी अवस्थामें जो कुछ अनुभवमें आता है, उसीको 
'उस उत्तम पुरुषका स्वरूप समझना चाहिए । जो प्रकाशित होनेके योग्य नहीं है, 
बल्कि प्रकाश'है, जो नियमित नहीं किया जा : सकता, बल्कि नियन्ता है, जो स्वतः 

म्ही अवकाश वनकर फिर उसी अवकाशको व्याप्त करता है, जो नादका भी नाद, 
स्वादका भी स्वाद और आनन्दका भी आनन्द होता है, जो पुरुषोत्तम पूर्णताकी 
भी पूर्णता और विश्रान्तिकी भी विश्रान्ति हैँ, जो सुखका भी सुख, तेजका भी तेज 
और शून्यका भी शून्य है, जो विकासको भी पूणं करके बाकी बच रहता है, जो 
ग्रासको'भी ग्रस लेता है. जो बहुतसे भी बहुत अधिक है और जो बिना अपना 
स्वरूप छोड़े और विना विश्वमे मिळे ही उसी प्रकार विश्वाभासका आधार होता है, 
जिस प्रकार सीपी चाँदी न होने पर भी अज्ञानियोंको चाँदीका प्रत्यय करा देती हैं, 
अथवा सोना विना अपना सोना-पन छिपाये ही अळंकारोंका रूप धारण करता है, 
अथवा जो इस भासमान होनेवाले जगतका उसी प्रकार स्वयं ही आधार बना है, 
"जिस प्रकार पानी और उसमें उत्पन्न होनेवाली लहरें एक होती हैं और उनमें कोई 
भेद नहीं होता, वही वह उत्तम पुरुष है । पानीमें पड़नेवाले अपने प्रतिविम्बके संकोच 
-और विकासका मुख्य कारण जिस प्रकार स्वयं चन्द्रमाका बिम्ब होता है, उसी 
प्रकार यह भी विश्वके रूपमें कुछ कुछ प्रकट होता है । परन्तु हां, जब विश्वका 
लोप हो जाता हूँ, तव स्वयं इसका लोप नहीं होता । जिस प्रकार रात और दिनके 
कारण सूर्यमें कभी कहीं दो प्रकारका भाव नहीं उत्पन्न होता, जिसका किसी स्थान 
पर दुसरे किसीके साथ व्यय नहीं हो सकता, जिसके साथ तुलना करनेके लिए 
स्वयं उसके सिवा और कोई नहीं है, हे अजुन, जो स्वयं ही अपने आपको 
प्रकाशित करता है, और अधिक कहां तक कहा जाय, जिसमें दूसरी कोई बात या 
और कुछ है ही नहीं, वही मैं उपाधि-हीन क्षर तथा अक्षरसे श्रेष्ठ और एकमेवा- 

"द्वितीय हूँ । और इसी लिए वेद तथा लोग मुझे पुरुषोत्तम-कहते हैं । 

यो मामेवमसंमूढो जानाति पुरुषोत्तमम्‌ । 
स॒ सर्वविदभजति मां सर्वभावेन भारत-॥ १९॥ 

“परन्तु इन बातोंका यथेष्ट विस्तार हो चुका । हे अजुन, जिन लोगोंके लिए 
ज्ञानरूपी सूर्यका उदय हो चुका है और इसलिए जिन्होंने यह समझ छलिया है कि 
में पुरुषोत्तम हूँ, ज्ञानको जाग्रति होने पर जिन्हें 'यह दृश्य जगत्‌ स्वप्तके समान 
"मिथ्या जान पड़ने लगा है अथवा जो मेरा सत्य ज्ञान हो जानेके कारण मिथ्या 
:प्रपंचोंके फेरसे उसी प्रकार दूर रहते हैं, जिस प्रकार माला हाथमें ले लेने पर 

उसके कारण होनेवाळा सपंका आभास तत्काळ दूर हो जाता है, जिन्होंने मेरा 
सच्चा स्वरूप जानकर भेद-भावका उसी प्रकार परित्याग कर दिया है, जिस प्रकार 
वह मनुष्य अळंकारत्वको मिथ्या कहता है जो यह जानता हैं कि अलंकार सोनेका 
है, जो यह कहता है कि मैं ही सवंव्यापक, अद्वितीय और स्वयंसिद्ध सच्चिदानन्द हूँ, 
जो स्वयं अपने आपको मुझसे भिन्न नहीं-समझता और जो मेरा आम-स्वरूप 
पहचानता है, उसीके सम्बन्धमें यह समझना चाहिए कि उसने सब कुछ जान 
लिया है । परन्तु यह कहना भी यथेष्ट नहीं है; क्योंकि शब्दोंका विषय होनेवाला 
जो हंत है, बह उसमें बिलकुल वाकी नहीं रह जाता । इसलिए, हे अजु'न, ऐसा 
ही पुरुष मेरी भक्ति करनेके योग्य होता हू । देखो, आकाशमें अच्छी तरहसे मिल 
जानेके लिए केवल आकाश ही उपयुक्त होता है। जिस प्रकार क्षीर सागरका 
आतिथ्य केवल क्षीर सागर ही कर सकता है अथवा अमृत ही अमृतमें मिलकर 
एक-रस हो सकता है अथवा चोखा सोना जब चोखे सोनेमें मिलाया जाता है, तव 
उन दोनोंका मिश्रण भी चोखा सोना ही होता है, ठोक उसी प्रकार जो मद्रप होता 
है, वही मेरी भक्ति कर सकता है । देखो, यदि नदी सागरमें मिलकर एक-रूप न 
हो सकती तो वह भला उसमें कँसे मिल सकती ? इसी प्रकार जो मेरे स्वरूपमें मिल 
कर ऐक्य नहीं प्राप्त कर सकता, वह मेरे साथ भक्तिका सम्बन्ध कैसे स्थापित कर 
सकता है ? तरंग जिस प्रकार सागरमें सभी तरहसे तन्मय हो जाती है, उसी प्रकार, 
हें अजु न, जो अनन्य होकर मेरा भजन करता है, उसकी भक्तिका मेरे साथ जो 
सम्बन्ध है, उस सम्बन्धकी उपमा प्रभा और सूर्यसे ही अच्छी तरह दी जा सकती है। 
इति गृह्यतमं शास्त्रमिदमुक्तं मयानघ। 
एतद्बुद्ध्वा बुद्धिमान्स्यात्कृतकृत्यश्च भारत ॥ २०॥ 

“इस प्रकार इस अध्यायके आरम्भसे यहाँ तक समस्त शास्त्रोसे समस्त महा-तत्त्व 
प्रतिपादित किया गया है जो कमलोंकी सुगन्धके समान, उपनिषदोंको सुगन्धित 
करता है जो शब्द-ब्रह्मके आलोड़नसे प्राप्त होनेवाला अर्थ-सर्वस्व है, वह श्रीमान्‌ 
व्यास ऋषिकी बुद्धिकी सहायतासे निकाला हुआ सार मैने आप लोगोंकी सेवामें 
ऽपस्थित किया है। यह ज्ञान-रूपी अमृतकी गंगा है अथवा आनन्द-रूपी चन््रमा- 
को सत्रहवीं कला है अथवा विचार-र्पी क्षीर सागरसे निकली हुई नई क्षमी ही 

है। इसी लिए वह अपने पद ( शब्द-समूह ), वर्ण ( अक्षर ) और अर्थ-रूपी 
जीवनसे मेरे सिवा और कुछ जानती ही नहीं । इस लक्ष्मीके सामने क्षर और अक्षर 
दोनों ही खड़े रहते हैं, परन्तु यह भूलकर भी उनकी -ओर नहीं देखती और उसने 
.. अपना सर्वस्व मुझः पुरुषोत्तमको ही अपित कर दिया है। इसी लिए इस संसारमें 
यह गीता मेरी ( अर्थात्‌ आत्माकी ) एकनिष्ठ पतिव्रता हैँ और उसीका श्रवण 
आज तुमने किया है । यह गीता-शास्त्र मुखसे कहनेके योग्य नहीं है, परन्तु संध्ारकों 
जीतनेवाला यही एक शस्त्र है। जिन मन्त्राक्षरोंसे आत्माका स्फुरण होता है, वे इसी 
गीताके हैं । परन्तु है अजुन, आज जो मैंने तुमको यह शास्त्र बतलाया है, सो यहः 
कृत्य कैसा हुआ है ? आज मैं मानों अपने गुप्त धनका संग्रह . तुम्हारे सामने खोल 
बैठा हूँ । चैतन्य रूपी. शंकरके मस्तक पर जो गीता रूपी गंगा मैंने छिपा रखी थी, 
हे अजुन, उसे आस्थापूर्वक बाहर निकाळनेवाले तुम आज दूसरे गौतम हुए हो । 
ठीक तरहसे मेरा शुद्ध स्वरूप दिखलानेके लिए, हे अजुन, आज तुम मेरे सामने 
रखे हुए दपंणके समान ही हो रहे हो । अथवा जिस प्रकार चन्द्रमा और नक्षत्रोंसेः 
भरा हुआ आकाश, सागर अपने जलमें प्रतिविम्ब रूपसे ले आता हूँ, ठीक उसी 
प्रकार आज तुमने गीताके सहित मुझे भी अपने अन्तःकरणमें प्रतिबिम्बित कर लिया 
है । हे अर्जुन, तुममें तीनों गुणोंका जो मल था, वह दूर हो गया है और तुम गीताके' 
सहित मेरे निवास-स्थान बन गये हो । परन्तु इस गीताका मैं क्या वर्णन करूँ ! जो 
भेरी इस ज्ञान-रूपी लताको जानता है, वह समस्त मोहोंसे मुक्त हो जाता है। हे 
अर्जुन, जिस प्रकार अमृत-रूपी नदीका सेवन करनेसे वह समस्त रोगोंका परिहार 
करके अमरता प्रदान करती है और मनुष्यको सत्र प्रकारसे सुखी करती है, ठीक 
उसी प्रकार इस गीताका ज्ञान हो जाने पर यदि मोह नष्ट हो. जाता हो तो इसमें 
आश्‍्चर्यंकी कौन-सी बात है ? इसमें कुछ भी सन्देह नहीं कि यह गीता जो आत्म 
ज्ञान करा देता है, उससे मनुष्यको आत्म-स्थिति भी प्राप्त होती है। और जब मनु- 
ष्यको वह आत्म-ज्ञान हो जाता है, तब उसके कर्म भी यह समझकर बड़े आनन्दसे 
लयको प्राप्त हो जाते हैं कि अब इस ज्ञानके कारण हमारी आयु भी पूरी हो गई । 
जिस प्रकार खोई हुई वस्तु मिल जानेपर उसे दूढ़नेका कार्यं भी समाप्त हो जाता 
है, उसी प्रकार जब कमं-्पी मन्दिर पर ज्ञानका कलस चढ़ता है, तब कर्म भी 
आपसे आप बन्द हो जाते हैं । इसी लिए ज्ञानी मनुष्यके करनेका और कोई कर्म 

“बाकी नहीं रह जाता |” बस थही सब बातें अनाथोंके पुँछ-पोषक भगवान श्रीकृष्णने 
"कही । श्रीक्ृष्णके इस वचनामृतसे अ्जुनका अन्तःकरणं पूरी तरहसे भर गया और 
नवह अमृत उस अन्तकरणसे बाहर निकलकर प्रवाहित होने लगा; और वही अंमृत 
“ज्यासदेवके प्रसादसे संजयको प्राप्त हुआ था । संजयने वंही अमृत राजा धृतराष्ट्रके 
“सामने प्राशनके लिए उपस्थित किया था और इसी अपृतंकी कृपांसे मरण समथमें 
`चुतराष्ट्रका परिणाम अच्छा हुआ था। यदि साधारणतः गीताके श्रवणके समय 
>कभी कभी यह जान पड़े कि कोई श्रोता अनधिकारी या अपात्र है, तो भी अन्तमें 
उसके लिए भी यह गीता उपयोगी ही होती है । यदि द्राक्षाकी बेलोंकी जड़में दूध 
डाला जाय तो साधारणतः यही जान पड़ता है कि वह दूध व्यर्थ गया । परन्तु जब 
उन बेलोंमें दराक्षा-फल लगते हैं, तब उनकी जड़ोमें डाले हुए दूधसे दूनी प्राप्ति 
या छाम होता है। बस इसी न्यायसे भगवानके मुखसे निकले हुए वचन संजयने 
बहुत उत्साहसे अन्धे धूतराष्ट्रको सुनाये थे; और आगे चलकर उसी वचनामृतकी 
कृपासे वह अन्धा मरनेके समय सुखी हुआ था । श्रीकृष्णका वही 'वचनामृत मैंने 
देशी भाषामें उल्टी-सीधी रीतिसे और अंपनी बुद्धि तथां साभर्थ्यके अनुसार यहाँ 
सब छोगोंके सामने रखा है ।. यदि सेवतीके फूलका रूप देखा जाय तो उसमें कोई 
ऐसी बात नहीं दिखाई'देती जो . अ-रसिकोंके लिए 'विशेष रूपसे मोहक हो। 
परन्तु जो छोग श्रमरोंके समान रसज्ञ होते हैं, बे उन फूलोंके रसोंका आस्वादन 
'करना जानते हुँ और मनमानी तरहसे उन्हें लूटते हैं। इसी लिए जो सिद्धान्त 
अमाणकी कसौटी पर ठीक उतरते हों, उन्हें तो आप लोग स्वीकृत कर लें और 
'जिनमें किसी प्रकारकी त्रुटि या न्यूनता हो, उन्हें मेरे ही पास रहने दें, क्योंकि 
ठीक ठीक समझ न होना मुझ सरीखे वालकोंका स्वभाव ही है। बालक चाहे अज्ञान 
'ही क्यों न हो, परन्तु उसे देखते ही माता पिताको इतना अधिक आनन्द होता है 
जो उनके अन्तःकरणमें नहीं समा सकता और वे उस बालकका छाड़ करके बहुत 
हीं सुखी होते हैं । ठीक इसी प्रकार आप सब सन्तजन मेरे मायकेके समान हैं । 
' आप छोगोंसे मेट होने पर मैं बहुत लाड़की बातें करता हूँ और इस गीतामग्रन्थका 
च्याख्यान भी उन्हीं छाड़ोंका एक उदाहरण है । अब इस ज्ञानदेवकी यही प्रार्थना 
हैं कि है विश्व-स्वरूप मेरे गुरुरांज श्रीनिवृत्तनाथ जी, आप भेरी यह 'वाणी-ख्पी 
“सेवा स्वीकृत करे । SR ६५ 

नजर तर 


जगत्‌-रूपी भासको नष्ट करके अद्वेत-हपी कमलको विकसित करनेवाला यहः 
श्री सद्गुरु-ूपी अद्भुत सूर्यं उदित हुआ है और अब मैं इसकी वन्दना करता हूँ ।' 
जो सूर्य अज्ञान-रूपी रात्रिका अन्त करके और ज्ञान तथा अज्ञान-रूपी प्रकाशकों नष्ट 
करके ज्ञानी पुरुषोंको आत्म-बोधका शुभ दिवस दिखलाता है, जिस सूर्यके प्रभावसे 
प्रभात होते ही जीव-रूपी पक्षियोंकी आत्म-ज्ञानकी दृष्टि प्राप्त होती है और वे शरीर 
रूपी घोंसला छोड़कर बाहर निकल जाते हैं, जिस सूर्यका उदय होनेके कारण वास- 
नात्मक शरीर-रूपी कमलके कोषमें बन्द पड़ा हुआ चेतन्य-रूपी भ्रमर एक दमसे 
बन्धन-मुक्त हो जाता है, भेद-भावनाकी चदीके दोनों तटों पर शब्दोंके' बखेड़ेमें फंस- 
कर और पारस्परिक वियोगके कारण पागल होकर आक्रोश करनेवाले बुद्धि-रूपी 
चक्रवाक पक्षियोंके' जोड़ेको पूर्ण एकताका छाभ करा देता है, जो सूर्य चतन्य-रूपी 
आकाशको उसी प्रकार प्रकाशित करता है, जिस प्रकार दीपक घरको प्रकाशित करता 
है, जिस सूर्यके उदित होते ही भेद-बुद्धिका अन्धकारपूणं चोरीका समय समाप्त हो 
जाता है और योग-मागके यात्री आत्म-प्रत्ययके मार्ग पर चलने लगते हैं, जिस सुर्य- 
की विवेक-रूपी किरणोंका स्पशं होते ही ज्ञान-र्पी सूर्यकान्त मणिसे तेजकी चिन- 
गारियाँ बाहर निकलकर संसार-रूपी वनको भस्म कर देती हैं, जिस सूर्यके किरण- 
जालके कठोर होकर आत्म-स्वरूपको भूमि पर स्थिर होते ही महासिदिके मुगजलकी 
बाढ़ आ जाती है, परन्तु इसके उपरान्त जो सूर्य आत्म-बोधके मस्तक पर पहुँचकर 
ब्रह्म-भावके मघ्याह्नमें तपने लगता है और जिसके इस प्रकार तपनेसे आत्माकी 
श्रान्ति-रूपी छाया उसीके नीचे दबकर छिप जाती है और उस समय वहाँ मायाकी 
रात्रि ही न होनेके कारण विश्वके भास ओर विपरीत ज्ञानकी निद्राका कोई ठिकाना 
या आश्रय ही नहीं मिलता और इसलिए अद्वत ज्ञान-ख्पी नगरमें चारों ओर 
आनन्द ही आनन्द भर जाता है और सुखानुभवके लेन-देतकी मन्दी हों जाती हैं, 
तात्पर्यं यह कि जिस सूयके प्रकाशसे इस प्रकारके केवल्य-मुक्तिके शुभ दिवसका” 
निरन्तर लाभ होता है, जो सूर्य आत्म-भाव खपी आकाशका स्वामी है और' जों सूर्यः 
उदित होते ही पूर्व आदि दसों दिशाओंके सहित उदय और अस्तका भी: ताम 

निशान मिटा देता है, जो ज्ञान और अज्ञान दोनोंको नष्ट करके उनमें छिपा हुआ 
आत्म-तत्व अत्यन्त स्पष्ट खूपसे प्रकट कर देता है, और अधिक कया कहा जाय, 
इस प्रकार जो सूर्य एक विलक्षण और नया प्रातःकाल ला उपस्थित करता है, दिन 
और रातके प्रान्तोंके उस पार रहनेवाले उस ज्ञान-सूर्यकी ओर देखनेमें भला कौन 
समर्थ हो सकता है? जो प्रकाशित होनेके योग्य वस्तुओंके बिना ही प्रकाशका गोल 
है, उन ज्ञान-मात्तंड श्री निवृत्तिनाथकी मैं बार वार वन्दना करता हूँ, क्योंकि यदि मैं 
झब्दोंके द्वारा उनकी स्तुति करने छगू तो मुझे अपनी वाणीकी दुर्बलताका ही पता 
जचळता है । देवकी स्तुति तो तभी अच्छी तरहसे की जा सकती है, जव देवकी महिमा 
अन्तःकरणमें भली भाँति अंकित हो और जिसे वस्तुकी स्तुति की जाय, वह वस्तु और 
बुद्धि दोनों मिलकर एक-जीव हो जाय । जिसका ज्ञान उसी समय होता है, जबकि 
जाम-इ्पात्मक वस्तुओंका ज्ञान समूळ नष्ट हो जाय, जिसका वर्णन मौनके 
आछिंगनमें ही हो सकता हैँ और जिसका पता स्वयं लयको प्रां होनेवाले जीवको ही 
अनुभवसे चलता है, जिन गुरुराजके लक्षण कहते कहते परा वाणीके सहित वैखरी 
वाणी भी पर्‍्यन्ती और मध्यमा वाणियोंके गर्भमें घुसकर वहीं लयको प्रास हो जाती 
हैं, उन आप गुरुराजको में अपने मनमें अपने लिए सेवक भावकी कल्पना करके 
शाब्दिक स्तोत्रके साजसे सज्जित कर रहा हूँ । यदि मैं यह कहूँ कि आप इस सज्जाको 
सदय होकर ग्रहण करें तो इस प्रकारका कथन भी अद्वेत-आनन्दमें न्यूनता लानेके 
समान ही होगा । परन्तु जिस प्रकार अमृत-सागरके दर्शन "होने पर कोई दरिद्र 


भिखारी भौचक्का हो जाता है और अपनी योग्यता तथा अयोग्यताका विचार भूल- . 


कर उस अभृत-सागरका स्वागत करनेके लिए शाक-भाजीका आतिथ्य करनेका 
उपक्रम करने लग जाता है और ऐसे अवसर पर जिस प्रकार उस शाक-भाजीका ही 
स्वागत करके उस अमृत-सागरके लिए उस दरिद्रके आनन्द और उल्लासका ही ध्यान 
रखना उचित होता है, ठीक उसी प्रकार यदि आप ही अपना दिव्य तेज छिपाकर 
मेरी भक्तिकी इस सामान्य आरतीकी ही ओर ध्यान दें, तो मेरा सारा काम हो 
जायगा । यदि छोटा बालक ही यह समझ ले कि उचित क्या है और अनुचित 
चया है, तो फिर उसका लड़कपन ही कहाँ रह जाय ? परन्तु फिर. भी उसकी माता 
उसकी अटपटी बातोंसे सन्तृष्ट होती हैं या नहीं जव किसी. नालेका पाची आकर 
गंगाके पीछे लग जाता है, तब क्या गंगा कभी यह.,कहकर उसे पीछे छौटा देती 

हैं कि चल, दुर हट ? हे महाराज, भृगु ऋषिने भगवानको लात मारकर कितना 
बड़ा अत्याचार किया था ! परन्तु उसी पद-चिन्हको भूषणःमानकर उसकी महत्तासे 
शाङ्ग घर नारायण सन्तोष ही मानते हैं न ? अथवा जब कालिमा या. अन्धकारसे 
भरा हुआ आकार सूर्यके सामने आता है, तब कया सूर्यं कभी यह कहकर उसका 
तिरस्कार करता है कि चल, दूर हट ! ठीक उसी प्रकार यदि किसी अवसर पर 
भेद-बुद्धिके फेरमें पड़कर और सूर्यके रूपकका तराजू खड़ा करके मैंने सूर्यके साथ 
आपकी तुलना की हो, तो हे गुरुराज, आप कृपाकर एक बार उस तुलनाको भी 
सहन कर ले । जिन्होंने ध्यान और समाधिके द्वारा आपके दशंन किये हैं और 
जिस वेद-वाणीने आपका वणन किया है, उनके ये सब कृत्य आपने जिस प्रकार 
सहन किये हैं, यदि उसी प्रकार इसे भी आप सहन कर ले और उसी न्यायका मेरे 
लिए भी प्रयोग करें तो काम हो जायगा । हे महाराज, आज मैं आपके गुणोंका 
वर्णन करने लग गया हूँ, परन्तु आप कृपाकर इसे मेरा अपराध न माने । आप जो 
चाहे सो करें, परन्तु फिर भी जव तक इस कामसे मेरा जी न भर जायगा और मेरा 
हौसला पूरा न हो जायगा, तब तक मैं किसी तरह यह भाटपनका काम बन्द न करू गा । 
ज्योंही मैं गीता नामके आपके इस प्रसादामृतका बड़े उत्साहसे वर्णन करने लगा हूँ, 
त्योंही मेरे परम सौभाग्यसे मुझे दूना बळ प्राप्त हो गया है। मेरी वाणीने अनेक. 
कल्पों तक सत्य बोलनेके तपका आचरण किया था; और हे गुर महाराज, उसी 


तपस्याका अनन्त फल ,आज वह प्राप्त कर रही हैँ । आज तक मैंने कोई बहुत ही 
अलौकिक पुण्य सम्पादित किया था और उसी पुण्यने आज आपका गुण-गान 
करनेकी बुद्धि देकर मुझे इस कार्यमें उत्तीर्ण किया है । मैं इस जीवावस्थाके वनमें 
अविष्ट होकर मृत्युके गाँवमें फैंस गया था, परन्तु वह दुर्दशाका फेर आज बिलकुल 
दूर हो गया है । कारण यह हैँ कि आपकी जो कीति गीताके नामसे प्रसिद्ध है और 
जो इस उह ड विश्वके भासको पूर्ण ७पसे नष्ट कर देती है, आपकी उसी कीत्तिका 
वर्णन मेरे हिस्सेमें आया हूँ । जिसके घरमें महालक्ष्मी स्वयं ही आकर आनन्दपूर्वक 
बैठ जाय, कया उसे कभी दरिद्र कहा जा सकता है ? अथवा यदि अन्धकारके घरमें 
सौमाग्यसे सूर्य अतिथिके रूपमें आ पहुँचे तो क्या वह अन्धकार ही इस संसारमें 
प्रकाश नहीं बन जायगा ? जिस देवके पासंगमें यह अनन्त विश्व परमाणुके बराबर 
भी नहीं ठहरता, वही देव यदि भक्तिकी लहरोंमें आ पड़ें तो फिर वे भक्तके लिए 

भला कौन-सा रूप नहीं धारण करते? ठीक इसी प्रकार गीता पर मेरा' व्याख्यान 
देना भो आकाश-कुसुमकी सुगन्ध लेनेके समान ही असम्भव है; परन्तु आप समर्थ 
हैं और इसलिए, आंपने अपनी सामर्थ्यसे .मेरी वह. वासना भी पूरी कर दी हू। 
इसी लिए आपका यह शिष्य ज्ञानदेव भी कहता हैं कि हे महाराज, आपकी कृपासे 
मैं गीताके गम्भीर इलोकोंका अर्थ भी बहुत ही स्पष्ट और सुगम करके निवेदन 
करू गा। पिछले अर्थात्‌ पन्द्रहवें अध्यायमें श्रीकृष्णने अर्जुनको समस्त शास्त्रीय सिद्धांत 
स्पष्ट करके समझाये थे। जिस प्रकार कोई चतुर वैद्य किसी रोगीके अंगोंमें खुसे हुए 
रोगोंक्रा निदान करता है, उसी प्रकार वृक्षके रूपकके द्वारा श्रीकृष्णने आलंकारिक 
भाषामें उपाधि-छूपी सम्पूर्ण विश्वका विवेचन किया था । और विश्वका जीवात्मा जो 
अक्षर पुरुष है, उसके भी लक्षण वतलाये थे । उसीकी उपाधिसे चैतन्य साकार हुआ 
है । अन्तमें उत्तम पुरुषका विवेचन करते समय निर्मल आत्म-तत्व भी दिखलाया 
गया है। इसके उपारान्त श्रीकृष्णने यह कहा था कि आत्म-प्राप्तिका अन्तस्थ और 
प्रबल साधन ज्ञान ही है । इसलिए अब इस सोलहवे अध्यायमें प्रतिपादन करनेके 
योग्य कोई विशेष बात बाकी नहीं रह गई । अब केवल गुरु और रिष्यका स्नेह-सम्बन्ध 
रह गया है । इस प्रकरणमें ज्ञानियोंका तो पूर्ण रूपसे सन्तोष हो चुका है और वे 
सब बातें अच्छी तरह समझ चुके हैं, परन्तु उनके अतिरिक्त. आत्म-प्रासिकी इच्छा 
रखनेवाले जो और मुमुक्षु जन हैं, वही संशयमें पड़े हुए हैं । विश्वाधिपति श्रीकृष्णने 
कहा है कि जो भाग्यवाचु पुरुष ज्ञानके द्वारा मुझे अर्थात्‌ पुरुषोत्तमको प्राप्त करता 
है, वही सर्वज्ञ हैँ. और वही भक्तिके शिखर तक पहुँचा है। और उक्त अध्यायके 
अन्तिम इलोकमें इसी ज्ञानके महत्वका अनेक प्रकारसे वर्णन ,किया गया है। शुद्ध 
ज्ञानके अधिपति भगवान श्रीकृष्णने स्वयं ही कहा है कि ज्ञानके सिवा कोई और 
ऐसा प्रभावशाली साधन नहीं है जो प्रपंचोंको निगलकर देखनेवालेको दुष्ट वस्तुके 
साथः मिलाकर एक रूप कर दे, उसी दृष्ट वस्तुमें उसे लीन कर दे, जीवको आनन्द 
साञ्राज्यका धनी या मालिक बना दे और इस प्रकारके दूसरे चमत्कार दिखला 
सके । इसलिए जो लोग आस्म-ज्ञान प्राप्त करनेके लिए उत्सुक' थे, उनके चित्तको तो 
सन्तोष हो गया और इस: लिए उन छोगोंने बहुत ही आदरपूर्वक उस ज्ञानपरसेः 
अपना जीवत निछावर कर: दिया । जिस विषयके प्रति मनमें अनुराग होतां है, उस' 
विषयका अन्त:करणमें बरावर अधिकाधिक संचार होने लगता है और इसीको प्रेमाः 

कहते हूँ । इसी लिए जिज्ञासुओंमेंसे जिन लोगोंको ज्ञानके सम्बन्धका यहं प्रेमानुभव 
नहीं हुआ है, उन छोगोंके मनमें इस बातकी चिन्ता उत्पन्न होना बहुत ही 
स्वाभाविक है कि हमें यह ज्ञान किस प्रकार प्राप्त होगा और प्राप्त हो जाने पर वह 
हममें किस प्रकार स्थायी हो सकेगा । इसलिए पहले इस प्रकारके प्रस्नों पर 
विचार करना चाहिए कि वह शुद्ध ज्ञान किस तरह प्राप्त होगा ! प्राप्त होने पर. वह 
ज्ञान किस प्रकार बढ़ेगा | अथवा वह ज्ञान हमें क्यों नहीं प्राप्त हो रहा है ! अथवा 
ज्ञानके मार्गमें अवरोध करनेवाली ऐसी कौन-सी प्रबल बात है जो ज्ञान उत्पन्त नहीं 
होने देती अथवा प्रास ज्ञानको टेढ़े-तिरछे मार्गमे लगाती है | फिर जो बातें ज्ञानके 
लिए विरोधक हों, उन्हें तो अळग कर दिया जाय और जिन बातोसे ज्ञानकी वृद्धि 
हो, उनका मन लगाकर विचार किया जाय । ज्ञानके जिज्ञासु जिन श्रोताओंके 
मनमें इस प्रकारकी इच्छा हो, उनकी यह इच्छा पूरी करनेके लिए अब भगवान 
श्रीकृष्ण भाषण करेंगे । उस दैवी सम्पत्तिके वैभवका गुण-गान होगा जो ज्ञानको 
जन्म देती है और साथ ही शान्तिकी भी बृद्धि करती है | साथ ही उस आसुरी 
सम्पत्तिके भयंकर स्वरूपका भी वर्णन किया जायगा जो विषय-वासना और राग-ट्वेष 
आदि दुष्ट विकारोंको आश्रय देती है। यही दोनों सम्पत्तियाँ इष्ट और अनिष्ट कार्य 
करती हैं और इस विषयकी प्रस्तावना पहले नवें अध्यायमें की जा चुकी हैं । उसी 
अवसर पर इस विषयका प्रत्यक्ष और उचित विचार होनेको था; परन्तु बीचमें एक 
दूसरा ही बिषय सामने आ गया और यह प्रकरण वहीं रह गया । इस लिए अब 
भगवान वही प्रकरण इस अध्यायमें स्पष्ट करेंगे । इसलिए इस सोलहवें अध्यायको 
पिछले भागका पूरक समझना चाहिए । परन्तु यह प्रस्तावना अब बहुत हो चुकी । 
प्रस्तुत विषय यह है कि इन्हीं दोनों सम्पत्तियोंकी सामर्थ्यके कारण ज्ञानको इष्ट अथवा 
अनिष्ट रूप प्राप्त होता है। अब पहले उस देवी सम्पत्तिके लक्षण सुनिए जो 
मुमुक्षुओंके लिए मार्ग-दर्शक होती है और दीपककी ज्योतिकी भांति मोह-रांत्रिका 
अन्धकार दुर करके उसे प्रकाशित करती है। जो अनेक पदार्थ एक दूसरेके लिए 
पोषक होते हैँ, उन सबको एकत्र करनेको ही लोकमें “सम्पत्ति” कहते हैं । दैवी 
सम्पत्ति सुख उत्पन्न करनेवाली होती है वह दैव-योगसे ही किसी किसीको प्राप्त 
होती है और इसी लिएं उसे “दैवी” कहा जाता है। 

३३ 

ओमगवानुवाच-- 
अभयं सत्त्वसंशु्विज्ञीनयोगव्यवस्थितिः। 
दानं दमश्च यज्ञश्च स्वाध्यायस्तप आजवम्‌॥ १ ॥ 


“अब इस दैवी सम्पत्तिके गुणोंमें, जिसे सबसे पहला स्थान मिलता है, वह - 


“अभय” है | जो बहुत बड़ी बाढ़में नहीं कूदता, उसे डूबनेका भय छू भी नहीं 
जाता । अथवा जो पथ्यसे रहता है,उसके सामने रोगका ज्यादा जोर नहीं चलता । 
ठीक इसी प्रकार कर्म और अकर्मके मागोमें अहंकारको नहीं घुसने देता चाहिए 
और संसारको भय छोड़: देना चाहिए । अब यदि अद्वैतकी भावना बढ़ जाय तो 
उसे छोड़कर सब विषयोंमें आत्म-भाव रखना चाहिए और भयकी बात मनसे दुर 
हटा देनी चाहिए । इसका परिणाम यह्‌ होता है कि अद्वैत-बुद्धि आ जानेके कारण 
सब कुछ उसी प्रकार आत्म-मय जान पड़ने लगता है, जिस प्रकार जल यदि नमक 
को डुबानेके लिए आवे तो नमक स्वयं ही जळ बन जाता है; और इससे भयका 
नाश होता है । हे अजुन, जिसे “अभय” कहते हैं, वह यही हुँ । अर्थात्‌ सच्चे 
ज्ञानके मार्गकी यह बात है। अव जिसे “सत्व-शुद्धि” कहते हैं, उप्ते आगे बतलाये 
. हुए: लक्षणोंसे पहचानना चाहिए । जिस प्रकार राखका ढेर न तो जळता ही है भौर 
न बुझता ही हैं अथवा जिस प्रकार मध्यम अवस्थाका चन्द्रमा सूक्ष्म रूपसे अविकृत 
रहता है और उसमें न तो प्रतिपदाकी बढ़नेवाली कला ही होती हैं औ न अमा- 
वास्याका क्षय ही होता है, अथवा जिस प्रकार वह नदी मध्यम अवस्थामें शान्त 
होकर बहती रहती है, जिसमें न तो वर्षा-ऋतुकी बाढ़ ही होती हैं और न ग्रीष्म- 
ऋतुवाला जलका अभाव ही होता है, ठीक उसी प्रकार रजोगुण तथा तमोगुणसे 
भरे हुए अनेक प्रकारके मनोरथोंका ध्यान छोड़कर बुद्धि केवल स्वधर्मके विषयोंमें 
ही अनुराग रखती है और इच्द्रियोंको अच्छे चाहे बुरे, किसी प्रकारके विषय दिखाये 
जायें, परन्तु मन तनिक भी विचलित नहीं होता । प्रिय पतिके विदेश जाने पर जिस 
प्रकार पतित्रता पत्नीका विरहसे व्याकुल मन किसी प्रकारकी हानि या छाभकी ओर 
नहीं रहता,वल्कि केवल उदासीन रहता है, उसी प्रकार केवल आत्म-स्वरूपकी लगन 
छगनेके कारण बुद्धि जो इस प्रकार तन्मय हो जाती हैं, उसीको केशिमहून श्रीकृष्ण 
“सत्व-शुद्धि कहते हैं । अब आत्म-प्राप्तिके लिए ज्ञान-योगमें अपनी सामर्थ्यसे स्थिर 
रहने और उस स्थितिमें चित्त-वृत्तिको पूर्ण खूपसे त्यांग देतेको ही ज्ञाग-योगकी 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


सोलह॒वाँ अध्याय ५१५ 


व्यवस्थिति कहते हैं । जिस प्रकार यज्ञकी भगिनिमें बिना किसी प्रकारकी' कामना मनमें 
रखे ही पूर्णाहुति डाली जानी चाहिए अथवा जिस प्रकार कुलीनके 'लिए यह उचित 
है कि वह कुलीनको. ही अपनी कन्या'दे अथवा जिस' प्रकार लक्ष्मी केवल मुकुन्दमें 
ही निश्चल भावसे रमण करती है, ठीक उसी प्रकार समस्त संकल्प-विकल्प' छोड़- 
कर निर्चित खूपसे योग और ज्ञानमें ही'जीवन-वृत्ति ळगानेको श्रीकृष्णजी तीसरा 
गुण अर्थात्‌ ज्ञान-योग-व्यवस्थिति कहते : हैं। यदि अपना परमः शत्रु भी दुःखमें 
यड़ा हो तो उसे देखकर शरीर, वाणी, मनः और धनसे सहायता किये बिना न 
रहना-और हे अर्जुन, यदि कोई दुःखी या पीड़ित हमारे पास आवे तो उसकी 
-सहायतामें अपना धन-धान्य आदि.सव कुछ उसी प्रकार अन्तःकरणपूर्वक लगा 
देना,, जिस प्रकार मार्गमें लगा हुआ' वृक्ष यात्रियोंको अपने पत्ते, फूल, छाया 
फल और मूळ आदि देनेमें तनिक भी संकोच नहीं करता; “दान” कहलाता है। 
इस प्रकारके दानको मोक्षका गुप्त धन दिखलानेवाळा दिव्य अंजन ही समझना 
चाहिए । अच्छा अब “दम” के लक्षण सुनो । जिस प्रकार कोई तलवार चलाने- 
चाला वीर अपने शत्रुका सिर तुरन्त काट डालता हूँ, उसी प्रकार विषयों और 
इन्द्रियोंके संयोगको बिलकुल जड़से काट डालना “दम” कहलाता है । इन्द्रियोंको 
विषयोंके मेवोंके अन्धकारसे रोकनेके लिए उन्हें अच्छी तरह बाँधकर प्रत्याहारके 
अधीन कर दिया जाता है । उस समय चित्तकी शक्तिसे घबराकर “प्रवृत्ति” अन्दरसे 
बाहर निकलती हैं और तब उन्हीं इन्द्रियोंके दसो दरवाजोंसे वैराग्य शरीरके 
अन्दर प्रवेश करता है। जो पुरुष इस प्रकारके कठोर ब्रतोंका -शवास और 
उच्छवासकी अपेक्षा भी अखंड चळनेवाला आचरण करता है और बिना कुछ भी 
विश्राम किये रात-दिन उन ब्रतोंका पालन करता है, उसके इस प्रकारके आचरण- 
को हो “दम” कहते हूँ । इसके लक्षण अच्छी तरह समझ लो। अब मैं तुम्हें 
संक्षेपमें यज्ञ या यागका अर्थ बतलाता हुँ। एक ओर तो सबसे पहले गिने जाने- 
वाले ब्राह्मण होते हैं और दूसरी ओर सवके अन्तमें गिनी जानेवाली स्त्रियाँ आदि 
होती हैं । और इन दोनोंके मब्यमें जो अनेक अधिकारी आदिः होते हैं, उनमेंसे 
प्रत्येक अपने लिए अत्यन्त उचित तथा देवधर्मके मार्गका अनुसरण करता है । 
इनमेंते वेदों और शास्त्रोमें कही हुई प्रणालीसे षटकर्म करनेवाले ब्राह्मण और 
उन ब्राह्मगंको नमस्कार करनेवाले शूद्र दोतों ही समान खूपसे अपने अपने 

आचारोंका पालन करते हैं और इस प्रकार वे लोग यागका सम्पादन करते हुँ 
और उन यागोंका उन्हें समान रूपसे फल प्राप्त होता है । इस प्रकार अपने 
अधिकारोंके अनुरूप यज्ञ करना सभीका कर्तव्य है । परन्तु हाँ, यह करते समय 
उन यज्ञोंको फलकी आशाके विषसे विषाक्त नहीं करना चाहिए; और देहाभिमानसे 
अपने मनमें इस प्रकारकी अहं-भावना नहीं उत्पन्न होने देनी चाहिए कि “हम 
कर्ता हैं? । साथ ही सब लोगोंको वेदोंकी आज्ञाका भी पालन करना चाहिए | हे 
अजुन, इस प्रकार “यज्ञ” शब्दका सब जगह यही आशय रहता है। इस प्रकारका 
यज्ञ मोक्षके मार्गमें एक जानकार साथी ही होता है। गेंद जो जमीन पर फेंका 
जाता है; वह जमीनको मारनेके लिए नहीं फेंका जाता बल्कि इसलिए फेंका जाता 
हैं कि वह फिर लौटकर हमारे हाथमें आ जाय । खेतमें जो बीज बोये जाते हैं, 


वह इसी लिए कि उनसे फसल तैयार हो। जिस प्रकार गुप्त और अन्धकारपूर्ण 


स्थानमें गाडे हुए धनको देखनेके लिए दीपकका आदरपूर्वक स्वीकार किया जाता 
'में अथवा जिस प्रकार वृक्षकी शाखाओं पर फल छानेके लिए उसकी जड़में सिंचाई 
की जाती है अथवा यदि संसेपमें कहा जाय तो जिस प्रकार स्वयं ही अपना मुख 
देखनेके लिए दर्पणको अच्छी तरह रगड़ और पोंछकर स्वच्छ किया जाता है, 
ठीक उसी प्रकार बेदोंके प्रतिपाद्य विषय ईशवरके स्वरूपका ठीक तरहसे ज्ञान प्राप्त 
करनेके लिए श्रृति-ऱ्रन्थोंका निरन्तर अभ्यास या अध्ययन करना आवश्यक होता 
हूँ । ब्राह्मणोंके लिए वेदोमेंके ब्रह्म-सूत्र और दुसरे वर्णोके लोगोंके लिए अपने 
अपने अघिकारके अनुसार स्तोत्र आदि पढ़ना या नाम-रूपी मन्त्रका उच्चारण 
करना ही शुद्ध चेतन्यकी प्राप्तिके लिए यथेष्ट है। हे अर्जुन, जिसे '“स्वाघ्याय'” 
कहते हैं, वह यही है । अब में तुमको “तप” शब्दका मर्म बतलाता हूँ, सुनो। 
दान-धर्ममें अपना सर्वस्व दे डालना ही अपने सर्वस्वको सार्थक करना है । जिस 
प्रकार बीज आने पर वनस्पति आपसे आप सूख जाती है अथवा घूप ( गन्ध- 
द्रव्य ) जिस प्रकार अग्निमें लयको प्रा हो जाता है अथवा जिस प्रकार मिला- 
वटका नाश होने पर सोना तौलमें कम हो जाता है अथवा चन्द्रमा जिस प्रकार 
पितरोंको अमृतका आहार देता देता स्वयं क्षीण हो जाता हैँ, ठीक उसी प्रकार 
. आत्म-रूपका अनुभव करनेके लिए अपने प्राण, इन्द्रियों और शरीरको 
सुखा डालता ही, हे अजुन, “तप” कहलाता है। अब तपके और भी 

अनेक प्रकार बतलाये जाते हैं। परन्तु जिस प्रकार - हंस पानीको अलग 
करके अपनी चोंचको दूध निकाल लेनेके काममें लगाता है, ठीक उसी प्रकार 
शरीर और जीवका संयोग होने पर उनमेंसे देह-भावको दुर हटाकर और 
. जीव-भावको चुनकर अलग कर लेनेका काम जिस विवेकके द्वारा होता है, 
उस विवेक को सदा अपने अन्तःकरणमें जाग्रत रखना चाहिए.। आत्म-विचार 
करते समय बुद्धि चवकरमें पड़ जाती है। उस समय जिस प्रकार जाग्रति होने पर 
'निट्राका भी और साथ ही साथ स्वप्नका भी लोप हो जाता है, ठीक उसी प्रकार 
जो पुरुष आत्म-दर्शन के लिए विवेकपूर्वक आचरण या व्यवहार करता है, हे 
अजुन, उसीसे इस “तप”” का साधन होता है। अब जिस प्रकार शिशुके हितके 
लिए ही माताके स्तनमें दूध होता है अथवा भूत मात्रके नाना प्रकार के होने पर 
भी जिस प्रकार चैतन्यका सबमें समान रूपसे निवास होता है, उसी प्रकार प्राणी 
सात्रके साथ मधुर और सोजन्यपूर्ण व्यवहार करना ही “आजंव” हैं । 
अहिंसा सत्यमक्रोघस्त्यागः शान्तिरपैशुनम्‌ । 
. दया भूतेष्वलोलुप्त्वं मार्दवं ह्लीरचापलस्‌ ॥ २॥ 

“ठीक इसी प्रकार जगतको सुखी करनेके उद्द श्यसे ही शारीरिक, वाचिक और 
आानसिक व्यवहार करना “अहिसा” कहलाता है । मोगरेकी कली जैसे बहुत ही 
छोटी होने पर भी कोमल होती है अथवा चन्द्रमाका प्रकाश जसे तेजस्वी होने 
पर भी शीतळ होता है, ठीक उसी प्रकार जो भाषण सूक्ष्म और तेजस्वी होने पर 
भी कोमल तथा शीतळ होता है, वही सत्य है । जब ऐसी ओषधि कहीं न मिळती 
हो जिसके देखनेसे ही रोग नष्ट हो जाता हो और जो खानेमें कड़वी भी न छगे, , 
तो फिर ऐसी वस्तु भला कहाँसे मिल सकती है जिसके साथ सत्यको ठीक ठीक और 
उपयुक्त उपमा दी जा सके ! परन्तु यदि पानी का छींटा आँख पर डाला जाय, तो. 
चह अपनी कोमळताके कारण आँखको तनिक भी कष्ट या हानि नहीं पहुँचाता; परन्तु. 
चही पानी कठिनसे कठिन पत्थरोंको भी तोड़कर अपना मार्ग निकाल ही लेता है। 
डीक इसी प्रकार श्रम और मोहको तोड़नेके लिए जो लोहे की तरह कड़ा होता है, 
परन्तु कानोंको माधुयंसे भी मधुर लगता है, जिसे सुनने के समय ऐसा जान पड़ता 
है कि कान मानों घटाघट उसका प्राशन करते चले.जा रहे हैं, परन्तु जो अपची 
सत्यताकी सामर्थ्यसे ब्रह्म-तत्वका भी स्पष्टीकरण करता है, तात्पर्य. यह कि जो प्रिय , 


* CC-0. Public Domain. Jangamwadi Math Collection, Varanasi 


Digitized by eGangotriand_ Sara कहा Trust. Funding by of-IKS 


५१८ हन्दी ज्ञा 


और मधुर होने पर भी किसीको धोखेमें नहीं डालता और सत्य होने पर भी किसीकों 
बुरा नहीं लऊगता--और नहीं तो पारधीका गाना कानोंको तो मधुर लगता है, पर 
हरिणीके लिए वह्‌-प्राण-घातक होता है अथवा अग्नि अपना शुद्धीकरणका काम तो 
बहुत अच्छी तरह करती है, परन्तु ऐसा करते समय वह जलाकर राख भी कर देती 
है--ठीक इसी प्रकार जो वाणी कानोंको तो मधुर लगती है, परंतु अपने अथंसे 
कलेजेकों दो टुकड़े कर देती.हैँ, उसे कभी सुन्दर नहीं कहा जा सकता | उसे तो 
दुष्टा राक्षसी कहना ही ठीक है | परन्तु बाळकके कोई अनिष्ट और लज्जाजनक 
आचरण करने पर जो ऊपरसे तो कठोर क्रोध दिखलाती है, परन्तु उसका लालन- 
पालन करनेमें जो फूलोंसे भी बढ़कर कोमल होती है, उस माताके स्वरूपकी तरह 
जो वचन कानोंके लिए अत्यन्त सुखद न होने पर भी अन्तमें ठीक और अच्छा 
सिद्ध होता है और जो दुष्ट विकारोंसे अलिप्त होता है, उस वचनको ही इस प्रकरणमें 


“सत्य” समझना चाहिए । पत्थरमें चाहे कितना ही पानी क्‍यों न सींचा जाय, ' 


परन्तु उसमें कभी अंकुर नहीं निकलता अथवा मक्खनको चाहे कितना ही क्‍यों न 
मथा जाय, पर उसमेंसे कभी माँड़ नहीं निकलती अथवा यदि साँपकी केंचुली पर 
लात मारी जाय तो भी वह केंचुली जिस प्रकार कभी काटनेके लिए फन नहीं उठाती 


अथवा वसन्त-ऋतुको पूरी बहार होने पर भी आकाशमें जिंस प्रकार कभी फल नहीं ' 


फलते अथवा रम्भाके स्वरूप और लावण्यसे शुकदेवजीके अन्त:क रणमें जिस प्रकार 


कभी काम-विकारका संचार नहीं हुआ था अथवा जो अग्नि बिलकुल बुझ जाती. 
है, वह जिस प्रकार घी डाळनेसे भी फिर नहीं जलती, ठीक उसी प्रकार यदि कितनी 
ही ऐसी बातें क्यों न कहें, जिन्हें सुनते ही अनजान बालकको भी क्रोध चढ़ आवे; ` 
तो भी, है अजु न, जिस प्रकार स्वयं ब्रह्मा के पैरों पर पड़ने से भी मरा हुआ जीव 


उठंकर खड़ा नहीं हो सकता, ठीक उसी प्रकारकी मनकी जो अवस्था होती है और 
जिसमें राग कभी उत्पन्न ही नहीं होता, उसीको “अक्रोध'' कहते हैं ।” यही सब 
बातें भगवान लक्ष्मीपतिने उस समय कही थीं। इसके उपरान्त यज्ञ-भोक्ता भगवान 


श्रीकृष्ण कहते हैं--“अब यदि मिट्टीका त्याग किया जाय तो घटका, तन्तुओंका ' 


त्याँग किया जाय तो वस्त्रका, बीजका त्याग किया जाय तो वट वृक्षका, भीतका त्याग 


किया 'जाय सो सारे चित्रका, निद्राका त्याग किया जाय तो उसमें दिखाई देनेवाली 
सभी बातोंका, जलका त्याग किया जाय तो तरंगोंका, वर्षा-ऋतुका त्याग किया जाय. 

तो मेघोंका और धनका त्याग किया जाय तो विषयोंके उपभोगका आपसे आप 
त्याग हो जाता है । ठीक इसी प्रकार बुद्धिमान लोग देहाभिमानको छोड़कर प्रपंचके 
समस्त विषयोंको दूर हटा देनेको ही त्याग कहते हैं” यह बात समझकर भाग्यवान 
अर्जुने पूछा---'हे महाराज, अब आप मुझे शान्तिके लक्षण स्पष्ट रूपसे बतलावें।'” 
इस पर देवने कहा-- बहुत उत्तम बात है। अब तुमं अच्छी तरह ध्यान देकर सुनो । 
जञेयको नष्ट करके जव ज्ञाता और ज्ञान भी लयको प्राप्त हो जाते हैं, तब जो स्थिति 
उत्पन्न होती है, उसीको “शान्ति” कहना चाहिए । जिस प्रकार प्रलय-कालके 
जलकी बाढ़ सारे विश्वका नाम-निशान भी मिटा देती है और चारों ओर केवळ 
वही जल पूरी तरहसे भरा रहता है और इस प्रकारका भेद-दर्शंक भाषा-व्यवहार हो 
ही नहीं सकता कि यह नदीका उद्गम है, यह प्रवाह हैँ और यह समुद्र है और 
जिधर देखो, उधर एक-सा पानी ही फेला हुआ दिखाई देता है, परन्तु उस समय 
भी क्या उसका ज्ञान प्राप्त करनेके लिए उससे भिन्न कोई रहता है? कोई नहीं 
रहता । ठीक इसी प्रकार जब ज्ञेयके साथ आिंगन होने पर तन्मयता हो जाती है, 
तब ज्ञातृत्वका भी नाश हो जाता है। फिर उस समय, हे अजुन, जो कुछ वाकी 
बच जाता है, वहीं शान्तिका लक्षण है । अब यह सुनो कि अपंशुत्य किसे कहते 
हैं । जिस समय रोगी किसी रोगसे बहुत अधिक कष्ट पाता है, उस समय उसे 
अच्छा करनेकी चिन्तामें सुविज्ञ वैद्य यह नहीं देखता कि यह रोगी मेरा शत्रु हैं । 
अथवा जब कीचड़में फंसो हुई गाय दिखाई देती हैं, तव देखनेवाला इस बातका 
बिचार नहीं करता कि यह दूध देती है या नहीं, और वह उस गायका क्लेशं 
देखकर ही विकल हो जाता है | अथवा जव कभी कोई मनुष्य जलमें डूबने लगता 
है, तव विज्ञ मनुष्य इस बातका विचार करने नहीं बैठता कि यह ब्राह्मण है या 
अन्त्यज है और यही समझता है कि इसके प्राण बचाना ही मेरा कर्तव्य है । 
अथवा जब कभी कोई चांडाळ देव-योगसे जंगलमें मिळनेवाली स्त्रीको वस्त्रहीन 
करके और उसके कपड़े छीनकर उसे छोड़ देता है, तब सभ्य मनुष्य तब तक उस 
स्त्री पर दृष्टि नहीं डालता, जब तक वह उसे फिरसे वस्त्र नहीं पहना लेता । ठीक 
इसी प्रकार जो लोग अज्ञान और भ्रम आदिके कारण अथवा पूर्व जन्मींके कठोर 
संचित कर्मोके कारण सब प्रकारके निन्दनीय मागॉमें लगे रहते हैं, उन्हें ये अपना 
शारीरिक बल देकर उन्हें सांलनेवाले दुःखोंको विस्मृत करा देते हैं। हैं अजुन, 

दूसरेके दोषोंको पहले अपनी दृष्टि या कटाक्षसे दूर करके तब ये उन्हें अच्छी तरह 
देखने लगते हैँ । जिस प्रकार पहले देवताकी पूजा करके तब उनका घ्यान किया 
जाता है अथवा पहले खेत जोतकर और उसमें बीज बोकर तब उसको रखवाली 
करने जाते हैं, अथवा अतिथिको पहले आदर-सत्कारसे सन्तुष्ट करके तब उसका 
आशीर्वाद लिया जाता है, ठीक उसी प्रकार पहले अपने गुणोंसे दुसरोंकी 
त्रुटियाँ पूरी करनी चाहिएँ और तब उसकी ओर सुक्ष्म दृष्टिसे देखना चाहिए । 
केवल इतना ही नहीं; वे कभी किसीके मर्म पर आघात नहीं करते, कभी किसीको 
कुकर्मोमें प्रवृत्त नहीं करते और कभी किसीको दोष नहीं लगाते । बस उनका 
आचरण या व्यवहार इसी प्रकारका होता है । इसके अतिरिक्त उनका व्यवहार 
एसा होता है कि यदि कोई गिर पड़ता हो या यदि किसीका पतन हो गया हो, तो वे 
किसी न किसी उपायसे उसे संभाल लेते और उठाकर खड़ा कर देते हैं, परन्तु 
किसीका मर्म-भेद करनेका विचार कभी उनके मनमें आता ही नहीं । तात्पयं यह 
कि, है अजु न, बड़ोंके लिए वे कभी दुसरोंको तुच्छ मानने या बनाने के लिए तैयार 
` नहीं होते और न उनकी दृष्टि. कभी दूसरोंके दोष ही ढूंढने बंठती है। हे अजुन, 
हक इसी प्रकारके व्यवहारको “'अपेशुन्य'' कहते हैँ । और इसमें कुछ भी सन्देह 
गहीं कि मोक्षके मार्ग पर यह एक विश्रान्तिका मुख्य स्थल है । अब मैं तुमको यह 
बतलाता हूँ कि “दया” किसे कहते हैँ । जिस प्रकार पूणिमाके चन्द्रमाकी प्रभा 
सारे विक्‍वको समान खूपसे शीतळता प्रदान करती है और इस प्रकारका पंक्ति-मेद 
कभी नहीं करती कि यह बड़ा है और वह छोटा है, उसी प्रकार जिनमें दया होती 
है, वे दुःखितोंके कष्टोंका दयालुतापूर्वक परिहार करते समय कभी इस बातका 
अप मनमें नहीं आने देते कि यह उत्तम हैं और वह अधम है । देखो 
संसारमें पानी सरीखा पदार्थ भी स्वयं न्ट हो जाता है, परन्तु मरती हुई वनस्पतियों- 
को वह हरा-भरा कर देता है । ठीक इसी प्रकार दयाळू पुरुषके मनमें दूसरोंके 
दुःख देखकर करुणाका इतना प्रबल आविर्भाव होता है कि उनके दुखोंका 
शमन करनेके लिए यदि वे अपना सर्वस्व भी त्याग दें तो वह्‌ उन्हें थोड़ा ही जान 
पड़ता है । जब बहते हुए जलको मागमें कोई गड्ढा आदि मिलता है, तब वह उसे 
विना भरे एक कदम भी आगे नहीं बढ़ता । ठीक इसी प्रकार दयाळ पुरुष भी 
अपने सामने आनेवाले दीन पुरुषको सन्तुष्ट करके ही भागे पेर बढ़ाता है । जिस 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
& 
सोलह॒रवाँ अध्याय ५२१ 


अ्रकार पैरमें काँटा चुभने पर भी उसकी पीड़ाके चिन्ह चेहरे पर प्रकट होते हैं, उसी 
प्रकार दूसरोंके दु:ख देखकर वह भी अपने शरीरमें कष्ट बोध करता है । जिस प्रकार 
'पैरोंमें ठंडक पहुँचने पर उसकी तरावट आँखों तकमें जान पड़ती है, उसी प्रकार 
वह भी दूसरोंको सुखी देखकर स्वयं सुखी होता हैं । तात्पर्य यह कि जिस प्रकार 
प्यासेको सुखी करनेके लिए संसारमें जलकी सृष्टि हुई है, उसी प्रकार दुःखितोंके 
कल्याणके लिए ही जिसका जीवन होता है, हे अर्जुन, वह पुरुष मूत्तिमात दया 
ही होता है। मैं जन्मसे ही उसका ऋणी होता हूं । अब सूतेष्वलोळुप्त्वं के गुणकी 
व्यास्या सुनो । कमल चाहे कितना ही हुदयसे सूर्यकी ओर अनुरक्त क्यों न हो. 
'परन्तू फिर भी सूर्य कभी उसकी सुगन्वको स्पर्श नहीं करता । अथवा वसस्तके मार्ग- 
में चाहे कितनी ही अधिक वन-श्री क्यों न हो, तो भी वह उस वन-श्रीको स्वीकार 
नहीं करता और वरोबर आगे बढ़ता जाता है। और फिर इतनी सब वातें किस 
लिए कहीं जायें ? यदि समस्त महा-सिद्धियोंके साथ स्वयं लक्ष्मी ही क्यों न पास 
आ जायें, परन्तु फिर भी महा-विष्णुके लिए वह किसी गिनतीमें नहीं होती । ठीक 
इसी प्रकार लौकिक अथवा स्वगीय विषय-सुख चाहे उसकी इच्छाके दास ही क्यों 
न बन जायें, परन्तु फिर भी जो अलोलूप होता है, वह कभी उन सुखोंको भोगनेका 
बिचार भी अपने मनमें नहीं करता । और अधिक क्या कहा जाय, जिस अवस्था- 
में जीवको किसी प्रकारके विषयोंकी अभिलाषा नहीं रह जाती, उसी अवस्थाको 

अलोलुप्त्व” नामक गुणका लक्षण समझना चाहिए। अब मैं “मार्दव” का 
वणन करता हूँ, सुनो । मभुमक्खियोंके लिए जैसे शहदका छत्ता अथवा जळचरोंके 
लिए जल अथवा पक्षियोंके लिए यह खुला आकाश अथवा बाळकके लिए माता- 
का भ्रम अथवा वसन्तके स्पर्शसे कोमल होने वाली मलय वायु अथवा आँखोके 
लिए प्रियजनोंके दर्शन अथवा अपने बच्चोंके लिए जिस प्रकार कछईकी दृष्टि होती 
हैं, उसी प्रकार मार्दव गुणवाले पुरुषका भूत मात्रके साथ ही मृदु तथा प्रेमपूर्ण 
व्यवहार होता है। जो कपूर स्पर्शमें . अत्यन्त कोमल, चखनेमें अत्यन्त स्वादिष्ट 
ताकके लिए अत्यन्त सुगन्धित ओर देखनेमें अत्यन्त निर्मळ होता है, वह जितना 
चाहो, उतना मिल जाता है.। वह यदि विषाक्त न होता और उसकी विषाक्तता 
बीचमें बाधक न होती, तो वह अपनी मधुरता और त्तिमछताके ' कारण मार्दव 
गुणसे युक्त पुरुषकी कोमळताको बराबरी कर सकता । आकाश जिस प्रकार महा- 

भूतोंको भी अपने उदरमें रखता है और अणु.परमाणुओंमें भी समाया रहता है, 

और विश्वके अनुरूप ही अपना आकार भी बना लेता हूँ, हे अजुन मैं और अधिक 

बया कहूँ, ठीक उसी आकाशकी भाँति सारे विइवके जीवनसे सारी सृष्टिके प्राणोंसे 
जीवित रहनेको ही मैं मार्दव कहता हुँ । अब मैं इस गुणको व्याख्या करता हूं । 

जिस प्रकार पराजय होने पर कोई राजा मारे छज्जाके मुँह नहीं दिखला सकता' 
अथवा अपमानके कारण जिस प्रकार मानी पुरुष निस्तेज हो जाता है अथवा 
जिस प्रकार भूलसे किसी चांडाळके घरमें जा पहुँचने पर किसी श्रेष्ठ संन्यासीको: 
बहुत अधिक लज्जा जान पड़ती.है अथवा रण-भूमिसे क्षत्रियका भाग निकलना 
जिस प्रकार लज्जाजनक होता हूँ और उसे कोई सहन नहीं कर सकता अथवा 
महापतिब्रताके लिए जिस प्रकार वैधव्यका आमन्त्रण परम दुःखकारक और असह्य 

होता हैं अथवा जिस प्रकार किसी सुंदर पुरुषके शरीरमें कोढ़ होने पर अथवा 

किसी प्रतिष्ठित पुरुष पर व्यर्थ ही कोई लांछन लगने पर मारे लज्जाके उसके प्राणों 
पर संकट आ बनता हुँ, उसी प्रकार इस साढ़े तीन हाथके शरीरमें बन्दी होकर बार 
बार जन्म लेना और मरना और गर्भाशयके विवरके सांचेमें रक्त, मूत्र और रसकाः 
पुतला बनकर रहना उसके लिए अत्यन्त लज्जाजनक होता है। सारांश यह कि 
देहके बन्धनमें पड़कर नाम-रूपात्मक होनेसे बढ़कर लज्जाजनक और कोई वाता 
उसके लिए हो ही नहीं सकती । इस प्रकार इस घृणित शरीरके प्रति जो घृणा" 
उत्पन्न होती है, उसीको “लज्जा” समझना चाहिए । ' परन्तु यह लज्जा केवलः 
निर्मळ पुरुंषोंकों ही जान पड़ती है, दूसरे निर्लज्ज लोगोंको तो यह शरीर बहुत ही" 
अच्छा लगता हूँ। अव “'अचापल्य'' गुणके लक्षण सुनो । जिस प्रकार कठपुत- 
छियोंको नचानेवाली डोरीके हृट जानेसे उन कठपुतलियोंका चलना-फिरना आदिं 
बन्द हो जाता है, उसी प्रकार योगका साधन करनेसे कर्मेन्ट्रयोंकी गति कुंठित हो 
जाती है । अथवा जिस प्रकार सूयं अस्त होने पर उसकी किरणोंका जाल भी छिप 
जाता हूँ, उसी प्रकार मनका निग्रह करनेसे इन्द्रियां भी पूरी तरहसे दव जाती हैं । 
इस प्रकार मनका नियमन करने और योगका साधन कंरनेसे दसों इन्द्रियाँ दुर्बलः 
हो जाती हैं; और इसी अवस्थाको “अचापल्य” कहते 'हैं। 

तेजः क्षमा धृतिः शोचमद्रोहो नातिमानिता । 
भवन्ति संपदं ` देवीमभिजातस्य भारत॥ ३:॥ . 

“यदि ईश्वरःप्रासिके लिए ज्ञानके मागमें पैर रखते समय मनमें दृढ़ निश्चय 
हो गया हो तो फिर बलकी कमी नहीं होती । एक तो मरना यों ही भयंकर होता 
है, तिस पर अग्निमें जलकर मरना तो और भी अधिक भयंकर होता है । लेकिन: 
इतना होने पर भी पतिब्रता उस जलकर मरनेकी भी परवाह नहीं करती । ठीक इसी" 
प्रकार आत्म-प्राप्तिकी अ्निसे विषय-रूपी विषको जीव जलाकर निकाल डालता हूँ | 
और तब शून्यकी ओर जानेवाले योग-साधणके विकट मार्ग पर जल्दी जल्दी आगे 
बढ़ने लगता है । फिर किसी प्रकारका निषेध उसके मार्गमें बाधक नहीं होता । न. 
तो वह विधिको ' ही मानता है और न महा-सिद्धियोंके मोहमें ही पड़ता है। इस" 
प्रकार स्वयं ही अपनी आन्तरिक प्रेरणासे ईशवरकी ओर वढ़नेकी “आध्यात्मिक तेज'” 
कहते हैं । यदि मनुष्यमें इस प्रकारका गवं न हो कि समस्त सहनशीलोंसे एक मैं: 
हीं शर हुँ तो इसीको “क्षमा” समझना चाहिए । शरीर पर हजारों रोम होते हैं, 
पर उनका भार सहन करने पर भी शरीरको कभी उनका भान भी नहीं होता । 
यदि इः्द्रियाँ वशमें न रहकर कुमागमें छग जायें अथवा शरीरमें छिपा हुआ 
कोई पुराना रोग एक दमसे उभड़ पड़े अथवा प्रिय जनोंका अचानक वियोग हो" 
जाय और अप्रियके साथ काम पड़े अथवा इसी प्रकारके और किसी अनिष्ट प्रसंगकी 
कोई बहुत बड़ी लहर अपने ऊपर आ पड़े तो भी अगस्त ऋषिके समान छाती 
ठोंककर उसके सामने निश्चल भावसे खड़े रहना और हे अर्जुन, यदि अधिदेव, 
अधिभूत और अध्यात्म तीनों प्रकारके ताप आकर उपस्थित हों तो उन सबको 
उसी प्रकार तुच्छ समझकर अपने सामनेसे हटा देना, जिस प्रकार आकाशमें 
उठनेवाली धूस्रकी बहुत बड़ी रेखाको हवा एक ही झोकेमें उड़ा देती हैं और 
चित्तको विचलित कर देनेवाले ऐसे विकट प्रसंगके आ पड़ने पर भी घैर्य न 
छोड़कर अच्छी तरह उसके मुकाबलेमें डटे रहना ही “घृति” कहलाता हैं | हे 
अजु'न, यह बात तुम अच्छी तरह अपमे घ्यानमें रखो । अब “'शौज'' सोनेका' 
मुलम्मा चढ़ा चढ़ाकर स्वच्छ किये हुए और गंगामृतसे भरे हुए कलशके समान 
है, क्योंकि शरीरके द्वारा निष्काम कर्मोका होना और जीवका विवेकके . अनुसार” 
आचरण करना सब शचित्वके ही,ऊपरसे दिखाई देनेवाले लक्षण हैँ। अथवा जिस 
प्रकार गंगाका जल प्राणी मात्रके पाप और तापका शमन करता हूँ और अपने तट 
परके वृक्षोका पोषण करता हुआ समुद्रकी ओर जाता है अथवा जिस प्रकार सूर्ये 

संसारका अंधकार दूर करता हुआ और संम्पत्तिके मन्दिरोंके द्वार खोलता और उन्हें 
अकट करता हुआ आकारकी प्रदक्षिणाके लिए निकलता है, उसी प्रकार वह भी 
चन्धनमें पड़े हुए छोगोंको मुक्त करता है, डूबते हुए लोगोंको वाहर निकालता है 
और दुःखितोंके संकटका निवारण करता है । बल्कि यह कहना चाहिए कि वह 


दिन-रात दूसरोंका सुख अधिकाधिक बढाता हआ प्रकारान्तरसे अपने ही स्वार्थका 
साधन करता हुँ । केवल यही नहीं, अपना कार्य सिद्ध करनेके लिए किसी प्राणीकी 


बुराई करनेको कल्पना भी कभी उसके मनमें उत्पन्न होकर उसके मागमें बाधक 
नहीं होती । हे अजुन, अभी जो यह सब तुमने सुना है, वह सब ““अद्रोह” के 
रक्षण हैं; और जिस प्रकार मैंने ये लक्षण तुम्हें बतलाये हैं, उसी प्रकार ये तुम्हे 
उस मनुष्यमें दिखाई देंगे जिसमें अद्रोह होगा। हे अजुन, जिस समय शंकरने 
गंगाको अपने जटा-जूटमें धारण कर लिया था, उस सभय वह जिस प्रकार 
रूज्जित हुई थीं, उसी प्रकार मानकी प्राप्ति होने यर जो छजित होता है, उसीके 
सम्बन्धमें यह समझना चाहिए कि उसमें “अमानित्व” नामक - गुण है। 
हे अजु न, यह वात तुम बरावर अपने घ्यानमें रखो । ये सब बातें पहले भी एक 
चार बतलाई जा चुकी हैं, इसलिए अब वही बातें फिर दोबारा क्यों कही जाय ! 
इस प्रकार देवी सम्पत्तिके ये छब्बीस गुण हैं। ये मानों मोक्षःसाम्राज्यके 
चक्रवर्ती राजाके ताम्रपटके अनुसार दी हुई जागीरें ही हैं।-अथवा यह समझना 
चाहिए कि यह देवी सम्पत्ति मानों गुण रूपी जलसे सदा भरपूर रहनेवाली गंगा 
झी बेराग्य रूपी सगरःपुत्रोके शरीर पर पड़ी हुई है । अथवा यह देवी सम्पत्ति 
मानों सद्गुण रूपी फूछोंकी माळा है और ऐसा जान पड़ता हूँ कि मुक्ति रूपी वधू 
'वही माळा विरक्तोंके गलेमें डाल रही है। अथवा इन छब्बीस गुणोंकी बत्ती जला 
मकर यह गीता नामक पत्नी अपने आत्माराम नामक पतिकी आरती कर रही है । 
ये गुण मानों गीता रूपी सागरसे निकली हुई देवी सम्पत्ति रूपी सीपियोंमेके निर्मल 
और सच्चे मोतियोंके दाने ही हैं । ऐसी अवस्था भला इसका यथातथ्य वर्णन. 
कँसे किया जा सकता हैं? इनका तो आप ही आप अनुभव होता रहता है। इस 
प्रकार गुणोंके भांडार इस देवी सम्पत्तिका वर्णन हुआ | अब आसुरी सम्पत्ति 
यद्यपि दुःखोंके दोष रूपी काँटोंसे भरी हुई बेलके ही समान है, तो भी कथाके 
श्संगमें उसका भी वर्णन कर दिया जाता है । यदि निन्दनीय वस्तुका त्याग करना 

हो तो यह जानना भी आवश्यक होता है कि वह निन्दनीय वस्तु कौन-सी हैं! 
इसलिए यद्यपि यह आसुरी सम्पत्ति अनिष्ट है, तो भी इसका स्वरूप ध्यान देकर 
सुनना बहुत ही उचित है। हे अजुन, भयंकर अधोगतिके दुःख अपने पल्लेमें 
बाँधनेके लिए घोर पातकोंने मिलकर जो संग्रह किया है, वही यह आसुरी सम्पत्ति 
है। अथवा जिस प्रकार समस्त विषोंको एक साथ मिलाने पर उस मिश्रणको 
कालकूट कहते हैं, उसी प्रकार समस्त पापोंके एकत्र किए हुए समूहको “आसुरी 
सम्पत्ति” कहते हुँ । ; 

दम्भो दर्पोऽभिमानश्च क्रोधः पारुष्यमेव च। 

अज्ञानं चामिजातस्य पार्थं संपदमासुरीम्‌ ४॥ 

“और हे अर्जुन, इन आसुरी दोषोंमें जिसकी शक्ति का ढिंढोरा खूब जोरोंसे 
पीटा जाता है, उस दम्भका स्वरूप मैं तुमको बतलाता हूँ । हे अर्जुन, यह ठीक हैं 
कि अपनी माता केवळ तीर्थ स्वरूपिणी ही होती है; परन्तु यदि हम उसे नग्न 
अवस्थामें सब लोगोंके सामने लावे तो वह हमारे अधःपतनका ही कारण होती 
है । अथवा जिन विद्याओंका गुरु उपदेश देतां है, वे सब विद्याएं यद्यपि इष्ट 
फल देनेवाली ही होती हैं, परन्तु यदि किसी चौराहे पर खड़े होकर उनका घोष 
किया जाय तो वे भी अनिष्टकारक ही होती हैं । अथवा यह देखो कि जिस समय 
हम डूबने लगते हैं, उस समय जो नाव हमें वचाकर किनारे तक पहुँचानेका 
साधन होती है, उसी नावको यदि हम अपने सिरसे बाँध ले तो वह हमें इंबानेका 
ही कारण होती है । यह बात प्रसिद्ध है कि जीवनका आधार अन्त ही है। परत्तु 
यदि हम उसे उत्तम समझकर उचितसे अधिक खा जायें तो वही अन्न हमारे लिए 
विष हो जाता है। इसी प्रकार जो धमं इस छोकमें भी और परलोकमें भी हमारा 
स्नेहपूणं साथी होता है, यदि उसी धमंका आचरण करके हम अभिमानपूवंक इस 
बातकी घोषणा करने लग जायें कि हम धर्मका आचरण करते हैं, तो वह तारकः 
घमं भी हमारे लिए दोषका साधन बन जाता है । इसलिए हे अजुन, यदि हम 
अपने किये हुए घामिक कृत्योंका शाब्दिक आडम्बर चारों दिशाओंमें फेलाने लगें 
तो वह घर्म भी अधमं हो जाता है । और इसी प्रकारकी .करनीको “दम्भ” कहते 
हैँ । अब दके लक्षण सुनो । जिस प्रकार मूर्खकी जिह्वा पर अक्षरोंका थोड़ा- 
बहुत संस्कार होते ही ( अर्थात्‌ उसके कुछ पढ़ लेने पर ) वह ्राह्मणोंकी सभाकीः 

-भी निन्दा करने लगता है; अथवा जिस घोड़े पर'चाबुक-सवार चढ़ चुका होता है, 
चह घोड़ा जिस प्रकार ऐरावतको भी तुच्छ'समझने लगता हैं अथवा जैसे किसी 
'केटीली झाड़ीके शिखर पर चढ़ा हुआं गिरगिट स्वर्गको भी' तुच्छ समझने लगता 
है अथवा यदि इंधनके साथ घास-फूस' भी आ जाय तो अग्निकी लपटें' जिस प्रकार 
आकाशंकी ओर उठने लगती हैं अथवा किसी छोटेसे' ताळ या गड्ढेका आश्रय 
पाकर मछली समुद्रको भी तुच्छ समझने लगती है, उसी प्रकार स्त्री, धन, विद्या, 
स्तुति और मान प्राप्त करके मनुष्य भी मदसे अन्धा हो जाता है:। मानों एक दिनके 
लिए पराया अन्न पाकर ही वह दरिद्र भिखारी अपने आपको धन्यः समझने लगता 
है । अथवा जिस प्रकार बादलोंकी छाया प्राप्त होने पर कोई अभागा मनुष्य अपना 
चर गिरा देता है, अथवा मृग-जलकी बाढ़ देखकर कोई मूर्ख अपना पानीका घड़ा 
फोड़ डालता है, उसी प्रकार प्राप्त होनेवाली सम्पत्तिके कारण मत्त हो जाना ही 


` “दर्प? कहलाता है। हे अजुन, इस सिद्धन्तमें कहीं नामको'भी' अपवाद नहीं 


है । अब यह सुनो कि अभिमान किसे कहते हैं । वेदों पर जगतकी श्रद्धा है और 
इस श्रद्धामें ईश्वर परम पूज्य माना गया है ।और सारे विश्‍्वको प्रकाशित करनेवाला 
सूर्य ईश्वर ही है । सारे जगतको सावंभौम वेभवकी अभिलाषा रहती हैँ और जगत- 
को इस बातका बहुत ध्यान रहता है कि हमारी मृत्यु न आवे । और यदि इन्हीं 
बातोंके लिए सारा जगत ईश्वरकी भक्ति और स्तुति करने लगे तो इसमें आश्चर्यको 
कौन-सी बात है? परन्तु ईशवरकी यह स्तुति सुनते ही आसुरी मनुष्योके मनमें मत्सर 
उत्पन्न होता है और उस मत्सरकी वेल बढने लगती है। आसुरी मनुष्य कहता 
है- “मैं तुम्हारे ईश्वरको निगल जाऊंगा, तुम्हारे वेदोंको विष दे दुंगा और अपने 
महत्वसे उनकी सत्ताका ही नाश कर डागा |” दीपककी ज्योति देखते ही जिस 
प्रकार पतंग व्याकुळ हो जाता है, जुगनूँको जिस प्रकार सूर्य अच्छा नहीं लगता 
और टिटिहरीने जिस प्रकार महासागरके साथ वेर ठाना था, उसी प्रकार आसुरी 
मनुष्य अपने गवंके फेरमें पड़कर ईव्वरका' नाम भी सहन नहीं कर सकता । वह 
स्वयं अपने पिताके साथ भी सौतेलेपनका ही भाव रखता' है, क्योंकि उसे इस 
चातका डर रहता है कि यह मेरी सम्पत्तिमें हिस्सेदार होगा । इसं प्रकार जो मनुष्य 
अहुमन्यतासे फूला हुआ, उन्मत्त और अभिमानी होता है, उसे अधोगति यां नरक- 
का चलता हुआ मार्ग ही समझना चाहिए । अब मैं क्रोधके' लक्षणोंकी व्याख्या 

करता हूँ । दुसरे लोगोंका सुख आसुरी मनुष्योंके मनको विषयके समान कड्आ 
गता है. और दूसरोंका सुख देखकर वह क्रुद्ध होता है । जिस प्रकार खौलतेः हुए 
तेलमें पानीकी बूँद पड़ते ही वह तेल भभककर जळः उठता है अथवा जिस प्रकार 
चन्द्रमाके द्शनसे शृगाल व्याकुल होकर मनमें जलने ळगता है अथवा विश्वके 
जीवन-स्वरूप और उसे उज्ज्वल करनेवाले मूर्यके प्रात:काळ उदय होते ही पापी उल्लू- 
की आँखें फूट जाती हैं अथवा जगतको आनन्द देवेवाछा प्रातःकाल जिस प्रकार चोरों- 
के लिए मृत्युसेभी बढ़कर दुःखदायक होता है अथवा जिस प्रकार साँप के पेट में पहुँच- 
कर दूध भी काळकूट विष वन जाता है अथवा जिस प्रकार समुद्र के अपरम्पार जलसे 
बड्वाग्नि और भी अधिक प्रज्वलित:होती.है और चाहे कितने ही उपाय क्यों न किये 
जायें, परन्तु फिर भी वह किसी प्रकार शान्त नहीं होती, ठीक उसी प्रकार दूसरेकी 
विद्या और सुख आदि ऐश्वर्य देखकर यदि किसीका क्रोध भड़क उठे तो इसी मनो- 
वृत्तिको क्रोध कहते हैं । अब मैं यह बतलाता हूँ कि पारुष्प किसे कहते हैं । जिसका 
मन मातों साँपकी बिल हो, आँखें मानों.बाणों की सनसनाहटके समान हों और 
बातें विच्छुओंकी वर्षाके समान हों और बाकी जो क्रियाएं हैं, वे मानों फौलादके भ।रे- 
के समान हों, तात्पर्य यह कि अन्दर और बाहरका - स्वरूप इस प्रकार प्रखर 
होता है, उस मनुष्यको मानव जातिमें अधम समझना चाहिए। यह -तो पारुष्यका 
विचार हुआ । अव अज्ञानके लक्षण सुनो । ' पत्थरको जिस प्रकार ठंडे स्पर्श और 
गरम स्पर्शका भेद नहीं जान पड़ता अथवा जिस प्रकार जन्मान्धको दिन और रातके 
अन्तरका पता नहीं चलता अथवा आग जब एक बार भड़ककर खाने लगती है, 
तब वह खाद्य और अखाद्यका और विधि या निषेधका कुछ भी विचार नहीं करती 
अथवा पारस पत्थर जिस प्रकार लोहे और सोनेमें कोई भेद-भाव नहीं करता अथवा 
भिन्त भिन्त प्रकारके खाद्य पदार्थोंमें संचार करने पर भी कलछी जिस. प्रकार उनमेंसे 
किसीका रसास्वादन नहीं कर सकती अथवा वायु जिस प्रकार सीघे और टेढ़े- 
तिरछे मार्गोका अन्तर नहीं जानती, ठीक उसी प्रकार जिस अवस्थामें पुरुष कर्तव्य 
और अकर्त्त॑व्यके विषयमें अन्धा रहता है, स्वच्छ ओर घृणितका भेद नहीं जानता, 
पाप और पुण्य सबको मिलाकर उसी प्रकार खा जाता है, जिस प्रकार बाळक हाथमें 
आई हुई अच्छी और बुरी सभी तरहकी चीजें मुंहमें डाल लेता है, ओर जो ऐसी 
घुणाहीन अवस्था होती है कि उसमें बुद्धिको इस बातका पता नहीं चलता कि 

मधुर बया है और कंटु कैसा होता हैं,'उसी अवस्थाको अज्ञान कहते हैं । इस 
विषयमें झंकाके लिए कुछ भी स्थान नहीं है । इस प्रकार छओ दोषोंका यह विवरण 
किया गया है । जिस प्रकार साँपका शरीर चाहे छोटा ही क्यों न हो, परन्तु फिर भी 
उसमें भयंकर विष रहता हूँ अथवा यदि अग्नियोंकी श्रेणी देखी जाय तो प्रलयागिनि, 
विद्युदग्नि और वड़वारिनि इन तीनकी संख्या बहुत ही थोड़ी जान पड़ती है, परन्तु ये 
अग्तियाँ यदि भड़क उठें तो इनकी आहुतिके लिए सारा विश्व भी पूरा नहीं होता, 
उसी प्रकार ये दोष भी गिनतीमें तो केवल छः ही हैं, परन्तु इनके योगसे आसुरी 
सम्पत्तिको बहुत अधिक बल प्राप्त होता है। यदि मनुष्यके शरीरमें तीनों दोष एकत्र 
हो जायें तो फिर चाहे स्वयं ब्रह्माके ही पैर क्यों न जाकर पकड़े जायें, परन्तु फिर 
भी मृत्युसे किसी प्रकार रक्षा नहीं हो सकती। परन्तु ये दोष तो छः अर्थात्‌ उसः 
तीनसे दूने हैं । इन्हीं छः दोषोंकी नींव पर आसुरी सम्पत्तिकी इमारत खड़ी हुई है; 
इसीलिए वह कभी कमजोर होती ही नहीं । इसके विपरीत, जिस प्रकार कभी कभी 
सब पाप-ग्रह एक ही राशि पर आकर एकत्र होते हैं अथवा निन्दा करनेवालेके 
संग्रहमें सभी पाप आकर पहुँच जाते हैं अथवा जिसका मरण-काल समीप होता है, 
उस पर जिस प्रकार सभी रोग एक दमसे आकर आक्रमण कर बैठते हैं अथंवा जिस 
प्रकार अशुभ दिनमें सभी दुष्ट योग आकर एकत्र हो जाते हैं अथवा जिस प्रकार 
विश्वास रखनेवाले और निश्चिन्त रहनेवाछे मनुष्यको चोरके हाथमें दे दिया जाता हैं 
अथवा जिस प्रकार कोई बहुत थका हुआ आदमी बहुत बड़ी वाढ़में ढकेळ दिया जाता 
है, ठीक उसी प्रकारके अधोर कृत्य ये छओ दोष करते हुँ । अथवा जिस प्रकारबकरीकी 
आयु समाप्त होने पर उसे सात डंकोंवाला विच्छ काटता है, उसी प्रकार छओ दोष 
भी मनुष्यको डसते हैँ । मोक्षमागंकी ओर थोड़ी-सी प्रवृत्ति होने पर भी जो यह 
कहकर संसारके झगड़ोमें डूब जाता है कि “मैं इस मार्ग पर नहीं चलूगा” जो ' 
हीन योनियोंकी सीढ़ियाँ उतरता उतरता अन्तमें स्थावरोंसे भी नीचेवाळे स्थान 
पर जा बेठ्ता है, उसीमें ये छओ दोष एकत्र होकर आसुरी सम्पत्तिको बलवान 
बनाते हैं । इस प्रकार मैंने इन दोनों ही सम्पत्तियोके सब लक्षण अलग अलग 
और स्पष्ट करके बतला दिये हैं । 
देवी संपद्विमोक्षाय निबन्धायासुरी मता। 
मा शुचः संपदं देवीमभिजातोऽसि पाण्डव ॥ ५॥ 

“इन दोनोंमेंसे जो.पहली देवी सम्पत्ति है, उसे मोक्ष खूपी सूयंका उदय किया हुआ 
प्रभात काळ ही समझना चाहिए। और दूसरी जो आसुरी सम्पत्ति है, वह जीवोंको 
जकड़नेवाली मोह-रूपी लोहेकी श्द्धला ही है। कदाचित्‌ तुम यह सुनकर अपने मन- 
में डर जाओ । परन्तु हे अर्जुन, भला दिनको रातसे डरनेकी क्या आवश्यकता हूँ? 
जो लोग ऊपर बतलाये हुए छओं दोषोंको अपने आपमें आश्रय देते हैं, केवळ 
उन्हींको यह आसुरी सम्पत्ति बाँध सकती है । परन्तु हें अजुन, तुम यह दैवी सम्पत्तिः 
के गुणोंके साक्षात्‌ पुतले ही हो, जिसका मैंने अभी वर्णन किया है । इसलिए हे 
पाथ, तुम इस दैवी सम्पत्तिके धनी होकर कॅवल्यवाली अवस्थाका सुख प्राप्त कर लो। 

द्वौ भूतसर्गौ लोकेऽस्मिन्दव आसुर एव च। 
देवो विस्तरशः प्रोक्त आसुरं पार्थं मे श्पृणु॥ ६॥ 

“देवी सम्पत्ति ओर आसुरी सम्पत्तिवाळे मनुष्योंके व्यवहारका प्रवाह अनादि 
कालसे चला मा रहा हैँ । जिस प्रकार रातके समय निशाचर लोग विचरण करते 
हैं और दिनके समय मनुष्य व्यवहार करते हैं, ठीक उसी प्रकार ये देवी और आुरी 
सृष्टियाँ भी अपनी अपनी रीतिके अनुसार व्यवहार करती रहती हैं । उनमेंसे इस 
ग्रन्थमें पहले ज्ञान-कथाका और तब दूसरे प्रकरणोंमें देवी सम्पत्तिका विस्तारपूर्वक 
वर्णन किया गया है । अब मैं आसुरी सृश्टिके सम्बन्धमें तुम्हें सब बातें बतलाता हूँ। 
तुम अच्छी तरह इन बातोंकी भोर घ्यान दो । जिस प्रकार वाद्यके विना कभी किसी 
को नाद नहीं सुनाई देता, अथवा बिना फूलके शहद नहीं मिलता, ठीक उसी 
प्रकार जब तक कोई मनुष्य इस. आसुरी प्रकृतिके वशमें नहीं होता, तब तक यह 
सृष्टि अकेली कभी दिखाई नहीं देती । परन्तु जब कभी कोई मनुष्य इसके चंगुल- 
` में फंस जाता है, तब वह भी उसके शरीर पर उसी तरह मनमाना राज्य करती हुई 
दिखाई देती है, जिस प्रकार अग्नि लकड़ीको व्याप्त कर लेती है । ऐसी अवस्थामें 
जिस प्रकार ऊखके बढ़नेसे उसके अन्दरका रस भी बढता हूँ, उसी प्रकांर यह भी 
समझ लेना चाहिए कि उस प्राणीके शरीरके बढनेसे इस आसुरी सृष्टिकी भी वृद्धि 
होती है। अब हे अर्जुन, मैं तुमको उस प्राणीके लक्षण बतलाता हूँ जिस पर इस 
आसुरी दोष-मंडलीका आक्रमण होता है । 

प्रवृत्ति च. निवृत्ति च जना न विदुरासुराः। 
न शोचं नापि चाचारो न सत्यं तेषु विद्यते ॥ ७ ॥ 

३४ । 

. “इस प्रकारके विचारके सम्बन्धमें कि “पुण्य कृत्योकी ओर प्रवृत्ति होनी चाहिए 
और पाप कृत्योंकी ओरसे निवृत्ति होनी चाहिए”, उसके मनमें घोर अन्धकार भरा 
रहता है। जिसःप्रकार कोएके अन्दर पड़ा हुआ रेशमका कीड़ा न तो उसके बाहर 
निकलनेका'ही विचार करता है और न कहीं अन्दर जानेका ही, बल्कि जहाँका तहाँ 
बन्द पड़ा रहना चाहता है, अथवा जिस प्रकार कोई मूख अपनी सारी पूँजी किसी 
चोरको सौंप देता.है और इस बातका कुछ भी विचार नहीं करता कि अगर इसके 
हाथमें अपनी: सारी सम्पत्ति दे दूँगा तो सम्पत्ति मुझे वापस मिलेगी या नहीं, 
उसी प्रकार आसुरी लोग प्रवृत्ति और निवृत्तिका कुछ भी विचार नहीं करते; और 
शौच अर्थात्‌ शुद्धता तो उनमें नामको या स्वप्नमें भी नहीं होती । सम्भव है कि 

कोयला भी अपना कालापन छोड़ दे, कौआ भी कदाचित्‌ सफेद हो जाय और 
राक्षसका मन. भी मांसकी ओरसे कभी हट जाय, परन्तु ये आसुरी प्राणी कभी शौच 
याँशुद्धताका स्वीकार नहीं करते । शराब रखनेका बरतन जसे कभी पवित्र नहीं हो 
सकता, उसी प्रकार हे अजुन, ऐसे लोग भी कभी पवित्र नहीं हो सकते। शास्त्रोक्त 
विधि-विधानोंके प्रति अनुराग अथवा बड़ोंका अनुकरण करनेकी इच्छा अथवा शुद्ध 
आचारकी बात कभी उनके यहाँ हो ही नहीं सकती । जिस प्रकार बकरी चारों ओर 
मनमाना चरती रहती है अथेवा वायु स्वेच्छाचारपूर्वक इधर-उधर बहती रहती है 
अथवा अग्नि जो कुछ पाती है, वह सव जला डालती है, उसी प्रकार ये आसुरी 
प्रकृतिके लोग भी कुमार्गमें बराबर आगे ही बढते जाते हैं और बराबर नंगे होकर 
नाचते हुँ और सत्यके साथ सदा वैर ठानते रहते हैं ।.यदि विच्छ कभी अपने डंकसे 
केवळ गुदगुदा सक्ता हो, तभी ये आसुरी लोग भी सत्य बात कह सकते हैं । अथवा 
यदि अपान वायुमेंसे कभी सुगन्ध निकल सकती हो, तभी इन आसुरी लोगोंमें सत्य 
भी दिखाई दे सकता हैँ। और फिर वे आधुरी लोग चाहे इस प्रकार कोई काम 
न भी करें,तो भी वे स्वभावतः बहुत ही नष्ट होते हैं । उनकी बातोंकी कुछ विलक्षणता 
मैं तुमको बतलाता हूँ । यदि सच पूछो तो ऊंटका ऐसा कौन-सा अवयव है जो अच्छा 
कहा जा सके ! ठीक वही बात इन आसुरी पुरुषोंके संबंधमें भी है । परन्तु फिर भी 
्रसंगके अनुसार मैं तुम्हें इनकी कुछ बातें बतला देता हूँ । ध्यानपूर्वक धुनो । जिस प्रकार 
धूआँ निकाळनेवाळी चिमनीके मुँहसे बराबर धूएंके भभके ही निकलते रहते हैं, उसी . 
प्रकार इन लोगोंके मुंहसे जिस प्रकारकी बातें निकलती हैं, वह मैं तुम्हें बतलाता हूँ। 

असत्यमप्रतिष्ठं ते जगदाहुरनीश्वरस्‌। 
अपरस्परसंभूतं किमन्यत्कामहैतुकम्‌ ॥ ८ ॥ 

“यह विश्व अनादि हैं और ईश्वर इसका नियम करनेवाला सत्ताधीश है और 
इस सिद्धान्तका निर्णय वेदोंने खुले आम कर दिया है । वेद जिन्हें दोषी बतलाते हैं, 
उन्हें नरक-भोगका दंड मिलता है; और वे जिन्हें न्यायी ठहराते हैं, वे स्वगमें जाकर 
सुखपूर्वक रहते हैं । हे अजुन, इस प्रकारकी इस विश्वकी जो अनादि-सिद्ध ब्यवस्था 
है, उसे ये आसुरी लोग बिलकुल नहीं मानते । वे कहते हैं कि ये सब बातें बिलकुल 
झूठ हुँ । साथ ही वे लोग यह भी कहते हैं कि मुखं याज्ञिक लोग यज्ञोंके फेरमें पड़े 


रहते हैं, देवताओके फेरमें पड़े हुए लोग प्रतिमाओंका पूजन आदि करते रहते हैँ . 
और भगवे वस्त्र पहननेवाले जोगड़े समाधिकी कल्पनाओमें गोते खाते रहते हैं । 


परन्तु इस संसारमें जो कुछ मनुष्यके हाथमें आ जाय, उसका उसे स्वयं अपने 


साहसके आधार पर भोग करना चाहिए । इसके सिवा दूसरा और कौन-सा पुण्य 


कृत्य हो सकता है ? अथवा यदि अपनी अशक्तताके कारण हम भिन भिन्न विषयों- 
का अपने सुख-भोगके लिए संग्रह न कर सकें और इसी कारण यदि हम विषय- 
सुखोंके लिए विकछ रहते हों तो यही वास्तबिक पाप है । यह ठोक है कि धनवानों- 
की हृत्या करना पाप हुँ; परन्तु उनकी हत्या करनेसे उनको सारी सम्पत्ति, जो हमारे 
हाथ लगती है, वह क्या पुण्यक्रा फळ नहीं है यदि यह कहा जाय क्रि बलवानोंका 
दुर्बलोंको खाना निषिद्ध है, तो देखो कि सभी बड़ी बड़ी मछलिथाँ छोटी मछलियों- 
को निगल जाती हैं । परन्तु फिर भी वे बड़ी मछलियाँ निस्सन्तान क्यों नहीं होतीं ? 
इसी प्रकार लोग कुछ आर गोत्रको खूब अच्छी तरह छान-बीन करके शुभ मुहुत्तमें 
छोटे छोटे लड़कों ओर लड़कियोंका विवाह करते हैं । परन्तु यदि विवाहका उद्देश्य 
केवल प्रजाकी उत्पत्ति करना ही हो तो पशु-पक्षी आदि जो प्राणी-वर्ग हैं और 
जिनकी सन्तानकी गणना हो नहीं हो सकती, वे किंस शास्त्रोक्त विधिसे विवाह करते 
हैं ? चाहे बिलकुळ चोरीका ही द्रव्य क्यों न हो, परन्तु फिर भी क्या वह किसीके 
लिए विष सिद्ध होता है ? कुछ यह्‌ बात तो है ही नहीं कि यदि प्रीतिपूर्वक पराई 


स्त्रीके साथ सम्भोग किया जाय तो मनुष्यको कुष्ठ रोग हो जाता-हो । लोग प्रायः. 


कहा करते हैं कि ईश्वर सवका नियन्ता है, वही जीवोंक्ो धर्म और अधमंके फलोंका 
आग कराता है और इस लोकमें जिस प्रकारका आचार किया जाता है, उसी 

प्रकारका भोग परलोकमें प्राप्त होता है-। परन्तु यदि ये सब सिद्धान्त ठीक मान लिये 
जायं तो परलोक तो कहीं दिखाई ही नहीं देता और न कहीं देवता ही दिखाई 
देते हैं। इसलिए ये सभी बातें मिथ्या हैं। और फिर जब शुभ और अशुभ कर्म 
करनेवाले कर्त्ताका ही कहीं अस्तित्व नहीं रह जाता, तो फिर कर्मोके फलका भोग 
कहाँ रह जाता है ? स्वर्ग लोकमें जिस प्रकार इन्द्र उर्वशीके सहवासमें अपने आप- 
को धन्य मानता है, उसी प्रकार मोरीमें पड़ा हुआ कीड़ा भी अपने आपको धन्य 
समझता है । इसलिए यह कहना युक्तिसंगत नहीं हैं कि स्वगं और नरक पुण्य 
तथा पापसे प्राप्त होते हैं, क्योंकि दोनों ही स्थानोंमें काम-वासना समान रूपसे 
सन्तुष्ट होती है । काम-वासनासे जब स्त्री और पुरुष अथवा नर और मादाकी संगति 
होती है, तब सब जीवोंका जन्म होता है । और पारस्परिक लोभके कारण स्वार्थ 
बुद्धिसि काम-वासना जिन जिनका पोषण करती है, उन्हींका अन्तमें, पारस्परिक द्वेषके 
कारण स्वार्थी काम-वासना ही नाश भी करती है । और इस प्रकार काम-वासनाके 
सिवा इस संसारका और कोई मूल आधार ही नहीं हैं। बस इसी प्रकारकी बकवाद 
ये आसुरी लोग किया करते हैं । परन्तु ये बातें यथेष्ट हो चुकीं । इस प्रकारकी 
निन्दनीय और घृणित बातें उल्टी-सीधी रीतिसे उच्चारण करनेके कारण वाणीको 
अकारण कष्ट ही होता है। 


` एतां दृष्टिमवष्टभ्य नष्टात्मानोऽल्पबुद्धयः । 
प्रभवन्त्युग्रकर्माणः कायाय जगतोऽहिताः॥ ९ ॥ 


“इस प्रकार ईश्वरके साथ द्वेष होनेके कारण ये आसुरी लोग व्यर्थ ही जबानी 
बकवाद करते हैं; परन्तु फिर भी यह पता नहीं चलता कि उनके मनमें कोई एक 
बात निश्चित रूपसे बैठी है या उनका कोई एक सिद्धान्त हूँ। ये लोग खुल्लम-खुल्ला 
पाखंड खड़ा करके जीवोंके शरीरमें नास्तिकताकी. हड्डी चुभाकर एक निन्दनीय 
बस्ती खड़ी कर देते हैं। ऐसी अवस्थामें स्वगके प्रति आदर-भाव और नरकके 
भयवाली मनोवृत्तिका अंकुर ही जलकर भस्म हो गया है। और फिर हे सखे 
अजु न, वे आंसुरी लोग इस गन्दे पानीके गड्ढेके समान शरीरमें फंस॒कर विषयोंके 
कीचड़में फंसे हुए दिखाई देते हैं। जिस प्रकार किसी जलाशयके जलके सूख 
जाने पर और उसमें रहनेवाली मछळियोंकी मृत्यु समीप देखकर धीवर आदि उस 

जलाशयके पास आकर एकत्र हो जाते हैं अथवा शरीर-पातका समय आने पर 
“अनेक प्रकार के रोग सिर उठाकर खड़े हो जाते हैं अथवा जिंस प्रकार विश्‍वका 
विनाश करनेके लिए धूमकेतुका उदय होता है, उसी प्रकार लोगों का संहार करनेके 
{लिए थे आसुरी लोग जन्म ग्रहण करते हैं । जब अमंगलका बीजं बोया जाता है, 
'तब उसमेंसे ये आसुरी मनुष्य रूपी अंकुर उत्पन्न होते हैं; बल्कि इन्हें पापके 
चलते-फिरते स्तम्भ ही समझना चाहिए । जिस प्रकार आग जब एक बार अपना 
जलानेका काम आरम्भ कर देती है, तव आगे-पीछे कुछ भी नहीं देखती, उसी 
अकार ये लोग भी मनेमाना और नीति-विरुद्ध आचरण करनेके समय किसी बातका 
कुछ भी विचार नहीं करते । पर भव यह भी सुन लो कि अपने उसी निन्दनीय 
आचरणका वे लोग कितने अभिमानके साथ अभिनन्दन और उसकी प्रशंसा करते 
हैं ।” बस यही बातें भगवान लक्ष्मी-पतिने अर्जुनसे कही थीं । 


काममाश्चित्य दुष्पूरं दम्भमानमदान्विताः। 
मोहाद्गुहोत्वासद्ग्राहान्प्रवतंन्तेऽशुचित्रताः ॥ १०॥ 


इसके आगे श्रीकृष्ण कहते हैं - “हे अर्जुन, चाहे. कितना ही पानी क्यों न 
हो, पर उससे जाल कभी भरा नहीं जा सकता; और आगमें चाहे कितना ही अधिक 
इंधन क्यों न डाला जाय, परन्तु उसके जलानेके लिए कुछ भी यथेष्ट नहीं होता । 
इस प्रकार जिनका कभी पेट नहीं भरता, उनमें जो सबसे बढ़कर माना जा सकता है, 
उस कामको, हे अजुन ऐसे लोग अपने कलेजेसे लगाये रखते हैं और अपने चारों 
ओर ढोंग तथा अहंमन्यताकी राशि एकत्र करते चलते हैं। फिर बस्त हाथीको 
शराब पिलानेसे उसकी जो अवस्था हो जाती है, ठीक वही अवस्था ऐसे छोगोंकी 
भी होती है; और ज्यों ज्यों उनकी अवस्था बढ़ती जाती है और वे वृद्ध होते जाते 
हैं, त्यों त्यों उनका अभिमान भी बढ़ता जातां है । ऐसे लोगोंमें एक तो पहलेसे ही 

` दुराग्रह रहता है; तिस पर उस दुराग्रहकी सहायताके लिए मुखंता भी आ पहुंचती 
है । फिर भळा उनकी हठवादिताकी लीलाका कहाँ तक वर्णन हो सकता हैं! 


जिन कामोंसे दूसरोंको पीड़ा होती है ओर जिनसे दूसरे जीवोंकी घज्जियाँ उड़ जांती | 


हैं, उन कामोसे ऐसे लोग जन्मसे ही बहुत अधिक पट होते हूँ। फिर अपने ऐसे 
थराक्रमका वे लोग स्वयं ही अपने मुंहसे चारों ओर ढिंढोरा फेरते रहते हैं और 

सारे संसारको तुच्छ समझते हैं। वे दसो दिसाओंमें अपनी वासनाओंके खुब लम्बे- 
घोड़े जाल फैलाते हैँ । जिस प्रकार कोई खुली हुई गौ चारो ओर धूम-घूमकर जो कुछ 


सामने आता है, वही खाती फिरती है, उसी प्रकार ये आसुरी लोग भी अपने स्वे- 
च्छाचार और अभिमानके कारण चारो ओर पापोंकी समान खूपसे वृद्धि करते रहते हैं। 


चिन्तामपरिमेयां च प्रलयान्तामुपाश्चिताः। 
कामोपभोगपरमा एतावदिति निश्चिताः ॥ ११॥ 

“ऐसे लोगोंके समस्त व्यवहार बस एक इसी नीतिके अनुसार होते हैं। पर 
साथ ही उन्हें इस बातकी भी चिन्ता लगी रहती है कि मरनेके उपरान्त क्या 
होगा । ये आसुरी प्रक्ृतिवाले लोग उस अघोर चिन्ताको निरन्तर बढ़ाते रहते हैं 
जो पातालसे भी बढ़कर गहरी और आकाशसे भी बढ़कर ऊँची होती है, जिसके 
साथ तुलना करते समय विश्व भी परमाणुके समान जान पड़ता है, जो भोग-ख्पी 
वस्त्रके तारोंको नापकर जीवको अपरिमित कष्ट देती हैं और जो अपने जीव रूपी 
प्रेमीको मरण-काल तक भी छोड़नेका विचार अपने मनमें नहीं आने देती । और 
वे आमुरी लोग निस्सार विषयोपभोग का शौक अपने मनमें लगा लेते हैं। वे लोग 

स्त्रियोके गीत सुनना चाहते हैं, उनका सौंदर्य अपने नेत्रोंसे देखना चाहते हैं, उन्हें 
गाढ़ आलिंगन करना चाहते हैं और अमृतको भी उनके ऊपरसे निछावर कर 
देना चाहते हैं तात्पर्यं यह कि वे अपने मनमें यह सिद्धान्त स्थिर कर लेते हैं कि 
स्त्रियोसे वढ़कर ओर किसी पदार्थमें वास्तविक सुख नहीं है; और तव उसी स्त्री" 
. भोगके लिए वे संसार भरके उलटे-सीधे व्यापार करते हैं और दिगन्त, पाताल 
तथा स्वर्ग सभीकी सीमाओंके बाहर दौड़ते फिरते हैं । 

आशापाशशतैबंद्धा कामक्रोधपरायणः । 

ईहन्ते कामभोगार्थमन्यायेनार्थसंचयान्‌ ॥ १२॥ 

“जिस प्रकार मछली. केवल लाळचके कारण विना आगा-पीछा बिचारे काँटेपें 
लगा हुआ मांस निगल जाती है, ठीक उसी प्रकार यें आसुरी लोग भी बिना विचारे 
सदा विषय-वासनाओंके फेरमें पड़े रहते हैं । जब इन्हें वांछित विषय नहीं मिलता तब 
ये लोग कोयेके अन्दर बन्द रहनेवाळे रेशमके कीड़ेकी तरह बैठे हुए, कोरी आशाओंके 
ही ताने तानते रहते हैं--मत्तमें तरह तरहके बांधन बाधते रहते हैं ।.और जब 

चासनाकी तृप्ति नहीं होती, तब वही वासना द्वेषका रूप धारण कर लेती है । सारांश 

यह कि ऐसे लोगोंके लिए काम और क्रोध आदिके अतिरिक्त जीवनका और कोई 
कर्त्तव्य ही बाकी नहीं रह जाता। हे अजुन, जिस प्रकार थाने या. चौकीका पहरेदार 
दिन भर तो फेरे लगाता रहता है औरं रातके समय जागकर रखवाली करता है 
और दिन या रातमें किसी समय वह यह जानता ही नहीं कि आरामसे और निश्चिन्त 
होकर वेठना कैसा होता है, उसी प्रकार ये आसुरी लोग भी जव काम-वासनाके कारण 
एक बार ऊंचाई परसे नीचे गिरा दिये जाते हैं, तव वे क्रोधकी पहाड़ी पर आ पड़ते. 
हैं, और तब उनमें राग-द्रेष आदि विषयोंके संबंधमें जो प्रेम होता है, वह इतना 
बढ़ जाता है कि सारे विश्वमें भी नहीं समा सकता! और फिर मनकी हाहीके कारण 
यदि अनेक प्रकारकी विषय-वासनाओके मनसूबे वांधे जायें तो भी विषयोंका प्रत्यक्ष 
उपभोग करनेके लिए द्रव्य चाहिए या नहीं ? इसी लिए विषयोंका उपभोग करने 
के लिए जिस धन की आवश्यकता होती है, . वह॒ धन प्राप्त करनेके लिए आसुरी 
लोग संसारमें अनेक प्रकारके उपद्रव और उत्पात करने ळगते हैं वे लोग किसी- 
को धोखा देकर उसकी जान ले लेते हैं, किसीका सर्वस्व छूट लेते हैं और किसीका 
अपकार करनेके लिए अनेक प्रकारके यंत्र-तंत्रोंकी रचना करते हैं ॥ जिस प्रकार 
वनमें शिकार करनेके लिए जानेके समय पारधी .लोग अपने साथ जाल, फन्दे, कुत्ते, 
बाज, बाँसकी कमचियाँ और खोंचे आदि सव सामान ले जाते हैं, उसी प्रकार. ये 
आसुरी लोग भी दूसरोंको फंसानेके लिए अपने साथ इसी तरहका साज-सामान 
लेकर निकलते हैं । जिस तरह पारवी लोग अपना पेट भरनेके लिए अनेक प्रकारके 
अघोर पाप-कर्म करते हैं, उसी तरह ये लोग दूसरोके प्राणोंका घात करके धन कमाते 
हैं; और इस प्रकार मिले हुए धनसे इन्हें कितना अधिक आनन्द होता है ! 


इदमद्य . मया लब्धमिमं प्राप्स्ये मनोरथम्‌ । 


इदमस्तीदमपि मे भविष्यति  पुनर्धनस्‌॥ १३॥ 


“आसुरी पुरुष कहता है--“मेंने बहुतोंकी सम्पत्ति अपने हाथमें कर ली है, 
इसलिए मैं घन्य हुँ या नहीं?” इस प्रकार वह ज्यों ज्यों आत्मइलाघाके क्षेत्रमें प्रवेश 
'करंता है, संयों त्यों उसका मन उस आत्मइलाघाके मार्गमे और भी अधिक बढ़ने 
लगता है, और तब वह कहने: लगता है-'अब देखना है कि और कौन मेरे 
फन्देमें फॅसता है और किसका माळ मुझे मिळता हैं! अब तक जो कुछ मिला है, 

चह सब तो मेरा हो ही चुका है। अब ऐसा उपाय करना चाहिए कि इसी पू'जीके 
सहारे सारे चराचरका मुझे लाभ हो । इस नीतिके द्वारा मैं सारे विश्वकी सम्पत्ति- 
का स्वामी बन जाऊंगा । और तब जो कुछ मेरी दृष्टिमें आवेगा, उसे बिना अपने 
पंजेमें लाये में न मानू गा।” 


असौ मया हतः शत्रुर्हनिष्ये चापरानपि । 
ईश्वरोऽहमहं भोगी सिद्धोऽहं बलवान्सुखी ॥ १४॥ 


“वेने अभी तक जितने वैरियोंकी हत्या की है, वह तो कुछ भी नहीं है । मैं 
अभी इससे भी बहुत अधिक वैरियोंको माझ्गा । और तब इस सारे संसारमें केवल 
मेरी ही कीत्तिका राज्य रहेगा । फिर जो लोग मेरी आज्ञामें रहकर मेरा काम करेगे, 
' उन्हें छोड़कर बाकी और सब लोगोंकी मैं हत्या कर डालुंगा । जिसे लोग चराचरका 
ईइ्वर कहते हैं, वह मैं ही हूँ । इस सुख-भोग रूपी पृथ्वीका चक्रवर्तीं राजा में ही हूँ 
और सब सुखोंका आगर भी मै ही हूँ । मेरे सामने इन्द्र भी कोई चीज नहीं हूँ। में मन, 
वाणी अथवा शरीरसे जो काम करनेके लिए उद्यत हो जाऊंगा, फिर भला यह कभी 
हो सकता हैं कि वह काम पूरा न उतरे ! भला मेरे सिवा और ऐसा कौन है जिसमें 
आज्ञा करनेकी शक्ति हो ? जब तक मुझसे काम नहीं पड़ता, तब तक काल भी भले 
ही अपने बलका अभिमान किया करे। यदि कोई सुखकी राशि है तो वह मैं ही हूँ। 


आढयोऽमिजनवानस्मि कोऽन्योऽस्ति सदृशो मया । 
यक्ष्ये दास्यामि मोदिष्य इत्यज्ञानविमोहिताः ॥ १५॥ 


“यह्‌ ठीक है कि कुबेर बहुत सम्पन्न है, परन्तु फिर भी वह कभी मेरी बराबरी 
नहीं कर सकता हूँ । जितनी सम्पत्ति मेरे पास है, उतनी स्वयं लक्ष्मी-पतिके पास भी 
नहीं है । यदि मेरे कुलके महत्व और मेरे नाते-रिशतेके विस्तारका विचार किया 
'जाय तो प्रजापति ब्रह्मा भी मेरे सामने तुच्छ ही सिद्ध होंगे । इसी लिए ईश्वर आदिं 
नामोंके महत्वका बखान करनेवाले सव लोग वाहियात हैँ । उनमेंसे किसीमें भी मेरे 
समान योग्यता नहीं है। आज-कल जारण, मारण आदि घातक मन्त्र-तन्त्रोंका लोप हो 
गया है, इसलिए उनका उद्धार करके मैं जीवोंको पीड़ा देनेवाले यज्ञ-याग आदिं 

करूंगा । जो लोग मेरी प्रशंसाकें गीत गावेंगे और नाचकर मेरा मनोरंजन करगे, 

चे जो कुछ माँगेंगे, वही मैं उन्हें दूँगा । मैं अनेक प्रकारके मादक खाद्य तथा पेय 
अदार्थोका सेवन करूँगा और स्त्रियोंके साथ गाढ़ आलिंगनमें मग्न होकर तीनों 
खोकोंमें आनन्दपूर्वक विछास करूंगा ।' हे अजु न, ऐसे लोगोंकी इस प्रकारकी बातें 
कहाँ तक बतलाई जायें ! आसुरी वृत्तियोंके फेरमें पड़ हुए ये पिशाच अपने मनमें 
बड़ी बड़ी आशाएँ रखकर काल्पनिक आकाश-पुष्पोंकी सुगन्ध लेना चाहते है । 


्नेकचित्तविभ्रान्ता मोहजालसमावृताः । 
प्रसक्ताः कामभोगेषु पतन्ति नरकेऽशुची ॥ १६७ 


“जिस प्रकार ज्वरके वेगके कारण रोगी यों ही बहुत-सी बातें बड़बड़ाया करता 
है, उसी प्रकार ये लोग भी संकल्प-विकल्पकी लहरोंमें पड़े हुए कुछ न कुछ बकते 
"रहते हैँ । ऐसे लोगों पर अज्ञानकी बहुत अधिक धूल पड़ी रहती है और ये आशा 
-की आँधीमें पड़र वासनाके आकाशमें खुब चक्कर लगाते रहते हैं । परन्तु जिस 
-प्रकार आषाढ़ मासके मेघोंकी कोई गिनती नहीं होती अथवा जिस प्रकार समुद्रकी 
लहरें कभी खंडित नहीं होतीं, उसी प्रकार ये आसुरी पुरुष भी अपने मनमें असंख्य 
-कामनाओके किले बनाते रहते हैं । फिर ऐसे जीवोंमें कामनाओंकी बेलोंसे बहुत-से समूह 
“बन जाते हैं; और जिस प्रकार काँटों पर पड़कर कमलके दल क्षत-विक्षत हो जाते हैँ 

अथवा, हे अजन, जिस प्रकार पत्थर पर पटककर कोई घड़ा तोड़ा जाता है, उसी 
“प्रकार ये जीव कामनाओंके फेरमें पड़कर छिन्न-भिन्न हो जाते हैं । ऐसी अवस्थामें 


जिस प्रकार चढ़ती हुई रातमें अन्धकार बरावर बढ़ता ही जाता है, उसी प्रकार इन . 


असुरोंके अन्तःकरणमें मोह भी बराबर बढ़ता जाता है । और ज्यों ज्यों उनमें मोह 
बढ़ता है, त्यों त्यों विषयोंके श्रति उनका अनुराग भी बढ़ता जाता है; और जहाँ 
-विषयोंके प्रति अनुराग हुआ, वहाँ पातक आपसे आप आकर एकत्र हो जाते हैं । 
और जब पातक बलवान हो जाते हैं और उनकी बहुत अधिकता हो जाती है, तब 
नुष्यको इसी जीवनमें नरक-वासका अनुभव होने लगता है । इसलिए हे अजु न, 
जो दुष्ट वासनाओंका लालन-पालन करके उनकी वृद्धि करते हैं, वे आसुरी पुरुष 
अन्तमें कहाँ . रहनेके लिए जाते हैं? वे लोग अन्तमें ऐसे स्थानमें जाकर निवास 
करते हैं, जहाँ ऐसे वृक्ष होते हैं जिनके पत्ते तलवारकी तरह तेज धारोंवाले होते हैं, 
'जहाँ खेरके अंगारोंके पर्वत दिखाई देते हैं और जहाँ | खौलते हुए तेळके समुद्र 

लह्राते रहते हैं। ऐसे आसुरी. लोग उस. भयंकर नरक-छोकमें जाकर निवास करते हैं, 
जहाँ .सदा यातनाओंकी परम्परा लगी रहती है, जहाँ यमराज लोगोंको नित्य नये 
नये दंड देते रहते हैं। परन्तु ऐसे नरकके बिलकुल मुख्य भागमें जो लोग जम्म 

. लेते हैं, हे अजुन, वे लोग भी अपनी -्रान्तिपू५ अवस्थामें यज्ञ-याग आदि करते 
हुए दिखाई देते हैं । यदि वास्तवमें देखा जाय तो, हे अजुन, यज्ञ-याग आदि 
समस्त विधि-विधान जिस प्रकार होने चाहिएँ, उसी प्रकार होते हैं, परन्तु ये आसुरी 
लोग नाटकोंकी तरह ढोंग रचकर उन विधि-विधानोंको भी नष्ट कर देते हैं। 


आत्मसंभाविताः स्तब्धा धनमानमदान्विताः । 
यजन्ते नामयज्ञेस्ते दम्मेनाविधिपूर्वकम्‌ ॥ १७॥ 


` “जिस प्रकार कोई वेश्या किसी यारके आश्रयमें रहकर व्यर्थ ही अपने आपको 
सौभाग्यवती समझकर सन्तोष करती है, उसी प्रकार ये आपुरी लोग भी स्वयं ही 

. अपने महत्वको स्थापना करके मारे अभिमानके विलक्षण रूपसे फूल उठते हैं | 
फिर ढाले हुए लोहेके खम्भे या आकाशमें उठे हुए पर्वंतके समान वे कभी नीचेकीः 
ओर झुकना जानते ही नहीं। अपनी सज्जनता उन्हें ऐसी अच्छी जान पड़ती हुँ कि 
वे सारे संसारको तृणसे भी बढ़कर तुच्छ समझते हैँ । इसके सिवा, हे अजु न, उन्हें 
धनका इतना अधिक लोभ ग्रस लेता है कि वे कंभी भूलकर भी इस बातका विचार 
नहीं करते कि उचित क्या है.और अनुचित क्या है । और जिसमें .इस प्रकारकी 
“वृत्ति बलवती हो, वह भला यज्ञ क्यों करने लगा ! परन्तु इस बातका कोई नियम ही 
' नहीं होता कि ये आसुरी पिशाच कया करेंगे और कया नहीं करेंगे । इसी लिए 
कभी कभी मूर्खताके फेरमें पड़कर ये लोग यज्ञोंका स्वाँग रचनेका भी विचार करते 
हैं। परन्तु इनके यज्ञके/लिए न तो कुंडकी हो,'न मंडपकी ही और न वेदीकी ही 
-आवरयकता होती है । उन्हें यज्ञके लिए उपयुक्त साधनोंकी भी आवश्यकता नहीं 
होती और शास्त्रोक्त विधि-विधानोंसे तो मानों उनका सदाका ही वेर रहता है ॥ 
यदि कहीं इनंके कानोंमें देवताओं ` या ब्राह्मणोंके नामकी भनक भी पड जायं तो 
उसे भी ये लोग सहन नहीं कर सकते । फिर भला ऐसी अवस्थामें इनके -यज्ञोंके 
फेरमें कोई देवता या ब्राह्मण कहाँसे आ . सकता हैँ? लेकिन तो भी'जिस प्रकार 
मरे हुए बछड़ेकी ' खालमें भूसा भरकर और उसे गौके सामने खड़ा करके चतुर 

™ 


लोग उसका दूध दुहते हैं, उसी प्रकार ये: आसुरी पुरुष भी लोगोंको -निमन्त्रण 
देकर वलपूर्वक अपने यज्ञोमें ले आते हैं और उनसे भेंट या उपहार लेकर उन्हें 
व्यर्थ ही ख़चंमें डालते हैं। इस प्रकार ऐसे आसुरी लोग कभी कभी अपने 
लोभीपनके कारण होम करते हैं और उसमें अनेक . जीवोंका सत्तानाश करनेकी 
वासना करते हैं । 


अहंकारं बलं दपं कामं क्रोधं च संश्रिता:। 
मामात्मपरदेहेषु प्रद्िषन्तोऽभ्यसूयकाः ॥ १८॥ 


“फिर ये आसुरी लोग अपने आगे बाजे-गाजे छेकर चलते हूँ और व्यर्थ ही 
चारो तरफ यह पुकार मचाते फिरते हूँ कि “हम दीक्षित हुए हैं? । उस समय इन 
दुष्ठोंका अपने महत्वका अभिमान शिखर पर जा पहुँचता हुँ । जिस प्रकार अन्ध- 
कारको कालिमाके पुट दिये जाने पर वह कालिमा और भी अधिक उग्र हो जाती 
है, उसी प्रकार उनकी मुखंता और अधिक घनीभूत हो जाती है, उनकी उद्धता 
शिखर पर जा पहुँचती है, अहंकार दूना हो जाता है और अविवेककी भी इसी 
प्रकार वृद्धि होती हैँ। फिर मानों दूसरे किसीका नाम भी वाकी न रहने देनेके लिए 
उनकी बलिष्ठताको एक नवीन बल प्रास होता है | जब इस प्रकार अहंकार और 
बलका संयोग हो जाता हूँ, तब उनके अभिमानका समुद्र मर्यादाको पार करके उसके 
बाहर निकल जाता है । जब इस प्रकार गवंकी बहुत अधिक वृद्धि होने रूगती है, 
तब कामका पित्त भी खूब प्रबळ होता है और उसके कारण क्रोघाग्ति एक दमसेः 
भड़क उठती है। फिर जिस प्रकार बहुत कड़ी गरमीके दिनोंमें घी और तेछके. 
भांडारमें भीषण आग लगे और उसी समय खूब जोरोंकी हवा भी चलने लगे, 
ठीक उसी प्रकार जब इन आसुरी लोगोंका बल बहुत वढ़ जाता है और उनका 

_ अहंकार काम तथा क्रोधसे युक्त हो जाता हैं और इस प्रकार इत सवका संयोग हो 
जाता है, तब भला वे लोग मनमानी हिंसा करनेमें आगा-पीछा क्यों करने लगे ? 
हे अजुन, फिर ऐसे यज्ञकर्ता आसुरी लोग सबसे पहले जारण, मारण आदि प्रयोग 
सिद्ध करनेके लिए स्वयं अपने ही रक्त और मांसका व्यय करने लगते हैं । फिर 
वे जीवित शरीर जलाते हैं और इस. कृत्यसे इस शरीरमें रहनेवाला जो में हूँ, उस 


~ 


मुझ आत्म-तत्वको विलक्षण ताप पहुँचाते हूँ । और ये जारण, . मारण ; करनेवाछे 

अभिचारक जिनको पीड़ा पहुँचाते हैं, उन सबमें मैं ही चैतन्य खूपसे रहता हूँ 
इसलिए उन सब उपद्रवोंका कष्ट मुझको ही होता है। और जो छोग दव-योगसे 
उनके अभिचारोंके जालसे बच जाते हैं, वे उनकी दृष्ट निन्दाके पत्थरोंकी वर्षासे 
विकल होते हैं (अर्थात्‌ वे लोग उनकी निन्दा करके उन्हें कष्ट पहुँचाते हैं) । सती, 
पतिव्रता, साधु, सन्त, दाता, याज्ञिक, लोकोत्तर तपस्वी, संन्यासी, महात्मा, भक्त आदि 
भेरे परम प्रिय विषय हैं; और इन्हीं लोगोंके आचरण करनेसे समस्त श्रौत, स्मार्त्त 
आदि क्रियानुष्ठान पवित्र होते हैं । परन्तु ये आसुरी लोग उन सज्जनों पर भी द्वेषके 
भयंकर विषसे बुझे और तीक्ष्ण किये दुःशब्द रूपी तीब्र बाणोंका प्रहार करते हैं । 
तानहं द्विषतः क्रूरान्संसारेषु नराधमान्‌ । 
क्षिपाम्यजस्रमशुभानासुरीष्वेव योनिषु १९॥ 

“अच्छा, अव यह सुनो कि इस प्रकार सभी तरहसे जो लोग मेरे साथ वर 

करते हैं, उनकी मैं किस प्रकार व्यवस्था करता हूँ । ये लोग मानव शरीरके धागेका 
आश्रय लेकर सारे संसारके साथ ला-परवाहीके साथ व्यवहार करते हैं, इसलिए मैं 
उनकी ऐसी गति करता हूँ कि क्लेष रूपी गाँवका सारा कूड़ा-करकट जहाँ इकट्ठा 
होता है, भौर संसार रूपी नगरका सारा गन्दा जल जहाँ बहकर जाता है, उसो 
स्थानकी तामस योतियोंमे मैं इन मूढ़ोंको रखता हुँ । फिर जिस स्थान पर आहारके 
{लिए तुण तक नहीं उगता, उस उजाड वनमें मैं उन्हें वाघ अथवा बिच्छूकी 
योनिमें उत्पन्न करता हूँ । उस समय भूखसे व्याकुल होकर वे लोग स्वयं अपने ही 
शरीरकां मांस नोच नोचकर खाते रहते हैं और वार बार मरकर वही जन्म फिरसे 
धारण करत रहते हुँ। अथवा में उन्हें उस साँपका जन्म देता हूँ जो स्वय अपने 
ही विषकी आँचसे स्वयं अपने ही शरीरकी त्वचा जलाता है मौर उन्हें बिलोंमें 
बन्द कर रखता हूँ। अन्दर खींचा हुआ इवास बाहर निकालनेमें जितना समय 
रगता है, उतना समय भी मैं कभी इन दुष्टोंको विश्राम करनेके लिए. नहीँ देता । 
भौर उतने अनन्त काळ तक मैं इन क्लेशोंसे उन्हें छुटकारा नहीं देता, जिसकी 
तुलनामें करोड़ों कल्पोंकी संख्या भी कम ही होती है। और फिर इन आसुरी 
लोगोंको अन्तमें जिस स्थितिमें जाना पड़ता है, उसका यह पहला ही पड़ाव होता 
है । फिर भला इस पड़ावसे आगे बढ़ने पर उन्हें इनसे भी बढ़कर भयंकर 
दुःख क्यों न भोगने पड़ेंगे ? 

आसुरों योनिमापन्ना मूढा जन्मनि जन्मनि। 
मामप्राप्येव कोन्तेय ततो यान्त्यघमां गतिस्‌ ॥ २० ॥ 

“इस आसुरी सम्पत्तिके कारण ऐसे लोग इतनी भीषण दुःखमय स्थिति तक 
पहुँचते हैं । परन्तु इसके उपरान्त व्याघ्र आदिकी तामस योनियोंमें भी विश्राम करनेके 
लिए शरीरका जो थोड़ा-सा आधार रहता है, उनका वह आधार भी मैं उनसे छीन 
लेता हुँ और तब वे लोग शुद्ध तमका ही रूप बन जाते हैं और ऐसे घोर तम होः 
जाते हैं कि यदि वे कालिखके साथ भी ळग जायें तो वह भी और अधिक काली 
हो जाय । फिर वे ऐसे घृणित हो जाते हैं कि पापको भी उनसे घृणा होने लगती 
है, नरक भी उनसे डरता है, स्वयं कष्ट भी उनके कष्ट देखकर मूछित हो जाता 
है, मलं भी उनके सम्बन्धसे मलीन हो जाता है, ताप भी उनसे तस हो जाता है, 
महा-भय भी उनसे थरथर काँपने लगता है, पाप-भी उनसे घृणा करता है, अमंगलः 
भी उन्हें अमंगळका रूप समझता है और छुआछूत भी उनके संसर्गःदोषसे डरती 
है । इस प्रकार ये सारे संसारके अधमोंसे भी बढकर अधम आसुरी लोग भिन्न 
भिन्त तामस योनियोंमें जाकर अन्तमें, हे अर्जुन, प्रत्यक्ष तम ही बन जाते हैं। 
इन मूर्खोने भी कैसे नरकोंका साधन किया है ! इसका वर्णन करनेमें वाणी भी 
विकल हो जाती है और मन डरकर पीछे हट जाता हैं। जिसके कारण ऐसी 
भयंकर अधोगति होती है, समझ में नहों आता कि वही दुष्ट आसुरी सम्पत्ति ये लोग 
क्यों अपने पास एकत्र करते हैं ! इसी लिए, हे अजुन, तुम कभी उस आसुरी 
सम्पत्तिके रास्ते भी न लगो । जहाँ आसुरी सम्पत्तिके स्वामी रहते हों और जहाँ 
ऊपर बतलाये हुए दम्भ आदि छओ दोष दिखाई देते हों, वहाँ अपने पैर भी 
न रखना ही उचित हैं। > असर 
T त्रिविधं नरकस्येदं द्वारं नाशनमोत्मनः। 

कामः क्रोधस्तथा लोभस्तस्मादेतत्त्रयं त्यजेत्‌ ॥ २१॥ ` 

“जहां काम, क्रोध और लोभके त्रिकूटकी प्रबलता हो, वहाँ समझना 
चाहिए कि अमंगलकी ही उपज होती है । हे अजु न, समस्त दुःखोंने इन तीनोंकाः 
एक ऐसा मागं बना रखा है, जिससे चलकर जो चाहे, वही उन दुःखोंके दर्शनः 
कर सकता है - वे दुःख प्राप्त कर सकता है। अथवा पापियोंको नरक-भोगमें 
ढकेळनेके लिए ही पात॒कोंकी यह एक बहुत बड़ी सभा स्थापित हुईं है । जब तकः 

अन्तःकरणमें इन तीनोंका संचार नहीं होता, तब तक रौरव नरककी ख्याति 
पुराणोंमें ही जहाँकी तहाँ पड़ी रहती है । परन्तु ज्योंही इन तीनों दोषोंका संचार 
होता हैं, त्योंही समस्त अपाय या बुराइयां आकर मनुष्यमें लग जाती हैं; और 
कष्ट तो मात्तों एक-दमसे सस्ते हो जाते हैं और बहुत सहजमें प्राप्त होते हैं । 
-संसारमें लोग जिसे हानि कहते हैं, वास्तवम वह हानि नहीं है । वास्तविक 'हानिके 
रूप तो यही तीतों हुँ । हे वीर अजुन, अव मैं तुमसे और अधिक क्या कहूं। 
समस्त नरकोंमें जो सबसे अधिक भयंकर नरक हुँ, उसका प्रवेश-द्वार इन्हों तीनों 
दोपोंका त्रिशूल है। इस त्रिशुंक अर्थात्‌ तीनों मुखवाले प्रवेश-द्रार पर जो जीव 
खड़ा रहे, वही नरक-रूपी नगरीके मुख्य सभा-गृहमें प्रवेश करता है । इसलिए हे 
अजुन, मैं बार वार तुमसे खुब अच्छी तरह कहता हुँ कि काम, क्रोध और लोभके 
डुष्ट त्रिकूटका समी अवसरों पर पूर्ण ूपसे परित्याग ही करना चाहिए और उन्हें 
सदा दुर भगांना चाहिए । 


एतैविमुक्तः कौन्तेय तमोद्वरस्त्रभि्नरः। 
आचरत्यात्मनः श्रेयस्ततो याति परां गतिस्‌॥ २२॥ 


“जीवको केवल उसी अवस्था में धर्म आदि चारो परुषार्थोकी बातें मुंहसे 
'निकाळनी चाहिए, जब कि वह इन सव दोषोंकी मंडलीको अपनेसे बिलकुल दूर 
कर दे। जब तक ये तीनों दोष जीवमें जाग्रत रहते हैं, तब तक हमारे कान यह 
बात नहीं सुन सकते कि' उसे सच्चे कल्याणकी प्राप्ति होगी ।” बस यही सब बातें 
श्रीकृष्णदेवने उस समय कही थीं। उसके उपरान्त वे फिर कहते हैं--“जिसके 
मनमें आत्मके प्रति प्रेम हो और जिसे आत्म-नाशका भय हो, उसे इस मागंमें 
कभी नहीं जाना चाहिए । उसे निरन्तर जाग्रत ही रहना चाहिए । जिस प्रकार 
कोई अपने पेटके साथ पत्थर बांधकर केवळ अपनी भ्रुजाओंके बलसे हो समुद्रको 
तरकर पार करना चाहता हो अथवा जीवित रहनेके उह क्‍्यसे कालकूट विष पीता 
हो, उसी प्रकारका वह मनुष्य भी होता है, जो काम, क्रोध और लोभको अपने 

साथ रखकर अपना कार्य सिद्ध करना चाहता है । इसलिए इन सबका नाम निशान 
तके मिटा डालना चाहिए । जब यह तीन कंड़ियोंवाली श्र श्वला हृटती है, तभी 
जीव आत्महितके मागं पर सुखपूर्वक जा संकता है। जिस प्रकार कफ, पित्त और 

चातके तीनों दोषोंसे मुक्त शरीर अथवा चुगली, चोरी और छिनालीके त्रिकृटसे 
अलिपत रहनेवाला नगर अथवा आध्यात्मिक, आधिभौतिक और आधिदैविक इन 
सीनों तापोंसे मुक्त अन्तःकरण सुखी होता है, उसी प्रकार इन' तीनों कामादिकोंसे 
मुक्त जीव भी संसारमें सुखी होता है। और वह मोक्षके मार्ग पर लगकर सांध- 
सन्तोंकी संगति प्राप्त करता है । फिर सत्संगके प्रभावसे और शद्ध शास्त्रोंकी 
सहायतासे वह जन्म और मूत्युके पथरीले और उजांड जंगलसे बाहर निकल 
जाता हैं। फिर उस समय गुरुकी कृपासे उसे वह नगर प्राप्त होता है, जिसमें 
निरन्तर आत्मानन्दका ही राज्य रहता है । वहाँ बह उस आत्म-स्थिति रूपी माताके 
गले ळगता है, जो समस्त प्रियजनोंकी पराका है और उस माताके साथ मेंट 
होते ही संसारका बजता हुआ नगाड़ा बन्द हो जाता है। इस प्रकार जो पुरुष 
काम, क्रोध और लोभको अपनेसे बिलकुल दूर और अलग करके और स्वतन्त्र 
होकर खड़ा होता है, वही इस प्रकारके लाभका स्वामी होता है। 


` यः शास्त्रविधिमुत्सृज्य वतते कामक्ारतः। 
न स सिद्धिमवाप्नोति न सुखं न परां गतिम्‌ ॥ २३॥ 


परन्तु जो आत्म-घातकी पुरुष इन सब वातों पंर ध्यान नहीं देता और काम 
आदि दोषोंमें स्वयं ही अपना सिर डालता है, जो उन महाभाग वेदोंका तिरस्कार 
करता हूँ, जो सब पर समान खूपसे ङपा-दृष्टि रखनेवाले हैं और सबका हित तथा 
अहित स्पष्ट रूपये दिखलानेवाले ' दीपकके ही समान हैं, जो विधि और निषेधका 
च्यान नहीं रखता, जिसे आत्म-प्राप्तिका अनुराग नहीं होता, जो केवल इन्द्रियोंका 
ही लाळन-पालन करता रहता है, जो सदा काम आदिके ही फेरमें पड़ा रहता हे 
और उनका कहना कभी नहीं टाळता और जो स्वेच्छापूर्ण आचरणके वनमें अन्धा 
होकर प्रवेश करता है, उसे मुक्ति रूपी नदीका जर कभी चखनेको नहीं मिलता । 
सारा श्रम दुर करनेवाली यह मुक्ति रूपी नदी उसे कभी 'स्वप्नमें भी नहीं दिखाई 
देती । ऐसे मनुष्यके पारलौकिक कल्याणकी तो बाते ही मु'हसे नहीं निकाळनी चाहिए, 
परन्तु उसे केवल लौकिक भोग भी भोगनेके लिए नहीं मिलते । जेसे कोई ब्राह्मण 
मछलीके लोभमें'पड्कर उसे पकड़नेकी आशासे पानीमें गोता लगाता है, पर वहाँ 
भी उसके हाथ कुछ नहीं लगता और स्वयं उसीके प्राण जानेकी नौबत आ जाती 

है, वैसे ही जो मनुष्य केवळ विषयभोगके लोभसे पर-लोक साधनका प्रयत्न 
करता है, उस पर उस प्रयत्नके होते रहनेकी ही अवस्थामें मृत्यु अचानक आकर 
छापा मारती है और उसे खींचकर दूसरी ओर ले जाती है । उसे न तो परलोकके 
स्वरग-भोगकी ही प्राप्ति होती हैं और न इस लोकका विषय-भोग ही प्राप्त होता हैं ॥ 
फिर भला उसे मोक्ष पराप्त होनेकी बात कहाँ रह जाती हैं! इसलिए जो पुरुष 
विषय-भोगकी प्राप्तिके लिए प्रयत्न करता है, वह ऐहिक विषयोसे भी और स्वर्ग 
सुखसे भी वंचित हो जाता है और उसका उद्धार कभी नहीं होता । 


तस्माच्छास्त्रं प्रमाणां ते कार्याकार्यव्यवस्थितौ । 
ज्ञात्वा शास्त्रविधानोक्तं कर्मं कतुमिहाह॑सि॥ २४ ॥ 


“सिए भाई अजुंन, जिन लोगोंके मनमें स्वयं अपने ऊपर दया उत्पन्न हो 
और जिन लोगोंके अन्तकरणमें यह बात लग गई हो कि हमें आत्म-हितका साधन 
करना चाहिए, उन्हें वेदोके वचनोंका कभी अनादर नहीं करना चाहिए । जिस 
प्रकार अपने पतिकी इच्छाके अनुसार आचरण करनेवाली पतिव्रता स्त्री आपसे आप 
अपने कल्याणका साधन करती है अथवा जिस प्रकार कोई शिष्य अपने गुरुके 
वचनोंका अच्छी तरह घ्यान रखकर आत्म-स्वरूपमें स्थान प्राप्त करता है अथवा 
जिस प्रकार अंधेरे स्थानमें छिपाकर रखा हुआ अपना धन फिरसे प्राप्त करनेकी इच्छा 
रखनेवाला पुरुष प्रकाश करनेके लिए बहुत तत्परतापूर्वक दीपक छाकर सामने रखता 

“है, उसी प्रकारजो लोग चारो पुएषारथोके धनी होना चाहते हों, उन्हें श्रुतियों और 
्मृतियोंको शिरसा वन्द्य मानना चाहिए । शास्त्रोंने जिसे निषिद्ध बतलाया है, फिर 
वह चाहे बहुत बड़े राज्यके समान ही क्यों न हो, परन्तु फिर भी उसे तृणके समान 
तुच्छ समझकर दूर फंक देना चाहिए; और शास्त्र जिसे ग्राह्म] बतलाते हों, वह चाहे 
विषके समान ही क्यों न हो, परंतु फिर भी उसे विरुद्ध या घातक नहीं समझता 
चाहिए । हे वीर अर्जुन, यदि वेदों और शास्त्रों पर इस प्रकारकी अचल निष्ठा हो 
तो कयां कभी अनिष्टकी प्राप्ति हो सकती हैं ? इन श्रुतियोंको छोड़कर आजतक 
संसारको कभी कोई ऐसी माता मिली ही नहीं जो अ-कल्याण से उसका छुटकारा 
कराती हो और उसके कल्याणका साधन करके उसकी वृद्धि करती हो ॥ इसछिए 

जीवको ब्रह्म-स्वरूपमें पहुंचानेवाली इस श्रुति-ूपी मात्राको कभी किसीको छोड़ना 

नहीं चाहिए; और हे भाई अजु न, तुम विशेष रूपसे सदा इसीकी सेवा किया करो। 
क्योंकि, है अर्जुन, तुमने इस संसारमें धर्म-निष्ठाके बलसे और सद-शास्त्रोंकी 
सहायतासे अपना जीवन सार्थक या धन्य करनेके लिए ही जन्म धारण किया है | 
और तुम्हें वह “'र्मानुज” नाम भी आपसे आप प्राप्त हुआ है, जिसका अर्थ होता 
है--धमंका छोटा भाई । इसलिए तुम्हें इसके विपरीत आचरण नहीं करना 
चाहिए । कार्य और अकार्यका विचार करते समय शास्त्रोके आधारसे ही निर्णय 
करना चाहिए । जो बातें शास्त्रोमें बुरी और अकृत्य कही गई हों, उन्हें बिलकुल 
छोड़ देना चाहिए । और तब जो वास्तविक कत्तव्य निश्चित हो, उसका अपनी 
सारी शक्तिसे और शुद्ध हृदयसे अच्छी तरह पालन करके उसकी सिद्धि करनी 
चाहिए । सारे विश्वको आधार देनेवाली मुद्रा अर्थात्‌ प्रामाणिकताकी मोहर आज 
तुम्हारे हाथमें ही है; और भाई चतु र अजुन, लोक-संग्रह करनेकी शक्ति भी तृममें 
निस्सन्देह ूपसे वत्त॑मान हूँ ।'” 

इस प्रकार आसुरी सम्पत्तिके लक्षण बताकर उनसे सूचित होनेवाला निर्णय 
भी भगवानने अजूनको निरूपण करके वतला द्रिया। इसके उपरान्त वह पांडु-सुत 
अजुन भगवानसे अन्तःकरणके सद्भावके सम्बन्धमें जो प्रश्‍न करेगा, वह भी आप 
लोग चैतन्यके कानोंसे सुनें । संजयने व्यास ऋषिकी कपासे धृतराष्ट्रको वह प्रसंग 
सुनाया था । उसी प्रकार मैं भी श्री निवृत्तिनाथकी कपासे वह प्रसंग आप लोगोंसे 
निवेदन करूँगा । यदि आप सन्त-जन मुझ पर अपने कृपा-कटाक्षकी वर्षा करगे, 
तो महाराज, मैं भी आप ही लोगोंके समान बड़ा दन जाऊंगा। इसलिए सुझे 
आप लोगोंका केवल इतना ही प्रसाद मिलना चाहिए, आप छोगोंकी मुझ पर 
इतनी ही कपा होनी चाहिए कि आप लोगोंका ध्यान मेरी ओर रहे। फिर में 
ज्ञानदेव सचमुच धन्य तथा समर्थ हो जाऊंगा । 


३५ 

जिनकी योग-समाधिके द्वारा इस नाम-ख्पात्मक विश्वका बन्धन टूट जाता है 
और इससे छुटकारा मिळता हूँ, उन आप श्री गुरुराज-रूपी गणेशको नमस्कार 
करता हुँ । जिस समय तिपुरोंने शम्मुको दुर्गके अन्दर घेरकर बन्द रखा था, उस 
समय 'राम-नामके स्मरणसे ही शम्मु उस बन्धनसे मुक्त हुए थे। इसी प्रकार 
त्रिगुणोंके जालमें फंसी हुई आत्मा भी इस जीव दशाके बन्धनमें पड़ी हुई है और 
'बह आपके ही स्मरणसे मुक्त होती है। इसलिए यदि शंकरके साथ आपकी तुलना 
की जाय तो आपका ही महत्व अधिक सिद्ध होता है, परन्तु साथ ही मुमुक्षुओंको 
“इस माया सागरसे पार करनेके लिए नौकाके समान जिस हलकेपनकी आवश्यकता 
“होती है, वह हलकापन भी आपमें हुँ । जिन्हें आपके विषयमे कुछ भी ज्ञान नहीं 
है, उन्हींको आप वक्रतुंड जान पड़ते हैं; परन्तु जो ज्ञान-सम्पन्न हैं, उन्हें आप 
*सदा सरल ही दिखाई देते हैं यदि आपकी दिव्य दृष्टि देखी जाय तो वह बहुत 
ही कोमळ तथा सूक्ष्म जान पड़ती है; परन्तु उसी दृष्टिको खोल और बन्द करके 
आप सहजमें ही उत्पत्ति और प्रलय उपस्थित कर देते हैं। जब आप अपना 
्रवत्ति-लूपी कान फड़काते हैं तब मद और रससे भरी हुई जो सुगन्धित वायु 
निकलती है, उसके कारण जीवरूपी काले भ्रमर आपके गंड-स्थल पर आकर 
'बेठते हैं। उस समय यही जान पड़ता है कि-दीले कमछोंसे आपकी पूजा की गई 
है । परन्तु जब इसके उपरान्त आप निवृत्ति-रूपी दूसरा कान हिलाते हैं, तब 
मानों उस पूजाका अन्त हो जाता है और आप अपने खुले हुए सुन्दर आत्म-डपमें 
भासमान होते हैं । लावण्यवती मायाके ललित नृत्यके कारण यह जो नाम- 
रूपात्मक जगत-रूपी मोहक भास उत्पन्न होता है, वह भी आपके तांडव-कौशळका 
ही प्रदर्शन है । केवल यही नहीं बल्कि बहुत अधिक आइचयंकी बात यह्‌, हैं कि 
हे गुरुराज गणेश, आपके साथ जिसका सगेपन का सम्बन्ध हो जाता है, वह तुरन्त 
ही सगेपनके लिए परकीय हो जाता है--उस सगेपन या आपसदारीके व्यवहारसे 
वंचित हो जाता है । ज्योंही आप समस्त बन्धनोंका नाश करते हैं, त्योंही मनुष्यके 
मनमें यह भाव उत्पन्न होता हैं कि आप जगतके बन्धु हैं और भक्तकी आनंदवृत्ति 

आपमें लीन होने लगती हूँ । फिर हे महाराज, दुजायगीके भावका पूर्ण रूपसे 
मोप हो जाता है और उसे अपने शरीरका भी भान नहीं रह जाता । परन्तु जो 
रोग आपको अपनेसे अलग समझते हैं, और जो आपको अपनी दृष्टिके सामने 
“रखकर आपको प्राप्त करनेके लिए नाना प्रकारके योग आदि मार्गो पर दौड़ लगाते 
-हैं, उनके आप बहुत पीछे ही रहते हैं। जो लोग वठकर मनमें आपका ध्यान 
करते हैं, उनके ग्राम या नगरमें भी आप नहीं रहते । परन्तु जो लोग आत्मैक्यके 
भावसे ध्यानको भी भूल जाते हैं, उन पर अवश्य ही आपका परम प्रेम होता हूँ । 
जो लोग यह नहीं जानते कि आप स्वयं-सिद्ध हैं और केवल अपनी सर्वज्ञताका ही 
अभिमान करते हैं, उनकी बातें भला आप कहाँसे सुन सकते हूँ? क्योंकि जो वेद 
इतना अधिक वक्तृत्व करते हैं, उनकी ओर आपका कान ही नहीं होता । आरम्भसे 
. हो और आपकी जन्म-राशिके कारण ही आपका नाम “मौन” पड़ा हूँ । तो फिर 
* आपकी स्तुति करनेका क्यों साहस किया जाय ? दृष्टिको जो कुछ दिखलाई देता है, 
वह सव यदि माया-जनित ही हूँ, तो फिर आपको भक्तिके लिए साधन ही कहाँ 
बच रहता है? देवताके रूपमें आपकी कल्पना करके आपकी सेवा करनेका विचार 
मनमें उत्पन्न होता है, परन्तु यदि आपमें और अपनेमें भेद-भाव माना जाय, तो 
मानों आत्मद्रोह ही होता हैं इसलिए अब आपके विषयमें कुछ न कहना ही 
उचित है। जब सारा भेद-भाव पूर्ण खूपसे छोड़ दिया जाता है, तभी आपके 
अद्वितीय स्वरूपकी प्राप्ति होती है । हे आराध्य-मूत्ति गुरुराज महाराज, आपका यह 
रहस्य अब अच्छी तरह मेरी समझमें आ गया है । इसलिए जिस प्रकार बिना 
कोई भेद-भाव रखे अन्त-रसके द्वारा नमक स्वीकृत किया जाता है, उसी प्रकार 
आप भी मेरा नमस्कार स्वीकृत करें । इससे अधिक अब में और क्या कहूँ ! जिस 


प्रकार यदि खाली छोटा समुद्रमें डाला जाय और तब फिर ऊपर निकाला जाय, 
तब वह जिस प्रकार भरा हुआ निकलता हैं अथवा दीपकके संसगंसे जिस प्रकार 
रूईकी बत्ती भी दीपकका रूप प्राप्त कर लेती हूँ, उसी प्रकार, हे श्री निवृत्तिनाथ जी 
महाराज, मैं भी आपको नमस्कार करके परिपूर्ण हो गया हूँ। इसलिए अब मैं 
शीताका अर्थ स्पष्ट करनेके काममें प्रवृत्त होता हूँ । सोलहव अध्यायकी समासि पर 
अन्तिम इलोकमें भगवानने निस्सन्देह रूपसे यह निर्णय किया है कि--हे अजु न, 
जिस समय यह निश्चय करनेकी आवश्यकता हो कि करने योग्य काम कौन-सा हैँ 

और न करनेके योग्य काम कौन-सा है, तब तुम एक मात्र शास्त्रोको ही प्रमाण 
मानो । यह सुनकर अजुनके मनमें यह विचार आया कि यह बात क्यों है कि विना 
शास्त्रोंकी सहायताके कर्मके प्रश्‍तका निर्णय ही न हो ! तक्षकके फन पर पर रखकर 
उसके मस्तककी मणि किस प्रकार प्राप्त की जाय ? और सिंहकी नाकके बाल किसः 
प्रकार उखाड़े जायें ? और तब यह कहा जाता है कि तक्षककी वही मणि सिहकी 
नाकके बालमें पिरोकर और उसकी कंठी बनाकर गलेमें पहनी जाय । परन्तु यदि 
यह असम्भव कार्य मनुष्य न कर सके तो क्या वह अपना गला यों ही नंगा रखे ? 
ठीक उसी प्रकार मत और अ-मतकी गड़बड़ी मचानेवाले भिन्न भिन्न शास्त्रोंकी 
गठरी भला कँसे और कौन बाँचे ? और फिर उनकी एक-वाक्यतावाला फल ही 
किस प्रकार प्राप्त किया जा सकता है.? और फिर यदि यह भी मान लिया जाय कि 
किसी प्रकार भिन्त भिन्न शास्त्रोका मेल बै ठाकर किसी कार्यके सम्बन्धमें कोई निर्णय 
कर भी लिया, तो भी उसके आचरणके लिए यथेष्ट समय भी किसीके पास हुँ? 
इस जीवको इतना अधिक प्रसार भछा केसे'अच्छा लगेगा ? और फिर सब लोग 
ऐसा उपाय कंसे कर सकते हैँ, जिससे शास्त्र, अर्थ, देश और काल सवका एक ही 
कार्यमें उचित योग हो सके ? इसी लिए इस शास्त्रोक्त प्रकरणका साधन प्रायः 
कठिन ही है । फिर जो लोग अज्ञान हों, पर साथ ही मोक्ष प्राप्त करनेकी भी 
इच्छा रखते हों, उनके लिए कौन-सा मार्ग खुला रहता हैं? बस इसी सम्बन्धमें 
प्रस्त करनेका विचार अजुन अपने मनमें कर रहा है और इसी विषयका इसः 
सत्रहवें अध्यायमें विवेचन किया गया है । जो समस्त विषयोसे विरक्त है, जो समस्त 
कलाओंमें पारंगत है, जो स्वयं कृष्णके लिए भी अजु नके ख्पमें दूसरा कृष्ण 
(अर्थात्‌ आकर्षण करनेवाला) ही है, शौयंका आश्रय है, चन्द्रवंशका अलंकार है, 
सुखोपभोग जिसके लिए केवल खेलवाड़ हूँ, जो बुद्धिका वल्लभ और आत्म” 
विद्याका मायका है, जो श्रीकृष्णके पास सदा रहनेवाळा मानों मनोधमं ही है,, 
वह अजुन कहने लगा-- 
अजुन ठवाच-- 
ये शास्त्रविधिमुत्सुज्य यजन्ते श्रद्धयान्विताः । 
तेषां निष्ठा तु का कृष्ण सत्त्रमाहो रजस्तसः॥ १॥ 
“हे तमाल-पत्र-दयाम भगवानु, यद्यपि आप इन्द्रिय-गोचर होनेवाले प्रत्यक्ष ब्रह्म 

ही हैं, तो भी आपका भाषण मुझे संशयात्मक ही जान पड़ता हैं । आपने यह बात 
क्यों कही है कि जीवके लिए मोक्षका साधन कररेवाला शास्त्रोंके सिवा और कोई 
नहीं है ? शास्त्रोंका अभ्यास करनेके लिए उपयुक्त स्थळ, काल और अध्यापकको 
आवश्यकता होती है; परन्तु जिसे इन सबकी प्राप्ति न हो और शास्त्रोंका अभ्यास 


या अध्ययन करनेके लिए जो और अनेक प्रकारकी सामग्री आवश्यक होती हैं, 
उसकी भी जिसके पास कमी हो, साथ ही जिसे पूर्व काळकी पुण्याईका बल भी प्राप्त 


न हो और इसीलिए जिसमें बुद्धका भी बळ न हो, उसके किये शास्त्रोंका अध्ययन 
हो चुका । ओर इस प्रकार जो शास्त्रोंका अध्ययन न कर सकते हों और यहाँ तक 
कि शास्त्रोंके साथ जिनका कुछ भी सम्पर्क न हो और इसी लिए जिन्होंने शास्त्रीय 
ऊहापोह करनेका सारा झगड़ा ही छोड़ दिया हो, परन्तु फिर भी जिन छोगोंके 
मनमें इस वातकी बहुत बड़ी अभिलाषा होती हो कि हम भी उन्हीं लोगोंके समान 
हों जो शास्त्रोक्त कर्मोका अनुष्ठान करके वास्तवमें पारलौकिक सुख सम्पादित करते 
हैं और इसी विचारसे जो शास्त्रोक्त कर्मोंका अनुष्ठान करनेवाले पुरुषोंका अनुकरण 
करनेका प्रयत्न करते हों और, हे उदार भगवाच, किसी अच्छे लेखकके लिखे हुए 
अक्षरोंके नीचे जिस प्रकार कोई छोटा बालक उन अक्षरोंको देख देखकर उन्हींके 
अनुरूप स्वयं भी वही अक्षर लिखता हूँ अथवा किसी आधार या मार्ग-दर्शकको 
अपने सामने रखकर जिस प्रकार कोई अन्धा या पंगुल उसके पीछे पीछे चलता 
है, उसी प्रकार जो उन्हीं लोगोंके समान आचरण करते हों, जो समस्त शास्त्रोंमें 
निष्णात हों और जो बहुत ही श्रद्धापूवंक ऐसे ही लोगोंके मार्ग पर उनका , अनु- 
करण करते हुए चलते हों और फिर जो बहुत ही भावुकता और श्रद्धापूर्वक शिव 
आदि देवताओंकी पूजा, भूमि आदिके बड़े बड़े दान, अग्निहोत्र आदि यज्ञ-विधियाँ 
तथा इसी प्रकारके और और कर्मोका आचरण करते हों, हें भगवानु, आप मुझे 
यह बतलावें कि उन पुरुषोंको सत्व, रज और तममेंसे कौन-सी गति प्राप्त होती 
है ।” इस पर जो वेकुन्ठ-पीठके स्वामी हैं, जो देह-रूपी कमलकी सुगन्धित रेणु 
हैं, जिनकी छायासे इस सारे विश्वका जीवन चलता है और जो काळ स्वभावतः 
बलवान, अलौकिक तथा भव्य है और जो सेच अगम्य तथा आनन्दमय है, उस 
काल और मेघ को भी जिस सामर्थ्यंसे महत्व प्राप्त होता है, वह सामर्थ्यं जिसमें 
थ्लोत-प्रोत भरी हुई है, स्वयं वे भगवान अब कहने लगे । 

अ्रीभगवानुवा च--- 
त्रिविधा भवति श्रद्धा देहिनां सा स्वभावजा । 
सात्त्विकी राजसी चेव तामसी चेति तां श्ृणु॥ २॥ 
भगवानने कहा--“पार्थ, तुम्हारे मनकी प्रवृत्ति हम जानते हैं । तुम्हें शास्त्रोके 
अध्ययनका वन्धन बहुत ही कष्टदायक जान पड़ता है । क्यों, यही वात है न ? तुम 
अपने मनमें यह बात सोचते हो कि केवल श्रद्धाके द्वारा ही परम पद हस्तगत करा 
लिया जाय । परन्तु अरे पागल, यह काम इतना सहज नहीं हूँ । अर्जुन, केवल यह 
कहना कि--“हमारी अपनी श्रद्धा है” और उसी पर आश्रित रहना ठीक नहीं है ॥ 
यदि ब्राह्मण किसी अन्त्यजके साथ सम्वन्ध और मेळ-जोल रखे तो क्या वह भी 
अन्त्यज ही नहीं हो जाता ? मच्चके घड़ेमें भरकर चाहे गंगा-जल ही क्यों न लाया 
जाय, पर फिर भी उसका कभी स्वीकार न करना चाहिए । तुम स्वयं ही इस 
बातका विचार करो कि जो कुछ मैं चाहता हूँ, वह ठीक है या गलत । यह ठीक है 
कि चन्दन वास्तवमें ठंढा होता है | परन्तु फिर भी यदि अग्निके साथ उसका संयोग 
हो जाय तो उस अवस्थामें यदि उसे हाथमें उठाया जाय तो कया वह कभी बिना 
जलाये रह सकता है ? हे अजुन, यदि घटिया सोनेमें थोड़ा-सा खरा सोता मिला 
दिया जाय और तब यदि उसे खरा सोना मानकर ग्रहण किया जाय, तो कया उसमें 


हानि न होगी ? ठीक इसी प्रकार श्रद्धाका सत्व भी वास्तवमें खरा ही है। परन्तु. . 


वह सत्व जिन प्राणियोंके हिस्सेमें आता है, वे प्राणी तो स्वभावतः अनादि मायासे 
उत्पन्न होनेवाले तीनों गुणोंके ही वने हुए होते हैं इन तीनों गुणोंमेंसे दो गुण 
तो दवे रहते हैं और एक गुण बलवान होता है । और तब प्राणियोंकी वृत्ति उसी 
गुणके अनुरोधसे चलने लगती हैं । फिर वृत्तिके अनुसार ही मन होता है, मनके 
अनुसार ही कर्मोका आचरण होता है और तब मरनेके उपरान्त प्राणी अपने उन्हीं 
कमोंके अनुसार नवीन शरीर धारण करता है | जब बीज नष्ट हो जाता है, तब 
उससे वृक्ष बनता है; और फिर जब वृक्ष नष्ट होता है, तव वह बीजमें समाया रहता 
हुँ । यह क्रम करोड़ों कहपों तक चलता रहता है, परन्तु फिर भी जातिका कभी नाश 
नहीं होता । ठीक इसी प्रकार असंख्य जन्म होते रहते है परन्तु घ्राणियोंके साथ जो 
त्रिगुणत्व लगा रहता हैँ, वह कभी नहीं छूटता ॥ इसी लिए तुम यह बात घ्यानमें 

रखो कि प्राणियोंके हिस्सेमें जो श्रद्धा आती है, वह भी उनके गुणोंके ही अनुसार 
होती है। यदि कभी किसी प्रकार शुद्ध सत्व गुणकी वृद्धि हो जाय तो उस श्रद्धासे 
कुछ ज्ञान भी प्राप्त हो जाता हैं । परन्तु उस एक सत्वके मारक दो और गुण भी तो 
वहाँ उपस्थित रहते हैं । सत्वकी सहायतासे श्रद्धा मोक्ष रूपी फलकी ओर प्रवृत्त 
होती है; परन्तु ऐसे अवसर पर रजोगुण और तमोगुण चुपचाप क्यों बेठे रहें ? 
अतः जब सत्वका बल तोड़कर रजोगुण स्वतन्त्र रूपसे बढ़ने लगता है, तव वही 
श्रद्धा कर्मोका वेगार करनेवाली खरीदी हुई दासी बन जाती है । और फिर जब 
तमकी प्रवलता होती है, तब उसी भ्रद्धाकी ऐसी अवस्था हो जाती है कि वही 
आपसे आप विषयोंके उपभोगमें फंस जाती है । 


सत्त्वानुरूपा सर्वस्थ श्रद्धा भवति भारत। 
श्रद्धामयोऽयं पुरुषो यो यच्छुद्धः स एव सः॥ ३॥ 

“हे सुविज्ञ अर्जुन, सारांश यही है कि इस जीव-संघको ऐसी निर्दोष श्रद्धा कभी 
प्राप्त ही नहीं हो सकती जो सत्व, रज और तमसे अलिप्त हो । श्रद्धा स्वभावतः तत्व 
ही है, परन्तु वह तीनों गुणोंसे घिरी हुई रहती है और इसी लिए उसके राजस, 
तामस और सात्विक ये तीन भेद होते हैं । यों तो जीवन तत्व जळ ही है, पर वही 
जल विषमें मारक होता है, मिचंमें तीक्ष्ग होता है और ऊलमें मीठा होता हैं । 
इसी प्रकार जो सदा घनघोर तमसे युक्त होकर वार वार जन्म लेता और मरता हैं, 
उसकी श्रद्धा भी तमोख्प ही होती है । फिर जिस तरह काजल और स्याहीमें किसी 
प्रकारका भेद नहीं किया जा सकता, उसी तरह श्रद्धा भी तामसी ही होती है और 
उसमें तमसे भिन्त और कुछ भी नहीं होता ठीक इसी प्रकार यह भी समझना 
चाहिए कि रजोगुणसे युक्त जीवकी श्रद्धा राजसी और सात्विक जीवकी श्रद्धा सदा 
पर्ण खूपसे सात्विक ही होती है । इस प्रकार यह्‌ सारा जगत केवल श्रद्धासे ही भरा 
हुआ है। परन्तु इन तीनों गुणोंकी सामर्थ्यसे श्रुद्धा पर जो तीन प्रकारकी छाप वेठती है, 
उसका तुम ध्यान रखो । जिस प्रकार फूलको देखकर उसीकी सहायतासे वृक्ष पहचाना 
जाता है अथवा बातोंसे मनुष्यके मनका विचार समझा जाता है अथवा जैसे इस 
जन्मके भोगको देखकर पूर्व जन्मोंके कर्म जाने जाते हैं, उसी प्रकार जिन चिन्होंके द्वारा 
श्रद्धाके ये तीनों रूप पहचाने जा सकते हैं, वे चिन्ह अब मैं तुम्हें बतळाता हूँ, सुनो । 

यजन्ते सात्विका देवान्यक्षरक्षांसि राजसाः। 
प्रेतान्भतगणांश्चाच्ये यजन्ते तामसा जनाः ॥ ४॥ 


“जिसकी शारीरिक गठन सात्विक श्रद्धाकी होती है, उसका प्रायः स्वग-सुखकी 
ओर अनुराग रहता है । वह सब विद्याएं सीखता है, यज्ञ आदि विधान करता है 
और केवल यही नहीं, बल्कि देव-छोकमें उसका प्रवेश भी हो जाता है । और हे 
अजुन, जो लोग राजस श्रद्धाकी मृत्ति होते हैं, वे राक्षसों और पिशाचोंकी भक्ति 
करते हूँ । और जो लोग तामसी श्रद्धावाले होते हैं, अब में उनके भी लक्षण बत- 
लाता हूँ । जो जीव केवल पापकी राशि ही होते हैं, जो अत्यन्त कठोर और निष्ठुर 
होते है. जो हुत्याएं करके सन्ध्याके समय घृणित इमशानमें भूत-प्रेतके मंडलोंकी 
पूजा करते हूँ, उन जीवोंके सम्बन्धमें यही समझना चाहिए कि वे तमोधणके अंगका 
रस निकालकर ही बनाये गये है । ऐसे लोग तामसी श्रद्धाका मानों जन्म-स्थान ही 

होते हैं । इस प्रकार तीन चिन्होंसे युक्त ये तीनों प्रकारकी श्रद्धाएँ संसारमें दिखाई 
देती हैं । परन्तु ये सव बातें कहनेका मेरा अभिप्राय यही है कि, है सुविज्ञ अजुन, 
तुम भी अपने मनमें सात्विक श्रद्धा ही रक्षापूर्वक रखो और बाकी जो दोनों घातक 
श्दधाएं हैं, उन्हें अपनेसे विलक्रुछ अलग कर दो । हे अजु न, यह सात्विक श्रद्धा 
जिसकी संरक्षक हो जाती है, उसे कँवल्यका बिलकुल डर नहीं जान पड़ता, फिर 
चाहे वह ब्रह्मधूत्र न पढ़ा हो अथवा शास्त्रोमें पारंगत न हुआ हो अथवा उसे 
महासिद्धन्तोंकी प्राप्ति हुई हो। जो बड़े छोग केवल श्रृतियों और स्मृतियोंके अर्थोके 
मूत्तिमान अवतार होकर संसारको सदाचरणका उदाहरण दिखलाते हैं, उनके 
आचरणका ढंग देखकर और उसीके अनुरोधसे वे लोग भी सात्विक श्रद्धासे आचरण 
करते हैं और इसी लिए शास्त्रों आदिके अध्ययनसे प्राप्त होनेवाला फल उन्हें अनायास 
ही मिळ जाता हैं। एक आदमी तो बहुत अधिक प्रयत्न करके दीपक जलाता है 
मौर दूसरा आदमी सहजमें ही उस दीपककी सहायतासे अपना दीपक भी जळा 
लेता हुं । परन्तु क्या उस दूसरे दीपक जलानेवाछेको प्रकाश नहीं मिलता ? या 
कुछ कम मिळता है ? एक मनुष्य बहुत अधिक द्रव्य व्यय करके बहुत बड़ा और 
पक्का मकान तैयार करता हूँ। परन्तु जो और लोग उस मकानमें रहते हैं, क्या उन्हें 
उस मकानका वह सुख भोगनेको नहीं मिलता ? क्या तालाब केवल उसीकी प्यास 
बुझाता है जो उसे बनवाता है और दूसरोंकी प्यास नहीं बुझाता ? अथवा क्या 

कभी ऐसा भी होता है कि घरमें भोजन केवल उसीको मिले जो उसे पकाता हो 


:और वाकी दूसरे छोगोंको न मिले ? हे अर्जुन, मैं इस विषयकी बहुत बातें नहीं 
कहता । केवल यही कहता हूँ कि गौतम ऋषि बहुत अधिक प्रयत्न करके गंगा 
( गोदावरी ) नदीको इस पृथ्वी पर लाये थे। परन्तु क्या कभी किसीको इस वातका 
“मी अनुभव हुआ है कि वह केवल गौतमके लिए ही पवित्र गंगाके रूपमें सिद्ध 
हुई थो और दूसरोंके छिए वह केवल साधारण नाछेके समान सिद्ध हुई हो ! 
इसलिए जो मनुष्य अपनो बुद्धिके अनुसार झास्त्रोंका मार्ग जानता है, उसका अनु- 
करण जो कोई श्रद्धापूवंक करता है, वह यदि मूर्ख भी हो तो भी तर जाता हूँ । 


अशास्त्रविहितं घोरं तप्यन्ते ये तपो जनाः। 
दम्भाहंकारसयृक्ताः कामरागबलान्विताः ॥ १॥ 
“अब जो लोग शास्त्रोंका नाम उच्चारण करनेके लिए अपना गळा साफ करने- 
“का भी विचार नहीं करते, केवळ यही नहीं, जिन्हें शास्त्रज्ञोंका सम्पर्क भी सहन 
-नहीं होता, जो बड़े लोगोंका आचरण और व्यवहार देखकर बन्दरोंकी तरह उनकी 
-नकल उतारते और चुटकियाँ बजा बजाकर उनकी हँसी उड़ाते हैं और अपने ही 
बड़प्पनके अभिमानमें तथा सम्पत्तिके मदसे धर्म-भ्रष्ट क्रियाओंका आचरण करते 
“हैं, जो लोग अपने तथा दूसरोंके अंगोंमें लकड़ी काटनेके औजारसे घाव करके रक्त 
(और मांससे यज्ञ-पात्र भर-पूर भरते हैं और फिर उन्हें जलते हुए यज्ञकुंडमें डालते 
-हैं और कुछ विशिष्ट देवताओंके मुंहमें लगाते हैं, जो अपनी मन्नत पूरी करनेके 
“लिए बालकोंका बलिदान करते हैं, जो क्षुद्र देवताओंका वर प्राप्त करनेके लिए 
-आग्रहयवंक सात सात दिन तक उपवास करते हैं, भाई सुविज्ञ अजुन, वे लोग तमो- 
:गणके षेत्रमें आत्म-वलेश और परःपीड़ाके बीज बोते हैं; और फिर वही बीज 
अंकुरित होकर अपनी जातिकी फसळ तैयार करते हैं । फिर ऐसे मनुष्योंकी वैसी ही 
.अवस्था होती है जेसी उस मनुष्यकी होती हैं जिसके न तो हाथ ही होते हैं और न 
जो नावका ही आश्रय ग्रहण करता है, परन्तु फिर भी जो समुद्रमें पड़ जाता हं; 
:अथवा जिस प्रकार वह रोगी स्वयं ही पीड़ासे व्याकुळ होता है जो वैद्योसे भी विरोध 
-करता है और औषधको भी लात मारकर दूर करता हैं। अथवा आश्रय देनेवारे 
“मनुष्यके साथ झगड़ा करके स्वयं ही अपनी आँखें फोड़ लेनेवाले अन्धेको अपने 

ही घरमें जो दृदंशा होती है, बस ठीक उसी तरहकी दुर्दशा उन लोगोंकी भी होती 
है, जो शास्त्रोंका आश्रय तिरस्कारपूर्वक छोड़ देते हैँ और मोहके कारण भीषण: 
बनोंमें इधर-उधर भटकते फिरते हैं। ऐसे लोग वही काम करते हैं जो काम 
करनेके लिए विषय-वासनाए उनसे कहती हैं । क्रोध जिसे मारनेको कहता है, 
उसीको वे मारते हैं; और केवल इतना ही नहीं, बल्कि सबके हूदयमें रहनेवाला ` 
जो “मैं” हूँ, उस “मुझ” को भी वे दुःख रूपी पत्थरोंके नीचे दवा देते हूँ । 

कर्षयन्तः शरीरस्थं भूतग्राममचेतसः । 

मां चेवान्तःशरीरस्थं तान्विद्वयासुरनिश्चयान्‌ ॥ ६॥ 

“ऐसे लोग अपने तथा दूसरोंके शरीरोंको जो जो दु:ख देते हूँ, उन सदको सारी: 
पीड़ा मुझ आत्माको ही होती है । यदि वास्तवमें देखा जाय तो वाणीसे भी ऐसे 
पापियोंका सम्पर्क नहीं होने देना चाहिए । परन्तु ये सब बातें इसलिए कहना आवश्यक ' 
हुआ है कि सवको इस बातका बोध हो जाय कि ऐसे पापियोंसे सदा दूर रहना 
चाहिए; और इसलिए इस अवसर पर उनका उल्लेख किये बिना काम ही नहीं चल: 
सकता । देखो, मृत शरीरको हाथोंसे उठाकर घरसे बाहर निकालना पड़ता है, 
अन्त्यजक्रो रास्ता बतळानेके लिए उसके साथ एक-दो बातें करनी पड़ती हैं और" 
केवळ यही नहीं, बल्कि मळ हाथोंसे धोना पड़ता है। परन्तु यह आशा रहती है 
कि ये सब कृत्य करके हम शुद्ध हो जायेंगे; और इसीलिए जिस प्रकार हम इस: 
तरहकी वातोंमें कोई अमंगल नहीं मानते, उसी प्रकार आसुरी वृत्तिको दूर करनेके 
लिए ही यहाँ उसका वर्णन किया गया है। इसलिए हे अर्जुन, यदि कभी ऐसे ` 
असुरोंका तुम्हें दर्शन हो जाय तो उस समय तुम हमारा स्मरण करो, क्योंकि यह 
पाप और किसी प्रायक्चित्तसे दूर नहीं हो सकता । और इसी लिए जिस सात्विक ` 

श्रद्धाका मैं अभी वर्णन करना चाहता हूँ, उसका सब प्रकारसे अच्छी तरह संग्रह 
और रक्षा करनी चाहिए | इसके लिए ऐसे ही लोगोंका संग करना चाहिए जिनसे 
सत्त गुणके सम्वन्धको बल प्राप्त हो ओर ऐसे ही आहारका सेवन करना चाहिए ` 
जिससे सत्व गुणकी वृद्धि हो साधारणतः स्वभावकी वृद्धिको बल देनेवाला अन्तके 
सिवा और कोई साधन नहीं है । हें वीर अजु न, जिसका होश-हवास ठिकाने हो, वह ` 
जब मद पी लेता है, तब तुरन्त ही वह आपेसे बाहर हो जाता है । यह बात हम" 

लोग प्रत्यक्ष देखा ही करते हैँ । जो सदा अन्न-रसका सेवन करता है, उसे सहज ही 
वात और कफ आदिके विकार होते हैं । यदि किसी मनुष्यको ज्वर आवे तो क्या 
वह ज्वर कभी दूध आदि पीनेसे कम होता हैँ ? जिस प्रकार अमृतका सेवन करनेसे 
मनुष्य मृत्युके मुँहमे जानेसे बचता है अथवा विष जिस प्रकार सब अंगोंमें पहुँच- 
कर उन्हें बिषाक्त कर देता है, ठीक उसी प्रकार जिस तरहके आहारका सेवन किया 
जाय, उसी तरहका देह-गत घातु-रस बनता है और धातु-रसके अनुसार ही मनुष्यके 
मनमें भावनाओंका पोषण होता है । जिस प्रकार वरतनके गरम होने पर उसमें रखा 
हुआ पानी भी गरम हो जाता है, ठीक उसी प्रकार धातुःरसका चित्तकी वृत्तियों पर 
संस्कार होता है। इसलिए जव सात्विक अन्न खाया जाय, तभी सत्व गुणकी वृद्धि | 
होती है। अन्य प्रकारके अन्न खानेसे चित्तकी वृत्ति राजस अथवा तामस होती है। | 
इसलिए अब मैंतुमको यह वतलाता हूँ कि सात्विक आहार कौन-से हैं औरराज | 
तथा तामस आहारोंके लक्षण क्या हैं | तुम अच्छी तरह इस ओर ध्यान दो । 
आहारस्त्वपि सवस्य त्रिविधो भवति प्रियः । 
यज्ञस्तपस्तथा दानं तेषां भेदमिमं शृणु ॥ छ। 

“आहार तो सब एक ही हैं, परन्तु हे वीर अजु न, अब मैं तुमको यह वतलाता f 
हूँ कि वे तीन प्रकारके किस तरह होते हैं। खानेवाळेकी रुचिके अनुसार अन्न बनता 
है और खानेवाला गुणोंका दास बना रहता हैँ । जो जीव कर्त्ता और भोक्ता होता है, 
वह तीनों गुणोंके कारण स्वभावत: तीच प्रकारका होता हैं और इसी लिए वह तीन 
प्रकारसे आचरण करता है । इसलिए आहार-भी तीन प्रकारका होता है। ठीक इसी 
प्रकार यज्ञ, तप और दानके व्यवहार भी तीन प्रकारके होते हैं। अब सबसे पहले 
आहारके लक्षण बतलाता हूँ, सुनो । ये लक्षण बहुत ही सुगम करके बतलाये जायेंगे । 

आयुःसत्त्वबलारोग्यसुखप्रीतिविवधेता: । 
रस्याः स्निग्धाः स्थिरा हृद्या ्राहाराः सात्त्विकप्रियाः ॥ ८ ॥ 

“वदि दैव-योगसे खानेवालेकी प्रवृत्ति सत्व गुणकी ओर हो तो उसकी रुचि 
मधुर पदार्थोके सम्बन्धमें बढ़ती हैँ । ` जो खाद्य पदार्थ मूलतः सुरस, मधुर, रसपूर्ण 
और पके हुए होते हैं, जो आकारमें टेढ़े तिरछे और वेढंगे नहीं होते, जो स्पशं करने 
पर हाथोंको बहुत ही कोमल जान पडते हैँ और जिह्वाको उत्तम तथा स्वादिष्ट जाच 

पड़ते हैं, जो रससे भरे हुए रहते हैं और छूनेमें नरम लगते हैं और जिनमेंका द्रव- 
आग अपने स्थान पर ही अग्निके तापसे सूख जाता है, जो पदार्थ आकार और मानके 
विचारसे देखनेमें छोटे ही होते हैं, परन्तु जो अन्तमें हितकारक होते हैं, जो गुरुके 
मुखसे निकले हुए शब्दोंकी भाँति अल्प होने पर भी अपरम्पार समाधान करते हैं 
और जो अन्दर जाकर पेटके लिए भी उतने ही सुखकर होते हैं, जितने वे खानेमें 
सुखको मधुर लगते हैं, उन सब खाद्य पदार्थोके प्रति सात्विक मनुष्योंकी बहुत अधिक 
रुचि रहती है। जो अन्त ऐसे लक्षणोंसे युक्त हो, उसीको सात्विक समझना चाहिए। 
ऐसा अन्त निरन्तर आयुष्यका संरक्षण करता हैँ । इस प्रकारके सात्विक रसका मेघ 
जन शरीरमें अपनी वर्षा करता हैं, तब आयुष्य रूपी नदी दिन पर दिन बढ़ती जाती 
है । हे सुविज्ञ अजु न, जिस प्रकार दिनके वढ़नेका कारण सूर्यं होता है, उसी प्रकार 
दस तरहका आहार सत्वको पोषण करनेवाला होता है । शरीर और मनके बलका 
यही आहार आधार होता है । जब इस प्रकारका आहार हो, तब भला रोगको 
झारीरमें कहाँ ठिकाना मिल सकता हूँ ? जव इस प्रकारका सात्त्विक आहार मनुष्यको 
प्राप्त होता है, तब यह समझ लेता चाहिए कि उसके शरीरका आरोग्य भोगनेका 
भाग्य उदय हो आया है। इस प्रकारके आहारके कारण मनुष्य स्वयं भी सुख 
भोगता है और दुसरोंको भी सुखी करता है। जव इस प्रकारका सात्त्विक आहार 
सनुष्यके अन्दर पहुँचता है, तब वह शरीरके लिए भी और अन्दरकी इन्द्रियोंके लिए 
भी अत्यन्त उपकारक होता है । प्रसंग आ गया है, इसलिए अब मैं यह भी बतला 
देता हूँ कि रजोगुणी मतुष्योंको किस प्रकारका अन्न अच्छा लगता है । 
कट्वम्ललवणात्युष्णतीदणरूक्षविदा हिनः । 
आहारा राजसस्येष्टा दुःखशोकामयप्रदाः ॥ & ॥ 


“जो पदार्थ इतना कड़आ होता है कि कालकूट विषका कड्आपन भी उसके 
सामने कोई चीज नहीं, जो चूनेसे भी बढ़कर दाहक होता है और इसी प्रकार जो 
'विकट अम्ल होता हैँ, जिस प्रकार आटेका पेड़ा बनानेक्रे लिए उसमें पानी डाला 
जाता है, उसी प्रकार अन्तके रसके योगसे जो पदाथं नमकके गोलेकी तरह बना 
होता है और साथ ही जिसमें और भी अमेक क्षार-रस उतनी ही अधिक मात्रामें 
मिले हुए होते हैं, वही सव अपरम्पार खारे पदार्थ रजोगुणी पुरुषोंको अच्छे 

लगते हैं । ऐसे लोग कहा करते हैं कि गरमागरम भोजन अच्छा होता है और 
इसी लिए वे आगकी तरह जलानेवाले गरम अन्न खाते हैं । रजोगुणी पुरुष बहुत 
आग्रहसे इतना अधिक गरम अन्न माँगते हैं जिसकी भापके अग्र भागमें यदि 
दीपककी बत्ती लगा दी जाय तो वह भी जल उठे । पत्थरको तोड़ने और छेदनेवालीं 
टाँकीकी प्रखरता प्रसिद्ध है । वस उसी टाँकीके समान तीब्र अन्न वे लोग भक्षण 
करते हैं । ऐसे अन्न ऊपरसे देखनेमें तो कोई घाव या जख्म नहीं करते, परन्तु 
अन्दर जाकर वे बहुत चुभते हैं । इसी प्रकार जो अन्न अन्दर और बाहर राखके 
समान सूखा होता है, उसके खानेसे जीभमें जो चटकारा आता है, वह उन्हें 
बहुत अच्छा लगता है । जो अन्न खानेसे दाँत एक दुसरे पर पड़कर कड़ाकड़ 
बोलते हैं, वह अन्न मुँहमें रखनेसे उन्हें परम सन्तोष होता है। जो पदार्थ एक 
तो पहलेसे ही चरपरे होते हैं और तिस पर जिनमें राई पड़ी होती हूँ और जिन्हें 
खानेसे नाक और मुँहसे बराबर पानी बहने लगता है, केवल इतना ही नहीं, 
बल्कि अपनी तेजीके कारण आगको भी पीछे हटा देनेवाले चरपरे पदार्थ और 
अचार आदि ऐसे पृरुषोंको प्राणोंसे भी अधिक प्रिय जान पड़ते हैँ । इस प्रकार 
जीभका चटोरापन जिसे पागल बना देता है, वह अन्तके ख्पमें अपने पेटमें 
जलती हुई आग ही भरता रहता हैं। इस प्रकारके पदार्थ खानेसे शरीरमें ऐसी 
जलन पैदा होती है कि उस आदमीको न तो जमीन पर ही और न बिछीने पर 
ही शान्ति मिलती है । और जल पीनेका पात्र कभी उसके मुहे अलग नहीं 
होता । इस प्रकारके ये सब पदार्थं आहार नहीं होते, वल्कि शरीरमें जो रोग रपी 
` काळ-सर्पं रहता है, उसे जगाते और उत्तेजित करनेके साधन ही होते हैं जो पेटमें 
भरे जाते हैं । इस प्रकारके अन्न प्राप्त होते ही सब रोग एक दूसरेके साथ स्पर्धा 
करते हुए एक दमसे उठ खड़े होते हैं। इस प्रकार ये राजस आहार केवल दुःख 
रूपी फल ही उत्पन्न करते हैं । अजुन, इस प्रकार मैंने तुम्हें राजस आहारके 
लक्षण बतला दिये हैं और साथ ही उसके परिणामोंका भी स्पष्टीकरण कर दिया 
है । अब मैं तुम्हें यह भी बतलाता हूँ कि तामस पुरुषोंको किस प्रकारका आहार 
अच्छा लगता है। परन्तु सम्भव है कि उस आहारका वणन सुनकर तुम्ह कुछ घणा हो। 
यातयामं _ गतरसं पूति पर्युषितं च यत्‌।' 
उच्छिष्टमपि चामेध्यं भोजन तामसएुप्रियस्‌ ॥ १०॥ 

“बासी, सड़ा हुआ और जूठा-मीठा अन्न खाते समय तमोगुणी आत्म-घातकी 
पुरुषके मनमें कुछ भी घृणा नहीं उत्पन्न होती । जिस प्रकार भैंस जूठा और वासी 
अन्न आदि बहुत प्रेमसे खाती है. उसी प्रकार तामस पुरष भी दोपहरका बना हुआ 
भोजन अथवा एक दिन पहले का पका हुआ और बचा हुआ बासी भोजन बहुत 
आनन्दसे खाता हैं । अथवा जो अन्न आधा पका हुआ होता है अथवा जलकर 
राख हो जाता है अथवा जिसमेंके रसका अच्छी तरह परिपाक नहीं हुआ होता, 
यही अन्न वह खाता है। जो अन्न पूरी तरहसे पका हुआ होता है और जिसके 
-रसका स्वाद खूब अच्छा होता है, वही अन्न वास्तवमें खानेके योग्य होता है । 
परन्तु तामस पुरुषोंको ऐसे अन्तका कुछ भी अनुभव नहीं होता--ऐसे अन्नका 

चे कुछ भी स्वाद नहीं जानते । यदि कभी दैव-योगसे इस तरहका ताजा और 
स्वादिष्ट अन्न उन्हें मिल भी जाय तो भी वे वह अन्न नहीं खाते और बाघको 
तरह उसे तब तक रख छोड़ते हैं, जब तक वह अच्छी तरह सड़ नहीं जाता और 
उसमेंसे दुर्गन्व नहीं निकलते लगती । क्योंकि जो अन्न बहुत दिनों तक पड़ा 
-रहनेके कारण बिलकुल सड़ जाता हैं, जो स्वाद-हीन हो जाता है, सूख जाता 
और नीरस हो जाता है अथवा सड़ जाता है, बल्कि यहाँ तक कि जिसमें कीड़े 
भी बिलबिलाने लगते हैं वही पदार्थ वह छोटे छोटे बालकों की तरह एकमें 
मिलाकर कीचड़की तरह बना लेता है और वही अन्न वह खाता है, और तभी 
वह यह समझता है कि आज बहुत सुन्दर भोजन हुआ परन्तु इस भ्रकारके 
अन्तसे भी उन पापियोंकी तृप्ति नहीं होती । इसके उपरान्त वह जो विलक्षण 
काम करता है, वह भी सुन लो । जो वस्तुएं शास्त्रोंमें निषिद्ध मानी गई हैं और 
दुष्ट होती हैं, उन न खाने-पीनेके योग्य वस्तुओंको खान-पीनेकी भयङ्कर वासना 
बह तामस पुरुष बढ़ाता है। तामस आहार करनेवालोंकी ऐसी ही प्रवृत्ति होती है 
और, हे वीर अजुन, इस प्रकारके आहारका फल प्राप्त करनेके लिए उसे दूसरे 
क्षण तक भी नहीं ठहरना पड़ता-उसका फल उसे तत्काळ ही मिल जाता है । 
क्योंकि उसका मुख जिस समय ऐसे अपवित्र पेय अथवा खाद्य पदार्थका स्पर्श 
करता है, उस समय वह पापका भागी हो जाता है । इसके उपरान्त वह जो खाता 
है, उसे खानेका कोई प्रकार नहीं समझना चाहिए, बल्कि पेट भरनेवाळली एक 
यातना ही समझना चाहिए । उसे इस प्रकारका कुछ अनुभव तो होता हैँ कि 

"शिरच्छेद होनेके समय कया वेदना होती है और आग में प्रवेश करने पर कैसा जान 
'पड़ता है, पर वह ये सारी यातनाएँ भी सहता ही चलता हैं इसी लिए यह नहीं 
कहा जा सकता कि तामस अन्तका परिणाम तामस वृत्तिसे भिन्न होता है ।'बस यही 
चात उस समय भगवानने कही थीं । इसके उपरान्त वे फिर कहने छगे-- “आहार- 
की भाँति यज्ञ भी तीन प्रकारके होते हैं । अब तुम इस विषयकी ओर ध्यान दो । 
है लोक-विख्यात अर्जुन, त्रिविध यज्ञोमें जो पहला सात्विक यज्ञ है, उसके लक्षण सुनो । 

अफलाकाङि ज्ञभियज्ञो विधिदृष्टो य इज्यते । 

यष्टव्यमेवेति मनः समाधाय स सात्त्विक: ॥ ११॥ 

“जिस प्रकार पतिव्रता स्त्रीका यह मनोधम रहता है कि अपने एक प्रिय पतिको 
छोड़कर दूसरे पुरुषोंके सम्वन्धमें उसके अन्तःकरणमें कभी कोई वासना उत्पन्न ही 
नहीं होती, अथवा जिस प्रकार समुद्रमें मिल जाने पर नदी फिर आगेकी ओर नहीं 
बहती अथवा जिस प्रकार आत्म-दर्शन हो जाने पर वेद और आगे कुछ भी नहीं 
कहते, उसी प्रकार जो पुरुष अपनी मनोवृत्ति आत्म-हितमें लगा देता हैं और कर्मके 
फलोंके सम्बन्धमें अपने मनमें तनिक भी अहं भाव नहीं रखता और जो तन-मनसे 
यज्ञ-कर्मोमें उसी प्रकार दृढ़ भावना रखकर उनमें तल्लीन हो जाता है, जिस प्रकार 
वृक्षको जड़में आनेवाला पानी फिर कभी पीछे नहीं हटता और केवल उस वुक्षके 
अंगोंमें ही समा जाता है और जो पुरुष किसी प्रकारकी वासना अपने मनमें नहों 
रखता, वह फलकी इच्छा छोड़कर और एक स्वधर्म-साधनके सिवा दूसरी समस्त 
वस्तुओं तथा विषयोंसे विरक्त रहकर जो यज्ञ करता है, वही यज्ञ वास्तवमें सब प्रकार- 
से उत्तम और यथा-सांग होता है । परन्तु जिस प्रकार दर्पणके द्वारा आँलें स्वयं अपना 
ही रूप देखती हैं अथवा जिस प्रकार दीपकके प्रकाशमें हम अपनी हथेली पर रखा 
- हुआ रत्न देखते हैं अथवा सूर्यके उदय होने पर जिस प्रकार.हमें अपना उदिष्ट 
मार्ग दिखाई देने लगता है, उसी प्रकार जब एक-निष्ठाके भावमें वेदों और शास्त्रों 
को देखकर यज्ञके लिए कुंड, मंडप और वेदियाँ आदि प्रस्तुत की जाती हैं और 
यज्ञ-कर्मके समस्त साधन तथा सामग्री एकत्र करके सारी व्यवस्था ऐसे अच्छे ढंगसे 
की जाती है कि देखनेमें जान पड़े कि मानों वह सारी व्यवस्था स्वयं वेद-वक्ता ब्रह्माने 
ही की हैं और जिस प्रकार शरीरके भिन्न भिन्न अंगोंमें उच्होंके अनुरूप अलंकार 
आदि पहने जाते हैं, उसी प्रकार जब सारे पदार्थ उपयुक्त रूपसे यथा-स्थान रखे 

` जाते हैं और तब जो यज्ञ किया जाता है, उसके विधानके महत्वका भला में कहाँ 

तक वर्णन करूँ ! उस समय वह यज्ञ देखने पर ऐसा जान पड़ता ह कि यजमानकेः 
रूपमें मानों स्वथं यज्ञ-दिद्या ही सब तरहसे अलंकृत होकर अवतरित हुई है। इस 
प्रकार जो यज्ञ समस्त अंगोंसे परिपूर्ण होता हैं और जो फलके महत्वकी इच्छा मनमें 
नामको भी अंकुरित नहीं करता और जो यज्ञ उसी प्रकार निःस्वाथं भावसे किया 
जाता है, जिस प्रकार तुळसीके वृक्षमें जल सींचकर उसका पालन किया जाता हूँ 
और उससे फल, फूल अथवा छाया आदिकी कुछ भी अपेक्षा नहीं की जाती, हे 
अर्जुन, वास्तवमें उसी यज्ञको सात्विक समझना चाहिए । 

अभिसंधाय तु फलं दम्भार्थमपि चेव यत्‌। 

इज्यते भरतश्रेष्ठ तं यज्ञं विद्धि राजरुम्‌ ॥ १२॥ 

“अब हे वीर श्रेष्ठ अजुन, जो यज्ञ इसी प्रकार यथा-सांग किया जाता है, परन्तु 
जिस प्रकार श्राद्धमें राजाको इस हेतुसे निमन्त्रण दिया जाता है कि यदि राजाके' 
चरणा हमारे घरमें आ गये तो उसका बहुत कुछ उपयोग होगा, लोकमें हमारी 
कीत्तिभी हो जायगी और श्राद्धकी क्रियामें भी कोई न्यूनता नहीं आवेगी और इसी 
प्रकारका उद्देश्य रखकर तथा इसी तरहकी नीतिसे जब यज्ञ करनेवाला अपने मनमें 
यह कहता है कि इस यज्ञसे मुझे स्वर्गकी प्राप्ति होगी, यज्ञमें दीक्षित हो जानेके कारण 
जनतामें मेरा बोल-बाला होगा और मेरे हाथों यज्ञ भी हो जायगा; तात्पर्य यह कि 
हे अर्जुन, जो यज्ञ केवल इस अभिप्राय से, फलकी वासनासे और संसारमें अपना 

महत्त्व स्थापित करनेके उद्देश्यसे किया जाता है, उस यज्ञको राजस समझना चाहिए । 
विघिहीनमसृष्टान्न मन्त्रहीनमदक्तिणम्‌ । 
श्रद्धाविरहितं यज्ञं तामसं परिचन्तते॥ १३॥ 

“और हे अजुन, जिस प्रकार पशु-पक्षियोके विवाहके लिए काम-वासनाके 
अतिरिक्त और किसीके पौरोहित्यकी कोई आवश्यकता नहीं होती, उसी प्रकार तामस 
यज्ञका मूल कारण भी एक मात्र आग्रह ही होता है । हे अजुन, यदि कभी ऐसी 
अवस्था आ जाय कि वायु को ढूंढने पर भी मार्ग न मिले अथवा सृत्युको मुहूर्त 
देखनेकी आवश्यकता आ पड़े अथवा निषिद्ध पदार्थको देखकर भड़की हुई आग 
भयसे पीछे हट जाय, तभी तामस पुरुषके व्यवहारमें भी किसी प्रकार की बाधा हो 

सकती है ( अर्थात्‌ तामस पुरुषं अयने व्यवहारमें किसी प्रकारकी बाधा देखना पसन्द 
नहीं करता ) । हे अजु'न, तामस पुरुष सदा पूरा स्वेच्छाचारी ही होता है। उसे 
न तो विधि और निषेधकी ही कोई परवाह होती है और न मन्त्र आदिकी ही उसके 
लिए कोई बाधा होती है । अन्न देखते ही मक्ली कितनी जल्दी आकर उस पर 
बंठ जाती और उसे खाने लगती है । तामस पुरुषोंको भी विवि और निषेधका उतना 
ही विचार होता है, जितना मक्खीको होता है (अर्थात्‌ बिलकुल विचार नहीं होता) 
ब्राह्मण तो विरक्त होते हैं। फिर लोलुपतावूर्वक दक्षिणाके लिए उनके यज्ञमें भला 
कोन ब्राह्मण घुस सकता है ? जिस प्रकार आग तेज हवामें पड़कर खूब भड़क उठती 
है, उसी प्रकार वह भी अपने अभिमानके कारण अपना सर्वस्व व्यर्थ ही उड़ाने 
लगता है । जिस प्रकार किसी निस्संतानका ला-वारिस घर'आने-जानेवाले सभी _ 
लोग लूटने लगते हैं, उसी प्रकार ऐसे लोभी लोग, जिनमें कुछ श्रद्धा नहीं होती, 
आ-भाकर उसका द्रव्य लूटने लगते हैं । इस प्रकारकी बातें जिस यज्ञमें होती हुँ 
वह मिथ्या और भ्रामक यज्ञ होता है और उसीको तामस यज्ञ समझना चाहिए ।” 
यही लक्ष्मीपति ` श्रीकृष्णने उस समय कहा था। इसके उपरान्त वे कहने छगे-- 
“हे अजुन, नदीका पानी सदा एकरूप ही रहता है, परन्तु भिन्त-भिन्न स्थानोंमें 
बहनेके कारण कहीं तो वह अपने साथ गन्दगी बहा ले जाता है और इसलिए 
बिलकुल गँदला हो जाता हैं और कहीं बिलकुल स्वच्छ रहता है । ठीक इसी प्रकार 
तप भी तीन गुणोंके योगसे तीन' प्रकारका होता है । एक प्रकारका तप पापका कारण 
होता है, तो दूसरे प्रकारका तप उद्धार करता हैं । हे सुविज्ञ अजु न, यदि तुम्हारे 
मनमें यह जाननेकी उत्कंठा हो कि तपके ये तीनों भेद किस प्रकार उत्पन्न होते हैं, 
तो तुम पहले तपका ही स्वरूप समझ लो । पहले मैं तुमको यह बतलाता हूँ कि 
“तप” किसे कहते हैं, और तब यह बतलाऊंगा कि गुणोंके योगसे उसके भिन्न-भिन्न 
स्वरूप किस प्रकार होते हैं । जिसे “तप” कहते हैं, वह मुलतः तीत प्रकारका होता 
है--एक शारीर, दूसरा मानसिक और तीसरा शाब्द । 


देवद्विजगुरुप्राज्ञपुजनं शोचमाजंवम्‌ । 
्रह्मचर्यमहिसा च शारीरं तप उच्यते ॥ १४॥ 
इस तीनों तपोंमेसे जो पहळा शारीर-तप है, अब उसका स्वरूप सुनो । श्री शंकर 

या श्री हरि दोनोंमेंसे जिन देवताके भक्ति और अनुराग ही, उस देवताके मन्दिर- 
की और वहाँकी यात्रा करने और वहाँ आने-जानेवालोंको पंखा आदि झळनेके लिए 
वेर आठो पहर चलते रहते हैं । उस देवताके प्रांगणमें श्रृंगार करने, देवताके लिए 
पजाके गन्धःपुष्प आदिउपचार एकत्र करने और देवताका जो काम कोई कह दे, 
व्ही काम करनेमें हाथ सदा सिद्ध रहते हैं | देवताके लिंग अथवा मुत्ति पर दृष्टि 
पड़ते ही शरीर पृथ्वी पर लोटकर दंडवत करता है । और ऐसे ब्राह्मणोंकी मन 
भरके सेवा की जाती है जो अपने सदाचार आदि गुणोंके कारण लोकमें यथेष्ट महत्व 
प्राप्त कर चुके होते हैं.।, अथवा जो छोग प्रवासके कारण या रोग आदि पीड़ाओंके 
कारण या संकटों आदिके कारण दुःखी और पीड़ित होते हैं, उन जीवोंको सुखी 
किया जाता है । सव तीथोंसे श्रेष्ठ जो माता-पिता हैं, उनकी सेवाके लिए अपना 
शरीर निछावर कर दिया जाता है । ज्ञान-दान करनेमें अत्यन्त सदय उन गुरुदेवका 
भजन करना चाहिए जिनके इस संसार सरीखी अवस्थामें भी मिलतेही सब मल 
बिलकुल दूर हो जाते हैं । और हे वीर पार्थ, स्वधर्म रूपी अंगीठीमें अभ्यास योगके 
पुट देकर देहाभिमानके सव दोष जलाकर भस्म कर दिये जाते हैं । ऐसा तप करने- 
वालेको यह मानकर कि भूत मात्रमें आत्म-वस्तु है, उन्हें नमस्कार करना चाहिए 
सदापरोपकार'करते रहता चाहिए और विषय-भोगोंका दृढ़ निश्चयपूर्वक संयम करना 
चाहिए । जन्म धारण करनेके लिए तो स्त्रीके शरीरका स्पर्श करना ही पड़ता है, 
परन्तु उस प्रसंगके उपरान्त फिर जन्म भर उस स्पर्शसे अपने आपको दूर और मुक्त 
रखना चाहिए । यह समझकर कि भूत मात्रमें प्राण हैं, एक तृण भी नहीं तोड़ना 
चाहिए ओर यहाँ तक कि उसका छेदन या भेदन भी नहीं करना चाहिए । जबइस 
प्रकार रारीरकी रहन-सहन शुद्ध और सरल हो जाय, तव यह समझना चाहिए की 
शारीर तप अपनी पूर्णताको पहुंच गया है हे अजु न, इन सब व्यवहारोंमें शरीर ही 
मुख्य साधन होता है, इसी लिए मैं इसे शारीर तप कहता हूँ | इस प्रकार यह 
यारीर तपका विवेचन हुआ । अव तुम निष्पाप वाडमय तपका वर्णन सुनो । 


झनुद्ठेगकरं वाकयं सत्यं प्रियहितं च यत्‌ । 
स्वाध्यायाभ्यसनं चेव वाङ्मयं तप उच्यते ॥ १४ ॥ 


“पारस पत्थर जिस प्रकार लोहेको बिना तोड़े-फोड़े और बिना उसका स्वरूप 

बिगाड़े उसे सोना वना देता है, उसी प्रकार जिसकी वाणीमें ऐसा सौजन्य होता हूँ 
कि वह स्वाभाविक खूपसे विना किसीको कष्ट पहुँचाये आस-पासके सभी छोगोंके 
लिए मधुर और सुखकर होती है, जिसका भाषण होता तो किसी एक व्यक्ति के 
उद्देश्यसे है, परन्तु फिर भी सवके लिए उदी प्रकार हितकारक होता है, जिस 
भ्रकार जळ जाता तो वृक्षका पोषण करनेके लिए है, पर वह जाते जाते सहजमें 
तृणोंको भी जीवन प्रदान करता है, जो भाषण अमृतकी उस दिव्य गंगाके समान 
होता है जो प्राप्त होने पर प्राणियोंको अमर तो करती ही है, पर साथ ही स्नान 
करनेवालोंके पाप और ताप भी दूर करती है और जिह्वाको भी मधुर स्वाद प्रदान 
करती हैं और इसी लिए जिस भाषणसे अविचार दूर हो जाता है, अपना अनादि 
- तथा शाश्वत आत्म-स्वरूप प्रकट होता हूँ, जो सुननेमें अमृत-रसके समान प्रिय जान 
पड़ता है और जिसके सुनमेसे जी नहीं उकताता और जिसका यह नियम होता है 
कि जत्र कोई कुछ पूछे, तभी वह बोलता है और नहीं तो चुपचाप वेदों और 
संहिताओं आदिका ही आवर्त्त करता है, जो ऋग्वेद आदि तीनों वेदोंका अपने 
वाग्‌-भवनमें प्रतिष्ठापन करने अपनी वाणीको मानों वेद-शाला ही बना लेता है 
और जिसमें शिवका, विष्णुक्रा अथवा इसी प्रकार किसी और. देवता का नाम 
दिन-रात समान ख्पसे उच्चारण किया जाता हैं, उसीको वाचिक तप कहना 


चाहिए । अब में मानसिक तपक्ा वर्णन करता हूँ, सुनो ।” बस यही लोकपालोंके 
स्वामी भगवान श्रीकृष्णने उस समय कहा था । 


मनःप्रसादः सोम्प्रत्वं मोौनमात्मविनिग्रहुः । 
भावसंशुद्धिरित्येतत्तपो मानसमुच्यते ॥ १६ ॥ 
श्रीकृष्ण कहते हैं--“जिस प्रकार तरंगोंके न रह जाने पर सरोवर, मेघोंके न 
रह जाने पर आकाश, साँपोंके न रह जाने पर चन्दनक़्ा वन, कलछाओंकी चळ- 
विचलता न रह जाने पर चन्द्रमा, चिन्ताओंके न रह जाने पर राजा अथवा मथने- 
वाले मन्दर पर्षतके न रह जाने पर शीर-सागरकी अत्रस्या होती है, उसी प्रकार 
तरह तरहके संकल्म-विकल्पोंके झगड़ोंके न रह जाने पर जो मत केवल आत्म-रूपमें 
स्थिर हो जाता है, सन्ताप-रहित प्रकाश, जड़तासे रहित रस अथवा पोलेपनसे रहित 
अवकाशकी भाँति होकर जब मन अपने कल्याणका साधन करके आनन्द-मय- 
स्वरूप देखता है और अपने स्वभावका उसी प्रकार परित्याग कर देता है, जिस प्रकार 

सरदीसे।सुन्न हो जानेवाला अवयव स्पशं-ज्ञानसे रहित हो जाता हूँ और फिर सरदी+ 
की बाधाका अनुभव नहीं करता, उस समय मनको निश्चल, कलंकहीन तथा परिपूर्णः 
चंद्र-मंडलके समान जो उत्तम सौन्दर्य प्राप्त होता है, मनको उस अवस्थामें: 
वैराग्यके कष्ट नहींके समान हो जाते हूँ, मनकी चंचलताका अन्त हो जाता है ओर 
केवल आत्म-वोधकी पूर्णता ही बच रहती है । इसी लिए शास्त्रोंका उपदेश करते' 
समय जो मुँह हिलाना पड़ता है, वह बन्द हो जाता है और वह प्रयत्न ही वा णीका. 
सूत्र हाथमें न लेकर केवल मौन स्वीकृत करता है । आत्म-स्वरूपको प्राप्ति हो जाने 
पर मनका मनत्व भी नष्ट हो जाता है; और नमक जिस प्रकार पानीमें अच्छी तरह 
घुलकर लीन हो जाता है, उसी प्रकार मन भी आत्म-तत्वमें लीन हो जाता है । 
फिर ऐसी अवस्थामें मनके वे भाव भला उत्पन्न ही कहाँसे हो सकते हैं जो 
इन्द्रियोके मार्गसे दौड़कर विषयोके ग्राममें पहुँचते हैं ! फिर जिस प्रकार हाथकी' 
हथेज़ीमें वाल नहीं होते, उसी प्रकार मनमें विषय भावनाओंका भी कहीं नाम नहीं 
होता है। हे अजुन, मैं और अधिक क्या कहूँ, जिस समय मनकी यह अवस्था होती 
है, उस समय यह समझना चाहिए कि वह मन मानसिक तपका पात्र होता हैं। 
परन्तु यह विवरण बहुत हो चुका । मैंने इस प्रकार तुम्हें मानस तपके सम्पूर्ण 
लक्षण बतला दिये हैँ ।' बस यही भगवान श्रीकृष्णने कहा था। इसके उपरान्त 
वे फिर कहने लगे--* इस प्रकार शरीर, वाणी और मनके सम्बन्धमें. तपके जो 
तीन प्रकार होते हैं, वे मेने तुम्हें बतला दिये हैं । अब तीनों गुणोंक कारण इन 
तीनों प्रकारके सामान्य तपोंके जो तीन भेद होते हैं, वह भी खुब अच्छी तरह 
और सचेत होकर सुनो । 
"श्रद्धया परया तप्तं तपस्तत्त्रिविधं नरैः। 
अफलाकाङ्क्षिभि्युक्तः सात्विकं परिचक्षते ॥ १७॥ 

“हें सुविज्ञ अजुन, ये जो तीनों प्रकारके तप मैंने तुम्हें वतलाये हैं, जब उनका 
आचरण फंल-प्राप्तिकी सारी आशाका परित्याग करके किया जाता ह और जब ये 
तप शुद्ध सात्विक वृत्तिसे और आस्तिक्य भावसे किये जाते हैं, तब बुद्धिमान लोग, 
उसे सात्विक तप कहते हैं । + 

सत्कारमानपुजाथं तपो दम्भेन चैव यत्‌। 
क्रियते तदिह प्रोक्तं राजसं चलमध्रुवम्‌ ॥ १६॥ 

“और नहीं तो तपके निमित्तसे भेद-भाव उत्पन्न करके, बड़प्पनके शिखर पर 
चैठनेके लिए यह सोचकर कि त्रिभुवनमें मेंरे सिवा और किसीको मान प्रास न होः 
सभा और भोजन आदिके अवसर पर स्वयं ही सबसे अधिक ' और पहले सम्मान 
आ करनेके लिए, स्वयं ही सारे विश्वकी स्तुतिका पात्र बननेके लिए और इस 
उद्‌ श्यसे कि सब लोग दौड़-दौड़कर मेरे घर आया करें और लोगोंसे अनेक . प्रकारके 
जो सम्मान प्राप्त होते हैं, वे और किसीको न प्राप्त हों, बड़प्पनकी सब वातोंका. स्वगं 
ही अनुभव प्राप्त करनेके लिए जिस प्रकार कोई भद्दा और कुरूप व्यक्ति अपना 
महत्व बढ़ानेके लिए बढ़िया कपड़े. पहनता और अपने आपको सजाता है, उसी 
श्रकार शरीर और वाणी पर तपका मुलम्मा चढ़ानेके लिए और इस प्रकार अपना 
महत्व बढ़ानेके लिए, सारांश यह कि धन और मानकी वासनाओंको पराकाष्ठा. तक 
पहुँचाकर जिस तपका कष्ट किया जाता है, वह “तप” राजस गिना जाता है। जो 
गौ ठाँठ हो जाती है और जिसे ऐसा रोग हो जाता है कि वह बच्चा होने पर भी 
दूध नहीं देती, उस गौकी तरह अथवा उस खेतकी तरह जो तैयार. तो हो जाता है, 
परन्तु फिर भी जिसे जानवर चर जाते हैं और फिर जिससे अन्नकी प्राप्ति नहीं होती 
वह तप भी केवळ निष्फल होता और व्यर्थ जाता हुँ, जो खूब शोर .मचाकर और 
बहुत आङम्बरपूर्वक किया जाता हूँ । इसके अतिरिक्त, हें अजु'न,,ऐसा तप करने- 
चालेको जब यह्‌ दिखाई देता है कि मेरा तप निष्फल होता जा रहा है, तब वह उसे 
बीचमें ही और अधूरा छोड़ देता है और इसी लिए इस प्रकारके तप में स्थिरता 
या स्थायित्व भी नहीं हो सकता । साधारणतः जो मेघ असमयमें .ही आकाशमें 
आ जाता है और खुब जोरसे गरजकर सारे ब्रह्मांडको गु जा देता है, वह क्या कभी 
घड़ी भर भी ठहरता हैँ? इसी प्रकार जो तप राजस होता है, वह केवळ निष्फल 
होकर वाँझके समान ही सिद्ध होता है और साथ ही आचरणमें भी वह पूरा नहीं 
उतरता । अव वही तप यदि तामस प्रकारका हो तो उसका आचरण करने पर - 
मनुष्य स्वर्ग-लाभसे भी और इस लोकें होनेदाली कीत्तिसे भी वंचित हो जाता है। 


मूढग्राहेणात्मनो यत्पीडया क्रियते तपः। 
परस्योत्सादनार्थं वा तत्तामसमुदाहृतस्‌॥ १९॥ 
“हे अजुन, जिस तपमें कोरी मूर्खताका आश्रय लेकर अपना शरीर शत्रु 

समझा जाता है, शरीरको पंचाग्निका ताप पहुँचाया जाता है. अथवा अन्दरसे ऐसी 
आग जलाई जाती है जिसमें सरीर साँपकी तरह जले , जिसमें सिरपर गुग्गुल जळाते 
हे, पीठमें काँटे गड़ाये जाते हैं अथवा आस-पास जलने वाली आगमे शरीर अंगारों- 
की तरह जलाया जाता है अथवा श्‍वास और उच्छ्वास बन्द करके आ ही उपवासं 
किया जाता है अथवा अपने शरीरको उलटा टाँगकर और धूनी पर मुँह छटकाकर 
चम्रपान किया जाता है, नदीमें वरफकी तरह ठंढे पानीमें गले तक खड़े होकर 
साधना की जाती है अथवा अपने शरीर के जीवित मांसके टुकड़े प जाते हैं और, 
हें अजुन, जब इस तरह अपने शरीरको अनेक प्रकारकी यातनाएँ पहुँचाई जाती हैं, 
तब जो तप होता है और जिसका हेतु केवल दूसरोंका नाश करना होता है, उस 
तपका आचरण करके जो अपने शरीरको कष्ट पहुँचाता है, उसकी अवस्था उसी 
'पत्थरके समान होती है जो स्वयं अपने ही भारके कारण नीचेकी ओर वरावर 
छढ़कता जाता है और इस प्रकार स्वयं अपने आपको भी चूर चूर कर डालता हैं 
और जो कुछ उसके मार्गमें पडता है, उसे भी चुर चूर कर डाळता हैं । ऐसा 
'मनुष्य सुखसे रहनेवाले अपने जीवको क्लेश देकर विजय-प्रासिकी दुष्ट वासनासे 
तपका आचरण करता हैं । सारांश यह कि इस प्रकार शारीरिक यातनाके भयंकर 
कृत्योंसे जो तप निष्पन्न होता हैं, उसीको तामस समझना चाहिए । इस प्रकारका सत्व 
आदि गुणोंके योगसे तपके जो तीन प्रकार होते हैं, वे मेंने म्ह स्पष्ट करके बतला 
दिये हैं । अब प्रसंग आ गया है, इसलिए दानके तीनों प्रकारोंके लक्षण भी तुम्हें 
बतला देता हूँ । इस प्रकरणमें गुणोंके योगसे दानके भी तीन वर्ग होते हैं 8 
उनमेंसे पहले सात्विक दानके लक्षण सुनो । 
दातव्यमिति यद्दानं दीयतेऽनुपकारिणे। 
देशे काले च पात्रे च तद्दानं सात्विकं स्मृतस्‌ ॥ २०॥' 

“अपने धर्मके अनुसार आचरण करनेमें जो द्रव्य आदि प्राप्त हों, वे वहुते 
आदरपूर्वक दुसरोंको देने चाहिएँ । कभी कभी ऐसा होता है कि उत्तम बीज तो 
मिल जाते हैं, परन्तु बोनेके लिए अच्छा और दमदार खेत नहीं मिलता । प्रायः दानके 
सम्बन्धमें भी ठीक इसी तरहकी बात दिखाई देती है। कभी कभी ऐसा होता ह्‌ 
कि अनमोल हीरा तो हाथ आ जाता है, परन्तु ऐसा सोना नहीं मिलता जिसमे वहै 

जड़ा जा सके.। अथवा यदि हीरा और सोना दोनों मिल जायें तो फिर उन दोनोंके 
योगसे बना हुआ आभूषण पहननेके लिए अंग ही नहीं होता । बस इसी तरहकी 
बात दानके सम्बन्धमें भी दिखाई देती है । परन्तु जब मनुष्यका भाग्य सचमुच 
उदय होता है, तब जिस प्रकार शुभ समय या त्यौहार, जीवन-सखा और धन- 
सम्पत्ति तीनोंका-योग हो जाता है, उसी प्रकार दानकी सहायता के लिए जब सत्व 
गुण आता हूँ, तब दानके योग्य स्थल, पात्र, काळ और द्रव्ये चारों साधन भी 
आकर एकत्र हो जाते हूँ । अतः उचित दान .करनेके लिए पहले कुरुक्षेत्र, काशी- 
क्षेत्र अथवा इन्हींके समान किसी. और पवित्र भूप्रदेश तक प्रयत्नपूर्वक पहुँचना 
चाहिए । फिर उस स्थान पर पहुँचकर पूणिमा अथवा अमावास्याका पुण्य पर्व- 
काळ अथवा इसी प्रकारका और कोई शुद्ध काल देखना चाहिए । फिर ऐसे स्थल 
और ऐसे कालमें दानके योग्य कोई उपयुक्त पुरुष ढूँडना चाहिए । वह पुरुष मृ्ति- 
मान्‌ शुद्धता ही होना चाहिए । वह ऐसा अत्यन्त पवित्र ब्राह्मणश्रेष्ठ होना चाहिए 
जो सदाचारका जन्म-स्थान या मायका और वेद-ज्ञानका संग्रहालय हो । जब ऐसा 
उत्तम पात्र मिल जाय, तब अपने वित्त या सम्पत्ति परसे अपना स्वत्व हटाकर वह 
वित्त उसे अर्पण करना चाहिए । परन्तु यह काम करना किस प्रकार चाहिए ! ठीक 
उसी प्रकार, जिस प्रकार पत्नी अपने पतिके सामने मर्यादापूर्वक जाती है, जिस प्रकार 
कोईसज्जन अपने पास रखी हुई किसीकी धरोहर उसे वापस करके भारसे मुक्त होता है 
अथवा कोई सेवक बहुत ही नम्रतापूर्वक किसी राजाको ताम्बूल देता है । बस ठीक 
इसी प्रकार निष्काम मनसे उस ब्राह्मणःश्रेष्ठको भूमि आदि दान देनी चाहिए । 
तात्पर्यं यही है कि दान देते समय किसी प्रकारके फलकी आकांक्षा अपने मनमें 
नहीं उत्पन्न होने देनी चाहिए । इसके अतिरिक्तं दान देनेके लिए जो मनुष्य ढंढ़ा 
जाय, वह ऐसा ही होना चाहिए जो लिये हुए दानंका बदला कभी किसी प्रकारसे 
न चुका सकता हो । जिस प्रकार आकाशको पुकारने पर उससे कोई प्रत्युत्तर नहीं 
मिलता अथवा दर्पणको छोड़कर किसी दूसरी ओर देखनेसे उस दर्पणमें अपंना 
प्रतिबिम्ब नहीं दिखाई देता अथवा जलपूर्ण स्थान पर फेंका हुआ गेंद जिस प्रकार 


फिर लौटकर हमारे हाथ नहीं आता' अथवा जिस प्रकार उत्सर्ग किये हुए साँड्को 
दिया हुआ चारा अथवा कृतघ्तके साथ किया हुआ उपकार कभी किसी रूपमें फल- 


प्रद नहीं होता, ठीक उसी प्रकार दाताको भी उचित है कि ऐसे ही पुरुषको दान दे 

जिससे फिर उस दानका कोई अंश या उसके बदलेमें और कोई उपकार आदि प्राप्त 
त हो सकता हो । और दान देते समय कभी इस प्रकारका भेद-भाव भी अपने 
मनमें नहीं आने देना चाहिए कि मैं दाता हूँ और वह गृहीता है । हे वीर-श्रेष्ठ 
अर्जुन, जव इन सब बातोंका योग होने पर दान दिया जाता हो, तब उसी दानको 
सर्वोत्तम और सात्त्विक समझना चाहिए । और देश, काल तथा सत्पात्र ब्राह्मणका 
ध्यान रखकर जो दान दिया जाता है, वही दान निर्दोष तथा शास्त्रोक्त होता है। 


यत्तु प्रत्युपकारार्थं फलमुद्दिश्य वा पुनः। 
दीयते च परिक्लिष्टं तद्दानं राजसं स्मृतम्‌ ॥ २१॥ 

“परन्तु जिस प्रकार दूध पर दृष्टि रखकर गौको चारा दिया जाता है अथवा 
अनाजसे अपनी खत्ती भरनेके उद्देश्यसे खेतमें बीज बोये जाते हैं अथवा व्यवहार 
या न्योतेमें मिलनेवाली रकम पर ध्यान रखकर अपने सम्बन्धियों आदिको मंगल- 
कार्यका निमन्त्रण दिया जाता है अथवा जिस प्रकार किसी ऐसे ब्रतस्थ मनुष्यके 
यहाँ कुछ खाने-पीनेका सामान या पत्तल आदि भेजी जाती है जिसके सम्वन्धमें 
यह निश्चय रहता है कि वह किसी न किसी रूपमें अवश्य ही लौटा देगा अथवा 
जिस प्रकार पुरस्कार-रूपमें मिला हुआ धन पहले अपनी गाँठमें बाँध लिया जाता 
है और तब पुरस्कार देनेवालेका कार्य किया जाता है अथवा जिस प्रकार वेतन या 
धन लेकर रोगीकी चिकित्सा की जाती है, उसी प्रकार जो दान इस उदुदेश्यसे दिया 
जाता है. कि उस दानके द्वारा आगे चलकर हमारा कुछ उपकार या निर्वाह होगा 
अथवा रास्तेमें चलते समय किसी ऐसे श्रेष्ठ ब्राह्मणके मिल जाने पर, जिसे दिया 
हुआ दान कभी किसी रूपसे वापस नहीं मिल सकता, उसे दानमें एक कौड़ी दे दी 
जाती हे और अपने समस्त गोत्रजोंके प्रायर्चित्तके संकल्पा जल उसके हाथ पर 
रख दिया जाता है, ठीक उसी प्रकार तरह तरहके पर-लोक-सम्बन्धी सुखपूर्ण फलों- 
का घ्यात रखकर इतना अल्प दान दिया जाता है जो किसीकी एक वारकी क्षुधाकी 
निवृत्तिके लिए भी यथेष्ट न हो; और वह अल्प दान भी जिस समय ब्राह्मण लेकर 
चलने लगता है, उस समय यजमानको मानों ऐसा जान पड़ता है कि हमारे घर 
डाका पड़ा हुँ और हमारा सर्वस्व ही लूट गया है; और इसी लिए वह अपने मनमें 
बहुत विकल होने लगता है। है सुविज्ञ अजुन, अब में अधिक. विस्तार न करके 

-केवल इतना ही कहता हुँ कि मनमें इस प्रकारके भाव रखकर जो दान दिया जाता 
है, उसे पूर्ण रूपसे 'राजस दान समझना चाहिए । 


अदेशकाले यद्दानमपात्रेभ्यश्च दीयते । 
असत्कृतमवज्ञातं तत्तामसमुदाहृतस्‌ ॥ २२॥ 
“और हे अजुन, यवनोंकी बस्तीमें, जंगलमें, अपवित्र देश-विभागमें, छावनीमें 


-अथवा नगरके चौरास्ते पर ठीक सन्ध्या समय अथवा रातको चोरीका धन दान 


करना; और वह दान भी किसे करना | भाट, बाजीगर, वेश्या या जुआरी सरीखे 


"ऐसे लोगोंको जो नितान्त भ्रममें पड़े हों और दूसरोंको ठगते हों; तिस पर सामने 


रूपवती और लावण्यवती सित्रयोंका नाच हो, आँखोंमे चरबी छाई हो और 
खुशामदी लोगोंकी की हुई स्तुतियाँ बराबर कानमें सुनाई पड़ती हों, तिस 


“पर ऐसे समयमें जब कि फूलों और दूसरे सुगन्धित द्रव्योंकी कोमल सुगन्धोंके 


कारण अंगोंमें मानों विषय-लोभके वेतालका ही संचार हो रहा हो, सारे संसारको 
छूटकर इकट्ठा की हुई सम्पत्ति इस प्रकार दान करना कि मानों नीचों और दुष्टोंके 


“लिए अन्न-सत्र ही खोल दिया गया'हो, उस दानको तथा इस प्रकारके और भी 


दानोंको मैं तामस कहताहुँ । इसके अतिरिक्त कभी कभी देव-योगसे एक और 


` प्रकार भी हो जाता हैं वह भी सुन लो । जिस प्रकार कीड़ोंकी खाई हुई लकड़ी 


पर रेखाओंके योगसे कभी कभी कुछ अक्षर बन जाते हैं अथवा दोनों हाथोंसे ताली 


:बजाते समय आपसे आप कोई कौवा दोनों हथेलियोंके बीचमें आ जाता है, ठीक 


उसी प्रकार कभी कभी तामस पुरुषके लिए भी शुभ काल तथा पवित्र स्थलका 


- योग प्राप्त हो जाय और ऐसे योग पर कोई ऐसा पुरुष भी उसके पास दान मागनेके 


लिए आ जाय जो दान लेनेका उपयुक्त पात्र हो और द्रव्यकी आवश्यकताके कारण 


"बह याचना कर बैठे, तो उस तामस पृरुषके मनमें श्रद्धाका कहीं नाम भी नहीं 


होता, इसलिए वह उस अतिथिको नमस्कार भी नहीं करता और स्वयं ही अध्यं, 
पाद्य आदि उसे अपित करके उसका आदर-सत्कार करता है और न किसी दूसरेसे 


-ही इस प्रकार उसका आदर-सत्कार कराता है, यहाँ तक कि अभ्यागतके बँठनेके. 
"लिए उसे आसन तक नहीं देता । ऐसी अवस्थामें गन्ध ओर अक्षत आदिके द्वारा 


उसकी पूजा करनेका कोई जिक्र ही नहीं हो सकता ! हे अजुन, तामसी पुरुषोंके 


` हाथों इसी प्रकारका अशास्त्रीय तथा अपमानकारक व्यवहार होता है । यदि उसने 


} 

उस याचकका बहुत सत्कार किया तो उसी प्रकार उसके हाथ पर बहुत ही थोड़ा-सा- 
द्रव्य रख देता है, जिस प्रकार कोई कर्जदार तगादा करनेवालेके हाथ पर कुछ- 
रखकर अपना पीछा छुड़ाता है । और इस प्रकार दान देते समय भी उसके मुँहसे- 
अवे-तबे आदिकी तरह की अपमानकारक बातें बरावर निकलती रहती हैं | और 
है अजुन, इस प्रकार जो दान वह किसीको देता है, उसका वह तामसी दानकर्त्ता 
उस गृहीतासे बार बार उल्लेख भी करता जाता है और भली-वुरी बातें कहकर 
उसका अपमान भी करता चलता है । परन्तु इस विषयका यथेष्ट विस्तार हो चुका । 
है अजु न, इस रकार जो द्रव्य दान किया जाता है, उसे सवंत्र तामस दान हीः 
कहते हैं । इस प्रकार मैंने तुम्हें राजस, तामस आदि तीनों प्रकारके दान ऐसे- 
लक्षणों सहित बतला दिये हैं जिनसे वे सहजमें पहचाने जा सकते हैं । परन्तु हेः 
सुविज्ञ अजु न, मुझे ऐसा जान पड़ता है कि कदाचित्‌ तुम्हारे मनमें इस प्रकारकी- 
कल्पना हो सकती हैँ कि यदि संसारसे मोक्ष दिलानेवाला एक मात्र सात्विक कर्म 
ही है, तो फिर दूसरे बन्धनकारक दुष्ट कर्मोका वर्णन क्यों होता है? तो इसका 
उत्तर यही हूँ कि जबतक भृत नहीं भगाया जाता, तब तक जमीनमें गड़ा हुआ 
घन नहीं मिळता मौर न धूएंका कष्ट सहे बिना दीपककी बत्ती ही जळती है। 
इसी लिए शुद्ध सत्वको छिपानेवाले जो जो रज और. तमके आवरण हैँ, उनः 
आवरणोंको फाड़कर दूर करनेका कृत्य भला कैसे बुरा कहा जा सकता है? मैंने 
जो अभी ( अर्थात्‌ दूसरे इलोकसे लेकर बाईसवें इलोक तक ) यह वतलाया है कि 
श्रद्धासे लेकर दान तक समस्त कम-समुह तीनों गुणोंसे व्याप्त रहते हैं, उनमेंसे' 
मैं केवल तीन ही प्रकारोंका वर्णन करना चाहता था; परन्तु सत्वका ठीक ठीकः 
स्वरूप स्पष्ट करनेके लिए ही मैंने और प्रकारोंका भी वर्णन किया है । जो बस्तु 
दूसरी दो वस्तुओंके ठीक मध्यमें दवी हुई रहती है, उसका ठीक ठीक स्वरूप तभी 
स्पष्ट होता है, जब उस वस्तुको दबाने या छिपानेवाली बाकी दोनों वस्तुओंका 
स्वरूप स्पष्ट कर दिया जाय । जब दिन और रात दोनोंका त्याग कर दिया जाय, 
तव सन्ध्या-कालका ठीक ठीक प्रत्यय हो जाता है। ठीक इसी न्यायसे जब रज औरः 
तमका नाश हो जाता हूँ, तब जो सत्व वाकी रह जाता है, वह आपसे आप मूत्तिमान" 
होकर सामने आ जाता है । इसी विचारसे और सत्वका पूराःपूरा ज्ञान तुःहें कराने- 
के लिए ही मैंने इस समय रज और तमका भी निरूपण किया है। तुम रज और” 

तमको छोड़कर सत्व गुणकी सहायतासे अपने कत्तंव्यका पालन करो । तुम निर्मल 
सत्व गुणे युक्त होकर ही यज्ञ आदि कर्मोका आचरण करो; वस फिर तुम्हें अपना 
आत्म स्वरूप प्राप्त हो जायगा । जव स्वयं सूर्य ही दिखलानेवाला वन जाय तो फिर 
भला ऐसी कौन-सी चीज हो सकती है जो दिखाई न दे? ठीक इसी प्रकार यदि 
सत्वकी सहायतासे कायं किया जाय तो ऐसा कौन-सा फळ है जो प्राप्त हो सकता 
हो ? तात्पयं यह कि इस वातमें कुछ भी सन्देह नहीं कि जितने प्रकारकी शक्तियोंकी 
आवश्यकता होती है, वे सब सत्व गुणमें पाई जाती हैं। परन्तु मोक्ष प्राप्त करके 
आत्म-स्वरूपमें सम-रस हो जाना कुछ और ही बात हूँ। जिस समय उसकी सहायता 
प्राप्त होती है, उस समय मोक्षके प्रान्तमें भी आपसे आप प्रवेश हो जाता है । 
सोना चाहे पन्द्रह रुपये तोलेका# और विळकुल चोखा ही क्यों न हो, परन्तु फिर 
भी वह व्यवहारके लिए तभी उपयुक्त होता है, जब उस पर राजाके नामका ठप्पा 
होता है । यह ठीक है कि निर्मल, ठंडा और सुगन्वित जळ बहुत सुखकर होता है, 
परन्तु फिर भी उसे पवित्रता तभी प्राप्त होती है, जब उसका सम्बन्ध किसी तीर्थसे 
होता है । यों साधारण नदी चाहे कितनी ही बड़ी क्यों न हो परन्तु जब किसी 
महानदीके साथ उसका संगम होता है, तभी समुद्रमें भी उसका प्रवेश हो सकता 
है। ठीक इसी प्रकार हे अर्जुन, जो लोग सात्विक कमं करनेवाले होते हैं उनके 
लिए मोक्षःप्रापतिके मार्गमें किसी प्रकारकी अड्चन नहीं रह जाती । परन्तु यह प्रश्‍न 
कुछ अलग ही हैँ।” यह सुनकर अजु'नकी उत्सुकता इतनी अधिक बढ़ी कि वह 
उसके अन्तरंगमें समा न सको । उसने श्रीकृष्णते कहा--“'हें देव, आप कृपाकर 
उस प्रश्‍नके सम्बन्धकी भी कुछ बातें मुझे बतलावें ।” उस समय दयालु-श्रेषठ 
श्रीकृष्णने उससे कहा-- "अच्छा, अव मैं तुम्हें स्पष्ट करके यह बतलाता हूँ कि 
सात्विक पुरुष किस प्रकार मोक्ष रूपी रत्तके दर्शन प्राप्त करता है । सुनो । 
३ तत्सदिति निर्देशो ब्रह्मगखिविधः स्मृतः। 
ब्राह्मणास्तेन वेदाश्च यज्ञाश्च विहिताः पुरा ॥ २३॥ 

“सारे विश्वका मूल कारण और विश्रान्तिका स्थल जो अनादि पर-ब्रह्म है; उसका 

नाम तो एक ही है, परन्तु यह तेहरा या तीन प्रकारका है। यदि वास्तवमें देखा 


ॐ यह ज्ञानेश्‍वर महार।जके समयका आव है (--भनु ० 

जाय तो परब्रह्मका न तो कोई नाम ही है और न कोई जाति ही है। परन्तु इस 
मायाजनित मोहके अन्धकारमें परब्रह्मकी कुछ कल्पना करानेके लिए उसका यह 
जाम केवल पहचानके लिए रख दिया है। जब कोई बालक जन्म लेता है, तब 
चह अपने साथ नाम लेकर नहीं आता । परन्तु आगे चलकर उसका जो नाम 
-रखा जाता हूँ, उस नामसे पुकारते ही वह तुरन्त बोल उठता है। जब संसारके 
डुःखोसे पीड़ित जीव अपने कष्टोंकी बातें कहने लगते: हैं, तब उनके जिस नामके 
पुकारने पर ब्रह्मत्व बोल उठता और उसका उत्तर देता है, वही यह सांकेतिक 
अर्थात्‌ पहचानका नाम हुँ । वेदोंने जगत पर कृपा करके अपनी दिव्य दृश्सि एक 
ऐसा मन्त्र ढह निकाला है जिसकी सहायतासे ब्रह्म-तत्व वाचाके प्रान्तमें आ सकता 
है और उसके अद्वैत स्वरूपका व्यक्त रूपसे अनुभव किया जा सकता है.। जब उस 
. एक मन्त्रका उच्चारण करके ब्रह्मको पुकारा जाता है, तव.वह पीछे .होने पर भी 
सामने आ जाता है। परन्तु इस मन्त्रका ज्ञान उन्हीं लोगोंको होता है जो. वेद- 
रूपी पवतके ऊपर उपनिषद्‌-रूपी नगरमे ब्रह्मकी पंक्तिमें बैठे रहते हैं । केवल यही 
नहीं, बल्कि स्वयं ब्रह्मामें विश्वको उत्पन्न करनेकी जो शक्ति है, वह जिस नामकी 
एक ही आवृत्तिसे उसे प्राप्त हुई है, वह भी यही नाम है। हे वीर-श्रेष्ठ अजु'न, सृष्टि 
उत्पन्न करनेसे पहले ब्रह्मा इतने घबरा गये थे कि वे मुझे (.अर्थात्‌ ईश्वरको ) ही 
भूल गये थे; और इसी लिए वे सृष्टि भी उत्पन्न नहीं कर सकते थे । परन्त जिस 
नामकी सहायतासे उनमें सृष्टि उत्पन्न करनेकी सामर्थ्यं आई जिस नामके अर्थका 
अनन करनेके कारण और जिन तीन अक्षरोंका जप करनेके कारण ब्रह्माको सृष्टि 
उत्पन्न करनेकी शक्ति प्राप्त हुई थी, वह यही मन्त्र है । फिर उन्होंने ब्राह्मण उत्पन्न 
किये, उन्हें वेदोंका अनुसरण करनेका आदेश दिया और यज्ञ-कर्मको उनके 
निर्वाहका साधन बना दिया । इसके उपरान्त उन्होंने इतने अपरम्पार मनुष्य उत्पन्न 
“किये के उनकी गिनती ही नहीं हो सकती । उन सबके निर्वाहके लिए ब्रह्माने तीनों 
'भवनोंका मानों दानपत्र लिख दिया । जिस नाम मन्त्रके प्रभावसे प्रजापति ब्रह्मा 
ऐसा अद्भुत काय कर सके थे, अब तुम उसका स्वरूप सुनो ।” बस यही बात 
अजुनसे भगवानने कही थी । इसके उपरान्त उन्होंने फिर कहा--“समस्त मन्त्रोंका 
अधिपति जो प्रणव ( अर्थात्‌ ओंकार ) है, उसे इस नामका पहला वर्ण समझना 
चाहिए । उसका दुसरा वणं तत्‌ है और तीसरा वर्ण सत्‌ हूँ । इस प्रकार यही 

ओंतत्सत्‌ उस ब्रह्मका तेहरा नाम है। उपनिषदोंके अर्थ या सार रूपी इस सुन्दरा 
पुष्पकी सुगन्धिका तुम उपभोग करो । जब इस नामके साथ एक-रूप होकर सात्विक 
कर्मोका आचरण किया जाता है, तभी मनुष्य कँवल्यको अपने घरका दास वना 
लेता है । हे अजुन, यदि देव अनुकूल हो तो सम्भव है कि हमें कपूरके अलंकार 
भी प्राप्त हो जायें । परन्तु यह समझना बहुत ही कठिन है कि वे अलंकार शरीर 
पर धारण किस प्रकार किये जायेगे ! ठीक इसी प्रकार यदि सत्कर्मोका आचरणः 
भी किया जाय और ब्रह्मके नामका उच्चारण भी किया जाय तो भी यदि विनियोगः 
( अर्थात्‌ व्यवस्था या शास्त्रोक्त विधियों ) का ज्ञान न हो तो जिस प्रकार असंख्य 
साधु-जनोंके घर आने पर भी उनका उपयुक्त आदर-सत्कार न हो सकने के कारणः 
अपने पासको पुण्याई भी नष्ट हो जाती है, उसी प्रकार अथवा जिस प्रकार गहने 
पहुननेकी कामनासे कुछ नग और सोनेके डले आदि कहींसे इकट्ठा करके यों ही 
वाँधकर गलेमें लटका लिये जाते हैं, यदि मुख ब्रह्मके नामका उच्चारण करता होः 
और हाथोंसे सात्विक कर्म भी होते हों, परन्तु यदि उसके विनियोगका ज्ञान न होः 
तो ये सव कृत्य व्यर्थं हो जाते हैं अन्न और भूख दोनों पास ही रहते हैं । परन्तु 
यदि वालकको भोजन करना न आता हो तो फिर उसे उपवास ही करना पड़ेगा । 
अथवा हे वीर अजुन, यदि तेल, बत्ती और अग्नि तीनों ही पास हों, परन्तु यहः 
ज्ञान न हो कि उन सबकी योजना किस प्रकार की जाती है, तो प्रकाश किसी प्रकार" 
प्राप्त नहीं हो सकता । ठीक इसी प्रकार यदि उपयुक्त समय पर कमं भी होता हो 
और उसका मन्त्र भी स्मरण हो, परन्तु उसके विनियोगका ज्ञान न हो तो सभी: 
बातें निषफल हो जाती हैं । इसी लिए इन तीनों वर्णोके योगसे बना हुआ पर-ब्रह्मका - 
जो एक नाम है, उसका विनियोग तुम सुनो । 
तस्मादोमित्युदाहुत्य यज्ञदानतपःक्रियाः । 
प्रवर्तेन्ते विधानोक्ताः सततं ब्रह्मवादिनास्‌ ॥ २४ ॥ 

“इस नामके तीनों अक्षरोंकी कमंके आरम्भ, मध्य और अन्त तीनों स्थानोंमें - 
योजना करनी चाहिए । हे अजुन, इसी व्यवस्थासे ब्रह्मवेत्ताओंने ब्रह्म-स्वरूप प्राप्त 
किया है । जो लोग शास्त्रोंके ज्ञानके कारण कर्म-निष्ठ हो जाते हैं, वे ब्रह्म के साथ - 
एकता प्राप्त करनेके लिए बिना यज्ञ आदि कर्म किये नहीं रहते । परन्तु आरम्भमे 
वे लोग ओंकारको अपने घ्यानमें रखते हैं और तब वाचासे भी उसका उच्चारण - 

करते हूं । ओंकारके ध्यान और उसके स्पष्ट उच्चारणके साथ वे लोग कर्म-मार्गमें 
प्रवृत्त हौते हैँ । जिस प्रकार अंधेरेमें जानेके समय जलता हुआ दीपक अथवा जंगलमें 
जाते समय वलवान्‌ मनुष्य अपने साथ रखना चाहिए, उसी प्रकार कमका आरम्भ ' 
करते समय प्रणवका आधार लेना चाहिए । ब्रह्मावेत्ता लोग अपने इष्ट देवताके 
उद्देश्यसे धर्म द्वारा अजित अनेक प्रकारके द्रव्य ब्राह्मणके हाथों अग्निमें आहुतिके 
रूपमें डलवाते हैं । वे लोग शास्त्रोक्त विधियोंके अनुसार दक्षतापूर्वक आहवनीय 
आदि तीनों अग्नियोंमें तीनों समय आहुति देकर यज्ञ-कर्मका आचरण' करते हैं । वे 
अनेक प्रकारके यज्ञों और यागों आदिका अंगीकार करके इस माया-जनित संसारके 
मोहका त्याग करते हैं । अथवा न्यायसे प्राप्त भूमि आदि द्रव्योंका दान उपयुक्त 
स्थान और कालमें सत्पात्र पुरुषको देते हैं। अथवा एकान्तराट भोजनका ब्रत 
करते हैं ( अर्थात्‌ सदा एक दिन भोजन करते हैं और एक दिन नहीं करते ), 
चान्द्राणय आदि ब्रत करते हैं और महीने महीने भर तक उपवास करके अपने 
आरीरकी धातुओंको सुखाते हुए तपस्या करते हैं । इस प्रकार जो यज्ञ, दान और 
"तप आदि कमं संसारमें बन्धनकारक कहे जाते हैं, उन्हीं कर्मोका आचरण करके 
और उन्हीके द्वारा ब्रह्मवेत्ता लोग सहजमें ही मोक्ष पद प्राप्त कर लेते हैं। स्थमें 
जो छकड़ियाँ आदि जड़ जान पड़ती है, उन्हींकी सहायतासे हम लोग जिस प्रकार 
'पानीमें तैरते हैं, उसी प्रकार इस नामकी सहायतासे लोग बन्धकारक कर्मोसे छुट- 
कारा पाते हैं । परन्तु यह विस्तार बहुत हो चुका । इस प्रकार ये यज्ञ ओर दान 
आदि क्रियाएँ ओंकारकी सहायतासे हितकारक होती हैं । हें अजु न, तुम यह बात 
'्यानमें रखो कि जिस समय यह जान पड़ता है कि ये क्रियाएं फलके कुछ भी 
समीप पहुँच गई हैं, उस समय ततू शब्दका' प्रयोग किया जाता है । 
तदित्यनमिसंघाय फलं यज्ञतपःक्रयाः । 
दानक्रियाश्च विविधाः क्रियन्ते मोत्तकाङ्‌क्षिभिः ॥ २५ ॥ 
“जो पर-ब्रह्म नामक वस्तु समस्त माया-जन्य संसारसे परेकी है, जो सब कुछ 
देखनेवाली है और जो “तत्‌”” शब्दसे दरसाई जाती है, वह ऐसी. है कि सबका 
'कारण है; और इसी रूपमें मनमें उसका ध्यान करके, हे अजन, विज्ञ परुष वाणीसे 
भी उसका उच्चारण करते हैं । वे कहते हैं कि “तत्‌” रूपी जो ब्रह्म है, उसीको 

मारी ये सब क्रियाएं अपने फलों सहित अपित हों; और हमारे भोगनेके लिए 
इनमेंसे कुछ भी बाकी न रहे । इस प्रकार तत्‌ रूपी ब्रह्मको अपने समस्त कर्म 
समर्पित करके वे “न मम” कहकर अपने आपको समस्त कर्म-फलोंसे अळग कर 
छेते हैं । फिर ओंकारसे आरम्भ किया हुआ और तत्कारमेंब्रह्मार्पण किया हुआ जो 
कमं इस प्रकार ब्रह्मा-रूप होता है, वह केवळ ऊपरसे दिखाई देनेवाला कर्म होता हैं, 
परन्तु कर्त्तामें कत्त त्वके अभिमानके कारण जो द्वैत भाव रहता है, वह इस बाह्य 
कमको ब्रह्मार्पण करनेसे भी ब्रह्म-रूप नहीं होता । नमक स्वयं तो पानीमें घुल 
जाता है, परन्तु उसका नमकपन फिर भी वाकी रह जाता हुँ। ठीक इसी प्रकार 
कर्त्तामें इस तरहकी भावनाका दवेत भाव बना ही रहता है कि हमने अपना कर्म 
ब्रह्मापंण किया है और जव तक यह द्वैत भाव बना रहता है, तब तक संसारका 
भय नहीं छूटता । यह वात वे वेद, जो परमेश्वरके मुख हैं, चिल्ला चिल्लाकर कह 
रहे हैं । इसलिए कत्तृत्वके अभिमानके कारण जो ब्रह्म अपनेसे अलग या पराया 
जान पड़ता हूँ, उस पर आत्मत्व ( अर्थात्‌ अपने ही स्वरूप ) का प्रत्यय होनेके 
लिए ही “सत्‌”” शब्द रखा गया है। ओंकार और तत्कारके द्वारा जो कमं ब्रह्म 
स्वरूप कर दिये जाते हैं, वे “प्रशस्त?' आदि शाब्दोंसे वणित किये गये हँ--वे 
प्रशस्त कहे गये हैँ । उन्हीं प्रशस्त कमोंमें “सत्‌” शब्द लगाया जाता है। अब 
मैं उसी सतू शब्दके विषयमें कुछ ऐसी बातें बतलाता हूँ जिनसे उसका आशय 
स्पष्ट हो जाय । सुनो । 
सद्भावे साधुभावे च सदित्येतत्प्रयुज्यते । 
प्रशस्ते कर्माण तथा सच्छब्दः पार्थं युज्यते ॥ २६॥ 

“इस सतू शब्दके द्वारा असतू अर्थात्‌ अज्ञान-जन्य नाम-रूपात्मक विश्वकी 
छाप मिट जाती हैं और सतू तत्व रूपी सुवर्णका सच्चा और निर्दोष रूप व्यक्त होता 
हैं । यह सत्‌ कभी काल या स्थ्रलके प्रभाव के कारण नहीं बदलता और सदा अपने 
आत्म-स्वरूपमें ही विलास करता रहता है । यह सारा नाम-रूपात्मक दृश्य जगत 
अनित्य है और इसी लिए वह “सत्‌” में भी नहीं आसकता; और केवल आत्म-रूपकी 
प्रासिसे ही जिस सत्‌ तत्वका ज्ञान होता है, उस सत्‌ तत्वके द्वारा वे सव कर्म ऐक्य- 
ज्ञानके कारण सम-रूप हो जाते हैं, जो पहले प्रशस्त हो चुके रहते हैं और तब 
आत्मस्वरूप ब्रह्म दिखाई देने लगता हैँ । इसलिए ओंकार ओर तत्कारसे जो कर्म 

्रह्माकार हो जाते हैं, वे सब पचकर एक दमसे बिलकुळ सद्‌-ल्प हो जाते हैं। 
इस प्रकार इस सत्‌ शब्दका अन्तःस्थ उपयोग तुम घ्यानमें रखो । ” यही भगवान्‌ 
श्रीकृष्ण कहते हैं । ये सब बातें मैं अपनी ओरसे नहीं कह रहा हूँ । परन्तु यदि इस 
प्रकार यह बात कही जाय तो भगवानके सम्बन्धमें ट्वेत भावका दोष उत्पन्न होता 
है । अतः यही निश्चय करना चाहिए कि. यह सब कथन भी भगवानका ही है। 
( अर्थात्‌ भगवानकी कही हुई ये बातें मैं नहीं कह रहा हूँ, बल्कि स्वयं भगवान ही 
मेरे अन्दरसे कह रहे हैं । ) भगवान कहते हैँ--“अव इस सत्‌ शब्दका सात्त्विक 
कर्मोके लिए एक और भी उपकारक प्रयोग होता है। वह भी सुन छो । सव लोग 
अपने अपने अधिकारके अनुसार अच्छी तरह सत्कर्म करते रहते हैं। परन्तु जब 
कुछ कारणोंसे वे कम॑ किसी अंगसे हीन होते हैं, तब जिस प्रकार कोई अवयव 
खंडित या पीड़ित होनेके कारण शरीर ठीक तरहसे नहीं चलता अथवा जिस प्रकार 
वह गाड़ी नहीं चल सकती जिसमें पहिया नहीं होता, उसी प्रकार किसी वे गुण्य या 
न्पूनताके कारण “सत्‌” कमं भी “असत्‌” हो जाते हैं । फिर ओंक्रार तथा तत्कार- 
की सहायताके लिए यह सत्‌-कार आ पहुँचता है और इससे उन हीन कर्मोकी हीनता 
भी दुर हो जाती है-वे कमं भी ऊँचे होकर सर्वाङ्गपूर्ण हो जाते हैँ । यह सत्‌ उन 
कर्मोका असतू-पन दूर करके और उन्हें अच्छी तरह रूढ़ करके अपने सत्वकी 
सामर्थ्यसे उसी प्रकार हीन कर्मोको सर्वाङ्गपूर्ण कर देते हैं, जिस प्रकार कोई दिव्य 
औषधि रोग-ग्रस्त पुरुषको रोगोंसे मुक्त कर देती है अथवा पीड़ित मनुष्यको पीड़ा- 
रहित कर देती है। कभी-कभी किसी भूलके कारण कुछ कर्म विधि-नियमोंका उल्लंघन 
करके निषिद्ध मार्गमें जा लगते हैं, क्योंकि चछतेवाले ही मार्ग भूलते हैं और पारखी- 
को ही भ्रम होता है । भला यह बात निश्चयःर्वक कौन कह सकता है कि व्यवहारमें 
कया क्या नहीं हो जाता ? इसी लिए जब इस प्रकार अविचारके कारण कर्मकी 
मर्यादा चष्ट हो जाती हूँ, और जब वे कर्म दुष्कर्म होनेके मार्गमें लग जाते हैं, तब, 
हे भाई अजुन, यदि इस “सत्‌” शब्दका प्रयोग ओंकार और तत्कारके प्रयोगसे भी 
अधिक सावधानतापूर्वक-किया जाय तो यह उस कर्मको निर्मल कर देता है। जिस 
प्रकार ळोहेके लिए पारस पत्थरकी रगड़ या किसी नालेके लिए गंगाका संगम या 
मृतकके लिए अमृतकी वर्षा होती है, उसी प्रकार, हे वीर-श्रेष्ठ अजु न, स-दोष कर्मके 
लिए सत्‌ शब्दका प्रयोग भी कल्याणकारक होता है । इस शब्दका इतना अधिक 

महत्व हैँ । इस स्पष्टीकरणके रहस्यका ध्यान रखकर तुम जब इस नामका विचार 
करोगे, तब यह वात तुम्हारे अनुभवमें आ जायगी कि यह केवल परत्रह्म ही हुँ । 
जिस स्थानसे इस नाम ख्पात्मक वस्तु मात्रकी उत्पत्ति होती है, उसी: स्थान पर 
जीव इस ओं-तत्सतूका उच्चारण करनेसे पहुँच जाता है । वह्‌ स्थान केवल अखड' 
शुद्ध परब्रह्म ही है और यह नाम उसमें रहनेवाली सामर्थ्यका दर्शक हूँ । परन्तु 
आकाशके लिए जिस प्रकार स्वयं आकाशका ही आधार रहता है, उसी प्रकार 
इस नामके लिए भी इस नामका ही अखंड आधार है। आकाशमें उदित 
होनेवाला सूर्य जिस प्रकार स्वयं ही अपने आपको प्रकट करता है, उसी प्रकार यह 
नाम भी अपने ब्रह्म-स्वरूपको स्वयं ही प्रकट करता है । 
यज्ञ तपसि दाने च स्थितिः सदिति चोच्यते । 
कम चैव तदर्थीयं सदित्येवाभिधीयते ॥ २७॥ 

“इसलिए तुम यह न समझ छो कि यह नाम केवल तीन वर्णोका समूह ही 
है; बल्कि इसे तुम प्रत्यक्ष ब्रह्म ही समझो । इसी लिए जो जो कर्म किये जायें,फिर 
चाहे वे यजन हों, चाहे दान हों और चाहे तप आदि हों, वे चाहे यथा-विधि परे 
उतर जायें अथवा न्यून होकर अधूरे ही रह जायें, परन्तु जिस प्रकार पारसकी 
कसौटी पर रगड़े जानेके कारण खरे और खोटे सोनेका भेद कभी रह ही नहीं 
सकता (क्योंकि पारसका स्पर्श ही सबको शुद्ध सोना बना देगा), उसी प्रकार समस्त 
कमं ब्रह्मार्पण होने पर ब्रह्म-रूप ही हो जाते हैं । जिस प्रकार समुद्र में मिल जाने 
पर नदियाँ अळग अळग नहीं की जा सकतीं, उसी प्रकार ब्रह्मापण किये हुए 
कर्मोमें च्यून और पूर्णका कोई भेद रह ही नहीं जाता। इस प्रकार, हे सुविज्ञ 
अजु न, मैंने तुम्हें ब्रह्मके नामकी सामर्थ्यं बतला दो है। और हे वीर पार्थ, इस 
नामके भिन्त भिन्त वर्णोका प्रयोग भी मैंने तुम्हें सुन्दर भाषामें बतला दिया है । 
इस प्रकार इस नामका बहुत अधिक महत्व है और इसी लिए यह ब्रह्म नाम है । 
अब तुम इसका रहस्य समझ गये न? इसलिए अब मैं यही चाहता हूँ कि आजसे 
तुममें इस नामकी श्रद्धा बराबर बढ़ती रहे, क्योंकि इस नामका जब उदय होता है, 
तब यह जन्म-बन्धनका कहीं ठौर ठिकाना भी नहीं रहने देता। जिस कर्ममें इस 
सत्‌ शब्दको व्यवस्थाका प्रयोग किया जायगा, वह कमं मानों सांग-वेदके अनुष्ठानके 
ही समान हो जायगा । 


३७ 

अश्रद्धया हुतं दत्तं तपस्तप्तं कृतं च यत्‌ । 
असदित्यच्यते पार्थ त च तप्प्रेत्यः नो इह ॥ २८ ॥ 

“परन्तु यदि इस व्यवस्थाको दूर करके, श्रद्धाको छोड़कर और दुराग्रहपूर्वक 
करोड़ों अश्वमेध: यज भी किये जायें, र॒त्नोंसे भरकर सारी पृथ्वी दान कर दी जाय, 
एक अंगूठे पर खड़े रहकर सहं तप किये जायें, इतने बड़ बड़े तालाब और कुएं 
आदि बनवाये जाये कि मानों दूसरे समुद्र ही हों, परन्तु ये सब बातें विळकुल 
निष्फल होती हैं । जिस प्रकार पत्थर पर बरसा हुआ जल, राखमें दी हुई आहुति, 
छायाके साथ क्रिया हुआ आलिगन अथवा आकाशको मारा हुआ थप्पड़ व्यर्थ 
होता है, उसी प्रकार, हे अजुन, ये समस्त कमं-समारम्भ भी बिलकुल व्यर्थ ही हो 
जाते हैं । अगर कोल्हू की घानीमें पत्थरके टुकड़े डाले जायें तो न उनमेंसे तेल ही 
निकलता है और न खली ही निकलती है । ठीक इसी प्रकार इस कर्म-समारम्भसे 
भी किसी तरहका लाभ नहीं होता; हाँ उलटे दारिद्रय आकर साथ लग जाता हुँ । 
अपने पास केवळ भीख माँगनेका खप्पड़ रखकर चाहे कोई अपने देशमें घूमे 
और चाहे किसी दूसरे देशमें चला जाय, परन्तु उसका कहीं कुछ भी मूल्य नहीं 
मिलता और उसे ले जानेवालेके लिए भूखों मरनेकी ही नौबत आती है | ठीक 
इसी प्रकार इस तरहके कर्मोके आचरणसे पारलौकिक लाभकी बात तो दुर रही, 
कोई ऐहिक लाभ भी नहीं होता । तात्पर्य यह कि यदि ब्रह्मके नामके प्रति श्रद्धा 
न हो तो जो. काम किया जाता है, वह इस लोकमें भी और परळोकमें भी निरर्थक 
ही सिद्ध होता है।” पाप रूपी हाथीका संहार करनेवाले सिंह और त्रिताप रूपी 
अन्धकारको दुर करनेवाले सूर्य जो लक्ष्मी-कान्त वीर नर-श्रेष्ठ भगवानु श्रीकृष्ण 
हैं, उन्होंने यही सब बातें कही थीं। जिस प्रकार चाँदनीमें स्वयं चन्द्रमा भी 
छिप: जाता है, उसी प्रकार उस समय अजुन भी अपरम्पार आत्मानन्दमें पूर्ण 
रूपसे निमग्न हो गया था। संग्राम भी . एक प्रकारका व्यापार ही है । उसमें 
वाणोंके'अग्र भागको मापनेका साधन बनाकर उसके द्वारा मांस काट काटकर 
जीवित मनुष्य ही नापे जाते हैं। ऐसे भयंकर प्रसंगमें अर्जुनको स्वानन्द- 
साम्राज़्यका सुख भोगना भला कैसे शोभा देता था? परन्तु वास्तवमें अजु'नके 

समान भाग्य इस संसारमें और किसीका नहीं है । संजयने धुतराष्ट्रसे कहा-- 
“हैं कौरव-राज, अपने शत्रु ( अर्थात्‌ अजुन ) का यह गुण देखकर सन्रमुच 

उसके सम्बन्धमें प्रेम-पू्ण आदरका भाव ही उत्पन्न होता है। और हम लोगोंको 
सुखके मन्त्रका उपदेश करनेके लिए यह हमारा गरु हुआ हैं । यदि इस अजु नने 
प्रश्‍न ही न किया होता तो भगवानने अपने हृदयका रहस्य क्यों खोला होता ! 
और तब हम लोग्रोंको, भी परमार्थ के दरांन किस प्रकार होते ! हम लोग अज्ञानके- 
अन्धकारमें जेसे तैसे जन्म बिता रहे थे; परन्तु उसने हम लोगोंको आत्म-ज्ञानके 
प्रकाश-मत्दिरमें छा पहुँचाया है । हम लोगों पर उसने यह कितना बड़ा उपकार 
किया है ! वास्तवमें गुइके नातेसे उसे श्री व्यासदेवका सगा भाई ही समझना 
चाहिए ।'' ऊपरसे यह बात कहकर संजय अपने मनमें सोचने लगा--“मैं जो 
अजु नकी बहुत अधिक स्तुति कर रहा हूँ, यह. धृतराष्ट्रके अन्तःकरणमें खटकेगी, 
इसलिए अब इस सम्बन्धमें और कुछ नः कहना ही अच्छा है ।” यही विचार 
करके वह उस समय चुप रहा । फिंर उसने वह प्रसंग छेड दिया जो अजनने उस 
समथ श्रीक्षष्णसे स्पष्ट करनेके लिए कहा था। जो मुछ संजयने किया था, वही अब 
में भी करूंगा। श्री निवृत्तिनाथके शिष्य ज्ञानदेवकी प्रार्थना है कि श्रोता लोग इधर 
च्यान दें । 

हे निर्दोष परमेश्वर, में आपका जय-जयकार करता हुँ । आप अपने भक्तोंका 
सब प्रकारसे कल्याण करते हैं और आप ही जन्म तथा जरा रूपी मेघ मंडलका 
नाश करनेवाले प्रभंजन प्रचंड वायु हैं । हे बलाढय देव, आप समस्त अमंगलोंका 
नाश करते हैं और वेद-शास्त्र-झ्पी वृक्षके जो फल हैं, वे फल भी आपही देते हैं । 
हे स्वयंपूणे देव, विरक्तों पर आपका प्रेम रहता है, आप कालकी सामर्थ्यंको भी 
रोकते हैं और इतना होने पर भी समस्त कलाओंसे परे हैं। हे अटल देव, 
आप चंचल चित्तोंका प्राशन करके तोन्दल हुए हैं--चंचल चित्तोंको खानेके कारण 
आपका पेट फूला हुआ है । जगतको विकसित करके उसमें क्रीड़ा करना आपको 
बहुत अच्छा लगता है । हैं अज्ञेय देव, आप उत्कट अति आनन्दको स्फृत्ति देने= 
वाळे हैं । आप सब प्रकारके दोषोंका निरन्तर नाश करते रहते हैँ । आप विश्वके मूल 
आधार हैं । हें स्वयंप्रकाश देव, इस जगत-रूपी मेघको आश्रय देनेवाले आकाश 
आप ही हैं । जिस मूल स्तम्भ पर इस सारे विश्वकी रचना हुई है, वह स्तम्भ भी 
आप ही हैं । आप जन्म और मरण खपी संसारका विध्वंस करते हैं । है अत्यन्त 
शुद्ध देव, केवल अज्ञानके ही नहीं, बल्कि ज्ञान रूपी बगीचेका भी नाश करनेवाले 
हाथी, शम और दमके द्वारा मदनका अभिमान तोड़नेवाले और दयाके सागर भी 
आप ही हैं। हे एक-स्वरूप देव, आप काम-रूपी सपंका गर्व दूर करनेवाले, भक्तोंके 
भक्ति रूपी मन्दिरको प्रकाशित करनेवाले दीपक और ताप शान्त करनेवाले हैं । हे 
अद्वितीय परमेश्वर, जिन लोगोंकी शान्ति और विरक्ति पूर्णंताको पहुँची हुई होती 
है, उन्हें आप अत्यन्त प्रिय होते हैं । अपने भक्तोंके आप अंकित होते हैं। आप 
केवल भक्तिके द्वारा प्राप्त किये जा सकते हैं, परन्तु मायाके लिए आपका स्वरूप 
अगम्य है । हे श्री सद्गुरु रूपी परमेश्‍वर, आप ऐसे अद्भुत फल देनेवाले कल्प- 
वृक्ष हैं जिसकी कल्पना भी नहीं की जा सकती। आप ऐसे उपजाऊ स्थळ हैं जिसमें 
आत्म-ज्ञानके वृक्षका बीज लगता है और उसमेंसे अंकुर निकलते हैं हे महाराज, 
मैं आपका जय-जयकार करता हूँ । परन्तु आप ऐसे हैं कि आपके विशिष्ट लक्षण 
'मनके द्वारा नहीं जाने जा सकते और न वाचासे उनका उच्चारण ही हो सकता है 

इसलिए आपके उद्देश्य अनेक प्रकारके शब्दोंकी योजना करके मैं आपके स्तोत्रों 
की कहाँ तक रचना करूँ ! आपके विशेष लक्षण बतलानेके लिए जिन जिन विशे- 
'षणोंका प्रयोग किया-जाय, उनके सम्यन्धमें यही वात मन में आती है कि वे सब 
"विशेषण आपके वास्तविक स्वरूपके बोधक नहीं हो सकते और इसी लिए मैं केवल 
लज्जित हो रहा हूँ । सागर सदा अपनी मर्यादाके अन्दर ही रहता है। परन्तु यह 
नियम तभी तक देखनेमें आता हैं, जव तक चन्द्रमाका उदय नहीं होता है। सोम- 
- कान्त मणि स्वयं अपने अंगकी आर्द्रतासे चन्द्रमाको कभी अर्ध्यं प्रदान नहीं करती, 
परन्तु स्वयं चन्द्रमा ही उससे यह कृत्य कराता है। वसन्तका आगमन होने पर 
समस्त वृओषोमें नये नये पत्ते और नये नये अंकुर निकल आते हैं; परन्तु स्वयं उन 
चुक्षोंको वह पता नहीं चलता कि हममें ये नये पत्ते और नये अंकुर कैसे निकल 
आये । सूर्यकी किरणोंका स्पर्श होते ही कमलिनीका संकोच नामको भी वाकी नहीं 
रह जाता और जलका संयोग होते ही नमक अपने शरीरकी सुध-बुध भूल जाता 
ह्‌ँ । ठीक इसी प्रकार, हे गुरु महाराज, ज्योंही मुझे आपका स्मरण होता है, त्योंही 
में स्वयं अपने आपको भूल जाता हूँ । भरः पेट भोजन करके तृप्त होनेवाला पुरुष 
खूब डकार लेने लगता है । ठीक उसी पुरुपकीनसी अवस्था, हे गुरु महाराज, 
आपने मेरी भी कर दी हूँ । मेरे अहंभावको आपने मानों देश-निकाछा दे. दिया है 
और मेरी वाणी पर ऐसा पागलपन सवार करा दिया है कि वह आपकी स्तुंति करने 
गी है । परन्तु यदि अपने शरीरका भान रखकर भी आपकी स्तुति की जाय तो 
भी गुण और गुणीमें भेद-भाव करना ही पड़ता है । परन्तु आप तो एक-जात और 
एक ही ब्रह्मानन्दःस्वरूपकी मुत्ति हैं । फिर जिस प्रकारका भेद गुण और गुणीमें 
होता है, उस प्रकारका भेद भला आपमें कहाँसे हो सकता हैं ! और फिर क्या इस 
प्रकारका भेद-भाव करना इष्ट भी है मोतीको तोड़कर उसे फिरसे जोड़ना अच्छा 
हैं या उसे अखंड ही रखना अच्छा है ठीक इसी प्रकार माता और पिताके रूपमें 
आपकी कल्पना करके आपकी स्तुति करना ही उचित नहीं है, क्योंकि उस स्तुतिमें 
बाळक या सन्तानवाली उपाधिका दोष आ जाता है । हे महाराज, यदि मैं यह 
कल्पना कछ कि में आपका सेवक हुँ, तो फिर आपमें स्वामी या गुरुके भावका 
आपसे आप आरोप हो जाता है । फिर इस प्रकारकी उपाधियोंसे दूषित वर्णन | 
व्कुरतेका अथ ही कया हो सकता हैं ? और ऐसी स्तुतिसे लाभ ही क्या हो सकता 

है ? यदि मैं यह कहुँ कि आप आत्मा हैं तो मानों आप सरीखे ज्ञान-दाताको मैं 
अपने हृदयसे निकालकर बाहर कर देता हूँ । इसलिए हे गुरुदेव, मुझे तो इस 
संसारमें ऐसा कोई सुभीता नहीं दिखाई देता जिससे मैं आपकी स्तुति कर सकूँ। आपः 
मौनके अतिरिक्त और किसी प्रकारके अलंकारसे अपने आपको अलंकृत नहीं होने 
देते । आपकी स्तृति करनेका अर्थ है मौन रहना, आपकी पूजा और अर्चा करनेका 
अर्थ है कर्मोंका अभाव होता और आपका साद्निध्य प्राप्त करनेका अथ हुँ आपमें 
. ही लीन होकर शून्यत्वको प्राप्त होता । इसलिए प्रेम-मोहका पागलपन, वकवादः 
` करानेके बहानेसे मेरे द्वारा आपकी स्तुति कराता है और इसी लिए मैं बड़बड़ करके 
आपके गुणोंका यह वर्णन करता हूँ । परन्तु हे देव, आप करुणामय माताके समानः 
है, इसलिए यदि आप जैसे तैसे मेरी ये सब बातें सहन कर ले तो मेरा काम हो 
जाय । अब आप मेरी वाणीके विस्तार पर गीता-रहस्यकी दृढ़ मुद्रा इस प्रकार 
अंकित करें कि उससे इन सज्जन श्रोताओंका चित प्रसन्न हो जाय । यह सुनकर श्री 
तिवृत्तिनाथजीने कहा-- तुम बार बार इस प्रकारकी वाते क्‍यों कहते हो ? कयाः 
पारस पर लोहेको वार वार रगइना पड़ता है ? (अर्थात्‌ पारसके एक बारके स्पर्शसे 
ही लोहा तुरन्त सोना हो जाता है।)” इस पर मैं ज्ञानदेव कहता हुँ--“महाराज, बस 
यही आपका प्रसाद हो गया । अच्छा अव महा राज इस ग्रन्थकी ओर घ्यान दें । जो' 
गीता-रूपी रत्व-जटित मन्दिरके अर्थ-रूपी चिन्तामणि शिलाका बना हुआ कलस है, 
जो समस्त गीता-रहस्यका बोधक हैँ, वह यही अठारहवाँ अध्याय है । व्यवहारमें 
, यह देखनेमें आता है कि जब किसी मन्दिरका कलस दूरसे दिखाई देता है, तो 
यही समझा जाता है कि मानों स्वयं देवताके ही दर्शन हो गये ठीक वही बात 
इसके सम्बन्धमें भी है; क्योंकि इस एक अध्यायके द्वारा ही गीताका सारा रहस्य 
घ्यानमें आ जाता है । इसी लिए में कहता हूँ कि बादरायण ब्यासने इस गीता-रूपी 
मन्दिर पर यह अठारहवाँ अध्याय मानों कलसके रूपमें चढ़ाया है। और इस 
अघ्यायमें गीताकी जो समाप्ति होती है, उससे यह वात भी'स्पष्ट रूपसे सिद्ध हो जातीः 
है कि कलस चढ़ जानेके वाद मन्दिरके निर्माणका और कोई काम बाकी नहीं रह 
जाता । व्यासदेव स्वभावतः बहुत ही चतुर सूत्रकार थे । उन्हींने वेद-रूपी रत्न-गिरि 
पर उसके मध्य भागमें उपनिषदर्थ रूपी जमीनमें खुदाई करके उसे साफ किय 
था । उस छुदाईमें घमं, अर्थ और काम रूपी बहुत-सी मिट्टी और पत्थर आदि 

निकले थे; उन्हींसे उन्होंने उस जमीनके चारों ओर महाभारत रूपी बहुत बड़ा कोट 
तैयार किया था। उसी कोटमें कृष्णाजु'न-संवादके कौशलसे आत्म-ज्ञानका मैदान 
खूब अच्छी तरहसे साफ करके सुन्दर और स्वच्छ किया । फिर समाधान रूपी डोरियाँ 
तानकर और सब शास्त्रोंके अर्थोक्रा मसाला डालकर मोक्ष-रेखाकी कुरसी या तल- 
सीमा निश्चित्‌ की गई | इस प्रकार इमारतका काम चलते चलते पन्द्रह अध्यायों . 
तक मकानकी पन्द्रह मंजिलें या खंड पूरे हो गये और अध्यात्म-मन्दिरकी रचना 
सम्पूर्ण हो गई । इसके उपरान्त सोलहव अध्यायमें उस मन्दिरके शिखरका भाग 
बना और सत्रहवें अध्याय में ककसका आधार बेठांयां गया । उसी बेठक पर यह 
अठारहवाँ अध्याय मानों कलसंके रूपमें बैठाया गयां है । इसी कलस पर व्यास- 
देवकी गीता नामकं ध्वंजा फहराती रहती हैं । इसी लिए पहलेके सब अध्याय एक 
पर एक चढ़नेवाली मंजिलोंके आकारके हैं और उन सबकी पूर्णता प्रस्तुत अध्यायमें 

दिखाई देती है। भवनका जो काम हुआ रहता है, उसे गुप्त न रखकर कलस उसे 
` सदा प्रकट करता रहता है । ठीक इसी प्रकार यह अठारहवाँ अध्याय भी गीताको 
आरम्भसे अन्त तक प्रज्ज्वलित और प्रकट करता है । इस प्रकार श्रीव्यासदेवने इस 
गीता-मन्दिरको पूणंता तक पहुँचाकर जीवोंका अनेक प्रकारसे संरक्षण किया है । कुछ 
लोग जपके बहाने वाहरसे ही इस मन्दिरकी प्रदक्षिणा करते हैं कुछ लोग इसके श्रवण 
पर श्रद्धा रखकर इसकी छायामें विश्राम पाते हैं | कुछ लोग एकाग्र वृत्तिसे दक्षिणा 
और ताम्बूल लेकरे अ्थं-ज्ञानके गर्म-गृहमें सहज ही प्रवेश करते हैं । इस तीसरे प्रकार- 
के जीव तत्काळ हीं आत्म-स्वरूप श्री हरिके साथ मिल जाते हूँ । तो भी इस मोक्ष- 
मन्दिरमें सभी लोग प्रवेश कर सकते हैं । जिस प्रकार बड़े आदमियोंके घरमे भोजन 
करनेके लिए ऊपर बैठनेवालोंको भी और नीचे -बैठनेवालोंको भी समान रूपसे सव 
खाद्य पदार्थ परोसे जाते हुँ, उसी प्रकार इस गीताका पाठ करनेवाले, श्रवण करने- 
वाले और अर्थ ग्रहण करनेवाले सभी लोग समान रूपसे मोक्ष प्राप्त करते हैं । इस 
प्रकार यह गीता वैष्णव भक्तोंके लिए मन्दिरके रूपमें है; और सब वातोंका ध्यान रख- 
कर ही मैने यह कहा है कि यह अठारहवाँ अध्याय मन्दिरका उज्ज्वल कलस है । अब 
में अपनी बुद्धिके अनुसार यह बात स्पष्ट करके बतळाता हूँ कि सत्रहवें अध्यायके उप- 
रान्त इस अठारहव अध्यायका प्रसंग किस प्रकार उत्पन्न हुआ। जिस प्रकार गंगा और 
यमुना दोनोंका जले जळत्वके विचारसे एक-रूप ही होता है, परन्तु धाराके विचारसे 

दोनों ही नदियाँ अलग अळग दिखाई देती हैं, अथवा स्त्री-लूप और पुरुष-रूप दोनोंके 
वर्तमान रहते हुए भी अर्द्ध-नारी-नटेदवरकी मूत्तिमें उन दोनों रूपोंका एक शरीर 
बना रहता है, अथवा दिन पर दिन चन्द्र-बिम्वकी बढ़ती हुई कलाओंका प्रसार 
होने पर भी जिस प्रकार चन्द्रमाके बिम्ब पर उनका कोई अलग अळग लेप नहीं 
दिखाई देता, ठीक उसी प्रकार भिन्न भिन्न चारों चरणोंके कारण श्लोक तो अलग 
अलग रहते हैं और अध्यायोंके अनुक्रम-अंकोंके कारण अध्याय भी अलग अलग 
दिखाई देते हैं, परन्तु फिर भी ग्रन्थके विषयके प्रतिपादनका कहीं कोई अळग स्वरूप 
नहीं है- विषयका प्रतिपादन सभी अध्यायोंमें समान रूपसे हुआ है। रत्न तो 
भिन्त भिन्न होते हैं, परन्तु जिस प्रकार उन्हें जोड़नेवाली डोरी एक ही होती है अथवा 
बहुतसे मोतियोंको एकमें पिरोकर जिस प्रकार एक लड़वाली माछा बनती है और 
उसका एक ही आकार दिखाई देता है अथवा फूलों और उनसे बनी हुई मालाको 
अलग अलग गिनती नहीं की जा सकती, परन्तु यदि उनकी सुगन्धकी गिनती की 
जाय तो उसके लिए एक उंगली उठानेके वाद दुसरी उंगली उठानेकी नौबत ही 
नहीं आती ( अर्थात्‌ उन सबकी एक ही सुगन्ध होती हैं ), ठीक वही बात इन 
इलोकों और अध्यायोंके सम्बन्धमें भी समझनी चाहिए । गीताके इलोक सात सौ और 
अध्याय अठारह होते हैं, परन्तु भगवान श्रीक्ृष्णका कथन एक ही है, उसमें किसी 
प्रकारका भेद या अळगाव नहीं है। और मैंने भी बिना वह मार्ग छोड़े ग्रन्थका अर्थ 
स्पष्ट किया हूँ । और इसी प्रकार में प्रस्तुत प्ररनका भी स्पष्टीकरण करता हुँ । आप 
लोग सुनें । सत्रहवें अध्यायकी समासि पर अन्तिम इलोकमें भगवानने कहा है-- 
“हे अजुन, बिना ओं-तत्सतूबाले ब्रह्म-नामपर श्रद्धा रखे हुए जिन कर्मोका आचरण 
किया जाता है, वे सब कर्म असत्‌ अर्थात्‌ दुष्ट और असत्य होते हैं ।'” श्रीकृष्णका 
यह वचन सुनकर अजु नने अपने मनमें यह समझा कि “ऐसा जान पड़ता है कि 
श्रीकृष्णके इस वचनने कर्म-निष्ठों पर दोष लगाया है। परन्तु कर्म करनेवाला बेचारा 
जीव अज्ञानके कारण अन्धा होता है । उन्हें ईश्वरके स्वरूपका ही पता नहीं चलता । 
फिर उन्हें ओं-तत्सतूवाले ब्रह्म नामका भला कैसे ज्ञान हो सकता है ? इसके अति- 
रिक्त जब तक रज और तम दोनोंका क्षय नहीं होता, तब तक मनुष्य की श्रद्धा भी 
बहुत ही निम्न कोटिको रहती है । फिर वह श्रद्धा ब्रह्म नाम पर कैसे हो सकृती है ? 
ऐसी अवस्थामें जिस प्रकार हथियारोंको आछिंगन करना, डोरी पर दौड़ना या 

-नागिनको खेलाना, प्राण-घातक होता है, वैसे ही सव कर्म भी बहुत ही विकट हैँ 
और अनन्त जन्म-मरणके समान दुर्धर संकट इन कर्मोमें ही हैं | यदि दैव-योगसे 
मनुष्यके हाथों अच्छे कर्म हो जाये तो उसमें ज्ञान प्राप्त करनेकी पात्रता आ जाठी 
“है । और नहीं तो उन्हीं कर्मोके द्वारा मनुष्यको अधोगति प्राप्त होती है । कर्मके 
यथा-सांग पूर्ण होनेके मार्गमें न जाने कितनी ही बड़ी बड़ी झंझटें हैं। ऐसी 
“अबस्थामें कर्मनिष्ठोंको भला कब मोक्ष प्राप्त हो सकता है ? इसलिए यह कर्माचरणका 
बन्धन तोड़ डालना चाहिए, समस्त कर्मोंका त्याग करना चाहिए, और एक मात्र 
वही संन्यास ग्रहण करना चाहिए जो सब प्रकारसे दोष, रहित है । कर्म-बाधाके भयकी 
वार्ता भी. जिनमें कहीं सुनाई नहीं देती, जिनमें केवल योगसे ही आत्म-ज्ञानकंगे 
- भ्राप्ति होती है, जो ज्ञानको आवाहन करनेके मानों मन्त्र ही हैं, जो ज्ञानकी फसल 
“चैदा करनेके लिए मानों उत्तम खेत ही हैं अथवा जो ज्ञानको खींच लानेवाली 
डोरीके मानों तनतु ही हैं, वे दोनों संन्यास और त्याग हैं । इन्हीं दोनोंका आश्रय ग्रहण 
- करने पर संसारका सम्बन्ध टूट जाता है । अतः अब भगवानसे संन्यास और त्याग- 
- का स्वरूप स्पष्ट करनेके लिए प्रार्थना करना ठीक है ।” अपने मनमें यही बात 
सोचकर जब अर्जुने भगवानसे त्याग और संन्यासकी व्यवस्थाका ज्ञान करानेकी 
प्रार्थना की और इस सम्बन्धमें उनसे प्ररत किया, तब श्रीकृष्णने उसे जो उत्तर 
“दिया, वही इस अठारहवें अध्यायमें दिया गया है । इस प्रकार जन्म और जनक 
भावसे एक अध्याय दूसरे अध्यायको जन्म देता है | अब अजु नने जो कुछ पूछा, 
- वह भी सुनिये । उस पांडु-कुमार अर्जुनने भगवानके अन्तिम वचन ज्ञातृत्व भावसे 
सुने । यदि वास्तवमें देखा जाय तो अब तक उसे तत्व-सिद्धान्तका निश्चित ज्ञान हो 
चुका था । परन्तु भगवानकी बातें अब समाप्त हो गई थीं और उसका प्रेमपूर्ण मन 
इसे सहन नहीं कर सकता था । जब बछड़ेका पेट माँके दूधसे भर जाता है, तब 
भी उसकी यह इच्छा रहती है कि मेरी माता गौ मुझसे दूर न जाय । एक-निष्ट 
प्रेमकी यही रीति है। वह प्रेम कोई कारण या अवसर न होने पर भी बराबर बोलता 
: ही रहता है और ऐसा प्रेम करनेवालेकी यह इच्छा होती है कि जो कुछ में एक 
. बार देख चुका हुँ, वही बार वार देखता रहूँ । और अपनी प्रिय वस्तुका उपभोग 
: करते समय इस प्रकार एक-निष्ठ प्रेम करनेवालेका उस प्रिय वस्तुके प्रति और भी 
. अधिक अनुराग होता जाता है | यही इस प्रेमका लक्षण है। और अजुन तो उस 

प्रेमकी मानों मूर्ति ही था । इसी लिए भगवानके मौत धारण करने पर उसे बहुत" 
अधिक कष्ट होने लगा । जिस प्रकार दर्पणमें स्बयं अपना ही रूप देखा जाता है, 
उसी प्रकार अर्जुन बात-चीतके बहानेसे उस वस्तुके दर्शनका अनुभव कर रहा थाः 
जो व्यवहारमें उसे प्राप्त नहीं हो रही थी । वह सोचता था कि जब यह सम्भाषण 
बन्द हो जायगा, .तव यह अद्भुत सुखानुभव भी बन्द हो जायगा । परन्तु उस परम 
सुखका अर्जुनको चस्का लग चुका था फिर भला भगवानका इस प्रकार चुप हो 
जाना वह कैसे सहन कर सक्ता था ! इसी लि ए उसने त्याग और संन्यासके विषय- 
को निमित्त बनाकर गीता-रूपी वस्त्रकी तह फिरसे खुलवाई । यह गीताका अठारहवाँ - 
अध्याय नहीं है, बल्कि मानों एक अध्यायवाली गीता ही है । जत्र स्वयं बछड़ा ही 
गोका दूध दूहने रगे, तव भला उसमेंसे दुधको धार निकलमेमें देर कंसे हो सकती 
है? ठीक इसी प्रकार ज्योंही गीता समासि पर आई, त्योंही अजुन फिर पीछे लौट 
पड़ा और उसने मानों फिरसे गीताकी पुनरावृत्ति करा डालौ । जो अच्छे और सच्चे: 
स्वामी होते हूँ, वे सेवककी वात मानकर उसके अनुसार आचरण करते हैं या 
नहीं ? परन्तु ये सव बातें बहुत हो चुकीं । अव अर्जुन प्रश्‍न करता है । वह कहता 
हे--“हे विश्वेश प्रभो, आप मेरी एक प्रार्थना सुनें । 
अजुन उवाच-- 
संन्यासस्य महाबाहो तत्त्वमिच्छामि वेदितुम्‌ । 
त्यागस्य च हुषीकेश पृथक्केशिनिषूदन ॥ १ 
“हे देव, संन्यास और त्याग दोनों शब्दोंसे एक ही अथे निकलता हूँ । जिस: 
प्रकार संघात और संघ दोनों शब्दोंसे केवल संघात ही सूचित होता है, उसी प्रकार 
भेरीं बुद्धिके अनुसार ऐसा जान पड़ता है कि त्याग और संन्यास दोनों शब्दोंसे 
केवल त्याग ही सूचित होता है | हे देव, यदि इन दोनों शब्दोंमें अर्थका कोई भेदः 
हो तो वह आप कृपाकर स्पष्ट रूपसे बतला दें ।”” इस पर श्रीक्ृष्णने उत्तर दिया-- 
“हाँ, इन दोनों झब्दोंके अर्थोमें भेद है | तो भी हे अर्जुन, मुझे इस वातमें कुछ 
भी सन्देह नहीं है कि तुम्हें त्याग और संन्यास ये दोनों ही शब्द एकार्थी जान पड़ते 
हैं । यह वात बिळकुळ ठीक है कि इन दोनों शब्दोंसे केव॑ल त्याग ही सूचित होता" 
है । परन्तु इनके अर्थोमें भेद होनेका कारण यही हुँ'कि जब कर्म सब प्रकारसे अपनेसे ` 

` अलग या दूर कर दिये जाते हैं, तो उसे संन्यास कहते हैं; और कर्मके फलोंकी कोई 
कामना न रखनेको त्याग कहते हैं । अब मैं इस बातका स्पष्ट रूपके विवेचन करता 
हुँ कि किन किन कर्मोके फलंका त्याग करना चाहिए और कौन-से कर्म ही बिलकुल 
छोड़ दिये जाने चाहिएँ । तुम अच्छी तरह इन वातोंकी ओर ध्यान दो । वनोंमें और 
पर्वतोंपर असंख्य वृक्ष आपसे आप उगते और बढ़ते हैं, लेकिन धानके पौधे या 
बागोंमेंके वृक्ष उस प्रकार आपसे आप नहीं होते । बिना जोताई और वोआईके अनेक 
प्रकारकी घासे और जंगली वनस्पतियाँ उगती हैं, परन्तु विना वीज वोयेऔर रोपाई किये 
खेतोंमें धान इस प्रकार आपसे आप नहीं हो सकता। अथवा शरीर यद्यपि आपसे 
आप उत्पन्न होता है, तो भी आभूषण गढ़वानेके लिए परिश्रम ही करना पड़ता है; 
अथवा नदी तो आपसे आप मिल जाती है, परन्तु कूआँ खोदनेके लिए परिश्रम करना 
पड़ता है । ठीक इसी प्रकार नित्य तथा तैमित्तिक कर्म तो स्वाभाविक खूपसे होते 
रहते हैं, परन्तु यदि मनमें उनकेफलकी आशा तत रखी जाय तो वे कर्म कामिक 
नहीं होते (अर्थात्‌ वे कामना-रहित होते हैं) और इसी लिए बन्धन-कारक नहीं होते । 
श्रीभगवानुवाच 
काम्यानां कर्मणां न्यासं संन्यास कवयो विदुः । 
सर्वकर्मफलत्यागं प्राहुस्त्यागं विचक्षणाः ॥ २॥ 

“क्वेवल कामनाके विस्तारके कारण ही जिन कर्मोंका अनुष्ठान होता हैं, जिनमें 
अइवमेध आदि बड़े बड़े यज्ञ-याग आदि किये जाते हैं, तालाब और कूँ आदि 
खोदवाये जाते हैं, बाग लगवाये जाते हैं, भूमि-दान और ग्राम-दान किये जाते हैं 
तथा और'अनेक् प्रकारके ब्रत आदि किये जाते हूँ तात्पर्यं यह्‌ कि इंस प्रकारके 
जितने स-काम और इश्पूर्त्त कमं किये जाते हैं, वे सव कर्त्ताके लिए बन्धक होते हैं 
आर उन कर्त्ताओंको अनेक फल भोगवाते हैं । हें अजुन, जिस प्रकार शरीर रूपी 
ग्राममें आकार निवांस करने पर जन्म और मृत्युके झगड़ोंका अन्त नहीं किया जा 
सकता अथवा जिस प्रकार ललाटका लिखा हुआ लेख मिटाया नहीं जा सकता अथवा 
'शरीरकी त्वचांका ज॑न्म-सिद्ध कालापन और गोरापन धोकर दूर नहीं किया जा सकता, 
ठीक उसी प्रकार कामिक कर्मोका फल भोगनेसे भी मनुष्य किसी प्रकार बच नहीं 

` सकता । जिस प्रकार ऋणसे मनुष्यका तब तक छुटकारा नहों हो सकता, जब तक 

वह चुका न दिया जाय, उसी प्रकार इस तरहके कर्मोके फल भी भोगके लिए मानों 
चरना देकर बैठ जाते हैं और उन्हें बिना भोगे किसीतरह छुटकारा नहीं हो सकता । 
अथवा हे अर्जुन, यदि प्रत्यक्ष रूपसे कामना न की जाय और यों ही सहज भावसे 
इस प्रकारके कामिक कर्म किसीके हाथसे हो जायें, तो भी जिस प्रकार भुथरे वाणोंके 
साथ यों ही विनोदमें लड़नेपर भी मनुष्य घायल हो जाता हैं अथवा जिस प्रकार 
अनजानमें मुँहमें डाला हुआ गुड़ भी मीठा छगता हैँ अथवा जिस प्रकार राख 
समझकर मुंहमें डाला हुआ अंगारा भी मुंहको जला देता है, उसी प्रकार वन्धकत्व 
भी काम्य कर्मोकी एक स्वाभाविक सामर्थ्य है; और इसी लिए जो लोग मोक्ष प्राप्त 
करना चाहते हों, उन्हें कभी यों ही विनोदमें भी उन्त कर्मोका आचरण नहीं करना 
चाहिए । केवल इतना ही नहीं, हे अजु न, काम्य कर्मोंको विषके समान उगलकर 
फेक देना चाहिए । और इसी प्रकारके त्यागको “संन्यास” कहा जाता है ।” यही 
उस समग्र सर्वान्तर्यामी भगवान श्रीकृष्णने कहा था । इसके उपरान्त भगवानने 
फिर कहा--““यदि यात्री अपने साथ “द्रव्य रखना छोड़ दे तो मानों वह छूटेरोंसे 
होनेवाले भयका नाश कर डालता है। ठीक इसी प्रकार काम्य कर्मोंको छोड़ देना भी 
मानों कामनाका समूल नाश कर डालना हूँ । चन्द्रमा अथवा सूर्यको ग्रहण ळगतेके 
समय जो कम करने पड़ते हैं अथवा पितरोंकी श्राद्ध-तिथि पर जो कर्म किये जाते हैं 
अथवा किसी अतिथिके घर आनेपर उसके आदर-सत्कारके लिए जो कर्म करने पड़ते 
है, उन सब कर्मोको नेमित्तिक समझना चाहिए । जिस प्रकार वर्षा ऋतुमें आकाश 
मेघोंसे आच्छन्न और मलिन हो जाता है अथवा वसन्त ऋतुका आगमन होने पर 
युक्षोमें बहुतसे नये नये पत्ते निकलते हैं और वनकी शोभा दूनी हो जाती है अथवा 
“जिस प्रकार यौवनावस्थामें शरीरमें एक विशेष प्रकारकी मोहकता आ जाती हैं 
अथवा चन्द्रमाकी किरणोंके कारण जिस प्रकार चन्द्रकान्त मणि द्रवित होने लगती है 
अथवा सूर्यका उदय होने पर जिस प्रकार कभल विकसित होते हैं और इन सब 
उदाहरणोंमें जिस प्रकार कारण-बिशेषसे उसी बातकी वृद्धि होती है जो मूलमें होती 
है और मूळ वातसे भिन्त कोई नई या निराली वात नहीं उत्पन्न होती, उसी प्रकार 
नित्य कममें जव कोई निमित्त आ लगता है, तब उसी कर्मको “नैमित्तिक” कहने 
लगते हैं । और जो कर्म प्रतिदिन प्रात:काल, मध्याक्न और सायंकाल करने पड़ते 
हैं, परन्तु जिस प्रकार आँखोंमें दृष्टि कहीं बाहरसे लाकर लगाई हुई नहीं होती अथवा 

बिना सम्पादन किये ही पैरोंमें चलने-फिरनेकी स्वाभाविक सामर्थ्य होती हूँ अथवा' 
दीपकके स्वरूपमें जिस प्रकार तेज स्वाभाविक रूपसे रहता हैं अथवा बाहरकी' 
सुगन्ध विना लगाये ही जिस प्रकार चन्दनमें अपनी आन्तरिक सुगन्ध रहती हुँ. 
ठीक उसी प्रकार जिन कमोंमें स्वभावतः अधिकारका रूप होता हूँ और इसी लिए 
जिन्हें किये विना मनुष्यका किसी तरह छुटकारा नहीं हो सकता, हे अजु न. उन्हीं 
कर्मोंको नित्य कर्म कहते हैं । इस प्रकार मैंने तुम्हें “नित्य” और “नमित्तिक'” 
कर्मोके लक्षण स्पष्ट बतला दिये हैं । ये सब नित्य तथा. नेमित्तिक कमं आवश्यकः 
रूपसे करने पड़ते हैं और इसी लिए कुछ लोग इन्हें बाँझ अर्थात्‌ निष्फल कहने 
लगते हैं । परन्तु जिस प्रकार भोजन करनेसे समाधान होता है और क्षुधाको 
निवृत्ति होती है,ठीक उसी प्रकार नित्य तथा नेमित्तिक कर्मोसे सभी ओरसे फलोंकी 
प्राप्त होती है। जब मिलावटवाला सोना सुनारकी अंगीठीमें पड़ता है, तबः 
उसमेंका मेल जल जाता है और सोना शुद्ध हो जाता हैं। ठीक इसी प्रकार क्मोमें- 
फळ भी होते हैं । बात यह है कि कर्मोका आचरण करनेसे सब दोष दूर हो जाते 
हैं, मनुष्यका अधिकार बढ़ जाता है और उसे बातकी बातमें सद्गति प्रात हो 
जाती है । यद्यपि नित्य तथा नेमित्तिक कर्मोका आचरण करनेमें इतने बड़े फलकी 
प्राप्ति होती है, तो भी जिस प्रकार मूळ चक्षत्रमें जन्म लेनेवाले बालकका परित्याग 
करना पड़ता है, ठीक उसी प्रकार इन फलोंका भी परित्याग करना चाहिए । जब 
वसन्त-त्ऋृतका आगमन होता है, तब आममें तब तक नये नये पत्ते निकलते रहते: 
हैं, जब तक उसकी एक एक शाखा फलोंसे भर नहीं जाती । परन्तु ज्योंही उन 
शाखाओंमें फल लगने लगते हैं, त्योंही वह उन फलोंको बिना स्पशं किये हीः 
अपना सारा वैभव नीचे फेंकने लगता है। ठीक इसी प्रकार कर्मकी मर्यादा न 
छोड़ते हुए नित्य तथा नैमित्तिक कमोंकी और ध्यान देना चाहिए और तब उन 
सबसे उत्पन्न होनेवाले फलोंको पूर्ण रूपसे वमनके समान त्याज्य मानना चाहिए ।: 
कर्म-फलके इसी त्यागको ज्ञाता लोग “त्याग” कहते हैं । अब इस प्रकारका त्याग और । 
संन्यासका स्वरूप मैंने तुम्हें बतला दिया है । जब इस प्रकारका संन्यास होता है, 
तब काम्य कमं बन्धक नहीं होते । निषिद्ध कर्म तो स्वभावतः ही त्याज्य होते हैं ।; 
जिस प्रकार सिरके कट जाने पर बाको शरीर आपसे आप जमीन पर गिर पड़ता ह, 
उसी प्रकार इत फलोंके त्यागसे नित्य कर्म भी आपसे आप नष्ट हो जाते हैं । फिर: 

जिस प्रकार फसलके तैयार होने पर पौत्रोंकी पत्तियाँ आदि मर जाती हैं, और पत्ति- 
योंके नष्टः होते ही फसल हाथ आती है, उसी प्रकार सब कर्मोके नष्ट होते ही आत्म- 
ज्ञान आप ही ढता हुआ जीवके पास आ पहुंचता है। इस युक्तिसे जो लोग 
त्याग और संन्यास दोनों करते हैं, वे आत्म-ज्ञान शास करनेका सावन सम्पादित 
करते हैं । परन्तु जिनसे इस युक्तिका साधन नहीं होता और जो लोग केवल अनु- 
सान या विचारमें ही त्यागका आचरण करते हैं, उनके हाथों नामको भी त्याग 
नहीं होता और बे दिन पर दिन बराबर और भी जाळमें फंसते जाते हैं | यदि 
-रोगकी चिकित्साके लिए नहीं बल्कि यों ही किसी औषधकी योजना कर दी जाय, 
'तो वह खाने पर विषके समान होती है । और इसके विपरीत यदि अन्न ग्रहण न 
किया जाय तो क्या भूखों मरनेकी नौबत नहीं आ जाती? इसीलिए जो वस्तु त्याज्य 
न हो, उसका कभी त्याग नहीं करना चाहिए और जो त्याज्य हो, उसका कभी लोभ 
नहीं करना चाहिए । त्यागके इस गुण या विशेषता पर ध्यान न रखकर जो त्याग 
किया जाता हैं वह सब बैठेकी बेगार होती है । जो लोग सच्चे विरक्त होते हैं, उन्हें 
'निषिद्ध ( अर्थात्‌ त्याज्य ) कम्मोंके साथ सभी जगह झगड़ना पड़ता है । 
त्याज्यं दोषवदित्येके कर्म प्राहुर्मनीषिणः । 
यज्ञदानतपःकर्म न त्याज्यमिति चापरे॥ ३॥ 

“बहुत-से लोग ऐसे होते हैँ जिनके मनसे फलका लोभ कभी दुर ही नहीं होता । 
और इसी लिए वे लोग सभी कर्मोको बन्धतरकारक कहते हैं । जिस प्रकार कोई 
मनुष्य स्वयं तो नंगा होकर नाचता है और संसार भरको रड़ाका कहता है अथवा, 
हे अजु न, जिस प्रकार वह रोगी सभी अन्तोंकी निन्दा करता है, जिसकी जीभकी चाट 
कभी तृस ही नहीं होती अथवा जिस प्रकार कुष्टका रोगी स्वयं अपने दोष-युक्त शरीर- 
से न चिढ़कर उस पर भनभनानेवाली सक्खियों पर चिढ़ता है, ठीक उसी प्रकार 
जो दुर्बळ छोग़ फलके लोभमें फंसे रहते हैं, वे फछोंका त्याग करनेमें समर्थ न 
'होनेके कारण समस्त कर्मोको ही दुष्ट बतलाते हैं और यह निर्णय कर लेते हैं कि 
'समस्त कर्मका ही पूरा पूरा त्याग करना चाहिए। कुछ ऐसे लोग भी होते हैं जो | 
यह कहते हैं कि यज्ञ-याग आदि कर्म अवश्य करने चाहिएँ, क्योंकि इनके सिवा 
-मनकी शुद्धिका और कोई सावन ही नहीं हैं यदि मनकी शुद्धिवाला मार्ग जल्दी 
“जल्दी अतिक्रमण करनेकी इच्छा हों तो क्म-ख्पी शास्त्रको चलानेमें आलस्य नहीं 

करना चाहिए । यदि सोनेको चोखा करना हो तो जिस प्रकार अग्निका कष्ट सहनेके 
“लिए तैयार होना चाहिए और जिस प्रकार दर्पणको:स्वच्छ करनेके लिए उसमें 
बहुत-सी राख लगानी चाहिए अथवा यदि कपड़ोंको निर्मल करना हो तो धोबीकी 
नाँदको गन्दा और घृणित नहीं समझना चाहिए, ठीक उसी प्रकार कर्माको इस- 
लिए अवज्ञा नहीं करनी चाहिए कि वे क्लेशका कारण होते हैं । क्या बिना रसोई 
बनाये कभी बढ़िया और स्वादिष्ट भोजन मिल सकता है ? हे अर्जुन, कुछ लोग 
इसी प्रकारकी वातें कहकर कर्मोके आचरणकी ओर ध्यान देते हैं; और इसी प्रकार- 
के मतभेदके कारण त्यागका विषय संशित हो गया है.। इसलिए में ऐसा 
स्पष्ट विवेचन करता हूँ जिससे यह संशय दूर हो जाय और त्यागके सम्बन्धमें 
निश्चित निर्णय किया जा सके । तुम इस विवेचनकी ओर अच्छी तरह ध्यान दो । 

निश्चयं श्वुणु भे तत्र त्यागे भरतसत्तम। 

त्यागो हि पुरुषव्या त्रिविधः संप्रकोतितः ॥ ४॥ 

“हैं अजुन, त्याग तीन प्रकारका होता है । अब मैं इन तीनों प्रकारके त्यागोंके 
अलग अलग लक्षण बतळाता हूँ । यद्यपि मैंने तुम्हें यह बतलाया है कि त्याग तीन 
प्रकारका होता है, तो भी उन सबका सारांश बही है जो मैंने अभी कहा हैं! मैं 
सर्वज्ञ हूं और मेरी बुद्धिको जो तत्व निश्वित और अटल जान पड़ता है, पहले वही 
सुनो ! मोक्षकी इच्छा रखनेवाळा जो पुरुष अपने मोक्षके सम्बन्धमें जाग्रत और 
सचेत रहना चाहता हो, उसे त्यागका यह रहस्य समझकर उसीके अनुसार अपना 
आचरण रखना चाहिए । बस इतनसे ही उसे मोक्षकी प्राप्ति हो जायगी । 

यज्ञदानतपःकमं न त्याज्यं कार्यमेव तत्‌ । 
यज्ञो दानं तपश्चेव पावनानि मनीषिणाम्‌ ॥ ९ ॥ 


“प्रवासमें जिस प्रकार आगे पैर वढ़ाना बन्द नहीं करना चाहिए, उसी प्रकार 
मनुष्यको यज्ञ, दान और तप आदि आवश्यक कमं भी कभी नहीं छोड़ने चाहिए । 
जिस प्रकार खोई हुई वस्तुको बराबर तव तक ढूँढ़ते रहना चाहिए, जब तक वह 
मिल न जाय, अन्नकी थाली तब तक अपने सामनेसे हटाकर दुर नहीं करनी 
चाहिए, जब तक क्षुधा पूरी तरहसे शान्त न हो जाय अथवा किनारे पर पहुँचनेसे 
पहले कभी नाव नहीं छोड़नी चाहिए, अथवा फळ छगनेसे पहले केलेका वृक्ष नहीं 

काटना चाहिए अथवा जब तक रखी हुई वस्तु न मिल जाय, तब तक दीपक नहों 
बहाना चाहिए, उसी प्रकार जब तक आत्म-ज्ञानके सम्बन्धमे बुद्धिको पूणं रूपसे निश्चय 
हो जाय, तब तुक यज्ञ और दान आदि आवश्यक कर्मोकी ओरसे उदासीन होना 
कभी उचित नहीं है। सव लोगोंको अपने अपने अधिकारके अनुसार यज्ञ, दान 
और तप आदि बहुत तत्परतापूवंक करने चाहिएँ । यदि रास्ता चलते समय यात्री 
जल्दी जल्दी पैर. उठाता है तो इसीसे वह जल्दी उद्दिष्ट स्थात तक पहुंचकर 
विश्राम कर सकता है । ठीक इसी प्रकार कर्मोका पूरी तरह से आचरण करनेसे 
मनुष्य सहजमें निष्क्राम हो सकता है ! ज्यों ज्यों औषध खानेमें अधिक गम्भीरता 
दिखाई जाती है, त्यों त्यों रोग भी नष्ट हो जाता है । ठीक इसी प्रकार ज्यों ज्यों 
ये सब कमें शीघ्रता और तत्परतापूर्वक किये जाते हैं, त्यों त्यों रज और तमका भी 
समूल नाश हो जाता है। सोनेमें जब एक पर एक इस प्रकार क्षारोंके अनेकः 
पुट दिये जाते हैं, तव उसमें मिला हुआ खोट बरावर जळता जाता है और सोना 
बिलकुल चोखा हो जाता है । इसी प्रकार जिन कर्मोका निष्ठापूर्वक आचरण किया 
जाता है, वे रज और तमको बिलकुल दूर कर देते हैं और शुद्ध सत्वके मन्दिरको" 
दुष्टिके क्षेत्रमें ले आते हैं । इसी लिए, हे अजु न कर्म भी उसी योग्यता और पद 
पर पहुँच गये हैं, जिस योग्यता. और पद पर सत्व-शुद्धि करनेवाले पावन तीर्थे हैं । 
तीर्थोसे तो ऊपरी या बाहरी मलका नाश होता है और कम अन्दरका मळ धो डालते 
हुँ । इसी लिए यह कहा जाता है कि सत्कर्मोके कारण ही तीर्थोको पावनता प्राप्त 
होती है । जिस प्रकार किसी प्यासेके लिए निज॑ळ प्रदेशमे प्रीष्म-ऋतुमें चलनेवाली 
लू ही अमृतकी वर्षा करके उसे अमृत-पान करा दे अथवा जिस प्रकार किसी 
अन्वेके नेत्रोंमें सूर्यका तेज आ जाय अथवा नदीमें डूवते मनुष्यको उबारनेके 
लिए स्वयं नदी ही उठ दौड़े अथवा किसी मरनेवाले व्यक्तिको स्वयं मृत्यु ही बड़ी 
आयु प्रदान करे, उसी प्रकार हे अजुन, ये कमंही मुमुक्षुओंको कमं-वन्धनसे 
छुड़ाते हैं जिस प्रकार रसायनका सेवत मरनेवाले को विषसे बचाता है, उसी 
प्रकार, हे अजु न, इन कमाँका भी यह एक विलक्षण हथकंडा है कि अपना बन्ध-' 
कत्व नष्ट करनेके लिए स्वयं ही मुख्य साधन होते हैं। हें अजुन, अब में तुम्हें 
वह हथकंडा या मुक्ति स्पष्ट करके बतलाता हूँ जिससे कर्मोके द्वारा ही स्वयं कर्मोका 
नारा होता हैं । 

एतान्यपि तु कर्माणिसङ्गं त्यक्त्वा फलानि च । 
कतंव्यानीति मे पार्थं निश्चितं मतमृत्तमस्‌ ॥ ६॥ 

“यदि महायज्ञ आदि कमं बिलकुल ठीक तरहसे पूरे उतर जायें, तो भी मनु- 
ष्यको अपने मनमें कर्तूत्वका अहंकार उत्पन्न नहीं हीने देना चाहिए । जो मनुष्य किसी 
दूसरेसे धन लेकर और उसका साथी बनकर तीर्थ-यात्रा करनेके लिए जाता हो, 
उसके मनमें इस प्रकारका अपने महत्वका समाधान नहीं होता कि मैं तीर्थ-यात्रा 
कर रहा हूँ । इसी प्रकार जो पुरुष किसी समर्थ राजाकी आज्ञासे अकेला ही पहुँच- 
कर किसी राजाको पकड़ लेता हो, वह आज्ञाकारी सेवक अपने मनमें इस वातका 
अभिमान नहीं कर सकता कि मैं जेता हूँ और मैंने इस राजाको जीतकर पकड़ रिया 
है । जो किसी दूसरेके आधार पर तैरता है, उसमें इस प्रकारका अभिमान नहीं रह 
जाता कि मैं तैरता हूँ । ठीक इसी प्रकार कमं करनेवालेको भी अपने मनमें कतृत्वका 
अहंकार नहीं उत्पन्न होने देना चाहिए और समस्त कर्मोकी मोहरे आगे खिसकाते 
चलना चाहिए । और हे अजुन, जिन कर्मोका आचरण किया जाता है, उनका जो : 
फल होता है, उस फलकी ओर कभी अपने मनोरथको प्रवृत्त नहीं होने देना चाहिए । 
आरम्भमें ही सब फलोंकी आशा छोड़कर कर्मका आरम्भ करना चाहिए । जिस 
प्रकार कोई दाई दूसरेके बच्चेको निविकार मनसे पाळती है अथवा जिस प्रकार पीपछ- 
को सींचनेवाले उससे फलकी कोई आशा नहीं रखते, ठीक उसी प्रकार फलकी 
बिना कोई आशा रखे सब कर्म करते रहना चाहिए । जिस प्रकार चरवाहा गाँव भरकी 
सव गौओंको एकत्र करके चरानेके लिए ले जाता है और उन गौओंका दूध पारेकी 
कोई आशा नहीं करता, ठीक उसी प्रकारका भाव मनुष्यको कमं करते समय अपने 
मनमें रखना चाहिए और कर्म-फलकी बिलकुल आशा नहीं करनी चाहिए । जब इस 
युक्तिसे पुरुषके हाथों कर्म होता हैँ, तव अवश्य ही उसे आत्मस्वरूपकी प्राप्ति होती हूँ। 
इसी लिए फलका लोभ रखनेवाला यह देहाभिमान छोड़कर यथा-स्थिद सब कर्मोंका 
आचरण करना चाहिए; वस सबके लिए यही मेरा सर्वोत्तम सन्देश हैं । जिसे जीवनके 
बन्धनसे घृणा जान पड़ती हो और जो मोक्ष प्राप्त करनेके लिए विकल रहता हो उसके 
लिए मैं बार बार यही कहता हूँ कि वह मेरे इस वचनका कभी उल्लंघन न करे। 

नियतस्य तु संन्यासः कमणो नोपपद्यते । 
मोहात्तस्य परित्यागस्तामसः परिकीतितः ॥ ७॥ 

“और नहीं तो किस प्रकार कोई व्यक्ति अन्धकार पर क्रोध करके स्वयं अपने 
ही नाखून अपनी आँखोंमें चुभा लेता हैं, उसी प्रकार जो पुरुष कर्माको , 
समझकर और इसी लिए उनसे चिढ़कर उत्का आचरण छोड़ देता है, 
इस कर्म-त्यागको में तामस कहता हूँ। ऐसा काम भी उसी तरहका है र तरह 
सिरके दर्दके कारण क्रोध करके अपना सिर ही फोड़ डालना होता है। जिस के 
रास्ता कठिन हो, उस समय ऐसा प्रयत्न करना चाहिए जिसमें प्र किसी तरह आ ४ 
बढ़ते चलें, या रास्तेके दोषके कारण स्वयं अपने पर ही तोइ डालने चाहिए ? 
मान लो कि कोई आदमी भूखा है और उसके सामने खानेके लिए कुछ ऐसा-बंसा 
अन्न रख दिता जाता है। अब यदि वह इसलिए उस अन्नको परोंसे ठुकरा दे कि 
वह रुचिकर नहीं है तो उसे अन्तमें उपवास ही करना पड़ेगा । इसी प्रकार 
अ्रममें पड़े हुए तामस पुरुषकी समझमें यह वात नहीं आती कि वन्धकत्व 
स्वयं कर्मोंते ही नष्ट करना चाहिए । स्वभावतः जो कर्म उसके हिस्सेमें आतं हैं, 
वह उन्हींको छोड़ बैठता है । इसलिए हे अर्जुन, तुम इस प्रकारके तामस त्यागका 
कभी स्पशं न करो । > 
दुःखमित्येव यत्कं कायक्लेशभयात्यजेत्‌ । 
स कृत्वा राजसं त्यागं नेव त्यागफलं लभेत्‌ ॥ = ॥। | 
“कभी कभी ऐसी अवस्था भी होती हैं कि मनुष्य समझता है कि अमुक कोण 
करनेका मैं अधिकारी हुँ और उसका आचरण करता मेरा कर्त्तव्य हूँ; परन्तु फिर 
भी उसकी कठिनता देखकर वह डर जाता है । इसका कारण यही है कि कमा 
आरम्भिक अंश कुछ समय तक वहुत ही कठिन ज़ान पड़ता है। जिस प्रकार रास्तेके 
लिए अपने साथ भोजन बाँधकर ले चलना बहुत भारी जान पड़ता है अथवा नीम 
जिस प्रकार खानेमें जीभको कड़वी लगती है और हरे जसे खानेमें कसली जान 
पड़ती है, ठीक उसी प्रकार कर्मका आरम्भ बहुत कठिन जान पड़ता हैं । अथवा 
जिस प्रकार गौके सिरमें घातक सींग होते हैं अथवा कंटीली सेवतीमें उसके केटीछे 
| अंग होते हैं अथवा भोजतका सुख अनुभव करनेसे पहले जिसप्रकार भोजन बनानेका 
। बखेड़ा करना पड़ता है, ठीक उसी प्रकार बार बार कत्तव्य कर्मोंका आचरण करना 
आरम्भमें बहुत ही. कठिन जान पड़ता हूँ; और इसी लिए उन कर्मोंका आचरण 
कर्त्तके लिए बहुत कष्टकारक होता है । परन्तु फ़िर भी वह यह समझकर वहं कम 

करने ळगता है कि यह हमारा विहित कर्म है । परन्तु ज्योंही उसमें जरा-सा भी 
कष्ट होता है, त्योंही वह तुरन्त घबरा जाता है और आरम्भ किया हुआ कार्य 
चीचमें ही अधूरा छोड़ देता है। वह कहता है--मुझे बड़े भाग्यसे यह शरीर 
सरीखी अमूल्य वस्तु प्राप्त हुई है । फिर मैं किसी कर्म-दरिद्री पापीकी तरह अपनी 
यह्‌ काया कमं आदिके कष्टोंसे क्यों सुखाऊँ ? भछा यह कोन कहता है कि पहले 
क्रमं करो और तब उसके भोगकी प्रतीज्ञा करो ! सुखका जो उपभोग आज मझे 
अत्यक्ष प्राप्त हो रहा हैं, बस उसीको भोगकर, सुखी होना चाहिए। इस प्रकार 
शारीरिक कष्टोंसे डरकर जो पुरुष कर्मोको छोड़ देता है, हे अजु न, उस पुरुषके किये 
हुए त्यागको राजस समझना चाहिए । यदि वास्तवमें देखा जाय तो इसमें भी त्याग 
ही है, परन्तु इसमें त्यागके फलकी प्रासि नहीं होती । जो घी उवलकर पृथ्वी पर 
गिर पड़ता है, वह हुवनके काममें नहीं आ सकता; और जो मनुष्य जलमें डूबकर 
मर जाता है, उसके सम्बन्वमें यह नहीं कहा जा सकता कि उसने जल-समाघि ले 
री; वल्कि उसके सम्बन्धमें यही समझना चाहिए कि उसका अपघातके कारण ही मरण 
हुआ हैँ । ठीक इसी प्रकार जो पुरुष शरीरके छोभके कारण अपने विहित कर्मों- 
को तिळांजळि देता है, उसको सच्चे कर्म-त्यागक़ा फल कभी मिळ ही नहीं सकता । 
तात्पर्यं यह कि, हे अजु न, जिस प्रकार प्रभात-काल सब नक्षत्रोंको निगलकर उनका - 
लोप कर देता है, उसी प्रकार जिस समय आत्म-ज्ञान उदित होकर अज्ञानके सहित 
सब क्रियाओंका लोप कर देता है, उस समय मानों सच्चा कर्म-त्याग होता है। इसी 
प्रकारके कर्म-त्यागमें मोक्ष रपी फल लगता है| हे अजुन, जो पुरुष अज्ञानके 
कारण कर्मोका त्याग करता है, उसे इस मोक्ष-फलकी प्राप्ति नहीं होती । इसी लिए 
जो त्याग राजस हो, उसे कभी सच्चा क्म-त्याग समझना ही नहीं चाहिए । अब 
प्रसंग आ पड़ा है, इसलिए मैं तुम्हें स्पष्ट रूपसे यह भी वतला देता हुँ कि किस 
प्रकारके त्यागसे मोक्ष-फलकी प्राप्ति होती हैं । तुम मेरी बातोंकी ओर ध्यान दो । 


कार्यमित्येव यत्कर्म नियतं क्रियतेऽजुंन। 
सङ्गंत्यक्त्वा फलं चेव स त्यागः सात्त्विको मतः ॥ ९ ॥ 


“अपने अधिकारके स्वख्पके अनुसार स्वभावतः जो कर्म अपने हिस्सेमें आते 
हैं, सात्विक पुरुष उन्हींका सांग और स-शास्त्र सम्पादन करते हैं । परन्तु ऐसे पुरुषके 

नको इस प्रकारके अहंकारकी भावना कभी स्पर्श तक नहीं करती म कर्मो 
का कर्त्ता हूँ । और साथ ही वह फछकी आशाको भी तिलांजलि a ।हे 
अजुन, अपनी माताका तिरस्कार करतो और उसके सम्बन्धे अपने मन र 
वासना लाना ये दोनों ही बातें अधःपातका कारश होती हैँ। इसलिए इन a j 
बातोंसें बचना चाहिए और तब माताकी शुद्ध मनसे सेबा करनी चाहिए। २ 
मख अपवित्र होता है, परन्तु क्या इसी लिए समूची गौको त्याज्य समझना चाहिए ड 
जो फल हमें बहुत अधिक प्रिय होते हैं,' उनके भी छिलके और गुठलियाँ है 
योग्य नहीं होतीं । परन्तु बया उन्हीं छिलकों और गुठलियोंके कारण कभी 
उन फलोंको ही फेंक देता है? ठीक इसी प्रकार एक तो इस nop क 
मैं कर्ता हूँ और दूसरे कर्म-फलका लोभ ये दोनों कर्ममें बन्धक तत्व हूं । अब जि 
प्रकार पिता अपनी कन्याके सम्बन्धमें कभी अपने मनमें विषय-वासना लही |च 
होने देता, उसी प्रकार यदि ये दोनों बातें भी कभी अपने मनमें उत्पन्न न होने दी 
जायें तो फिर योग्य तथा स्वाभाविक कमं भी कभी मनुष्यके लिए दुःखका कारणं 
नहीं हो सकते । इस प्रकारके त्यागको मोक्ष-फछ प्रसव करनेवाला सर्वश्रेष्ठ वृक्षराज 
ही समझना चाहिए । यही त्य'ग संसारमें “सात्विक्र' के नामसे प्रसिद्ध हैं । अब 
जिस प्रकार बीजको जला डालनेसे वृक्ष निवंश हो जाता है, ठीक उसी प्रकार फलकी 
आशा छोड़ देनेके कारण जिसका कर्म-बन्धकत्व नष्ट हो जाता है, जिसके रज और 
तम दोनों उसी प्रकार नष्ट हो चुके होते हैं जिस प्रकार पारसका स्पर्श होते ही 
लोहेकी अमंगलजनक कालिमा नष्ट हो जाती है और तब निर्मल सत्व गुणके कारण 
जिसके आत्म-ज्ञानके नेत्र खुल जाते हैं, उस पुरुषको बुद्धि आदिके सामनेका यह 
प्रचंड विख्वःभ्रम सन्ध्या समयके मृग-जलकी भाँति आपसे आप नष्ट हो जाता हैं 8 
ऐसे पुरुषके लिए वह भ्रम आकाश ( अर्थात्‌ खोखले अवकाश ) की भाँति 
बिलकुल अदृश्य हो जाता है । 
न द्वेष्ट्यकुशलं कमं कुशले नानुषञ्जते । 
त्यागी सत्त्वसमाविष्टो मेघावी छिन्नसंशयः॥ १०॥ ४-० 
“इसी लिए प्रारब्धके कारण मनुष्यको जो भले और बुरे कर्म प्राप्त होते हैं, वे 
ज्ञानी पुरुषोंके लिए उसी प्रकार नष्ट हो जाते हैं, जिस प्रकार आकाशे मेघ छू 
हो जाते हैं । इसके सिवा, हे अजुन, ऐसे पुरुषकी दृष्टिके सामने वर्तमान कर्म भी 

{निर्मळ होते हैं और इसी लिए वह मुख और ६:खके झगड़ोंमें नहीं 'फंस सकता । 
उसके किये यह वात कभो हो ही नहीं सकती कि वह कर्मोको शुभ समक र आनन्द- 
यूर्वंक उनका आचरण करे अथवा यह समझकर कि कर्मोका परिणाम दुःख- 
कारक होता है, उनके साथ द्रेष करे। जिस प्रकार स्वप्नमें अनुभव किये जानेवाले 
"सुख और दुःखका हषं अथवा शोक कोई पुरुष जाग्रत होने पर कभी नहीं करता, 
ठीक उसी प्रकार ज्ञानी पुरुष भी इस माया-जनित विश्व-मोहमें होनेवाले कर्मोके 
इष्ट तथा अनिष्ट परिणामोंके विषयमे उदासीन रहता है-.। इसी लिए, हे अजुन, 
जिस त्यागमें कर्म और कर्त्ता-वाली हंत-भावनाकी गन्ध भी नहीं होती; उसी त्यागको 
सात्विक समझना चाहिए । हे. पार्थ, यदि इस प्रकार कर्मोका त्याग किया जाय, 
तभी वास्तवमें उनका त्याग हो सकता है । और नहीं तो यदि किसी दूसरे प्रकारसे 
कर्मोका त्य/ग किया जाय तो वे और भी अविक बन्धक हुए बिना नहीं रहते । 


न हि देहभृता शक्यं त्यक्तुं कर्माण्यशेषतः । 
यस्तु कर्मफलत्यागी स त्यागीत्यभिधीयते ॥ ११॥ 


“और हे भाई अर्जुन, जो लोग शरीरधारी होने पर भी कर्मोका तिरस्कार 
करते हैं, उन्हें अज्ञानी और मूर्ख समझना चाहिए । यदि मटका मिट्टीसे घृणा 
करे तो क्या कभी उसका काम चल सकता है ? जो वस्त्र धागोंका तिरस्कार करना 
चाहे, क्या स्वयं वह वाकी बचा रह सकता है ? इसी प्रकार जिस वस्तुके अंगमें 
ही अग्नि हो, वह क्या उष्णतासे दुःखी हो सकती है? कया दीपक कभी अपने 
-्रकाञ्के साथ द्वेष करता है ? हींग यदि अपने उद्दाम दर्पसे दुःखी हो, तो कया 
उसे कभी सुगन्धि प्राप्त हो सकती है ? यदि जळ अपना पतलापन छोड़ दे तो फिर 
सला वह कहाँ रह सकता हैं ? ठीक इसी प्रकार जब तक शरीर-भ्रम बना हुआ ह, 
तब तक पूर्ण ख्पसे कर्मोके त्यागवाले पागलपनका भला कया अथं हो सकता हैं? 
हम लोग अपने मस्तक पर गन्धका तिलक लगाते हैं और इसी लिए हम जब 
चाहते हैं, तब वह तिलक पोंछ सकते हैं । परन्तु क्या यह भी कभी सम्भव है कि हम 
जब चाहें तब अपना मस्तक ही छीळकर फेंक दें और जब चाहें तब उसे फिरसे 
लगा लें ? ठीक इसी प्रकार जो शास्त्रोक्त कमं हम स्वयं अपनी इच्छासे करते हैं, 
बे तो कदाचित्‌ हम छोड भी सकते हैं; परन्तु शरीरके जो स्वाभाविक कर्म हैं, वे 

भला कैसे छठ सकते हैं ? और इसका कारण यही है कि स्वास और उच्छ्वास 
आदिकी जो क्रियाएं हैं, वे निद्रित अवस्थामें भी होती रहती हैं। इस शरीरके 
निमित्तसे सभी कमं मनुष्यके साथ लगे हुए हैं वे न तो जीते जी हीं छूटते हैं 
और न मरने पर ही छूटते हैं। इन कर्मोके जालसे छूटनेवाले केवल एक हीं 
प्रकारके पुरुष हैं । और वे कौन-से हैं ? वही जो कर्मोंका आचरण करने पर भी 
उनके फलोंकी आशाके जालमें नहीं फॅसते । यदि कमंके फल ईश्वरको अपित कर 
दिये जायें तो वही ईश्वरके प्रसादसे ज्ञानका बोध उज्ञ्वल करते हैं| और जब इस 
प्रकार ज्ञान-वोध उज्ज्वल हो जाता है, तब आत्म-ज्ञानके कारण अज्ञान के साथः 
सब कर्मोका भी उसी प्रकार नाश हो जाता है, जिस प्रकार रस्सीका वास्तविक ज्ञानः 
हो जाने पर उसमें होनेवाली सर्पवाली भ्रान्ति नष्ट हो जाती हैँ। हे अजुन, इस' 
प्रकारका जो त्याग होता है, वही सच्चा कर्म-त्याग हूँ । और इसी लिए जो लोग इस 
प्रकारका त्याग करते हैं, उच्हींको मैं सच्चा त्यागी समझता हुँ । और नहीं तो जिसः 
प्रकार किसी रोगीको मूर्च्छा आने पर यह कहा जाय कि उसे खूब अच्छी तरह नींद 
आई है, ठीक उसी प्रकार चाहे कोई एक कर्मसे उकताकर दूसरे कमंमें फॅंसनेकोः 
भले ही विश्राम कह ले, परन्तु वास्तवमें ऐसा करना भी डंडोंकी मारसे बचनेके लिए 
घूंसोंकी मार सहनेके लिए तैयार होनेके समान ही है। परन्तु इस विषयक्रा बहुत 
विस्तार हो चुका । में एक बार फिर तुम्हें यह बतला देता हूँ कि इस त्रिभुवनमें 
केवल उसीको सच्चा त्यागी समझना चाहिए जो कमके फलोंका त्याग करके स्वयं 
उन कर्मोको नाशवाली दशा तक पहुँचा देता है । 


अनिष्टमिष्टं मिश्रं च त्रिविधं कर्मणः फलम्‌ । 
भवत्यत्यागिनां प्रेत्य न तु संन्यासिनां क्वचित्‌॥ १२ ॥ 

“हे अजुन, वास्तविक स्थिति यह है कि कम-फछके तीन प्रकार. हैं; और जोः 
कम-फलकी आशा नहीं छोड़ता, उसीको कर्मके फल भोगने पड़ते हैं । पिता कन्याकोः 
जन्म देता है और यह कहकर वह कन्या दूसरेको अपित कर देता है कि--''यह 
भेरी नहीं हैं” और इस प्रकार पिता अपने उत्तरदायित्वसे मुक्त होता है ओर उरः 
कन्याको ग्रहण करनेवाला उसका जामाता जंजालमें फंस जाता है। विषाक्त. 
बनस्पतियाँ बोने और पैदा करनेवाले लोग वे वनस्पतियाँ दूसरोंके हाथ बेंच देते 

हैँ और स्वयं उनसे धन उपार्जन करके सुखपूर्वक जीवन व्यतीत करते हैं। परन्तूः 

जो लोग मूल्य देकर उन वनस्पतियोंको खरीदते और उनका सेवन करते हैं, वही 
अपने जीवनसे हाथ धोते हैं । ठीक इसी प्रकार कर्त्ता भले ही सब प्रकारके कमं 
करे, परन्तु यदि वह अपने मनमें उन कर्मोके फलोंकी आशा न रखे तो वह अकर्ता 
ही रहता है; और इन दोनों बातोंको कर्म बदल नहीं सकते । रास्तेमें लगे हुए वृक्षोके 
फल उन्हीं लोगोंको प्राप्त होते हैं जो उन्हें पानेकी इच्छा करते हैं। ठीक इसी 
प्रकार कंमोंके फल भी उन्हीं लोगोंको प्राप्त होते हैं जो उन्हें प्राप्त करना चाहते हैं । 


` परन्तु कर्मोका आचरण करके भी जो उनके फल ग्रहण नहीं करता, वही इस संसारके 


चक्रमें नहीं फेंसता; क्योंकि यह सारा त्रिविध संसार कर्मोंका ही फळ है। देव,मनुष्य 
और स्थावरका ही नाम संसार है और ये तीनों ही कर्म फलके प्रकार हैं । ये कर्म 
फल तीन प्रकार के होते हैं-इष्ट, अनिष्ट और इष्टानिष्ट। जब बुद्धि विषयोंसे 
अंकित हो जाती है और जीव अधर्ममे प्रवृत्त होकर दुष्ट कर्म करने लगते हैं,तब वे 
कीड़े-मकोड़ों ओर मिट्टी पत्थर आदिके नीच शरीर प्राप्त करते हैं । उन्हीं को अनिष्ट 
कर्माका फल समझना चाहिए । परन्तु जव स्वधर्मका आदर करते हुए और अपने 
अधिकार पर दृष्टि रखते हुए वे वेद-शास्त्रोके नियमानुसार पुण्य कर्मोंका आचरण 
करते हैं, तब हे अर्जुन, वे इन्द्र आदि देवताओंके उत्तम शरीर प्राप्त करते हैं। 
यही कर्मोका इष्ट फल है । मीठे और खट्टे रसोंके मेलसे उन दोनोंसे बढ़कर एक 
तीसरा निराळा और स्वादिष्ट रस उत्पन्न होता है;और योग की साधनामें रेचककी 
सहायतासे ही कुम्भक भी होता है ( अर्थात्‌ जव मनुष्य इवासको बाहर निकालनेकी 
क्रिया करता हैं, तभी वह्‌ शवासको अपने अन्दर बन्द रखनेमें भी समर्थ होता है )। . 
इसी प्रकार जब सत्य और असत्य दोनों मिलकर बिलकुल एक हो जाते हैं, तब 
सत्य और असत्य दोनोंसे भिन्न एक और विचित्र पदार्थ की उत्पत्ति होती है। इसी 
लिए शुभ तथा अशुभ फछोंके मिश्रणसे जिस कर्मफलकी सृष्टि होती है, उसीके 
योगसे मनुष्य-देहकी प्राप्ति होती है । इसीको कर्मोंका इष्टानिष्ट अर्थात्‌ मिश्र फल 
समझना चाहिए । यही तीत प्रकारके कर्म-फल सारेसंसारमें फैले हुए'हैं, और जो जीव 
आशाके फेरमें पड़ते हैं, उनके लिए उन फलोंको भोगनेके सिवा और कोई उपाय ही 
नहीं रह जाता । जब जीभका पानी गिरने लगता है ( अर्थात्‌ जीभ की लोलुपता 
बहुत बढ़ जाती हूँ), तब दुष्ट पदार्थोका सेवन बहुत अच्छा लगता है परन्तु अन्तमें 
उन्हीं पदार्थोके सेवनके कारण मनुष्यको मृत्युके मुखमें जाना पड़ता है। जब तक 

आदमी जंगळमें नहीं पहुंचता, तभी तक उसे मंकी मित्रता अच्छी जान पड़ती 
है; और जब तक वेश्याके साथ अंग-स्पशं नहीं होता, तभी तक वह देखनेमें लाव- 
प्यनती जान पड़ती है। ठीक इसी प्रकार कर्मोंका आचरण करनेसे मंगोंमें . प्रौढ़- 
ताका संचार होता रहता है । परन्तु अन्तमें उन कर्मोके फल एक दमसे आक्रमण 
कर बैठते हैं । जिस प्रकार कोई सत्ताधारी साहूंकार किसी कर्जदारके पास उसके 
वादे पर अपना कर्ज वसूल करनेके लिए आता है और उस समय कर्जदार बिना 
उसे रुपये चकाये किसी तरह अपना बचाव नहीं कर सकता, उसी प्रकार मनुष्य 
इन कर्म-फलोंके भोगसे भी किसी प्रकार नहीं बच सकता । जिस प्रकार ज्वारकी 
बालमेंते निकलकर जमीन पर गिरे हुए दाने फिर भी ज्वार उत्पन्न करते हैं, और 
फिर उस ज्वारके जो दाने भूमि पर गिरते हैं, वे भी फिर वही ज्वार उत्पन्न करते ठीक 
उसी प्रकार जीव जिस समय एक फल भोगता हूँ, तब वह साथही दुसरे अनेक कम-फछू, 
उत्पन्न करता रहता है। जिस प्रकार चलनेके समय प्रत्येक पग पिछले पगसे आगेही 
पड़ता है अथवा नदीको पार करनेके लिए हम उसके जिस किनारे पर पहुँचते हैं, 
वह “इस पार” होता है और सामनेवाला दूसरा किनारा “उस पार” होता हैं, और 
हमें उस पार जाना ही पड़ता है और बराबर इस पारसें उस पार करना पड़ता ह, 
ठीक उसी प्रकार कर्म-फलके भोगका भी कहीं अन्त नहीं होता साध्य और साधनके 
निमित्तसे फल-भोगका निरन्तर विस्तार ही होता जाता हैँ और इस प्रकार फलकी 
आशा न छोड़नेवाले जीव संसारके जाळमें और भी अधिक फँसते जाते हैं। 
चमेलीकी कलियाँ खिलती तो हैं; परन्तु खिळनेके साथ ही साथ उनका सूखना 
भी आरम्भ हो जाता हूँ। ठोक इसी प्रकार जो छोग कर्मके निमित्त बनते हैं, परन्तु 
अपने आपमें कर्तृत्वका आरोप नहीं करते और जो लोग कर्म-फलका त्याग करके 
कर्मोका उसी प्रकार अन्त कर देते हैं, जिस प्रकार बीजके लिए रखा हुआ धान्य 
खानेःपीनेके काममें छामेसे खेतीका काम वन्द हो जाता हूँ, वे लोग सत्व-शुद्धके 
बरसे गुरु-कृपाके अमृत-तुषार से भरे हुए आत्म-बोधसे पूर्ण हो जाते हैं. भर उनकी 
कैत भाव रूपी दरिद्रता नष्ट हो जाती हैँ। फिर . जगत्‌-भ्रमके निमित्ते भासित 
होनेत्राले त्रिविध फल नष्ट हो जाते हैं और उस अवस्थामें. भोक्ता तथा भोगका 
भी जोप हो जाता है। वीर-श्रेष्ठ अजुन, इस प्रकार जो लोग ज्ञान-प्रधान संन्यास 
ग्रहण करते हैं, वे ही वास्तवमें फल-भोगकी वासनाओंका अन्त करते हैँ। और 

इस प्रकारके संन्यासके कारण जिस समय आत्म-स्वख्पमें दृष्टि विस्तृत होतो है, उस 
समय भळा यह भास हो ही कैसे सकता है कि कमं कोई स्वतन्त्र या भिन्त वस्तु 
:है । जब दीवार ही गिर पड़ती है, तब उस पर बने हुए चित्र भी मिट्टी हो जाते 


हुँ । जब रात समाप्त हो जाती है, तब अन्थकारका कहीं नाम भी रह जाता हूँ ? 
जब मुरू वस्तुःस्वरूप ही नष्ट हो गया, तब फिर भला उसकी छाया कहाँ पड़ 


-सकती है ? यदि दपंण ही न हो तो मुखका प्रतिविम्ब कैसे और किसमें पड़ सकता 
-है? जब नींद ही खुल गई, तव स्वप्नकी उत्पत्ति कहाँसे हो सकती है ? और जहाँ 
“स्वप्न ही नहीं है, वहाँ भला सत्य और मिथ्या का प्रश्‍न कैसे उत्पन्न हो सकता हैँ ? 
:ठीक इसी प्रकार ऐसे ज्ञान-प्रधान संन्याससे जब मूळ अविद्याके ही जीवनका अन्त 
"हो जाता है, तो फिर उसका कार्य जो कमं-फळ है, उसका लेन-देन कैसे हो सकता 


है.? इसी लिए संन्यासी पर कर्मकी मात्रा कभी प्रयुक्त हो ही नहीं सकती । परन्तु 
जब तक मनुष्यके शरीरमें अविद्या रहती हैं, तव तक आत्मा कर्तूत्वके अभिमानसे 


“शुभ और अशुभ सभी प्रकारके कर्मोके पीछे लगी रहती है । और जब तक दृष्टि 
“पर भेद-भावकी छाया लगी रहती है, तब तक, हे सुविज्ञ अजुन, आत्मा और क्ममें 
-पेद-भाव बना ही रहेगा । पूर्व दिशा और पश्चिम दिशामें जिस प्रकारका भेद-भाव 


होता है अथवा आकाश और मेघ, सूर्य और मृग-जल अथवा पृथ्वी-तळ और 
'वायुमें जिस प्रकारकी भिन्नता दिखाई देती है अथवा नदीके जल में पत्थरों और 
चट्टानोंके डूबे रहने पर भी जिस प्रकार उन दोनोंमें आकाश और पाताळका अन्तर 
रहता है अथवा पानीको छिपाये और दवाये रहनेवाली सवार जिस प्रकार पानीसे 
बिलकुल भिन्न होती है अथवा दीपकसे सदा उत्पन्न होनेवाले काजलको जिस प्रकार 
कभी दीपक नहीं कहा जा सकता अथवा चन्द्रमा पर दिखाई पड्नेवाळा दाग या 


कलंक जिस प्रकार चन्द्रमाके साथ मिलकर एक-रूप नहीं हो सकता अथवा वृष्टि 
और नेत्रोंमें जिस प्रकार अपार अन्तर होता है अथवा मार्ग और यात्री या प्रवाहे 
. और उसमें बहनेवाले पुरुष या दर्पण और उसमें अपने मुखका प्रतिबिम्ब देखने- 


वाले मनुष्यमें जितनी अधिक भिन्नता या अन्तर होता है, है अर्जुन, ठीक उतची 
ही भिन्नता या अन्तर आत्मा और कर्ममें है । परन्तु यह अन्तर कब दिखाई देता 


हैं? जब यह भिन्नता जाननेके लिए अज्ञान अवसर देता है, तब । सरोवरमेंके 


कमल खिलकर यह सूचित करते हैं कि सूर्यं उदय हो गया और वे कमल श्रमरोंसे 

अपने कमल-मधुकी छूट कराते हैँ। ठीक इसी प्रकार आत्माके द्वारा होनेवाली - 
क्रियाएं कुछ और ही कारणोंसे बार बार उत्पन्न होती हुँ । ये कारण पाँच हैं ।। 
अब मैं इन कारणोंका विवेचन करता हूँ । 

पञ््चेतानि महाबाहो कारणानि निबोध मे । 

सांख्ये कृतान्ते प्रोक्तानि सिद्धये सर्वकर्मणाम्‌ ॥ १३ ॥ 

“'कृदाचित्‌ वे पाँचो कारण तुम्हें मालूम भी होंगे, क्योंकि शास्त्रोंने ऊपर हाथ" 
उठाकर और खूब चिल्ला चिल्लाकर उनका वर्णन किया है। वेद राजाकी राजधानी 
में, सांख्य वेदके प्रासादमें तत्व-विवेचन रूपी डंकेके घोषमें उसकी गर्जना हो रही: 
है । जिस प्रकार संसारके समस्त कर्मोके होनेके मुळ हेतु यही कारण होते हैं, उस" 
प्रकारका आत्माके साथ उनका सम्बन्ध नहीं लगाना चाहिए । हे अजुन, इस प्रकार ` 
इन पाँच कारणोंका ढिढोरा पीटा गया हैँ जिससे ये कारण बहुत प्रसिद्ध हो गये हैं, . 
इसलिए मुझे ऐसा जान पड़ता है कि यदि ये कारण तुम भी सुन लो तो तुम्हारे ` 
लिए बहुत अच्छा है। और जब मैं जान-चिन्तामणि प्रत्यक्ष तुम्हार हाथोंमें हूँ, 
तो फिर भळा इस वातकी क्या आवश्यकता है कि उन कारणोंका तुम्हें और किसीके 
द्वारा ज्ञान हो ! यदि सामने दर्पण रखा हुआ हो तो फिर दूसरोंसे यह पूछनेकी क्य" 
आवश्यकता है कि मैं देखनेमें कैसा हूँ; और इस प्रकार दूसरेके नेत्रोंको इतना अधिक 

महत्व क्यों दिया जाय ! मेरा भक्त जिस हेतुसे जिस ओर देखता है, में भी उसी 
ओर उसके हेतुका रूप धारण करके पहुँच जाता हूँ । में ऐसा भक्त-वत्सल प्रभु अब ` 
तुम्हारे हाथका खिलौना बन रहा हूँ ।” प्रेमके आवेशमें इस प्रकार बातें करते करते ` 
. श्रीकृष्णदेव अपने आपेमें नहीं रह गये । और उधर अजुन तो मानों आनन्द-सागरमें 
डूब ही गया । जैसे चाँदनीकी वर्षा हो रही हो और उसके कारण सोमकान्त मणिका ` 
पर्व॑त पसीजकर सरोवर बन जाय. ठीक उसी प्रकार सुख और आत्म-प्रत्ययके मनो+- 
भावोंके बीचक्रा परदा नष्ट हो जानेके कारण अजुन केवल सुखकी मूर्ति ही बन गया 

था । श्रीकृष्णदेव तो सभी बातोंमें समर्थ थे, इसलिए ऐसे अवसर पर वे फिर पहलेकी 

तरह प्रकृतिस्थ हो गये और सुख-सागरमें डूबते हुए अर्जुनको बाहर निकालनेके:ः 
लिए जल्दीसे आगे बढ़े । उस समय सुखकी इतनी बड़ी लहर आई थी कि उनमें 

अर्जुन सरीखे बड़े बड़े धीर वीर भी अपनी बुद्धि सहित डूब सकते थे । परन्तु भग 
वानने सुखकी उस बाढ़को भी रोक लिया और इस प्रकार कहना आरम्भ किया" 

“भाई अर्जुन, तुभ अपना आत्म-स्वरूप मत भूल जाओ |” यह सुनकर अजुनके 
एक ठंढी साँस ली और अपना सिर नीचे झुका लिया । इसके उपरान्त उसने कहा-- 
“हे देव, आप उदार दाता हैं । और यह वात आप समझ ही गये हैं कि यद्यपि 
मैं आपके पास ही रहता हूँ, तो भी आपसे अळग रहनेके कारण मैं बहुत उकता 
गया हुँ; और इसी लिए अव मैं आपके साथ पूरा एकत्व या सम-रसता प्राप्त 
करनेंके लिए उत्सुक हो रहा हूँ । मेरी ऐसी अवस्था होने पर यदि आप प्रेमू्वंक 
कुछ विनोद न कर रहे हों, तो फिर आप बार बार मेरी जीव-दशाका स्मरण क्यों करा 
देते हैं?” इस पर श्रीकृष्णने उत्तर दिया--“'अरे पागल अजुन, अभी तक यह 
विषय तुम्हारी समझमें अच्छी तरह नहीं आया ! कया चन्द्रमा और उसकी चाँदनी- 
में कभी कोई पार्थक्य होता है ? इसके अतिरिक्त मैं तुम्हें अपने मनकी एक और 
बात बतलाता हूँ । वह यह कि तुम्हें वह सम-रसता दिखानेमें और तुम्हें उसका 
अनुभव करानेमें मुझे सचमुच बहुत भय हो रहा है । तुम्हारे रूू जाने पर 
मुझमें तुम्हारा रूठना सहन करनेकी जो सामर्थ्यं आती है, इसका भी कारण यहीं 
है कि तुम्हारे लिए मेरे मनमें बहुत अधिक प्रेम है । और जब तक आपसमें एक 
दुसरेके लिए प्रेमके लक्षण बने हुए हैं, तब तक हम दोनोंका व्यक्तिभेद भीं 
अवश्य ही बना रहेगा । इसीलिए अब इस विषयकी अधिक चर्चाकी आवश्यकताः 
नहीं है । हें अजुन, अब मैं तुमको यह बतलाता हूँ कि आत्मासे कर्म किस प्रकार 
भिन्न होते हैं ।” इतनेमें अजु'नने कहा-- है महाराज, मेरे मनमें इस समय जो 
प्ररत उत्पन्न हो रहा था, उसकी प्रस्तावना करके आपने बहुत अच्छा किया 8 
समस्त कर्मोके मूल बीज जो कारण-पंचक हैं, उनका स्पष्टीकरण करनेका वचन 
८क्था आप मुझे नहीं दे चुके हैं ? और आपने जो यह कहा है कि आत्माका इनः 
कर्मोके साथ कोई सम्बन्ध नहीं है, सो आपके द्वारा उसका स्पष्टीकरण होना भी अभीं 
बाकी है ।” यह सुनकर विश्वाधिपति श्रीक्ृणने बहुत सन्तोषसे कहा--““भला ऐसा 
श्रोता मिळता ही कहाँ है जो इस प्रकारके प्रश्‍नोंके उत्तर सुननेके लिए तुम्हारी तरह 
धरना देकर बैठ जाय? इसी लिए हे अजु न, जो जो बातें मैने तुम्हें बतळानेके लिए. 
कहीं हैं, वे सब अव में तुमको बतलाता हूँ । परन्तु इन सब बातोंके कारण तुम्हारे 
ऊपर पड़ा हुआ प्रेमका भार पहलेसे और भी बढ़ जायगा |” इस पर अजु तने 
कहा--“हें देव, जान पड़ता है कि आप अपनी पहली बात भूल गये । इस प्रेमके 

पलेए ही “मै” और “तम” वाला व्यक्ति-भाव रखते हैं।” इस पर 
क fe Pl बात है ? तो फिर मैंने जो पल तुम्हें दिया 
है, वह अव मैं पूरा करता हूँ । तुम अच्छी तरह सावधान होकर और छूब ध्यान 
देकर भेरी बातें सुनो । हे अजुन, यह बात विलकुछ ठीक है कि समस्त कर्म उन्हीं 
पाँच कारणोंसे होते हैं और आत्माको किसी कर्मके होनेका पता भी नहीं चलता 
और. इन पाँच कारणोंके योगसे कर्मोंको जो आकार प्राप्त होता है, उसके हेतू भी 
स्पष्ट रूपसे पाँच ही हैं । इन सबसे भिन्न जो आत्म+तत्व हैं, वह केवल तटस्थ 
रहता है । न तो वह हेतु ही है, न निमित्त कारण ही है और न कर्मोंकी सिद्धिके 
'किए स्वयं कोई प्रयत्न ही करता है । जिस प्रकार आकाशमें रात और दिन होते हैं 
सक उसी प्रकार आत्मामें भी शुभ और अशुभ कर्म होते रहतेहेँ। जव जल, 
तेज और धूएँका वायुके साथ मेल होता है, तब आकाशमें मेघ उत्पन्न होते 
हैं, परन्तु आकाशको उनका पता भी नहीं चलता । लकड़ीसे नाव बनती हूँ, उसे 
-जलमें नाविक खेता है और हवा उस नाव को चळाती हैं; परन्तु जळ केवल साक्षी 
रूपये तटस्थ रहता है। मिट्टी कहोंसे उठाकर ले आते हैं और उस मिट्टीके गोलेसे 
बरतन वनते हैं । डंडेके योगसे चाक पर वे बरतन घुमाये जाते हैं और उनके साथ 
साथ चाक भी घूमता है। परन्तु इन सबका कतृत्व कुम्हारमें होता है । इन सबको पृथ्वी 
का आधार तो अवश्य प्राप्त होता है. परन्तु उस आधारके अतिरिक्त क्या कभी 
पृथ्वीका और भी कुछ व्यय होता है ? अव इन सव बातोंका तुम्हीं विचार करो । 
अब मैं एक और उदाहरण देता हूँ। लोग सूर्यके प्रकाशमें अनेक प्रकारके कामः 
'घन्धे करते हैँ । परन्तु क्या उन कामःधन्धोंका सूर्यके साथ भी कभी कोई सम्पर्क 
होता है ? ठीक इसी प्रकार जवं पाँच हेतुओंका योग होता है, तब उन पाँच 
.कारणोंसे कमं-रूपी बेल लगती है। परन्तु आत्मा उन सबसे सदा भिन्न ही रहती हूँ ? 
अधिष्ठानं तथा कर्ता करणं च पृथग्विधम्‌ । 
विविधाश्च पृथक्चेष्टा दैगं चेवात्र पञ्चमम्‌ ॥ १४॥ 

“अब मैं इत पाँचों कारणोंके अलग अलग और स्पष्ट लक्षण बतलाता हूँ । 
“जिस प्रकार भिन्त भिन्‍न, मोती अलग अलग परखकर लिये जाते हैं, उसी प्रकार 
-करमोके पाँच कारण भी उनके अलग अलग लक्षणों सहित सुनो । इन पाँचोंमें 
. “देह” पहला कारण है। इसे “अधिष्ठान कारण”. कहते हैं क्योंकि इस देहमें 

भोक्ता अपने भोग्य विषयोंके साथ निवास करता है। इन्द्रियाँ रात-दिन कष्ट करती 
रहती हैं और उनके द्वारा प्रकृतिके बलसे जो सुख-दुख उत्पन्न होते हैं, उन्हें भोगनेकेः 
लिए पुरुषके पास इस देहके अतिरिक्त और कोई स्थान ही नहीं होता; और इसी 
लिए इस देहको “अधिष्ठान” कहते हैं। यह देह चौबीस तत्वोंके एक साथ मिलकर 
रहुनेका साझेका घर हूँ । बन्ध और मोक्षके झगड़ोंका निपटारा भी इसीमें होताः 
है । जाग्रति, स्वप्न और सुपुस्तिवाली तीनों अवस्थाओं का भी यही आधारस्थळ हैं; 
इसलिए हे अजुन, इस देहको “अधिष्ठान'” कहते हैं। कर्मका दूसरा कारण “कर्ता” 
है । इसी कर्ताको चैतन्यका प्रतिबिम्ब कहते हैं । आकाश ही जलकी वर्षा करता हैं 
और उस जलसे पृथ्वी पर ताळ आदि बनते हैं; और फिर उसी तालमें आकाश 
प्रतिविम्बित होता है । अथवा कभी कभी निद्रामें राजा स्वयं अपने आपको भूल 
जाता है और तब उसे स्वप्नमें यह अनुभव होता है कि में रंक हो गया हूँ। ठीक 
इसी प्रकार चैतन्यको भी आत्मस्वरूप विस्मृत हो जाता है और तब उसमें देहका 
आभास उत्पन्न होता है। फिर जो चैतन्य देहके अभिमानसे अनेक प्रकारके अभिनय 
करता है और जिसे आत्म-स्वरूपकी विस्मृति हो जानेके कारण जीवनका नाम प्राप्त 
होता है और जो सभी वातोंमें देहके साथ रहनेकी प्रतिज्ञा कर चुका होता हैं, और 
जो भ्रममें पड़कर यह कहता है कि प्रक्तिके द्वारा होनेवाले सब कमं मैंने ही किये 
हैं, उस जीवात्माको ही इस प्रकरणमें “कत्ता” कहा गया है। फिर जिस प्रकार एक 
स्वरूप रहनेवाली दृष्टि बरौनीके वालोंके कारण चौरीके समान सव जगहसे फटी 
हई दिखाई देती है अथवा घरमें जलनेवाले एक ही दीपकका प्रकाश बाहर भिन्त 
भिन्न खिड़कियोंसे देखने पर अलंग अळग जान पड़ता हैं अथवा एक ही मनुष्य 
आूंगार आदि नौ रसोसे क्रम क्रमसे उल्लसित होने पर जिस प्रकार वृत्ति-भेदसे नौ 
प्रकारका भासित होने लगता है, ठीक उसी ध्रकार बुद्धिकी जाननेकी शक्ति यद्यपि" 
एक स्वरूप ही है, परन्तु फिर भी वह कान और आँख आदि वाह्य इन्द्रियोंके द्वारा 
भिन्न भिन्त ख्योंसे प्रकट होती है । इसीको “«वृथ्र्विघकरण'' कहते हैँ । हे अजु न, 
कर्मोक्ा यह तीसरा कारण है। अब पूर्व दिशा और पश्चिम दिशासे बहुनेवाले 
प्रवाहका सम्मेलन होने पर जिस प्रकार एक ही पाली भिन्न भिन्त नदों और नदियोंके - 
रूपमें भासमान होता है, उसी प्रकार वायुमें जो अखड एकस्वरूप क्रियाशक्ति 
रहती है, वही भिन्न भिन्त स्थानोंमें प्राप्त होनेके कारण अलंग अळग स्वख्पोंवाली- ' 

जान पड़ती है । जब वह शक्ति वाचामें आती है, तब मनुष्य बोलने लगता है, जव 
नह हाथमें आती है, तब उससे लेन-देन होने लगता है; जब वह पैरोंमें आती है, 
तब उससे चलना-फिरना होने लगता है; और जब वह गुद-द्वारमें आती है, तब 
उससे मल निकलने लगता है । फिर वही वायु जब नाभिसे हृदय तक ओंकारको 
प्रकट करने लगती है, तब उसे “प्राण वायु” कहते हैं। फिर बही शक्ति जब 
ऊपरवाले भागमें प्रवेश करने लगती है, तब उसे “उदान वायु” कहते हैं । जब 
वही शक्ति अधो द्वारसे बहने लगती हैं तब वह “अपान वायु” बन जाती है; और 
जब वह सारे शरीरमें व्याप्त रहती है, तब उसे “व्यान वायु कहते हैं । जो अन्न 
सेवन किया जाता है, उसका रस यही शक्ति शरीरके भिन्न भिन्न भागोमें पहुँचाती 
है और शरीरके अन्दर कोने-कोनेमें निरन्तर व्याप्त रहती हूँ । इस प्रकार चारों 
ओर घूमकर वह क्रिया-शक्ति अन्तमें नाभि-कमलमें स्थिर होती है और उस समय 
-उसे “ समान वायु” कहते हैं । जंभाई, छींक डकार आदि रूपोंमें होनेवाली वायुकी 
क्रियाओंके नाम नाग, कूमं और कृकर आदि हैं । इस प्रकार हे वीरश्रेष्ठ अजुन, 
यद्यपि वायुकी सब क्रियाएं एकःरूप ही हूँ, परन्तु उसके रोति-भेदके अनुसार उसे 
“भिन्न भिन्त नाम प्राप्त होते हैं। और यही भिन्न भिन्न रीतियोंसे भिन्न रूप लेनेवाली 
-वायु-शक्ति कमोंका चौथा कारण है । छओं ऋतुओंमें शरदू-ऋतु सबसे उत्तम होती 
है और उस शरद्‌-ऋतुका चन्द्रमा तो और भी अधिक मनोहर होता है । और 
उसमें भी पूर्णिमाके चन्द्रमाकी बहारका हाल तो कुछ पूछो ही मत । इसी प्रकार 
चसन्त-ऋतुमें वागको बहुत अधिक शोभा होती है। फिर यदि ऐसे बागमें प्रिय 
-जनोंकी संगति प्रास हो तो उसकी मधुरता और भी बढ़ जाती है । और यदि ऐसी 
संगतिमें उत्तम तथा प्रेमपूर्ण उपचार भी मिले तो फिर उस सुखका पारावार ही 
-नहीं रह जाता । अथवा हे अजुन, एक तो कमल हो, दूसरे उसका पूर्ण बिकास . 
हो और तिस पर भी सुगन्धित पराग-रेणुकी विपुलता हो और इस प्रकार मानों 
त्रिवेणीका संगम हो गया हो तो फिर शोभाकी भछा कौन-सी कमी रह सकती है? 
एक तो पहले ही मधुर वाणी हो; तिस पर उसमें कवित्वका योग हो और उस 
कवित्वको रसिकताकी संगति प्राप्त हो और उस रसिकतामें भी परमार्थ तत्वकी 
“छालसा हो और इस प्रकारका अप्रतिम योग उपस्थित हो तो बह कितना उत्तम 
. होता हैं! ठीक इसी प्रकार अन्तःकरणकी समस्त वृत्तियोंमें एक बुद्धि ही 

सबसे श्रेष्ठ है और इन्द्रियोंके आवेशसे वह और भी अधिक तेजस्वी हो जाती हैं । 


और उन इन्ट्रियोंके आवेशमें उनके अधिदेवताओंका मंडल और भी अधिक 


-शोभादायक होता हैं । नेत्र आदि दसों इन्द्रियोंके पीछे उन्हें अपनी कृपासे बल देने- 


वाले सूर्य आदि देवताओंका मंडल होता है । हे अजु न, इसी देवता-मंडलको कर्मोका 
पाँचवाँ कारण समझना चाहिए |” बस यही श्रीकृष्णदेवने अजु नसे कहा थ। | इसके 
उपरान्त वे फिर. कहने छगे--'इस प्रकार मैंने समस्त कर्मके मूल कारणोंका 
तुम्हारे सामने ऐसे ढंगसे निरूपण किया है कि तुम्हारी समझमें सब बातें अच्छी 
तरह आ जायें | और यह निरूपण तुमने सुन हो लिया है। अव इन्हीं मूल कारणों- 
का विस्तार होता है और कर्मोके अपार विस्तारका अस्तित्व होता है । जिन पांच 
हेतुओंके कारण यह बात होती है, अव मैं उनका स्पष्ट रूपसे वर्णन करता हूँ । 


शरीरवाङ्पनोमिर्यत्कमं प्रारभते नरः। 
न्याय्यं वा विपरीतं वा पञ्चेते तस्य हेतवः ॥ १५॥ 


“जब पूर्ण रूपसे वसन्तका आगमन होता है, तब वह नये पल्लवोंकी उत्पत्तिका 
हेतु होता है फिर वही पल्लव पुष्पोंके गुच्छे उत्पन्न करते हैं और उन्हीं फूलोंसे 
आगे फल होते हैं । अथवा जब पावस-त्रतुका आगमन होता है, तब वह्‌ अपने 
साथ बहुत-से मेघ लाती है। उन मेघोंके कारण वृष्टि होती हैं और उस ृष्टिके 
कारण यथेष्ट धान्य उत्पन्न होता है । पूवं दिशा अरुणका प्रसव करती है; वह अरुण 
सूर्यका उदय कराता है और सूर्यके कारण दिन निकलता है ठीक इसी प्रकार, 
हे अजुन, मन भी कर्मोके संकल्पका हेतु होता हैं । इन्हीं संकल्पोसे वाणीका दीपक 
प्रज्ज्वलित होता हैं और जब वह दीपक समस्त कमं समुदायके मार्ग उज्ज्वल करता 
है, तभी कर्त्ता कम॑ करनेके उद्योगमें लगता है । इन्हों उद्योगोंमें शरीर आदि समु- 
दाय शरीर आदिके हेतु होते हैं । जिस प्रकार लोहेकी चीजें बनानेके सब काम लोहेके 
दही घन से होते हैं और जिस प्रकार तन्तुओंके तानेमें तन्तुओंके ही बाने पड़नेसे वे 

तन्तु-समुदाय ही बस्त्र बन जाते हैं, ठीक उसी प्रकार मन, वाचा और शरीरके 
द्वारा जिन कर्मोका आचरण होता है, वे कर्म ही मन, वाचा और शरीरके हेतु 
होते हैँ । रत्नोंसे ही रत्नभजटित आभूषण बनते हैं । ठीक वही बात इस सम्बन्धमें भी 
है । अब यदि कोई यह प्रश्‍न करे कि यदि शरीर आदि ही कारण है तो फिर वही 

हेतु किस प्रकार बन जाते हैं, तो वे अपने इस आक्षेप का समाधान भी कर ळें |: 
जिस प्रकार सूरयके प्रकाशका हेतु भी सूर्य ही हैँ और कारण भी सूर्य ही है अथवा" 
ऊखके कांड जिस प्रकार ऊखकी वृद्धिका हेतु भी होते हैं और कारण भी होते हैं 
अथवा यदि वाग्देवताकी स्तुति करनी हो तो उसके लिए वाणीको ही उस काममें' 
लगाना पडता हैअथवा वेदोंके महत्वका गान जिस प्रकार स्वयं दोसे ही हो सकताः 
है, ठीक उसी प्रकार यद्यपि हम यह बात निस्सन्देह रूपसे जानते हैं कि शरीर 
आदि ही कर्मोके कारण होते हैं, तो भी यह बात मिथ्या नहीं हूँ कि वही उनः 
कर्मोके हेतु भी होते हैं । और जब शरीर आदि कारणॉका शरीर आदि हेतुओंके' 
साथ मेल होता है, तब जिस कर्म.समुदायकी सृष्टि होती है, वह कम-समुदाय यदि 
उपरोक्त मार्गसे चलता रहे तो वे सब कमं न्याय-संगत होते हैं; और फिर वही कमं 
न्यायके हेतु भी होते हैं । वर्षा-ऋतूका जल बहकर स्वभावतः घानके खेतोंकी ओर 
ही जाता है और उन खेतोमें पूरी तरहसे समा जाता हुँ । परन्तु उसका कितना 
अधिक उपयोग होता है ! अथवा जिस प्रकार कोई झबकी आदमी मारे क्रोधके 
अविचारके कारण घरसे बाहर निकल पड़े और अनजानमें ही द्वारकाके मार्ग पर 
चल पड़े.तो यद्यपि उसे कष्ट होता है, परन्तु उसके चळनेवाळे पैरोंका आगे 
बढ़ना निष्फळ नहीं होता, उसी प्रकार हेतु और कारणके योमसे जिन कर्मोंकी 
उत्पत्ति होती है, वे बिलकुल अन्धे होते हैं । परन्तु यदि उन कर्माको शास्त्रके नेत्रः 
प्राप्त हो जाये, तो उन्हें न्याय-संगत कमं कहना चाहिए । और नहीं तो यदि दूध 
परोसते समय वह पात्रमें न पड़े तो बाहर गिर पड़ता हैं। दूधका इस प्रकार बाहर 
गिरना भी है तो उसका व्यय ही, परन्तु उसे उचित व्यय नहीं कहा जा सकता ॥ 
इस प्रकार शास्त्रोंकी सम्मतिके बिना जो कर्म किये जाते हैं, वे यदि निष्फल सिद्ध 
न होते हों तो फिर डाकू हमारा जो धन छूट ले जाते हैं, उसे हम धमं या दानकेः 
खातेमें खर्चके तौर पर क्यों न लिखें ? चाहे कोई मन्त्र लिया जाय, पर वह वर्ण- 
माळाके बावन अक्षरोंके बाहरका नहीं होता । और कया ऐसा एक भी मनुष्य है जो 
उन बावन अक्षरोंका कभी न कभी उच्चारण न करता हो ? परन्तु हे अजुन, जब 
तक मन्त्रका रहस्य न समझा जाय, तक तक जिस प्रकार केवल वावन अक्षरोके 
उच्चारणसे ही वाणीको मन्त्रोच्चारका फल नहीं मिलता, उसी प्रकार कारण और 
हेतुका योग होने पर यों ही जो कमं उत्पन्न होता है, वह जब तक शास्त्रोंके अनुकूल 

और उनके द्वारा अनुमोदित नहीं होता, तव तक वह कर्म तो होता ही रहता है, 
परन्तु उसे फिर भी वास्तविक कमं करना नहीं कह सकते । ऐसे कर्म अन्यायपूर्ण 
कर्म होते हैं और वे अन्यायके ही हेतु होते हैं । 


तत्रेवं सति कर्तारमात्मानं केवलं तु यः। 
पश्यत्यक्कतबुद्धित्वान्त स पश्यति दुर्मतिः॥ १६॥ 
“इस प्रकार, हें कीत्तिमान्‌ अजु न, पाँच कारणोंसे उत्पन्न होनेवाले कर्मोंके पाँच 


हेतु भी होते हैं और इन्हीं कर्मोके झमेलेमें आत्मा पड़ गई है। जिस प्रकार सूर्य 
बिना किसी तरहका रूप धारण किये नेत्रोंको भी और वस्तुओंके रूपोंको भी प्रका- 
शित करता है, उसी प्रकार आत्मा भी स्वयं तो कर्म नहीं होती परन्तु फिर भी 
कर्मोको प्रकट करती रहती है । हे वीर-श्रेष्ठ अजु न, जिस प्रकार दपंणमें अपना रूप 
देखनेवाला स्वयं न तो अपना प्रतिबिम्ब ही होता हैँ और न दर्पण ही होता है, 
परन्तु फिर भी वह उन दोनोंको प्रकाशित करता है अथवा सूर्य जिस प्रकार स्वयं 
दिन और रातका अनुभव न करने पर भी उन्हें उत्पन्न करता हैं, ठीक उसी 
प्रकार, हे अजुन, आत्मा कर्मोकी कर्ता न होने पर भी उन्हें प्रकट करती है । परन्तु 
देहाभिमानके भ्रममें पड़े होनेके कारण जिस मनुष्यकी बुद्धि सदा देहमें ही फंसी 
रहती है, उसके लिए आत्म-ज्ञानके सम्बन्धमें केवळ सध्य रात्रिका घोर अन्धकार 
ही रहता है । जो ळोग चैतन्य ईश्वर या ब्रह्मको देहकी मर्यादा या सीमामें ही बन्द 
कर रखते हैं, उन्हें यह सिद्धान्त बिलकुल अटल जान पड़ता है कि आत्मा ही कर्ता 
है । परन्तु यह बात भी नहीं होती । उन्हें इस बातका भी दृढ़ निश्चय नहीं होता 
कि आत्मा ही कर्मकर्ता है। बल्कि वे वास्तवमें यही मानते हैं कि कर्म करनेवाला 
मैं शरीर ही हूँ । और इसका कारण यही है कि वह कभी इस प्रकारकी बातें अपने 
कानों तक पहुँचने भी नहीं देता कि मैं “आत्मा” हूँ और मैं केवळ समस्त कर्मोका 
साक्षीभूत तटस्थ हूँ । और इसी लिए वह असीम-तत्वको इस जरा-से देहसे 
नापतां है । परन्तु इसमें आचर्य की कौन-सी बात है ? उल्लू क्या दिनको ही अंधेरी 
रात नहीं: बना लेता ? जिसने आकाशके वास्तविक सूयंको कभी न देखा हो, वह 
गड्ढेमें पढ़नेवाले सूर्यके प्रतिबिम्बको ही वास्तविक सूर्य क्यों न मान ले ? उसके 


लिए तो जब तक पानीका गड्ढा रहता है, तब तक सूयं भी रहता है। यदि वह 


३९ 

मड्ढा नष्ट हो गया तो सूर्य भी नष्ट हो गया। यदि उस गड्ढेका पानी हिलने लगा 
तो वह समझ लेता है कि सूर्य भी हिल-डुल रहा है । सोया हुआ मनुष्य जब तक 
नहीं जागता, तब तक उसे स्वप्न ही सच्चा जान पड़ता हैं । जब तक इस बातका ज्ञान 
न हो जाय कि यह वास्तवमें डोरी है, तव तक यदि उसमें सर्पका आभास होता रहे 
और मनुष्यको उससे डर लगता रहे तो इसमें आइचर्यंकी ही कौन-सी बात है? 
जब तक आँखोंमें कमल रोग रहेगा, तब तक चन्द्रमा अवश्य ही पीला दिखाई 
देगा । मृग यदि मृग-जलके घोखेमें आ जाय तो इसमें आश्‍चर्य ही क्या है? इसी 
प्रकार जो मनुष्य शास्त्रों और गुरुके नामकी हवा तक अपने अंगमें नहीं लगने देता, 
जो केवल मूर्खतासे ही अपना जीवन व्यतीत करता है, वह अपनी आत्मा पर शरीरका 
जाल उसी प्रकार लादता हूँ, जिस प्रकार गीदड़ मेघोंकी गतिका आरोप चन्द्रमा 
पर करते हैं । फिर अपनी इसी पक्की समझके कारण, हे अजुन वह कर्मकी 
मजबूत गाँठसे इस शरीर-रूपी बम्दीगृहमें अच्छी तरह जकड़कर बन्द हो जाता है । 
देखो, बेचारा तोता जब नलिका-यन्त्र पर बैठता है, तब यद्यपि उसके पैर मुक्त ही 
रहते हैं परन्तु फिर भी उसके मममें इस वातका दृढ़ विश्वास हो जाता है कि मैं 
इसकी नलीके साथ बँध गया हुँ; और इसी लिए वह नली पर जमकर बेठा रहता 
है या नहीं ? इसी प्रकार जो मनुष्य अपने निर्मल आत्मस्वरूप पर मायासे किये 
हुए कर्मोका आरोप करता हैँ, वह असंख्य कोटि मापोंसे सदा कर्माको नापता ही 
रह जाता है । बड़वागिनि रहती तो समुद्रमें ही है, परन्तु समुद्रका जळ उसे स्पर्श नहीं 
करता। इसी प्रकार जो कमाँसे व्याप्त तो रहता है, परन्तु फिर भी जिसके साथ कर्मोका 
सम्पकं नहीं होता और इस प्रकार अलिप्त रूपसे रहकर जो सव कर्म करता है, उमे 
पहचाननेके लक्षण अब में तुमको बतलाता हूँ । बात यह है कि मुक्तोंके लक्षणोंका 
विचार करते ही मनुष्यको मोक्ष प्राप्त हो जाता है। दीपकके प्रकाशमें ढूंढ़ने 
पर जिस प्रकार हमारी खोई हुई वस्तु हमें मिल जाती है अथवा दर्पण ज्यों ज्यों 
रुगड़कर स्वच्छ किया जाय, त्यों त्यों जिस प्रकार उसमें हमारा रूप और भी अधिक 
स्पष्ट दिखाई देता है अथवा जलका संयोग होते ही जिस भ्रकार नमक भी जलका 
- ही रूप धारण कर लेता है अथवा प्रतिबिम्ब यदि पीछे लौटकर फिर अपने बिस्बको 
देखनेके. लिए आवे तो वह जिस प्रकार आपसे आप बिम्ब ही हो जाता है, ठीक 
उसी प्रकार सन्तोंकी बातोंका विचार करते करते हमें अपता खोया हुआ आत्म- 

स्वरूप फिरसे प्रात हो जाता है । इसी लिए सदा सन्तोंकी बातोंका वर्णन करना 
और सुनना चाहिए । जिस प्रकार चर्म-चक्षुओंमें रहनेवाली दृष्टि चक्षुओंके चमड़ेसे 
नहीं बघती, उसी प्रकार जो कर्मोंका आचरण करने पर मी कर्मोकी समता और 

विषमता या सुखों और दु:खोंसे जकड़ा नहीं जाता और इस प्रकार जो बन्ब-मुक्त 

हो जाता है, अब मैं उसीके लक्षण स्पष्ट करके बतछाता हूं । 


यस्य. नाहंकृतो भावो बुद्धिर्यस्य न लिप्यते । 
हत्वापि स॒ इमाँल्लोकान्न हन्ति न निबष्यते ॥ १७॥ 


“भाई सुविज्ञ अजुन, जो जीव अज्ञानको निद्रामें पड़ा पड़ा अनन्त काल तक 
नाना प्रकारके स्वप्नोंके जालमें फंसा रहता है, वह “तत्वमसि” के महासिद्धान्तका 
श्रवण करते ही और मस्तक पर गुरु-कपाका हाथ पड़ते ही, बल्कि यों कहना चाहिए 
कि मस्तक पर थपकी लगते ही, तुरन्त विश्वके स्वप्नाभास समेत मायाकी निद्रा छोइ- 
कर एकाएक अभेद-भावके आनन्दसे जाग उठता हैँ । जिस प्रकार चन्द्रमाकी किरणें 
निकलते पर मृग-जलकी अलग और स्पष्ट जान पड़नेवाली लहरें लुप्त हो जाती 
हैं, अथवा जिस प्रकार बाल्यावस्था समाप्त हो जाने पर मनमें हौवेके लिए कोई 
स्थान नहीं रह जाता ( अर्थात्‌ उसका भय मनसे पूरी तरहसे निकल जाता हुँ) 
अथवा जिस प्रकार ईघन जळ जाने पर फिर किसी प्रकार ईधन नहीं बन सकता 
अथवा जाग उठने पर जिस प्रकार स्वप्न आँखोंके सामने नहीं ठहरते, ठीक उसी 
प्रकार ऐसे जीवमें अहं-मावता कहीं नामको भी नहीं रह जाती। सूयं अँधेरेमें रहने- 
के लिए क्रिसी सुरंग या तहखानेमें ही क्यों न घुस जाय, परन्तु फिर भी उसे कहीं 
अन्धकार नहीं मिल सकता (क्योंकि वह जहाँ जाता है, वहीं पूर्ण प्रकाश हो जाता है) 
ठीक इसी प्रकार जो जीव आत्म-भावसे आवृत हो जाता हैँ, वह जिस दृश्य पदार्थकी 
ओर देखता है, वही पदार्थ स्वयं उस देखनेवालेका ही रूप घारण करने लगता 
है और इस प्रकार उसके साथ मिलकर एक-रूप हो जाता है। अग्नि जिस वस्तुमें 
लगती है, वही वस्तु अग्निका रूप धारण कर लेती हैं और दोनोंमें दाह्य तथा दाहक- 
का भाव आपसे आप नष्ट हो जाता है । ठीक इसी प्रकार जब कर्मका आकार 
बात्मासे भिन्त मान लिया जाता है और उस कमंको आकार प्रदान करनेके कतूंत्वका 
आत्मा पर होनेवाला मिथ्या आरोप नहीं रह जाता, तब फिर जो कुछ बाको रह 

जाता है, वही आत्म-स्थिति है । इस आत्म-स्थितिका स्वामित्व जिसे प्राप्त होताः 
है, वह कया कभी इस शरीरमें बद्ध होकर रह सकता हैं १ प्रलय कालका अपार 
जल कया कभी किसी दूसरे प्रवाहमें सम्मिलित हो' सकता हैँ या उसका स्वतन्त्र 
अस्तित्व मान सकता है ? हे अर्जुन, ठीक इसी प्रकार अभिन्न भावके कारण स्फुरण 
प्राप्त करनेवाली अहंता ( अर्थात्‌ सर्वात्म-भावना ) जब पूर्णताको प्राप्त हो जाती 
है, तवं क्या वह इस तुच्छ देह-भावमें समा सकती है ? कया सूर्यका विम्व कभी 
सूर्यको ही दवा सकता है ? यदि दहीको मथकर निकाला हुआ मक्खन फिर मठेमें 
डाला जाय तो अपने अलिप्ततावाळे गुणके कारण वया वह मवखन फिर कभी उस 
सठेमें मिल सकता है? अथवा हैं वीर-श्रेष्ठ अजुन, यदि काठमें रहनेवाली गुप्त अग्नि 
एक बार काठमेंसे निकाल ली जाय तो क्या फिर वह कभी काठमें छिपाकर रखी 
जा सकती है ? अथवा रातके गर्मेसे जो तेजो-राशि सूर्य वाहर निकलता है, उसके 
सम्वन्धमें क्या कभी यह वात सुननेमें आती है कि वह रात ही के खूपमें रहता हुँ? 
ठीक इसी प्रकार जो जीव बेद्य और वेदक अर्थात्‌ ज्ञान-विषय और ज्ञाताका भेद ही 
दूर कर देता है, उसमें भला इस प्रकारकी हीन अहंताका किस प्रकार स्फुरण हो 
सकता है कि “'मैं देह हुँ”? आकाश जिस एक स्थानसे दूसरे स्थान पर जाता ह, 
उस स्थान पर वह पूरी तरहसे भरा हुआ रहता है और इसी लिए वह निरन्तर 
आपसे आप अपनी सर्वव्यापकतासे भरा रहता हैं ठीक इसी प्रकार ऐसा जीव जो 
कुछ करता है, वह सब स्वयं ३सीका आत्म-रूप होता है । फिर भला वह्‌ किस 
कममें अपने कतुंत्वके अभिमानसे लिप्त हो सकता है ? जिस प्रकार आकाशका कोई 
स्वतन्त्र निवासःस्थान नहीं होता अथवा समुद्रका कोई स्वतन्त्र प्रवाह नहीं होता 
अथवा घ्रुव तारेमें जिस प्रकार कोई गति नही होती, ठीक उसी प्रकार ऐसे जीवका 
कोई कम भी नहीं होता। इस प्रकार आत्म-वोधके कारण जिसका अहुं-भाव पूरी 
तरहसे जलकर भस्म हो जाता है, उसके कमं तब तक होते रहते हूँ, जब तक उसका 
यह शरीर रहता है। जव हवा खूब तेजीके साथ चलनेके बाद बन्द हो जाती हैं, 
तव भी उसके कारण हिलनेवाले वृक्ष बादमें कुछ देर तक हिलते ही रहते हैं । 
और जब कपूर खतम हो जाता है, तब भी कुछ देर तक डिबियामें कपूरकी गनष 
रहती ही है, जिसमें वह कपूर रखा रहता है । यदि गान समास भी हो जाय-तो 
भी उसके कारण लोगोंको जो तन्द्रा आती है, वह तुरन्त ही: दूर नहीं हो जाती । 

अथवा यदि किसी जमीनके ऊपरसे पानी बह जाय तो भी उसकी कुछ सीड़ या 
नमी कुछ समय तक बनी ही रहती है | ओर जब सूर्य अस्त हो जाता है, तब भी 
नसन्व्याके चवूतरे पर सूर्य-ज्योतिकी प्रभा कुछ समय तक खेळती ही रहती है । जिस 
वस्तुको लक्ष्य बनाकर वाण चलाया जाता हुँ, उस वस्तुको भेद चुकने पर भी वह 
चाण उतना और आगे निकल जाता है, जितना उसमें जोर रहता है। जब चाक 
पर बरतन वनकर तैयार हो जाता है और कुम्हार उसे चाक परसे उतार लेता है, 
तव भी चाक उस गतिके कारण, बरतन न रहने पर भी, कुछ देर तक घूमता ही 
रहता है, जो गति उसे पहले बरतन बननेके समय प्राप्त होती है | ठीक इसी प्रकार 
देहाभिमानके नष्ट हो जाने पर भी, हे अजु न, देह जिस स्वभावसे उत्पन्न हुआ रहता 
है, वह स्वभाव देहसे आपसे आप कर्म कराता ही रहता हूँ । मनमें किसी प्रकारका 
उद्देश्य न होने पर भी स्वप्न दिखाई देता है और बिना रोपे या लगाये भी जंगलोमें 
आपसे आप वृक्ष उत्पन्त होते ही हैं। और विना किसीके बनाये ही आकाशमें 
मेघोंकी इमारतें बनती ही रहती हैं । ठीक इसी प्रकार आत्माके कोई व्यापार न 
करने पर भी देहके पाँच कारणोंसे समस्त कर्म आपसे आप होते ही रहते हैं । पूं 
कर्मोके संस्कारोंके अनुसार पाँच हेतुओं और पाँच कारणोंका मेल अनेक प्रकारके 
कर्मं करता ही रहता है । फिर चाहे उन कमोसे सारे जगतका संहार हो और चाहे 
नवीन जगतकी सृष्टि हो परन्तु जिस प्रकार सूर्य कभी इस वातका विचार नहीं 
करता कि ठुमुद क्यों सूखता हैं और कमल क्यों विकसित होता है अथवा आकाशसे 
बिदयुतूकी वर्षा होनेके कारण चाहे पृथ्वो-तलके टुकड़े-टुकड़े हो जायं ओर . चाहे 
शान्त तथा मन्द पर्जन्य वृष्टिके कारण तुण आदिसे पृथ्वी-तल हरा-भरा हो जाय, 
'परन्तु जिस प्रकार आकाशको इन दोनों बातोंमेंसे एकका भी ज्ञान नहीं होता,ठीक 
उसी प्रकार जो देहमें ही विदेही होकर रहता है, वह भी उसी प्रकार यह नहीं 
देखता कि देह आदिसे होनेवाली क्रियाओंसे सृष्टि बनती हैं अथवा नष्ट होती हैं, 
जिस प्रकार जागा हुआ मनुष्य स्वप्न नहीं देखता । परन्तु: जो लोग केवळ चर्म- 
चक्षुओंसे देखते हैं और जिनकी दृष्टि देहते आगे जाती ही नहीं, उन्हें यही जान 
'पड़ता हैं कि ऐसा मुक्त पुरुष भी कर्मोमें. फंसा हुआ है। पशु-पक्षियोंको डराने 
और भगाने के लिए खेतको मेंड़ पर घास-फूसका जो पुतळा बनाकर खड़ा कर दिया 
जाता है, उसके सम्बन्धमें गीदड़ क्या यह नहीं समझता कि यह सचमुच खेतका 

रखवाला ही है? किसी पागलके सम्बन्धमें देखनेवाले भले ही इस बातका विचार 
क्रिया करें कि यह नंगा है या कपड़ा पहने हुए है, परन्तु स्वयं उस पागळको अपनी 
इन सव वातोंसे कुछ भी मतलब नहीं होता । जो आदमी युद्धम घायल होकर मर्‌ 
जाता है, उसके शरीरके घाव और लोग चाहे भले ही गिना करे परन्तु स्वयं उस मरने- 
बालेको इन सब बातोंका कुछ भी पता नहीं होता । जब कोई महा पतित्रता स्त्री सतीः 
होने लगती है, तब सारा संसार भले ही इस बातका विचार किया करे कि वह किस 
प्रकार अपना अंतिम शट गार करती है, परन्तु स्वयं उस सती स्त्रीको आगकी रपट, 
अपना कोमल शरीर या अपने चारों ओरका संसार बिलकुल दिखाई नहीं देता । 
ठोक इसी प्रकार जिसे आत्म-स्वख्पका साक्षात्कार हो जाता है, जिसका ब्रष्टत्व दृश्य 
वस्तके साथ मिलकर एक ख्प हो जाता और उसीमें लीन हो जाता है. उसे इसः 
बातका पता भी नहीं चलता कि इन्द्रिया किन किन कर्मोका आचरण कर रही हैं । 
यदि जलके किसी बहुत बड़े प्रवाहमें कुछ छोटे छोटे प्रवाह -आकर मिल जायें और 
उस बडे प्रवाहके तट पर खड़ा होकर कोई मनुष्य यह समझ ले कि अमुक प्रवाहने 
अमुक प्रवाहको निगल लिया, तो भी इस क्रियामें जिस प्रकार जलके एक प्रवाहको 
वास्तवमें कोई दूसरा प्रवाह नहीं निगळता, ठीक उसी प्रकार जो पुरुष पूर्णावस्थाको 
प्राप्त हो जाता है, उसे मारनेके लिए स्वयं अपनेसे भिन्न कोई और वस्तु बच हीं 
नहीं जाती । सोनेकी चंडिका सोनेके महिषासुरका सोनेके शूलसे वध करती हैं और 
देखनेवाळे पुजारीको ये सब बातें बिलकुल सत्य जान पड़ती हूँ । परन्तु वास्तवमें 
चंडिका, महिषासुर और शूल तीनों ही सोनेके होते हैं । चित्रोंमें अग्नि और जल 
दोनों ही बिलकुल ज्योंके त्यों दिखलाये जाते हैं, परन्तु यह सारा दृष्टिका ही खेल होता 
है । स्त्रयं चित्रपटमें न तो आग ही होती है और न पानीका ही अंश होता है | ठीक 
इसी प्रकार मुक्त या विदेही पुरुषोंके शरीर केवल प्राचीन सं₹्कारोंके कारण ही चलते 
फिरते रहते हैं । परन्तु झज्ञानियोंकी समझमें यह रहस्य तो आता ही नहीं और इस- 
लिए वे मुक्त पुरुषोंको ही उन क्रियाओंका कर्त्ता समझते हैं। परन्तु यदि स्वाभाविक 
क्रियाओंके द्वारा तीनों भुवनोंका भी घात हो जाय तो भी कभी यह नहीं समझना 
चाहिए कि वह घात उन मुक्त या विदेही पृइषोंने किया हैँ। भला यह कहना कहाँकी 
बुद्धिमत्ता है कि हम पहले प्रकाशकी सहायतासे अन्धकारको देखेंगे और तब उस 
अन्धकारका नाश कर डालेंगे? क्योंकि प्रकाशके आते ही अन्धकार तो आपसे आप नष्ट 

हो जायगा । ठीक इसी प्रकार ज्ञानी पुरुषमें ज्ञानके अतिरिक्त और कोई भाव ही 
नहीं रहता और उसे मारनेके लिए स्त्रयं अपनेसे भिन्न और कोई वस्तु ही बाकी 
नहीं रह जाती । इसी लिए उसकी बुद्धिमें पाप और पुण्यकी गन्ध भी नहीं होती । 
अगर कोई नदी आकर गंगामें मिल जाय तो भी गंगा उससे कभी गन्दी नहीं 
होती । ठीक वही वात यहाँ भी है। हे अजुन, यदि अग्निके साथ अग्निका झगड़ा 
हो जाय तो भला उनमेंसे कौन किसे जलावेगी ? यदि रास्त्र स्वयं अपने: आप 
पर ही प्रहार करे, तो उससे क्या होगा? इसी प्रकार जो यह जानता ही 
नहीं कि कर्म मुझसे अळग हैं, वह अपनी बुद्धि पर उन कर्मोका लेप ही कैसे 
लगा सकता है ? कायं, कर्ता और क्रियाकी त्रिपुटी जिस पुरुषके सम्बन्घमें आत्म= 
रूप ही हो जाती है, उसके लिए शरीर आदिसे होनेवाले कम कभी बन्धक नहीं 
हो सकते । इसका कारण यही है कि जो जीव स्वयं अपने आपको कर्ता मानता है, 
वह दस इन्द्रियोंके औजारोंसे पाँच प्रकारके हेतुओंको बड़े कौशलसे प्रस्तुत करता 
है। फिर न्याय और अन्याय दोनों प्रकारकी कुरसियाँ तैयार करके एक ही क्षणमें 
वह कमंके मन्दिर खड़े कर देता है। इस बहुत बड़े काममें आत्मा कुछ भी सहा- 
यता नहीं करती; और यदि तुम यह पूछो कि---“यह आत्मा कर्मोकी पूव योजना- 
में भी कुछ सहायता करती है या नहीं ?” तो इसका उत्तर यह है कि वह उसमें भी 
कोई सहायता नहीं करती । जो आत्मा केवल साक्षो-मूत और आत्म-स्वरूप हैं, 
वह क्या कभी स्वयं ही यह कह सकती है कि कर्म-प्रवृत्तिके संकल्प उत्पन्न हों ? परंतु 
जिस कर्म-प्रवृत्तिके फेरमें सब लोग पड़े हुए हैं, उस प्रवृत्ति के क्लेश भी कभी 
आत्माको स्पशं नहीं करते । इसलिए जो पुरुष पूर्ण रूपसे आत्म-स्वरूप हो जाता 
है, वह कभी कमोंके बन्दीगृहमें रह ही नहीं सकता । परन्तु जब अज्ञानके पट पर 
ज्ञानका उलटा चित्र अंकित होता है, तभी का, कर्ता और क्रियाकी छोकःप्रसिद्ध 
त्रिपुटी चित्रित होती है । 
ज्ञानं ज्ञेयं परिज्ञाता त्रिविधा कर्मचोदना । 
करणं कर्मं ` क्तेति त्रिविधः कमंसंग्रहः ॥ १८ ॥ 

“ज्ञान, ज्ञाता और ज्ञेयकी त्रिपुटी जगतका बीज है; और इसमें कुछ भी 
सन्देह नहीं कि कर्मोकी प्रवृत्ति इसीसे होती हैं । हे अजुन, अब . में इन तीनोंका 
अलग अलग स्पष्टीकरण करता हूँ, सुनो । जीव-ढूपी सूर्य-मंडलकी पंचेन्द्रिय रूपी 

किरणें वेगपर्वंक आकर विषय-रूपी कमलकी कलियाँ खिलाती हूँ। अथवा जीव- 
रूपी राजाके इन्द्रिय-डपी घोड़े दौड़कर विषयोंके प्रदेशमें पहुँच जाते हैं और वहांसे 
सुख और दुःख लूट लाते हैं । परन्तु ये रूपक बहुत हो चुके । इन इन्द्रियोंके द्वारा 
होनेवाले व्यापारोंसे जो ज्ञान सुखों और दुःखोंको अपने साथ लेकर जीवको प्राप्त 
होता है, वह सुषुप्तिवाली अवस्थामें जिसमें लीन होता है, उसी जीवको “ज्ञाता” 
कहना चाहिए । और अब तक जिसका विवेचन किया गया है, हे अजु न, इस अव- 
सर पर उसीको “ज्ञान” समझना चाहिए । हे पार्थ, अविद्याके पेटमें जन्म धारण 
करते ही जो ज्ञान तीन स्थानोंमें अपना विधान करता है और जो ज्ञान अपनी 
दौडके रास्तेमें सामने ज्ञेय अर्थात्‌ ज्ञान-विषयका गोळा फेंककर अपने पीछेको ओर 
ज्ञातत्वके अभिमातकी सृष्टि करता है और इस प्रकार ज्ञाता तथा ज्ञेयके बीचमे 
सम्बन्ध स्थापित करनेका मार्ग प्रस्तुत होने पर जिसकी सहायतासे इस मागं 
पर आनाःजाना बराबर बना रहता है, जिस ज्ञानकी दौड़ ज्ञेयकी सीमा तक ही 
होती है और जो समस्त पदार्थोको भिन्न भिन्न नाम देता है, इसमें कुछ भी सन्देह 
नहीं कि वह ज्ञान “सामान्य ज्ञान” है । अब ज्ञे यके भी लक्षण सुनो । शब्द, स्पशं, 
रूप, गन्ध और रस ये सब ज्ञेयके प्रकट होनेके मागं हुँ । जिस प्रकार एक ही आम 
अपने रस, रंग और गन्ध आदिके द्वारा भिन्त भिन्न इन्द्रियोंको स्पर्श करके अपना 
भास कराता है, उसी प्रकार ज्ञेय भी होता तो एक ही है, परन्तु ज्ञान उस ज्ञेयका 
ग्रहण इन्द्रियोंके मार्गसे करता है और इसी लिए वह ज्ञेय पाँच प्रकारका होता हैं । 
और जिस प्रकार जलका प्रवाह अन्तमें समुद्रमें प्रवेश करते ही. समाप्त हो जाता है, 
अथवा अनाजके पौधोंकी बाढ़ उनमें बाळें लगते ही समाप्त हो जाती है, उसी 
प्रकार इन्द्रियोंके प्रवाहके साथ साथ दौड़ लगानेवाले ज्ञानका जिसमें अन्त होता है, 
हें अजुन, बही ज्ञेय अर्थात्‌ ज्ञानका विषय है । हे पार्थ, इस प्रकार ज्ञाता, ज्ञान और 
_ जेयका त्रिकूट मैंने तुम्हें स्पष्ट रूपसे बतला दिया है । इसी त्रिकूटसे समस्त क्रियाओं- 
की उत्पत्ति होती हैं जो शब्द आदि विषय हैं, वे तो इन्हीं पाँच प्रकारोंके हैं; 
परन्तु जो ज्ञेय है, वहु या तो प्रिय होता है और या अप्रिय । ज्ञेय ज्योंही यह 
थोड़ा-सा भी ज्ञान सामने लाकर उपस्थित करता है, त्योंही ज्ञाता उस विषयका या 
तो स्वीकार या त्याग करना आरम्भ कर देता हूँ । जिस प्रकार किसी मछलीको 
देखते ही बगला अथवा द्रव्यका भांडार देखकर दरिद्र अथवा किसी स्त्रीको 

देखते ही कामुक पुरुष विचलित हो जाता. है और उसे प्रात करनेकी इच्छा करता 


है अथवा-जिस प्रकार ढाल या उतारकी-तरफ पानी या पुष्पकी सुगन्धकी ओर 


अमर अथवा सन्ध्याको दध दृहनेके समय वछड़ा गौकी ओर दौड़ पड़ता है अथवा 


-स्वर्गकी उर्वसी आदि अप्सराओंके सुख-भोगकी मनोहर -बातें सुनकर जिस प्रकार 


लोग स्वर्गका सुख प्रात करनेके छिए आकाशे यज्ञ-यागकी सीढ़ियाँ लगाने लगते 
हैं अथवा, हे अजुन, आकाशमें उड़नेवाळा कबूतर जिस प्रकार कवूतरीको देखते 


“ही लोट-पोट होकर नोचेकी तरफ गिरने लगता है अथवा मेधोंकी गड़गड़ाहटका 
-शब्द कानोंमें पड़ते ही जिस प्रकार मोर आकाशकी ओर देखने लगता-हैँ, ठीक 


उसी प्रकार ज्ञेयके दर्शन होते ही ज्ञाता भी उसकी ओर तुरन्त दौड़ पड़ता हूँ। 
इसलिए हे पांडु-सुत अजु न, समस्त कर्मोका आरम्भ ज्ञान, ज्ञेय और ज्ञाताके त्रिकूटसे 
ही होता है । अव वही ज्ञेय यदि ज्ञाताको प्रिय जान पड़े तो फिर उसका उपभोग 


- करनेमें उससे एक क्षणका भी विलम्ब नहीं सहा जाता । इसके विपरीत यदि वह 


ज्ञेय उसे अप्रिय जान पड़ता है तो उसका तिरस्कार करके उसे दूर करनेमें भी जो 
थोड़ा-सा समय लगता है, वह भी उसे युगके-समात दीर्घ जान पड़ता है । सर्प 
और रत्तोंके हारके घेरेमें जो मनुष्य एक दमसे पहुँच: जाता है, उसे जिस प्रकार 
भय और आनन्द दोनों ही एक साथ जान पड़ते हैं, उसी-प्रकारकी अवस्था उस 
समय ज्ञाताकी भी होती है, जिस समय कुछ प्रिय और कुछ अप्रिय वस्तु दिखाई 


-देती है । और तब वह प्रिय वस्तुका स्वीकार और अभ्रिय वस्तुका त्याग करनेका 


प्रयत्न करने लगता है। शत्रु-पक्षके मल्लोंमें अपने जोड़का मरल देखकर जिस प्रकार 


- किसी सेनापतिका उसके साथ लड़नेको जी चाहता है और वह स्वयं ही अपने रथ 
-परसे उतरकर उससे दो हाथ लड़तेके लिए पैदल ही उसकी ओर चल पड़ता हू, 
.डीक उसी प्रकार जो अब तक अपने ज्ञातृत्वके कारण केवळ ज्ञाता ही था, वह अब 


कार्य आरम्भ करके कर्त्ताकी अवस्था या पदको प्राप्त होता है । जिस प्रकार कोई 
भोजन करनेवाला ही रसोई पकानेके लिए बेठ जाय अथवा भ्रमर ही बाग छगाने 
लग जाय अथवा सोना परखनेवाला सराफ स्वयं ही कसौटीका पत्यरबन जाय अथवा 


-स्वयं देवता ही अपने लिए मन्दिर बनाने लगे, ठीक उसी प्रकार, हैं अर्जुन, ज्ञेयः 


विषयके त्याग अथवा स्वीकारके लिए ज्ञाता अपनी इन्द्रियोंको काममे लगाता हैं 


- और उस समय ज्ञाता ही कर्ता बन जाता है । जब इस प्रकार ज्ञाता स्वयं ही कर्ता 

हो जाता है, तब वह ज्ञानको साधन बनाता है और उससे “'ज्ञेय'”' आपसे आप 
“कार्य” हो जाता है । इस प्रकार, हे सुविज अर्जन, ज्ञानकी करनीसे यह परिवत्तंन हो 
जाता है । रात जिस प्रकार नेत्रोंकी शोभा बदल देती है अथवा जिस प्रकार भाग्य 
बिगड़ जाने पर धन-सम्पन्न परुषका वैभव भी नष्ट हो जाता है अथवा पूर्णिमाके' 
उपरान्त जिस प्रकार चन्द्र-विम्बमें भी परिवत्तन होने लगता है और वह घटने लगता - 
है, उसी प्रकार इन्द्रियोंकी गतिके योगसे ज्ञाताके चारों ओर कर्तृत्वका पेंच बैठने 
लगता है । अब उस अवस्थामें उसमें जो जो लक्षण दिखाई देते हैं, वह भी सुन ' 
लो । बृद्धि, मन, चित्त और अहंकार ये सब अन्तरिन्द्रियाँ हैँ । और वाहरके अंगों- 
की पाँच इन्द्रियाँ त्वचा, कान, आँख, जीभ और नाक हैं । इनमेंसे अन्तरिन्द्रियोंके " 
ट्रारा तो कर्त्ता अपने कर्त्तव्यका अनुमान करता है; और तब यदि उसे यह निइचय - 
होता है कि उस कत्तव्यका पालन सुखका कारण होगा तो वह नेत्र आदि बाहरी: 
दसो इन्ट्रियोंको उस काममें लगा देता है । फिर जब तक उस कत्तंव्यकी सिद्धि नहीं 
होती, तव तक वह उन सब इन्द्रियोंको उनमें लगाये रहता है। इसके विपरीत यदि 
उसे इस बातका अनुभव होता है कि वह कत्तव्य दःखका कारण होगा, तो वह: 
तरन्त ही अपनी दसो इन्द्रियोसे उसका त्याग करनेमें लग जाता है। ओर वह तब 
तक अपनी सब इन्द्रियोंको उसके त्यागके काममें लगाये रहता है. जब तक इः:खका : 
नाम-निशान भी मिट नहीं जाता । जिस प्रकार कोई राजा अपना कर वसूल करनेके - 
लिए अपने सब नौकर-चाकरोंको दिन रात लगाये रहता है, उसी प्रकार जब सब ` 
इन्द्रियाँ भी किसी काममें लगाई जाती हैं, तव हे अजुंन, यह बात तुम अपने ध्यानमें ` 
रखो कि उस ज्ञानको कर्ता कहते हैं । और कर्त्ता अपने सभी कामोंमें इन्द्रियोंको 
औजारोंक्री तरह लगाये रहता है, और इसीलिए में इन इन्द्रियोंको करण अर्थात ` 
साधन या औजार कहता हूँ । और इन करणोंका उपयोग करके कर्ता जो क्रियाएँ ही 
करता है, उन क्रियाओंकी व्याप्ति ही इस प्रकरणमें “कर्म” है । सुनारकी बुद्धि जिस 
प्रकार अलकारोंमें व्याप्त रहती है अथवा चन्द्रमाकी किरणों जिस प्रकार चाँदनीमें ` 
व्याप्त रहती हैं अथवा सुन्दरतासे जिस प्रकार बेले व्याप्त रहती हैं अथवा प्रभा जिस - 
प्रकार प्रकाशमें व्याप्त रहती हैँ अथवा मधुरता जिस प्रकार ऊखके रसमें व्याप्त 
रहती है अथवा अवकाश जिस प्रकार आकाझमें ओत-प्रोत भरा रहता है, ठीक: 
उसी प्रकार, हे अजु न, जो कुछ कर्ताकी क्रियाओंसे व्याप्त रहता है, वही कमं है । 

इसके सिवा कमं और कोई चीज नहीं है। इस प्रकार, हे ज्ञानियोंमें श्रेष्ट अजुन, 
कर्ता, कर्मे और करणकी त्रिपुटीके लक्षण मैंने तुमको वतला दिये हैं। यहाँ ज्ञाता 
ज्ञान और ज्ञेय तो कर्म-प्रवृत्तिके त्रिकूट हैं और कर्त्ता, करण तथा कार्य ये कर्मके 
त्रिकूट हैँ । जिस प्रकार अग्निमें धूआँ अथवा बीजमें वृक्ष अथवा मतमें वासना भरी 
रहती है, ठीक उसी प्रकार कर्ता, क्रिया और करणमें कर्मका जीवन भरा रहता हैं। 
जिस प्रकार सोनेकी खानमें सोना भरा रहता है, उसी प्रकार कर्ता, क्रिया और 
करणमें कमं भी भरा रहता हूँ । इसीलिए, हे अजुन, जहाँ इस प्रकारकी भावना 
रहती है कि यह कार्य है और मैं कर्त्ता हूँ, वहाँ उन समस्त क्रियाओंसे आत्मा सदा 
बिलकुल दूर और अलिम्त रहती है । इसलिए, हे सुविज्ञ अजुन, मैं वार बार यही 
कहता हूँ कि आत्मा इस कमं-निवृत्तिसे विळकुल अळग है । परन्तु तुम ये सक 
बातें जानते ही हो, इसलिए अब में यह प्रकरण यहीं समाप्त करता हूँ । 


ज्ञानं कमं च कर्ता च त्रिधैव गुणभेदतः । 
प्रोच्यते गुणसंख्याने यथावच्छृणु तान्यपि॥ १९ ॥ 

“परन्तु अभी मैंने जो ज्ञान, कर्म और कर्त्ताका जिक्र किया है, वे तीनों गुणोंके 
कारण तीन प्रकारके होते हैं । इसलिए हे अजुन, ज्ञान, कर्म और कर्ता पर भी भरोसा 
नहीं रखना चाहिए; क्योंकि तीनों गुणोंमेंसे दो गुण तो बन्धक होते हैं और केवल 
तीसरा सत्व गुण ही मोक्ष देनेमें समर्थ होता है । मैं अब इन तीनों गुणोंके लक्षण 
इस प्रकार अलग अलग वतलाता हूँ जिसमें तुम सत्वपुणको अच्छी तरह पहचान 
लो । यह गुण-मेद सांख्य-शास्त्रमें अच्छी तरह स्पष्ट किया गया है। जो सांख्य 
शास्त्र विचारका सागर है, जो आत्म-बोध रूपी कुमुदितीको खिलानेवाळा चन्द्र 
विम्ब ही है, जो ज्ञानकी दृष्टि देनेवाले शास्त्रोंका सम्राद्‌ है अथवा जो दिन और 
रात्रिकी तरह एकमें मिळे हुए प्रकृति और पुरुषको स्पष्ट रूपसे अलग अलग 
दिखलानेवाला प्रचंड सूर्य ही है, जिस शास्त्रकी सहायतासे असीम अज्ञानःराशिः 
चौबीस-तत्वोंकी नाप-जोख करके परम तत्व ब्रह्मका अखंड आनन्द भोगा जा सकता 
है, हे अजुन, उस सांख्य-शास्त्रने जो कुछ कहा है, वह गुण-मेदका आख्यान मै 
तुम्हें सुनाता हूँ; सुनो । जिस दृष्टिसे अपने अंगकी साम््यंसे इन तीनों गुणोंने 
न्रिविधताके रंगसे समस्त दृश्य विश्वको रंगा है, उस दुष्टिसे सत्व रज और तमक 

अहत्व केवल इतना ही है कि ब्रह्मासे लेकर कीड़े-मकोड़ों तक सभी इन गुणोंके 
कारण त्रिविध हो गये हैं । परन्तु मैं सबसे पहले तुमको वह ज्ञान बतळाता हूँ जिसने 
इस समस्त विश्वका भेदन किया हैं और इसलिए जो स्वयं भी गुण-भेदके फेरमें पड़ 
गया है। बात यह हैं कि जब नजर साफ होती है, तब हर एक चीज साफ दिखाई 
देती है। इसी प्रकार जब शुद्ध ज्ञान प्राप्त होता है, तव सब कुछ शुद्ध हो जाता 
है । इसीलिए जिसे सात्विक ज्ञान कहते हैं, अब मैं उसका वर्णन करता हूँ। तुम 
ध्यानपूर्वक छुनो ।” बस यही बात कैवल्य-स्वरूप श्रीकृष्णने अजु नसे कही थी । 


सर्वभूतेषु येनैकं भावमव्ययमीक्षते । 
अविभक्त विभक्तेषु तज्ज्ञानं विद्धि सात्त्विकम्‌ ॥ २० ॥ 


उन्होंने कहा--“हे भाई अजु न, सात्विक ज्ञान ही वास्तवमें निर्मल होता है । 
इस ज्ञानका उदय होते ही ज्ञाता और ज्ञ य ब्रह्मक्यमें विलीन हो जाते हैं । जिस 
प्रकार अन्धकारको सूर्यके दर्शन नहीं होते अथवा समुद्रको नदीके स्वरूपका ज्ञान 
'नहीं होता अथवा प्रयत्न करने पर भी जिस प्रकार अपनी छाया पकड़ी नहीं जातो, 
उसी प्रकार जिस ज्ञानको शंकरसे लेकर तिनके तक कोई नाम-छ्पात्मक व्यक्ति कभी 
स्पर ही नहीं कर सकता अथवा जिस प्रकार हाथसे चित्रको दबाकर उसे देखने पर 
अथवा पानीसे नमकको धोनेका प्रयत्न करके पर अथवा जाग्रत होनेके उपरान्त 
स्वप्नका अनुभव करनेका प्रयत्न करने पर कुछ भी वाकी नहीं रह जाता, उसी प्रकार 
जिस ज्ञानसे ज्ञेयको देखने पर ज्ञाता, ज्ञान और नेय तीमोंमेंसे कुछ भी बाकी नहीं रह 
जाता अथवा जिस प्रकार सोनेको गलाकर उसमेंसे कोई अपनी इच्छाके अनुसार 
गहने नहीं निकाल सकता अथवा पानीको छानकर उसमेंसे कोईतरंगोंको अळग नहीं 
कर सकता, उसी प्रकार यह भी समझ लेना चाहिए कि जिस ज्ञानसे किसी : दृश्य 
स्थितिकी प्राप्ति नहीं होती (अर्थात्‌ कोई दृश्य वस्तु भिन्त नहीं दिखाई देती), वही 
ज्ञान पूर्ण रूपसे सात्विक है। जव कोई मनुष्य बड़े कुतूहलसे शीशेको देखनेके लिए 
जाता है, तब उसे सामने स्वयं अपना ही स्वरूप दिखाई देता है । मैं फिर यही बात 
कहता हूँ कि इसी प्रकार ज्ञेयका नाम-निशान तक मिटाकर जो ज्ञान स्वयं ज्ञाता ही 
बन जाता है और जो ज्ञान मोक्ष-लक्ष्मीका मन्दिर है, यही सात्विक ज्ञान है । परन्तु 
इस विषयका बहुत विस्तार हो चुका । अब तुम राजस ज्ञानके लक्षण सुनो । 

पृथक्त्वेन तु यज्ज्ञानं नाना मावान्पृथग्विधान्‌ । 
वेत्ति सर्वेषु भूतेषु तज्ज्ञानं विद्धि राजसस्‌॥ २१॥ 


“हे अर्जुन, सुनो, जो ज्ञान भेदके आधार पर पैर आगे बढ़ाता है, उसे राजसः 
समझना चाहिए । स्वयं भेद-भावसे भूत मात्रके असंख्य भेद करके और ज्ञाताको 
ही धोखेमें डालकर जो ज्ञान विचित्रता उत्पन्न करता है, जो ज्ञान वास्तविक आत्म-. 
ज्ञानके क्षेत्रके बाहर मिथ्या मोहुकी खन्दकमें जीवको उसी प्रकार जाग्रति, स्वप्न और 
सुषुप्तिक खेल दिखलाता है, जिस प्रकार प्रत्यक्ष दिखाई पड़नेवाली वस्तु पर 
विस्मृतिका परदा डालकर निद्रा मनुष्यको स्वप्नकी व्यर्थकी चिन्ताओंका अनुभव कराती 
हैं, जिस ज्ञानके कारण नाम और रूपकी आड़में छिपा हुआ अद्वंत तत्व उसी प्रकार 
दिखाई नहीं देता, जिस प्रकार गहनेके रूपकी आइ्में छिपा हुआ सोना किसी छोटे 
बालकको नहीं दिखाई देता, जिस ज्ञानके कारण शुद्ध अद्रेत तत्वका उसी प्रकार 
पता नहीं लगने पाता, जिस प्रकार मटकों और घड़ोंके रूपमें दिखाई पड़नेवाळीं 
मिट्टी अज्ञानियोंको दिखाई नहीं देती अथवा दीपककी भावना होनेके कारण उसमें 

` रहनेवाली अग्निका ज्ञान नहीं होता अथवा किसी वस्तुक्रा नाम “वस्त्र” पड़ जानेकें 
कारण मूढ़ोंको उसके तन्तुओंका ज्ञान नहीं होता, जिस ज्ञानके कारण भूत मात्र भिन्न 
भिन्त दिखाई देने लगते हैं और एकताबाली बुद्धि नष्ट हो जाती हू और तब जिसे 
प्रकार ईधनके कारण अग्नि पर, फुलोंके कारण सुगन्ध पर अथवा तरगोंके कारणं 
पर्ण चन्द्रमा पर भेद-भावका आरोप किया जाता हूँ, ठीक उसी प्रकार जो ज्ञान 
तरह तरहके पदार्थोका भेद करके उनके रूपों और आकारोंके अनुसार उनके 
छोटे-बड़े अनेक वर्गीकरण कंरता है, वह ज्ञान राजस होता हूँ। चांडाळके घरसे 
बचनेके लिए ही इस बातका पता लगाना पड़ता हैं कि वह कहाँ और कैसा है । 


ठीक इसी प्रकार तामस ज्ञानके लक्षणोंका जानता भी आवश्यक होता है । इसलिए 


अब तुमको वे लक्षण भी बतलाता हूँ । तुम उन्हें अच्छी तरह समझ छो । 


यत्त॒ कृत्स्तवदेकस्मिन्क्रीयं सक्तमहैतुकम्‌ । 
अतत्त्वार्थवदल्पं च सत्तामसमुदाहृतम्‌ ॥ २२॥ 


“हे अर्जुन, जो ज्ञान शास्त्र-विधियोंका वस्त्र नहँ पहूनता ( भर्थात्‌ जो ज्ञान 


जास्त्र-विधियोंको कोई चीज नहीं समझता) और इसी लिए जिसके नंगे होनेके कारण 

जिसकी ओर सदाचारकी माता श्रुति कभी भूलकर भी नहीं देखती और शास्त्रके 
बहिष्कारके कारण जिस ज्ञानको निन्दाकी भी कोई चिन्ता नहीं होती और इसी लिए 
'जिसे दूसरोंने भी ( अर्थात्‌ स्मृति आदिने भी ) म्लेच्छ धर्मके पर्वतकी ओर हाँक 
(दिया है और हे अजुन, जो ज्ञान इस प्रकार तमोगुण-रूपी पिशाचसे आविष्ट होनेके 
कारण पागलोंकी तरह इधर-उधर भटकता रहता है, जो ज्ञान शरीर सम्बन्धी किसी 
अकारकी बाधा नहीं मानता, जो किसी पदार्थको निषिद्ध नहीं समझता, जो ज्ञान 
उजड़े हुए गाँवमें छोड़े हुए उस कुत्तेके समान होता हैँ, जो केवल उसी पदार्थको 
जोड़ता है जो उसके मुंहमें नहीं समा सकता अथवा जिसके खाते ही मुँह जलने छगता 
'है और जो बाकी सभी कुछ खा जाता है, जो ज्ञान उस चूहेकी तरह होता है जो 
सोनेकी चीज खींचकर अपने विळमें ले जाते समय यह नहीं देखता कि उसका सोना 
खरा है या खोटा अथवा जो ज्ञान उस मांसाहारी मनुष्यकी तरह होता है जो मांस 
खानेके समय उसके काले और गोरे होनेका विचार नहीं करता अथवा जो ज्ञान 
जंगलमें लगनेवाळी आगकी तरह यह नहीं देखता कि यह कोन हैं और वह कोन 
है अथवा जो ज्ञान उस मक्खीकी तरह होता है, जो किसी शरीरपर बेठते समय यह 
-नहीं देखती कि वह मृत हैं अथवा जीवित है अथवा जो ज्ञान उस कोवेके ज्ञानकी 
तरहका होता है जो इस बातका कुछ भी विचार नहीं करता कि यह अन्त किसीका 
'बमन किया हुआ है अथवा परोसा हुआ है, ताजा है या सड़ा हुआ है, तात्पर्य यह 
'कि जो ज्ञान इस बातका कुछ भी विचार नहीं करता कि अमुक वस्तु या बात निषिद्ध 
है और उसे छोड़ देना चाहिए तथा अमुक वस्तु या बात उचित और विहित है 
और उसका स्वीकार या पालन करना चाहिए, जो उन सभी पदार्थोको अपने 
उपभोगका विषय बना लेता हैं जो उसके सामने आते हैं और जो ज्ञान प्राप्त होने- 
वाली प्रत्येक स्टरीको शिवनके सपुदं कर देता हैँ और प्रत्येक द्रव्यको उदरके सपुर्द 
'कर देता है, जो ज्ञान पानी देखने पर इस बातका कुछ भी विचार नहीं करता कि 
'यह शुद्ध है अथवा अशुद्ध है और जो केवल यही समझकर उसे तुरन्त पी जाता 
'है कि इससे मेरी तृषा तो शान्त होगी और जो खाने-पीनेके सम्बन्धे भी अपता 
-यही सिद्धान्त रखता हैं और खाद्य-अखाद्य तथा निन्य-अनिन्य आदिका कुछ भी 
विचार नहीं करता भौर यही समझता है कि जो कुछ खातेमें मीठा छगता है, 
ही पवित्र है, स्त्री जातिके सम्बन्धमें भी जो केवळ अपनी स्पर्शेन्द्ियको ही प्रधान 

'निर्णायक समझता हैं और उसके साथ शारीरिक सम्बन्ध स्थापित करना ही अपना 
मुख्य सिद्धान्त रखता है और केत्रळ उसांको अपना सगा-सम्बन्धी समझता हुँ जिससे 
उसका कोई स्वार्थं सिद्ध होता है और रिक्‍्ते-चातेके लिए द्यारीरिक सम्बन्धको कुछ 
भी महत्व नहीं देता, तात्पर्य यह कि इस प्रकारका विचार जिस ज्ञानके कारण होता 
हैं, वही ज्ञान तामस हूँ । मृत्यु सवको खा जाती हूँ और अग्नि सब कुछ जला 
डालती हू । इसी प्रकार तामस ज्ञानवाळेको भी सदा यही जान पड़ता हैँ कि सारा 
संसार केवल मेरे ही उपभोगके लिए है । इस प्रकार जो मनुष्य यह मान लेता हूँ 
कि सारा विश्व केवल मेरे हो उपभोगका विषय है, उसके हिस्सेमें केवळ एक ही 
फल आता हूँ । और वहू फळ कौन-सा हुँ? यही अपने शरीरका पोषण करना। 
जिस प्रकार आकासे वर्षाके ख्पमें गिरनेवाळे जळका अन्तिम आश्रय-स्थल एक 
मात्र समुद्र हो होता हू, उसी प्रकार तामसी ज्ञानके सब कृत्य भो केवळ अपने पेट- 
के लिए, अपने पिंडका पोषण करनेके लिए ही होते हैं केवल इतना ही नही, 
जिस ज्ञानमें इस बातका विचार ही नहीं होता कि स्वग और नरक भी कोई चोज हे 
आर हमं स्वग प्राप्त करनेका तथा नरकसे बचमेका प्रयत्न करना चाहिए और इन 
स॒व विषयोंका जानकाराके लिए जिस ज्ञानमें केवळ अन्धकार ही अन्वकार होता हैं, 
जिस ज्ञानको पहुँच केबल इसा बात तक होती है कि शरीरका पिंड ही आत्मा है 
ओर देवता केवल पत्थरकी मृत्ति हूँ, जो ज्ञान यह बतलाता है कि शरीर-पात 
. हाते ही समस्त कृत्योंकं साथ आत्मा भो नष्ट हो जातो हैं और तब कर्मोका भोग 
करनेके लिए काई बच ही नहीं जाता अथवा यदि यह मान लिया जाय कि ईश्वर 
है और वही सबको भोग भोगनेमें प्रवृत्त करता हुँ, तो जो ज्ञान मनुष्यके मनमें यह्‌ 
विचार उत्पन्न करता हूँ कि चलो, उस ईरवरको ही बेंच खाओ जिससे सारे झगड़े 
ही मिंट जायं अथवा यदि यह मान लिया जाय कि हमारे निवास-स्थानके देवालूय- 
में पत्यरका जो ईश्वर रखा हुआ है, वही वास्तवमें सारे संसारका नियमन करने- 
चाळा है, तो जो ज्ञान मनुध्यसे यह कहलाता है कि तो फिर ये देश भरके पहाड़ 
क्यों चुपचाप पड़े रहते हैं और यही सारे संसारका नियमन क्‍यों नहीं करते ? 
तात्पर्य यह कि जिस ज्ञानके कारण मनुष्यके मनमें यह विचार उत्पन्त होता हूं किं यदि 
क्षण भरके लिए यह मान भी लिया जाय कि ईश्वर कोई चीज है, तो वह केवळ 
पत्थर ही सिद्ध होता है और आत्मा केवल यह शरीर ही है, पाप-पुण्य आदि जो 

दूसरी बहुत-सी बातें कही जाती हैं उन्हें बिलकुल मिथ्या समझकर जो ज्ञान यह 
निश्चित करतां है कि सदा विषयोंमें ही छिंप्त रहना और जंगलकी आगकी तरह सब 
कुछ स्वाहा करते चलना ही ठीक है, वही' ज्ञान तामस है। जिस ज्ञानके कारण 
भनुष्यके मनमें' यह विश्वास उत्पन्न होता है कि चर्म-चक्षुओंको जो कुछ दिखाई 
देता है और इन्द्रियाँ जिनके माधुयमें भूल जाती हैं, वही चीजें सच्ची और ठीक 
हैं, वही ज्ञान तामस होता हैँ । और यदि संक्षेपमें कहा जाय तो, हें अजु न, यहीं 
विचार-धारा बढ़ती बढ़ती ऐसा रूप धारण कर लेती है कि जिस प्रकार धूए के बादल 
आकाशमें व्यर्थ ही इधर-उधर चक्कर लगाया करते हैं अथवा जिस प्रकार कुछ जंगली 
वनस्पतियाँ न तो हरी रहने: पर ही किसी काम आती हैं और न सूखने पर ही कुछ 
काम देती हैं और आपसे आप बढ़ती बढ़ती अन्तमें नष्ट हो जाती हैं अथवा जिस 
प्रकार ऊखका ऊपरी भाग, नपुंसक मनुष्य. अथवा करीलके पेड़ चाहे कितने ही 
क्यों न बढ़े, परन्तु फिर भी निरुपयोगी ही होते हैं. अथवा छोटे बच्चेका लक्ष्य, चोर- 
के घरका द्रव्य और बकरीके गलेमें निकला हुआ स्तन चाहे देखनेमें कितना ही 
अच्छा क्यों न हो, परन्तु फिर भी जो बिलकुल निष्फल होता है, ठीक उसी प्रकार 
जो ज्ञान व्यर्थं और निस्तेज दिखाई देता है, उसीको में तामस ज्ञान कहता हूँ । 
चास्तवमें तो उसे ज्ञान कहना ही नहीं चाहिए; परन्तु फिर भी जो मैं उसे “ज्ञान” 
कहता हूँ, उसका कारण केवल यही है कि जिस प्रकार जन्म-जात अन्षेकी आँखें 
देखनेमें अच्छी जान पड़ती हैं अथवा बहरेके कान देखनेमें ठीक जान पढ़ते हैं, 
अथवा मद्यको जिस प्रकार लोग “पान” कहते, हैं उसी प्रकार उस तामस ज्ञानका 
भी यह “ज्ञान” केवळ संकेत-सूचक नाम है। तात्पर्य यह कि तामसी वृत्तिका जो 
ज्ञान होता है, वह वास्तवमें ज्ञान ही नहीं हैं। बहतो केबल खुली हुई आँखोंकां 
अन्धकार है हे श्रोतृश्रेष्ठ अजु न, इस प्रकार तीनों गुणोंके कारण होनेवाले ज्ञानके 
तीनों प्रकार मैने तुम्हें सब लक्षणों सहित बतला दिये हैं। अब हे अजुन, इसी 
त्रिविध ज्ञानके प्रकाशसे कर्त्ताओंकी सब क्रियाएं चलती हुई दिखाई देती हैं । इसी 
लिए जिस प्रकार चलते हुए प्रवाहके सामने जो जल आता है, वह उसीमें मिलकर 
उसके साथ बहने लगता है, उसी प्रकार कर्म भी त्रिविध ज्ञानके तीनों मार्गो पर 
चलते रहते हैं । और एक ही कर्म ज्ञानके तीन भेदोंके कारण तीन प्रकारका हो 
जाता है । अबं मैं उनमेंसे पहले सात्विक कमके लक्षणं बताता हूँ; सुनो । 

:- 'नियतं सङ्गरहितमरागद्वेषतः कृतस्‌। 
” अफलम्रेप्सुंना कमं यत्तत्सात्त्विकमुच्यते ॥ २३॥ 


जिस प्रकार पतित्रता स्त्री स्वयं ही अपने पतिको आलिंगन करती है, उसी 
प्रकार अपने अधिकारके आधार पर जो कत्तव्य स्वभावतः आकर हमारे गले पड़ते 
हैं, जो कत्तव्य हमारे अधिकारके कारण हमारे लिए उसी प्रकार भूषण होते हैं, 
जिस प्रकार साँवले शरीरमें चन्दनका लेप अथवा तरुणी स्त्रीके नेत्रोंमे काजल शोभा 
देता है, वही नित्य कमं हैँ और वे अच्छे ही होते हैं । और यदि उनके; साथ 
नैमित्तिक कमं भी आकर मिल जायं, तब तो मानों सोनेमें सुगन्ध ही आ जाती हैत 
अपनी आत्मा और शरीरको अनेक प्रकारके. कष्ट देकर भी माता अपने बच्चेका 
पालन-पोषण करती है; परन्तु फिर भी..उसका मन कभी इन बातोसे दुःखी नहीं 
होता । ठीक इसी प्रकार हुदयसे सब कर्मोका आचरण करना चाहिए, परन्तु उनके 
फलकी ओर, बिलकुल दृष्टि न रखनी चाहिए और सब कर्म .ब्रह्मार्पण कर देने 
चाहिएँ । जब कोई स्त्री अपने पति, बालकों और प्रिय जनोंके आगे भोजन परोसने 
लगती है, तब उसके मनमें इस बातका विचार ही नहीं उत्पन्न होता कि यह सारा 
भोजन समाप्त हो जायगा और मेरे लिए इसमेंसे कुछ बचेगा भी या नहीं । सत्कर्म 
करनेके समय भी मनुष्यको सदा ठीक इसी प्रकारकी मनोवृत्ति रखनी चाहिए । ऐसी 
अवस्थामें यदि काम न पूरा उतरे तो विषाद कभी मनुष्यको दुःखी नहीं करता; 
अथवा यदि वह पूंरा हो जाय तो वह कभी आनन्दसे फूलता भो नहीं । हे अर्जुन, 
इस प्रकारकी युक्तियोंसे जिन . कर्मोका आचरण किया जाता हू. वे कमं अपने 
इसी गुणके कारण सात्विक कहे जाते हूँ। अब में तुम्हें राजस कर्मके लक्षण 
बतलाता हूँ । तुम इन बातोंकी ओर अपना अवधान कम मत होने दो । 

यत्तु कामेप्सुना कमं साहंकारेण वा पुत्तः। 
क्रियते बहुलायासं तद्राजसमुदाहृतम्‌ ॥ २४॥ 

“जिस प्रकार कोई मूर्ख मनुष्य अपने घरमें मादा-पिताके साथ तो कभी एक | 
भी मीठी बात नहीं करता, परन्तु बाहर सारे संसारके साथ बहुत आदरपूर्वक व्यवहार 
करता है अथवा तुलसीके पेड़में तो कभी दूरसे एक छींटा भी जळ नहीं डालता, 
परन्तु दाखकी बेलकी जड़ दूधसे सींचता है, ठीक उसी प्रकार जो नित्य नैमित्तिक 

४० 

कर्मोके लिए तो अपने वेठनेकी जगहसे कभी उठनेका मनमें विचारः'भी नहीं करता 
और कोई अपने मतलबका काम आने पर अपने शरीको कष्ट देनेमें भी कोई 
विशेष हानि नहीं समझता और जिस प्रकार कोई अच्छी फसल पैदा करनेके लिए 
बीज बोते समय कभी यह नहीं कहता कि बीजोंकी बोआई बहुत हो चुकी, ठीक 
उसी प्रकार जिसे उस स्थान पर धन व्यय करनेमें कुछ भी चिन्ता या संकोच नहीं 
होता, जिंसं स्थानसे उसे यथेष्ट लाभकी ` आशा होती है अथवा जिस प्रकार पारस 
पत्थर मिल जाने पर कीमियागर लोहा खरीदनेके लिए अपनी सारी सम्पत्ति भी 
“बहुत भ्रसन्ततोसे बेंच डालता है, ठीक उसी प्रकार राजस क्ता भी आगे प्राप्त 
होनेवाले फल पर दृष्टि रखकर ' वड़े बड़े कष्ट-साध्य काम्य कर्म करता है; और इस 
प्रकारके चाहे कितने ही अधिक कर्म वह क्यों न कर डाले, परन्तु फिर भी वह 
उन सबंको थोड़ा ही 'समझता हैं। वह फलकी आशामें उलझा रहता है और 
इसीलिए जितने काम्य कमं हैं, वे सब ठीक तरहसे और बहुत ठाटसे करता है । 
.और साथ ही जो जो काम वह करता है, उन सबकी 'लोकमें डुग्गी भी पीटता चलता 
है और सारे संसारमें यह कहकर अपने नामके महत्वका प्रकाश करता है कि इन 
संब कामोंका करनेवाला मैं हुँ। फिर उसमें कर्तृत्वका अहंकार इतना अधिक भर 
जाता है कि वह अपने पिता अथवा गुरुका भो कोई महत्व नहीं बचने देता । जिस 
प्रकार प्राणान्त करनेवाला ज्वर किसी औषधको नहीं मानता, उसी प्रकार वह भी 
किसीको नहीं मानता । इस प्रकार अहंकारके द्वारा पछाड़े हुए और फलके फेरमें 
पड़े हुए मनुष्यके हाथों जो जो कर्म बहुत अनुरागसे होते हैं और वह भी अनेक 
प्रकारके कष्ट सहकर भर इस प्रकार होते हैं, जसे बाजीगर अपना पेट भरनेके 
लिए तरह तरहके कठिन और कष्ट-सांध्य खेल करते हैं, वे सब कर्म ““राजस'” होते 
हैं । जिस भ्रकार धान्यके एक कणके लिए भी चूहा पहाड़ खोद डालता हैं अथवा 
संवारके लिए मेंढक सारा समुद्र गन्दा कर डालता है अथवा केवल भिक्षा पानेके 
लिए मदारी जिस प्रकार साँप लेकर घर घर घूमता है, उसी प्रकार अनेक कष्ट 
» बठाकर अपने छाभके लिए जो कार्य किए जाते हैं, वे सब राजस होते हैं । परन्तु 
क्या कहा जाय; कुछ लोगोंको इस प्रकारके कष्ट ही बहुत अच्छे लगते हुँ । तात्पर्यं 
यह कि जिस प्रकार धान्यका बहुत ही छोटा-सा कण ्रह्स करनेके लिए भी दीमक 
बाताल तक छेद करता हुआ चला जाता है, ठीक उसो प्रकार स्वर्ग-सुखकी प्राप्तिकी 

आशामें जो अनेक कष्टपूर्ण परिश्रम किए जाते हैं, उन्हीं, क्लेशकारक कामिक कर्मो 
को राजस कर्म समझना चाहिए । हे अजुन मव तुम तामस कर्मोके लक्षण सुनो । 


अनुबन्धं क्षयं हिसामनवेच्य च पौरुषस्‌। | 
मोहादारभ्यते कमं यत्तत्तामसंमुच्यते ॥ २१ ॥ 


` “जो कर्म मानों निन्दाका घर ही होते हैं और जिनके कारण मानों निषेधका 
जन्म सार्थक होता है, वे सब तामस कर्म हैं पानी पर खींची हुई रेखाकी तरह 
जिन कर्मोका आचरण करने पर पीछे कुछ भी बाकी नहीं रह जाता अथवा जिस 
प्रकार काँजीको मथना, खाली राखमें फूंक मारना अथवा तेल निकाळनेके लिए 
कोल्हुमें बाळू डालकर पेरना अथवा भूसा फटकना, आकाश में कोई चीज. भोंकना 
अथवा वायुको पकड़नेके लिए जाल बिछाना आदि सब काम. बिलकुल निष्फळ होते 
और व्यर्थ जाते हैं, ठोक उसी प्रकार जो कर्म करने पर बिळकुळ ही व्यथ जाते हैं 
और जिनका कुछ भी फल नहीं होता अथवा यदि वे कमं व्यर्थ न भी जायें तो भी 
नर-देह सरीखी बहुमूल्य वस्तूको व्यय करके जिन कर्मोका आचरण करनेके कारण 
संसारके सुखका नाश होता है, वे सब कमं तामस वीते हैं । अथवा जिस प्रकार 
कमलों पर कंटीली जाळ फेंकनेसे उस जालके काँटे भी टूटते हैं और कमछोंके दल 
भी छिद और फट जाते हैं, अथवा जिस प्रकार दीपकके साथ द्रेष रखनेके कारण 
पतंगे उस पर टूट पड़ते हैं और स्वयं अपना ही अंग जला लेते हैं और दीपकको 
बुझाकर लोगोंके लिए अँधेरा कर देते हैं, ठीक उसी प्रकार चाहे अपना सर्वस्व 
व्यर्थं ही नष्ट क्यों न हो जाय, यहाँ तक कि अपने शरीरका भी घात क्यों न हो जाय, 
परन्तु फिर भी जिन कर्मोके द्वारा जान-बूझकर दूसरोंका अ-हित किया. जाता है, 
जिन कर्मोके आचरणसे उस मवखीकी दुष्टताका स्मरण हो आता है जो अपने 
खानेपीनेकी सब सामग्री तो मनुष्योसे ही प्राप्त करती है, परन्तु फिर भी अपने 
आचरणसे जो मनुष्यको वमनका कष्ट पहुँचाती है, वे सब तामस कर्म होते हैं। ओर 
ये सब कमं बिना इस बातका विचार किए हुए ही किए जाते हैं कि इन्हें करनेकी 
सामर्थ्यं हममें है भी या नहीं यह नहीं सोचा जाता कि हमारी शक्ति कितनी है, 
यह कार्य करनेमें कितने बखेड़े करने पड़ेंगे और अन्तमें इससे हमारी फर्-सिद्धि 
ही कया होगी ! इस प्रकारकी सभी बातोंका विचार अविवेक पूर्वक पैरों तले रौंद . 

डाला जाता है और तब ऐसे कर्म करनेका आयोजन किया जाता है । पहले स्वयं 
अपना ही घर जलाकर आग बाहर निकलती है और स्वयं अपनी ही मर्यादा डुबां- 
कर समद्र ऊपर और बाहरकी ओर उछलता है फिर वह आग अथवा वह समुद्र 
छोटे ओर बड़ेका कुछ भी विचार नहीं करता, आगे-पीछे कुछ भी नहीं देखता और 
टेढे-सीधे मार्गोको एकाकार करता जाता है; और उसका यह क्रम बराबर चैला 
चलता है । ठीक इसी प्रकार अच्छे और बुरे, दुष्ट और सुष्ट आदिका विनां कोई 
विचार किये और अपने तथा पराए समी छोगोंके धुरें उड़ाते हुए जिन कोकां 
आचरण किया जांता है, उनके सम्बभमें निश्चित खूपसे यह समझ रखना चाहिए 
कि वे तामस कर्म हैं । हे अंजन, इस प्रकार मैंने स्पष्ट रूपसे तुम्हें यह बतला दियाँ 
है कि तीनों गुणोंके कारण कर्म किस प्रंकार त्रिविध होते हैं अब ये सव कमं करने- 
वाला और इनके कर्तृत्वका अहंकार करनेवाला जो जीव होता है वह भी त्रिविधताँ 
प्रात करता हैं । जिस प्रकार एक ही पुरुष ब्रह्मचय आदि चार आश्रमोंमें रहकर अलग 
अलग चार प्रकारका दिखाई देता है, उसी प्रकार कर्मोकी त्रिविधताके कारण कर्त्तामें 
भी त्रिविधता आ जाती है | इसलिए इन तीनों प्रकारके कर्त्ताओंमें जो पहला 
सात्विक कर्ता है, उसका मैं विवेचन करता हुँ । तुम अच्छी तरह ध्यान देकर सुनो $ 
मुक्तस ङ्गोऽनहंवादी धुत्युत्साहंस मन्वितः । 
सिद्यधिद्वयोनिर्विकारः कर्ता सात्त्विक्क उच्यते ॥ २६ ॥ 

“ फलकी इच्छा न होनेके कारण जिस प्रकार मलयागिरी चन्दन वृक्षकी शाखाएँ 
बिलकुल सीधी और बराबर बढ़ती तथा फॅलती रहती हैं अथवा जिस प्रकार फल 
धारण न करनेके कारण ही नाग-वल्लीका जन्म सार्थक होता है, ठीक उसी प्रकार 
सात्विक कर्त्ता भी सदा अपने नित्य और नैमित्तिक कर्म करता है। परन्तु इस फल- 
शन्यताके कारण उसके उन कर्मोको विफलता नहीं प्राप्त होती; क्योंकि हे अजु न, 
क्या कभी फंलमें भी फल लगते हैं ? जो मनुष्य सब काम तो बहुत आदर और 
अनुरागपूर्वक करता हैं, परन्तु फिर भी जिसे इस प्रकारका अहंकार कभी छू भी नहीं 
जाता कि मैं कर्त्ता हूँ, जो वर्षा-कालके मेघोंकी तरह परमात्मा पर निरन्तर वर्षा 
करनेके योग्य विपुल कर्मोका आचरण करता रहता है, जो उचित समय साधता 
है, शुद्ध स्थल देखता है, कमोंक्री विधियोंका निर्णय शास्त्रोंके वचनोंके आधार पर 

करता है, अपना मन एकाग्र करता है, चित्तको फलकी आशाकी ओर नहीं प्रवृत्त 
होने देता, चियमों का उचित रूपसे पालन करता है और इस निर्बन्धको सहन करनेके 
लिए अपने आपमें पूरा पूरा धैर्य लानेकी निरन्तर चिन्ता और प्रयत्न करता है और 
केवल आत्म-स्वरूपके प्रेमके कारण क्रियाएं करते रहने पर भी जो शारीरिक सुखोंके 
जालमें नहीं फेंसता, जिसमें आलस्य और निदा कहीं नामको भी नहीं रह जाती, जो 
कभी क्षुवासे पीड़ित नहीं होता और घरीरका सुख जिसे अच्छा नहीं लगता और 
इतना सब कुछ होने पर भी क्मोके प्रति जिसका उत्साह उसी प्रकार बराबर बढ़ता 
हुआ दिखाई देता है, जिस प्रकार खोट या मिलावटके जल जानेके कारण, वज़न 
कम हो जाने पर भी, सोना चोखा और खरा होता जाता है, वही सात्विक़ कर्त्रा 
होता है । यदि सचमुच भनमें किसी बातका अनुराग हो तो घ्राण केवळ तुच्छ जान 
पड़ते हैं । जब कोई सच्ची पतिव्रता स्त्री अपने पतिके प्रेमके कारण सती होनेके लिए 
उद्यत होती है, तब बथा अग्निमें प्रवेश करते समय कभी भयसे उसे रोमांच होता 
है? ऐसी अवस्थामें, हे अजुन, जो पुरुष आत्मःस्वरूप सरीखे प्रिय पदार्थको प्राप 
करनेके लिए उद्यत होता है, वह क्या क्रभी इस बातका खेद कर सकता है कि मेरा 
शारीर क्षीण हो गया ! इसी लिए जिसकी विषय-सम्बन्धी इच्छा नष्ट हो जाती हैं 
और ज्यों ज्यों देहका अभिमान दुर होता हुँ, त्यों त्यों कर्मोका आचरण करनेमें 
जिसे दूना आनन्द मिळता है और इस प्रकार जो बराबर दूने आनन्दसे कर्मोंका 
आचरण करता चलता है और यदि कभी कोई आरम्भ किया हुआ कायं किसी 
कारणसे आधा होकर ही रुक जाय तो भी उस कार्यके बिगड़नेके कारण जिसे उसी 
प्रकार कोई दुःख या कष्ट नहीं होता, जिस प्रकार पहाड़ परसे नीचे गिर पड़नेवाळी 
गाड़ी कभी अपने लिए कोई दुःख नहीं करती अथवा कोई आरम्भ किया हुआ 
कायं सिद्ध हो जाने पर जो चारो ओर उसकी जथ-घोषणा नहीं करता फिरता, तात्पर्य 
यह कि जो उन्हीं सब लक्षणोंसे युक्त होकर कार्य करता हुआ दिखाई देता है, हे 
अर्जुन, वास्तवमें उसीको सात्विक कर्ता कहना चाहिए । और हे पार्थ, राजस कत्ता 
की पहचान यह है कि वह लौकिक वासताओंमें ही सदा डूबा हुआ रहता है । 


रागो कर्मफलप्रेप्सुळुंब्धो हिंसात्मकोऽशुचिः 
हषंशोकान्वितः कर्ता राजसः परिकोतितः ॥ २७॥ 

“मूस प्रकार गाँवके कूडेखानेमें सारा कूड़ा-करकट भाकर इकट्ठा होता हुँ 
“अथवा इमशानमें ही समस्त अमंगल-जनक वस्तुएं आकर एकत होती हैं, उसी 
“प्रकार जो पुरुष सारे संसारकी वासनाओके दोषोंका पावदान होता है और इसी 
'छिएःजो पुरुष केवल ऐसे ही कर्मोका आयोजन करता ह," जिनमें फळोंकी अखंड 
प्राप्ति होती हुई दिखाई देती है और उन कर्मोंसे होनेवाले छाममेंकी एक कौड़ी 
भी बिना छोड़े जो उनके लिए अपने प्राण तक निछावर करनेके लिए सदा उद्यत 
रहता है, जो स्वयं अपनी वस्तुओंकी तो पूर्ण रूपसे रक्षा करताही है, पर साथ ही 
दूसरोंकी बस्तु हरणं करनेके लिए भी सदा उसी प्रकार ध्यान ळगाये रहता है, जिस 
' प्रकार मछलीको पकड़नेके लिए बगला बराबर ध्यान लगाये ' रहता है, जिसकी 
अवस्था बेरके उस वुक्षके समान होती हैं जो अपने पास आनेवालोंको तो अपने 
काँटोंसे पकड़ता हैं और स्पर्श करनेवालोंका शरीर छेदता है और इतना होने पर 
भी जिसके फल अपने खट्टेपनके कारण जीमको परम दुःखी कर देते हैं, जो 
बराबर दूसरोंको दुःख देता रहता है और अपना मतलब निकालनेके लिए दूसरों- 
के हितकी कुछ भी परवाह नहीं करता, स्व्रयं अपना काम करनेके लिए दूसरोंको 
कभी कुछ मोहलत या सुभीता नहीं देता और जो भावना अपने आपको पसन्द 
न हो--वह चाहे कितनी ही उदात्त क्यों न हो, तो भी--उस भावनामें जो कभी 
अपना मन नहीं लगाता, जिसकी अवस्था धतूरेके उस फलकी तरह होती. है जिसके 
अन्दर जहर होता है और बाहर कॅटीळा कवच होता है और इस प्रकार अन्दर 
-और बाहर शुद्धतासे बिलकुल खाली रहता है और, हे अजुन अपने किये हुए 
कमका फल प्रास होने पर जो मारे आनन्दके सारे संसारको मुँहुःचिढाने लगता है 
अथवा यदि आरम्भ किया हुआ कार्य बिगड़कर निष्फल हो जाय .तो जो पुरुष 
शोकसे अंकित होकर सारे संसारको गालियाँ और शाप देने लगता है और, हैं 
अजुन, जो इस प्रकार कमॉंमें फंसा रहता है, उसके सम्बन्धमें अच्छी तरहसे यह 
'समझ रखना चाहिए कि वह राजस कर्त्ता है। अब में उस तामस कर्त्ताका वर्णन करता 
है जिसे समस्त दुष्कर्मोका केवल फूलने-फलनेका मुख्य स्थान ही समझना चाहिए । 
भयुक्तः प्राकृतः स्तब्धः शठो नेष्क्तिकोऽल्सः। 

विषादी दीधंूत्री च कर्ता तामस उच्यते॥२८॥ 

“जिस प्रकार अग्निको इंस बातका कुछ भी ज्ञान नहीं होता कि मेरे स्पर्शके 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


अठारहवाँ अध्याय ६३१ 


कारण दूसरी वस्तुएँ किस प्रकार जलती हैं अथवा जिस प्रकार शस्त्रेकी समझमें यह 
बात नहीं आती कि मेरी धारकी तीक्ष्णताके कारण दूसरोंको किस प्रकारका भीषण 
कष्ट होता है अथवा जिस प्रकार काल-कूट विषको अपने घातक कृत्यका ज्ञान नहीं 


होता, ठीक उसी प्रकार, हे अर्जुन, जो अपने सामने आनेवाले जीवोंका घात करके ` 


अपने दुष्कर्म जारीःरखता है और उन दृष्कमोंका' आचरण करते समय मन-माने 
तीर पर खूब तेजीके सांथ दौड़नेवाळे'वादलोंकी तरह इस वातका :कुछ''भी ध्यान 
नहीं रखता कि मेरे हाथों क्याःहो-रहा है औरःहे अजुन; जिसके कायं और कारणमें 
मेल न होनेके कारण पागल मनुष्य भी जिसके सामने पासंग तक नहीं ठहरता और 
बैलके पेटमें लगी हुई किळनीकी तरह जो इन्द्रियोंके बढ़े हुए विषय-भोगके आधार पर 
अपना निर्वाह करता हैँ, जिसकी रहन-सहन उस अज्ञान छोटे बालकके समान होती 
है, जो कभी अपने आप हंस.पड़ता है और कभी रोने लग जाता है, प्रकृति या 
मायासे अंकित होनेके कारण जिसे इस वातका कुछ भी भान नहीं होता कि कृत्य 
बया है और अ-कृत्य,क्या है और केवळ कूड़ेके कारण बढ्नेवाले कूड़ेखानेकी तरह 
जो केवल मिथ्या समाधानसे ही. फूला रहता है और इसी लिए जो अपनी अह- 
मन्यताके कारंणः'स्वयं ईश्वरके सामने भी नहीं झुकता और, अपनी अकड़के आगे 
पर्वतको भी तुच्छ समझता है और जिसकी मनोवृत्ति मानो पैरोंसे कुचली हुई चोरोंकी 
काली रावटीके समान. काली और दृष्टि मानों बाजारमें बठनेवाली वेश्याओंसे उधार 


ली हुई होती है, सा रांश यह कि जिसका सारा शरीरही कपटकाबना हुआहोता है ` 


और जिसका जीवन मानों जुआरियोंका अड्डा होता है और जिसके” दशनको मानो 
दर्शन नहीं बल्कि स्वार्थ-लोलुप भीलोंका गाँव ही समझना चाहिए और इसी लिए 
जिसके रास्ते कभी किसीको जाना ही नहीं चाहिए, दूसरोंके सत्कृत्य जिसके मनमें 
काँटेकी तरह खटकते हैं और दूसरोंके अच्छे कृत्य भी जिसके फेरमें पड़कर उसी 
प्रकार विद्रप हो जाते हैं, जिस प्रकार नमकके योगसे दूध पीनेके योग्य नहीं रह जाता, 
अथवा आगमें प्रड़कर ठंढा पदाथं भी जलकर आग हो जाता है अथवा. अच्छे 
अच्छे अन्त भी शरीरमें: प्रविष्ट होकर मल बन जाते हैं, जो गुणोंको भी दोषोंका 
स्वरूप देता है'और साँपकी तरह अमृतको भी विष कर देता हैं और संयोगवश 
'कोई ऐसा, शुभ कर्म उपस्थित होंने पर' जिससे ऐहिक जीवन भी सार्थक हो सकता 
! हो और परलोक भी'संघ संकता हो, जिसे इतनी जल्दी नींद आ जाती है कि मानों 

उसके पास ही रखी हुई हो और दुष्ट व्यवहार आरम्स करते ही जिसके पाससे: नींद 
इस प्रकार भाग जाती है कि मानों उससे परम घुणा करती हो, जो वास्तविक 
कल्य।णके साधनकी सन्धि आने पर आछस्यसे उसी प्रकार भरा रहता ह. जिस प्रकार 
दाखः याः आमका रस खानेके दिनोंमें कौवोंके मुँहमें रोग हो जाता है अथवाः दिनके 
प्रकाशमें जिस प्रकार उल्ळूकी आँखें अन्धी हो जाती हैं और यदि कोई निन्दनीय 
कृत्य करनेके लिए कहा जाय तो मानों आलस्य जिसके हुबममें रहता है और तुरन्त 
दूर भाग जाता है, जिसके मनके साथ मत्सर सदा उसी तरह ठीक बधा रहता हैं, 
जिस तरह समुद्रके उदरमें सदा बड्वाग्नि धधकती रहती है और जो जन्म भर उस 
प्रकार नाक तक मत्सरसे भरा रहता है, जिस प्रकार कंडोंकी आगमें धूआँ भरा 
रहता है, अथवा गुद-द्वारमें सदा दुर्गन्धि ही भरी रहती है और, है वीर अजुन, 
जो ऐसे कामिक व्यापारोंका. आरम्भ करता है, जिनका सूत्र प्रत्यक्ष कल्पान्तसे भी 
और आगे तक पहुँच जाता है, परन्तु यदि कोई कल्याणकारक काम करना हो तो 
उससे एक तिनकेकी भी प्राप्ति नहीं होती, हे अजुंन, इस लोकमें इसः प्रकार केवल 
पापके मूत्तिमात्‌ समूहके रूपमें ही जो पुरुष दिखाई दे, उसके सम्बन्धमें पूरी तरहसे 
यह समझ केता चाहिए कि वह तामस कर्ता है। हें सज्जन-शिरोमणि अजुन, इस 
प्रकार मैंने तुम्हें कं, कर्त्ता और ज्ञानके तीन प्रकारके लक्षण बतला दिये हुँ। 
बुद्धेभद॑ धृतेश्चैव गुणतस्त्रिविधं श्वुणु । 
प्रोच्यमानमशेषेण पृथक्त्वेन धनंजय ॥ २९.॥. 

“अब अविद्याके गाँवमें मोहके वस्त्र पहनकर और अपने शरीर पर संशय वृत्तिके 
अलंकार धारण करके अंगों और उपांगों सहित आत्म-निश्‍चयकी शोभा जिस दपंणमें 
देखी जाती है, वह दपण बुद्धि हैँ; और इस बुद्धिका प्रवाह भी. तीन प्रकारका होता 
है । इस संसारमें' ऐसा कौन-सा पदार्थ है जो सत्व आदि तीनों गुणोंक योगसे तीन 
प्रकारका न हुआ हो ? कया इस सृष्टिमें कहीं कोई ऐसा काठ भी है जिसके गर्भमें 
अग्नि न हो ? इसी प्रकार इस दृश्य सृष्टिमें भला ऐसी कौन-सी वस्तु हो सकती है 
जो इन तीनों गुणोंके कारण तिरंगी न हुई हो? इसी लिए इन तीनों गुणोंके योगसे 
बुद्धि भी तीन भ्रकारकी हो गई है और घृतिकी भी वही दशा हुई है। अब इसी 

बुद्धि और धृतिकी त्रिविधता उनके भिन्न भिन्न लक्षणों सहित बतळाई जायगी । 

'परन्तु हे अजुन, बुद्धि और धृतिमेंसे मैं पहले बुद्धिके तीनों प्रकारोंका स्पष्टीकरण 
करता हूँ । हे वीर अजु'न, इस संसार-कषत्रमें जितने जीव आते हैं, उन सबके लिए 
उत्तम, मध्यम और निकृष्ट ये तीनों मार्ग खुले रहते हैं । और तीनों मागं नित्य- 
'नैमित्तिक विहित कर्म, कामिक कमं और निषिद्ध कर्म हैं और ये तीनों ही मार्ग 
-संसार-भयके कारण जीवोंके लिए कष्टप्रद होते हैं । 
प्रवृत्ति च निवृत्ति च कार्याक्रार्य भयाभये। 
बन्धं मोक्षं च या वेत्ति बुद्धिः सा पार्थं सात्त्विक्री ॥ ३० ॥ 
“इसी लिए इन सब कर्मोमें वह नित्य कर्म ही सबसे अच्छा है, जो मनुष्यके 
अधिकारको शोभा देता है और केवल स्वाभाविक क्रमसे प्रास होता है । उन्हीं 
“नित्य कर्मोका केवल आत्म-प्रासिके फळं पर दृष्टि रखकर ठीक उसी प्रकार आचरण 
करना चाहिए, जिस प्रकार प्यासा आदमी पाती पीता है । बस इतनेसे ही वे कर्म 
जन्म-भयका संकट दूर करके मोक्षकी प्राप्ति सुलभ कराते हैं । जो इस प्रकार अपने 
-नित्य कर्मोका आचरण करता है, उसका संसार-सम्बन्धी भय छूट जाता है और 
-कर्म करके वह मुमुक्षुओंका अंश ( अर्थात्‌ मोक्ष ) प्रास करता हैं। और जिस 
-बुद्धिको इस बातका दृढ़ विश्वास हो जाता है कि इस प्रकारके कर्मोके आचरणमें ही 
- मोक्ष रखा हुआ है और इसी लिए जो बुद्धि यह कहती है कि निवृत्तिके आधार पर 
परवत्तिकी रचना करके इन नित्य कर्मोमें गोता क्यों न लगाया जाय, वही बुद्धि 
'सात्विक होती है । प्यासेको जलसे जीवन प्राप्त होता है और बाढ़में पड़नेवालेको 
- तैरना पड़ता है । घोर अन्धकारपूर्ण गड्ेमें सूर्यकी किरणोंकी सहायतासे ही मार्ग 
दिखाई देता है। यदि ठीक तरहसे पथ्य और औषध प्राप्त हो तो -रोगसे अधमरा 
- होनेवाला रोगी भी अच्छा हो जाता है अथवा जब मछलीको जलका आधार मिल 
` जाता है, तब उसके प्राणोंक लिए कोई मय नहीं रह जाता । ठीक इसी प्रकार इन 
नित्य कर्मोका आचरण करनेसे मोक्ष ही प्राप्त होता है। जो बुद्धि इस सम्बन्धमें 
` बिलकुल निर्दोष होती है कि इस प्रकारके कर्त्तव्य कमं कौन-से हैं और जो बुद्धि यह 
बात भी बिलकुक ठीक तरहसे जानती है कि न करनेके योग्य कर्म कौन-से हैं, वही 
- बुद्धि सात्विक है। संसारका भय उत्पन्न करनेवाले जो काम्य आदि कमं हैं और 
जिन पर निषिद्धताकी मोहरे लगी हुई हैं, उन निषिद्ध, अकरणीय और जन्म-मरणके 

भयसे भरे हुए कमासे जो बुद्धि प्रवृत्तिको पिछले पैरों दुर हटाती है, वही सात्विकः 
बुद्धि है। आगमें प्रवेश नहीं किया जाता, अथाह दहमें कूदा नहीं जाता और जो 
लोहा तपकर लाळ हो जाता है, वह हाथसे पकड़ा नहीं जाता; अथवा फुफकारनेवाले 
काल-सर्पको देखकर उसे हाथ नहीं लगाया जाता और बाघकी माँदमें पैर नहीं रखा 
जाता । ठीक इसी प्रकार अकरणीय कर्मोको अपने सामने देखकर जो बुद्धि निस्सन्देह 
खूपसे बहुत अधिक भयभीत होती है, जो बुद्धि यह जानती है-कि जिस प्रकार विष 
मिलाकर पकाये हुए अन्नम मृत्यु रखी ही रहती है, उसी प्रकार निषिद्ध कमं करनेसे 
मनुष्यको वन्धनमें अवश्य पड़ना पड़ता है और फिर बन्धनके भयसे भरे हुए उन 
निषिद्ध कर्मोके सम्बन्धमें जो बुद्ध कर्म-निवृत्तिका प्रयोग करती है और जिस प्रकार 
खरे और खोटेकी परख की जाती है, उसी प्रकार कार्य और अकार्येके विचारसे जो 
बुद्धि प्रवृत्ति और निवृत्तिकी टीक तरहसे परख करती है और साथ ही जिस बुंद्धिके 
द्वारा कृत्य और अक्ृत्यका निर्णय भी उत्तम प्रकारसे होता हैं, यह बात तुम अपने ` 
ध्यानमें रखो कि वही बुद्धि सात्विक है । 


यया .-धर्ममधमं च कार्यं ` चाकार्यमेव. च। 
अयथावत्प्रजानाति बुद्धिः सा पार्थं राजसी ॥ ३१॥ ` ` 


“बगलोंके गाँवमें जिस प्रकार दूध और पानीका मिश्रण ही किया जाता है 
( अर्थात्‌ दोनों अलग अलग नहीं किये जाते ) अथवा जिस प्रकार अन्धेको रात" 
और दिनकी पहचान नहीं होती अथवा जो भ्रमर फूलोंका मकरन्द निकाल सकता है, 
बह्‌ यदि'लकड़ीको कावनेमे प्रवृत्त हो तो भी उसकी श्रमरता नष्ट नहीं होती, ठीक" 
उसी प्रकार जो बुद्धि धर्म-रूप उचित कर्मों और अघम-रूप निषिद्ध कर्मोका विचार 
न करके व्यवहार करती है, वह बृद्धि राजसी होती है.। जो बिना आँखोंसे देखे मोती 
लेता है, उसे खरा माल कदाचित्‌ ही कभो मिलता है और उसके हिस्सेमें चोखे 
मालका न मिलना ही आता है। ठोक इसी प्रकार यदि दैवयोगसे निषिद्ध कर्म ` 
न प्रास हों, तभी जो बृद्धि उन निषिद्ध कमॉसे बचती है और नहीं तो सामान्यतः 
जो बुद्धि करने योग्य ओर न करने योग्य सभो प्रकारके कर्माको एक-सा समझती 
और समान रूपसे करती चलती है, वह वृद्धि राजसी होती है । जिस प्रकार पात्र 
और अपात्रका विचार न करके एक सिरेसे सारे जन-समाजको निमन्त्रण दे दिया 

जाता है, उसी प्रकार ऐसी बुद्धि भी शुद्ध और मशुद्धका विचार नहीं करती और 
सभी प्रकारके कर्मका स्वीकार करती है। 7! 


अघम धमंमिति या मन्यते तमसावृता । 
सर्वार्थान्विपरीतांश्च बुद्धिः सा पार्थं तामसी ॥ ३२॥ 


“और जिस प्रकार राजमार्ग चोरोंके लिए हितकर नहीं होता और वे जब 
चलते हूँ, तब प्रायः राजमागसे बचकर चलते हैं अथवा लोगोंके लिए जो दिन' 
होता है, वही राक्षसोंके लिए रात होती है अथवा जिस प्रकार किसी अभागेको ,गड़ा 
हुआ खजाना कोयलों का ढेर ही जान पड़ता है अथवा सच्चा आत्म-स्वरूप जिस 
प्रकार जीवको नहींके समान जान पड़ता है, उसी प्रकार समस्त घर्म-क्ृत्य जिस 
बुद्धिको पातक ही जान पड़ते हैं, जो बुद्धि खरेको खोटा समझती है, समस्त अर्थों- 
को अनर्थोका रूप देती है और अच्छे गुणोंको दोष मानती है, यहाँ तक कि जो जो 
बातें वेदोंमें उचित और ठीक वतलाई गई हैं, उन्हीं सबको जो बुरा ( अर्थात्‌ 
निषिद्ध और न करनेके योग्य.) समझती .है, उस बुडिको, हे अजुन बिना ` किसीसे 
पूछे ही और निस्सन्देह रूपसे तामसी कहना चाहिए । भला काली रातके समानः 
ऐसी बुद्धि धर्म-कार्यके लिए कैसे योग्य कही जा सकती है ? आत्म-बोध रूपी 
कुमुदको विकसित करनेवाले चन्द्रमा, भाई अजु न, इस प्रकार बुद्धे तीनों भेद 
मैंने तुम्हें स्पष्ट करके बतला दिये हैं अब इसी बुद्धिके आधार पर निश्चय करके जो 
घृति सब कामोंमें सहायक होती है, उस-घृतिके, भी तीन ' प्रकार उनके लक्षणों 
सहित अब मैं तुमको बतलाता हूँ | तुम अच्छी तरह ध्यान देकर सुनो । 

घृत्या यया धारयते सनःप्राणेन्द्रियक्रियाः । 
योगेनाव्यभिचारिण्या धृतिः सा पाथं सात्त्विकी ॥ ३३॥ 

“जब सूर्य निकलता है, तब चोरोंके साथ ही साथ अन्धकार भी चला जाता 
है; अथवा जिस प्रकार राजाकी आज्ञासे सव प्रकारके अनुचित व्यवहार बन्द हो 
जाते हैं अथवा जब हवाके झोंके जोरोंसे चलने लगते हैं, तव आकाशमें बादल 
नहीं रह जाते और उनकी गड़गड़ाहट भी बन्द हो जाती है अथवा अगस्त ऋषिके 
दर्शन होते ही जिस प्रकार समुद्र भयभीत होकर चुप हो जाता ह अथवा चन्द्रमाके 
निकलते ही जिस प्रकार कमलं बन्द हो जाते हैं अथवा जब कोई मदोन्मत्त हाथी 

आगे बढ़ानेके लिए एक पैर उठाता है और उस समय यदि . स्वयं पु सिंह भी गरजता 
हुआ उसके सामने आ जाय तो जिस प्रकार वह हाथी अपना पैर उसी oe ऊपर 
उठाये रहता है और नीचे जमीन पर नहीं रखता, उसी प्रकार जब मनुष्यमें धैय 
{ धृति ) का संचार होता है, तब मन आदिके समस्त व्यवहार जिस अवस्थामें 
होते हैं, उसी अवस्थामें बिलकुल बन्द हो जाते हैं। हें अजुन, उस समय इन्द्रियो 
ओर उनके विषयोंका सम्बन्ध आपसे आप टूट जाता है और दसो इन्द्रियाँ मन- 
रूपी माताके पेटमें घस जाती है । वायुका ऊपरका भी और नीचेका भी दोनों ही 
मार्ग रोककर और नौ वायुओंकी एकमें गठरी बाधकर प्राण-वायु मध्यमा (अर्थात्‌ 
सुषुम्ना) में चली जाती है। बुद्धि उस समय मन परसे संकल्प-वि$ल्पके वस्त्र हृटा- 
कर और इस प्रकार उसे नंगा करके पीछेकी ओर बिलकुल चुप होकर बठ जाती 
है । इस प्रकार जिस श्रेष्ठ घैयंके आगे मन, ध्राण और इन्द्रियोंको अपने सब 
च्यापार छोड़ देने पड़ते हैं, और तब वे सब्र निर्लेप स्थितिमें उसी प्रकार योगकी 
युक्तिसे ध्यानके मठ ( अर्थात्‌ हृदय-कोश ) में बन्द हो जाते हैं। और फिर जब 
तक उनका सम्राट्‌ परमात्मा उन्हें बर्धन से मुक्त नहीं करता, तब तक जो धेर्य 
बिना किसी प्रकारके लोमके फेरमें पड़े उन सबको वहीं रोके रहता है, निश्चित 
'रूपसे समझ रखना चाहिए कि वही धेय, वही धृति सात्विक है।” यही बात 
लूक्ष्मीपति श्रीक्कष्णने उस समय अजु नसे कही थी । 
यया तु धर्मक्मार्थान्धृत्या धारयतेऽर्जुन । 
प्रसङ्गेन फलाकांच्ती घृतिः सा पाथं राजसी ॥ ३४॥ _ 
इसके उपरान्त श्रीकृष्ण फिर कहने लगे--“जो जीव शरीर धारण करके 
स्वर्गमें भी और इस संसारमें भी धमं. अर्थ और कामके त्रिवर्ग यथा-स्थित प्रात 
करके वेभव-पूर्वक रहता है, वह जीव जिस धयंके बल पर संकल्पों ओर विकल्पोंके 
सागरमें धर्म, अर्थ और कामके जहाज भरकर कर्मोका व्यापार करता हैं और 
कर्मको ही पूँजी मानकर वह जीव जिस धैर्यकी सहायतासे उस पूँजीको चौगुना 
बढ़ानेके लिए कठोर परिश्रम करता है, हे अजुन, वह धेर्य, वह धृति राजस होती 
है । अब जो तीसरी तामस घृति है, उसके भी लक्षण सुनो । 
यया स्वप्नं भयं शोकं विषादं मदमेव च। 
न विमुञ्चति दुर्मेधा घृतिः सा पार्थं तामसी ॥ ३५॥ 

“कोयला जिस प्रकार घोर कालिखका बना हुआ होता है, उसी प्रकार निम्न 
कोटिके समस्त गुणोंसे जिसका स्वरूप बना हुआ होता है, यदि उस निकृष्ट और 
नीच तमको भी यदि गुण कहा जाय तो फिर राक्षसको भी साधु पुरुष क्यों न कहा 
जाय ? परन्तु ग्रहोमें जो केवल जलता हुआं अंगारा है, उसे भी जिस प्रकार लोगं 
मंगल कहते हूँ, उसी प्रकार तमको भी गुणका ठाटदार नाम मिल जाता है। जिस 
तममें समस्त दोष भरे हुए हैं, इस तमकी कमाईसे जिस पुरुषकी मूर्ति बनी हुई होती 
है, वह पुरुष आलस्य को सदा अपने बगमें ही दबाये फिरता है; और जिस प्रकार 
पापोंका पोषण करनेसे दुःख मनुष्यको कभी छोड़कर नहों जाते, उसी प्रकार उसे ' 
आलसीको निद्रा भी कभी नहीं छोड़ती । जिस प्रकार पत्थरकी शिलाकी कठोरता 
कभी नहीं छूटती, उसी प्रकार शरीर रूपी धन पर प्रेमं होनेके कारण भय भी उसे 
कभी नहीं छोड़ता । और जिस प्रकार कृतघ्नताके पल्लेमें पाप सदा बंधे हीं रहते हैं, 
उसी प्रकार पदार्थ मात्र पर अनुराग होनेके कारण शोकका भी उसमें निरन्तर 
निवास रहता हैं | वह असन्तोषको रात-दिन अपने हृदयसे लगाये रखता है और | 
इसी लिए वह विषादके साथ भी मित्रता सम्पादित कर लेता है। जिस प्रकार | 
लहसुनको दुंगेन्धं अथवा अपथ्य करनेवालेको व्याधि कभी छोड़कर नहीं जाती, उसी: 
प्रकार विषाद भी उंसे अन्त समय तक कभी नहीं छोड़ता । वह तारुण्य, द्रव्य और 
वांसनाके प्रति उत्साह और मोह सदा बढ़ाता ही रहता है और इसलिए मद उसे 
अपने रहनेका घर ही बना लेता है । जिस प्रकार उष्णता कभी अग्निका. परित्यागः 
नहीं करती, अथवा अच्छी जातिका साँप बिना अपना बदला चुकाये नहीं मातता, 
अथवा जिसं प्रकार संसारका वैरी भय कभी नए नहीं होता अथवा जिस प्रकार काल 
किसी समय शरीरको नहीं छोड़ता, उसी प्रकार तामस जीवंमें मद भी अपने लिए: 
अंटल पद प्राप्त कर लेता है | इस प्रकार ये निद्रा आदि पाँच दोष जिस घैयसे 
तामस जीवेमें अपना अड्डा जमाकर रहते है, उसी धैर्य, उसी धृतिको तामस सम-- 
झना चाहिए ।” यही बात जगदीइवर श्रीकृष्णने अजुंनसे कही थी । इसके उपरान्त: 
उन्होंने फिर कहना आरम्भ किया--“सूयंकी सहायतासे ही मागं दिखाई देता है. 
और पैर उस मागसे चलते हैं । परन्तु फिर भी चलनेका काम चलनेवालेके धयंसे 
ही होता है। इसी प्रकार बुद्धिकी सहायतासे कर्म दिखाई देते हैँ और इन्द्रियाँ- 
आदि साधन-समूह वे कमं करते हैं; परन्तु फिर भी उन कमोके होनेके लिए जिस 

चेर्य और जिस घृतिकी आवश्यकता होती है, उसके तीन प्रकार मैंने तुमको 
बतला दिये हैं । जब इस प्रकार त्रिविब कर्मोकी उत्पत्ति होती है, तब उन कमॉमें 
जो सुख नामका फल लगता हूँ, वह भी तीन प्रकारका होता है; और इसका 
कारण यह हैं कि वे सब फल केवल कर्मोके अनुसार ही उत्पन्न होते हैं । इसलिए 
मैं अब तुम्हें निर्दोष शब्दोंमें यह बतलाता हूँ कि ये सुख-रूपी फल किस तरह तीन 
भिन्न भिन्न प्रकारके होते हैं । परन्तु शब्दोंके चोखेपनकी ही योजना क्यों की जाय ? 
क्योंकि यदि यह बात शब्दोंके द्वारा समझी और समझाई जाय तो शब्दोंमें कानोंके 
हाथोंकी मैल लग ही जाती है। इसलिए खूब घ्यानपूवंक उस अन्तरंगकी 
सहायतासे ये बातें सुनो, जिस अन्तरंगका निरोध करनेसे सुननेवाले कान भी बहरे 
हो जाते हैं ।” यह कहकर भगवात्रु श्रीकृष्णने त्रिविध सुखोंका विषय आरम्म 
किया । अब मैं उसी विवेचनका यहाँ निरूपण करता हूँ । 
सुखं त्विदानीं त्रिविधं शुणु मे भरतषभ । 
अभ्यासाद्रमते यन्न. दुःखान्तं च निगच्छति ॥ ३६॥ 
श्रीकृष्ण कहते हैं--“'मैंने तुम्हें वचन दिया हू कि तुम्हें त्रिविध सुखके 
रक्षण बतलाऊंगा । सो अब मैं वही वचन पूरा करता हूँ। भाई सुविज्ञ अजुन, 
हुम सुनो । आत्माकी भट होने पर जीवको जो सुख होता है, हे अजु न, अब मैं उसी 
सुखका स्वरूप तुम्हारे सामने रखता हूँ । परन्तु जिस प्रकार दिव्य औषध भी केवळ 
मात्राके अनुसार ली जाती है अथवा जिस प्रकार रसायनकी क्रियासे राँगेसे चाँदी 
बन जाती है अथवा जिस प्रकार नमकको पानी बनानेके लिए उस पर दो चार्‌ 
बार पानी छिड़कना पड़तां है, ठीक उसी प्रकार इस प्रकरणमें उसीको आत्म-सुख 
समझना चाहिए, जिसमें जीवोंका दुःख उस अवस्थामें नष्ट हो जाता है, जिस 
अवस्थामें वह सुखकी होनेवाली थोड़ी थोड़ी अनुभूतिके साथ साथ अपना 
तत्सम्बन्धी अभ्यास भी बढ़ाता चलता है। परन्तु वह भी तीनों गुणोंसे सिद्ध हुआ 
है । अब में उसके भी अलग प्रकारके लक्षण बतलाता हूँ; सुनो । 
यत्तदग्रे विषमिव परिणामेऽमृतोपमम्‌ | 
तत्सुखं सात्विकं . प्रोमात्मबुद्धिप्रसादजम्‌ ॥ ३७ ॥ 


« “जिसप्रकार सर्पोके लिपटे रहनेके कारण चन्दनके वृक्षका तना अथवा पिशाचों- 

के पहरेके कारण गुप्त भांडारका मुख भयंकर हो जाता हैं, उसी प्रकार स्वर्ग-सुख 
"यद्यपि बहुत मधुर होता है, तो भी मध्यमें जिस प्रकार यज्ञ-याग आदि विधानोंका 
उपक्रम करना पड़ता है अथवा तरहनतरहके कष्ट पहुँचानेके कारण वालकोंकी बाल्या 
"वस्था पीड़क होती है अथवा जिस प्रकार दीपक जलानेवालेको पहले घुएंका 
-कष्ट+ सहना पड़ता है अथवा खानेके समय जिस प्रकार पहले-पहल औषध कड़वी 
जान पड़ती है, उसी प्रकार, हे अर्जुन, उसके प्रवेश-द्वार पर ही यम-दम आदिके 
-संकट संहने पड़ते हैं । समस्त दृश्य बस्तुओंके प्रति मनुष्योंमें जो प्रेम होता है, उस 
प्रेमका नाश करनेवाली ऐसी विरक्ति उत्पन्न होती है, जो स्वर्ग और संसारके समस्त 
-बन्धनोंको जड़से उखाइ़कर फेंक देती हैँ । तीक्ष्ण विवेके श्रवण और कठोर ब्रतोंके 
आचरणसे बुद्धि आदिके धुरें उड़ जाते हैं। प्राण और अपान वायुकी लहरोंको 
“सुषुम्ना नाड़ीका मुख निगल जाता है। परन्तु ये सब कष्ट केवल आरम्भमें ही होते 
हैं। यदि चक्रवाक पक्षियोंके जोड़ेको एक दूसरेसे अलग कर दिया जाय अथवा 
बछड़को गौके सामनेसे हटा लिया जाय अथवा किसी भिखारीको अन्नकी थालीके 
सामनेसे उठा दिया जाय अथवा यदि माताका एकळौता बच्चा कालके द्वारा उससे 
'छुड़ा लिया जाय अथवा मछलीको जलसे बाहर निकाल लिया जाय तो उस समय 
उनको जो चरम सीमाका दुःख होता है, हे अजुन, ठीक उसी प्रकारका दुःख 
इन्द्रियोंको विषयोंका घर छोड़ते समय होता है । परन्तु वह दुःख भी पूर्ण विरक्तिसे 
-सहन करना पड़ता है । इस प्रकार जिस सुख के आरम्भमें तो बहुत बड़े-बड़े संकट 
सहने पड़ते हैं, परन्तु अन्तमें जिसके द्वारा उसी प्रकार मोक्ष-रूपी अमृतको प्राप्ति 
होती है, जिस प्रकार क्षीर-सागरको मथनेके समय उसमेंसे अमृतकी प्राप्ति हुई थी। 
पहले ही हल्लेमें उत्पन्न होनेवाले इस वैराग्य-रूपी हलाहलको यदि धैर्य-्पी शंकर 
निगल जाय, तो फिर जिस सुखमें ज्ञान-रूपी अमृतकी प्राप्तिका उत्सव मनानेकी सन्धि - 
मिळती है, वही सात्विक सुख होता हैं। दाख जिस समय कच्ची और हरी रहती है, 
उस समय उसकी खटास जीभको कंसी बुरी मालुम होती है ! परन्तु बही दाख 
जब अच्छी नरह पक जाती है, तब उसमें कितना अधिक माधुयं आ जाता है ! 


क पद ले जब दियासलाइयाँ नहीं थीं, तब भाग सुछगाकर दीपक जलाया 
लाता था; और आग सुलगाते समय धू्ाँ आाँश्ञोंको लगता ही है । 

इसी प्रकार जब ये वैराग्य आदिं भाव आत्म-ज्ञानके प्रकाशसे पूर्णताको प्राप्त होते हैं, 
तब इन्हीं वैराग्यं आदिके साथ समस्त माया-जनित नाम-रूपात्मक द्वत ०2% 
जाता है । उस समय बुद्धि भी उसी प्रकार आत्माके साथ मिलकर क ना 
है, जिस प्रकार समुद्रके साथ मिलने पर गंगा हो जाती हैं और तब अद्वतः & 
को खान आपसे आप खुल जाती है। इस प्रकारके जिस सुखका य॒ है, 
परन्तु जिसका अन्त आत्मानुभवके आनन्दमें होता हैं, उसी सुखको सात्विक कहते हैं । 


निषयेन्द्रियसंयो गाद्यत्तदग्रेऽमृतोपमम्‌ \ 
'परिणाम निषमिव तत्सुखं राजसं स्मृतस्‌ ॥ ३८॥ 


“और हें अजु न, विषयों तथा इंद्रियोंका संयोग होते ही जिस सुखकी धारा 
अपने दोनों तटोंको इबाकर चारों ओर बहने लगती है, वह राजसी होता है । किसी 
बड़े अधिक्रारीके अपने नगरमें आने पर लोग जिस प्रकारका उत्सव और समारम्भ 
करते हैं अथवा ऋण लेकर जिस प्रकार बहुत आनन्दपूनक और ठाट-वाटसे विवाह 
क्रिया जाता है अथवा रोगी मनुष्यको जिस प्रकार चीनी और केला वर्जित होने 
पर भी बहुत अच्छा लगता है अथवा बछनाग जिस प्रकार विष होने पर भी पहले- 
पहल खानेमें मीठा जान पड़ता है अथवा जिस प्रकार आरम्भमें ठगोंकी मित्रता था 
बाजारमें वेठनेवाली वेस्याका व्यवहार अथवा बहुरुपियेका विनोद अच्छा लगता हैं, 
परन्तु अन्तमें जिस प्रकार ये सभी बातें घातक सिद्ध होती हैं, टीक उसी प्रकार 
विषयों और इन्द्रियोंके सथोगके द्वारा जो सुख पहले तो जीवको पृष्ट तथा प्रसन्न 
करता है, परन्तु बादमें जो जीवके सुखक्री सारी सम्पत्ति उसी प्रकार हरण कर 
लेता है, जिस प्रकार पाला हुआ हंस चट्टान पर पटका जानें पर अपने प्राण गवा 
बैठता है और जिस सुखके कारण अन्तमें मनुष्यके प्राणोंका झी नाश होता है 
और उसके पासकी पुण्यकी पूंजी भी समाप्त हो जाती है और तब वे सब सुख 
स्वध्नके समान नष्ट हो जाते हैं, जिन्हें वह पहलेसे भोगता आता था और तब उसे 

अपना सर्वस्व गंवाकर केवळ कष्ट ही भोगने पड़ते हैं। तात्पर्यं यह कि इस प्रकारका 
जो सुख अन्तमें इस लोकमें भी मनुष्य पर विपत्ति लाता है और परळोकमें भी जो 
विष के समान सिं होता है, वह सुख राजसी होता है। और इसका कारण यह है 
कि जहाँ केवल इंद्रियोंका लालन-पालन करके और घर्मके क्षेत्रका विध्वंस करके 

केवळ विषयोंका सुख भोगा जाता है, वहाँ पातक बहुत बलवान हो जाते हैं । और 
फिर वही पातक जीवकी दुर्गति कराते हैं । इस प्रकार जिस सुखसे परलोकमें इतनी 
हानि होती है और जो उसी विषके समान होता है, जो माहुर ( मधुर ) कहलाने 
पर भी अन्तमें प्राणोंका घात करके विष ही सिद्ध होता है और इस प्रकार जो 
सुख आरम्भमें तो मधुर जान पड़ता है, परन्तु अन्तमें बहुत ही कटु सिद्ध होता है, 
हे अर्जुन, उसके सुखके सम्बन्धमें निश्चित रूपसे यह समझ लेना चाहिए कि वह 
रजोगुणका ही बना हुआ है; और इसी लिए उस सुखका कभी अपने साथ स्पर्श 
भी नहीं होने देना चाहिए । 

यदग्रे चानुबन्धे च सुखं मोहनमात्मनः । 

निद्रालस्यप्रमादोत्थं तत्तामसमुदाहृतम्‌ ॥ ३९ ॥ 


“निषिद्ध पेय वस्तुओंका पान करनेसे, निषिद्ध खाद्य पदार्थं खानेसे और 
स्वेच्छाचारिणी स्त्रियोंकी संगति करनेसे जो सुख प्रास होता है अथवा दूसरोंकी हत्या 
करके, दुसरोंका धन हरण करके और ओछे आदमियोंकी की हुई स्तुति सुनकरजो | 
सुख प्राप्त होता है, जिस सुखका आरस्यसे पोषण होता है, जो सुख ऊँघने या | 
सोनेमें जान पड़ता है और जिस सुखके आरम्भ तथा अन्तमें जीवको अपने सच्चे 
मार्गके सम्बन्धमें ्रम हो जाता है और वह अनुचित मार्गमें लग जाता है, हे 
भाई अर्जुन, उस सुखको पूण रूपसे तामस समझना चाहिए । परन्तु मैं इस विषय- 
का अविक विस्तार नहीं करता, क्योंकि इसकी कहानी बिलकुल असभ्य और निन्द- 
नीय है । इस प्रकार मूलका एक स्वरूप कर्म-फल जो सुख है, वह भी कर्म-भेदके 
अनुसार त्रिविव हो गया हूँ। और उसका विवेचन मैंने तुम्हारे सामने शास्त्रीय रीतिसे 
कर दिया हूँ । अब इस विश्वमें छोटो और बड़ी सभी वस्तुओंमें कर्त्ता, कर्म और कर्म- 
फलको त्रिपुटीके सिवा और कुछ भी नहीं है । और हे अजुन, जिस प्रकार वस्त्रमे 
तन्तु बुने होते हैं, उसी प्रकार इस त्रिपुटीमें तीनों गुण ओत-प्रोत रहते हैं । 
न तदस्ति पृथिव्यां वा दिवि देवेषु वा पुनः। 
सत्त्वं प्रकृतिजेमुक्तं यदेभिः स्यात्त्रिभिगु णोः ॥ ४०॥ 
“इसी लिए इस मृत्यु-लोकमें भी और स्वर्ग-लोकमें भी ऐसी कोई वस्तु नहीं 
है जो मायाकै क्षेत्रमें होने पर भी इन सत्व आदि गुणोंसे युक्त न हो । क्या कभी 


४१ 

उनके बिना कम्बल, मिट्टीके विना ढेला और पानीके लहर भी 3 
सकती हैं ? ठीक इसी प्रकार प्राणियोंका ऐसा स्वरूप ही नहीं हैं कि बिना गु 
कोई अंश हुए सृष्टिकी रचना हो सके । इसलिए तुम यह बात ला रूपसे समझ 
रखो कि यह सारा विश्व इन तीनों गुणोंसे ही बना र । इन्हीं गुणोंने देवताओमें 
ब्रह्मा, विष्णु और महेश ये तीन वर्ग किये हैं । इनहीने स्वर्ग, मत्य और नरक इन 
दीनों लोकोंका निर्माण किया है और इन्हींगे चारों वर्णोके पीछे भिन्त भिन्त कर्मोंका 
बखेडा लगा दिया है । le 
ब्राह्मणच्षत्रियविशां शूद्राणां च परतप। 
कर्माण प्रविभक्तानि स्वभावप्रभगैगु णः ॥ ४{॥ 
“अब यदि तुम यह पूछो कि ये चारो वर्ण कौन-से हैं, तो मैं तुम्हे बतलाता 
हूँ, सुनो । इनमें ब्राह्मण सवंश्रेष्ठ हैं । इनके उपरान्त जो क्षत्रिय और वैश्य या 
* भी महत्वके विचारसे ब्राह्मणोंके समान ही समझना चाहिए, क्योंकि उन्हें भी वेदिक 
र्मकृत्योका अधिकार है । हे अजु न, चौथा वर्ण शूद्र है। शूद्रोंको वेदोंका अधिकार 
नहीं है और इसी लिए इनका जीवत उक्त तीनों वणां पर॑ अवलम्बित है। परन्तु 
इन शूद्वोंकी जीवनःवृत्तिका ब्राह्मण आदि त्रंवथिकोके साथ बहुत ही निकट सम्बन्ध 
रहता है और इसी लिए इनका भी वर्ण-विभागमें समावेश हुआ है, जिससे यह 
चौथा वर्ण हुआ है। जिस प्रकार फूछोंके साथ साथ श्रीमानु लोग उस धागेको भी 
अपने गलेमें धारण करते हैं, जिसमें वे फूल गूँथे हुए होते हैं, ठीक उसी प्रकार 
श्रैवणिक द्विजोंके साथ शूद्रोंका भी व्यवहार-सम्बन्ध होनेके कारण श्रुतियोंके लिए 
वर्ण-संस्थामें शुद्रोंका भी समावेश करना आवश्यक हुआ है | हे अर्जून, चातुर्व्॑ण्य- 
की संस्थाका यही स्वरूप है । अब में इन सबके विहित कर्मोंका स्पष्टीकरण करता 
हुं । इन्हीं कर्मोके गुणोंसे ये चारो वर्ण जन्म और मरणके झगड़ोंसे छूटकर आत्म- 
स्वरूप प्राप्त करते हैं । प्रकृतिके तीनों गुणोंसे ये कर्म चारो वर्णोको चार . प्रकारसे 
बाँट दिये हैं । जिस प्रकार पिताका एकत्र किया हुआ घन उसके पृत्रोमें बॅट जाता 
है अथवा सूर्यके प्रकाशमें दिखाई पड्नेवाले मार्ग भिन्न भिन्न दिशाओंमें जानेवाले 
यात्रियोंमें बेंट जाते हैं अथवा जिस प्रकार कोई धनवान्‌ पुरुष अपने सब काम अप्त 
नौकरोंमें बाँट देता है, ठीक उसी प्रकार प्रकृतिके इन गुणोंने भी इन कर्मोके अलग 
अलग विभाग करके चारो वणोमें बाँट दिये हैं । इनमेंसे सत्व गुणने” अपने आधे 

आधे भागसे ब्राह्मणों और क्षत्रियोंको अंकित किया है । सत्व मिश्रित रजोगुण 
वैश्योंमें रहता है और तमसे भरा हुआ रजोगुण शूद्रोंके हिस्सेमें पड़ा है। हे ज्ञानी 
अजु न, इस प्रकार आरम्भमें जो मानव संघ बिलकुल एक ही स्वरूपवाला था 
उसमें इन गुणोंने यह चातुर्वर्णात्मक भेद उत्पन्न किया है। बस यह बात तुम 
अपने ध्यानमें रखो । फिर जिस प्रकार अंधेरेमें पड़ी हुईं वस्तु हमें दीपक दिखलाता 
है, उसी प्रकार अपने गुणोंसे ढँके हुए कर्म हमें शास्त्र दिखलाता है। भाई 
भाग्यवात्र्‌ अजु न, अब मैं तुमको यह वतलाता हूँ कि भिन्‍न-भिन्‍न वर्णोके लिए 
स्वाभाविक और उपयुक्त कर्म कौन-से हैं; सूनो । 


शमो दमस्तपः शौचं क्षान्तिराजंवमेव च । 
ज्ञानं विज्ञानमास्तिक्यं ब्रह्मक्रमं स्ञभागजम्‌ ॥ ४२ ॥ 


“बुद्धिको जो इस प्रकारकी शान्त स्थिति होती है कि वह समस्त इन्द्रियोंके 
च्यवहारोंको अपने हाथमें रखकर एकान्त भावसे और धर्म-पत्नीकी भाँति आत्म- 
तत्वके साथ मिली रहती है, उसको ''शम”' कहना चाहिए । जितने अच्छे और 
ठीक कमं होते हैं, उन सबका आरम्भ इसी शमसे होता है। ऐसे करमॉमें “दम” 
नामका वह दूसरा गुण उस शमका सहायक होता है जिसके कारण स्वधर्मके 
आचरणपूवक समस्त व्यवहार होते हैं । ऐसे क्मोमें “तप” नामका वह तीसरा गण 
भी दिखाई देता है जिसके द्वारा चित्तमें ईश्वरके विषयमें एकनिष्ठ श्रद्धा उसी प्रकार 
निरन्तर जाग्रत रहती है, जिस प्रकार छठीवालो रातको इस बातका प्रा परा ध्यान 
रखा जाता हुँ कि प्रसविणीके कमरेका दीपक न बुझने पावे । इसी प्रकार ऐसे 
कमोमिं दोनों तरहका “शौच” अर्थात्‌ निर्मलता भी रहती है । और हे अजुन यह 
शौच उस गुण का नाम है जिसके कारण मन शुद्ध भक्तिसे भरा रहता है और दरीर 
निर्मल आचरणसे श्वृज्भारित रहता है और इस प्रकार सारा जीवन-क्रम अन्दर और 
चाहर सुन्दर बना रहता है ' यह चौथा गुण भी उन कमोमें रहता है । पथ्वीकी 
रति पूर्ण रूपसे सब कुछ सहन करनेका जो गुण है, हे पार्थ, उसीको “क्षमा” 
कहते हं। यह क्षमावाला पाँचरवा गुण उन कमोंमें उसी प्रकार रहता है; जिस प्रकार 

| संगीतमें पंचम स्वर रहता है । यदि प्रवाह टेढ़ा-तिरछा भी हो तो भी नदी सदा 
सीधी समुद्रकी ओर बहती रहती है और उख चाहे अपनी बाढ़के कारण टे- 

तिरछा भी हो तो भी उसमें सब जगह समान रूपसे मिठास भरी रहती है। ठीक 
इसी प्रकार जीवकी वृत्ति टेढ़ी-तिरछी होने पर भी उसमें पूरी पूरी सरलता रखनेके 
गणको “आर्जव” कहते हैं; और यह आर्जव नामका छठा गुण भी उन कर्मोमें 


° 


होता हैं। माळी बहुत अधिक परिश्रम करके वुक्षोंको जड़में पानी सींचता है; परन्तु 


फिर भी जिस प्रकार वह यह बात बहुत अच्छी तरह जानता है कि मुझे इन क्षसे 
फलकी प्राप्ति होगी और मेरा सारा परिश्रम सार्थक होगा, उसी प्रकार इस प्रकरणमें 
यह तथ्य अच्छी तरह समझ लेना ही “ज्ञान” कहलाता Ei कि शास्त्रोंके अनुसार 
कर्मोका आचरण करके ईइवरकी प्राप्ति करना आवश्यक है और ईस्वरकी चह प्राप्ति 
इस प्रकार हमें अवश्य हो जायगी । और यही ज्ञान उन कर्मोका सातवा गुण होता 
ह । आठवें गुण “विज्ञान” का स्वरूप यह है कि मनुष्य शुद्ध सत्व होकर शास्त्रके 


ज्ञानकी सहायतासे अथवा अपने घ्यानके बलसे ईश्वर-तत्वके साथ निस्सन्देह बुद्धिसे 
सम-रस हो जाय । और यह विज्ञान नामका आठवां सुन्दर गुण भी उन कमोमें 


रहता है । नवें गुण “आस्तिक्य का लक्षण यह्‌ है कि शास्त्रोंने जितने मार्गोको 
योग्य और ठीक बतलाया है, उनमेंसे प्रत्येक मार्गको उसी प्रकार ठीक समझा जाय 
और आदरपूर्वक मान्य किया जाय, जिस प्रकार प्रजा उस प्रत्येक पदार्थको, जिस पर 
राजा का नाम अंकित होता है, चलनसार सिक्केके रूपमें- सन्तोषपूर्वक स्वीकृत कर 
लेती है। और यह नवाँ गुण आस्तिक्य भी उन कमॉमें होता है । तात्पर्य यह कि 
ये नौ गुण जिन कमॉमें होते हैं, वही कर्म अच्छे और ठीक होते हैं। इस प्रकार 
शम आदि नौ गुणोंके रहनेके कारण जो कम॑ स्वभावतः निर्दोष होते हैं, उन्हींको 
ब्राह्मणोंके स्वाभाविक कर्म समझना चाहिए । जिसे इन नौ रत्नोंका हार मिल जाता 
है; वह नौ गुणोंका रत्नाकर ही हो जाता हूँ । जिस प्रकार अपने शरीरमेंसे बिना 
कुछ भी निकाले या अलग किये हुए सूर्य प्रकाश धारण करता है अथवा चम्पाका 
वृक्ष जिस प्रकार स्वयं अपनी कलियोंसे ही सुशोभित रहता है अथवा चन्द्रमा जिस 
प्रकार अपनी चाँदनीसे ही प्रकाशमात तथा उज्ज्वल रहता है अथवा चन्दन जिस 
प्रकार स्वयं अपनी सुगन्धसे ही सुवासित रहता है, उसी प्रकार नौ रत्नोंसे जड़ा हुआ 
यह नग ब्राह्मणोंका निर्मल भूषण है; और यह आभूषण उतारकर नग्न होनेका कत्य 
ब्राह्मणों का शरीर कभी नहीं करता। है अजु न, अब मैं तुमको यह बतलाता हूँ कि 
क्षत्रियोंके उचित कर्म कौन-से हैं। तुम अपनी सारी बुद्धि और ध्यान लगाकर सुनो । 

शीर्थं तेजो घृतिर्दाच्यं युद्धे चाप्यपलायनम्‌ | 
दानमोशवरभावश्च क्षात्र कमं स्वभावजम्‌ ॥ ४३॥ 

“जिस प्रकार अपना तेज प्रकट करनेके समथ सूर्य किसीको सहायताकी अपेक्षा 
नहीं करता अथवा-सिहको शिकार करनेमें किसी सहायकको आवश्यकता नहीं 
होती, उसी प्रकार स्वयं अपने ही साहससे और बिना किसीकी सहायताके पराक्रम 
कर दिखलानेका “शौर्य” नामका जो गुण है, वह गुण जिस कर्म-वृत्तिका सबसे 
पहला और सर्वश्रेष्ठ गुण है, वही स्वाभाविक क्षात्र-वृत्ति होती है । जिस प्रकार सुर्यके 
उज्ज्वल प्रकाशके सामने करोड़ों नक्षत्र छिप जाते हैं, परन्तु यदि चन्द्रमाके सहित 
समस्त नक्षत्र एकत्र हों तो भी उनके द्वारा सूर्यका कभी लोप नहीं होता, ठीक उसी 
प्रकार जिस अलौकिक सामर्थ्यके कारण मनुष्य अपने तेजस्वी-गुणोंसे सारे संसारको 
आइ्चर्य-चकित कर देता है, परन्तु स्वयं कभी किसी बातसे भ्रान्त नहीं होता उसी 
सामथ्यंको “तेज” कहते हैँ । यही दूसरा तेजोगुण उस वृत्तिमें दिखाई देता है । 
इसी प्रकार उसमें तीसरा गुण “धैर्य” होता है। चाहे आकाश ही क्यों न हूट पड़े 
परन्तु फिर भी जिस धैर्य-गुणके कारण बुद्धिकी आँखें भयसे कभी नहीं झपकतीं 
और मत कभी विचलित नहों होता, वह घैय गुण उस वृत्तिमें दिखाई देता है। 


और चाहे कितना ही अधिक असीम और विस्तृत जल क्यों न हो, परन्तु फिर भी 
जिस प्रकार उसे दबाकर कमळके पत्ते फैलते है और चाहे कोई कितनी ही ऊचाई 


पर क्यों न जा पहुँचे, तो भी जिस प्रकार आकाश सदा उसके ऊपर ही रहता हैं, 
ठीक उसो प्रकार चाहे कैसा ही प्रसंग क्‍यों न आ पड़े, तो भी, हे मर्जुत, इष्ट-फल 
देनेवाले कार्यमें बहुत दक्षतापूर्वक और अचूक प्रवेश करनेको “दक्षत्व कहुते हैं । 
और यह चौथा गुण दक्षत्व भी उस वृत्तिमें पूणं रूपसे दिखाई देता है । खुब 'डट- 
कर युद्ध करना उस वृत्तिका पाँचवाँ गुण है । जिस प्रकार सूरजमुखीका वृक्ष सदा 
सूर्यको ओर ही रहता है, ठीक उसी प्रकार शन्रुके सामने साहसपूर्वक छाती ठोक- 
कर खड़े रहना और जिस प्रकार गर्भवती स्त्री सब तरहसे प्रयत्न करके अपने पतिकी 
शय्या पर पीठ नहीं लगने देती और उस शय्यासे अपनी पीठका लगना बचाती 
है, ठीक उसी प्रकार स॒मर-भूमिमें शत्रुका सामना होने पर उसे पीठ न दिखलाना 
उस क्षात्र वृत्तिका पाँचवाँ गुण है; और यह बात, हे भाई गुणश्रेष्ठ अर्जुन, तुम 
अच्छी तरह अपने ध्यानमें रखो । जिस प्रकार भक्ति चारो पुरुषार्थोसे बहुत बढ़- 

चढ़कर और श्रेष्ठ है, ठीक उसी प्रकार यह गुण भी पहले बतलाये हुए चारो गुणोंसे 
बढ़-चढ़कर और श्रेष्ठ है । जिस प्रकार अधिक फल-फूल आदि आने पर वृक्ष नीचेकी 
ओर झुक. जाता है अथवा जिस प्रकार पद्म-वन अपनी सुगन्ध चारो तरफ खूब 
अच्छी तरह फैला देता है अथवा जिस प्रकार चन्द्रमाकी चाँदनी जो चाहे वह 
जितनी चाहे, उतनी ले सकता है, टीक उसी प्रकार ऊेनेवालेको उसकी -इच्छाके 
अनुसार दान देना “दान” कहलाता है; और इस छठे गुण-रत्नसे भी वह वृत्ति 
भूषित रहती है। इसी प्रकार अपनी ही आज्ञा सारे संसारमें मान्य कराने और जिस 
प्रकार अपने अवयवोंका पोषण करके उन्हें अपने कामके योग्य बनाया जाता है, 
उसी प्रकार प्रजाका पालन करके और उनके सन्तोषके द्वारा संसारका उपभोग करनेको 
“ऊंइवरभाव” कहते हैं । यह समस्त सामथ्योंका समूह और गुणोंका सम्राट उस 


ृत्तिका सातवाँ गुण है। इन शौर्य आदि सातो गुणोंसे जो वृत्ति उसी प्रकार पवित्र ' 


होती है, जिस प्रकार सप्तषियोंस आकाश श्ंगारित होता हैँ, वही स्वाभाविक 
क्षात्र-वृत्ति होती है । यही क्षत्रियोंके वास्तविक सहज गुण हैं । इन सब गुणोसे युक्त 
जो क्षत्रिय होता है, वह मनुष्य नहीं होता, वल्कि सत्व रूपी सोनेका मेरु पर्वत ही 
होता है और इसी लिए वह सातो गुणोंके स्वर्गको सँभाल रखता है। अथवा यहु 
समझना चाहिए कि इन सातो गुणोंसे घिरी हुई यह क्रिया-वृत्ति नहीं है, बल्कि 
सातो समुद्रोंसे घिरी हुई पृथ्वी ही है और वह वीर उसका उपभोग करता है | 
अथवा इन सातो गुणोंके प्रवाहोंसे यह क्रिया-रूपी गंगा इस क्षत्रिय-रूपी महासागरके 
अंगों पर मानों विलास करती है । परन्तु इस विषयका बहुत अधिक विस्तार हो 
चुका । तात्पयं केवल यही है कि जो कर्म इन शौर्य आदि गुणोंसे अंकित होते है, 
वही क्षत्रिय जातिके स्वाभाविक कमं हूँ। अब हे बुद्धिमान्‌ अजुन, मैं तुम्हें स्पष्ट 
रूपसे यह बतळाता हूँ कि वैश्य जातिके उचित कर्म कौन-से हैं । 


कृषिगौरच््यवाणिज्यं वेश्यकमं स्वभावजस्‌। 
परिचर्यात्मकं कमं शूद्रस्यापि स्वभावजस्‌॥ ४४॥ 


“भूमि, बीज, हल और पूँजीके आधार पर यथेष्ठ लाभ या प्राप्ति करना, सारांश 
यह कि खेती-बारी पर निर्वाह करना, गौएँ और भेंसें पालना अथवा सस्ती खरीदी 
हुई चीज. महंगे भावसे बेचना आदि कार्य, हे अजुन, वेश्योंकी वृत्ति हैँ । तुम यह 

समझ रखो कि ये सब कर्म वैश्य जातिकी स्वाभाविक कक्षामें आते हैं.। और वैश्य, 
क्षत्रिय तथा ब्राह्मण इन तीनों द्विज वर्णोकी सेवा करना शाद्रोंका कर्म है। और यदि 
वास्तविक दृष्टिसे देखा जाय तो द्विजोंकी इस सेवाके और आगे शूद्रोंके लिए. पैर रखना 
भी ठीक नहीं है । इस प्रकार चारों वर्णोके विहित कर्म मैंने तुम्हें बतला दिये हैं । 
स्वे स्वे कर्मण्यभिरतः संसिद्धि लभते नरः। 
स्वकर्मनिरतः सिद्धि यथा विन्दति तच्छुणु ॥ ४४॥ 

“अब हे अजुन, जिस प्रकार श्रवण आदि भिन्न-भिन्न इन्द्रियोंके लिए शब्द 
आदि भिन्त भिन्न गुण उपयुक्त होते हैं अथवा मेघोंसे बरसनेवाले वर्षाके जलके 
लिए जिस प्रकार नदी उपयुक्त पात्र है अथवा. नदीके लिए जिस प्रकार समुद्र 
उपयुक्त है, उसी प्रकार इन चारों वर्णोके लिए ये सब भिन्न भिन्त कमं भी उपयुक्त 
हैँ । इसी लिए वर्ण और आश्रमके धर्मके अनुसार जो जो कमं प्राप्त होते हैं, वे 
सब गोरे मनुष्यके गोरेपतकी तरह शोभादायक होते हैँ। इसी लिए हे अजुन, 
उन स्वाभाविक विहित कमोंको शास्त्रकी आज्ञाके अनुसार करनेमें प्रवृत्त होनेके लिए 
अपनों बुद्धि अचल रखनी चाहिए । जिस प्रकार स्वयं अपने ही रत्नकी भी रत्न 
परखनेवालेसे परख करानी पड़ती है, उसी प्रकार अपने कर्म भी शास्त्रोंसे निश्चित 
कराने पड़ते हैं । दृष्टि तो अपने स्थात पर सदा ठीक तरहसे रहती ही है, परन्तु 
फिर भी बिना दीपकके उसका कोई उपयोग नहीं होता । अथवा यदि रास्ता ही न 

मिले तो पैर रहकर भी क्या कर सकते हूँ? इसी लिए जाति-धमंके अनुसार जो 
हमारा उचित अधिकार हो, वह हमें शास्त्रोंको देखकर निश्चित करना चाहिए । 
अब है पार्थ, यदि अपने घरमें अंघेरेमें रखा हुआ खजाना दीपक हमें दिखला दे 
तो उसे लेनेमें कौन-सी बाधा है ? इस प्रकार जो बातें स्वाभाविक रूपसे हमारे 
हिस्सेमें बाई हैं और शास्त्रोंने भी जिनका विधान किया हुँ, अपने उन विहित 
कर्मोका जो पुरुष आचरण करता हूँ, जो आलस्य छोड़कर और फलकी इच्छाको 
दूर हटाकर तन और मनसे उन कर्मोके आचरणमें लीन हो जाता हैं, जो अपने 
कर्माचरणके साथ व्यवस्थित रूपसे ठीक उसी प्रकार चलता है, जिस प्रकार 
प्रवाहमें मिला हुआ जल बिना और किसी तरह मुड़े उस प्रवाहके साथ ही साथ 
बहता चलता हैं, हे अजुन, इस प्रकार जो अपने विहित कर्मोका आचरण करता 
है, वह मोक्षके इस पारवाले तट तक आ पहुंचता है। न करनेकें योग्य और 

निषिद्ध कर्मोके साथ उसका कोई सम्बन्ध ही नहीं होता और इसी लिए संसारका 
अपाय उसकी कभी कोई हानि नहीं कर सकता ( अर्थात्‌ सांसारिक झगड़े उसके 


मोक्षके मार्गमे बाधक नहीं होते । वह कभी कुतूहले भी कामिक कर्मोकी ओर 
मुड़कर नहीं देखता; और फिर चाहे चन्दनको ही बेड़ी क्यों न हो, तो भी वह 
उसमें अपने पैर नहीं फंसाता; क्योंकि चन्दनकी बेड़ी होनेसे ही क्या होता हैं ! 
आखिर है तो वह बेड़ी ही ! वह जो नित्य कमं करता है, वह भी फलकी सारी 
इच्छा छोड़कर करता है और वे सब कमं भी वह ईबवरके अपंण करता रहता है 
` और इसी लिए वह मोक्षकी सीमा तक पहुंच सकता है। इस प्रकार वह इस 
संसारके शुभ और अशुभ झगड़ोंसे छूट जानेके कारण वैराग्यके मागसे मोक्षके 
द्वार पर जा खड़ा होता है। जो समस्त सौभाग्यकी परिपूर्णता हूँ, जिसमें मोक्षकी 
प्राप्ति निश्चित है, कर्म-कांडका जिसमें बिलकुल अन्त हो जाता है, जो मोक्ष-फल 
देनेकी जिम्मेदारी लेता है और जो पुण्य-कर्म रूपी वृक्षका फल है, उस वैराग्य पर 
साधक पुरुष भ्रमरकी भाँति अनायास ही और सहज भावसे पैर रखता हैं हें 
अजुंन, टुम यह बात अपने ध्यानमें रखो कि यह वैराग्य भाव ऐसा अरुणोदय हैं 
जो इस वातकी सूचना देता हूँ कि बहुत जल्दी आत्म-ज्ञानके सूर्यका उदय होने- 
वाला है; और यही वैराग्य भाव उस साधकको प्राप्त होता है । अथवा यह वैराग्य 


एक ऐसा अलौकिक अंजन है जिसके लगानेसे आत्म-ज्ञानका गुप्त भांडार अच्छी 
तरह दिखाई देने लगता और मिल जाता है; और साधक यह अंजन स्वयं ही अपनी 


आँखोंमें लगा लेता है। इस प्रकार, हे पार्थ, इन विहित कमोंका आचरण करनेसे - 
साधकमें मोक्षःप्रासिकी पात्रता आती है। हे अजून, ये विहित कमं ही जीवको आश्रय 
देनेवाले हैँ और इन कर्मोका आचरण करना ही मेरे परमात्म-स्वल्पकी सच्ची सेवा 
है । जिस प्रकार पतिव्रता अपने पतिके साथ सब प्रकारके सुख भोगती है, बल्कि यों 
कहना चाहिए कि जिस प्रकार उसकी सारी तपश्चर्या ही पतिके लिए होती है अथवा 
जिस प्रकार बालकके लिए माताके सिवा जीवनका और कोई आधार ही नहीं होता 
और इसलिए उसका सबसे बढ़कर कत्तंग्य यही रीता है कि वह माताकी ही सेवा 
करे अथवा जिस प्रकार मछली यद्यपि केवल जलके ही विचारसे गंगामें रहती है, तो 
भी वह गंगाके मागसे सागरमें पहुँच जाती है और उसे आपसे आप समस्त तीर्थोके 
निवासका फळ मिल जाता है, उसी प्रकार यदि इस विचारसे विहित कर्मोका 

आचरण किया जाय किइन कर्मोका आचरण करनेके सिवा हमारे लिए और कोई 
गति ही नहीं है, तो हमारा सारा भार आपसे आप ईश्वर पर जा पड़ता है। हे 
अर्जुन, जिसके लिए जो योग्य कर्त्तव्य हैं, वे ईश्वरको ही इष्ट होते हैं और इसी लिए 
उन कर्मोका आचरण करनेसे ईश्वर आपसे आप प्राप्त हो जाता है। जो स्त्री किसीके 
अन्त:करणकी कसौटी पर ठीक उतरनेके कारण उसकी प्रिय हो जाती है, वह चाहे 
पहलेकी दासौ ही क्यों न रही हो, परन्तु फिर भी वह उसकी स्वामिनी हो जाती है । 

इसी प्रकार जो पुरुष अपने सिरकी भी परवाह नहीं करता और. हर तरहसे अपने 

-स्वामीकी सेवा करता हैँ, उसे स्वामी अपने मस्तक पर उठा लेता ( है अर्थात्‌ 

उसका बहुत अधिक आदर करता है ) । जिस सेवामें स्वामोके सब मनोरथ पूरे 

किये जाते हैं, उसीको सच्ची और उत्कृष्ट सेवा कहते हैं हे अर्जुन, इसके सिवा 

चाहे और जो सेवा हो, वह केवल बाजारका सौदा ही है । 


यतः प्रवृत्तिर्भूंतानां येन सर्वमिदं ततम्‌। 
स्वकर्मणा तमभ्यच्यं सिद्धि विदन्ति मानवः ॥ ४६ ॥ 


“इसलिए यह केवल विहित कर्मोका आचरण ही नहीं है, बल्कि इसे परमात्मा 

“की मनोगत इच्छाका पालन ही समझना चाहिए । जिससे इस भूत सृष्टिने आकार 
प्राप्त किया है, जो माया-रूपी धज्जियाँ जोड़कर यह जीव-रूपी गुड़िया बनाता है और 

“तीनों गुणोंकी बटी हुई अहंकार रूपी डोरीसे उसे नचाता है, जिसने यह सारा विश्व 
अपने प्रकारासे दीपककी ज्योतिको भाँति अन्दर और बाहर व्याप्त कर रखा है, यदि 

उस सर्वान्तर्यामी ईशवरकी विहित कर्माचरणके फूलोंसे पूजा की जाय तो उसे 
- अपरम्पार सन्तोष होता हैँ जब इस प्रकारकी पूजासे वह परमात्मा सन्तुष्ट हो जाता 
: है, तब वह उस विहित आचरण करनेवाले भक्तको वैराग्य-लाभका प्रसाद देता है । 
फिर जब उस वैराग्यकी अवस्थामें मनमें केवळ उस एक ईश्वरका घ्यात लग जाता 

-है, तब जीवको यह सारा विश्व वमन किये हुए पदार्थंकी भाँति घृणित जान पड़ता 
- है । पतिसे वियुक्त होनेवाळी स्त्रीके लिए जिस प्रकार पतिको चिन्ताके कारण जीवन 
-हो निरर्थक हो जाता है, उसी प्रकार उस भक्तको भी सुखके सब विषय दुःख ही 
- दुःख जान पड़ते हैं । इस परोक्ष ज्ञानका इतना अधिक महत्व है कि ईश्वरका 
` त्यक्ष ज्ञान होनेके पहले ही केवल उसके ध्यानसे जोवमें तन्मयता आ जाती है। 

इसी लिए जो मनुष्य मोक्ष प्रा करनेकी इच्छा और प्रयत्न करता हो, उसके लिए 
उचित है कि वह स्वघमंका आचरण खूब अच्छी तरह करे । 


श्रेयान्स्वधर्मो विगुणः परधर्मात्स्वनुष्ितात्‌। 
स्वभावनियतं कमें कुवंज्ञाप्तोति किंल्बिषस्‌ ॥ ४७ ॥ 

“हे अजुन, यदि अपना घमं आचरण करनेमे कठिन भी हो, तो भी इस वातका 
ध्यान रखना चाहिए कि उसके परिणाम-स्वरूप हमें कैसा अच्छा फल प्राप्त होगा । 
हे पाथं, यदि अपने जरीरको नीरोग करनेके लिए केवल कड़ई नीम ही औषध हो 
तो उसके कड़एपनसे घबरानेसे कैसे काम चलेगा ! यदि केळेके वृक्षको फळनेसे 
पहले देखा जाय और उस पर उस समय फल न दिखाई दें, तव यदि निराश होकर 
वह वृक्ष ही काट डाला जाय तो इस कृत्यते भला कौन-सा अच्छा फळ प्रात हो 
सकता है? ठीक इसी प्रकार यदि हम स्वधमंका केवल इसलिए त्याग और तिरस्कार 
कर दें किंउसका आचरण करना बहुत ही कठिन होता है, तो फिर क्या हम कभी 
मोक्षका सुख प्राप्त कर सकेंगे ? यदि हमारी माता कुछ कुबड़ी हो'तो भी उसके 
जिस प्रेमसे हम जीवित रहते हैं, वह प्रेम कभी कुबड़ा नहीं होता । दूसरी स्त्रियाँ 
चाहे रम्भासे भी बढ़कर लावप्यवती क्यों न हों, तो भी -मातृप्रेमके अभावमें -- 
बालकके लिए बे किंस कामकी ? जलकी अपेक्षा घीमें बहुत अधिक गुण अवश्य 
होते हैं लेकिन फिर भी क्या मछलियाँ कभी घीमें रह सकती हैं ? जो पदार्थ सारे 
संसारके लिए विष होता है, वही पदार्थं उन कीड़ोंके लिए अमृत होता है जो उस 
पदार्थमे उत्पन्न होकर बढ़ते हैं । ओर सारे संसारको मीठा लगनेवाला गुड़ विषके 
उन कीड़ोंके लिए प्राण-घातक होता हैँ । इसी लिए जिसके जो विहित कमं हैं और 
जिनका आचरण करनेसे संसारका बन्धन छूटता है, वे कमं यद्यपि करनेमें कठि 
भी हों तो भी उन कर्मोंका अवइ्य आचरण करना चाहिए । यदि दूसरोंके आचार 
अच्छे जान पड़ें और इसी लिए हम भी वही आचार करने लगें तो ऐसा करवा 
उसी प्रकार अनिष्टकारक है, जिस प्रकार पैरोंके बदले कोई सिरसे चलनेका प्रयत्न. 

करने लगे । इसी लिए हमारे जन्म और स्वभावके अनुसार जो कमं अपने हिस्सेमें 
पड़े हों, इन्हीं कमोंका जो मनुष्य आचरण करता है; उसके सम्बन्धमें यह समझ 
लेना चाहिए कि उसने करमोकाबन्धकत्व नष्टकर डाला। और हे अजु स, कया इसी 

लिए यंह आदश्यक नहीं है कि हमें अपने धर्मका पालन करना चाहिए और 
दूसरोंके धर्मका त्याग करना चाहिए ? तुम्हों सोचो कि जब तक आत्म-दर्शन न हो, 
तंच तक कर्मोका आचरण क्या कभी बन्द हो सकता है? और चाहे कोई कर्म क्यों 
न किया जाय, परन्तु उसे करनेका कष्ट सवसे पहले रखा ही रहता है । 


सहजं कमं कौन्तेय सदोषमपि न त्यजेत्‌। 
सर्वारम्भा हि दोषेण धूमेनाग्निरिवावृताः ॥ ४८॥ 

“यदि सभी कर्मोके आचरणमें परिश्रम करना ही पड़ता है, तो फिर यदि स्वः 
घर्मके आचरणमें भी परिश्रम और कष्ट होता हो तो इसके लिए स्वधर्मको दोषः 
क्यों दिया जाय ? यदि सरळ मागं से आदमी चले तो भी पैरको कष्ट होता है; और 
यदि बीहड़ जगलोंमेंसे होकर चळे, तो भी कष्ट होता ही है। चाहे कंकड़-पत्थरोंकी' 
गठरी बाँधकर उठाओ और चाहे खाने-पीनेके सामानकी गठरी उठाओ, बोझ तो 
दोनोंका ही होता है । परन्तु जो बोझ ढोनेसे प्रवासमें श्रम और शिथिलता दूर 
करनेमें सहायता मिले, वही बोझ अपने साथ ढोकर ले चलना ठीक होता है । और 
नहीं तो चाहे अनाज हो और चाहे भूसा हो, दोनोंको ही कूटनेमें समान परिश्रम 
करना पडता है । चाहे कुत्तेका .मांस पकाया जाय और चाहे यज्ञके लिए हविष्या 
अन्न पकाया जाय, दोनोंमें पकानेकी क्रिया एक ही होती है। भाई सुविज्ञ अजु न, 
पानी मथना और दही मथना दोनों एक ही क्रिया हैं। ठीक इसी प्रकार घानीमें 
चाहे बाळू डालकर पेरा जाय और चाहे तिल डालकर पेरा जाय, हैं ये दोनों 
क्रियाएं समान ही। हे पार्थ, चाहे वैश्वदेवके लिए अग्नि प्रज्वलित की जाय और चाहे 
घरमें आग लगानेके लिए, परन्तु धूएँका कष्ट दोनो ही क्रियाओंमें समान रूपसे होता 
है । यदि धर्मपत्नीका प्रतिपालन करनेमें भी और किसी दुराचारिणी वेश्याका प्रति- 
पालन करनेमें भी धनका समान ही व्यय हो तो फिर वेश्याको अपने पास रख- . 
कर बळपूर्वंक अपने ऊपर कलंक क्यों लिया जाय ? यदि शत्रुको पीठ दिखाकर पीठ 
पर खाये हुए घावोंसे भी मृत्यु अवश्य ही होती हो, तो फिर शत्रुके सामने डटकर 
खड़े रहने और घाव खानेमें और कौन-सी विशेष हानि हो सकती है? यदि कोई - 
अच्छे कुलकी स्त्री दूसरेके घरमें जाकर आश्रय ले और वहाँ भी उसे डंडोंकी ही 
मार सहनी पड़े, तो फिर यदि घरमें स्वयं उसका पति मारता हो, तो केवल इर 

कारणसे पतिको छोड़कर घरसे बाहर जानेमें उसे कौन-सा लाभ हो आ है ? ठीक 
इसी प्रकार यदि अपना परम प्रिय कार्य भी बिना कष्ट किये सिद्ध नहीं होता तो 
फिर हम किस मूँहसे यह रोना रो सकते हैं कि विहित कम करना बहुत कठिन हूँ? 
हे अजून, जिस अमृतके द्वारा हमारा जीवन अक्षय होता हैं, यदि उसका थोड़ा-सा 
अंश प्राप्त करनेके लिए भी हमें अपना सर्वस्व बेंच डालना पड़े, तो भी उसमें क्या 
बुराई है? जो विष पीकर हम अपनी हत्या कर सकते हैं और व्यर्थ दे अपने प्राण 
गेवा सकते हैं, बही विष हम स्वयं दाम देकर क्यों खरीद और क्यों पीए ? ठीक 
इसी प्रकार इन्द्रियोंको कष्ट देकर और आयुष्यके दिन व्यर्थ गंवाकर हम पापोंका जो 
संग्रह करते हैं, उसमें दुःखके सिवा और क्या रखा है? इसी लिए स्ववमंका 
आचरण करना चाहिए । वह हमारा सारा-श्रम दूर कर देता है और सवश्रं 
परुषार्थ जो मोक्ष है, उसकी हमें प्राप्ति करा देता है। इसी लिए हे अर्जुन, जिस प्रकार 
संकटके समय सिद्ध मन्त्र नहीं भूलना चाहिए, उसी प्रकार स्वधर्मके आचरणसे भी 
हमें कभी घबराना नहीं चाहिए । जिस प्रकार समुद्रमें नौकाका परित्याग नहीं करना 
चाहिए अथवा जिस प्रकार कोई महारोग होने पर दिव्य औषध नहीं छोड़नी 
चाहिए, उसी प्रकार इस लोकमें बुद्धिसे स्वकर्मका कभी परित्याग नहीं करना 
चाहिए । हे अजुन, इस स्ववर्माचरण रूपी आराधना से जब परमेश्वर सन्तुष्ट हो 
जाता है तब वह उस भक्तमेंसे रजोगुण और तमोगुण निकालकर बिळकुळ अलग 
कर देता है और उसे सत्व गुणके मार्ग पर 'ळगाता है और उसके मनमें ऐसा 
वैराग्य उत्पन्न करता है, जिसमें आत्म-साधनकी उत्कंठाके कारण उसे ऐहिक और 
पारलौकिक सुख विषके समान जान पड़ते हैं । जिस वैराग्यके स्पष्ट लक्षण ऊपर 
(सवे स्वे कमंण्यभिरतः संसिद्धि लभते नरः; इलोक ४५) स्पष्ट शब्दोंमें बतलाये गये 
हैं, उसी वैराग्यका पद उस पुरुषको प्राप्त होता है । अब मैं तुमको यह बतलाता 
हुँ कि इस स्थान पर आड़ होते पर वह पुरुष सब अवसरों पर किस प्रकार आचरण 
कर्ता है और इस प्रकारके आचरणसे उसे कया लाभ होता हैं । 
भ्रसक्तबुद्धिः सर्वत्र जितात्मा विगतस्पृहः । 
नेष्कम्येसिद्धि परमां संन्यासेनाधिगच्छुति ॥ ४९ ॥ 
“जिस प्रकार जालमें हवा नहीं बेंध सकती, उसी प्रकार वह पुरुष भी इस देह 
आ.दिमें किसी तरह नहीं बंध सकता । जब फलोंके पकनेका समय आता है, तब 

न तो फल ही डालमें लगा रह सकता हैं और न डाल ही उस फलको पकड़े रह 
सकती है । ठीक इसी प्रकार इस परिपूर्ण अवस्थामें उस पुरुषका संसार विषयक प्रेम 
बिलकुल ढोला पड़ जाता और निबंलहो जाता है। जिस प्रकार कोई यह नहीं कहता 
कि यह विषका पात्र मेरा ही हैं और मैं ही इसे पीऊंगा, उसी प्रकार पुत्र, धन- 
सम्पत्ति और स्त्री आदि उसके मनसे उतर जाते हैं और वह कभी इस प्रकारका 
आग्रह नहीं करता कि ये सब मेरे हैं | तात्पर्यं यह कि उसके मनमें विषय मात्रके 
प्रति घृणा हो जाती हैँ और उसकी बुद्धि सभी विषयोंसे पीछे हटने और दूर रहने 
लगती है और हृदयके एकान्त स्थछमें प्रवेश करती है। अव यदि ऐसे पुरुषका मनः 
बाहर भी घूमता हुँ तो भी उसकी वेराग्य-युक्त बुद्धि एकनिष्ठ दासीकी तरह उससे 
बिलकुल डरकर सव काम करती है और उसकी आज्ञा का कभी उल्लंघन नहीं 
करती । इसके सिवा, हे अजुन, वह मनको ऐक्य भावनाकी मुद्ठीमें बन्द करके उसे 
आत्माके अनुसन्धान में प्रवृत्त करता हूँ। उस समय ऐहिक और पारलौकिक विषयोंसे 
सम्बन्ध रखनेवाली उसकी वासना उसी प्रकार दबकर मर जाती है, जिस प्रकार 
धूल या मिट्टी से दबी हुई आग मर जाती है । उस समय मनका नियमन करनेके 
कारण इस प्रकार उसकी सारी वासनाए आपसे आप नष्ट हो जाती हैं । वह पुरुष 
इस प्रकारके लक्षणोंवाली अवस्थाको प्राप्त हो जाता है। है अर्जुन, वह पुरुष माया- 
जन्य ज्ञानाभासको छोड़कर उसका अन्त करके सच्चे ज्ञानके क्षेत्रमें आकर स्थिता 
हो जाता है। जिस प्रकार इकट्ठा किया हुआ जळ काममें लानेसे समास हो जाता 
है, उसी प्रकार उसके प्राचीन कर्म भी देह-भोगके द्वारा नष्ट हो जाते हैं और नवीन 
कर्म करनेमें उसका मन किसी प्रकारकी सहायता नहीं करता । हे वीर-श्रेष्ठ अजुन, 
ऐसी अवस्थाको कमं-साम्य दशा कहते हैं। फिर इस अवस्थामें उस पुरुषको सद्‌- 


गुरुके दर्शन बहुत सहजमें हो जाते हैं। जिस प्रकार रात्रिके चार पहर बीतने पर 
अन्धकारके शत्रु सूर्यके दर्शन नेत्रोंको आपसे आप हो जते हैं अथवा जिस प्रकार 


फलोंके घौदके आते ही केलेके वृक्षक बाढ़ आपसे आप बन्द होजाती है, उसी 
प्रकार इस स्थितिमें मुमुक्षुको सद्गुर्के दशन आपसे आप हो जाते हैं। फिर हे 
वीर-श्रेष्ठ, जिस प्रकार पूर्णिमाके आने पर चन्द्रमाकी सारी त्रुटि दुर हो जाती हूँ 
और वह परिपूर्ण हो जाता है, उसी प्रकार सद्गुरु की क्ृपासे वह पुरुष भी परिपूर्ण 
हो जाता है । फिर उसमें अज्ञानका जो थोड़ा-बहुत अंश बाको रह जाता है,. वह्‌. 

सद्गुरु की कृपासे नष्ट हो जाता है फिर जिस प्रकार सूर्योदय होते ही अन्धकार और 
उसके साथ ही साथ रात्रि भी पूरी तरहसे निर्मल हो जाती हं अथवा जिस प्रकार 
“किसी ग्िणी स्त्री-पशुका वध करनेसे उसके गर्भेमेंका बच्चा भी तत्काल ही मर जाता 
है, उसी प्रकार अज्ञानके गर्ममें रहनेवाली कर्म, कर्ता और कार्यकी त्रिपुटीका भी 
नारा हो जाता है । इसके उपरान्त अज्ञानका चाश होते ही उसके साथ ही साथ 
समस्त कर्म-समूह भी नष्ट हो जाते हैं । इस प्रकार यह संन्यास बिलकुल मूळ तक 
'जा पहुँचता हैँ । इस मूळवाळे अज्ञानका नाश होनेसे इस नाम-रूपात्मक मायाकी 
कृतियोंका आधार ही नष्ट हो जाता है और वह पुरुष स्वय ही ज्ञेय-स्वरूप हो जाता 
है । जो मनुष्य स्वप्नमें यह देखता है कि मैं किसी दहमें डूब रहा हूँ, कया वह कभी 
-जागनेके बाद भी अपने आपको ड्बनेसे बचाने और उस दहमेंसे वाहर निकलनेके 
लिए कोई प्रयत्न करता है ? अब उसके दुःस्वप्नका अन्त हो जाता है, जिसमें 
चह यह सोचता था किमेरी समझमें कुछ भी नहीं आता और अब मैं ज्ञान-सम्पादन 
करूँगा । और वह ज्ञाता तथा ज्ञेय-वाली भावनाओंसे छूटकर केवल ज्ञानस्वरूप 
हो जाता है । हे वीर-श्रेष्ठ पाथं, जब दर्पण आड़में चला जाता है और उसके साथ 
उसमें दिखाई पड़नेवाला प्रतिबिम्ब भी आँखोंसे ओझल हो जाता है, तब जिस 
प्रकार केवल देखनेवाला ही बाकी रह जाता है, उसी प्रकार जो अज्ञान चष्ट हो जाता 
है, उसके साथ ही साथ ज्ञातृत्व भी लुस हो जाता है और तब केवळ क्रिया-हीन 
चैतन्य ही अवशिष्ट रह जाता है। हे अर्जुन, इस चैतन्यमें स्वभावतः ही किसी 
प्रकारकी क्रिया नहीं हो सकती और इसी लिए इसे “नेण्कम्यं” कहते हैँ । हमारा 
जो मूळ स्वरूप है, वही उस समय हमें प्राप्त हो जाता है और हमारा अञ्ञान-जन्य 
भेद-भाव या भिन्नता नष्ट हो जाती है। जिस प्रकार हवाके बन्द हो जानेपर तरंगें . 
जळमें लीन होकर समुद्र बन जाती हैं, उसी प्रकार “न होना” या “मिन्नता नष्ट 
होना” उत्पन्त. होता है, और इसीको नैष्कर्म्यकी सिद्धि समझना चाहिए । समस्त 
सिद्धियोमें यही सिद्धि सवसे अधिक. महत्वकी और श्रेष्ठ है। मन्दिरके निर्माणमें जिस 
प्रकार क्लेश होता है अथवा नदी जिस प्रकार समुद्रे प्रवेश करती है अथवा सोनेका 
चोखापन जिस प्रकार सोलहवाँ कस है, ठीक उसी प्रकार अज्ञान और ज्ञान दोनोंकेचष्ट 
हो जाने पर इस दशाको पहुँचना हे। इस दशामें पहुँचनेके उपरांत फिर कुछभी निष्पन्न 
करनेके लिए बाकी नहीं रह जाता और इसी लिए,इसका नाम “परम सिद्धि” हे । 

सिद्धि प्राप्तो यथा ब्रह्म तथाप्नोति निबोध मे। 
समासेनैव कोन्तेय निष्ठा ज्ञानस्य या परा ॥ ५०॥ 

“गुरुकी कृपाका उदय होने पर भाग्यवानको इस आत्म-सिद्धिकी प्राप्ति होती 
हैँ। जिस प्रकार सूर्यके निकलते ही अन्धकार नहीं रह जाता अथवा दीपकके 
स्पर्शसे कपूर भी दीपक-स्वरूप हो जाता है अथवा जलका स्पर्श होते ही नमकका 
डला भी जळ-स्वरूप हो जाता है अथवा सोये हुए मनुष्यके जाग उठने पर निद्रा 
और स्वप्न दोनोंका ही नाश हो जाता है और वह तत्काल होशमें आ जाता है, 
उसी प्रकार गुरुके वचन सुनते ही सौभाग्य-वश जिसकी द्वेत बुद्धिका नाश हो 
जाता है और जिसे ऐक्य रूप आत्म-प्रतीतिमें विश्राम प्राप्त होता है, उसके 
सम्बन्धमें क्या कभी कोई यह कह सकता है कि उस पुरुषके लिए अभी और भी 
कुछ कत्तव्य बाकी रह गया हुँ ? वया आकाश भी कभी उत्पन्न हो सकता है अथवा 
नष्ट हो सकता है ? इसी लिए यह बात भी निस्सन्देह ही है कि ऐसे पुरुषके लिए 
कुछ भी कर्तव्य बाकी नहीं रह जाता । परन्तु यह बात प्रत्येक पुरुषके सम्बन्धमें 
तत्काल ही नहीं हो जाती । अपने कान' और गुरके वचनका संयोग होते ही हर 
कोई वस्तु-स्व रूप ( अर्थात्‌ आत्म-स्वरूप ) की एक दमसे सिद्धि नहीं कर सकता । 
क्योंकि सामान्यतः विहित कर्माचरणकी अग्निसि यदि काम्य और निषिद्ध कर्मोका 
इधन जलाकर उसमें रजोगुण और तमोगुण दोनों ही जलाकर राख कर दिये जायें, 
पुत्र, द्रव्य और स्वगं-सुख आदिके सम्बन्धका लोभ यदि उसी प्रकार पूरी तरहसे | 
अपने वशमें कर लिया जाय, जिस प्रकार कोई दास वशमें किया जाता हुँ, चारों 
ओर मन-मानी दौड़ लगानेवाली और विषयोंके मलसे मलिन इन्द्रियां यदि 
निग्रहके तीर्थमें धोकर अच्छी तरह निमल कर ली गई हों और स्वधर्मके आचरण- 
का फल यदि ईश्वरको अपित करके अटल वेराग्य प्राप्त कर लिया हो और 
इस प्रकार यदि बह सारी सामग्री एकत्र कर ली गई हो, जिसकी आत्म-साक्षात्कार- 
के समय ज्ञानके उत्कर्षके लिए आवश्यकता होती है और ऐसे ही अवसर पर 
यदि सद्गुरसे भेंट हो जाय और वे भो बिना किसी प्रकारका संकोच किये स्पष्ट 
रूपसे आत्म-बोधका उपदेश करें, तो भी हमें यह सोचना चाहिए कि क्या औषध 
खाते ही हमारे शरीरके रोग सम्बन्धी विकार तुरन्त ही दुर हो जाते हैं और 
हमारा शरीर एक-दमसे स्वस्थ हो जाता है ! अथवा क्या दिन निकलते ही कभी 

मध्याह्न हो सकता है ! यदि उपजाऊ और तर जमीनमें अच्छे म जाये तो 
अव्य ही बहुत अच्छी फसल पैदा होती है, ४ 7 वह भी कब ? जब हि 
उपयक्त समय आता है और जब फसल 'पदा के दिन आते हैं, तब | य 
मार्ग बिलकुल सुगम, सरल और स्वच्छ हो और संग-साथ भी 22 कक 
तो हम सहजमें ही अपने इष्ट स्थान ८ पहुँच जाते हैं । परन्तु ना 
स्थान तक पहुँचनेके लिए उक्त दोनों ब सिवा समयकी भी आ र 
ही हैँ। ठीक इसी प्रकार जब मनमें पूरी तरहसे बैराग्य समा जाता क आ 
सद्गरुके भी दशन होते हैं और अन्तःकरणमें आत्म और अनात 2" 3 
अंकुर भी जोरोंसे फूटता हैं और इस विवेकके कारण जब इस >> जा 
अनुभव हो जाता है कि “एक मात्र ब्रह्म ही सत्य वस्तु है और र ह Ee 
है, वह सब माया-जनित मोह-जाल है, तभी वह पुष काल-क्रमसे उः 
तत्वमें सम-रस होकर ब्रह्मत्व-वाळी स्थितिको पहुँचता है जो ब्रह्म-तत्व या परब्रह्म 
सर्वव्यापी और सर्वश्रेष्ठ है, जिसमें मोक्षका कार्य समाप्त होता है, जो ज्ञाता; ज्ञेय 
*और ज्ञानवाळी त्रिएटीको निगल जाता है, जो अन्तमें ज्ञानकी सारी क्रियाएँ भी 
बन्द कर देता है, जिसमें ऐक्यकी एकता परिपूर्ण होती है, जिसमें आनन्दका अणु- 
रेण भी विलीन हो जाता है और जो अन्तमें केवल ऐसा शून्य स्वरूप बच रहता 
है, जो कुछ भी नहीं होता । जिस प्रकार भूखे मनुष्यके सामने पट्‌ रस भोजन 
परोसने पर प्रत्येक ग्रासमें उसका समाधान होता है, उसी प्रकार ज्योंही वैराग्यकी 
` सहायतासे विवेकका दीपक प्रज्वलित होता है, त्याही आत्म-स्वरूपका गुप्त भांडार 
उसके लिए खुल जाता है | तथापि जो मनुष्य इतनी अधिक योग्यता प्राप्त कर 
केता है कि आत्म-स्वरूपके वैभवका प्रत्यक्ष भोग कर सके, वह उस ब्रह्म-प्राप्तिकी 
योग्यता तक जिस क्रमसे पहुँचता है, उसके लक्षण अब मैं तुमको बतलाता हूँ; सुनो । 


बुद्धया विशुद्धया युक्तो धृत्यात्मानं नियम्य च । . 
दब्दादीन्विषयांस्त्यवत्वा रागद्वेषौ व्युदस्य च॥ ५१ ॥ 


“गुरुके दिखलाये हुए मार्गे चलकर वह विवेक-ख्पी तीर्थ पर जा पहुंचता 
है और वहाँ अपनी बुद्धिका सारा मल बहुत अच्छी तरह घो डालता है । फिर जिस 
प्रकार राहुके मुखसे छूटी हुई कान्ति आक र चन्द्रमाका आलिंगन करती हैं, उसी 

प्रकार उस:पुरुषकी निर्मळ हो जानेवाली बुद्धि आत्म-स्वरूपके साथ जाकर मिल 
जाती है। जिस प्रकार पतिव्रता ्त्री। अपनी ससुराल और मायका दोनों ही छोड़कर 
केवल अपने पतिका ही अनुसरण करती है, उसी प्रकार उसकी बुद्धि भी सुख- 
दुःख आदिके इन््रोंको छोड़कर केवळ आत्म-स्वरूपके चिन्तनमें लीन हो जाती 
है । और इन्द्रियाँ जिन शब्द और स्पशं आदि पाँचो विषयोंका महत्व बढ़ा रखती 
हैं, वे पाँचो विषय ज्ञानका मूल तत्व प्रा्,करनेकी आशासे किये जानेवाले इन्द्रिय- 
निरोधके कारण उसी प्रकार बिळीन हो जाते हैं, जिस प्रकार सूर्यकी किरणोंके न 
रह जाते पर मृग-जलका भी लोप हो आता है | जिस (प्रकार अनजानमें किसी 
नीचका खांया हुआ अन्न वमन करके अपने पेटसे निकाल देना चाहिए, उसी 
प्रकार वह पुरुष विषय और विषय-वासनाको भी इन्द्रियोंस वमन करा देता है । . 
फिर उन इन्द्रियोंकी अन्तमुंख वृत्तिसे पवित्र तट पर लाकर और उनसे उपयुक्त 
प्रायश्चित्त. कराके वह उन्हें निर्मळ कर देता है । इसके उपरान्त सत्व-सम्पन्न घैर्यसे 
वह उन इऱ्द्रियोंको शुद्ध करता है और योग-साधनके द्वारा उन्हें मनके साथ 
मिलाकर बिलकुल एक कर देता है। अपने प्राचीन कर्मोके अनुसार उसे इस 
जन्ममें जो इष्ट ' और अनिष्ट भोग भोगने पड़ते हैं. उनमें यदि कुछ खराबी या कष्ट 
दिखाई देता है, तो भी उसके लिए वह अपने मनमें विषाद या राग नहीं करता । 
अथवा यदि कभी उन भोगोंमें कोई अच्छी या सुखकर बात भी दिखाई देती है, तो 
भी वह उनके आनन्दके लोभमें नहीं फँसता । इस प्रकार, हे अर्जुन, वह पुरुष 

अच्छी और बुरी बातोंके सम्बन्धमें लोभ और क्षोभ दोनों ही छोड़कर पवंतों आदिकी 
शीतल गुफाओंमें जाकर निवास करने. लगता है । 


विविक्तसेवी लघ्वाशी _ यतवावक्रायमानसः। 
ध्यानयोगपरो नित्यं वेराग्यं समुपाश्रितः ॥ ५२ ॥ 


“वह मनुष्यका भीड़-भाड़वाला स्थान छोड़कर केवल अपने शरीरके अवयवोंकी 
संगतिमें ही जंगलमें निवास करता है । उसके सारे खेल शम, दम आदिके ही साथ 
होते हैं। मौन ही उसका भाषण होता है और सदा गुरुके वचनोंके चिन्तनमें ऊगे 
रहनेके कारण उसे समयका भी घ्यान नहीं रह जाता । भोजन करतेके समय उसके 
मनमें न तो इसी बातका विचार रहता है कि इससे मेरे अंग पृष्ट होकर बलवान हों, 
न वह यही सोचता है कि इससे मेरी भूख शान्त हो और न यही चाहता हैं कि 


४२ 

मेरी जीमको ही कुछ स्वाद मिळे । नपे-तुळे और नियमित आहारसे उसे जो सन्तोष 
होता है, उसकी नाप-जोख ही नहीं की जा सकती । वह केवल यही सोचकर बहुत 
थोड़ा-सा अन्न सेवन करता है कि खाये हुए अन्नको उष्णतासे मेरे क्षीण प्राण बचे 
रहें । जिस प्रकार पतिके अतिरिक्त किसी अन्य पुरुषके इच्छा दिखलाने पर कुलीन 
सत्री उसकी ओर टेढ़े मनने भी प्रवृत्त नहीं होती, उसी प्रकार वह भी निद्रा और 
आलस्यके आसनोंको मान नहीं देता ( अर्थात्‌ निद्रा और आलस्यके वशीभूत नहीं 
होता ) । दंडवत्‌ या साष्टांग नमस्कार करनेके समय तो उसके अंग अवश्य भूमिके 
साथ छगते हैं, परन्तु उस प्रसंगके अतिरिक्त और कभी वह भूमि पर लेटनेका 
अविचार नहीं करता । वह केवळ उतना ही हाथ-पैर चलाता है, जितना शरीरके 
व्यवंहारके लिए परम आवश्यक होता हूँ । तात्पर्यं यह किं वह अपने शरीरका 
अन्दर और बाहर सब कुछ अपने ही अधिकारमें रखता है । और हे भाई वीर 
अजुन, वह अपने अन्तःकरणकी वृत्तिको मनकी देहलीज भी नहीं देखने देता 
(अर्थात्‌ अन्तःकरणको मनसे बहुत दूर रखता है); तो फिर उस देहलीजको लाँघ- 
कर उसके मन तक पहुँचनेका तो कोई जिक्र ही नहीं है । फिर भला ऐसी अवस्थामें 
मनके विचार शब्दोंमें उच्चारण करनेका अवकाश ही कहाँ रह जाता है ? इस प्रकार 
वह शरीर, वाणी और मन आदि आस-पासके इन सब पदार्थों पर विजय प्रास करके 
च्यान-रूपी आकाश पर हाथ डालता है। सद्गुरुके वाक्योंके कारण उसका जो 
आत्म-बोध जाग्रत हो जाता है, उसके सम्बन्धका अपना निश्चय वह निरन्तर दर्पणके 
समान अपने सामने रखकर उसे देखा करता हैं यह ठीक है कि बह स्वयं ध्यान 
करता है और घ्याता होता है, परन्तु उसके अन्तःकरणकी वृत्तिमें ध्यान भी ध्येयमें 
मिलकर उसके साथ एक-रूप हो जाता हूँ। हें अजुन, उसके ध्यान करनेकी यह 
पद्धति तुम ध्यानमें रखो । फिर जब तक ध्येय, ध्यान और घ्याताकी त्रिपुटी मिल- 
कर एक नहीं हो जाती, तब तक उसका ध्यान बराबर चछता रहता हैं । इसी लिए 
ऐसा मुमुक्षु जीव आत्म-ज्ञानमें पट्ट हो जाता है; परन्तु उसके द्वारा ये सब बातें 
इसी लिए होती हैं किवह योगाभ्यासको अपनी और सब बातोंसे आगे रखता और 
महत्व देता है । गुद-द्वार और मूत्र-द्वारके बीचवाली सीवनको पैरोंसे अच्छी तरह 
दबाकर वह मूलबन्ध बाँधता है। वह नीचेवाले भागको संकुचित करके और गुद- 
स्थानके मूल बन्ध, नाभिचक्रके उड्डीयान बन्ध और. कंठ-स्थानके जालन्धर वन्य 

अठा रह॒वाँ अध्याय ६५९ 


तीनोंकी साधना करके भिन्त भिन्न वायुओंकों बिककुल एक समान कर लेता है । 
फिर कुंडलिनीको जगाकर और मध्यमा अर्थात्‌ सुषुम्नाका मार्ग खुला और विस्तृत 
करके और आधार चक्रसे अग्नि चक्र तकके समस्त चक्रोंको भेदकर अन्तवाले 
सातवें चक्रको भेदता. है जिससे ब्रह्मरन्ध्रमेंके सह्र.दळ कमलोंमेंसे अमृतकी वृष्टि 
होने लगती है और उस अमृतका प्रवाह गुद-स्थानके मुलबन्ध तक पहुँचा .देता है । 
फिर ब्रह्मरन्ध्रके केलास पर तांडव करनेवाले चैतन्य-रूपी भ रवके खप्परमें मत और 
प्राण-वायुकी खिचड़ी भर देता है और इस प्रकार सिद्ध किये हुए योगकी अच्छी और 
बड़ी सेना अपने आगेकी ओर रखकर पीछेकी ओर वह अपने ध्यानका किला खूब 
अच्छी तरह मजबूत करता हू । ध्यान और योग दोनोंको आत्म-तत्वके ज्ञानमें निवि= 
च्नतापूर्वक स्थिर रखनेके लिए वह पहलेसे ही वेराग्य सरीखे मित्रके साथ मित्रता 
कर रखता है । ऊपर जो सव स्थान बतलाये गये हैं, उन स्थानोंको पार करनेमें यह 
वैराग्य रूपो मित्र उसकी बहुत सहायता करता है और सदा उसके साथ ही रहता 
है । दृष्टिकी जहाँ तक पहुँच है, वहाँ तक यदि दृष्टि और दीपकका वियोग न हो 
( अर्थात्‌ वहाँ तक दुष्टिके साथ ही साथ प्रक्राश भो पहुंचता हो ).तो फिर अभीष्ट 
वस्तुके दिखाई देनेमें भला किस बातका बिळम्ब हो सकता है ? ठीक इसी प्रकार 
जब जोवको मुमुक्षता प्राप्त हो जाती हूँ, तव उसको अन्तःकरण वृत्ति ब्रह्म-तत्वमें 
लीन हो जाती हुँ; और यदि उस अवस्था तक्र उसका वैराग्य बना रहे, तो फिर 
ब्रह्मे साथ होतेवालो उसको एकता कहाँसे भंग हो सकती है ? तात्पर्यं यह कि 
जिस भाग्यवान्‌से वे राग्य-युक्त योगाभ्यास सध जाता है, वहो आत्म-प्राप्तिका पात्र 
सिद्ध होता है । वेराग्यका ऐसा अभेद्य कवच अपने अग पर डालकर वह राज- 
योगके घोड़े पर सवारी करता है और रास्तेमें जो छोटे बड़े विघ्न उसे दिखाई देते 
हैं, उनके घड़ावड़ टुकड़े उड़ाने वाले ध्यानको खूब तेज धारवाली तलवार वह 
अपने विवेकको मुट्टीमें खुब कसकर पकड़ लेता है। इस प्रकार ठाटसे वह्‌ संसारके 
रण-प्षेत्रमें उसी प्रकार आगे बढ़ता जाता है, जिस प्रकार अंधेरेमें सूर्य बढ़ता जाता 
है; और अन्तमें मोक्षको विजय-लक्ष्मी उसके गलेमें ज्रमाळ डालती है । 


झहकारं बलं दपं कामं क्रोधं परिग्रहम्‌ । 
' मुच्य निर्ममः शान्तो ब्रह्मभूयाय कल्पते ॥ ५३॥ 

६६० हिन्दी ज्ञानेश्वरो । 


“इस विजय-यात्रामें जो दुष्ट शत्रु बाधक होते हैं, और जिन्हें यह वीर योद्धा 
परास्त करता है, उनमेंसे मुख्य शतु देहका “अहंकार है । यह अहंकार ऐसा दुष्ट 
शन्न है जो न तो मनुष्यको मर जाने पर ही छोड़ता है और न जन्म लेने पर ही 


सुखसे जीने देता है और हड्डियोंके इस ढाँचेमें ही जीवको फॅसाकर उसे कष्ट देता 


रहता हैं । उस अहंकारका मुख्य आधार और आश्रय-स्थल - यही देह-रूपी दुगं 
है और उसके इसी दुर्ग पर आक्रमण करके वह वीर योद्धा उसे धूलमें मिलाता 
है । उसका दूसरा शत्रु “ब्रळ'' होता है और उसके भी वह प्राण ले लेता हूँ। 
विषयोंका नाम आते ही यह शत्रु चौगुनेसे भी अधिक आवेशसे उठ खड़ा होता हैं 
और इसके कारण मानों सारे जगतको ग्रसनेके लिए मृत्यु दौड़कर आ पहुँचती है । 
इसे विषय-रूपी विषकी बाढ़ ही समझना चाहिए। समस्त दोषों पर इसीका सा म्राज्य 
रहता है । परन्तु घ्यात-ल्पी तलवारका वार भला वह कँसे सहन कर सकता है ? 
जो जो विषय मधुर लगते और सुखकर जान पड़ते हैं, उन्हींका बुरका ओढ़कर जो 
मनुष्यके शारीर पर आक्रमण करता है, जो मनुष्यको बहकाकर सन्मार्गसे दूर ले 
जाता है और प्रवासी जीवोंको अधर्मके जंगलमें छे जाकर नरक रूपी बाधोंके मुंहमें 
डाल देता है, वह विश्वसनीय बनकर मारनेवाला शत्रु “दर्प? है और यह वीर योद्धा 
उस दर्पका भी नाश करता हैं । इसी प्रकार बड़े बड़े तपस्वी भी जिससे भयभीत 
रहते हैं, क्रोध सरीखा महादोष जिससे उत्पन्न होता है और जिसका यह स्वभाव हैं 
कि ज्यों ज्यों उसकी पूर्ति की जाय, त्यों त्यों वह खाली होता जाता है और जितना 
ही उसका पोषण किया जाय, उतना ही वह उग्र रूप धारण करता जाता है, उस 
“काम'' नामक शात्रुका भी वह वीर सर्वनाश कर डालता है; क्योंकि उसका सवं- 
नाश करते ही “क्रोध” नामक शत्रुका सर्वनाश आपसे आप हो जाता हूँ। जिस 
. प्रकार जड़ काटना ही शाखाओंको काटनेके समान होता है, उसी प्रकार कामका 
नाशा कर डालनेसे क्रोधका भी आपसे आप नाश हो जाता है। इसी लिए जहाँ काम 
कैद कर दिया जाता है, वहाँ क्रोधका नाच भी अवश्य ही बन्द हो जाता है । जिस 
प्रकार कोई सत्ताधारी पुरुष अपना भार दूसरेके सिर पर बळ पूर्वक लादनेसे नहीं चूकता, 
उसी प्रकार जिसपरिग्रहका स्वीकार करनेसे उसका अत्याचार बराबर बढ्ता ही जाता 
है, जो सिरपर चढ़कर बेठता है, मनुष्यमें अनेक प्रकारके दुर्गुण उत्पन्न करता है 
और जीवको ममताकी लाठी पकड़कर चळनेके लिए विवश करता है, जिस 

अठारहवाँ अध्याय _ हक 


बरिग्रहने शिष्यं ओर शास्त्रों आदिका आडम्वर रचकर और मठ-भुद्रा आदिके ढोंग 
खड़े करके संन्यासियों तकको अपने जालमें फंसा लिया है, जो घरमें कुटुम्वके रूपें 
साथ लग जाता है और जंगळमें जो बन्य रूपमें सदा सामने खड़ा रहता है, जो 
जंगे शरीरोंका भी पीछा नहीं छोड़ता, उस परिग्रह नामक अजेय शत्रुका आश्रय- 
स्थळ भी वह वीर नष्ट कर डालता है और संसारपर विजय प्रात करनेका आनन्द 
भोगता है । इसी लिए ज्ञान-गुणके अमानित्व आदि जो समूह हैं, वे मानों केवल्यके 
्रदेशोंके राजाओंके रूपमें आकर. उसके सामने उपस्थित होते हैं और तव शुद्ध 
सत्य ज्ञानका स्वामित्व उसे अपित करके वे स्वयं उसके परिवारमें एक सामान्य 
कर्मचारी बनकर रहते हैं । फिर जब प्रवृत्तिके राजमार्ग से होकर उस वीरकी सवारी 
निकलती है, तब जाग्रति, स्वप्न और सुषुप्ति नामक तीनों स्त्रियाँ पग पग पर उसके 
ऊपरसे सुखका राई नोन उतारती चलती हूं । उसके आगे ब्रह्म-बोध रूपी चोबदार 
विवेक समस्त मायिक प्रसारकी भीड़-भाड़ दूर हटाता हुआ चलता है और योगा- 
वस्था हाथमें पंचआरती लेकर उसकी आरती उतारनेके लिए आती है । उस 
अवसर पर वऋद्धि-सिद्धियोंके भी समुदाय आ पहुँचते हैं और उनकी की -हुई पुष्प- 
बष्टिसे मानों उस वीरका स्नान होता हैं । इस रकार ब्रह्मं चयकां स्वराज्य बिलकुल 
समीप आ जानेके कारण उसे तीनों लोक आनन्दसे भरे हुए दिखाई देतें हैं । 
फिर हे अजुन, एकजात सम अवस्थाके कारश उस पुरुषके लिए कोई ऐसी बात 
रह ही नहीं जाती, जिसके कारण वह यह कह सकता हो कि अमुक व्यक्ति मेरा शत्रु 
है अथवा अमुकव्यक्ति मेरा मित्र हूँ । केवल यही नहीं, यदि किसी निमित्तसे किसी 
अवसर पर उसके मुंहसे “मेरा” शब्द निकल भी जाय तो भी उसके सामने दुजा- 
'यगीका भाव रह ही नहीं जाता; क्योंकि वह केवल एक-स्वड्प हो चुका होता है । 
'हे अर्जुन, इस प्रकार वह केवल एक भावसे सारे विश्वको भर देता है और इसी 
लिये संकुचित वृत्तिकी ममता कभी उसे स्पशं भी नहीं करती और वह उसका पूर्ण 
'रूपसे परित्याग कर देता है । जब इस प्रकार मह वीर पुरुष अपने समस्त शत्रुओंका 
नाश कर डालता है और समस्त मायिक प्रसारका भी अन्त कर देता है, तब 
उसका योग-रूपी घोड़ा आपसे आप स्थिर हो जाता हैं । पहले उसने अपने शरीर 
पर वैराग्यका जो भारी और दृढ़ कवच खूब कसकर रहन रखा था, उसे भी अब 
वह कुछ शिथिल कर देता है । वह अपना घ्यान-ख्पी शस्त्र भी रख देता है। उस 

समय उसके सामने आत्मके अतिरिक्त और कुछ भी नहीं रह जाता और इसी लिए 
वह वृत्तिका भी हाथ खींच लेता है । रसायन औषध अपना सब काम तो पूरा पूरा 
और ठीक तरहसे करती है, लेकिन रोगी उसका सेवन करता ह, इसलिए वह स्वयं 
भी समाप्त हो जाती है । ठीक वही वात इस सम्बन्ध में भी होती है । जिस प्रकार 
ठहरनेका पड़ाव देखकर तेजीसे चलनेवाले पैर भी एक दमसे रुक जाते हैं, उसी 
प्रकार ब्रह्मका सान्निध्य हो जानेके कारण उसके अभ्यास का वेग भी कम हो जाता 
है। जिस प्रकार महासागरके साथ मिळनेके समय नदीका वेग कम हो जाता हूँ 
अथवा पतिके साथ मेंट होने पर जिस प्रकार कामुक स्त्री शान्त हो जाती हें अथवा 
फल ळगने पर केलेके वृक्षकी वाढ़ बन्द हो जाती है अथवा रास्ता जिस प्रकार किसी 
गाँव या नगर में पहुँचने पर समाप्त हो जाता है, उसी प्रकार आत्म-साक्षात्कारका 
प्रत्यक्ष अनुभव होने पर वह पुरुष साधनके सब हथियार भी धीरे धीरे निकालकर 
नीचे रख देता है। हें अजु न, ब्रह्मके साथ उसकी एकता हो जाती है और इसी 
लिए धीरे धीरे उसके साधनके उपायोंका भी अन्त होने लगता है। है भाई 
भाग्यशाली अजुन, उस समय पुरुषके अंगमें उस शान्तिका पूर्ण ख्पसे संचार 
हो जाता है जो वैराग्य संस्कारकी पूर्ति करनेवाला गोधूलीका समय अथवा ज्ञानके 
अभ्यासका अन्त अथवा योग-फलके परिपाककी अवस्था हैं; और तब वह पुरुष 
ब्रह्म होनेका पात्र हो जाता है । पूर्णिमा की चन्द्र-कलासे शुद्ध चतुदंशीकी चन्द्रकला 
जितनी कम होती है अथवा सोनेके सोलहवें कसकी अपेक्षा पन्द्रहवां कस जितना 
हलका ओर हीन होता हैँ अथवा समुद्रमें नदीका जितना पानी प्रवेश करता हैं, 
केवल उतना ही पानी नदीका चंचल रूप दिखलाता है; और बाकीका पानी जिस 
प्रकार समुद्रका ही शान्त स्वरूप प्रकट करता है, ठीक उसी प्रकार कमी और 
बेशीवाला सम्बन्ध “ब्रह्म” और “ब्रह्म-स्वख्प होनेवाले सिद्ध” में होता है । और 
शान्तिवाछे गुणसे वह थोड़े ही समयमें केवल ब्रह्म ही हो जाता है। परन्तु 
इस प्रकार प्रत्यक्ष ब्रह्म न होते पर भी ब्रह्मत्वका जो अनुभव पुरुषको होता है, उसरी 
अनुभवको “ब्रह्मस्वरूप होनेकी पात्रता” कहते हैं। 
ब्रह्मभूतः प्रसन्नात्मा न शोचति न काङ्चति। 
समः सर्वेषु भूतेषु मद्भक्तिं लभते परास्‌ ॥ ५४॥ 
“फिर हे अजु न, जब पुरुषमें ब्रह्म-स्वरूप होनेकी यह पात्रता आ जाती है, तब 

वह पुरुष चित्तकी उस प्रसन्नताके आसन पर प्रतिष्ठित होता है, जो ब्रह्म -बोधके 
कारण होती है । जिस उष्णताके कारण अन्न पकता है, वही उष्णता जब पकाये 
हुए अन्तमेंसे निकल जाती है तब वह अन्त खानेमें समाधान-कारक होता है । वर्षा- 
ऋतुमें जो बाढ़ आती है, उसके सब बखेड़े दूर करके शरद-ऋतुमें नदी शान्त हो 
जाती है; अथवा जब गाना खतम हो जाता है, तब संगीतके पखावज आदि उपांग 
भी आपसे आप बन्द हो जाते हैं। ठीक इसी प्रकार आत्म-बोधकी प्राप्ति करनेके 
लिए जो उद्योग होता रहता है, आत्म-बोध होते ही उस सारे उद्योगका अन्त हो 
जाता है | इस शान्त और प्रसन्न अवस्थाको “आत्म-बोध-प्रशस्ति” कहते हैं । अब 
उस पुरुषको यही प्रसन्नतावाली अवस्था प्राप्त होती है । उस समय ब्रह्म-साम्यकी 
भरती हो चुकी होती है, इसलिए यदि उस समय उसकी . कोई वस्तु खो जाय, तो 
उसे कुछ भी दुःख नहीं होता; और यदि उसे कोई वस्तु प्राप्त होनेको हो, तो उसके 
लिए बह कोई प्रयत्न भी नहीं करता । इन दोनोंमेंसे एक भी बात उस पुएषके किये 
हो ही नहीं सकती । जिस प्रकार सूर्यके उदित होते ही समस्त नक्षत्र अपनी प्रभा 
गंवा बैठते हैं, उसी प्रकार आत्मःस्वरूपके अनुभवका संचार होते ही, हैं अर्जुन, 
वह पुरुष जिस तरफ देखता है, उस तरफ उसके लिए मानो इस भेद-भावात्मक 
भूत सृष्टिका अन्त ही हो जाता है । जिस प्रकार धूल पर लिखे हुए अक्षर केवळ 
हाथसे पोंछकर मिटाये जा सकते हैं, उसी प्रकार उसकी दृष्टि पड़ते ही सारा भेद-भाव 
नष्ट हो जाता है। फिर जाग्रति और स्वप्न दोनों अवस्थाओंमें जो विपरीत तथा असत्य 


ज्ञान उत्पन्न होते हैं, वे दोनों अव्यक्तमें अर्थात्‌ मूल अज्ञानमें लुप्त हो जाते हूँ ।. 


और फिर वह मुल अज्ञान भी ब्रह्म-बोधकी वृद्धिके कारण घटता घटता अन्तमें पूर्ण 
बोधमें समा जाता है। जिस प्रकार भोजन करनेके समय प्रत्येक ग्रासके साथ भूख 
थोड़ी थोड़ी कम होती जाती है और पूर्ण तृप्ति होने पर सारी भूख मिट जाती है 
अथवा ज्यों ज्यों आदमी रास्ता चलता है, त्यों त्यों रास्तेकी लम्बाई या दूरी कम 
होती जाती है, और अन्तमें उ द्विष्ट स्थान तक पहुँचने पर रास्ता बिलकुल खतम 
हो जाता है अथवा ज्यों ज्यों जाग्रति बढ़ती जाती है, {त्यों त्यों निद्राका नाश होता 
जाता हैं और पूरी तरह जाग जाने पर निद्रा बिलकुल रह ही नहीं जाती अथवा 
जिस प्रकार पूणिमाके दिन चन्द्रमाकी कलाएं. पूर्णं हो जाने पर उसके विम्बकी 
बुद्धिका अन्त हो जाता है और उसी दिनसे शुक्ल पक्षका भी अन्त हो जाता हैं, 

उसी प्रकार जब जाननेके समस्त विषयोंका अस्तित्व मिटाकर जाननेवाळा अपने 
साथ ज्ञानको लेकर मेरे स्वरूपमें मिलकर सम-रस हो जाता है; उसी समय अज्ञानकी 
पर्ण छपसे इति-श्री हो जाती है । फिर जिस प्रकार कल्पान्तके समय नदी और 
स द्र आदि सबके आकार नष्ट हो जाते हैं और सारा ब्रह्मांड समान रूपसे जल-मय 
हो जाता हैं अथवा जिस प्रकार घट और मठ आदि आकारोंके नष्ट हो जाने पर 
सब जगह समान झूपसे भेद-हीन आकाश बचा रह जाता हैं अथवा जिस प्रकार 
लकडीके जल जाने पर केवल अग्नि बची रहती है अथवा जिस प्रकार सुनारकी 
घरियामें पड़ने पर और अलंकारका आकार नष्ट हो जाने पर सोनेके लिए नाम- 
रूप आदिवाला भेद-भाव प्रयुक्त नहीं हो सकता अथवा यदि और दुष्टान्त देना हो 
तो जिस प्रकार जाग उठने पर और स्वप्तके न रह जाने पर केवळ हम्हीं हम बाकी 
रह जाते हैं. ठीक उसी प्रकार वह मेरे सिवा और किसीको नहीं देखता या पहचानला; 
यहाँ तक कि स्वयं अपने आपको भी वह नहीं देखता या पहचानता। इसी प्रकार 
उसके द्वारा मेरी चौथी भक्ति होती है। आर्त ( अर्थात्‌ दुःखोंसे पीड़ित ), 
जिज्ञासु ( अर्थात्‌ ज्ञान-प्राप्तिकी इच्छा रखनेवाले ) और अर्थार्थी ( अर्थात्‌ द्रव्यकी 
इच्छा रखनेवाले ) भक्त जिन मार्गोसे मेरी भक्ति करते हैं, वे. तीनों मार्ग इससे 
भिन्‍न हैं और इसी लिए मैं इस ज्ञान-भक्तिको चौथी भक्ति कहता हूँ। और नहीं 
तो यदि वास्तविक दुष्टिसे देखा जाय तो न यह भक्ति तीसरी ही है और न चौथी 
ही है, न पहली हैँ और न अन्तिम ही है। यह भक्ति तो वास्तवमें मेरी स्वा- 
भाविक अवस्था है । हे अजुन, मेरा जो वह स्वाभाविक प्रकाश है, जो उस अज्ञान- 
रूपी अन्धकारका नाश करता है, जो लोगोके मनमें मेरे सम्बन्धमें होता है, जिसकी 
सहायतासे लोगोंको सहजमें मेरा वास्तविक स्वरूप दिखाई देने लगता है, जो सब 
लोगोंको सबके भजनमें प्रवृत्त करके उन्हें पूरा और वास्तविक ज्ञान करा देता है, 
और जिस प्रकाशका यह चमत्कार होता है किं जो जहाँ बैठकर देखता है, वह 
वहीं श्रद्धापूर्वक बैठा हुआ सब कुछ देखता है, जिस प्रकाशकी सहायतासे विश्वका 
भाव अथवा अभाव उसी प्रकार भासमान होता है, जिस प्रकार स्वप्न दिखाई 
देना अथवा न दिखाई देना स्वयं देखनेवालेके अस्तित्व पर अवलम्बित रहता हैं, 
उसी प्रकाशको भक्ति कहते हैं । इसी लिए जो लोग आर्त्त ( अर्थात्‌ पीड़्त')' होते 
हैं, उनमें येह भक्ति आत्ति ( अर्थात्‌ पीड़ा ) के ख्पमें निवास करती है और उस 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


अठारहवाँ अध्याय द्द 


'पीडाके निवारणके लिए जो कुछ अपेक्षित होता है, सीके अनुरूप वह भक्त 
-मेरी कल्पना करता है ( अर्थात्‌ वह मुझे ऐसी अपेक्षित बस्तु समझता हुँ, जिससे 
उसकी पीड़ाका निवारण होता हैँ ) । हे वीरश्रेष्ठ अजुन, जिज्ञाधु अर्थात्‌ ज्ञानकी 
“इच्छा रखनेवाळे पुरुषमें यही भक्ति जिज्ञासा अर्थात्‌ ज्ञानकी लालसाके छूपमें निवास 
करती है; और यही भक्ति उसे मेरे दर्शन ऐसे ख्पमें कराती है कि वह मुझको 
ही अपनी जिज्ञासाका विषय समझता है । में उसके लिए जिज्ञासाका विषय बन 
जाता हुँ । अर्थार्थी भक्तमें यही भक्ति अर्थकी इच्छाका रूप धारण कर लेती है; और 
है अजुन, उसकी वह भक्ति मुझे ही अर्थका रूप देती है जिससे वह मेरा ही नाम 
“अर्थ” रख लेता हुँ: इसी प्रकार मेरो जो भक्ति अज्ञानका आश्रम लेकर रहती 
- है, वह द्रष्टा अर्थात्‌ देखनेवालेको इस प्रकारको ' शक्ति देती है जिससे वह मुझको 
“ही दुस्य ( अर्थात्‌ देखनेका विषय ) समझता है। इस बातमें कुछ भी सन्देह नहीं 
-कि इस प्रकार मुखको मुख ही दिखाई देता है, परन्तु उसमें जो भेद-भाव उत्पन 
: होता है, उसका कारण दर्पण होता है। दृष्टिको यदि एक चन्द्रमा दिखाई दे तो 
बह ठीक ही है। परन्तु एकके जो दो चन्द्रमा दिखाई देते हैं, वह. तिमिर नामक 
नेत्र-रोगके कारण होते हैं और वह दूसरा चन्द्रमा कृत्रिम होता हैं। ठीक इसी 
प्रकार सब जगह सब भक्त इस भक्तिके कारण मेरा ही ग्रहण करते हैं, परन्तु मुझमें 
: वे लोग जो व्यर्थके दृश्यत्वकी कल्पना करते हैं, वह केवल अज्ञानके कारण करते 
हैं । जब वह अज्ञान दूर हो जाता हैं, तब द्रष्टाका द्रष्टत्व उसी प्रकार मद्रप हो जाता 
. है, जिस प्रकार बिम्बमें ही प्रतिबिम्ब समा जाता है । जिस समय सोनेमें खोट या मेळ 
- मिला रहता है, उस समय भी सोनेमें सोता-पन मौजूद रहता हैं । परन्तु जब उसमें- 
का खोट या मेल जल अथवा निकल जाता हूँ, तब जिस प्रकार केवल शुद्ध सोना 
- बाकी बचा रह जाता है, उसी भ्रकार द्रष्टाके लिए केवल मैं ही में रह जाता हूँ । 
कया पू्णिमासे पहले चन्द्रमा अपने समस्त अंगोंसे युक्त नहीं होता? अवश्य होता है। 
परन्तु उसमें पूर्णता केवल पूरणिमाके दिन ही आती हूँ । इसी प्रकार ज्ञान-मागांसे भी 
केवल “मैं” ही दिखाई देता हूँ, परन्तु केवल भिन्त भिन्त दिशाओंसे दिखाई देता 
हँ । और इस प्रकार दिखाई पढ़ने पर “मैं को “मैं” की ही प्राप्ति होती हैं और 
इसी लिए द्रष्टाका द्रष्टत्व अर्थात्‌ द्रष्टापन बिलकुल नष्ट हो जाता हैं । हे अजु न, 
“इसी लिए मैंने यह कहा हैं कि मेरी यह चौथी भक्ति दृश्य मार्गके उस पारकी है । 

भक्त्या मामभिजानाति यावान्यश्चास्मि तत्त्वतः । 
ततो मां तत्वतो ज्ञात्वा विशते तदनन्तरम्‌ ॥ ५५ ॥ 


“इस ज्ञान-भक्तिके द्वारा जो भक्त मेरे साथ मिलकर स्वाभाविक ख्पसे समरस 

हो जाता है, उसके सम्बन्धमें तुम यह बात सुन ही चुके हो कि वह भक्त नहीं ह, 

बल्कि स्वयं मैं ही हुँ । क्योंकि हे अजुन, ( सातव अघ्यायम ) मैं यह बात हाथ 

उठाकर गम्भीर वाणीसे तुमको बतला चुका हूँ कि ज्ञानी पुरुष मेरी आत्मा ही 

होता है। हे अर्जुन, मैंने यही भक्ति कल्पके आरम्भमें भागवतके मिससे ब्रह्माको 
सिखलाई थी । ज्ञानी लोग इसे “स्व-संविती” कहते हैं; शेव इसे “शक्ति” 

नामसे पुकारते हैं; और मैं इसे “अपनी परम भक्ति” कहता हूँ । जिस समय कम- 


योगी मेरे साथ मिलकर एक हो जाते हैं, उस समय उन्हें इसका फल प्राप्त होता 


है और तब फिर सारा विश्व मेरे योगसे ओतःप्रोत हो जाता है। उस अवस्थामें 
विवेके साथ साथ वैराग्य, मोक्षके साथ साथ बन्ध और निवृत्तिके साथ वृत्ति भी 
पूर्ण रूपसे न्ट हो जाती है। सब कुछ इसी पार चला जाता है और इसी लिए 


उस पार कुछ भी बाकी नहीं रह जाता । जिस प्रकार पृथ्वी, जल, तेज और वायु 
चारो भूतोंको निंगलकर केवल आकाश ही बाकी बच रहता है, उसी प्रकार साध्य 
और साधनकी सीमाके उस पार जो निर्मळ ओर निर्दोष तत्व मैं हूँ, उसी तत्वके 
साथ मिलकर और एक-रूप होकर वह पुरुष आत्मानन्दका अनुभव करता है । जिस" 


प्रकार गंगा समुदरमें प्रवेश करके और उसके साथ मिलकर प्रवाहित होती है, ठीक 
उसी प्रकार तुम यह बात अपने ध्यानमें रखो कि आत्मानन्दके उपभोगका भी स्वरूप 


होता है । जिस प्रकार दो दर्पण स्वच्छ करके एक दूसरेके सामने रखने पर उनके ख्पो ` 


की एक दूसरेमें सुन्दर एकता होती है, उसी प्रकार द्रष्टा भी मुझमें मिलकर और मेरे 


साथ सम-रस होकर आत्मानन्दका उपभोग करता है । जिस प्रकार सामनेका दर्पणः 


दुर कर देने पर और उसमें दिखाई पड़नेवाळा मुलका आभास न रह जाने पर 


दरष्टा केवळ अपने आपमें सुखसे रहता है अथवा जिस प्रकार जागने पर स्वप्नका 
नाझ होता है और तब उस जाग्रत अवस्थामें स्वयं अपना अकेलापन देखकर कोई" 


पुरुष बिना किसी दूसरेकी संगतिके अपने उस अकेलेपनका उपभोग करता है, उसी 


प्रकार वह भक्त आत्मानन्दका भी उपभोग करता हैं । कुछ लोग यह कहा करते हैं 

कि जब कोई व्यक्ति वस्तुके साथ एक-रूप हो जाता है तब उसके किये उस 
वस्तुका उपभोग हो ही नहीं सकता । ऐसे लोगोंसे मैं यह पूछता हूँ कि शब्दसे ही 
शब्दका उच्चारण कँसे होता है? क्या ऐसा कहनेवाले लोगोंके देशमें सुयंको दीपक 
जलाकर देखना पड़ता है अथवा आकाशके नीचे कोई चाँड़ लगानी पड़ती है ? 
अथवा क्या अन्धकार कभी सूर्यको आरिंगन कर सकता है ? जो आकाश ही नहीं 
है, तो फिर आकाशका ज्ञान कहाँसे होगा ? कया घुँघचियोंके गहनेके सम्बन्यमें यह 
अभिमान किया जा सकता है कि जवाहरातका गहना है ? इसी प्रकार जो “मैं”? 
हो ही नहीं सकता, उसकी दृष्टिमें “मैं” का अस्तित्व ही कहाँ है ? फिर इस सम्बन्धमें 
कुछ भी कहनेकी आवश्यकता नहीं रह जाती कि वह उसका उपभोग कर सकेगा 
या नहीं । इसी लिए मैं कहता हूँ कि वह कर्म-योगो “'मैं” होकर ही “में ' का उप- 
भोग करता है और उसी प्रकार उपभोग करता है, जिस प्रकार तरुण पुरुष अपने 
तारुण्यका उपभोग करता है । जिस प्रकार तरंगें पूर्ण रूप से जलका चुम्बन करती 
हैं अथवा प्रभा सूर्ये बिम्बमें सब जगह चमकती रहती है अथवा आकाश तत्व 
जिस प्रकार गगनमें सब जगह ओत-प्रोत भरा रहता है, उसी प्रकार वह कर्म-योगी भी 
मेंरा स्वरूप देखकर बिना किसी प्रकारकी क्रियाका आचरण किये मेरा उपभोग करता 
रहता है। अलंकार जिस प्रकार स्वाभाविक रूपसे सोनेका उपभोग करता है अथवा 
सुगन्ध जिस प्रकार चन्दनमें बिना कुछ भी किये बनी रहती है अथवा चाँदनी जिस 
प्रकार बिना कोई क्रिया किये चन्द्र-बिम्बमें विलास करती है, उसी प्रकार अद्वतमें 
यद्यपि क्रियाके लिए कोई स्थान नहीं होता, परन्तु फिर भी भक्तिके लिए उसमें जगह 
रहती ही है । परन्तु यह बात प्रत्यक्ष रूपसे अनुभव करनेसे ही समझमें आती हैं, 
केवल शब्दोंसे इसका वर्णन नहीं किया जा सकता । फिर इस प्रकारका केवळ-स्वरूप 
पुरुष जब अपने प्राचीन संस्कारोंके कारण कुछ भी बोलता हैं, तब उसका वही बोलता 
भेरी भक्ति होता है; और तब तुरन्त ही मैं उसका उत्तर देता हूँ। और फिर वह 
बोलनेवाला भी मैं ही होता हूँ। जब बोलनेवालेका केवल अपने आपसे योग होता है, 
तब उससे कुछ भी बोला ही नहीं जा सकता । और इसी लिए उस अवस्थामें भेरा 
उत्तम भोजन केवळ मूक रहकर ही क्रिया जाता हुँ । इसी लिए जब वह भक्तबोळने 
लगता है, तब मानों मैं ही उसके द्वारा बोलता हूँ; और इसी लिए मौन फलित होता 
है और उसी मौनसे वह वास्तवमें मेरी स्तुति करता है। इसी प्रकार, हे अजुन, 

अपनी बुद्धि अथवा दृष्टिसे वह जो कुछ देखता है, उस देखनेमें दृश्य वस्तु तो एक 
ओर हट जाती है और वह देखना उसे स्वयं उसीका स्वरूप दिखलाता है। जिस प्रकार 
-दर्पणमें देखनेवालेको स्वयं अपना वही स्त्ररूप दिखाई देता है, जो उस दर्पणमें देखने- 
से पहळे होता है, उसी प्रकार उस भक्तका देखना भी उसे स्वयं उसीके दर्शन कराता 
है। इस प्रकार जब दृश्य उड़ जाता है और द्रष्टाको द्र्ठके रूपमें ही उसका अनुभव 
होता है, तब उस द्रष्टाके सिवा और कुछ भी वाकी नहीं रह जाता और इसी लिए 
उसके दरष्टत्वका भी लोप हो जाता हैं। जब स्वप्तमें दिखाई पड्नेवाले वल्लभको 
` आछिगन करनेके लिए कोई स्त्री आगे बढ़ती है, पर तुरन्त ही जाग उठती हैं, 
तब उसे पता चलता है कि न तो वह मेरा वल्लभ ही था और न मैं उसकी स्त्री ही 
हूँ और इसी लिए वह यान्त हो जाती है। अथवा दो लकडयोंको परस्पर रगड़नेसे 
उनके मध्यमें अग्नि उत्पन्न होती है और तब उन दोनों लकड़ियोंका अस्तित्व नहीं 
रह जाता और दोनों मिलकर एक अग्निके ही रूपयें दिखाई देती हैं । अथवा 
जलमे सूर्यका जो प्रतिबिम्ब पड़ता है उसे पकड़नेके लिए यदि स्वयं सूर्य ही आगे वढ़े 
तो उसका वह प्रतिविम्ब वहाँ नहीं रह जाता भौर ऊपरसे स्वयं उसके बिम्बत्त्तका 
भी लोप हो जाता है । इसी प्रकार जब भक्त मद्रूप होकर दृश्यको भी अपने आपमें 
लीन कर लेता है, तब उसके वास्तविक दुष्टत्वके साथ ही साथ दृब्यका भी छोप 
हो जाता है । सूर्य जब अन्धकारको प्रकाशित करता है, तब जिस प्रकार प्रकाशित 
करनेके लिए अन्धकार बाकी ही नहीं रह जाता, उसी प्रकार जब एक बार द्रष्टाको 
` मेरा स्वरूप प्राप्त हो जाता है, तब दुश्यमें दृश्यत्व भी वाकी नहीं रह जाता । फिर 
ऐसी अवस्थामें उसी स्थितिको वास्तविक दर्शन कह सकते हैं. जिसमें दृश्य दिखाई 
भी देता है और नहीं भी दिखाई देता । हे किरीटी, फिर चाहे जिंस वस्तुसे उसका 
सामना हो जाय और चाहे जो वस्तु उसे दिखाई दे, हर समय उपे वही दर्श 
होते रहते हैं और तब वह उस दृष्टिका उपभोग करता है, जो प्रशा और दृश्य 
दोनोंसे परे रहती है । और जिस प्रकार आकाश सदा आकासे ही उसाठस भरा 
रहनेके कारण कभी हिरता-डलता नहीं, उसी प्रकार स्वयं आत्म-स्वरूपमें प्रवेश 
करनेके कारण वह भी कभी अपने स्थानसे विचलित नहीं होता । कल्पान्तमें सब 
जगह पानी ही पानी हो जाता है और सारा जल एक जगह जमा हुजा-सा रहता हैं 
और इसी लिए उसमें प्रवाह हो ही नहीं सकता। इसी प्रकार जब आत्मामें ही आत्मा 

भर जाती है, तब उसमें स्तब्धता आ जाती हू। पैर स्वयं ही जितनी दूर आगें 
जाता है, उससे आगे वह जा ही कैसे सकता हूँ? आग स्वयं अपने आपको 
कैसे जला सकती है? पानी स्वयं अपने ही स्नानके लिए कैसे उपयोगी हो सकता; 
है ? इसी लिए वह भक्त भी जब पूणं रूपसे मद्रूप हो जाता है, तब उसका आना= 
जाना आदि सब व्यवहार बन्द हो जाते हैं; और व्यापारोंका यह बन्द होना ही 
मानों मेरी अद्वेतताकी यात्रा है । पानी पर तरंगें चाहे कितनी ही दूर क्यों न बढ़ 
जायें, तो भी यह नहीं माना जा सकता कि उसने जमीन परको मंजिल पूरी की हुँ॥; 
उसमें पुराना स्थान छोड़नेवाला भी जळ ही होता हूँ और नया स्थान ग्रहण : 
करनेवाला भी जळ ही होता है; जो गति देता है, वह भी जळ ही होता है, भौर 
जिसे गति प्राप्त होती है, वह भी जळ ही होता है। तात्पर्य यह कि कुछ होताः 
है, वह सब जल ही जळ होता है। हे अर्जुन, जलकी चाहे कितनी ही अधिक 
बाढ़ क्यों न आवे, परन्तु फिर भी उसका जळत्व सदा अबाधित ही रहता है औरः 
इसी लिए तरंगोंकी एकता भी कभी नष्ट नहीं होती । इसी प्रकार मैं-पनका चाहे. 
कितना ही अधिक विस्तार क्यों न हो, परन्तु फिर भी वह सब मुझमें ही समाता: 
चलता है और इसी यातायातके कारण वह मेरा ही यात्री ठहरता है। और यदिः 
शरीरके स्वभाव-धर्मके कारण वह्‌ कोई कर्म करने लगे, तो उस कर्मके निमित्तसे 
भी मैं ही उसे प्राप्त करता हूँ । ऐसी स्थितिमें, हे अजुन, कमं और कर्ता दोतोकि 
नामोंका ही लोप हो जाता हूँ और मुझे आत्म-स्वर्पमें देखकर वह स्वयं ही “मं 
हो जाता है । यदि दर्पण ही दर्पणको देखे तो वह कोई देखना नहीं कहलाता । 
सोने पर सोनेका ही मुळम्मा कभी नहों चढ़ सकता । अथवा दीपकसे कभी दीपक 
को प्रकाश नहीं दिखलाया जा सकता । इसो प्रकार “मैं” जो कर्म हूँ, वही कर्म 
यदि ` मैं” करे, तो उस अवस्थामें वह किसी प्रकार कमं हो ही नहीं सकता । जिस 
अवस्थामे कर्म तो किये जाते हों, परन्तु यह न कहा जा सकता हो कि वहू कमें कर्ताः 
है, तब उसका कमं करना न करनेके ही बराबर होता है। समस्त कर्मोंके मद्रूप हो 
जानेके कारण उसका फल “कुछ न करना” ही होता है । और इसीको मेरी सच्ची . 
भक्ति. कहते हैं | इसीलिए, हे अर्जुत, कमं करनेके मार्गसे भी कर्म न करना ही घटित 
होता है और इसी महापूजासे वह मेरी अर्चा करता है । तात्य यह कि वह जो 
कुछ बोलता है, वही मेरा स्तोत्र है, वह. जो कुछ देखता है, वही मेरा , दशनः 

होता है और वह जो कुछ चलता है, वही मेरी अद्वेतताका ही गमन होता है। 
चह जो कुछ करेगा, वह सव मेरी ही पूजा होगो; वह अपने मनम जिस बातका 
विचार करेगा, वह मेरा ही जप होगा; और हे अजु न, उसका स्वस्थ रहना ही मेरी 
समाधि है। जिस प्रकार कंकणको निरन्तर सोनेक्री ही सगतिमें रहना पड़ता दै, 
उसी प्रकार वह भक्ति-योगसे निरन्तर अद्वैत ख्भमें मेरे साथ और मुझमें रहता हूँ । 
पानीमें लहरें, कपूरमें सुगन्ध और रत्नोंमें तेज बिना फ्िसी द्वेत भावके ही रहता ह । 
तन्तुओंके साथ पट और मिट्टीकें साथ घट सदा एकमें मिला रहता हू । ठीक इसी 
प्रकार वह भक्त मेरे साथ सम-रस होकर रहता हैं। मेरा इस अनन्य भक्तिके 
कारण वह दुश्य पदार्थ मात्रमें आत्म-भावसे मुझ रष्टाको ही देखता है। जाग्रति, 
स्वप्न और सुषुप्ति तीनों अवस्थाओंके कारण | उपाधि अर्थात्‌ क्षेत्र और उपाधियुक्त 
अर्थात्‌ क्षेत्रञ्षक कारण भाव अथवा अभाव खूपसे जो यह विश्व दृश्य होता हैं, 
` उसके सम्बन्धमें, हे सुविज्ञ अजुन, उसे यही दिखाई देता है कि वह सारा विव्व 
मैं ही दरष्टा हुँ और इसी प्रकारके बोधके क्षेत्रमें वह आत्मानुभवका पुतळा नाचने 
ऊगता है | जब यह पता लग जाता है कि यह डोरी हे, तब यह निश्‍चय हो जाता है कि. 
उसके सम्बन्धमें होनेवाला सर्पका आम्रास भी डोरी ही है। जब अलंकार गळाया 


जाता है, तब यह निश्चय हो जाता है कि उसमें नामको भी कोई ऐसी अळंकारता , 


नहीं थी जो सोनेसे अळग हो । मनुष्य जब यह जान लेता है कि तरंग वास्तवमें 
जलके सिवा और कुछ भी नहीं है, तब वह उस तरंगके आकारको कभी वास्तविक 
नहीं समझता । जागने पर स्वप्तके विकारोंका हिंसाब लगानेवाळा अपने आपको 
छोड़कर और कुछ भी नहीं देख सकता । इसी प्रकार वह पुरुष भो भाव-रूपसे 
अथवा अभाव-रुपसे ज्ञेयके ख्पमें जान पड़नेवाले समस्त पदार्थोके सम्बन्धमें यही 
समझता है कि सब कुछ मैं ज्ञाता ही हूँ; और यही अनुभव करके वह उन सबका 
उपभोग करता है । वह जानता है कि मैं अजन्मा, अमर, अक्षय, अक्षर, अपूर्व 
और अपार आनन्द हूँ । मैं अचळ और अच्युत, अनन्त और अवय, आद्य और 
निराकार तथा साकार भो हुँ। मैं सत्ताके सामने दबनेवाला या ईश्‍्य भी हुँ भौर 
सत्ताका संचालन करनेवाला अर्थात्‌ ईश्वर भी हूँ । अनादि, अविताशी, निर्भय, 
आधार और आधार पर ठहरनेवाली आघेय वस्तु भी मैं ही हूँ। मैं सत्ताधारी, 
नित्य, सिद्ध, स्वयंभू , निरन्तर, सर्व-हूप, सर्वान्तर्यामी और सबसे परेका हूँ । मैं नया 

-भी हूँ और पुराना भी; शून्य भी हूँ और सम्पूर्ण भी | बड़ा अथवा छोटा, जो कुछ 
है, वह सब मैं ही हूँ । में कर्म-हीन, इत-हीन, संग हीन और शोक-हीन हूँ । व्याप्त 
होनेवाळा और व्याप्त करनेवाछा पुरुषोत्तम भी मैं ही हूँ मुझमें शब्द, कान, रूप 
अथवा गोत्र आदि कुछ भी नहीं है। मैं सर्वत्र समान और स्वय-सिद्ध हूँ । मैं पर- 
ब्रह्म हूँ । इस प्रकारके अपनेपनके एकत्वके द्वारा वह मुझे इस अद्वय भक्तिकी 
सहायतासे सचमुच जानता हुँ; और साथ ही वह यह भी जानता हुँ कि इस आत्म- 
बोधका अनुभव जो ज्ञान है, वह भो मैं ही हूँ । जिस प्रकार जागने पर स्वप्तमेंका 
आभास नहीं रह जाता और केवल वह पुरुष ही, जो स्वप्न देखता है, रह जाता 
हैं और इस वातका पता जिस प्रकार स्वयं उसे ही होता है अथवा जिस प्रकार सूर्य 
जब प्रकट होता है, तब वही प्रकट करनेवाला भी होता है और यह बात भी वही 
प्रकट करता है कि प्रकट होनेवाला और प्रकट करनेवाला दोनों अभिन्न हैं, उसी 
प्रकार ज्ञान विषयका लोप हो जानेके कारण केवल ज्ञाता ही बाको रह जाता हुँ; 
और यह बात जिसकी समझमें आती है, वह भी वह स्वयं ही होता है । हे अजु न, 
अपनी उस अट्तताको जाननेकी जो ज्ञान-शाक्ति है, उसके सम्बन्धमें भी उसकी 
समझमें यह वात आ जाती हूँ कि वह शक्ति भी सवं-समथं में ही हुँ । इसके उपरान्त 
वह यह भी समझ लेता है कि द्रत और अद्वेत दोंनोंसे परे रहनेवाली जो एकमेवा- 
द्वितीय आत्मा है, वह भी मैं ही हुँ और इस विषयमें कुछ भी सन्देह नहीं हैँ; और 
जब उसे इस ज्ञानका प्रत्यक्ष अनुभव होता है, तब जिस प्रकार उस अवस्थामें, जब 
कि जाग उठने पर अपने भकेलेपनका जो भान होता है, उसके भी नष्ट हो जाने 
पर यह नहीं कहा जा सकता कि उसका स्वरूप कैसा होगा, अथवा आँखोंसे देखते ही 
जिस प्रकार स्वर्णमें सोनेपनके साथ साथ अळंकारका भी लोप हो.जाता है अथवा 
नमकके जळ-स्वरूप हो जाने पर उस नमककी नमकीनी उस पानीमें बची रहती है, 
परन्तु उस नमकीतीके भी न रह जाने पर जिस प्रकार नमकका अस्तित्व ही विळकुळ 
मिट जाता है, उसी प्रकार जब यह भान भी कि - “मैं वही परब्रह्म हूँ” स्वानन्दके अनु- 
भवके शान्त रसमें विलीन हो जाता है, तब वह मुझमें प्रवेश करता है । उस अवस्थामें 
“बह का भी कहीं नाम नहीं रह जाता और “मैं” के लिए भी कोई ठिकाना नहीं.रह्‌ 
जाता । इस प्रकार उसकी “मैं” और “वह” बाली भावता नष्ट हो जाती हैं और 
वह मेरे स्वरूपमें मिल जाता है। जिस समय कपूर जलने लगता है, उस समय तो 

उसे अग्नि कहना उपयुक्त होता है; परन्तु जब कपूरका भी छोप हो जाता हैं और 


अर्तिका भी लोप हो जाता है, तब जिस प्रकार केवल आकारा-तत्व ही बाको रह 
जाता.है अथवा जिस प्रकार एकमेंसे एक घटानेपर केवळ शून्य बाकी रह जाता 
है उसी प्रकार “है” और “नहीं है” अथवा भाव और अभाव की हल 
कर देने पर जो कुछ बच रहता है, वही मैं हूँ। उस अवस्थामें “ब्रह्म , या 
और “ईदवर” आदि शब्दोंसे भी उस स्वानन्दमें विघ्न पड़ता है और “न” अर्थात्‌ 
“कुछ नहीं” कहनेकी भी वहाँ जगह बाकी नहीं रह जाती । उस समय विता कुछ 
भी बोले और बिना मुँहसे कोई शब्द निकाले ही, खूब जी भरकर "न कहा जाता 
है और ज्ञान तथा अज्ञानकी कोई जानकारी न होने पर भी वह्‌ बिलकुल ठीक 
तरहसे जाना जाता है| वहाँ बोधसे ही बोधको समझाया जाता ह, आनन्दसे ही 
आनन्दका आलिंगन किया जाता है और केवल सुखसे ही सुखका भोग किया जाता 
हैँ । उस अवस्थामें लाभको ही लाभ होता है, प्रभामें ही प्रभा लगती है और 
विस्मय मानों विस्मयमें ही इब जाता है । उस अवस्थामें शमको भी शान्ति प्राप्त 
होती है, विश्रामको भी विश्रान्ति मिलती है और अनुभव पर अनुभवका पागळपन 
सवार हो जाता है। तात्पर्यं यह कि कर्म-योगकी सुन्दर वेल लगानेका उस पुरुषको 
यही आत्म-स्वरूपवाला निर्दोष फळ प्राप्त होता है। और हे अर्जुन, इस कर्म-योगके' 
सम्राट्के मुकुट पर चैतन्य-रूपी रत्न में ही होता हूँ और इसके बदलेमें वह मेरा 
` मुकुटमणि होता है। अथवा इस कर्म-योग रूपी मन्दिरका मानों मोक्ष ही कलस हैं 
और उस कलसके ऊपर रहनेवाला आकाशका विस्तार वह कम योगी होता है । 
अथवा यह समझना चाहिए कि संसार रूपी वनमें कर्म-योग ही एक अच्छी सड़क 
है और वह सड़क सीधी मेरे ऐक्य-्पी ग्राम तक आ पहुँचती है। अथवा यह 
समझना चाहिए कि ज्ञान-भक्तिके जलके साथ कर्म-योगके प्रवाह-मार्गसे वह बड़े 
वेगसे चलकर “मै” नामक आत्मानन्द रूपी सागरमें आ मिलता है । हे सुविज्ञ 
अर्जुन, इस कर्म-योगका माहात्म्य इतना अधिक है और इसी लिए मैं तुम्हें बार 
बार इसका उपदेश करता हूँ । यह “मैं” कोई ऐसी वस्तु नहीं है, जिसे उचित स्थल, 
काल अथवा पदार्थका साधन करके प्राप्त किया जा सके; बल्कि यह “मैं” एक ऐसी 
वस्तु है जो आपसे आप पूणं रूपसे सबमें वत्तमान रहती है; और इसी वास्ते मुर 
प्रात करनेके लिए किसी प्रकारका कष्ट नहीं सहना पड़ता । इस कर्म-प्रयोगके द्वारा 

ही में वास्तवमें हाथमें आ'जाता हुँ । यह व्यवहार सभी जगह प्रचलित है कि एक 
शिष्य'होता हैँ और दूसरा गुरु होता है.। परन्तु यह व्यवहार केवळ मेरी प्राप्तिकाः 
मागं जानने भरको ही है। हे अजुन, पृथ्वीके गर्भमें सम्पत्ति, काठके गर्भमें अग्निः 
और स्तनमें दूध सदा स्वभावतः रहता ही है | परन्तु जो पुरुष इन पदार्थोको प्राप्त 
करनेके उपाय करता हैँ, वही इन्हें प्राप्त कर सकता है। ठीक इसी प्रकार मैं भीः 
वास्तवमें स्वत:सिद्ध ही हूँ, परन्तु उपायोंसे साध्य होता हूँ ।” इस अवसर पर कोई: 
प्रशन कर सकता है कि इतने समय तक फलका विवेचन कर चुकने पर अब क्ृष्ण- 
देव उपायको प्रस्तावना क्‍यों कहते हैं । तो उसका उत्तर यह है कि इस प्रस्तावनामें 
यह बतलाया गया हैँ: कि इस गीताका मुख्य रहस्य यही है कि प्रत्यक्ष मोक्ष-साधनके- 
सम्बन्धमें सभी दुष्टियोंसे. विवेचन किया जाय । दूसरे अनेक शास्त्रोंमें भी इसके 
अनेक उपाय बतलाये गये. हैं,:परन्तु उनके सम्बन्धमें यह नहीं कहा जा सकता कि; 
वै सव प्रमाण-सिद्ध ही हैं । हवा यदि बहुत करे तो बादछोंको उड़ा सकती है, परन्सु.- 
वह सूयंका निर्माण नहीं कर सकती । हाथसे पानीमेंकी सवार हटाकर एक ओर. 
की जा सकती है, परन्तु. उससे. जल नहीं, उत्पन्न किया जा. सकृता । इस प्रकार 
आत्म-दशनमें बाधा उत्पन्न'करनेवाला जो अज्ञानका मल होता है; उसे तो शास्त्र 
दूर कर सकते हैं, परन्तु बाकी “मैं” सदा स्वयं-प्रकाश और निर्मल ही रहता हूँ । 
इसी लिए समस्त शास्त्र केवले अज्ञानका मळ धोनेके साधन हैं |: इसके अतिरिक्त . 
आत्मबोध करानेकी उनमें कोई स्वतन्त्र योग्यता नहीं है। उन अध्यात्म-शास्त्रोंमें 
जब सचाई सिद्ध करनेका प्रसंग आता है, तब वे जिस स्थानमें जाते हैं, वह स्थान 
यही गीता है । जब सूर्य पूर्व दिशाको मंडित करता हूँ, तब सभी दिशाएँ उज्ज्वळ 
हो जाती हैं । इसी प्रकार शास्त्रोंको उचित मागं पर चलानेवाली यह गीता है और. 
इसी:गीताकी सहायतासे सब शास्त्र समथ होते हैं । अस्तु । पहले सर्वज्ञ श्रीकृष्णने 
` आत्मःप्रासि करनेके अनेक उपाय बहुत विस्तारपूवंक बतछाये हैं । परन्तु फिर भी 
श्री हरिने अपने मनमें बहुत ही चिन्तित होकर यह सोचा क्रि सम्भव है कि यह. 
विषय एक बार सुनने पर तुरन्त ही अजु'नकी समझमें न आया. हो . अथवा अच्छी, 
तरहसे समझमें न आया हो। और इसी लिए अब एक बार बतलाया हुआ सिद्धान्तः, 
शिष्यके - मनमें . अटल रूपसे; प्रतिबिम्बित करनेके लिए वही सिद्धान्त फिरसे. 
संक्षिप्त रीतिसे श्रीकृष्ण कर रहे हैं । और साथ ही -गीताक़ी समासि निकट आ 


४३ 

पहुँचनेके कारण यहाँ भी दिखलाया 38740 #8 EE ee 23 सर 
एकसूत्रता है । यह दिखळानेका कारण यह हैं कि ४ का 
न प्रकारके' प्रदान उपस्थित व र rrr 
गया है.। इसमेंके आगे और पीछेके सन्दभ 

र उ भी कह सकता है कि वे सब सिद्धान्त ही इस 3 Ca 
दार-मत सिद्धान्त हैं। इसी लिए उन सब सिद्धान्तोंकी एक महा ह 
ढालकर गीताके आरम्भको उसकी समापिके साथ एक-वाक्यता की ग oe र 
ग्रन्थका मुख्य ओर प्रस्तुत विषय अविद्याका नाझ है। और मोक्षका सम्पा च 
अविद्या-ताशका फल है । और इन दोनोंका ही साधन ज्ञान है । केवल यही र 
इंस विज्ञाल ग्रन्थमें अपने प्रकांरसे विस्तारपूर्वक स्पष्ट किया र । आ 
विवेचन यहाँ बहुत थोड़ेसे शब्दोंमें होनेको है । द लिए फल we र प 

उस फलको प्राप्त करनेके उपायोंका फिरसे विवेचन करनेके उद्योग प्रवृत्त 
हुए हैं। 

सर्वकर्माण्यपि सदा कुर्वाणो ट | क 
वदवाप्नोति शाश्वतं पदमव्य 
man वीरनश्रे् अर्जुन, वह कर्म-योगी अपनी स्थिर भक्तिकी 

सहायतासे ' 'मैं” हो जाता है और अटल रूपसे मुझमें निवास करता हूं । बह sé 
कर्माचरणके निर्मळ पुष्पोंसे मेरी अर्चा करता है और उस अचि प्राप्त A 
प्रसादसे उसे ज्ञान-निष्ठाका लाभ होता है। जब यह्‌ ज्ञान-निष्ठ प्राप्त हो जा es 
तब मेरी भक्तिका उत्कषं होता है और उस भक्तिसे प्राप्त. होनेवाडी सम आल 
. शान्तिसे वह सुखी होता है । विश्वको प्रकाशित करनेवाला जो “में हुँ, उस मे 
को अर्थात्‌ स्वयं अपनी ही आत्माकों जो सब जगह ओत-प्रोत भरा हुआ ब 
है और इसके अनुसार आचरण करता है, जो उसी प्रकार बुद्धि, वाचा 
शरीरसे केवल मेरा ही आश्रय ग्रहण करता है, जिस प्रकार नमक अपना RES 
पन छोड़कर जलका आश्रय ग्रहण करता हे अथवा वायु जिस प्रकार चक्कर लगाना 
2 छोड़कर आकाशमें स्तब्ध होकर रहती हे, यदि उसके हाथों एकाध बार कोई ऐसां- 
वैसा काम भी हो जाय, तो भी जिस प्रकार गंगाके साथ सम्बन्ध हो जाने पर रास्तेमें- 


- . का गेंदले पानीका प्रवाह और महानदीका प्रवाह दोनों मिलकर एक हीं हो 

जाते हैं, उसी प्रकार मेरा ज्ञान हो जाने. पर शुभ और अशुभ कम दोनों एक-रूप 
हो जाते हुँ । चन्दन और साधारण लकड़ीमें तभी तक भेद रहता है, जवतक उनमें 
आग नहीं लगती । पाँच कसवाले और सोलह कसवाले सोनेका भेद तभी तक रहता 
है, जब तक पारसके स्पर्शसे वे दोनों एक-रूप नहीं हो जाते । ठीक इसी प्रकार जब 
तक मेरे सर्व-व्यापी प्रकाशकी प्राप्ति हो, तभी तक शुभ और अशुभके भेदका 
भास होता हू । जब तक हम छोग सूर्यके द्वीपमें प्रवेश न करें तभी तक रात. और 
दिनके द्रन्द्रका भास होता है । इसी लिए हे अजुन, मेरे साथ मेळ होते ही उसके 
समस्त कर्मोका लोप हो जाता हैं और वह सायुज्य मोक्षके आसन पर्‌ विराजमान 
हो जाता है । उसे मेरा वह अक्षय पद प्राप्त होता है, जिसका स्थल, काल या 
स्वभावसे कभी व्यय अथवा क्षय नहीं होता । हे अजुन, जहाँ मेरे अर्थात्‌ प्रत्यक्ष 
आत्माके प्रसादको प्राप्ति होती हो, वहाँ भला और किस लाभ की कमी रह सकती 
है ? ( अर्थात्‌ वहाँ और सभी प्रकारके लाभ अनायास ही प्राप्त हो जाते हुँ । ) 
चेतसा सर्वकर्माणि मयि संन्यस्य मत्परः। 
बुद्धियोगमुपाश्चिय मच्चितः सततं भव ॥ ५७॥ 
इसलिए हे अजुन, तुम अपने समस्त कर्मोका मुझमें ही संन्यास करो । अपने 

समस्त कर्म मुझको ही अपित करो । परन्तु हे वीर अजुन, यहीं नित्य कर्मोका संन्यास 
है। तुम अपनी मनोवृत्ति सदा आत्म-विवेकमें लगाओ । सब फिर उसी विवेककी 
सामर्थ्यसे तुम्हें अपना आत्म-तत्व मेरे स्वरूपमें निर्दोष रूपसे दिखाई देने 
लगेगा जो सब प्रकारके कमोसे अलि्त रहता है । और उस समय यह वात भी 
तुम्हारे घ्यानमें आ जायगी कि कमोंकी जन्म-भूमि जो प्रकृति या माया है, वह भी 
आत्मासे बहुत दूर है। फिर हे अजु न, जिस प्रकार पदाथसे उसकी छाया अलग 
नहीं हो सकती, उसी प्रकार यह प्रकृति भी आत्म-तत्वसे अलग नहीं रह सकती । 
जब इस प्रकार प्रकृतिका अन्त हो जायगा, तब समूल कमं संन्यास आपसे आप हो 
जायगा । फिर कर्मोका अन्त या नाश हो जाने पर केवल “मैं” या आत्मतत्व ही 
वाकी रह जायगा और बुद्धि एक पतिब्रता स्त्रीकी भांति पूणं निष्ठासे उसमें रमण 
करेगी । इस प्रकार जब बुद्धि अनन्य भक्तिसे मेरे रंगमें रंगी जायगी, तब चित्त भी 
अपनी सारी चंचलता छोड़कर मेरा ही भजत करने लगेगा । इसलिए तुम सदा 

ऐसा दवी उपाय करते रहो जिसमें तुम्हारा चित्त सारी चंचलता छोड़कर निश्चल _ 


रूपसे मुझमें ही आकर लग जाय । ' 
| मच्चित्तः स्वंदुर्गारि मत्प्रसादात्तरिष्यसि। 
_अथ चेत्त्वमहंंकाराज्न श्रोष्यसि विनङ,कष्यसि॥ ५८॥ 


~ “फिर इसे प्रकार भेद-भावहोन भक्तिसे जब मैं चित्तम पूर्ण रूपसे भर जाऊंगा, 


तब त॒म समझ रेता कि मेरा पूरा पूरा प्रसाद प्राप्त हो गया । जब ऐसी अवस्था 


प्रांत हो जायगी, तवं वे अनेक प्रकारके दुःखकारक स्थल भी तुम्हें सुखकारक जान 


पड़ने लगेंगे, जो जन्म और मृत्युके कारण भोगने पड़ते हैँ । यदि सूर्यकी सहायतासे 
आँखें बनकर तैयार हुई हों, तो फिर उनके सामने अन्धकार क्या चीज है ? इसी 
प्रकार मेरी परम कृपते जिसका जीव-भांववाला कण पूरी तरहसे पिस जाता है 
अर्थात्‌ जिसका जीव-भाव बिलकुल नष्ट हो जाता है, उसे इस संसारकाः हौवा भला 
कैसे पीड़ा दे सकता है? इसलिए हे अजु'न, तुम मेरे प्रसादसे इस संसारकी दुष्ट 
झंझटसे पार हो जाओगे । परन्तु यदि अभिमानके कारण तुम मेरी इन सब बातोंका 
अपने कान और मनके साथ स्पर्श न होने दोगे, तो तुम नित्यमुक्त और अव्यय 
होनें पर भी व्यर्थ हो. जाओगे और तुम प्रर देहाभिमानके भयंकर आघात होंगे । 
इस देह-सम्बन्धके प्रदेशमें पग पग पर आत्म-घातका कष्ट सहन करना पड़ता हैं. 
और उसमें कभी क्षण भरके लिए भी साँस लेनेका अवकाश नहीं मिळता । यदि 
मेरी बातों पर तुम घ्यांन न दोगे तो न मरने पर भी इतने बड़े संकटके कारण 
मरे हुएके समान ही हो जाओगे । 


यदहंकारमाश्रित्य न योत्स्य इति मच्यसे। 


मिथ्यैष व्यवसायस्ते प्रकृतिस्त्वां नियोक्ष्यति ॥ ५९॥ 


“जिस प्रकार पथ्य न करनेवाला रोगी ज्वरको अथवा दीपके द्वेष करनेवाला 
व्यक्ति अन्धकारको प्रबल करता है, उसी प्रकार यदि तुम विवेकको तिरस्कारपूवंक 
दुर हटाकर अहंकारका पोषण करोगे और उस अहंकारके कारण अपने शरीरको 
“अर्जुन”, दुसरोंके शरीरको “स्वजन” और इस युद्धको “दुष्ट पापाचरण ' कहोगे 
और यदि. अभिमानपूर्वक यहं निश्चय करोगे कि “मैं युद्ध नहीं करूंगा” तो भीं 

'तुम्हारा जन्म-जात स्वभाव, तुम्हारा वह निश्चय बिलकुल निष्फल कर डालेगा। 
सुम जो अपने मनमें इस प्रकारकी भावनाएं करते हो कि “मैं अजुन हूँ; मेरे 
आप्तजन हैं और इन्हें मारना घोर पातक है”, तो तुम्हीं सोचो “कि इस प्रकारकी 
-भावनाओंमें मायाके सिवा क्या और कोई वास्तविक तथ्य भी है? पहले -तो तुम 
.युद्ध करनेके लिए उद्यत हुए और तब युद्ध करनेके लिए तुमने हाथमें शस्त्र भी 
ग्रहण किये; और इतना सब कुछ करके भी अब तुम यह प्रतिज्ञा करना चाहते हो 
कि मैं युद्ध नहीं. करूंगा । तुम्हारी ये सभी बातें बहुत ही विलक्षण हैं । तुम जो यह 
कहते हो कि मैं युद्ध नहीं करूंगा, सो ये सब बिलकुल निस्सार बाते हैं । यदि केवल 
खौकिक व्यवहारकी दृष्टिसे ही देखा जाय तो भी तुम्हारी इन बातोंकाःकुछ भी 
अभिप्राय समझमें नहीं आता । तुम जो अपने मनमें युद्ध न करनेका निश्चय 
कर रहे हो, सो तुम्हारे इस निश्चयको तुम्हारा स्वभाव ही विचरित कर.देगा--- 
स्वभाव ही तुम्हें अपना यह निश्चय तोड़कर युद्ध करनेके लिए बाध्य करेगा । 


स्वभावजेन कोन्तेय निबद्धः स्वेन कर्मणा । 
कतुं नेच्छसि यन्मोहात्करिष्यस्यवशोऽपि तत्‌ ॥ ६०॥ 


“यदि पानीका बहाव पूरबकी ओर हो और पश्चिमकी ओर तैरकर जानेका 
प्रयत्न किया जाय तो तैरनेवालेके पल्ले कोरा पागलपनवाला आग्रह ही पड़ेगा। ऐसे 
अनुष्यको पानीका बहाव स्वयं ही अपने कृहनेमें कर लेगा--उसे उसकी इच्छाके 
विरुद्ध और अपनी इच्छाके अनुसार बहा ले चलेगा । अथवा यदि धातका कण 
यह कहे कि मैं धानकी तरह अंकुरित नहीं होऊंग़ा और न में उसकी तरह बढ़ंगा 
तो तुम्हीं सोंचो कि क्या वह कभी अपने स्वाभावका उल्लंघन कर सकेगा ? ठीक 

` इसी प्रकार, हे बुद्धिमान्‌ अर्जुन, तुम्हारा स्वभाव और तुम्हारी' प्रकृति ही क्षात्रः 
अमके संस्कारसे बनी है । इसी लिए यद्यपि इस समय तुम यह कह रहे हो कि-- 
“मैं युद्ध नहीं. करूँगा” तो भी इसमें कोई सन्देह नहीं कि तुम्हारी प्रकृति ही तुम्हें 
युद्धमें प्रवृत्त कर देगी ।.हें अजु न, शौर्य, तेज और तत्परता आदि गुण तुम्हारी 
अकृतिने ही तुम्हें दिये है । और यदि तुम उन गुणोंके अंनुरूप कार्य न करोगे तो 
'ुस्हारी वह प्रकृति ही तुम्हें स्वस्थ होकर बेठने नहीं देगी । इसलिए हे ध॑नुर्धारी 
अर्जुन, तुम इन गुणोंसे जकड़े हुए हो और इसी लिए इस बांतमें तिल मात्र भी 

सन्देहं नहीं है कि तुम क्षात्र-कर्मके मार्गमें लगोगे । परन्तु यदि तुम अपने जीवनका 
यह रहस्य अपने ध्यानमें न रखकर केवल अविचारपूर्वक यह निश्चय करके हठपूर्वक 
बैठ रहोगे कि मैं युद्ध नहीं करू गा, तो भी मुझे इस बातका पूरा विश्वास हैं कि तुम 


. भी उसी प्रकार कुछ न कुछ अवश्य करोगे, जिस प्रकार वह पुरुष स्वय न चलने 


परं भी अपने स्थानसे बहुत दूर पहुँच जाता है, जिसे हाथ-पैर बेकर रथ पर 
बैठा दिया जाता है। तुम अपने मनमें यह सोचते ही रह जाओगे कि मैं कुछ भी 


`न करूँगा और तुम्हारी प्रकृति बलपूर्वक तुमसे बहुत कुछ करा डालेगी । जब विराट 


देशका राजकुमार उत्तर रण-क्षेत्रसे भागा जा रहा था, तब तुम्हारे क्षात्र-स्वभावने 
ही तुम्हें युम प्रवृत्त किया था या नहीं ? तुम्हारा ही क्षात्र-स्वभाव आज भी तुम्हें 
युद्धमें प्रवृत्त करेगा । बड़े बड़े वीरोंकी ग्यारह अक्षौहिणी सेनाओंको तुमने उत्तरके 
गो-ग्रहणके समय अकेले ही रण-क्षेत्रमें लेटा दिया था। जिस क्षात्र-स्‍्वभावका यह 
प्रताप था, वही स्वभाव, भाई धनुर्धारी अजुन, इस समय भी तुम्हें युद्धम प्रवृत्त 
करेगा । क्या रोगीको कभी रोग अच्छा ऊगता है? दरिद्रको क्या दरिद्रता कभी 
अच्छी जान पड़ती है ? नहीं । परन्तु जिस बलिष्ठ दैवके कारण रोगीको रोग अथवा 
दरिद्रको दरिद्रता भोगनी पड़ती है, वही दैव ईश्वरकी सत्तासे बिना अपना काय किये 
न रहेगा और वह ईश्वरीय सत्ता भी तुम्हारे हृदयमें निवास कर ही रही है । 


इश्वरः सरवंभूतातां हददेशेऽजुंन तिष्ठति 
भ्रामयन्सर्वभूतानि यन्त्रार्डानि मायया ॥.६१ ॥ 
“समस्त भूतोंके अन्त:करणमें अथवा उनके हृदय-रूपी आकाइामें चिद्वृत्ति- 


की हजारों किरणोंसे जो ईश्वर रूपी सूर्य॑ उदित होता है, वह अवस्था-त्रय-ख्पी 


लोकत्रयको प्रकाशित करके मायाके फेरमें पड़े हुए यात्री जीवोंको जाग्रृत करता हुँ। 


_ दृश्य वस्तु रूपी जलके सरोवरमें विषय-रूपी कमलों पर अपना तेज फैलाकर वह 


ईश्वर रूपी सूर्य उस जीव रूपी भ्रमरको, जिसकी पाचों ज्ञानेन्द्रिया और छठा मेत 
मिलाकर कुर छः पैर हैं, बराबर चराता रहता है । परन्तु यह रूपक यथेष्ट हो चुका 
बह हृदयस्थ:ईस्वर अहंकारका आवरण ओढ़कर निरन्तर विलास करता रहता ह्‌ँ । 
अपनी ही मायाके परदेकी आइसे वह समस्त सूत्रोंका संचालन करता रहता हं और 


बाहर जग्रतकी रंगमूमि पर चौरासी छाख चराचर योनियोंके चित्र-विचित्र छाया-चिंत्र 

नचाता रहता है । वह ब्रह्मासे लेकर क्षुद्र कीड़े-मकोड़ों तक समस्त भूतोंकी उनकी 
योग्यताके अनुसार देहाकृतिसे सजाकर रखता हूँ। जिसके सामने जो आकार वह 
सुघड़पनमें सँवारकर रखता है, उस देहमें वह जीव .इसी भावनासे जकड़ जाता हुँ 
कि यह देह ही मैं हूँ। जिस प्रकार एक सूत किसी दूसरे सूतके साथ लिपटा हुआ 
रहता है अथवा किसी तूण आदिका डंठल किसी दूसरे डंठलके साथ लिपटा हुआ 
रहता है अथवा छोटे.बच्चे पानीमें पड़नेवाला अपना प्रतिबिम्ब देखकर उसे 
हाथोंसे. हिलोरते हैं, उसी प्रकार देहाकार रूपमें स्वयं अपनी ही. दूसरी छाया देख- 

कर जीव भी उसमें आत्म-बुद्धिकी स्थापना कर लेता है-यह समझने लगता है कि 

यह देह ही मैं हूँ । इस प्रकार भूत मात्रकी देह-रूपी यन्त्र पर बैठाकर वह हृदयस्थ 

ईश्वर प्राचीन कोके सूत्र हिलाता रहता हूँ। उनमेंसे जो प्राचीन सूत्र जिस भूतके 

साथ स्वतन्त्र रीतिसे बँघे होते हैं, वे भूत उस सूत्रसे प्राप्त होनेवाली गति ग्रहण करने 

लगते हैं । हे अर्जुन, जिस प्रकार वायु तृणोंके डंठलोंको आकाशमें फरफराती 

रहती है, उसी प्रकार ईश्वर भी भूत मात्रको स्वर्ग और संसारमें सदा समान रूपसे 

चलाता रहता है । जिस प्रकार चुम्बक पत्थरके आक षणसे लोहा चक्कर खाने लगता 

है, उसी प्रकार ईश्वरकी सत्तासे भूत मात्र भी चलते-फिरते रहते हैं । हे अजुन, 

जिस प्रकार केवल चन्द्रमाकी निकटताके ही कारण समुद्र आदि अपनी अपनी चेष्टा 

करते हैं; अर्थात्‌ समुद्रमें ज्वार-भाटा होता है, सोमकान्त मणि द्रवित होने लगती 

है, कुमुद और चकोरकी उदासीनता दुर हो जाती है और वे उल्लसित होते हैं, 

उसी प्रकार एक मात्र ईश्वर ही मु प्रकृतिके अनुरोधसे समस्त भूतोंको भिन्न-भिन्न 

रीतियासे जेचाता रहता है; और है अजु न, वही ईश्वर तुम्हारे हृदयमें भी निवास 

करता है। हे पांडुपुत्र, अजू नत्वको अपने अंगोंमें लगने न देकर तुम्हारे मनमें जो 

यह भाव उठता है कि मैं हूँ, वही मैं-पन अर्थात्‌ अहंकार उस ईश्वरका सच्चा स्वरूप 
है । इसलिए इस बातमें कुछ भी सन्देह नहीं हुँ कि वह ईश्वर ही प्रकृतिकी सत्ता 
चलावेगा । और यदि तुम्हारे मनमें लड़नेका विचार न भी होगा, तो भी इस 
बातमें तिळ'मात्र भी सन्देह नहीं कि वह प्रकृति ही तुम्हें युद्धमें प्रवृत्त करेंगी । 
इसी लिए यह कहा जाता है कि ईश्वर सर्वाधिकारी है और वह प्रकृतिका नियन्त्रण 
करता है; और तब वह प्रकृति अपनी इन्द्रियोंको चलाती है। इसलिए तुम इस 
बातका विचार प्रकृति पर ही छोड़ दो कि तुम्हें युद्ध करना चाहिए या नहीं | 

तमेव शरणां गच्छ सर्वेभावेन भारत। 
ग्रत्रसादात्परां शान्ति स्थानं प्राप्स्यसि शाश्वतस्‌ ॥-६२॥ ` 


“हुं भावसे, वाचासे, मनसे और दरीरसे उस ईश्वरकी 'शरणमें जाओ, 
जिसकी सत्तामें रहकर वह प्रकृति सब काम करती हुँ। जिस प्रकार गंगा-जल 
महासागरमें प्रवेश करता है, उसी प्रकार तुम भी ईश्वरम प्रवेश करो । फिर उस 
इल्वरके कृपा-प्रसादसे तुम्हारा पूर्ण शान्ति-रहूपी तरुणोके साथ समागम होगा और 
तम आत्मानन्दसे स्व-स्वरूपमें रमण करने लगोगे। स्वयं उत्पत्ति भी जिसमेसे 
उत्पन्न होती है, विश्वामको भी जहाँ विश्राम मिलता है और अनुभवको भी जहाँ 
अनुभव प्राप्त होता है, उस आत्म-रूपी पीठके तुम अक्षय राजा बनोगे । उस 
समय लक्ष्मीपति श्रीकृष्णने अजु नसे यही बात कही थी । 


इति ते ज्ञानमाख्यातं गुह्याद्गुह्यतरं मया। 
विमृश्येतदशेषेण यथेच्छसि तथा कुरु ॥६३॥ 

“यह गीता समस्त साहित्यका मन्थ करके निकाला हुआ सुप्रसिद्ध सार है। जिससे 
आत्मा नामक रत्न हाथ आता है, वेदान्तमें जिसका वर्णन “ज्ञान” के प्रौढ़ नामसे 
हुआ है और इसी लिए जिसकी ख्याति सारे ससारमें फेली हुई है, जिसके प्रकाशसे 
बुद्धि आदि शक्तियोंमें देखने और समझने आदिकी योग्यता आती है और जिसके 
द्वारा मैं सवंदरष्टा भी दिखाई देता हूँ, वही यह आत्मज्ञान है। मैं तो अव्यक्त हूँ 
ही और मुझ अव्यक्तका भी यह नितान्त गुप्त रखा हुआ धन है। लेकिन तुमसे 
मैं अपना यह धन भला किस प्रकार छिपाकर रख सकता हूँ ! इसी लिए, हे अजुन, 
दया और प्रेमसे बिलकुल भर जानेके कारण मैंने अपना यह गुप्त भांडार तुम्हारे 
सामने खोलकर रख दिया है। प्रेमके आवेंशमें भरी हुई माता जिस तरह अपने 
बच्चेके साथ खुले मनसे बातें करती है, उसी तरह,हमारी यह प्रीति भी क्या हमें 
उसी प्रकारकी बातोंमें प्रवृत्त नहीं करेगी जिस प्रकार आकाश भी गला' डाला 
जाय अथवा अमृतकी भी छाल उतार ली जाय अथवा दिव्यको भी “दिव्य बनाया 
जाय अथवा जिसके अंगके प्रकाशसे पातालके अणु और रेणु भी प्रकाशित होते 
हैं, उस सूर्यके भी नेत्रोंमें दिव्य अंजन लगाया जाय, उसी प्रकार 'इस अवसर पर 
हे अजुन, मुझ सवंजञने भी सब दुष्टियोसे विचार करके तुम्हें वही बात बतलाई है 

ञ्जो निश्चयपूर्वक ठीक है । अब तुम इन सब बातों पर उचित विचार करके वही 
' «काम करो, जो तुम्हें बिलकुल ठीक जान पड़े ।” भगवानकी ये बातें सुनकर अजुन 


-स्तब्घ हो गया । उस समय भगवानने 'कहा--“हें अजुन, तुम सचमुच बहुत 


गम्भीर हो । यदि भूखा मनुष्य परोसनेवालेसे कुछ संकोचपूर्वक कहे कि बस भइया, 
भब मेरा पेट भर गया, तो स्वयं उसे ही भूखे रहना पड़ेगा । और साथ हीं उसे 
-झूठ बोळनेका भी दोष लगता हैँ। ठीक इसी प्रकार सर्वज्ञ सद्गुरुके मिलने पर 
अपनी लज्जाशीलताके कारण उनसे आत्म-निर्णयके सम्बन्धमें: प्रश्‍न न करना मानों 
-स्वयं अपने आपको ही धोखा देना है । और अपनी इस भूलके कारण उसे आत्म- 
-चंचनाका भी पाप लगता है । परन्तु तुम्हारी इस स्तब्धताके कारण तुम्हारे मनका 
भाव मुझे यह जान पड़ता है कि एक बार फिर इस ज्ञानकी चर्चा हो।” इस-पर 
अर्जुनने उत्तर दिया--“हे उदार भगवत्‌, यदि मैं यह कहूँ कि आपने मेरे मनकी 
बात बिलकुल ठीक समझ ली है, तो यह भी कुछ ठीक यहीं जॅचता । क्योंकि भला 
'ऐसा ज्ञाता भी कहीं मिल सकता है जिसकी आपके साथ तुळना की जा सके ? 
और स्वभावतः केवल आप ही उसके ज्ञाता हैं फिर यदि सूर्यका वर्णन-यह 
सकहुकर किया जाय कि वह सूर्य है, तो इससे कौन-सा. विशेष अभिप्राय निकल 
-सकता है ?” इस पर श्रीकृष्णने कहा--हि अजु न, तुमने जो मेरा यह स्तुतिपूर्ण 
-वर्णन किया है, उसे क्या तुम कम और सामान्य समझते हो ?” 
सवंगुह्यतमं भूतः शृणु मे परमं वचः। 
इष्टोऽसि मे दुढमिति ततो वच्यामि ते हितम्‌)। ६४॥ 
“अब तुम अच्छी तरह ध्यान देकर मेरे नदोष शब्द फिर एक बार सुनो । 
“कोई ऐसी बात नहीं है जो कहने लायक होनेके कारण ही में कह रहा हूँ औरः जो 
सुनने लायक होनेके कारण ही तुम्हें सुनती चाहिए । बल्कि इस भाषणके सम्बन्घमें 
तुम यही समझ लो कि तुम्हारा भाग्य ही उदय हुआ है । हे अजुन, कछवीकी 
“केवल दुष्टिसे ही उसके बच्चोंको पोषक दूध मिलता है । और चातकके घरमें स्वयं 
आकाश ही पनभरेका काम करता हैँ। इसलिए जहाँ जो व्यवहार नहीं हो सकता, 
'चहाँ भी उस व्यवहारका फल भोगनेको मिलता है । यदि दैव पूर्ण रूपसे अनुकूल 
हो तो कौन-सा लाभ कहाँ नहीं प्राप्त हो सकता ? यदि सामान्यतः देखा जाय तो 

यह रहस्य-ज्ञान ऐसा है कि द्वैतका झगड़ा छोड़कर अटत अर्थात्‌ एक तत्वके घरमें 
ही यह भोगनेको मिल सकता है । और हे सखे अर्जुन, जिस प्रेममें कोई ओपचा- 
रिक ( दिखावटी या उपरी ) बात नहीं होती, उस प्रेमका जो विषय होता है, 
उसके सम्बन्धमें यह बात जान रखनी चाहिए कि बह्‌ स्वयं अपने सिवा और कुछ 
भी नहीं होता । हे अजुंन, जिस <दर्पणमें हमें अपना मुंह देखना होता है, वह दपण 
हम स्वयं ही स्वच्छ करते हैं; परन्तु यह स्वच्छता हम उस श लिए नहीं करते, 
बल्कि स्वयं अपने ही लिए करते हैं । इसी प्रकार, हें अजु न, तुम्हे निमित्त मात्र 
बनाकर मैं सब बातें स्वयं अपने ही लिए कह रहा हुँ; क्योंकि तुम्हीं बतलाग्रो 
कि क्या मुझमें और तुममें किसी प्रकारका भेद-भाव है ? और इसी लिए में कल: 
मनका भीतरी रहस्य तुमको बतला रहा हूँ, क्योंकि तुम भी मेरे अन्तरंग रह 
हो; और एकनिष्ठ भक्तोंके लिए मैं पागल रहता हूँ। हे अजु न, जलको अपना 
सर्वस्व अर्पण करनेके समय नमक इतना भूल जाता है कि सर्वाशमें जल रूप होनेंमें 
वह नामको भी संकोच नहीं करता । ठीक इसी प्रकार जब तुम मुझसे किसी तरह- 
का भेद-भाव रखना नहीं जानते, तब मैं तुमसे कोई बात कैसे छिपाकर रख सकता 
हूँ ? इसी लिए जिस रहस्यके सामने संसारके बाकी सब रहस्य बिलकुल स्पष्ट और खुले 
हुए सिद्ध होते हैं, वह अपना परम गुंत रहस्य-वचन तुम्हें बतला रहा हूं । सुनो । 


मन्मना भव मड्कक्तो मद्याजी माँ नमस्कुरु । 
मामेवेष्यसि सत्यं ते प्रतिजाने प्रियोऽसि मे॥ ६५ ॥ 


“भाई बीर अजु'न, तुम मुझ सवंव्यापकको अपने आन्तरिक और बाह्य सभी 
प्रकारके व्यवहारों का विषय करो। जिस प्रकार आकाशके सभी अंगोंमें वायु मिली 
हुई रहती है, उसी प्रकार तुम मुझमें मिलकर रहो । सारांश यह कि तुम अपने 
मनको एक मात्र मेरा ही मन्दिर बनाओ और मेरे ही श्रवणसे अपने कान अच्छी 

'तरह भरो । ये सन्त-जन जो आत्म-ज्ञानसे निर्मल हो चुके हैं, मेरी ही छोटी छोटी 
प्रतिमाएँ हैं; इसलिए जिस प्रकार कामुक स्त्री अपने पतिकी ओर प्रेमपूदक देखती 
' है, उसी प्रकार तुम्हारी दृष्टि भी इत सन्तोंकी ओर प्रेमपूर्वक देखे । में बस्तु मात्रका 
निवासःस्थान हूँ, इसी लिए मेरे निर्मळ घामंकी रट तुम अपनी जिह्नाके साथ लगा 
कर उसे जीवित रखो । तुम ऐसी व्यवस्था करो जिसमें तुम्हारे हाथोंके सब कार्म 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
e 
अठारहुवा अध्याय ६८३ 


और पेरोंका चलना-फिरना सब कुछ मेरे ही लिए हो । हे अजुन, अपने अथवा 
पराये लोगोंके साथ तुम जो उपकार करोगे, उसी यज्ञसे तुम मेरे सच्चे याजक हो 
सकोगे । परन्तु इस तरह की एक-एक बात मैं तुमको कहाँ तक बतलाऊँ । भाई, तुम 
स्वयं अपने आपमें सेवक-भावकी स्थापना करो और बाकी सब छोगोंको मद्रप मान 
कर उन्हें सेव्य समझो । इससे भूत-मात्रकी ओरसे तुम्हारे मनका द्वेष दूर हो जायगा 
और तुम इसी ज्ञान-भावनासे नम्रता ग्रहण कर सकोगे कि सब जगह मैं ही मैं हूँ; 
और इससे तुम्हें मेरा पूरा और पक्का आश्रय प्रास होगा । फिर इस भीड़-भाड़से भरे 
हुए संसारमें किसी तीसरेका नाम ही न रह जायगा और हम तुम सचमुच एकान्तमें 
मिल सकेंगे । फिर चाहे केसी ही अवस्था क्यों न उत्पन्न हो, तो भी तुम्हारा और 
मेरा पारस्परिक सहवास उपभोग करनेके लिए ही बच जायगा और हम लोगोंका 
सुख आपसे आप बढ्ने लगेगा । और हे अर्जुन, जिस अवस्थामें तीसरे-पनका झगड़ा 
नहीं रह जाता, उसी अवस्थामें तुम अन्तमें मद्रूप होकर मुझमें मिल जाओगे । जब 
; जलका नाश हो जाता है, जलमें पड्नेवाले प्रतिबिम्बको अपने बिम्वके साथ 
मिलकर एक होनेसे भला कौन रोक सकता है ? यदि वायु आकाशके साथ अथवा 
तरंग समुद्रके साथ मिलकर एक होने लगे तो उसमें कौन वाधक हो सकता है ? तुम 
और हम जो अळग अळग दिखाई देते हैं, वह इसी देह-धर्मके कारण दिखाई देते 
हैं.। परन्तु जब यह देह ही न रह जायगा, तव यह बात निश्चित है कि तुम भी 
“जे” हो हो जाओगे । मेरे इस वचनके सम्बन्धमें तुम अपने मनमें तनिक भी शंका 
मत उत्पन्न होने दो । यदि इसी विषयमें तुम कुछ भी उपेक्षा करो तो तुम्हें अपनी 
कसम है । तुम्हें स्वयं तुम्हारी ही शपथ देना मानों आत्म-स्वरूपकी ही शपथ देना 
है। परन्तु इसमें आरचर्यकी कोई बात नहीं है, क्योंकि प्रीतिका लक्षण ही यही है 
कि वह छज्जाका कभी स्मरण ही नहीं होने देती । और नहीं तो जो ज्ञानका विषय है, 
जो प्रपंचसे अलिप्त है| जिसके कारण इस बिश्वका वास्तवमें भास होता है, जिसको 


आज्ञाका प्रताप स्वयं कालको भी हरा देता है, वह मैं देव यदि सत्य संकल्प हूँ ओर ' 


यदि मैं जगतके कल्याणके लिए सदा सचेष्ट रहता हूँ, तो फिर मैं शपथ देनेका 
निरर्थक प्रयत्न ही क्यों करूँ ? परन्तु हे अर्जुन, तुम्हारे प्रेमके कारण मैं इतना पागळ 
हो गया हूँ कि अपने देवत्ववाले भूषण भी मैंने उसी पागळपनमें र दिये हैं । 
: हे मजुंन, इंसी लिए मैं तो मानों आधा हो गया हुँ और तुम मद्रप होनेके कारण 

| ५ हे अज प्रकार अपना कार्य सिद्ध करनेके लिए 
है ।” यह सुनकर अजुनिने कहा-- हे भगवन्‌, आप इस प्रकारकी विलक्षण बातें 
जञ कहें; क्योंकि मेरे समस्त कार्यं केवल आपके नामके स्मरणसे ही चल रहे हैं । 
तिस पर आप इस समय मुझे उपदेश देनेके लिए बठे हैं ॥ "अब यदि आप ही 
शपथपर्वक वचन देने लगें तो फिर मैं यह जानना चाहता हूँ कि क्या आपकी इस 
४ 'विनोदपर्ण लीलाकी कोई मर्यादा भी हैं ? सूर्यके प्रकाशका एक अल्प अंश हे 
कमलोंको खिला देता है, परन्तु इसी निमित्तसे वह पूरेका पूरा प्रकट होता है । मेघ 
इतना जल बरसाता है कि उससे पृथ्वीका दाह भी शान्त हो जाय और सारा समुद्र 
भी भर जाय । ऐसी अवस्थामें जब वह चातककी तृषा शान्त करता हैँ, तब हर 
चह चातक उसका केवल निमित्त नहीं है ? इसलिए हे करुणा-निधि और दाता 
श्रेष्ठ भगवन्‌, क्या इस अवसर पर यह नहीं कहना पड़ता किं आपकी इस उदारता- 
का मैं भी निमित्त मात्र ही हूँ ?” इतनेमें श्रीकृष्णदेवने कहा-- “बस बहुत हो चुका । 
इस विषयका यह प्रसंग ही नहीं है । मैंने अभी तुम्हें जो साधन वतछाये हूँ, उन 
साधनोंसे तुम निस्सन्देह मेरा स्वरूप प्राप्त करोगे । नमकका डला जिस समय समुद्रमें 
पड़ता है, उसी समय वह गल जाता है । अथवा उसके न गलनेके लिए कोई कारण 
होता है? इसी प्रकार जब वस्तु मात्रमें रहनेवाले मेरे स्वरूपकी भक्ति उत्पन्न हो 
जायगी, तब सभी विषयोंमें तुम्हारे मनमें आत्म-बुद्धि उत्पन्न हो जायगी, तुम्हारा 
देहाभिमान बिळकुल नष्ट हो जायगा और तुम भी "में" ही बन जाओगे | इस 
प्रकार मैंने तुम्हें यह बतला दिया है कि कर्मसे सीधी तरहसे बढ़ते बढ़ते साधनाकी 
मंजिल मेरी प्राप्ति तक कैसे आकर पहुँचती है । हे अजु न, इस बराबर आगे बढ़ने- 
वाली गतिका क्रम ऐसा है कि यदि सब कमं मुझे अपित कर दिये जायें तो मेरी 
भावनासे चित्त शान्त और प्रसन्न हो जाता है; फिर उस प्रसन्नतासे सेरा ज्ञान प्राप्त 
होता है और उस ज्ञानके द्वारा मनुष्य मेरे स्वरूपके साथ मिलकर एक-रूप हो सकता 


है । हे अजुन, उस अवस्थामें साघ्य अथवा साधन कुछ भी बाकी नहीं रह जाता । 


बल्कि यों कहना चाहिए कि उस अवस्थामें कुछ भी काम करनेके लिए बाकी नहीं - 


रह जाता । तुम अपने समस्त कर्म निरन्तर मुझे अपित करते रहे हो और इसी लिए 
आज तुम्हें मेरी प्रसन्‍नता प्राप्त हुई है। इसी लिए इस प्रसन्तताकी सामर्थ्यसे युर्ड 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 
मठारहवाँ अध्याय ६८५ 


करनेका प्रतिबन्ध नष्ट हो जायगा । मैं एक बार तुम पर मुरघ हुआ हूँ और इस- 
लिए अब मैं कभी ऐसी अवस्था नहीं आने दूँगा जिसमें तुम्हें गिड़गिड़ाना पड़े ॥ 

जिसके योगसे इस सारे प्रपंचके साथ साथ अज्ञानका भी नाश होता है और सब 

जगह केवल में ही मैं दिखाई देने लगता हूँ, उसी ज्ञानका दृष्टान्त आदिकी' 
सहायतासे स्पष्ट किया हुआ रूप यह गीता है । मैने तुम्हें अनेक प्रकारसे आत्म= . 
ज्ञानका उपदेश किया है; और धर्माधर्मकी भ्रान्ति. उत्पन्न करनेवाले जो अज्ञाक' 
हैं, उन:सबको तुम इस ज्ञानकी सहायतासे हटाकर दूर फेंक दो। 


सर्वेधर्मान्परित्यज्य मामेकं शरणं व्रज। ' 
अहं त्वा सर्वपापेभ्यो मोक्षयिष्यामि मा शुचः ॥ ६६॥ 


“जिस प्रकार आशा दुःखोंको जन्म देती हैँ अथवा निन्दासे पातक उत्पन्न 
होते हैं अथवा दुर्देव जिस प्रकार दीनताका कारण होता है, उसी प्रकार अज्ञाने 
स्वर्ग और नरक प्रास करानेवाले धर्म और अधर्मकी सृष्टि की है। परन्तु अज्ञान- 
जन्य उन समस्त कल्पनाओंको तुम इस ज्ञानसे बिलकुल दूर कर दो । स्वयं डोरीको 
हाथमें ले लेने पर जिस प्रकार हम उस डोरीमें होनेवाे सर्पाभासका परित्याग कर 
देते हैं अथवा जिस प्रकार स्वप्नके साथ साथ हम उसके समस्त व्यवहारोंका भी” 
अन्त कर देते हैं अथवा जिस प्रकार कमल रोगके नष्ट होते ही चन्द्र-बिम्बमें दिखाई” 
देनेवाला पीलापन भी आपसे आप दूर हो जाता है अथवा जिस प्रकार रोगके दूरा 
होने पर हमारी जवानका कड़आपन भी आपसे आप दूर हो जाता है अथवा जिस 
प्रकार दिनके डूबने पर मृग-जल भी नहीं दिखाई देता अथवा जिस प्रकार लकड़ीके' 
परित्यागके साथ ही साथ अग्निका भी परित्याग हो जाता है, उसी प्रकार जो मूळ' 
अज्ञान धर्म और अधर्मकी गड़बड़ी उत्पन्न करता है, उस अज्ञानको दूर कर देने” | 
पर साथ ही साथ धर्म और अंधर्मके सब झगड़े भी आपसे आप दूर हो जाते हँः। 
और जब अज्ञान नष्ट हो जाता है, तब आपसे आप एक मात्र में ही बाकी बच' 
रहता हूँ । जिस प्रकार निद्राके साथ साथ स्वप्तका भी नाश होने पर वास अपना 
ही भान बाकी रह जाता है; उसी प्रकार अज्ञानकें दूर हो जाने पर मेरे सिवा और" 
कुछ भी बाकी नहीं रह जाता; और सेरे उसः केवल स्वपमें मिलकर जीव बिलू- 
कुछ एकाकार हो जाता है। स्वयं अपनी भी भिन्नता न रखकर मेरे साथ मिलकर 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


६८६ - हिन्दी ज्ञानेश्वरी 


एक हो जानेको ही “मेरी शरणमें आना” कहते हैँ । जिस प्रकार घटका नाश होते 
ही उसमेंका गगन गगतमें मिल जाता है, उसी प्रकार इस शरणागतिसे मेरे साथ 
एकता सिद्ध होती है ।जिस प्रकार सोनेकी मणि सोनेमें अथवा तरंग पानीमें मिल 
. जाती है, उसी प्रकार, हे अजुन, तुम भी मेरी शरणमें आकर मेरे साथ मिल जाओ । 
हे अर्जुन, और नहीं तो सागरकी शरणमें बड़वाग्नि आई और उसने स्वय सागरः 
को ही जला डाला; इस प्रकारकी कल्पनाएँ तुम बिलकुल छोड़ दो। कोई मेरी 
शरणमें आवे और फिर भीं उसमें अपने जीव होनेका भाव बना रहे, यह बात 
बिलकुल हास्यास्पद है । जिस बुद्धिके कारण इस प्रकारकी बातें मुंहसे निकले, उस 
बढ्धिकों भला लज्जा क्यों न आवे ? हे पार्थ, यदि किसी राजाके गले कोई सामान्य 
दासी भी आ पड़े तो वह भी राज-वैभव प्राप्त कर लेती है। फिर यदि कोई यह 
कहे कि मुझे विश्वके ईश्वरके मिल जाने पर भी जीवत्वकी गाँठ नहीं हृटती, तो 
इस प्रकारकी दुष्ट बातोंकी ओर तुम बिलकुछ ध्यान मत दो। मद्रूप होकर बहुत 
सहजमें मेरी सेवा की जा सकती है; इसलिए तुम मेरी ऐसी ही सेवा करो, क्योंकि 
इसीके द्वारा ज्ञानकी प्राप्ति होती हैं । इसके उपरान्त जिस प्रकार मठेमेंसे निकाला 
हुआ मक्खन फिर लाख उपाय करने पर उस मठेमें नहीं मिल सकता, उसी 
प्रकार जब तुम एक बार अट्टतवाली भावनासे मेरी शरणमें आ जाओगे, तब 
लाख उपाय करने पर भी धर्म और अधमंका झगड़ा तुम्हें स्पर्श न कर सकेगा । 
लोहा यों ही पड़ा पड़ा मिट्टी हो जाता है । परन्तु जब एक वार पारसके साथ स्पे 
होने पर वह सोना बन जाता है, तब फिर उसमें कभी मल नहीं लगता । अथवा 
यदि लकड़ीको रगड़कर उसमेंकी अग्नि प्रकट कर ली जाय, तो फिर वह अरिन 
रूकड़ीमें छिपी नहीं रह सकती । हे अजु न, कया कभी सूर्यको भी अंधेरा दिखाई 
देता है? अथवा क्या कभी जागते रहनेकी अवस्थामें भी स्वप्तके मका अनुभव 
किया जा सकता है? ठीक इसी प्रकार एक बार मेरे साथ एकता हो जाने पर मेरे 
स्वरूपके सिवा क्या और कोई चीज बाकी रहनेका कोई कारण हो सकता है ? 
. इसलिए तुम मेरे सिवा और किसीकी अधने मनमें कल्पना भी मत करो । तुम्हारे 
सब पाप और पुण्य मैं ही होऊँगा । समस्त बन्धनोंका लक्षण जो पाप वास्तवमें 
दैत भावके कारण बचा रह जाता है, वह भी मेरे ज्ञानके कारण नष्ट हो जायगा । 
हे सुविज्ञ अजुन, जो नमक पानीमें पड़ता है, वह पूरी तरहसे पानी हीं हो जाता है। 

इसी प्रकार यदिं तुम अनन्यं भावसे मेरी शरणमें आओगें तो तुम भी मद्रूप ही हो" 


जाओगे । और हे अर्जुन, जब तुम मद्रप हो जाओगे, तबे आपसे आप मुक्त भी 
हो जाओगे । तुम मेरा स्वीकार करो और मैं अपने प्रकाशसे तुम्हारी मुक्ति कर 
दूँगा । इसी लिए, हे अजुन, इस समय तुम्हें इस प्रकार चिन्तित होनेकी कोई आव- 
इयकता नहीं है । हे बुद्धिमान पाथं, तुम इस ज्ञाने युक्त होकर एक मात्र मेरी ही 
शरणमें आ जाओ ।” विशव-स्वरूप, सर्व-द्रष्टा और सर्व-व्यापी भगवान्‌ श्रीकृष्णने 
अजु'नसे यही बातें कही थीं । इसके उपरान्त उन्होंने अपना कंकण-युक्त साँवळा 
दाहिना हाथ पसारकर अपनी शरणमें आये हुए उस भक्तश्रेष्ठअजु'नको आलिंगन 
किया । जहाँ न पहुँच सकनेके कारण बुद्धिको वगलमें दबाकर शब्द पीछे लोट आते 
हैं और जिसका दब्द अथवा बुद्धिसे आकलन नहीं हो सकता, वही स्वरूप अजु नको 
प्रदान करनेके लिए श्रीकृष्णने बहानेसे उसको यह आलिंगन किया था । श्रीकृष्णके 
हृदयके साथ अजु नका हृदय लगते ही श्रीकृष्णके- हृदयका रहस्य अजु नके हृदयमें 
प्रविष्ट हो गया और उसके द्वैत भावका अन्त होते ही श्रीकृष्णने उसे आत्म- 
स्वरूप कर लिया । जिस प्रकार एक दीपकसे दूसरा दीपक जलाया जाता है, उसी 
प्रकारका वह गाढ़ आलिंगन भी हुआ था । और दवेत बनाये रखकर भी श्रीकृष्णने 
अजु नको आत्म-स्वरूप कर लिया था। फिर उस अजुनके हृंदयमें महासुखकी जो 
बाढ़ आई, उसमें इतने बड़े श्रीकृष्ण भी डूब गयें। एक सागर जब दूसरे सागरमें 
मिळता हुँ, तब पानी दूना हो जाता हैँ और यथेष्ट स्थान भ्रा करनेके लिए बह 
पानी ऊपर आकाशमें भी उछलने गता है। ठीक वही बात श्रीकृष्ण और अजु नके 
मिलनमें भी हुई थी । दोनों मारे आनन्दके फूले नहीं समाते थे। कौन कह सकता 
हैं कि यह सम्मिळन कैसा हुआ था । उस समय सारा विश्व मानों पूरी तरहसे नारा- 
गणसे भर गया था । इस प्रकार वेदोंका मुल-सूत्र बतनेवाला यह गीता-शास्त्र समस्त 
अधिकारे युक्तऔर पूणं रूपसे पवित्र श्रीङृष्णने प्रकट किया था। लाप लोगोंके 
अनमें कदाचित्‌ यह शंका उत्पन्न हो कि यह गीता वेदोंका मूल कैसे हुई; तो मैं इसका 
भी स्पष्टीकरण कर देता हूँ । जिनके इवाससे वेदोंका जन्म हुआ, स्वय वही सत्य- 
बाणि महाविष्णु अपने मुखे प्रतिज्ञायूबंक यह बात कहते हैं; और इसी लिए हमारा 
यह कहना भी बिलकुल ठीक है कि वेदोंका मूल गीता है। इस बातका स्पष्टीकरण 
और रीतिसे भी किया जा सकता है । यदि किसी वस्तुका नाश न हो और उसका 

समस्त विस्तार किसी पदाथंमें लय रूपमें संगृहीत हो, तो वह पदार्थ उस वस्तुकाः 
बीज ही समझा जाना चाहिए । और जिस प्रकार बीजमे वृक्ष" रहता हैं, उसी प्रकार 
तीन कांडोंचाली समस्त वेद-राझि इस गीताके अन्दर भरी हुई है। इसी लिए मुझेः 
तो यही जान पड़ता है कि यह गीता ही वेदोंका बीज है; और यह बात स्पष्ट रूपसे 
दिखाई भी पड़ सकती है । जिस प्रकार हीरे और मानिक आदिके आभूषणोंसे ५ 
शरीर अलंकृत होता है, उसी प्रकार वेदोंके त्रिकांडात्मक भाग इस sr 
` रूपसे सुशोभित हो रहे हैं । अब मैं यह बात स्पष्ट करके बतलाता हूँ कि : 
कर्म-कांड आदि तीनों कांड गीतामें कहाँ कहाँ हैं । इसका पहला अध्याय तो केवर 
शास्त्रीय विचारकी आरम्मिक प्रस्तावना है दूसरे अध्यायमें सांख्य शास्त्रका सिद्धान्तः 
प्रकट किया गया है । उसमें केवल यह बतलाया गया है कि मोक्षकी प्रासिके लिए 
सांख्य शास्त्र एक मात्र ज्ञानके अतिरिक्त और किसी बातकी अपेक्षा नहीं करता । 
फिर तीसरे अध्यायमें इस विषयका आरम्भ किया गया है कि जो लोग अज्ञानसे 
जकड़े हुए हैं, उनके लिए मोक्ष प्रा करनेके साधन कौन-से हैं । वह साधन यह 
है कि जो काम्य तथा निषिद्ध कमं मनुष्यको देहाभिमानके बन्धन डालते हैं, उन्हें 
छोड़कर मनुष्यको सदा ठीक तरहसे अपने लिए उपयुक्त नित्य और नैमित्तिक कर्मोका 
आचरण करना चाहिए । तीसरे अध्यायमें भगवानने यही सिद्धान्त स्थिर किया हैं 
क्रि इस प्रकार निर्मल वृत्तिसे कर्मोक आचरण करना. चाहिए । इसीको कर्म-कांड” 
समझना चाहिए । जब बद्ध पुरुषके मनमें यह विचार उत्पन्न होता है कि इन नित्यः 
तथा नैमित्तिक आदि कर्मोंका आचरण अज्ञानका बन्धन किस प्रकार तोड़ता है तब 
वह मुमुक्षुओंके पद पर आ पहुँचता हैँ। और उस ' समयके लिए भगवानने यह 
बतलाया है कि मनुष्यको अपने समस्त कोका आचरण, उन्हें ब्रह्मापंण करते हुए' 
करना चाहिए । श्रीकृष्णदेवका कहना यह है कि शरीर, वाणी और मनके द्वारा 
जिन विहित कर्मोका जिस प्रकार आचरण हो, वे सब उसी रूपमें ईश्वरके अर्पण' 
किए जाने चाहिएँ । क्म-योगके द्वारा होनेवाली ईश्वर-भक्तिके व्याख्यानका जो यहः 
मधुर खाद्यपदार्थ चौथे अध्यायके अन्तिम भागमें परोसा गया है, वही “ईइवरका 
भजन कर्मोके आचरणके द्वारा करना चाहिए” वाला तत्व बराबर विश्वरूप-दर्शत्ः 
वाले ग्यारहवे अध्यायके अन्त तकप्रतिपादित किया गया है । इसलिए चौथे अध्यायसे 
ग्यारहेवें अध्याय तकजो आठ अध्याय हैं, वही देवता कांड है। समस्त प्रतिबन्धोंकोः 

दूर करके गीताःशास्त्रने इस विषयमें उहापोह. किया है । और इस ईश्वर-भक्तिके 
कारण ईव्वरके प्रसादसे श्री गुरु-सम्प्रदायके अनुरूप जो सत्य.और. प्रेमपूण ज्ञान 
प्राप्त होता है, उसके सम्बन्धमें मं यह समझता हूं कि बारहवाँ अध्याय यह बतळाता 
है कि उसे.अद्वेष्टा और अमानिता आदि गुणोंकी सहायतासे बढ़ाना चाहिए ।. उस 
बारहवें अध्यायसे पन्द्रहवे अध्याय तक ज्ञानका परिपक्व फल ही निरूपणका विपय 
है । इसलिए -ऊध्वंमूल तकके इन चार अध्यायोंमें ज्ञान-कांडका ही विवेचन है । 
इसलिए यहा कांड-त्रयका निरूपण करनेवाली श्रुति (अर्थात्‌ ब्रह्म-विद्या) यही गीता 
पद्य रूपी रत्न-खचित अलंकार पहनकर सुशोभित और. अळक्त हुई है । अस्तु 
कांड-व्रयात्मक श्रुति जिस मोक्ष-फलकी उच्च स्वरसे घोषणा करती है और जिसे अव- 
व्यमेव प्रात करनेके लिए वह कहती हूँ, उस फलके साधन ज्ञानके साथ दिन-रात 
चैर करनेवाले जो अज्ञानके समुदाय हैं, - उनका प्रतिपादन सोलहवं भध्यायमें किया 
गया है। सत्रहवें अध्यायमें यह सन्देश है कि शास्त्रोंकी सहायतासे इन शत्रुओं पर 
विजय प्राप्त करनी चाहिए। इस प्रकार पहले अध्यायसे लेकर सत्रहवें अध्यायकी 
समासि तक भगवानने वेदोंके ही रहस्यका विवेचन किया है और इन सत्रहों भध्यायोंके 
अर्थका निष्कर्ष जिसमें दिया गया है, वह यह अठारहवाँ कलशाध्याय है। इस प्रकार 
समस्त अध्यायोंकी संख्या देखते हुए यह भगवद्गीता नामक ग्रन्थ अपने ज्ञान-दानकी 
अलौकिक उदारताके कारण मानों मत्तिमान वेद ही है। इसमें सन्देह नहीं कि 
वेद अपनी जगह पर ज्ञानकी सम्पत्तिसे भरपूर भरा हुआ है,. लेकित उसके समान 
दुसरा कंजूस भी और कहीं न मिलेगा । और इसका कारण यह ह्‌ कि वह केवळ 
ब्राह्मण , क्षत्रिय और वैश्य इन तीन जातियोंके ही कानों तक पहुँच सकता हैँ। इनके 
अतिरिक्त स्त्री और शद्र आदि जो दूसरे मानवी जीव हैं, उन्हें वेद अपने ज्ञान- 
मन्दिरमे जरा भी स्थान नहीं देता । इसीलिए मुझे ऐसा जान पड़ता है कि प्राचीन 
कालके इस. दोषका परिमार्जन करनेके लिए ही वेद इस गीता शास्त्रका वेष घारण 
करके संब लोगोंके लिए साध्य हुआ है । केवल यही नहीं, बल्कि वह गीताके स्व रूप- 
में अर्थ-रूपसे मनमें प्रवेश करके श्रवण के द्वारा कानोसे लगकर अथवा जप भौर 
पाठके बहाने मुखमें रहकर अब सभी छोगोंको प्रास होता है । जिन्हें इस गीताका 
पाठ याद होता है, उन्हें तो वेद इस गीताके रूपमें मोक्षका सुख प्रदान करता ही 
है; परन्तु उनके साथ साथ जो लोग गीताको लिखकर और उसे केवळ पुस्तकके 

६९० * हिन्दी ज्ञानेश्वरी 
डूपेमें अपने पास रखते हैं उन सामान्य बुद्धिवाले लोगकि लिंए भी वेदने इस संसारके 
चौरासी पर मोक्षसे मानों यहं अनत सतर हीं खोले रखा है। जिस प्रकार आकारमें 
रहने अथवा पृथ्वी पर बैठने अथवा सूर्यके परकाशमें घूमनेके लिए केवळ गगन या 
आकाशा ही एक ऐसा स्थाने है जो सबके लिए समाने खूपसे खुला हुआ है, और 
जिसमें किंसीके लिए कोई प्रतिबन्ध नहीं है, उसी प्रकार यह गीता भी बिनां किसी 
पारक बन्धनके सबके लिए हैं। जो कोई इसके पासं आता है, उसे बिना उत्तम 
या मध्यमे कहें यह अपना लेती है और बिना किसी प्रंकारंका भेद-भाव किये सब 
लोगोंको समान रूपसे कंवल्य-सुख दान देकर सारे संसारको शान्त करती है। अपनी 
पुरानी निन्दासे डरर्कर वेदने गीताके उदरमें प्रवेश किया हैँ । और इसी लिए अब 
उसकी कीरति शुद्ध और उज्ज्वल हो गई है। इस प्रकार श्रीकृष्णनें अजु नंको जिस 
भंगवद्गीताकां उपदेश किया था, वंह मानो वेदका ऐसा स्वरूप है जिसंका सेवन 
सभी लोग संहजमें कंर सकते हैं । परन्तु जिस प्रकार वछड़ेके बहाने गौके स्तनमें 
दूध उतरंता है और तब वह दृध घर-भरको पीनेको मिलता है, उसी प्रकार इस 
गीताने भी पॉडवोंकें बहाने सारे संसारका उद्धार कर दिया है। प्थासे चातके पर 
देया करके मेघ उसके लिए पानी समेत दौड़ां आता हैं। परन्तु उस पानीसे समस्त 
स्थावरं और जंगमा भलो होता है। जिस कमलको और कोई आधार नहीं है, 
उस कमलके लिए सुर्य प्रति दिनं उदय हातां है, परन्तु उससे संसारके नेत्रोको 
सुख होता है। इसी प्रकार अंजु नके बहाने भगंवानने गीताको प्रकाशित किया है, 
पंरुन्तुं इंसीसे सारे जगर्तके सिर परसै संसार सरीखा बहुत बड़ा बोझ दुर हो गया हैं । 
ये भगवानं लक्ष्मी-पति नहीं हैं; बल्कि इन्हें मुख-रूपी आकाशसे उदित होकर शास्त्रीय 
हवंय रंत्नोंकी प्रभासे तीनों लोकोंको उज्ज्वल करनेवाला सूर्य हीं कहना चाहिए । 
जिसे कुमे जन्म छेने वाला अंजुन इस ज्ञानका पात्र हुआं और जिसने सारे जगंतके 
“लिए गीति शास्त्रका यह द्वार खोल दिया, वह धन्य कुलं सचमुच पबित्र हैँ । अस्तु। 
'इसकेः उपरान्त संद्गुर श्रीकृष्णं स्व-स्वरुपमें मिले जांनेवाें अर्जुनको फिर ढतवाले 
भानमें ले आंऐँ। वे कहने ऊगे--"हे पार्थ, क्यों यह शास्त्र तुम्हें अच्छा जाने पढ़ी? 
'इस परें अजु नने कहा--“जी हाँ महाराज, आपके कृपा-प्रसादसे मुझे यह शास्त्र 
बहुत ठीक जेचा ।” इस'पर भगवान फिर कहुनें लगे--“'हें अजुन, गुर्ते भांडार 
तक लिए यके अलौकिक की आवा होतीं है। परमाय 

अठा रहवाँ अध्याय ६९१ 
. एकत्र की हुई सम्पत्तिका उपयुक्त उपभोग करंनेके लिए महद भाग्य किसी विरलेकों 
ही प्राप्त होता है। बिना जमाये हुए शुद्ध धके क्षीर-सागर जसे प्रचंड मंटकेकी 
मथनेमें कितना अधिक कष्ट हुआ होगा ! परन्तु वहं सारा परिश्रम भी अन्तम सफल 
ही हुआ, क्योके उसे मथनेवाछोंने स्वंयं अपनी आंखोसे देख छिया थी कि उसमे 
अमृत निकला है। परन्तु अन्तमें उस अमृतका ठीक तरहुसे यत्न उन लौगोंसे न 
ही सका । इसी लिए जो पदां अमरतां प्राप्त करनेंके लिए सम्पादित किया गयां 
था, वही मरणका कारण हुआ । यदि बिना इस बातको ज्ञान प्राप्त किये कि सम्पत्तिका 
भोग किस प्रकार करना चाहिए, सम्पत्तिको संग्रह किया जाय तो इसी प्रकारका अनर्थ 
होता हैं । राजा नहुष स्वर्गके स्वामी तो हो गये ये, परन्तु उनका आचरण ठीक 
नहीं हुआ; और इसी लिए तुम यह बात जॉनते हो न कि उन्हें सपंकी यीनिमें जाना 
पड़ा था। है अजुन, तुम्हारे संग्रहमें अगण्य पुण्य थे, इसी लिए यह सर्वश्रेष्ठ शास्त्र 
भास करनेके लिए तुम पात्र हुए हो'। परन्तु अब तुम इस शास्त्रके अनुसार प्रा 
पूरा आंचरण करो और अटल निष्ठासे इसका पालन करो । नहीं तो हे अजुन, यदि 
तुम सम्प्रदायका उचित ध्यान न रखोगे और केवल इसके अंनुष्ठानमें छग जाओगे 
तो उस अनुष्ठानको भी वही अमृत-मन्थनंवाली दंशा होगी। मात छो कि खूब 
अच्छी मोटी-ताजी और देखनेमें सुन्दर गौं मिल गई । लेकिन सन्ध्या समय उसका 
इध पीनेको हमें उसी दशामें मिळ सकेगा, जब हम उसका दूष दुहनेकी कला 
जानते होंगे । ठीक इसी प्रकार मान लो कि गुरु प्रसन्न हों गये और सिष्य भी 
विद्यासे सम्पन्न हो गया । परन्तु उस विद्याको ठीकं ठीक फल तभी प्राप्त होतां है, 
जब उस विद्याके सम्प्रदायका उचित खूपसे पालन किया जाता है। इसी लिए इस 
शास्त्रका जो सम्प्रदाय है, वह तुम अत्यन्त निष्ठापूर्वक सुन लो । ५ 4 
इदं ते नातपस्काय नामकाय कंदाचनं। 

न॑ चाशुश्रूषवे वाच्यं नं च माँ योऽभ्यसुयंत ॥ ६७॥ | 

“हे अजु'न, तुमने जो अत्यन्तं भक्तिपूर्वक यह गीता-शास्त्र प्राप्त किया है, 
इसकी बातें कभी किसी तपोहीनसे नहीं कहनी चाहिएँ । अथवा यदि कोई अच्छा 
त्वी भी हो, परन्तु उसके हयम गुरुक दृढ़ भक्ति न हो, तो उससे भी. यह 
शास्त्र उसी प्रकोर' बचाना चाहिएं, जिस प्रकार अन्त्यजोंसे वेद हे हँ 
कोबा चाहें बहुत॑ अधिक बृद्ध ही क्यों न हीं. परन्तु फिर भी जिस प्रकार उड 

यज्ञकी आहुतिका शेष भाग नहीं दिया जाता, उसी प्रकार ऐसे तपोवद्को भी यह 
गीता नहीं देनी चाहिए जो गुरु-भक्तिसे हीन हो । अथवा यदि कोई ऐसा मनुष्य 
मिले, जिसने तप भी किया हो और जिसमें गुरुदेवके प्रति भक्ति भी हो, परतु 
फिर भी जिसमें ज्ञान-श्रवण करनेका अनुराग न हो, तो वह अपने पहले दोनों 
गणोंके कारण लोकमें पूज्य तो अवश्य होगा, - परन्तु गीता श्रवण करनेका पात्र 
वह न हो सकेगा । मोती चाहें कितना ही अधिक आबदार क्यों न हो, परन्तु यदि 
उसमें मुख या छिद्र न हो तो क्या डोरा कभी उसमें घुस सकेगा ? यह बात भळा 
कौन न मानेगा कि सागर बहुत अधिक गम्भीर है ? परन्तु उस पर जो पावसकी 
ृष्टि होती है, क्या वह व्यर्थं ही नहीं जाती ? जिसका पेट अच्छी तरह भरा हुमा 
हो, उसके सामने आग्रहपूवंक उत्तम पक्वान्न परोसकर उन्हें व्यथ नष्ट करनेकी 
अपेक्षा वही पक्वान्न उदारतापूर्वक भूखे आदमियोंको ही क्यों न दिये जाये ? इ्स 
लिए मनुष्य चाहे कितना ही अधिक योग्य क्यों न हो, तो भी यदि. उसके हृदयमें 
ज्ञान श्रवण करनेका अनुराग न हो, तो उसे हँसीमें भी इस शास्त्रको बाते न 
बतलानी चाहिए । क्‍यों, यह बात ठीक है या नहीं ? नेत्र तो रूप-सौन्दर्यके पारखी 
होते हैं, वे भला सुवासका मर्म कैसे समझ सकते हैं ? जहाँ जो बात उपयुक्त 
हों. वहीं वह फलवती भी होती हैं। इसलिए तपस्वी और भक्त पुरुषोंका सम्मान 
तो अवश्य करना चाहिए, परन्तु जो शास्त्रके श्रवणके प्रति श्रद्धा न दिखला 
सकता हो, उसे इस गीताका उपदेश कभी न देना चाहिए । अब मान छो कि 
किसीमें तपं है, भक्ति है और श्रवणका अनुराग भी है और इस प्रकार सारी 
सामग्री एकत्र है; तो भी इस गीता-शास्त्रका निर्माण करनेवाले और समस्त छोकोंके 
मुझ प्के सम्बन्धमें जो प्रायः तुच्छतापूर्ण बातें कहा करता हो अथवा जो. 
मेरे भक्तोके सम्बन्धमें भी और स्वयं मेरे सम्बन्धमें भी बहुत-सी निन्दापूणं बातें 
कहा करता हो उसे भी तुम गीता-शास्त्र सुननेके लिए उपयुक्त पात्र न समझो ॥ 
उसमें जो और सब. गुणोंकी सामग्री है, उसे बिना दीपःज्योतिवाळी रातकी दीयट 
ही समझना चाहिए । मान लो कि किसीका रंग बहुत गोरा है और वह. 
तरुण भी है और अलंकारों आदिसे भळी-भाँति सुसज्जित भी है, परन्छु 
उसके झरीरमें प्राण नहीं हैं । अथवा खरे सोनेका बना हुआ. मन्दिर है, परन्तु 
उसके दरबाजे पर नागिन रास्ता रोककर खड़ी है.। -अथवा--दिव्य अन्न पककर 

तैयार है, परन्तु उसमें कालकूट विष मिला दिया गया है। अथवा मैत्री तो है 
परन्तु उसके अन्दर कपट छिपा है। हे बुद्धिमान अर्जुन, तुम यह बात अपने 
ध्यानमें रखो कि उन लोगोंकी भी ठीक इसी प्रकारकी दशा होती है, जिनमें तप, 
भक्ति और बुद्धि तो होती है, परन्तु फिर भी जो मेरे भक्तोंकी अथवा मेरी निन्दा 
करते हैं । वे लोग भी उक्त पदारथोकी भाँति दुष्ट होते हैं । इसलिए हे पार्थ, मेरे 
भक्तोंकी और मेरी निन्दा करनेवाला पुरुष चाहे भक्त, बुद्धिमान्‌ और तपस्वी ही 
क्यों न हो, तो भी उससे कभी इस शास्त्रका स्पर्श भी मत होने दों । है अर्जुन, 
अब मैं इससे अधिक और क्या कहूँ ! निन्दक चाहे स्वयं ब्रह्माके समान प्रज्ञावान्‌ 
ही क्यों न हो, तो भी तुम उसके हाथोंमें यह गीता कभी हँसीमें भी मत दो । 

थ इमं परमं गुह्यं मद्भक्तेष्वमिधास्यति। . . 

भक्ति मयि परां कृत्वा मामेवेष्यत्यसंशयः ॥ ६८॥ - 

“इसलिए हे धनुर्धारी पांडव, जो. नींवमें तपकी भरपूर भराई भरकर उसके 

आधार पर गुरु-भक्तिका दृढ़ मन्दिर बन गया है और जिसका ज्ञान्न-श्रवणकी लालसा- 
बाला सदर दरवाजा सदा खुला रहता है और तिन्दाके अभावके रत्नोंसे जिसका 
सुन्दर कलश बना है, उस निर्दोष भक्ति-लपी मन्दिरमें इस गीता-रत्न, रूपी 
ईद्वरकी स्थापना करो । ऐवा करनेसे तुम इस संसारमें स्वयं मेरी: ही योग्यता तक 
पहुँच जाओगे । अ, उ और म इन तीन मात्राओंके ग्भ में . “ॐ? एकाक्षर रूपसे 
बन्द पड़ा हुआ था । वेदोंके उस मूल-बीज प्रणवका इस गीताकी शाखाओंसे 


विस्तार हुआ है अथवा यह समझना चाहिए कि श्लोकोंके फूलों और फलोंके द्वारा ` 


यह गायत्री ही अवतरित हुई है । जिस माताके लिए एक बालकके सिवा और कोई 
` जन हो, उस माताको जिस प्रकार ऐसा बालक प्राप्त करा दिया जाय, जिसके लिए 
माताके सिवा और कोई गति ही न हो, उसी प्रकार जो व्यक्ति इस महामन्त्रसे भरी 
हुई गीताका मेरे भक्तोंके साथ बहुत प्रेमपू्वंक योग करा देता है, वह शरीर-पातके 
उपरान्त अवश्य ही मेरे साथ मिलकर एकरूप. हो जायगा ।.: .... ड 
न च तस्मान्मनुष्येषु ` कश्चिन्मे प्रियकृत्त॑मः।`.' | 
भविता न च मे तस्मादत्यः प्रियतरो भुवि॥ ६९ 5 


“और जब तक ऐसा पुरुष देहाकांर-ल्पी अलंकार 'घारण करके देखनेमें 


CC-0. Public Domain. Jangamwadi Math Collection, Varanasi 


Digitized by eGan हिन्दी जोमिखिरी!ऽ“ Funding by of-IKS 
६९४ न्दी ज्ञोमिशवरी5 "१9% 


मझसे अलग रहेगा, तब्र॒ तक वह मुझ हृदयसे अत्यन्त प्रिय होगा । ज्ञानी, कम्मंठ 
और तपस्ट्रीमेसे केवल ऐसा पुरुष मुझे जितना अधिक्‌ प्रिय होता है, उतना अधिक 
प्रिय इस भतल पर मुझे और कोई दिखाई नहीं देता | जो भक्त-मंडलीके जमावड़े- 
से गीताका. कथन करता है, जो मुझ ऐइवर्य-सम्पन्नके सम्बन्धमें अपने मनमें पूण 
प्रेम और भक्ति रखकर शान्तिपूर्वक सन्तोंकी सभामें गीताका पाठ करता है, जो उन 
भक्तोंको उसी प्रकार रोमांचित करता रहता है, जिस प्रकार नये पत्तोके निकलतेसे वृक्ष 
हसे रोमांचित होते हैं, जो उन्हें उसी प्रकार हिलाता है, जिस प्रकार मन्द व्रायुके 
झोके वुक्षोको हिलाते हैं, जो उनके नेत्रोंको उसी प्रकार रससे आद्र करता है, जिस 
प्रकार उन वृक्षोंके फक रससे आद्र होते हैं, जो कोकिलके पंचम स्वरमें पुकारता 
है, जो भक्त-मंडली-ख्पी उपवनमें वसन्त-कालके समान प्रवेश करता जो साध 
जनोंकी सभामें केवल मेरे स्वरूप पर ध्यान रखकर गीताके पद्य रूपी रत्नोंकी उसी 
प्रकार लगातार और बहुत अधिक वर्षा करता है, जिस प्रकार चन्द्रमाके आकाराम 
उदित होते ही चकोरका जन्म सफल होता है अथवा जिस प्रकार मोरोंको कूकका 
उत्तर देता हुआ वर्षा-कालका नवीन सजल मेघ आ पहुँचता है, उसी पुरुषके 
समान सचमुच मुझे और कोई प्रिय नहीं है; आज तक न तो कोई उसके समान 
मेरा प्रिय हो सका है और न आगे कोई उतना अधिक प्रिय होता हुआ दिखाई 
देता है। हे अर्जुन, जो'गीताके अर्थसे सन्तोंका आतिथ्य-सत्कार करता है, उसे अब 
तक्र मैं सदा अपने हुदयके अन्दर ही रखता आया हूँ । | 


अध्येष्यते च य इमं धम्यं संवादमावयोः। 
ज्ञानयज्ञेन तेनाहमिष्टः स्यामिति मे मतिः॥ ७०॥ 


` ` “तुम्हारे और मेरे संवादमें मोक्ष-धमंको जन्म देनेवाली जिस कथाका विस्तार 
हुआ है, उसके सकल अर्थका ज्ञान करा देनेवाली इस गीताका जो बिना एक 
अक्षरम भी परिवर्तन किये पाठ करेगा, वह मानों ज्ञानकी अग्नि सुलगाकर उसमे 
अज्ञानकी आहुति देगा और  शुद्ध-मति होकर मेरा स्वरूप प्राप्त करेगा । गीताकें 
अर्थका भली भाँति अन्वेषण करके ज्ञानी लोग जो कुछ प्राप्त करते हैं, भाई सुविज्ञ 
अजुन, वही उन लोगोंकी भी प्राप्त होगा, जो तोतेकी तरह इस गीताका पाठ करंग। 
गीताका अथ जाननेवालोक्रो जो फल प्राप्त होता है, वह ग़ीताका केंब्रल पाठ करने- 


CC-0. Public Domain. Jangamwadi Math Collection, Varanasi 


Digitized by eGangotri and Sarayu Trust. Funding by of-IKS 


अठारहवाँ अध्याय ६९५ 


वालेको भी प्राप्त होगा । यह गीता-रूपी माता कभी ज्ञानी और अज्ञानी सन्तानमें 
कोई भेद नहीं करती । 


श्रद्धााननसूयश्च श्लुणुयादपि यो नरः। 
सोऽपि मुक्तः शुभाँल्लोकास्प्रप्नुयात्पुएयकर्मणास्‌ ॥ ७१ ॥ 

“और जो बिना किसी मा्गसे निन्दा किये शुद्ध बद्धिसे गीताके श्रवणके प्रति 
श्रद्धा रखता है, उसके कानोंमें गीताके शब्द ज्योंही प्रवेश करते हैं, त्योंही उसके 
पाप उसे छोड़कर उससे बहुत दूर भाग जाते हैं ॥ जिस प्रकार वनमें अग्नि प्रवेश 
करते ही उसमें रहनेवाले प्राणी दसो दिशाओंमें भाग जाते हैं अथवा जिस प्रकार 
पूव गिरिके शिखर पर सूयंका उदय होते ही अन्धकार अन्तरालमें जाकर छिप 
जाता हूँ, उसी प्रकार ज्योंही कानोंके महाद्ारमें गीताकी झन्कार पहुँचती है, त्याही | 
सृष्टिको उत्पत्तिके समय तकके पाप नष्ट हो जाते हैं । इस प्रकार यह जन्म-रूपी / कै 
बेल निर्दोष होकर पुण्य-रूपी सुन्दर फूलोंसे फूलती है और अन्तमें उसमें अपरम्पार 
फल आते हैं। कारण यह है कि कानोंके द्वारा गीताके जितने अक्षर अन्तःकरणमें 
प्रवेश करते हैं, उतने अश्वमेध यज्ञ करनेका फल प्राप्त होता है । इसलिए गीताके 
श्रवणसे पापोंका नाश होता है और पासके पुण्य खूब बढ़ते हैं और अन्तमें उन 
पुष्योंके द्वारा इन्द्रका वैभव प्राप्त होता है । मेरे स्वरूपमें आकर मिलनेके लिए वह 
जो प्रवास करता है, उसका पहला पड़ाव स्वर्गमें होता है; और वहाँ वह जितना 
अधिक सुख भोग करना चाहता है, उतना अधिक सुख भोगकर अन्तमें वह आकर 
मेरे साथ मिल जाता है । हे अजुन, गीता सुननेवालोंको भी और गीताका पाठ 
करनेवालोंको भी इस प्रकार अत्यन्त आनन्ददायी फल प्रास होते हैं । अब मैं इन 
बातोंका कहाँ तक विस्तार करूँ । जो कुछ कहा जा चुका है, वही यथेष्ट है । परन्तु 
जिस कार्यके लिए मैंने इस शास्त्रका इतना अधिक विस्तार किया है, उस कार्यके 
सम्बन्धमें में अब तुमसे एक बात पूछता हूँ । 


कच्चिदेतच्छतं पार्थं त्वयेकाग्रेण चेतसा । 
कञ्चिदज्ञानसंमोहः प्रनष्टस्ते धनंजय ॥ ७२॥ . | 
“हे प्राथ, तुम एक बात बत॒लाओ । ये समस्त शास्त्रीय सिद्धान्त तुमने एकाग्र 
न्रितसे सुते हैं ज़ ? ,ज़िस प्रकार मैंने यह ज्ञान तुम्हारे कानों तक पहुंचाया है, उसी 

प्रकार यह ज्ञान तुम्हारे मनमें भी भरा है न ? या बीचमें कोई ऐसी बात रह गई 
है जो तुम्हारे घ्यानमें आनेसे छूट गई हो या जो उपेक्षाके कारण यों ही रह गई 
हो ? मैंने जिस प्रकार इस ज्ञानका तुम्हें उपदेश दिया है, यदि उसी प्रकार यह ज्ञान 
तुम्हारे अन्तःकरणमें भंर गया हो, तो फिर, मैं .जो कुछ पूछता हूँ, उसका तुम 
उत्तर दो । मैं तुमसे यह पूछता हूँ कि आत्मा-सम्बन्धी  अज्ञानके कारण तुम्हारे 
मनमें जो मोह उत्पन्त हुआ था और जिसने तुम्हें भ्रममें डाळ दिया था, तुम्हारा 
वह मोह अभी तक दूर हुआ या नहीं ? तुम मुझे केवळ यह वतलाओ कि कमें 
और अकर्मका भेद तुम्हें दिखाई देता हैया नहीं ।” श्रीकृष्णने अजु'नके सामने 
यहप्रश्त रखकर उसकी ऐसी अवस्था कर दी थी कि वह आत्मातन्दके अद्वेत रसमें 
निमग्न होने और उसके सम्बन्धमें कुछ पूछतेके बदले फिर उसी पुराने हत-भाव 
पर खिच आया था । अर्जुन पूर्ण ब्रह्म-्प हो गया था; परन्तु उस समय जो कार्य 
सामने आ पड़ा था, उसे सिद्ध करनेके लिए श्रीकृष्णने उसे भेद-भाववाली मर्यादा- 


कां उट्लंघन नहीं करने दिया था । भौर नहीं तो सर्वज्ञ श्रीकृष्णने अब तक जो कुछ 
किया और कहा था, उससे क्या वे परिचित नहीं थे ? परन्तु अजु नको फिरसे द्वैत 


के भान पर लानेके लिए ही उन्होंने उससे यह प्रश्‍न किया था । . उस समय देवने 
अजु'नसे उक्त प्रश्‍न करके और उसे फिरसे अजु नत्वके भान पर लाकर उसके मुखसे 
उसका यह अनुभव कहलवाया था कि--“अब मैं पूर्ण हो गया हूँ ।” फिर जिस 
प्रकार क्षीर-सागरसे निकळनेवाला और आकाशमें अपनी प्रभा फैलानेवाछू पूर्ण 
चन्द्रमा विना अलग किये ही, सहजमें और स्पष्ट रूपसे सबसे अलग और निराला 
दिखाई देता है, उसी प्रकार उस समय अजुनको एक और तो यह बात नहीं भूलती 
थी कि मैं ब्रह्म हूँ ओर दूसरी ओर उसे दिखाई पड़ता था कि सारा जगत ही ब्रह्म 
'ह । एक ओर तो उससे संसार छूट रहा था और दूसरी ओर ब्रह्मत्व भी क्षीण हो 
रहा था । इस प्रकार वह ब्रह्मत्वके सम्बन्धमें कुछ उलटा-सीघा विचार करता हुआ 
बड़े कष्टसे एक बार फिर देहाभिमानकी सीमा पर पहुँचकर रुक गया और वहीं वह 
यह सोचकर खड़ा हो गया कि--“मैं अजू'न हैं ।” फिर अपने कापते हुए हाथोंसे 
उसने अपनी उठती हुई रोमावली दबाकर पसीनेकी बूंदें पॉछकर “और तेजीसे 


चलते हुए श्वासके कारण कापते हुए अंगोंको संभालकर “शरीरकी विचलता बहुत 
निप्रहपूर्वंक रोककर दोनों नेत्रोंसे अश्वुओंके प्रवाहके रूपमें आनेवाली आनन्दामूत 

की बाढ़को जहाँका तहाँ रोककर, नाता प्रकारकी उत्कंठाओंके कारण भर आनेवाले 
गलेको ठीक करके और उन उत्कंठाओंको अपने मनमें ही दबाकर लड़खड़ाती 
हुई जबानको सँभालकर और साँस ठिकाने लाकर अजुनने कहना आरम्भ किया । 
भज्ञुन उवाच 
नष्टो मोहः स्मृतिलेब्धा त्वतप्रसादान्मयाच्युत। 
स्थितोऽस्मि गतसन्देहः करिष्ये वचनं तव ॥ ७३॥ 
अजु नने कहा--''हे भगवन्‌, आप यह क्या पूछ रहे हैं कि मोहने अभी तक 
मुझे छोड़ा या नहीं ? वह तो अपने गोत्रके सभी भावोंको लेकर अपना डेरा-डंडा 
मेरे मनसे उठाकर कभीका मुझे छोड़कर चला गया । भला यह कभी भी सम्भव 
है कि सूयं किसीके पास आकर पूछे कि तुम्हें आंखोंमें अंधेरा दिखाई देता है? इसी 
प्रकार आप भगवान्‌ श्रीकृष्ण मुझे इस समय आाँखोंसे प्रत्यक्ष दिखाई दे रहे हैं; 
और यही क्या कम है ? फिर जो बात किसी प्रकारका प्रयत्न करने पर भी प्राप्त 
'नहीं हो सकती, वही बात आप मातासे भी बढ़कर प्रमपूर्वक मुझे जी भरकर बतला 
रहे हैं । अब जिस दृष्टिसे आपने मुझसे यह प्ररन किया है कि तुम्हारा मोह अभी 
तक दूर हुआ या नहीं, उस दृष्टिसे मैं कहता हूँ कि हे महाराज, आपके प्रसादसे मैं 
कृतकृत्य हो गया । मैं अभी तक इसी म्रममें फंसा हुआ था कि मैं अजुन हूँ । 
परन्तु अब आपके प्रसादसे आपके स्वरूपका ज्ञान होने पर मैं मुक्त हो गया हूँ । 
अब न तो प्रश्‍न करनेके लिए ही स्थान रह गया है और न उत्तर देनेके लिए ही । 
है देव, आपके प्रसादसे मुझे जिस आत्म-बोधकी प्राप्ति हुई हैं, वह मोहका कहीं 
नाम-निशान भी बाकी नहों रहने देता । अब जिस द्रेत-भावसे यह प्रश्‍न उत्पन्न होता 
है कि अमुक काम करना चाहिए या नहीं करना चाहिए, वह आपको छोड़कर और 
किसीमें मझे दिखाई नहीं देता । इस विषयमें अब मुझें कुछ भी सन्देह नहीं है । 
मैं अब उस अवस्थामें पहुँच गया हूँ जिसमें कमं बिलकुल बच ही नहीं जाते । 
आपकी कृपासे आज मैंने “में”? अर्थात्‌ आत्म-स्वख्प प्राप्त कर लिया है. और इसी 
'लिए कत्त॑व्य-कर्मोका बिलकुल नाश हो गया हैं। अब मेरे लिए आपकी आज्ञाके 
'सिवा और कुछ भी शेष नहीं रह गया है; क्योंकि जिसके दृष्टि-गोचर होने पर यह 
दृश्य विश्व नहीं रह जाता, जो स्वयं दूसरा होने पर भी तका नाश कर डाळता 

है, जो एक होने पर भी. सदा सब स्थानोमें निवास करता है, जिसके साय सम्बन्ध 
होते ही समस्त बन्धन टूट जाते हैं, जिसकी आशा होते ही और सब आशाओंका 
अन्त हो जाता है, जिसके साथ भेंट होने पर स्वयं अपने ही साथ अपनी भेंट हो 
जाती है, वह मेरे आराष्य गुरु देवता आप ही हैं जो ऐक्यके सदा साथ रहनेवाले 
हैं, जिनके कारण अद्वेत बोधके प्रान्तमें प्रवेश होता है और स्वयं ब्रह्मरूप होकरः 
कृत्य और अक्ृत्यका बखेड़ा दूर करके और एकनिष्ठ होकर जिनकी अपरम्पार सेवा 
करते रहता चाहिए, जो अपने भक्तोंको अपने आपमें उसी प्रकार मिला लेते हैं, 
जिस प्रकार सागरसे मेंट करनेवाली नदी आकर स्वयं सागर ही वन जाती है, वे 
आप मेरे निरुपाधिक सेवा योग्य सद्गुरु हैं। इसलिए अब आप यही समझ छः 
कि.मेरे उपर ब्रह्म-स्वरूपके साक्षात्कारका उपकार हुआ है। मेरे और आपके 
बीचमें जो भेद-भाववाली बाधा थी, उसे दूर करके आज आपने मुझे अपनी 
सेवाका मधुर सुख प्राप्त कराया है। इसलिए हे देवाधिदेवेश्‍्वर श्रीकृष्ण, अब 
आप मुझे जो कुछ आज्ञा देंगे, मैं उसका विना पालन किये न रहूँगा ।” अजु नकी 
'यह बात सुनकर श्रीकृष्ण आनन्दसे विभोर हो गये । उन्होंने अपने मनमें कहा 
“समस्त फळोसे बढ़कर फल आज मुझे अजुनके ख्पमें प्राप्त हुआ है। जिस” 
` चन्द्रमाकी क्षीण कलाएं पूर्ण हो जाती हैं, उस अपने पुत्र पूर्ण चन्द्रमाको देखकर 
क्या क्षीर-सागरका हृदय उछछने नहीं लगता और वह अपनी मर्यादा भूलकर 
उसका उल्लंघन नहीं करने छगता ?” इसी प्रकार सम्भाषणके मंडपमें श्रीकृष्ण: 
और अर्जुनका यह संयोग देखकर संजय भी मारे आनन्दके उछल पड़ा । अपनी 
बहुत अधिक बढ़ी हुई आनन्द-भावनासे संजयने राजा धृतराष्ट्से कहा--“महंषि 
व्यासदेवकी यह कितनी अधिक कृपा है कि उन्होंने इस युद्ध-कालमें हम दोनोंका 
पूरा पूरा संरक्षण किया है ! संसारके सामान्य व्यवहार करनेके लिए भी आपके: 
पास चमं-चक्षुनहीं रह गये । परन्तु ऐसी अवस्थामें भी ज्ञान-दृष्टिसे व्यवहार करने- 
की शक्ति व्यासदेवकी कृपासे आज आपको प्राप्त हुई है । मुझे तो केवल घोड़ोंकी 
परीक्षा करनेके लिए रथ पर बेठनेवाली वीर्‌-मंडलीमें प्रवेश करनेका सौभाग्य 
प्रास हुमा था । सो मेरी समझमें भी ज्ञानकी जो ये सब बातें आने लगी, 
यह भी महषिं व्यासदेवका कूपा-प्रसाद ही है। युद्ध इतने प्रचंड और घोर रूपसेः 
चल रहा था कि प्रत्येक व्यक्ति यही समझता था कि चाहे जिस पक्षकी हार हो, 

परन्तु इस युद्धमें मेरे प्राण अवश्य जायेंगे। जिस स्थान पर ऐसा भीषण प्रसंग 
आया था, वहाँ भी लिए ब्रह्मानन्दका गुप्त भांडार खुल गया और मैं उस 
आनन्दका अनुभव कर सका । व्यासदेवके इस प्रसादकी गहनताका भला मैं कहाँ 
तक वर्णन करू !” संजय यह सब बातें कह तो गया, परन्तु जिस प्रकार चन्द्रमाकी 
किरणोसे पत्थर कभी नहीं पसीज़ता, उसी प्रकार धुतराष्ट्रका अन्तःकरण भी इन 
बातोंसे नामको भी द्रवित न हुआ । उसकी यह दशा देखकर संजयने उसका ध्यान 
ही छोड़ दिया । परन्तु फिर भी वह मारे आवन्दके होशमें नहीं रह गया था और 
इसी लिए वह फिर बोलने लगा । उस समय केवल हर्षके आवेगसे संजय बोळ 
रहा था; और नहीं तो,धृतराष्ट्र में इस प्रकारके लक्षण कहीं नामको भी नहीं दिखाई 
देते थे कि उसमें इस बातकी उत्कंठा है कि संजय कुछ और कहे । 

संजय उवाच--- 

इत्यहं वासुदेवस्य पार्थस्य च महात्मनः | 
संवादमिममश्रौषमद्धूत॑ रोमहषंणस्‌ ॥ ७४॥ 

संजयने कहा--“हे कुरु-राज, आपके भतीजे अजु नने श्रीकृष्णस जो कुछ 
कहा, वह उन्हें बहुत अधिक मधुर जान पड़ा । वास्तवमें पूर्व सागर और पर्चिम 
सागर आदि नाम ही भिन्न हैं। और नहीं तो उत दोनों सागरोंका जल बिलकुल 
एक-सा है । और इसी प्रकार श्रीकृष्ण और अजुंनका भेद केवल शारीरके कारण 
ही दिखाई देता है, परन्तु उनके संवादमें यह भेद कहीं नामको भी बाकी नहीं रह: 
जाता । जिस समय दपंणसे भी बढ़कर स्वच्छ दो पदार्थोके आमने-सामने होने पर 
उनमेंसे प्रत्येक पदार्थ दूसरे पदाथंमें अपना स्वरूप देखता है, उसी प्रकार अर्जुन 
भी अपने आपको कृष्ण सहित कृष्णकी मृत्तिमें देखने लगा; और कृष्णको भी 
अर्जुनकी मूर्ति उसके सहित स्वयं अपना स्वरूप दिखाई देने छगा। देव जिस 
अंगमें और जिस स्थान पर स्वयं अपने आपको भी और अपने भक्त अजु त्को भी 
देखने लगे, उसी अंगमें और उसी स्थात पर भक्त अजु नको भी देव श्रीकृष्ण दिखाई 
देने झगे । और अब, जब कि उन दोनोंके सिवा कोई तीसरा रह ही नहीं गया 
था, उन लोगोंने क्या किया? बस वे दोनों एकःरूप हो गये। और जब इस प्रकार 
द्रत भाव नष्ट हो गया, तब भला प्ररनोत्तरका प्रसंग कहाँसे आ सकता था ! 

जब कोई भेद ही नहीं रह गया, तब फिर सम्माषणका सुख कहाँसे आ सकता 
था? इस प्रकार द्वत भावके रहने पर भी सम्भाषणके समय जिनमें दंत भाव 
नहीं रह गया था, उन दोनोंका सम्भाषण मैंने सुना । यदि दो दर्पण एक दुसरेके 
सामने रख दिये जायें तो कया कभी इस बातको कल्पना की जा सकती हैं कि उनमेंसे 
कौन किसे देख सकता हैं? अथवा यदि किसी जलते हुए दीपकके सामने कोई दूसरा 
जलता हुआ दीपक रख दिया जाय तो यह कंसे समझा जा सकता है कि उनमेंसे 
कौन-सा दीपक किससे प्रकाशकी याचना करता है। अथवा यदि सूर्यके सामने कोई 
दूसरा सूयं उदित हो तो इस बातका निर्णय भला केसे किया जा सकता है कि उनमेंसे 
कौन-सा सूर्य प्रकाश देनेवाला हैं और कौन-सा प्रकाश प्रकाशित होनेवाला है ? 
यदि कोई इस बातका निर्णय करने लगे तो स्वयं निश्‍चय ही स्तब्ध हो जाता है । 
इस प्रकार उस सम्भाषणमें कृष्ण और अजु'न बिलकुल एक-से हो गये थे । यदि 
जलके दो प्रवाह आकर एकमें मिल जायें और ऊपरसे नमक भी आकर उनमें मिल 
जाय तो क्या वह नमक उन दोनों प्रवाहोंको रोक सकता है ? अथवा वह भी क्षण 
अरमें उन दोनोंके साथ मिलकर एक-रूप हो जायगा ? ठीक इसी प्रकार जब मैं 
उस संवादमें इस प्रकार एक रूप होनेवाले श्रीकृष्ण और अजुनका अपने मनमें 
'च्यान करता हूँ, तो मेरी अवस्था भी उसी नमकके समान हो जाती है ।” ये थोड़ी- 
सी बातें संजय अभी कह ही रहा था कि इतनेमें सात्विक भावने आकर उसकी 
संजयत्ववाली स्मृति नष्ट कर दी--उसे इस बातका ध्यान भी न रह गया कि मैं 
संजय हूँ । ज्यों ज्यों उसे रोमांच होता आता था, त्यों त्यों उसका शरीर भी 
संकुचित होता जाता था । उसी स्तम्भित अवस्थामें उसे जो पसीना हो आया था, 
उसके कारण उसके शरीरका कम्प भी बहुत अधिक बढ़ गया था । अद्वेतके 
आनन्दका अनुभव होनेके कारण उसकी आँखें भर आई। उसकी आँखोंमें वे प्रेमाश्नु 
नहीं थे बल्कि मानों केवल जलका प्रवाह ही आरम्भ हो गया था | ऐसा जान 
पड़ता था कि शब्दार्थ उसके पेटमें नहीं समा रहे थे और गला रुंध गया था; और 
इसी लिए श्वासके साथ दाब्दाथं मिलकर एक हो गये थे। यहाँ तक कि आठो 
सात्विक भाव प्रकट हो गये भौर संजयकी कुछ ऐसी विलक्षण अवस्था हो गई कि 
उसके मुँहसे शब्द ही नहीँ निकलता था। उस समय संजय मानों श्रीकृष्ण और 
अजु नके संवादका चौराहा बन गया था । परन्तु इस सुखका स्वभाव ही ऐसा है किं 

वह आपसे आप शान्त हो जाता है। इसलिए संजय भी बहुत जल्दी शान्त हो 
गया और फिर उसके होश ठिकाने हो गये--उसे अपने शरीरका भान हो आया १ 
व्यासप्रसादाच्छुतवानेतदगुह्यमहं परम्‌ । 
योगं योगेश्वरात्कृष्णात्साक्षात्कथयतः स्वयस्‌ ॥ ७५॥ 


आनन्दका आवेश समाप्त हो जाने पर संजयने कहा--“जो ज्ञान स्वयं उप~ 
निषदोंको भी ज्ञात नहीं है, वही ज्ञान आज मैने श्री व्यासदेवकी कृपासे सुना । उसे 
सुनते ही मुझमें ब्रह्मत्व आ गया और मेरे लिए “मैं? और “तुम” की अर्थात्‌ 
देतकी सृष्टिका अन्त हो गया । इन समस्त योग मार्गोका जिनमें आकर पर्यवसान 
होता है, उन श्रीक्ृष्णके वचन व्यासदेवकी कृपासे आज मुझ बहुत सहे प्राप्त 
हो गये । अजूनको निमित्त बनाकर और अपने आपमें बलपूर्वक द्वत भाव या 
भिन्नताकी स्थापना करके आत्म-विचारके सम्बन्धमें देवने जो कुछ कहा था, जो भाषण 
किया था, जब उस भाषणके सर्वोत्कृष्ट पात्र बननेकी योग्यता मुझ सरीखे सामान्य पुरषः 
में आ गई, तो फिर श्री गुरु व्यासदेवकी सामर्थ्यका भला मैं कहाँ तक वणन करू ! 
राजन्संस्मृत्य संस्मृत्य संवादमिममङ्तम्‌ । 
केशवार्जुनयोः पुण्यं हृष्यामि च मुहुमुहुः ॥ ७६। र ह 
इसके उपरान्त संजयने जब फिर कहना आरम्भ किया और उसके मुंहसे ज्यों ही 
“राजन” शब्द निकला, त्योंही वह बहुत अधिक विस्मित हो गया; और जिस प्रकार 
किसी रत्तकी प्रभा स्वयं उसी पर पड़कर फैलती है, उसी प्रकार वह स्वयं भी अपने 
विस्मयते पूर्ण रूपसे व्याप्त हो गया । जिस प्रकार चन्द्रमाका उद होने पर हिमाः 
लय परके सरोवर भी स्फटिक शिलाके समान दिखाई देने लगते हैं, परन्तु सूरके 
उदित होते ही वे फिर द्रव-ल्प जान पड़ते हैं, उसी प्रकार ज्योंही संजयको अपने 
शरीरका भान होता था, त्योंही उसे श्रीकृष्ण और अर्जुनका संवाद याद झा जाता 
था; और ज्योंही उसे वह संवाद याद आता था, त्योंही वह फिर विस्मित होकर 
अपने शरीरका भान भूल जाता था। बस यही क्रम उस समय बराबर चल रहा था | 
' तच्च संस्मृत्य संस्मृत्य ूपमत्यङूतं हरेः । 
बिस्मयो मे महान्राजन्हष्यामि च पुनः पुनः॥ ७७॥ 

फिर संजयने खड़े होकर धुतराष्ट्स कहा--“हे राजन्‌, श्रीहरिका प्रत्यक्ष विश्व- 
स्व्यं देखकर आप इस प्रकार निस्तब्ध होकर क्यों बैठे हुए हैं ? जो न देखने 
पर भी दिखाई देता है, न होनेके कारण ही जी अस्तित्वमें है और जो विस्मृत होने 
'पर ही याद आता हूँ; उससे यदि कोई बचना चाहे तो भला कसें बच सकता है ? 
यहाँ तो इतनी भी गुंजाइश नहीं है कि उसे दूरसे देखकर केवळ आश्चर्ये किया 
जाय । क्योंकि इस सम्भाषण ख्पी ज्ञान-गंगाका प्रवाह इतना अधिक प्रचंड है कि 
वह अपने साथ साथ मुझे भी बहाये लिये चला जाता है।' ' श्रीकृष्ण और अजु'न- 
के संवाद-हूपी इस संगम ती्थमें स्नान करके उस संजयने अपने अहं भावको 
'तिळांजलि दे दी । उस अवस्थामें वह चरम सीमाके आनन्दका अनुभव करता हुआ 
बीच बीचमें विलक्षण ख्पसे कुछ वड़बड़ा उठता था और बार बार अत्यन्त रुद 
कंठसे “श्रीकृष्ण”, “श्रीकृष्ण” कह उठता था । परन्तु कुरुराज धृतराष्ट्रको उसकी इस 
अवस्थाका कुछ भी पता नहीं चलता था. और वह अपने मनमें उसके सम्बन्धमें 
योंही कुछ उलटी-सीधी कल्पनाएँ कर रहा था। उस समय संजयको सुखका जो 
अनुभव प्रास हो रहा था, उसे स्वयं अपने ही आप तक परिमित रखकर संजयने 
अपनी वह विभोरता शान्ते की । उस प्रसंगके योग्य और पूछनेके उपयुक्त बात 
दुर रखकर धृतराष्ट्ने संजयसे कहा--''भाई संजय, यह तुम्हारा कौन-सा ढंग है ! 
व्यासने तुम्हें मेरे पास किस कामके लिए बेठायां था और तुमने न जाने यह कहाँ 
का पचड़ा छेड़ दिया ।” यदि किसी जंगली आदमीको कोई राजे-महलमें ले जाय 
तो उस जंगलीको ऐसा जान पड़ता है कि मेरी कोई चीज खो गई है और उसे 
दसो दिशाएं सुनी सूनी जान पड़ती हैं। अथवा जब दिन निकळंता हैं) तब निशा- 
नरोंके लिए मानों रात हीं हो जाती हैं जो जिस विषयकी मधुरता नहीं समझता, 
उसे वहं विषय नीरस अथवा विकट जान पड़ता है; और इसी लिए घृतराष्ट्रको 
संजयकी ये सब बातें अच्छी नहीं लगती थीं और निरर्थक जान'पड़ती थीं । और 
यह बात उसके लिए बिलकुल स्वाभाविक ही थी । फिर धृतराष्टरने संजयसे कहा 
“च्छा संजय, अब तुम मुझे यह बतछाओ कि यह्‌ .जो युद्ध उपस्थित हुआ है, 
इसमें अन्तमें विजय किसकी होगी । मेरा तो प्रायः यही पक्का विश्वास हैं कि 
दुर्योधनका पराक्रम सदा सफल होता है; और यदि पांडवोंकी सेनाके साथ तुलना की 
जाय तो दु्याँधूनकी सेना भी उससे ड्योढ़ी है। इसलिए मैं तो यही समझता हूँ 

कि अन्तमें उसीकी जीते हीगी । क्‍यों है यह बात ठीक या नहीं ? भाई संजय, मुझे 
तो ऐसा ही.जान पडता ह । परन्तु तुम्हारी समझ क्या कहती है, यह मैं नहीँ जानता। 
लेकिन फिर भी तुर्म चॉंहें जो कुछ समझते हो, एंक बार मुझे बतलांओों तो सही ।” 
यत्र योगेश्वर: क्षणो यत्र पार्थो धनु्घंरः। 
तत्र श्रीविजयो भूतिर्धुंवा नीतिर्मतिर्मम ॥ ७८॥ 
इस प्रस्नकें उत्तरमें संजयने कंहा--“हे राजन्‌, मेरी समझमें तो यह कुछ 
भी नहीं आता कि इस युद्धमें दोनों पक्षोमेंसे कौन-सा पक्ष विजयी होगा । परन्तु हाँ 
यह बात बिलछकुंछ ठीक है कि जो आयुष्य हो तो मनुष्य अवस्य जीवित रहता है । 
जहाँ चन्द्रमा होता है, वहाँ चाँदनी भी अवश्य होती है; जहाँ शम्भु होते हैं, वहाँ 
'पार्वती भी होती है; जहाँ सन्त होतें हैं, वहाँ विवेक भी होती है । जहाँ राजा होगा, 
'चहाँ सेना भी होगी; जहाँ सौजन्यं होगा, वहाँ आपसदारी भी होगी; और जहाँ 
आग होगी, वहाँ दाहक शक्ति भी अवश्य ही रहेगी । जहाँ दया होगी, वहाँ धर्म 
'भी अवस्य ही होगा; और जहाँ धमं होगा, वहाँ सुखकी प्राप्ति भी अवश्य ही 
दिखाई देगी । जहाँ सुख होगा, वहाँ पुरुषोत्तम भी अवश्य ही रहेंगे । जहाँ वसन्त 
होगा, वहाँ वन भी होगा; और जहाँ वन होगा, वहाँ फुल भी अवश्य ही होंगे । 
'और जहाँ फूल होंगे, वहाँ भ्रमरोंके झुंड भी अवश्य ही आवेंगे। जहाँ गुरु रहते 
हैं, वहाँ ज्ञान होता हैँ; और जहाँ ज्ञान होता है, वहाँ आत्म-दर्शन भी होता है; 
और जहाँ आत्म-दर्शन होता है, वहाँ समाधान भी होता ही है। भाग्यके पास 
विलास, सुखके पास उल्लास और सुर्येके पास प्रकाश अवश्य ही देखनेमें आता 
है । इसी प्रकार जिनके कारण समस्त पुरुषार्थोको' सामर्थ्यं अथवा शोभा प्राप्त होती 
हैं, वे श्रीकृष्ण जिस तरफ होंगे, लक्ष्मी भी उसी तरफ रहेगी । और अपने पति 
'सहित वह जगन्माता लक्ष्मी जिसे प्राप्त होगी, क्या अणिमा आदि मठो सिद्धियाँ 
उसकी दासी नहीं हो जायेगी ? श्रीकृष्ण स्वयं ही बिजय-स्वरूप हूँ, इसलिए वे जिस 
पक्षमें रहेंगे, उसी पक्षकी ओर विजय भी दौड़ी हुई जायगी । । फिर अजुन तो 
विजयके नामसे प्रसिद्ध ही है और श्रीकृष्ण स्वयं ही विजय-स्वरूप हैं, और इसलिए 
इस बातमें कुछ भी सन्देह नहीं है कि जिस ओर श्रीकृष्ण होंगे, उसी ओर लक्ष्मीके 
सहित विंजेयं'भी अवश्यं रहेगी । जिन्हें ऐसे प्रतिष्ठित और माननीय माताःपिताका 

आधार प्रास है, उनके देशके साधारण वृक्ष भी क्या होड़में कल्पतरु तकको नहीं 
जीत लेंगे ? वहाँके पत्थर भी चिन्तामणि क्यों न हो जायेंगे ? और वहाँकी मिट्टीमें 
भी सोनेके गुण क्यों न बिलास करेंगे ? यदि. उनके गाँवोंकी नदियोंमें अमृत-रस 
प्रवाहित होने लगे तो इसमें आश्चर्य ही क्या है? हे राजन्‌, भला आप ही अपने 
मनमें विचार करके देखें । जिनके मुखसे निकले हुए उलटे-सीषे ग 
आनन्दसे वेदोंमें गिने जाते हैं, भळा स्वयं वे देहधारी सच्चिदानन्द क्यों न होंगे ? 
श्रीकृष्ण औरं लक्ष्मी जिनके पिता माता हों, उनके अघिकारमें स्वर्ग और मोक्ष दोनों 
ही रहते हैं । इसी लिए में तो केवल यही जानता हुँ कि जिस ओर लक्मी-पति 
श्रीकृष्ण हैं, उस और सब प्रकारकी सिंद्धियाँ मानों आपसे आप रखी हुई हैं। इसके 
सिवा और कुछ भी मेरी समझमें नहीं आता । समुद्रमें उत्पन्न होनेवाला मेघ स्वय 
समद्रसे भी बढ़कर अच्छे उपयोगमें आता है। ठीक यही बात अर्जुन और श्रीकृष्ण- 
के सम्बन्धमें भी है । यह ठीक है कि लोहेको सोनेकी दीक्षा देनेवाला गुरु पारस 
ही होता है, लेकिन फिर भी संसारके समस्त व्यवहार केवल सोनेसे ही चलते हं, 
पारससे नहीं । इस पर कुछ लोग यह कहेंगे कि इन विचारोंके कारण गुरुत्वमें कमी 
होती है । परन्तु यह बात कभी मनमें नहीं लानी चाहिए। जिस प्रकार अग्नि स्वयं 
अपना ही प्रकाश दीपकके द्वारा प्रकट करती है, उसी प्रकार देवकी ही शक्तिसे 
अजन उस समय देवसे भी बढ़कर दिखाई देने लगा था । परन्तु वह देवसे जितना 
अधिक दिखाई देता था, उतना ही अधिक इस बातमें देवका गौरव और प्रशंसा 
भी होती है । फिर पिताकी सदा यही इच्छा होती है कि हमारे लड़के सभी सद्‌- 
गुणोंमें हमसे भी खूब बढ़-चढ़कर हों; और शार्ङ्गपाणि श्रीकृष्णको वही इच्छा सफलः 
हुई थी । “हे राजा घृतराष्ट्र, श्रीकृष्णकी कृपासे अजुन जिस पक्षका सहायक बना 
है, उसके सम्बन्धमें आपको यह सन्देह क्यों होता है कि उसे विजय न प्रा होगी?” 
यदि उस पक्षको विजय न प्राप्त हुई तो फिर स्वयं विजय ही निरर्थक हो जायगी ॥ 
इसी लिए मैं कहता हूँ कि जहाँ लक्ष्मी हैं, वहीं श्रीमान्‌ कृष्णदेव हैं, और जहाँ 
पांडु-पुत्र अजुन हैं, वहीं सारी विजय और सारा उत्कर्ष रहेगा । यदि व्यासदेवके 
खरेपन और सत्यता पर आपका विश्वास हो तो आप यह समझ लें कि मेरा यहु 
वचन अटल है । जहाँ वे लक्ष्मी-पति नारायण हैं, वहीं भक्त-ेष्ठ अजुंन भी है और 
वहीं सुख तथा मंगलके लाभका निवास भी है । यदि मेरी यह बात झूठ निकले: 

तो समझ लेना कि में व्यासदेवक़ा शिष्य ही नहीं ।/” अभिमानपूवंक अपनी इस 
प्रतिज्ञाका घोष करके संजयने अपने दोनों हाथ ऊपर उठाए.। इस प्रकार समस्त 


` महाभारतका सारांश एक ही इलोकमें रखकर वह इलोक संजयने धृतराष्ट्रके हाथमें: 


दे दिया । अग्निका विस्तार अपरम्पार है । परन्तु सूर्यका अस्त-हो जानेके कारण 
जो क्षति होती है, उसकी पूत्ति करतेके लिए जिस प्रकार कपासकी बत्तीके सिरे पर 
रगानेमें उसका उपयोग करते हैं, उसी प्रकार सबसे पहले वह शब्द-ब्रह्म या 
सवा लाख इलोकोंवाला भारत बना जिसका कहीं अन्त ही नही हैं । इसके उपरान्त 
सात सौ इलोकोंकी वह गीता बनी जिसमें भारत ग्रन्थका समस्त सार भराहुआ है। 
और इन सात सौ इलोंकोंमेंसे यह अन्तिम श्लोक, जिसमें व्यासके शिष्य संजयका 
पूर्ण उद्गार भरा हुआ है, समस्त गीताका एकत्र किया हुआ अर्थ हुँ। इस एक 
ही इलोक़को जो पुरुष अपने हृदथके साथ लगा रखेगा, वह मानों समस्त अज्ञान- 
को पूर्ण रूपसे जीत लेगा । इस प्रकार ये सात सौ इलोक मानों इस गीताके चलते 
हुए पैर ही है । अथवा इन्हें पैर न समझकर गीता रूपी आकाशका परम अमृत 
ही समझना चाहिए । अथवा मुझे ऐसा जान पड़ता है कि ये गीता रूपी आत्म- 
राजसभाके स्तम्भ ही हैं। अथवा सप्तशती अर्यात्‌ सात सौ इलोकोंमें भगवतीके 
सम्बन्धमें बने हुए ग्रम्थके द्वारा वगत यह गीता मानों भगवती देवी ही समझी 
जानी चाहिए। यह मोह रूपी महिषको मुक्ति देकर (अर्थात्‌ नष्ट करके) आनन्दित 
हुई है । इसी लिए जो मन, शरीर और वाणीसे इसका भक्त होगा, वह स्वातन्द 
अथवा आत्मानन्दके साम्राज्यका चक्रवती राजा होगा। अथवा अविद्या रूपी 
अन्धकार दूर करनेमें प्रतिज्ञापूर्वक सूर्यको भी मात करनेवाले ये विळक्षण तेजस्वी 
इलोक प्रभु श्रीकृष्णने गीताके ख्पमें प्रकट किये हैं । अथवा संसारके थके हुए 
यात्रियोंको विश्रामङ्ञा स्थ देनेके लिए यह गोता इलोकाक्षर-ख्पी द्राक्षा-वल्डीका 
मंडप बन गई है । अथवा इस गीताको श्रोकृष्णकी मुख-छपी ऐसी पुष्करणी ही 
समझना चाहिए जो सात सौ इकोक रूपी कमछोंसे धन्य हुई है ओर सन्त-रूपी 
श्रमरोंसे भरी हुई है। अथवा ये सात सौ इलोक ओर कोई नहीं, गीताकी महिमा 


` गानेवाळे भाट ही जान पड़ते हैं । अथवा इन सात सौ श्लोकों के चारों ओर घर' 


बनाकर इस गीता रूपी सुन्दरःतगरीमें मातों वेद-वृन्द ही निवास करनेके लिए आ 
गयेः हैं । । अथवा अपने पति परमात्माको प्रेमपूर्वक आलिंगन करनेके लिए गीता. 
४५ 

प्रियाने अपने जो बाहु पसारे हैं, इन इलोकोंको वही बाहु समझना चाहिए। अथवा 
मे इलोक गीता रूपी कमल परके भृंग हैं, अथवा गीता रूपी समुद्रकी उरा 
गीता रूपी रथके घोड़े ही हैं । अथवा अर्जुन रूपी सिंहस्थ पर्व उपस्थित होनेके 
कारण इस गीता रूपी गंगामें स्नान करनेके लिए समस्त तीथ ही इन एलोकाकि 
हुपमें आ पहुचे हैं, और उन तीर्थोंका मानों मेला ही ळगा हुआ ह। अथवा थ 
इलोकोंकी पंक्तियाँ नहीं हैं, बल्कि ऐसा जान पड़ता है कि बिरक्त वित्तो भी 


लभानेवाळे चिन्तामणियों अथवा कल्प-वुक्षोकी पक्तियाँ लगाई गई हैं। इन सात 
सै इलोकोंमेंसे प्रत्येक इलोकर दूसरे प्रत्येक इलोककी अपेक्षा कहीं बड़-चढ़कर दिखाई 


देता है । ऐसी अवस्थामें यदि कोई उन सबकी अलग अछग प्रशंसा करना चाहे 
तो भला कैसे कर सकता है? कामये गुके सम्बन्धमें कभी यह कहा ही नहीं जा सकता | 
क्रि यह आज-कल दूध नहीं देती अथवा यह दूध देनेवाली नहीं हूँ । दीपकके 
सम्बन्धमें यह नहीं कहा जा सकता कि इसका भागा किधर है और पीछा किधर है । 
सूर्यको छोटा या बड़ा और अमृतके समुद्रको गहरा या छिछला आदि केसे कहा जा 
सकता है और इन पदार्थोक्रे साथ इत प्रक [रके विशेषण भळा कसे लगाये जा सकते 
हैँ? ठीक इसी प्रकारके गीताके किसो इलोकके सम्बन्धमें यह नहीं कहना चाहिए कि 
यह पहला इलोक है अथवा अन्तिम श्लोक है । पारिजातके फूलोंके सम्बन्धमें क्या कभी 
यह.भी कहा जा सकता है कि ये वासी हैं और वे ता जे हैं ? गीताके इलोकोंमें भी 
योग्यताके विचारसे कोई कमी वेशी नहीं है; न उसका. कोई इलोक किसीसे बढ़कर. 
है और न घटकर है। और यह बात इतनी निश्चित है कि अब मैं इसका और 
अधिक समर्थ या पुष्टिक्या क । और इसका कारण यह है कि गीता के इलोक 
पढ़ते समय वाच्य और वाचकका भी भेद नहीं रह जाता । यह बात सभी लोग 
जानते हैं कि इस गीता शास्त्रमें एक मात्र श्रीकृष्ण ही वाच्य भी हैं और वाचक | 
भी हैं । इस गीताका अर्थ जाननेसे जो कुछ प्राप्ति होती है, वही इसका केवळ पाठ 
करनेसे भी होती है; और यह गीता शास्त्र वाक्य और वाचककी एकता इतनी 
शीघ्रतासे करा देता है । अतः अब मेरे समर्थन करनेके लिए! कोई विषय ही बाकी £ 
नहीं रह जाता । इस गीताको प्रभुकी सुन्दर वाङ्मय मूर्ति ही समझना चाहिए । 
चाहे कोई शास्त्र लीजिए, वह पहले तो वाचकको अपना उद्दिष्ट अर्थ बतलाता है 
और तब स्वयं ही लुप्त हो जाता है । परन्तु गीताके सम्बन्धमें यह बात नहीं: है। य 

पूर्ण रूपसे अव्यय, अविनाशी और निरन्तर ब्रह्म ही है। देखिए, सारे विश्व पर 
करुणा करके और अजु'नको निमित्त बनाकर भगवानने यह परम आत्मानन्द सबके 
लिए कंसा सुगम कर दिया है ! जिस प्रकार चकोरको सुखी करनेके बहाने चन्द्रमा 
तीनों भुवनोंका दाह शान्त करता है अथवा जिस प्रकार गौतम ऋषिको निमित्त 
बनाकर कलि-कालके कारण उत्पन्न होनेवाला संतारका दाह शान्त करनेके लिए 
शंकरने गंगाका प्रवाह पृथ्वी पर ला उपस्थित किया था, उसी प्रकार अजु'नको 
वछड़ा वनाकर श्रीकृष्ण रूपी गौने यह गीता रूपी दूध संसार भरके लिए दिया 
है । यदि आप गीतामें हृदयसे मर्न हो जायेंगे तो कैवल्यवाळी स्थितिमें पहुँच 
जायेगे । यही नहीं, बल्कि यदि केवल पठनके उद्देश्यसे भी जिह्वाके साथ इसका 
सम्बन्ध कराया जायगा तो जिस प्रकार पारसका एक ही झटका लगानेसे लोहा 
आपसे आप सोना हो जाता है, उसी प्रकार यदि पाठको कटोरा बनाकर किसी 
इलोकका एक चरण भी आप अपने होठोंसे लगावेंगे तो आपके शरीर पर ब्रह्मोवयकी 
पृष्टा चढ़ेगी । अथवा यदि पठनके कटोरेको मुंह न लगाकर उसे टेढ़ा करके रख 
देंगे और उसकी ओर पीठ करके बेठेंगे तो यदि गीताके अक्षर भी आपके कानोंमें 
पड़ जायेगे, तो भी वही हिसाब होगा । जिस प्रकार कोई अत्यन्त द्रव्य-सम्पन्न 
और उदार पुरुष कभी किसीसे किसी चीजके लिए याचना नहीं. करता, उसी 
प्रकार यदि इस गीताका श्रवण, पठन अथवा अर्थ ग्रहणमेंसे किसी एकका भी 
भवळम्बन किया जाय तो वह मोक्षसे कम तो कभी किसीको कुछ देती ही नहीं 
और सबको एक सिरेसे मोक्ष ही देती है। इसलिए ज्ञाताओंकी संगतिमें रहकर 
एक मात्र गीताकी ही सेवा करनी चाहिए । दूसरे और शास्त्रोंको लेनेसे क्या 
लाभ हो सकता है? श्रीकृष्ण और अजु'नने एकान्तमें खुले मनसे जो बातःचीत 
की थी, उसे श्रीमद्‌ व्यासदेवने इस प्रकार सुगम ख्पमें उपस्थित किया है कि 
जो चाहे, वही उसका आकलन कर सकता है। माता जिस समय अपने पुत्रको 
प्रेमपूवंक खिलाने बेठती है, तब वह उसके मुखमें इतने छोटे छोटे कौर देती हू 
जिन्हें वह सहजमें खा और निगल सके। अथवा जिस प्रकार वायुके असीम और 
भनन्त होने पर भी हिकमती आदमी पंखा तयार करके उससे केवल उतनी ही 
हेवा करता है, जितनी वह स्वयं सह सकता है, उसी प्रकार व्यासदेवने भी वे सब 
जात, जो शब्दोंमें बतछाई ही नहीं जा सकतीं थीं, अनुष्टुप छन्दोंमें ऐसे अच्छे 

रूपमें रख दी है कि स्त्रियों और शूद्रों आदिकी बुद्धि भी उन्हें ग्रहण कर सकती 
है । यदि स्वातीके जलसे मोती न बनते तो वे सुन्दर स्त्रियोंके शरीर पर पहुँचकर 
सुशोभित ही कैसे होते ? वाद्यमें यदि नाद ही उत्पन्न व हो तो वह कानको सुनाई 
कहाँसे पड़े ? यदि वृक्षमें फूल ही न आये हों तो उनकी सुगन्ध कँसे ली जाय ? 
यदि पक्वान्नमें ही मधुरता न हो तो फिर वह जीभको कहाँसे प्राप्त हो सकती है? 
यदि दर्पण ही न हो तो नेत्र स्वयं अपने आपको केसे देख सकते हैं । यदि द्रष्टाको 
गुरुकी साकार मूत्ति ही न दिखाई दे. तो वह सेवा किसकी करेगा? ठीक इसी प्रकार 
यदि उस असंख्यात ब्रह्म-वस्तुके लिए इलोकोंकी सात सौ-वाली संख्याका प्रयोग न 
किया गया होता तो उसका आकलन कौन कर सकता ? मेघ सदा सागरका जळ 
सोखा करते हैं, परन्तु संसारको सागर सदा ज्योंका त्यों दिखाई देता है; क्योंकि 
` जिसकी कोई नाप-तौल ही नहीं है, उसमें अगर कुछ कमी या ज्यादती हो तो किसी- 
को उसका पता ही केसे चल सकता है ? जिसका वर्णन वाचाके लिए साध्य नहीं 
हैं, वही यदि इन इलोंकोमें समाया हुआ न होता तो मुख और कानोंको उसका 
अनुभव केसे होता ? इसी लिए व्यासदेवने श्रीकृष्णकी उक्ति जो इस ग्रन्थमें संक- 
लित की है, सो उन्होंने संसार पर बहुत बड़ा उपकार किया है । और महर्षि व्यासके 
शब्दों पर सदा पूरा पूरा ध्यान रखकर उनके उसी ग्रन्थका मैंने मराठी#भाषामें 
अनुवाद करके आप लोगोंके कानोंमें डाला हुँ। जिस विषयमें व्यास आदि 
महषियोंका ज्ञान भी भटक जाता और धोखेमें पड़ जाता है, उसी विषयमें इस 
अल्पमति व्यक्तिने ( मैंने ) कोरी वाचालता की है। परन्तु ये गीतेश्वर बहुत 
भोले-भाले हैं । यदि उन्होंने व्यासके वचनोंकी पुष्प-माला धारण की है तो मेरे 
सीधे-सादे दूर्वा-दलोके लिए भी वे “नहीं नहीं करते। क्षीरः सागरके तट पर अपनी 
प्यास बुझानेके लिए हाथियोंके झुंडके झुंड आते हैं; परन्तु क्या इसी लिए मच्छरोंको 
वहाँ आनेकी मनाही होती है? पक्षियोके जिन बच्चोंके अभी अच्छी तरह पंख 
भी नहीं निकले होते, वे थक जानेके कारण आकाशमें अच्छी तरह उड़ 
तो नहीं सकते, परन्तु फिर भी इधर-उधर फुदकते रहते हैं। और उसी 
आकाशमें गरुड़ भी खूब तेजीके साथ उड़ा करता है। भूतळ पर राजहंस 


` #मूल पुस्तक मराठी भाषामें ओवी नामक विशेष छ दर्मे छिल्ली हुईं है।-भनुवादक। 

बहुत ही सुन्दर गतिसे चला करते हैं; परन्तु क्या इसी लिए: और कोई अपनी 
भद्दी चाळसे उसपर चलने ही न पावे? अपने परिमाणके अनुसार हंडा बहुत 
अधिक जळ अपने पेटमें भर लेता है; तो क्या इसी लिए चुल्लूमें पानी नहीं लिया 
जा सकता ? दीयट बहुत बड़ी होती है और इसी लिए उसका प्रकाश भी अधिक 
होता है; परन्तु छोटी बत्तीमें भी उसके अंगके मानके अनुसार प्रकाश होता है या 
नहीं ? समुद्रमें उसके विस्तारके अनुसार ही आकाश प्रतिबिम्बित होता है; परन्तु 
छोटेसे गड्ढेमें भी उसके मानके अनुसार भाक्राशका प्रतिबिम्ब पड़ता ही है । 
ठीक इसी प्रकार इस ग्रन्थके विषयमें व्यास सरीखे दिव्य बुद्धिमान्‌ ऋषि विचरण 
करते हैँ। परन्तु केवल इस दृष्टिसे यह कहना युक्ति-संगत नहीं हैं कि उसमें मुझ 
सरीखे अल्प-मतिको पैर नहीं रखना चाहिए । जिस समुद्रमें मन्दर पर्वंतके समान 
बड़े बड़े जलचर संचार करते हैं, क्या छोटी मछलियोंको उस समुद्रमें झाँकना भी 
नहीं चाहिए? अरुण सदा सूर्यके रथ पर खूब डटकर बेठा रहता है और इसी 
लिए वह सदा सूर्यको देखता भी रहता है। परन्तु क्या जमीन पर रेंगनेवाली 
च्धूंटी सूयंकी ओर नहीं देखती ? इसी लिए यदि मुझ सरीखे सीधे-सादे आदमी 
भी देशी भाषामें गीताकी रचना करें तो यह कोई अनुचित बात नहीं है । यदि 
पिता.आगे चल रहा हो और पुत्र भी उसके पीछे कदम पर कदम रखता हुआ 
चले, तो क्या वह उस स्थान पर नहीं पहुँच सकता जिस स्थान पर पिता पहुँचता 
है ? ठीक इसी प्रकार व्यासदेवके पीछे चलकर और गीताके भाष्यकारोसे रास्ता 
पूछ-पूछकर मैं भो आगे बढू तो यह काम अयोग्य और-अनुचित भले ही हो, परन्तु 
फिर भी मैं उपयुक्त स्थान पर अवश्य पहुँच जाऊ गा । यदि मैं किसी दुसरी जगह 
जाउँ तो कैसे और कहाँ जाऊंगा? इसके सिवा जिनमें पृथ्वीके समान क्षमा-गुण 
है और इसी लिए जो कभी किसी स्थावर या जंगमसे दुःखी नहीं होते, जिनसे 
अमृत प्राप्त करके चन्द्रमा सारे संसारको शीतल करता है, जिनके शरीरका असल 
तेज प्राप्त करके सूर्यं अन्धकार दूर करता है, जिनसे समुद्रको जळ, जलको माधुय, 
माध॒यंको सौन्दयं, वायुको बल, आकाशको विस्तार, ज्ञानको उज्ज्वल राज्यःवैभव, 
बेदोंको मधुर वाणी, सुखको उत्साह और यहां तक कि समस्त रूप और आकार 
प्राप्त होते हैं और जो सब पर उपकार करते हैं, वे समथं सदगुर श्री निवृत्तिनाथ 
मेरे अन्तःकरणमें प्रवेश करके उसमें विचरण कर रहें हैं। अब यदि मैं मराठी 

रूपमें रख दी है कि स्त्रियों और शूद्रों आदिकी बुद्धि भी उन्हें ग्रहण कर सकती 
हैं। यदि स्वातीके जलसे मोती न बनते तो वे सुन्दर स्त्रियोंक शरीर पर पहुँचकर 
सुशोभित ही कैसे होते ? वा्यमें यदि नाद ही उत्पन्न न हो तो वह कानको सुनाई 
कहाँसे पड़े ? यदि वृक्षमें फूछ ही न आये हों तो उनकी सुगन्ध कैसे ली जाय ? 
यदि पक्‍वान्नमें ही मधुरता न हो तो फिर वह जीभको कहाँसे प्राप्त हो सकती है? 
यदि दर्पण ही न हो तो नेत्र स्वयं अपने आपको केसे देख सकते हैं । यदि द्रष्टाको 
गरुकी साकार मूर्ति ही न दिखाई दे तो वह सेवा किसकी करेगा? ठीक इसी प्रकार 
यदि उस असंख्यात ब्रह्म-वस्तुके लिए इलोकोंको सात सौ-वाली संख्याका प्रयोग न 
किया गया होता तो उसका आकलन कौन कर सकता ? मेघ सदा सागरका जल 
सोखा करते हैं, परन्तु संसारको सागर सदा ज्योंका त्यों दिखाई देता है; क्योंकि 
` जिसकी कोई नाप-तौल ही नहीं है, उसमें अगर कुछ कमी या ज्यादती हो तो किसी- 
को उसका पता ही केसे चल सकता है ? जिसका वर्णन वाचाके लिए साध्य नहीं 
हैं, वही यदि इन इलोंकोमें समाया हुआ न होता तो मुख और कानोंको उसका 
अनुभव कंसे होता ? इसी लिए व्यासदेवने श्रीकृष्णकी उक्ति जो इस ग्रन्थमें संक- 
लित की है, सो उन्होंने संसार पर बहुत बड़ा उपकार किया हैं। और महष व्यासके 
शब्दों पर सदा पूरा पूरा घ्यान रखकर उनके उसी ग्रन्थका मैंने मराठीक्रमाषामें 
अनुवाद करके आप लोगोंके कानोंमें डाला है। जिस विषयमें व्यास आदि 
महधियोंका ज्ञान भी भटक जाता और धोखेमें पड़ जाता है, उसी विषयमें इस 
अल्पमति व्यक्तिने ( मैंने ) कोरी वाचाळता की है । परन्तु ये गीतेश्वर बहुत 
भोले-भाले हैं । यदि उन्होंने व्यासके वचनोंकी पुष्प-माला धारण की है तो मेरे 
सीधे-सादे दूर्वा-दळोके लिए भी वे “नहीं” नहीं करते। क्षीर-सागरके तट पर अपनी 
प्यास बुझानेके लिए हाथियोंके झुंडके झुंड आते हैं; परन्तु क्या इसी लिए मच्छरोंको 
वहाँ आनेकी मनाही होती है? पक्षियोंके जिन बच्चोंके अभी अच्छी तरह पंख 
भी नहीं निकले होते, वे थक जानेके कारण आकाशमें अच्छी तरह उड़ 
तों नहीं सकते, परन्तु फिर भी इधर-उधर फुदकते रहते हैं। और उसी | 
आकाशमें गरुड़ भी खूब तेजीके साथ उड़ा करता है। भूतल पर राजहस _ 

बहुत ही सुन्दर गतिसे चला करते हैं; परन्तु क्या इसी लिए: और कोई अपनी 
भद्दी चालसे उसपर चलने ही न पावे? अपने परिमाणके अनुसार हंडा बहुत 
अधिक जळ अपने पेटमें भर लेता है; तो क्या इसी लिए चुल्लूमें पानी नहीं लिया 
जा सकता ? दीयट बहुत बड़ी होती है और इसी लिए उसका प्रकाश भी अधिक 
होता है; परन्तु छोटी बत्तीमें भी उसके अंगके मानके अनुसार प्रकाश होता है या 
नहों ? समुद्रमें उसके विस्तारके अनुसार ही आकाश प्रतिबिम्बित होता है; परन्तु 
छोटेसे गड्ढेमें भी उसके मानके अनुसार आकाशका प्रतिविम्ब पड़ता ही है। 
ठीक इसी प्रकार इस ग्रन्थके विषयमें व्यास सरीखे दिव्य बुद्धिमान्‌ ऋषि विचरण 
करते हैं। परन्तु केवल इस दृष्टिसे यह कहना युक्ति-संगत नहीं है कि उसमें मुझ 
सरीखे अल्प-मतिको पैर नहीं रखना चाहिए । जिस समुद्रमें मन्दर पवंतके समान 
बड़े बड़े जलचर संचार करते हैं, क्या छोटी मछलियोंको उस समुद्रमें झाँकना भी 
नहीं चाहिए? अरुण सदा सूर्यके रथ. पर खूब डटकर बंठा रहता है और इसी 
लिए वह सदा सूयंको देखता भी रहता है। परन्तु क्या जमीन पर रेंगनेवाली 
च्यूँटी सूयंकी ओर नहीं देखती ? इसी लिए यदि मुझ सरीखे सीधे-सादे आदमी 
भी देशी भाषामें गीताकी रचना करें तो यह कोई अनुचित बात नहीं है । यदि 
पिता आगे चल रहा हो और पुत्र भी उसके पीछे कदम पर कदम रखता हुआ 
चले, तो क्या बह उस स्थान पर नहीं पहुँच सकता जिस स्थान पर पिता पहुँचता 
हैं ठीक इसी प्रकार व्यासदेवके पीछे चलकर और गीताके भाष्यकारोसे रास्ता 
पूछ-पूछकर मैं भो आगे बढ़ूँ तो यह काम अयोग्य और-अनुचित भले ही हो, परन्तु 
फिर भी मैं उपयुक्त स्थान पर अवश्य पहुँच जाऊंगा । यदि मैं किसी दूसरी जगह 
जाऊँ तो कँसे और कहाँ जाऊंगा ? इसके सिवा जिनमें पृथ्वीके समान क्षमा-गुण 
है और इसी लिए जो कभी किसी स्थावर या जंगमसे दुःखी नहीं होते, जिनसे 
अमृत प्राप्त करके चन्द्रमा सारे संसारको शीतल करता है, जिनके शरीरका असल 
तेज प्राप्त करके सूयं अन्धकार दुर करता है, जिनसे समुद्रको जछ, जलको माधुय, 
माधर्यको सौन्दयं, वायुको बल, आकाशको विस्तार, ज्ञानको उज्ज्वल राज्य-वैभव, 
वेदोंको मधुर वाणी, सुखको उत्साह और यहां तक कि समस्त रूप और आकार. 
प्राप्त होते हैं और जो सब पर उपकार करते हैं, वे समथं सदगुर श्री निवृत्तिनाथ 
मेरे अन्तःकरणमे प्रवेश करके उसमें विचरण कर रहे हैं। अब यदि मैं मराठी 

भाषामें गीताका ठीक ठीक विवरण कछ तो इसमें आइचर्यका कया कारण है ? 
श्री गुरु द्रोणाचार्यके नामसे पर्वत पर मिदूटीका ढेर लगाकर जिस एकलव्यने उसकी 
सेवा की थी, उस पहाड़ी भील एकलव्यने भी अपनी धनुविद्याकी चातुरीसे तीनों 
लोकोंको हिला डाळा था। चन्दनके आस-पास रहनेवाले . वृक्ष भी चन्दनके 
ही समान सुगन्धित हो जाते हैं | वसिष्ठने अपने कन्धे पर जो दुपट्टा रखा था, वह 
सूयके साथ भी प्रतिस्पर्धा कर सका था। और मैं तो सचेतन मनुष्य हूँ । तिस पर 
मेरे श्री सदगुर इतने अधिक समं हैं कि वे केवळ अपने कृपा-कटाक्षसे ही अपने - 
हिष्यको आत्म-पदपर ले जाकर बैठा देते हैं। एक तो पहलेसे ही नजर तेज हो और 
तिस पर सूर्य समर्थन और सहायता करे, तो फिर भला ऐसी कौन-सी वस्तु हूँ जो 
दिखाई न दे सकती हो? इसी लिए मेरे केवल इवासोच्छ्वास भी नये नये ग्रन्थ हो सकते 
हैं । यह ज्ञानदेव स्वयं अपने आपसे पूछता हैँ कि ऐसा कौन-सा काम हुँ जो गुरुकी 
कृपासे नहीं हो सकता? इसी लिए मैंने मराठी भाषामें गीताका अर्थ ऐसे ढंगसे कहा 
है कि उसे सभी लोग सहजमें समझ सकें । मेरे इन मराठी बोलोंको यदि कोई 
कुशलतापूर्वक गावेगा तो उसके गानकी मोहिनोमें कहीं कोई अपूर्णता न दिखाई 
देगी। इसी लिए यदि कोई गीताका गान करेगा तो यह गीता उसके गानके लिए 
भूषण ही होगी और यदि कोई इन शब्दोंका सीधे-सादे ढंगसे पाठ करेगा तो 
भी यह गीता उसमें किसी प्रकारकी न्यूनता नहीं रहने देगी। यदि गहना पहना 
न जाय भौर योंही रख दिया जाय तो भी वह सुन्दर जान पड़ता है। फिर यदि 
वह थरीर पर धारण कर लिया जाय तो क्या वह उपयुक्त न होगा और अधिक 
सुन्दर न लगेगा ? मोतियोंके सम्बन्धकी यह बात है कि यदि वे सोने पर जड़ दिये 
जायें तो वे सोनेकी रंगत और भी ज्यादा खिला देते हैं । परन्तु यदि ऐसा संयोग 
न भी हो, तो भी यह बात नहीं है कि वे भलग लड़ीमें पिरोये रहनेकी दशामें कुछ 
कम सुन्दर जान पड़ते हों । वसन्त-ऋतुमें फूलनेवाछें मोगरेकी कळियाँ चाहे मालामें 
पिरोई हुई हों और चाहे योंही खुळी रखी हों, परन्तु उनकी सुगन्धमें किसी दशामें 
भी कोई कमी नहीं होती । ठीक इसी प्रकार मैंने ऐसे छन्दोबद्ध प्रेमपूर्ण ग्रन्थकी 
रचना की है जिसमें गाये जानेका गुण भी स्वाभाविक रूपसे वर्त्तमान है और बिना 
गाये भी जिसका रंग खुब खिळता है। इन पंक्तियोंकी रचनामें मैंने ब्रह्म-रससे सुगन्धित 
किये हुए अक्षर इस प्रकार रखे हैं कि उन्हें छोटे बच्चोंसे लेकर बड़ों तक सभी लोग 

बहुत सहजमें समझ सकते हूँ । जिस प्रकार चन्दनके कमें सुगन्धिके छिए फूलोंकी 
तलाश नहीं करनी पड़ती, उसी पकार इन ग्रन्थकी पेंक्तियाँ ( छन्द ) भी कानोंमें 
पड़ते ही सुननेवाळोंकी समाधि ळगा देती हैं । फिर यदि इसकी व्याख्या करनेवाले 
व्याख्यान सुने जायें तो क्या वे मन पर मोहिनी न डालेंगे ? इसका सहज रूपसे 
पाठ करने पर भी पांडित्यका ऐसा आनन्द आता है कि यदि पासमें अमृतका भी 
प्रवाह बहता हो तो उसकी ओर भी घ्यान न जायगा । इस प्रकार सिद्धतापूर्वक 
इसका कवित्व इतनी अधिक शान्ति उत्पन्न करता है कि यों कहना चाहिए कि 
इसके श्रवणने मनन और निदिध्यासन पर भी विजय प्राप्त कर ली है । इसके श्रवणसे . 
प्रत्येक व्यक्तिको आत्मानन्दके अनुभवका सर्वोच्च अंश प्रा होगा और उसको 
समस्त इन्द्रियाँ पुष्ट होंगी । चकोर अपनी शक्तिसे चन्द्रमाका उपभोग करके (अर्थात्‌ 
प्रत्यक्ष चन्द्रामृत पान करके ) सुखी होते हैं; परन्तु उस चन्द्रमाकी चाँदनी क्या 
और किसीको प्राप्त नहीं हो सकती ? ठीक इसी प्रकार अध्यात्म-शास्त्रके अधिकारी 
पुरुषोंको इसके अन्दरके गम्भीर रहस्यका ज्ञान होता है । किन्तु केवळ वाकू-चातुरीसे 
भी बहुत-से लोग सुखी होते ही हैं । परन्तु वास्तवमें यह सारा महत्व श्री निवृत्तिः 
नाथजीका ही है । इस प्रबन्धको आप लोग ग्रन्थ न कहें, बल्कि यह्‌ गुरूनाथकी 
कुपाका ही वैभव है। अत्यन्त प्राचीन कालमें क्षीर-सागरके पास शंकरजीने श्री 
पार्वतीके कानों में जो रहस्य बतलाया था, वह रहस्य क्षीर-सागरकी ps मगरके 
'वेटमें रहनेवाले मत्स्पेन्द्रनाथको प्राप्त हुआ था। मत्सयेन्द्रनाथको सश 
अवयव-हीन चौरंगीनाथ मिळे । मत्स्येन्रनाथके दशनोंसे चौरंगीनाथके कटे हुए अव- 
यव फिर पहलेकी तरह जुड़कर ठीक हो गये । फिर मत्स्येन्द्रनाथनें अटल समाधिका 
डोक तरहसे भोग करनेका विचार किया और इसी लिए उस रहस्यका संकेत 
` उन्होंने भी गोरक्षनाथको बतला दिया । गोरक्षनाथजी योग-रूपी कमलिनी सरोवर 
और विषयोंका नाश करनेवाले काल ही थे । मत्स्येन्द्रनाथने उन्हें अपना समस्त 
अधिकार देकर अपनी पीठ पर अधिष्टित कर लिया । इसके उपराष्त pr 
उस अद्वैतानन्दका, जो श्री शम्मुके समयसे परम्परासे चळा आ रहा भा, 
.नाथजीको समूळ उपदेश दिया । जब उन गैनीनाथजीने यह देखा किक ह 
भूत मात्रको ग्रस रहा है, तब उन्होंने श्रीनिवृत्तिनाथको आज्ञा दी कि आदि शांकरे 
लेकर झिष्य-परम्परासे रहस्य-बोध करानेका जो यह सम्प्रदाय मुझ तके चला आया 

है, वह सम्प्रदाय तुम स्वीकृत करो और उनः जीवोंकी रक्षा करनेके लिए तुम दोड़े 
हुए जाओ जिन्हें कलि-काल' निगल रहा है। निवृत्तिनाथजी स्वभावतः अत्यन्त 
दयाळू थे । तिस पर उन्हें ऐसे गुरुकी आज्ञा हुई थी । अतः जगतको शान्ति प्रदानः 
करनेवाले श्री निवृत्तिनाथ वर्षा-काळके मेघके समान उठे । उस समय दुःखितो परः 
करुणा करके गीतार्थं पिरोनेके बहाने उन्होंने शान्त रसकी जो वर्षा की थी, वही" 
यह ग्रन्थ है । उस समय मैं चातककी भांति बहुत अनुरागपूर्वक उनके सामने खड़ा 
हो गया और इसी लिए आज मैं यह यश प्राप्त कर सका हूँ । इस प्रकार गुरु- 
, परम्परासे जो आत्म-समाघि रूपी द्रव्य प्राप्त हुआ था, वही इस ग्रन्थके द्वारा उपदेश" 
करके गुरु महाराजने मुझे दिया है । यदि यह बात न होती तो फिर मेरे सरीखे ऐसे 
आदमीमें, जो न तो पढ़ता-लिखता ही है, न अध्ययन करता है और न गुरुदेवकीः 
अच्छी तरह सेवा करना ही जानता है, इन ग्रन्थकी रचना करनेकी योग्यता कहाँसे 
आती ? वास्तवमें यह बात आप लोग ध्यानमें रखें कि गुरुदेवने मुझे निमित्तमात्र" 
बनाकर इस प्रबन्धके रचनेमें जगतकी रक्षा ही की है । इस प्रकार में केवल नामके 
लिए आग कर दिया गया हुँ | ऐसी अवस्थामें यदि मेरी बातोंमें कहीं कोई त्रुटि 
या दोष रह गया हो तो हे श्रोतागण, आप लोग माताके समान प्रेमपूर्ण होकर 
उन सबको अपने उदरमें रख छे ” अर्थात्‌ मन ही मन समझकर उसके लिए मुझे 
क्षमा कर दें ) । शब्दोंकी योजना किस प्रकार करनी चाहिए, सिद्धान्त किस प्रकार 
स्थिर करने चाहिएँ और अळंकार किसे कहते हैं आदि बातोंका मुझे कुछ भी ज्ञान 
नहीं है । कठ-पुतळी जिस प्रकार अपने सूत्रधारकी इच्छाके अनुसार चळती-फिरती 
और नाचती-कूदती है, उसी प्रकार मुझे आगे रखकर वास्तवमें मेरे गुरुदेव ही ये 
सब बातें कह रहे हैं। इसी लिए में विशेष आग्रह-पूवंक यह नहीं कह रहा हुँ कि _ 
इस ग्रन्थके गुणःदोषोंके लिए लोग मुझे क्षमा करें क्योंकि गुरुदेवने केवल ग्रन्थ-- 
वाहकके रूपमें मेरी योजना की है । और यदि हीन-गृण ही आप सन्तोंकी सभामें 
खड़ा हुआ हो और वह पूर्ण गुणोंसे युक्त न हुआ: हो, तो वह अपने लाडलेपतके 
कारण उलटे आपही लोगों पर कोप करेगा । यदि पारसका स्पर्श होने पर भी 
लोहेकी हीन दशा दुर न हो तो इसमें दोष किसका है? नालियाँ और नाछे तो 
इतना ही कर सकते हैं कि जाकर गंगामें मिल जाये । अब इतने पर भी यदि उन्हें 
गंगाका रूप प्राप्त न होतो इसमें उनका क्या दोष है? इसलिए यदि मैं बड़े 

भाग्यसे आप सन्तोंके चरणोंके पास आ पहुँचा हूँ तो फिर इस संसारमें मेरे लिए. 
कस बातकी कमी हो सकती है? हे गुरुदेव, आपने ही मुझे सन्तोंकी संगति प्राप्त 
करा दी है जिससे मेरे समस्त मनोरथ परिपूर्ण हो गये हैं । है सन्त-जन, आप सरीखा 
मायका मुझे प्राप्त हुआ है और मेरा ग्रन्थ-रचनाकां लाडलेपतका हठ बहुत अच्छी 
तरह पूरा हो गया है। सोनेका सारा पृथ्वी-तल ढाला जा सकता है, चिन्तामणियोंका 
भेरुके समान प्रचंड पर्वत बनाया जा सकता है, सातों समुद्र अमृत रससे लवालब' 
भरना भी सहज है और छोटे-छोटे नक्षत्रोंको चन्रमा बनाना भी कठिन नहीं हैं 
और न कल्म वृक्षके बाग लगाना ही बहुत ज्यादा मुश्किल है; परन्तु गीताका रहस्य“ 
सहजमें स्पष्ट नहीं किया जा सकता | फिर भी मुझ सरीखा गूँगा मनुष्य गीताका 
अर्थ इतना अधिक स्पष्ट कर सका है, कि जो सब लोगोंको प्रत्यक्ष दिखाई देता है । 
इस ग्रन्थ-झपी अपार सागरको पार करके और कीत्तिकी पताका हाथमें लेकर जोः 
मैं आनन्दसे खूब फूलकर नाव रहा हूँ, मेरु पर्वतके समान प्रचंड दिखाई देनेवाला 
और विशाळ कलशवाछा गीतार्थक़ा मन्दिर रचकर और उसमें गुरुदेवकी मूत्ति 
स्थापित करके उनकी जो पूजा-अर्चा कर रहा हूँ, यह सब उन्हीं गुरुदेवकी कृपाका 
फल है । गोता सरीखी निर्मल और शुद्ध हृदयवालो माताको भूलकर जो बालक 
इधर-उधर विलबिला रहा श्रा, उसकी जो उस माताके साथ पुनः भेंट हो गई है, 
यह भी उन्हीं गुरुदेवकी कृपाका ही फल है.। मैं ज्ञानदेव आप सज्जनोंसे कहता हूँ 
कि हे महाराज, आपके आचार-व्यवहारका विचार करके ही मैंने यह बात कही है। 
यह स्त्रयं इस ज्ञानदेवकी अटपटी बातें नहीं हैं । अब मैं और कया कहूँ ! आपहीः 
लोगों की कृपासे आज इस ग्रन्थ की समाप्तिका उत्सव मैं मना सका हूँ और इससे मेरा ' 
जन्म सफल हो गया है । मैंने अपने मनमें जो जो आशाएं रखकर आप लछोगोंका 
भरोसा किया था, वे सत्र आशाएँ आप छोगोंने अच्छी तरह पूरी कर दी हैं. और 
इसलिए मैं बहुत ही सुखी हुआ हूँ । हे महाराज, मुझ: सरीखे दीनके लिए आपने 
, इस ग्रन्थकी जिस अद्भुत सृष्टिका निर्माण किया है, उसे देखकर मैं दूसरी सृष्टि 
उत्पन्न करनेवाले विश्वामित्रकों भी आज तुच्छ समझ रहा हूँ । क्योंकि त्रिशंकुका 
_ पक्ष लेकर केवल ब्रह्माको नीचा दिखलानेके लिए नइवर सृष्टि उत्पन्न करनेमें कौन-सा 
बड़ा पुरुषाथ हैँ ! श्री शम्भुने उपमन्यु पर प्रसन्न होकर उसके लिए क्षीरसागर 
उत्पन्न किया था । परन्तु उनका यह कार्य भी यहाँ उपमाके लिए ठीक नहीं जॅचता, 

जोकि उस क्षीर-सागरके गर्ममें हलाहल विष भरा था और समुद्र-मन्यनके समय 
चह उसमेंसे निकला भी था । यह ठीक है कि अन्धकार रूपी निशाचरके द्वारा 
समस्त चराचरके तिंगले जाने पर उनकी रक्षाके लिए सूर्य दौड़ा आया था और 
उसने उस अन्धक़्ारका नाश भी किया था; परन्तु चराचरके साथ यह उपकार 
करके सूर्थने उन्हें अपनी प्रखर उष्णताका मजा भी अवश्य चखाया । तपे हुए 
-बिसवको शान्त करनेके लिए चन्द्रमाने भी अवश्य ही अपनी भरपूर चाँदनीका 
प्रकाश किया; परन्तु फिर भी वह कलंकित चन्द्रमा इस ग्रन्थ-राजकी बराबरी भला 
-कैसे कर सकता है ? इसी लिए सन्त-जनोंने इस ग्रन्थके साथ मेरा जो संयोग करा 
“दिया है, उसके सम्बन्धमें मैं फिर यही कहता हूँ कि उसकी उपमा और कहीं नहीं 
मिलती । संक्षेपमें मैं यही कहता हूँ कि इस ग्रम्थःल्पी धर्म-कीर्त्ततकी जो सुखपूर्वक 
समाप्ति हुई है, वह सब आपही लोगोंकी कृपाका फल हैं और इस सम्बन्धमें मेरे 
"लिए केवल सेवकताका तत्व ही बच रहता हैं ( अर्थात्‌ यही सिद्ध होता है कि मैंने 
केवल सेवकके रूपमें आप लोगोंकी सेवा की है ) । अब समस्त विश्वकी आत्मा वह 
“परमेश्वर इस वाङमय यज्ञसे सन्तुष्ट होकर मुझे केवल इतना ही प्रदान क्रे 
'कि दु्टोंकी टेढ़ी नजर सीधी हो जाय, उनके हृदयमें सत्कर्मोंके प्रति प्रेम उत्पन्न हो 
और भूत मात्रों पर परस्पर हादिक मैत्री हो। पापोंका अन्बकार नष्ट हो और आत्म- 
-ज्ञानके प्रकाशसे सारा विश्व उज्ज्वल हो; और तब जो प्राणो जिस वातकी इच्छा 
करे, वह उसे प्रात हो। समस्त मंगलोंको वर्षा करनेवाले सन्त सञ्जनोंका जो समुदाय 
है, उसकी इस भूतछके भूत मात्रके साथ अखंड भेंट हो.। ये सन्त सज्जन मानों 
चलते-फिरते कल्पवृक्षोंके अंकुर हैँ "अथवा इन्हें चैतन्यः. ख्पी चिन्ता-रत्नका ग्राम 
अथवा अमृतका बोलंत्ता-हुआ सांगर हों समझना चाहिए । ये सन्त-जन मातों 
-कलंक-हीन चन्द्रमा अथवा तांपःहीनं-सूमर हैं'औरं. सभी लोगोंके सदाके सगे सम्बन्धी 
और अपने हैं। सारांग, .य्रही. .है. कि:तीनों भुवन अद्वेत-सुखसे परिपूर्ण होकर 
अखंड रूपसे उस भावि. पुरुषके भजनमें लगें । और विशेषतः इस लोकमें जो » 
"ऐसे जीव हैं जिनका जीवन ग्रंथोंके अध्ययन पर ही अवलम्बित रहता है, उन्हें 
"ऐहिक तथा पारलौकिक सुखोंकी प्रासि हो । यह सुनते ही विश्वेश्वर प्रभुने कहा 
“'यह प्रसाद तुम्हें दिया जाता है ।” यह वर-दान प्राप्त करके ज्ञानदेव बहुत अधिक 
सन्नः हुआ है । इस कलिथुगमें महाराष्ट्र देशमें गोदावरी नदीके दक्षिण तट पर, 

जिस स्थान पर संसारके जीवन-सूत्र मोहिनी-राजका निवास है, उस स्थान ५ 
अत्यन्त पंवित्र और अत्यन्त प्राचीन पंचक्रोश क्षेत्र ( जिसका नाम नेवासे हूँ ) 


है । इस क्षेत्रमें सोम वंशके शिरोमणि और समस्त कलाओंके जनक राजा श्री. 
रामचन्द्र न्यायपूर्वक राज्य करते हैं । इसी स्थान पर शांकर परम्पराके श्रीनिवृत्ति- , 
नाथके शिष्य ज्ञानदेवने गीता पर मराठी भाषाका साज चढ़ाया है | इस प्रकार ' 


महाभारतके भीष्म पर्वमें श्रीकृष्ण और अजुनका जो सुन्दर संवाद दिया गया है, 
जो उपनिषदोंका सारांश और समस्त शास्त्रोंका जन्म-स्थान है और परमहंस योगी 
जिसका उसी प्रकार आश्रय लेते हैं, जिस प्रकार हंस सरोवरका आश्रय लेते हैं, 
श्री निवृत्तिनाथका शिष्य मैं ज्ञानदेव कहता हूँ कि उस गीता नामक संवादका यह 
अठारहवाँ अध्याय पूणं कलश है । अब इस ग्रन्थकी पवित्र' सम्पत्तिसे प्राणीमात्रको 
उत्तरोत्तर सम्पूर्ण सुखोंकी प्राप्ति हो । थक संवत्‌ बारह सौ बारहमें ज्ञानेशवरने गीताको 
यह टीका की है और सच्चिदानन्द बाबाने बड़े प्रेम और ध्यानसे इसे लिखा है । 


—FS0ONT 


श्री एकमाथ रि ३०० ज्ञान बम जो कुछ 
लिखा था, उसका आशय इस 


\- शालिवाहनके शक संवर अीिलीलिकलकुकडढैंव॒तसरमें जनादंनके 
। ` शिष्य एकताथने अत्यन्त आदरपूवंक-लास्व-मीतम्ोकि साथ मिलाकर 
' ` शुद्ध किया । यह ग्रन्थ आरम्मसे ही बहुत अधिक शुद्ध है; परन्तु इधर उधरके 
| पाठान्तरोंके आ जानेके कारण शुद्ध ग्रन्यमें भी कुछ असंगत बातें आ गई थीं । 
j 


32s Tt EE GEE oh SRE 
s 


- इस प्रकारके पाठोंको शुद्ध करके मूल प्रतिके अनुसार यह शुद्ध ज्ञानेश्वरी प्रस्तुत की 


गई है । गीताकी की हुई जिनकी टीका पढ़नेसे अत्यन्त भावुक ग्रन्थःप्रिय लोगोंको > 

११६ | हिन्दी ज्ञानेश्वरो 


उसकी प्राप्ति होती हैं, उस निष्कलंक ज्ञानेश्‍वर महाराजकी मैं वन्दना द | 
मरेल दिन बाद आनेवाले इस पर्वके शुभ समयमें भाद्रपदकी कपिला पको 
चरी नदीके तट पर पैठण नामक'नगरमें लेखनका यह कार्य समास हुआ हैं। 
र जानेदवरीके पाठमें यदि कोई अपना लिखा हुआ मराठी पद्य सम्मिलित करे 
[ समझ लेना चाहिए कि उसने अमृतके थालमें मानों नरेळी ( नारियलकी 


` खोपड़ी ) हो रखी है 


4 


है" 
ज्ञानेश्वरी भावाथंदोपिका टीका समाप्ता । 
श्रीकृष्णार्पेणमस्तु । 

AA कप 
(हन्दा दासबांध 
( दशम्‌ संस्करण ) 

अनुवादक--बाबू रामचन्द्र वर्मा 
जिस तरह उत्तर भारत में गोस्वामी जी की रामायण का |. 
प्रचार राजा से लेकर रंक की झोंपड़ी तक है, उसी प्रकार इद्ध ४ 
पुस्तक का प्रचार दक्तिण भारत में हे । इस प्रन्थ-रल्न में आए: 
धार्मिक, सामाजिक, पौराणिक, आध्यात्मिक तथा राजनीतिद३ 72 - 

इत्यादि जिस विषय को चाहेंगे, वही पणं रूप से मिलेगा । £ : 
बही बिषय हैं, जिनका स्वामी रामदासजी महाराज चत्रपलिं 
शिवाजी को उपदेशा दिया करते थे । इन्हीं उपदेशों का यह फळ 
` है कि आज शिवाजी महाराज की गणना संसार के महान पुरुषों 
 मेंकोजाती है | इन उपदेशों का ढंग आजकल की तरह नहीं 
) ' किन्तु एक विळन्तण ही ढंग है, जो हृदय में तीर की तरह: : 
| चुभकर वास्तविक काम करते हैं 5 


ENT 


वास्तव में यह ग्रन्थ संसार की नीति तथा धार्मिक ग्रन्थों का... - 
सार है | श्री तिळकजीने इसे संसार के सवंश्र ठ ग्रन्थों में माना. | 
' है। मूळ भाषा में इस पुस्तक के कितने ही संस्करण हाथों-हाथ 
बिक गये है । यह प्रन्थ बालकों के वास्ते शिक्षा का भण्डार 
_नवयुवकों के वास्ते जीवनू-पथ-प्रदशोक तथा बुड्डढों के वास्ते स्वगे 
की ङु्जी है । पष्ठ संख्या, ५००, मोटा, चिकना कागज, सुन्दर 
' छपाई तथा सुन्दर पक्की जिल्द के साथ मूल्य केवल ५) | 


मिलने का पता a 


हिन्दी साहित्य कुटीर 
वाराणसी-? 

